
Pirma dalis 


I + STIPLČEZAS! 


"Ankstų kovo 27-osios rytą -Kėliož miestuką, — jei- 
gu iš viso Kėlį galima vadinti miestu, — kartojame, 
Kėlio miestuką sudrebino dvi pašto karietos, dardančios 
žemyn vienintele jo gatve taip greitai, jog bijojai, kad 
mažiausias kryptelėjimas į šalį, užlekiant ant pontoni- 
nio Prancūzijon vedančio tilto, nesuverstų arklių, fo- 
reiterių“, karietų ir keleivių į poetiško vardo legendinę 
upę“, Rytuose sudarančią Prancūzijos sieną. 

Tačiau tos dvi pašto karietos, kurios; atrodė, lenk- 
tyniauja viena su kita, praskriejusios du trečdalius 
gatvės, sulėtino greitį ir galiausiai sustojo priešais pa- 
grindines užeigos duris, virš kurių girgždėjo skardinė 
iškaba, vaizduojanti žmogų su trikampe kepure, aukšto- 
mis pušnimis, mėlynu fraku su raudonais atvartais ir 
ilgų ilgiausiais skvernais; po jo pentinuotomis pėdomis 
galėjai perskaityti šiuos tris žodžius: “Pas Didįjį Fryd- 
richą". o 

Smuklininkas ir jo Žmona, — išgirdę iš tolo at- 
grumantį dviejų ekipažų dundesį, iššoko ant durų 
slenksčio, bet išvydę, kaip greitai nešasi karietos, bu- 
vo beprarandą viltį priimti keleivius, šitaip baisiai 
skubančius, jog žiežirbos žiro iš grindinio, — smuk- 
lininkas ir jo Žmona, su neapsakomu pasitenkinimu 
matydami abi pašto karietas sustojant prie jų namų, 
metėsi laukan: smuklininkas prie pirmos karietos, jo 
pati — prie antrosios durelių. . 

Iš pirmo ekipažo mikliai išlipo kokių penkiasdešim- 
ties metų vyriškis, vilkįs mėlynu, iki pat smakro su- 
sagstytu redingotu, juodomis kelnėmis ir su plačiak- 
rašte skrybėle ant galvos. Galėjai matyti jo šiurkščius 
ūsus, tvirtą žvilgsnį, ryškiai lenktus antakius, ežiuku 

kirptus plaukus: antakiai buvo juodi kaip ir akys, ant 
kurių metė šešėlį, bet plaukai bei ūsai — bepradedą 
žiltį. Jį gaubė platus apsiaustas. 

Iš antros karietos oriai nužengė impozantiškas, 
tvirtai suręstas pečiūkas — bent jau tiek buvo galima 
pastebėti po lenkiška striuke su auksiniais apvadais 
ir po vengrišku apsiaustu arba, pavadinant drabužį jo 
tikruoju vardu, po itin gausiai siuvinėta šuba?, į ku- 
rią jis buvo susisupęs nuo galvos iki kojų. 

Regėdamas šiuos prabangius kailinius, atsainumą, 
su kuriuo jie buvo vilkimi, solidžią juos dėvinčio 
išvaizdą, būtum galėjęs kirsti lažybų, kad keliaunin- 
kas — koks garbus valakų gospodarius“, keliaujantis 
iš Jasų ar Bukarešto, arba mažų mažiausia — koks 
turtingas madjaras', vykstantis iš Pešto? į Prancūziją 
ratifikuoti kokią nors diplomatinę notą. Bet netrukus 
paaiškėtų, jog lažybas būtum pralošęs — kai pamaty- 
tum didingąjį keliauninką iš priekio: mat, nepaisant 
rėminančių jo veidą vešlių žandenų, nepaisant didžiu- 
lių užraitytų ūsų, kuriuos jisai suko viršun su apsi- 
mestiniu nerūpestingumu, labai greit po šia aristokra- 
tiška išvaizda būtum įžvelgęs pirmykščio vulgarumo 
požymius ir nužeminęs nepažįstamąjį nuo kunigai- 
kštiško ar aristokratiško rango, kurį suteikei iš pirmo 
žvilgsnio, iki turtingų namų ūkvedžio ar trečiaeilio 
karininko pareigų. 

Ir iš tikrųjų, kaip skaitytojas tikriausiai jau atspėjo 
iš pirmos karietos nulipant Sarantį, taip jis, — tuo 
mes nė kiek neabejojame, — atpažino iš antrosios 
nužengiant metrą Žibasjė. 

Prisimename, kad Zakalis, išvykęs su Karkijo: 
liu į Vieną, pavedė Žibasjė laukti Sarančio Kėlyje. Ke- 
turias dienas Žibasjė pradykinėjo pašto pastotės vieš- 
butyje; galiausiai, penktosios dienos vakare, jis išvydo 
horizonte išnyrant kurjeriu pasiųstą Karmanjolį, ir šis, 
pralėkdamas pro šalį, perdavė nuo Zakalio, kad Sa- 
rantis atkaks rytojaus, 26-osios dienos rytą ir kad jis, 
Žibasjė, turįs pasikelti iki Šteinbacho, kur “Saulės" 
viešbutyje atrasiąs jo laukiančią pašto karietą, o joje — 
visą būtiną maskuotę gautiems įsakymams vykdyti. 

Šie įsakymai buvo visai paprasti, tačiau dėl to nė 
kiek ne lengviau įgyvendinami: jų esmė — nepamesti 
iš akių Sarančio, visą kelią nesitraukti nuo jo kaip 
šešėliui ir atvykus į Paryžių laikytis asmeniškai lipte 
prilipusiam; ir visa tai atlikti taip apdairiai, jog Sa- 
rantis nieko neįtartų. 

Žakalis pasikliovė 7 jam gerai žinomu Žibasjė gebėji- 
mu keisti aprangą ir išvaizdą. 

Žibasjė tuojau pat išskubėjo į Šteinbachą, susi- 
rado viešbutį, jame — karietą, o pastarojoje — visą 
rinkinį drabužių, iš kurių pirmiausiai pasirinko šil- 
čiausius, kaip labiausiai tinkamus kelionei; jais apsi- 
taisiusį ir išvydome, kai vėl pasirodė mūsų akims. 

Bet, didžiai jo nuostabai, praslinko 26-osios diena, 
po to — dalis nakties, o joks keliauninkas, kurio žymės 
atitiktų nusakytąsias, nesirodė. . 

Galiausiai, apie antrą valandą paryčiui, Žibasjė 
išgirdo botago pliaukšėjimą ir skambalėlių žvangesį. 
Tučtuojau liepė pakinkyti karietą — užtruko tik tiek, 
kiek prireikė laiko įsitikinti, kad keliauninkas, apie 
kurį pranešė šie dvejopi garsai, iš tikrųjų Sarantis — 
ir bemaž tikras, jog žmogų turi savo rankose, įsakė 
foreiteriui įprastine risčia leistis į kelią. 

Dešimtį minučių po jo, Sarantis, kuris stabtelėjo 
tik pakeisti arklius ir užvalgyti bulj ono, išvyko savo 
ruožtu — važiavo iš paskos turėjusiojo jį sekti. 

Kaip Žibasjė buvo numatęs, taip ir įvyko. Dvi my- 
lias už Šteinbacho Sarantis jį pasivijo, bet kadangi 
pašto taisyklės neleidžia keliautojui pralenkti kitą be 
pastarojo sutikimo, kad artimiausioje pastotėje nebūtų 
paimti vieninteliai arklidėje esantys arkliai, kurį laiką 
abi karietos važiavo viena paskui kitą, nes antra ka- 
rieta nedrįso pralenkti pirmosios. Galop netekęs kan- 
trybės, Sarantis liepė foreiteriui paprašyti Zibasjė, kad 
šis leistųsi aplenkiamas. Leidimas buvo suteiktas taip 
mandagiai, jog patsai Sarantis išlipo iš karietos ir priėjo 
padėkoti vengrų bajorui; abu nusilenkė vienas kitam, 
Sarantis vėl įsėdo karieton ir turėdamas leidimą 
nurūko kaip vėjas. 

Žibasjė pajudėjo įkandin jo, tačiau šįsyk nurodė 

foreiteriui: kad ir kaip greitai važiuotų Sarantis, neat- 
silikti nuo jo. 

Foreiteris pakluso, ir mes matėme, kaip abi pašto 
karietos, kiek įkerta šuoliuojančių arklių traukiamos,- 
įlėkė į Kėlio miestuką ir sustojo prie “Didžiojo Frydri- 
cho viešbučio". 

Mandagiai nusilenkę vienas kitam, tačiau neap- 
simainę nė žodžių, abu keliauninkai įėjo į smuklę, 
nusigavo iki valgomojo, atsisėdo kiekvienas prie ats- 
kiro staliuko ir pareikalavo pusryčių: Sarantis — pui- 
kia prancūzų kalba, Žibasjė — su labai ryškiu vokišku 
akcentu. 

Zibasjė tylėdamas su panieka paragavo visų jam 
atneštų patiekalų ir susimokėjęs sąskaitą bei matyda- 
mas Sarantį stojantis taip pat atsistojo, kad pamažu, 
vis tylomis sugrįžtų į karietą. 

Abu pašto ekipažai vėlei leidosi į pašėlusias lenk- 
tynes — Sarančio karieta visąlaik pirma Žibasjė kin- 
kinio, tačiau ne daugiau dvidešimties žingsnių. 

Vakarop, visai nebedaug likus iki Nansi, Sarančio 
foreiteris, kuris turėjo dalyvauti pirmuoju pabroliu 
vieno iš savo pusbrolių vestuvėse, manydamas, jog men- 
kas malonumas palikti vaišių stalą dėl vienuolikos 
mylių tarpustotės, dargi sukariant kelią ten ir atgal, 
taigi Sarančio foreiteris, perspėtas prieš tai važnyčio- 
jusio savo draugelio, kad jo keleivis trokšta važiuoti 
greitai bei gerai moka, varė arklius tokiais pasiutu- 
siais šuoliais, jog per dvi tarpustotes būtų sutaupęs 
gerą pusantros valandos ir sugrįžęs laiku į pokylį, jei- 
gu, kaip sakėme, vakarop, visai nebedaug likus iki 
Nansi, arkliai, foreiteris ir karieta, lėkdami nuokalne, 
nebūtų siaubingai vertęsi kūliavirsčiais; dėl to iš jau- 
triojo Žibasjė krūtinės išsiveržė sielvartingas riksmas, 
ir jis puolė iš savo karietos pagelbėti Sarančiui. 

Zibasjė šitaip veikė sąžinei nuraminti, nes neabe- 
jojo, kad taip nusivertus karietai jos keleiviui labiau 
reikia kunigo paguodos negu pakeleivio pagalbos. 

Didžiai savo nuostabai aptiko Sarantį gyvą ir 
sveiką. Netgi foreiteriui tebuvo išnarintas petys ir pri- 
spausta pėda. Bet jeigu Apvaizda kaip iš tiesų gera 

motina apsaugojo žmones, tai ji nepagailėjo ekipažo 
gyvulių: vienas arklys nugaišo vietoje, antrajam, atro- 
do, buvo sutrupinta kulšis. Viena karietos ašis lūžo, o 
visas korpuso šonas — tasai, ant kurio verstasi — 
subyrėjo į šipulius. 

Taigi apie tolesnę kelionę nebuvo galima nė sva- 
joti. | 

Sarantis kelis kartus nusikeikė, kas anaiptol ne- 
rodė jo angeliškos kantrybės. Tačiau teko susitaikyti 
su likimu; kad ir labai nenoromis, jis, be abejo, būtų 
tai padaręs, jeigu madjaras Žibasjė, perpus prancūzų, 
perpus vokiečių, o iš tikrųjų nei vienokia, nei kitokia 
kalba nebūtų pasiūlęs pakeleiviui vietos pas save ka- 
vietoje. 

Pasiūlyta buvo pačiu laiku ir kartu taip nuoširdžiai, 
jog Sarantis nedvejodamas sutiko. 

Perkrovė bagažą iš pirmo ekipažo į antrąjį, pa- 
žadėjo foreiteriui atsiųsti pagalbą iš Nansi, iki kurio 
nebuvo likę nė mylios, ir vėlei tuo pačiu greičiu leidosi 
į kelią. 0 

Apsikeitus pirmais komplimentais, Zibasjė, nepa- 
sitikėdamas- savuoju vokiečių kalbos grynumu ir bi- 
Jodamas, jog Sarantis, nors ir korsikietis, neperprastų 
jo tarties, Žibasjė stengėsi vengti bet kokio klausinė- 
jimo ir į bendrakeleivio mandagybes atsakydavo tik 
"taip" 17 "ne", kurių tartis darėsi vis artimesnė pran- 
cūziškai. | 

Atvykę į Nansi, apsistojo “Didžiojo Stanislovo“ vieš- 
butyje, kuris taipgi buvo ir pašto viešbutis. 

Sarantis išlipo iš karietos, vėl suskato dėkoti savo 
bendrakeleiviui madjarui ir galiausiai jau ketino pasi- 
šalinti. š 

— Negerai darote, pone, — tarė ZŽibasjė— man 
regis, labai skubate pasiekti Paryžių, o jūsų karietos 
nepataisys anksčiau kaip rytoj, taigi prarasite dieną. 

— Juo labiau apmauduų,— atsakė Sarantis,— kad 
tokia pati nelaimė mane ištiko išvažiuojant iš Reges- 
burgo“, ir aš praradau visą parą. 

Tik dabar Žibasjė paaiškėjo tiek nerimo jam su- 
kėlęs vėlavimas. 

— Tačiau, — kalbėjo toliau Sarantis,— aš nelauk- 
siu, kol pataisys karietą, o nusipirksiu kitą. 

"Ir iš tiesų, jis įsakė pašto stoties šeimininkui su- 
rasti jam vežimą, kad ir koksai tas būtų — brikas, 
dvivietė ar keturvietė dengta karieta, 'arba netgi kab- 
rioletas, su kuriuo galėtų tuojau pat keliauti toliau. 

Zibasjė pagalvojo, jog nesvarbu, kaip greitai bus 
surastas vežimas — jam vistiek pakaks laiko papie- 
tauti, kol jo pakeleivis jį apžiūrės, suderės kainą ir 
pasirūpins savo bagažo perkraustymu. Nuo aštuntos 
valandos ryto, kai pusryčiavo Kėlyje, nieko burnoje 
neturėjo, ir nors jo skrandis blogiausiu atveju nereik- 
lumu galėjo varžytis su kupranugario, kaip tik tokį at- 
vejį numatydamas iš anksto, išmintingasis Zibasjė nie- 
kados nepraleisdavo progos pasipildyti maisto atsargų. 

Savo ruožtu Sarantis, be abejo, nusprendė pa- 
sirūpinti tuo pačiu kaip ir garbusis madjaras; taigi 
abu, kaip ir rytą, atsisėdo kiekvienas už atskiro stale- 
lio, paskambino patarnautojui ir su intonacija, bylo- 
jančia apie pagirtiną nuomonių vienodumą, teištarė 
du žodžius: 

— Padavėjau, pietus! 


II + “DIDŽIOJO TURKO“" VIESŠBUTIS 
SENT ANDRĖ DEZ ARK AIKŠTĖJE 


Tiems, kurie nusistebės nepamatę Sarančio pri- 
imant Zibasjė pasiūlymą, — tokį palankų skubančiam 
žmogui, — pasakysime, kad jeigu apskritai yra kas 
nors buklesnio už persekiojantį žmogų policijos agentą, 
tai toksai — pats persekiojamasis. 

Įsivaizduokite lapę ir kurtą. 

Tad į Sarančio mintis įsiskverbė keletas neaiškių 
įtarimų dėl šio madjaro, taip blogai mokančio pran- 
cūziškai, bet kai jam buvo kalbama prancūziškai, at- 
sakinėjančio gana protingai į visa, kas sakoma, ir at- 
virkščiai: kai jam buvo kalbama vokiškai, lenkiškai ar 
valakiškai,— trimis kalbomis, kurias Sarantis puikiai 

mokėjo,— burbtėlinčio kaip papuola ja arba nein!, 
tuojau pat įsisiaučiančio į savo šubą ir apsimetančio 
miegančiu, 

Dėl šių įtarimų nejaukiai jausdamasis tą pusan- 
tros mylios, keliautos drauge nuo vietos, kur subyrėjo 
karieta, iki viešbučio, kur užsisakė pietus, Sarantis 
nusprendė bet kokia kaina apsieiti be paslaugaus, 
tačiau nekalbaus pakeleivio pagalbos. 

Stai kodėl jis pareikalavo kito vežimo: negalėjo 
laukti, kol pataisys jo paties, ir nenorėjo sėstis į gar- 
biojo vengro karietą. 

Žibasjė buvo pernelyg gudrus, jog nepastebėtų to 
nepatiklumo. Todėl tebepietaudamas įsakė pakinkyti 
savo karietą, kadangi, girdi, turįs pasiekti Paryžių ry- 
toj, kur esąs nekantriai laukiamas Austrijos ambasa- 
doriaus. . 

Kai arklius įkinkė, Zibasjė manieringai nusilenkė 
Sarančiui, užsimaukšlino ant ausų -kailinę kepurę ir 
pasišalino. 

Kadangi taip skubinasi, tai Sarantis tikriausiai 
pasirinks tiesų kelią, bent iki Linji. Cia, be abejo, jis 
paliks Bar le Diuką dešinėje ir Anservilio keliu pa- 
trauks per Sen Dizjė ir Vitri le Fransė. 

Tačiau po Vitri le Fransė iškils abejonė. Ar, atvy- 
kęs čia, Sarantis pasuks per Saloną, darydamas lanks- 
tą, ar keliaus tiesiai per Fer Šampenuazą, Kulomjė, 
Kresi ir Lanji? 

Tad Žibasjė nurodė važiuoti per Tulį, Linji, Sen 
Dizjė; bet pusmylį iki Vitri jisai sustabdė karietą ir 
keletą minučių tarėsi su vežėjų, po to ekipažas at- 
sidūrė ant šono: lūžo priekinė ašis. 

Maždaug pusvalandis praslinko tokioje apgailėti- 
noje padėtyje, taip gerai pažįstamoje ir todėl, matyt, 
gerai suprantamoje Sarančiui, kai pastarojo karieta 
pasirodė kalvos viršuje. 

Artėdamas prie apvirtusio ekipažo, Sarantis iškišo 
pro dureles galvą ir išvydo ant kelio savąjį madjarą, 
kuris foreiterio padedamas nesėkmingai bandė atkelti 
karietą, idant galėtų keliauti toliau. 

Sarantis būtų nusižengęs visoms mandagumo prie- 

dermėms, jeigu paliktų Žibasjė tokioje keblioje padė- 
tyje, kai panašiomis aplinkybėmis tasai pasiūlė savo 
paslaugas ir karietą. 

Taigi jisai savo ruožtu pakvietė šį sėstis greta 
savęs, ką Žibasjė priėmė su nuostabiu kuklumu, su- 
tikdamas teikti jo ekscelencijai ponui de Borni — to- 
kia pavarde keliavo Sarantis — nepatogumų tik iki 
Vitri le Fransė. 

Didžiulį madjaro lagaminą pernešė į pono de Bor- 
ni karietą ir leidosi į Vitri le Fransė, kurį pasiekė po 
dvidešimties minučių. 

Sustojo pašto stotyje. 

Ponas de Borni pareikalavo arklių, Žibasjė — bet 
kokių ratų kelionei tęsti. 

Stoties šeimininkas parodė stoginėje seną senutėlį 
kabrioletą; net ir toks, regis, visiškai tenkino Žibasjė 
poreikius. 

Nusiraminęs dėl savo pakeleivio likimo, ponas de 
Borni atsisveikino su juo ir paliepė foreiteriui, kaip 
Žibasjė to tikėjosi, pasukti Fer Sampenuazo keliu. 

Zibasjė baigė sandėrį su pašto stoties šeimininkų 
ir išvyko, įsakęs foreiteriui vežti tuo pačiu kelių, kurį 
pasirinko pirma išvažiavęs keliauninkas. 

Gausiąs už važnyčiojimą penkis frankus, kai tik 
priekyje pasimatys šio karieta. 

Foreiteris pavarė arklius strimagalviais, tačiau ki- 
tą pastotę pasiekė nieko taip ir neišvydę. 

Pastotėje pasiteiravo jos šeimininko ir laukiančio- 
jo foreiterio — ne, nuo vakar nepravažiavo jokia pašto 
karieta. 

Viskas aišku: Sarantis nepasitiki — nurodė važiuo- 
ti Fer Šampenuazo keliu, o iš tikrųjų pasuko Šalono 
linkui. 

Zibasjė atsiliko. 

Negalima gaišti nė minutės, kad suspėtum atvyk- 
ti į Mo pirma Sarančio. 

Palikęs čia kabrioletą, Žibasjė išsitraukė iš laga- 
mino visą vyriausybinio kurjerio aprangą — užsivilko 
mėlyną striukę su auksiniais apvadais, užsimovė odi- 
nius kiulotus?, apsiavė minkštas pušnis, užsimetė ant 

nugaros depešų krepšį, nusiplėšė barzdą bei ūsus ir 
pareikalavo pašto arklėko. 

Akimoju pašto arklėkas buvo pabalnotas, ir Žibas- 
Jė nurisnojo Sezano keliu. Tikėjosi pasiekti Mo per 
Fertė Gošė ir Kulomjė. 

Nesustojo niekur nei atsigerti, nei pavalgyti ir sU- 
koręs trisdešimt mylių vienu ypu atvyko prie Mo vartų. 

Jokia pašto karieta, panaši į Žibasjė nupasakotą, 
čia nepravažiavo. 

Zibasjė apsistojo, liepė pateikti jam pietus vir- 
tuvėje, sėdo valgyti, tačiau tuo pat metu ir laukti. 

Laukė ir visiškai pabalnotas arklys. 

Po valandos taip nekantriai laukta karieta atva- 
žiavo. 

Buvo jau visai šūtėmė, 

Sarantis liepė atnešti buljoną jam į karietą ir nu- 
rodė keliauti Paryžiun pro Klė; to Žibasjė pakako. 

Išėjo pro kiemo duris, aa) ant arklio ir apsukęs 
lankstą viena gatvele pasiekė Paryžiaus vieškelį. 

Po dešimties minučių išvydo už savęs dviejų Sa- 
rančio karietos žibintų šviesas. | 

Nuo šiol nieko daugiau nereikėjo: jis matė, pats 
išlikdamas nematomas. Tiktai buvo svarbu, kad jo ir 
neišgirstų. 

Laikėsi žemesniosios kelio pusės, visąlaik šuoliuo- 
damas kilometrą pirma karietos. 

Stai pagaliau ir Bondi. 

Čia vienu mirksniu vyriausybinis kurjeris pasi- 
vertė foreiteriumi, ir už penkis frankus turėjęs dabar 
važnyčioti foreiteris mielai jam perleido savo eilę. 

Atvažiavo Sarantis. 

Taip netoli Paryžiaus nebuvo reikalo apsistoti: 
iškišęs galvą pro langelį, jis pareikalavo arklių. 

— Stai, ponuli, — atsakė Žibasjė— ir dargi pui- 
kiausi. 

Iš tiesų, tai Lušo pora tų š šaunių baltų peršeronų i 
be paliovos žvingaujančių ir mušančių kanopomis žemę. 

— Ar nenurimsit jūs, dvėsenos! — riktelėjo Ziba- 
sjė, mikliai, kaip prityręs vežėjas, priversdamas juos 
stotis prie grąžulo. 

Paskiau, įkinkęs arklius, tariamasis vežėjas su ke- 
pure rankoje prie karietos durelių paklausė: 

— Kur išlipsite, šeimininke? 

— Sen Andrė dez Ark viešbutis, — atsakė Sarantis. 

— Puiku! — tarė ZŽibasjė.— Laikykit, jog jau ten 


esat. 

— Ir kada mes atsirasime vietoje? — paklausė 
Sarantis. : 

— O! — šūktelėjo ZŽibasjė.— Po valandos ir ket- 
virčio — lėksim, net žiežirbos skils! 


— Na tai greičiau! Dešimt frankų arbatpinigių, 
jei atsidursim ten po valandos. 

— Būsim, šeimininke. 

Zibasjė užsėdo ant balninio arklio ir iškart šuo- 
liais pajudėjo iš vietos. 

Sįsyk Sarantis tikrai nuo jo nepaspruks. 

Pasiekė užkardą. Muitininkai pasitenkino tąja pa- 
viršutiniška apžiūra, kokia paprastai pagerbia keliau- 
jančiuosius pašto karieta, ištarė įprastą važiuokite!, ir 
Sarantis, prieš septynerius metus palikęs Paryžių pro 
Fontenblo, sugrįžo į jį pro Pti Viletės užkardą. 

Po ketvirčio valandos ekipažas smagia risčia per 
Sent Andrė dez Ark aikštę įriedėjo į “Didžiojo turko" 
viešbučio kiemą. 

Viešbutyje tebuvo laisvi du kambariai, vienas 
priešais kitą tame pačiame aukšte: nr. 6 ir nr. 11. 

Patarnautojas nusivedė Sarantį, kuris pasirinko 
6-ąjį numerį. . | 

Kai patarnautojas vėl nulipo apačion, Žibasjė jį 
užkalbino: | 

-— Ei, sakykit, mielasai! 

— Kas yra, vežėjau? — niekinamai paklausė pa- 
tarnautojas. Ž ž 

— Vežėjau! Vežėjau! — pakartojo Žibasjė.— ZŽino- 
ma, aš pašto vežėjas. Ar čia kokia negarbė? 

— Betgi ne! Ką aš žinau: vadinu jus vežėju, nes 
juk ir esat vežėjas. 

— Na, tiek to! 

Ir niurnėdamas Žibasjė paėjėjo porą žingsnių ar- 
klių link. 

— Na,— paklausė patarnautojas,— ko norėjote? 

— Aš? Nieko. 

— Juk jūs ką tik pasakėt... 

— Ką? 

— Sakykit, mielasai! 

— A! Tiesa... Ką gi, štai koks dalykas: ponas Pu- 
arjė... Jūs gerai jį pažįstat? 

— Kokį poną Puarjė? 

— Na, poną Puarjė. 

— Nepažįstu jokio pono Puarjė. 

— Jūs nepažįstate pono Puarjė, mūsiškio ūkinin- 
ko? Pono Puarjė, kurio banda iš keturių šimtų galvų! 
Nepažįstate pono Puarjė?.. 

 — Kartoju, aš jo nepažistu. 

— Juo blogiau! Jis atvyks vienuoliktos valandos 
diližanu — diližanu iš Pla d'Eteno. Be abejo, jūs žino- 
te Pla dEteno diližaną? 

— Ne. | 

— Vadinasi, jūs nieko nežinote? Ko jus mokė tėvas 
ir Motina, jeigu nesat girdėjęs nei apie poną Puarjė, 
nei apie Pla d'Eteno diližaną... Ak! Tenka pripažinti, 
kad esama labai nevykusių tėvų. 

— Galų gale, kur jūs lenkiate su ponu Puarjė? 

— Ak, norėjau jums įteikti nuo jo šimtą su; bet 
jeigu jo nepažįstate... 

— Galima susipažinti. 

— Jeigu jo nepažįstate... 

— Betgi už ką tie šimtas su? Juk neduotų tuos 
šimtą su vien. už mano gražias akis... 

— O, tikrai ne, nes jūs žvairuojate, mielasai. 

— Nesvarbu! Kodėl ponas Puarjė jums pavedė man 
įteikti šimtą su? 

— Kad palaikytumėt jam viešbutyje kambarį, ka- 
dangi Sen Žermeno priemestyje turi reikalų; ir jis man 
pasakė: “Sarpijonai!.." Tai mano pavardė, sūnaus gau- 
ta iš tėvo... i 

— Man labai malonu, pone Sarpijonai,— įsiterpė 
patarnautojas. Ę 

— Jis man pasakė: “Sarpijonai, įteiksi šimtą su 
viešbučio “Didysis turkas", — to, kuris Sent Andrė dez 

Ark aikštėje, — kambarinei, kad ji man palaikytų nu- 
merį". Kur toji kambarinė? 

— Kam jos? Aš lygiai taip pat palaikysiu jam 
numerį kaip jinai. 

— E, ne! Juk jo nepažįstate... 

— Nėra reikalo man jį pažinoti, kad palaikyčiau 
jam kambarį. 

— Ką gi, tiesa; dar ne toks jūs kvailys kaip atro- 
dot! 

— Dėkui! 

— Stai šimtas su; atpažinsite jį, kai atvyks? 

— Poną Puarjė? | 

— Taip. 

— Jeigu tik pasisakys pavardę. 

— O, jis pasisakys; nėra reikalo jam slėpti savo 
pavardę. 

— "Tuomet jis bus nuvestas į 11-ąjį numerį. 

— Kai pamatysite smagios išvaizdos apkūnų lin- 
ksmuolį su kaklaskare, dengiančia pusę veido, ir kašto- 
niniu bebrinės medžiagos redingotu, drąsiai galėsite 
sau pasakyti: “Sit, ponas Puarjė". O dabar, labos nak- 
ties! Tiesa, 11-ąjį numerį gerai pašildykit, nes ponas 
Puarjė labai bijo šalčio... A! Palaukit, be to, man regis, 
visai ne pro šalį jam būtų aptikti savo kambaryje gerą 
vakariene. 


— Bus! — pažadėjo patarnautojas. 

— O, kaipgi aš pamiršau!..— šūktelėjo tariamasis 
Šarpijonas. 

— Ką? 


— Svarbiausia! Jis geria tik Bordo vyną! 

— Gerai! Ras ant savo stalo butelį bordo. 

— Tuomet nieko daugiau nereikia, — tik tokių akių 
kaip tavosios ir spitryti Bondi pusėn, ar nedega Šaran- 
tonas“. 

Ir garsiai nusikvatojęs, kas liudijo malonumą, jam 
suteiktą šio subtilaus sąmojo, tariamasis vežėjas pali- 
ko “Didžiojo turko“ viešbutį. 

Po ketvirčio valandos prie jo durų sustojo kabrio- 
letas, iš kurio išlipo žmogus, atitinkantis Sarpijono 
nurodytąsias žymes; prisistatęs tuo pačiu laukiamuo- 

ju ponu Puarjė, jis be paliovos linkčiojančio patarnau- 
tojo buvo nuvestas į 11-ąjį numerį; ten rado ant stalo 
išdėliotą vakarienę ir butelį bordo, pastatytą sumaniu 
atstumu nuo židinio ir tokio šiltumo, kokį jam sutei- 
kia tikrieji smaguriai. - 


III + IŠDUODA PAPRASTAI TIK SAVI 


Po penkių minučių ponas Puarjė įsikūrė 11-aja- 
me numeryje, orientuodamasis visose jo kertelėse bei 
užkaboriuose, lyg būtų gyvenęs tame kambaryje visą 
amžių. 

Puarjė charakteris padėdavo greitai užmegzti pa- 
žintis su žmonėmis, o temperamentas — iškart apsi- 
prasti su aplinka; vis dėlto jis pareiškė patarnautojui, 
jog nesąs reikalingas niekieno paslaugų ir mėgstąs 
valgyti vienas, netrukdomas pašalinių, nesisukiojant 
aplinkui kam nors iš skubančių pripildyti jo stiklą, kol 
tas dar neištuštintas, ir atimti lėkštę, kol ta dar pilna. 

Vos tik likęs vienas ir išgirdęs nutylant ant laiptų 
patarnautojo žingsnius, tariamasis Puarjė, arba tikra- 
sis Žibasjė, — kaip kam patinka, — pravėrė duris. 

Kaip tik tuo metu savąsias atidarė ir Sarantis. 

„:Zibasjė paliko savo duris ne visai uždaras, bet 
privertas iki staktos. 

Atėjusiai pakloti lovos kambarinei Sarantis davė 
keletą nurodymų, iš kurių tapo aišku, kad jisai 
sugrįšiąs po valandos ar dviejų. 

“Oho! — tarė sau Zibasjė.— Regis, kad nepaisant 
vėlyvos valandos mano kaimynas ketina mažumėlę pa- 
šivaikščioti. Pažiūrėsime, į kurią pusę jis patrauks'. 

Žibasjė užpūtė abi degančias ant stalo žvakes ir 
atidarė langą, Sarančiui dar nespėjus peržengti gat- 
vės durų slenksčio. 

Po mirksnio išvydo šį išeinant pro duris ir pasu- 
kant Sent Andrė dez Ark gatve. 

“Neabejoju, kad jisai sugrįš, — samprotavo toliau, — 
kadangi negalėjo žinoti, kad aš čia ir klausausi jo duo- 

damų nurodymų. Bet cha! Netinginiaukime ir sąžinin- 
gai atlikime savo darbą — sužinokime, kur jis eina". 

Skubiai nutrepsėjo apačion ir nusekė paskui atvy- 
kėlį de Biusi gatve, Sen Žermeno turgaviete, Sen Sul- 
piso aikšte ir Geležinio.puodo gatve, kur pamatė, kaip 
nė nepasitikrinęs numerio šis įsuko į vieną namą. 

Zibasjė buvo už jį smalsesnis: Sarantis įėjo į 22-4 
numerį. 

Katorgininkas kiek sugrįžo aukštyn gatve, priglu- 
do prie Kosė Brisakų! rūmų ir ėmė laukti. 

Ilgai stovėti neteko: Sarantis tik įėjo ir tuojau pat 
vėl išėjo. | | 

Tačiau dabar, užuot leidęsis toliau Geležinio puo- 
do gatve, sugrįžo ja aukštyn, tai yra praėjo pro Žibasjė, 
kuris apdairiai bei droviai nusisuko į sieną, ir toliau 
nukeliavo Vožiraro gatve. Kurį laiką ja žingsniavęs, 
paskiau apsukęs “Odeono" teatrą iš aktorių durų pusės, 
perkirtęs Sen Mišelio aikštę, Sarantis įnėrė į Postų 
gatvę ir atsidūrė prie namo, į kurio numerį šįsyk pa- 
sižiūrėjo. 

Sį namą mūsų skaitytojai jau pažįsta, o jeigu ne- 
pažįsta, tai tuojau atpažins iš pirmų nuorodų. Dunk- 
santis šalia Vynuogių -akligatvio priešais Kalbančiojo 
šulinio gatvę, jis buvo kaip tik tasai savos rūšies ma- 
giškasis kaušelis, po kuriuo it muskato riešutai pra- 
dingo anie karbonarai, taip bergždžiai Žakalio ieškoti 
name ir taip stebuklingai jo atrasti pavojingo nusilei- 
dimo pas Žibasjė metu. 

Išvydęs šią garsiąją Kalbančiojo šulinio gatvę, o 
joje — šulinį, kuriame praleido tokias ilgas ir tokias 
liūdnas valandas, buvusysis katorgininkas išblyško. 
Visu jo-kūnu perbėgo nesuvokiamas šiurpulys, o ka- 
ktą išpylė šaltas prakaitas. Pirmąsyk nuo tada, kai 
iš “Dievo Namų"? iškeliavo į Kėlį, jis pasijautė nes- 
magiai. 

Gatvė driekėsi tuščia. Sarantis, atsidūręs prieš na- 
mą, sustojo, be abejo, laukdamas kitų keturių iar 
buvo patenkama po penkis. 

Netrukus pasirodė trys sūusisupę į apsiaustuūs vy- 

riškiai 17 nudrožė tiesiai prie Sarančio; apsimainę at- 
pažinimo ženklu, visi keturi ėmė laukti penktojo. 

Zibasjė apsidairė aplinkui, norėdamas įsitikinti, 
ar neatvyksta penktasis, ir nematydamas nė menkiau- 
sio šešėlio, nusprendė, jog pats metas sulošti meist- 
riškai. 

Žakalio pašvęstas į šio namo paslaptis, pažįstan- 
tis visų slaptų draugijų masoniškus ženklus, jis nuėjo 
tiesiai prie grupės, paėmė pirmą jam pratiestą ranką 
ir padarė atpažinimo ženklą, kuris buvo toks: tris kar- 
tus plaštaką paversti vidun ir išorėn. 

Tuomet vienas iš vyriškių įkišo spynon raktą, ir 
visas penketas suėjo vidun. 

Namas iš vidaus buvo suremontuotas ir perdažy- 
tas — neliko jokių pėdsakų po to, kai Karmanjolis 
įsibrovė pro sieną, o Volovanas įkrito pro stoglangį. 

Sįsyk nė nekalbėta apie leidimąsi į katakombas. 
Keturi vienas kito nepažįstantys vadai buvo sukviesti 
išklausyti slapto Sarančio pranešimo. 

Šis juos painformavo, kad anksčiau nei po trijų 
parų Reichštato hercogas? atvyks į Sen Liu Taverni, 
kur bus slepiamas iki tol, kol pribręs reikalas parodyti 
jį liaudžiai. 

Kadangi priklausantieji draugijai, norėdami su- 
klaidinti policiją, paprastai naudodavosi kiekviena pa- 
sitaikiusia proga susirinkti, sutarė, jog per rytoj įvyk- 
siančias hercogo de La Rošfuko* laidotuves visos ložės 
ir visos ventės“ susitelks arba Dangun Emimo bažny- 
čioje, arba gretimose gatvėse. 

Tenai bus gauti paskutiniai nurodymai iš aukšto- 
sios ventės. 

Siaip ar taip, iki atvykstant Reichštato hercogui, 
veiks nuolatinis komitetas. 

Išsiskyrė pirmą valandą nakties. 

Zibasjė baiminosi tik vieno: kad prie durų susitiks 
draugijos narį, kurio vietą užėmė, tačiau jo čia nesi- 
matė. Be abejo, jis buvo atėjęs, tačiau neišvydęs at- 
vykstant keturių savo bendrų bei pabodęs laukti pa- 
manė, jog reikalas atidėtas, ir sugrįžo namo. 

Sarantis paliko keturis savo bendražygius prie du- 

rų: Žibasjė, neabejodamas, kad šis pareis į “Didžiojo 
turko" viešbutį, išnyko už pirmos gatvės kampo ir pa- 
sipustęs padus pardūmė į savo kambarį dešimčia mi- 
nučių anksčiau nei jo sekamasis; atsisėdęs už stalo, 
kibo į valgį su apetitu keliauninko, visu greičiu suko- 
rusio ant žirgo trisdešimt penkias ar keturiasdešimt 
mylių, ir su pasitenkinimu žmogaus, sąžiningai atli- 
kusio savo priedermę. 

Taipgi patyrė saldų atpildą už visus patirtus var- 
gus, išgirdęs ant laiptų Sarančio žingsnius, kuriuos 
jau buvo tiek perpratęs, jog atskirtų iš tūkstančio kitų. 

Seštojo numerio durys atsidarė ir vėl užsidarė. 

Paskiau Žibasjė išgirdo dusyk spynoje grikštelint 
raktą. Sitai aiškiai rodė, kad Sarantis sugrįžo ir dau- 
giau niekur nebeis, bent iki ryt ryto. 

— Labanakt, brangusis kaimyne! — sumurmėjo 
Žibasjė ir paskambino patarnautojui. 

"Tasai pasirodė. 

— Rytoj rytą... ar veikiau šiandien septintą va- 
landą, — pasitaisė Zibasjė — atveskite pas mane komi- 
sionierių. Reikės nunešti į miestą skubų laišką. 

— Jeigu ponas teiksis duoti man laišką, — tarė 
patarnautojas,— jo neprikels dėl tokio menkniekio. 

— Pirmiausia, — atrėmė Žibasjė,— mano laiškas — 
joks menkniekis; o be to,— pridūrė jis,— aš nieko 
prieš, kad mane anksti prikeltų. 

Patarnautojas paklusnumo ženklan linktelėjo ir 
atkėlė lovos užtiesalą; dar Zibasjė jo paprašė palikti 
kambaryje nuostabų šaltą viščiuką ir tai, kas liko an- 
trajame bordo butelyje — mat, kaip Liudvikas XIV 
nemėgstąs miegoti neturėdamas po ranka netikėtam 
atvejui. 
| Padėjęs. ant židinio nepaliestą viščiuką ir nugertą 
butelį, patarnautojas pasišalino, pažadėdamas lygiai 
septintą atvesti pas jį komisionierių. 

Kai jis išėjo, Zibasjė savo ruožtu užrakino duris, 
atidarė sekreterą, kuriame iš anksto neabejojo atra- 
siąs plunksną, rašalo bei popieriaus, ir sėdosi rašyti Ža- 
kaliui savo kelionės nuo Kėlio iki Paryžiaus įspūdžius. 

Sitai pabaigęs, atsigulė. 

Septintą valandą į duris pasibeldė komisionierius. 

Jau atsikėlęs, apsirengęs ir pasirengęs veikti, Zi- 
basjė šūktelėjo: | 

— Įeikit! 

Komisionierius įžengė vidun. 

Zibasjė greitomis metė į jį žvilgsnį ir nespėjus 
šiam Žmogui nė išsižioti atpažino, kad tai grynakrau- 
jis overnietis: galėjo visiškai ramiai atiduoti jam į ran- 
kas savąjį pavedimą. 

Vietoje dešimties įteikęs dvylika su, išaiškino ko- 
misionieriui visus Jeruzalės gatvės rūmų vingius ir 
perspėjo šį, kad asmuo, kuriam adresuotas laiškas, 
turi būti parvykęs šį pat rytą iš didelės kelionės arba 
parvyks dieną. 

"Jeigu tasai asmuo parvykęs, įteiksiąs į jo paties 
rankas laišką nuo pono Banjero de Tulono“ — tokia 
buvo aristokratiškoji Zibasjė pavardė,— o jeigu to as- 
mens dar nėra, paliksiąs laišką pas jo sekretorių. 

Išsamiai informuotas overnietis pasišalino. 

Praslinko valanda. Sarančio durys tebebuvo užra- 
kintos, tačiau girdėjosi, kad jo kambaryje vaikščioja- 
ma ir stumdomi baldai. . | 

Kad nors kuo užsiimtų, Zibasjė nusprendė papus- 
ryčiauti. 

Paskambino, liepė patarnautojui padengti stalą, pa- 
dėti jo viščiuką bei užsilikusįjį bordo ir vėl jį išsiuntė. 

Zibasjė jau buvo įsmeigęs šakutę į viščiuko kulšį, 
jau buvo pridėjęs peilį prie sparno jungties, kurios są- 
narį rengėsi perskirti, kai sugirgždėjo kaimyno durų 
vyriai. | 

— Velnias! — nusikeikė jisai stodamasis.— Regis, 
labai anksti išeiname. 

 Nukreipė akis į laikrodį: tas rodė tris ketvirčius 
devintos. 

— Ehė! — tarė jis.— Ne taip jau ir anksti. 

Sarantis nulipo laiptais. 

Kaip ir iš vakaro, Zibasjė nubėgo prie lango, bet šį- 
syk jo neatidarė, tiktai praskleidė užuolaidas; tačiau 
laukė bergždžiai: Sarantis aikštėje nepasirodė. 

“O! O! — mintyse tarė Žibasjė— Ką jis ten apačio- 

je veikia? Nejaugi apmoka savo sąskaitą? Juk negalėjo 
taip greitai išeiti, jog aš pavėluočiau prie lango... Ne- 
bent,— pamanė jis,— slinko palei sieną; bet ir tokiu 
atveju dar neturėtų būti toli“. 

Skubiai atidaręs langą, Zibasjė persisvėrė laukan, 
stengdamasis visokeriopai išžvalgyti aikštę. 

Nieko panašaus į Sarantį. 

Laukė kokias keturias ar penkias minutes ir nepa- 
Jėgdamas atspėti, kodėl Sarantis nepasirodo, jau buvo 
beketinąs nusileisti apačion ir pasiteirauti apie jį, kai 
pagaliau išvydo šį peržengiant durų slenkstį ix kaip 
vakar pasukant Sent Andrė dez Ark gatvės linkui. 

— Neabejoju, kur trauki, — suniurnėjo Zibasjė.— 
Keliauji į Geležinio puodo gatvę. Vakar gavai pabučiuo- 
ti durų rankeną ir nori pažiūrėti, gal šįryt geriau pa- 
siseks. Galėčiau nesivarginti tave E bet pa- 
reiga aukščiau visko. 
| Ir Žibasjė, pasigriebęs skrybėlę bėi pasirišęs kak- 
laskarę, nuskubėjo apačion, palikdamas viščiuką ir 
drauge pripažindamas Apvaizdos maloningumą — pri- 
metė jam šį rytinį pasivaikščiojimuką, idant sužadintų 
apetitą. 

Bet didžiai savo nuostabai buvo sustabdytas ant 
paskutiniojo laiptelio žmogaus, kurį iš veido ir iš visos 
išvaizdos atpažino kaip žemesnįjį policijos agentą. 

— Jūsų dokumentai? — paklausė tasai. 

— Dokumentai? — apstulbęs pakartojo Žibasjė. 

— Po šimts! — atrėžė agentas.— Juk gerai žinot, 
kad gyvenant mebliuotame viešbutyje reikia turėti do- 
kumentus. 5 

— Teisybė,— sutiko Žibasjė— "Tik aš nepagal- 
vojau, kad atvykstant iš Bondi į Paryžių būtinas pa- 
sas. 

— Jeigu turi nuosavą butą Paryžiuje ar apsistoji 
pas bičiulį — ne; jeigu gyveni mebliuotame MS PRLSS 
je — taip. 

— Ak, iš tiesų, — tarė Žibasjė, kuris iš praeityje 
sukauptos patirties geriau nei kuris kitas žinojo: no- 
rint susirasti pastogę, būtinas pasas.— Ką gi, parody- 
sime jums tuos dokumentus. 

Ir jis suskato naršyti po savo bebriukinio redingo- 
to kišenes. 

Tačiau tos buvo tuščios. 

— Velnias, ku+ aš juos nukišau? — pasakė jis. 

Agentas padarė gestą, kurį buvo galima išversti 
tokiais žodžiais: “Kai žmogus neranda savo dokumentų 
iš karto, jis jų neranda niekada". 

Ir mostu perspėjo būti budriems du vyriškius su 
juodais redingotais i» didelėmis lazdomis, kurie laukė 
prie laukujų užeigos durų. 

— Ak, po perkūnais! — šūktelėjo Žibasjė.— Žinau, 
kur juos padėjau — tuos savo dokumentus. 

— O, juo geriau! — viauktelėjo agentas. 

— Palikau Bondi pašto stoties viešbutyje, kai nu- 
simėčiau persirengėlio kurjerio drabužius ir apsivil- 
kau foreiterio apranga. 

— A? — išsižiojo agentas. 

— Taip, — nusijuokė Zibasjė— Laimė, kad man 
dokumentai nereikalingi. 

— Kaip! Jums nereikalingi? 

— Ne. 

Ir prisilenkęs prie agento ausies pridūrė: 

— Aš iš jūsiškių. 

— Iš mūsiškių? 

— Taip, tad leiskit man praeiti. 

— Aha! Jūs, atrodo, skubate? 

— Aš kai ką seku,— tarė Zibasjė, susimokėliškai 
pamerkdamas akį. 

— Jūs kai ką sekate? 

— Seku sąmokslininką — ir vieną iš pavojingiau- 
sių. 

— Iš tikrųjų!. Ir kurgi tasai kai kas? 

— Po šimts! Turėjote jį matyti — tai tas, kuris ką 
tik nulipo apačion: penkiasdešimties metų amžiaus, 
žilsvais ūsais, ežiuku kirptais plaukais, kariškos lai- 
kysenos. Nematėte jo? 

— Kaipgi, mačiau. 

— Tad štai, — tebesijuokdamas kalbėjo Žibasjė,— 
tai jį reikėjo sulaikyti, ne mane. 

— Taip, bet kadangi jis turėjo dokumentus, ir 

dargi visiškai tvarkingus, praleidau jį, o jus, kadangi 
jų neturite, aš areštuoju. 
-— Kaip! Mane areštuojate? 

— Be abejo; nejaugi manote, kad varžysiuos tą 
padaryti? 

— Areštuojate — mane? 

— Taip, jus. 

— Mane, ypatingajį pono Žakalio agentą? 

— Kur irodymas?.. 

— Gerai! Pateiksiu jums tą įrodymą, tai visai ne- 
sunkų. 

— Tad pateikit. 

— Bet tuo tarpu,— sušuko Žibasjė, — manasis Žmo- 
gus paspruks! 

— Taip, suprantu, ir jums ne S ežai pasielgti kaip 
jis. 

— Man pasprukti? Ak, na, sakykit, kuriam galui? 
Matyti, kad jūs manęs nepažįstate! Man pasprukti? 
Na ne, naujoji padėtis man pernelyg maloni... 

— Gana! Gana! — sudraudė agentas.— Užteks tų 
žodžių. 

— Kaip — užteks tų žodžių? 

— Taip, sekit paskui mus arba... 

— Arba ką? 

— Arba reiks iškviesti ginkluotą paspirtį. 

— Bet jums gi sakau, — pakartojo Žibasjė, puto- 
damas iš pykčio — kad aš priklausau ypatingajai pono 
Žakalio policijai. 

Agentas nuvėrė jį niekinamu žvilgsniu, kuris by- 
lojo: “Na ir pagyrūnas gi jūs!" | 

"Ir trūktelėjo pečiais, tuo pat metu duodamas 
ženklą dviem agentams su juodais redingotais ateiti 
jam į pagalbą. 

Pastarieji prisiartino, aiškiai ketindami atlikti šią 
pareigą. 

— Saugokitės, bičiuli! — įspėjo Žibasjė. 

— Nesu joks bičiulis tipų, kurie neturi dokumen- 
tų. — atšovė agentas: 

— Ponas Žakalis jus griežtai nubaus. 

— Man yra nurodyta atvesdinti į policijos prefek- 


tūrą keliauninkus, neturinčius paso; jūs jo -neturite, 
todėl vedu jus į policijos prefektūrą — kas gali būti pa- 
prasčiau. 

— Bet, po perkūnėliais! Aš gi jums sakau... 

— Parodykite savo akį'. 

— Savo akį? — pakartojo Žibasjė. — Ją nešioja tik 
tokie žemesnieji agentai kaip jūs, bet aš.. 

— Taip, bet jūs turite jų dvi, suprantu! Ką gi, juo 
geriau matysite kelią, kuriuo eisime. Žengte marš! 

— Jūs šito norite! — grasomai tarė Žibasjė. 

— Aišku, noriu. 

— Galėsit kaltinti tik save už pasekmes. 

— Na, na, užteks plepėti: sekit paskui mane ge- 
ruoju, o jei ne, teks pavartoti jėgą. 

lr agentas išsitraukė iš kišenės dailutėliųs ant- 
rankius, tik ir laukiančius garbės susipažinti su Zibasjė 
riešais. . 

— Gerai! — sutiko Zibasjė — suvokė savo prastą 
padėtį, kokioje buvo, ir dar prastesnę, į kokią galėjo 
patekti. — Einu su jumis. 

— Tad turėsiu garbės pasiūlyti j jums savo parankę, 
o šie du ponai seks mums iš paskos, — tarė agentas, — 
nes jūs man atrodote iš tų mitruolių, kurie prie pirmo 
kampo geba dingti neatsisveikinę. 

— Padariau, ką galėjau, — atsiduso Žibasjė, iškel- 
damas ranką į dangų, tarsi kviesdamas Dievą liudyto- 
ju, kad jis tikrai kovojo iki galo. 

— Na, jūsų ranką, ir nemanykite priešintis. 

Zibasjė žinojo, kaip uždedama suimančiojo ranka 
ant suimamojo, todėl daugiau nesiprašydino ir visiškai 
pasidavė agento valiai. 

Tasai atpažino šiokią tokią patirtį. 

— A! — tarė.— Vadinasi, ne pirmąsyk tai jus iš- 
tinka, mano mielas. 

Žibasjė pažvelgė į agentą lyg sakytų patsai sau: 
"Tebūnie! Bet skaniai juoksis tas, kuris juoksis pas- 
kutinis!“ Paskiau balsu ryžtingai pridūrė: — Eime! 

"Ir Zibasjė su agentu, susikibę už parankių kaip 
dvejetas gerų, senų bičiulių paliko “Didžiojo turko" 
viešbutį. 

Du snukdaužiai žengė iš paskos, delikačiai steng- 
'damiesi neatrodyti priklausą šiai draugijai. 


„ 


IV + ŽIBASJĖ TRIUMFAS 


Taigi Žibasjė ir policijos agentas pasuko ar vei- 
kiau pastarasis nusivedė Zibasjė Jeruzalės gatvės lin- 
kui. 

Iš atsargos priemonių, kurių ėmėsi pasų tikrinto- 
jas, nesunku suprasti, kad bet-koks mėginimas pabėgti 
bio neįmanomas. 

Beje, Žibasjė garbei pridursime, kad mintis sabėsi 
jam net neatėjo į galvą. 

Dar daugiau: pašaipi jo fizionomija, vis šmėkšte- 
linti lūpose užjaučiama šypsenėlė, kai atsainiai, nesi- 
varžydamas, iš aukšto pažvelgdavo į agentą, kuriam 
pasidavė vedamas policijos prefektūron, bylojo apie jo 
ramią sąžinę. Žodžiu, atrodė tvirtai apsisprendęs ir 
žygiavo veikiau kaip išdidus kankinys, nei kaip su li- 
kimu susitaikiusi auka. 

Kartkartėmis agentas vis į jį paskersakiuodavo. 

Juo arčiau prefektūros, Zibasjė veidas, užuot niau- 
kęsis, vis labiau giedrėjo. Mat iš anksto pagalvodavo, 
kokia prakeiksmų audra nelaimingojo agento galvą už- 
grius Žakalio pyktis, kai tik pastarasis sugrįš. 

Šioji spindinti nelyginant aureolė apie nekaltas 
galvas ramybė Žibasjė vedlį ėmė bauginti. Pirmą ke- 
tvirtadalį kelio šis nė kiek neabejojo, kad nutvėrė svar- 
bų laimikį; nužygiavęs pusę nuotolio, ėmė dvejoti; su- 
koręs tris ketvirtadalius — jau buvo įsitikinęs, jog 
padarė kvailystę. 

Žakalio pyktis, kuriuo grasino Žibasjė, kaip jam 
atrodė, buvo bepradedąs griaudėti viršum jo galvos. 

Todėl pamažėle agento parankė spaudė vis sil- 
pniau, palikdama Žibasjė rankai vis daugiau laisvės. 

Zibasjė šitai pajuto, tačiau kadangi nė kiek ne- 
abejojo, kas verčia atsileisti jo bendrakeleivio deltinį ir 

bicepsą, tarytum visai nekreipė dėmesio į tokią per- 
mainą. 

Agentas, tikėjęsis iš savo belaisvio sulaukti dėkin- 
gumo požymių, neapsakomai sunerimo, kai jo paties 
rankai vis labiau silpstant, Zibasjė žąsto spūdis darėsi 
tvirtesnis ir tvirtesnis. 

Taigi sulaikė belaisvį, kuris nenorėjo jo paleisti. 

“Velnias! — tarė sau.— Nejaugi apsišoviau?" 

Mirksniui jisai stabtelėjo pagalvoti, nužvelgė Zi- 
basjė nuo galvos iki kojų ir, išvydęs šį savo ruožtu žiū- 
rinėjant jį irgi nuo galvos iki kojų pajuokiamu, ke- 
liančiu vis daugiau nerimo žvilgsniu, prašneko: 

— Pone, juk žinote, kokios griežtos mūsų prie- 
dermės. Mums pasako: “Suimkite!" ir mes suimame; 
todėl kartais įsiveliame į nemalonias klaidas. Tikrai, 
dažniausiai mes nutveriam nusikaltėlius, tačiau pasi- 
taiko, jog kai kada netyčia užsiduriame ir ant padorių 
žmonių. 

— Taip manote? — pašaipiai paklausė Zibasjė. 

— Tr netgi ant labai padorių žmonių, — pakartojo 
agentas. 

Zibasjė nusmeigė jį žvilgsniu, kursai sakė: “Aš — 
gyvas to pavyzdys“. 

Sio žvilgsnio ramumas pribaigė policininką, tad 
jis itin mandagiai pridūrė: 

— Bijau, pone, kad ir aš padariau tokią klaidą, 
bet dar yra laiko ją atitaisyti... 

— E, ką norite tuo pasakyti? — iš aukšto pa- 
klausė Zibasjė. 

— Noriu pasakyti, pone, jog bijau, kad būsiu su- 
laikęs padorų žmogų. 

— Po šimts, iš tiesų tikiu, kad galit bijoti,— 
griežtai jį nužvelgdamas atsakė katorgininkas. 

— Iš pirmo žvilgsnio palaikiau jus įtartinu asme- 
niu, bet dabar matau, kad šitai nepasitvirtino ir kad, 
priešingai, jūs iš mūsiškių. : 

— Iš jūsiškių? — niekinamai paklausė Zibasjė. 

— Ir,— nužemintai vėl prabilo agentas, — kadan- 
gi aš ką tik pasakiau, jog dar yra laiko atitaisyti šį 
mažytį apsirikimą... 

— Ne, pone, nebėra laiko — gyvai atrėmė Ži- 
basjė,— kadangi per šį apsirikimą žmogus, kurį man 
buvo pavesta sekti, paspruko... Ir kas tasai žmogus? 
Sąmokslininkas, kuris po savaitės galbūt nuvers vy- 
riausybę... 

— Pone,— atsakė agentas, — jeigu norite, mes abu 
galime leistis jį persekioti, ir jeigu tasai kipšas tikrai 
toks, tai mudu... 

Žibasjė nematė jokio reikalo dalintis su kuo nors 
garbe sugauti Sarantį, todėl pertraukė savo žemesnįjį 
kolegą: 

— Ne, pone, ir malonėkite užbaigti tai, ką pradė- 
jote. 

— O, ne! — išsigando agentas. 

— O, taip! — atšovė Zibasjė. 

— Ne,— pakartojo agentas, — ir štai įrodymas — 
aš einu sau. 

— Einate sau? 

— Taip. 

— Kaip — einate sau?.. 

— O taip, kaip einama sau. Reiškiu jums pagarbą 
ir atsuku nugarą. 

„Ir iš tikrųjų, agentas apsisuko ant kulnų ir atgręžė 
Zibasjė nugarą, tačiau šisai savo ruožtu sugriebė jį už 
parankės ir privertė vėl pasisukti pusratį kairėn. 

— Anaiptol ne,— tarė, — mane suėmėte, kad nu- 
vestumėte į policijos prefektūrą, tad ir nuvesite. 

— Nenuvesiu. 

— O, nuvesite, po šimts velnių! Ir pasakysite, 
kodėl. Jeigu aš pametu savąjį žmogų, ponas Žakalis 
turi žinoti, kas padėjo man jį pamesti. 

— Ne, pone, ne! 

— Tada, — tarė Zibasjė,— jūs suimu aš ir veduosi 
prefektūron, girdite? 

— Jūs mane suimate? 

— Taip, aš jus suimu. 

— Kokia teise? 

— Stipresniojo teise. 

— Aš pašauksiu savo du žmones. 

— Nedarykite to, arba aš pašauksiu praeivius. 

Juk žinote, kad nesate dievinami, ponai iš rudžių! 
padermės; ir jeigu aš papasakosiu, kad suėmęs mane 
be priežasties paskiau norėjote paleisti, bijodamas, kad 
jūsų nenubaustų už piktnaudžiavimą valdžia... tai, die- 
važi, mes taip arti upės... 

Policijos agentas nubalo kaip popierius; iš tikrųjų, 
aplink ėmė rinktis praeiviai. Iš patirties jis žinojo, kad 
liaudis nepuoselėja švelnių jausmų šnipeliams. Pažvelgė 
į Zibasjė tokiu maldaujamu žvilgsniu, jog. šis mažne 
suminkštėjo. 

Tačiau prisiminęs Taleiranož maksimas, Žibasjė 
nusikratė šios pirmosios paskatos: visų pirmiausia rei- 
kia pasiaiškinti prieš Žakalį. 

"Tad plaštaka it žnyplėmis suspaudė agento riešą 
ir iš belaisvio tapęs žandaru nuvedė tą besispyriojantį 
prefektūron. 

Šios kiemas kaip niekad buvo pilnas žmonių. 

Ką čia veikė ta minia? 

Mes jau ankstesniame skyriuje sakėme, kad ore 
neaiškiai galėjai justi kažką panašaus į pirmuosius 
neramumų podvelkius. 

Minią, užtvenkusią prefektūros kiemą, sudarė sub- 
jektai, turėję gauti tam tikrą vaidmenį neramumuose 
ir atėję sužinoti slaptažodį. 

Žibasjė, nuo jaunystės pratęs įžengti prefektūros 
kieman su antrankiais ant riešų ir iš jo iškeliauti 
grotuota karieta, šįkart patyrė tyrą džiaugsmą įeiti 
kaip vedantysis, o ne kaip vedamasis. 

Žibasjė pasirodymas kieme buvo išties triumfa- 
liškas. Žengė aukštai iškelta galva, užriesta nosimi, o 
jo nelaimingasis belaisvis vilkosi iš paskos kaip išves- 
ta iš rikiuotės fregata, tempiama linijinio laivo su vėjo 
išpūstomis visomis burėmis ir plazdančia vėliava. 

Garbiąją minią mirksnį užvaldė dvejonė. Manyta 
Žibasjė esant savajam Tulono vasarnamyje, o štai jis 
netikėtai pasirodo kaip veiksnus viršininkas. 

Bet Zibasjė, pajutęs aplinkinių sumišimą, nusi- 
lenkė dešinėn, paskiau kairėn, vieniems — bičiuliškai, 
kitiems — globėjiškai; taigi po tokio pasisveikinimo 
kilo švelnus murmesys, ir ne vienas prisiartino prie jo 

su skuba, liudijančia, kaip jiems malonu vėl susitikti 
seną amato brolį. 

Apsikeista aibe rankų paspaudimų ir komplimentų, 
o vargšas agentas, į kurį Žibasjė ėmė žvelgti su gai- 
lesčiu, vis labiau ir labiau glumo. Paskiau Zibasjė bu- 
vo pristatytas brigados vyresniajam, garbaus amžiaus 
klastotojui, kuris kaip ir Zibasjė tam tikromis su Zaka- 
lių aptartomis sąlygomis sugrįžo į visuomenę. Buvo iš- 
ėjęs iš Bresto katorgos, tad nepažinojo Zibasjė, o šis — 
jo; bet pastarasis per savo vakarones prie Viduržemio 
jūros pakrantės taip dažnai girdėjo kalbant apie šį 
garsų senioką, jog jau seniai troško paspausti jo gar- 
bingas rankas. 

Senolis jį sutiko tėviškai: 

— Sūnau, — tarė jam, — seniai geidžiau jus pa- 
matyti. Gerai pažinojau jūsų tėvą... 

— Mano tėvą? — nustebo Zibasjė, kuris niekada ne- 
pažinojo savo tėvo.— Sit gudročius laimingesnis už mane. 

— Ir tikra laimė, — kalbėjo toliau seniokas, — 
atrasti jumyse šio kilnaus žmogaus bruožų. Jeigu jums 
reikia kokių patarimų, kreipkitės į mane, aš jūsų pa- 
slaugoms, sūnau. 

Visa draugija atrodė pavydinti tos reikšmingo žmo- 
gaus atestacijos, kurią jos vyresnysis ką tik suteikė 
Zibasjė. 

Ji apsupo katorgininką, ir per penkias minutes: 
ponas Banjeras de Tulonas susilaukė gausybės pasi- 
siūlymų padėti bei bičiulystės apraiškų — matant agen- 
tui, visiškai apdujusiam nuo tokio triumfo. 

Zibasjė pažvelgė į jį tarsi tardamas: “Na, ar aš 
jums melavau?" | 

Agentas nunarino galvą. 

— Ką 8) — tarė jam Žibasjė,— dabar atvirai pri- 
pažinkite, jog buvote asilas. 

— Aš atvirai tą pripažįstu, — atsakė policininkas, 
kuris būtų lengvai pripažinęs ir dar ką nors, jeigu tik 
Žibasjė būtų reikalavęs. 

— Na gerai, — tarė Žibasjė— jeigu tą pripažinote, 
garbė patenkinta, ir pažadu būti jums atlaidus, kai 
sugrįš ponas Žakalis. 

— Kai sugrįš ponas Žakalis? — perklausė agen- 
tas. 

— Taip, kai sugrįš ponas Žakalis, ir aš pasiten- 
kinsiu tik tuo, jog pristatysiu jam jūsų apsirikimą kaip 
uolumo perteklių. Matote, aš nieko vyriokas. 

— Betgi ponas Zakalis jau sugrįžo — tarė agen- 
tas — bijodamas, kad gera Žibasjė valia nenuvėstų, 
stengėsi ja pasinaudoti nedelsiant. . 

— Kaip! Žakalis sugrįžo? — sušuko Žibasjė. 

— Taip, žinoma. 

— Kada gi? 

—- Šįryt šeštą valandą. 

— Ir jūs man šito nepasakėt? — užgriaudėjo Ži- 
basjė. 

— Jūs manęs neklausėte, ekscelencija,— nužemin- 
tai atsakė agentas. 

— Jūs teisus, bičiuli,— atlyžo Žibasjė. 

— Bičiuli! — sumurmėjo agentas.— Pavadinai 
mane savo bičiuliu, o didysis žmogau! Įsakyk, ką galiu 
dėl tavęs padaryti? 

— Kuo greičiau turime atsidurti pas poną Žakalį, 
po šimts! Ir negaištant nė minutės! 

— Eime,— tarė agentas, žingtelėdamas visą metrą, 
nors šiaip normaliai pražergdavo kojas ne daugiau kaip 
dvi su puse pėdos. 

Paskutiniu rankos mostu Žibasjė atsisveikino su 
besibūriuojančiaisiais, perkirto kiemą, įnėrė kelis žings- 
nius po skliautų, išsikišusiu pirma durų, pasuko į kairę 
ir pasikėlė du aukštus tais pačiais siaurais laiptais, 
kuriais matėme kopiant Salvatorių, leidosi tamsiu ko- 
ridoriumi dešinėn ir atsidūrė prie Žakalio kabineto 
durų. 

Įstaigos budintysis, atpažinęs ne Žibasjė, bet 
agentą, tučtuojau atidarė Žakalio kabineto duris. 

— Na,-ką darot, nenaudėli? — pyktelėjo Žaka- 
lis.— Argi jums nesakiau, kad manęs niekam nėra, 
išskyrus Žibasjė? 

— Aš čia, brangusis pone Žakali! — sušuko Žibasjė. 

Paskiau pasigręžė į agentą: 

— Girdėjot? Jo niekam nėra, išskyrus mane. 

Agentas abiem rankomis prisilaikė sienos, kad ne- 
parpultų ant kelių. 

— Na,— tarė Zibasjė,— sekit paskui mane; paža- 
dėjau būti jums atlaidus ir savo pažadą tesėsiu. 

Ir jis įžengė pas Zakalį. 

— Kaip, tai jūs, Zibasjė? — nustebo vyriausiasis 
šefas.— Pasakiau jūsų vardą visiškai atsitiktinai... 

— Ir aš nežinau kaip didžiuojuos tokiu prisimini- 
mu, pone,— tarė Žibasjė. 

— Tad palikote savąjį žmogų? — paklausė Žaka- 
lis. 

— Deja, pone,— atsakė Žibasjė— tai jis mane 
paliko. 

Žakalis griežtai suraukė antakius. Žibasjė niūk- 
telėjo alkūne agentą, neva jam tardamas: “Matote, 
įklampinote mane į bjaurią bėdą“. 

— Pone,— tarė Žibasjė, parodydamas į kaltinin- 
ką,— išklausinėkite šį žmogų; nenoriu sunkinti jo pa- 
dėties, jis pats jums viską pasakys. 

Zakalis nustūmė akinius iki pat savo kaktos 
viršaus, norėdamas geriau įsižiūrėti, su kuo turi rei- 
kalą. 

— A, tai tu, Furnišonai,— tarė jis.— Prieik ir 
pasakyk mums, kuo tu dėtas, kad mano įsakymai ne- 
įvykdyti. 

Furnišonas pamatė, kad nėra kaip išsisukti. Su- 
sitaikė su likimu ir kaip liudytojas prieš tribunolą 
išdėstė tiesą, visą tiesą ir nieko daugiau. 

— Jūs asilas! — metė Žakalis. 

— Jau man suteikė garbę tą patį pasakydamas jo 
ekscelencija ponas Banjeras de "Tulonas,— didžiai su- 
sikrimtęs atsakė policininkas. 

Žakalis mintyse tartum ieškojo, kas galėjo būti 
tasai įžymus asmuo, kuris jį pralenkė išsakydamas 
apie Furnišoną nuomonę, taip gerai sutampančią su 
jojo paties. 

— Tai aš, — nusilenkė Žibasjė. 

— A, puiku, puiku, — tarė Žakalis— Vadinasi, 
pasidarėte bajoriškuoju agentu? 

— Taip, pone,— tarė Zibasjė.— Tačiau turiu jums 

pasakyti, kad pažadėjau šiam nelaimėliui, atsižvelgda- 
mas į nuoširdžią jo atgailą, melsti jūsų atlaidumo. 
Duodu žodį, jis nusidėjo iš pernelyg didelio uolumo. 

— Prašant mūsų mylimam ir ištikimam Žibasjė,— 
didingai prašneko Žakalis— mes visiškai atleidžiame 
jūsų kaltę. Keliaukite ramybėje ir daugiau nenusidė- 
kite! 

Paskiau, rankos mostu atleidęs nelaimingąjį agen- 
tą, kuris pasišalino atbulomis, Zakalis tarė: 

— Ar nesutiktumėte, mielasis Zibasjė, suteikti gar- 
bę ir pasivaišinti puse mano pusryčių? 

— Su tikru džiaugsmu, pone Zakali,— atsakė Ži- 
basjė. 

— Tad pereikime į valgomąjį — pasiūlė Žakalis, 
rodydamas jam kelią. 

Žibasjė nusėkė paskui jį. 


V + ANTRASIS REGĖJIMAS 


Žakalis pamojo Žibasjė į kėdę priešais save, iš 
antros stalo pusės. Taip pat gestu pakvietė j jį atsisėsti, 
bet Žibasjė norėjo parodyti, kad ir jam anaiptol ne- 
svetimos iš mažumės įgytos deramo mandagumo tai- 
syklės: 

— Pirmiausia, — tarė jis, — leiskite jus pasveikin- 
ti, brangusis pone Žakali, sugrįžusį Paryžiun. 

— Priimkite ir mano sveikinimus dėl to paties, — 
mandagiai atsakė Žakalis. 

— Norėčiau tikėti, — vėl tarė Žibasjė,— kad jūsų 
kelionės pasekmės laimingos. 

— Pačios laimingiausios, mielasis pone Žibasjė, 
bet prašau jūsų, gana komplimentų: padarykit kaip 
aš, atsisėskit. 

Žibasjė atsisėdo. 

— Paimkite muštinį. 

Zibasjė pasmeigė pasiūlytą muštinį. 

— Prašom jūsų stiklą. 

Zibasjė ištiesė stiklą. 

— Taigi, o dabar, — tarė Žakalis— valgykite, ger- 
kite ir klausykitės manęs. 

— Aš — vienos ausys,— atsakė Žibasjė, skaniai 
atsikąsdamas muštinio minkštimo. 

— Vadinasi — kalbėjo toliau Žakalis,— per to 
agento kvailumą jūs pametėte iš akių savo žmogų, 

mielasis pone Žibasjė? 

— Deja, — atsakė Žibasjė, padėdamas savo apnuo- 
gintą muštinio kaulą ant lėkštės, — matote mane bai- 
siai nusiminusį!.. Gauti tokią svarbią užduotį, šlovin- 
gai ją vykdyti, — galima taip pasakyti, — ir bemaž pa- 
siekus tikslą patirti nesėkmę! 

— Taip, nemalonu. 

— Šimtą metų gyvensiu, bet sau nedovanosiu... 

Ir Žibasjė padarė apmaudų gestą. 

— Ką gi, — išlenkęs stiklą bordo ir pliaukštelėjęs 
liežuviu, ramiai tarė Zakalis,— o aš būsiu atlaidesnis 
ir jums dovanosiu! 

— Ne, ne, pone Zakali, ne, nesutinku, kad man 
dovanotumėt, pasielgiau kaip avigalvis, ką ir kalbėt, 
pasirodžiau kvailesnis už agentą. 

— Ką galėjote padaryti, mielasis pone Žibasjė? 
Regis, tokiam atvejui yra tinkamas priežodis: “Prieš 
jėgą... 

— Turėjau patiesti jį kumščio smūgiu ir mestis 
paskui Sarantį. 

— Nebūtumėt nubėgęs nė poros žingsnių, ir jus 
būtų sulaikę tvarkos saugotojai. 

— O! — pratarė Zibasjė, it Ajakas! grūmodamas 
kumščiu dievams. 

— Betgi, kartoju, aš jums dovanoju, — vėl tarė 
Žakalis. | . 

— Na, jeigu jūs man dovanojate,— pasakė Zibasjė, 
nutraukdamas savo išraiškingąją pantomimą,— vadi- 
nasi, žinote, kaip vėl surasti mūsų žmogų. Jūs man 
leidžiate sakyti “mūsų žmogų“, tiesa? Ką gi, visai ne- 
blogai. 

—-Ką gi, neblogai, — atsakė Žakalis, labai paten- 
kintas tuo sumanumu, kurį parodė Žibasjė, atspėda- 
mas, kad jeigu jis nesirūpina, tai todėl, jog turi pa- 

grindo būti ramus. — Neblogai! Tad suteikiu jums 
teisę, mielasis Žibasjė, nors kaip atpildą už vargą, va- 
dinti Sarantį mūsų žmogumi; juk, šiaip ar taip, jis 
tiek pat priklauso jį suradusiam ir paskiau pametu- 
siam, kiek man, jį atradusiam po to, kai jūs pametėt. 

— Negali būti! — apstulbo Zibasjė. 

— Ko negali būti? 

— Kad jūs jį vėl atradote. 

— Ir vis dėlto taip yra. 

— Kaip šitai galėjo atsitikti? Juk pamečiau jį vos 
prieš valandą. 

— O aš jį atradau vos prieš penkias minutes. 

— Vadinasi, jį sulaikėte? — paklausė Zibasjė. 

— O, visai ne; juk žinote, kad jo atžvilgiu turime 
veikti ypatingai apdairiai. Aš jį sulaikysiu, ar veikiau 
jūs jį sulaikysite... Tačiau šįsyk nebepameskit jo, nes 
nebegalėsiu priversti jį vėl pasirodyti. 

Viltį jį atrasti turėjo ir Žibasjė. Juk vakar Postų 
gatvėje keturi sąmokslininkai sutarė susitikti Dangun 
Emimo bažnyčioje; bet Sarantis galėjo dėl ko nors su- 
abejoti ir į tą bažnyčią neateiti. 

Beje, Žibasjė nenorėjo išsiduoti turįs tokį atramos 
tašką. 

"Todėl atvyko pasiryžęs savo genialumą patvirtinti 
pakartotinu Sarančio nutykojimu, kalbant medžioklės 
terminais. . 

— Ir kaipgi aš jį vėl atrasiu? — paklausė Zibasjė. 

— Sekdamas jo pėdsakais. 

— Bet kad juos pamečiau... 

— Toks medžiotojas kaip aš ir toks kurtas kaip 
jūs pėdsakų nepameta. 

— "Tuomet,— tarė Žibasjė, įsitikinęs, kad Žakalis 
giriasi, 1r norėdamas jį priremti prie sienos, — tuomet 
negalima gaišti nė sekundės. 

Ir jis atsistojo, tarsi ketindamas leistis paskui Sa- 
rantį. 

— Jo didenybės vardu, — o jūs turite garbės iš- 
gelbėti jam karūną, — dėkoju už tokį kilnų stropumą, 
mielasis pone Žibasjė — gražbyliavo Zakalis. 

— Esu nuolankiausias, bet kartu ir ištikimiau- 

sias karaliaus valdinys! — kukliai nusilenkė Žibasjė. 

— Gerai,— tarė Zakalis,— neabejokit, už ištiki- 
mybę jums bus atlyginta. Karalių anaiptol negalima 
kaltinti nedėkingumu. 


— Ne, tik tautas, — filosofiškai atrėmė Žibasjė, 
pakeldamas akis į dangų, — Ak!.. 
— Šaunu! 


— Šiaip ar taip, brangusis pone Žakali, kad ir 
kokie būtų nedėkingi karaliai bei dėkingos tautos, leis- 
kit jums pareikšti, kad esu perdėm jūsų nuožiūrai. 

— Ne, man suteiksite didelio malonumo, jei su- 
valgysit šį viščiuko sparnelį. 

— Bet jeigu jis paspruks mums bevalgant šį spar- 
nelį?.. 

— Nepaspruks: jis mūsų laukia. 

— Kurgi? 

— Bažnyčioje. 

Žibasjė pažvelgė į Žakalį su vis didėjančia nuosta- 
ba. Iš kur Žakalis galėjo būti šiuo klausimu taip gerai 
informuotas — bemaž kaip jis pats? 

Nesvarbu, nusprendė pažiūrėti, kiek toli siekia 
Žakalio žinios: 

— Bažnyčioje! — sušuko jis.— Turėjau ir pats 
apie tai pagalvoti! 

— Kodėl? |) 

— Todėl — atsakė Zibasjė — kad žmogus, kuris 
taip galvotrūkčiais lekia vieškeliais, neturi jokio kito 
tikslo, kaip tik išganyti savo sielą. 

— Vis geriau ir geriau, mielasis pone Žibasjė! — 
pagyrė policijos šefas.— Matau, kad esate šioks toks 
stebėtojas, ir sveikinu jus, nes nuo šiolei jūsų amatas 
bus stebėti. Taigi, kartoju, savo žmogų atrasime baž- 
"nyčioje. 

Zbasjė norėjo įsitikinti, ar Žakalis informuotas iki 
galo: 

— O kokioje bažnyčioje? — paklausė, tikėdamasis 
jį pagauti. 

— Dangun Ėmimo bažnyčioje, — paprastai atsakė 
Žakalis. 

Žibasjė laukė netikėtumas po netikėtumo. 

— Gerai žinote Dangun Ėmimo bažnyčią? — my- 
go Žakalis, neišgirsdamas Žibasjė atsakant. 

— O kaipgi, po šimts! —-atšovė Žibasjė. 

— Bet, be abejo, tik iš nuogirdų, nes nemanau, 
kad esate pėrnėlyg pamaldus. 

— Esu tikintis kaip visi — atsakė Žibasjė, šven- 
tuoliškai pakeldamas akis į lubas. 

— Norėčiau ką nors daugiau apie tai sužinoti — 
tarė Žakalis, pildamas Žibasjė kavos, — ir jeigu būtų 
kiek laiko, mielai paprašyčiau jus išdėstyti man savo 
teologines pažiūras. Juk čia, Jeruzalės gatvėje, turime 
didžių teologų. Paprastai, kai sėdi užsidaręs, norom 
nenorom imi medituoti. Todėl, jeigu tik nereikėtų sku- 
bėti, su tikru malonumu išklausyčiau jūsų tezių šia 
tema. Deja, laikas bėga, o šiandien iš tiesų nėra kada 
dykinėti. Bet paimu domėn jūsų žodį, ir šis pokalbis tik 
atidedamas. 

Žibasjė klausėsi gurkšnodamas kavą ir mirksėda- 
mas akimis. 

— Taigi — varė toliau Žibasjė— atrasite savo 
žmogų Dangun Ėmimo bažnyčioje. 

— Per rytines pamaldas, baigmę* ar mišparus? — 
paklausė Žibasjė su nenusakoma išraiška — kartu suk- 
ta ir naivia. 

— Per giedotines mišias. 

— Vadinasi, apie pusę dvyliktos? 

— Būkite tenai pusę dvyliktos, jeigu norite, bet 
jūsų Žmogus pasirodys ten tik vidudienį. 

Iš tikrųjų, tokia buvo sutartoji valanda. 

— Jau vienuolikta! — sušuko Zibasjė, pažvelgęs į 
sieninį laikrodį. 

— Nagi palaukit, koks jūs nekantruolis! Dar 
suspėsit sugiedoti gloria“. 

Ir Žakalis pripylė Žibasjė pusę stikliuko degtinės. 

— Gloria in excelsisi — sušuko Žibasjė, abiem 
rankom pakeldamas stikliuką tarsi kokią smilkyklę. 

Žakalis nulenkė galvą kaip žmogus, neabejojantis, 
kad yra nusipelnęs šios garbės. 

— O dabar,— tarė Žibasjė,— leiskit man pasaky- 
ti vieną dalyką, kuris nė kiek nemenkina jūsų nuopel- 
nų — prieš juos aš lenkiuosi ir didžiai vertinu. 

— Sakykit! 

— Man visa tai buvo žinoma kaip ir jums. 

— A, tikrai? 

— "Taip, ir štai kaip aš tą sužinojau... 

Ir tuomet Žibasjė papasakojo Zakaliui visą Postų 
gatvės istoriją, kaip jis apsimetė jų draugeiviu, kaip 
įėjo į namą, kaip sutarė vidudienį susitelkti Dangun 
Emimo bažnyčioje. 

Zakalis savo ruožtu klausėsi su dėmesiu, reiš- 
kiančiu nebylų jo pašnekovo sumanumo įvertinimą. 

— Taigi — tarė jis, kai Žibasjė baigė — jūs ti- 
kitės, kad tose laidotuvėse dalyvaus daug žmonių? 

— Ne mažiau šimto tūkstančių. 

— O bažnyčioje? 

— Tiek, kiek joje tilps — galbūt du ar trys tūks- 
tančiai asmenų. į 

— Nelengva bus surasti jūsų žmogų tokioje mi- 
nioje, mielasis Zibasjė. 

— Niekai! Evangelija sako: “Ieškok ir rasi". 

—— Ką gi, apsaugosiu jūs nuo.vargo ieškoti! 

— Jūs! | 

— Taip, lygiai vidudienį rasite jį atsirėmusį į tre- 
čią piliorių po kairei įėjus į bažnyčią ir besikalbantį su 
dominikonų vienuoliu. 

“ Zakalis pasirodė taip dosniai apdovanotas antrojo 
regėjimo galia, jog šiuokart Zibasjė be žodžių nulenkė 
galvą, priblokštas tokio pranašumo, pasiėmė skrybėlę 
ir išėjo. 


VI + DVEJETAS VIESKELIO 
DŽENTELMENŲ 


Žibasjė apleido Jeruzalės gatvės rūmus tuo pat 
metu, kai palikęs Sventojo Hiacinto portretą pas Kar- 
melitą Dominykas plačiais žingsniais leidosi Turnono 
gatve. 

Prefektūros kiemas buvo ištuštėjęs: čia stoviniavo 
tik trijų Žmonių grupelė. 

Nuo jos atsiskyrė vyriškis, ir Žibasjė atpažino toje 
prisiartinančioje neaukštoje, liesoje žmogystoje gels- 
žalsviu veidu, blizgančiomis tamsiomis akimis, žybčio- 
jančiais dantimis, kartojame, Žibasjė atpažino savo ko- 
legą Karmanjolį, Žakalio patikėtinį — tą patį, kuris 
Kėlyje jam perdavė bendro jų šeimininko įsakymus. 

Zibasjė laukė su šypsena lūpose. 

Abu vyrai pasisveikino. - 

"— Einate į Dangun Emimo bažnyčią? — paklausė 
Karmanjolis. 

— Argi nereikia atiduoti paskutinės pagarbos 
didžio filantropo palaikams? — atrėmė Zibasjė. 

— Tikrai taip, — sutiko Karmanjolis,— ir aš jūsų 
laukiau išeinant iš pono Zakalio, nes norėjau kiek pa- 
sišnekėti apie mūsų dvigubą užduotį. 

— Su didžiausiu malonumu. Pasišnekėkim eidami 
arba eikime šnekėdamiesi. Šitaip neprailgs laikas, ypač 
man. 

Karmanjolis nusilenkė: 

— Be abejo, žinote, ko mes ten einame. 

— Aš ten einu, kad nepamesčiau iš akių žmogaus, 
kurį rasiu atsirėmusį į trečią piliorių iš kairės ir besi- 
kalbantį su vienuoliu, — pasakė Zibasjė, vis dar nepajėg- 
damas atsitokėti nuo gautosios informacijos tikslumo. 

— O aš einu suimti tą žmogų. 

— Kaip! Suimti? 

— Taip, tam tikru momentu — štai kas man pa- 
vesta jums pasakyti. 

— Jums pavesta suimti poną Sarantį? 

— Ne, ne jį, vargetą! Poną Diubreilį — tokią jis 
pasirinko pavardę ir negalės skųstis. 

— Vadinasi, suimsite jį kaip sąmokslininką? 

— Visai ne! Kaip riaušininką. 

— "Tad laukiama rimtų riaušių? 

— Rimtų — ne, bet šiokios tokios kils. 

— Ar jums neatrodo, brangus kolega,— tarė Ži- 
basjė stabtelėdamas, idant suteiktų savo žodžiams dau- 
giau svorio, — ar jums neatrodo, kad labai neišmintin- 
ga rizikuoti riaušėmis tokią dieną, kai visas Paryžius 
ant kojų? 

— Taip, be abejo, bet žinote priežodį: “Nerizikuo- 
si — nelaimėsi". 

— Žinoma, tačiau šįsyk mes lošiame iš visko. 

— Bet lošiame sumainydami kauliukus! 

Si pastaba Žibasjė šiek tiek nuramino. 

Ir vis dėlto jo veidas liko susirūpinęs ar veikiau 
susimąstęs. 

Gal šitaip reiškėsi kentėjimai, kuriuos Žibasjė pa- 
tyrė Kalbančiojo šulinio dugne, atgaivinti vakarykščio 
prisiminimo? O gal veržlios kelionės ir staigaus parvy- 
kimo vargai įspaudė jo kaktoje apgaulingą melancholi- 
jos Žymę? Siaip ar taip, bet šią akimirką grafas Banje- 
ras de Tulonas atrodė apimtas kažkokio didelio rūpesčio 
ir graužiančio nerimo. 

Karmanjolis tą pastebėjo ir neištvėrė nepaklausęs 
priežasties, juodviems lenkiant krantinės ir Sen Žer- 
men VOkserua aikštės kampą. 

— Jūs atrodote susirūpinęs, — pastebėjo jis. 

Žibasjė atitoko iš savo susimąstymo ir papurtė 
galvą. 

— A? — tarė jis. 

Karmanjolis pakartojo klausimą. 

— Taip, teisybė,— patvirtino Žibasjė.— Mane ste- 
bina vienas dalykas, bičiuli. 

— Velnias! Sitam dalykui nemaža garbės,— nusi- 
šiepė Karmanjolis. 

— Na, tuomet man kelia rūpestį. 

— Sakykit! Ir jeigu pajėgsiu pašalinti tą jūsų 
rūpestį, laikysiu save laimingiausiu žmogumi. 

— Sit: ponas Žakalis man pasakė, kad rasiu mūsų 
žmogų lygiai vidudienį Dangun Emimo bažnyčioje prie 
trečio pilioriaus nuo įėjimo po kairei. 

— "Taip, prie trečio pilioriaus. 

— Ir kalbantį su vienuoliu? 

— Su savo sūnumi abatu Dominyku. 

Žibasjė pažvelgė į Karmanjolį su tokia pačia iš- 
raiška, kaip anksčiau žvelgė į Zakalį. 

— Na,— tarė, — maniau, kad esu stiprus; atrodo, 
aš klydau. 

— Kodėl toksai kuklumas? — paklausė Karmanjolis. 

Žibasjė dar kiek patylėjo; buvo matyti, jog deda 
nepaprastas pastangas prasiskverbti savo lūšies aki- 
mis pro trukdančią įžvelgti tamsą. 

— Ką gi — galiausiai tarė, — toje informacijoje 
esama gerokai netikrumo. 

— Kodėl? 

— Arba, jeigu ji teisinga, tai aš kartu apstulbin- 
tas ir sužavėtas. 

— Kuo? 

— Ponu ZŽakaliu. 

„Karmanjolis nukėlė skrybėlę kaip klajojančių ak- 
robatų trupės vadovas, kalbantis apie poną merą ir 
teisėtos valdžios atstovus. 

— Ir kokia toji informacija? : 

— Apie tą piliorių ir vienuolį... Kad ponas Zakalis 
žino praeitį, kad žino netgi dabartį, aš pripažįstu... 

Į kiekvieną Žibasjė teiginį Karmanjolis vis patvir- 
tinamai maktelėdavo galvą. 

— Bet jis žino dar ir ateitį — štai ko mano galva 
neišneša. 

Karmanjolis nusijuokė, parodydamas baltus dan- 
tis: 

— O kaip jūs paaiškinate, kad jis žino praeitį ir 
dabartį? — paklausė jis. 

— Kad ponas Žakalis atspėjo, jog Sarantis eis į 
bažnyčią, nėra nieko paprasčiau: kai rengiesi rizikuo- 
ti gyvybe, mėgindamas nuversti valdžią, visai natūra- 
lu melsti religijos paramos ir šventųjų pagalbos. Kad 
jis atspėjo, jog Sarantis pasirinks Dangun Emimo baž- 
nyčią, irgi nieko paprasčiau: šiai bazilikai šiandien 
lemta tapti sukilimo židiniu. 

Karmanjolis nesiliovė pritariamai maksėjęs galva. 

— Kad jis atspėjo, jog Sarantis ten bus vidudienį, 
o ne vienuoliktą valandą, pusę dvyliktos ar be ket- 
virčio dvyliktą, vėlgi nieko lengviau: sąmokslininkas, 
paskyręs pusę nakties savo veiklai, jeigu tik jis nėra 
itin tvirtas šaunuolis, neis nei iš šio, nei iš to žvarbti 
per pirmąsias rytines mišias. Kad jis atskleidė, jog šis 
atsirems į piliorių, irgi nematau jokio stebuklo; po 
trijų ar keturių dienų ir tiek pat naktų kelionės nieko 

nuostabaus, kad jis jaus šiokį tokį nuovargį ir atsi- 
rems į piliorių pailsėti. Galiausiai, logiškai protauda- 
mas, jis galėjo atspėti, jog atrasiu savo žmogų veikiau 
kairėje, o ne dešinėje — šitai irgi suprantu, nes vi- 
siškai natūralu opozicijos vadui pasirinkti kairę. Visa 
tai sumanu, puiku, bet anaiptol ne stebuklas, kadangi 
visa tai dar galima suprasti. Bet mane stebina, stulbi- 
na, pritrenkia ir visiškai veda iš proto... 

Zibasjė nutilo, tarsi mėgindamas padvigubinti pro- 
tines pastangas mislei atspėti. 

— Na?.. — paragino Karmanjolis. 

— Tai, kaip ponas Zakalis galėjo atspėti į kelintą 
piliorių jis atsirems, valandą, kada jis tai padarys, ir 
kad kaip tik tuo metu prie jo prieis pakalbėti vie- 
nuolis. 

— Kaip! — atrėmė Karmanjolis. — Tik šitai jus 
trikdo ir temdo jūsų veidą, senjore grafe? 

— Ne kas kita, Karmanjoli.— atsakė Žibasjė. 

— Ką gi, tai lygiai taip pat paprasta kaip ir visa 
kita. 

— Cha! 

— Netgi dar paprasčiau. 

— "Tikrai? 

— Garbės žodis. 

.— Tuomet ar nebūsit alanus atskleisti man šią 
paslaptį? 

— Mielai. 

— Aš.klausau. 

— Ar žinote Barbetą? 
| — Žinojau gatvę tokiu vardu, kuri prasideda nuo 
Trijų paviljonų gatvės ir eina iki Senosios Tamplio 
gatvės. 

— Ne, ne tai. 

— Žinojau Barbetos vartus, kurie yra Pilypo Au- 
gusto! sutvirtinimų sienoje ir kurių vardas susijęs su 


Etjenu Barbeta — Paryžiaus kelių prižiūrėtoju, mo- 
netų kalyklos meistru ir pirklių seniūnu. 
— Ir ne tai. 


— Žinojau Barbetos rūmus, kur Izabelė Bavarietėž 
pagimdė dofiną Karolį VII. Iš tų rūmų išėjo Orleano 

hercogas, kai 140'7-ųjų metų lapkričio 23-osios labai 
lietingą naktį buvo nužudytas... 

— Gana! — sušuko Karmanjolis, dūstantis it žmo- 
gus, verčiamas ryti kardo ašmenis.— Gana! Dar keli žo- 
džiai, Zibasjė, ir aš paprašysiu jums istorijos katedros. 

— Iš tiesų, — atsakė ZŽibasjė,— erudicija visad ma- 
ne pražuūudydavo; bet pagaliau apie kokią Barbetą kal- 
bate? Gatvę, vartus, o gal rūmus? 

— Nei apie vieną iš jų, įžymusis bakalaure,— tarė 
Karmanjolis, mesdamas sužavėtą žvilgsnį į Žibasjė ir 
perkeldamas savo piniginę iš dešiniosios kišenės į kai- 
riąją, tai yra įterpdamas tarp jos ir kelionės bendro 
visą savo kūną, nes įsivaizdavo, — gal ir ne visai be 
pagrindo, — jog visko galima tikėtis iš žmogaus, kuris 
prisipažįsta žinąs tiek daug dalykų ir, be abejo, dar 
daugiau — apie kuriuos neprisipažįsta— Ne,— kal- 
bėjo toliau Karmanjolis — ne, manoji Barbeta — tai 
kėdžių nuomotoja Sen Žako bažnyčioje, gyvenanti Vy- 
nuogių akligatvyje. 

— O! Kas ji per viena, toji Vynuogių akligatvio 
kėdžių nuomotoja? — niekinamai susiraukė Zibasjė. — 
lr kokią menką draugiją lankote, Karmanjoli! 

— Reikia pamatyti visko po truputį, senjore grafe. 

— Na ir?.. 

— Taigi sakau, kad Barbeta nuomoja kėdes, ant 
kurių mano Eičiulio Longavuanas... Pažįstate Longa- 
vuaną? 

— Iš matymo. 

— ... kėdes, ant kurių mano bičiulis Longavuanas 
nesiteikia sėstis. 

— Tr kokį ryšį turi ši moteris, nuomojanti kėdes, 
ant kurių jūsų bičiulis nesiteikia sėstis, su paslaptimi, 
į kurią aš noriu įsigilinti? 

— Tiesioginį ryšį. 

— Nagi, pažiūrėsime,— tarė Žibasjė. Sustojo, pri- 
simerkė .-ir suskato sukti ant pilvo nykščius, tai yra 
pasitelkė visas balso ir gestų priemones, kuriomis no- 
rėjo pasakyti: “Nesuprantu". 

Karmanjolis irgi sustojo šypsodamasis bei mėgau- 
damasis savo triumfu. 

Dangun Ėmimo bažnyčios laikrodis išmušė vie- 
nuoliktą ir tris ketvirčius. 

Abu vyriškiai tartum nuvijo visus kitus pašali- 
nius rūpesčius. 

— Be ketvirčio vidudienis,— sušuko jie— Puiku! 
Dar turime laiko. 

Šis šūksnis rodė, kokį domesį kiekvienas teikė 
pokalbiui su savo pašnekovu. 

Bet kadangi domesys buvo sužadintas kur kas la- 
biau Žibasjė negu Karmanjoliui, kadangi Žibasjė klau- 
sinėjo, o Karmanjolis atsakinėjo, pirmasis vėl prašneko: 

— Aš klausau. 

— Jūs galbūt nežinote, brangus kolega, neturėda- 
mas tokių polinkių mūsų šventajai religijai kaip aš, 
kad visos kėdžių nuomotojos pažįsta viena kitą kaip 
penkis rankos pirštus. 

— Prisipažįstu, šito visai nežinojau,— atsakė 
Žibasjė atvirai, kas būdinga tik stipriems žmonėms. 

— Tad štai, — dėstė toliau Karmanjolis, didžiuo- 
damasis, kad šio to pamokė ir tokį mokslinčių,— toji 
Sen Žako bažnyčios kėdžių nuomotoja... 

— Barbeta? — paklausė Žibasjė, norėdamas paro- 
dyti, jog nepraleidžia nė vieno pokalbio žodžio. 

— Taip, Barbeta — ji labai artimai draugauja su 
viena iš Sen Sulpiso kėdžių nuomotoja, o ši gyvena. 
Geležinio puodo gatvėje. 

— A! — sušuko Zibasjė, apakintas šviesos blyks- 
nio. 

— Pradedate suprasti, tiesa? 

— Tai yra nujaučiu, užuodžiu, spėju. 

— Tad štai, mūsų Sen Sulpiso kėdžių nuomotoja 
yra namsargė, kaip jums ką tik sakiau, namo, iki 
kurio durų vakar vakare sekėte poną Sarant 1r Luria 
me gyvena jo sūnus abatas Dominykas. 

— Vis tiek pasakokite toliau,— paragino Žibasjė, 
nė už ką pasaulyje nenorėdamas pamesti gijos, kurios 
nusitvėrė. ž 

— Ką gi, pirma mintis, kuri atėjo ponui Zakaliui 
į galvą, gavus šįryt jūsų laišką su vakarykščių kelio- 
nių aprašymu ir sužinojus, jog sekėte Sarantį iki viene- 

rių Geležinio puodo gatvės durų, — tai pasiųsti suieš- 
koti mane ir pasiteirauti, ar aš nepažįstu ko nors iš to 
namo. Suprantate, brangusis Zibasjė, kaip apsidžiau- 
giau sužinojęs, jog tą patį namą patikėta saugoti ma- 
no bičiulio bičiulės bičiulei. Aš tik linktelėjau galvą ir 
nuskuodžiau pas Barbetą. Žinojau, kad aptiksiu pas ją 
Longavuaną: tai jo kavos metas. Taigi nuskuodžiau į 
Vynuogių akligatvį; Longavuanas sėdėjo ten. Pašna- 
bždėjau jam į ausį porą žodžių, jis pašnabždėjo keturis 
Barbetai, o toji tuojau pat leidosi trumpam aplankyti 
savo bičiulės, Sen Sulpiso kėdžių nuomotojos. 

— Ak, neblogai, neblogai, — atsiliepė Žibasjė, ku- 
riam ėmė aiškėti pirmieji šarados skiemenys. Kalbė- 
kite, aš nepraleidžiu nė žodžio. 

— Taigi šįryt, apie pusę devintos, Barbeta nusi- 
dangino į Geležinio puodo gatvę. Regis, jums jau pa- 
sakiau, kad Longavuanas keturiais žodžiais supažindi- 
no ją su reikalo esme. Tad pirmiausia, ką ji pastebėjo 
vieno iš stiklinės pertvaros kvadratėlių kampe — tai 
laišką, adresuotą ponui Dominykui Sarančiui. 

“Žiū,— tarė Barbeta savo bičiulei,— tai jis dar ne- 
grįžęs, tas jūsų vienuolis?" 

“Ne, — atsakė anoji — nors laukiu jo kas valan- 
dą". 

“Keista, kad jo taip ilgai nėra". 

“Ar kada nors kas žino, ką tie vienuoliai veikia. 
Bet kodėl apie jį prašnekote? 

“Paprasčiausiai todėl, kad matau jam adresuotą 
laišką“, — atsakė Barbeta. 

“Taip, jį atnešė vakar vakare“. 

“Keista, — pastebėjo Barbeta,— sakytum, braižas 
moteriškas". 

“Dievaži, ne,— atsakė anoji.— Iš kurgi! Moterys... 
Penkerius metus, kai abatas Dominykas čia gyvena, 
nemačiau nė vienos snukelio“". 

“Ak, nors ir ką sakytumėt..." 

“Betgi ne, betgi ne, šitą parašė vyriškis ir netgi 
labai mane išgąsdino". 

“O! Nejaugi jus įžeidė, kūma?" 

“Ne, dėkui Dievui, negaliu to sakyti. Bet supran- 

tate, matyt, buvau mažumėlę užsnūdusi: atsimerkiu ir 
staiga išvystu prieš save vyriškį, visą juodą“. 

“Gal kartais tai buvo velnias?" 

“Ne, nes jam išėjus justųsi sieros kvapas... Taigi 
jis manęs paklausė, ar grįžęs abatas Dominykas. Ne,— 
atsakiau jam,— dar ne".— “Ką gi, žinokit, jis grįš šį 
vakarą arba rytoj rytą". Man regis, buvo gana baugu, 
tiesa?“ 

“Taip". 

“Ak, — tariau jam,— jis grįš šį vakarą arba rytoj 
rytą? Ką gi, Perinos žodis, šitai malonu girdėti".— 
“Gal jis kartais jūsų nuodėmklausys?" — nusijuokė jis. 
“Pone, — atsakiau,— žinokit, aš neinu išpažinties pas 
tokius jaunus kaip j jis".— "A!.. Ką gi, būkit maloni jam 
perduoti... Bet ne, geriau... Ar turite plunksną, popie- 
riaus ir rašalo?" — “Dievuliau, koks prašymas!“ — 
“Noriu jam parašyti, duokite man, ko prašiau". 

Daviau jam rašalo, plunksną ir popieriaus, ir jis 
parašė šį laišką. 

“O dabar,— paklausė jis, — turite lipdukų ar lako, 
laiškui uždaryti?“ — Ak, to tai ne,— atsakiau,— netu- 
riu nei viena, nei kita". 

“Jūs neturėjote?" — įsiterpė Barbeta. | 

“Kurgi ne! Bet kodėl man dovanoti savo vašką ir 
lipdukus nepažįstamiems?“ 

“Zinoma, per ligą laiką nusigyventumėt". 

“O, ne todėl, kad nusigyvenčiau, bet atrodo, kad' 
tavimi nepasitiki, kai prašo ko nors laiškui uždaryti". 

“Taip, ir be to trukdo laišką perskaityti palikėjui 
pasišalinus. Betgi tuomet,— kamantinėjo toliau Bar- 
beta, užmesdama akį į laišką,— kaipgi čia yra, kad jis 
užantspauduotas?" | 

“Nekalbėkite! Jis pasirausė savo piniginėje ir tol 
ieškojo, tol ieškojo, kol surado seną lipduką". 

“Taigi jūs nežinote, kas tame laiške parašyta?" 

“Dievaži, ne. Ir kas man iš to, jeigu žinočiau, kad 
ponas Dominykas — jo sūnus, kad jis lauks pono Do- 
minyko šiandien vidudienį Dangun Emimo bažnyčioje 
atsirėmęs į trečią piliorių nuo įėjimo po kairei ir kad 
jis yra Paryžiuje Diubreilio pavarde?“ 


46 


“Vadinasi, jūs vis dėlto perskaitėte?" 

“O! Aš jį atlipdžiau; man buvo įdomu, kodėl jis 
taip stengėsi surasti lipduką“. 

Kaip tik tuo metu suskambo Sen Sulpiso bažnyčios 
varpas. 

“Ak! — sušuko Geležinio puodo gatvės durininkė,— 
buvau visai pamiršus..." 

“Ka? 

“Kad devintą valandą laidotuvės. Gražu! O mano 
nevidonas vyrelis išėjęs išgerti. Niekad niekas kitas, 
kaipgi! Niekad niekas kitas! Kam, jo manymu, palik- 
siu saugoti duris? Savo katinui?.." 

“Na, o kam aš čia?" — tarė Barbeta. 

"Tikrai? — paklausė anoji — Padarykite man to- 
kią paslaugą?" 

“O! Kokia nesąmonė! Argi šiame pasaulyje nerei- 
kia vienas kitam padėti?“ 

"Taip užtikrinta, Sen Sulpiso kėdžių nuomotoja iš- 
skubėjo prie savo darbų. 

— Taip, suprantu,— tarė Žibasjė.— Barbeta pa- 
silikusi irgi atlipino laišką. 

— O! Palaikė jį virš virdulio garų ir gražiausiai 
atidarė bei nurašė; tokiu būdu po dešimties minučių 
turėjome visą laišką ištisai. 

— Ir jame rašoma? 

— Tai, ką jau pasakė 28-ojo numerio durininkė. 
Beje, žiūrėkit, štai tekstas. 

Karmanjolis išsitraukė iš kišenės popierių ir gar- 
siai perskaitė, o Zibasjė tuo pat metu skaitė tylomis: 

Mano brangusis sūnau, nuo šio vakaro esu Pary- 
žiuje Diubreilio pavarde. Pirmiausia apsilankiau pas 
Jus: man pasakė, kad jūs dar negrįžęs, bet kad jums 
persiuntė mano pirmąjį laišką, taigi neturėtumėt su- 
sivėlinti. Jeigu atvyksite šiąnakt ar rytoj rytą, būkite 
vidurdienį Dangun Emimo bažnyčioje; aš lauksiu at- 
"sirėmęs į trečią piliorių nuo įėjimo iš kairės. | 

— A! — tarė Zibasjė— Puiku! 

Ir kadangi taip šnekučiuodamiesi apie savo ir kitų 
reikalus juodu atpėsčiavo prie žemutinio Dangun Emi- 

mo bažnyčios prieangio laiptelio, įžengė vidun kaip tik 
tuo metu, kai laikrodis mušė vidudienį. 

Prie trečio pilioriaus iš kairės stovėjo nugara at- 
sirėmęs Sarantis, o šalia atsiklaupęs, niekieno nema- 
tomas, Dominykas bučiavo jo ranką. 

Klystame — jį matė Zibasjė 17 Karmanijolis. 


VII + KAIP SUKELIAMOS RIAUSŠĖS 


Abiems vyrams pakako vieno žvilgsnio, ir tučtuo- 
jau pasitraukę jie pasidavė į priešingą pusę, tai yra 
link presbiterijos. 

Bet kai apsisuko ir sugrįžo atgal, Dominykas te- 
beklūpojo toje pačioje vietoje, tačiau Sarančio tenai ne- 
bebuvo. . | 

Kaip matėme, nedaug trūko, kad Zibasjė būtų su- 
abejojęs Zakalio neklaidingūumųu; vis dėlto tai nė kiek 
neprislopino jo susižavėjimo policijos šefu; pastarojo 
nurodyta scena, jo nusakytas paveikslas teužtruko 
kaip žaibo blykšnis, tačiau scenos ir paveikslo iš tiesų 
būta. 

— Ehė! — tarė Eds — Tebematau mūsų 
vienuolį, bet ne mūsų žmogų. 

Žibasjė pasistiebė, metė išlavintą žvilgsnį bažny- 
čios gilumon ir nusišypsojo: 

— O aš jį matau,— atsakė. 

— Kurgi? 

— Įstrižai mums iš dešinės: 

— Ieškau ten. 

— Gerai įsižiūrėkite. 

— Žiūriu. 

— Ką matote? 

— Kažkokį akademiką, kemšantį sau nosį tabaku. 

— Kad išsibudintų: įsivaizduoja esąs posėdyje... O 
už akademiko ką matote? 

— Vaikėzą, vagiantį laikrodį. 

— Kad galėtų pasakyti savo senam tėvui laiką, 
Karmanjoli... O už vaikėzo? 

— Jaunikaitį, kišantį jaunos merginos maldakny- 
gėn popierėlį. 

— Būkite tikras, Karmanjoli, kad tai tikrai ne 
laidojimo pąžyma... O už tos laimingos porelės? 

— Liūdną žmogėną, lyg jį patį laidotų. Esu matęs 
tą senioką per visas laidotuves. 

— Be abejo, širdies gilumoje jį slegia mintis, kad 
nedalyvaus per savąsias. Bet jūs jau beveik pataikėte, 
ištikimasis bičiuli. Už liūdnojo senioko ką matote? 

— Ak, teisybė, mūsų žmogus... Kalbasi su La Fa- 
jetu!. Ę 

— Tikrai? Tai La Fajetas? — perklausė Zibasjė su 
savotiška pagarba, kokią netgi blogiausi bei niekšiš- 
kiausi Žmonės jaučia garbiam senoliui. 

— Kaip! — nustebo Karmanjolis.— Jūs nepažįsta- 
te pono de La Fajeto? 

— Teko apleisti Paryžių išvakarėse tos dienos, kai 
turėjau būti jam pristatytas kaipo perujiečių genties 
vadukas, atvykęs studijuoti prancūzų konstituciją. 

Kaip tik šiuo metu, kai abu draugeliai sudėtomis 
už nugaros rankomis, pačia nekalčiausia išvaizda pa- 
mažu kreipė savo žingsnius linkui grupės, — kuri iš 
tikrųjų susidėjo iš generolo de La Fajeto, pono de Ma- 
rando, generolo Pažoliož, Diupono (iš Ero)“ ir dar kele- 
to tų žmonių, dėl opozicijos valdžiai pelniusių visuo- 
tiną populiarumą, — -kartojame, kaip tik šiuo metu 
juodu buvo pastebėti Salvatoriaus ir jo bičiulių. 

Nuo Zibasjė nepraslydo nieko, kas dėjosi jaunų 
žmonių būrelyje. Tarsi buvo apdovanotas ypatingomis 
trečiojo pojūčio savybėmis: matydavo iškart dešinėje ir 
kairėje kaip Žžvairiai, priekyje ir užpakalyje savęs kaip 
chameleonai. | p 

— Man regis, brangusis Karmanjoli — tarė Žiba- 
sjė, pamerkdamas savo draugeliui penketo jaunikai- 
čių linkui, — man regis, kad tie ponai mus atpažino; 
tad būtų gerai, kad persiskirtume — suprantama, tik 
laikinai. Be to, tai padės dar geriau sekti mūsų žmogų, 
ir yra vieta, kur mes jį visad tikrai vėl atrasime. 

— Jūs teisus, — sutiko Karmanjolis.— Atsargumas 
ne pro šalį. Sąmokslininkai klastingesni nei manoma. 

— Pareiškėte gana drąsią nuomonę, Karmanjoli; 
bet nesvarbu, nieko bloga patikėti tuo, ką sakote. 

— Žinote, kad turime suimti tik vieną? 

— Be abejo; ką veiktume su vienuoliu? Užsiundy- 
tų ant mūsų visą klerą. 

— Ir suimti Diubreilio pavarde už bažnyčioje sukel- 
tą skandalą? 

— Ne dėl ko kito. 

— Gerai! — tarė Karmanjolis ir patraukė dešinėn, 
o jo draugelis — kairėn. 

Paskiau kiekvienas, apsukęs lanką, sustojo: Kar- 
manjolis — tėvui iš dešinės, Zibasjė — sūnui iš kairės. 

Tuo metu prasidėjo mišios. 

Buvo laikomos salsvokai, klausomos susikaupus. 

Mišioms pasibaigus, Salono mokyklos jaunimas, 
atnešęs karstą iki bažnyčios, prisiartino vėl jį paimti 
ir nešti iki kapinių. 

Tačiau jiems besilenkiant sutelktomis jėgomis su- 
tartinai pakelti naštą, tartum iš po žemės išdygo kaž- 
kokia persona,— aukštas, juodais drabužiais, tačiau 
be jokių pasižymėjimo ženklų vyriįškis,— ir turinčio tei- 
sę įsakinėti žmogaus balsu sušuko: 

— Nelieskite karsto, ponai! 

— Kodėl? — apstulbo jaunieji žmonės. 

— Neprivalau jums atsiskaitinėti, — atšovė juoda- 
sis vyriškis.— Nelieskite karsto! 

Paskiau kreipėsi į laidotuvių ceremonmeisterį: 

— Kur jūsų nešėjai, pone? Kur jie? 

Laidotuvių ceremonmeisteris žingtelėjo į priekį: 

— Betgi, — tarė, — aš maniau, kad tai šie ponai 
neš mirusįjį. 

— Nepažįstu šių ponų, — šiurkščiai pertraukė juo- 
dasis žmogus.— Klausiu, kur jūsų nešėjai; tegul tuč- 
tuojau ateina. 

Suprantama, kokį šurmulį sukėlė bažnyčioje šis 
keistas incidentas. Iš visų pusių pasigirdo galingas 
. gausmas, panašus į tą, kuris kyla nuo bangų kraupio- 
mis minutėmis prieš pat audrą; iš minios krūtinių 
išsiveržė baisus riaumojimas. 

Nepažįstamasis, be abejo, jautėsi remiamas nenu- 

galimos jėgos, nes pasitiko šį ūžesį su niekinama šyp- 
sena. 


— Nešėjus! — pakartojo jis. 
— Ne, ne, nereikia nešėjų! — sušuko mokyklos. 
auklėtiniai. 


— Nereikia nešėjų! — pakartojo minia. 

— Kokia teise,— nenusileido mokiniai — jūs no- 
rite mums sukliudyti nešti mūsų geradario palaikus, 
Jeigų mes gavome šeimos sutikimą? 

— Netiesa! — atkirto nepažįstamasis.— Atvir- 
kščiai, šeima oficialiai nesutinka, kad kūnas būtų ga- 
benamas kitaip nei paprastai. 

— Ar tai tiesa, ponai? — paklausė jaunikaičiai, 
kreipdamiesi į grafus Gaetaną ir Aleksandrą de La 
Rošfuko, velionio sūnus, kurie kaip tik tuo metu priėjo 
užimti vietą paskui savo tėvo karstą, — ar tai tiesa, 
ponai, kad mums draudžiate nešti mūsų geradario, jū- 
sų tėvo, kuris buvo taip pat ir mūsų, palaikus? 

Visa tai dėjosi per pasibaisėtiną sambrūzdį, kurį 
net sunku apsakyti. 

Bet kai minia išgirdo tą klausimą, kai pamatė 
grafą Gaetaną rengiantis atsakyti, iš visų pusių nu- 
skambėjo šauksmai: | 

— Tylos! Tylos! Tyylos! 

It burtų lazdele pamojus, įsivyravo tyla ir nu- 
skambėjo rimtas, švelnus ir kartu dėkingas Gaetano 
balsas: 

— Seima anaiptol nesipriešina, jums leido, ponai, 
ir leidžia dar sykį. 

Sulig tais žodžiais nuskambėjo galingi džiaugsmo 
šūksmai, vos nenukėlę bažnyčios stogo. 

Vis dėlto laidotuvių ceremonmeisteris jau buvo 
davęs įsakymą prieiti nešėjams, ir šie jau laikė nu- 
sitvėrę neštuvus; bet išgirdę grafo Gaetano žodžius 
perdavė karstą jauniesiems žmonėms, kurie užsikėlę 
karstą ant pečių itin pagarbiai išlingavo iš bažnyčios. 

Gana ramiai praslinkta per šventorių, paskiau įsuk- 
ta Sent Onorė gatvėn. 

"Tipas, sukėlęs skandalą, dingo kaip apkerėtas. Kad 
ir kiek klausinėta tarp visų susibūrimų, niekas ne- 

matė jo išeinant iš bažnyčios, nei šmėkštelint pro šalį. 

Atsidūrusi Sent Onorė gatvėje, procesija persiri- 
„kiavo: vienas paskui kitą užėmė vietas pirmiausia her- 
cogo de La Rošfuko sūnūs, už jų — nemažas skaičius 
Prancūzijos perų, deputatų, žymių asmenybių dėl savo 
individualių nuopelnų ar išskirtinės padėties — herco- 
go bičiulių bei šalininkų. 

Hercogo de La Rošfuko, praeityje generolo leite- 
nento, palaikams lydėti buvo priskirta garbės sargyba. 

"Taigi viskas atrodė nurimę, bet staiga, kai mažiau- 
siai tikėtasi, tas pats tipas, kuris sukėlė skandalą baž- 
nyčioje, vėl pasirodė it antrusyk išdygęs iš po žemių. 

Minia, jį atpažinusi, sustūgo iš pasipiktinimo. 

Tačiau šis, prisiartinęs prie garbės sargybai va- 
dovaujančio karininko, pašnabždėjo jam į ausį kelis 
žodžius, kurių niekas neišgirdo. 

Paskiau visu balsu paliepė tam ginklu paremti 
policijos agentus, kad šie galėtų sutrukdyti jauniems 
žmonėms nešti karstą ir priverstų jį uždėti ant kata- 
falko, kuriuo bus išgabentas už Paryžiaus ribų. 

Į šį pakartotiną reikalavimą, kviečiantį pavartoti 
ginkluotą jėgą, iš visų pusių nuskambėjo grasinami 
šauksmai. 

Tarp jų aiškiai galėjai išskirti žodžius: | 

— Ne, ne, nesutikite... Tegyvuoja gvardija! Šalin 
šnipus! Šalin policijos komisarą! Policijos komisarą 
pakart! 

Ir kaip savaiminiu akompanimentu šiems žodžiams 
minia nuo galo iki pradžios subangavo it potvynio vil- 
nys. 

„ Paskutinė banga atsirito taip arti komisaro, jog 
šis gavo atsitraukti. 

Pasisukęs ton pusėn, iš kur sklido šauksmai, ir 
metęs visai miniai grasomą žvilgsnį, tarė gvardiečių 
karininkui: 

— Pone, antrąsyk reikalauju suteikti man ginkluo- 
tą pagalbą. | 

Karininkas žvilgtelėjo į savo žmones: atrodė tvirti 
ir niūrūs. Paklūs, kad ir kas bus jiems įsakyta. 

Nuskardėjo nauji šauksmai: 

— Tegyvuoja gvardija! Šalin šnipus! 

— Pone,— šiurkščiai pakartojo juodasis žmogus 
karininkui, — trečią ir paskutinį sykį jūsų reikalauju 
suteikti man ginkluotą pagalbą. Gavau oficialius įsa- 
kymus, ir vargas jums, jeigų man sukliudysite juos 
įvykdyti! 

Nugalėtas valdingo komisaro tono ir grasomai pa- 
reikšto reikalavimo, karininkas pusbalsiu davė koman- 
dą, ir akies mirksniu prie šautuvų vamzdžių suspindo 
durtuvai. 

Sis veiksmas, regis, miniai sukėlė galutinį pykčio 
protrūkį. 

Iš visų pusių pasigirdo kraupūs riksmai, reikalau- 
jantys keršto ir mirties. 

— Šalin gvardiją! Mirtis komisarui! Šalin minis- 
trų kabinetą! Mirtis Korbjerui“! Pakart jėzuitus! Te- 
gyvuoja spaudos laisvė! 

Kareiviai prisiartino perimti karstą. 

O dabar, jeigu skaitytojas teiksis pereiti nuo vi- 
sumos prie atskirų detalių ir: nuo minios prie kai ku- 
rių ją sudarančių individų, jis, mūsų padedamas, mes 
žvilgsnį pažiūrėti, kaip elgėsi mūsų knygos veikėjai 
tuo metu, kai karstas, nešamas Salono mokyklos auklė- 
tinių, nusileido Dangun Emimo bažnyčios laiptais ir 
artėjo prie Sent Onorė gatvės. 

Ponas Sarantis ir abatas Dominykas, sekami vie- 
nas — Žibasjė, kitas — Karmanjolio, palikę bažnyčią, 
vėl susiartino, tačiau nerodydami vienas kitam jokio 
šiltesnio jausmo bei dėdamiesi visiškai nepažįstami; 
apsistojo Mondovio gatvės gale, tai yra šalia Oranžeri- 
jos aikštės, priešais Tiuilri sodus. 

Ponas de Marandas ir jo draugai susibūrė Taboro 
kalno? gatvėje, laukdami, kol procesija pajudės. 

Salvatorius ir mūsų keturi jaunikaičiai pasirinko 
vietą Sent Onorė gatvėje, prie Naujosios Liuksembur- 
go gatvės kampo. 

Miniai pradėjus šurmuliuoti, spūstis vėl padidėjo, 
ir jaunikaičiai atsidūrė dvidešimt žingsnių nuo Dan- 
gun Emimo bažnyčios pinučių tvoros. 

Išgirdę šūksnius, kuriais pasipiktinusi minia pa- 

sitiko ginkluotos jėgos įsikišimą per gedulingas apei- 
gas, jie atsisuko. 

Tačiau tarp visų, šitaip reiškiančių savo nepasi- 
tenkinimą, labiausiai piktinosi tie nedoro veido ir įtar- 
tinų žvilgsnių žmonės, tartum paskirstyti po minią 
taip sumaniai, kad jų niekur nestigtų. 

Žanas Roberas ir Petriusas su pasidygėjimu nusi- 
suko. Šiuo momentu didžiausias jų noras būtų buvęs 
pasitraukti iš tos spūsties, virš kurios jautėsi sklan- 
dant kažkas negera ir grėsminga; bet buvo įstrigę: ne- 
galėjo nė pasijudinti ir turėjo tik saugotis, kad jų ne- 
uždusintų. 

Beje, Salvatorius, — keistas žmogus, atrodo, vie- 
"nodai gerai išmanantis aristokratijos paslaptis ir po- 
licijos gudrybes, — Salvatorius daugumą tų žmonių 
pažinojo — ne tik iš matymo, bet, neįtikėtinas daly- 
kas, galėjo pasakyti netgi vardus, ir šie vardai smal- 
siam ZŽanui Roberui, aukštesniųjų instinktų poetui, 
buvo nelyginant gairės nežinomame kelyje, besilei- 
džiančiame Dantės aplankytų pragaro ratų linkui. 

Sitie žmonės — tai Longavuanas, Maldaplonas, 
Brendasjė, Mailošonas, žodžiu, visa ta komanda, kurią 
mūsų skaitytojai matė apsupusią konspiracinį namą 
Postų gatvėje, kur vienas iš jų, vargšelis Volovanas at- 
liko tokį pragaištingą ir nevykusį šuolį; — tai įvairios 
grupelės, žvilgsniu ar gestu susižinančios su Salvato- 
riumi, kuris tomis dviejomis mimikos priemonėmis per- 
spėjo laikytis kaip galima atsargiau; tai Krokanžam- 
bas ir jo kūmas Žiblotas, visiškai susitaikę, pastarasis 
iš jų vis duodantis apie save žinoti tuo aštriu valerijo- 
no kvapu, kuris taip nemaloniai paveikė Liudoviko 
uoslę traktieriuje prie Obri le Bušė gatvės kampo, kur 
prasidėjo ši ilga istorija, mūsų pasakojama skaityto-. 
jams; tai Fafiū ir dieviškasis Kopernikas, vėl suvienyti 
kur kas labiau Koperniko suinteresuotumo nesipykti. 
su Fafiū nei pastarojo — su savo darbdaviu. 

Taigi Kopernikas atleido Fafiū už tą nepagarbų 
poelgį, juokdario suversto nerviniam jauduliui, kurio 
nepajėgė sutramdyti; tačiau Kopernikas privertė Fafiū 
prisiekti, kad šitai nebepasikartos; Fafiū davė prie- 

saiką, mintyse turėdamas išlygą, kuri leidžia jėzui- 
tams teigti, kad galima viską prisiekti, tačiau nebūti- 
nai įvykdyti. 

Už dešimties žingsnių nuo artistų ir, laimei, at- 
skirtas nuo jų tirštos žmonių masės, stovėjo Žanas 
Toro, laikantis už parankės, — kaip žandaras laiko 
suimtąjį, kaip Žibasjė laikė savąjį agentą, — laikantis 
už parankės tą aukštąją šviesiaplaukę, tą išsirangiu- 
siu kaip gyvatės kūnu turgaus Venerą, kurią vadino 
Fifina. Ę | 

Sakome "laimei", nes Žanas Toro užuodė Fafiū, 
kaip anuomet Liudovikas užuodė Žiblotą, nors mes 
anaiptol netvirtiname, kad -vargšas vaikinas skleidė 
tokį patį kvapą, o juk žinoma, kokią didelę neapy- 
kantą, kokią įsišaknijusią antipatiją jautė galiūnas 
dailidė savo geibiam varžovui. 

Netoliese taip pat stirksojo du draugeliai, dalyva- 
vę muštynėse su jaunikaičiais traktieriuje: Sakaplat- 
ras, tasai mūrininkas, kuris per gaisrą metė iš trečio 
aukšto savo vaiką ir žmoną į šio Farnezių Heraklio“, 
vardu Zanas Toro, rankas, o paskiau nušoko pats; Sa- 
kaplatras, baltas kaip kalkės, kurias jis paprastai ge- 
sindavo ir kurios jam pelnė šią pravardę“, Sakaplatras 
stirksojo už parankės su milžinų, tiek pat juodu, kiek 
jis, Sakaplatras baltas; tasai milžinas, atrodantis kaip 
titanas“, Nakties vyras, buvo ilgšis anglininkas, kurį 
Zanas Toro sykį, linksmai ir pedantiškai nusiteikęs, 
pavadino Tusenu Luvertiūru“. 

Be to, čia buvo visi tie gedulo drabužiais vilkį ti- 
pai, kuriuos matėme stoviniuojančius prefektūros kie- 
me ir laukiančius paskutinių Žakalio įsakymų bei žen- 
klo išvykti. 

Tuo metu, kai prie karsto artinosi kareiviai su 
atkištais durtuvais, kokia dvidešimtis žmonių, pasi- 
davę pirmai kilniadvasiškumo paskatai, metėsi tarp 
jų ir nešančių mirusįjį Salono mokyklos auklėtinių. 

Karininkas užklaustas, ar išdrįsiąs paleisti į darbą 
kareivių durtuvus prieš jaunus žmones, kurių vienin- 
telė kaltė ta, jog nori atiduoti paskutinę pagarbą savo 
geradariui, IEarininkas atsakė, kad įsakymas, kurį ką 

tik gavo iš policijos komisaro, yra oficialus, ir kad jis 
nesibijąs būti atleistas iš pareigų. 

Savo ruožtu jis taip pat paskutinį kartą reikalau- 
jąs tų, kurie nori sutrukdyti jam atlikti savo pareigą, 
pasitraukti; kreipdamasis į nešėjus, ginamus šios gy- 
vos sienos, įsakė jiems padėti karstą ant žemės. 

— Nieko nedarykite! Neklausykite! — ėmė šauk- 
ti iš visų pusių.— Mes čia ir jus palaikysime. 

Ir tikrai, sprendžiant iš tvirtų žodžių bei ryžtin- 
gos laikysenos, jaunuoliai, atrodo, buvo linkę veikiau 
rizikuoti nei paklusti. 

Karininkas įsakė savo žmonėms toliau vykdyti įsa- 
kymą; mirksniui pakelti durtuvai vėl nusileido. 

— Mirtis komisarui! Mirtis karininkui! — sustū- 
go minia. 

Juodasis žmogus pakėlė ranką; sušvilpė kastetas, 
ir vienas Žmogus, pataikytas į smilkinį, krito apsipy- 
lęs krauju. 

Tais laikais dar nebuvo patirti baisūs birželio 5- 
osios ir 6-osios bei balandžio 13-osios ir 14-osios 
maištai“, ir žmogaus sumušimas vis dar šį tą reiškė. 

— Žuūdo! — suriko minia.— ZŽuūdo! 

Tartum tik ir laukę šio riksmo, du ar trys šimtai 
policijos agentų išsitraukė iš po redingotų kastetus, 
panašius į tą, kurio poveikį ką tik regėjome. 

Karas buvo paskelbtas. 

Kas turėjo lazdas, jas pakėlė, kas Ee peilius, 
juos išsitraukė. 

Kalbant profesiniais terminais, gerai įkaitintos 
riaušės pratrūko. 

Žanas Toro, žmogus sangviniškos drąsos, tai yra 
pasiduodantis pirmai paskatai, Žanas Toro užmiršo 
nebylius Salvatoriaus patarimus. 

— Aha! — sušuko jis, paleisdamas Fifinos pa- 
rankę ir pasispjaudydamas delnus,— Regis, gausime 
susikibti. 

Ir tarsi bandydamas jėgas, sugriebė už šonų pirmą 
pasitaikiusį po ranka policijos agentą, užsimodamas jį 
sviesti kur paklius. 

— Pas mane! Padėkit! Gelbėkit, bičiuliai! — su- 

kliko agentas silpstančiu balsu nuo vis labiau spau- 
džiančių geležinių Zano Toro gniaužtų. 

Brendasjė išgirdo šį nelaimės šauksmą: prislinkęs 
it žaltys pro minią, prisiartino iš užpakalio ir užsimojo 
virš jo galvos trumpa, švino pripildyta lazda, bet Sa- 
kaplatras, puolęs tarp šnipo ir dailidės, sugriebė ją, o 
tue tarpu atsiradęs prie grupės skudurininkas, be abe- 
jo, norėdamas pateisinti savo vardą", kyštelėjo koją, ir 
Brendasjė nuvirto aukštielninkas. 

Akies mirksniu kilo -baisingos grumtynės, ir šen 
bei ten pasigirdo į minią įsimaišiusių moterų klyksmai. 

Agentas, Žano Toro sugriebtas per liemenį kaip 
Antėjas“ Heraklio, paleido iš rankų kastetą, kuris 
nukrito prie Fifinos kojų. Si jį pakėlė ir pasiraitojusi 
iki alkūnės rankovę vėjo draikomais plaukais kapojo 
juo dešinėn ir kairėn į kiekvieną, kas tik drįso prie 
jos prisiartinti. Du ar trys vyriškai Bradamantės“ kirs- 
ti smūgiai atkreipė į ją dviejų ar trijų policininkų dė- 
mesį, ir moteris būtų buvusi tikrai pritrenkta, jeigu 
iki jos nebūtų prasibrovę pro minią Kopernikas ir 
Fafiū. | - 

Išvydęs prie Fifinos prisiartinantį Fafiū, Zanas 
Toro ryžtingai apsisprendė. Nežiūrėdamas sviedė agen- 
tą skersom per minią ir atsigręžė į juokdarį: 

— Tuo pačiu! — sušuko, ištiesė rankas ir sugriebė 
Fafiū už apykaklės. 

Bet vos tik ranka palietė jo drabužį, Žanas Toro 
gavo per galvą švininės lazdos smūgį, privertusį jį pa- 
leisti savo grobį. 

Atpažino jam smogusią ranką. 

— Fifina! — pašėlęs iš pykčio sustūgo jis.— Ar 
nori, kad tave pribaigčiau? 

— Tu, niekingas baily! — supurškė ši. — Tik pa- 
mėgink pakelti prieš mane ranką. 

— Ne prieš tave, bet prieš jį! 

— "Tik pažiūrėkit į tą pašlemėką,— sušnypštė ji 
Sakaplatrui ir Krokanžambui.— Nejaugi nori pasmaug- 
ti Žmogų, atskubėjusį gelbėti mano gyvybę? 

Žanas Toro atsiduso, kas veikiau buvo panašu į 
maurojimą, paskiau suriko Fafiū: 

— Eik sau! Ir jeigu tau brangus gyvenimas, pasi- 
stenk kuo mažiau painiotis mano kelyje! 

Kai dėjosi tokie dalykai dešinėje, Zano Toro ir jo 
nuolatinių smuklės draugelių grupėje, pažiūrėkime, kas 
vyko kairėje, Salvatoriaus ir mūsų keturių jaunikaičių 
būrelyje. 

Kaip matėme, Salvatorius parspėjo Žiusteną, Pe- 
triusą, Žaną Roberą ir Liudoviką laikytis kuo griež- 
čiausio neutralumo, ir vis dėlto ŽZiustenas, regis, iš vi- 
sų ramiausias, nusižengė šiam perspėjimui. 

Pasakykime, kaip jie buvo sustoję. 

Ziustenas šliejosi Salvatoriui iš kairės, kiti trys 
jaunikaičiai laikėsi jam už nugaros. 

Staiga Žiustenas išgirdo už trijų žingsnių nuo savęs 
skausmingą šūksnį, paskiau vaikiško balso klyksmą: 

— Pas mane, pone Žiustenai! Pas mane! 

Pašauktas vardu, Ziustenas metėsi priekin ir išvy- 
do Baboleną — parblokštą ant žemės ir įnirtingai spar- 
domą vieno agento. 

Greitu kaip mintis judesiu jis iš visų jėgų atstūmė 
agentą ir pasilenkė pagelbėti Babolenui atsistoti. Bet 
Žiustenui pasilenkus, Salvatorius pamatė iškeltą virš 
jo galvos kastetą. Savo ruožtu metėsi į priekį ištiesta 
+anka atitverdamas Ziusteną; tačiau didžiai jo nuosta- 
bai kastetas taip ir liko iškeltas, nenukrito žemyn, O 
širdingas balsas jam tarė: 

— Ė! Laba diena, brangūsis pone Salvatoriau! Kaip 
man malonu jus sutikti! 


Tasai balsas priklausė Žakaliui. 


VIII + AREŠTAS 


Žakalis atpažino Žiusteną — Salvatoriaus bičiulį 
bei Minos mylimąjį — ir matydamas jam gresiantį pa- 
vojų vienų metu su Salvatoriumi metėsi jį gelbėti. 

Stai kaip juodviejų rankos susitiko. 

Bet ne tik šituo apsiribojo Žakalio globa. 

Gestu įsakė savo žmonėms gerbti grupelę jaunikai- 
čių ir patraukė Salvatorių į šalį. 

— Brangusis pone Salvatoriau,— tarė nustum- 
damas ant kaktos akinius — mat pokalbio metu neno- 
rėjo praleisti nieko, kas dėjosi minioje — vienas geras 
jums patarimas. 

— Sakykit, brangusis pone Žakali. 

— Bičiulio patarimas... Juk žinote, kad aš jūsų bi- 
čiulis? 

— Bent aš tuo giriuosi — atsakė Salvatorius. 

— Ką gi, patarkite ponui Žiustenui ir kitiems as- 
menims, kurie galėtų jums rūpėti — ir akimis jis paro- 
dė į Petriusą, Liudoviką bei Žaną Roberą,— patarkite 
jiems, sakau jums, kad pasitrauktų iš čia... ir padary- 
kite pats kaip jie. 

— O! —sušuko Salvatorius.— Ir kodėl gi, pone 
Žakali? 

— Todėl, kad juos gali ištikti nelaimė. 

— Cha! š 

— Taip, — linktelėjo galva Zakalis. 

— Vadinasi, turėsime riaušes? 

— Labai to bijau. Visa, kas dedasi, panašu, mus 
atves į jas. Kaip tik taip prasideda visos riaušės. 

— Taip, jos visos prasideda panašiai, — sutiko Sal- 
vatorius,— tačiau,— pridūrė jis, — tiesa ir tai, kad ne 
visos baigiasi vienodai. 

— Šitos baigsis gerai, aš atsakau,— užtikrino Ža- 
kalis. 

— O, jeigu jūs.atsakot!..— pradėjo Salvatorius. 

— Nė kiek tuo neabejoju. 

— Velnias! 

— Taigi suprantate, jog nepaisant ypatingos glo- 
bos, kurią esu pasirengęs suteikti jūsų bičiuliams, 
jiems, kaip sakiau, gali atsitikti nelaimė; paprašykite 
juos iš čia pasitraukti. 

— Tikrai vengčiau tą daryti — atsakė Salvato- 
rius. 

— Kodėl gi? 

— Todėl, kad jie nusprendė pasilikti iki galo. 

— Kokiu tikslu? 


— Iš smalsumo. 

— Fe! — nusiviepė Žakalis.— Čia nebus nieko įdo- 
maus, eikite. 

— Juo labiau, kad, sprendžiant iš jūsų žodžių, 
įstatymas paims viršų. | 

— Bet šitai neapsaugos — pasilikdami jūsų jauni- 
kaičiai... 

— Na? 

— Rizikuoja... 

— Kuo? 

— Kaipgi! Tuo, kuo visada rizikuojama per riau- 
šes — būti šiek tiek apkultiems. 

— Tokiu atveju, pone Žakali, žinote, aš jų neat- 
jausių. 

— Ak, jų neatjausite? 

— Ne, bus gavę, ko nusipelnė. 

— Kaip, ko nusipelnė? 

— Be abejo: jie norėjo pamatyti riaušes, tad tegul 
kenčia už savo smalsumą. 

— Jie norėjo pamatyti riaušes? — paklausė Ža- 
kalis. 

— Taip, — patvirtino Salvatorius. 

— Vadinasi, jie žinojo, kad kils riaušės? Jūsų bi- 
čiuliai nujautė, kas atsitiks? 

— O! Sumojo, iš kur vėjas pučia, brangusis pone 
Žakali. Seni jūrininkai nenuspėja audrų įžvalgiau, ne- 
gu mano bičiuliai nujautė riaušes. 

— Tikrai? 

.— Be abejo. Galų gale sutikite, brangusis pone 
Žakali, reiktų labai nenorėti, kad nesuprastum, kas 
dedasi. “ 

— Nagi, ir kas dedasi? — paklausė Zakalis, vėl 
nustumdamas akinius ant nosieš. 

— Jūs nežinote? 

— Ničnieko. 

— Ką gi, paklauskite pono, kurį antai suima. 

— Kur? — nesuprato Zakalis, tačiau neatkėlė aki- 
nių, kas rodė, jog jis lygiai gerai kaip Salvatorius ma- 
tė žmogaus sulaikymą.— Kokio pono? 

— Ak, tiesa,— tarė Salvatorius,— jūs toks trum- 
paregis, jog kažin, ar pajėgsite pamatyti. Vis dėlto, 

pabandykite... Antai ten, du žingsnius nuo vienuolio. 

— Taip, iš tikrųjų, berods matau lyg baltą abitą. 

— Ak, dievaži!- — sušuko Salvatorius.— Betgi tai 
abatas Dominykas, vargšo Kolombano bičiulis. Maniau, 
kad jis Bretanėje, Penoelių pilyje. 

— Tikrai, jis ten buvo,— patvirtino Žakalis,— bet 
šįryt parvyko. 

— Šįryt? Dėkoju j jums už gerą informuotumą, po- 
ne Žakali— nusišypsojo Salvatorius.— Taigi šalia jo, 
ar matote?.. 

— A, taip, tikrai, suima žmogų. Užjaučiu tą pilietį 
iš visos širdies. 

— Tai jo nepažįstate? 

— Ne. 

— Ar pažįstate tuos, kurie jį sulaiko?.. 

— Mano rega tokia silpna... ir, be to, atrodo, jų 
ten daug. 

— Ypač tuodu, kurie laiko jį už pakarpos? 

— Taip, taip, tie vyriokai man lyg pažįstami. Bet 
kur, velniai rautų, esu juos matęs? Stai klausimas. 

— Vadinasi, jų neprisimenate? 

— Iš tiesų ne. | 

— Norite, kad užvesčiau jus ant kelio? 

— Tikrai man bus malonu. 

— Ką gi, jūs matėte vieną, žemesnįjį, kai iškelia- 
vo katorgon, o antrą, aukštesnįjį — kai iš ten sugrįžo. 

— Taip, taip, taip! 

— Dabar prisimenate? 

— Taip, tai yra pažįstu juos tik paviršutiniškai; 
tai mano įstaigos darbuotojai. Kokį velnią jie čia vei- 
kia? 

— Betgi, manau, jie veikia su jūsų žinia, brangu- 
sis pone Žakali. 

— Fiū! — švilptelėjo Žakalis.— Visai gali būti, 
kad jie veikia savarankiškai. Taip kartais pasitaiko. 

— E! Ziūrėkit, iš tikrųjų, — tarė Salvatorius.— 
Štai vienas nutraukia savo belaisvio laikrodžio gran- 
dinėlę. 

— O ką aš jums sakiau... Ak, brangusis pone Sal- 
vatoriau, policija netobula. 

— Kam jūs tai kalbat, pone Žakali? 

Ir tikriausiai Sao S ilgiau likti Žakalio 
draugijoje, Salvatorius žengė atatupstas ir nusilenkė. 

— Sužavėtas laime, kad jus sutikau, pone Salva- 
toriau,— tarė policijos šefas, savo ruožtu pasitraukda- 
mas ir skubiu žingsniu pasukdamas link grupės, kur 
Zibasjė ir Karmanjolis bandė areštuoti Sarantį. 

Sakome bandė, nes kad ir nutvertas už pakarpos, 
Sarantis anaiptol nelaikė savęs areštuotu. 

Iš pradžių jis mėgino pradėti derybas. 

Į žodžius “Karaliaus vardu jūs areštuoju!“, ištar- 
tus vienu metu į abi jo ausis Karmanjolio ir Zibasjė, 
jis garsiai atsakė: 

— Areštuojate! Už ką? 

— Be skandalo! — pusbalsiu paliepė Žibasjė— Mes 
jus pažįstame. 

— Pažįstate? — sušuko Sarantis, pažvelgdamas 
dešinėn ir kairėn į abu snukdaužiūs. 

— Taip, jūs vadinatės Diubreiliu.— pasakė Kar- 
manjolis. 

Prisimename, kad Sarantis buvo parašęs savo sū- 
nui, jog esąs Paryžiuje Diubreilio pavarde, ir kad Zaka- 
lis, nenorėdamas tam areštui suteikti politinio atspal- 
vio, nurodė savo dviems agentams areštuoti atkaklųjį 
sąmokslininką šia pavarde. 

Matydamas areštuojamą savo tėvą, Dominykas, 
pagautas pirmo impulso, puolė artyn. 

Bet Sarantis ženklu jį sulaikė. 

— Nesikiškite į šį reikalą, pone,— tarė jis vienuo- 
liui.— Esu klaidos auka ir, neabejoju, rytoj būsiu pa- 
leistas. 

Vienuolis pakluso šiam nurodymui, kuris prilygo 
įsakymui, ir pasitraukė žingsnį atgal. 

— Žinoma,— tarė Zibasjė,— jeigu mes klystame, 
tai teisybė nugalės. 

— Pirmiausia — paklausė Sarantis, — kokiu įsa- 
kymu mane areštuojate? 

— Pagal orderį suimti tokį poną Diubreilį, kuris į 
tamstą tiek panašus, jog jūsų nesuėmęs manyčiau ne- 
įvykdęs savo pareigos. 

— O kodėl, jeigu taip bijotės skandalo, areštuoja- 
„te mane čia, o ne kur nors kitur? 

— Todėl, kad areštuojame žmones, kur juos su- 
tinkame, taigi! — pareiškė Karmanjolis. 

— Juo labiau, kad lakstome paskui jus nuo šio 
ryto,— pridūrė Žibasjė. 

— Taip, — patvirtino Karmanjolis,— nuo tada, kai 
palikote viešbutį. 

— Kokį viešbutį? — paklausė Sarantis. 

— Viešbutį Sent Andrė dez Ark aikštėje,— pa- 
sakė Žibasjė. 

Pastaroji nuoroda tartum žaibas švystelėjo Saran- 
čio mintyse. Jam pasirodė, jog' ŽZibasjė veido bruožai, 
balsas nėra visai nepažįstami. 

Paskiau iškart vėl prisiminė kelionę, vengrą, de- 
pešų kurjerį, foreiterį — visa neaiškiai, kaip pro mig- 
lą, bet gana tiksliai, tad veikiausiai instinktyviai, o ne 
kaip nors kitaip, ir jam nebeliko jokios abejonės. 

— Niekše! — sušuko korsikietis, išblykšdamas kaip 
numirėlis ir siekdamas ranka po drabužiais. 

Žibasjė pamatė žybtelint durklo ašmenis, ir galbūt 
mirtis būtų sekusi paskui šį blyksnį taip pat greitai, 
kaip griausmas seka paskui žaibą, jeigu Karmanjolis, 
pamatęs ir supratęs judesį, nebūtų abiem rankom su- 
griebęs plaštaką su ginklu. 

Iškart dviejų vyrų spaudžiamas, Sarantis sutelkė 
visas jėgas, kokias tik žmogaus valia kritiškų momen- 
tu geba pasitelkti, išsiplėšė iš dvigubų gniaužtų ir šoko 
su durklu rankoje į žmonių tirštumą. 

“ — Kelio! — sušuko.— Kelio! 

Bet Žibasjė su Karmanjoliu puolė paskui jį, be to, 
sutartiniu šūksniu pasikvietė talkon visus savo bendrus. 

Akimoju apie Sarantį susidarė nepražengiamas ra- 
tas, bent dvidešimt kastetų iškilo viršun, ir tikrai jis 
būtų kritęs nudobtas kaip jautis mėsininkų kuokos, 
jeigų nebūtų nuskambėjęs šūksnis: 

— Gyvą! Paimt jį gyvą! 

Agentai atpažino visų taip stropiai paisomą Žaka- 
lio balsą ir žinodami, kad kovoja savo šefo akyse, metėsi 
ant Sarančio. 

"Trumpam užvirė baisios grumtynės. Vienas žmo- 
gus stačiomis atsimušinėjo nuo dvidešimties puo- 
lančiųjų, paskiau suklupo ant vieno kelio, galiausiai 
visiškai išnyko... 

Matydamas savo tėvą parkrintant antrusyk, Do- 
minykas puolė jam į pagalbą, tačiau tuo metu gatve it 
kalnų srautas siūbtelėjo išgąstingai šaukianti bei sprun- 
kanti minia ir atskyrė sūnų nuo tėvo. 

Saugodamasis, kad jo nenuneštų, vienuolis prisi- 
šliejo prie vieno namo pinučių tvoros; tačiau kai minia 
prašniokštė, Sarantis ir niekšelių grupė, nuo kurios jis 
atsimušinėjo, buvo dingę. 


IX + VYRIAUSYBINIAI DIENRAŠČIAI 


Mes pateikėme keletą pavyzdžių tokių scenų, ku- 
rias vaidino Delavo! policija Viešpaties malonės -1827-ųjų 
metų kovo 30-4 dieną. | 

Iš kur kilo šisai skandalas? Kur slypėjo priežastis 
tokio keisto kilmingojo hercogo palaikų išniekinimo? 

Niekas to nežinojo. 

Ministrų kabinetas niekaip negalėjo dovanoti La 
Rošfuko Liankuruiž jo atvirai reikštų pažiūrų. Kad 
vienas iš La Rošfuko priklausytų opozicijai ir balsuo- 
tų kartu su ja!.. Iš tikrųjų, tai buvo pažeisto majesto- 
to nusikaltimas, ir vyriausybė negalėjo palikti jo nenu- 
bausto. | 

Pamiršta apie Frondos La Rošfuko“. Teisybė, anas 
buvo nubaustas, iš pradžių arkebūzos šūviu stačiai į 
veidą, paskiau — atviros neištikimybės. 

Taigi vyriausybė pamažu atėmė iš hercogo de La 
Rošfuko — suprantama, šiuolaikinio — visas neapmo- 
kamąsias pareigybes, taipgi tas, kurios buvo susijusios 
su labdarybe; bet negana, kad pasiekė jį savo ranka, 
kol buvo gyvas, dar norėjo smogti jam numirusiam, su- 
kliudydama dėkingai miniai viešai pareikšti pagarbą 
ir meilę, kurią paryžiečiams sužadino ilga hercogo veik- 

la, pašvęsta vien materialinei ir dvasinei geradarystei: 
šalpai ir švietimui. 

Tad minia žinojo, iš kur atėjo įsakymas ir visai at- 
virai įvardijo Korbjerą, kuris kažkodėl buvo padarytas 
1827-ų4jų metų ministrų kabineto atpirkimo ožiu. 

Toliau šiame pasakojime pamatysime pasibaisė- 
tinas neramumų scenas — nepasisekusias riaušes, 
kurias sukurstė tų laikų policija. O kol kas manome, 
kad pagrindinių šios dienos scenų pakaks, kad įsivaiz- 
„duotume baisią sumaištį ir kruvinas grumtynes, ku- 
rioms dingstį davė garbiojo hercogo laidotuvės. 

Todėl pasakykime, kokios priežastys privertė iš- 
silieti iš kraštų šį vyrų, moterų ir vaikų srautą, per- 
skyrusį Dominyką ir poną Sarantį — sūnų ir tėvą. 

Tuo metu, kai riaušės pasiekė savo apogėjų, tą 
akimirką, kai iš visų pusių pasigirdo mirties riksmai, 
moterų dejonės, vaikų verksmai, tai yra, kai kareiviai 
atkištais durtuvais žengė į Salono mokyklos auklė- 
tinius, ketindami jėga perimti karstą, staiga klaikiai 
"nuskambėjo šaižus klyksmas, palydėtas kraupaus dun- 
ktelėjimo — abu šie garsai tučtuojau, lyg burtų laz- 
dele pamojus, nutraukė visus riksmus, visą šio Žmo- 
nių okeano gaudesį bei riaumojimą. 

Mirksnį stojo bauginanti tyla — sakytum, visas 
krūtines vienu metu apleido gyvybė. 

Klyksmas atskriejo iš langų, išsidėsčiusių aplin- 
kui nelyginant ložės teatro, kur buvo vaidinama ši 
šventvagiška. drama. 

Jis išsiveržė miniai, išvydusiai vieną iš jaunųjų 
karsto nešėjų sužeistą kareivio durtuvo;. pasigirdęs 
kraupus dunktelėjimas — tai duslus ir gūdus garsas, 
sukeltas hercogo karsto, kuris kovos įkarštyje tampo- 
mas tai kareivių dešine tai jaunikaičių — kairėn, 
sunkiai bumptelėjo ant grindinio. 

Tą pačią akimirką, lyg perkūnas būtų trenkęs į jų 
vidurį, šios pasibaisėtinos scenos žiūrovai pasklido į 
šalis, pagauti neapsakomo siaubo, palikdami susida- 
riusioje tuštumoje persigandusius jaunikaičius vienus. 

Sisai sąmyšis, neteisingai suprastas tų, kurie gir- 
dėjo trinktelėjimą, tačiau nežinojo jo priežasties, ir su- 

kėlė. tą laviną, kurią matėme pliūptelint į visas greti- 
mas gatves, o labiausiai — į Mondovio gatvę. 

Vienas jaunuolis gulėjo ant žemės šalia karsto: 
buvo durtuvo sužeistas į šlaunį. Draugai pakėlė jį ant 
rankų ir įsitraukė į savo gretas. 

Kur jis pradingo, rodė grindiniu nusidriekusi krau- 
jo dryžė. 

Karininkas, policijos komisaras ir kareiviai liko 
padėties viešpačiais. 

Įstatymas paėmė viršų, kaip sakė Salvatorius, ku- 
ris vis toje pačioje vietoje viena ranka prilaikė Ziuste- 
ną, kita — Žaną Roberą, be paliovos kartodamas Pet- 
riusui ir Liudovikui: 

— Jei brangi jums galva, nesijudinkite! 

Kareiviai, prislėgti ir susigėdę, prisiartino prie pu- 
siau suskilusio karsto ir pakėlė nuo žemės velionio ap- 
siaustą bei ordinus — purvinus, pasklidusius po nute- 
kamąjį lataką. 

„Jau sakėme, kad po to pirmo nuaidėjusio klyks- 
mo — baisaus, neapsakomo, skausmingo — po to pir- 
mo sąmyšio, kuris išblaškė dalį minios į visas puses, 
kur tik galėjo tikėtis prasiveržti, stojo mirtina tyla, 
visiškai tyla, veikianti labiau nei visi. šauksmai. 

Iš tiesų, garsiausi protestai, energingiausia gin- 
tis, akivaizdžiausias pasipiktinimas nebūtų labiau pri- 
tvinkęs aitresnių priekaištų, kraugeriškų grasinimų, 
negu ši santūri, pagarbi minios laikysena prieš lavoną 
ir šis nebylus, tylus jo išniekintųjų smerkimas. 

Sioje tyloje šventvagystės kaltininkas juodasis žmo- 
gus-policijos komisaras metėsi į susidariusį ratą; jis 
davė ženklą nešėjams prisiartinti, įsakė užkelti kars- 
tą ant katafalko ir valdingu gestu paliepė karininkui, 
esant reikalui, jam padėti. | 

Bet staiga komisaras ir karininkas pamėlo, jų vei- 
dus išpylė šaltas prakaitas — išvydo pro keliose vieto- 
se įlūžusio karsto plyšius nelyginant grasinimą iš kapo 
styrančią liesą lavono ranką: atšlijusi nuo kūno, rodės, 
ji tuoj tuoj nukris ant grindinio. 

Pasakykime tiems, kurie mėgintų mus apkaltinti 
noru pašiurpinti, kad iš kvotos, atliktos po šio skan- 

dalingo įvykio, paaiškėjo štai kas: kai hercogo de La 
Roš-fuko karstas buvo palydėtas į Liankurą, La Rošfu- 
ko šeimos laidojimo vietą, teko sugaišti dalį nakties 
prieš pakastuves ne tiktai taisant karstą, kuris, kaip 
sakėme, buvo pusiau suskilęs, bet ir sugrąžinant į jų 
natūralią padėtį galūnes, kurios buvo atsiknojusios nuo 
kūno“. 

Paskubėkime pridurti, — ir daugiau mes nebegrį- 
šime prie šios liūdnos temos, — kad liaudies pasipikti- 
nimas nuskambėjo nuo vieno Prancūzijos galo ligi kito. 

Visi nepriklausomi dienraščiai atpasakojo šią bai- 
sią sceną su begaliniu pykčiu bei panieka, ko ir nusi- 
pelnė toksai šlykštus palaikų išniekinimas. 

Aidu į šį visuotinį pasipiktinimą atsiliepė abeji 
Rūmai; užgauti vieno iš savo narių asmenyje, ypač Pe- 
rų rūmai, neapsiribojo vien ryžtingai pasmerkdami šį 
šventvagišką smurtą, nukreiptą prieš kūną žmogaus, 
kurio vienintelis nusikaltimas — balsuoti prieš vy- 
riausybę: jie pavedė savo antspaudo saugotojui ištirti 
faktus ir, kai aukštasis pareigūnas pranešė Rūmams 
savo tyrimo rezultatus, viešai apkaltino policiją tyčia 
sukėlus šį skandalą — skandalą juo labiau smerktiną, 
jog būta daugybės precedentų, pateisinančių galimybę 
karstą nešti ant rankų; ne vienu atveju, 0 ypač per 
Delilio?, Beklaro? ir Emeri', Sen Sulpsio seminarijos 
vyresniojo, laidotuves policija leido nešti ant rankų jų 
palaikus bičiuliams bei auklėtiniams. Beje, Emeri kars- 
tas šitaip buvo nešamas jo seminarijos auklėtinių iki 
pat d'Isi kapinių. 

Korbjeras išgirdo visus šiuos priekaištus — priėmė 
juos su įgimtu šaltu išdidumu, kartais sukeldavusiu 
prieš jį Perų rūmuose baisingas audras, ir ne tik nelai- 
kė būtina nors vienu žodžiu pasmerkti agentą, pasi- 
tyčiojusį iš palaikų garbingo žmogaus, iš kurio jis pats, 
ministras, tyčiojosi gyvam esant, bet dargi užlipo į 
tribūną ir atrėžė: 


*) Achilas de Volabelis*, “Dviėjų restauracijų istorija", VI t., 7-as 
skyr. (aut. pastaba). 

“Jeigu mūsų išklausyti kalbėtojai būtų apsiriboję 
išsakydami juos kamuojančius jausmus, būčiau gerbęs 
jų sielvartą ir tylėjęs. Bet skųstis vykdomąja valdžia!.. 
Policijos prefektas ir jo agentai veikė, kaip ir derėjo 
veikti, taigi būtų nusižengę savo pareigai bei susilau- 
kę mano teisėtų priekaištų, jei būtų veikę kitaip". 

Perų rūmai padėkojo savo antspaudo saugotojui už 
jo pranešimą ir nutarė laukti teisminio tyrimo pabai- 
gos. Suprantama, teisminis tyrimas turėjo pabaigą, bet 
be rezultatų. 

Tuo pat metu, kai opoziciniai ar nepriklausomi 
dienraščiai rytojaus dieną -pirmose skiltyse reiškė pa- 
sipiktinimą, iš esmės perduodami visuotinę nuotaiką, 
vyriausybiniai dienraščiai spausdino žinutę, atėjusią, 
matyt, iš ministro kabineto ar prefektūros, nes, pa- 
skelbta trijuose skirtinguose dienraščiuose, ji buvo pa- 
naši ir turiniu, ir forma. 

Stai apytikslis tekstas tos žinutės, turėjusios tikslą 
suversti atsakomybę už vakarykščias scenas bonapar- 
tistams. | | 

“Anarchijos hidra vėl kelia galvą, kuri laikyta vi- 
siems laikams nukirsta; Revoliucija, kuri laikyta už- 
gesusi, atgimsta iš savo pelenų ir beldžiasi į mūsų du- 
ris. Ginkluota iki dantų, sėlina patamsyje bei tylomis, 
ir monarchija vėl atsidurs akis į akį su savo amžinu 
priešu. | 

Būkite budrūs, ištikimi Jo Didenybės tarnai! Bū- 
kite pasirengę, atsidavę valdiniai! Altoriui ir sostui, 
kunigui ir karaliui vėl iškilo grėsmė. 

Apgailėtini vakardienos įvykiai davė dingstį smurto 
scenoms; aidėjo grasinami, maištingi, mirties reika- 
laujantys šūkiai. | 

Laimė, policijos prefektas jau visą parą laikė savo 
' rankose pagrindines sąmokslo gijas. Sio sumanaus pa- 
reigūno karšto uolumo dėka sąmokslas išardytas, ir jis 
viliasi numalšinęs audrą, dar sykį grasinusią nuskan- 
dinti Valstybės laivą. 

Sio plataus sąmokslo vadeiva suimtas ir yra tei- 
singumo rankose; tvarkos šalininkai, ištikimi Jo Dide- 
nybės valdiniai, supras šio arešto svarbą, sužinoję, kad 

sąmokslo, turėjusio tikslą nuversti karalių ir pasodinti 
į sostą Reichštato hercogą, vadeiva — ne kas kitas, 
kaip tiktai garsusis korsikietis Sarantis, neseniai at- 
vykęs iš Indijos, kur šisai sąmokslas gimė. 

Apima šiurpas pagalvojus, koks pavojus grėsė Jo 
Didėnybės vyriausybei. Bet labai greitai pasipiktinimą 
pakeis pasibaisėjimas, dar sykį sužinojus, ko galima 
laukti iš žmonių, kurie tarnavę uzurpatoriui dabar tar- 
nauja jo sūnui; sužinojus, kad tasai Sarantis, kelias 
dienas slapstęsis sostinėje — tai tas pats asmuo, kuris 
prieš septynerius metus paliko . Paryžių, kaltinamas 
vagyste bei žmogžudyste. 

 Skaičiusieji ano meto laikraščius galbūt prisimena, 
kad nedidelis Viri siur Oržo bažnytkaimis 1320-aisiais 
metais buvo pasibaisėtino nusikaltimo scena. Vienas iš 
labiausiai gerbiamų kantono žmonių, kartą vakare grį- 
žęs namo, aptiko išlaužtą seifą, nužudytą guvernan- 
tę, du savo brolvaikius pagrobtus, o šių dviejų mažylių 
auklėtoją dingusį. 

Sis auklėtojas — tai ne kas kitas kaip Sarantis. 

Teisminis tyrimas jau pradėtas". 


X + SIELŲ SAĄŠAUKA 


Raiškus žvilgsnis, kurį Sarantis metė į abatą Do- 
minyką, ir keli arešto metu ištarti jo žodžiai, paliepė 
vargšui laikytis griežto santūrumo ir ničniekuo neiš- 
siduoti. 

Atskirtas nuo tėvo, Dominykas pirmiausia metėsi 
Rivolio gatvės įkalnės linkme. Čia jis pasivijo bruzdžią, 
įaudrintą grupę Žmonių ir sumojo, kad šios greitai 
Tiuilri lLinkui žengiančios grupės viduryje buvo Saran- 
tis. Todėl jisai sekė iš paskos, tačiau toli atsilikęs, nes 
dėl savo taip lengvai atpažįstamos aprangos turėjo būti 
atsargus. 

Iš tikrųjų, tais laikais Dominykas, ko gero, buvo 
vienintelis gyvenantis Paryžiuje dominikonų vienuolis. 

Prie Sen Nikezo gatvės kampo grupė sustojo. Nuo 

Piramidžių aikštės pakraščio, kurį buvo pasiekęs, Do- 
minykas matė, kaip vienas iš jos, atrodąs lyg agentų 
vyresnysis, pašaukė fiakrą ir šiam privažiavus įsodino 
-į jį Sarantį. 

Greitai, kiek leido abitas, jis nusekė įkandin fiak- 
ro, perkirto Karuselės aikštę ir atsidūrė prie Tiuilri 
krantinės išeigos tuo metu, kai fiakras suko į Naująjį 
tiltą. 

Aišku, vežimas rieda policijos prefektūros link. 

Abatas Dominykas matė fiakrą išnykstant už Ziū- 
ronų krantinės kampo, ir visas kraujas suplūdo jam į 
širdį, galybė niūrių minčių ėmė smelktis į galvą. 

Grįžo namo priblokštas, palūžęs kūnu, sutrikęs 
dvasia. 

Diližane praleistos dvi dienos ir dvi naktys, įvairūs 
šiandiėnos įspūdžiai, nežinia dėl tėvo arešto priežas- 
čių — vis tai buvo daugiau negu gana pačiam tvirčiau- 
siam kūnui sugniuždyti, pačiai narsiausiai dvasiai įveikti. 

Kai įėjo į savo kambarį, jau buvo sutemę. Krito 
ant lovos nieko neužvalgęs ir pabandė kiek pailsėti. 
Bet gausybė šmėklų susitelkė apie jo galvą, ir po ket- 
virčio valandos pašokęs leidosi sparčiai žingsniuoti po 
kambarį — tarytum turėjo išeikvoti paskutinius jėgų 
likučius ar veikiau iš vidaus deginantį karštį, kad ga- 
lėtų užmigti. 

Nerimas išvarė jį laukan. Stojus nakčiai, patam- 
syje jo abitas nebetraukė visuotinio dėmesio. Jis nu- 
žingsniavo link policijos prefektūros, tarsi prarijusios 
jo tėvą — kaip toji gelmė, kurion puola Silerio naras!, 
ir iš kurios lyg tasai naras iškyli, išgąsdintas visokiau- 
sių pamatytų pabaisų. 

Vis dėlto jam pritrūko ryžto tenai įeiti. Jeigu išaiš- 
kėtų, kad jo tėvas — Sarantis, toji pavardė savaime šį 
demaskuotų. | 

Juk Sarantį suėmė Diubreilio pavarde. Ar ne ge- 
riau, kad jis būtų užregistruotas šia netikra pavarde, 
slepiančia pavojingą ir atkaklų sąmokslininką? 

Dominykas dar nežinojo, kokiu reikalu tėvas grįžo 
Prancūzijon, bet spėjo, kad tatai buvo reikalas, kų- 
riam jis pašventė visą gyvenimą: ginti imperatoriaus 

ar tikriau, šiam numirus, Reichštato hercogo interesus. 

Dvi valandas sūnus it šešėlis klajojo apie tą tėvo 
kapą — iš Dofinės gatvės į Arlė aikštę, iš Žiūronų 
krantinės į Teisingumo rūmų aikštę, neturėdamas vil- 
ties vėl išvysti savo ieškomąjį, nes būtų buvęs stebuk- 
las užsidurti ant vežimo, gabenančio jį iš areštinės į 
kokį kitą kalėjimą; tačiau tokį stebuklą Dievas galėjo 
padaryti, ir Dominykas — geras, naivus bei kilnus — 
instinktyviai dėjo viltis į Dievą. 

Šįsyk viltys nepasiteisino. Vidurnaktį grįžo namo, 
atsigulė, užsimerkė ir išsekintas nuovargio galiausiai 
užmigo. 

Bet vos tik užmerkė akis, kaip jį apniko patys slo- 
giausi sapnai. Košmaras nelyginant milžiniškas šikš- 
nosparnis ištisą naktį sklandė jam apie galvą, ir kai 
išaušus dienai jis prabudo, miegas, užuot panaikinęs, 
buvo dar tik padidinęs nuovargį. 

Atsikėlė ir visai atsitokėjęs pabandė prisiminti per 
miegus patirtus įspūdžius; jam lyg atrodė, kad šiame 
audringame chaose buvo išniręs angelas — spindulin- 
gas ir skaistus. 

Prisiartinęs švelnaus ir doro veido jaunikaitis. iš- 
tiesė jam ranką ir nežinoma kalba, kurią tačiau jisai 
suprato, pasakė: “Atsiremk į mane, aš tave prilaikysiu". 

Tas veidas buvo jam pažįstamas. Tiktai kur, ka- 
da, kokiomis aplinkybėmis galėjo jį matyti? Ar šis žmo- 
gus — tai realus asmuo, o gal tik vienas tų neaiškių 
prisiminimų, kuriuos tartum išsaugome iš ankstesnio 
gyvenimo ir kurie tepasireiškia esamajame nelyginant 
žaibo blyksnis per sapną. Gal tasai atsibudusio žmo- 
gaus regėtas sapnas — tai tik vilties įsikūnijimas? 

Stengdamasis susivokti savo minčių tamsybėse, Do- 
minykas nuėjo ir mąslus atsisėdo prie lango, ant tos 
pačios kėdės, .nuo kurios vakar žvelgė į Sventojo Hia- 
cinto paveikslą, šiandien jau nesantį. Tuomet širdį vėl 
užplūdo prisiminimas apie Karmelitą ir Kolombaną, o 
pamanęs apie du savo bičiulius, prisiminė Salvatorių. 

Salvatorius — tai tasai jo nakties angelas, tasai 
švelnaus ir doro veido jaunikaitis, kuris atsistojęs prie 
jo lovos galvūgalio nuvijo nevilties vaiduoklį. 

Prieš akis vėl iškilo visa ta širdį verianti scena, 
kada išvydo Salvatorių. Matė save Žemutiniame Me- 
done — tebesėdintį Kolombano paviljone, pamažu kal- 
bantį mirusiųjų maldas, su srūvančiomis iš dangun 
pakeltų akių ašaromis. 

Staiga į gedulo kambarį įžengė du jaunikaičiai 
apnuogintomis ir nulenktomis galvomis: tuodu jauni- 
kaičiai — tai Žanas Roberas ir Salvatorius. 

Pastebėjęs jį, Salvatorius kažkaip džiugiai šūk- 
telėjo, ir jis niekad nebūtų pajėgęs suvokti šiame šū- 
ksnyje glūdėjusios prasmės, jeigu prisiartinęs Salvato- 
rius nebūtų jam taręs tvirtu ir sujaudintu balsu: “Tėve, 
pats to nežinodamas, jūs esate išgelbėjęs gyvybę žmo- 
gaus, kuris čia stovi prieš jus; ir šis žmogus, kuris po 
to jūsų daugiau niekad nematė nei sutiko, jaučia jums 
didį dėkingumą... Nežinau, ar kada nors jums prireiks 
manęs, bet prisiekiu visa kuo švenčiausiu — šiuo ką 
tik išleidusio paskutinį atodūsį žmogaus kūnu: jūsų 
dėka išsaugota gyvybė visada priklausys jums". O jam 
Dominykas atsakė: “Priimu jūsų priesaiką, pone, nors 
nežinau, kada ir kaip galėjau jums padaryti tą pa- 
slaugą, apie kurią kalbate. Visi žmonės — broliai ir su- 
"tverti vienas kitam padėti: kai man jūsų prireiks, at- 
eisiu pas jus. Jūsų vardas ir adresas?" 

Prisimename, kad Salvatorius nuėjo prie Kolom- 
bano sekretero, užrašė ant popieriaus lapelio savo var- 
dą bei adresą ir padavė vienuoliui, o šis įsidėjo ji į 
savo maldaknygę. 

Dominykas paskubom pripuolė prie knygų spin- 
tos, paėmė nuo antros lentynos maldaknygę ir susira- 
do jon įkištą popierėlį. 

„Tuomet, lyg visa tai būtų įvykę tą pačią dieną, jis 
prisiminė kostiumą, balsą, bruožus, menkiausias Sal- 
vatoriaus asmens detales ir atpažino, kad jis — tasai 
švelnaus veido, su atjaučiama šypsena jaunikaitis, jo 
matytas sapne. 

“Nagi „— tarė sau,— nėra ko dvejoti, mane ap- 
švietė pats Dievas. Tas jaunikaitis, atrodo, nežinia ko- 
kiu pagrindu gerai sugyvena su vienu iš vyresniųjų 
policijos pareigūnų — juodu vakar mačiau kalbantis 

priešais Dangun Ėmimo bažnyčią; per šį agentą galės 
sužinoti, už ką mano tėvas suimtas. Negaiškim nė 
sekundės: bėgam pas poną Salvatorių!“ 

Greitomis užbaigė savo vienuolišką tualetą. 

Jam besirengiant palikti namus, įėjo namsargė, 
nešina vienoje rankoje pieno puodeliu, kitoje — dien- 
raščių; bet Dominykas neturėjo laiko nei perskaityti 
dienraščio, nei papusryčiauti. Paprašė namsargės padė- 
ti viską ant stalelio ir pažadėjo sugrįžti po valandos ar 
dviejų, nes šiuo metu turįs išeiti. 

Skubiai nusileido laiptais ir po dešimties minučių 
atsidūrė Makono gatvėje, priešais namą, kuriame gy- 
veno Salvatorius. 

Dieną durys buvo atidaromos grandinėle, ja atke- 
liant klapčių; nakčiai grandinėlę įtraukdavo vidun, ir 
durų niekaip neatidarytum. 

Taigi Dominykas gavo pabelsti kumščiu, paskiau 
akmeniu, kurį pakėlė nuo žemės. 

Be abejo, būtų ilgai beldęs, jeigu Rolanas lojimu 
nebūtų perspėjęs Salvatoriaus ir Fragolos apie netikėtą 
apsilankėlį. | 

Fragola sukluso. 

— Tai bičiulis, — tarė Salvatorius. 

— Iš kur žinai? 

— Šuo loja džiugiai ir meiliai. Atidaryk langą, 
Fragola, ir pažiūrėk, kas per bičiulis atsilankė.. 

Fragola atidarė langą ir atpažino abatą Dominy- 
ką, nes matė jį Kolombano mirties dieną. 

— Tai vienuolis, — pasakė ji. š 

— Koks vienuolis?.. Abatas Dominykas? 

— Taip. 

— O, juk tau sakiau, kad tai bičiulis!.. — sušuko 
Salvatorius. 

Ir jis greitai nusileido laiptais, pralenktas Rolano, 
kuris, vos tik Salvatorius atidarė duris, strimgalviais 
puolė apačion. 

„XI + BEVAISĖS PAIEŠKOS 


Salvatorius maloniai, su pagarba ištiesė abi ran- 
kas abatui Dominykui. 

— Jūs, tėve! — sušuko. 

— Taip,— rimtai atsakė vienuolis. 

— O, įeikite, miela jus matyti. 

— Tad mane pažinote? 

— Argi jūs ne mano išgelbėtojas? 

— Šitai jūs man pasakėte aplinkybėmis pernelyg 
skaudžiomis, kad reiktų jums priminti. 

— Ir vėl jums tą kartoju. 

— Ar prisimenate, ką tada pridūrėte? 

— Kad jeigu kada nors jums manęs prireiks, gy- 
vybė, kurią jūsų dėka išsaugojau, visada priklausys 
jums. 

— Kaip matote, pažado nepamiršau; man prireikė 
jūsų, ir štai aš čia. 
| Keisdamiesi šiais žodžiais, juodu pasiekė tą nedi- 
"delį valgomąjį, kurį puošė antikinės Pompėjos piešinys. 

Jaunikaitis pristūmė vienuoliui kėdę ir davęs žen- 
klą Rolanui, uostinėj ančiam abato Dominyko abitą, lyg . 
pats būtų norėjęs prisiminti, kokiomis aplinkybėmis 
yra jį matęs, atsisėdo greta. Rolanas, pavarytas šalin, 
nulindo ir prigludo prie grindų po stalu. 

— Klausau jūsų, tėve,— tarė Salvatorius. 

Vienuolis uždėjo savo blyškią, ploną ranką ant Sal- 
vatoriaus plaštakos. Kad ir blyški, ranka buvo karšta. 

— Žmogus, su kuriuo mane sieja gilus jausmas, — 
prabilo abatas Dominykas, — vos prieš kelias dienas 
atvykęs į Paryžių, buvo vakar areštuotas šalia manęs, 
Sent Onorė gatvėje, prie Dangun Emimo bažnyčios, o 
aš neišdrįsau ateiti jam į pagalbą, varžomas abito, 
kuriuo vilkėjau. | 

Salvatorius linktelėjo. 

— Aš mačiau,— tarė,— ir jo garbei turiu pridurti, 
kad jis įnirtingai gynėsi. 

Vėl tai prisiminęs, abatas suvirpėjo. . 

— Taip, — patvirtino jis,— bet bijau, kad nors ir 
teisėtos, šios gynybos nepalaikytų jo nusikaltimu. 

— Vadinasi, — kalbėjo toliau Salvatorius, įdėmiai 
pažvelgdamas į vienuolį — jūs pažįstate šį žmogų? 

— O, juk jau sakiau: mane sieja su juo gilus jaus- 
mas. 

— Ir kuo jis kaltinamas? — paklausė Salvato- 
rius. || | | 

— Stai ko visiškai nežinau ir ką norėčiau sužino- 
ti; o paslauga, kurios atėjau jūsų paprašyti — tai padėti 
man išsiaiškinti, kodėl jis areštuotas. 

— Ar tai visa, ko pageidaujate, tėve? 

— Taip, mačiau jus atvykusį į Žemutinį Medoną, 
lydimą žmogaus, kuris man pasirodė esąs aukštesniuo- 
ju policijos pareigūnu. Vakar vėl mačiau jus kalban- 
tis su tuo žmogumi. Pagalvojau, kad per jį galbūt ga- 
lėtumėte sužinoti, kuo kaltinamas mano... mano bi- 
čiulis. 

— Kokia pavardė to jūsų bičiulio, tėve? 

— Diubreilis. 

— Jo profesija? 

— Senas kariškis, gyvenantis, man regis, iš savo 
turto. 

— Iš kur atvyko? 

— Iš tolimų kraštų, iš Azijos... 

— Vadinasi, jis keliautojas? 

— Taip,— liūdnai linktelėjo galva abatas,— argi 
mes visi ne keliautojai? 

— Tik užsivelku vedingotą ir aš jūsų paslaugoms, 
tėve. Nenoriu jūsų ilgiau gaišinti, nes, kaip sprendžiu iš 
liūdesio jūsų veide, esate graužiamas stipraus nerimo. 

— Taip, labai stipraus, — patvirtino vienuolis. 

Salvatorius, kuris vilkėjo palaidiniu, nuėjo į greti- 
mą kambarį ir po akimirkos vėl pasirodė su redingotu. 

— Dabar aš pasiruošęs, tėve. 

Abatas guviai atsistojo, ir abu nusileido apačion. 

Rolanas pakėlė galvą ir palydėjo juos savo protin- 
gu žvilgsniu, iki durys užsidarė; bet matydamas esąs 
nereikalingas, nes neduota ženklo jam eiti kartu, jis 
vėl nuleido galvą tarp letenų ir giliai atsiduso. 

Prie durų į gatvę Dominykas stabtelėjo. 

— Kur mes einame? — paklausė. 

— Į policijos prefektūrą. 

— Paprašyčiau nusamdyti fiakrą,— tarė vienuo- 
lis.— Abitas taip krinta į akis, jog manajam bičiuliui, 
ko gero, iškiltų rimtų keblumų, jeigu paaiškėtų mano 
susidomėjimas juo; manau, tai būtinas atsargumas. 

— Aš ir pats ketinau tai pasiūlyti, — tarė Salva- 
torius. 

Pašaukė fiakrą, ir abu jaunieji pašnekovai įsėdo 
vidun; Salvatorius išlipo, kai pervažiavo Sen Mišelio 
tiltą. 

— Palauksiu jūsų prie krantinės ir Sen Žermen 
UOkserua aikštės kampo,— pasakė vienuolis. 

Salvatorius pritariamai linktelėjo; fiakras toliau 
nuriedėjo Kubilių gatve, o Salvatorius nuėjo žemyn 
Auksakalių krantine. 

Žakalio prefektūroje nebuvo. Vakarykštės scenos 
išjudino visą Paryžių. Bijotasi ar veikiau, pasakykime, 
tikėtasi žmonių susibūrimų. Visi agentai su Zakaliu 
priešaky buvo mieste, ir durininkas nežinojo, kada jis 
grįš. 

Tad nebuvo ko laukt: geriau eiti jo paieškoti. 

Ar todėl, kad gerai pažinojo Zakalį, ar dėl susi- 
mokėlio nuojautos Salvatorius žinojo, kur jį rasti. 

Nusileido krantine ir pasukęs į dešinę žengė ant 
Naujojo tilto. 

Nenuėjo nė dešimties žingsnių, kai prasilenkė su 
karieta; išgirdo pabarbenant į karietos langelį, tarsi 
kas norėtų atkreipti jo dėmesį; jisai sustojo. 

Karieta irgi sustojo. 

Durelės atsidarė. 

— Įlipkite! — paliepė balsas. 

Salvatorius buvo besiteisinąs, jog jo laukia bičiu- 
lis, tačiau atpažino jį pakvietusį žmogų: tai buvo gene- 
rolas La Fajetas. 

Nedvejodamas įlipo ir atsisėdo greta jo. 

Karieta vėl pajudėjo, tačiau pamažėle. 

— Jūs — ponas Salvatorius, tiesa? — paklausė 
generolas. 

— Taip, ir dusyk turėjau garbės būti kartu su ju- 
mis, generole, kaip aukštosios ventės! atstovas. 

— Teisingai; aš jus atpažinau ir todėl sustojau. 
Jūs — ložės vyresnysis, tiesa? 

— Taip, generole. 

— Kiek turite žmonių? 

— Negalėčiau tiksliai pasakyti, generole, bet daug. 

— Du, tris šimtus? 

Salvatorius nusišypsojo. 

— Generole,— tarė,— kai jums manęs prireiks, 
pažadu tris tūkstančius karių. 

Generolas pažvelgė į Salvatorių. 

Sis patvirtinamai nulenkė galvą. 

Jaunikaičio veidas atspindėjo tokį tikrą pasiti- 
kėjimą savimi, jog abejoti buvo neįmanoma. 

— Kuo daugiau jų turite, juolab privalote žinoti 


naujieną. 
— Kokią? 
— Vienos reikalas žlugo. 
— Taip ir maniau,— tarė Salvatorius.— Užtat 


nurodžiau savo Žmonėms nesikišti f neramumus. 

— Ir gerai padarėte. Siandien trokštama, kad 
įvyktų riaušės. 

— Žinau. 

— O jūsų žmonės?.. 

— Vakar duotas įsakymas galioja ir šiandien. O 
dabar, generole, drįsiu jus paklausti, ar naujiena, ku- 
rią Man pranešėte, atėjo iš patikimų šaltinių? 

— Ją man perdavė ponas de Marandas, o šiam — 
Orleano hercogas. 

— Ir, be abejo, princas žinojo kai kurių smulk- 
menų. 

— Tikrų smulkmenų. Vakar neva komerciniais rei- 
kalais atvyko kurjeris iš Akrošteino ir Eskelio banko 
Vienoje, siųstas į Rotšildo banką Paryžiuje, bet iš tik- 
rųjų — tai perspėti princą. 

— Vadinasi, sąmokslas atskleistas? 

— Dar nežinia, ar nesėkmė patirta dėl policijos 
machinacijų, ar dėl vieno tų atsitiktinumų, kurie išsau- 
go ar pakeičia imperijų veidą. Jūs, be abejo, žinote, kas 
tenai buvo nutarta? 

— Taip, vienas svarbiausiųjų sąmokslo vadų mums 

viską papasakojo. Reichštato hercogas, tarpininkau- 
jant jo meilužei, buvo suvestas su praeityje ištikimu 
Napoleono valdiniu generolu Lebastaru de Premonu. 
Jaunasis princas sutiko bėgti, kai stigs raidės žodyje 
HAIDE, užrašytame bronza virš durų vilos, esančios 
tarp Meidlingo vartų ir Zaliojo kalno papėdės. Sit vi- 
sa, ką žinau. | 

— Tad štai, kovo 24-ąją E raidės stigo. Septintą 
valandą vakaro hercogas užsimetė ant pečių apsiaustą. 
Prie Meidlingo vartų sargybinis, — sargybą Sėnbrūno 
rūmuose? eina dvaro žandarai, — sargybinis pastojo 
princui kelią. 

“Tai aš, — tarė princas.— Nejau manęs nepažįsta- 
te?" — “Taip, pone, — atsakė sargybinis nusilenkda- 
mas,— bet..." — “Ar stovėsite čia sargyboje po dviejų 
valandų?" — “Ne, monsinjore; jau pusė aštuntos, o ly- 
giai devintą mane pakeičia". — “Ką gi, pasakykite 
tam, kuris stovės po jūsų, kad aš išėjau ir kad, jeigu 
kartais manęs nepažįsta, leistų sugrįžti į rūmus. Po 
karšto meilės nuotykio būtų nemalonu šalti ant kelio." 

Ir tardamas tuos žodžius, princas įspraudė žanda- 
rui į ranką keturias auksines monetas. 

“Pasidalysite su jus pakeitusiuoju,— tarė jam.— 
Neteisinga, kad leidęs man išeiti gautų viską, o leisian- 
tis sugrįžti — nieko". 

Kareivis paėmė keturis auskinukus, ir hercogas 
išėjo pro vartus. Prie Žaliojo kalno papėdės laukė ka- 
rieta su keturių raitelių palyda; hercogas įsėdo karie- 
ton, ir arkliai iškart šuoliais pajudėjo iš vietos; keturi 
raiteliai sekė iš paskos. 

Vienas iš tų keturių raitelių buvo generolas Le- 
bastaras de Premonas; tris pirmąsias pašto tarpusto- 
tes jis turėjo sukart raitomis, paskiau persėsti greta 
hercogo ir toliau keliauti su juo. Aplenkė Sėnbrūno 
rūmus ir pro Baumgarteną ir Huteldorfą pasiekė Veid- 
lingeną. Tenai yra tiltas į Vieną. Ant to tilto gulėjo ap- 
virtęs vežimas, gabenęs į turgų veršiukus, ir šie, susi- 
grūdę tilto viduryje, užtvėrė kelią. 

“Atlaisvinkite kelią!" — įsakė generolas trim savo 
bendrams. 

"Tie nusėdo nuo arklių ir-jau rengėsi pašalinti kliū- 
tį, kai staiga suspindo išeinančio iš šalimais esančios 
smuklės aukštesniojo karininko šalmas ir epoletai — 
tai buvo generolas Hudonas. Už jo žengė dvidešimt 
kareivių. 

"Apsigręžkite!" — paliepė generolas persirengu- 
siam foreiteriu žmogui. 

Suprasdamas padėties rimtumą, šis jau apsuko 
arklius, bet ūmai subildėjo kanopos — iš užpakalio 
keliu, kuriuo ketinta važiuoti, šuoliavo artyn raitelių 
būrys. 

“Bėkite, generole! — sušuko hercogas. — Mes 
išduoti". — “Bet jūs, monsinjore..." — “O, dėl manęs 
nesirūpinkite, man neatsitiks nieko bloga... Bėkite, 
bėkite!" — “Tačiau, monsinjore...? — “Sakau, jums, 
bėkite, kitaip žūsite!.. Ir jeigu reikia, įsakau jums sa- 
vo tėvo vardu!" — “Imperatoriaus vardu, — sušuko stip- 
rus balsas, — sustokite!" — “Girdite? — tarė herco- 
gas.— Bėkite, aš to noriu, aš jūsų prašau!" — “Jūsų 
ranką, monsinjore..." 

Hercogas iškišo pro dureles ranką, generolas. pri- 
spaudė prie jos lūpas, paskiau, paleidęs ją, įbedė savo 
arkliui į šonus pentinus ir šoko su juo per turėklus... 
Pasigirdo, kaip žmogus su arkliu pūkštelėjo į upę, o 
paskiau .— nieko! Naktis buvo pernelyg tamsi, jog ma- 
tytųsi, kas jiems nutiko. O hercogas buvo nugabentas 
Vienon, į imperatoriaus rūmus". 

— Ir kaip manote, generole— paklausė Salva- 
torius,— ar tai paprastas atsitiktinumas apvertė tą 
vežimą ir sukvietė iš abiejų tilto galų kareivius? 

— (Galimas dalykas; bet Orleano hercogas kito- 
kios nuomonės: laiko, kad Meternicho* policija buvo 
perspėta prancūzų policijos. Siaip ar taip, štai jūs in- 
formuotas... Būkite atsargus! 

Generolas paliepė sustabdyti karietą. 

— Nebūgštaukite, generole,— atsakė Salvatorius. 

Jis kiek delsė išlipti. | 

— Na? — paklausė La Fajetas. 

— Ar atsisveikindamas suteiksite man tą pačią ma- 
lonę, kurią Reichštato hercogas suteikė generolui Le- 
bastarui de Premonui? 

Ir jaunikaitis paėmė generolo plaštaką, lenkda- 
masis pabučiuoti; bet šis atitraukė ranką ir atstatė 
jam abu skruostus: 

— Apkabinkite mane,— tarė— ir pabučiuokite 
nuo manęs ranką pirmos dailios moters, kurią sutik- 
site. 

Salvatorius apkabino generolą ir išlipo iš karietos, 
kuri toliau nuriedėjo Liuksemburgo linkui. 

O Salvatorius pasuko atgal Dofinės gatve ir Menų 
tiltu. 

Fiakras laukė prie krantinės ir Sen Žermen YVOk- 
serua aikštės kampo. | 

Vargšo Dominyko nuogąstavimai būtų dar padi- 
dėję, jeigu generolas La Fajetas jam būtų išdėstęs tai, 
ką papasakojo Salvatoriui! 

Pastarasis keliais žodžiais pasakė Dominykui, jog 
neaptiko Zakalio, ir neišsiduodamas, kas jį suvėlino, 
paaiškino, kodėl susivėlino. 

Bet, kartojame, Salvatorius žinojo, kur galima ras: 
ti Žakalį. 

Iš tikrųjų, nė kiek nedvejodamas, paliepė fiakro 
vežėjui važiuoti su broliu Dominyku toliau ir sustoti 
laukti prie Naujosios Liuksemburgo gatvės, o pats, kol 
fiakras dardėjo žemyn krantinėmis, perkirto Luvro 
kiemą ir leisdamasis nuokalne pasiekė Sent Onorė 
gatvę. 

Kaip ir numatė, Sent Onorė gatvė nuo pat Sen 
Roko bažnyčios buvo užtvindyta žmonių. 

Paryžiuje: esama tos pačios ir kitos dienos smal- 
suolių: tos pačios dienos smalsuoliai įvykius kuria, 
kitos — ateina paspoksoti, kur tie įvykiai dėjosi. 

Sakytum, kokios šventadieninės vaikštynės Sen 
Klu ar Versalyje. 

Kaip tik tarp šių smalsuolių Salvatorius ir tikėjo- 
si surasti Žakalį. 

Įsimaišė į Žmonių spūstį. 

Nepasakysime, kiek žvilgsnių susidūrė su jo aki- 
mis, kiek rankų palietė jo ranką, pakolei Salvatorius 
pasiekė Taikos gatvę, tačiau neapsikeista nė vienu 
žodžiu — tik gestu, kuris reiškė: "Nieko". 

Priešais “Mainco" viešbutį sustojo. Sutiko tą, ku- 
rio ieškojo. 

Vilkintis pasiturinčio savininko redingotu, su Bo- 
livaro? skrybėle ant galvos, pasikišęs po pažastimi 
lietsargį ir siekdamas žiupsnį tabako iš Chartijos pa- 
vidalo tabokinės“, Žakalis postringavo, pompastiškai 
pasakojo vakarykščius įvykius, aišku, labai nepalan- 
kiai atsiliepdamas apie policiją. | 

Policininkas nustūmė akinius ant kaktos, ir čia jo 
bei Salvatoriaus žvilgsniai susidūrė; nors pirmojo iš- 
raiška nepasikeitė, Salvatorius suprato, kad Žakalis jį 
pamatė. 

Iš tikrųjų, po minutėlės Žakalio akys vėl nuklydo 
ta pačia kryptimi ir tartum klausė: 

“Ar turite man ką pasakyti?" 

“Taip" — linktelėjo Salvatorius. 

“Tad eikite priekin, o aš seksiu paskui jus“. 

Salvatorius žengė pirmas ir įnėrė vienon tarpu- 
vartėn. | 

Zakalis atsekė įkandin jo. 

Prisiartinęs Salvatorius nusilenkė, tačiau rankos 
jam nepadavė. 

— Tikėsit netikėsit, pone Žakali, bet aš jūsų 
ieškau. 

— Tikiu jumis, pone Salvatoriau,— atsakė polici- 
jos šefas su savo sukta šypsenėle. | 

— "Taip, koks laimingas atsitiktinumas, — tarė 
Salvatorius,— kaip tik einu iš prefektūros. 

— Tikrai! — nusistebėjo Žakalis.— Nesivarginot 
eiti pas mane? 

— "Taip, ir jūsų durininkas tą paliudys. Tik jis 
negalėjo pasakyti, kur jus rasti, todėl leidausi jūsų 
ieškoti pagal nuojautą ir pasikliaudamas savo laimin- 
ga žvaigžde. 

— Nejau turėčiau laimės padaryti jums kokią pas- 
laugą, brangusis pone Salvatoriau? — paklausė Zakalis. 

— O! Dieve mano, taip! — atsakė jaunikaitis.— 
Galėtumėte turėti tą laimę, jeigu tik panorėtumėte. 

— Brangusis pone Sąlvatoriau, jūs pernelyg šykš- 
tus tokioms progoms, kad ją praleisčiau. 

— Štai, — tarė Salvatorius,— ir tai labai papras- 
ta, kaip netrukus įsitikinsite. Vieno mano bičiulio bičiu- 
lis vakar vakare per maišatį buvo suimtas. 

— A! — tepasakė Žakalis. 

— Šitai jus stebina? — paklausė Salvatorius. 

— Ne, nes girdėjau, kad vakar būta daug areštų. 
Padėkit man susivokti, pone Salvatoriau. | 

“  — Nėra nieko lengviau: aš jums jį parodžiau tuo 
metu, kai buvo areštuojamas. 

> A!.. Kaip tik tas?.. Keista!.. 

— Atpažintumėt jį tarp kalinių? 

— Negalėčiau pasakyti, taip trumpai jį mačiau! 
Bet jeigu teiktumėtės man padėti, nurodydamas pa- 
vardę... 

— Jis vadinasi Diubreilis. p 

— Diubreilis? Palūkėkit,— tarė Zakalis, pliaukš- 
telėdamas delnu sau per kaktą kaip žmogus, besisten- 
giantis sutelkti savo mintis.— Diubreilis?.. Taip, taip, 
taip, man toji pavardė girdėta. 

— Betgi, jeigu jums reikia pasiteirauti, galėčiau 
surasti minioje tuodu agentus, kurie jį areštavo. J ų 
veidai man taip įstrigo, kad juos atpažinčiau, esu įsi- 
tikinęs... 

— Taip manote? 

— Juolab, kad aš -jau buvau juos įsidėmėjęs baž- 
nyčioje... 

— Ne, nėra reikalo. Pageidautumėte ką nors pa- 
siteirauti apie tą nelaimėlį? 

— Paprasčiausiai norėčiau tik sužinoti, už ką tas 
nelaimėlis, kaip jūs jį vadinate, areštuotas? 

— O! Sito tuo tarpu negaliu jums pasakyti. 

— Šiaip ar taip, tikrai man pasakysite, 2 jis 
galėtų būti? 

— Žinoma, areštinėje... jeigu dėl kokio nors ypa- 
tingo kaltinimo jo neperkėlė ar į Konsjeržerį', ar į 
Forsąč. 

— Informacija labai miglota. 

— Ką darysi, pone Salvatoriau, jūs užklumpate 
mane netikėtai. 

— Jus, pone Žakali! Ar jus kada nors gali užklup- 
ti netikėtai? 

* — Taigi! Štai jūs kaip ir kiti, kadangi vadinuosi 
Žakalis?, pagal mano pavardę stengiatės rasti pana- 
šumų ir manote, jog esu gudrus kaip lapinas. 

— Žinoma! Tokia jūsų reputacija. 

— Ką gi, aš — Figaro! priešingybė: esu vertas 
mažiau nei mano reputacija; prisiekiu. Ne, aš tik pa- 
prastas žmogelis, ir čia mano jėga. Manoma, kad aš 
gūdrus, bijomasi mano gudrybių ir užkimbama ant 
mano paprastumo. Tądien, kai diplomatas nebemeluos, 
apgaus visus savo profesijos brolius — mat šie niekad 
negalės patikėti, jog jisai sako tiesą. 

— Paklausykite, brangusis pone Zakali, niekaip 
manęs neįtikinsite, jog įsakėte areštuoti žmogų, nežino- 
damas už ką. 

— Betgi jūsų klausantis pamanytum, jog aš — 
Prancūzijos karalius. 

— Ne, bet jūs — Jeruzalės karalius. 

— Vicekaralius, ir tai dar kažin! Daugių daugiau- 
sia — prefektas. Ar nėra ponų Korbjero ir Delavo, 
kurių valdžia viršesnė mano karalystėje? 

— Taigi — tarė Salvatorius, įdėmiai nužvelgda- 
mas policijos šefą,— atsisakote suteikti man žinių? 

— Betgi neatsisakau, pone Salvatoriau: tiesiog 
nežinau. Ką galiu jums pasakyti?.. Areštavo poną Diub- 
reilį? 

— Taip, poną Diubreilį. 

— Ką gi, tam buvo priežastis. 

— Kaip tik jos jus ir klausiu. 

— Jis bus pažeidęs tvarką... 

— Ne, mačiau, kaip jį areštavo; atvirkščiai, elgėsi 
visai ramiai. 

— Na, tai jį bus palaikę kuo kitu. 

— Vadinasi, taip kai kada pasitaiko? 

— Ak! — tarė Zakalis, kimšdamasis nosį taba- 
aa tik mūsų šventasis tėvas yra neklaidingas, ir 
aš.. 

— Leiskite man pakomentuoti jūsų žodžius, bran- 
gusis pone Žakali. 

— Pakomentuokite; bet i iš tikrųjų per daug jiems 
teikiate garbės. 

— Suimtojo veidas jums nepažįstamas? 

— Ne, mačiau ji vakar pirmąsyk. 

— Jo pavardė jums nežinoma? 

- — Pavardė Diubreilis... ne, nežinoma. 

— Ir už ką jis areštuotas jums irgi nežinoma? 

Žakalis nustūmė akinius ant akių. 

— Visiškai nėžinoma,— atsakė. 

— Iš to aš darau išvadą. — toliau kalbėjo Salvato- 
»ius,— kad jo arešto priežastis nerimta ir todėl šitai 
neturėtų ilgai trukti. 

— O, aišku, —- tėvišku tonu atsakė Žakalis.— Ar 
tiek norėjote sužinoti? 

— Taip. 

— Tai kodėl anksčiau nepasakėte? Nenoriu iš 
anksto tvirtinti, kad jūsų bičiulio bičiulis bus paleistas 
dabar, kai kalbuosi su jumis; bet kadangi jis jūsų glo- 
bojamas, galite ničnieko nebijoti, sugrįžęs prefektūron 
plačiai atversiu tam šaunuoliui abi durų puses. 

— Dėkui! — tarė Salvatorius, tiriamai pažvelgda- 
mas į policininką.— Taigi galiu jumis pasikliauti? | 

— Tai yra jūsų bičiulis gali ramiai miegoti. Netu- 
riu tarp savo aplankalų... svarbiausiųjų, nė vieno dosjė 
Diubreilio pavarde. Ar tai visa, ko iš manęs pageidavote? 

— Nieko kita. 

— Iš tikrųjų, pone Salvatoriau,— dėstė toliau po- 
licininkas, matydamas minią sklaidantis ir. jos būrelius 
bemaž išsiskirsčius,— iš tikrųjų, paslaugos, kurių ma- 
nęs prašote, labai panašios į tuos žmonių sambūrius — 
tariesi turįs juos savo rankoje, o šie susprogsta it muilo 
burbulai. 

— Bet vis dėlto, — Kusijūokė Salvatorius,— kar- 
tais sambūriai įpareigoja — kaip ir paslaugos. Štai 
kodėl abu dalykai tokie reti ir todėl tokie vertingi. 

"Zakalis nustūmė ant kaktos akinius, pažvelgė į 
Salvatorių, prisikimšo nosį tabako ir vėl juos nuleido. 

— Taigi? — tarė. 

— Taigi iki pasimatymo, brangusis pone Žaka- 
Ho atsakė Salvatorius. 

Atsisveikino su policininku kaip ir susitikęs — 
nepaduodamas jam rankos, paskiau nužingsniavo Sent 
Onorė gatve iš dešinės į kairę ir susirado Dominyką, 
laukiantį jo fiakre prie Naujosios Liuksemburgo gatvės 
kampo. 

Atidaręs fiakro dureles, ištiesė abi rankas Domi- 
nykui. 

— Jūs vyras, — tarė,— ir krikščionis, todėl žinote, 
kas yra kančia ir nuolankumas likimui... 

„— Dieve mano! — sušuko vienuolis, sudėdamas 
draugėn blyškias, liesas rankas. 

— Ką gi, jūsų bičiulio padėtis rimta, labai rimta! 

— Taigi jis jums viską pasakė? 

— Priešingai, jis man nieko nepasakė, ir tai bau- 
gina. Nepažįsta jūsų bičiulio iš veido, Diubreilio pa- 
5 dę vakar išgirdo pirmąsyk ir nežino, už ką jį arešta- 

„ Drąsinkitės, broli mano, kar tojų, reikalas rimtas, 
labai rimtas! 

— Ką daryti? 

— Grįžkite namo. Aš teirausiuosi savo ruožtu, tei- 
raukitės taip pat jūs ir pasikliaukite manimi. 

— Bičiuli, — tarė Dominykas, — kadangi jūs toks 
geras... 

— Kas? — nužvelgė vienuolį Salvatorius. 

— Teikitės man atleisti, kad ne viską jums pasa- 
kiau. 

-— Dar yra laiko. Kalbėkit! 

— Tad štai, suimtojo pavardė ne Diubreilis ir jis — 

ne mano bičiulis. 


— Ne? 
— Jo pavardė Sarantis, ir jis — mano tėvas. 
— A! — sušuko Salvatorius.— Dabar man viskas 


aišku. 

Įbedė akis į vienuolį: 

— Užeikite į pirmą bažnyčią, kuri pasitaikys jūsų 
kelyje, broli, ir melskitės! 

— O jūs? 

— Aš... pasistengsiu veikti. 

Vienuolis paėmė Salvatoriaus ranką ir šiam ne- 
spėjus pasipriešinti pabučiavo. 

— Broli mano, broli mano,— tarė Salvatorius,— 
jau sakiau, kad priklausau jums kūnu ir siela, bet ne- 
reikia, kad mus matytų drauge. Sudie! 

Jis uždarė dureles ir sparčiai nutolo. 

— Į Sen Žermen de Pre bažnyčią! — paliepė vežė- 
jui vienuolis. 

Fiakras įprastine risčia įsuko ant Santarvės tilto, 
o Salvatorius paskubom sugrįžo Rivolio gatve. 


XII + VAIDUOKLIS 


Sen Žermen de Pre bažnyčia su romėnišku prie- 
angiu, masyviais pilioriais, žemais skliautais, tvyrančia 
VIII amžiaus dvasia — viena iš niūriausių Paryžiaus 
bažnyčių, kuriose kūnui lengviausia rasti vienatvę, 
iškilti virš gyvenimo kasdienybės. 

Tad nieko nuostabaus, kad Dominykas — atlai- 
dus vienuolis, bet griežtas žmogus — pokalbiui su Die- 
vu apie tėvą pasirinko Sen Zermen de Pre. 

Meldėsi ilgai, ir kai paliko ją, — rankomis, pa- 
slėptomis plačių rankovių, nusvirusia ant krūtinės gal- 
va, — buvo jau po penktos valandos vakarop. 

Pamažu patraukė į Geležinio puodo gatvę, vilda- 
masis, — tačiau toji viltis buvo labai neapibrėžta ir 
nedrąsi, — kad tėvas, paleistas iš kalėjimo, bus atsku- 
bėjęs jo pasiteirauti. 

Todėl pirmas jo klausimas Iaotarišianisi: einančiai 
pas abatą vienu metu namsargės ir buto tvarkytojos 
pareigas, ar niekas jo nesiteiravo, jam nesant. 

— Tikrai taip, tėve,— atsakė namsargė,— vienas 
ponas... 

Dominykas suvirpėjo. 

— Jo pavardė? — paklausė. 

— Nepasisakė. 

— Jūs jo nepažįstate? 

— Ne... pirmą sykį atėjo. 

— Jūs tikra, kad tai ne tas pats, kuris užvakar 
man atnešė laišką? 

— O ne! Tą aš tai tikrai būčiau atpažinusi: antro 
tokio tamsaus veido Paryžiuje nepamatysi. 

— Vargšas tėvas! — sukuždėjo Dominykas. 

— Ne,— kalbėjo toliau namsargė,— asmuo, kuris 
atsilankė du kartus, — mat, jis atsilankė du kartus: 
pirmusyk vidudienį, o antrusyk — ketvirtą valandą, — 
buvo liesas ir nuplikęs. Kokių šešiasdešimties metų, 
mažomis, įdubusiomis kaip kurmio akimis, labai ligo- 
tos išvaizdos. Beje, jūs tikriausiai netrukus pats pa- 
matysite, nes jis pažadėjo šiek tiek pasivaikščioti ir 
vėl sugrįžti... Ar leisti jam čia pasikelti? 

— Žinoma,— išsiblaškęs atsakė vienuolis, nes šiuo 
metu niekas jam nerūpėjo, kas nelietė jo tėvo. 

„Pasiėmė raktą ir buvo belipąs viršun. 

— Bet,— tarė moterėlė,— ponas abatas... 

— Ką? 

— Jūs papusryčiavote kitur? 

— Ne,— papurtė galvą abatas. 

— Tad jūs visą dieną nevalgęs? 

— Nepagalvojau apie tai... Nueikite, nupirkite sa- 
vo nuožiūra ko nors iš restorano. 

— Jeigu ponas abatas pageidautų, — moteriškutė 
metė žvilgsnį savo viryklėn,— tai pradžiai turiu gero 
sultinio... 

— Tebūnie! 

— Be to, aš pašildžiau porą muštinukų, jie kur 
kas geriau nei mėsa iš restorano. 

— Darykit kaip norit. 

— Po penkių minučių sultinys ir muštinukai bus 
pas jūs ant stalo. 

Sutikimo ženklan abatas linktelėjo galva ir užlipo 
laiptais. 

Įėjęs į savo kambarį, atidarė langą. Paskutiniai 
auksiniai besileidžiančios saulės spinduliai skverbėsi 
pro Liuksemburgo sodo medžius su jau pradėjusiais 
brinkti pumpurais. 

Ore tvyrojo tasai melsvas ūkelis, kuris pranašau- 
ja artėjantį pavasarį. 

Abatas atsisėdo, pasirėmė alkūnėmis į palangę ir 
ėmė stebėti bei klausytis, kaip skraido ir čirškia lais- 

vieji žvirbliai, prieš sugrįždami į savo skroblyną. 

Namsargė, kaip ir žadėjo, atnešė sultinio ir porą 
muštinukų; paskiau, netrukdydama vienuoliui medi- 
tuoti, nes buvo pratusi jį šitaip matyti, pristūmė prie 
jo stalą ir išdėliojo savo atneštus pietus. 

Abatas paprastai patrupindavo ant lango atbrai- 
los duonos, ir paukščiai, įjunkę į šią labdarystę, su- 
lėkdavo kaip romėnų plebėjai prašytojai prie Lukulo! 
ar Cezario durų. 

Ištisą mėnesį langas buvo uždarytas; ištisą mėnesį 
paukštukai bergždžiai šaukė savo bičiulį; ištisą mėne- 
sį sutūpę ant lango išorinės atbrailos veltui smalsiai 
žvelgė pro stiklą vidun. 

Kambarys vis buvo tuščias: abatas Dominykas gy- 
veno Penoelyje. 

Bet vos tik paukščiai pastebėjo langą atidarytą, jų 
čiauškesys gerokai sustiprėjo. Sakytum, pranešinėjo vie- 
nas kitam šią gerą naujieną. Galiausiai, kai kurie iš 
jų, turį patvaresnę atmintį, įsidrąsino skraidyti aplink 
vienuolio galvą. 

Sparnelių šnaresys pažadino jį iš susimąstymo. 

— Ak, — tarė, — vargšeliai, aš jūs pamiršau, o 
jūs pamenate, esat geresni už mane! 
| Ir kaip kitados, paėmęs duoną, patrupino jos ant 
atbrailos. ) 

"Tuojau pat nepabūgo prisiartinti ne kokie du ar 
trys akiplėšiškiausi žvirbliai, bet visas jo senųjų išlai- 
kytinių būrys suskato sukiotis jam apie galvą. 

— Laisvi! Laisvi! Laisvi! — sukuždėjo Dominy- 
kas.— Jūs laisvi, mieli paukštukai, o mano tėvas — 
kalinys! 

Ir jis vėl susmuko į fotelį, kur sėdėjo kelias minu- 
tes paskendęs giliose mintyse. 

Galiausiai mašinaliai išgėrė sultinį ir suvalgė 
muštinukus su duonos plutele, nes minkštimą buvo 
patrupinęs paukščiams. 

"Tuo tarpu saulė vis žemiau leidosi horizonto link; 
dabar teauksino šakų galus ir kaminų viršūnes. 
Paukštukai išsiskraidė, ir tolumoje, skroblyne girdėjo- 
si pamažu vis silpnėjantis jų čirškesys. 

Taip pat mašinaliai Dominykas siekė ranka ir at- 
sivertė laikraštį. 

Dviejose pirmose skiltyse buvo išsamiai atpasa- 
koti vakardienos įvykiai. Abatas Dominykas žinojo, ko 
galima tikėtis, ypač iš oficiozo, tad greitomis permetė 
žvilgsniu dvi skiltis, bet kai pasiekė trečiąją, akys jam 
aptemo, kūnas ėmė drebėti, nuo galvos iki kojų perbė- 
go šiurpas, šaltas prakaitas išpylė kaktą: dar nieko 
neperskaitęs, išvydo tris sykius pakartotą savo, arba, 
tikriau, savo tėvo pavardę. 

Kodėl Sarančio pavardė tris sykius pakartrota šio 
dienraščio skiltyse? . 

Vargšas Dominykas patyrė tokį patį sukrėtimą, 
kaip Baltasaro puotos svečiaiž, išvydę nematomos ran- 
kos nubrėžtus ant sienos tris pragaištingus žėruojan- 
čius žodžius. 

Pasitrynė akis, tarsi apakintas kraujo vaizdo; pa- 
bandė skaityti, bet dienraštis taip drebėjo jo rankose, 
jog eilutės mirgėjo, trukdydamos matyti nelyginant 
saulės zuikučiai, atsispindintys nuo judinamo stiklo. 

Galiausiai patiesė lapą sau ant kelių, prispaudė iš 
abiejų pusių rankomis ir blėstančioje dienos šviesoje 
ėmė skaityti... 

Numanote, ką jis perskaitė, tiesa? Baisiąją žinutę, 
patalpintą į dienraščius ir mūsų jau pateiktą: žinutę, 
kurioje jo tėvas buvo kaltinamas žmogžudyste! 

Perkūnas mirtiniau ir negailestingiau nebūtų tren- 
kęs žmogaus, kaip tą padarė baisusis straipsnis. 

Umai Dominykas šoko nuo fotelio prie savo sekre- 
tero. | | 

— O! Garbė Dievui! — sušuko.— "Tas šmeižtas, o 
tėve, grįš pragaran, iš kur atėjęs! 

Ir jis ištraukė iš stalčiaus mums žinomą doku- 
mentą — Žeraro surašytą išpažintį. 

Karštai pabučiavo ritinėlį, nuo kurio priklausė 
žmogaus gyvybė; daugiau negu gyvybė — jo garbė! Jo 
tėvo garbė! 

Išvyniojo jį, norėdamas įsitikinti, ar tikrai tai tas 
brangusis ritinėlis, ar per savo skubą neapsiriko; at- 
pažinęs braižą, pasitikrinęs parašą, darsyk jį pabučia- 

vo, paskiau, pasikišęs po abitu, spausdamas prie krū- 
- tinės, paliko kambarį, uždarė duris ir greitai nusileido 
laiptais. 

Kaip tik tuo pat metu, kai Dominykas skubėjo 
žemyn, aukštyn kopė kažkoks žmogus. Abatas neat- 
kreipė į jį dėmesio — bemaž nė nepastebėjęs būtų 
prasilenkęs su juo, tačiau pasijuto sugriebtas už abito 
rankovės. 

— Atleiskite, pone abate,— užkalbino sutiktasis,— 
aš ėjau pas jus. 


Nuo šio balso Dominykas krūptelėjo — pasirodė 
jam pažįstamas. | 
— Pas mane?.. — pakartojo.— Užeikit vėliau, ne- 


turiu laiko pasikelti atgal. 

— O aš — vėl sugrįžti — atkirto žmogus, šį sykį 
kartu su rankove sugriebdamas ir vienuolio žastą. 

Dominykas jautė, kaip juo plinta kažkoks neapsa- 
komas siaubas. 

Gniaužianti jo žastą ranka atrodė tartum skele- 
to.. | 

Pamėgino įsižiūrėti, kas jį šitaip sustabdė prasi- 
lenkiant; bet laiptinė skendėjo patamsyje — vieninte- 
lis gestančios dienos spindulėlis smelkėsi pro nedidelį 
ovalų langutį ir apšvietė tik siaurą ruoželį. 

— Kas jūs ir ko iš manęs norite? — paklausė vie- 
nuolis, nesėkmingai bandydamas išsilaisvinti ranką. 

— Aš — Zeraras,— tarė žmogysta,— ir ateinu 
žinote dėl ko. 

Dominykas šūktelėjo. 

Tačiau šis dalykas jam atrodė toks neįmanomas, 
jog įsitikinti norėjo ne tiktai klausa, bet ir akimis. 

"Tad savo ruožtu sugriebė žmogystą abiem rankom 
ir nusitempė prie to rausvo spindulėlio — vienintelio, 
kuris apšvietė laiptus. 

Vaiduoklio galva atsidūrė šviesos dryžyje. 

Iš tiesų tai buvo Žeraras. 

Abatas atšlijo prie sienos — išsigandusiu žvilgs- 
niu, pasišiaušusiais ant galvos plaukais, kalenančiais 
dantimis. 

Liko atsirėmęs į ją kaip žmogus, išvydęs besike- 

liantį iš karsto lavoną, dusliai sušnabždėdamas vie- 
nintelį žodį: 

— Gyvas! 

— Be abejo, gyvas, — atsiliepė Žeraras. — Dievas 
susimylėjo už atgailą ir atsiuntė gerą jauną daktarą, 
kuris mane išgydė. 

— Jūs? — sušuko abatas, manydamas, jog sap- 
nuoja kokį baisų sapną. 

— Na taip, aš, aš... Suprantu, kad laikėte mane 
mirusiu, bet, kaip matote, nenumiriau. 

— Tai jūs šiandien jau dusyk buvote atėjęs? 

— Ir sugrįžtu trečiukart... Būčiau sugrįžęs dešim- 
tį kartų; kaip gerai suprantate, man buvo svarbu, kad 
nebelaikytumėt manęs mirusiu. 

— Bet kodėl kaip tik šiandien, o ne kurią kitą 
dieną? — mašinaliai paklausė abatas, žvelgdamas į 
žmogžudį paklaikusiomis akimis. 

— Vadinasi, jūs neskaitėte laikraščių?..— atrėmė 
Žeraras. | 

— Taip skaičiau,— kimiai atsakė vienuolis, pra- 
dėdamas suvokti gelmę prarajos, prie kurios atsidūrė. 

— Tad jeigu skaitėte, jums, aišku, suprantamas 
maro "atsilankymo tikslas. 

Iš tikrųjų Dominykas suprato, ir šaltas prakaitas 
sruvo visu jo kūnu. 

— Kadangi aš gyvenu, — kalbėjo toliau Žeraras, 
pritildydamas balsą, — mano išpažintis niekinė: 

— Niekinė?..— nejučia pakartojo vienuolis. 

— "Taip, juk kunigams draudžiama atskleisti iš- 
pažinties paslaptį be atgailaujančiojo leidimo, antraip 
gresia amžinas prakeikimas, tiesa? 

— Tą leidimą jūs man davėt! — sušuko vienuolis. 

— Taip, jeigų numirčiau; bet kadangi gyvenu, jį 
atsiimu. 

— Nelaimingasis! — sušuko vienuolis.— O mano 
tėvas? 

— Tegul ginasi, tegul mane kaltina, tegul įrodo; 
bet jūs, nuodėmklausy, tylėkite! 

— Gerai, — tarė Dominykas, suvokdamas, jog ne- 
gali kovoti su likimu, stojusiu prieš jį pagrindinių 

Bažnyčios dogmų pavidalu.— Gerai, nelaimingasis! Aš 
tylėsiu. 

Ir nustūmęs Žeraro ranką, krustelėjo, ketindamas 
vėl pasikelti į savo būstą. 

Bet Zeraras įsitvėrė į jį. 

— Ko dar iš manęs norite? — paklausė vienuolis. 

— Ko noriu? — pakartojo žmogžūudys.— Dokumen- 
to, kurį kliedesio valandėlę jums įteikiau. 

Dominykas prispaudė abi rankas sau prie krūtinės. 

— Jūs jį turite,— mygo ZŽeraras.— Jis čia... grąžin- 
kite jį man. 

Ir vienuolis vėl pajuto ant savo žasto geležinės 
rankos gniaužtą, o žmogžudžio ištiestas pirštas bemaž 
lietė rankraštį. 

— Taip, jis čia, — pripažino abatas Dominykas.— 
Bet meldžiu jus, patikėkit kunigu, lai jis čia ir lieka. 

— Tad ketinate sulaužyti savo priesaiką? Keti- 
nate atskleisti išpažinties paslaptį? 

— Jau sakiau jums, kad pripažįstu susitarimą ir, 
kol jūs būsit gyvas, tylėsiu. 

— Tai kodėl jums laikyti pas save šį dokumentą? 

— Todėl, kad Dievas teisingas; todėl, kad, gali- 
mas dalykas, atsitiktinai ar vardan teisingumo jūs nu- 
mirsite mano tėvo proceso metu; galiausiai todėl, kad 
jeigų mano tėvas bus nuteistas mirti ant ešafoto, aš 
ištiesiu šį popierių į Dievą, tardamas: “Viešpatie, tu — 
aukščiausias ir teisingiausias teisėjas, nubausk nusi- 
kaltusįjį ir išgelbėk nekaltąjį!" Štai taip, nelaiminga- 
sis! Tai mano — žmogaus ir kunigo — teisė, ir aš ja 
pasinaudosiu. 

Šiurkščiai nustūmęs į šalį Žerarą, kuris atsistojo 
prieš jį, bandydamas užtverti kelią, ėmė kopti laiptais, 
valdingų gestu užgindamas žudikui sekti iš paskos, 
lėjo į butą, užtrenkė duris ir suklupo ant kelių prieš 
Nukryžiuotąjį: 

— Dieve, mano Viešpatie,— tarė, — tu, kuris viską 
matai, viską girdi, taip pat matei bei girdėjai visa, kas 
čia dėjosi; Dieve, mano Viešpatie, šventvagiška kvies- 
tis į visa tai žmonių pagalbos... Teisingumas priklauso 
tau! 

Tr dusliai pridūrė: 
— O jeigu neįvykdysi teisingumo, kerštas telieka 
man! 


XIII + POBŪVIS MARANDO RUMUOSE 


Mėnesį po mūsų ankstesniuose skyriuose papasa- 
kotų įvykių, balandžio 30-ąją, sekmadienį, Lafito gatvė 
ar, — verčiau pavadinkime ją vardu, kurį turėjo anais 
laikais, — d'Artua gatvė apie vienuoliktą valandą va- 
karo atrodė neįprastai. - | 

Iš tikrųjų, įsivaizduokite Italų ir Kapucinų bul- 
varus iki Madlenos bulvaro, Monmartro bulvarą iki 
Gerosios Naujienos bulvaro, taip. pat iš antros pusės 
lygiagrečiai visą Provanso bei gretimas gatves, tiesiog 
užtvindytas ekipažų su blyksinčiais žibintais; pamė- 
ginkite mintyse pamatyti d'Artua gatvę, apšviestą gau- 
sybės iškabinėtų ant dviejų didžiulių kukmedžių ir 
abipus prašmatnaus pastato vartų lampionų, tuos var- 
tus sergstinčius du dragūnus, o dar du kitus, stovin- 
čius jos sankryžoje su Provanso gatve,— ir suvoksite, 
kaip atrodė praeiviams Marando namų aplinkuma, kai 
jų gražioji šeimininkė rengė keliems bičiuliams vie- 
ną tų pobūvių, į kuriuos patekti trokšta visas Pary- 
Zlūs. ž =—-—— 

Pasekime vieną iš virtinės išsirikiavusių ekipažų 
ir įvažiuokime su juo į priekinį kiemą; paskiau susto- 
kime jame palaukti, kol būsime kieno nors pristatyti, 
ir belaukdami apžiūrėkime šį namą iš vidaus. 

Marando rūmai stovi, kaip sakėme, d Artua gat- 
vėje, tarp Ceručio! rūmų, — kurie iki 1792-ųjų mėtų 
teikė savo vardą šiai gatvei, — ir Imperijos rūmų. 

Trys pastato korpusai kartu su fasadu sudarė 
didžiulį stačiakampį. Iš dešinės buvo bankininko apar- 
tamentai, priekiniame korpuse — politikos veikėjo sve- 
tainės, iš kairės — apartamentai tosios gražios būty- 
bės, kuri jau keletą kartų pasirodė mūsų skaitytojams 
kaip Lidija de Marand. Trys rezidencijos korpusai bu- 

vo tarp savęs susisiekiantys, taigi jos šeimininkas bet 
kuriuo dienos ar nakties metu galėjo viską prižiūrėti. 

Reprezentacinės svetainės užėmė antrą aukštą 
priešais pagrindinius vartus, tačiau iškilmingomis 
progomis atidarydavo jungiančiąsias duris ir tuomet 
pakviestieji, nebūdami kuklūs, galėdavo patekti į ele- 
gantiškus žmonos buduarus ir griežto stiliaus jos vyro 
poilsio kambarius. 

Pirmas aukštas visas ištisai buvo skirtas: kairia- 
jame sparne — virtuvei ir šeimyninei, viduryje — val- 
gomajam ir vestibiuliui, dešiniajame sparne — konto- 
roms ir kasai. 

Užlipkime užklotais didžiuliu Salandrūzo* kilimi- 
niu taku laiptais su marmuriniais turėklais ir pasi- 
dairykime, ar nėra visoje šioje besigrumdančioje po 
priemenes minioje kokio bičiulio, kuris galėtų mus pri- 

Pagrindinius kviestinius svečius, kaip sakoma, vi- 
suomenės šulus, pažįstame, tačiau nesame su jais pa- 
kankamai artimi, kad galėtume paprašyti tokios pa- 
slaugos. 

Paklausykite, apie juos praneša. 

Stai La Fajetas, Kazimiras Perjė“, Ruajė Kolia- 
ras*, Beranžė?, Pažolis, Kechlenas“ — žodžiu, visi tie, 
kurie Prancūzijoje atstovauja tarpinėms tarp aristok- 
ratinių monarchistiškų ir respublikoniškų pažiūroms; 
tie, kurie su Chartijos vardu lūpose slapčia darbuo- 
jasi, brandindami didžiąją 1830-ųjų metų užuomazgą; 
ir jeigu tarp tų visų ką tik išvardintų partijos vadų 
neišgirdome pranešant pono Lafito', tai tik todėl, kad 
jis yra Mezone ir pasiaukojamai, kaip visados garsusis 
bankininkas buvo pratęs savo bičiulių atžvilgiu, rūpi- 
nasi sergančiu Manueliu“, netrukus numirsiančiu. 

Bet palūkėkit, štai vienas, kuris mus įves vidun, 
o kartą peržengę slenkstį, galėsime eiti, kur užsigei- 
sime. 
| Tai tasai vidutinio ūgio, veikiau poaukštis nei že- 
mas, puikiai sudėtas jaunikaitis — vilkįs pagal tų laikų 
madą ir tuo pat metu dar nežinau kuo, iš ko pažinsi 
menininką. Tik pažvelkite: tamsiai žalias frakas, pa- 

dabintas Garbės legiono kaspinu, kurį neseniai gavo, — 
kieno įtakos dėka? Jis to nežino, nes nebuvo prašęs, o 
jo dėdė pernelyg savanaudis, kad būtų pagalvojęs jam 
išrūpinti, be to, priklausė opozicijai; — juodo aksomo 
liemenė su viena saga užsegta viršuje ir trimis — apa- 
čioje, pro tarpą prasikišančiu angliškų nėrinių raukti- 
niu; ankštai prigludusios kelnės, išryškinančios tvir- 
tas žavingos formos blauzdas; juodos ažūrinio šilko 
kojinės, ant moteriškos pėdos bateliai su nedidelėmis 
auksinėmis sagtimis; galiausiai prie viso to — dvi- 
dešimtšešiamečio Van Deiko? galva. 

Jūs jau atpažinote jį — tai Petriusas. Jis ką tik 
buvo nutapęs žavų namų šeimininkės portretą. Ne- 
mėgsta tapyti portretų, bet jo bičiulis Žanas Roberas 
tiek mygo nutapyti ponią de Marand, jog jaunasis me- 
nininkas galop sutiko. Teisybė, antrindamos bičiu- 
liškoms Zano Robero lūpoms, gražios lūpytės vieną 
vakarą pokylyje pas hercogienę de Beri!?, — kur jauni- 
kaitis buvo pakviestas nežinia kam rekomendavus, — 
teisybė, gražios lūpytės, tuo pat metu žavingai ran- 
kelei suspaudus jo delną, pasakė jam: “Nutapykite Li- 
dijos portretą; aš to noriu!" 

Ir dailininkas, nepajėgdamas nieko atsakyti toms 
gražioms lūpytėms, kurias skaitytojas jau atpažino pri- 
klausant Reginai de Lamot Hudan, grafienei Rap, at- 
vėrė savo studijos duris poniai Lidijai de Marand, kuri 
pirmą kartą atlydėta savo vyro, — šis norėjo asme- 
niškai padėkoti dailininkui, kad maloniai teikėsi ta- 
pyti jos portretą, — kitus kartus sugrįžo, lydima vien 
tarno. 

Paskiau, kai portretas buvo baigtas, — kadangi, 
savaime suprantama, tokio menininko kaip Petriusas, 
tokio bajoro kaip baronas de Kurtnė malonė bankno- 
tais neapmokama, — ponia de Marand pasilenkė prie 
gražiojo tapytojo ausies ir sukuždėjo: 

— Ateikite mane aplankyti, kada panorėsite; tik 
iš vakaro perspėkite žodelyčiu, kad rastumėte pas ma- 
ne Reginą. 

Petriusas sugriebė ponios de Marand ranką ir taip 
karštai ją pabučiavo, jog dailioji Lidija tarė: 

— O, pone, kaip jūs, matyt, mylite tuos, kuriuos 
mylite! 

Rytojaus dieną Petriusas per Reginos rankas ga- 
vo labai paprastą smeigtuką, vertą vos pusę jo pa- 
veikslo kainos — tokį dvigubą taktą jaunikaitis su 
savo aristokratišku charakteriu labiau nei kuris kitas 
sugebėjo tinkamai įvertinti. 

Taigi pasekime Petriusų; matote, kad jis turi vi- 
sišką teisę įvesti mus paskui save į bankininko namus 
d'Artua gatvėje, padėdamas peržengti slenkstį svetai- 
nių, kur tiek daug įžymybių pirma mūsų įėjo. 

„Pasukime tiesiai prie namų šeimininkės: ji čia, 
dešinėje, savo buduare. 

Pirmas įspūdis, kurį patiria kiekvienas, įžengda- 
mas į šį buduarą — tai begalinė nuostaba. Kas nutiko 
visoms toms įžymybėms, apie kurias buvo pranešta, ir 
kodėl čia, tarp dešimties ar dvylikos moterų teaptinki 
vos tris ar keturis jaunikaičius? Todėl, kad politikos 
įžymybės ateina dėl pono de Marando; todėl, kad po- 
nia de Marand nekenčia politikos, kad ji skelbiasi ne- 
turinti jokių pažiūrų, tik mananti, jog ponia hercogie- 
nė diu Beri — žavinga moteris ir jog karalius Karolis 
X kadaise turėjęs būti tobulas džentelmenas. 

Bet jeigu vyrai, — kurie, būkit ramūs, netrukus 
atsiras! — jeigu vyrai ar, tikriau, jaunikaičiai šiuo me- 
tu sudarė mažumą, tai koks žilpinantis gėlynas mo- 
terų! 

Pirmiausia pakalbėkime apie buduarą. 

Tai graži svetainė, iš vienos pusės atsiverianti į 
miegamąjį, iš kitos — į oranžerijos galeriją, aptraukta 
žydru atlasu su juodu ir rožiniu raštu — taip vyku- 
siai, jog ponios de Marand draugių nuostabios akys ir 
puikūs deimantai tviskėjo šios žydrynės fone nelygi- 
nant žvaigždės dangaus skliaute. 

Bet visų pirma krinta į akis toji, kuri mus ypač 
domina: neginčijamai simpatiškiausia, jeigu ne gražiau- 
sia, patraukliausia, jeigu ne dailiausia iš visų, namų 
šeimininkė ponia Lidija de Marand. 

Mes jau nupiešėme, kiek. šitai plunksna įmanoma, 
trijų jos bičiulių ar veikiau trijų jos Sen Deni sesučių 

portretus; dabar pamėginkime apmesti škicą josios pa- 
čios. 

Ponia Lidija de Marand atrodė vos sukakusi dvi- 
dešimtį metų — žavingos išvaizdos būtybė kiekvie- 
nam, trokštančiam aptikti moteryje ne tik sielą, bet ir 
kūną. 

Plaukai — kerinčių atspalvių: visai šviesūs — kai 
juos sudėdavo švelniomis garbanėlėmis, šviesbruviai — 
kai sušukuodavo standžiomis sruogomis, tačiau visados 
blizgantys ir šilkiniai. 

Veidas — gražus, protingas ir išdidiis, baltas kaip 
marmuras ir toks pat lygus. 

Akys — keistos, nei visiškai mėlynos, nei perdėm 
rudos, tačiau tų dviejų spalvų mišinys, kartais opalo 
atspalvio, kartais — tamsios kaip lazuritas, priklau- 
somai nuo krintančios į jas šviesos, o galbūt — nuo 
suteikiančio joms gyvumo širdies tvinksnių. 

Nosis — plona, kiek riėstoka, pašaipi; burna — 
dailios linijos, bet šiek tiek plati, skaisti tarsi šlapias 
koralas, juki ir juslinga. 

Storokos lūpos, paprastai mažumėlę pravertos, ir 
už jų gali pamatyti kraštelius dvigubos eilės, — atleis- 
kite man už klasikinį žodį, nes nemoku geriau per- 
teikti savo minčių, — kraštelius dvigubos eilės perlų; 
jeigu lūpos susičiaupia, visas veidas įgyja išdidžiai nie- 
kinamą išraišką. 

Smakras — koketiškas, dailutis, rožinis. 

Bet kas ypač visam šiam veidui teikė tikro grožio, 
natūralumo, savito ir netgi, galėtume pasakyti, pir- 
mykščio charakterio — tai tasis virpulingas gyvumas, 
tarytum sruvenantis su krauju po oda; toji skaisti vei- 
do spalva; tieji skruostai su tokiu švelniu perlamutri- 
niu atspalviu, taip koketiškai parausvinti, jog vienu 
metu turėjo to vaiskumo, iš kurio atspėsi pietietę, ir 
to šviežumo, iš kųyrio atpažinsi šiaurietę. 

Tad vilkinti po žydinčia obelimi žaviu Ko krašto!! 
moters drabužiu, normandės būtų pripažinta kraštie- 
te; o besisupanti po bananmedžiu hamake, Gvadelupos 
ar Martinikos“ kreolės būtų palaikyta sese. 

Mes jau aukščiau kiek užsiminėme, kad visas kū- 

nas, prilaikantis šią žavią galvelę, pasižymėjo tam tik- 
ru apvalainumu, bet jisai siekė tik Albanio“, bet ne 
Rubenso“ moterų formas ir buvo anaiptol ne negražus, 
o gundantis: daugiau negu gundantis: goslus. 

Iš tikrųjų, pilna krūtinė, kuri atrodė lyg niekad 
nebuvus pasmerkta korseto carcere duro“, sulig kiek- 
vienu įkvėpimu kilnojosi pro gazinį debesį išdidi ir 
puiki, panaši į krūtinės tų gražiųjų Spartos ar Atėnų 
dukterų, kurios pozavo Praksitelio!“ ir Fidijo“" He- 
bėms!Š bei Veneroms. 

Jeigu tokia spindinti gražuolė, kurią ką tik ap- 
rašėme, turėjo garbintojų, tai, kaip jūs patys galite 
suprasti, turėjo ir priešų bei peikėjų. Jos priešai — 
beveik vienos moterys, peikėjai — visi tie, kurie tarėsi 
esą pašaukti, bet nebuvo išrinkti — atstumtieji mei- 
lužiai, tie tuščiagarbiai gražeivos ir dabišiai, kurie ne- 
suvokė, kaip tokiais lobiais apdovanota moteris gali 
būti tokia šykšti. 

Taigi ponia de Marand buvo ne vieną sykį ap- 
šmeižta; ir vis dėlto, nors joje slypėjo toji saldi moters 
pagunda — silpnybė, nedaugelis moterų buvo mažiau 
nusipelniusios šmeižtų negu ji. 

Tad kai grafas Erbelis kaip tikras volterininkas, 
koksai jis ir buvo, pasakė savo brolėnui: “Kas toji po- 
nia de Marand? Magdalena“, priklausanti nuo vyro ir 
negalinti atgailauti!", mūsų nuomone, generolas buvo 
neteisus; ir toliau mes pasakysime, kaip jam būtų de- 
rėję gramatiškai išdėstyti tuodu žodžius priklausanti 
i negalinti, Jeigu jis nors kiek trokštų kalbėti taisyk- 
lingai. Mat, netrukus pamatysime, kad ponia Lidija de 
Marand buvo ne kas kita kaip tik Magdalena. 

Bet kol kas, kadangi manome, jog ją pakankamai 
pavaizdavome, baikime aprašinėti buduarą ir susipažin- 
kime arba atnaujinkime pažintį su jame besisvečiuo- 
jančiaisiais. 

XIV + KALBAMA APIE KARMELITĄ 


Mes pasakėme, kad tarp viso šio moterų gėlyno 
buvo tiktai keturi ar penki vyriškiai. Pasinaudokime 
tuo, kad čia draugija ne per gausiausia, ir įsimaišyki- 
me į saloninę tuščiakalbę, kur paprastai tariama tiek 
daug žodžių, tiek mažai tepasakant. 

Balsingiausias iš tų penkių ponios de Marand bu- 
duaro privilegijuotųjų buvo jaunikaitis, kurį mes ma- 
tėme perdėm nemaloniomis ar niūriomis aplinkybėmis. 
Tai — Loredanas de Valženezas, kuris kartkartėmis, 
kad ir kokiame buduaro kampe laikytųsi, kad ir su 
kokia moterimi kalbėtųsi, apsimainydavo žaibišku ir 
keistu žvilgsniu su savo seserimi panele Siuzana de 
Valženez, vargšės Minos pensiono bičiule. 

Loredanas buvo tikras salonų liūtas — niekas ne- 
mokėjo gražiau šypsotis, nei žvilgsniu reikšti kompli- 
mentus: pasižymėjo tuo aukščiausiojo lygio mandagu- 
mu,.kuris bemaž ribojosi su įžūlumų, ir tarp 1820-ųjų 
bei 1827-ųjų metų dar niekas nepajėgė jo nuvainikuoti 
pagal meną užsirišti kaklaraištį ir netgi pirštinėtam 
suregzti madingą mazgą, nesulamdžius atlaso ar ba- 
tisto. 

Šio metu jis kalbėjosi su ponia de Marand, gėrėda- 
masis jos rokoko stiliaus vėduokle kaip tikras Vanlo! 
1 Bušė“ niekniekių mėgėjas. 

Po Loredano moterų žvilgsnius dar traukė, ne tiek 
savo grožiu bei elegancija, kiek jau nusistovėjusia re- 
putacija ir galbūt veikiau savita nei sąmojinga šneka, 
poetas Zanas Roberas. Tarp daugybės spausdintų pa- 
kvietimų, kurie pilte pasipylė jam po pirmųjų teatri- 
nių pergalių iv į kuriuos jisai vengė atsiliepti, du ar 
trys pakvietimai, pasirašyti pačios gražiosios Lidijos, 
norėjusios padaryti savo svetainę literatūrinių susiti- 
kimų vieta, kaip josios vyras savąją — didžiųjų to 
laiko politikų pasimatymų prieglobsčiu, įveikė jo skru- 
pulus. Kad ir nebuvo tarp uoliausių ponios de Marand 
lankytojų, vis dėlto tapo vienu iš pastoviausiųjų, o 
pastarąsias tris savaites ištikimai dalyvaudavo kiek- 
viename josios pozavimo seanse jo bičiuliui Petriusui, 

kad šnekindamas jaunąją moterį padėtų suteikti gy- 
vumo jos portretui. Reikia pasakyti, jog ir šį kartą 
Žanui Roberui pasisekė ir jog niekados Lidijos žvilgs- 
nis nebuvo spindulingesnis, o šypsena — gyvesnė. 

Sį patį vakarą ponas de Marandas, — portretas 
buvo pristatytas į rūmus vos prieš dvi dienas, — kar- 
tojame, šį patį vakarą ponas de Marandas pasakė Zanui 
Roberui komplimentą, padėkodamas jam už paslau- 
gumą, padedant sutrumpinti poniai de Marand poza- 
vimo nuobodulį. 

Iš pradžių Žanas Roberas nesumojo; ar Marandas 
kalba rimtai, ar juokauja; greitomis žvilgtelėjo į ban- 
kininko veidą, mirksnį tikėdamasis jame sugauti iro- 
nišką išraišką. 

Bet abiejų vyriškių žvilgsniai susidūrė visiškai rim- 
ti, ir Marandas nusilenkdamas pakartojo: 

— Pone Žanai Roberai, aš nejuokauju, ir kad po- 
nia de Marand palaiko pažintį su jūsų nuopelnų žmo- 
gumi — man didžiausias malonumas. 

Jis taip nuoširdžiai ištiesė ranką Žanui Roberui, 
jog pastarasis atsakė jam tuo pačiu, nors jaunojo po- 
eto nuoširdume, atrodo, būta šiokios tokios dvejonės. 

Trečias asmuo, kuriuo pasidomėsime, — tai Pet- 
riusas, kuris mus čia įvedė. Žinome, kokia žvaigždė jį 
traukia. Todėl, išsakęs įprastinius komplimentus po- 
niai de. Marand, Zanui Roberui, savo dėdei senajam 
generolui Erbeliui, — gana kamuojamai kamputyje 
virškinančiam, kas jam teikia orumo bei rimtumo,— 
nusilenkęs visoms damoms bendrai, jis tuoj pat išsi- 
gudrino atsirasti ir pasiremti alkūne į kozetę“, ant 
kurios gražioji Regina pusiau gulomis skabo Parmos 
žibuoklių puokštelę, neabejodama, kad kai tik pasi- 
kels ir pakeis vietą, jos nuskintieji žibuoklių žiedeliai 
nepražus. 

Penktasis personažas — tai paprasčiausiai šokė- 
jas, priklausantis padermei, labai vertinamai svečius 
priiminėjančių namų šeimininkių, bet kuri poezijoje, ro- 
manuose ir tapyboje domina tiek, kiek režisierių — 
statistas. 

Taigi pasakėme, kad Loredanas kalbėjosi su ponia 

de Marand; kad Žanas Roberas, pasirėmęs į marmu- 
rinę Židinio atbrailą juodu stebėjo; kad Petriusas šne- 
kučiavo su Regina, nusišypsodamas sulig kiekviena iš 
gražiųjų jo dievybės rankų. nukritusia žibuokle; kad 
grafas Erbelis kamuojamai virškino ant sofos; paga- 
liau, kad šokėjas užsirašinėjo kontradanso* tvarką, 
rengdamasis paeiliui mestis prie savo partnerių kas- 
kart, kai orkestras, turėjęs pasigirsti tik vidurnaktį, 
pasiųs į kvapų pritvinkusias svetaines garsus, kvie- 
čiančius naujam kadriliui. 

Tikslumo dėlei būtina pasakyti, kad paveikslas, 
kurį pabandėme nutapyti, nepasižymėjo pastovumu. 
Kas minutę-pranešdavo naują pavardę; paskelbtasis 
įeidavo: jeigu tai būdavo moteris, ponia de Marand nu- 
skubėdavo jai priešpriešiais, ir nuo šios artimumo pri- 
klausė, ar pabučiuodavo ją, ar tik paspausdavo ranką; 
jeigu tai būdavo vyriškis, ji lLinktelėdavo galva, paly- 
dėdama šį judesį žavia šypsena ar netgi keliais žo- 
deliais, paskiau, nurodžiusi laisvą vietą atsisėsti mo- 
teriai, oranžeriją — vyriškiui, palikdavo naujuosius 
atvykėlius elgtis kaip tinkamiems — arba į valias žiūri- 
nėti Horaso Vernė“? batalistines, Gudeno? marinistines 
drobes, Dekano?! akvareles, arba, jeigu tik norėdavo, 
įsileisti į kokį atskirą pašnekesį ar nusitverti nuotru- 
pų to bendro pokalbio, koks visad sklando svetainėje ir 
prie kurio prisijungia žmonės, nemokantys nei kalbėtis 
dviese, nei, — kas dar sunkiau! — patylėti. 

Kas nors, užsigeidęs susivokti, būtų pastebėjęs, 
kad nepaisant vietos kaitos, kuriai namų šeimininkę 
paskatindavo naujieji atvykėliai, nepaisant, kur atli- 
kusi reveransą, pašibučiavusi ar paspaudusi ranką po- 
nia de Marand būtų, Loredanas de Valženezas nuolat 
sugebėdavo atsirasti šalia jos. 

Lidija pastebėjo šį atkaklumą ir, — ar todėl, kad 
jis iš tikrųjų jai nepatiko, ar iš baimės, kad kas kitas 
to nepastebėtų, pabandė jo išvengti — pirmą sykį nuėjo 
ir atsisėdo greta Reginos bei trumpam pertraukė švel- 
nų jaunų žmonių pokalbį, tačiau tuojau pat pasigailėjo 
dėl tokio savo savanaudiškumo; antrą sykį pasitraukė 
prisiglausti po senojo volterininko sparnų; mes matėme, 

kaip tasai stengėsi griežtai laikytis datų, kalbėdama- 
sis sų markize de La Turnel. 

Šįkart ponia de Marand užsispyrė ištraukti iš se- 
nojo grafo širdies paslaptį, kodėl jo veidas, paprastai 
toksai šypsantis — dar daugiau: pašaipus — šiandien 
susirūpinęs. 

Bet ar senojo grafo rūpestis kilo nuo širdies, ar — 
kas nemažiau rimta — nuo skrandžio, jis, atrodo, anaip- 
tol nesirengė patikėti poniai de Marand savosios pa- 
slapties. | 

Keli jų pokalbio žodžiai pasiekė Petriusą ir Re- 
giną, pažadindami abu iš ekstazės. 

Jaunuoliai apsimainė žvilgsniais. 

Reginos žvilgsnis bylojo: 

“Mudu labai neatsargūs, Petriusai! Štai jau pus- 
valandis, kai kalbamės taip užsimiršę, lyg sėdėtume 
Invalidų bulvaro oranžerijoje". 

“Taip — atsakė Petriuso žvilgsnis,— labai neat- 
sargūs, tas tiesa, bet labai laimingi, mano Regina!" 

Paskiau abu jaunuoliai per atstumą, vos kruste- 
lėdami lūpas, apsikeitė vienu tų bučinių, širdies siun- 
čiamų širdžiai; ir, tartum paprasčiausiai patrauktas 
savo dėdės ir ponios de Marand pokalbio, Petriusas su 
nerūpestinga šypsenėle prisiartino prie jų: 

— Dėde,— tarė it išlepintas vaikas, manąs, kad 
turi teisę viską sakyti, — įspėju jus, kad jeigu nepa- 
tikėsite savo rūpesčių priežasties poniai de Marand, 
kuri dusyk pagerbė jus, pakviesdama čia, tai mūsų pro- 
tėviu Žoslinu IIš, vadintu Žoslinu Galantiškuoju pus- 
antro amžiaus anksčiau, nei galantiškumas buvo išras- 
tas, šiuo garbingai kritusiu meilės kovos lauke protėviu 
prisiekiu dėde, kad jus demaskuosiu poniai, atskleis- 
damas, kas iš tiesų jūs kamuoja, nors ir kokia tai bū- 
tų paslaptis! 

— Atskleisk, vaikine,— sutiko generolas su kaž- 
kokiu liūdesiu, privertusiu Petriusą suabejoti, ar jo dė- 
dę kamuoja vien apsunkintas virškinimas, — atskleisk, 
bet prieš atskleisdamas, jeigu manimi tiki, gerai pa- 
galvok, kad neapsiriktum. 

— O, aš to nebijau, dėde! — atšovė Petriusas. 

— Tuomet greičiau sakykit, pone Petriusai, nes 
aš mirštu iš nekantrumo,— atsiliepė ponia de Marand, 
kuri, regis, irgi susimąstė, prieš paliesdama tikrąją 
pokalbio temą, atvedusią ją čia. 

— Mirštate iš nekantrumo, ponia? — paklausė se- 
nasis generolas.— Stai kas išties pranoksta mano įžval- 
gumą! Gal kartais teko tokia laimė, kad jūs norėtumė- 
te paprašyti manęs kokios nors malonės ir bijotės, jog 
bloga nuotaika neįtakotų mano atsakymo? 

— O, didysis filosofe! — tarė ponia de Marand.— 
Kas gi jums taip atskleidė žmogaus širdies paslaptis? 
— Duokite man savo gražiąją rankelę, ponia. 

Lidija ištiesė ranką senajam generolui, kuris pa- 
sirodė tiek galantiškas, jog nusitraukė nuo savosios 
pirštinę. | 

— Koksai stebuklas! — sušuko generolas.— O aš 
maniau, kad tokių rankelių jau nebėra! 

Ir pakėlė ją sau prie lūpų. Tačiau staiga stabte- 
lėjo: 7 

— O, dievaži! — nusišiepė jis.— Sešiasdešimtme- 
čio senio lūpoms liesti tokį marmurą — šventvagystė. 

— Kaip! — nusimaivė ponia de Marand.— Atsisa- 
kote pabučiuoti mano ranką, generole? 

— Ar ta rankelė minutėlei yra visiška mano nuo- 
savybė? 

— Visiška, generole. 

Seniokas pasisuko į Petriusą: 

— Arčiau, vaikine, ir pabučiuok už mane šią ran- 
kelę. 

Petriusas įvykdė ką lieptas. 

— Stai. O .dabar saugokis: po tokios dovanos ta- 
riuosi esąs laisvas atimti iš tavęs paveldėjimo teisę.— 
Paskiau, pasigrežęs į ponią de Marand, senasis grafas 
pridūrė:.— Įsakykite, ponia, jūsų nevertas tarnas lau- 
kia klūpomis. 

— Ne, aš moteris ir dargi užsispyrusi. Iš pradžių 
noriu sužinoti, kas kelia tokį jūsų rūpestį, brangusis 
generole. 

— Turite čia tą šelmį, jis pasakys... Ak, ponia, jo 
amžiaus duočiausi nudobiamas, kad tik gaučiau pa- 

bučiuoti tokią rankelę! Kodėl negalima vėl prarasti 
rojaus ir kodėl aš ne Adomas? 

— O, generole,— atrėmė ponia de Marand,— ne- 
galima vienu metu būti Adomu ir žalčiu. Na, pone. 
Petriusai, pasakykit, kas nutiko jūsų dėdei. 

— Ką gi, ponia; štai koks dalykas. Mano dėdė turi 
įprotį pamedituoti prieš visus svarbius savo gyvenimo 
įvykius, todėl mėgsta valandą prieš pietus pabūti vie- 
nas, ir, Man regis... 

— Jums regis? 

— Taip, man regis, kad jo brangi vienatvė šian- 
dien buvo sutrikdyta. 

— Visai ne tai, — užginčijo generolas.— Mažai pa- 
galvojai prieš kalbėdamas, pagalvok dar. 

— Mano dėdė,— varė toliau Petriusas, nekreipda- 
mas dėmesio į senojo generolo paneigimą,— mano dėdė 
šiandien, tarp penktos. ir šeštos valandos, susilaukė 
ponios markizės Jolantos Pentaltė de La Turnel apsi- 
lankymo. 

Regina, kuri tik ir laukė progos prisiartinti prie 
Petriuso ir nepraleisti nė vieno žodžio, nes kiekvienas 
skiemuo vertė stipriau plakti jos širdį, Regina, išgir- 
'dusi tariant savo tetos vardą, nusprendė įsijungti į po- 
kalbį, vos tik pasitaikys gera dingstis. | 

Taigi pakilo nuo kozetės ir pamažu prisiartino prie 
grupelės. | 

Petriusas, nors Reginos nematė ir neišgirdo, paju- 
to ją prieinant ir suvirpėjo visu kūnu. 

Užsimerkė, ir palengva jo kalba nutrūko. 

Savo ruožtu mergina suvokė, kas dedasi josios nu- 
mylėtinio širdyje, ir ją užliejo keistas goslumas. 

— Nagi, — tarė balsu, švelniu kaip Eolo? arfos vir- 


pesiai, — ar todėl, kad aš čia, liovėtės kalbėjęs, pone 
Petriusai? 

| — O jJaunyste, jaunyste! — sumurmėjo grafas Er- 
belis. 


Tikrai, visą šią gražią grupę gaubė jaunystės, svei- 
katos, laimės ir linksmumo dvelksmas, kuris išlygino 
senojo generolo raukšles. 

Iš jo mesto į sūnėną žvilgsnio būtum pamanęs, kad 

gali vienu žodžiu visa tai išsklaidyti, bet nors ir koks 
egoistas buvo, pasigailėjo pūstelti vėją į šią debesų 
pilį, kurioje gyveno jo sūnėnas. Atvirkščiai, dargi atėjo 
jam į pagalbą. 

— Varyk, vaikine! Varyk! Juk tau dega! 

— Gerai, kadangi mano dėdė leidžia, — kalbėjo 
toliau Petriusas, priverstas tęsti tą dailininko pameis- 
trio pasakojimą,— jums pasakysiu, kad ponia de La 
"Turnel kaip visos... 

Petriusas vos nepasakė “Kaip visos senės“, bet lai- 
ku pastebėjo už keturių žingsnių nuo savęs rūškaną 
vienos senos našlaujančios damos veidą ir pasitaisė: 

— Jums pasakysiu, kad ponia de La Turnel kaip 
visos markizės turi mopsiuką ar veikiau mopsiukę, 
kurios vardas Krupetė““. 

— Žavus vardas! — pastebėjo ponia de Marand.— 
Vardo nežinojau, bet žinau tą mopsiukę. 

— Taigi, — dėstė toliau Petriusas,— jūs galėsite 
įvertinti pasakojimo tikrumą. Atrodo, kad mopsiukas 
ar, tikriau, ši mopsiukė nepaprastai geba užuosti mus- 
kuso kvapą... Tiesą kalbu, dėde? 

— Visišką,— patvirtino senasis generolas. 

— Be to, regis, muskusas patirština padažus; o 
kadangi panelė Krupetė baisi smaližė, tai kiekvieną 
sykį, kada ponia de La Turnel atsilanko pas mane dė- 
dę, Krupetė skuba pasimatyti su jo virėju, taigi drįsčiau 
kirsti lažybų, kad mano mylimiausias dėdė turėjo šian- 
dien bjaurius pietus, ir štai kodėl jis dabar toksai pa- 
niuręs ir melancholiškas. 

— Saunu, vaikine! Puikesnio spėjiko nesurasi; ir 
vis dėlto, geriau paieškojęs, aš, keliantis tau links- 
mybę bei smagumą, aptikčiau dar teisingesnį... "Tačiau 
skubu sužinoti, ko ši gražioji sirena pageidauja iš 
manęs, tad atidėsiu paaiškinimą kuriai kitai dienai.— 
Generolas atsigręžė į ponią de Marand: — Juk sakėte, 
ponia, kad norite manęs kai ko paprašyti; taigi aš 
klausaus. 

— Generole,— tarė ponia de Marand, pasiųsdama 
seniokui švelniausią, kokį tik gebėjo, žvilgsnį — ne 
kartą buvote neatsargus pareikšti, kad mano asme- 

niškoms paslaugoms — jūsų ranka, jūsų širdis, jūsų 
protas, žodžiu, visa, kuo laisvai disponuojate ir laisvai 
naudojatės, priklauso man. Jūs man tai sakėte, tiesa? 

— Tiesa, ponia,— pripažino grafas su tuo galan- 
tiškumu, kurį 1827-aisiais metais buvo išsaugoję vien 
seniai.— Pasakiau, kad neturėjęs laimės dėl jūsų gy- 
venti, labai džiaugčiausi nors galėdamas dėl jūsų nu- 
mirti. | 

— Ir jūs vis dar taip pat pagirtinai nusiteikęs, 
generole? 

— Labiau negu bet kada! 

— Ką gi, štai proga, meldžiu jus tą įrodyti. 

— Jeigu toji proga teturėtų vieną plaukelį, ponia, 
pažadu — nusitversiu ir už jo. 

— Taigi klausykitės, generole. 

— Klausausi pastatęs ausis, ponia. 

— Kaip tik šią jūsų asmens dalį prašau laikinai 
pašvęsti man. | 

— Ką turite galvoje? 

— Man reikia jūsų ausų visam vakarui, generole. 

— Kodėl išsyk nepasakėte, gražuole! Na, tik pa- 
duokit man žirkles, ir padarysiu šią auką be baimės, 
be gailesčio ir netgi be priekaištų... bet su viena sąly- 
ga — kad po ausų nepaprašytumėt ir akių. 

— O, generole,— atrėmė ponia de Marand,— nu- 
siraminkit! Kalbama ne apie jų atskyrimą nuo kūno, 
kur jos, man regis, žavingai atrodo savo vietoje: pa- 
prasčiausiai reikės jas valandą ištempti ton pusėn, ku- 
rią jums nurodysiu, ir atidžiai klausytis; kitaip ta- 
riant, generole, turėsiu garbės jums pristatyti vieną 
savo pensiono draugių — vieną iš geriausių, merginą, 
kurią mudvi su Regina vadiname savo sesute. Tai reiš- 
kia, kad ji verta viso jūsų dėmesio, kaip verta visos 
mūsų bičiulystės. Toji mergina — našlaitė. 

— Našlaitė! — pakartojo Žanas Roberas.— Ar ką 
tik neminėjote, kad jūs ir ponia grafienė Rap — jos 
seserys? 

Ponia de Marand padėkojo Žanui Roberui šypsena 
ir kalbėjo. toliau: 

— Ji našlaitė, be tėvo ir motinos... Jos tėvas, nar- 

sus gvardijos kapitonas, Garbės legiono kavalierius, 
buvo nukautas prie Šanobero!! 1814-aisiais. Štai kodėl 
ji auklėta Sen Deni! drauge su mumis. Motina nu- 
mirė jai ant rankų prieš dvejus metus; yra neturtinga... 

— Neturtinga! — pakartojo generolas.— Ar ką tik 
nesakėte, ponia, kad ji turi dvi bičiules? 

— Neturtinga ir išdidi — kalbėjo toliau ponia de 
Marand,— tad nori kreiptis į meną, kad suteiktų jai 
a As šaltinį, kurio nesuteikė darbai su ada- 

„Be to, ją graužia didžiulis sielvartas, kurio neįma- 
noma ne tik pamiršti, bet ir užmigdyti. 

— Didžiulis sielvartas? 

-— O taip, pats didžiausias, pats giliausias siel- 
vartas, koksai tik gali glūdėti moters širdyje!.. Tad, 
generole, kai jau tai žinote, atleisite už liūdesį mergi- 
nos veide ir klausysitės jos balso. | 

— Bet,— pastebėjo generolas,— dovanokite už 
klausimą, jis ne toks nekuklus, kaip iš pirmo žvilgsnio 
atrodo: karjeroje, kuriai jūsų bičiulė nori pasišvęsti, 
grožis nėra bereikšmis dalykas; ar jūsų bičiulė graži? 

— Kaip antikos Niobė“, dvidešimties metų am- 
žiaus, generole. 

— Ir ji dainuoja?.. | 

— Nesakysiu jums, kad kaip Pasta“, kaip Malib- 
ran“, netgi kaip Katalani!?, tiktai kaip ji pati... Ne, ji 
ne dainuoja, o rauda, kenčia ir verčia raudoti bei ken- 
tėti kitus. 

— Koks balsas? 

— Nuostabus kontraltas. 

— Ar jau kada buvo viešai perklausyta? 

— Niekad... Pirmąsyk šį vakarą ji dainuos prieš 
penkiasdešimtį kviestinių asmenų. 

— Ir jūs pageidaujate?.. 

— Pageidauju, generole, kad jūs, prityręs diletan- 
tas ir ypač puikus žinovas, pageidauju, kad jūs klau- 
sytumėtės ištempęs ausis ir kad išklausęs padarytumėt 
dėl jos tą patį, ką dėl manęs panašiomis aplinkybėmis; 
pageidauju, jeigu leisite pavartoti jūsų paties žodžius, 
kad gyventumėte dėl mūsų numylėtosios Karmelitos, — 
tiesa Regina? — kad nebūtų jūsų gyvenime nė akimir- 

kos, kurios nepaskirtumėt jai; galiausiai pageidauju, 
kad pasiskelbtumėte jos riteriu ir kad nuo šios valan- 
dos ji neturėtų karštesnio gynėjo ir aistringesnio gar- 
bintojo už jus. Zinau, kad jūsų nuomonė — Operai įs- 
tatymas, generole. 

— O, nerauskite, dėde, tai visiems žinoma,— įsi- 
terpė Petriusas. 

— Aš pageidauju,— vėl prašneko ponia de Ma- 
rand,— kad kartotumėt mano bičiulės vardą — Kar- 
melita — visur, kur tik yra jūsų draugų... Tai nereiš- 
kia, kad aš noriu, bent šiuo metu, įtaisyti ją Operon: 
mano pretenzijos tiek toli nesiekia: bet kadangi iš jū- 
sų ložės... 

— Iš pragariškos ložės,— pridūrė Petriusas.— O, 
pasakykit šį žodį, ponia. | 

— Tebūnie... Kadangi būtent iš tos pragariškos 
ložės aidi visi trimitai, suteikiantys vardui garsą; ka- 
dangi būtent toje pragariškoje ložėje įžiebiamos būsi- 
mos įžymybės ar sunaikinamos esamos, pasikliauju jū- 
sų tikra ir ištikima draugyste, generole, kad giedosite. 
liaupses Karmelitai visur, kur teiksitės lankytis: klu- 
be, Žirgų lenktynėse, Anglų kavinėje, pas Tartonį, Ope- 
roje, Italų teatre ir netgi pasakyčiau rūmuose, jeigu 
svečiavimasis mano tvirtovėje kuo garsiausiai neškelbtų“ 
jūsų politinių simpatijų. Tad pažadėkite man iškelti — 
argi ne toks yra įprastinis žodis? — mano gražiąją ir 
liūdnąją bičiulę taip aukštai ir taip greitai, kaip tik 
pajėgsite. Liksiu jums amžinai dėkinga, generole. 

— Jai iškelti prašau mėnesio, gražuole, gauti an- 
gažementą — dviejų mėnesių, ir kad ją visi išgirstų — 
trijų; nebent ji nenorėtų debiutuoti naujoje operoje — 
tokiu atveju tai užtruktų metus. 

— O, ji debiutuos bet kame, kur tik jai lieps: mo- 
ka prancūzišką ir itališką repertuarą. 

— Tokiu atveju po trijų mėnesių atvesiu jūsų bi- 
čiulę padengtą laurais nuo galvos iki kojų! 

— "Tuomet pasidalinsite jais su ja, generole,— pa- 
sakė ponia de Marand, ištiesdama ranką ir širdingai 
paspausdama senojo grafo delną. 

— Aš irgi, generole,— tarė švelnus balsas, pri- 


108 


vertęs Petriusą suvirpėti — aš irgi būsiu jums be galo 
dėkinga. 

— Nė kiek tuo neabejoju, princese,— tarė senio- 
kas, kuris iš mandagumo ir toliau vadino grafienę Rap 
jos Mergautiniu titulu ir kuris, atsakydamas, jog nė 
kiek neabejojąs Reginos dėkingumu, žvilgtelėjo į savo 
sūnėną.— Ką gi — vėl prabilo jis, pasigręždamas į 
ponią de Marand,— jums belieka, ponia, suteikti man 
garbę ir pristatyti mane savo bičiulei kaip patį ištiki- 
miausią jos tarną. 

— Tai visai lengva, generole: jinai čia. 


— Kaip! Cia? 
— Taip, čia, mano miegamajame... Norėjau ap- 
saugoti ją nuo įkyrybės, — tai visad jaunai moteriai 


įkyru, — pereiti visas tas svetaines ir būti pristatytai. 
Stai kodėl mes čia tartum mažutis komitetas; štai kodėl 
kai kuriuose mano kvietimuose buvo parašyta Dešimtą 
valandą, kituose — Pusiaunaktį; norėjau suburti Kar- 
melitai rinktinių ir atlaidžių bičiulių ratelį. 

— Aš jums dėkoju, ponia,— tarė Loredanas, radęs 
dingstį įsiterpti į pokalbį — aš jums dėkoju, kad pri- 
skyrėte mane išrinktiesiems; bet pykstu, jog laikote 
tokiu nereikšmingu ir nenorite pristatyti man savo bi- 
čiulės. 

— O,— atrėmė ponia de Marand,— esate perne- 
lyg kompromituojantis, pone barone, kad jums būtų 
galima pristatyti jauną ir dailią dvidešimtmetę būty- 
bę! Be to, Karmelitos grožis pakankamai kalbės pats 
už save. 

— Momentas prastai parinktas, ponia, ir aš jums 
pareiškiu, kad šiuo metu tik vienintelė gražuolė turi 
teisę... 

— Atleiskite, pone,— nuskambėjo kažkieno bal- 
sas — neapsakomai švelnus ir nepaprastai mandagus, 
tačiau vis dėlto pertraukdamas baroną,— norėčiau tarti 
žodelį poniai de Marand. 

Loredanas atsigręžė susiraukdamas, bet atpažinęs 
patį poną de Marandą, su šypsena siūlantį parankę 
žmonai, skubiai pasitraukė. 

— Norite man kažką pasakyti, pone? — paklausė 

ponia de Marand, jausmingai spustelėdama "vyro ran- 
ką.— Prašom! 

Paskiau atsigręžė: 

— Jūs atleisite, generole? 


— Laimingi tie, E turi tokias teises! — atsakė 
grafas Erbelis. 
— Ką darysi, snaėi — nusijuokė ponia de Ma- 


rand.— Tokios yra senjoro teisės! 

Ir ji pamažu pasitraukė iš ratelio, remdamasi į 
vyro parankę. 

— Iš tiesų, nežinau, kaip jums tai pasakyti... Bu- 
vau visai pamiršęs tą dalyką ir tik dabar, laimei, pri- 
siminiau. 

— Sakykit! 

— Ponas Tompsonas, mano korespondentas Jung- 
tinėse Valstijose, rekomenduoja vieną jaunikaitį ir 
jauną moterį iš Luizianos, kurie turi man adresuotą 
kredito laišką. Nurodžiau duoti jiems kvietimą į jūsų 
pobūvį, bet šit, pamiršau jų pavardes. 

— Na? 

— Na, tad pasikliauju jūsų išmintimi, jog atpa- 
žinsite du svetimšališkus veidus, ir jūsų mandagumu, 
jog maloniai priimsite du žmones, rekomenduotus pono 
"Tompsono. Stai, ponia, visa, ką norėjau jums pasakyti. 

— Pasikliaukit manimi, pone, — žavingai nusišyp- 
sojo ponia de Marand. 

— Dėkui... O dabar leiskite pareikšti jums visų 
didžiausią komplimentą: jūs visados gražuolė, ponia, 
bet šivakar esate išties nuostabi! 

Ir galantiškai pabučiavęs žmonos ranką, de Ma- 
randas palydėjo ją iki miegamojo durų, kur Lidija pa- 
kėlė portjerą, tardama; 

— Kada tik pageidausi, Karmelita... 


XV + PRISTATYTUVĖS 


Tą pačią -akimirką, kai ponia de Marand įėjo į 
miegamąjį, paleido už savęs žemyn portjerą ir ištarė 

žodžius: “Kada tik pageidausi, Karmelita...", prie sve- 
lainės durų pranešė: 

— Monsinjoras Koletis. 

Pasinaudokime keliomis sekundėmis, padėsiančio- 
mis Karmelitai pasirengti bičiulės kvietimui, ir greito- 
mis žvilgtelėkime į monsinjorą Koletį, apie kurį pra- 
nešė ir kuris kaip tik šiuo metu pasirodė svetainėje. 

Mūsų skaitytojai galbūt prisimena girdėję ponią 
de La Turnel ištariant šio švento žmogaus pavardę. 

Iš tikrųjų monsinjoras Koletis buvo markizės dva- 
sios vadovas. 

1827-aisiais metais monsinjoras Koletis — ne tik 
žmogus populiarus, bet ir su reputacija, ne tik su re- 
putacija, bet ir madingas. Tikinčiųjų susirinkimai, ku- 
riuos rengdavo per Gavėnią, pelnė jam didžio pamoks- 
lininko šlovę, ir jos niekas, kad ir kaip nepamaldus 
būtų, nė nebandė ginčyti; galbūt išskyrus tik Žaną 
Roberą — visų pirma kaip poetas ir į viską žvelgiantis 
poeto akimis, jis visad stebėdavosi, jog dvasininkai, 
turėdami tokį puikų tekstą, — Evangeliją, — papras- 
tai esti be įkvėpimo bei neiškalbūs. Jam atrodė, — nuo- 
lat kovojančiam ir netgi kovojančiam pergalingai su 
auditorija, šimtąsyk maištingesne nei toji, kuri ateina 
į šventuosius susirinkimus pakylėti savo dvasią, — 
kartojame, jam atrodė, kad jeigu jis pats pasikeltų į 
sakyklą, tai tikrai rastų visai kitokį, kur kas įtikina- 
mesnį ir kur kas griausmingesnį toną, nei visi tie 
salsvi žodžiai, nuobodžiai zurzenami pasaulietiškų pre- 
latų, kurių vieną pamokslą atsitiktinai gavo išklau- 
syti. Tad jis ėmė apgailestauti, kad nėra dvasininkas 
ir vietoje teatro neturi sakyklos, o vietoje netikinčių 
žiūrovų — krikščioniškų klausytojų. 

Nors plonos šilkinės kojinės ir visa violetinė ap- 
ranga rodė jį esant vienu iš Bažnyčios dignitorių, mon- 
sinjorą Koletį buvo galima palaikyti paprastu Liud- 
viko XV laikų abatu — jo veidas, manieros, išvaizda, 
linguojanti atsaini eigastis išdavė veikiau galantišką 
atkampių gatvelių nuotykių ieškotoją, negu griežtą 
prelatą, pamokslaujantį apie susilaikymą per Gavė- 
nią; pasakytum, kad užmigęs kaip Epimenidas! pusei 

amžiaus ponios de Pompadur* ar ponios Diubari“ bu- 
duare monsinjoras Koletis staiga prabudo ir ėmė bas- 
tytis po pasaulį, nepasidomėjęs įvykusiomis papročių 
bei įpročių permainomis, arba dar geriau — kad ką 
tik atvykęs iš pontifikacinio dvaro, su savo itin pasau- 
lietiško abato apranga pasiklydo prancūzų bendruo- 
menėje. - 

Iš pirmo žvilgsnio tai buvo dailus prelatas tikra 
šio žodžio prasme — rausvutis, šviežutis, atrodantis 
vos trisdešimt šešerių metų amžiaus; bet iš arčiau 
įsižiūrėjęs, tuojau pat pastebėtum, kad monsinjoras 
jautė savo veidui silpnybę, būdingą keturiasdešimtme- 
tėms moterims, trokštančioms atrodyti kaip trisdešimt- 
metės: monsinjoras Koletis vartojo baltalą, monsinjo- 
ras Koletis vartojo raudonį. 

Jei pasisektų prasiskverbti pro šį glaisto sluoksnį 
iki odos, išsigąstum išvydęs po šia pagyvinta išvaizda 
kažkokį liguistą atspalvį, nuo kurio nukrėsdavo šaltis. 

Vis dėlto du dalykai šiame sustingusiame it vaško 
kaukė veide buvo gyvi — tai akys ir burna: akys ma- 
žutės, tamsios ir gilios, svaidančios greitus, netgi grė- 
smingus žaibus ir tuojau pat vėl pasislepiančios po 
salsvokais, šventeiviškais vokais; burna maža, plonai 
apibrėžta, su pašaipia apatine lūpa, pikta, kartkartėmis 
net pritvinkusi neapykantos. 

Iš visos fizionomijos kai kada galėdavai numanyti 
protą, ambiciją, gašlumą, bet niekados — gerumą. 
Pirmą sykį jį susitikus apimdavo jausmas, jog neno- 
rėtum turėti šio žmogaus savo priešų; bet niekam 
nebūtų kilęs noras iš simpatijos užmegzti su juo bičiu- 
lystę. 

Kad ir neaukštas, anot atsiliepiančių apie bažny- 
tinink4ą miestelėnų, buvo gražaus stoto. Pridėkite prie 
viso šito, jog tame, kaip jis laikė galvą, kaip nusilenk- 
davo žmonėms, kaip įžengdavo į svetainę arba ją ap- 
leisdavo, kaip sėsdavosi bei stodavosi, būdavo kažkas 
"nepaprastai išdidaus, niekinamo ir įžūlaus. Užtat mote- 
rims, atrodo, jis turėjo pasilikęs pačius prašmatniausius 
savojo mandagumo žiedus: žvelgdamas į jas, reikšmin- 
gai mirksėdavo, ir jeigu kuri prašnekinta patikdavo, 


112 


Lai jo veidas įgaudavo neapsakomai geidulingos švel- 
nybės išraišką. 

Tad tokiomis, vokų pusiau pridengtomis, mirk- 
sinčiomis akimis jis įžengė į šią svetainę, kurią galėtum 
pavadinti moterų, o generolas, pažįstantis monsinjorą 
nuo seno, išgirdęs jo pavardę, iškošė pro dantis: 

.— Įeikite, pone Tartiufe*! 

Mirksnį, kai buvo pranešta apie monsinjorą Ko- 
letį, kai šis įėjo, sveikinosi ir delsė atsisėsti, pagaliau 
dėl teikiamo garsiajam pastarosios Gavėnios pamoks- 
lininkui reikšmingumo, dėmesys nuo Karmelitos nu- 
krypo; — sakome mirksnį, nes tikrai užtruko tik mir- 
ksnį, kolei ponia de Marand paleido už savęs portjeras 
ir kolei šios vėl prasiskleidė, kad galėtų įžengti abi bi- 
čiulės. 

Neįmanoma išvysti ryškesnio kontrasto nei tas, 
kurį sudarė ponia de Marand ir Karmelita. 

Bet ar tikrai čia Karmelita? 

Taip, tai ji... bet nebe toji Karmelita, kurios por- 
tretą nukopijavome iš “Monografijos apie rožes“; nebe 
toji Karmelita — rausvaskruostė, skaistaveidė, spin- 
duliuojanti nuoširdumu ir nekaltybe; nebe toji Karme- 
lita — šypsančiomis lūpomis, praplėstomis šnervėmis 
kvėpianti į save po jos langais plytinčio apie La Val- 
jer? kapą gėlyno aromatą... Ne, naujoji Karmelita — 
tai aukšta jauna moteris, kurios juodi plaukai vis taip 
pat gausiai krito jai ant pečių; bet pečiai buvo mar- 
muriniai! Ta pati kakta — aukšta, atvira, protinga, 
tačiau jinai — lyg iš dramblio kaulo! Tie patys skruos- 
tai, kitados nuspalvinti rausvų jaunystės ir sveikatos 
atšvaitų, tačiau šiandien — išblukę, blyškūs, keistai 
matinio tono! 

„ Ypač akys, ir taip jau didelės bei gražios, atrodė 
dar perpus padidėjusios; jos vis dar sužybsėdavo ugni- 
mi, bet žiežirbos buvo tapusios žaibais: dėl supančių 
aplinkui tamsių ratilų tie žaibai blyksteldavo tarsi iš 
audros debesies. | 

O dabar — lūpos; kadaise purpurinės spalvos, po 
nuoalpio taip sunkiai sugrįžusios gyveniman, jos nebe- 
pajėgė atgauti savo pirmykščio ryškumo — su didžiau- 

siu vargu tepasiekė blankų rausvojo koralo atspalvį; 
bet, reikia pasakyti, netgi šitokios jos puikiai užbaigė 
tą nepaprastą visumą, kuri visados darė Karmelitą 
pirmarūše gražuole ir teikė tam grožiui fantastišką 
pobūdį. 

Vilkėjo ' paprastai, bet labai dailiai. 

"Trijų savo sesučių mygiama ateiti į Lidijos pobūvį, 
o ypač — palaikoma ryžto tapti kuo greičiau nepri- 
klausoma, ilgai su bičiulėmis svarstė, kaip apsirengu- 
siai jai pasirodyti. Nėra reikalo nė sakyti, kad Karme- 
lita čia turėjo savo nuomonę; iš pat pradžių pareiškė 
esanti Kolombano našlė, todėl nešios gedulą visą gyve- 
nimą ir į pobūvį eis su juoda suknele, o Fragola, Lidi- 
ja bei Regina gali parinkti fasoną ir ją pasiūdinti — 
kaip susitars. 

Regina nusprendė, kad suknelę sudarys juodi nėri- 
niai virš korsažo ir juodo atlaso sijonas, o ją puoš pynė 
iš tų liūdesio reiškėjų, tamsiai violetinių gėlių, vadina- 
mų sinavadais, ir tarp žiedų įterptos kipariso šakelės. 

Tad Fragolos — geriausiai iš visų trijų išmanančios 
gėlių komponavimo meną ir gebančios išradingai de- 
rinti atspalvius — nupintas vainikas, taip pat sukne- 
lės pynė ir puokštė prie korsažo, susidėjo iš kipariso 
šakelių ir sinavado žiedų. 

Kaklą jai dabino juodų perlų vėrinys — brangi 
Reginos dovana. 

Kai Karmelita išblyškusi, tačiau ryžtinga, pasi- 
rodė iš ponios de Marand miegamojo, tie, kurie tikėjo- 
si ją pamatyti, tačiau anaiptol ne tokią, šūktelėjo 
sužavėti ir kartu pasibaisėję. Tartum išniro antikos 
laikų šmėkla — Medėja“ ar -Norma'. Visų gyslomis 
perbėgo šiurpulys. 

Kad ir koksai skeptikas, senasis generolas vis dėlto 
suprato, kad čia kažkas šventa kaip pasiaukojimas, 
kažkas didaus kaip kančia. Jis atsistojo ir laukė. 

Savo ruožtu Regina, vos tiktai Karmelita pasirodė, 
nubėgo prie jos. 

Puikioji šmėkla su dviem gyvenimo džiaugsmu ir 
laime spinduliuojančiomis jaunomis moterimis iš abiejų 
„šonų žingtelėjo priekin. 

Visi susirinkusieji stebėjo šią tylią grupelę su smal- 
sumu, bemaž peraugančiu į jaudulį. 


— O, kokia tu išblyškusi, vargše sesute! — su- 
kuždėjo Regina. 
— Kokia tu graži, o Karmelita! — reiškė savo su- 


sižavėjimą ponia de Marand. 

— Nusileidau.jūsų atkakliems prašymams, mielo- 
sios, — tarė jaunoji moteris.— Bet, iš tiesų, kol dar yra 
laiko, jums derėtų mane sustabdyti. 

— Kodėl? 

— Ar žinote, kad nebuvau atvertusi pianino nuo 
tada, kai mudu — jis ir aš — drauge dainavome sudie 
gyvenimui? Jeigu balsas mane apvils? Jeigu aš viską 
pamiršusi? 

— Nepamirštama tai, ko neišmokstama, Karme- 
lita,— atsakė Regina.— Tu dainavai, kaip paukšteliai 
gieda: negi jie pamiršta giedoti? | 

— Regina teisi, — atsiliepė ponia de Marand.— Ir 
tikiu tavimi, kaip tu tiki pačia savimi. Taigi dainuok, 
brangiausioji, nesijaudindama! Zinok, joksai solistas 
nėra turėjęs palankesnės auditorijos. | 

— O, dainuokite! Dainuokite, ponia! — pasigir- 
do šūksniai iš visų pusių, tik be Siuzanos ir Loreda- 
no, brolio ir sesers, balsų: abu žvelgė, brolis su nuos- 
taba, sesuo — su pavydu į šią niaurią ir puikią gra- 
"22 

Karmelita dėkodama linktelėjo galvą ir vėlei Ž žengė 
link pianino, o kartu link grafo Erbelio. 

Sis paėjo porą žingsnių į priekį ir nusilenkė. 

— Pone grafe, — tarė ponia de Marand,— turiu 
garbės jums pristatyti savo brangiausią bičiulę, nes iš 
mano trijų bičiulių ji — pati nelaimingiausia. 

Generolas antrusyk nusilenkė ir mandagiai, kaip 
senų laikų riteris, tarė: 

— Panele, apgailestauju, kad ponia de Marand 
nepaskyrė man sunkesnio uždavinio nei skelbti jums 
liaupses. Patikėkit, kad atsidėsiu tam visa savo siela 
ir vis tiek jausiuos jums skolingas. 

— O, dainuokit! Dainuokit, ponia! — maldauja- 
mai sušnabždėjo keletas balsų. 

— Matai, brangioji sesute, — tarė ponia de Ma- 
rand,— visi nekantrauja... Ar pradėsi? 

— "Tuojau, jeigu šito pageidaujama,— paprastai 
atsakė Karmelita. 

— Ką dainuosi? — paklausė Regina. 

— Pačios parinkite. 

—- Niekam neteiki pirmenybės? 

— Ničniekam. 

— Aš čia turiu visą “Otelą". 

— "Tad tebūnie “Otelas". 

— Ar pati sau akompanuosi? — paklausė Lidija. 

— Ką beveiksi — atsakė Karmelita. 

— Aš tau akompanuosiu,— gyvai pasisiūlė Regina. 

— O aš versiu puslapius,— pasakė de Marand.— 
Tarp mudviejų nebebijosi? 

— Nebijosiu...— melancholiškai papurtė galvą Kar- 
melita. 

Iš tikrųjų, mergina atrodė visiškai rami. Padėjo 
šaltą delną ant ponios de Marand rankos; jos veidas 
buvo neapsakomai giedras. 

Ponia de Marand pasuko prie pianino ir iš par- 
titūrų krūvos atrinko “Otelą". 

Karmelita liko stovėti remdamasi į Reginą, įvei- 
kusi maždaug du trečdalius buduaro. 

Visį susėdo; atrodė, iš krūtinių nesiveržia nė vie- 
no atokvėpio. 

Ponia de Marand atrėmė partitūrą ant pianino, 
savo ruožtu Regina prisiartinusi atsisėdo ir greitomis 
pirštais perbėgo klaviatūra puikią įžangą. 

— Gal sudainuosi ItOmansą apie gluosnį? — pa- 
klausė ponia de Marand. 

— Mielai — sutiko Karmelita. 

Ponia de Marand atvertė partitūrą ties paskutinio 
veiksmo priešpaskutine scena. 

Ištiesusi rankas ir pasirengusi pradėti, Regina pa- 
sigręžė į Karmelitą. 

"Tuo tarpu tarnas pranešė: 

— Ponas Kamilis de Rozanas su ponia. 

XVI + ROMANSAS APIE GLUOSNĮ 


Nuskambėjus tai pavardei, iš trijų ar keturių sve- 
tainės taškų atskriejo ilgas, duslus ir sunkus atodū- 
sis, paskiau po šio skausmingo garso stojo gili tyla. 
Pamanytum, kad visi susirinkusieji žinojo Karmelitos 
istoriją ir kad jie sielvartingai aiktelėjo iš išgąsčio, iš- 
girdę pranešant ir išvydę staiga pasirodant liepsnin- 
gų akių, šypsančių lūpų, nerūpestingo veido jaunikaitį, 
kurį tam tikra prasme buvo galima laikyti Kolomba- 
no žudiku. . 

Vienu metu šis atodūsis ištrūko iš Zano Robero, 
Petriuso, Reginos ir ponios de Marand krūtinių. 

O Karmelita nesušuko nei atsiduso — liko stovė- 
ti be žado, dūstanti, sustingusi tarsi statula. 

Tik. vienas Marandas, išgirdęs ir atpažinęs pa- 
vardę, kurią buvo pamiršęs, išėjo pasitikti jaunosios 
poros, rekomenduotos jo amerikietiškojo koresponden- 
to, tardamas: 

— Atvykstate pačiu laiku, pone Rozanai! Jeigu 
teiksitės atsisėsti ir klausytis, išgirsite, pasak ponios 
de Marand, gražiausią balsą, kokį kada nors esat gir- 
dėjęs. 

Ir pasiūlęs parankę poniai de Rozan, nuvedė šią 
prie vieno iš fotelių, o Kamilis tuo tarpu šmėkloje, 
kurią turėjo prieš akis, bandė atpažinti Karmelitą ir 
pagaliau ją atpažinęs tyliai šūktelėjo iš netikėtumo. 

Lidija ir Regina puolė prie bičiulės, manydamos, 
kad ši reikalinga jų pagalbos ir tuoj tuoj nualps joms 
ant rankų; bet, didžiai jų nuostabai, Karmelita, kaip 
sakėme, liko stovėti pastirusiu žvilgsniu, tik josios veido 
spalva iš blyškios tapo numirėliškai pilka. 

Sis pastiręs, sustingęs, be jokios išraiškos ar ko- 
kių gyvybės ženklų žvilgsnis tarytum nieko nebematė, 
širdis jos krūtinėje tarytum nebeplakė — rodės, visas 
jos kūnas ūmai suakmenėjo. Į jaunąją moterį buvo 
baisu pažiūrėti — ir juo baisiau, kad be siaubingo nu- 
mirėliško pilkumo, jos marmuriniame veide neatsi- 
spindėjo jokio jausmo. 

— Ponia,— tarė Marandas, prisiartindamas prie 

savo Žmonos,— štai tuodu asmenys, apie kuriuos 
turėjau garbės jums. kalbėti. | 

— Užsiimkite jais, meldžiu jus, pone,— paprašė 
ponia de Marand.— O aš visiškai atsidėsiu Karmeli- 
tai... Matote, kokia jos būklė. | 

Iš tikrųjų, tasai pilkumas, tasai blausus žvilgsnis, 
tasai skulptūriškas sąstingis sukrėtė Marandą. 

— O, Dieve mano, panele, — paklausė jisai su nuo- 
širdžiausia užuojauta,— kas jums? 

— Nieko, .pone,— atsakė Karmelita ir pakėlė galvą 
kaip tvirtas žmogus, pasiryžęs žvelgti negandai į akis, — 
nieko! 

— Nedainuok... nedainuok šį vakarą! — kimiai 
sušnabždėjo Karmelitai Regina. 

— O kodėl turėčiau nedainuoti? 

— Kova pranoksta tavo jėgas, — tarė Lidija. 

— Pamatysi! — atšovė Karmelita. 

Ir kažkas panašaus į blankų riumirėlės šypsnį 
šmėstelėjo jos lūpomis. 

— Tu to nori? — pasitikrino Regina, vėl sėsdama- 
si prie pianino. 

— Regina, dainuos ne moteris, o artistė. 

Ir Karmelita žengė dar tris žingsnius, ją skyru- 
sius nuo pianino. 

— Dieve padėk! — atsiduso ponia de Marand. 

Regina antrusyk paskambino įžangą. 

Karmelita pradėjo: | 


„Assisa al piė d'un salice...! 


Balsas išliko tvirtas, užtikrintas, ir jeigu nuo ant- 
ros. eilutės gilus jaudulys pagavo klausytojus, jis kilo 
veikiau dėl Desdemonos sielvarto nei dėl Karmelitos 
kančios. 

Iš tiesų, sunku būtų buvę parinkti ariją, labiau 
atitinkančią merginos padėtį: dainuojant. pirmąjį pos- 
mą vergei afrikietei, savo žindyvei, užgulusi Desdemo- 
nos širdį mirties nuojauta tartum išreiškė nerimą, 
gniaužiantį josios pačios širdį; siaučianti virš gražio- 
sios venecijietės rūmų audra, vėjas, išdaužęs jos kamba- 
rio gotiško lango stiklą, tolumoje besitrankantis griaus- 

tinis, nakties tamsa, liūdni lempos atšvaitai — visa tą 
kraupų vakarą, netgi melancholiškos Dantės eilės, dai- 
nuojamos valtimi praplaukiančio pro šalį gondoljero: 


Nessun maggiore dolore 
Che ricordarsi del tempo felice, 
Nella miseria...Ž 


— visa gramzdina vargšę Desdemoną į giliausią 
neviltį, visa atrodo kaip negera pranašystė, visa lemia 
nelaimę! 

Statulos rečitatyvas Mocarto “Don Žuane? ir var- 
gšės donjos Anos neviltis, kai ji užkliūva už savo tėvo 
lavono, — galbūt vienintelės dvi būklės, palyginamos 
su šia širdį veriančia negerų nuojautų scena. 

Tad kartojame, jokia muzika nebuvo labiau tinka- 
ma išreikšti Karmelitos kentėjimams, negu šis didžio- 
jo italų maestro“ kūrinys. 

Ar Kolombanas, narsus, ištikimas ir stiprus, ku- 
rio gedėjo ji savo širdyje, galima sakyti, nebuvo tasai 
tamsus ir ištikimas Desdemonos mylimasis iš Afrikos? 
Ar tasai niūrusis Jagas, tasai piktaliežuvis bičiulis, 
suleidžiantis į Otelo širdį pavydo nuodus — tai ne šis, 
aišku santykinai, lengvabūdis amerikietis, savo ne- 
rūpestingumu padaręs tiek pat bloga, kiek Jagas — 
savo neapykanta? 

Ką gi, štai kaip tik tokia buvo Karmelitos būklė, 
kai vėl išvydo Kamilį, ir šis romansas, kurį ji dainavo 
taip tvirtai ir kartu taip jausmingai, šis romansas bu- 
vo ištisa kankynė: kiekviena gaida smigo jai į širdį 
šalta bei skaudi tarsi durklo ašmenys. 

Po pirmo posmo visi paplojo su nuoširdžiu susi- 
žavėjimu, kurį sukelia kiekvienas naujas talentas pub- 
likai, nesuinteresuotai vertinti neteisingai. 


Antras posmas: 


I rucceletti limpidi 
A caldi suoi sospiri...* 


pripildė klausytojus nuostabos; nebe iš moters, nebe iš 

dainininkės lūpų liejosi ši skundų kaskada: tai daina- 


vo apie save pati Kančia. 


Ypač priedainis: 
L'aura fra i rami flebile 


Repetiva il suon...? 


buvo perteiktas su tokiu jaudinančiu liūdesiu, jog vi- 
sa sielvartinga merginos poema turėjo vėl praslinkti 
prieš ją pažinojusiųjų akis, kaip šitai dėjosi, aišku, jai 
pačiai. 

Regina išblyško bemaž kaip Karmelita, Lidija ver- 
kė. 
Iš tikrųjų, niekad mielesnis balsas — laikais, kai 
tiek didžių dainininkių kaip Pasta, Pizaroniė Menvil', 
Zontag“, Katalani, Malibran žavėjo klausytojus, — nie- 
kad virpulingesnis tembras nejaudino dilettanti“ širdžių 
tąją gražia italų kalba, kuri pati savaime yra muzika. 
Tačiau tebus mums leista keliomis eilutėmis pasakyti 
tiems, kurie pažinojo išvardintąsias artistes, kuo mū- 
sų herojės balsas skyrėsi nuo šių įžymiųjų dainininkių 
balsų. | 

Karmelitos balsas iš prigimties buvo. nepaprastai 
plataus diapazono: taip pat lengvai ir skambiai paim- 
davo žemutinį sol, kaip Pasta — la, ir pakildavo iki 
aukščiausiojo re. Taigi mergina galėjo dainuoti, — ir 
tuo jos balsas buvo stebuklingas, — lygiai gerai kon- 
tralto kaip ir soprano partijas. 

Iš tiesų, joksai sopranas nebuvo grynesnis, sod- 
resnis, skambesnis, gausesnis fioritūrų!?, gorgheggi!, 
jeigų mums leisite pakartoti šį žodį, ypač paplitusį 
Neapolyje, kai kalbama apie gerklines treles, kurio- 
mis, mūsų nuomone, kiekvienas pradedantysis sopra- 
nas taip be saiko piktnaudžiauja. 

O jos kontraltas apskritai neturėjo sau lygių. 

Kiekvienam žinoma, kokį nepaprastą, kerintį po- 
veikį turi kontraltas: tapo meilę su kur kas didesne jė- 
ga, liūdesį — su kur kas gilesniu įsijautimu, kančią — 
su kur kas daugiau energijos negu sopranas. Sopraniž 
čiulba kaip paukščiai: jie patinka, žavi, kelia pasi- 

gorėjimą; contralti' — jaudina, žadina nerimą, užde- 
gu. Sopranas — grynai moteriškas balsas: kupinas švel- 
numo ir meilumo; kontraltas — tai tikras vyriškas 
balsas: persunktas orumo, rūsčio ir aistros; ir vis dėl- 
to, jo skambėjimas — išskirtinis — turi savyje ir vie- 
no, ir kito, tai hermafrodito balsas. Taigi tokie balsai 
užvaldo klausytojų sielas su elektros ar magnetinės 
traukos greičiu bei stiprumu. Kontraltas — tai tam 
tikra prasme klausytojo jausmų aidas: jeigu klausan- 
tysis galėtų dainuoti, jis tikriausiai norėtų dainuoti 
tik šitaip. | 

Tad štai kokį poveikį turėjo Karmelitos balsas 
klausytojams. Apdovanota retu, nors ir grynai instink- 
tyviu sugebėjimu, nes mažai ką nutuokė apie populia- 
rių tuo metu didžiųjų dainininkių gudrybes, Karmeli- 
ta stebėtinai sėkmingai jungė gerklinį su krūtininiu 
balsus — ir dargi tiek akivaizdžiai, jog senam maest- 
rui būtų buvę labai sunku pasakyti, kiek reikėjo įdėti 
darbo, kad šitaip nuostabiai susiderintų tokie du 
priešingi balsai. 

Karmelita, kaip didi muzikė, o ji tikrai tokia ir 
buvo, be to, prižiūrima Kolomibano, taip sąžiningai ir 
tvirtai įsisavino pagrindinius muzikos principus, jog 
jai nebereikėjo dėti jokių pastangų sužavėti bei už- 
degti auditorijai: jos balsas buvo gražus, skonis — to- 
bulas. Nuo pirmųjų pamokų įpratusi prie santūrios 
vokiškos muzikos, ji tik labai saikingai naudojosi ita- 
liškomis fioritūromis vien tam, kad sustiprintų kūri- 
nio raiškumą ar sujungtų vieną muzikinę frazę su kita, 
bet niekados kaip pagražinimą ar įmantrybę. | 

Baigsime šią Karmelitos talento analizę primin- 
dami, kad priešingai didžiausioms to laiko — ir netgi 
visų laikų — dainininkėms, viena gaida, išreiškianti 
dvi skirtingas sielos būsenas, niekados jai neskambėjo, 
jei galime taip pasakyti, tuo pačiu tonu. 

O dabar, kad ir kaip kas stebėtųsi ir kaltintų mus 
perdedant, nes, girdi, nei vienai daininkei, nors moky- 
tojais būtų turėjusi Porporą“, Mocartą, Pergolezį“, 
Vėberį!?, nepavyko pasiekti tos dvilypės balso tobuly- 
bės, mes atsakysime, jog Karmelita turėjo visai kito- 

kia prasme rimtą mokytoją, nei mūsų ką tik suminėtie- 
ji, 17 jo vardas — Nelaimė! 

Tad, pasibaigus trečiam posmui, nuaidėjo sutarti- 
niai šūksniai, reiškiantys neapsakomą entuziazmą. 

"Neužgeso dar paskutiniosios gaidos — graudžios. ir 
verksmingos it pačios Kančios šauksmas, kai paauk- 
suotą šios aukštuomenės svetainės kupolą sudrebino 
griausmingi aplodismentai. Visi atsistojo, lyg norėda- 
mi pirmi išsakyti komplimentus, pasveikinti taip juos 
sužavėjusią artistę; tai buvo tikra šventė, visuotinis 
pakilimas — visa, ką furia francese", užmarši išorinio 
padorumo normoms, galėjo sau leisti. Visi metėsi prie 
pianino iš arčiau pasižiūrėti tos merginos — gražios 
kaip Grožybė, stiprios kaip Jėga, niūrios kaip Neviltis. 
Senos damos, pavydžios jai jaunystės, jaunos moterys, 
pavydžios jai grožio, visos, pavydžios jai neprilygstamo 
talento, visi, geidžiantys šlovės būti mylimam tokios 
moters, pripuolė prie jos ir sugriebę ranką meilingai 
sveikino! 

Ir štai kuo menas iš tiesų gražus, iš tiesų didis: 
jis akies mirksniu iš visai nepažįstamo padaro seną 
bičiulį. | 

"Tučtuojau pasipylė ir pasklido apie Karmelitą gau- 
sybė kvietimų kaip būsimos šlovės gėlės. 

Senasis generolas, kuris, kaip sakėme, tą dalyką 
išmanė, senasis generolas, nors ir nelengvai sujaudi- 
namas, apsiašarojo: tai buvo nelyginant lietus audros, 
siautusios jo širdyje, kai klausėsi dainuojant tamsiąją 
merginą. | 

Zanas Roberas ir Petriusas nejučia prisiartino vie- 
nas prie kito ir nepratarę nė žodžio, susiėmę už rankų, 
tylomis pasipasakojo vienas antram savo aitrų jaudu- 
lį, melancholišką susižavėjimą. Jeigu Karmelita būtų 
jiems davusi ženklą keršyti, būtų šokę ant lengva- 
būdiškojo Kamilio, kuris nenutuokdamas, kas dedasi, 
klausėsi viso to su šypsena lūpose, su monokliu akyje, 
iš savo vietos, tartum sėdėtų Italų teatro ložėje, šauk- 
damas: “Bravo! Bravo! Bravo!“ 

Regina ir Lidija suvokė, kaip sustiprino kančią ir 
jausmą Karmelitos balse kreolo pasirodymas, tad visą 

lmiką, kol tęsėsi romansas, sulig kiekviena gaida su- 
(hebėdavo, kad dainininkės širdis neplyštų; abi jautėsi 
lyg perkūno trenktos: Regina nedrįso atsisukti, Lidi- 
ja — pakelti galvos. 

Staiga į išgąstingą šūksnį, išsiveržusį iš apspitu- 
siųjų Karmelitą, abi jaunos moterys atsipeikėjo iš 
sąstingio ir vienu metu pasigręžė į ją. 

Po paskutiniosios išverktos gaidos ši atlošė galvą ir 
balta, pastirusi, sustingusi, tikrai būtų parkritusi ant 
parketo, jeigu dvi rankos nebūtų suskubusios jos pri- 
laikyti 17 draugiškas balsas jai nebūtų pašnabždėjęs: 

— Drąsos, Karmelita! Ir didžiuokitės: nuo šio va- 
karo jums nereikia niekieno paramos! 

Prieš užmerkdama akis dar suspėjo atpažinti Liūudo- 
viką — tą Žiaurųjį bičiulį, sugrąžinusi ją gyveniman. 

Paskutinįsyk atsiduso, liūdnai papurtė galvą ir 
nualpo. 

Tiktai dabar pro jos užmerktas akis prasisunkė ir 
nuriedėjo atšalusiais skruostais dvi ašaros. 

Abi moterys perėmė ją iš Liudoviko; pastarasis 
atvyko Karmelitai dainuojant — įėjo be garso, be pri- 
statymo ir atsirado pačiu laiku, kad sugautų ją į savo 
rankas. | 

— Nieko,— tarė jis abiem bičiulėms,— tokios kri- 
zės jai veikiau į naudą nei žalingos... Lai pauosto iš to 
buteliuko: per penkias minutes atsigaus. | 

Generolo padedamos, Regina ir Lidija nunešė Kar- 
melitą į miegamąjį, tačiau seniokas pasiliko prie slen- 
ksčio. 

Karmelitai -dingus ir klausytojams po Liudoviko 
žodžių nurimus, pristabdytas entuziazmas vėl prasi- 
veržė iš visų pusių. 

Sutartinai suskardėjo susižavėjimo šūksniai! 


XVII + KAMILIO PETARDOS SAUDO 
PRO SALĮ 


Kai pakankamai prisigėrėta būsimosios debiu- 

tantės talentu, kai jos garbei išsemta visos liaupsių 
atsargos, kiekvienas iš laimingųjų klausytojų, pažadė- 
jęs ją aukštinti savame ratelyje, pamažu patraukė iš 
buduaro į svetainę, kur suskambo pirmieji orkestro 
akordai — taigi nuo muzikos pereita prie šokio. 

Vienintelis pažymėtinas per šia proga kilusį su- 
bruzdimą epizodas, kurį paminėsime, kadangi jisai sa- 
vaime siejasi su mūsų drama, — tai netaktas, kurį 
padarė Kamilis de Rozanas, neapgalvotai kreipęsis į 
žmones, gerai susipažinusius su Karmelitos istorija. 

Ponią de Rozan, jo žmoną, dailutę penkiolikmetę 
. kreolę, laikinai užvaldė viena našlaujanti amerikie- 
tiškos kilmės dama, apsiskelbusi.jos giminaite 

Matydamas, kad žmona pateko nelyginant šeimos 
glėbin, Kamilis pasinaudojo proga vėl tapti viengungiu. 

Pastebėjo Liudoviką, savo seną moksladraugį, be- 
maž bičiulį; tad, vos tik svetainėje vėl įsiviešpatavo 
rimtis, vos dingo Karmelita, kurios nuoalpį jis palaikė 
paprastu jauduliu, su gyvu ką tik vėl atvykusio ir 
sutikusio seną pažįstamą svetimšalio įkarščiu, tiesda- 
mas ranką, nuskubėjo prie jaunojo gydytojo: 

— Prisiekiu Hipokratu! — sušuko jis.— Juk čia 
Liudovikas! Kaip ponas Liudovikas laikosi? 

— Prastai— šaltai atsakė jaunasis gydytojas. 

— Prastai — pakartojo kreolas.— Bet jūsų skruos- 
tai žydėte žydi! 

— Kas iš to, pone, jei mano širdyje gruodas. 

— Kokia nors graužatis? 


— Daugiau — sielvartas. 

— Sielvartas? 

— Begalinis! 

.— Dieve mano! Vargše Liudevikai nejau netekot 
gimdytojo? 


— Netekau brangesnio nei gimdytojas. 

— Kas gi gali būti brangesnis už gimdytoją? 
— Bičiulis... nes tai retesnis dalykas. 

— Ar aš jį pažinojau? 

— Labai gerai. 

— Vienas iš mūsų koležo draugų? 

— Taip. 

— Ak, vargšas vaikinas! — neapsakomai abejin- 
gai tarė Kamilis.— Ir kaip jis vadinosi? 

— Kolombanas,— sausai atsakė Liudovikas, nusi- 
lenkė ir atsuko jam nugarą. 

Kreolas vos neįsikibo Liudovikui į gerklę; beje, 
mes sakėme; kad jis turėjo proto: susivokė suklydęs; 
staigiai apsigręžė, atidėdamas kerštą geresnei progai. 

Tikrai, jeigu Kolombanas numirė, Liudovikas tu- 
rėjo teisę stebėtis, kodėl Kamilis tokio įvykio nenuliū- 
dintas. 

Bet kaipgi jis galėjo nuliūsti, jeigu apie tą įvykį 
nežinojo? 

Vargšas Kolombanas — toksai jaunas, gražus ir 
stiprus, nuo ko gi jis galėjo numirti? 

Kamilis akimis paieškojo Liudoviko, norėdamas 
jam pasakyti, jog apie tai nežinojo, ir pasiteirauti smul- 
kiau apie jų bendro bičiulio mirtį; bet šis jau buvo 
dingęs. 

Vis tebeieškodamas Liudoviko, Kamilis akimis 
užkliuvo už jaunikaičio, kurio simpatiškas veidas jam 
pasirodė lyg pažįstamas; tik negalėjo tam veidui pri- 
derinti vardo. Neabejojo — buvo jį matęs; bemaž tik- 
rai kažkada jį pažinojo. Jeigu teisės mokykloje, — o 
tas visai tikėtina, — tai šis jaunikaitis galėtų jam su- 
teikti trokštamą informaciją. 

Tad nužingsniavo prie jo: 

— Atleiskite, pone, — tarė,— tik šįryt atvykau iš 
Luizianos, kuri maždaug pusiaukelėje tarp abiejų po- 
lių; savaime suprantama, nukeliavau du tūkstančius 
mylių jūra, dėl to mano smegeninė tarytum vis dar in- 
telektualiai supasi bei kilnojasi, praradusi įžvalgumą 
ir atmintį... Taigi dovanokite man už klausimą, kurį 
turėsiu garbės jums užduoti. 

— Aš jūsų klausaus, pone, — pakankamai manda- 
giai, bet gana sausai atsakė jo užkalbintasis. 

— Man regis, pone, — vėl prašneko Kamilis, — kad 
per savo paskutinį apsilankymą Paryžiuje keliomis ap- 
linkybėmis esu jus.matęs; ir kai dabar pastebėjau jūsų 
veidą, man jis pasirodė iš anksčiau pažįstamas... Gal 

jūsų atmintis geresnė nei mano, ir ar teikėtės mane 
pažinoti? 

— Esate teisus, aš jus puikiai pažinojau, pone de 
Rozanai,— atsakė jaunikaitis. | 

— Ak, jūs žinote mano pavardę? — džiugiai sušuko 
Kamilis. 

— Kaip matote. 

— Ir gal teiksitės man pasakyti savąją? 

— Vadinuosi Žanas Roberas. 

— A, taip, taip, Žanas Roberas... Po šimts! Tikrai 
neapsirikau — aš jus pažinojau! Vienas iš mūsų gar- 
siausių poetų .ir vienas iš geriausių mano draugužio 
Liudoviko bičiulių, jei neklystu... 

— Ir kuris buvo vienas geriausių Kolombano bi- 
čiulių,— atsakė Zanas Roberas, sausai nusilenkdamas 
kreolui ir nusigręždamas. 

Bet Kamilis jį sųstabdė. 

— Pone, dėl Dievo meilės! — pašaukė.— Jūs ant- 
rasis, kalbantis apie Kolombano mirtį... Gal malonė- 
tumėte smulkiau papasakoti apie šią mirtį? 

— Ką būtent? 

— Noriu sužinoti, nuo kokios ligos Kolombanas 
numirė? 

— Jis numirė ne nuo ligos. 

— Nejau buvo nukautas dvikovoje? 

— Ne, pone, jis nebuvo nukautas dvikovoje. 

— Tad, galų gale, kaip jis žuvo? 

— Jis nusitroškino, pone. 

Ir šįsyk Zanas Roberas nusilenkė Kamiliui taip 
šaltai, jog šis, beje, gerokai nustebintas, nė nepamanė 
darkart jį sustabdyti. 

— Mirė! — sumurmėjo Kamilis.— Mirė nusi- 
troškinęs! Kas būtų galėjęs taip pagalvoti apie Kolom- 
baną, tokį dievobaimingą?.. O! Kolombanas! 

Ir Kamilis iškėlė rankas į dangų — kaip žmogus, 
kuriam reikia darsyk pakartoti, kad patikėtų. 

Keldamas rankas į dangų, Kamilis pakėlė ir akis, 
o pakėlęs jas, pastebėjo jaunikaitį, atrodė, paskendusį 
giliausiuose apmąstymuose. 

Atpažino menininką, kurį jam parodė per sam- 

brūzdį po Karmelitos nuoalpio, kaip vieną neva žymes- 
niųjų tapytojų. Sio jaunikaičio veide atsispindėjo karš- 
čiausias susižavėjimas. 

Tai buvo Petriusas, kuriam nepaprastos Karme- 
litos valios pastangos vienu metu sukėlė liūdesį ir pa- 
sididžiavimą. Menininkai savo širdimi, savo siela kito- 
kie nei visi Žmonės; menininkams galbūt daugiausia 
lemta kentėti, bet kadangi jie taip karališkai įveikia 
kančią, tai stovi skyrium nuo visų! 

Kamilis apsiriko dėl Petriuso veido išraiškos: pa- 
prastų paprasčiausiai palaikė ją mėgėjo, pagauto eks- 
tazės; tad nuėjo prie jo, ketindamas pareikšti kuo ma- 
loniausią komplimentą: 

— Pone,— tarė,— jei būčiau tapytojas ir norėčiau 
pavaizduoti kilnaus žmogaus susižavėjimą didžio ma- 
estro muzika, pasirinkčiau tik jūsų veidą. 

Petriusas nužvelgė Kamilį su šalta panieka, nusi- 
lenkė, tačiau. nieko neatsakė. 

Kamilis varė toliau: 

— Gerai nežinau, kiek prancūzai žavisi dieviškojo 
Rosinio muzika; bet mūsų kolonijose dėl jos tiesiog 
kraustomasi iš proto: tai nelyginant aistra, šėlsmas, 
fanatizmas! Turėjau bičiulį, vokiškos muzikos gerbėją, 
tai jį užmušė dvikovoje už tą, jog teigė, neva Mocartas 
puikesnis už Rosinį ir pareiškė esą Nozze di Figaro! 
jam geriau patinka nei Sevilijos kirpėjasž. O aš prisi- 
pažįstu, esu Rosinio šalininkas ir statau jį šimtą pėdų 
aukščiau Mocarto... Tokia mano nuomonė, ir prireikus 
ginsiu ją iki mirties. 

— Tikiuosi, tokia nebuvo jūsų bičiulio Kolombano 
nuomonė, pone,— šaltai nusilenkė kreolui Petriusas. 

— Ak, po šimts! — sušuko Kamilis.— Kadangi vi- 
si čia susitarę kalbėti man apie Kolombano mirtį ir ka- 
dangi jūs elgiatės kaip visi, pone, -tai pasakykite, ar 
dėl Rosinio pergalės prieš Mocartą jis nusitroškino? 

— Ne, pone,— nepaprastai mandagiai atrėmė Pet- 
riusas.— Jis nusitroškino todėl, kad mylėjo Karmelitą, 
ir pasiryžo veikiau numirti nei išduoti bičiulį. 

Kamilis šūktelėjo ir užsidengė rankomis veidą, lyg 
staiga apžilpintas. 

"Tuo tarpu Petriusas, kaip vienas po kito buvo pa- 
sielgę Liudovikas ir Žanas Roberas, perėjo iš buduaro 
į svetainę. | 

Kai Kamilis, šiek tiek atsigavęs nuo patirto su- 
krėtimo, atitraukė rankas nuo veido ir atsimerkė, išvy- 
do prieš save, — o to dar jam nebuvo atsitikę nuo pat 
pradžios, kada įžengė į Marando svetaines, — gražių 
bei išdidžių manierų jaunikaitį, besirengiantį jį užkal- 
binti, vos tik jis bus tam pasiruošęs. 

— Pone,— tarė jaunikaitis,— sužinojau, kad jūs 
dar tik šį rytą atvykote iš kolonijų ir kad šį vakarą 
pirmąsyk buvote pristatytas ponui ir poniai de Maran- 
dams. Ar nesutiktumėt suteikti garbę, leisdamas man 
pabūti jūsų globėju mūsų bendro bankininko svetainėse 
i» vedliu po sostinės malonumų vietas? 

Tasai paslaugusis čičeronė“ buvo grafas Loreda- 
nas de Valženezas, kuris, kai tik šie įėjo, iškart pa- 
stebėjo dailią La Kamilio de Rozano importuotą 
Prancūzijon, ir kuris bandė užmegzti gerus santykius 
su vyru, kad, progai pasitaikius, galėtų užmegzti juos 
dar geresnius su Žmona. 

Sutikęs žmogų, apsikeitusį su juo dešimčia žodžių 
17 nepaminėjusį tarp jų Kolombano vardo, Kamilis leng- 
viau atsiduso. 

Suprantama, jis mielai priėmė Valženezo pasiū- 
lymą. 

"Tad abu jaunikaičiai pasuko į svetaines, kur vyko 
šokiai; kaip tik užgrojo įžangą valsui, ir juodu įėjo 
šokiui prasidedant. 

Pirma persona, kurią juodu sutiko įžengdami sve- 
tainėn, — sakytum, brolis buvo paskyręs pasimaty- 
mą — taip atrodė panašu, kad ji laukia! — tai panelė 
Siuzana de Valženez. 

— Pone,— tarė Loredanas,— leiskit jums prista- 
tyti mano seserį, panelę Siuzaną de Valženez. 

Ir nelaukdamas, kol Kamilis atsakys, nors, beje, 
šio atsakymą galėjai išskaityti iš akių, grafas pridū- 
rė: 

— Brangioji Siuzana, pristatau jums naują bičiu- 
lį, poną Kamilį de Rozeną, džentelmeną iš Amerikos. 


128 


— O, betgi, mielasis Loredanai, jūsų naujasis bi- 
čiulis man seniai pažįstamas! — atsakė Siuzana. 

— Se tau! Iš kurgi? 

— Kaip, — netverdamas išdidžiu džiugesiu atsilie- 
pė Kamilis, — aš turėjau garbės būti jums pažįstamas, 
panele? | 

— O, tai visai paprastai, pone! — paaiškino Siuza- 
na.— Versalio pensione, kurį dar visai neseniai pali- 
kau, labai artimai draugavau su dviem jūsų tėvynainė- 
mis. 

"Tuo metu salėje pasirodė Regina ir ponia de Ma- 
rand, palikusios kambarinės rūpesčiui atsipeikėjusią 
iš nuoalpio Karmelitą. 

Loredanas parodė nepastebimą ženklą seseriai, ku- 
ri jam atsakė nežymiu šypsniu. 

Ir kolei trečią kartą per pobūvį .Loredanas rengėsi 
atnaujinti su ponia de Marand vis pertraukiamą po- 
kalbį, Kamilis ir panelė de Valženez dar geresnės pa- 
žinties vardan leidosi į svaigų valso sūkurį, pražūda- 
mi gazo, atlaso ir gėlių okeane. 


XVIII + KAIP NUMIRĖ MEILĖS 
ĮSTATYMAS! 


Grįžkime kiek atgal; mat susigriebėme, kad besi- 
skubindami patekti pas ponią de Marand mes nesivar- 
žydami aplenkėme įvykius bei dienas, kuriems dera 
turėti savo vietą šiame pasakojime, kaip ją turėjo isto- 
rijoje. 
 Prisimename skandalą, kilusį ryšium su hercogo 
de La Rošfuko laidotuvėmis. 

Kadangi kai kurie iš pagrindinių mūsų knygos vei- 
kėjų per jas turėjo tam tikrą vaidmenį, pamėginome 
papasakoti su visomis smulkmenomis tą baisiąją sceną, 
kai policija pasiekė užsibrėžtą tikslą: suimti Sarantį ir 
pasitikrinti, kiek galima tikėtis pasipriešinimo iš gyven- 
tojų dėl paties baisiausio, koksai tik įmanomas dalyko: 
jų gerbto ir mylėto žmogaus palaikų išniekinimo. 


S. Salvatorius, I kui. 129 


Valdžios kalba tariant, įstatymai paėmė viršų! 
“Dar viena tokia pergalė, — sakė Pyras“, kuris bu- 

vo toli gražu ne konstitucinis karalius, o kupinas svei- 
ko proto tironas, — ir aš žuvęs!" Štai ką privalėjo sau 
pasakyti ir Karolis X po liūdnos pergalės ant Dangun 
Emimo bažnyčios laiptų. 

Iš tikrųjų, susierzinimas kilo didžiulis, ir ne tik 
minioje, — nuo kurios karalius buvo, bent šituo metu, 
pernelyg nutolęs, kad per įvairių socialinių sluoksnių 
atstumą pajustų jos drebėjimą,— bet ir Perų rūmuose, 
nuo kurių jį teskyrė ant sosto laiptų patiestas kilimas. 

Kaip jau sakėme, perai visi kaip vienas jautėsi 
įžeisti hercogo de La Rošfuko palaikų išniekinimo. Ne- 
priklausomieji garsiai reiškė savo pasipiktinimą. Išti- 
kimesnieji jį užslėpė savo širdyje; bet čionai jis virė 
kaitinamas to baisaus patarėjo, kurio vardas — pui- 
kybė. Visi laukė progos atsilyginti ar ministrų kabine- 
tui, ar netgi karaliaus valdžiai už tą šlykštų policijos 
išpuolį prieš aukštuosius rūmus. 

Tokią progą jiems turėjo suteikti meilės įstatymo 
projektas. 

Jį pateikė įvertinti de Broli“, Portalisui*, Porta- 
lui?, ir Le Bastarui“. 

Kitų komisijos narių pavardes pamiršome — tebus 
tai pasakyta neketinant įžeisti nė vieno iš garbiųjų vyrų. 

Nuo pat pirmų posėdžių vertinančiųjų komisija 
pasirodė toli gražu neprijaučianti projektui. 

Netgi ministrai pradėjo susivokti, — su tokiu pačiu 
išgąsčiu, kurį patiria keliaujantys per nepažįstamą ša- 
lį, staiga atsidūrę ties bedugnės kraštu, — kartojame, 
netgi ministrai pradėjo susivokti, kad po politiniu klau- 
simu, kuris rodėsi esąs pagrindinis, slypėjo ne mažiau 
rimtas dar kitas atskiras klausimas. 

Iš tiesų, įstatymas prieš spaudos laisvę, ko gero, 
ir būtų buvęs priimtas, jeigu jis tebūtų kėsinęsis į in- 
telekto teises. Argi buržuazijai, tai svarbiausiajai epo- 
chos jėgai, rūpėjo intelekto teisės? Tačiau įstatymas 
prieš spaudos laisvę kėsinosi į materialinius intere- 
sus — o tai kur kas labiau rūpimas klausimas visiems 
tiems Tukė leidyklos? Voltero raštų prenumeratoriams, 

kurie skaitė “Filosofinį žodyną"?, pasiimdami tabako iš 
Chartijos pavidalo tabokinės. 

"Tiems vargšams neregiams, gaunantiems po šimtą 
Lūkstančių frankų algos, pamažu padėjo praregėti tai, 
kad visos formuluotės, nukreiptos prieš spaudos laisvę 
bei verslo interesus, Perų rūmų komisijos buvo vien- 
balsiai atmestos, nors to.anaiptol nesitikėta. 

"Tuomet jie pradėjo nuogąstauti, jog įstatymo gali 
visiškai nepriimti. 

Mažų mažiausias vyriausybės laukęs nemalonu- 
mas — tai, kad projektas bus pateiktas Perų rūmams 
su tokiomis pataisomis, jog šios galop sužlugdys įsta- 
tymo veiksmingumą. 

Teko rinktis — atsitraukti, susitaikyti su pra- 
laimėjimu ar galbūt eiti aplinkiniu keliu. Sušaukė ta- 
rybą: kiekvienas pasidalijo su visais savo būgštavi- 
mais, ir nutarta diskusiją atidėti kitam posėdžiui. 

O per tą laiką Vilelis? apsiėmė, pasitelkęs vieną iš 
sau įprastų kombinacijų, užtikrinti ministrų kabinetui 
aukštuosiuose rūmuose tokią pat nuolankią ir tokią 
pat pastovią disciplinuotą daugumą, kokią jis turėjo 
Atstovų rūmuose. 

Galiausiai tokiomis aplinkybėmis ištiko inciden- 
tas, galutinai sužlugdęs įstatymo projektą. 

Balandžio 12-oji — viena iš tų dienų, kurią mes 
taip nesivaržydami peržengėme,— buvo pirmo Karolio 
X sugrįžimo į Paryžių 1814-aisiais metinės. Tą dieną 
nacionalinė gvardija aptarnaudavo visus Tiuilri kari- 
nius postus, pakeisdama visus kitus rūmų padalinius. 

"Tokia malonė — tai karaliaus atpildas nacionali- 
nei gvardijai už ištikimybę, nes ji keletą savaičių tada 
buvo jo vienintelė apsauga; be to, jis norėjo parodyti, 
jog pasitiki paryžiečiais. 

Bet visiškai nenumatytai šįsyk balandžio dvylik- 
toji išpuolė Didįjį ketvirtadienį. 

O Didijį ketvirtadienį karalius Karolis X, nepa- 
prastai pamaldus, negalėjo kreipti savo minčių į jokią 
politinę veiklą: tad gvardijos tarnyba buvo perkelta iš 
12-osios į 16-ąją, iš Didžiojo ketvirtadienio į Velykų 
pirmadienį. 

Taigi 16-osios rytą, gvardijai pradedant eiti tar- 
nybą, kai bokšto laikrodis išmušė devynias, karalius 
Karolis X, vilkįs nacionalinės gvardijos generolo mun- 
duru, lydimas dofino ir apsuptas gausaus štabo, nusi- 
leido nuo Tiuilri prieangio. 

Nuvyko į Karuselės aikštę, kur buvo susirinkę vi- 
sų nacionalinės gvardijos legionų, tarp jų ir kavaleri- 
jos, išskirtos dalys. | 

Atsidūręs prieš nacionalinės gvardijos rikiuotę, ji- 
sai savo papratimu širdingai, karštai nusilenkė. 

"Nors per savo eilines promenadas Karolis X, pa- 
mažu vis prarandantis populiarumą,— ne dėl asme- 
ninių ydų, bet dėl jo vyriausybės, vykdančios antina- 
cionalinę politiką, klaidų, — kartojame, nors per savo 
eilines promenadas Karolis X jau visus metus buvo 
įpratęs prie gana šalto sutikimo, vis dėlto kartkartėmis 
sugebėdavo siunčiamomis miniai šypsenomis ir pasvei-. 
kinimais susilaukti prijaučiamų šūksnių. 

Tačiau tą dieną sutikimas buvo ledinis. Jokio pa- 
kilimo, jokio entuziazmo; keletas skystų riktelėjimų 
“Tegyvuoja karalius!" — nedrąsių ir, vos tik pasigirdu- 
sių, tuojau pat, sakytum, įstrigusių gerklėje. 

Atlikęs apžiūrą, kupina liūdno kartėlio širdimi jis 
apleido Karuselės aikštę, kaltindamas dėl tokio mi- 
nios sutikimo ne savo valdžios sistemą, bet dienraščių 
šmeižtus, patylomis rezgamas liberalų partijos intrigas. 

Kelissyk apžiūros metu pasigręžė į savo sūnų, tarsi 
jo klausdamas, bet dofinas pasižymėjo keista savybe 
būti išsiblaškęs, nors mintimis pernelyg toli nenuklys- 
davo. Mašinaliai sekė paskui savo tėvą ir grįždamas į 
rūmus gerai suvokė šiek tiek pasijodinėjęs, tikrai žinojo 
dalyvavęs karių apžiūroje, tačiau būtų nesugebėjęs pa- 
sakyti, kokios ginklo rūšies kariai žygiavo priešais jį. 

Tad senasis karalius, besijaučiantis vienišas savo 
didybe, silpnas savo dieviškąja teise, kreipėsi ne į do- 
finą, o į šešiasdešimtmetį žmogų, vilkintį Prancūzijos 
maršalo munduru su dviguba Sventojo Liudviko ir 
Šventosios Dvasios ordinų juostele. 

Tasai žmogus — tai vienas iš senų, šlovingųjų 
Prancūzijos vardų: Medoko pulko kareivis, Meco sava- 

norių bataliono, paskiau — Pikardijos pulko vadas, 
nugalėtojas prie Triro!? Manheimo tilto! herojus, Di- 
džiosios armijos“ grenadierių junginio komendantas, 
laimėtojas prie Ostrolenkos!?, mūšių prie Vagramo“, 
Berezinos!?, Bauceno!“ dalyvis, karališkosios gvardijos 
generolas majoras, Paryžiaus gvardijos vyriausiasis va- 
das; visų kautynių, kuriose dalyvavo, invalidas; nešio- 
jantis kūne žymes po dvidešimt septynių sužeidimų — 
penkiais daugiau nei Cezario!', bet kuriuos jis išgyve- 
no; žodžiu, tai maršalas Udino, Redžo hercogas“. 

Karolis X paėmė senąjį karį už parankės ir pa- 
traukė tolėliau nuo laukiančių jo didenybės sugrįžtant 
dvariškių būrio. 

— Nagi, maršale,— tarė jam,— būkite man atvi- 
ras. 

Maršalas nustebęs pažvelgė į karalių — taigi ir 
šio neliko nepastebėta nacionalinės gvardijos tyla bei 
šaltis. 

— Atviras, sire? 

— Taip, noriu sužinoti tiesą. 

Maršalas nusišypsojo. 

— Jus stebina, kad karalius nori sužinoti tiesą. 
Vadinasi, kai kas mus gerokai apgaudinėja, brangusis 
maršale? 

— Betgi sire, kiekvienas stengiasi kaip išmano. 

— O jūs? 

— Aš niekad nemeluoju, sire! 

— Taigi kalbate tiesą? 

— Laukiu, kad mane jos paklaustų. 

— Ir tada? 

— Sire, lai jūsų didenybė manęs paklausia, tuo- 
met pamatys. 

— Tad štai, maršale, ką manote apie apžiūrą? 

— Salta! 

— Apskritai vos vos šaukta “Tegyvuoja karalius!" 
Ar tą pastebėjote, generole? 

— Pastebėjau, sire. 

— Vadinasi, nebenusipelnau savo liaudies pasiti- 
kėjimo ir meilės? 

Senasis karys nutilo. 

— Ar girdite mane, maršale? — paklausė Karolis X. 
— Taip, sire, girdžiu. 


— Taigi aš- klausiu, ar, jūsų nuomone — girdite 
maršale? — klausiu, ar, jūsų nuomone, nebenusipel- 
nau savo liaudies pasitikėjimo ir meilės? 

— Sire! 


— Jūs man žadėjote tiesą, maršale! 

— Ne jūs to nenusipelnote, sire, bet jūsų minist- 
rai... Deja, liaudis nesupranta jūsų konstitucinio valdy- 
mo subtilybių: i» karalius, ir ministrai — jai tas pat. 

— Bet ką aš padariau? — sušuko karalius. 

— Jūs nieko nepadarėte, sire, bet leidote daryti. 

— Maršale, prisiekiu jums, aš kupinas geriausių 
norų. 

— Esama priežodžio, sire, pagal kurį pragaras 
jais grįstas! 

— Na, maršale, pasakykite man visa, ką galvo- 


jate. 
— Sire— atsakė maršalas, — būčiau nevertas 
karaliaus malonių, jeigu... nepaklusčiau jo įsakymui. 
— Taigi? 


— Taigi, sire, aš manau, kad jūs geras ir teisin- 
gas valdovas, bet jūsų didenybė apsuptas ir apgau- 
dinėjamas patarėjų — arba aklų, arba nemokšų, kurie 
nieko nemato ar nesupranta, ką mato. 

— Teskite, tęskite. 

— Visuomenės balsas mano lūpomis jums sako, 
kad tikrai turite prancūzo širdį ir kad reikia skaityti 
jūsų širdyje, o ne kur kitur. 

— Vadinasi, esama nepasitenkinimo? 

Maršalas nusilenkė. 

— Ir dėl ko gi šis nepasitenkinimas? 

— Sire, įstatymas dėl spaudos giliai ir mirtinai 
žeidžia gyventojus. | 

— Jūs. manote, kad aš kaip tik dėl to šiandien 
buvau šaltai sutiktas? 

— Sire, aš tuo įsitikinęs. 

— Tad, maršale, jūsų patarimas? 

— Dėl ko, sire? 

— Ką turiu daryti? 

— Sire, ne man patarinėti karaliui. 

— Kodėl ne, jeigu aš prašau. 

— Sire, jūsų didelė išmintis... 

— Ką darytumėte manimi dėtas, maršale? 

— Aš kalbu tik įsakytas karaliaus... 

— Dar daugiau, hercoge,— atrėmė Karolis X su 
didybe, kurios kartais jam nestokodavo,— mano pra- 
šomas. 

— Ką gi, sire,— vėl prašneko maršalas, — liepkite 
atšaukti įstatymą; sukvieskite dar kartą apžiūrai visą 
nacionalinę gvardiją ir iš jos sutartinių sveikinimų 
pamatysite, kokia buvo tikroji šiandieninės tylos prie- 
žastis. 

— Maršale, įstatymas bus atšauktas rytoj. Pats 
paskirkite apžiūros dieną. 

— Sire, ar jūsų didenybė sutinka, kad ji įvyktų 
paskutinį mėnesio sekmadienį, tai yra balandžio 29-ąją? 

— Pats duokite įsakymą: juk jūs — vyriausiasis 
nacionalinės gvardijos vadas. 

Tą patį vakarą Tiuilri susirinko Valstybės taryba, 
ir nepaisant atkaklaus kai kurių jos narių priešinimo- 
si karalius pareikalavo nedelsiant atšaukti meilės įsta- 
tymą. 

Ministrai, kad ir tikėjosi pritaikę šį įstatymą susi- 
laukti naudos, gavo paklusti valdovo valiai. Beje, atsi- 
imti įstatymo projektą buvo išmintinga — tai atsargos 
priemonė, apsauganti juos nuo tikros ir galutinės ne- 
sekmės Perų rūmuose. Ė 

Kitą dieną po šios karinės apžiūros, tai yra po 
šios nacionalinės gvardijos manifestacijos, kurios pa- 
sekmes taip deramai įvertino karalius ir kurios 
priežastį taip teisingai nustatė maršalas Udino, prasi- 
dedant Perų rūmų posėdžiui, Peronė!? paprašė žodžio 
ir iš tribūnos perskaitė įsaką, kuriuo buvo atšaukia- 
mas įstatymo projektas. Iš visų keturių Prancūzijos 
pusių ir iš visų laikraščių — tiek rojalistinių, tiek 
liberaliųjų — atskriejo galingas džiūgavimas. 

Vakare Paryžiuje įsižiebė iliuminacija. 

Ilgos spaustuvės darbininkų kolonos žygiavo po 
miesto gatves ir viešąsias aikštes šūkaudamos: “Tegy- 

vuoja karalius! Tegyvuoja Perų-rūmai! Tegyvuoja spau- 
dos laisvė!“ 

Sios eitynės, gausūs smalsuolių samplūdžiai, 
užtvindę bulvarus, krantines, gretimas gatves, plūstan- 
tys visomis didžiosiomis magistralėmis iki Tiuilri, kaip 
kraujas plūsta linkui širdies; šie minios šauksmai, pro 
langus mėtomų petardų sproginėjimai, aukštyn šau- 
nančios padegtos raketos, nusėjančios dangų tuoj pat 
išnykstančiomis žvaigždėmis, gausybė šviesų, nuka- 
binėtų ant visų pastatų, išskyrus visuomeninius, — 
visas tasai triukšmas, visas tasai spindesys sudarė 
šventės įspūdį, linksmybės nuotaiką, ko paprastai stig- 
davo per oficialias, valdžios įsakytas iškilmes. 

Nemažiau džiūgauta ir kituose didžiuosiuose ka- 
ralystės miestuose; atrodė, tarsi ne Prancūzija būtų 
pasiekusi vieną iš sau įprastų pergalių, bet lyg asme- 
niškai triumfuotų kiekvienas prancūzas. 

Šis džiugesys reiškėsi ne tik visuotiniais bet ir 
individualiausiais pavidalais; kiekvienas stengėsi sa- 
vaip išreikšti pasitenkinimą. 

Vienur — susitelkę aikštėse ar žygiuojantys gat- 
vėmis dideli chorai traukė tautiškas giesmes; kitur — 
improvizuoti fejerverkai, pereinantys į visokiausias liau- 
diškas išdaigas, arba šokiai, besitęsiantys kiaurą nak- 
tį; trečiur — vaikštynės su deglais, vykstančios kaip 
antikinės eitynės pėsčiomis bei raitomis; dar kitur — 
triumfo arkos ar'kolonos, išmargintos užrašų; visur — 
žėrinčios iliuminacijos, kurios ypač žavingos buvo Lio- 
ne: abiejų upių krantus, pagrindines miesto gatves, 
daugybę jo gausių priemiesčių terasų juosė tokie tar- 
tum ugnies kaspinai, atsispindintys Ronos ir Sonos 
vandenyse. 

Marengas?' nebuvo įkvėpęs didesnio pasididžiavi- 
mo, Austerlicas2 — didesnio entuziazmo. 

Mat ir viena, ir kita pergalė buvo tik triumfas, o 
tai, kad žlugo meilės įstatymas — kartu ir triumfas, ir 
kerštas, Prancūzijos įsipareigojimas išsivaduoti nuo tos 
vyriausybės, kuri per kiekvieną naują savo posėdį bu- 
vo užsibrėžusi panaikinti kurią nors iš pagrindinio su- 
sitarimoŽ pažadėtų, garantuotų, įteisintų laisvių. 

Šis akivaizdus viešosios sąmonės pasireiškimas, 
ši Liaudies demonstracija, šisai spontaniškas viso krašto 
džiūgavimas, sužinojus, kad įstatymo projektas atsi- 
imtas, apstulbino ministrus, kurie nusprendė tą patį 
vakarą, aidint visam šitam triukšmui bei bruzduliui, 
visi kaip vienas nukakti pas karalių. 

Pasiprašė priimami. 

Imta karaliaus ieškoti. 

Nebuvo išvykęs, ir vis dėlto jo neaptikta nei didžio- 
Joje svetainėje, nei darbo kabinete, nei pas dofiną, nei 
pas hercogienę de Beri. 

Tad kurgi galėjo jis būti? 

Kamerdineris pasakė, jog matė jo didenybę, lydi- 
mą maršalo Ūdino, einantį link vedančių į Laikrodžio 
priestato stogo terasą laiptų. 

Pasikelta šiais laiptais. 

Čia, ryškiai išsiskiriantys tviskančio mėnulio ir 
greitai dangumi lekiančių nusidabrintų debesų fone, 
stovėjo du žmonės, iš viršaus žvelgdami į visą tą trių- 
kšmą, visas tas šviesas. 

"Tuodu žmonės — tai Karolis X ir maršalas UŪdino. 

Jiems pranešė apie ministrų atsilankymą. 

Karalius pažvelgė į maršalą: 

— Ko jie čia atėjo? 

— Pareikalauti iš jūsų didenybės kokios nors rep- 
resinės priemonės prieš visuotinį džiaugsmą. 

— Paprašykite tuos ponus pasikelti čionai, — pa- 
liepė karalius. 

Gerokai nustebę, ministrai nusekė paskui adju- 
tantą, kuriam kamerdineris perdavė karaliaus įsakymą. 

Po penkių minučių taryba susirinko ant Laikrodžio 
priestato stogo terasos. 

Balta vėliava — Taileburgo?, Buvinož ir Fonte- 
nuaŽ vėliava — grakščiai plaikstėsi plazdenama švel- 
naus vėjelio gūsių, tarytum kupina išdidumo, kad gir- 
di šiuos neįprastus valiavimus. 

Į priekį išėjo Vilelis. 

— Sire,— tarė,— sujaudintas pavojaus, gręsiančio 
jūsų didenybei, ateinu su savo kolegomis... 

Karalius jį pertraukė: 

— Pone,— paklausė,— paruošėt savo kalbą prieš 
palikdamas finansų ministerijos rūmus, tiesa? 

— Sire..: 

— Aš neatsisakau ją išklausyti, pone; bet prieš tai 
noriu, kad jūs nuo šios terasos, iš kur matosi visas Pa- 
ryžius, pasižiūrėtumėte ir paklausytumėte, kas dedasi. 

Ir karalius ištiesė ranką į šią šviesų jūrą. 

— Vadinasi, — išdrįso prasižioti Peronė,— jūsų di- 
denybė reikalauja mūsų atsistatydinimo? 

— E! Kas gi jums kalba apie atsistatydinimą, po- 
ne? Aš nieko nereikalauju, tik sakau jums pažiūrėti ir 
paklausyti. | 

Minutėlei stojo tyla, bet ne- gatvėse, — tos, atvir- 
kščiai, darėsi vis triukšmingesnės ir džiugesnės, — o 
tarp įžymiųjų stebėtojų. 

Maršalas laikėsi nuošalyje su pergalinga šypsena 
lūpose, karalius, vis dar ištiesęs ranką, paeiliui pasi- 
sukdamas į keturias pagrindines puses, savo aukštų 
ūgiu, — nors ir sulinkęs nuo metų naštos, tačiau iškil- 
mingomis aplinkybėmis atsitiesiantis,— pranoko visus 
tuos žmones. Sią akimirką savo mintimis kaip ir ūgiu 
jis buvo aukštesnis už juos visa galva! | 

— Dabar kalbėkite, pone de Vileli, — vėl prašneko 
karalius.— Ką turite man pasakyti? 

— Nieko, sire— atsakė Valstybės tarybos pirmi- 
ninkas,— mums telieka pareikšti jūsų didenybei savo 
pagarbą. 

Karolis X nusilenkė, ministrai pasišalino. 

— Iš tikrųjų, maršale, manau, kad jūs buvote tei- 
sus, — pasakė karalius ir nuėjo į savo apartamentus. 

Per kitą Valstybės tarybos posėdį karalius pareiškė 
ministrams pageidaująs balandžio 29-ąją surengti ka- 
riuomenės apžiūrą. 

Tokį norą jo didenybė išsakė balandžio 25-ąją. 

Ministrai iš pradžių pabandė pasipriešinti kara- 
liaus valiai; tačiau pastaroji buvo pernelyg tvirta, jog 
pasiduotų prastiems asmeninės naudos ginklams. Tuo- 
met jie nusileido su išlyga, kad nacionaliniai gvardie- 
čiai bus apsaugoti nuo kurstytojų bei provokatorių, 
kurių aplink juos netrūksta. 

Rytojaus dieną išleistas potvarkis, kuris skelbė. 
esą "karalius per balandžio 16-osios paradą buvo pa- 
garsinęs, jog siekdamas įrodyti savo palankumą ir at- 
sidėkoti nacionalinei gvardijai, ketinąs surengti jos 
apžiūrą, todėl šioji apžiūra įvyksianti sekmadienį, ba- 
landžio 29-ąją, Marso lauke." 

"Tai buvo didelė naujiena. 

Iš vakaro, tai yra 25-ąją, vienas spaustuvės darbi- 
ninkas, priklausantis slaptosioms draugijoms, atnešė 
Salvatoriui korektūrą potvarkio, kuris turėjo būti pa- 
skelbtas rytoj. 

Salvatorius ėjo 11-ojo legiono kvartirmeisterio pa- 
reigas. Suprantama, kodėl jis priėmė, dargi išsirūpino 
šį kvartirmeisterio laipsnį: tai buvo vienas iš daugelio 
būdų, kuriais naudojosi veiklusis karbonaras, kad ga- 
lėtų sužinoti Žmonių nuotaikas. 

Toji apžiūra buvo gera proga suvokti viešąją nuo- 
monę, ir Salvatorius nenumojo į ją ranka. 

Daugiau nei penki šimtai darbininkų, Ešo karš- 
tos pažiūros buvo jam žinomos, iki šiolei nuolat atsi- 
sakinėjo priklausyti nacionalinei gvardijai, teisinda- 
miesi išlaidomis uniformai įsigyti; keturi Salvatoriaus 
parinkti įgaliotiniai aplankė šiuos žmones namuose; 
kiekvienas jų gavo po šimtą frankų su sąlyga, kad tu- 
rės pilną aprangą ir stos kuopos rikiuotėn sekmadie- 
nį, balandžio 29-ąją. Nurodė jiems adresus siuvėjų, 
priklausančių draugijai ir įsipareigojusių pateikti pa- . 
skirtai dienai uniformą už aštuoniasdešimt penkis 
frankus. Kiekvienam žmogui liko po penkiolika frankų 
dovanų. 

Panašiai dėjosi dvylikoje apygardų. 

Merai, bemaž visi liberalai, buvo sužavėti tokios 
patriotiškumo apraiškos ir be jokių abejonių įteikė gin- 
klus naujiesiems savanoriams. 

Penki ar šeši tūkstančiai žmonių, prieš savaitę 
dar nepriklausę nacionalinei gvardijai, buvo tokiu bū- 
du apginkluoti ir aprengti. Visi šie žmonės privalėjo 
paklusti ne savo pulkininkų įsakymams, bet vien tik 
jiems pažįstamo karbonarų vado signalui. Vis dėlto, 


kadangi labiau prityrusiėji laikė, kad sukilimo laikas 

dar neatėjęs, aukštosios ventės vardu buvo įsakyta 
per apžiūrą nesiimti jokių priešiškų veiksmų. 

Savo ruožtu policija nesnaudė, akylai sekė ir klau- 
sėsi. Bet ką padarysi žmonėms, skubantiems paklusti 
karaliaus įsakymams? = 

Zakalis įterpė į kiekvieną legioną po dešimtį žmo- 
nių; tačiau ši mintis jam atėjo į galvą tik tuomet, kai 
sužinojo apie vykstantį judėjimą ir kai Paryžiaus siu- 
vėjai turėjo tiek darbo, jog daugumas Zakalio žmonių 
buvo gerai apginkluoti sekmadieniui, bet aprengti tik 
pirmadieniui. 

O tatai buvo per vėlu! 


XIX + BALANDŽIO 29-OSIOS | 
SEKMADIENIO APŽIŪRA 


Nuo tada, kai buvo paskelbtas potvarkis balandžio 
29-osios apžiūrai, iki pat šios apžiūros dienos, jautėsi, 
kad Paryžių krečia tie duslūs virpesiai, kurie yra po- 
litinių audrų pirmtakai bei pranašai. Niekas negalėjo 
pasakyti, kas lemia tą savotišką karštinę, nei ką ji pa- 
ti lėmė; bet nors ir nesuvokdami, koks kvaitulys juos 
ištikęs, žmonės susitikdavo, spausdavo vienas kitam 
ranką, klausdavo: 

— Būsite ten? 

— Sekmadienį? 

— Taip. 

— O kaipgi. 

— Žiūrėkit, nepraleiskite! 

— Nė nemanau! 

Paskiau vėl spausdavo vienas kitam ranką, — ma- 


sonai bei ventės nariai — su savo draugijos ženklu, 
kiti — paprastai, — ir išsiskirdavo tardami kiekvienas 
patsai sau: 


— Praleisti? Na, to betrūko! 

Nuo balandžio 26- -osios iki 29-osios liberalieji dien- 
raščiai tik ir kalbėjo apie šią apžiūrą, ragindami pi- 
liečius tenai būti bei patardami laikytis išmintingai. 

suprantama, ką reiškia šie iš po vyriausybės priešų 
plunksnų. einantys patarimai; jais norėta pasakyti: 
"Būkite pasiruošę bet kokiam įvykiui, nes įvykis tvyro 
ore, Ir išnaudokite progą!" 

Jaunieji mūsų knygos herojai šių trijų dienų ne- 
praleido abejingai. Toji karta, kuri taipgi yra ir mū- 
siškė, — privalumas tai ar trūkumas? — anais laikais 
dar turėjo tikėjimą, prarastą ne jos (jinai taip ir išliko 
širdimi jauna), bet paskui ją sekusios kartos, — tai da- 
bartiniai žmonės nuo trisdešimties iki trisdešimt penke- 
rių metų amžiaus. Tasai tikėjimas — tai laivas, kuris 
nuskendo per 1830-ųjų ir 1848-ųjų revoliucijas! — jos 
dar slypėjo ateityje, kaip kūdikis savo motinos įsčiose 
jau gyvena ir krūpčioja. 

Taigi kiekvienas iš mūsų jaunųjų bičiulių jautė 
šių trijų dienų poveikį — kas aktyviai, kas pasyviai. 

Salvatorius, vienas pagrindinių karbonarizmo — 
tos ano meto religijos — vadų; slaptų draugijų, organi- 
zuojamų ne tik Paryžiuje, ne tik departamentuose, bet 
ir užsienyje, siela; Salvatorius, kaip matėme, veikliai 
prisidėjo sustiprinant nacionalinės gvardijos eiles pen- 
kiais ar šešiais tūkstančiais patriotų, iki šiol jai nepri- 
klausiusių. Tie patriotai buvo aprengti, turėjo šautu- 
vus — šovinių gauti bus nesunkų; tam tikrą dieną, 
sutartu metu jie atsiras uniformuoti bei ginkluoti. 

Ziustenas, paprastas 11-ojo legiono kuopos šaulys; 
Ziustenas, kuriam iki šiolei menkai terūpėjo tie pa- 
viršutiniški santykiai, užsimezgantys tarp dviejų pilie- 
čių sargybos būste praleistą naktį, dvi valandas stovint 
poste; Žiustenas nuo tada, kai karbonarizme įžvelgė 
priemonę nuversti valdžiai, prie kurios didikas, dvasi- 
ninko remiamas, gali nebaudžiamas drumsti šeimų ra- 
mybę; Ziustenas ėmėsi propaguoti karbonarizmą su 
energija juo didesne, kad ligi šiolei slėpė savo pažiūras; 
o kadangi kvartale dėl taip gerai žinomų savo šeimos 
dorybių buvo vertinamas, mylimas, netgi gerbiamas, 
tai jo žmonės klausėsi kaip orakulo — tik ir troško, 
kad juos įtikintų ir dargi patys ateidavo įsitikinti. 

"O Liudovikas, Petriusas ir Zanas Roberas buvo 
tik paprasti bendraminčiai, tačiau kiekvienas veikė tam 

tikrą centrą. Liudovikas įkvėpdavo ir kreipdavo savo 
jaunus moksladraugius, teisės ir medicinos studentus, 
kurių gretas paliko visai dar neseniai; Petriusas — 
visą tą menininkų studijų jaunimą, tuo metu kupiną 
kūrybinio įkarščio ir tautinės ištikimybės; Žanas Ro- 
beras — visus, kurie laikė rankoje plunksną ir kurie, 
sekdami savo pripažintu vadovu literatūroje, buvo pa- 
sirengę taip pat sekti juo ir visose kitose srityse, kur 
tik šisai sumanytų leistis. 

Žanas Roberas priklausė raitajai nacionalinei gvar- 
dijai; Petriusas ir Liudovikas buvo nacionalinės gvar- 
dijos leitenantai pėstininkų dalyse.. 

Kiekvienas iš jų su savo meniniais, moksliniais ir 
meilės rūpesčiais, — mat šios jaunos širdys buvo atvi- 
ros visiems kilniems jausmams,— kiekvienas iš jų su- 
laukė balandžio 29-osios, patirdamas savo dalį to vi- 
suotinio virpulio, kurį mes konstatavome, nepajėgdami 
tiksliai nurodyti priežasties. 

Salvatoriaus sušaukti, 28-osios vakare susirinko 
pas Žiusteną. Čia Salvatorius rimtai ir paprastai su- 
pažindino savo keturis bendražygius su tuo, kas deda- 
si. Rytojaus dieną jis tikėjosi demonstracijos, bet ne 
neramumų; prašė jų tvardytis ir nieko rimtai nesiimti, 
kol iš jo paties nesužinos, kad metas atėjo. 

Pagaliau didžioji diena išaušo. Tai tikrai buvo sek- 
madienis — sprendžiant iš to, kaip atrodė Paryžiaus 
gatvės; daugiau negu sekmadienis: šventė. 

Nuo devintos valandos ryto legionai iš įvairių apy- 
gardų su muzikantais priešakyje marširavo po Paryžių, 
o juos ar šaligatviais, ar abiemis bulvarų pusėmis lydėjo 
gyventojai tų kvartalų, pro kuriuos jie žygiavo. 

Vienuoliktą valandą dvidešimt tūkstančių nacio- 
nalinių gvardiečių išsirikiavo kovine tvarka priešais 
Karo mokyklą, jausdami po savo kojomis Marso lauko 
žemę — tokią kupiną prisiminimų ir jų tėvų drebintą 
aną didžią Federacijos dieną, kuri iš Prancūzijos pa- 
darė tėvynę, o iš visų prancūzų — brolius. Marso lau- 
kas! Tai vienintelis paminklas, kuris turėtų likti po 
tos baisios revoliucijos, užsibrėžusios ne kurti, bet nai- 
kinti. Beje, ką siekė ji visų pirma sunaikinti? Senąją 

Burbonų rasę — ištiktas to apakimo, kuris yra už- 
krečiama karalių liga, jos vienas narys drįso ateiti 1r 
trempti šią žemę, karštesnę už Vezuvijaus lavą, judres- 
nę už Sacharos smiltis! 

Keletą metų nacionalinė gvardija neturėjo apžiūros. 
Savotiška toji pilietiškų kareivių galvosena: jeigu jiems 
įsako eiti sargybą — murma, jeigu juos paleidžia — 
sukyla. : 

Nacionalinė gvardija, pavargusi nuo neveiklos, at- 
siliepė į kvietimą. Sustiprinta šešiais tūkstančiais žmo- 
nių su nauja apranga, ji buvo visiškai sukomplektuota 
17 atrodė puikiai. 

Jai besirikiuojant kovos tvarka, priekiu į Šaijo, 
tai yra ton pusėn, iš kurios turėjo atvykti karalius, 
trys šimtai tūkstančių žiūrovų skubinosi užimti vietas 
ant manevrų teritoriją supančių šlaitų. Kiekvienas iš 
tų trijų tūkstančių žiūrovų savo pritariamais žvilgs- 
niais, pratisais šauksmais ir be paliovos atsinaujinan- 
čiais valiavimais tarytum sveikino nacionalinę gvar- 
diją, kad pasistengė taip garbingai atstovauti sostinei, 
ir savo dalyvavimu dėkojo „karaliui, nusileidusiam vi- 
suotinei tautos valiai ir atšaukusiam nelemtąjį įsta- 
tymą — mat, reikia pasakyti, išskyrus širdis tų są- 
mokslautojų, kurie perėmė iš savo tėvų ir perdavė 
savo vaikams tą didžiąją svedenbergų ir kaliostrų“ re- 
voliucinę tradiciją, šiuo metu Marso lauke, Paryžiuje, 
Prancūzijoje sklandė vien tik dėkingumas i" simpa- 
tija Karoliui X. Būtų reikėję labai įžvalgios akies, kad 
iš trejų metų nuotolio tą balandžio 29-ąją pamatytų 
liepos 29-ąją,. | 

Kas apsakys tuos didžiuosius liaudies nuotaikos 
posūkius, kurie per keletą metų, per keletą mėnesių, 
per keletą dienų dažnai nuverčia tą, kurį buvo iškėlę, 
pakelia tą, kurį buvo nubloškę. 

Balandžio saulės diskas, dar trumpaamžis, raso- 
tas, su sužadėtinio meile žvelgė į žemę — poetišką, 
įsimylėjusią Džuljetą, beprisikeliančią iš kapo ir klostė 
po klostės nusimetančią savo drobulę; balandžio saulės 
diskas žėrėjo už Invalidų bažnyčios kupolo ir teigia- 
mai veikė apžiūros nuotaiką. 

Pirmą valandą patrankos šūviai ir tolimi šūksniai 
pranešė atvykstant karalių, kuris artinosi raitas ant 
žirgo, lydimas dofino, Orleano hercogo, jaunojo Sartro 
hercogo? ir būrio generolų. Angulemo hercogienė“, her- 
cogienė de Beri ir Orleano hercogienė važiavo iš pas- 
kos atvira brikele. 

Išvydus šį puikų kortežą, gausybe žiūrovų perbėgo 
virpulys. 

Kas gi tasai jausmas, kartkartėmis savo ugniniais 
sparnais paliečiantis mūsų širdį, sudrebinantis kūną 
nuo galvos iki kojų ir stumiantis kraštutinumams — 
geriems ar blogiems? 

Apžiūra prasidėjo; Karolis X prajojo pro pirmąsias 
eiles aidint šauksmams “Tegyvuoja Chartija! Tegyvuo- 
ja spaudos laisvė!" ir dar dažnesniems — “Tegyvuoja 
karalius!" 

Po visus legionus buvo išplatintas patarimas vengti 
bet kokių manifestacijų, kurios galėtų įžeisti karališkąjį 
jautrumą. Rašantysis šias eilutes stovėjo tą dieną ri- 
kiuotėje, ir jo rankose liko štai kaip sukurptas lapelis: 


PATARIMAS NACIONALINIAMS 
GVARDIEČIAMS | 
SIŲSTI IKI PASKUTINĖS EILĖS 


“Paskleistas gandas, kad legionai ketina' šaukti 
Tegyvuoja karalius! Salin ministrus! Salin jėzuitus! 
Tik piktavaliai gali norėti, kad nacionalinė gvardija 
nusižengtų savo garbingam charakteriui“. 

Patarimas buvo išmintingesnis savo forma nei ele- 
gantiškas redakcija, tačiau tokį, koks jis buvo, pertei- 
kiame čia kaip istorinį faktą. 

Beje, keletą minučių atrodė, kad patarimo bus tiks- 
liai laikomasi: visu rikiuotės frontu, kaip jau sakėme, 
skambėjo šūkiai “Tegyvuoja karalius! Tegyvuoja Char- 
tija! Tegyvuoja spaudos laisvė!" Bet kuo gilyn karalius 
leidosi tarp eilių, tuo daugiau ėmė terptis šūkių “Šalin 
jėzuitus! Salin ministrus!" — tarytum savo asmeniu 
jisai skatino atsiverti širdis. 

Į šiuos šauksmus karalius nejučia sustabdė virgių. 
Žmogus nartus kaip ir gyvulys. 

Jam nepatikę šauksmai nutilo; maloninga šyp- 
senėlė, šmėkščiojanti tolimajame jo fizionomijos pla- 
ne, mMirksniui išnykusi, vėl pasirodė. Jis toliau tęsė 
savo žygį pro legionus; tačiau tarp trečios ir ketvirtos 
cilės maištingi šūkiai vėl atsinaujino, nors nacionali- 
niai gvardiečiai virpėdami vis perdavinėjo vienas kitam 
elgtis išmintingai, bet jiems patiems nesuprantamu 
būdu šūkiai “Šalin ministrus! Šalin jėzuitus!“, kuriuos 
stengėsi užgniaužti savo širdyje, savaime ištrūkdavo 
iš jų lūpų. 

Nacionalinės gvardijos S Kštosė jautėsi kažkas sve- 
tima, nepažįstama, įelektrinta: šiandien, įtakojamas 
karbonarų vadų, liaudiškas gaivalas įsimaišė į bur- 
žuaziškąjį. 

Sie šauksmai, sakytum, primetantys politinio el- 
gesio taisykles, vėl užgavo karaliaus orumą. 

Jisai sustojo antrusyk: kaip tik prieš aukštą, he- 
rakliškos jėgos nacionalinį gvardietį — tokį tikrai Ba- 
ri' būtų pasirinkęs kaip žmogaus-liūto ar liaudies-liūto 
modelį. 

Tasai žmogus — tai mūsų bičiulis Žanas Toro. 

Laikė iškėlęs šautuvą it šiaudelį ir šaukė — jis, 
kuris nemokėjo skaityti: 

—-Tegyvuoja spaudos laisvė! 

Galingas balsas, tvirtas gestas nustebino senąjį 
karalių. Pavaręs pirmyn žirgą du žingsnius, prisiarti- 
no prie to Žmogaus. Sisai savo ruožtu išėjo iš gretos 
porą žingsnių į priekį — esama tvarinių, kuriuos pa- 
vojus traukia, — ir tebekratydamas savo ginklą šaukė: 

— Tegyvuoja Chartija! Salin jėzuitus! Salin mi- 
nistrus! 

Karolis X kaip visi Burbonai, netgi Liudvikas XVI, 
kartais pademonstruodavo didelį orumą. 

Parodė ženklą, kad ir jis nori kai ką atsakyti: 
dvidešimt tūkstančių žmonių nutilo kaip pakerėti. 

— Ponai,— tarė jis,— atvykau čia priimti pagar- 
bos, o ne pamokymų! 

Paskiau, pasigręžęs į maršalą Ūdino, pridūrė: 

— Duokit įsakymą paradui, maršale! 

Paleidęs žirgą šuoliais, paliko nacionalinės gvar- 
dijos eiles ir sustojo flange priešais tirštą ir triukšmingą 
žmonių masę. 

Paradas prasidėjo. 

Kiekviena kuopa, pražygiuodama pro karalių, 
dažniausiai nugriaudėdavo šūkiu “Tegyvuoja karalius", 
ir Karolio X veidas kiek nusigiedrijo. 

Pasibaigus paradui, karalius tarė maršalui Udino: 

— Galėjo būti blogiau. Pasitaikė keletas triukšma- 
darių, bet visuma nebloga. Apskritai aš patenkintas. 

Ir nušuoliavo Tiuilri linkui. 

Kai visi sugrįžo į rūmus, maršalas priėjo prie ka- 
raliaus: 

— Sire,— paklausė jis,— ar galiu įsakymu pažy- 
mėti jūsų didenybės pasitenkinimą? 

— Nematau kliūčių — atsakė karalius.— Vis dėlto 
norėčiau pamatyti, kokiais žodžiais tas pasitenkini- 
mas bus išsakytas. 

"Tuo tarpų metrdotelis pranešė, kad karaliui sta- 
las padengtas: jo didenybė pasiūlė parankę Orleano 
hercogienei, Orleano hercogas — Angulemo hercogie- 
"nei, Sartro hercogas — hercogienei de Beri, ir visi pe- 
rėjo į valgomąjį. 

O nacionaliniai gvardiečiai tuo metu sugrįžo į ka- 
reivines; tačiau prieš sugrįždami pakomentavo Karo- 
lio X atsakymą Baltramiejui Lelonguį: “Atvykau pri- 
imti pagarbos, o ne pamokymų". 

Nuspręsta, kad frazė šiek tiek pernelyg aristokra- 
tiška vietai, kurioje buvo pasakyta: tardamas šiuos 
žodžius, Karolis X stovėjo kaip tik tenai, kur prieš 
trisdešimt. septynerius metus aukštyn stiebėsi tasai 
tėvynės altorius, kur Liudvikas XVI prisiekė Prancū- 
zijos konstitucijai. Tiesą sakant, Karolis X, tuomet 
grafas d'Artua, negirdėjo tos priesaikos, nes nuo 1789- 
ųjų metų gyveno užsienyje. Todėl, vos tik karalius pa- 
liko Marso lauką, iki šiol slopinti šūkavimai pratrūko 
vėl, ir visą didžiulę areną tiesiog drebino pasipiktini- 
mo ir keiksmų audra. 

Bet tai dar ne viskas: pasukdamas keliauti atga- 

lios į savo apygardas, kiekvienas legionas nusinešė su 
savimi tam tikrą kiekį įgyto iš bendro židinio gyvumo 
i" paskleidė jį šauksmais visu keliu, kuriuo ėjo. Jeigu 
Lie šauksmai nebūtų aidu atsiliepę tarp gyventojų, jie 
būtų greitai užgesę kaip nekurstomos žarijos; tačiau 
visai atvirkščiai — tai buvo tartum žiežirbos, krin- 
tančios į židinį, pasirengusį užsiliepsnoti. 

Šauksmai atsiliepė minioje nelyginant sustiprin- 
tas aidas; vyrai ant slenksčių mosikavo kepurėmis, 
moterys languiose — skarelėmis, ir staugė nebe “Tegy- 
vuoja karalius! Tegyvuoja Chartija! Tegyvuoja spaudos 
laisvė!", bet “Tegyvuoja nacionalinė gvardija! Salin 
jėzuitus! Salin ministrus!" Iš entuziazmo pereita į pro- 
testus, protestai ėmė peraugti į maištą. 

O dar blogiau buvo su legionais, kuriems grįžtant 
Rivolio gatve ir Vandomo aikšte teko praeiti pro Fi- 
nansų ir Teisingumo ministerijas. Cia jau ne šūkauta, 
o plūstasi. Nepaisydami pulkininkų įsakymų keliauti 
toliau, legionai sustojo, šautuvų buožės garsiai trink- 
telėjo į grindinį, ir stūgsmai “Šalin Vilelį! Šalin Pe- 
ronė!" sudrebino abiejų rūmų langus. 

Vienas ar du pulkininkai, pakartoję įsakymą žy- 
giuoti toliau ir matydami, kad jų neklauso, protesto 
ženklan pasitraukė; bet kiti karininkai pasiliko ir užuot | 
stengęsi nuraminti savo kareivius, apimtus visuotinio 
pakvaišimo, patys šaukė kaip kiti, o kai kurie — netgi 
stipriau už kitus. 

Demonstracija rimtėjo; čia jau buvo nebe liaudies 
masė, priemiesčių gauja, darbininkų susibūrimas, o 
teisėtas darinys, politinė jėga, buržuazija, kuri kartu 
su visos Prancūzijos liaudimi protestavo dvidešimties 
tūkstančių žmonių lūpomis. 

Šiuo metu ministrai pietavo pas Austrijos amba- 
sadorių d'Aponi. Perspėti policijos, jie atsikėlė nuo sta- 
lo, pareikalavo karietų ir nuvyko pasitarti į vidaus 
reikalų ministeriją. Iš ten visi nukako į "Tiuilri. 

Pro savo kabineto langus karalius būtų galėjęs 
pamatyti, kas dedasi, ir suvokti padėties rimtumą, bet 
jis irgi pietavo Dianos kambaryje, ir joks triukšmas 
nepasiekė įžymiųjų stalabendrių. 

Ar karalius Liudvikas Pilypas“ irgi nepietavo, kai 
jam 1848-aisiais metais pranešė apie užimtą Liudviko 
XV aikštės sargybos būstą? 

Kol nuėjo pranešti juos atvykus į rūmus, minist- 
rai pasitarimų kambaryje laukė karaliaus įsakymų. 

Karolis X tik linktelėjo galva, tačiau liko sėdėti už 
stalo. 
| Sunerimusi Angulemo hercogienė akimis kreipėsi 
į dofiną ir jo tėvą — dofinas šiuo metu tarp kaplių 
kišosi dantų krapštiklį i» nieko nematė nei klausėsi; 
Karolis X atsakė šypsena, kuri reiškė, jog nerimauti 
nėra pagrindo. 

Iš tikrųjų, pietų nepertraukė. 

Apie aštuntą valandą visi paliko valgomąjį it su- 
grįžo į apartamentus. 

Karalius kaip mandagus kavalierius palydėjo Or- 
leano hercogienę iki fotelio, paskiau pasuko į pasita- 
rimų kambarį. | 

Kelią jam pastojo Augulemo hercogienė. 

— Kas yra, sire? — paklausė ji. 

— Manau, nieko,— atsakė Karolis X. 

— Sako, kad ministrai laukia karaliaus pasita- 
rimų kambaryje. | 

— Per pietus man pranešė, kad jie atvyko į rūmus. 

— Nejau Paryžiuje koks bruzdėjimas? 

— Nemanau. 

— Ar karalius atleis mano nerimą, jeigu eisiu 
kartu su juo sužinoti, kokie dalykai? 

— Atsiųskit pas mane dofiną. 

— Teatleidžia karalius man už atkaklumą, bet aš 
norėčiau pati... 

— Na gerai, po minutėlės ateikite. 

— Karalius be galo malonus! 

Hercogienė nusilenkė, paskiau priėjo prie Dama- 
ir nusitempė šį į lango išlinkį. 

Šartro hercogas ir hercogienė de Beri šnekėjosi su 
jaunystei būdingu nerūpestingumu: pirmasis turėjo 
šešiolika, antroji — dvidešimt penkerius metus. Bordo 
hercogas!?, penkiametis berniukas, žaidė prie savo mo- 
tinos kojų. 

Orleano hercogas, atsirėmęs į židinį, iš pažiūros 
nerūpestingas, į mažiausią garsą suklusdavo ir kart- 
knrtėmis vis prisidėdavo prie kaktos nosinę, šiuo vie- 
ninteliu judesiu išsiduodamas, koks vidinis jaudulys jį 
graužia. 

O tuo metu karalius Karolis X įėjo į pasitarimų 
kambarį. | 

Ministrai visi stovėjo ir buvo didžiai susijaudinę. 
"Tai, priklausomai nuo temperamento, atsispindėjo jų 
veiduose: Vilelis — pageltęs, tarsi tulžis būtų išsilie- 
jusi jam į kraują, Peronė — raudonas lyg jam grėstų 
apopleksija, Korbjeras — pelenų spalvos. 

— Sire... — pradėjo Vilelis. 

— Pone,— pertraukė karalius, primindamas mi- 
nistrui, jog šis pamiršo etiketą, prabilęs pirmas, — jūs 
nepaliekate man laiko pasiteirauti apie jūsų ir ponios 
de Vilel sveikatą. 

— Teisybė, sire, bet vien todėl, jog man jūsų dide- 
nybės interesai kur kas viršesni už jūsų nuolankaus 
tarno. | 

— Tad ateinate pakalbėti apie mano interesus, 
pone de Vileli? 

— Be abejo, sire. * 

— Aš jūsų klausau. 

— Ar jūsų didenybė žino, kas dedasi? — paklausė 
Valstybės tarybos pirmininkas. 

— Vadinasi, kažkas dedasi? — atrėmė taižijus 

— Anądien jūsų didenybė pakvietė mus paklausy- 
ti džiaugsmingų Paryžiaus liaudies šauksmų. 

— Taip. 

— Ar karalius mums leis padėti jam išgirsti jos 
grasomus riksmus? 

— Kur dėl šito reikia nueiti? 

— O! Visai netoli: pakaks atidaryti šį langą. Ka- 
ralius leidžia?.. 

— Atidarykite. 

Vilelis atstūmė skląstuką, ir langas atsidarė. 

Kartu su vakaro oru, nuo kurio sumirksėjo žvakės, 
vidun įsiveržė vientisas garsų sūkurys: ir džiugūs, ir 
pikti šūksniai, tasai tvyrantis virš sujaudintų miestų 

dūzgesys — nesuprasi, prieš ką j jis nukreiptas, ir tam- 
pa dar baugesnis, kai suvoki, jog jame paslėpta nežino- 
mybė. 

Paskiau pro visą tą triukšmą pratrūko prakeiksmų 
griausmas: “Salin Vilelį! Salin Peronė! Salin jėzuitus!“ 

— Aha! — nusišypsojo karalius.— Man šitai 
pažįstama. Sįryt jūs nebuvote apžiūroje, ponai? 

— Aš buvau, sire,— atsakė Peronė. 

— Teisybė, rodos jus mačiau raitą ant žirgo su 
štabu. 

Peronė nusilenkė. 

— Ką gi, tai Marso lauko tęsinys, — pasakė ka- 
ralius. 

— Tai įžūlybė, kurią reikia nuslopinti, sire! — 
sušūko Vilelis. 

— Jūs sakote, pone?.. — šaltai paklausė karalius. 

— Aš sakau, sire,— toliau kalbėjo finansų minist- 
ras, vėl prisiminęs savo pareigos jausmą, — aš sakau, si- 
re, kad, mano galva, įžeidimai, nukreipti į ministrą, pa- 
siekia ir karalių. Taigi mes ateiname jūsų didenybės 
pasiteirauti, kaip jis malonės pasielgti dėl to, kas vyksta. 

— Ponai,— atrėmė karalius,— neperdėkite — ne- 
pasakysiu pavojaus, nes nemanau, kad man gresia koks 
nors pavojus nuo savo liaudies ir neabejoju, jeigu tik 
pasirodyčiau, visi tie įvairūs šauksmai pasikeistų į 
vieną vienintelį: “Tegyvuoja karalius!" 

— O, sire! — pasigirdo už Karolio X nugaros mo- 
teriškas balsas.— Tikiuosi, karalius nepasielgs taip 
neišmintingai ir neišeis laukan! 

— Ak, tai jūs, ponia dofine! 

— Argi karalius neleido man čion ateiti? 

— Teisybė... Taigi, ponai, ką jūs man siūlote dėl 
to, kas vyksta, kaip ką tik pasakė ponas finansų mi- 
nistras? 

— Sire, ar žinote, kad tarp daugybės šūkių yra ir 
tokių: “Šalin kunigus!" — tarė Angulemo hercogienė. 

— A, tiesa... Gerai girdėjau šaukiant “Šalin jėzui- 
tus!" | 

— Taigi, sive? — mygo dofinė. 

— Tai ne visai tas pat, dukruže... Verčiau paklau- 

site monsinjoro arkivyskupo. Nagi, pone de Fresinu- 
snil, sakykit atvirai: kaip manote, ar šūkiai “Salin 
jėzuitus!" nukreipti prieš klerą? 

— Aš čia matau skirtumą, sire,— atsakė arkivys- 
kupas, švelnaus būdo, teisingas žmogus. 

— O aš,— atšovė dofinė, sučiaupdama plonas lū- 
pas,— prisipažįstu, nematau jokio. 

— Ką gi, ponai, — tarė karalius, — sėskitės ir kiek- 
vienas išdėstykite savo nuomonę šiuo klausimu. 

Ministrai susėdo, ir diskusija prasidėjo. 


XX + PONAS DE VALSINJI 


Tuo metu, kai apie šį stalą su žalia gelumbe, kur 
tiek daug kartų buvo lošiama iš Europos likimų, pra- 
sidėjo diskusija, kurios smulkmenas ir pasekmes mes 
sužinosime vėliau; tuo metu, kai Marandas, paprastas 
2-ojo legiono šaulys, visą dieną sau neleidęs parodyti 
nė vieno pritariamo ar nepritariamo ženklo, pagal kurį 
būtų galima sužinoti jo politines pažiūras, pargrįžo 
namo ir vilkosi nuo savęs uniformą — su skuba, bylo- 
jančia apie jo menką prielankumą kario profesijai, o 
paskiau, lyg persiėmęs rūpesčiu dėl savo rengiamo 
didžiulio pokylio, pats vadovavo pasiruošimui vaka- 
rui,— Mūsų jaunikaičiai, kurie nebematė Salvatoriaus 
nuo paskutinio apsikeitimo nurodymais per apžiūrą, 
pasiskubino kaip ir Marandas nusimesti uniformas bei 
nueiti pasiteirauti pas Žiusteną, jų bendrą informaci- 
jos šaltinį, ką dar jiems derėtų padaryti įvairiomis 
galinčiomis pasitaikyti progomis. 

Žiustenas pats laukė Salvatoriaus. 

Jaunikaitis atvyko pas jį apie devintą valandą vak- 
ro; taip pat buvo nusimetęs uniformą ir ją pakeitęs 
savuoju komisionieriaus drabužiu. Iš prakaitu išraso- 
jusios kaktos ir greitai besikilnojančios krūtinės buvo 
matyti, kad jis gerai išnaudojo laiką po apžiūros. 

— Na? — vienu balsu paklausė visas ketvertas 
jaunikaičių, vos tik jį išvydę. 

— Na,— atsakė Salvatorius,— ministrai tariasi. 

— Dėl ko? | 

— Kaip nubausti šauniąją nacionalinę gvardiją, 
kuri nesielgė išmintingai. 

— O kada bus žinomos pasitarimo išdavos? 

— Kai tik jos bus. 

— Taigi turite ryšių Tiuilri? 

— Aš visur turiu ryšių. | 

— Velnias! — keiktelėjo Žanas Roberas.— Kaip 
gaila, kad negaliu ilgiau užtrukti: privalau dalyvauti 
pokylyje. 

— Aš irgi. — atsiliepė Petriusas. 

— Pas ponią -de Marand? — paklausė Salvatorius. 

— Taip, — nustebę patvirtino abu jaunikaičiai— 
Iš kur žinote? 

— Aš viską žinau. 

— Betgi, rytoj rytą, auštant, bus naujienų, tiesa? 

— Kam laukti! Sužinosit jas šiąnakt. 

— Tačiau juk mudu su Petriusu einame pas ponią 
de Marand... 

— Ką gi, sužinosite pas ponią de Marand. 

— Kas jas mums pasakys? 

— Aš. 

— Kaip! Jūs einate pas ponią de Marand? 

Salvatorius suktai šyptelėjo. 

— Ne pas ponią de Marand,— tarė,— bet pas poną. 

Paskiau pridūrė su ta pačia šypsena, kuri buvo 
vienas iš būdingų jo fizionomijos požymių: 

— Jis mano bankininkas. 

— Ak, velniai rautų! — šūktelėjo Liudovikas.— 
Dabar gailiuosi, kad nepaėmiau iš tavęs kvietimo, kurį 
man siūlei, Žanai Roberai. 

— Kad nebūtų per vėlu! — atsiliepė pastarasis. 

Ir išsitraukė laikrodį: 

— Betgi jau pusė dešimtos,— tarė.— Nieko neišeis! 

— Pageidaujate vykti į ponios de Marand pokylį? — 
paklausė Salvatorius. 

-— Taip, — atsakė Liudovikas,— šiąnakt nenorėčiau 
skirtis su savo bičiuliais... Argi negali kas nors bet 
kuriuo momentu atsitikti? 

— "Tikriausiai nieko neatsitiks,— tarė Salvato- 
rius.— Bet vis dėlto nesiskirkite su bičiuliais. 

— Teks, nes neturiu kvietimo. 

Salvatorius leido šmėkštelti savo veide vienai iš 
jam įprastų šypsenėlių: 

— Paprašykite mūsų poeto, kad jus pristatytų. 

— O! — gyvai atsiliepė Zanas Roberas.— Aš tuose 
namuose pakankamai laisvai nesijaučiu. 

Ir jis kiek raustelėjo. | 

— "Tuomet,— vėl prašneko Salvatorius, pasisuk- 
damas į Liudoviką,— paprašykite pono Žano Robero, 
kad įrašytų jūsų pavardę į šią kortelę... 

Išsitraukė iš kišenės kortelę su tokiais atspaus- 
dintais žodžiais: 

Ponas ir ponia de Marandai turi garbės 

kviesti poną... į pobūvį, kurį jie rengia 

kitą sekmadienį, balandžio 29-ąją 

savo namuose d'Artua gatvėje. Bus šokama. 

Paryžius, 1827 m. balandžio 20 d. 


Žanas Roberas pažvelgė nustebęs, bemaž apstul- 
bintas. 

— Nagi, — tarė Salvatorius,— bijotės, kad neatpa- 
žins jūsų braižo?.. Paduokite man plunksną, Žiustenai. 

„  Ziustenas ištiesė Salvatoriui plunksną; šis įrašė į 
kortelę Liudoviko pavardę, stengdamasis savo smul- 
kiam, aristokratiškam braižui suteikti paprastumo, pas- 
kiau padavė kortelę jaunajam daktarui. 

— Beje,— paklausė Zanas Roberas, — jūs pasakė- 
te, brangusis Salvatoriau, kad einate ne pas ponią de 
Marand, bet pas poną? 

— Tikrai, taip aš pasakiau. 

— Kaip mes pasimatysime? 

— Teisybė, — vis su ta pačia šypsenėle atsiliepė 
Salvatorius,— juk jūs einate pas ponią. 

— Aš einu į bičiulio pokylį ir nemanau, kad ten 
bus kalbama apie politiką. 

— Ne... bet pusę dvyliktos, kai bus padainavusi 
mūsų vargšė Karmelita, prasidės pokylis, ir lygiai vi- 
durnaktį galerijos, kurią sudaro oranžerija, gale atida- 

rys Marando kabinetą; tenai galės patekti tik tie, ku- 
rie pasakys šiuos du žodžius: Chartija iv Sartras!. Ne- 
sunku juos įsiminti, tiesa? 

— Nesunku. 

— Taigi viskas sutarta. O dabar, jeigu norite su- 
spėti apsirengti ir būti pusę vienuoliktos mėlynajame 
buduare, negaiškite! 

— Mano puskarietėje yra kuriam nors vietos, — 
pasiūlė Petriusas. 

— Paimk Liudoviką: judu kaimynai — tarė Žanas 
Roberas.— Aš trauksiu savo pusėn. 


— Gerai! 
— Tad pusę vienuoliktos ponios buduare — klau- 
sytis Karmelitos,— konstatavo Petriusas— o vidur- 


naktį, pono kabinete — sužinoti, kas dėjosi Tiuilri rū- 
muose. 

Ir trejetas jaunikaičių, paspaudę ranką Salvato- 
riui bei Ziustenui, pasišalino, palikdami abu karbona- 
rus vienus. . 

Kaip matėme, vienuoliktą valandą Žanas Robe- 
ras, Petriusas ir Liudovikas susitiko pas ponią de Ma- 
rand ir plojo Karmelitai; pusę dvyliktos, tuo metu, kai 
ponia de Marand ir Regina negailėjo rūpesčio nųalpu- 
siai Karmelitai, jie davė mūsų papasakotą pamoką 
Kamiliui; pagaliau vidurnaktį, — kai Marandas, kiek 
atsilikęs iš paskos pasiteirauti apie Karmelitą, galan- 
tiškai bučiavo savo žmonos ranką ir kaip malonės prašė 
leidimo po pokylio užsukti pas ją į miegamąjį atsisvei- 
„kinti, — jie suėjo į bankininko kabinetą, ištardami su- 
tartą slaptažodį Chartija ir Sartras. 

Cia buvo susirinkę visi Grenoblio, Belforo, Somiūro 
ir La Rošelio sąmokslų* veteranai; žodžiu, visi tie, kų- 
rie kažkokiu ekvilibristikos stebuklu išsaugojo savo 
galvas ant pečių: la fajetai, kechlenai, pažoliai, der- 
monkurai“, kareliai*, ginarai?, arago“, kavenjakai' — 
visi, atstovaujantys arba ryškiai apibrėžtoms pažiū- 
roms, arba pažiūrų niuansams, o viešumoje besireiš- 
kiantys kaip pripažintos garbingos personos. 

Valgyti ledai, gertas punšas, kalbėtasi apie teat- 
rus, meną, literatūrą... Politikos itin saugotasi! 

Trejetas jaunikaičių įėjo kabinetan drauge ir su- 
sknto akimis ieškoti Salvatoriaus. 

Sio dar nebuvo. 

Tuomet visi trys, kiekvienas sulig savo simpati- 
jomis, prisijungė prie čia esančių garsenybių: Žanas 
Roberas — prie La Fajeto, kuris jam reiškė bemaž 
lėvišką draugiškumą; Liudovikas — prie Fransua Ara- 
go, to dailaus profilio, kilnios širdies, puikaus proto 
žmogaus; pagaliau Petriusas — prie Horaso Vernė, 
kurio visus paveikslūs Salonas“ ką tik atsisakė priim- 
ti, ir kuris pas save surengė atskirą parodą, kur subėgo 
visas Paryžius. 

Marando kabinetas atrodė tarsi atstovaujančių vi- 
soms partijoms nepatenkintųjų rinkinys. Visi tie nepa- 
tenkintieji, kalbantys, kaip sakėme, apie meną, mokslą, 
karą, vis dėlto kaskart, kai tik pasirodydavo koks nau- 
jas atvykėlis, pasukdavo galvą į duris: regis, jie kažko 
laukė. 

Iš tikrųjų, laukė dar nepažįstamo pasiuntinio, tu- 
rėjusio atnešti naujienų iš rūmų. 

Galiausiai durys atsidarė, įleisdamos kokių tris- 
dešimties metų jaunikaitį, tobulai elegantiškai apsi- 
rengusį. 

Petriusas, Liudovikas ir Žanas Roberas nuslopino 
nuostabos šūksnį: šisai jaunikaitis buvo Salvatorius. 

Naujasis atvykėlis paieškojo akimis, pastebėjo Ma- 
randą ir pasuko prie jo. 

Šis ištiesė jam ranką. 

— Vėlai atvykstate, pone de Valsinji, — tarė ban- 
kininkas. 

— Taip, pone, — atsakė jaunikaitis balsu ir ma- 
nieromis visiškai skirtingomis nuo sau įprastų ir pri- 
sidėdamas prie dešiniosios akies monoklį, lyg šis jam 
būtų buvęs reikalingas atpažinti Zanui Roberui, Pet- 
riusui ir Liudovikui— taip, iš tiesų atvykstu vėlai; 
bet užtrukau pas savo tetą, seną damą, ponios Angu- 
lemo hercogienės bičiulę, kuri man suteikė naujienų iš 
rūmų. 

Visi esantys padvigubino dėmesį. Salvatorius ke- 
lis kartus nusilenkė, sveikindamasis su aplink besi- 

grūdančiais asmenimis ir tiksliai atseikėdamas bičiu- 
liškumo, pagarbos ar familiarumo dozę, kurią elegan- 
tiškasis Valsinji laikė būtina suteikti kiekvienam. 

— Naujienų iš rūmų! — pakartojo Marandas.— 
Vadinasi, yra naujienų iš rūmų? 

— Ak, jūs nežinote?.. Taip, įvyko pasitarimas. 

— Šitai, brangusis pone de Valsinji — nusijuokė 
Marandas,— jokia naujiena. 

— Bet gali ja tapti ir įau tapo. 

— Tikrai? 

— "Taip. 

Visi prisislinko dar arčiau. 

— Ponams de Vileliui, de Korbjerui, dš Peronė, de 
Damasui, de Klermon Tonerui? pasiūlius, poniai do- 
finei, A šūkiai “Šalin jėzuitus!" didžiai įžeidė, rei- 
kalaujant, nors ponai de Fresinusas ir de Šabrolis'? 
priešinosi, balsuodami už dalinį išformavimą, naciona- 
linė gvardija paleista! 

— Paleista! 

— Visiškai! Taigi aš, turėjęs labai gražų — kvar- 
tirmeisterio — laipsnį, likau be darbo ir gausiu grieb- 
tis ko kita! 

— Paleista! — pakartojo klausytojai, tarsi nega- 
lėdami patikėti šia naujiena. 

— Bet šitai, -ką sakote, labai rimta, pone! — pa- 
stebėjo generolas Pažolis. 

— Jūms taip atrodo, generole? 

— Be abejo!.. Paprasčiausiai tai valstybės pervers- 
mas! i 

— Taip?.. Ką gi, jo didenybė Karolis X padarė val- 
stybės perversmą. 

|— Jūs tikras tuo, ką sakote? — paklausė La Fa- 
jetas. 

— Ak, pone markize...— (Salvatorius rimtai ne- 
žiūrėjo į tai, kad La Fajetas ir Monmoransi! sudegino 
savo titulinius dokumentus 1789-ųjų metų rugpjūčio 
4-ąją Ž.— Ak, pone markize, nesakyčiau nieko, kas 
nebūtų tikra tiesa. 

Paskiau tvirtu balsu pridūrė: . 

— Maniau, kad turiu garbės būti pakankamai ge- 

rai jums pažįstamas, kad neabejotumėtė mano žodžių. 

Senukas ištiesė jaunikaičiui ranką iv vis šypsoda- 
mas pusbalsiu tarė: 

— Atpraskite mane vadinti markizu. 

— Atleiskite — nusijuokė Salvatorius,- — bet jūs 
man toksai markizas... 

— Ką gi, tebūnie! Jums, protingam kiai liksiu 
viskuo, kuo panorėsite, bet kitų akivaizdoje vadinkite 
mane tik generolu.— Ir La Fajetas grįžo prie ankstes- 
nio pokalbio: — O kada šį gražų įsakymą paskelbs? 

— Jis jau paskelbtas. | 

— "Kaip! Paskelbtas? — nustebo Marandas. — Ir 
aš dar apie tai nežinau? 

— "Tikriausiai greit sužinosite. Nereikia prie- 
kaištauti jūsų patarėjui už vėlavimą: aš turiu priemo- 
nių matyti pro sienas — tokį nelyginant šlubą vel- 
nią, atkeliantį stogus, kad galėčiau pažvelgti į vals- 
tybinius pasitarimus. 

— Ir žvelgdamas pro Tiuilri sienas matėte reda- 
guojamą įsakymą? — paklausė bankininkas. 

— Dar daugiau: perskaičiau per laikančiojo plunks- 
nakotį petį. O! Jame nedaug sakinių... ar tikriau tik 
vienas sakinys: “Karolis X, iš Dievo malonės ir t. t., 
pagal mūsų Valstybės sekretoriaus, vidaus reikalų mi- 
nistro teikimą ir t. t. Paryžiaus nacionalinė gvardija 
paleidžiama“. Stai ir viskas. 

— O tas įsakas?.. 

— Išsiųstas dviem egzemplioriais: vienas — į Mo- 
niteur“, kitas — maršalui Udino. 

— Ir jis rytoj bus paskelbtas Moniteur? 

— Jis jau paskelbtas, tik Moniteur dar neišėjo. 

Visi esantys susižvalgė. 

Salvatorius tęsė: 

— Rytoj ar tikriau šiandien, — mat, mes jau 
peržengėme vidurnaktį — šiandien septintą valandą 
ryto nacionaliniai gvardiečiai bus pakeisti savo postuose 
karališkąja gvardija bei reguliariaisiais daliniais. 

— Taip, — atsiliepė kažkieno balsas,— kol nacio- 
naliniai gvardiečiai nepakeis postuose reguliariųjų da- 
linių ir karališkosios gvardijos! 

— Tikrai, vieną kurią dieną gali taip atsitikti, — 
žybtelėjo akimis Salvatorius,— tačiau tik ne karaliaus 
Karolio X įsaku. 

— Sunku tokiu apakimu patikėti! — tarė Arago. 

— Ak, pone Arago,— atrėmė Salvatorius,— jūs, 
galintis valandos, minutės tikslumu išpranašauti užte- 
mimus, jūs tik tiek įžiūrite karalystės danguje? 

— Ką darysi! — atšovė įžymusis mokslininkas, — 
esu Žmogus mąstantis ir todėl kupinas abejonių. 

— Tai yra jūs norite įrodymų? — paklausė Salva- 
torius.— Gerai! Vieną gausite. 

Ir jis išsitraukė iš kišenės dar drėgną popierėlį. 

— Prašom,— vėl prabilo jis, — štai korektūra įsa- 
ko, kuris rytoj pasirodys Moniteur. Aišku, ji šiek tiek 
išsitrynusi: buvo ištraukta iš mašinos specialiai man. 

Paskiau nusišypsojęs pridūrė: 

— Stai kas mane kiek suvėlino: aš laukiau. 

Padavė korektūrą Arago, iš kurio ji perėjo per vi- 
sų rankas; galiausiai kaip aktorius, dozuojantis savo 
įtaigos priemones, Salvatorius, regėdamas korektūros 
padarytą įspūdį, vėl pridūrė: 

— Tai dar ne viskas. 

— Kaip! Kas dar? — iš visų pusių pasigirdo balsai. 

— Tas, kad hercogas de Dudovilis“, karaliaus dva- 
ro Ministras, atsistatydino. 

— O! — pastebėjo La Fajetas,— žinojau, kad po 
to, kai policija pasityčiojo iš jo giminiečio palaikų, jis 
tik lauks progos. 

— Ką gi — patvirtino Salvatorius,— nacionalinė 
gvardija pateikė tokią progą. 

— Ir atsistatydinimas priimtas? 

— Labai mielai. | 

— Karaliaus? 

— Karalius lyg kiek spyriojosi, bet ponia Angule- 
mo hercogienė jam pastebėjo, kad tai tiesiog nuosta- 
biai atsiradusi vieta ponui princui de Polinjakui!“. 

— Kaip, princui de Polinjakui? 

— Princui Anatoliui Žiuliui de Polinjakui, nuteis- 
tam myriop 1804-aisiais, išgelbėtam įsikišus imperato- 
rienei Žozefinai!', 1814-aisiais paskirtam Romos kuni- 

guikščiu, 1816-aisiais — peru ir 1823-aisiais — amba- 
sadoriumi Londone. Ar dar galima apsirikti dėl as- 
mens? 

— Bet jeigu jis ambasadorius Londone... 

— A! Sitai nieko nereiškia, generole: jį atšauks. 

— O ponas de Vilelis— paklausė Marandas,— ar 
Jis pritarė ministro atšaukimui? 

— Žinoma, jis kiek priešinosi — atsakė Salvato- 
rius, su stebėtinu atkaklumu vis laikydamasis lengvo. 
tono, — nes Vilelis — gudrus lapinas, bent šitaip kal- 
bama, — aš tai turiu garbės jį pažinti tiktai kaip 
eilinis kankinys... Kankinys, tikra. šio žodžio prasme, 
po jo penkių procentų!!! — Taigi kaip gudrus lapinas 
jisai supranta, kad ir ką sakytų Bartelemi?“ ir Meri2!: 


Vilelis šaltas penkerius metus 
Vis lipdė sau uolos viršūnėje turtus, 


jisai supranta, kad nėra uolos, netgi ir pačios tvirčiau- 
sios, kurios nebūtų galima susprogdinti — tai patvirti- 
na Hanibalas?!, kuris, anot Tito LivijausŽ, prakiurdino 
Alpių grandinę actu, — tad bijo, jog Polinjakas nebūtų 
tas actas, kursai sutrupins jo uolą! 

— Kaip! — sušuko generolas Pažolis.— Polinja- 
kas — ministrų kabinete? 

— Mums neliks nieko kita, kaip tik užsidengti 
veidą! — pastebėjo Diuponas (iš Ero). 

— Manau, pone,— atrėmė Salvatorius,— kad, at- 
virkščiai, mums teliks jį parodyti. 

Jaunikaitis ištarė šiuos žodžius visiškai skirtingu 
nei iki šiol tonų; ir visų akys susmigo į jį. 

"Tiktai dabar trejetas bičiulių jį atpažino: iš tiesų 
tai jų Salvatorius, o ne Marando de Valsinji. 

Siuo metu įėjęs liokajus įteikė namų šeimininkui 
voką. 

— Skubus! — pasakė jis. 

— Zinau, kas jame,— tarė bankininkas. 

Jis guviai ištraukė iš neužanspauduoto voko laišką 
ir perskaitė šias tris eilutes: 

Nacionalinė gvardija paleista. 

Hercogo de Dudovilio atsistatydinimas priimtas. 

De Polinjakas atšauktas iš Londono. 

— Iš tikrųjų, — sušuko Salvatorius,— pamanytum, 
jog tai aš informuoju jo šviesybę monsinjorą Orleano 
hercogą! 

Visi krūptelėjo. 

— Betgi iš kur jūs ištraukėte, kad šis raštelis nuo 
jo karališkosios šviesybės? — paklausė Marandas. 

— Atpažinau jo braižą,— paprastai atsakė Salva- 
torius. 

— Jo braižą? 

— Taip... Cia nieko stebėtina: mano tas pats nota- 
ras kaip ir jo: ponas -Barato. 

Pranešė, kad vakarienė paduota. 

Salvatorius nuleido monoklį ir pažvelgė į savo skry- 
bėlę kaip žmogus, besiruošiantis išeiti. 

— Jūs nepasiliekate vakarienės, pone de Valsin- 
ji? — skubiai paklausė Marandas. 

— Man labai gaila, pone, bet negaliu. 

— Kodėl? 

— Naktis man dar nesibaigė, privalau nuvykti į 
prisiekusiųjų teismą. 

— Į prisiekusiųjų teismą? Tokiu laiku? 

— Taip, skubama susidoroti su vienu vargšu ne- 
laimėliu, kurio pavardė galbūt nėra jums nežinoma. 

— Ak, Sarantis... tasai nenaudėlis, kuris nužudė 
du vaikus ir pavogė iš savo geradario šimtą tūkstan- 
čių ekiu,— atsiliepė vienas balsas. 

— Ir kuris nori dėtis bonapartistu,— pridėjo ki- 
tas balsas.— Tikiuosi, kad jį nuteis myriop. 

— O, dėl to, tai galite neabejoti, pone, — pasakė 
Salvatorius. | 

— Ir jam įvykdys bausmę! 

— Ak, dėl bausmės įvykdymo ne taip tikra. 

— Kaip! Manote, kad jo didenybė pasigailės tokio 
niekšo? 

— Ne, bet galbūt niekšas pasirodys esąs nekaltas, 
ir tuomet jo pasigailės ne karalius, o Dievas. 

Pastaruosius žodžius Salvatorius ištarė tonu, ku- 
ris kartkartėmis po pasirinkta lengvabūdiška išore pa- 
dėdavo jį atpažinti jo trims bičiuliams. 

- Ponai, — tarė Marandas,— girdėjote: vakarienė 
puduota. 

Kai asmenys, į kuriuos kreipėsi Marandas, pa- 
lraukė į valgomąjį, trejetas jaunikaičių prisiartino prie 
salvatoriaus. p 

— Sakykit, brangusis Salvatoriau,— paklausė Za- 
nas Roberas, — gali taip atsitikti, kad rytoj mums pri- 
reiks jus matyti... 

— Galimas daiktas. 

— Tad kur mes jus rasime? 

— Betgi mano įprastoje vietoje, Geležių gatvėje, 
prie mano būdelės durų, ties akmeniniu stulpeliu; vis 
dėlto jūs pamirštate, brangusis, jog esu komisionie- 
rius... O, tie poetai! Poetai! 

Ir jis išėjo pro duris, priešpriešines vedančioms į 
valgomąjį — pasitikįs kaip žmogus, kuriam pažįstami 
visi namų koridoriai, ir palikdamas tris bičiulius nu- 
stebusius, bemaž apstulbusius. 


XXI + BALANDĖLĖS GŪUŽTELĖ 


Mūsų skaitytojai galbūt prisimena, kad ponas de 
Marandas, prieš grįždamas į savo kabinetą, kur jo 
laukė Salvatoriaus parneštos iš Tiuilri naujienos, su 
žaviu galantiškumu paprašė savo žmonos, kad poky- 
liui pasibaigus leistų jam apsilankyti jos miegama- 
jame. 

Jau šešta valanda ryto, pradeda brėkšti diena; 
paskutinės karietos nudardėjo rūmų kiemo grindiniu, 
gęsta paskutinės šviesos apartamentuose, pasigirsta 
bundančio Paryžiaus garsai. Tik prieš ketvirtį valan- 
dos ponia de Marand pasitraukė į savo miegamąjį; tik 
prieš penkias minutes ponas de Marandas apsikeitė 
paskutiniais žodžiais su žmogumi, iš po kurio buržua 
drabužio prasikišo kariška laikysena. 

Tie paskutinieji žodžiai buvo tokie: | 

— Tegul jo karališkoji šviesybė nesirūpina! Juk 
žino, kad gali manimi pasikliauti kaip pačiu savimi... 

Šiam žmogui skubiai išvykus dviejų arklių trau- 
kiama karieta be herbų, važnyčiojama vežėjo be livrėjos 
ir pasislėpusia už Rišeljė gatvės kampo, rūmų vartai 
užsidarė. 

O dabar lai skaitytojai pernelyg nesijaudina dėl 
tų geležies ir ąžuolo užtvarų, įsiterpusių tarp jo ir 
"šeimininkų šių prašmatnių namų, kurių keletą vietų 
mes nušvietėme: tereikia pakelti romanisto lazdelę, ir 
netgi dar tvirčiau uždarytos durys atsivers prieš mus. 
Tad pasinaudokime šia privilegija ir atstumkime šios 
lazdelės galu ponios Lidijos de Marand buduaro du- 
ris. — SEZAMAI, ATSIVERK!! 

Matote — štai atlapos šio žavingo Žydrojo budua- 
ro, kur prieš kelias valandas girdėjome Karmelitą dai- 
nuojant “Romansą apie gluosnį", durys. 

Netrukus mes prieš jus atversime kur kas baises- 
nes duris — prisiekusiųjų teismo duris; bet leiskite 
mums, prieš įžengiant į šį nusikaltimų pragarą, įeiti 
mirksniui pailsėti ir pasisemti jėgų į tą meilės rojų, 
kokiu galima pavadinti ponios de Marand kambarį. 

Prieš šį kambarį, — kad jis tiesiogiai nesisiektų su 
buduaru, — yra lyg kokia didžiulio gaubto pavidalo 
priemenė; ją, kartu atstojančią ir vonios kambarį, iš 
viršaus pro lubas apšviečia spalvoti arabiško rašto stik- 
lai; sienos ir lubos, — išskyrus kiaurymę įleisti švie- 
sai, tačiau tik tiek, jog visad tvyrotų prieblanda, — 
aptrauktos itin savotiška, neutralių tonų nuo tartum 
perlinio iki geltonai oranžinio atspalvio medžiaga, re- 
gis, pagaminta iš tų Azijos augalų, iš kurių indai iš- 
gauna tekstilinį pluoštą audiniui, pas mus vadinamam 
nankinu. Kilimai — kiniško pynimo, švelnūs tarsi min- 
kščiausia medžiaga ir spalva puikiai derantys su sienų 
apmušalais; o baldai — padengti kinišku laku su pa- 
prastomis auksinėmis gyslelėmis. Marmuras — pieno 
baltumo, ir ant jo išdėstyti porcelianai — to ypatingo 
šviesaus melsvio, kurį senienų parduotuvėse priskiria 
seniesiems trapiems Sevro gaminiams. 

Įkėlęs koją į šį jaukų kampelį, paslaptingai ap- 
šviestą palubėje kabančios Bohemijos krištolo lempos, 
jaustumeis atsidūręs šimtą mylių nuo žemės paviršiaus, 

lyg keliautum viename iš tų oranžinių, žydruma ir 
nuksu atmieštų debesų, kuriais Marila? apvedžiodavo 
savo rytietiškus peizažus. 

Sykį pasiekus šį debesį, visai paprasta įžengti į 
rojų — ir tasai kambarys, kur mes vedame skaitytoją, 
iš tiesų buvo rojus! | 

Vos atidarius duris ar, tiksliau, vos atkėlus port- 
jeras, — mat, jeigu ir būta durų, tai apmušėjo menas 
jas padarė nematomomis, — vos atkėlus portjerą, pir- 
miausia, kas krinta į akis — tai gražioji Lidija, sva- 
jingai gulinti ant lovos kambario dešinėje, alkūne pa- 
sirėmusi ar veikiau įgrimzdusi į pagalvę, atrodančią 
tarsi gazinė, o kita ranka laikanti tymu įrištą poezijos 
knygelę — knygelę, kurią galbūt ji labai geidė skai- 
tyti, bet neskaitė — taip, regis, buvo užvaldyta visai 
kitos minties. 

Ant Bulio* darbo stalelio deganti kiniško porcelia- 
no lempa pro raudono bohemiško stiklo gaubtą apšvie- 
čia lovos paklodes, suteikdama joms rožinį atspalvį — 
panašų į tą, kuriuo tekanti saulė nudažo žmogaus ko- 
jos nežengtus Jungfrau? ar Monblano“ sniegynus. 

Stai kas pirmiausia traukė akį; ir gal netrukus pa- 
bandysime kaip įmanoma nekalčiau perteikti šio žavin- 
go paveikslo keliamą įspūdį, bet visų pirma kažkaip 
nejučia maga mums aprašyti likusią būsto dalį. 

Iš pradžių — apie Olimpą, paskui — apie jame 
gyvenančią dievybę. 

Įsivaizduokite kambarį — ar veikiau balandėlės 
gūžtelę — pakankamai didelį, kad jame būtų galima 
miegoti, pakankamai aukštą, kad jame būtų kuo kvė- 
puoti. Lubos ir sienos aptrauktos šviesrausviu aksomu 
su granato, piropo“, rubino atšvaitais tose vietose, kur 
jų briaunos pagaudavo šviesą. 

Beveik visą jo ilgį užima lova, ir iš abiejų jos galų 
vos vos išsitenka po i0žmedžio etažerę, nukrautą 
grakščiais saksoniško, Sevro ir kiniško porceliano nie- 
kučiais, kokius tik sugebėta rasti Monro ir Gansbergo 
parduotuvėse. 

Priešais lovą — židinys, taip pat ištisai aptrauktas 

aksomu kaip ir visa kita kambaryje; abipus židinio 
pastatyta po kozetę, apmuštą ryškiaspalve it kolibrio 
plunksnos medžiaga, o virš kiekvienos iš jų — veidro- 
dis su paauksuotais kukurūzų lapų bei gūrvuolių rai- 
žinio rėmais. | 

Prisėskime ant vienos tų kozečių ir žvilgtelėkime 
į lovą. | 

Jinai — be jokių pagražinimų, tik išmušta švies- 
rausviu aksomu, tačiau savo ryškesne spalva išsiski- 
rianti iš.gaubiančios drapiruotės; o pastaroji — tai pa- 
prastumo šedevras, ją regint apima nuostaba, jog būta 
ganėtinai poetiško dekoratoriaus ar ganėtinai dekora- 
toriško poeto, išgavusio tokį rezultatą; plačios rytietiš- 
kos medžiagos atraižos, kurias arabės vadina haiko- 
mis, buvo šilkinės, pakaitom iš mėlynų ir baltų juostų 
su tokiais pat kutais. 

Abiejuose lovos galuose du platūs šios medžiagos 
gabalai krito statmenai palei sieną, drapiruoti šilku ir 
auksu perpintomis virvelėmis su turkio žiedais. 

Lovos gilumoje — didžiulis veidrodis, rėminamas 
panašaus kaip lovos aksomo ir kabantis ne betarpiš- 
kai ant sienos, o skiriamas nuo jos trečiosios haikos. 
Nuo viršutinio veidrodžio krašto daugybe klosčių su- 
raukta medžiaga švelniu išlinkiu kilo aukštyn prie di- 
delės auksinės strėlės, apgaubdama ją dviem stambiais 
volanais. 

Bet šio kambario nepaprastumą sudarė tai, kas 
atsispindėjo virš lovos kabančiame veidrodyje, matyt, 
skirtame padaryti būstą tarsi be ribų. 

Sakėme, kad priešais lovą buvo židinys. Aukščiau 
šio Židinio, nukrauto gausybe žavingų niekučių, suda- 
rančių moters pasaulį, tęsėsi oranžerija, teatskirta be- 
spalviu stiklu, kuris prireikus susistumdavo į sieną — 
tada moters ir gėlių būstai susijungdavo. Tosios nedi- 
dukės oranžerijos viduryje, aukščiau baseino, po kurį 
plaukiojo įvairiaspalvės kiniškos žuvytės ir iš kurio 
atsigerti atlėkdavo purpuriniai ir žydri paukštukai di- 
dumo sulig bite, stūksojo marmurinė pusiau natūra- 
laus dydžio Pradjė? statula. 

Zinoma, ši nedidukė oranžerija apimtimi vos pri- 

lygo kambariui, tačiau savo stebuklinga įranga panėšėjo 
į puikų, didžiulį Indijos ar Antilų sodą — taip augan- 
Lys joje tropikų augalai buvo persipynę, tarsi steng- 
(hmiesi stabtelintiems ties jais žvilgsniams suteikti 
perdėm egzotiškos floros reginį. | 

Ir tikrai — čia plytėjo visas dešimties kvadratinių 
pėdų ploto žemynas — kišeninė Azija. 

Medis, kurį vadina augalijos karaliumi, gėrio ir 
blogio pažinimo medžiu, išaugusiu žemės rojuje, — ir 
jo kilmė neginčytina, nes savo lapais padėjo pridengti 
nuogybę mūsų pirmiesiems tėvams, dėl to gavo Adomo 
ligmedžio vardą,— buvo atstovaujamas penkių savo 
pagrindinių rūšių: rojaus, striukavaisio, kiniškojo, raus- 
vojo ir raudonojo bananmedžių. Greta tarpo savo lapų 
ilgumu ir platumu artima jiems helikonija“?, toliau — 
Madagaskaro ravenalija!?, nuostabusis keliautojo me- 
dis, kuris pagirdo ištroškusį negrą gaivinančiu vande- 
niu, kai jo nebeaptinka išdžiūvusiame šaltinyje; kara- 
liškoji strelicija"', — jos žiedas su ugniniais geluonimi 
bei kuodeliu panašus į gyvatės galvą; Rytų Indijos 
kana!?, iš kurios Delyje gaminami audiniai, tokie pat 
švelnūs kaip ploniausias šilkas; kostusas““, dėl savo 
aromato senovės žmonių vartotas per visas religines 
apeigas; kvapusis angrekas!* iš Reuniono salos!?: Kini- 
jos zinžiberas — ne kas kita kaip augalas, iš kurio iš- 
gaunamas imbieras; žodžiu, tikra glausta viso pasau- 
lio augalijos turtų kolekcija. 

Baseino kraštus ir statulos papėdę slėpė paparčiai 
lyg skylamušiu iškarpytais lapais ir pataisai, savo 
minkštumu galintys konkuruoti su puikiausiais Smir- 
nos'? ir Konstantinopolio!" kilimais. 

O dabar, kadangi nėra saulės, kuriai tiktai kelias 
valandas lemta čia viešpatauti, pro visus tuos lapus, 
visas tas gėles, visus tuos vaisius paieškokite švytin- 
čio rutulio, kuris, nuleistas nuo skliauto, skleidžia spin- 
dulius pro švelniu mėliu padažytą vandenį ir šiai ne- 
lytėtai giraitei suteikia giedro bei melancholiško vais- 
kumo, švelnios, sidabriškos mėnesienos atspindžių. 

Žvelgiant iš lovos, ši mažytė oranžerija teikė nuo- 
stabų reginį. 

Tad, kaip ką tik sakėme, būtybė, kuri pasirėmusi 
alkūne gulėjo ant lovos, laikydama kitoje rankoje kny- 
gą, toji būtybė vis pakeldavo akis nuo raidžių ir žvil- 
gsniu nuklysdavo į siaurus takučius, šen bei ten rai- 
žančius tą užburtąją šalį, atsiveriančią jai pro stiklą 
nelyginant pro svajonę. 

Jeigu ji mylėjo, tai tikriausiai akimis ieškojo žy- 
dinčių, meiliai persipynusių šakelių, kur trokštų su- 
sukti savo gūžtelę; jeigu nemylėjo, tai tikriausiai šios 
puikios, kupliai vešančios augmenijos teiravosi meilės 
paslapties, kurios pirmuosius žodžius nekaltai, slėpi- 
ningai kuždėjo kiekvienas lapas, kiekvienas žiedas, 
kiekvienas aromatas. 

Manome, kad pakankamai aprašėme šį nežinomą 
"d'Artua gatvės rojų, tad pakalbėkime dabar apie jame 
gyvenančią Ievą. 

Taip, Ievą — kaip tik tokio vardo nusipelno Lidi- 
ja, svajingai rymanti ant alkūnės ir skaitanti Lamar- 
tino* “Meditacijas"; sulig kiekvienu posmu — iškvė- 
pintu posmu! — ji žvilgteli į besiskleidžiančius augalų 
žiedus, kad tokiu būdu gamtoje pratęstų knyga pradėtą 
svajonę. Taip, tai tikra Ieva — rausvutėlė, skaistutė, 
šviesiaplaukė; Ieva nuodėmės išvakarėse, klydinėjanti 
žvilgsniu po visa, kas ją supa aplink; Ieva, krečiama 
virpulio, sunerimusi, plazdančia širdimi, trokštanti su- 
vokti paslaptį šio rojaus, kur, kaip sakė jai nuojauta, 
turėtų būti dviese, bet, didžiam savo liūdesiui, buvo 
viena; žodžiu, savo širdies tvinksniais, akių žybsniais, 
lūpų virpesiais besišaukianti ar Dievo, lėmusio jai gim- 
ti, ar žmogaus, lėmusio jai numirti. 

Susisiautusi plono batisto klostėmis, apsigaubusi 
kaklą pūkine skraiste, drėgnomis lūpomis, liepsno- 
jančiomis akimis, žydinčiais skruostais ji atrodė tary- 
tum tobuliausias ir išbaigčiausias modelis, apie kokį 
tik galėtų svajoti Atėnų ar Korinto skulptorius Ledos!? 
statulai sukurti. 

Iš tikrųjų, savo meiliškuų nuoraudžiu ir gosliu su- 
stingusiu žvilgsniu priminė gulbino apglėbtą Ledą. Ma- 
tydamas ją tokią, “Psichės", tosios pagoniškos Ievos, 
autorius Kanova? būtų sukūręs šedevrą, nuvainika- 

vusį jo “Bordžezės Venerą"; Koredžas?! iš jos būtų nu- 
Lupęs kokią svajingą KalipsęŽ su drapiruotės kampu- 
Lyje už jos prigludusiu Amūru; Dantė būtų padaręs ją 
vyresniąja Beatričės sese ir būtų paprašęs, kad ves- 
lų jį Žemės vingiais, kaip jos jaunesniosios sesers buvo 
vedamas dangaus vingiais. 

Tačiau poetai, tapytojai ir skulptoriai tikrai būtų 
nusilenkę nuostabiai asmenybei, kurioje vienu metu 
(lerėjo keistai susimaišę mergaitiškas drovumas, mo- 
teriškas žavesys ir deivės geidulingumas; taip, dešim- 
lieji, penkioliktieji ir dvidešimtieji gyvenimo metai, vai- 
kystės, mergystės ir meilės metai, — tie trys žmogaus 
laikotarpiai, sudarantys jaunystės trilogiją, ateinantys 
vienas po kito priešpriešiais vaikui, jaunai merginai 
bei moteriai, ir pasibaigę liekantys praeityje, — tie 
trys laikotarpiai lyg Žermeno Pilonož “Trys gracijos", 
sakytum, lydėjo šią Dievo apdovanotą būtybę, kurios 
paveikslą pabandėme nutapyti, nubarstydami jos galvą 
kvapniausiais ir spalvingiausiais žiedlapiais. 

Pagal tai, kaip žiūrėtum, ji atrodytų: angelui — it 
sesuo, Pauliui — it Virginija?, Degrijė — it Manona 
LeskoŽ. 

Iš kur tasai trilypis grožis — neprilygstamas, keis- 
tas, nepaaiškinamas? Tą mes pamėginsime ne paaiš- 
kinti, bet padėti suprasti savo pasakojimo tąsoje, pa- 
švęsdami šį ar veikiau kitą skyrių ponios de Marand 
pokalbiui su savo vyru. 

Jos vyras netrukus ateis; tai jo laukia gražioji Li- 
dija taip išsiblaškiusi; tačiau tikrai ne jo ieško jos kly- 
dinėjantis po būsto pusšešėlius ir oranžerijos prieblan- 
dą žvilgsnis. 

Vis dėlto jis itin švelniai paprašė leidimo, — ir ke- 
tino juo pasinaudoti, — minutėlei ją aplankyti ir pasi- 
šnekėti, prieš pasišalindamas į savo apartamentus. 

Kaip! Tiek grožio, tiek jaunystės, tiek gaivumo, — 
visa, apie ką pasiekęs savo dvidešimt penktuosius me- 
tus, tai yra jaunystės apogėjų, žmogus gali tik svajoti 
i» niekados to nesutikti, — kaip! Tiek laimės, tiek 
džiaugsmo, tiek svaigulio — visi tie lobiai priklauso 
vienam vieninteliui žmogui! Ir šis žmogus — tasai 

šviesiaplaukis, šviežutis, rausvutis, dabišius bankinin- 
kas — teisybė, mandagus ir sąmojingas, tačiau šal- 
tas, savanaudiškas garbėtroška, kokį mes jį pažįsta- 
me! Visa tai priklauso jam, kaip ir jo rūmai, paveikslai, 
kasa! 

Koks paslaptingas nutikimas, kokia socialinė ga- 
lia, kokia tironiška ir negailestinga valia galėjo susieti 
vieną su kitu šias dvi tokias nepanašias — bent iš 
pažiūros — būtybes, šiuos du balsus, taip mažai tin- 
kamus susikalbėti, šias dvi širdis, taip blogai sutver- 
tas suprasti viena kitą? 

Tikriausiai tai sužinosime vėliau. O kol kas pasi- 
klausykime juodu šnekantis, ir galbūt žvilgsnis, ges- 
tas, žodis vieno iš tų dviejų, surakintų ta pačia gran- 
dine, padės mums aptikti pėdsakus įvykių, dar paslėptų 
nuo mūsų tamsioje praeities naktyje. 

Staiga gražiajai svajotojai lyg pasirodė, kad greti- 
mame kambaryje tyliai sušiugždėjo kilimas; nors ir 
kokie lengvi buvo besiartinantys žingsniai, tačiau par- 
ketas po jais girgžtelėjo. Ponia de Marand greitomis 
metė paskutinį žvilgsnį į savąjį tualetą; stipriau su- 
veržė apie kaklą gulbės pūkų peleriną, trūktelėjo že- 
miau ant riešų naktinukų. nėrinius ir įsitikinusi, kad 
visa yra nepriekaištingai pridengta, daugiau nebekei- 
tė savo kūno padėties. 

Tiktai dar padėjo ant lovos atverstą knygą, šiek 
tiek kilstelėjo veidą taip, jog dabar į ranką rėmėsi ne 
viršutinė jos galvos dalis, o smakras, ir tokia poza, 
kurioje buvo kur kas daugiau abejingumo nei koke- 
tiškumo, laukė savo pono ir viešpaties. 


XXII + SUTUOKTINIŲ POKALBIS 


Marandas atkėlė portjerą, bet sustojo ant durų 
slenksčio. 

— Galima? — paklausė. 

— Žinoma... Argi nepasakėte man, jog ateisite? 
Laukiu jūsų ketvirtį valandos. 

— O! Nejaugi, ponia?.. Juk jūs tikriausiai tokia 
pavargusi! Netaktiškai elgiuosi, tiesa? 

— Ne, įeikite! 

Marandas prisiartino, itin grakščiai nusilenkė, 
paėmė žmonos ištiestą ranką, pasilenkė prie tos gležno 
riešo, plonų pirštų su rausvais nagais plaštakos ir leng- 
vai palietė lūpomis; ponia de Marand veikiau suvokė 
ketinimą, nei pajuto patį bučinį. 

Jaunoji moteris klausiamai pažvelgė į vyrą. 

Nesunku buvo pastebėti, kad toksai Marando ap- 
silankymas — gerokai neįprastas; ir vis dėlto taip pat 
nesunku buvo pastebėti, kas šis apsilankymas — nei 
trokštamas, nei keliantis baimę: veikiau atėjo bičiulis, 
o ne vyras, ir netgi Lidija, atrodo, laukė jo daugiau su 
smalsumu nei su nerimu. | 

Marandas nusišypsojo, paskiau kuo lipšniausiu bal- 
su prašneko: 

— Pirmiausia turiu jūs atsiprašyti, ponia; kad at- 
einu pas jus taip vėlai ar veikiau tokį ankstų rytą. Bet 
patikėkite, jeigu itin rimti reikalai nebūtų manęs visą 
dieną užlaikę už namų sienų, būčiau ištaikęs tinkamą 
progą pasikalbėti su jumis prie keturių akių. 

— Kad ir kokį laiką pasirinktumėte pašnekesiui 
su manimi, pone,— širdingai tarė ponia de Marand,— 
tai visada brangi proga ir juo brangesnė, kad ji reta. 

Marandas nusilenkė, šįsyk padėkos ženklan, pas- 
kiau, prisiartinęs prie minkštakrėslio, atsisėdo, prisi- 
stumdamas alkūnramsčiais prie pat lovos ir tokiu būdu 
įsitaisydamas priešais ponią de Marand. 

Jaunoji moteris vėl parėmė ranka galvą ir laukė. 

— Leiskite, ponia,— tarė Marandas,— kad prieš 
pradedant kalbėti apie reikalą arba, jeigu jums geriau 
patinka, kad lengviau būtų pradėti, pakartoti nuo- 
širdžiausius komplimentus jūsų išskirtiniam grožiui, 
kasdien vis labiau pražystančiam ir šiąnakt išties pa- 
siekusiam žmogiškojo grožio viršūnę. 

— Išties, pone, nežinau nė kaip atsakyti į tokį mei- 
lumą, jis man teikia juo daugiau džiaugsmo, kadangi 
paprastai seikėjate man komplimentus šykštokai... 
Leiskit man pasiguosti, tačiau nepriekaištaujant jums. 

— Dėl tokio šykštumo kaltinkite tik begalinį ma- 
no atsidavimą darbui, ponia... Visą laiką esu pašventęs 
užsibrėžtam tikslui, bet jeigu kurią nors dieną man 
bus leista skirti dalį savo laiko maloniam poilsiui su 
jumis, kokį suteikėte šiuo metu, patikėkite, ta diena 
bus pati gražiausia mano gyvenime. 

Ponia de Marand pakėlė akis ir nustebusi pažvelgė 
į vyrą — nieko keistesnio jis negalėjo pasakyti. 

— Betgi man atrodo, pone,— atsakė ji kaip įma- 
nydama kerinčiu tonu,— kad visada, kada tik pa- 
norėtumėte tokio poilsio, jums tereikia padaryti tai, 
ką padarėte šį rytą: perspėti, jog pageidaujate mane 
matyti ar netgi, — pridūrė ji nusišypsodama, — prisi- 
statyti pas mane neperspėjus iš anksto. 

— Jūs gi žinote, — atrėmė Marandas, irgi nusi- 
šypsodamas, — kad mūsų sąlygos toli gražu ne tokios. 

— Tos sąlygos, pone, padiktuotos jūsų, ne mano; 
sutikau su jomis, štai ir viskas. Man regis, kad tik ne 
tajai, kuri bekraitė gavo iš jūsų turtą, padėtį visuo- 
menėje... netgi savo tėvo garbę, kelti sąlygas. 

— Ar jūs nemanote, brangioji Lidija, kad metas 
pakeisti kai kurias iš tų sąlygų, ir ar nepasirodyčiau 
jums labai įkyrus, jeigu, pavyzdžiui, šį rytą ateičiau 
šiurkščiai įsibrauti su savo vedybine realybe į tas sva- 
jones, kuriose šiąnakt skendėjote ir gal dabar tebe- 
skendite, kai su jumis šnekuosi? 

Ponia de Marand ėmė suprasti, kur link krypsta 
pokalbis, ir pajuto užslenkant į savo veidą tamsų rau- 
donį. Jos vyras luktelėjo, kol šis raudonis nuslūgs, 
paskiau sugrįžo prie vietos, kur nutrūko pokalbis. 

— Prisimenate tas sąlygas, ponia? — vis su savo 
nuolatine šypsena ir nepriekaišūngųu mandagumu pa- 
klausė jis. 

— Kuo puikiausiai, pone,— atsakė jaunoji mote- 
ris, stengdamasi išlaikyti ramų balsą. 

— Stai netrukus jau sukaks treji metai, kai turiu 
laimę būti jūsų vyru, o per trejus metus daug kas 
pamirštama. 

— Aš niekad nepamiršiu, kiek jums esu skolinga. 

— Čia, ponia, mūsų nuomonės išsiskiria. Aš ne- 
lnikau, kad nors kiek esate man skolinga; bet jeigu 
jus Manote kitaip ir esate įsitikinusi, kad man kažką 
skolinga, tai kaip tik prašyčiau pamiršti tą skolą. 

— Kada panorėjęs ir kaip panorėjęs nepamiršti, 
pone; Ir esama Žmonių, kuriems nedėkingumas — ne 
Lik nusikaltimas, bet ir neįsivaizduojamas dalykas! Ma- 
no tėvas, senas karys, bet neapsukrus reikaluose, įdėjo 
visą savo turtą į vieną pramoninę spekuliaciją, tikėda- 
masis Jį padvigubinti, ir sužlugo. Turėjo įsipareigojimų 
jūsų perimtam bankui ir nepajėgė jų laiku tesėti. Vie- 
nas jaunikaitis... 

— Ponia...— pabandė ją pertraukti Marandas. 

— Nenoriu nieko praleisti, pone,— spyrėsi Lidi- 
ja, — nes pamanysite, kad pamiršau. Vienas jaunikai- 
tis, manydamas, kad tėvas turtingas, paprašė mano 
rankos; instinktyvus pasibodėjimas tuo jaunikaičiu iš 
pradžių paskatino tėvą jam atsakyti. Vis dėlto priveik- 
tas mano prašymų, — tasai jaunikaitis sakėsi mane 
mylįs, ir aš maniau, kad jį myliu... 

— Manėte? — paklausė Marandas. 

— Taip, pone, maniau... Sešiolikos metų esi labai 
užtikrinta savo jausmais, ypač vos palikusi pensioną 
ir kai nieko nenutuoki apie žmones... Tad kartoju, pri- 
veiktas mano prašymų, tėvas galiausiai priėmė poną 
de Bedmarą kaip savo žentą. Viskas buvo sutarta, 
netgi kraitis: trys šimtai tūkstančių frankų. Bet pa- 
sklido gandas, kad tėvas nusigyveno: mano sužadėti- 
nis ūmai liovėsi lankęsis ir. dingo! Tik po kurio laiko 
tėvas gavo nuo jo laišką, atsiųstą iš Milano, kuriame 
šis rašė, kad sužinojęs, kaip iš pradžių bodėtasi jį 
priimti į žentus, nenorįs prievartauti jo palankumo. 
Mano kraitis buvo atidėtas į šalį ir apsaugotas nuo 
bet kokių pavojų — sudarė maždaug pusę to, ką tėvas 
buvo skolingas jūsų bankui. Tris dienas iki sueinant 
mokėjimo terminui, jis atvyko pas jus, pasiūlė tris 
šimtus tūkstančių frankų ir paprašė laiko sumokėti 
likusiai sumai. Jūs atsakėte, kad pirmiausia jis nusi- 
ramintų ir pridūrėte, jog norėtumėte rytoj atsilankyti, 
nes turite pasiūlyti vieną reikalą. Juk taip? 

— Taip, ponia... Vis dėlto nesutikčiau su žodžiu 
reikalas. 

— Man regis, jūs tokį pavartojote. 

— Turėjau surasti dingstį patekti į jūsų namus, 
ponia: žodis reikalas buvo ne nusakymas, bet dings- 
tis. 

— Palieku tą žodį ramybėje, pone: tokiomis aplin- 
kybėmis ne žodžiai svarbu, bet veiksmai... Jūs atėjote 
ir pateikėte tėvui tą nelauktą pasiūlymą, kad tapsite 
mano vyru, kaip kraitį paimsite tuos šešis šimtus tū- 
kstančių frankų, kuriuos jis buvo skolingas jūsų ban- 
kui, ir kad paliksite jam šimtą tūkstančių. ekiu, ku- 
riuos jums pasiūlė. 

— Pirma pasipiršau jūsų tėvui, ponia, nes bijojau, 
kad jis gali atsakyti. 

— Supratau, kiek jumyse delikatumo, pone... Ma- 
no tėvas, kad ir labai apstulbintas to pasiūlymo, jį pri- 
ėmė, nė neatsiklausęs mano sutikimo, o jo, kaip žino- 
te, neteko ilgai laukti. 

— O! Jūsų širdis kupina pagarbos ir dukteriškos 
meilės tėvui, ponia. 

— Prisimenate mūsų susitikimą, pone? Nuo pir- 
mųjų žodžių norėjau prabilti jums apie praeitį, prisi- 
pažinti... 

— Vieną iš tų jaunos merginos paslapčių, kurių 
delikatus žmogus niekad neturi leisti savo sužadėtinei 
užbaigti. Be to, aš pridūriau: “Pažiūrėkite į mano pa- 
siūlymą kaip norite, panele, arba kaip į reikalą, kurį 
prasuku..." 

— Na matote, jūs tikrai pavartojote šį žodį! 

— Aš bankininkas,— tarė Marandas,— ir reikia 
atleisti įpročiui... “Arba kaip į reikalą, kurį prasuku ir 
kurio pasekmės, nors ir nežinomos, privalėtų man būti 
naudingos, ar kaip į skolą, kurią išlyginu savo tėvo 
vardu". 

— Kaip tik, pone! Aš visa tai pamenu. Turėjote 
omenyje Mano tėvo padarytą paslaugą jūsų tėvui Im- 
perijos laikais ir prasidedant Restauracijai. 

— Taip, ponia... Paskiau pridūriau, kad nelaikau, 
jog Man priklauso koks nors dėkingumas už tą dvi- 

gubą dingstį, per kurią tampu jūsų vyru, ir palieku 
jums visišką jausmų laisvę mano atžvilgių; kad aš 
pats turiu kai kurių įsipareigojimų, todėl pasilieku 
savo nepriklausomumą; kad niekados jums, — nors ir 
kokią gundančią Dievas sutvėrė! — neįkyrėsiu san- 
Luokiniais reikalavimais. Galiausiai dar pridūriau, kad 
nors esate graži, jauna, bei su polinkiu meilei, neketi- 
nu kaip kitaip apriboti šią pasiūlytą laisvę, negu jūs 
pati, vadovaudamasi visuomenės priimtomis normomis, 
norėsite tai padaryti... Tiktai ketinau prižiūrėti jus 
kaip atlaidus tėvas savo dukterį ir, — vis kaip tėvas 
bei naudodamasis jūsų reputacijos, turėsiančios tapti 
1 mManąja, sergėtojo teise, — užgniaužti visas netin- 
kamas pastangas, kurias galėtų dėti kai kurie vyrai, 
traukiami ir apžilpinti jūsų grožio. 

— Pone... 

— Deja! Tiesiogines tėvo pareigas netrukus teko 
perimti iš tiesų: pulkininkas netikėtai numirė kelionės 
po Italiją metu — šią liūdną naujieną pranešė mano 
Romos korespondentas. Kai ją sužinojote, jūsų sielvar- 
tas buvo didžiulis: pirmuosius mūsų santuokos mėne- 
siūus jus matė nešiojančią gedulą. 

— O, pone, kaip savo kūnu, taip ir širdimi prisie- 
kiu!.. 

— Kaip galiu tuo abejoti, ponia. Juk tiek sten- 
"giausi, — ne, ne todėl, kad užmirštumėte šią nelaimę, 
bet kad išlaikytumėte pusiausvyrą dėl savo nevilties. 
Teikėtės mane išklausyti ir galiausiai palikote tam- 
sius drabužius ar veikiau tamsūs drabužiai jus paliko; 
išnirote iš to gedulo kaip pirmosiomis pavasario dieno- 
mis gėlė išnyra iš pilko žiemos apvalkalo. Jaunystės 
švelnumas, grožio skaistybė niekados nebuvo išnykę 
nuo jūsų skruostų, bet nuo lūpų buvo dingusi šypsena. 
Pamažėle... O! Neprikaišiokit sau, ponia: toks gamtos 
dėsnis... pamažėle dingusi šypsena sugrįžo, apniukęs 
veidas nusigiedrijo, atodūsių prislėgta krūtinė vėl ėmė 
kilnotis džiugiai alsuodama; sugrįžote gyvenimui, pra- 
mogoms, koketiškumui; vėl tapote moterimi ir sutikite 
su Manimi, ponia, kad aš buvau jūsų ramstis bei ved- 
lys šiame sunkiame kelyje, — sunkesniame, negu kai 

kas įsivaizduoja, — vedančiame iš verksmo į šypseną, 
iš sielvarto į džiaugsmą. | 

— Taip, pone,— patvirtino jaunoji moteris, paim- 
dama savo vyro delną, — ir leiskite man paspausti šią 
ištikimą ranką, kuri taip kantriai, taip užjaučiamai, 
taip broliškai mane kreipė. 

— Dėkojate už malonę, kurią suteikėte — iš tiesų, 
esate pernelyg man gera. 

— Betgi, pone, — paklausė ponia de Marand, gi- 
liai sujaudinta ar dabar vykstančios scenos, ar pasta- 
rosios prišauktų prisiminimų, — gal pagaliau teiktu- 
mėtės man pasakyti, kur lenkiate? 

— Ak, atleiskite, ponia! Visai pamiršau, koks da- 
bar metas ir kur aš esu, taip pat nuovargį, kurį tikriau- 
siai kenčiate. 

— Pone, leiskit jums pastebėti, kad nuolatos apsi- 
rinkate dėl mano paskatų. 

— Pasistengsiu kalbėti glausčiau, ponia... Taigi 
sakiau, kad po metų sugrįžusi į aukštuomenę sukėlė- 
te didžiulę sensaciją. Palikote ją graži, o dabar jus iš- 
vydo žavingą; niekas taip neprideda grožio, kaip pasi- 
sekimas: tad buvote žavinga, o pasisekimas padarė jus 
tiesiog kerinčia. 

— Stai vėl grįžtame prie komplimentų. 

— Ne, grįžtame prie tiesos: štai prie ko reikia 
nuolat sugrįžti, ponia. O dabar, leiskit man kalbėti, ix 
aš keliais žodžiais baigsiu. 

— Aš klausausi. 

— Ką gi, ponia, išlaisvindamas jus iš tamsumos, 
kurią ant jūsų metė gedulo drabužiai, aš padariau tą 
patį, ką padarė Pigmalionas!, išlaisvindamas Galatėją 
iš marmuro luito, kur ji buvo paslėpta nuo visų akių. 
Taigi įsivaizduokite mūsų laikų Pigmalioną, kuris įve- 
da į aukštuomenę savąją Galatėją, vardu... Lidija; Ga- 
latėja, užuot mylėjusi Pigmalioną... nemyli nieko; įsi-- 
vaizduokite vargšo Pigmaliono graužatį, nepasakysiu, 
kad meilės, bet jo išdidybės kančias, kai jis girdės 
kalbant: “Ne dėl savęs vargšas skulptorius suteikė gy- 
vybę mMmarmurui, o..." 

— Pone, palyginimas... 

— Taip, žinau priežodį: “Palyginimą duoti — tai 
(nr ne tiesą byloti", tikrai taip. Tad grįžkime prie gry- 
nos ir paprastos realybės, be jokių metaforų. Tad štai, 
ponia, tasai nuostabus grožis, kuris užkariavo jums 
(laugybę draugų, o man pridarė gausybę pavyduolių; 
loji stebuklinga gracija, kuri sutraukė dūgzti apie jūs 
nelyginant bites apie rožę mūsų rinktiniausius dabi- 
šius; tasai poveikis į visa, kas jus aplinkui supa ir 
traukiantis į save visa, kas dedasi jo lauke; žodžiu, 
tasai kerintis grožis mane baugina ir verčia drebėti, 
kaip drebėjau išvydęs bedugnę, ties kuria vaikščiojau 
jūsų mieloje draugėje... Suprantate mane, ponia? 

— Tikrai ne, pone,— atsakė Lidija. 

Ir su žavinga šypsena pridūrė: 

— Kas, beje, įrodo, kad aš ne tokia protinga, kaip 
jūs kartais teigiate, suteikdamas man garbės. 

— Protas — kaip ir saulė, ponia: turi savo poilsio 
ir rimties valandas. Taigi pamėginsiu kalbėti ne tik 
jūsų protui, bet ir jūsų akims. Pamenate, kaip sykį, 
kelionės po Savoją metu, kai palikome Antremoną ir 
nuo kalno viršūnės išvydome Roną, saulėje tviskančią 
nelyginant sidabro srautas, o šešėlyje — nusidriekusią 
žydra juosta, pamenate, kaip staiga ištrūkote iš mano 
parankės ir nubėgote plokščiakalniu, tačiau tuoj pat 
išsigandusi sustojote, pro gležną gėlių ir žolių kilimą 
pastebėjusi atsivėrusią po jūsų kojomis prarają, kurią 
buvo galima pamatyti tik atsidūrus visai prie jos 
krašto? 

— O taip, pamenu! — užsimerkdama ir kiek iš- 
blykšdama patvirtino ponia de Marand.— Ir džiau- 
giuosi tuo prisiminimu, nes jeigų manęs nebūtumėt 
sulaikęs ir patraukęs atgal, tai veikiausiai aš ne- 
turėčiau laimės dar sykį pareikšti jums savo padėką. 

— Aš jos visai neprašau, ponia; tiktai vaizdiniu 
pažadindamas jūsų prisiminimą, norėjau jums aiškiau 
negu iki šiol nušviesti tai, ką aš prieš minutėlę pava- 
dinau praraja. Tad štai, kartoju, jūsų grožis mane bau- 
gina kaip tasai šešių šimtų pėdų gylio tarpeklis, 
paslėptas gėlių ir žolių, todėl baiminuos, kad kurią 

nors dieną mudu abu nenugarmėtumėm žemyn!.. Ar 
dabar suprantate, ponia? 

— Taip, pone, man regis, kad pradedu suprasti, — 
atsakė jaunoji moteris, nuleisdama akis. 

— Jeigu jūs pradedate suprasti, — nusišypsojo 
Marandas, — tai aš visai ramus: tuojau suprasite 
viską!.. Taigi aš sakiau, ponia, kad pakeisdamas jums 
tėvą, — juk žinote, kad niekad sau riereikalavau jokių 
kitų teisių, tiesa? — privalau su tam tikru nerimu 
kreipti žvilgsnį į tuntą gražuolių, puošeivų, dendžių, 
supančių mano dukrą... Įsidėmėkite, ponia, dukra turi 
visišką laisvę, gali rinktis ką tinkama iš to puikaus, 
puošnaus, auksaspalvio tunto: dėl to jokios bėdos; tik 
aš laikau ne vien savo teise, bet ir pareiga jai pasa- 
kyti, vis kaip tėvas: “Gerai išsirinkai, vaikeli!.. Pras- 
tai išsirinkai, dukruže!" 

— Pone! 

— Vis dėlto ne! Klystu, nepasakysiu jai to; tik 
peržvelgsiu vyrus, ypatingiau ja besidominčius, ir pa- 
reikšiu jai savo nuomonę apie juos. Ar norite, ponia, 
išgirsti mano nuomonę apie kai kuriuos iš tų, kurie 
labiau jumis domėjosi? 

— Kalbėkite, pone. 

— Pradėsime nuo monsinjoro Kolečio. 

— O, pone! 

— Paprasčiausiai kalbu iš atminties, ir tai tin- 
kama įžanga sąrašui... Be to, ponia, monsinjoras Kole- 
tis — Žžavingas prelatas. 

— Dvasininkas! 

— Jūs teisi; ir, žinote, kartu man atskleidžiate, 
ką galvojate: dvasininkas nepavojingas tokiai moteriai 
kaip jūs — gražiai, jaunai, turtingai ir laisvai... ar 
beveik laisvai; monsinjoras Koletis gali domėtis jumis 
viešai ar slaptai, ateiti pas jus dienos akyje ir per 
juodžiausias sutemas, niekas niekados neišdrįs pasa-' 
kyti, kad ponia de Marand — monsinjoro Kolečio mei- 
lužė. 

— Ir vis dėlto, pone... — tarė jaunoji moteris, 
nutraukdama savo žodžius šypsena. 

—-Ir vis dėlto, jis jus myli ar tikriau yra jus įsi- 

mylėjęs: monsinjoras Koletis myli tik patį save — tą 
norėjote Man pasakyti, tiesa? 

Likusi ponios de Marand lūpose šypsena bylojo, 
kad ji tylomis sutinka su savo vyru. 

— Ką gi, — toliau kalbėjo bankininkas, — gerbėjai 
iš aukštųjų bažnyčios dignitorių gana gerai pritinka 
jaunai, dailiai moteriai, ypač kai ji — nei drovuolė, nei 
davatka ir turi kitą meilužį. 

— Kitą meilužį! — sušuko Lidija. 

— Atkreipkite dėmesį, kad aš nekalbu konkrečiai 
apie jus, o tik apibendrinų; taigi sakau — jauna, daili 
moteris... Jūs tik viena iš jaunų, dailių, bet juk ne vie- 
nintelė tokia Paryžiuje, tiesa? 

— O, aš visai į tokias nepretenduoju, pone. 

— Tad tiek to monsinjorą Koletį! Jis pasistengia 
palikti jums geriausią ložę Konservatorijoje, kai ten 
rengiami religiniai koncertai; jis jums rezervuoja ge- 
riausią suolą Sen Roko bažnyčioje pasiklausyti Mag- 
nificat“ iv Dies irae“, taip pat jis davė mano metrdote- 
liui žvėrienos piurė receptą, kuris sužavėjo du jūsų či- 
čisbėjus"?, ponus de Kuršaną ir de Monroną. Be to, yra 
dar vienas žavus vaikinas, kurį nuoširdžiai mėgstu... 

Ponia de Marand paklausė vyrą žvilgsniu, kuris 
aiškiai reiškė: “Kas toksai?“ 

— Tad leiskite man jį pašlovinti — ne kaip poetą, 
ne kaip dramaturgą, — juk žinote, jog sutariama, kad 
mes, bankininkai, nieko nenutuokiame apie poeziją nei 
apie teatrą, — bet kaip žmogų... | 

— Ketinate kalbėti apie poną)?.. 

Ponia de Marand užsikirto. 

— Ketinu kalbėti apie poną Žaną Roberą, po šimts! 

Antrąsyk tamsus raudonis, ne mažiau ryškus kaip 
pirmąsyk, užslinko į ponios de Marand veidą: nė men- 
kiausias jo atspalvis neliko nepastebėtas josios vyro, 
tačiau šis tartum nuleido jį nemačiomis. 

— Jūs mėgstate poną Žaną Roberą? 

— Kodėl ne? Jis iš gerų namų; jo tėvas Respubli- 
kos kariuomenėje turėjo aukštesnį laipsnį nei jūsų — 
1mperatoriškoje; jeigu būtų norėjęs prisidėti prie Na- 
poleono šeimos, ko gero, būtų numiręs Prancūzijos mar- 


177 


šalu ir palikęs savo šeimą visiškame skurde ar bemaž 
tokiame. Jaunikaitis susitaikė su tuo ir narsiai žengė 
per gyvenimo sunkumus; tai nuoširdus, doras, sąžinin- 
gas žmogus, kuris gal ir moka slėpti savo meilę, bet 
visai nemoka slėpti antipatijos. Stai, pavyzdžiui, manęs 
jis nemėgsta... 

— Kaip! Nemėgsta jūsų? — sušuko ponia de Ma- 
rand, nejučia užsimiršusi. — Juk aš jam sakiau... 

— Kad apsimestų mane mėgstąs... Ką gi, vargšas 
vaikinas, nors ir labai gerbia, aš tuo neabejoju, jūsų 
patarimus, šįsyk nepajėgė jums paklusti. Ne, jis manęs 
nemėgsta! Kai pamato mane žengiantį viena gatvės: 
puse, jei tik gali nepasirodyti nemandagus, pasisten- 
gia pereiti į kitą; kai mudu susitinkame netikėtai ir 
jis būna priverstas man nusilenkti, daro tai taip šal- 
tai, jog bet kuris kitas pasijaustų įžeistas, tik ne aš, 
atliekantis mandagumo priedermę, idant jis priimtų 
kvietimą pas jus. Vakar tiesiog verste priverčiau jį pa- 
duoti man ranką, ir kad jūs žinotumėte, kaip vargše- 
lis kentėjo, kol jo ranka buvo manojoje! Tai mane su- 
jaudino, ir kuo labiau jis mane niekina, tuo labiau aš 
jį mėgstu... Jūs tai suprantate, ponia? Jis — žmogus 
nedėkingas, tačiau doras. 

— Iš tiesų, pone, nė nežinau kaip žiūrėti į tai, ką 
man sakote! 

— Kaip į visa, ką aš sakau, ponia: kaip į teisybę. 
Vargšelis jaučiasi nusikaltęs prieš mane, ir tas jį varžo. 

— Pone... bet kuo gi nusikaltęs? 

— Neneigiu, kad jis ne fantazuotojas; yra poetas, 
o kiekvienas poetas bent kiek toksai... Beje, vienas 
patarimas: jis kuria jums eiles, tiesa? 

— Pone... 

— Jis kuria, mačiau jas. 

— Bet jų nespausdina! 

— Jis teisus, jeigu jos prastos; klysta, jeigu jos 
geros. Tegul dėl manęs nesivaržo! Tik su viena są- 
lyga. 

— Kokia gi?.. Kad jose neminėtų mano vardo? 

— Priešingai, priešingai! Po perkūnais! Kokios čia 
paslaptys nuo mūsų, jo bičiulių!.. Anaiptol!.. Tegul mi- 

ni Jūsų vardą visomis raidėmis. Koks velnias ras ką 
bloga dailiai moteriai poeto sukurtose eilėse? Kai po- 
nas Žanas Roberas skiria savo eiles gėlei, mėnuliui, 
sn1ulei, ar jis įrašo tik inicialą? Juk ne, tiesa? [rašo vi- 
mų vardą. Kaip gėlė, kaip mėnuo, kaip saulė jūs — vie- 
nas iš švelniųjų, gražiųjų, gėrį skleidžiančių gamtos 
lvarinių; tad tegul jis ir vertina jus kaip saulę, kaip 
mėnulį, kaip gėlę... 

— Ak, pone, jeigu jūs kalbate rimtai... 

— Taip, suprantu, jums nuo to širdy palengvėjo. 

— Pone... - 

— Taigi sutarta: norom nenorom, Žanas Roberas 
lieka vienu iš mūsų bičiulių; ir jeigu kas stebisi jo 
atkakliu jums rodomu dėmesiu, pasakysite, — ir tai 
bus tiesa, kad nei jūs, nei jis netroško to dėmesio, o 
lik aš — aš, deramai vertinantis pono Žano Robero ta- 
lentą, taktą, korektiškumą. 

— Koks jūs keistas žmogus, pone! — sušuko po- 
nia de Marand. — Kas pasakys, kur paslaptis tokio 
jūsų savotiško jausmo man? 

— Ar jis jus varžo, ponia? — paklausė Marandas 
su šypsena, kurioje nestokojo tam tikros melancholijos. 

— O ne, ačiū Dievui!.. Tik mane verčia bijotis, 
kad... | 

— Na, ko bijotis? | 

— Kad vieną gražią dieną... Bet ne, kam sakyti 
jums tai, kas šmėstelėjo man galvoje ar veikiau šir- 
dyje. 

— Sakykit, ponia, jeigu tik tai gali būti pasakyta 
bičiuliui. 

— Ne, tai atrodytų bemaž kaip prisipažinimas. 

Marandas įdėmiai pažvelgė į žmoną. 

— Betgi, pone,— vėl prašneko ši, — ar kartais 
jums neatėjo į galvą viena mintis? 

Marandas tebestebeilijo į ją. 

— Kokia mintis? Na, sakykit, ponia! — paragino 
jis kiek patylėjęs. 

— Kad... nors ir kaip tai atrodytų juokinga, žmo- 
na gali įsimylėti savo vyrą. 

Marando veidu šmėkštelėjo debesis, jis užsimer- 

kė, ir veidas, galima sakyti, liko neįskaitomas. 

Galiausiai papurtė galvą ir tartum pabudo iš sap- 
no: 

— Taip, — tarė, — kad ir kaip juokingai galėtų 
atrodyti, tai įmanoma... Melskite Dievą, ponia, kad to 
neatsitiktų tarp mūsų! | 

Ir suraukęs antakius, tyliai pridūrė: 

— Tai būtų pernelyg didelė nelaimė jums... ir ypač 
man! 

Paskiau atsistojęs du ar tris kartus perėjo kam- 
barį, stengdamasis laikytis toje jo dalyje, kuri buvo 
ties ponios de Marand lovos galvūgaliu ir kur ši ne- 
galėtų sekti jo savo žvilgsniu. 

Vis dėlto kabančiame šalia jos veidrodyje Lidija 
pastebėjo, kad vyras nosinaite nusišluostė kaktą ir 
galbūt akis. | 

Be abejo, Marandas susivokė, kad žmonos aki- 
vaizdoje išsiduoda esąs sujaudintas, todėl nugiedrijęs 
veidą ir prisivertęs lūpomis bei akimis nusišypsoti, 
sugrįžo ir vėl atsisėdo į kelioms minutėms paliktą 
krėslą. "m. 

— O dabar, ponia, — po minutėlės tylos prabilo 
jisai savo švelniu balsu, — dabar, kai turėjau garbės. 
jums išsakyti savo nuomonę apie monsinjorą Koletį ir 
poną Žaną Roberą, man belieka paklausti jūsiškės apie 
poną Loredaną de Valženezą. 

Ponia de Marand pažvelgė į vyrą su tam tikra 
nuostaba. 

— Mano nuomonė apie jį, pone, — atsakė ji, — 
tokia pat kaip visų. 

— Tad pasakykite man-visų nuomonę, ponia. 

— Betgi ponas de Valženezas... 

Ji stabtęlėjo sutrikusi. 

— Atleiskite, pone, — tarė, — man atrodo, kad 
jūs nusistatęs prieš poną de Valženezą. 

— Aš nusistatęs? Dieve sergėk, jog būčiau nusi- 
statęs prieš poną de Valženezą! Ne, aš tiktai klausiu, 
kas kalbama... Jūs žinote, kas kalbama apie poną de 
Valženezą, tiesa? 

— Kad jis turtingas, kad jį lydi pasisekimas, kad 


180 


lubai gerai priimamas dvare: tai daugiau negu reikia, 
kad apie jį būtų prišnekama daug bloga. 

— Ar žinote, kas bloga apie jį šnekama? 

— Kaip žinau apie patį blogį: labai menkai. 

— Ką gi, štai kas šnekama... Pirmiausia, pa- 
kalbėkime apie jo turtus. 

— Jie neginčytini. 

— Žinoma, kaipo tokie, bet, matyt, tik ne tas bū- 
das, kokiu jie įsigyti. 

— Argi pono de Valženezo tėvas tą turtą nepa- 
veldėjo iš savo vyresniojo brolio? 

— Taip, tik apie šį paveldėjimą sklando niūri isto- 
rija; kalbama apie kažkokį testamentą, dingusį po šio 
vyresniojo brolio mirties, visai netikėtai ištikus apo- 
pleksijai. Būta sūnaus... Ar girdėjote apie tai, ponia? 

— Miglotai: sferos, kuriose sukiojosi mano tėvas, 
buvo kitos nei pono de Valženezo. 

— Jūsų tėvas buvo doras žmogus, ponia, ir esama 
priežodžio apie sferas, kuriose sukiojies. Ką gi, būta 
sūnaus, žavaus jaunikaičio, kurį paveldėtojai, kaip kal- 
tinama, — sakydamas kaip kaltinama, aišku, neturiu 
omenyje prisiekusiųjų teismo, — kurį, kartoju, pa- 
veldėtojai išvijo iš tėvo namų; mat, visų žinota, kad jis 
buvo markizo de Valženezo sūnus, grafo sūnėnas, tai- 
gi pono Loredano ir panelės Siuzanos pusbrolis. Tasai 
jaunikaitis, įpratęs plačiai gyventi, staiga atsidūręs be 
išteklių, kaip kalbama, paleido sau kulką į kaktą. 

— Iš tiesų niūri istorija! 

— Taip, bet užuot nuliūdinusi š šeimą, labai j ją pra- 
džiugino. Kol jaunikaitis buvo gyvas, testamentas galėjo 
kada nors atsirasti, o tikrasis paveldėtojas pasirodyti 
ginkluotas šiuo testamentu: bet paveldėtojui numirus, 
neliko jokios tikimybės testamentui atsirasti. Štai kaip 
yra dėl jo turtų. O dėl pono de Valženezo pasisekimo 
aukštuomenėje, tai, kiek suprantu, žodžiu “pasiseki- 
mas“ turite omenyje širdžių medžioklę? 

— Argi ne taip vadinama? — nusišypsojo ponia de 
Marand. 

— Ką gi, o dėl jo pasisekimo, tai jis, regis, apsiri- 
boja tik aukštuomenės moterimis, bet kai nukreipia 

savo dėmesį į tas, kurios paprasčiausiai vadinamos 
merginomis iš liaudies, tai nepaisant nesavanaudiškos , 
paramos, kokią tokiais atvejais teikia savo broliui pa- 
nelė Siuzana de Valženez, jaunikaitis kai kada pavar- 
toja ir prievartą. 

— O, pone, ką jūs čia sakot? 

— Tą, ką monsinjoras Koletis tikriausiai jums pa- 
sakytų geriau negu aš, nes jeigu ponas de Valženezas 
gerai priimamas dvare, tai tik Bažnyčios dėka. 

— Ir jūs sakote, pone, — paklausė ponia de Ma- 
rand, gana susidomėjusi šiais kaltinimais, tikrais ar 
pramanytais, — jūs sakote, kad panelė Siuzana talki- 
na savo broliui šio meilės žygiuose? 

— O! Sitai niekam ne paslaptis! Žmonės, žinantys 
karštą panelės Siuzanos meilę savo broliui, tai liudija. 
Panelė Siuzana skiriasi nuo brolio tuo, jog pati mėgsta 
šeimos gyvenimą ir ieško visų ar bemaž visų malo- 
numų jos viduje. 

— O, pone, nejaugi jūs tikite tokiais šmeižtais? 

— Aš, ponia, netikiu niekuo, išskyrus procentinį 
kursą, ir tai tik pamatęs jį paskelbtą Moniteur. Bet, 
pavyzdžiui, pono de Valženezo pasipūtėliškumu ir ne- 
diskretiškumu tikiu. Sia prasme jis kaip šliužas: su- 
teršia reputacijas, kurių nesugraužia! 

— Ak, vadinasi, jums ponas de Valženezas nemie- 
las! — pastebėjo ponia de Marand. 

— Ne, prisipažįstu... O gal jums jis mielas, ponia? 

— Man! Klausiate, ar man mielas ponas de Val- 
ženezas? 

— Dieve mano, klausiu jus, kaip klausčiau ko ki- 
to; tiktai ne taip pasakiau: žinau, kad niekas nėra 
jums mielas tiesiogine šio žodžio prasme. Privalėjau 
pasakyti: “Ar ponas de Valženezas jums patinka?“ 

— Esu visai jam abejinga. 

— "Tikrai, ponia? 

— O, užtikrinu jus! Tik nenorėčiau, kad jį, kaip ir 
bet kurį kitą, ištiktų nepelnyta nelaimė. 

— E, kas gi galėtų norėti panašių dalykų? Tad 
patikinu jus, ponia, kad jeigu poną de Valženezą ir 
ištiks, — bent iš mano pusės... per mane, jeigu jums 


182 


lnip geriau patinka, — tai tik pelnytos nelaimės. 

— Bet kokių nelaimių galėtų nusipelnyti ponas de 
Vulženezas ir kaip tos nelaimės galėtų jį ištikti per jus? 

— E, ponia, labai paprastai! Stai, pavyzdžiui, šią- 
nukt ponas de Valženezas jums labai asistavo. 

— Man? 

— Taip, jums, ponia... Tame nebuvo nieko netin- 
kama, visa dėjosi pas jus, ir galėtum laikyti šias pono 
(lv Valženezo pernelyg dideles pastangas be paliovos 
jus sekioti kaip mandagumo požymį... galbūt šiek tiek 
perdėtą, bet jį priiminėjančios šeimininkės atžvilgiu 
(lovanotiną. Tačiau, suprantama, bus ir kitų pobūvių, 
ne tik jūsų; susitiksite žmonėse poną de Valženezą: ir 
ką gi, jeigu kokius aštuonis vakarus jis elgsis panašiai 
kaip čia, tapsite sukompromituota... E, Dieve mano, 
nenoriu jūsų gąsdinti, ponia; tačiau tą dieną, kai tap- 
site sukompromituota, ponas de Valženezas taps nu- 
mirėliu! 

Ponia de Marand aiktelėjo. 

— O, pone, — tarė, — numirėlis per mane! Nu- 
kautas per mane! Visą gyvenimą sau prikaišiočiau! 

— Bet kas jums pasakė, kad per jus ir dėl jūsų aš 
nudėčiau poną de Valženezą? 

— Jūs pats, pone. 

— Nieko panašaus nesakiau. Jeigu nudėčiau poną 
Loredaną per jus arba dėl jūsų, taptumėte dar labiau 
sukompromituota negu prieš jo mirtį; ne, aš jį nu- 
dėčiau... dėl spaudos laisvės įstatymo ar paskutinio- 
sios nacionalinės gvardijos apžiūros, kaip nudėjau poną 
de Bedmarą. 

— Poną de Bedmarą? — baisiai pablykšdama su- 
šuko Lidija. 

— Tad štai, — varė toliau Marandas, — ar kada 
nors kas sužinojo, kad tai įvyko per jus ir dėl jūsų? 

— Jūs užmušėte poną de Bedmarą? — pakartojo 
ponia de Marand. 

— Taip, nejaugi nežinojote? 2 

— O, Dieve mano! 

— Tačiau, prisipažįstu, mirksnį aš sudvejojau. Jūs 
žinote, o gal ir nežinote, kad turėjau pagrindo nekęs- 

ti pono de Bedmaro: viena proga įsitikinau, kad jo 
elgesys ne toks, kaip dera padoriam žmogui. Man pa- 
rašė, — vienas iš mano korespondentų Italijoje, — kad 
1824-ųjų metų lapkričio 20-ąją ponas de Bedmaras bus 
Livorne. Prisiminiau, kad Livorne turiu svarbių rei- 
kalų; atvykau ten lapkričio 19-ąją; savo ruožtu atvyko 
ir ponas de Bedmaras. Tuomet — nė nežinau kaip tai 
atsitiko, — dar Livorno uoste mudu susiginčijome dėl 
kažkokio menkniekio, berods dėl komisionieriaus. 
Ginčas paaštrėjo; trumpai drūtai, pasijaučiau įžeistas 
ir pareikalavau satisfakcijos už tą įžeidimą, savo pa- 
pratimu palikdamas jam pasirinkti ginklus; jis apsiri- 
ko — pasirinko pistoletą, žiaurų ginklą, kūris suplėšo, 
sutrupina, užmuša. Čia pat sutarėme susitikti Pizos 
apylinkių ganyklose. Kai nuvykome į dvikovos vietą, 
sekundantai atmatavo tarp mūsų dvidešimt žingsnių; 
išmetė į orą luidorą, kad nustatytų, katram šauti pir- 
mam: burtai pasirodė palankesni jam. Jis iššovė... tru- 
putėlį per žemai: kulka perėjo man per šlaunį. 

— Perėjo jums per šlaunį? — sušuko ponia de 
Marand. 

— Taip, ponia, laimė, nekliudžiusi kaulo. 

— Bet aš niekad nežinojau, kad buvote sužeistas! 

— Kuriem galam jus trikdyti žaizda, kuri užgijo 
per dvi savaites? 

— Ir toksai sužeistas, pone?.. | 

— Aš nusitaikiau... Kaip jums sakiau, būtent šiuo 
mirksniu sudvejojau: jis buvo labai dailus vaikinas — 
pono de Valženezo tipo; tariau: “Galbūt, kaip Valžene- 
zas jis yra mylimas motinos, sesers!“ Dvejojau... Kiek 
kryptelėjęs kairėn ar dešinėn, būčiau nepataikęs, o 
kadangi aš pats buvau sužeistas, dvikova pasibaigtų. 
Bet prisiminiau, kad ponas de Bedmaras niekingai 
apgavo jauną merginą; kad jisai savo pistoletu taip 
pat taikėsi į šios merginos tėvą, kuris atėjo pareika- 
lauti jo atsiteisti už tą skriaudą i ir kurį niekšas nušovė! 
Tad nusitaikiau tiesiai jam į krūtinę; kulka perėjo per 
širdį, ir jis krito nė neaiktelėjęs. 

— Pone, — sušuko ponia de Marand, — pone, jūs 
sakote, kad mano tėvas... 

— Žuvo nukautas dvikovoje pono de Bedmaro; tai 
liesa, ponia. Taigi matote, jog turėjau pagrindo jo ne- 
pugnilėti, kaip panašiomis aplinkybėmis nepagailėsiu 
i" pono de Valženezo. 

Ir tokiu pat ramiu veidu kaip įėjo, nusilenkęs žmo- 
ni, ponas de Marandas apleido kambarį, palydėtas 
nutrikusio ponios de Marand žvilgsnio. 

— O! — sukuždėjo Lidija, vėl nukrisdama ant 
pagalvės, — teatleidžia man Dievas! Bet būna aki- 
mirkų, kai man atrodo, kad šis žmogus mane myli... ir 
nš jį myliu! 


XXIII + SENOS DEPARTAMENTO 
PRISIEKUSIŲJŲ TEISMAS 


Balandžio 27-osios posėdis 


Sarančio byla 


Skaitytojas, iš paties Salvatoriaus lūpų sužinojęs, 
kad šis vyksta į Teisingumo rūmus dalyvauti paskuti- 
niuose šalių ginčuose Sarančio byloje, turėtų suprasti, 
kad tik absoliuti būtinybė, dėl kurios nusekėme pas- 
kui Marandą žmonos kambarin, lėmė tai, jog jo tuojau 
pat nenuvedėme į tą didelę ir baisią Teisingumo rūmų 
salę, kur nusikaltimas susilaukia savo atpildo ir, deja, 
kartais per pražūtingą klaidą nekaltumas — smerkia- 
mo nuosprendžio. 

Trys statulos turėtų būti pastatytos į tris šios 
didžiulės salės kampus, belaukiant ketvirtosios, ku- 
rios galbūt niekados neprireiks; tos statulos — tai Ka- 
laso!, La Baro? ir Leserko“. 

Apie vienuoliktą valandą vakaro, tuo pat metu, 
kai karalius Karolis X buvo sušaukęs pasitarimą, tą 
pačią minutę, kurią koks šimtas ekipažų priešais Ma- 
randų rūmus drebino d'Artua gatvės grindinį, Teisin- 
gumo rūmų prieigos teikė visai kitoniškai įdomų re- 
ginį Italų bulvare. 

Iš tikrųjų, nuo Satlė aikštės, — keliaujant iš šiaurės 

į pietus, — iki Sen Mišelio tilto prievažos Mainų tiltas, 
Kubilių gatvė, patsai Sen Mišelio tiltas ir visos greti- 
mos gatvės; taip pat, — keliaujant iš vakarų į rytus, — 
nuo Dofinės aikštės iki Sitė tilto Laikrodžio, Dezė, 
Sitė, Arkivyskupijos, Auksakalių krantinės buvo užtvin- 
dytos tokios tirštos, tokios sausakimšos, tokios ban- 
guojančios ir tokios ūžiančios minios, jog pamanytum, 
kad senoji Rūmų sala ėmė plaukti ir sūpuojama Senos 
iš paskutiniųjų stengėsi atsispirti tam uraganui, kuris 
ją nešė jūros linkui! Kas ypač teikė šiai miniai pa- 
našumo į audringą okeaną — tai duslus, žemas gaus- 
mas: gūdus ir monotoniškas, jis plito po visas aplinki- 
nes gatves ir it nirtus potvynis kilo iki pat senųjų 
Sventojo Liudviko* rūmų skliautų. 

Kaip tik šį vakarą ar tikriau šią naktį, nes vaka- 
ras buvo gana pažengęs, turėjo pasibaigti šalių ginčai 
Sarančio byloje — taip pagrįstai ir taip smarkiai trau- 
kusioje publikos dėmesį nuo tada, kai Moniteur pa- 
skelbė kaltinamąjį aktą. 

Tad skaitytojai nenustebs, kad procesas, kuriam 
buvo lemta palikti neišdildomą pėdsaką kriminalinės 
teisėsaugos analuose, sutraukė apie Rūmus tiek liau- 
dies, o žiūrovų salėje — kur kas daugiau žmonių, nei 
toji pajėgė sutalpinti. Kad būtų išvengta sumaišties, 
neramumų ir, — kas žino? — nusižengimų tvarkai, 
kuriuos galėtų sukelti toks smalsuolių antplūdis, teis- 
mo pirmininkas nusprendė esant būtina iš anksto pa- 
skirstyti (nors iš dalies) leidimus į salę tiems, kurie jų 
prašė; netgi advokatai gavo tik tam tikrą kiekį tų 
leidimų kiekvienai posėdžio dienai. 

Gausybės prašymų buvo neįmanoma patenkinti: 
kai laikraštyje pasirodė kaltinamasis aktas, paraiškų 
įėjimo kortelėms teismo pirmininkas gavo daugiau nei 
dešimt tūkstančių. Diplomatinis korpusas, dveji įsta- 
tymų leidžiamieji rūmai, diduomenė, teisininkų luo- 
mas, karininkija ir finansininkai stengėsi išsirūpinti 
šią malonę, tačiau mažai tų prašymų patenkinta. 

Todėl visos vietos buvo taip užpildytos, jog žiūro- 
vai atrodė tartum sulydyti ir sudarantys vientisą masę; 
be to, kartkartėmis tarpduryje ar koridoriuose, kur 

viešpatavo neapsakoma spūstis, vis pasigirsdavo kokio 
bcužtrokštančio nelaimėlio balsas. Žiūrovų eilės tesėsi 
ne tik iki galerijos galo ir kimšo daugelį besiremian- 
vilų Į įvairius įėjimus laiptinių, bet taip pat, kaip sa- 
kėme, tosios milžiniškos neprivilegijuotųjų Žiūrovų kir- 
binės — nelyginant gigantiškos gyvatės — uodega bai- 
Kėsi Sen Mišelio tilto prievažoje, o galva prasidėjo Šatlė 
nikštėje. | 

Keletas minkštasuolių buvo specialiai palikti ad- 
vokatūrai, bet juos greitai užgrobė nemažas skaičius 
damų, kurios nebesutilpo ant joms išskirtų suolų už 
nptvaro priešais gynėjų stalą. 

Bylos nagrinėjimas prasidėjo vos prieš dvi dienas, 
ir nors iki šiol nebuvo pateikta jokių įrodymų dėl Sa- 
rančiui priskiriamo nusikaltimo, Rūmuose kalbėta ir 
minioje kartota, kad nuosprendis turįs būti paskelbtas 
šiandien. | 

Kas mirksnį laukta jį pasigirstant,— bent čia kal- 
bame apie tuos, kurie posėdyje dalyvavo tik iš tolo,— 
1 nors jau buvo vienuolikta valanda, nors po minią 
sklandė gandas — tikras ar pramanytas — neva atsiųs- 
tas kategoriškas įsakymas, kad nusikaltimas būtų įver- 
tintas ir nuosprendis paskelbtas nedelsiant, jokia ži- 
nia neprasisunkė laukan, ir nekantresnieji pradėjo 
cnergingai šūkaloti, o šen bei ten tarp liaudies įsiterpę 
žandarai nelabai pajėgė juos tramdyti. 

Dalyvaujantiems bylos nagrinėjime, priešingai, 
darėsi vis įdomiau, ir trylika per dieną praleistų va- 
landų klausantis, — posėdis prasidėjo dešimtą ryto, — 
trylika praleistų alanai klausantis nė kiek neatbuki- 
no vienų dėmesingumo nei sumažino kitų smalsumo. 

Beje, be užuojautos, kurią kiekvieno širdyje žadi- 
no kaltinamasis, šie šalių ginčai, ir taip jau kvapą 
užgniaužiantys, tapo dar įdomesni dėl įstabaus pirmi- 
ninkaujančiojo talento ir Sarantį ginančio advokato 
ryžto bei takto. 

O pirmininkaujančiojo talentas iš tiesų buvo ne- 
prilygstamas. Neįmanoma į tokias rimtas bei sunkias 
pareigas įdėti aiškesnės ir tikslesnės analitinės min- 
ties, elegantiškesnės ir lengvesnės iškalbos, korek- 


187 


tiškesnės laikysenos ir skrupulingesnio nešališkumo. 
Probėgšmom pasakykime, kadangi čia pasitaiko mums 
proga, — mums, besilaikantiems šio skrupulingo 
nešališkumo, dėl kurio giriame prisiekusiųjų teismo 
pirmininką, — jog pirmininkaujančiojo talentas, jo su- 
manumas bei teisingumas nepaprastai įtakoja šalių 
ginčo eigą ir netgi publikos nuotaikas; sunku būtų 
patikėti, kiek tais dalykais pasiekiama didingumo bei 
orumo ir suteikiama mūsų teismams to jiems taip 
būdingo impozantiškumo. 

Iškilminga vakaro nuotaika kaip tik ir turėjo to 
impozantiškumo, apie kurį kalbame, bei niūraus, 
gūdaus fantastiškumo, kurį bus nesunku suvokti, kai 
keliais žodžiais nusakysime šio posėdžio scenos apy- 
statą. 

Visiems, ar bemaž visiems, yra pažįstama salė, 
kurioje posėdžiauja Paryžiaus prisiekusiųjų teismas. 
Tai didžiulis stačiakampis, veikiau pailgas nei platuš, 
tamsus, įdubas ir aukštas kaip bažnyčia. 

Sakome tamsus, nors į šią salę šviesa krinta pro 
penkis langus ir dvejas stiklines duris vienoje jos 
pusėje, įėjus iš kairės, bet ar dėl to, kad dešinioji 
pusė, pro kurią nepatenka jokios šviesos,— išskyrus 
tada, kai prasiveria nedidelės „durelės, pro kurias įve- 
damas ir išvedamas kaltinamasis, — kartojame, ar 
dėl to, kad ši niūri siena, kurią bergždžiai stengtasi 
pagyvinti mėlyno popieriaus skydais, meta prieš- 
priešinei kur kas daugiau savo tamsio, nei pastaroji 
šiai — šviesos, ar dėl to, kad teisingumo šventovė iš- 
saugo kaip atspindį šlykštų purvą, kuriuo nusikalti- 
mas yra suteršęs jos grindis, vos tik įžengus į prisie- 
kusiųjų teismo salę, ūmai apninka juodas liūdesys ir 
pasibodėjimas — įspūdis panašus į tą, kokį patirtum, 
įniręs miškan ir įstatęs koją į žalčių lizdą. 

Bet šį vakarą vietoje prieblandos, kuri paprastai 
čia tvyro, prisiekusiųjų teismas tviskėjo šviesomis, ko 
gero, dar liūdnesnėmis nei jos tamsis. 

Įsivaizduokite visą šią minią keistai nutviekstą 
plazdančios šimtų žvakių liepsnos, atšvaitų nuo lempų, 
kurios, pridengtos gaubtų, teikė veidams kažkokio sa- 

votiškumo, kažkokio nykaus blyškio, būdingo ispanų 
dailininkų tapytiems inkvizitoriams. 

Patekus į salę, ši švytinti pusiau tamsuma, arba, 
geriau sakykime, ši niūri pusiau šviesuma, jus nejūčia 
perkeldavo į paslaptingus Dešimties tarybos? ar inkvi- 
zicijos posėdžius. Į mintis sugrįždavo visos pragariškos 
viduramžių išmonės bei kankynės, ir tamsiausiame 
salės kampe akimis pradėdavai ieškoti numirėliškai 
melsvos budelio kaukės. | 

Tuo metu, kai įeiname į teismo salę, karališkasis 
prokuroras rengiasi sakyti kaltinamąją kalbą. 

Jisai stovi. 

Tai aukšto ūgio, blyškaus ads prakaulus, iš- 
džiūvęs it pergamentas vyriškis — tikras gyvas lavo- 
nas, kurio gyvybė reiškėsi tik balsu ir žvilgsniu, o apie 
gestus, judesius nėra ko kalbėti. O ir tasai balsas — 
silpnas it kvėpsnis, tasai žvilgsnis — blausus, be- 
reikšmis, sustingęs. Trumpai drūtai, šis Žmogus — 
nelyginant kriminalinės teisenos įsikūnijimas, kalti- 
namosios kalbos kūnas ir kraujas, ypač kraujas! 

Bet prieš pasiklausydami pagrindinių šios dramos 
personažų, pasakykime, kokias vietas jie užima po- 
sėdžio salėje. 

Jos gilumoje, lanko pavidalo stalo viduryje — pir- 
mininkas ir jam padedantys teisėjai. 

Įėjusiajam iš kairės arba pirmininkui iš dešinės, 
po dviem iš tų aukštųjų langų — keturiolika prisieku- 
siųjų. Sakome keturiolika, o ne dvylika, nes karališka- 
sis prokuroras, numatydamas, kad bylos nagrinėjimas 
užsitęs, pareikalavo papildomai įjungti dar du prisie- 
kusiuosius ir teismo tarėją. 

Apskritame aptvare, besiribojančiame su teisėjo 
stalu — dorasis Žeraras, civilinis ieškovas. 

Tikrai, tai tasai pats žmogus, bemaž nuplikęs, pil- 
komis, mažutėlėmis, įdubusiomis, blausiomis akimis, 
vešliais žilsvais antakiais su it šerno šeriai styrančiais 
tiesiais, kietais, ilgais plaukais, kurie jungdamiesi kum- 
pos kaip vanago snapas nosies tąsoje sudarė virš akių 
pernelyg lenktas ir jokios proporcijos neišlaikančias 
arkas; žodžiu, ta pati niekšiška, žema fizionomija, anuo- 

met padariusi tokį kėistą įspūdį abatui Dominykui, 
kai jis įžengė į mirštančiojo miegamąjį. 

Reikalaujančio iš teisingumo atkeršyti žudikui 
žmogaus veidas, kad ir koks jis būtų negražus, dažniau- 
siai atrodo jaudinantis, nepaprastai įdomus, o kalti- 
namojo — keliantis panieką bei pasibjaurėjimą; bet 
čia — priešingai, ir jeigu būtų atsiklausta salėje susi- 
rinkusios publikos, ji vieningai, — matydama dešinėje 
gražų ir dorą Sarančio veidą ir sąžiningą, giedrą bei 
dailią abato Dominyko povyzą,— ji vieningai būtų pa- 
sakiusi, kad vaidmenys sukeisti, kad žmogžudys — tai 
nukentėjusysis, o besidedantis nukentėjusiuoju — 
žmogžudys. Vien greitomis pažvelgus į abu žmones — 
be jokio išankstinio nusistatymo, be jokių kitų įro- 
dymų — apsirikti buvo neįmanoma. 

Taigi dar pasakę, kad saugomas dviejų žandarų 
Sarantis, pasirėmęs į barjerą, kartkartėmis vis šnek- 
teldavo su savo sunūmi ir advokatu, būsime smulkiai 
supažindinę jus su šios liūdnos šventės apystata. 

Mes jau minėjome, kad byla buvo pradėta nagri- 
nėti prieš dvi dienas. Taigi posėdis, kuriame mūsų pa- 
dedamas dalyvauja skaitytojas, jau trečias ir tikriau- 
siai paskutinis. 

Trumpai pasakykime, kas dėjosi per pirmuosius 
du posėdžius. 

Po įžanginių formalumų perskaitytas kaltinama- 
sis aktas, kurio mes neperpasakosime — besidomintys 
panašiais dokumentais galės jį atrasti ano meto laik- 
raščiuose. 

Pasak šio akto, Gaetanas Sarantis, buvęs kariškis, 
gimęs Korsikos Ajačo mieste, keturiasdešimt aštuone- 
rių metų amžiaus, Garbės legiono kavalierius, kaltina- 
mas tuo, kad 1820-ųjų metų rugpjūčio 20-ąją įsilaužė 
į pono Žeraro sekreterą ir pavogė tris šimtus tūkstančių 
frankų, nužudė patarnavusią ponui Žerarui moterį ir 
pagrobė ar nugalabijo du pono Zeraro brolvaikius — jų 
gyvų ar lavonų pėdsakų niekados nepavyko aptikti. 

Sie nusikaltimai numatyti baudžiamojo kodekso 
293-ojo, 296-0jo, 302-o0jo, 304-o0jo, 345-ojo ir 354-ojo 
straipsnių. 

Perskaičius kaltinamąjį aktą, įprasta tvarka ap- 
klaustas kaltinamasis, kuris į visus pateiktus klausi- 
mus atsakė NE be jokių susijaudinimo požymių, išsky- 
rus tą, kurį, atrodo, patyrė, kai sužinojo apie dviejų 
vaikų mirtį ar dingimą. 

Zeraro advokatas tarėsi sutrikdysiąs Sarantį, šio 
paklausdamas, kodėl taip staiga paliko namus, kur 
jam buvo parodyta tiek geranoriškumo, bet Sarantis 
paprastai atsakė, jog kažkam išdavus policijai sąmoks- 
lą, kurio vienu iš svarbiausiųjų vadų buvęs, jis pagal 
imperatoriaus instrukcijas turėjo prisijungti prie tar- 
naujančio' Rundžet Singui“ prancūzų generolo Lebas- 
taro de Premono. 

Paskiau jis papasakojo, kaip įgyvendindamas savo 
planą atlydėjo sugrįžusį Europon generolą ir kartu su 
juo bandė pagrobti i iš Šėnbrūno rūmų Romos karalių: 
kaip sužinojęs po savo arešto, mėginimas nepavyko — 
didžiam jo gailesčiui, orisipažino jis. 

Taigi visiškai atmetęs kaltinimą vagyste ir žmog- 
žudyste, jis prašėsi baudžiamas už nepagarbą karališ- 
kajai didenybei ir nesutiko su ešafotu už civilinį nusi- 
kaltimą vien todėl, kad visu balsu jo išsireikalautų už 
politinį. 

Bet ne to siekė tie, kurie norėjo jį nuteisti myriop. 
Troško Sarantį parodyti kaip niekingą vagį, šlykštų 
žmogžudį, ketinusį pasisavinti sukruvintą dviejų ne- 
laimingų vaikų turtą, o ne kaip politikos konspirato- 
rių, kuris netgi statydamas pavojun savo gyvybę, buvo 
užsibrėžęs vietoje vienos dinastijos pasodinti į sostą 
kitą ir su ginklu rankoje pakeisti valstybinę santvarką. 

Pirmininkas buvo priverstas nutraukti Sarantį per 
patį jo paaiškinimų vidurį. 

Sie paaiškinimai sukėlė tarp visų klausytojų pri- 
jaučiamą virpulį, perbėgusį ir per jį, teismo pareigūną. 

Galiausiai atėjo eilė Zeraro parodymams. 

Mūsų skaitytojai prisimena jo pirmuosius parody- 
mus Viri merui rytojaus dieną po nusikaltimo, tad nė- 
ra reikalo jų čia persakinėti. 

Pirmo posėdžio pabaiga buvo papildyta liudytojų 
parodymais; jie visi parėmė kaltinimą Sarančiui ir skam- 

bėjo kaip ilga panegirika Žerarui, greta kurio, jei tikė- 
tume liudytojais, šventasis Vincentas Paulietis? — tik 
niekingas egoistas. 

Pirmasis iš tų liudytojų buvo Viri meras. Skai- 
tytojas jau pažįsta šį žmogėlį. Suklaidintas Zeraro iš- 
gąsčio, kai pastarasis jam pranešė apie nelaimę, jis 
nusikaltėlio sąstingį palaikė nukentėjusiojo siaubu. 
"Taip pat išklausyta paliudijimų keturių ar penkių kai- 
miečių, Viri ūkininkų bei žemvaldžių,-kurie, bendravę 
su Zeraru tik ūkininkystės reikalais, perkant ar par- 
duodant žemę, pareiškė, kad visuose šiuose sandėriuo- 
se ponas Žeraras pasirodęs kaip griežtai skrupulingas 
ir nepranokstamai sąžiningas Žmogus. 

Be to, dar išklausyti dvidešimt ar dvidešimt penki 
liudytojai iš Vanvo ir Žemutinio Medono, tai yra visi 
tie, kurie susilaukė iš Zeraro, kai šis apsigyveno tarp 
jų, daugelio geradarystės ir dosnumo įrodymų. 

Tie mūsų skaitytojai, kurie pamena skyrių “Kai- 
mo filantropas"?, supras, kokį prisiekusiesiems įspūdį 
turėjo padaryti pasakojimai apie doruolio Zeraro gerus 
darbus ir ypač apie paskutinįjį, tai yra tą, kuris vos 
nekainavo jam gyvybės. 

Patsai Sarantis, apklausinėtas dėl Žeraro, su gry- 
nai karišku tiesmukiškumu atsakė, jog laiko jį itin 
padoriu žmogumi ir jog, matyt, turėję būti rimtų klai- 
dinančių aplinkybių, paskatinusių šį mesti prieš jį, 
Sarantį, tokį žiaurų kaltinimą. 

Į tai pirmininkas paklausė: 

— Betgi, kaip galite pasiteisinti ir paaiškinti šim- 
to tūkstančio ekiu vagystę, ponios Zerar mirtį ir vaikų 
dingimą? 

— Simtas tūkstančių Šini priklausė man,— at- 
sakė Sarantis,— arba, teisingiau, tai buvo pinigai, man 
patikėti saugoti imperatoriaus Napoleono. Juos man 
grąžino pats asmeniškai ponas Žeraras. O dėl ponios 
Zerar nužudymo ir vaikų dingimo nieko negaliu pasa- 
kyti — kai palikau namus, tai yra trečią valandą po- 
piet, ponia Zerar buvo visiškai sveika, o vaikai žaidė 
ant pievutės. 

Visa tai buvo taip neįtikima, jog pirmininkas žvilg- 

lelėjo į prisiekusiuosius — tie itin reikšmingai palin- 
guvo galvas. 

O Dominykas per visą bylos nagrinėjimą atrodė 
kaip žmogus, ištiktas karštinės, besiribojančios su klejo- 
ne. Keldavosi, sėsdavosi, timpteldavo tėvą už redingoto 
"kverno, prasižiodavo lyg norėdamas prabilti, paskiau, 
nLaiga suaimanavęs, išsitraukdavo iš kišenės nosinę, 
sluostydavosi prakaito išpiltą kaktą, panarindavo galvą 
Lup rankų ir valandų valandas išsėdėdavo tarytum 
visiškai netekęs jėgų. = 

Beje, kai kas panašaus dėjosi ir Zerarui, mat, — ir 
dulyvaujantiesiems toksai rūpestis buvo nesupranta- 
mas,— šis visą laiką akimis sekė veikiau Dominyką, o 
ne Sarantį. 

Dominykui atsistojus, jis irgi pašokdavo it spy- 
ruoklės pametėtas; Dominykui prasižiojus lyg norint 
prašnekti, prakaitas srūdavo kaltintojo kakta, ir atro- 
(lydavo, jog šis tuoj tuoj nualps. 

Blyškumu juodu rungėsi vienas su kitu: katras iš 
jų galiausiai lavoniškai nupilkės. 

Vykstant šioms mįslingoms scenoms, kurių paslap- 
tis buvo žinoma vien abiems jų aktoriams, netikėtas 
nutikimas šiurkščiu ir nedarniu balsu įsiterpė į aplin- 
kui ZŽerarą skambančią pagyrų sutartinę. 

Aštuoniasdešimtmetis blyškaus veido, liesas, vien 
iš odos ir kaulų it prisikėlęs Lozorius!? senis, atsiliep- 
damas į iškvietimą, prisiartino lėtu, tačiau lygiu, tvirtu 
1 skambiu žingsniu tarytum komodoro statula!!. 

Tai buvo tasai senasis Viri sodininkas, tėvas ir 
senelis visos šutvės vaikų, trisdešimtį ar keturiasde- 
šimtmetį metų prižiūrėjęs dvaro sodus, iki neatsitiko 
vienas įvykis; tai buvo tasai atsidavęs tarnas, kurį, 
kaip prisimename, Orsola pareikalavo atleisti, norėda- 
ma įsitikinti savo įtakos Zerarui galia. 

— Nežinau, kieno darbas žmogžudystė, — pasakė 
jis,— bet žinau, kad nužudytoji buvo bloga moteris: 
užvaldė šio žmogaus protą,— ir jis parodė į Zerarą,— 
norėdama tapti jo žmona, nes dar tokia negalėjo va- 
dintis. Buvo jį pakerėjusi ir turėjo jam beribę valdžią. 
Esu įsitikinęs, kad ji nekentė vaikų ir kad galėjo da- 

ryti su šiuo žmogumi visa, ką tinkama. 

— Ar galite papasakoti kokių faktų? — paklausė 
pirmininkas. 

— Ne,— atsakė senukas,— bet ką tik girdėjau 
kalbant apie pono Zeraro charakterį ir laikiau savo 
pareiga, kadangi per savo amžių esu matęs tiek žmo- 
nių, pasakyti, ką manau apie šį. Tarnaitė norėjo tap- 
ti ponia; galbūt vaikai jai trukdė. Aš jai irgi truk- 
džiau! 

„ Senukui kalbant, Daisiugišais regis, džiūgavo, o 
Žeraras, atvirkščiai, numirėliškai išblyško. Jo žandi- 
kauliai ėmė tirtėti ir dantys kaukšėjo vieni į kitus. 

Tas pareiškimas sukėlė tarp visų klausytojų di- 
delį subruzdimą. 

Pirmininkas gavo pareikalauti tylos; nusiųsdamas 
senuką atgal į vietą, tarė: 

— Eikite, mielasis, panai prisiekusieji įsidėmės 
jūsų parodymus. 

Čia Zeraro advokatas paprieštaravo, kad sodininką 
norėta atleisti todėl, jog dėl seno amžiaus jo tarnystė 
tapo bemaž nenaudinga, ir kaip tik tada Orsola, kurią 
šis žmogus buvo toks nedėkingas užsipulti, paprašė jo 
pasigailėti. 

Sodininkas, jau beeinąs į savo vietą, viena ranka 
remdamasis į lazdą, kita — į sūnaus parankę, staiga 
sustojo, lyg aukštoje parko žolėje jam į kulną būtų įgė- 
lusi gyvatė. 

Paskiau sugrįžo ir vėl prašneko tvirtu balsu: 

— Tai, ką šis ponas pasakė — gryna tiesa, iš- 
skyrus nedėkingumą, kuriuo mane kaltina. Orsola iš 
pradžių pareikalavo mane atleisti, ir ponas Žeraras pa- 
tenkino jos norą, o paskiau ji paprašė, kad manęs pa- 
sigailėtų, ir Zeraras vėl patenkino jos prašymą. '"Tar- 
naitė norėjo išbandyti savo įtaką šeimininkui, galbūt 
mėgindama pasitikrinti, ką galės pasiekti svarbes- 
nėmis aplinkybėmis. Paklauskite pono Žeraro, ar tiesą 
kalbu. 
| — Ar tai, ką sako šis žmogus, tiesa, pone? — krei- 
pėsi pirmininkas į Žerarą. 

Zeraras buvo beatsakąs, jog netiesa, bet pakėlęs 

Kulvą susidūrė su jo žvilgsnio ieškančiomis sodininko 
nkimis. 

Apžilpintas jų, kaip savo sąžinės žaibų, jis pristi- 
g0 drąsos nuneigti: 

— Tiesa! — sumurmėjo. 

Išskyrus šį nutikimą, visi paliudijimai buvo pa- 
lhnkūs Žerarui. 

O dėl paliudijimų, kurie būtų palankūs Sarančiui, 
Lai kaltinamasis jų neieškojo nė vieno: tarėsi esąs kal- 
Linamas bonapartistiniu sąmokslu ir ketindamas pri- 
sii1mti visą atsakomybę nemanė, kad jam reikia liudy- 
lojų kaltinimui paneigti. 

Paskiau kaltinimas staiga apsisuko it "BAA ir 
Sarančiui buvo primesta vagystė, dvigubas pagrobimas 
ir Žmogžudystė. Tai jam pasirodė tokia nesąmonė, jog 
pasikliovė, kad pati apklausa įrodys jo nekaltumą. 

Į kokias žabangas pateko, susivokė pernelyg vė- 
lai — mat, dėl vagystės, dvigubo pagrobimo ir žmog- 
žudystės faktų nesikvietė jokio liudytojo ir manė, jog 
pakaks vien jo paneigimo. 

Bet pamažu pro šią paliktą spragą prasismelkė 
įtarimas, paskiau tikimybė, galiausiai — jeigu ne į 
publikos, tai bent į prisiekusiųjų mintis — bemaž tik- 
rumas. | 

Sarantis atšidūrė padėtyje žmogaus, pernelyg grei- 
tos tėkmės nešamo nepažįstamos bedugnės linkui: ma- 
tė ją, suvokė jos gylį, bet jau buvo per vėlu! Niekur 
jokios atramos, už kurios galėtų nusitverti. Neišven- 
glamai teks nugarmėti žemyn. Praraja buvo gili, baisi, 
šlykšti: joje jam buvo lemta prarasti ne tik savo gyvy- 
bę, bet ir garbę. 

Ir vis dėlto Dominykas be paliovos kartojo: 

— Laikykitės, tėve! Aš gi žinau, kad jūs nekaltas! 

Bylos nagrinėjimas pasiekė tą vietą, kai reikalą 
pakankamai nušvietus liudytojų parodymais, teisinius - 
ginčus perima advokatai. 

Aš nežinau, ar nuo tada, kai įstatymdavystė nu- 
sprendė, kad šalys, užuot pačios save gynusios, gintųsi 
per tarpininkus, jinai pamatė, suprato, nuspėjo, — at- 
metus į šalį pranašumus, kuriuos ji įžvelgia kaltini- 

mui ar gynybai vykstant per įgaliotinius, — aš neži- 
nau, ar ji pamatė, suprato, nuspėjo, kokiam nesąžinin- 
gumui, cinizmui bei suktybėms pasmerks vėlesnes kar- 
tas. 

Tad Teisingumo rūmuose esama prastų bylų ad- 
vokatų. Sie žmonės puikiai nutuokia, kad jų ginamoji 
byla — prasta; tačiau tik pažiūrėkit į juos, pasiklau- 
sykite jų, pasistenkite perprasti: ar iš jų balso, gestų, 
intonacijos nepasakysite, kad jie įsitikinę savo teisu- 
mu? 

Bet ko gi jie siekia, nuduodami tą netikrą įsitiki- 
nimą? Aš visiškai atmetu pinigų, atlygio, uždarbio klau- 
simą. Ko gi jie siekia šiuo apsimestiniu netikru įsitiki- 
nimu, kurį nori įteigti ir kitiems? 

Argi ne išgelbėti kaltąjį i padaryti taip, kad būtų 
nuteistas nekaltasis? 

Juk įstatymas, užuot globojęs šį keistą nukrypimą 
nuo žmogiškosios sąžinės, argi neprivalėtų jo bausti? 

Galbūt man pasakys, kad advokatas panėši į gy- 
dytoją. Gydytojas yra pašauktas slaugyti žudiką, per 
savo veiklą gavusį smūgį peiliu ar pistoleto kulką; su- 
grąžinti gyveniman pasmerktąjį, po nuosprendžio dėl 
gerai įrodyto nusikaltimo bandžiusį nusižudyti: atsku- 
bėjęs gydytojas randa sužeistąjį jau bemaž lavoną; jam 
teliktų neliesti žaizdos: ši pati kuo švelniausiai pri- 
vestų Žmogų prie mirties. O gydytojas tariasi turįs vi- 
siškai kitą paskirtį: jis — gyvybės gynėjas, mirties 


priešas. 
Visur, kur tik aptinka gyvybę — ją palaiko; visur, 
kur tik susiduria su mirtimi — su ja kovoja. 


Atvyksta, kai žmogžudžio ar mažų mažiausia nu- 
teistojo gyvybė baigia blėsti, kai mirties ranka tiesias 
pagrobti nuteistąjį ar žudiką, kad ir kas mirštantysis 
būtų, gydytojas — jo sekundantas: sviedžia mokslo 
pirštinę mirčiai, tardamas “Katras katrą!" 

Nuo šios minutės tarp gydytojo ir mirties praside- 
da kova; žingsnis po žingsnio mirtis traukiasi prieš 
gydytoją ir galop palieka areną; gydytojas tampa pa- 
dėties šeimininkų; nuteistasis, kuris norėjo nusižudy- 
ti, sužeistasis žmogžudys — išgelbėti! Taip, išgelbėti, 

Lačiau tik tam, kad būtų perduoti į žmogiškojo teisin- 
Kumo rankas, o pastarasis atlieka savo niokojamą dar- 
bą, kaip gydytojas — gelbstamą. 

Pasakys, kad taip pat iv advokatas: jam duoda 
nusikaltusįjį, tai yra sunkiai sužeistą Žmogų, ir jis pa- 
daro iš jo nekaltą, tai yra geros sveikatos žmogų. 

Tas, kuris man taip atsakys, tenepamiršta vieno 
dalyko: gydytojas iš nieko neatima gyvybės, kurią su- 
grąžina ligoniui, o advokatas kartais paima gyvybę iš 
nekaltojo ir ją atiduoda nusikaltusiajam. 

Kaip tik toksai atvejis buvo šiomis baisiomis ap- 
linkybėmis, kurios suvedė vieną prieš kitą Žerarą ir 
Sarantį. 

Gal Žeraro advokatas ir tikėjo šio nekaltumu, bet 
jis tikrai netikėjo Sarančio kaltumu. 

Ir šitai visiškai netrukdė šiam žmogui stengtis 
įtikinti kitus tuo, kuo patsai netikėjo. 

Pompastiškoje savo kalbos įžangoje sutelkė visas 
oratoriškas banalybes, visas nuvalkiotas to meto dien- 
raščių frazes, nukreiptas prieš bonapartistus; sūugre- 
tino karalių Karolį X su uzurpatoriumi!, galiausiai 
pateikė prisiekusiesiems visus tuos gardumynus, ku- 
rie turėjo sužadinti jų apetitą pagrindiniam patieka- 
lui. Pagrindinis patiekalas — tai Sarantis, atseit vie- 
nas iš tų niekšų, kurių nekenčia Sutvėrėjas, vienas iš 
tų pabaisų, kuriuos atstumia visuomenė, vienas iš tų 
nusikaltėlių, kurie gali atlikti juodžiausius pasikėsi- 
nimus ir kurių mirties kaip pavyzdžio reikalauj a jų 
amžininkai, besibodintys kvėpuoti tuo pačiu oru kaip 
Jie! 

Taigi neištaręs to baisaus žodžio, jis užbaigė, duo- 
damas suprasti, jog reikalaująs mirties bausmės. 

Tačiau kartu reikia pasakyti, kad jisai sugrįžo į 
savo vietą tvyrant atšiauriai tylai. 

Si klausytojų tyla, aiškus minios nepritarimas 
turėjo palikti doruolio Zeraro advokato širdyje nema- 
lonų įsiūčio ir gėdos jausmą. Nei vienas veidas jam ne- 
nusišypsojo, nei viena burna jo nepasveikino, nei viena 
ranka neišsitiesė jo linkui, ir kai baigė kalbą, apie jį 
susidarė tuštuma. 

Nusišluostė žliaugiantį kakta prakaitą ir neramiai 
laukė savo priešininko ginamosios kalbos. 

Sarančio gynėjas buvo jaunas advokatas, respubli- 
konų partijos narys, vos prieš vienerius metus debiu- 
tavęs. savo profesijoje ir iškart susilaukęs didžiulio pa- 
sisekimo. 

Jis — vieno iš žymiausių mūsų mokslininkų? sū- 
nus Emanuelis Rišaras. 

Sarantis kadaise turėjo ryšių su jo tėvu, ir jauni- 
kaitis tėvo vardu atėjo pasiūlyti savo paslaugas; Sa- 
rantis jas priėmė. 

: Jaunikaitis atsistojo, pasidėjo ant suolo advokatiš- 
ką kepuraitę, atmetė atgal savo vešlius juodus plaukus 
ir išblyškęs nuo susijaudinimo pradėjo. 

Vos tiktai klausytojai pamatė jį rengiantis prabil- 
ti, įsiviešpatavo visiška tyla. 

— Ponai,— tarė jis, kreipdamasis į prisiekusiuo- 
sius,— nenustebkite, kad mano pirmas žodis bus pasi- 
piktinimo ir sielvarto šauksmas. Kai išvydau bręstant 
šį baisų kaltinimą, kuris, tikiuosi, bus atmestas ir į 
kurį ponas Sarantis man draudžia atsakyti, aš sunkiai 
save tvardau, sužeista širdis kraujuoja ir skausmingai 
vaitoja mano krūtinėje. 

Iš tiesų, aš dalyvauju siaubingame dalyke. 

Garbingas ir gerbiamas žmogus, senas karys, liejęs 
kraują visuose mūsų didžiųjų kovų laukuose už tą, 
kuris buvo kartu jo tėvynainis, valdovas ir bičiulis; 
žmogus, kurio širdies niekad nesuteršė jokia bloga min- 
tis, kurio rankos nesutepė joks gėdingas veiksmas — 
šis Žmogus atėjo čia su aukštai iškelta galva atsakyti 
į vieną tų kaltinimų, kurie kai kada pelno šlovę jų 
susilaukusiems; šis žmogus, kuris ketino jums pasa- 
kyti: “Stačiau savo galvą tame didžiajame konspiraci- 
niame lošime, kuriuo nuverčiami sostai, pakeičiamos 
dinastijos, sugrąžinamos imperijos; aš ją pralošiau — 
paimkite ją!“, šis žmogus išgirsta: “Nutilkit! Visai jūs 
ne konspiratorius, o vagis, grobikas, žmogžudys!" 

Ak, ponai, sutikite, reikia būti labai tvirtam, kad 
išliktum pakelta galva prieš tokį trigubą kaltinimą. Iš 
tikrųjų, mes esame tvirti, nes į tą trigubą kaltinimą 

paprasčiausiai atsakysime taip: “Jeigu mes būtume to- 
kie, kaip jūs tvirtinate, žmogus erelio akimis ir ugni- 
niu žvilgsniu, kuris taip gerai mokėjo skaityti širdis, 
nebūtų spaudęs mums rankos, nebūtų vadinęs mūsų 
savo bičiuliais, nebūtų mums sakęs: Pirmyn!.. 

— Atleiskite metre Emanueli Rišarai,— pertraukė 
jį pirmininkas, — bet apie kokį žmogų jūs čia kalbate? 

— Kalbu apie jo didenybę Napoleoną I, 1804-ai- 
siais metais Paryžiuje įšventintą Prancūzijos impera- 
toriumi, 1805-aisiais Milane karūnuotą Italijos kara- 
liumi ir 1821-aisiais gegužės 5-ąją mirusį belaisviu 
Šventosios Elenos saloje,— skardžiu, aiškiu balsu at- 
sakė jaunasis advokatas. 

Sunku apsakyti, koks keistas šiurpulys perbėgo 
susirinkusiais. 

Tais laikais Napoleonas vadintas uzurpatoriumi, 
tironu, Korsikos žmogėdra, ir trylika metų, tai yra nuo 
jo nuopuolio dienos, tikriausiai niekas nebuvo garsiai 
ištaręs, netgi savo geriausio ir artimiausio bičiulio aki- 
vaizdoje, to, ką Emanuelis Rišaras ištarė prieš teismą, 
prisiekusiuosius ir žiūrovus. 

Sėdintys Sarančiui iš dešinės ir kairės žandarai 
pašoko ir akimis bei gestais paklausė pirmininko, kaip 
turį elgtis: galbūt čia pat vietoje areštuoti drąsųjį ad- 
vokatą. 

Kaip tik toji nepaprasta drąsa jį ir išgelbėjo: tei- 
sėjai buvo priblokšti. 

Sarantis sugriebė jaunikaičio ranką. 

— Užteks,— tarė jam, — užteks! Vardan jūsų tė- - 
vo, nesikompromituokite! 

— Vardan jūsų ir mano tėvo, tęskite! — sušuko 
Dominykas. 

— Jūs esate regėję, ponai, — kalbėjo toliau Ema- 
nuelis,— procesų, kuriuose kaltinamieji paneigdavo liu- 
dytojų parodymus, nepripažindavo aiškiausių įkalčių, 
iš paskutiniųjų ginčydavosi su karališkuoju prokuroru 
dėl savo gyvybės; esate tai regėję ne kartą, dažnai, 
beveik visados... Ką gi, mes jums čia suteiksime kur 
kas įdomesnį reginį, ponai. 

Mes jums pasakysime: 

“Taip, mes kalti, ir šitai įrodyta; taip, mes konspi- 
ravome prieš valstybės vidaus saugumą, ir šitai įrody- 
"ta; taip, mes norėjome pakeisti valdžios santvarką, ir 
šitai įrodyta; taip, mes rengėme sąmokslą prieš kara- 
lių ir jo šeimą, ir šitai įrodyta; taip, mes nusikaltome 
prieš jo didenybę, ir šitai įrodyta; taip, taip, mes nusi- 
pelnėme pasikėsintojų prieš valdovą bausmės, ir šitai 
įrodyta; taip, ir todėl prašome, kad mus vestų į ešafotą 
basakojus ir su juodu gobtuvu ant galvos“ — į tai tu- 
rime teise, to trokštame, tokia mūsų valia..." 

Iš klausytojų krūtinių išsiveržė pasibaisėjimo šūks- 
mai. 

— Nutilkite! Nutilkite! — iš visų pusių pratrūko 
šaukti jaunajam fanatikui.— Jūs jį pražudysite! 

— Kalbėkite, kalbėkite! — sušuko Sarantis.— No- 
riu, kad kaip tik šitaip mane gintų. 

Iš visų salės kampų prapliupo aplodismentai, 

— Žandarai, pašalinkite žiūrovus! — šūktelėjo pir- 
mininkas. 

Paskiau, pasigręžęs į advokatą, tarė: 

— Metre Emanueli Rišarai, atimu iš jūsų žodį. 

— Dabar nebe tiek svarbu, — atkirto advokatas, — 
išpildžiau man-suteiktus įgaliojimus — pasakiau visą, 
ką ketinau pasakyti. 

Jis pasisuko į Sarantį: 

— Ar jūs patenkintas, pone, ar tikrai jūsų paties 
žodžius pakartoju? 

Užuot atsakęs, Sarantis puolė į savo gynėjo glėbį. 

Žandarai šoko vykdyti pirmininko įsakymą; tačiau 
per žmones tuojau pat nuvilnijo toks niurnesys, jog 
pirmininkas suprato ėmęsis žygio ne tik sunkaus, bet 
netgi pavojingo. Jei įsižiebtų riaušės, per sumaištį Sa- 
rantį, ko gero, pagrobtų. 

Vienas iš teisėjų pasilenkė ir pakuždėjo kelis žo- 
džius pirmininkui į ausį. 

— Žandarai, — pašaukė šis,— grįžkite į vietą. Teis- 
mas kreipiasi į auditorijos orumą. | 

— Tylos! — šūktelėjo balsas iš vidurio salės. 

Ir tarytum pratusi paklusti šiam balsui, minia 
nutilo. 

Nuo šio momento priešprieša tapo aiški: iš vienos 
pusės — sąmokslas, prisidengęs imperiniais įsitikini- 
mais, ištikimybe priesaikai, besistengiantis iš savo pa- 
ties nusikaltimo daryti ne tik skydą, bet ir palmės 
šakelę; iš kitos — prokuratūra, pasiryžusi traukti at- 
sakomybėn Sarantį ne kaip kaltinamą valstybės išda- 
vyste, nepagarba jo didenybei, bet kaip šimto tūkstan- 
čio ekiu vagį, vaikų pagrobėją, Orsolos žudiką. 

Gintis nuo šių kaltinimų — reikštų juos pripažinti; 
nuosekliai vieną po kito atmušinėti — reikštų sutikti 
juos egzistuojant. 

. Tad Emanuelis Rišaras, Sarančio įsakytas, nė kar- 
to nepasipriešino trigubam kaltinimui, ko siekė kara- 
liškasis prokuroras; paliko publikai spręsti apie šią 
keistą situaciją, kai kaltinamasis prisipažįsta padaręs 
nusikaltimą, kurio pripažinimo nenorėta ir kuris kal- 
tinamajam užtraukia ne bausmės sušvelninimą, 6 su- 
griežtinimą. 

Taigi publikoje nuosprendis buvo ištartas. 

Bet kuriuo kitu atveju po kaltinamojo advokato 
ginamosios kalbos posėdis, be abejo, būtų atidėtas, kad 
teisėjai ir prisiekusieji gautų nors šiek tiek pailsėti; be 
po to, kas ką tik įvyko salėje, bent kiek stabtelti nuo- 
žulnumoje, kuria riedėta žemyn, buvo pavojinga, ir vi- 
suomeninis kaltintojas nusprendė, kad geriau viską 
baigti, nors tai tektų padaryti siaučiant audrai. 

"Todėl karališkasis prokuroras atsistojo ir tvyrant 
visiškai tylai, kokia esti jūroje tarp dviejų vėjo šuorų, 
paprašė žodžio. 

Klausytojai bematant sumojo, kad iš poetiškų ir 
svaigių politinio Sinajaus? aukštumų nusirista į kri- 
minalinių kliaučių žemumas. 

Tarytum baisusis Sarančio advokato išpuolis nė 
neįvyko; tarytum šis pusiau nutrenktas perkūno tita- 
nas ką tik nesudrebino soste Tiuilri Jupiterio!“ tary- 
tum žvilgsnis vis dar nebūtų apžilpintas žaibų, kuriuos 
erdvių aukštybėse prasklendęs imperatoriškasis erelis 
paliko žėrėti savo kelyje, karališkasis prokuroras 
prašneko tokiais žodžiais: 

— Ponai, pastaruosius mėnesius keletas nusikal- 

timų patraukė publikos dėmesį ir sukėlė stiprų ma- 
gistratų!" rūpestį bei budrumą. Savo ištakomis susiję 
su nuolat daugėjančių gyventojų aglomeracija, taip pat 
gal ir su kai kuria bedarbyste ar su pragyvenimo bran- 
gumų, šie nusikaltimai tikrai nebuvo gausesni nei pa- 
prastai mus kamuodavo: jie — tai kretietiška duoklė, 
kiekvienais metais visuomenės mokama ydoms ir dy- 
kumui, kurie nelyginant antikos Minotauras reika- 
lauja tam tikro skaičiaus aukų! 

Aišku, karališkasis prokuroras siekė savo išsaky- 
tuoju periodu paveikti, nes padarė pauzę ir apmetė 
žvilgsniu šią jūrą — galbūt kur kas neramesnę gelmėse 
nei tykią paviršiuje. 

Publika nereagavo. 

— Vis dėlto, ponai, — toliau kalbėjo karališkasis 
prokuroras,— kai kurių nusikaltėlių įžūlybė pasuko 
nauju keliu, kuriame mažiau įprasta ją sutikti ar pa- 
sekti, ir sukėlė daugiau rūpesčio nusižengimų nauju- 
mu bei akiplėšiškumu. Tačiau man džiugu pareikšti, 
ponai, kad blogis, kuris mus kamuoja, nėra toks di- 
delis, kaip norima įtikinti — kai kam patinka jį perdė- 
ti. Gausybė melagingų gandų paskleista tyčia iš pikta- 
vališkumo; vos tik atsiradę, jie godžiai pasitinkami, 
tad kasdien pasakojimai apie tariamus nakties nusi- 
kaltimus kelia išgąstį naivuoliams ir stulbesį patik- 
liesiems... 

Klausytojai susižvalgė, nesuprasdami, kur linkui 
karališkasis prokuroras lenkia. Tik nuolatiniai prisie- 
kusiųjų teismo lankytojai, ateiną čia ieškoti to, ko jiems 
žiemą stinga namie, tai yra šiltesnės aplinkos ir regi- 
nio, iš papratimo nustojusio jiems būti nauju ir jaudi- 
nančiu, bet vis tiek geidžiamo, tik šie nuolatiniai lanky- 
tojai, pripratę prie Beraro? ir Maršanji2 frazeologijos, 
nesirūpino, kur link kreipė karališkasis prokuroras — 
jie žinojo, kad kaip liaudis sako “Visi keliai veda į Ro- 
mą", taip esant kai kurioms valdžioms ir kai kurioms 
epochoms galima Teisingumo rūmų kalba sakyti: “Visi 
keliai veda į mirties bausmę“. 

Argi ne šiuo keliu nuvestas Didjėž! Grenoblyje, 
Pleinjė, Toleronas ir KarbonoŽ — Paryžiuje, Berto- 

nas2 — Somiūre, Raulksas, Bori, Gubenas ir Pomjėž — 
La Rošelyje? 

Su didingu ir itin globėjišku gestu karališkasis 
prokuroras vėl prašneko: | | 

— Nusiraminkite, ponai, kriminalinė policija šim- 
taakė kaip Argas?: ji budėjo, ieškojo šiuolaikinių KakųŽ 
slapčiausiose užuoglaudose, giliausiose olose; jai nieko 
nėra neįveikiama, ir magistratai atsakė į sklandančias 
melagingas paskalas, vykdydami savo pareigą stropiau 
negu bet kada. 

Taip, anaiptol neneigiame, padaryta didelių nusi- 
kaltimų, todėl mes, nepalenkiami įstatymų vykdytojai, 
pasitelkėme prieš tuos nusikaltimus įvairias bausmes, 
kurių jie nusipelno; būkite tikri, ponai, niekas neišven- 
gia įstatymo keršytojiško kalavijo. Taigi nuo šiolei vi- 
suomenė tenusiramina: patys įžūliausi jos trikdytojai 
jau patekę į teisingumo rankas, o kurie dar laisvi, ne- 
trukus irgi susilauks bausmės už savo išpuolius. 

Tad tie, kurie slapstydamiesi po Sen Marteno ka- 
nalo apylinkes savųjų naktinių užpuolimų arena buvo 
pasirinkę jo prieigas, šiuo metu sutupdyti į kameras ir 
bergždžiai stengiasi atremti tardytojų prieš juos su: 
kauptus įkalčius. Užvakar nakties tamsoje sulaikyti po- 
nai ispanas Ferantesas, graikas Aristolosas, bavaras 
Valteris, overnietis Kokerila. O joks pėdsakas nevedė 
jų linkui. Tačiau nuo budrių teisingumo akių nepasi- 
slėpsi — nenuneigiama teisybė plėšte išplėšė prisi- 
pažinimus iš tų persigandusių sąžinių... 

Klausytojai vis žvalgėsi vienas į kitą, pakuždom 
teiraudamiesi, ką ponai Ferantesas, Aristolosas, Val- 
teris ir Kokerila turi bendra su ponu Sarančiu. 

Tačiau nuolatiniai lankytojai nesiliovė pasitikin- 
čiai lingavę galvą, kas reiškė: “Jūs pamatysite! Pama- 
tysite!" 

Karališkasis prokuroras vėl prabilo: 

— Trys dar didesnių nusikaltėlių piktadarystės 
visuomenėje sukėlė pasibaisėjimą ir pasipiktinimą. Ne- 
toli Briso aptiktas ką tik paleisto į atsargą nelaimingo 
kareivio lavonas. Tuo pat metu nuo žudikiškų smūgių 
Viletos laukuose krito vargšas darbininkas. Galiausiai 

po keletos dienų vieškelyje iš Paryžiaus į Sen Žerme- 
ną buvo nužudytas vežikas iš Puasi. 

Neilgai trukus, ponai, teisingumo ranka Prancūzi- 
jos pakraščiuose pasiekė, pastarųjų užpuolimų kalti- 
ninkus. 

Bet šiais pasakojimais neapsiribota: vardinta šim- 
tas kitų nusikaltimų; kalbėta apie nelaimingąjį, žuvu- 
sį nuo žudikų smūgių Karolio X gatvėje; neva vienas 
vežėjas rastas paplūdęs krauju už Liuksemburgo; bjau- 
riai pasikėsinta į moterį Kvadranto gatvėje. 

Prieš dvi dienas su ginklu rankoje apiplėšta kara- 
liškojo pašto karieta — tai padarė pernelyg gerai žino- 
mas Žibasjė, kurio pavardė, ne sykį minėta šioje teismo 
salėje, tikriausiai yra pasiekusi ir jūsų ausis. 

Tad štai, ponai, kai taip stengtasi įbauginti pi- 
liečius, kriminalinė policija nustatė, kad Karolio X 
gatvėje rastas nelaimingasis mirė nuo kraujo išsilie- 
jimo į plaučius; kad vežėjas buvo ištiktas ūmaus apo- 
pleksijos priepuolio, kai užpyko ant savo arklių; kad 
toji bėdina moteris, dėl kurios norėta sužadinti tokią 
graudžią užuojautą, paprastų paprasčiausiai tapo au- 
ka vienos iš tų pakrikų scenų, kokios pasitaiko per 
ištvirkavimą; o dėl pernelyg gerai žinomo Žibasjė, tai 
pateikęs neabejotiną įrodymą, kad jis neįvykdė jam 
primetamo nusikaltimo, aš padėsiu suprasti jums, kiek 
galima tikėti šiais šmeižikiškais pramanais. 

Išgirdęs gandus, kad Žibasjė tarp Angulemo ir Pu- 
atjė užpuolė pašto karietą, aš išsikviečiau poną Žakalį. 

Šis mane užtikrino, kad minėtasis Žibasjė kali Tu- 
lone, kur 171-uoju numeriu atlieka savo bausmės laiką 
ir kur taip pavyzdingai atgailauja, jog šiuo metu deda: 
pastangas, kad jo didenybė Karolis X dovanotų sep- 
tynerius ar aštuonerius metus, kuriuos jam dar lieka 
atbūti katorgoje. 

Iš šio neįtikėtino pavyzdžio, kuris taipogi atleidžia 
mane nuo būtinumo pateikti kitus, spręskite, ponai, 
apie likusius atvejus, ir pamatysite, kokiais negrabiais 
melais palaikomas visuomenės smalsumas ar, geriau 
sakykime, nepalankus nusiteikimas. 

Apgailestaukime, ponai, kad sklando tokie gan- 

dai, ir tegul blogis, kuriuo mėgaujamasi, vienaip ar 
kitaip krenta ant juos paskleidusiųjų! 

Kalbama, neva visuomenės rimtis sudrumsta; ne- 
va, stojus nakčiai, žmonės drebėdami užsidaro namie; 
neva užsieniečiai pabėgo iš nusikaltimų siaubiamo 
miesto; neva prekyba sužlugdyta, pražudyta, sunai- 
kinta! 

Ponai, ką jūs pasakytumėt, jeigu vien per šių žmo- 
nių, slepiančių savo bonapartistines arba respubliko- 
niškas pažiūras po liberalų vardu, piktavališką nusi- 
teikimą šmeižtai būtų sukėlę šias nelaimes? 

Jūs pasipiktintumėte, tiesa?. 

Bet dar kitą blogį pagimdė pražūtingos gudrystės 
tų pačių keliančių grėsmę visuomenei žmonių, nors šie 
dedasi ja rūpinąsi, kasdien skelbdami apie nenubaus- 
tas piktadarystes, kartodami, kad neatidūs magistra- 
tai leidžia nusikaltimui ramiai džiaugtis nebaudžia- 
mumu. 

Stai šitaip toksai Sarantis, dėl kurio likimo jūs 
netrukus turėsite tarti savo nuosprendį, galėjo sep- 
tynerius metus girtis, kad jo niekad nepasieks teisin- 
gumo ranka. | 

Ponai, teisingumas šlubas, jis ateina lėtais žings- 
niais, pasakė Horacijus*'. Galbūt! Bet ateina neišven- 
giamai. 

Taigi toksai vienas Žmogus, — tai apie nusikaltėlį, 
kuris štai prieš jus, aš kalbu,— vienas toksai žmogus 
padaro trigubą nusikaltimą — vagystę, grobimą, žmog- 
žudystę. Po to jis apleidžia miestą, kuriame gyveno, 
šalį, kurioje gimė, apleidžia Europą, perplaukia jūras, 
pabėga į pasaulio kraštą ir nusidangina į kitą žemy- 
ną, vienon iš tų užsimetusių Indijos gelmėse karalys- 
čių pareikalauti, kad jį priimtų kaip karališką svečią;. 
bet šis kitas žemynas jį atstumia, Indija jam sako: 
“Ką tau čia veikti tarp mano nekaltų sūnų, nusikaltė- 
li? Salin iš čia! Keliauk sau! Atgal, demone! Retro, sa- 
tanas2!.. | 

Staiga, didžiam prisiekusiųjų pasipiktinimui, salė- 
je pratrūko keletas iki šiol tramdytų juoko papliūpų. 

O karališkasis prokuroras, ar nesupratęs minios 

linksmybės, ar, priešingai, ją supratęs ir stengdamasis 
sutramdyti arba palenkti savo pusėn, sušuko: 

— Ponai, klausytojų šurmulys daug ką pasako: 
tai Žmonės smerkia nusikaltėlį, ir griežčiausias nuo- 
sprendis nebus jam žiauresnis už tą paniekos šyp-. 
seną... 

"Tokį auditorijos nuomonės iškraipymą sutiko šioks 
toks murmesys. 

— Ponai, — nužvelgė pirmininkas auditoriją, — pri- 
siminkite, kad tyla — svarbiausia publikos priedermė. 

Publika, itin pagarbi pirmininko nešališkumui, pri- 
ėmė domėn pamokymą, ir vėl įsiviešpatavo tyla. 

Sarantis su šypsena lūpose, aukštai pakelta gal- 
va, ramus laikė savo ranką gražiojo vienuolio delne; o 
pastarasis, jau su religiniu nusižeminimu sulinkęs prieš 
nuosprendį, kurio jo tėvas negalėjo išvengti, kažkuo 
priminė tuos Sventuosius Sebastijanus, kurių charak- 
teringus bruožus mums paliko ispanų tapytojai ir ku- 
rie, strėlių susmaigstytu kūnu, dvelkia nepaprastu švel- 
numu, angelišku nuolankumu. 

Kaltinamosios karališkojo prokuroro kalbos toliau 
neseksime, tik pasakysime, kad sykį palietęs dalyką jis 
kiek išgalėdamas ilgiau dėstė kaltinimus pagal Zera- 
ro liudytojų parodymus, išsemdamas visas banaliąsias 
Teisingumo rūmų retorikos atsargas, visas jos klasiškas 
įmantrybes. Galiausiai baigė savo kalbą, pareikalau- 
damas pritaikyti baudžiamojo kodekso 293-ąjį, 296-ąjį, 
302-ąjį ir 304-ąjį straipsnius. 

Per minią nuvilnijo sielvartingi murmesiai ir išgąs- 
tingas virpulys — susijaudinimas pasiekė aukščiausią 
laipsnį. | | 

Pirmininkas paklausė Sarančio: 

— Kaltinamasis, ar turite ką pasakyti? 

— Netgi nė to, kad esu nekaltas — tiek niekinu 
man iškeltą kaltinimą, — atrėmė Sarantis. | | 

— O jūs, metre Emanueli Rišarai, ar turite ką 
pareikšti jūsų kliento naudai? 

— Ne, pone, — atsakė advokatas. 

— "Tuomet šalių ginčai baigti — paskelbė pirmi- 
ninkas. 

Auditorijoje kilo didžiulis prijaučiamas bruzdesys, 
paskiau stojo visiška tyla. 

Kaltinamąjį nuo nuosprendžio paskelbimo teskyrė 
apibendrinantis pirmininko žodis. Buvo ketvirta va- 
landa ryto. Aišku, tasai apibendrinantis žodis užtruks 
neilgai, ir pagal tai, kaip garbusis pirmininkas vedė 
šalių ginčus, matėsi, kad jisai stengsis išlikti nešališkas. 

Tad jam prasižiojus kalbėti, teismo tvarkdariams 
neteko reikalauti tylos: minia pati nuščiuvo. 

— Ponai prisiekusieji — prašneko pirmininkas, ne- 
pajėgdamas nuslopinti jaudulio — aš užbaigiau taip 
ilgai užsitęsusius ginčus — nemalonius jūsų širdžiai, 
varginančius jūsų protui. 

Jie buvo varginantys, nes truko daugiau nei šešias- 
dešimt valandų. 

Buvo nemalonūs, nes kas nesijaudintų regėdamas 
ieškovu senuką, dorybės ir mielaširdingumo pavyzdį, 
savo bendrapiliečių pasididžiavimą, o prieš jį — trigu- 
bu nusikaltimu kaltinamą žmogų, pagal savo išsila- 
vinimą pašauktą garbingai ir netgi puikiai karjerai, 
savo paties bei prakilnaus vienuolio, jo sūnaus, balsu 
neigiantį jam primetamą šį trigubą kaltinimą. 

Jūs kaip ir aš, ponai prisiekusieji, vis dar jaučiate 
ką tik girdėtų kalbų poveikį. Tad šią iškilmingą aki- 
mirką Mums reikia pasistengti įsigilinti į save, ramiai 
susikaupti ir šaltakraujiškai permąstyti šių ilgų ginčų 
visumą. 

"Toji įžanga giliai sujaudino žiūrovus, ir minia tyli, 
sulaikiusi alsavimą, su karštu dėmesiu klausėsi pir- 
mininko analizės. 

Kruopščiai peržvelgęs visus kaltinimo argumen- 
tus ir išskyręs nepalankias kaltinamajam gynybos spra- 
gas, garbingasis magistratas baigė savo kalbą taip: 

— Ponai prisiekusieji, aš kaip galima sąžiningiau 
ir glausčiau jums išdėstysiu bendrą bylos esmę. O jūs 
turėsite su didžiu įžvalgumu, su nepaprasta išmintimi 
atskirti tiesą nuo netiesios ir nuspręsti. 

Narpliodami šią bylą, vis būsite krečiami tų gilių 
ir stiprių jausmų, kurie apninka doro žmogaus širdį, 
kai jam tenka apsispręsti dėl savo artimo ir paskelbti 

baisią teisybę; bet jums nepristigs nei nuovokos nei 
drąsos, ir nesvarbu, ką nutartumėte, šitai bus pagrįsta 
aukščiausiuoju teisingumu, ypač jeigu pasikliausite vie- 
ninteliu neklystančiu vadovu: savo sąžine! 

Vardan šios sąžinės, į kurią sudūžta visos aistros — 
nes ji kurčia žodžiams, kurčia bičiulystei, kurčia ne- 
apykantai, — įstatymas jums patikėjo šias grėsmingas 
pareigas, visuomenė jums davė savo įgaliojimus ir už- 
krovė ant jūsų pečių savo svarbiausius ir brangiausius 
interesus. Lai šeimos, tikinčios jumis lyg pačiu Dievų, 
atsiduoda jūsų globai ir lai kaltinamieji, nesijaučian- 
tys kalti, saugiai įteikia į jūsų rankas savo gyvybę ir 
nesibijo priimti jus savo teisėjais. 

Si apibendrinamoji kalba, aiški, tiksli ir glausta, 
nuo pirmo iki paskutinio žodžio kuo skrupulingiausiai 
nešališka, buvo išklausyta perdėm pagarbioje tyloje. 

Vos tiktai pirmininkaujantis baigė kalbėti, klau- 
sytojai visi kaip vienas spontaniškai atsistojo ir itin 
gyvai reiškė savo pritarimą, į kurį įsimaišė ir advoka- 
tų aplodismentai. | 

Žeraras klausėsi pirmininko blyškiu iš baimės vei- 
du: mat jautė šio ką tiktai kalbėjusio teisingo žmogaus 
sieloje ne kaltinimą, o abejonę. 

Taigi buvo apie ketvirta valanda, kai žiuri pasi- 
traukė į pasitarimų kambarį. 

Kaltinamąjį išvedė, ir, — negirdėtas faktas teis- 
mo kronikose! — nei vienas iš čia esančiųjų nuo pat 
ryto nė nemanė palikti savo vietą, kad ir kiek ilgai 
prisiekusieji tartųsi. 

Salė bematant suūžė garsiais, itin gyvais nuomo- 
nių-pasikeitimais apie įvairias šalių ginčų peripetijas, 
ir tuo pat metu visų širdis užvaldė baisus nerimas. 

Zeraras pasiteiravo, ar galįs pasišalinti. Jėgų užte- 
ko tik išgirsti, kaip pareikalauta mirties nuospren- 
džio, bet jų pristigo išklausyti, kaip jis bus paskelbtas. 

Pasikėlė išeiti. | 

Kaip sakėme, minia buvo labai susispaudusi, ta- 
čiau vis dėlto tuojau pat prasiskyrė, duodama jam ke- 
lią: kiekvienas pasitraukė lyg stengdamasis praleisti 
kokį šlykštų ar nuodingą gyvį; pats didžiausias nu- 

driskėlis, pats neturtingiausias, pats nešvariausias iš 
klausytojų, susilietęs su šiuo žmogumi, būtų pasijutęs 
suteptas. 

Apie pusę penktos suskambėjo varpelis. 

Sio varpelio skimbčiojimo sukeltas virpulys iš sa- 
lės vidaus persidavė laukan. Tuojau pat, lyg ritantis 
potvyniui, banga sugrįžo ir atsimušė į salę, kiekvienas 
pasiskubino atsisėsti. Bet susijaudinta bergždžiai: žiu- 
ri vyresnysis pareikalavo kažkokio procedūrinio doku- 
mento. 

O tuo metu pirmieji blausios, pilkos dienos spin- 
džiai prasismelkė pro langus ir ėmė stelbti žvakių bei 
lempų šviesas. Atėjo metas, kai net stipriausieji orga- 
nizmai pajunta nuovargį; metas, kai linksmiausius pro- 
tus apninka liūdesys; metas, kai darosi šalta. 

Apie šeštą valandą vėl sutilindžiavo varpelis. 

Sįsyk apsirikti buvo neįmanoma: iš tikrųjų, po 
dviejų valandų svarstymo, turėjo būti paskelbtas ma- 
lonės ar mirties nuosprendis. 

Tarsi elektros srovė perbėgo per visus susirinku- 
siuosius — jų virpulys, jei galima taip pasakyti, buvo 
matyti iš paviršiaus. Lyg burtų lazdele pamojus, šioje, 
vos prieš akimirką tokioje triukšmingoje ir įaudrin- 
toje auditorijoje vėl įsitvyrojo tyla. 

Žiūrovų salę su pasitarimų kambariu jungiančios 
durys atsidarė, pasirodė žiuri nariai, ir kiekvienas iš 
jų veidų stengėsi iš anksto išskaityti būsimą nuosp- 
rendį: kai kurių išraiška bylojo apie stiprų jaudulį. 

Po kelių sekundžių įėjo teisėjai. 

Ziuri vyresnysis Žžingtelėjo į priekį ir prisidėjęs 
ranką prie krūtinės, tačiau silpnu balsu pradėjo skai- 
tyti nuosprendį. 

Prisiekusiesiems buvo pateikti penki klausimai, 
suformuluoti taip: 

1. Ar Sarantis kaltas tyčiniu Orsolos nužudymu? 

2. Ar prieš tą nusikaltimą padaryti kiti, žemiau 
nurodytieji? 

3. Ar jo siekta parengti ar palengvinti šių nusi- 
kaltimų įgyvendinimą? 

4. Ar Sarantis rugpjūčio 19-4 dieną, o tikriau naktį 

19-osios į 20-ąją, kaltas dėl vagystės su įsilaužimu 
iš pono Žeraro kambario? 

D. Ar jo rankų darbas dviejų minėtojo Žeraro brol- 
vaikių dingimas? 

Sekundei stojo pauzė. 

Jokia plunksna nesugebėtų perteikti begalinio už- 
"gulusio nerimo šią trumpą kaip minties tvyksnis mir- 
ksnį, kuris tačiau veikiausiai pasirodė kaip ištisas šimt- 
metis abatui Dominykui, likusiam su advokatu šalia 
„tuščio kaltinamojo suolo. 

Ziuri vyresnysis ištarė tokius žodžius: 

— Mano garbės ir sąžinės vardu prieš Dievą ir 
prieš Žmones žiuri pareiškia: “TAIP, balsų dauguma 
visais punktais kaltinamasis yra kaltas!" 

Visų žvilgsniai susmigo į Dominyką: šis kaip ir 
kiti stovėjo. 

Pro pilką ryto brėkšmą buvo matyti, kaip jo blyškis 
tapo lavoniškai pilkas; jaunasis vienuolis užsimerkė ir 
įsitvėrė turėklų, kad neparkristų. 

Visa auditorija nuslopino sielvarto atodūsį. 

Paliepta vėl įvesti kaltinamąjį. | 

Zmonių akys nukrypo į mažąsias dureles. 

Sarantis sugrįžo į salę. 

Dominykas ištiesė į jį ranką teištardamas: 

— Tėve mano!.. 

Bet šis išklausė mirties nuosprendį kaip ir kalti- 
namąjį aktą — neišsiduodamas jokiu jausmu. 

Dominykas, ne toks šaltas kaip jo tėvas, tarsi su- 
vaitojo ir degančiomis akimis pažvelgė ton vieton, kur 
sėdėjo Zeraras; mėšlungišku judesiu išsitraukė nuo krū- 
tinės popieriaus ritinėlį, paskiau paskutinėmis valios 
pastangomis vėl įsigrūdo jį po savo abitu. 

Per šią trumpą akimirką, pritvinkusia tiekos įvai- 
rių jausmų, prokuroras labiau pasikeitusiu balsu, nei 
buvo galima tikėtis iš žmogaus, nulėmusio šį griežtą 
nuosprendį, pareikalavo pritaikyti Sarančiui 293-ąjį, 
296-ąjį, 302-ąjį ir 304-ąjį baudžiamojo kodekso straips- 
nius. 

Teisėjai ėmė tartis. 
"Tuo tarpu po. salę pasklido gandas, kad Sarantis 

kelias sekundes pavėlavo pasirodyti per tai, jog kol 
buvo rengiamas jo mirties nuosprendis, jis giliai įmi- 
go. Taip pat buvo kalbama, kad nuosprendį dėl kaltu- 
mo žiūri priėmė tik visai nedidele balsų persvara. 

Pasitarę penkias minutes, teisėjai vėl susėdo, ir 
pirmininkas susijaudinęs, dusliu balsu paskelbė nuo- 
sprendį, kuriuo Sarančiui buvo skiriama mirties baus- 
mė. 

Paskiau, pasigręžęs į Sarantį, kuris išklausė nuo- 
sprendį ramus, šaltu veidu, tarė: 

— Kaltinamasis Saranti, jūs turite tris dienas pa- 
duoti kasaciniam skundui. . 

Sarantis nusilenkė. 

— Dėkui, pone pirmininke,— atsakė,— tačiau ne- 
ketinu jo paduoti. 

Regis, šie žodžiai ūmai pažadino Dominyką iš są- 
stingio. | 

— Taip, taip, ponai! — sušuko jis.— Mano tėvas 
Jį paduos, nes yra nekaltas! 

— Pone,— atrėmė pirmininkas, — įstatymas drau- 
džia sakyti tokius žodžius po to, kai nuosprendis pa- 
skelbtas. 

— Kaltinamojo advokatui, pone pirmininke,— su- 
šuko Emanuelis,— bet ne jo sūnui. Nelaimingas tasai 
sūnus, kuris netiki savo tėvo nekaltumu! 

Atrodė; pirmininkas tuoj tuoj nualps. 

— Pone, — kreipėsi jis į Sarantį, šitaip jį tituluo- 
damas priešingai visoms taisyklėms,— ar pageidauja- 
te ko nors paprašyti teismo? 

— Prašau leisti netrukdomai matytis su mano sū- 
numi, kuris, tikiuosi, neatsisakys kaip kunigas paly- 
dėti mane į ešafotą. 

— O, tėve, tėve! — sušuko Dominykas.— Jūs ant 
jo neužkopsit, prisiekiu! 

Paskiau sukuždėjo: 

— Ir jeigu kas ant jo užkops — tai tik aš! 


XXIV + MAKONO GATVĖS MEILUŽIAI 


Mes papasakojome, kokį efektą salėje sukėlė pa- 
skelbtas nuosprendis; nemažesnis jis buvo ir už jos 
sienų. 

Vos tik žodžiai “Mirties bausmei!“ nuskambėjo iš 
pirmininko lūpų, tartum pratisa dejonė, tartum bega- 
linio išgąsčio šūksnis išsiveržė iš teismo salės, tūks- 
tančiais krūtinių persidavė iki Šatlė aikštės ir suvirpi- 
no žiūrovus — sakytum, prieš Revoliuciją kabėjęs ke- 
turkampiame Laikrodžio bokšte pavojaus varpas duo- 
da ženklą — kaip 1572-ųjų metų rugpjūčio 24-osios 
naktį, skambėdamas išvien su Sen Zermen IOkserua 
bažnyčios varpų,— naujoms Sventojo Baltramiejaus 
skerdynėms!. 

Visa minia traukėsi liūdna ir prislėgta — sklaidėsi 
pamažu, paniurusi, skaudama širdimi nuo paskelbto 
baisaus nuosprendžio. 

Kiekvienas, nežinąs, kas čia dedasi, jeigų būtų 
pamatęs šią gausybę nusiminusių žmonių, jeigu kartu 
su jais būtų dūlinęs šalin, palikdamas be'žodžių savo 
vietą, tai nebūtų įžiūrėjęs kitos šio lėto, slogaus atsi- 
traukimo priežasties, kaip tik kokią nepaprastą katas- 
trofą, tarkim, ugnikalnio išsiveržimą, maro protrūkį ar 
pirmuosius pilietinio karo grūmesius. 

"Tačiau jeigu tasai, kuris kiaurą naktį stebėjo šiuos 
baisius teisinius ginčus; tasai, kuris šioje didžiulėje 
salėje prie virpčiojančios lempų i ir žvakių šviesos, blan-- 
kinamos pirmųjų auštančios dienos probrėškių, girdėjo 
ištariant mirties nuosprendį ir matė, kaip sklaidosi ši 
grėsminga minia, būtų staiga, be jokio pereinamojo 
tarpsnio, persikėlęs į žavų lizdelį, kuriame gyveno Sal- 
vatorius ir Fragola, tai jis būtų patyręs nepaprastai 
malonų įspūdį — pojūtį, panašų į tą, kurį suteikia 
gegužės ryto gaiva ištvirkautojui po prasiaustos orgijų 
nakties. 

Pirmiausia jis būtų išvydęs tą mažutį valgomąjį, 
kurio keturi pano vaizdavo Pompėjos namų interjerą; 
paskiau — Salvatorių ir Fragolą, sėdinčius abipus la- 
kuoto stalo, ant kurio buvo išdėliotas nuostabiai dai- 

lus, jeigu ir ne itin brangus, balto porceliano arbatos 
servizas. 

Vos tik užmetęs akį, iškart būtum atpažinęs du 
įsimylėjėlius, ar tikriau du meilužius, arba dar tik- 
"iau — du vienas kitą mylinčius žmones. 

Bet nors juodu ir nesivaidijo, — iš to, kaip žavin- 
gas vaikutis žvelgė į jaunikaitį, šitai atrodė neįma- 
noma, — būtum supratęs, kad kažkokios rūpesčio ku- 
pinos melancholiškos mintys užgulusios abiejų protą 
ir širdį. 

Iš tikrųjų, panašiame į balandžio saulei prasi- 
skleidžiančią pavasarinę gėlę Fragolos veide bei į sa- 
vo mylimąjį nukreiptame tyrame, švelniame žvilgsnyje 
atsispindėjo toks gilus susijaudinimas, jog jis bemaž 
ribojosi su sielvartu, o tuo pat metu greta jos Salvato- 
rius atrodė toksai susikrimtęs, jog nė nemanė guosti 
merginą. | 

Ir vis dėlto šis abu apnikęs liūdesys buvo visai 
suprantamas. 

Salvatorius, kiaurą naktį nebuvęs namie, sugrįžo 
vos prieš pusvalandį ir su jaudinančiomis smulkme- 
nomis apsakė merginai visus šios nakties nutikimus: 
10 Kamilio de Rozano pasirodymą pas ponią de Ma- 
rand, ir Karmelitos nuoalpį, ir mirties nuosprendį Sa: 
rančiui. 

Klausantis šio slogaus pasakojimo su detalėmis 
tokiomis pat liūdnomis iš paauksuotų bankininko 
svetainių kaip ir tamsios prisiekusiųjų teismo salės, 
Fragolos širdis nesyk sudrebėjo. Iš tiesų, jeigu teismo 
pirmininkas pasmerkė myriop Sarančio kūną, tai ar 
Kolombano mirtis taip pat nepasmerkė myriop Kar- 
melitos širdies? 

Nusvirusia ant krūtinės galva Fragola svajojo. 

Salvatorius, parėmęs galvą abiem rankom, irgi 
buvo paskendęs mintyse; mat prieš jį vėrėsi ištisas 
horizontas. 

Prisiminė aną naktį, kai jisai su Rolanu įveikė Vi- 
ri dvaro tvorą; prisiminė šuns bėgsmą per pievas, per 
mišką, pasibaigusį ąžuolo papėdėje; galiausiai prisi- 
minė nirtulį, su kuriuo šuo kapstė žemę, ir baisų savo 

paties patirtą įspūdį, kai mėšlungiškai sutrauktais 
pirštų galais palietė šilkinius vaiko plaukus. 

Kokią sąsają šis užkastas po ąžuolu lavonas galėjo 
turėti su Sarančio byla? Užuot buvęs įrodymu jo nau- 
dai, ar nepasidarys įkalčiu prieš jį?.. O be to, Mina — 
ar tai nereikš ją prarasti? 

O! Jeigu tik Dievas teiktųsi mesti šviesos spindu- 
lį į jo, Salvatoriaus, protą!.. 

Galbūt ir per Roznoelę... 

Bet ar tai nereikštų nužudyti nervingąją mergaitę, 
vėl sugrąžinant ją į tą kruviną josios vaikystės tarpsnį? 

„ Beje, o jis pats — koks gi jo reikalas knaisiotis po. 
visas šias slaptingas gelmes? 

Ir vis dėlto, argi ne savo noru pasirinko SALVA- 
TORLIAUS vardą ir argi ne tartum-pats Dievas įdavė 
jam į ranką siūlą, kurio padedamas galėtų surasti ke- 
lią per šį nusikaltimų labirintą? 

Eisiąs ir paieškosiąs Dominyko. Argi tai ne jo prie- 
dermė dvasininkui, kuriam skolingas už gyvybę? Įteik- 
siąs šio nuožiūrai visus tuos tiesos problyksnius, žilpi- 
nančius jį nelyginant žaibai. 

Sitaip nusprendęs, atsistojo, ketindamas įgyven- 
dinti savo sumanymą, tačiau tuo metu sutilindžiavo du- 
rų skambutis. 

Išgirdęs bronzinį garsą, gulėjęs prie savo šeimi- 
ninko kojų Rolanas pakėlė protingą galvą ir atsistojo. 

— Kas ateina, Rolanai? — paklausė Salvatorius.— 
Bičiulis? 

Suo išklausė šeimininko ir tarytum supratęs pa- 
mažu pasuko prie durų, vizgindamas uodega; tai aiškiai 
buvo simpatijos ženklas. 

Nusišypsojęs Salvatorius nuėjo atidaryti durų. 

Prie slenksčio stovėjo Dominykas — išblyškęs, liūd- 
nas ir rimtas. 

Salvatorius džiugiai šūktelėjo. 

-— Sveiki atvykę į mano varganą būstą! — praš- 
neko jis.— Galvojau apie jūs — jau ketinau eiti jūsų 
paieškoti. 

— Dėkui! — atsakė dvasininkas.— Matote, išva- 
davau jus nuo to vargo. 

Išvydusi šį dailų vienuolį, kurį anksčiau matė tik 
sykį, prie Karmelitos lovos, Fragola atsistojo. 

Dominykas buvo besižiojąs kalbėti, tačiau Salvato- 
rius prašomu gestu parodė, kad vienuolis verčiau pasi- 
klausytų jo. 

Sis vėl sučiaupė pravertas lūpas ir laukė. 

— Fragola, — tarė Salvatorius,— mano širdies nu- 
mylėtoji, prieik čia. 

Mergina prisiartino ir įsitvėrė į savo mylimojo pa- 
rankę. 

— Fragola,— kalbėjo toliau Salvatorius,— jeigu 
tu tiki, kad mano gyvenimas per septynerius metus 
buvo žmonėms nors kiek naudingas, jeigu tiki, kad aš 
padariau ką ką gera šioje žemėje, atsiklaupk prieš šį 
kankinį, pabučiuok jo abito kraštą ir padėkok jam, nes 
tik jam turiu būti dėkingas, kad septynerius metus aš 
ne lavonas! 

— O, tėve mano! — sušuko Fragola, parpuldama 
ant kelių. 

Dominykas ištiesė jai ranką. 

— Kelkitės, vaikeli, — tarė, — ir dėkokite Dievui, 
o ne man: tik jis vienas duoda ir atima gyvybę. 

— Vadinasi,— paklausė Fragola,— tai abatas Do- 
minykas sakė pamokslą Sen Roko bažnyčioje tą dieną, 
kai tu norėjai nusižudyti? 

— Turėjau kišenėje visiškai užtaisytą pistoletą, 
ėjau galutinai apsisprendęs — dar valanda, ir manęs 
nebebūtų. Sio žmogaus žodis mane suturėjo ant bedug- 
nės krašto: aš likau gyventi. 

— Ir jūs dėkojate Dievui, kad gyvenate? 

— O taip! Iš visos širdies! — tarė Salvatorius, 
žvilgtelėdamas į Fragolą.— Štai kodėl jums pasakiau: 
"Tėve, kad ir ko jums prireiktų, nors tai atrodytų ir 
neįmanoma, kad ir koksai dienos ar nakties metas 
būtų, prieš belsdamasis į kurias kitas duris, ateikite 
ir pasibelskite į manąsias!" 

— Ir matote, aš atėjau. 

— Ką reikia padaryti? Įsakykite! 

— Ar tikite mano tėvo nekaltumu? 

— Taip, prisiekiu savo siela, esu tuo įsitikinęs; ir, 


215 


ko gero, galėčiau jums padėti gauti jo nekaltumo įro- 
dymą. 

— Aš jį turiu! — atsakė vienuolis. 

— Tikitės jį išgelbėti? 

— Neabejoju tuo! 

— Ar jums reikia mano peties ir proto pagalbos? 

— Niekas, išskyrus mane patį, negali man pa- 
dėti. 

— Tad ko atėjote manęs paprašyti? 

— Dalyko, kuris man atrodo neįmanomas pasiekti 
jums tarpininkaujant; bet man pasakėte ateiti pas jus, 
kad ir kas būtų, ir aš pamaniau, jog netesėsiu savo 
priedermės neatėjęs. 

— Sakykit, ko pageidaujate. 

— Man būtina šiandien, vėliausiai rytoj, gauti ka- 
raliaus audienciją... Matote, bičiuli, tai neįmanoma... 
bent jums. 

Salvatorius su šypsęna pasisuko į Fragolą; 

— Balandėle,— tarė jai — skrisk iš arkos ir te- 
sugrįžk su alyvos šakele!ž 

Fragola be žodžių pasišalino į gretimą kambarį, 
užsidėjo skrybėlę su šydu, ant pečių užsimetė platų 
angliškos medžiagos apsiaustą, sugrįžo atgal ir atsta- 
čiusi Salvatoriui pabučiuoti kaktą išskubėjo. 

— Sėskitės, tėve,— pakvietė jaunikaitis.— Po va- 
landos turėsite tą savo audienciją šiai dienai ar vėliau- 
siai — rytdienai. 

Dvasininkas atsisėdo, nužvelgdamas Salvatorių su 
nuostaba, kone apstulbęs. 

— Bet kas gi jūs, — paklausė jo,— jūs, po tokia 
kuklia išvaizda besinaudojąs tokia didele galia? 

— Tėve mano,— atsakė Salvatorius,— aš kaip ir 
jūs: privalau žengti vienas savo užsibrėžtu kelių; tačiau 
jeigu kada nors papasakosiu kam savo gyvenimą, tai 
tasai žmogus būsite jūs. 

XXV + KETURIŲ SĄJUNGA 


Tuo pat metu, kai abatas Dominykas atėjo pas 
Salvatorių, tai yra apie dešimtą valandą ryto, Reginos 
studijoje, ar veikiau oranžerijoje, buvo galima pama- 
tyti Žžavų reginį: susėdusią ant vienos sofos trijų jaunų 
moterų grupelę ir mergytę, gulinčią prie jų kojų. 

"Tos trys jaunos moterys, kurias mūsų skaitytojai 
jau atpažino, — tai grafienė Rap, ponia de Marand ir 
Karmelita; mergytė — tai mažoji Abėja. 

Nerimaudama dėl to, kaip Karmelita praleido nak- 
tį, atsikėlusi ankstų rytą, Regina nusiuntė Nanoną 
pasiteirauti žinių apie bičiulę, pavedusi pargabenti ją 
karieta, idant, jeigu pakankamai gerai jaustųsi, pra- 
leistų rytmetį Lamot Hudanų rūmuose. 

Karmelita pasižymėjo užvis ištvermingiausiu tvir- 
tumu — valios stiprybe; tad tik paprašė Nanonos, kad 
jai duotų laiko apsigobti skara, sėdo karieton ir at- 
važiavo pas Reginą. 

Norėjo šiai padėkoti už visus vakardienos rūpes- 
čius: toksai buvo svarbiausias jos dvasios poreikis, kū- 
niškas gi nuovargis — tik antraeilis dalykas. 

Beje, štai kas dėjosi: 

Kai apie septintą valandą ryto Marandas paliko 
savo žmonos kambarį, ponia de Marand pasistengė nu- 
migti, tačiau bergždžiai: tai pasirodė neįmanoma. 

Aštuntą jį atsikėlė, išsimaudė, paskiau nusiuntė 
pas Marandą tarnaitę paprašyti leidimo jai vykti DE 
žiūrėti, kaip einasi Karmelitai. 

Marandas, kuris irgi nė kiek nepamiegojo, bet į jau 
sėdėjo už savo darbo stalo, įsakė perduoti vežėjui, kad 
kinkytų arklius ir visą rytą būtų ponios žinioje. 

Dešimtą valandą ponia de Marand įsėdo karieton 
ir paliepė važiuoti Turnono gatvėn. 

Atsirado tenai, vos Karmelitai palikus namus; lai- 
mė, kambarinė žinojo, kur ji išvyko. "Tad vežėjui isaky- 
ta nugabenti savo šeimininkę į Invalidų bulvarą, pas 
grafienę Rap. 

Ponia de Marand atsidūrė tenai dešimt minučių 
po Karmelitos. 

O Karmelita aptiko mažąją Abėją klūpančią prie- 
šais Reginą ant taburetės ir kaip tikrą koketę, — o to- 
kia jinai jau ir buvo, — verčiančią savo suaugusią sesę 
pasakoti vakarykščio pobūvio smulkmenas. 

Reginai bepasakojant apie Karmelitos nuoalpį, kurį 
aiškino svetainėje tvyrojusiu tvankiu karščiu, pastaro- 
ji pati įžengė į studiją, ir mergytė metėsi jai ant kak- 
lo, švelniai pabučiavo ir pasiteiravo, kaip jaučiasi. 

Regina nusiuntė tarnaitę pas Karmelitą dėl dviejų 
priežasčių: pirmiausia — sužinoti apie šios sveikatą; 
paskiau, jeigu Karmelita atvyktų pati, pasipasakoti 
apie savo savijautą, — pranešti jai, kad šį vakarą už- 
sienio reikalų ministerijoje rengiamas didelis priėmi- 
mas, ir įteikti kvietimą: mergina galėsianti. pasielgti 
kaip tinkama — nuvykti į pokylį kaip viešnia arba 
kaip artistė, dainuoti arba nedainuoti. 

Karmelita priėmė kvietimą artistės vardu; vakar 
patyrusi tokį sunkų, bet kartu ir tokį gydomą išban- 
dymą, nuo šiolei galėjo nieko nesibijoti. Jokia publika, 
netgi ministerinė, kad ir kokia svetima menui, jos ne- 
bebaugino; joksai asmuo nebegalėjo išgąsdinti tos, ku- 
ri dainavo prieš pasirodžiusią kraupią šmėklą. 

Tad sutarė, kad Karmelita vyks į pokylį kaip ar- 
tistė, bus pristatyta ir globojama Reginos. 

Kaip tik apie tai jos ir šnekėjosi, kai savo ruožtu 
įžengė ponia de Marand. 

Abi bičiulės ir mažoji Abėja, kuri labai mylėjo 
Lidiją, vienu balsu džiugiai šūktelėjo. 

— A! Fėja Turkuaza! — sukrykštė Abėja. 

Ponia de Marand turėjo gražiausius turkius Pa- 
ryžiuje, štai kodėl Abėja ją taip vadino, kaip savo se- 
serį dėl šios nuotykio su Roznoele — fėja Karita!, kaip 
Karmelitą dėl jos puikaus balso — fėja Fovete?, o Fra- 
golą dėl jos liauno liemens ir gracingo kaklo — fėja 
Minjona“. Kai visos keturios merginos susieidavo, Abėja 
teigdavo, kad fėjų karalystė yra visos sudėties. 

Siandien fėjų karalystei irgi buvo lemta susirinkti 
visa sudėtimi: vos tik ponia de Marand spėjo apsikeis- 
ti su savo dviem bičiulėmis bučiniais, durys atsivėrė, 
ir pranešta, jog atvyko Fragola. 

Trys jaunosios moterys puolė pasitikti ketvirto- 
sios bičiulės,— su ja matydavosi rečiausiai, — ir visos 
paeiliui ją pabučiavo, o Abėja, nekantraudama irgi su- 
silaukti Fragolos švelnumo, strykinėjo aplink ir šaukė: 

— O aš? O aš? Ar jau manęs nebemyli, fėja Min- 
jona? 

Galiausiai Fragola pasisuko į Abėją, sugriebė šią 
it paukštytę abiem rankomis ir apibėrė bučiniais jos 
veiduką. 

— Niekad tavęs nebematome, brangute! — vienu 
balsu pasakė Regina ir ponia de Marand, o kadangi 
Karmelita, prie kurios Fragola ištikimai sėdėjo jai 
sveikstant, negalėjo padaryti tokio priekaišto, tai tik 
švelniai ištiesė šiai ranką. 

— Teisybė, sesutės,— tarė Fragola, — jūs esat prin- 
cesės, o aš — tik vargšė Pelenė; tad turiu likti prie 
židinio... 

— Ak, ne kaip Pelenė,— pastebėjo Abėja,— o kaip 
Trilbis. | j 

Mergytė buvo ką tik perskaičiusi žavią Sarlio Nod- 
jė pasaką“. 

— Nebent kokios ypatingos progos, — kalbėjo Fra- 
gola,— nebent kokie rimti dalykai... Tuomet aš ryžtuo- 
si ir ateinu jūsų paklausti, brangios sesutės, ar mane 
tebemylite? 

"Į šį klausimą teatsakė trejetas sutrikusių veidų. 

— Ypatingos progos?.. Rimti dalykai? — pakartojo 
Regina.— Iš tikrųjų, tavo dailus veidelis liūdnas. 

— Gal tave ištiko kokia nelaimė? — paklausė po- 
nia de Marand. 

— Tave... arba jį? — patikslino Karmelita. Mat 
žinojo, kad didžiausios nelaimės ne visada tos, kurios 
ištinka mus pačius. 

— O ne! Ačiū Dievui! — sušuko Fragola.— Nei 
mane, nei jį, bet vieną bičiulį. 

— Kokį bičiulį? — paklausė Regina. 

— Abatą Dominyką. 

— O, teisybė! — sušuko Karmelita.— Jo tėvas!.. 

— Nuteistas! 

— Myriop? 

— Myriop! 

Merginos tyliai aiktelėjo. 

Dominykas buvo Kolombano bičiulis, taigi | ir jų bi- 
čiulis. 

— Ką galima dėl jo padaryti? — paklausė Karme- 
lita. 

— Gal paprašyti, kad pono Sarančio pasigailėtų? — 
tarė Regina.— Mano tėvo gana geri santykiai su kara- 
liumi. 

— Ne,— papurtė galvą Fragola,— reikia paprašy- 
ti ne tokio sunkaus dalyko, mieliausioji Regina, ir kaip 
tik tu to paprašysi. 

— Kokio? Kalbėk. 

— Reikia paprašyti rašto audiencijai pas karalių. 

— Kieno vardu? 

— Abato Dominyko. 

— Kuriai dienai? 

— Siai. 

— Tik to? 

— Taip... bent kol kas jis tiek teprašo. 

— Paskambink, mažiule,— tarė Regina Abėjai. 

Abėja paskambino ir sugrįžo prie Reginos. 

— O, sesute, — tarė, — ar jį nužudys? 

— Padarysime visa, kas įmanoma, kad tokia nelai- 
mė neįvyktų, — atsakė Regina. 

"Tuo tarpu pasirodė Nanona. 

— Paliepkit, kad tuojau pat, negaištant nė minu- 
tės, pakinkytų karietą,— pasakė Regina,— ir perspė- 
kit mano tėvą, kad aš itin svatbiu reikalu vykstu į 
Tiuilri. 

Nanona išėjo. 

— Pas ką tu vyksti į Tiuilri? — paklausė ponia de 
Marand. 

— Pas ką gi man vykti, jeigu ne pas tą nuosta- 
biąją hercogienę de Beri? 

— O! Tu vyksti pas Ponią?? — sušuko Abėja.— 
Noriu su tavimi. Panelė? mane kvietė atvykti visada, 
kai mano tėvas ar tu lankysite Ponią. 

— Ką gi, gerai, važiuojam! 

— Kaip puiku! Kaip puiku! — sušuko Abėja. 

— Mielas vaikutis! — tarė Fragola, bučiuodama 
mergytę. 

— Taip, ir tuo metu, kai sesutė sakys poniai, jog 
abatui Dominykui būtina pamatyti karalių, aš pasaky- 
siu Panelei, kad mes pažįstame abatą ir kad jo tėvui 
neturi atsitikti nieko bloga. 

Girdėdamos tuos naivius pažadus vaiko, kuris dar 
gerai neišmanydamas, kas yra gyvenimas, jau kovojo 
prieš mirtį, ketvertas jaunųjų moterų apsiašarojo. 

Vėl įėjusi Nanona pranešė, kad maršalas pats ką 
tik sugrįžo iš Tiuilri ir kad karieta laukia pakinkyta 
kieme. 

— Ką gi, — tarė Regina — K esaišiiias nė minu- 
tės.— Vykstam, Abėja, ir padaryki, kaip sakei: tai tau 
tik atneš laimę. 

Paskiau, žvilgtelėjusi į sieninį laikrodį, kreipėsi į 
savo tris bičiules: 

— Jau vienuolikta valanda; vidudienį grįšiu su 
raštu audiencijai. Palauk manęs, Fragola. 

„ Regina išėjo, palikdama bičiules pasikliaujančias 
jos įtakingumų, o ypač — plačiai žinomu gerumu to- 
sios, pas kurią jinai vyko prašyti garbingosios protek- 
cijos. 

Kaip pamenate, mes jau sykį sutikome ketvertą 
pagrindinių mūsų romano herojų prie Karmelitos lo- 
vos; šįkart sutinkame jas visas kartu prie Sarančio 
ešafoto papėdės. Jau esame užsiminę kelis žodžius apie 
jų bendrą mokymąsi; žvilgtelėkime dar toliau atgal, į 
tuos pirmuosius jaunystės metus, į visus jos žiedus bei 
aromatus, ir pamėginkime suprasti, koksai ryšys .jas 
jungė. Turime laiko pažvelgti atgalios: juk Regina pa- 
ti pasakė, jog negrįšianti anksčiau vidudienio. 

Sis ryšys buvo galingas; privalėjo toksai būti, kad 
iš keturių jaunų merginų, taip skirtingų savo pomė- 
giais, padėtimi visuomenėje, temperamentu, nuotaiko- 
mis padarytų jas vienodų pomėgių, vienodų nuotaikų, 
vienodo ryžto. 

Visos keturios, — Regina, dar gyvo generolo de La- 
mot Hudano duktė; Lidija, jau mirusio, kaip matėme, 
pulkininko Laklo duktė; Karmelita, nukauto prie Sa- 

nobero kapitono Žervė duktė, ir Fragola, žuvusio prie 
Vaterlo! trimitininko Ponrua duktė,— visos jos buvo 
legionierių dukterys, todėl auklėtos imperatoriškuose 
Sen Deni namuose. 

Bet pirmiausia atsakykime į klausimą, kurį se- 
kantys šį pasakojimą, be abejo, pasistengs užduoti, no- 
rėdami pagauti mus klystant. 

Kaipgi Fragola, paprasto trimitininko, paprasto 
Garbės legiono kavalieriaus duktė buvo priimta į Sen 
Deni, kur patekdavo vien karininkų dukterys? 

Keliomis eilutėmis papasakosime apie tai. 

Prie Vaterlo, tuomet, kai Napoleonui, kuris jautė 
iš rankų slystant pergalę ir įvairioms savo divizijoms 
siuntė įsakymą po įsakymo, prireikė pasiųsti įsakymą 
jaunosios gvardijos vadui grafui de Lobo“: jis apsižval- 
gė aplink: nė vieno adjutanto — visi išsibarstę, į įvairio- 
mis kryptimis raižydami mūšio lauką. 

Pastebėjo trimitininką ir pašaukė jį pas save. 

Sis atbėgo. 

— Stai, paimk,— tarė jam,— nunešk šį įsakymą 
generolui Lobo ir pasistenk jį pasiekti kuo trumpiau- 
siu keliu. Tai skubu. 

Trimitininkas metė žvilgsnį į kelią, kurį reikėjo 
įveikti, ir papurtė galvą: 

— Tenai bus karšta, — pasakė. 

— Bijai? 

— Na jau... Garbės legiono kavalierius! 

—-. Puiku, tad vyk! Stai įsakymas. 

— O jeigu mane užmuštų, ar imperatorius pada- 
rys man malonę? 

— Taip, greičiau sakyk... Ko nori? 

— Jeigų mane užmuštų, noriu, kad mano duktė 
Atenaisė Ponrua, gyvenanti su savo motina Amandjė 
gatvėje nr. 17, būtų išauklėta Sen Deni kaip karinin- 
ko duktė. 

— Tai bus padaryta. Keliauk ramus! 

— Tegyvuoja imperatorius! — sušuko trimitinin- 
kas. 

Ir šuoliais nurūko. 

Praskriejo visu mūšio frontu ir pasiekė grafą de 

Lobo, bet prie jo, tiesdamas generolui raštelį su impe- 
ratoriaus įsakymu, nusmuko nuo žirgo. Ką nors pa- 
sakyti negalėjo: turėjo sutrupintą šlaunį, vieną kulką 
pilve, kitą — krūtinėje. 

Niekas nebeišgirdo trimitininko Ponrua vėl pra- 
bylant. 

Bet imperatorius nepamiršo savo pažado: grįžęs 
Paryžiun, įsakė mergaitę tuojau pat surasti, nugaben- 
ti ir įkurdinti Sen Deni. 

Stai kaip varganoji Atenaisė Ponruą,— kurios šiek 
tiek pretenzingą krikšto vardą Salvatorius pakeitė į 
Fragolos,— štai kaip varganoji Atenaisė Ponrua buvo 
priimta į Sen Deni kartu su pulkininkų ir maršalų 
dukterimis. 

Sios keturios tokios skirtingos padėtimi visuo- 
menėje bei turtais merginos kažkada glaudžiai sutapo 
širdžių bendrumu, kuris, sujungęs nuo vaikystės, turė- 
jo jas išlaikyti drauge iki mirties. Savimi atstovaujan- 
čias visai prancūzų visuomenei, galėjai jas laikyti, taip 
sakant, aristokratijos, imperiškosios diduomenės, bur- 
žuazijos ir liaudies įsikūnijimu. 

Visos keturios to paties amžiaus, keliais mėnesiais 
daugiau ar mažiau, vos tik patekusios į pensioną, jos 
pajautė viena kitai gilią simpatiją, kokia paprastai 
koležuose ar pensionuose nepasižymi tokios skirtingos 
padėties auklėtinės; tarp šių keturių merginų nei ran- 
gas, nei turtas, nei pavardė nieko nereiškė: Lidijai 
kapitono Zervė duktė paprasčiausiai buvo Karmelita, 
Reginai trimitininko Ponrua duktė — Atenaisė. Joksai 
priminimas apie vienos didybę ar kitos menkybę ne- 
keitė to tyro jausmo, kuris pamažu peraugo į artimą ir 
nuoširdžią bičiulystę. 

Vaiko graužatis, ištikusi vieną, atsiliepdavo trijų 
kitų širdyje, ir kaip dalindavosi jos savo graužatimis, 
taip dalindavosi ir. savo džiaugsmais, viltimis, svajo- 
nėmis, žodžiu, visu gyvenimų; juk tokiame amžiuje kas 
gi kita yra gyvenimas, jeigų ne svajonė?.. 

"Tai buvo brolybė tikra to žodžio prasme, brolybė, 
auganti ir tvirtėjanti sulig kiekviena diena ir dienoms, 
mėnesiams, metams bėgant paskutiniuoju laiku įgijusi 

tokį mastą, jog jų keturių sąjunga tapo Sen Deni 
priežodžiu. 

Tačiau turėjo ateiti paskutinė šio gyvenimo drau- 
gėje diena. Dar keli mėnesiai, ir kiekviena, palikusi 
Sen Deni, sugrįždama į gimtuosius namus, pasuks išsi- 
skiriančiais keliais: viena — Sen Žermeno priemiestin, 
kita — Sent Onorė priemiestin, trečia — Sen Žako 
priemiestin, ketvirta — Sent Antuano priemiestin. Tai- 
gi jos nueis keturiais skirtingais gyvenimo keliais, ir 
kiekviena įžengs į pasaulį, kuriame trys kitos ją te- 
galės pamatyti per atsitiktinumą. 

“Tad pabaiga šiam žaviam artumui, šiam taip mie- 
lam gyvenimui keturiese, kuriame kiekviena ne tik 
nieko neprarado, bet dargi šį tą įgijo! Tad pabaiga 
šiems keturgubiems širdies trinksniams, metų metais 
žadinamiems tų pačių jausmų! Tad pabaiga tai ro- 
miai, šypsančiai vaikystei! Visa šitai išnyks, be jokios 
vilties. kad kada nors vėl sugrįžtų. Šį keturių pradėtą 
sapną kiekviena tęs atskirai; apie vienos kenčiamą 
graužatį kita nežinos. Gyvėnimas pensione buvo ilgas 
ir saldus sapnas; dabar prasidės gyvenimo tikrovė. 

Be abejo, atsitiktinybė ar veikiau,— palikime tai 
žiauriai dievaitei jos tikrąjį vardą, — lemtis savo gūsiu 
rengėsi. jas išblaškyti į visas puses, išbarstyti kaip 
gėlių žiedus į visus keturis gyvenimo vėjus. Bet jos 
narsiai tam priešinosi, linko kaip rožės, bet nepalūžo. 

Sudėjo draugėn keturias baltas savo rankas ir iškil- 
mingai prisiekė viena kitą paremti, gelbėti, žodžių, 
mylėti kaip pensione, ir taip — iki paskutinio gyveni- 
mo atodūsio. 

Taigi jos sudarė savitarpio sutartį, kurios svar- 
biausia sąlyga — bet kuriuo dienos ar nakties metu, 
bet kuriuo gyvenimo tarpsniu, bet kuriomis aiškiomis 
ar kebliomis, džiugiomis ar liūdnomis, rizikingomis ar 
beviltiškomis aplinkybėmis atskubėti pagalbon, jeigu 
tik viena šauksis kitos ar netgi visų trijų. 

Matėme jas ištikimai vykdančias susitarimą, kai 
atsiliepė į mirštančios Karmelitos kvietimą; regėsime 
jas ne mažiau stropiai jo laikantis ir ne tokiomis rim- 
tomis progomis. 


224 


Mes jau minėjome jų susitarimą kiekvienais me- 
tais Pelenų trečiadienį susitikti Dievo Motinos kated- 
roje per vidudienio mišias. 

Per dvejus ar trejus metus, kurie praslinko pali- 
kus pensioną, Karmelita i+ Fragola pasimatė su savo 
bičiulėmis tik šio kasmetinio susitikimo dėka. 

Dar vienerius metus Fragola jį praleido. Jeigu ka- 
da nors pasakosime jos istoriją, tai užsiminsime, ko- 
kiomis aplinkybėmis. 

Regina ir Lidija matydavosi kiek dažniau. 

Tačiau šis retas bendravimas, užuot susilpninęs, 
tik dar labiau. sutvirtino keturių merginų bičiūlystę, ir 
jos, šitaip viena kitą palaikydamos, ko gero, būtų pa- 
siekusios per savo užtarėjus bei rėmėjus daugiau, ne- 
gu visas diplomatų korpusas. 

Iš tikrųjų, jos keturios, išsidėsčiusios ant keturių 
kylančių ar nusileidžiančių visuomenės laiptelių, laikė 
savo rankose viso socialinio statinio raktus: dvaro, aris- 
tokratijos, armijos, mokslo; dvasininkijos, Sorbonos“, 
Universiteto, akademijų, liaudies — ką gali žinoti, dar 
kieno? Jų raktai tiko visoms spynoms, atrakindavo vi- 
sas duris; keturiese jos įkūnijo aukščiausią, neribotą, 
absoliučią valdžią. | 

Kaip matėme, tik prieš mirtį jos nepajėgė nieko 
padaryti. 

Apdovanotos tomis pačiomis dorybėmis, persiėmu- 
sios tais pačiais įsitikinimais, valdomos tų pačių 
jausmų, vienodai gebančios aukotis, vienodai linkusios 
ištikimybei, jos atrodė gimusios gėriui ir atskirai ar 
drauge, pasitaikius progai, kiekviena bet kokia kaina 
stengėsi jį teikti. 

Tęsdami savo pasakojimą, mes, be abejo, dar tu- 
rėsime galimybių pamatyti jas galynėjantis su visokiau- 
siomis aistromis ir galbūt išvysime, kaip užgrūdintos 
dvasios Žmonės išeina nugalėtojais iš pavojingiausių 
kovų. 

O dabar klausykimės. 

Muša vidudienį, netrukus turi sugrįžti Regina. 

Kelios minutės po dvyliktos sudundėjo karieta. 

Trejetas jaunųjų moterų šnekučiavosi... apie ką? 

Karmelita tikriausiai apie mirusįjį: dvi kitos galbūt. 
apie gyvuosius. Taigi trejetas Jaunųjų moterų nejučia 
atsistojo. = 

Visų širdys sutartinai ėmė greičiau plakti, bet, 
žinoma, Fragolos greičiau nei dviejų kitų. 

Staiga suskambo mažosios Abėjos balsas: toji žavi 
skelbėja ištrūko pirma ir atbėgo šaukdama: 

— Štai ir mes! Štai ir mes! Štai ir mes! Mano se- 
sutė Rina išrūpino audienciją! 

Su šiais žodžiais ji įpuolė-oranžerijon. * 

Tikrai, Regina atėjo iš paskos, šypsanti kaip Russ: 
lėtoja: laikė rankoje audiencijos raštą. 

Audiencijos laikas jame buvo nurodytas tos pačios 
dienos pusei trečios, taigi nebuvo galima gaišti nė mi- 
nutės. 

Jaunuolės atsibučiavo, pakartodamos viena kitai 
bičiulystės priesaiką. Fragola skubiai nusileido apačion, 
įšoko į Reginos karietą, kuri turėjo nuvežt greičiau nei 
jos pačios fiakras, ir ekipažas su herbais, gabenantis 
gražią, žavią mažytę į jos kuklią buveinę, sustojo prie 
Makono gatvės namų priebučio durų. 

Prie lango stovėjo du žmonės. 

— Tai ji! — sušuko abu vienu metu. 

— Karietoje su herbais? — paklausė vienuolis Sal- 
vatoriaus. 

— Taip, bet ne čia esmė. Svarbu, ar turi ji audien- 
cijos raštą? 

— Ji rankoje laiko popierių! — sušuko Dominy- 
kas. 

— Tad viskas gerai! — tarė Salvatorius. 

Dominykas išskubėjo į laiptų aikštelę. 

Fragola išgirdo atidaromas duris. 

— Čia aš,— šūktelėjo ji. — Turiu raštą! 

— Kuriai dienai? — paklausė Dominykas. 

— Siai dienai, po dviejų valandų. 

— O! — sušuko vienuolis.— Būkit palaiminta, mie- 
las vaikeli! 

— Ir garbė Dievui, tėve! — tarė Fragola, savo 
balta rankute pagarbiai įteikdama vienuoliui audien- 
cijos raštą. 

XXVI + ATIDĖTIS 


Tądien karalius nebuvo pašėlusiai linksmas. 

Nacionalinės gvardijos išformavimas, apie kurį la- 
koniškai pranešė rytmetinis Moniteur, sujudino visą 
komercinę Paryžiaus dalį. Ponai krautuvininkai, kaip 
juos vadino dvaro ponai, niekad nebūdavo patenkinti: 
tad, kaip jau sakėme, murmėdavo, kai juos versdavo 
stoti sargybon, murmėdavo, kai jiems užgindavo tą 
daryti. 

Ko gi jie norėjo? 

Liepos revoliucija parodė, ko jie norėjo. 

Be to, pridurkime, jog pasklidusi po miestą Lai 
pi žinia apie nuosprendį Sarančiui dar labiau padidino 
žymios piliečių dalies brūzdėjimą. 

Ir kas, kad jo didenybė išklausė mišias su jų ka- 
rališkosiomis šviesybėmis dofinu ir hercogiene de Be- 
ri; kas, kad priėmė jo prakilnybę kanclerį, jų ekscelen- 
cijas ministrus, valstybės patarėjus, princą Taleiraną, 
maršalus, popiežiaus nuncijų, Sardinijos ir Neapolio 
pasiuntinius, Perų rūmų karališkojo antspaudo saugo- 
toją, nemažą skaičių deputatų ir generolų; kas, kad 
pasirašė Aukštutinių Pirėnų departamento generali- 
nio finansų tvarkytojo Taseno de La Valjero vedybų su 
panele Sarlė kontraktą, — visi šie užsiėmimai nepajėgė 
išlyginti raukšlių susirūpinusio monarcho kaktoje, ir, 
kartojame, 1827-ųjų metų balandžio 30-ąją tarp pir- 
mos ir antros valandos dienos jo didenybė nebuvo pa- 
šėlusiai linksmas. 

Dargi atvirkščiai, jo veidas atspindėjo niūrų, vi- 
siškai jam nebūdingą nerimą. Karališkąsis seniokas, 
geraširdis ir paprastas, pasižymėjo šiokiu tokiu vai- 
kišku nerūpestingumųu; beje, buvo įsitikinęs, jog Žžen- 
gia geru, teisingu keliu, ir kaip paskutinysis iš baltos 
vėliavos! klosčių gobiamos rasės devizu turėjo pasi- 
rinkęs senovės karžygių posakį: Kas bus, tas bus, bet 
pasaulis nesugrius! 

Savo papratimu vilkėjo tuo mėlynu su sidabri- 
niais apvadais munduru, su kuriuo pavaizdavo jį per 
kariuomenės apžiūrą Vernė; ant krūtinės turėjo Sven- 

tosios Dvasios ordino juostelę ir žvaigždę — su jais 
vėliau priims Viktorą Hugo, atsakydamas jam “Mario- 
nos Delorm" pastatymą. Poeto eilės apie šį pasimaty- 
mą gyvos dar ir dabar, “Mariona Delorm“ liks gyva 
visada. Kur jūs dabar, gerasis karaliau Karoli X, at- 
mesdavęs vaikų prašymus dėl myriop pasmerktų tėvų, 
atsakydamas poetams jų pjesių pastatymus? 

Išgirdęs budintį durininką pranešant apie lanky- 
toją, dėl kurio marti prašė audiencijos, karalius pri- 
sidėjo ranką prie nusvirusios galvos. 

— Abatas Dominykas Sarantis? — mašinaliai pa- 
kartojo jis.— Taip, teisingai. 

Bet prieš atsakydamas, paėmė nuo rašomojo stalo 
popieriaus lapą, greitai perbėgo jį akimis ir tik tada 
tarė: 

— Įleiskite poną abatą Dominyką. 

Dvasininkas pasirodė ant slenksčio, tačiau sustojo 
tarpduryje sukryžiuotomis ant krūtinės rankomis ir 
žemai nusilenkė. 

Karalius taip pat nusilenkė — ne žmogui, bet dva- 
sininkui. | 

— Įeikite, pone,— pakvietė jis. 

Abatas prisiartino kelis žingsnius ir vėl sustojo. 

— Pone abate,— prašneko karalius, — tai, kaip. 
greitai suteikiau jums šią audienciją, 1 rodo, kiek aš ger- 
biu visus Dievo tarnus. 

— Tai vienas iš pačių šlovingiausių jūsų dideny- 
bės bruožų, — atsakė abatas,— ir taip pat iš gražiau- 
sių dalykų, pelnančių jūsų valdinių meilę. 

— Aš jūsų klausausi, pone abate,— tarė karalius, 
nutaisydamas audienciją teikiančių valdovų pozą. 

— Sire,— prašneko Dominykas,— mano tėvas šią- 
nakt buvo nuteistas myriop. 

— Aš tą žinau, pone, ir labai jus atjaučiu. 

— Mano tėvas nepadarė tų nusikaltimų, dėl ku- 
rių jį nuteisė... 

— Atleiskite, pone abate,— pertraukė Karolis X,— 
bet prisiekusieji kitokios nuomonės. 

— Sire, prisiekusieji — žmonės, ir gali būti suklai- 
dinti tariamų įkalčių. 

— Sutinku, pone abate, bet sakau tai veikiau sū- 
naus paguodai, o ne kaip žmogiškosios teisės aksiomą; 
tačiau, kiek žmonių galioje yra vykdyti teisingumą, jū- 
sų tėvo atžvilgiu prisiekusieji jį įvykdė. 

— Sire, aš turiu savo tėvo nekaltumo įrodymą! 

— Jūs turite savo tėvo nekaltumo įrodymą? — nu- 
stebęs pakartojo Karolis X. 

— "Turiu, sire! 

— Tai kodėl anksčiau jo nepateikėte? 

— Negalėjau. 

— Ką gi, pone, kadangi, laimei, dar yra laiko, pa- 
teikite jį man.. 

— Pateikti jums, sire? — nuleisdamas galvą, per- 
klausė abatas Dominykas.— Gaila, tačiau tai neįma- 
noma. 

— Neįmanoma? 

— Deja, taip, sire. 

— Kokia gi priežastis gali sutiukdyti žmogui pa- 
skelbti apie nuteistojo myriop nekaltumą, ypač kai šis 
žmogus — sūnus, o nuteistasis — jo tėvas? 

— Sire, negaliu atsakyti jūsų didenybei; bet kara- 
lius žino, kad kovojantis su kitų žmonių melu, nuola- 
tos ieškantis tiesos, kad ir kur ji slypėtų, žodžiu, vie- 
nas iš Dievo tarnų, — karalius žino, kad toksai žmogus 
negalėtų ir nenorėtų meluoti. Tad štai, sire, Viešpaties 
vardu — Viešpaties, kuris mane mato ir girdi, Vieš- 
paties, kurį meldžiu mane nubausti, jeigu aš meluoju, 
iškilmingai prie jūsų didenybės. kojų pareiškiu, .kad 
mano tėvas nekaltas; tvirtinu tai visa savo sąžine ir 
prisiekiu jūsų didenybei, kad anksčiau ar vėliau aš 
pateiksiu įrodymą. 

— Pone abate,— atsakė karalius su majestotišku 
švelnumu, — jūs kalbate kaip sūnus, ir aš gerbiu jaus- 
mą, diktuojantį jūsų žodžius; bet leiskite atsakyti jums 
karaliaus žodžiais. 

— O, sire, klausausi sudėjęs rankas! 

— Jeigu nusikaltimas, kuriuo jūsų tėvas kalti- 
namas ir už kurį buvo nuteistas, liestų tik mane, būtų 
tiesiogiai nukreiptas tik prieš mano asmenį, žodžiu, . 
jeigu tai būtų politinis nusikaltimas, pasikėsinimas į 

valstybės rimtį, nusižengimas karališkajai didenybei ar 
netgi pasikėsinimas į mano paties gyvybę, nors smūgis. 
ir būtų suduotas, nors aš ir būčiau sužeistas, mirtinai 
sužeistas, kaip mano vargšas sūnus Luveliož, vardan 
jūsų drabužio, kurį aš gerbiu, vardan jūsų pamaldumo, 
kuriam aš lenkiuosi, pasielgčiau taip pat, kaip mano 
sūnus pasielgė mirdamas, pone: paskutinis mano po- 
tvarkis būtų pasigailėti jūsų tėvo. 

— O, sire, koks jūs geras! 

— Bet šitaip nėra: politinis kaltinimas generalinio 
prokuroro atmestas, o kaltinimas vagyste, pagrobimų 
ir Žmogžudyste... | 

— Sire! Sire! 

— O, suprantu, tai žiauru girdėti, bet jeigu aš at- 
sakau malonę, tai nors turiu paaiškinti, kodėl tą darau... 
Taigi kaltinimas vagyste, pagrobimu ir žmogžudyste 
liko galioti. Ir čia grasoma ne karaliui, keliamas pavo- 
jus ne valstybei, kenkiama ne karališkajai didenybei 
ar valdžiai, bet paliesta visuomenė, šaukiasi keršto 
moralė. 

— O, sire, jeigu tik aš galėčiau kalbėti! — sušuko 
Dominykas, srąžydamas rankas. 2 

— Šie trys nusikaltimai, kuriais jūsų tėvas ne tik 
apkaltintas, bet kurie jam ir įrodyti — įrodyti, kadan- 
gi yra prisiekusiųjų sprendimas, o prisiekusiųjų teis- 
mas, Chartijos suteiktas prancūzams, neklysta. Sie 
trys nusikaltimai yra žemiausi, niekšiškiausi, labiau- 
siai nusipelnantys bausmės: menkiausias iš jų užsitar- 
nauja katorgos. 

— Sire! Sire! Susimylėkit, netarkit šio baisaus žo- 
džio! 

— Ir jūs norite... juk atėjote prašyti savo tėvui 
malonės, tiesa?.. 
| Abatas Dominykas susmuko ant kelių. 

— Jūs norite, — kalbėjo toliau karalius — kad 
esant šiems trims baisiems nusikaltimams, jūs nori- 
te, kad aš, savo valdinių tėvas, skatinčiau nusikaltė- 
lius savo malonės teise, nors privalėčiau pasinaudoti, 
jeigu tik ją turėčiau,— bet laimė, neturiu, — mirties 
bausmės teise?.. Pone abate, jūs, didysis teisėjas 

nuodėmių klausykloje, atsiklauskite sąžinės, ir įsiti- 
kinsit, ar tokiam nusikaltėliui, koks yra jūsų tėvas, 
galėtume pasakyti kokius kitus žodžius, nei tuos, ku- 
riuos diktuoja man širdis: mirusiems šaukiuosi viso die- 
viškojo gailestingumo, bet privalau teisti ir nubausti 
gyvuosius. 

—- Sire,— sušuko abatas, užmiršdamas pagarbias 
formuluotes, oficialųjį etiketą, kurio taip griežtai vertė 
laikytis Liudviko XIV palikuonis, — sire, neklaidinkit 
savęs: kalba su jumis ne sūnus, prašo, maldauja jūsų 
ne sūnus, bet doras žmogus, kuris, žinodamas kito 
žmogaus nekaltumą, jums šaukia: “Ne pirmą kartą 
žmogiškasis teisingumas suklysta, sire! Prisiminkite, 
sive, Kalasą, La Barą, Leserką! Liudvikas XV, jūsų 
garbingas senolis, pasakė, jog atiduotų vieną iš savo 
provincijų, kad jam valdant nebūtų buvęs nubaustas 
mirtimi Kalasas;'sire, pats to nesuvokdamas, jūs leisi- 
te nukirsti galvą teisiajam, sire; paties Dievo vard» sa- 
kau jums, kad nusikaltėlis išsigelbės, o nekaltasis žus! 

— Bet jeigu taip, pone,— tarė karalius sujaudin- 
tas,— kalbėkite! Kalbėkite! Jeigu jūs žinote nusikal- 
tėlį, nurodykite jį man, arba, iškrypęs sūnau, tai jūs 
esate budelis, tėvažudys, pasmerkęs savo tėvą!.. Na, 
kalbėkite, pone! Kalbėkite! Tai ne tik jūsų teisė, bet ir 
pareiga. 

— Sire, mano pareiga — tylėti — atsakė abatas, 
ir ašaros, — pirmosios jo išlietos, — užplūdo jam akis. 

— Jeigu taip, pone abate,— vėl prašneko karalius, 
kuris matydamas pasekmes nesuprato jų priežasties 
ir kuris pradėjo jaustis žeidžiamas tokio, kaip jam at- 
rodė, vienuolio užsispyrimo,— jeigu taip, tai leiskite 
man pritarti prisiekusiųjų nuosprendžiui. 

Tr jis padarė gestą, duodantį abatui suprasti, jog 
audiencija baigta. | 

Bet kad ir koks įsakmus buvo karaliaus gestas, 
Dominykas jam nepakluso, tik atsistojo ir pagarbiu, 
tačiau tvirtu balsu pasakė: 

— Sire, jūsų didenybė apsiriko: aš neprašau ar tik- 
riau nebeprašau savo tėvui malonės. 

— Tad ko prašote? 

— Sire, maldauju jūsų didenybę atidėti bausmės 
vykdymą. 

— Atidėti? 

— Taip, sire. 

— Keliom dienom? | 

Dominykas mintyse paskaičiavo ir garsiai tarė: 

— Penkiasdešimčiai dienų. 

— Betgi, — atrėmė karalius, — įstatymas suteikia 
nuteistajam tris dienas kasaciniam skundui paduoti, o 
jo nagrinėjimas visados užtrunka keturiasdešimt dienų. 

— Nelygu aplinkybės, sire: kasacinis teismas, jei- 
gu jį skubina, gali paskelbti savo sprendimą per dvi 
dienas — lygiai taip pat per dieną kaip ir per ketu- 
riasdešimt dienų, o be to... 

Dominykas stabtelėjo. 

— Be to?..— pakartojo karalius.— Na, baikite sa- 
vo mintį. 

— Be to, mano tėvas nepaduos kasacinio skundo. 

— Kaip! Nepaduos? 

Dominykas papurtė galvą. 

— Bet jeigu taip, — sušuko karalius, — vadinasi, 
jūsų tėvas nori numirti? 

— Bent nedarys nieko, kad išvengtų mirties. 

— "Tuomet, pone, teisingumas eis savo keliu. 

.— Sire,— sušuko Dominykas,— dėl Dievo, sutei- 
kite vienam iš jo tarnų malonę, kurios prašo! 

— Ką gi, taip, galbūt aš ją suteiksiu, pone, bet su 
viena sąlyga: kad pasmerktasis nesipuikuotų prieš tei- 
singumą. Tegul jūsų tėvas paduoda kasacinį skundą, 
ir aš pasižiūrėsiu, ar jis negalės gauti be trijų dienų, 
kurias jam suteikia įstatymas, dar keturiasdešimt die- 
nų, kurias jam suteiks mano gailestingumas! 

— Keturiasdešimt dienų nepakanka, sirė,— ryž- 
tingai pasakė Dominykas.— Man reikia penkiasdešim- 
ties. 

— Penkiasdešimties, pone! Kokiam tikslui? 

— Ilgai ir sunkiai kelionei, sire; gauti audiencijai, 
kurią galbūt bus nelengva gauti; galiausiai pamėginti 
įtikinti žmogų, kuris, kaip ir jūs, sire, ko gero, nenorės 
būti įtikintas. 

— Kelionė laukia ilga? 

— Trijų šimtų penkiasdešimties mylių, sire. 

— Pėsčiomis? 

— Taip, sire, pėsčiomis. 

— Kodėl pėsčiomis? Sakykit! 

— Todėl, kad taip keliauja maldininkai, norintys 
paprašyti aukščiausios Dievo malonės. 

— Bet jeigu aš prisiimčiau sau tos kelionės išlai- 
das, jeigu duočiau jums reikalingų pinigų?.. 

— Sire, tegul jūsų didenybė pasilaiko pinigus, ku- 
riuos nori man duoti, kokiai dievobaimingai išmaldai. 
Padariau įžadą keliauti pėsčiomis, basakojis, tad taip 
ir keliausiu. 

— Ir įsipareigojate per Denkiasdešimt dienų man 
įrodyti jūsų tėvo nekaltumą? 

— Ne, sire, anaiptol neįsipareigoju, ir prisiekiu 
karaliui, kad manimi dėtas niekas negalėtų įsiparei- 
goti; bet pažadu, kad po atliktosios kelionės, jeigu ne- 
turėsiu duomenų paskelbti apie savo tėvo nekaltumą, 
pažadu, kad sutiksiu su žmogiškojo teisingumo nuo- 
sprendžiu, tiktai pakartosiu pasmerktajam šiuos ka- 
raliaus žodžius: "Saukiuosi jums dieviškojo gailestin- 
gumo!" 

Vėl jaudulys užvaldė Karolį X.. Pažvelgė į Domi- 
nyką ir, matydamas prieš save šį atvirą bei dorą vei- 
dą, širdyje liko bemaž įtikintas. 

Vis dėlto prieš savo valią, — kaip žinoma, karalius 
Karolis X ne visados džiaugėsi laime turėti savo va- 
lią,— vis dėlto prieš savo valią, nors šio kilnaus vienuo- 
lio veidas, — kuris tik atspindėjo jo širdį — žadino ne- 
atsispiriamą simpatiją, karalius Karolis X, tarytum 
norėdamas pasisemti jėgų prieš jį beužliejantį šiltą 
jausmą, vėl paėmė nuo stalo popieriaus lakštą, į kurį 
pasižiūrėjo „tuomet, kai dūrininkas pranešė atvykus 
žvilgsnio, kad ir 1šbai greito, pakako nustelbti jam tą 
gerą valią, kuri ir šiaip pasireikšdavo tik efemeriškai: 
besiklausant abato Dominyko sušvelnėjęs jo veidas vėl 
tapo šaltas, susirūpinęs, paniuręs. 

Ir buvo dėl ko atrodyti paniurusiam, susirūpinu- 

siam bei šaltam: raštas, kurį karalius turėjo po aki-- 
mis,— tai trumpa Sarančio ir abato Dominyko istorija, 
du portretai, nuškicuoti meistro rankos, kaip tai su- 
gebėdavo atlikti kongregacija“: dviejų aršių revoliucio- 
nierių biografijos. 

Pirmoji buvo Sarančio. Kongregacija paėmė jį sa- 
vo akiratin nuo tada, kai šis paliko Paryžių; nusekė 
Indijon, į Rundžet Singo dvarą, aptarė jo ryšius su ge- 
nerolu Lebastaru de Premonu, kuris pats buvo nuro- 
dytas kaip itin pavojingas žmogus; paskiau iš Indijos 
ji persikėlė su jais į Sėnbrūną, smulkiai aprašė są- 
mokslą, sužlugdytą Zakalio pastangomis, ir pametusi 
generolą Lebastarą anapus Vienos tilto vėl užsiėmė 
Sarančiu, parlydėjo jį į Paryžių ir nepaliko iki pat jo 
arešto dienos. Paraštėje buvo tokie žodžiai: “Beje, ap- 
kaltintas vagyste, pagrobimu ir žmogžudyste; nusikal- 
timus įrodžius, nuteistas myriop". 

O abato Dominyko biografija irgi buvo ne mažiau 
smulki. Juo susidomėta, kai tik paliko seminariją; įvar- 
dintas pasekėju abato Lamenė*, Rurio atskalūnišku- 
mas badė akis, toliau pavaizduotas kaip mansardų 
"lankytojas, skleidžiantis ne Dievo žodį, bet revoliucinę 
propagandą; buvo cituojamas jo pamokslas, kuris būtų 
užtraukęs jam vyresnybės įspėjimą, jeigu jis nepriklau- 
sytų dar Prancūzijoje neatsikūrusiam ispaniškam or- 
dinui. Galiausiai buvo siūloma jį išsiųsti iš šalies, nes, 
anot kongregacijos, jis Paryžiuje pavojingas. 

Trumpai drūtai, pasak vargšo karaliaus turimo 
prieš akis rašto, tėvas ir sūnus Sarančiai — tai du 
kraugeriai, laikantys rankoje: vienas — kalaviją sos- 
tui nuversti, kitas — deglą Bažnyčiai padegti. 

Tad pakako, jei jau sykį buvai persisunkęs visų tų: 
jėzuitiškų nuodų, dar kartą užmesti akį į šį popieriaus 
lakštą, kad vėl įsipliekstumei mirksniui apmalšusia 
politine neapykanta ir staiga išvystumei iš naujo pa- 
sirodant visas revoliucijos šmėklas. 

Karalius krūptelėjo ir metė į abatą Dominyką ne- 
gerą žvilgsnį. 

Pastarasis gerai suprato, ką reiškia šis žvilgsnis — 
pasijuto tarsi palytėtas įkaitinta geležimi. Išdidžiai 
234 


pakėlė galvą, vos linktelėjo ir pasitraukė porą žings- 
nių atgal, ketindamas pasišalinti. 

Nejučiom abato Dominyko akyse ir lūpose šmė- 
kštelėjo begalinė panieka šiam karaliui, nustelbusiam 
savo širdies instinktus ir pakeitusiam juos neapykan- 
ta kitam žmogui — naikinantis stipresniojo pasidygė- 
jimas silpnesniuoju. 

Savo ruožtu Karolis X pastebėjo šį žybtelėjusį it 
liepsna jausmą ir būdamas visų pirmiausia Burbonas, 
tai yra greitas teikti malonę,. pasidavė vienai iš tų 
sąžinės graužačių, kokią kadais turėjo patirti jo pro- 
tėvis Henrikas IV, žvelgdamas į Agripą d'Obinjė“. 

Pusšešėlyje jam sužmėžavo tiesa arba bent abe- 
jonė; nebedrįso atsakyti šio doro Žmogaus prašymui ir 
pašaukė atgal Dominyką, kuris jau buvo bepasišali- 
nąs. 

— Pone abate,— tarė jam,— dar neatsakiau į jū- 
sų prašymą nei neigiamai, nei teigiamai; bet jeigu to 
nepadariau, tai todėl, jog regėjau prieš savo akis ar 
veikiau mintyse praslenkant neteisingai uzucytų tei- 
suolių šešėlius. 

— Sire,— sušuko abatas, žingtelėdamas porą žing- 
snių i priekį — dar yra laiko, karaliui tereikia tarti 
žodį. 

— Duodu jums du mėnesius, pone abate,— pasa- 
kė karalius, vėl nusitverdamas sau įprasto išdidaus 
tono — tartum gailėtųsi ir gėdytųsi, kad leido nors 
šiek tiek prasiveržti jausmui, — bet girdite? Tegul jū- 
sų tėvas paduoda kasacinį skundą! Aš kartais atlei- 
džiu maištą prieš karalystę, tačiau niekados neatleidžiu 
maišto prieš teisingumą! 

— Sire, gal teiktumėtės duoti man galimybę, kai 
sugrįšiu, patekti pas jus bet kuriuo dienos ar nakties 
metu? 

— Mielai — sutiko karalius. 

Jis paskambino. 

— Matote šį poną? — paklausė karalius įėjusio 
durininko.— Įsidėmėkite jį, ir nesvarbu, kuriuo dienos 
ar nakties metu jis prisistatys čia, lai bus įleistas pas 
mane. Perspėkite kitus tarnus. 

Abatas nusilenkė ir apleido kabinetą, kupina šir- 
dimi džiaugsmo, jeigu ne dėkingumo. 


XXVII + TĖVAS IR SUNUS 


Laiptelis po laiptelio abatui Dominykui tolstant 
nuo karališkosios didenybės ir leidžiantis prie savo 
bendrapiliečių, jo širdyje skleidėsi visi tie vilties Žie- 
dai, kurie pamažų užsimezga Žmogaus a ir SsU- 
brandina vaisius tik tam tikru laiku. 

Prisiminė nelaimingojo monarcho silpnybes, ir jam 
pasirodė neįmanoma, kad šis metų naštos sulenktas. 
žmogus, geros širdies bet vangaus proto, būtų rimta 
kliūtis darbuotis tai didžiai deivei, kuri vis žengia pir- 
myn nuo tada, kai žmogaus genijus įžiebė jos deglą, ir 
kurios vardas — Laisvė! . 

"Tuomet, keistas dalykas,— ir tai bylojo, kad jo 
planas ateičiai teisingas, — staiga jam atmintin sugrį- 
žo visa praeitis. Su mažiausiomis smulkmenomis vėl 
iškilo prieš akis dvasininko gyvenimas, neapsakoma 
ryžto stoka, kai turėjo duoti įžadus, vidinė kova, gau- 
nant įšventinimą; bet visa buvo įveikta tosios vilties, 
kuri nelyginant Mozės ugnies šulas! jam rodė kelią 
per visuomenę ir sakė, kad karjera, kuria galėjo atneš- 
ti daugiausiai naudos savo kraštui — tai bažnytinė 
karjera. 

It žynių žvaigždė? švytinti sąžinė vedė jį teisingu 
keliu. Tik mirksniui audros debesys buvo užtemdę jo 
dangų, ir pasidarė nebeaiškuų, kur žengti; bet jis vėl 
praregėjo ir sugrįžo į kelią, jeigu ir nevisiškai pasiti- 
kintis savimi, tai mažų mažiausia tvirtai pasiryžęs. 

Nulipo paskutinį rūmų laiptelį su šypsena lūpose. 

Kokią gi slaptą mintį šioje padėtyje atspindėjo ta 
šypsena? | 

Bet vos tik pastatęs koją ant Tiuilri kiemo grindi- 
nio, jis pastebėjo užjaučiamą Salvatoriaus veidą — ši- 
sai, susirūpinęs dėl abato Dominyko, žygio išdavų, su 
karštligišku nerimu laukė jo išeinant. 

Iš vargšo vienuolio minos Salvatorius tuoj sumojo, 
kuo baigėsi vizitas. 

— Puiku,— tarė jis, — matau, kad kailius: jūsų 
prašomas, sutiko atidėti bausmę. 

— Taip, — patvirtino abatas Dominykas.— Iš es- 
mės, jis visai geras Žmogus. 

— Ką gi, — atsiduso Salvatorius,— štai kas mane 
šiek tiek sutaiko su juo, štai kas mano malonėn kiek 
sugrąžina jo didenybę Karolį X. Atleidžiu jo silpnybes, 
prisimindamas įgimtą gerumą. Reikia būti atlaidžiam 
tiems, kurie niekad negirdi tiesos. 

Paskiau jisai staiga permainė toną: ' 

— Dabar grįžtame — į Konsjeržeri, tiesa? — pa- 
klausė abato. 

— Taip — atsakė paprastai šisai, spustelėdamas 
bičiulio ranką. | 

Juodu nusamdė pravažiuojantį krantine laisvą 
fiakrą ir netrukus atsidūrė norimoje vietoje. 

Prie niūraus kalėjimo vartų Salvatoriūs ištiesė Do- 
minykui ranką ir pasiteiravo, ką šis ketinąs daryti to- 
liau, kai išeis iš tų mūrų. 

— Tuojau pat paliksiu Paryžių. 

* — Gal galiu būti kuo nors jums naudingas tame 
krašte, į kurį vykstate? 

— Ar galite sutrumpinti formalumus, reikalingus 
gaunant pasą? 

— Galiu padėti jums jį gauti be jokių formalumų. 

— "Tad laukite manęs savo namuose: aš užeisiu 
pas jūs jį paimti. 

— Ne, aš lauksiu jūsų čia po valandos; mane ap- 
tiksite prie krantinės kampo. Kalėjime leidžiama lan- 
kytis tik iki ketvirtos, o dabar jau trečia. 

— Tad po valandos,— sutiko abatas Dominykas, 
vėl paspausdamas jaunikaičiui ranką. 

Ir išnyko pro tamsias dureles vartuose. 

Kalinį patalpino į kamerą, kurioje anksčiau buvo 
uždarytas Luvelis ir kurioje vėliau bus įkurdintas Fies- 
kis?. Dominyką nesunkiai įleido pas jį. 

Sarantis sėdėjo ant taburetės; išvydęs sūnų, atsi- 

stojo ir nuėjo pasitikti jį; šis nusilenkė su pagarba, ko- 
kia sveikinami kankiniai. 

— Laukiau jūsų, sūnau,— tarė Sarantis. 

Jo balse lyg suskambo priekaišto gaidelė. 

— Tėve, — tarė abatas, — ne mano kaltė, kad anks- 
čiau neatėjau. 

— Tikiu tuo — atsakė kalinys, spustelėdamas jam 
abi rankas. 

— Aš ką tik iš Tiuilri — toliau kalbėjo Dominykas. 

— Iš Tiuilri? į 

— Taip, mačiausi su karaliumi. 

— Nuėjote pasimatyti su karaliumi, Dominykai? — 
nustebo Sarantis ir įdėmiau nužvelgė sūnų. 

— Taip, tėve. 

— O kodėl jūs matėtės su karaliumi? Tikriausiai 
ne prašyti man malonės. 

— Ne, tėve— pasiskubino pasakyti abatas. 

— Tad ko norėjote jo paprašyti? 

— Kad atidėtų bausmę. 

— Kad atidėtų! Kurių galų? 

— Įstatymu jums suteikiamos trys dienos kasaci- 
niam skundui paduoti; kai -teismo niekas neskubina, 
toji procedūra užtrunka nuo keturiasdešimties iki ke- 
turiasdešimt dviejų dienų. 

„— Na ir?.. 

— Na ir aš paprašiau dviejų mėnesių. 

— Karaliaus? 

— Karaliaus. 

— Kodėl dviejų mėnesių? 

— Todėl, kad man reikia dviejų mėnesių jūsų ne- 
kaltumo įrodymams gauti. 

— Aš nepaduosiu kasacinio skundo, Dominykai,— 
ryžtingai atsakė Sarantis. 

— Tėve! | 

— Nepaduosiu... taip nuspręsta, ir aš uždraudžiau 
Emanueliui paduoti skundą mano vardu. 

— Tėve, ką jūs kalbate? 

— Kalbu, kad atsisakau bet kokio bausmės atidė- 
jimo; buvau nuteistas, ir noriu, kad bausmė būtų įvyk- 
dyta; nepripažįstu teisėjų, bet ne budelio. 

— Tėve, išklausykit manęs! 

— Noriu, kad man būtų įvykdyta mirties bausmė... 
skubu užbaigti su gyvenimo kančiomis ir žmonių ne- 
teisingumu. 

— Tėve, — liūdnai sukuždėjo abatas. 

— Žinau, Dominykai, visa, ką galite man apie tai 
pasakyti, žinau, kokius priekaištus turite teisę man 
pasakyti. 

— O! Mano didžiai gerbiamas tėve! — nuraudo 
abatas Dominykas.— Tačiau, jeigu aš jūsų atsiklaupęs 
ant kelių maldaučiau... 

— Dominykai! 

— Jeigu jums pasakyčiau, kad pažadu viešai įro- 
dyti žmonėms jūsų nekaltumą — tokį tyrą, kaip šioji 
Dievo šviesa, pasiekianti mus pro kalėjimo grotas... 

— Tad štai, sūnau, šis nekaltumas po mano mir- 
ties suspindės tik dar skaisčiau ir ryškiau; neprašysiu 
atidėti bausmę, nepriimsiu malonės! 

— Tėve! Tėve! — apimtas nevilties sušuko Domi- 
nykas.— Neužsispirkite su šiuo sprendimu, kuris — 
tai jūsų mirtis, o man taps viso gyvenimo kančia ir gal- 
būt bergždžiai pražudys mano sielą. 

— Gana! — tarė Sarantis. 

— Ne, ne gana, tėve!..— neatlyžo Dominykas; ga- 
liausiai susmuko ant kelių ir suspaudė delnais tėvo 
rankas, apiberdamas jas bučiniais. 

Sarantis pabandė nusisukti ir ištraukė iš sūnaus 
rankas. | 

— Tėve,— kalbėjo toliau Dominykas,— jūs atsisa- 
kote, nes netikite mano žodžiais; atsisakote, nes esate 
klaidingai įsitikinęs, kad aš naudojuosi apgaule, steng- 
damasis paveržti jus iš mirties ir pridurti du mėne- 
siūs prie jūsų tokio kilnaus ir prasmingo gyvenimo; nes 
esate pasirengęs numirti bet kuriuo metu ir bet kurio 
amžiaus, stoti prieš aukščiausiąjį teisėją nutviekstas 
spindesio ir garbės. 

Sarančio lūpomis šmėstelėjo melancholiška šypse- 
na, parodžiusi Dominykui, jog pataikė teisingai. 

— Ką gi, tėve,— tęsė Dominykas, — prisiekiu, kad 
jūsų sūnaus žodžiai ne tušti; prisiekiu, kad turiu čia,— 

i» Dominykas padėjo ranką sau ant krūtinės, — kad 
turiu čia jūsų nekaltumo įrodymus! 

— Ir tu jų nepateikei! — sušuko Sarantis, žingte- 
lėdamas atgal ir pažvelgdamas į sūnų su nuostaba, 
bemaž prilygstančia įtarumui.— Ir tu leidai paskelbti 
savo tėvui nuosprendį; leidai pasmerkti savo tėvą gė- 
dingai mirčiai, turėdamas čia,— Sarantis parodė pirš- 
tu į vienuolio krūtinę, — turėdamas čia jo nekaltumo 
įrodymus? | 

— Tėve, tokia pat gryna tiesa, kaip jūs — garbin- 
gas žmogus, kaip aš — jūsų sūnus, jeigu būčiau pasi- 
naudojęs šiais įrodymais, jeigu būčiau išgelbėjęs jūsų 
gyvybę, jūsų garbę, pasiremdamas šiais įrodymais, tai 
jūs, tėve, būtumėt mane niekinęs ir numiręs nuo šios 
paniekos žiauriau nei nuo budelio kirvio. 

— Bet jeigu tu negalėjai pateikti šių įrodymų šian- 
dien, kaip tu galėsi juos pateikti kada nors? 

— Tėve, čia antra paslaptis, kurios irgi negaliu 
jums atskleisti — mano ir Dievo paslaptis. 

— Sūnau,— griežtu tonu tarė pasmerktasis,— vi- 
sa tai man pernelyg paslaptinga. Niekados nesutinku 
su tuo, ko nepajėgiu suprasti; aš nesuprantu, tad atsi- 
sakau. | 

Ir pasitraukęs žingsnį pamojo vienuoliui atsistoti. 

— Gana, Dominykai! — tarė— Kam tie ginčai, 
verčiau praleiskime mums dar likusį būti drauge šia- 
me pasaulyje laiką kaip įmanoma švelniau. 

Vienuolis atsiduso; žinojo — jei jau tėvas ištarė 
tokius žodžius, jam nebėra ko tikėtis. 

Ir vis dėlto stodamasis jis mąstė, kaip būtų gali- 
ma pasiekti, kad toksai nepalenkiamas žmogus, kokiu 
jis laikė savo tėvą, pakeistų nusistatymą. 

Sarantis parodė abatui Dominykui į taburetę, su 
jau slūgstančiu susijaudinimu tris ar keturis kartus 
perėjo ten ii: atgal ankštą kamerą, paskiau, atsinešęs 
prie sūnaus taburetę, irgi atsisėdo, pasistengė nusira- 
minti ir taip prašneko į vargšą vienuolį, kuris klausėsi 
nusvirusia galva ir gniaužiama širdimi: 

— Deja, sūnau, mums tenka skirtis, bet mirties 
akivaizdoje man lieka tartum koks gailestis ar veikiau 

baimė, kad netinkamai išnaudojau savo gyvenimą. 

— O, tėve! — sušuko Dominykas, pakeldamas gal- 
vą ir mėgindamas sugriebti tėvo ranką, kurią šis ati- 
traukė — ne tiek iš šaltumo, kiek norėdamas išvengti 
"magnetinės sūnaus įtakos. 

Sarantis vėl prašneko: 

— Iš tikrųjų, išklausykite mane įdėmiai, Dominy- 
kai, ir tada teiskite. 

— Tėve! 

— Kartoju, tada teiskite... Kaip manote, — ir man 
malonu pasakyti, sūnau, kad esate aukštos moralės 
žmogus, — kaip manote, gerai ar prastai aš išnaudojau 
Dievo man suteiktą protą, kad būčiau naudingas ki- 
tiems?.. Kartais pradedu abejoti... klausykitės... ir man 
atrodo, kad šis protas jiems niekuo nepasitarnavo. Vie- 
nas dalykas yra prisidėti kiek gali prie civilizacijos 
progreso, kurį skatinti mes visi pašaukti, kitas — pa- 
švęsti savo gyvenimą tik vienai idėjai ar tikriau tik 
vienam žmogui, kad ir koks jis būtų didis. 

— O, tėve! — sušuko vienuolis, įsmeigdamas į 
Sarantį karštą žvilgsnį. 

— Išklausykite mane, sūnau,— neatlyžo kalinys.— 
Tad štai, kaip jau sakiau, mane mirksnį buvo apniku- 
si abejonė, ir bijau, ar nesuklydau, pasirinkdamas ke- 
lią. Rengdamasis palikti šį pasaulį, tikrinu savo sąžinę 
ir džiaugiuosi, kad šitai darau jūsų akivaizdoje. Kaip 
manote, ar galėjau geriau nukreipti savyje susitven- 
kusią energiją? Ar galėjau tinkamiau panaudoti Dievo 
man suteiktus sugebėjimus ir ar gerai įvykdžiau man 
pavestą užduotį? Atsakykite, Dominykai. 

Antrąsyk Dominykas atsiklaupė prieš tėvą. 

— Kilnusis tėve,— tarė, — nežinau pasaulyje kito 
žmogaus, nuoširdžiau ir dosniau eikvojusio savo jėgas, 
tarnavusio reikalui, kuris jam atrodė teisingas ir šven- 
tas; nežinau didesnių sąžiningumo, nesavanaudišku- 
mo, ištikimybės nei jūsų. Taip, kilnusis tėve, žvelgiant 
iš užsibrėžto tikslo pozicijų, jūs įvykdėte savo užduotį, 
ir kamera, kurioje mudu šiuo metu esame, — tai daik- 
tinis įrodymas jūsų dvasios didybės ir aukščiausio savęs 
atsižadėjimo. 

— Dėkui, Dominykai,— atsakė Sarantis— Jeigu 
kas nors mirštant man teikia paguodą, tai tik mintis, 
kad sūnus teisėtai gali didžiuotis mano gyvenimu. Taigi 
paliksiu jus, mano vienturti, vienintelis vaike, be sąži- 
nės graužaties, nors ir su gailesiu. Ir vis dėlto aš dar 
turėjau jėgų tarnauti tėvynei; tebuvau vos,— šiandien 
man taip atrodo,— tebuvau vos perpus įvykdęs savo 
užduotį ir tikėjausi pamatyti, — neaiškiuose toliuose, 
kuriuos tačiau būčiau sugebėjęs pasiekti, — tikėjausi 
pamatyti geresnio gyvenimo problyksnį. Tarkim, nusi- 
metusį jungą savo kraštą ir po to,— kas žino? — gal- 
būt išsilaisvinusias tautas! 

— Ak, tėve,— sušuko abatas, — meldžiu, nepames- 
kite iš akių š šio problyksnio, nes tai ir yra ugnies šu- 
las, nuvesiantis Prancūziją į Pažadėtąją žemę. Tėve, 
išklausykit manęs, ir lai Dievas padaro įtikinamesnes 
jo nuolankaus tarno lūpas. 

Sarantis perbraukė ranka savo sudrėkusią kaktą, 
tartum stengdamasis nuvyti šalin debesis, jam tem- 
dančius mintis ir trukdančius sūnaus žodžiams prasi- 
skverbti iki jo proto. 

— O dabar išklausykite mane jūs, tėve; ką tik 
glaustai palietėte socialinį klausimą, kuriam didžia- 
dvasiai žmonės, kad ir kas jie būtų, paaukoja savo 
gyvenimą; jūs pasakėte: Zmogus ir idėja. 

Įbedęs į Dominyką akis, Sarantis pritariamai link- 
telėjo. 

— Tuose žodžiuose Žmogus ir idėja — viskas, tėve! 
Žmogus savo puikybėje tariasi esąs idėjos viešpats, o 
iš tikrųjų yra priešingai — idėja valdo žmogų. Idėja, o 
tėve,— tai Dievo duktė, ir Dievas, norėdamas nuveikti 
savo didžiulį darbą, davė jai žmones kaip įrankius... 
Klausykitės manęs atidžiai, tėve; kartais mane ne vi- 
sai lengva suprasti... 

Kurį laiką idėja kaip saulė spindi, Žinias? žmo- 
nes, o šie padaro iš jos savo dievą. Tik pažvelkit, ji gi- 
mė ten pat, kur gimsta diena; kur idėja — ten šviesa; 
visur kitur — naktis. 

Nuo tada, kai idėja pasirodė viršum Gango ir pa- 
kilo už Himalajų kalnyno, nušviesdama tą pirmykštę 

civilizaciją, kurios tradicijas teišsaugojome, tuos pirm- 
takus miestų, kurių griuvėsius tepažįstame, jos lieps- 
nos skleidė spindulius aplinkui ir vienu metu su Indi- 
ja nutvieskė visas kaimynines tautas; tačiau šviesiau- 
sia buvo ten, kur gyvavo idėja. Egiptas, Arabija, Per- 
sija tvyrojo prieblandoje, likęs pasaulis — tamsoje: Atė-- 
nai, Roma, Kartagina, Kordoba, Florencija ir Pary- 
žius — tie ateities židiniai, tie ateities švyturiai dar 
nebuvo prasikalę iš žemės, ir netgi jų vardų nežinota. 

Indija sukūrė savąją patriarchališką civilizaciją. 
Si žmonių giminės motina, simboliu pasirinkusi karvę 
su neišsenkančiais speniais, perdavė skeptrą Egiptui 
su jo keturiasdešimčia vardų, trim šimtais karalių, 
dvidešimt šešiomis dinastijomis. Nežinia, kiek tvėrė 
Indija; Egiptas tvėrė tris tūkstančius metų. Iš jo gimė 
Graikija; po patriarchališkos ir teokratinės santvar- 
kos — respublikinė santvarka. Antikos visuomenė pa- 
siekė pagonišką tobulybę. 

Paskiau atėjo Roma; Roma — privilegijuotas mies- 
tas, kur idėjai buvo lemta įsikūnyti žmogumi ir valdy- 
ti ateitį... Tėve, abu nusilenkime: ištarsiu vardą to 
teisuolio, mirusio ne tik už teisuolius, kurie bus nužu- 
dyti po jo, bet ir už kaltuosius; tėve, aš ištarsiu Kris- 
taus vardą... 

Sarantis nuleido galvą; Dominykas persižegnojo. 

— Tėve,— kalbėjo toliau vienuolis — tuo metu, 
kai Teisuolis paskutinįsyk šūktelėjo, sugriaudėjo per- 
kūnas, šventovės danga praplyšo, žemė prasiskyrė... 
Sis plyšys, nusitęsęs nuo vieno poliaus iki kito,— tai 
praraja, atskyrusi senąjį pasaulį nuo naujojo. Viską 
reikėjo pradėti iš naujo, viską perdaryti; pamanytum, 
kad neklystantis Dievas apsiriko, jeigu tai šen, tai 
ten, tarsi savaime spindinčių švyturių neatpažintum 
tų didžiųjų pranašų, kurių vardai — Eschilas, Pląto- 
nas, Sokratas, Vergilijus ir Seneka. 

Iki Jėzaus Kristaus idėja turėjo senovinį pavadi- 
nimą: civilizacija; po Jėzaus Kristaus šiuolaikiškas jos 
vardas — Laisvė. Pagoniškame pasaulyje civilizacijai 
laisvė nebuvo reikalinga: pažvelkite į Indiją, Egiptą, 
Arabiją, Persiją, Graikiją, Romą... Krikščioniškame pa- 

saulyje be laisvės nėra civilizacijos: pažvelkite, kaip 
žlugo Roma, Kartagina, Grenada, pažvelkite, kaip at- 
sirado Vatikanas. 

— Sūnau,— su šiokia tokia abejone paklausė Sa- 
rantis,— ar tikrai Vatikanas — Laisvės šventovė? 

— Bent jis toksai buvo iki Grigaliaus VII“... Ak, 
tėve, kaip tik čia tenka vėl atskirti žmogų nuo idėjos! 
Idėja, išsprūdusi iš popiežiaus rankų, atitenka Liudvi- 
kui Storajam?, kuris užbaigia Grigaliaus VII pradėtą 
darbą. Prancūzija pratęs Romą; kaip tik šitoje Prancūzi- 
joje, vos dar tik vapaliojančioje žodį komuna; kaip tik 
šitoje Prancūzijoje su besiformuojančia kalba ir panai- 
kinsiančioje vergovę; kaip tik šitoje Prancūzijoje nuo 
šiolei spręsis pasaulio likimai! Romai teliko Kristaus 
kūnas, Prancūzijai atiteko jo žodis, jo mokymas, jo 
dvasia — idėja! Tik pažvelkit, ji išnyra komunos“ var- 
du... Komuna — tai liaudies teisės, demokratija, laisvė! 

O tėve! Žmonės įsitikinę, ad naudojasi idėjomis, 
kai yra priešingai — idėja naudojasi žmonėmis. 
Išklausykite mane, tėve, nes būtent šiuo momen- 
tu, kai aukojate gyvybę savo įsitikinimams, reikia juos 
nušviesti, kad gerai pamatytume, ar jūsų įžiebtas deg- 
las nuvedė jūs ten, kur norėjote nueiti... 

— Aš klausausi, — atsakė pasmerktasis, prisidėda- 
mas ranką sau prie kaktos — atrodė, stengiasi ją ap- 
saugoti, kad neplyštų, susidūrusi su Minerva', kurią 
jautė nerimstant šarvuotą po savo kaukolės skliautu. 

— Įvykiai skiriasi — toliau kalbėjo vienuolis, — bet 
idėja lieka ta pati. Po komunų sekė piemenija?, po pie- 
menijos — žakerija?, po žakerijos — tvoklininkai!?, po 
tvoklininkų — visuomenės gerovės karas!, po visuo- 
menės gerovės karo — Lyga!ž, po Lygos — Fronda'š, 
po Frondos — Prancūzijos revoliucija“. Tad štai, tėve, 
visį tie sukilimai,— nors jie vadintųsi komuna, pie- 
menija, žakerija, tvoklininkų maištu, visuomenės ge- 
rovės karu, Lyga, Fronda, Revoliucija,— tai vis idėja; 
idėja, kuri keitėsi, bet kuri kaskart keisdamasi augo. 

Kraujo lašas, nuvarvėjęs nuo pirmo sušukusio ko- 
muna žmogaus liežuvio, kuris kaip piktžodžiautojui 
viešai jam buvo nukirstas Kambrė aikštėje, šis kraujo 

lašas — tai demokratijos šaltinis; iš pradžių — šalti- 
nis, paskui — upokšnis, srautas, upė, ežeras, jūra, 
vandenynas! 

O dabar, tėve, pažvelkime į plukdantįjį laivą šiuo 
vandenynu, Viešpaties išrinktą vairininką, kurio var- 
das — Napoleonas Didysis... 

Pasmerktasis, iki šiol niekada negirdėjęs panašių 
žodžių, sukluso labai dėmesingai. 

Vienuolis tesė tokiais žodžiais: 

— Trim žmonėms, trim išrinktiesiems per visus 
laikus viešpaties mintyse buvo skirta tapti idėjos įran- 
kiais, ręsti pagal jo sumanymą krikščioniškojo pasau- 
lio statinį: tie trys žmonės — tai Cezaris, Karolis Di- 
dysis!? ir Napoleonas. Ir atkreipkite dėmesį, tėve, kad 
nė vienas iš tų trijų nesuvokė, ką darąs; ir, atrodo, 
siekė nuveikti visai ką kita: pagonis Cezaris parengia 
krikščionybę, barbaras Karolis Didysis parengia civi- 
lizaciją, despotas Napoleonas parengia laisvę. 

Siuos tris žmones vieną nuo kito skiria po aštuo- 
nis šimtus metų. Tėve, tai trys skirtingi žmonės, bet 
gyvi jie buvo ta pačia dvasia — idėja. 

Pagonis Cezaris nukariauja ir sujungia tautas į 
vieną ryšį, kad viršum šios žmonių gubos iškiltų Kris- 
tus — gaivingas šiuolaikinio pasaulio šviesulys. 

Barbaras Karolis Didysis sukuria feodalinę san- 
tvarką — tą civilizacijos motiną — ir savo plačios im- 
perijos užtvaromis sustabdo dar barbariškesnių tautų 
migraciją. 

Napoleonas... Leiskit man, tėve, ties Napoleonu 
ilgiau plėtoti savo teritoriją. Kalbu jums anaiptol ne 
tuščius žodžius, priešingai, tikiuosi, kad jie nuves ma- 
ne prie geidžiamo tikslo. 

Kai pasirodė Napoleonas ar tikriau Bonapartas, — 
mat šis milžinas turi du vardus kaip ir du veidus, — 
kai pasirodė Bonapartas, Prancūzija su savo Revoliu- 
cija taip išsiveržė priekin visų tautų, jog sutrikdė jų 
pusiausvyrą. Bucefalui!“ reikėjo Aleksandro, liūtui — 
Androklo!'. Tuomet priešais šią laisvės pamišėlę,— no- 
rint ją išgydyti, reikėjo surakinti grandinėmis, — pasi- 
rodė Bonapartas su savo dvilype — liaudiška ir aris- 

tokratiška — prigimtimi. Bonapartas buvo atsilikęs 
nuo Prancūzijos idėjos, bet žengė priekyje kitų tautų 
idėjų. 

Karaliai nematė, ką jis turėjo savyje; karaliai kar- 
tais esti akli: bepročiai pasikėlė į karą prieš jį. 

Tuomet Bonapartas — idėjos žmogus — paėmė iš 
Prancūzijos visa, ką jos vaikai turėjo doriausia, protin- 
giausia ir pažangiausia; suformavo iš jų batalionus — 
šventus batalionus, kuriuos paskleidė po Europą. Šie 
batalionai, vedami idėjos, visur nešė mirtį karaliams 
ir gyvastį tautoms; visur, kur praėjo Prancūzijos dva- 
sia, jai įkandin milžiniškais žingsniais žengė laisvė, 
žerdama vėjin revoliucijas, kaip sėjėjas žeria grūdus. 

1815-aisiais metais Napoleonas žlunga, bet jo pa- 
sėta sėkla kai kuriose dirvose subrandina gerą derlių. 
Stai, 1818-aisiais,— prisiminkite datas, tėve,— didžio- 
sios Badeno ir Bavarijos hercogystės prašo konstitu- 
cijos ir ją gauna; 1819-aisiais Viurtenburgas pareika- 
lauja konstitucijos ir taip pat ją gauna; 1820-aisiais 
Ispanijos ir Portugalijos revoliucija bei kortesų!* kons- 
titucija; tais pačiais 1820-aisiais — Neapolio ir Pje- 
monto revoliucija ir konstitucija; 1821-aisiais — graikų 
sukilimas prieš Turkiją; 1823-aisiais — sukuriamos 
valstijos Prūsijoje. 

Žmogus įkalintas, prirakintas prie Šventosios Ele- 
nos uolos, žmogus miršta, palaidojamas, ilsisi .po be- 
vardžiu akmeniu: bet idėja laisva, idėja jį pergyvena, 
idėja nemirtinga! 

Vienintelė tauta, vienintelė dėl savo topografinės 
padėties, išvengė pažangaus Prancūzijos poveikio, nes 
buvo pernelyg toli, kad mes sumanytume kada nors 
įkelti koją į jos teritoriją. Napoleonas svajoja sunai- 
kinti anglus Indijoje per sąjungą su Rusija... Kadangi 
nuolatos buvo nukreipęs akis į Maskvą, galiausiai apsi- 
prato su nuotolių; dėl nepaprasto ir keisto optinio efekto 
pamažu nuotolis nyko. Tereikia dingsties, ir mes nu- 
kariausime Rusiją, kaip nukariavome Italiją, Egiptą, 
Vokietiją, Austriją ir Ispaniją. Dingstis atsiras, kaip ji 
atsirado kryžiaus karų laikais, kai žygiavome pasi- 
savinti iš Rytų civilizaciją. “Dievas to nori"!?: nunešime 

Šiaurei laisvę. Anglų laivas įplaukia į kažkokį Baltijos 
uostą, 17 štai Napoleonas paskelbia karą žmogui, kuris 
prieš dvejus metus jam lenkdamasis sakė tokius Vol- 
tero žodžius: 

Didžio žmogaus draugystė — dievų palaima! 

Ir iš pradžių, regis, Dievo įžvalgumas neatsilaiko 
prieš despotišką žmogaus instinktą. Prancūzija įsiver- 
žia į Rusiją, bet pastaroji traukiasi; laisvė ir vergovė 
nesueis į sąlytį. Jokia sėkla nesudygs šioje apledėjusio- 
je Žemėje — mat, nuo mūsų armijos traukiasi ne tik 
priešo armija, bet ir gyventojai. Mes užgrobiame ištuš- 
tėjusį kraštą, užimame gaisro apimtą sostinę; kai įžen- 
giame į Maskvą, ji tuščia, Maskva skendi liepsnose! 

Ir tuomet baigiasi Napoleono misija, išmuša jo nuo- 
puolio valanda; o Napoleono nuopuolis toks pat nau- 
dingas laisvei, kaip ir jo iškilimas. Caras, pasirodęs 
toks išmintingas prieš nugalintį priešą, galbūt taps ne 
toks protingas prieš nugalėtąjį: jis traukėsi nuo lai- 
minčiojo, tačiau tik pažvelkite, tėve, jis rengiasi per- 
sekioti bėglį.:. | 

Dievas atitraukia savo ranką nuo Napoleono... Ar 
jau trejus metus jo gerasis genijus Žozefina? nenu- 
tolinta nuo jo, kad užleistų vietą Marijai Liudvikai2!, 
despotiškumo įsikūnijimui? Taigi Dievas atitraukia 
ranką nuo Napoleono; ir idant šįsyk dangiškas įsiki- 
šimas į žmogiškus reikalus aiškiai matytųsi, su žmo- 
nėmis kovoja nebe žmonės: susijaukia metų laikai, for- 
suotu. maršu ateina sniegas ir šaltis, armiją išžūdo 
gamtos gaivalai. 

Ir štai kokie įvyksta dalykai, numatyti Viešpaties 
išminties. Paryžius nesugebėjo nunešti civilizacijos į 
Maskvą: ši ateina jos pareikalauti į Paryžių. 

Dveji metai po savo sostinės gaisro, AleksandrasŽ 
įžengs į mMūsiškę; bet jis čia pernelyg trumpai užsi- 
bus: jo kareiviai vos prisilies Prancūzijos žemės; mūsų 
saulė, turėjusi juos nušviesti, tik apžilpins. 

Dievas prisimena savo išrinktąjį: Napoleonas vėl 
pasirodo; gladiatorius sugrįžta arenon, kovoja, krenta 
ir nebeatsikelia prie Vaterlo. 

"Tuomet Paryžius vėl atidaro vartus carui ir jo lau- 

kinei armijai. Šįsyk okupacija užlaikys prie Senos 
krantų tuos žmones trejus metus; paskiau, persiėmę 
naujomis ir keistomis idėjomis, vapaliodami nepažįs- 
tamus civilizacijos, išsivadavimo ir laisvės žodžius, jie 
sugrįš į savo laukinį kraštą ir po aštuonerių metų 
Sankt Peterburge prasiverš respublikoniškas sąmoks- 
las2?... Nukreipkite savo akis į Rusiją, tėve, ir pamaty- 
site Senato aikštėje dar smilkstantį šio gaisro židinį. 

Tėve, jūs pašventėte savo gyvenimą žmogui-idė- 
jai: žmogus miręs, idėja gyva. Gyvenkite ir jūs vardan 
idėjos! 

. — Ką čia kalbate, sūnau? — sušuko Sarantis, nu-. 
žvelgdamas Dominyką akimis, kuriose kovojo nuosta- 
ba ir džiaugsmas, netikėtumas ir pasididžiavimas. 

— Aš kalbu, tėve, kad taip narsiai kovojęs, jūs 
nenorėsite apleisti gyvenimo, neišgirdęs išmušant bū- 
simų nepriklausomybių valandos. Tėve, pasaulis ne- 
rimsta; Prancūzija kunkuliuoja kaip ugnikalnis; dar 
keleri metai, galbūt keli mėnesiai, ir iš kraterio prasi- 
verš lava, paskandindama savo kelyje nelyginant pra- 
keiktus miestus visas vergoves, visus nuosmukius vi- 
suomenės, pasmerktos užleisti vietą naujajai. 

— Pakartok, Dominykai! — karštai sušuko korsi- 
kietis, iš džiaugsmo sužibusiomis akimis, kai išgirdo 
iš sūnaus lūpų šiuos pranašiškus ir guodžiančius žo- 
džius, mielus jam kaip deimantinė rasa.— Pakartok... 
Priklausai kokiai slaptai draugijai ir žinai ateities slap- 
tažodį, tiesa? 

' — Nepriklausau jokiai slaptai draugijai, tėve, ir 
jeigu Žinau ateities slaptažodį, tai todėl, jog išskaičiau 
jį iš praeities. Nenumanau, ar rezgama patamsyje ko- 
kia konspiracija, bet matau, kad visų akyse viešai bręs- 
ta galingas sąmokslas: sąmokslas gėrio prieš blogį, ir 
du kovotojai stovi vienas prieš kitą; pasaulis laukia... 
Gyvenkite, tėve! Gyvenkite! 

—- Taip, Dominykai — sušuko Sarantis, ištiesda- 
mas ranką sūnui,— jūs teisus; dabar aš noriu gyventi; 
bet kaip gyventi, jeigu esi nuteistas? 

— Tėve, tai mano reikalas. 

— Tik ne malonės prašymas, girdi, Dominykai? 

Nenoriu nieko iš tų žmonių, kurie dvidešimt metų 
kovojo.prieš Prancūziją. 

— Ne, tėve, pasikliaukite manimi, išsaugosiu šei- 
mos garbę. Iš jūsų reikalaujama tik vieno dalyko: kad 
paduotumėte kasacinį skundą; nekaltajam nereikia 
prašyti malonės. 

— Tad koks tavo planas, Dominykai? 

— Tėve, prieš jus kaip ir prieš kitus aš privalau 
tylėti. 

— Tai paslaptis? 

— Didžiausia, neliečiama. 

— Netgi tavo tėvui, Dominykai? 

Dominykas paėmė ir pagarbiai pabučiavo tėvo 
ranką. 

— Netgi mano tėvui! — tarė. 

— Nebekalbėkime apie tai, sūnau... Kada vėl jus 
pamatysiu? 

— Už penkiasdešimties dienų, tėve... galbūt anks- 
čiau, bet ne vėliau. 

— Nematysiu jūsų čia penkiasdešimt dienų? — 
išgąstingai sušuko Sarantis. 

— Išsirengiau ilgon maldininkiškon kelionėn pės- 
čiomis... Leiskit pasakyti jums sudie; išvykstu šįva- 
kar, po valandos, ir tesustosiu sugrįžęs... Palaiminkit 
mane, tėve! 

— Telydi tave Dievas vargingoje maldininkystėje, 
kilniadvasi! — tarė šis, iškeldamas rankas viršum sū- 
naus galvos.— Tesaugo nuo pasalų ax išdavysčių ir te- 
sugrąžina tave atgalios atverti mano kalėjimo vartus — 
vartus, vedančius į gyvenimą ar mirtį! 

Paskiau suėmė abiem rankomis klūpančio vienuo- 
lio galvą, pažvelgė į jį su pakiliu švelnumu, su nepa- 
prastu pasididžiavimu ir pabučiavęs į kaktą parodė 
ženklą išeiti, tikriausiai bijodamas, kad jausmai, ku- 
rių buvo pritvinkusi jo širdis, nepratrūktų rauda. 

Savo ruožtu vienuolis, jausdamas jėgas visai aplei- 
džiant, apsisuko, — mat norėjo paslėpti nuo tėvo suži- 
busias akyse ašaras, — ir skubiai pasišalino. 

XXVIII + PASAS 


Abatui Dominykui paliekant Konsjeržeri, išmušė 
ketvirtą valandą. 

Prie vartų vienuolis sutiko Salvatorių. 

Jaunikaitis matė, koksai susirūpinęs abatas, at- 
spėjo, kas dedasi šio sieloje ir suprato, kad kalbėti 
apie jo tėvą — tai aitrinti žaizdą. Todėl jam tepasakė: 

— O dabar ką ketinate daryti? 

— Iškeliauju į Romą. 

— Kada? 

— Kaip galima anksčiau. 

— Jums reikia paso? 

— Galbūt jį galėtų atstoti mano abitas; vis dėlto, 
idant niekas manęs nesuvėlintų, norėčiau jį turėti. 

— Tad eime paso; mes vos porą žingsnių nuo pre- 
fektūros, ir man padedant, manau, jums neteks ilgai 
laukti. 

Po penkių minučių juodu įsuko į A kiemą. 

Žengdami per pasų skyriaus slenkstį, tamsiame 
koridoriuje susidūrė su kažkokiu žmogumi. 

Salvatorius atpažino Žakalį. 

— Malonėkite atleisti, pone Salvatoriau,— tarė 
policijos pareigūnas, įžvelgęs jaunikaitį — Sįsyk ne- 
klausiu, kokio atsitiktinumo dėka turiu laimę jus su- 
tikti. 

— Kodėl gi neklausiate, pone Žakali? 

— Nes žinau. 

— Žinote, kas mane čion atveda? 

— Argi ne mano amatas viską žinoti? 

— Taigi aš čion ateinu, brangusis pone Žakali?.. 

„— Paso, brangusis pone Salvatoriau. 

— Sau? — nusijuokė Salvatorius. 

— Ne... bet šiam ponui,— Žakalis pirštu parodė į 
vienuolį. 

— Mes esame prie pasų skyriaus durų; su mani- 
mi brolis Dominykas; žinote, kad amatas sulaiko ma- 
ne Paryžiuje; taigi nesunku atspėti, brangusis pone 
Žakali, kad aš ateinu paso ir kad šis pasas — ponui. 

— Taip, bet gerokai sunkiau — jūsų norą numa- 

tyti. 

— Ak, ak!.. Ir jūs numatėte? 

— Kiek tai buvo įmanoma su šiokių tokiu mano 
įžvalgumėliu. 

— Nesuprantu. 

— Gal būtumėte tokie malonūs sekti su ponu aba- 
tu paskui mane, brangusis pone Salvatoriau? "Tuomet 
jūs tikriausiai suprasite. | | 

— Ir kur pageidaujate, kad jus sektumėte? 

— Betgi į kabinetą, kur išduodami pasai. Rasite 
pono abato visiškai sutvarkytą! 

— Visiškai sutvarkytą? — kiek suabejojo Salvato- 
rius. 

— O, Dieve mano, taip, — atsakė Žakalis su tuo 
geraširdiškumu, kurį taip gerai mokėjo savo veide nu- 
taisyti 

— Netgi su požymių aprašymu? 

— Netgi su požymių aprašymu. Tetrūksta pono 
abato parašo. 

Jie priėjo prie stalo gilumoje priešais duris. 

— Pasą ponui Dominykui Sarančiui,— tarė Žaka- 
lis pasų stalo viršininkui, sėdinčiam nedidelėje medi- 
nėje kabinoje. 

— Stai, pone,— atsakė pasų stalo viršininkas, 
ištiesdamas pasą Zakaliui, kuris jį perdavė vienuo- 
liui. 

— Juk šitas, tiesa? — kalbėjo toliau Žakalis, o 
Dominykas nustebęs pasižiūrėjo į oficialųjį dokumentą. 
— Taip, pone,— atsakė abatas, — tikrai šitas. 

— Ką gi, — tarė Salvatorius, — dabar belieka gau- 
ti monsinjoro nuncijaus vizą. 

— Šitai nesunku,— atsakė Žakalis, apsčiai pasi- 
semdamas iš tabokinės ir godžiai įkvėpdamas žiupsnį 
tabako. 

— Betgi jūs iš tiesų padarėte mums paslaugą, 
brangusis pone Žakali,— tarė Salvatorius,— ir nežinau 
kaip jums išreikšti savo dėkinguma. 

— Nekalbėkime apie tai: argi mūsų bičiulių bičiu- 
liai — taip pat ir ne mūsų bičiuliai? 

Šiuos žodžius Žakalis ištarė taip truktelėdamas 

pečiais, su tokia geraširdiška gaidele, jog Salvatorius 
nužvelgė jį kupinas įtarumo. 

Pasitaikydavo akimirkų, kai jis iš tikrųjų būtų mie- 
lai palaikęs Zakalį filantropu, besiverčiančiuų policinin- 
ko amatu vien iš meilės žmonijai. 

Bet kaip tik dabar Žakalis metė į jį iš padilbų vie- 
ną tų žvilgsnių, liudijančių giminystę su žvėrimi, kurį 
priminė jo pavardė!. 

Salvatorius davė ženklą Dominykui jo palūkėti. 

— Porą žodžių, brangusis pone Žakali,— tarė jis. 

— Kad ir keturis, pone Salvatoriau... ir šešis, visą 
žodyną; man taip malonu su jumis šnekėtis, jog kai 
patiriu tą laimę, troškštu, kad pokalbis niekad nesi- 
baigtų. 

— Jūs labai malonus,— pasakė Salvatorius. 

Ir nors viduj ai dygėdamasis tokia bendryste, paėmė 
policijos pareigūną už parankės. 

— Nagi, brangusis pone Žakali, pasakykite man 
du dalykus. 

— Su didžiausiu malonumu, brangusis pone Sal- 
vatoriau. 

— Kokiu tikslu parengėte šį pasą? 

— Tai pirmas iš dviejų dalykų, kurių norite ma- 
nęs paklausti? 

— Taip. 

— Betgi su tikslu padaryti jums malonumą. 

— Dėkui... O kaip jūs žinojote, kad padarysite 
man malonumą, parengdamas pasą Dominyko Saran- 
čio vardu? | 

„— Kadangi Dominykas Sarantis — jūsų bičiulis, 
kiek galėjau spręsti tą dieną, kad jūs jį sutikote prie 
Kolombano mirties patalo. 

— Puiku! Bet kaip jūs atspėjote, kad jis turės iš- 
keliauti? 

— Aš neatspėjau: jis pats tą pasakė jo didenybei, 
paprašydamas atidėti penkiasdešimčiai dienų bausmės 
vykdymą. 

— Bet jis nepasakė jo-didenybei, kur keliauja. 

— O anokia čia gudrybė, brangusis pone Salvato- 
riau! Ponas Dominykas Sarantis paprašo karalių atidėti 

bausmės vykdymą penkiasdešimčiai dienų, kad galė- 
tų sukarti trijų šimtų mylių kelionę. O kiekgi yra iš 
Paryžiaus į Romą? Tūkstantis trys šimtai kilometrų, 
keliaujant pro Sieną, tūkstantis keturi šimtai tris- 
dešimt — pro Perudžią; taigi vidutiniškai trys šimtai 
penkiasdešimt mylių. Su kuo ponas Sarantis gali turėti 
reikalą šiomis aplinkybėmis? Su popiežiūmi, nes yra 
vienuolis, o popiežius — tai vienuolių karalius; ir jūsų 
bičiulis vyksta į Romą pamėginti sudominti vienuolių 
karalių savo tėvu, idant tas paprašytų Prancūzijos ka- 
ralių malonės; štai ir viskas, brangusis pone Salvato- 
riau. Galėčiau palikti jus manantį, jog esu burtinin- 
kas, bet man geriau patinka pasakyti tiesą. O dabar 
matote, kad pirmas sutiktasis, eidamas nuo dedukci- 
jos prie dedukcijos, būtų susidorojęs su šiuo reikalu ne 
blogiau už mane. Ponui Dominykui telieka jūsų ir sa- 
vo vardu padėkoti man bei keliauti į Romą. 

— Ką gi, — tarė Salvatorius,— tą jis ir padarys. 

Jis pašaukė vienuolį: 

— Brangusis Dominykai,— tarė, — šit ponas Ža- 
kalis pasirengęs priimti jūsų padėką. 

Vienuolis prisiartinęs padėkojo Žakaliui, kuris 
priėmė Dominyko komplimentus taip pat geraširdiškai 
ir paprastai kaip ir anksčiau visos šios scenos metu. 

* Abu bičiuliai paliko prefektūrą. 

Tylomis nuėjo kokį šimtą žingsnių. 

Galop abatas Dominykas sustojo i» padėjo ranką 
ant susimąsčiusio Salvatoriaus alkūnės. 

— Man neramu, bičiuli — tarė jis. 

— Man taip pat,— atsakė Salvatorius. 

— "To policijos pareigūno paslaugumas atrodo ne- 
natūralus. 

— Man juo labiau... Bet einam toliau, tikriausiai 
mudu seka ir šnipinėja. 

— Kaip manote, kokia jam nauda taip palengvinti 
mano kelionę? — paklausė abatas, vykdydamas Salva- 
toriaus nurodymą. 

— Nežinau, bet kaip ir jūs manau, kad kažkokia yra. 

— Pasakė, kad trokšta padaryti jums malonumą — 
ar tuo tikite? 

— Ė, Dieve mano, iš bėdos, galima tikėti: tai keis- 
tas žmogus, kurį kartais nei iš šio, nei iš to užvaldo 
jausmai, atrodytų, visai svetimi jo profesijai. Kartą 
naktį, grįždamas namo per atkampius miesto kvarta- 
lus, išgirdau, — vienoje iš tų gatvių, neturinčių pava- 
dinimo, o jeigu ir turinčių, tai nieko gera nelemiantį.— 
išgirdau Žudynių gatvės gale, prie pat Senojo žibinto 
gatvės, prislopintus šūksmus. Esu visados ginkluo- 
tas, — pats turėtumėt suprasti, kodėl, Dominykai,— 
tad mečiausi ten link, iš kur sklido šūksmai. Nuo gli- 
čių laiptų, nusileidžiančių i iš Žudynių gatvės į Senojo 
žibinto gatvę, viršaus pamačiau žmogų, besiveržiantį 
iš trijų užpuolikų, kurie stengėsi pro atdarą nuteka- 
mojo kanalo angą nusitempti jį prie Senos. Negaišau 
laiko nubėgti laiptais: nučiuožiau žemyn .turėklais ir 
įpuoliau gatvėn. Atsidūriau per du žingsnius nuo gru- 
pės; vienas iš tų žmonių atsiskyrė nuo jos ir šoko prie 
manęs užsimojęs lazda, tačiau tą pačią akimirką nusi- 
rito į kanalą, nudėtas pistoleto šūvio. Sitai matydami 
ir išgirdę šūvį, kiti du sėbrai pabėgo, ir aš likau su 
tuo, kuriam į pagalbą mane Apvaizda taip stebuklin- 
gai atsiuntė. Tai buvo Zakalis. Tada pažinojau tik iš 
pavardės — kaip ir visi. Jis pasisakė, kas esąs ir kaip 
čia atsidūręs: rengėsi pulti blogo vardo mebliuotų kam- 
barių lindynę Senojo žibinto gatvėje, už keletos žings- 
nių nuo laiptų; atvykęs ketvirtį valandos anksčiau už 
savo agentus, slėpėsi prigludęs prie nutekamojo kana- 
lo grotų, kai šios ūmai atsivėrė ir trejetas tipų metėsi 
ant jo. Jie buvo tarsi kokie visų Paryžiaus vagių ir 
galvažudžių įgaliotiniai, prisiekę atsikratyti ZŽakalių, 
kurio nuolatinis sekimas prilygo Dievo rykštei. Ir tik- 
rai būtų.tesėję savo pažadą ir juo atsikratę, jeigu jų, ir 
ypač gargiančiojo prie mano kojų, nelaimei, nebūčiau 
atskubėjęs Zakaliui į pagalbą... Nuo tada Zakalis iš- 
saugojo tam tikrą dėkingumą ir teikia man bei mano 
bičiuliams visas tas nedideles paslaugėles, kokias tik 
išgali, nenusižengdamas savo kriminalinės policijos še- 
fo priedermei. 

— Tuomet iš tikrųjų galima tikėti — tarė abatas 
Dominykas,— kad norėjo padaryti jums malonumą. 

— Galbūt, bet grįžkime namo. Matote tą girtuok- 
lį? Seka mus nuo Jeruzalės gatvės; kai tik atsidursi- 
me anapus durų, jis išsipagirios. 

Salvatorius išsitraukė iš kišenės raktą, atidarė 
priebučio duris, praleido Dominyką pirmą ir vėl jas 
uždarė paskui save. 

Rolanas užuodė savo šeimininką, tad abu jauni- 
kaičiai aptiko šunį antro aukšto aikštelėje, o Fragolą — 
laukiančią Salvatoriaus prie buto durų. 

Pietūs garavo ant stalo: per visus tuos įvairius 
įvykius praėjo nemažai laiko, ir buvo jau po šeštos va- 
landos. 

Nors ir rimti, abu launikaioai atrodė ramūs. "Tai- 
gi, matyt, nieko nemalonaus neatsitiko. 

Fragola žvilgsniu paklausė Salvatoriaus. 

— Viskas gerai! — šyptelėjo šis. 

— Ar ponas abatas suteiks mums garbę, jei pasi- 
dalysime su juo pietumis? — pasiteiravo Fragola. 

— Taip. 

Fragola dingo. 

— O dabar duokite man savo pasą, broli. 

Vienuolis išsitraukė nuo krūtinės perlenktą pasą. 

Salvatorius jį atidarė, įniko atidžiai tyrinėti, var- 
tinėjo rankose, bet nepastebėjo nieko įtartina. 

Galiausiai pridėjo jį prie lango stiklo. 

Pro persišviečiantį popierių išryškėjo raidė, šiaip 
kitokiu būdu nei Salvatoriaus pavartotasis neįžiūrima. 

— Štai, — tarė Salvatorius,— matote? 

— Ką? — paklausė vienuolis. 

— Sią raidę. 

Ir jis bakstelėjo pirštu. 

— “S" raidę? 

— Taip, “S?. Suprantate? 

— Ne. 

— "S" — tai pirmoji žodžio sekti raidė. 

— Na ir kas? 

— Tas, kad šitai reiškia: “Prancūzijos karaliaus 
vardu aš, Žakalis, policijos prefekto patikėtinis, nuro- 
dau visiems prancūzų policijos agentams — jo dideny- 
bės interesais, visiems užsienio policijos agentams — 

jų atitinkamų vyriausybių interesais, sekti, stebėti, 
užlaikyti kelyje ir netgi, esant reikalui, suimti šio pa- 
so savininką“; žodžiu, bičiuli, pats to nenujausdamas, 
esate sekamas ypatingosios policijos. 

— Galų gale, kas man rūpi? — numojo abatas. 

— O, būkite dėmesingesnis, broli!..— rimtai per- 
spėjo Salvatorius.— "Tai, kaip buvo vestas jūsų tėvo 
procesas, rodo, kad neprošal būtų juo atsikratyti; ir aš 
nenoriu per daug iškelti Fragolos nuopelnų, — pridūrė 
Salvatorius su vos pastebima šypsenėle,— tačiau teko 
panaudoti jos turimą įtaką labai aukštose sferose, kad 
jūs gautumėte audienciją ir kaip tos audiencijos rezul- 
tatą — kad karalius dviem mėnesiams atidėtų bausmės 
vykdymą. 

— Manote, kad karalius netesės žodžio? 

— Ne, bet jūs teturite du mėnesius. 

— Tai daugiau negu man reikia nukakti į Romą 
ir sugrįžti. 

— Jeigu jums nesudarys kliūčių, jeigu jūsų nesu- 
trukdys kelionėje, jeigu jūsų neužlaikys, pagaliau, jei- 
gu tenai nuvykus, gausybe slaptų intrigų jums nesu- 
kliudys pamatyti tą, kurio vykstate pamatyti. 

— Tikėjau, kad kiekvienam vienuoliui, baigian- 
čiam keturių šimtų mylių maldininkystės kelionę, at- 
vykusiam į Romą basomis kojomis ir su lazda rankoje, 
tereikia stoti prie Vatikano vartų, ir jam atsivers laip- 
tai, vedantys į apartamentus tojo, kuris patsai kadai- 
se buvo paprastas vienuolis. 

— Broli, jūs dar tikite daugeliu dalykų, kuriais 
laikui bėgant liausitės tikėjęs... Zmogus, kuris tolygiai 
žengia į gyvenimą, yra kaip medis; vėjas iš pradžių 
nubarsto jo žiedus, paskiau nuplėšia lapus, paskiau 
sulaužo šakas, kol galiausiai audra, atūžusi po vėjo, 
kurią nors dieną nulaužia jį patį... Broli, jie suintere- 
suoti, kad ponas Sarantis numirtų, ir paleis į darbą 
visas įmanomas priemones, kad žodis, kurį išviliojot iš 
karaliaus, liktų nieko vertas. . 


— Išviliojau! — sušuko Dominykas, pažvelgdamas 
su nuostaba į Salvatorių. 
— Išviliojot — bent jie šitaip žiūri. Na, o kaipgi 

kitaip, jūsų nuomone, jie aiškina tą įtaką, paskatinu- 
sią hercogienę de Beri, mylimiausią karaliaus marčią, 
kurios vyras žuvo nuo fanatiko šūvio, susidomėti kito 
revoliucionieriaus sūnumi — irgi revoliucionieriumi bei 
fanatiku? 

— Teisybė,— sušuko blykšdamas Dominykas.— 
Bet ką daryti? 

— Tuoj mes tuo pasirūpinsime. 

— Bet kaip? 

— Sudeginsime šį pasą, kuris jums tiktai kenktų. 

Ir Salvatorius suplėšė pasą, o skutelius sumetė į 
krosnį. - 

Dominykas žvelgė į jį sunerimęs. 

— Betgi ką darysiu be paso? 

— Pirmiausia patikėkit manimi, broli, verčiau ke- 
liauti be paso nei keliauti su tokiu. Tačiau jūs neke- 
liausite be paso. 

— Kas man jį duos? 

— Aš! — tarė Salvatorius. | 

Jis atidarė nedidelį sekreterą, nuspaudė slaptą 
įtaisą ir iš keletos paslėptų atsivėrusiame stalčiuje do- 
kumentų paėmė pasą su visais parašais, bet su neužpil- 
dytais vardais bei asmens žymėmis. 

Įrašė vardą ir asmens žymes: vardą — brolio Sal- 
vatoriaus, asmens žymes — Sarančio. 

— O viza? — paklausė Dominykas. 

— Jis vizuotas Sardinijos atstovybės į Turiną. Ke- 
tinau vykti į Italiją, suprantama, inkognito; iš anksto 
pasirūpinau šiuo pasu; dabar jis pasitarnaus jums. 

— Bet jis į Turiną)?.. 

— Turine pasakysite, kad reikalai verčia jus vykti 
iki Romos, ir jums be vargo pasą vizuos. 

Vienuolis sugriebė ir paspaudė abi Salvatoriaus 
rankas. “ | 

— O, broli! O bičiuli! — sušuko jis.— Kaip aš jums 
kada nors už tai atsidėkosiu? 

— Jau sakiau, broli, — nusišypsojo Salvatorius,— 
kad ir ką dėl jūsų padaryčiau, vis tiek liksiu amžinai 
skolingas. 

Sugrįžo Fragola ir išgirdo pastaruosius žodžius. 

— Pakartok mūsų bičiuliui tai, ką jam pasakiau, 
mažyte,— tarė Salvatorius, ištiesdamas merginai ran- 
ką. 

— Jis jums dėkingas už gyvybę, tėve, o aš jam — 
už savo laimę; Prancūzija galbūt dėkos jam už savo 
išlaisvinimą, kiek tai įmanoma vienam žmogui. Taigi 
matote, skola didžiulė. Todėl naudokitės mumis. 

Vienuolis pažvelgė į dvejetą dailių į aunuolių. 

— Jūs darote gera: būkit laimingi! — tarė jisai su 
tėvišku, mielaširdingu švelnumu. | 

Fragola parodė į padengtą stalą. 

Vienuolis atsisėdo tarp dviejų jaunuolių, rimtai su- 
kalbėjo BenediciteŽ, kurią šie išklausė su šypsena gry- 
nasielių, įsitikinusių, kad malda kyla į Dievą. 

Valgė greitai ir tylomis. 

Dar nebaigus pietauti, Salvatorius, išskaitęs vie- 
nuolio akyse nekantrumą, atsistojo. 

— Stai, aš jūsų žinioje, tėve,— tarė jis.— Bet 
prieš iškeliaujant, leiskit jums padovanoti talismaną. 
Fragola, atnešk laiškų dėželę. 

Fragola išėjo. 

— Talismaną? — pakartojo vienuolis. 

— O, nusiraminkite, tėve, tai neturi nieko bendra 
su stabmeldyste; bėt žinote, ką jums minėjau apie sun- 
kumus, su kuriais gali tekti susidurti, kol pasieksite 
šventąjį tėvą. 

— Taip, vadinasi, jūs galite ir tenai man kuo nors 
padėti? 

— Galbūt! — nusišypsojo Salvatorius. 

Paskiau, kai Fragola sugrįžo nešina prašytąja dė- 
žele, paliepė: 

— Žvake, smalkos ir herbinį antspaudą, mažyte. 

Mergina padėjo dėželę ant stalo ir vėl pasišalino. 

Salvatorius atrakino dėželę paauksuotu rakteliu, 
kurį nešiojosi pakabintą ant kaklo. 

Joje buvo koks dvidešimt laiškų; paėmė vieną ne- 
sirinkdamas iš krūvelės. | 

"Tuo tarpu sugrįžo Fragola su žvake, smalka ir ant- 
spaudu. 

Salvatorius įdėjo laišką į voką, užantspaudavo jį 

herbiniu antspaudu ir užrašė adresą: 

Ponui vikontui de Satobrianui“, Romoje. 

— Paimkite,— tarė Dominykui,— jau trys dienos 
kaip šio laiško adresatas, pavargęs nuo besiklostančių 
įvykių Prancūzijoje, išvykęs į Romą. 


— “Ponui vikontui de Satobrianui"? — pakartojo 
vienuolis. 
— — Taip, prieš šį vardą atsivers visos durys. Jeigu 


jums atrodys, kad sunkumai neįveikiami, įteikite jam 
laišką, pasakykite, kad gavote jį iš sūnaus to, kuris jį 
parašė, ir pasiremdamas šiuo laišku sužadinkite jam 
emigracijos prisiminimus. Jis žengs priekyje,. jums 
beliks sekti iš paskos. Vis dėlto pasinaudokite šia prie- 
mone tik pačiu blogiausiu atveju: mat, ji atskleis pa- 
slaptį, kurią tada žinos trys asmenys: jūs, ponas de 
Satobrianas ir mudu su Fragola, sudarantys vieną. 

— Aklai seksiu jūsų nurodymais, broli. 

— Ką gi, tuomet jau viskas, ką norėjau jums pa- 
sakyti. Pabučiuokite šiam šventam žmogui ranką, Fra- 
"gola, o aš jį palydėsiu iki miesto pakraščio. 

Prisiartinusi Fragola pabučiavo vienuoliui ranką, 
o-šis žvelgė į ją su švelnia šypsena. 

— Dar kartą jus laiminu, vaikuti — tarė, — būki- 
te tokia pat laiminga, kaip esate tyra, gera ir graži. 

Paskiau, tartum teisę susilaukti jo palaiminimo 
turėtų visos gyvos namų būtybės, jis uždėjo ranką ant 
šuns galvos ir apleido kambarį. 

Salvatorius, kiek atsilikęs, švelniai pabučiavo Fra- 
golą į lūpas ir sukuždėjo: 

— O, taip! Tyra, gera ir graži! 

Ir išėjo paskui abatą.. 


XXIX + MALDININKAS 


Prieš išvykstant, abatui reikėjo užsukti į namus, 
tad jaunikaičiai leidosi Geležinio puodo gatvės linkui. 
Nespėjus jiems nueiti nė poros žingsnių, nuo sie- 
nos atsiskyrė komisionierius, kuriam susisupęs į ap- 

siaustą žmogus ką tik įteikė laišką, ir nusekė jiems iš 
paskos. 

— Žiūrėkite, — tarė Salvatorius vienuoliui,— ker- 
tu lažybų, kad antai komisionierius, turįs reikalą toje 
pačioje pusėje kaip ir mes. 

— Vadinasi, mudu seka? 

— Dievaži! 

Iš tikrųjų: jaunikaičiai atsisuko tris sykius — prie 
Pentino gatvės kampo, prie Sen Sulpiso gatvės kam- 
po ir galiausiai prie abato namų durų; komisionierius, 
atrodo, turėjo reikalą tame pačiame rajone kaip ir jie. 

— O! — suniurnėjo Salvatorius.— Apsukrus žmo- 
gus tasai ponas Žakalis; bet kadangi su mumis Die- 
vas, o su juo tik velnias, galbūt mes pasirodysime ap- 
sukresni už jį. 

Juodu įėjo vidun; abatas pasiėmė raktą nuo savo 
buto. Kažkoks žmogus kalbėjosi su durininke, glosty- 
damas jos katę. 

— Gerai įsižiūrėkite į šį žmogų, kai vėl išeisime,— 
pasakė Salvatorius, kopdamas kartu su Dominyku laip- 
tais. | 

— Kokį žmogų? 

— Tą, kuris kalbasi su jūsų durininke. 

— Ir ką? - 

— Tą, kad jis lydės mudu iki užkardos, o jus gal- 
būt dar toliau. 

Abu įėjo į Dominyko kambarį. 

Po Konsjeržeri ir prefektūros, tai buvo tikra oazė, 
šią valandą nurausvinta švelnių besileidžiančios saulės 
spindulių; Liuksemburgo sodo paukšteliai čiulbėjo žy- 
dinčiuose kaštonuose, oras tvyrojo tyras, ir vien įžen- 
gęs į šį kamputį, pasijusdavai laimingas. 

Salvatoriui susigniaužė širdis, kai pagalvojo, kad 
vienuolis netrukus paliks šį ramų prieglobstį ir leisis 
klajoti iš krašto į kraštą vieškeliais po svilinančia Pie- 
tų saule, genamas ledinio nakties vėjo. 

Minutėlei abatas stabtelėjo kambario viduryje ir 
apsidairė aplink. 

— Buvau čia iš tiesų laimingas! — tarė jis, žodžiais 
išreikšdamas tai, ką turėjo sieloje.— Praleidau malo- 

niausias savo gyvenimo valandas šioje romioje vienat- 
vėje, teieškodamas malonumų moksle, paguodos — Die- 
ve. Kaip tiems vienuoliams, gyvenantiems Taboro! ar 
Sinajaus kalne, man kildavo lyg praėjusio gyvenimo 
prisiminimų, lyg būsimo gyvenimo apsireiškimų. Ma- 
čiau pro čia praslenkant it gyvus labiausiai gėlėtus sa- 
vo jaunystės sapnus, labiausiai kerinčius savo paaug- 
lystės džiaugsmus; tetroškau čia tik bičiulio: Dievas 
man jį davė Kolombano asmenyje, Dievas ir atėmė! 
Bet užtat vietoje jo gavau jus, Salvatoriau. Teesie Die- 
vo valia! 

Taręs šiuos žodžius, vienuolis paėmęs įsidėjo į 
kišenę knygą, persirišo savo baltą abitą paprasta vir- 
ve, paskiau, nuėjęs už Salvatoriaus, pasiėmė iš kampo 
ilgą gudobelės lazdą ir parodė ją bičiuliui. 

— Parsigabenau ją iš liūdnos maldininkystės,— 
tarė jis,— tai vienintelis daiktinis prisiminimas, likęs 
man po Kolombano. 

Paskiau, tartum bijodamas susigraudinti ir pra- 
virkti, jeigu ilgiau užtruktų, pasiūlė: 

— Gal keliaujame, bičiuli? 

— Keliaujame! — sutiko Salvatorius atsistodamas. 

Juodu nulipo apačion: žmogaus pas durininkę ne- 
bebuvo, bet jisai stovėjo prie gatvės kampo. 

Jaunikaičiai perkirto Liuksemburgo sodą; žmogus 
sekė jiems iš paskos. Juodu pasiekė Observatorijos 
alėją, pasuko Kasinio gatve, Sen Zako priemiesčiu ir 
šitaip, tylesni nei paprasti pašnekovai, per pakraščio 
bulvarus atvyko iki Fontenblo užkardos; palydėti nela- 
bai pratusių matyti vienuolišką abitą muitininkų ir 
šiaip žmonių iš liaudies smalsių žvilgsnių, abu bičiu- 
liai praėjo užkardą ir keliavo toliau — žmogus visąlaik 
sekė įkandin jų. 

Pamažėle namai šalia kelio tolo vienas nuo kito, 
darėsi vis retesni, kol galiausiai iš dešinės ir kairės 
plytėjo vien lyguma su bepradedančiomis siūbuoti var- 
pomis. 

— Kur šį vakarą miegosite? — paklausė Salvatonus. 

— Pirmuose namuose, kurie panorės suteikti man 
viešnagę,— atsakė vienuolis. 

— Broli, leiskite tą viešnagę jums pasiūlyti. 

Sutikimo ženklan vienuolis nulenkė galvą. 

— Už penkių mylių nuo čia,— kalbėjo toliau Sal- 
vatorius,— kiek už Kur de-Franso po kairei jūs pama- 
tysite takutį; atpažinsite jį iš stulpo, ant kurio išvysite 
baltą kryžių, heraldikoje vadinamą plačiagaliu. 

Dominykas antrusyk linktelėjo galva. 

— Pasuksite šiuo takučiu, kuris jus atves prie upės 
pakrantės. Tuomet už šimto žingsnių nuo ten išvysite 
mėnesienoje tarp alksnių ir gluosnių boluojant trobelę. 
Ant šios trobelės durų irgi bus baltas kryžius, panašus 
į tą, kuriuo buvo pažymėtas stulpas. 

Dominykas trečiąkart linktelėjo. | 

— Prie pat jos auga drevėtas gluosnis,— toliau 
dėstė Salvatorius.— Pasirausite jo drevėje ir aptiksite 
raktą. Jis — nuo trobelės durų. Paėmęs jį, atsirakin- 
site duris. Siai nakčiai ir jeigųu- jums reikės kitoms — 
pirkelė jūsų. 

Vienuoliui net nešovė į galvą paklausti Salvato- 
riaus, kokiam tikslui šis turi namuką paupyje. — jis 
tik atvėrė bičiuliui glėbį, 

Abu jaunikaičiai nuoširdžiai apsikabino. 

Atėjo metas skirtis. 

Abatas nužygiavo tolyn. 

Salvatorius liko sustingęs stovėti toje pat vietoje, 
kur išsiskyrė su bičiuliu, lydėdamas jį žvilgsniu, kol 
akys pajėgė skirti jo siluetą gilėjančiose sutemose. 

Jeigu kas būtų matęs šį gražų vienuolį, taip tai-- 
kiai ir oriai žengiantį su gudobeline lazda rankoje, su 
baltumu tviskančiu abitu ir besiplaikstančiu už pečių 
apsiaustu; kartojame, jeigu kas būtų matęs šį gražų. 
vienuolį tvirtu, lygiu žingsniu besileidžiantį pėsčiomis 
į savo ilgą, nuolankią maldininko kelionę, būtų pagau- 
tas užuojautos ir liūdesio, pagarbos ir susižavėjimo. 

Galop Salvatorius pametė jį iš akių, padarė žen- 
klą, reiškiantį “Tesergsti tave Dievas!“, ir nusileido 
rūkstančio, purvino miesto link, turėdamas viena šird- 
"gėla daugiau ir vienu bičiuliu — mažiau. 

XXX + NEIĮŽENGIAMA PRAGARO 
GATVĖS GIRIA 


Palikime abatą Dominyką vieškelyje į Italiją kan- 
kinamo nerimo gniaužiama širdimi, aštrių akmenų žei- 
džiamomis kojomis, pėsčiuojant liūdną, ilgą trijų šimtų 
penkiasdešimties mylių maldininkystę ir pažiūrėkime, 
kas dėjosi jam išvykus maždaug po trijų savaičių, tai 
yra pirmadienio, gegužės 21-osios vidurnaktį viename 
iš labiausiai gyvenamų Paryžiaus priemiesčių name, 
ar tikriau apleisto namo parke. 

Galbūt mūsų skaitytojai prisimena, kaip Karmeli- 
ta ir Kolombanas taip greitai prabėgusios savo laimės 
metu, vieną pavasario naktį aplankė La Valjer kapą. 
Taip pat prisimena, kad aną naktį, perėję Sen Zako ir 
Val de Graso gatves, juodu pasuko kairėn ir atsidūrė 
Pragaro gatvėje, priešais iš retų lentų sukaltus vartu- 
kus, pro kuriuos „patekdavai į į senąjį vienuolių karme- 
ličių sodą. 

Tad štai, kitoje gatvės pusėje, — taigi po dešinei, 
einant Observatorijos linkui,— beveik tiesiai prieš tą 
patį karmeličių sodą yra skliautinės, geležinių grotų 
grandine užrakintos durys. 

Praeidami pažvelkite pro šių durų grotas, ir jūs 
nustebsite, išvydę vešliausią augmeniją, kokią kada 
nors esate matęs, netgi regėjęs sapne. 

Įsivaizduokite įeigą į mišką su kerojančiais plata- 
nais, sikomorais, liepomis, kaštonais, akacijomis, žag- 
reniais, eglėmis, tulpamedžiais, persipynusiais vienas 
su kitu tarsi lianos, ir daugiarankių gebenių neatmaz- 
gomą raizgalynę — nelyginant kokį neįžengiamą žmo- 
gui mišką, nepaliestą Indijos ar Amerikų girią — ir ge- 
rai suvoksite tą žavesį, kurį praeiviui sukelia netikėtai 
pamatytas šio nuošalaus, dargi daugiau nei nuošalaus — 
paslaptingo — parko kamputis. 

"Tačiau tasai žavesys, kurį sukeldavo nejudintos že- 
mės ir vešlios augmenijos vaizdas, labai greitai išnykda- 
vo ir užleisdavo vietą savotiškai baimei, kai užuot pama- 
tęs šią girią dienos šviesoje, praeivis nukreipdavo savo 
žvilgsnį pro grotų virbus leidžiantis vakaro prieblandai 

ar driekiantis vidurnakčio mėnesienos šešėliams. 

"Tuomet blyškioje karalienės su sidabrine diadema 
šviesoje jisai pastebėdavo tolumoje suzmekusio namo 
griuvenas ir aukštų žolių tankumyno paslėptą didžiulį 
žiojėjantį šulinį; tuomet gūdžioje tyloje jisai suklusda- 
vo ir išgirsdavo aibę tų keistų garsų, kurie vidurnaktį 
atsklinda iš kapinių, apgriuvusių bokštų ar negyvenamų 
rūmų; tuomet, jeigu tik susivėlinęs praeivis, Getės pa- 
sekėjas ar Hofmano! skaitytojas turėtų ne padengtą tri- 
gubu plieno šarvu širdį, apie kurią kalbą Horacijus, 
priskirdamas ją pirmajam jūrininkui, o šių dviejų poe- 
"tų kūrybos įaudrintą vaizduotę, jam vėl į galvą ateitų 
prisiminimai apie Reino miestus, kur sugrįžta vasalų 
baronų šmėklos, apie Bohemijos“ girių dvasias — visos 
senosios vokiečių pasakos, legendos, kraupios istorijos, 
ir jisai šių tylių medžių, šio atviro šulinio, šio suzmeku- 
sio namo pasiteirautų jų istorijos, pasakos ar legendos. 

Tad kas atsitiktų tam, kuris užklausęs prekiauto- 
jos skudurais ir sendaikčiais — geros, šaunios mote- 
rėlės, pavarde ponia "Toma, gyvenančios kaip tik prie- 
šais, kitoje gatvės pusėje,— kartojame, kas atsitiktų 
tam, kuris užklausęs šios šaunios moterėlės paslaptin- 
gojo parko istorijos ar legendos, sulauktų malonės — 
pavartojęs prievartą ar gūudrumą — ir galėtų jį aplan- 
kyti? Tikriausiai toksai Žmogus, vos tik pamatęs pro 
grotas tą keistą, niūrų, neapsakomą senų medžių, au- 
kštų žolių, paparčių, dilgėlių ir šliaužiančių gebenių 
jukinį, pašiurptų. | 

Vaikas neišdrįstų peržengti šių durų slenksčio; mo- 
teris nualptų, vien į jas pažiūrėjusi. 

Siame kvartale, ir taip jau kupiname padavimų, 
pradedant legenda apie Vovero velnią“, tasai parkas — 
nelyginant koksai lizdas, kur išsiperi gausybė legen- 
dų, kurias jums papasakos pirmas sutiktasis tarp už- 
kardos ir Sen Žako vartų, tarp Observatorijos ir Sen 
Mišelio aikštės. 

Kuri iš tų visų prieštaringų legendų tikriausia? 
Negalėtuime pasakyti; tačiau nesiimdami perteikti kaip 
šventą teisybę papasakosime vieną, mums labai asme- 
nišką, ir tada taps aišku, kaip prisiminimas apie tą 

niūrų ir fantastišką namą taip giliai įstrigo į mūsų 
galvą, jog išliko netgi po trisdešimties metų. | 

Ką tik dvidešimtmetis buvau atvykęs į Paryžių; 
gyvenau Sen Deni priemiestyje ir Pragaro gatvėje tu- 
rėjau meilužę. 

Jūs paklausite, kaip, gyvendamas Sen Deni prie- 
miestyje, išsirinkau meilužę šiame atkampiame kvar- 
tale, taip toli nuo manojo. Atsakysiu jums, kad kai 
turi dvidešimt metų, kai esi atvykęs iš Viler Kotrė“ ir. 
kai teuždirbi tūkstantį du šimtus frankų, meilužės ne- 
sirenki — jinai tave pasirenka. 

Taigi buvau pasirinktas jaunos ir gražios ypatos, 
kuri, kaip sakiau, gyveno Pragaro gatvėje. 

Tris kartus per savaitę, didžiam savo vargšės mo- 
tinos pasibaisėjimui, naktimis lankydavau šią jauną ir 
gražią būtybę; išeidavau iš namų dešimtą valandą va- 
karo ir tesugrįždavau apie trečią paryčiui. 

"Tuo lunatiško turisto įpročių, pasikliaudamas -sa- 
vo ūgiu ir jėga, nesinešiojau nei lazdos, nei durklo, nei 
pistoletų. 

Kelias, kurį nukakdavau, buvo labai paprastas: 
jei liniuote ir pieštuku jį pažymėtum Paryžiaus planė, 
tiesesnės linijos nė nenubrėžtum: išvykdavau iš Sen 
Deni priemiesčio gatvės nr. 53, pereidavau Mainų til- 
tą, Kubilių gatve, Sen Mišelio tiltą, leisdavausi Arfos 
gatve: ji mane nuvesdavo į Pragaro gatvę, ši — į Rytų 
gatvę, o pastaroji — į Observatorijos aikštę; pražings- 
niuodavau palei Rastinukų prieglaudą, pražengdavau 
užkardą ir tarp Daigyno ir La Rošfuko gatvių atida- 
rydavau vartukus sodo, vedančio prie namo, kurio šian- 
dien jau nebėra ir kuris turbūt gyvas vien mano at- 
mintyje. Grįždavau tuo pačiu keliu, tai yra per naktį 
sukardavau maždaug dvi mylias. 

Mano vargšė motina, jau ir taip labai nerimau- 
davusi, nežinodama, kur einu, būtų buvus dar labiau 
nerami, jeigu būtų galėjusi mane pasekti ir pamatyti, 
per kokią tamsią dykynę tęsiasi mano trasa, prade- 
dant nuo to pastato, kuris vadinasi Kalnakasybos mo- 
kykla. 


Bet iš viso to maršruto pati dykiausia ir tamsiau- 

sia vieta neginčijamai buvo penki šimtai žingsnių, ku- 
riuos keliaudavau nuo Abato de VEpė gatvės iki Por 
Ruajalio gatvės. Sie penki šimtai žingsnių ėjo išilgai 
nelemtojo namo mūrinės tvoros. 

Prisipažįstu, kad naktimis be mėnulio šie penki 
šimtai žingsnių man kėlė nemaža rūpesčio. 

Sakoma, kad yra girtuoklių ir įsimylėjėlių dievas. 
Ačiū Viešpačiui, apie girtuoklius negalėčiau spręsti, 
bet dėl įsimylėjėlių būčiau linkęs tikėti: nė sykio nesu- 
sidūriau su pavojumi. 

Teisybė, apsėstas aistros į viską gilintis, nutariau 
griebti jautį už ragų — tai yra prasiskverbti į šį pas- 
laptingą užkaborį. 

Pradėjau ką tik paminėtąją kvailystę nuo to, jog 
pasiteiravau ypatos, kuri iš dviejų naktų man tepa- 
likdavo vieną, legendos apie šią nuošalią vietą. Jinai 
pažadėjo paklausti savo brolio, vieno iš didžiausių pa- 
daužų tarp Lotynų kvartalo studentų; pastarajam ma- 
žai terūpėjo legendos, tačiau norėdamas patenkinti se- 
sers smalsumą jis pasidomėjo š šen bei ten ir štai kokių 
surinko smulkmenų. 

Anot vienų, tasai namas priklausė turtingam na- 
bobui“, kuris, regėjęs numirštant savo sūnus ir duk- 
ras, anūkus ir anūkes bei pastarųjų vaikus, — mat 
indas turėjo kokius pusantro šimto metų,— prisiekė 
su niekuo daugiau nesimatyti, gerti vien vandenį iš 
savo saugyklos, maitintis vien savo sodo žolėmis, il- 
sinti savo kūną vien ant plikos žemės, o galvą — ant 
akmeninės pagalvės. 

Kiti teigė, kad tasai namas — tai pinigų padir- 
binėtojų gaujos prieglobstis ir kad visos Paryžiuje kur- 
suojančios netikros monetos nukaltos tarp Observa- 
torijos alėjos ir Rytų gatvės. 

Dievoti žmonės kuždėjosi, kad ši sodyba kart- 
kartėmis, nereguliariai lankoma jėzuitų generolo, ku- 
ris padaręs vizitą Monružo" broliams atvykdavo | į šią 
keistą buveinę požemiu, besitęsiančiu ne mažiau kaip 
pusantros mylios. 

Siaudadvasiai šnekėdavo miglotai apie žvanginan- 
čius grandinėmis vaiduoklius, apie prašančias melstis 

už jas kenčiančias sielas, apie nepaaiškinamus, keis- 
tus, antžmogiškus garsus, kurie girdėdavosi vidurnaktį 
tam tikromis mėnesio dienomis, esant tam tikrai mėnu- 
lio fazei. 

Užsiimantys politika pasakojo, — tiems, kurie norė- 
davo klausytis, — kad šis parkas — tai dalis teritori- 
jos, kurioje vėliau buvo pastatyta Sartrezė? ir priešais 
kurią buvo sušaudytas maršalas Nėjus“; maršalo šei- 
ma, lyg norėdama iš tosios gedulingos vietos padaryti 
niūrią šventenybę, supirko gretimas žemes ir namą, o 
paskiau, įmetusi namo raktą į šulinį, o gatvės vartu- 
kų — per sieną į sodą, pasišalino, nedrįsdama atsi- 
gręžti atgal. 

Žodžių, šis namas, kur niekados niekas nebuvo 
matęs ką nors įeinant; šie geležimi apkaustyti vartu- 
kai; istorijos apie plėšimus, žmogžudystes, pagrobimus, 
savižudybes, sklandančios viršum apleistojo parko tar- 
si būrys nakties paukščių; kvartale kartojami tikri ar 
pramanyti pasakojimai; sikomoro šaka, ant kurios ne- 
va pasikorė žmogus, vardu Zoržas, ir kurią rodydavo 
praeiviams, kai šie sustodavo priešais grotines dureles 
ir imdavo klausinėti — visa susidėjo, kad man kiltų 
didžiulis noras dienos metu patekti į šį apleistą sodą 
ir negyvenamą namą, pro kuriuos tris kartus per sa- 
vaitę pražygiuodavau naktimis. 

Sodo vartukai išėjo į Pragaro gatvę; bet į namą bu- 
vo ir dar tebėra patenkama iš Rytų gatvės — jos 37- 
ojo numerio, taigi tai paskutinis namas prieš Sartrezę. 

Deja, anais laikais buvau neturtingas,— supran- 
tama, tuo nenoriu pasakyti, kad esu kur kas turtinges- 
nis dabar, — anais laikais buvau neturtingas, todėl ne- 
galėjau pasinaudoti tuo stebuklinguoju raktu, kuris, 
kaip teigiama, atidaro duris, grotas bei slaptas landas; 
bet, neskaitant šito, stengdamasis patekti į šią'neįžen- 
giamą vietą, ko tik nepaleidau į darbą — prašymų, 
gudrybių, intrigų. Viskas perniek. 

Zinoma, buvo galima perlipti per aptvarą; tačiau 
tai rimtas dalykas, numatytas Baudžiamojo kodekso, 
ir jeigu būčiau nutvertas toje naktinėje Žmogaus ne- 
žengtos girios ir negyvenamo ar gyvenamo,— ką gali 

Žinoti? — namo žvalgyboje, turėčiau daug vargo įtikin- 
ti teisėjus, kad atėjau čia vedamas paprasčiausio smal- 
sumo. 

Beje, buvau tiek įpratęs vaikščioti pro šią sieną, 
už kurios stiebėsi aukšti medžiai su nusvirusiomis 
viršum gatvės tartum tamsus stogelis šakomis, jog 
užuot paspartinęs žingsnius, kaip darydavau iš pra- 
džių, juos sulėtindavau, kartais netgi sustodavau ir pa- 
gaudavau save pasirengusį išmainyti, jeigu tik būtų 
įmanoma, savo meilės pasimatymą į apsilankymą šia- 
me fantastiškame sode. 

Ir tuojau pamatysite, kad fantastiškas — kaip tik 
tinkamas žodis. 

Vieną 1826-ųjų metų birželio vakarą, tai yra maž- 
daug metus prieš tuos įvykius, apie kuriuos ketiname 
papasakoti, papietavęs Lotynų kvartale, kad būtų ar- 
čiau eiti pasimatymo vieton, apie devintą valandą žin- 
gsniavau nuo Rytų gatvės pusės, savo papratimu pa- 
kėliau akis į paslaptingąjį namą ir antro aukšto lygyje 
išvydau didžiulį užrašą stambiomis juodomis raidėmis 
su tokiais dviem žodžiais: 


NAMAS PARDUODAMAS 


Sustojau it įbestas, negalėdamas patikėti tuo, ką 
mačiau; pasitryniau akis: ne, neapsirikau, tuodu žodžiai 
tikrai buvo užrašyti ant fasado kaip skelbimas, kad 
namas parduodamas. Ž 

— Po šimts! — tariau sau. — Sit proga, kurios 
taip ilgai ieškojau, tad neduokime jai išslysti! | 

Puoliau prie durų ir patenkintas, kad užklaustas 
turėsiu ką atsakyti, stipriai pabeldžiau. 

Niekas neatsiliepė. 

Pabeldžiau antrusyk. 

Vėl nieko! 

Trečią, ketvirtą, penktą kartą geležiniu plaktukėliu 
pastuksenau į durų skydelį; bet ne ką sėkmingiau kaip 
ir pirmą bei antrą sykį. 

Apsidairiau aplink: nuo savo durų slenksčio į ma- 
ne žvelgė kirpėjas. 

— Į ką kreiptis,— paklausiau jo,— kad būtų gali- 
ma apžiūrėti šį namą? 

— Norite apžiūrėti šį namą? — pakartojo jis nu- 
stebes. 

— Na taip... Juk jis parduodamas? 

— Iš tikrųjų, šįryt pamačiau tą užrašą ant fasado; 
bet velnias mane terauna, jei žinau, kas jį ten prikalė! 

Suprantama, kad ši kirpėjo išsakyta nuomonė, su- 
tapusi su manąja, užuot man sumažinusi smalsumą, jį 
tik padidino. 

— Galų gale,— vėl pradėjau aš, — Bal galite nuro- 
dyti, kaip man patekti į šį namą ir jį apžiūrėti? 

— O kaipgi! Eikite, pasibelskite į tą rūsį ir pa- 
klauskite. 

Taip sakydamas,. kirpėjas man parodė tokią tar- 
tum įdubą, atsiveriančią į gatvę. Tenai buvo nusileidžia- 
ma penkiais ar šešiais laipteliais. 

Paskutinio laiptelio apačioje mane sustabdė mate- 
riali kliūtis: didžiulis, juodas kaip naktis šuo. Prieblan- 
doje jį vos galėjai pastebėti: patamsyje žibėjo vien dan- 
tys ir akys, kūno, kam jie priklausė, nesimatė; atrodė 
tarsi saugojanti įėjimą į šį urvą pabaisa. Jis atsikėlė 
nuo žemės, atsistojo skersas ir kimiai urgzdamas pa- 
suko galvą į į Mane. 

Urzgesys, regis, kvietė Ž žmogų... Tikriausiai š šio fan- 
tastiško šuns šeimininką, šios paslaptingos olos: gy- 
ventoją! 

Realus gyvenimas, žmogiškos būtybės liko tris žings- 
nius už manęs; dar galėjau juos pasiekti ranka, ir vis 
dėlto mano vaizduotė buvo taip paveikta, jog, atrodė, 
užteks nusileisti tuos penkis laiptelius, ir susiliesiu su 
visai kitonišku nei mūsiškis pasauliu. 

Ir tikrai, žmogus kaip ir šuo atrodė nėpaprastai. 
Buvo apsirengęs juodai, su juoda fetrine skrybėle ant 
galvos, kurioje kaip ir šuns žibėjo tik akys ir dantys. 
Rankoje laikė lazdą. 

— Ko norite? — prisiartindamas prie manęs, pa- 
klausė šiurkščiu balsu. 

— Apžiūrėti parduodamą namą,— atsakiau. 

— Tokiu laiku? — nusistebėjo juodasis žmogus. 

— Suprantu nepatogumą, kurį jums tai kelia... 
bet nesijaudinkite! 

Ir aš didingai suskimbčiojau savo kišenėje kelio- 
mis monetomis — vienintelėmis, kurias turėjau. 

— Tokiu laiku niekas neina apžiūrėti namo, — pro 
dantis iškošė žmogus, purtydamas galvą. 

— Matote, kad eina, — atrėmiau,— jeigu aš čia. 

Be abejo, argumentas pasirodė juodajam žmogui 
nenuneigiamas. 

— Gerai, — tarė jis,— jūs jį pamatysite. 

Ir dingo savo olos gelmėse. Prisipažįstu, jog mirks- 
nį dvejojau, prieš ryždamasis sekti paskui jį, bet ga- 
liausiai vis dėlto pasiryžau. 

Po pirmo žingsnio pasijutau sustabdytas: mano 
krūtinė atsirėmė į juodojo žmogaus delną. 

— Įeinama iš Pragaro gatvės, o ne pro čia. 

— Betgi; — paprieštaravau,— namo durys iš Rytų 
gatvės. 

— Galbūt, — atšovė juodasis žmogus, — bet jūs įei- 
site ne pro namo duris. 

Juodas žmogus gali turėti savų užgaidų kaip ir 
baltas; tad nusprendžiau gerbti tąsias, kurias turėjo 
mano vedlys. | 

Išėjau iš rūsio, kuriuo, beje, tesuspėjau nužengti 
vos du ar tris žingsnius, ir vėl atsidūriau gatvėje. 

Juodasis žmogus sekė paskui mane, patsai seka- 
mas savo šuns, nepaleisdamas iš rankos savojo baslio. 

Gatvės žibintų šviesoje man pasirodė, jog dėbtelėjo 
į Mane gera nežadančiu žvilgsniu. 

Paskiau, lazdos galu pamodamas Val de Graso gat- 
vės linkui, tarė niūriu balsu: 

— Sukit dešinėn. 

Ir jis pašaukė šunį, kuris apuostęs mane su bau- 
ginančių nekuklumu,— tarsi bet kurį mirksnį jam 
turėjo atitekti geriausias mano asmens kąsnelis,— metė 
į mane paskutinį žvilgsnį, antrindamas šeimininko 
dėbtelėjimą, ir pasitraukė; paskiau šeimininkas ir šuo 
dingo kairėje, o aš patraukiau dešinėn. 

Atėjęs prie grotinių durelių sustojau. 

Pro virbus mano žvilgsnis įniro į slėpiningas sodo, 
kurį pagaliau man bus leista aplankyti, gelmes. Keis- 
tas, melancholiškas, žavus reginys — žinoma, šiek tiek 
niūrokas, tačiau neapsakomai pagaunantis. Ką tik pa- 
tekėjęs mėnulis, spindintis visu savo ryškumųu, tary- 
tum vainikavo didžiulių medžių viršūnes opalų, perlų 
ir deimantų karūnomis; aukštos žolės žybčiojo nely- 
ginant smaragdai; jonvabaliai, tai šen, tai ten išsibars- 
tę po miško gelmę, siuntė žibuoklėms, samanoms įr 
gebenėms melsvą švytėjimą; galiausiai su kiekvienu 
vėjelio .dvelksmu lyg iš Azijos girių atskriedavo gau- 
sybė nepažįstamų kvapų ir paslaptingų garsų, kurie, 
be apžavų akims, teikė malonumą klausai bei uoslei. 

Kokia palaima tai būtų poetui, kuris, ištrūkęs iš 
Paryžiaus, to paties Paryžiaus viduryje turėtų teisę 
naktį ar dieną vaikštinėti po šią užburtą šalį! 

Stovėjau paskendęs savo nebyliame susimąstyme, 
kai tarp manęs ir nuostabaus vaizdo, kurį turėjau prieš 
akis, įsiterpė šešėlis. 

Tai buvo mano Juodasis žmogus, kuris apsukęs 
sodą iš vidaus atsidūrė prie grotų. 

Išgirdau atitraukiamas velkes, atkeliamus gele- 
žinius strypus, atvyniojamas grandines — žodžiu, se- 
nų geležių gergždesį, gana panašų į geležimi kaus- 
tytų kalėjimo durų, kurias sunkiai užtrenkia paskui 
kalinį. | 

"Tačiau tai dar ne viskas: kai juodasis žmogus at- 
liko visus šiuos veiksmus, bylojančius, kad jis gana 
gerai išmano šaltkalvystę; kai jis išlaisvino duris nuo 
visų įtaisų, laikančių jas tvirtai uždarytas; kai jau 
tikėjausi, kad jos tuoj tuoj prasivers, ir nekantriai 
įrėmęs rankas į virbus įsiręžiau, ketindamas stūumtelti 
jas ant vyrių, grotos nė kiek nepasidavė, nors ir kaip 
stengėsi patsai juodasis žmogus, nors ir kaip lojo jo 
šuo, kurio girdėjosi tik balsas, bet paties nesimatė — 
tokia aukšta buvo žolė. 

Juodasis žmogus pavargo pirmas; aš tai būčiau 
stūmęs ir stūmęs iki rytojaus! | 

— Ateikite kurią kitą dieną,— tarė jis man. 

— Kodėl? 

— Todėl, kad prie durų yra žemės kupstas — rei- 
kia jį nukasti. 

— Tad nukaskite! 

— Kaip! Nukasti — šį vakarą? 

— Be abejo, kadangi vis tiek jums kada nors teks 
atlikti šį darbą, geriausia jį atlikti tuojau pat. 

— Nejaugi jums taip skubu? 

— Rytoj išvykstu į trijų mėnesių kelionę. 

- — Tuomet palūkėkit, kol suieškosiu kirtiklį ir kas- 
tuvą. 

Ir jis pradingo su savo šunimi po -tirštais milži- 
niškų medžių šešėliais. 

Iš tikrųjų, ar vakaris vėjas per ilgus metus buvo 
suvaręs prie durų debesis dulkių, kurias lietus sulipdė 
į kietą kalkinę masę, ar paprasčiausiai tik išsigaubė 
žemė, bet anapus grotų, iš sodo pusės, susidarė pėdos, 
gal aštuoniolikos colių aukščio gūbrys, paslėptas ky: 
"lančių palei geležinius virbus aukštų žolių. 

Po valandėlės juodasis žmogus grįžo su kirtikliu. 
Pro grotas, dėl milžiniškų matmenų, kuriuos mano 
sujaudinta vaizduotė suteikė paprasčiausiems daik- 
tams, man jis atrodė kaip ietimi ginkluotas galas, tik- 
tai toji suodina odos spalva mažino panašumą. 

Jisai suskato kapoti žemę, kassyk, kai nukrisdavo 
jo įnagis, savotiškai sustenėdamas — visai kaip kepėjai, 
kuriuos dėl to praminė stenekliais. 

Tais laikais Levė Veimaras!? buvo ką tik išvertęs 
Hofmaną; turėjau galvą prikimštą “Oliverio Brunono", 
“Majorato", “Katino Muro", “Kremonos smuiko" istori- 
jų; tad buvau įsitikinęs, kad čia susidūriau su gryna 
fantastika. 

Pagaliau po kelių minutėlių juodasis žmogus liovė- 
si dirbęs, atsirėmė į kirtiklį ir tarė: 

— Dabar jūs! 

— Kaip, aš? 

— Taip... Stumkite! 

Paklusau įsakymui: kojomis ir rankomis pastūmiau 
duris; mirksnį jos dar -spyriojosi, paskiau galų gale pa- 
sidavė ir staiga atšoko taip smarkiai, jog trenkė juo- 

dajam žmogui į kaktą ir šį patiesė ant žolės. 

Šuo, be abejo, palaikęs šį nelaimingą atsitikimą 
karo paskelbimu, suskato pašėlusiai loti, įsiręžęs viso- 
mis keturiomis letenomis ir pasirengęs tuoj šokti ant 
manęs. | 

Nusiteikiau dvigubai gynybai, nes neabejojau, kad 
atsikėlęs juodasis žmogus puls mane... Tačiau, didžiai 
mano nuostabai, iš žolių gelmės, kur buvo nugrimz- 
dęs, manasis vedlys paliepė įtūžusiam gyvuliui nutilti 
ir mMurmėdamas “Nieko!" pasikėlęs pasirodė žolės pa- 
viršiuje. | | 

Sakydamas paviršiuje, kalbu grynų gryniausią tie- 
są, nes kai juodasis žmogus vėlei leidosi žingsniuoti, 
pakvietęs mane sekti įkandin, žolės mums buvo iki 
kaklo. Gruntas treškėjo man po kojomis, atrodė, kad 
žengiu kaštonų lukštais; aiškų, žemės paviršių dengė 
mažų mažiausia kokios pėdos storumo samanų, su- 
džiūvusių. lapų i ir gebenių klodas. 

Jau rengiausi kur papuola nerti tankmėn, bet gi- 
das mane sustabdė: 

— Minutėlę! — tarė. 

— Kas dar? — paklausiau. E 

— Reikia uždaryti duris, man regis. 

— Kam, juk mes tuoj vėl išeisimė. 

— Pro čia neišeinama,-— atsakė juodasis žmogus, 
šnairom pažvelgdamas mano pusėn, kas mane paska- 
tino pasirausti kišenėse, ar nesurasiu ten kokio ginklo. 

Suprantama, nesuradau jokio. 

— O kodėl pro čia neišeinama? — paklausiau. 

— Todėl, kad čia įeinamosios durys. 

Tokio argumento, kad ir labai neapibrėžto, man 
pakako; buvau pasiryžęs privesti nuotykį iki galo. 

Uždarę duris, vėlei leidomės žingsniuoti. 

Man atrodė, jog skverbiuosi pro neįžengiamą gi- 
rią, kokią pasitaiko matyti bulvarų graviūrose: nieko 
čia netrūko, netgi nuvirtusio medžio, atstojančio liep- 
telį per griovą. Gebenės kaip pašėlusios rangėsi nuo. 
me-džių papėdės ir kabojo nukarusios bei susipynusios 
iš viršaus; šviečiant mėnuliui, pora dešimčių augalų 
liaunais, lenktais it vijoklių stiebais vyniojosi, pynėsi, 

raizgėsi vienas su kitu tame didžiuliame žalumos ha- 
make, kurį sudarė giria. 

Jeigu augalų fėja, staiga pasirodžiusi iš gėlės tau- 
relės ar medžio kamieno, būtų man pasiūliusi amžinai 
gyventi su ja šiame- žaviame jukinyje, tikriausiai bū- 
čiau sutikęs, nesirūpindamas, ką pasakytų ar pama- 
nytų toji kita fėja, laukianti manęs Pragaro gatvėje. 

Tačiau fėja nepasirodė iš savo žalumos rūmų, tik 
mano gidas, švaistydamasis lazda ir negailestingai, kaip 
pakliūva, kapodamas visų, kiek galėjo pasiekti, auga- 
lų viršūnes, vedė prie dar vešlesnio tankumyno nei lig 
šiol -įveiktas ir šiurkščiu balsu tarė: | 

— Liskite! 

Suo įnėrė pirmas. 

Aš įlindau paskui jį. 

Juodasis žmogus sekė įkandin, ir aš nesijaučiu vi- 
sai ramus dėl tos naujos mūsų žygio tvarkos: juk pri- 
sistačiau pirkėju; pirkėjas esti turtingas, o smūgis laz- 
da per pakaušį taip greitai suduodamas! 

Atsigręžiau: krūmai už mūsų jau užsivėrė. 

Staiga pasijutau sugriebtas už redingoto apykaklės 
ir traukiamas atgal... Pamaniau — išmušė kovos va- 
landa. 

Atsisukau. | 

— Nagi, sustokite! — paliepė man juodasis žmogus. 

— Kodėl sustoti? 

— Negi nematote to šulinio prieš save? 

Pažvelgiau nurodyta kryptimi: išvydau grunte juo- 
duojantį skritulį, ir iš tikrųjų atpažinau šulinio angą, 
žiojėjančią sulig žeme. 

Dar žingsnis, ir būčiau prasmegęs! 

Ak, prisipažįstu, šįsyk mano gyslomis perbėgo šiur- 
pas. |. 
— Sulinys? — pakartojau. 

— Taip, ir, atrodo, jisai susisiekia su katakombo- 
mis. 

Ir juodasis žmogus, suradęs akmenį, įmetė jį kiau- 
rymėn. 

Praslinko keletas akimirkų, man pasirodžiusių 
begalinėmis, gal dešimt sekundžių. Pagaliau išgirdau 

duslų garsą, požeminį aidą: akmuo atsitrenkė į dugną. 

— Vienas žmogus jau įkrito,— ramiai varė toliau 
mano gidas,— ir, kaip pats suprantate, jo niekas ne- 
beišvydo... Eime toliau!.. 

Apsukdamas kuo didesnį ratą, aplenkiau šulinį. 

Po penkių minučių gyvas ir sveikas išnirau iš tank- 
mės; bet kai atsidūriau laukymėje, mane stipriai 
nutvėrė už rankos. 

Beje, jau ėmiau priprasti prie keistų savo gido ma- 
nierų; be to, prieš penkias minutes mane gaubė vi- 
siška tamsybė, o dabar stovėjome nutvieksti mėnesie- 
nos. 
— Na kas? — gan ramiai paklausiau. 

— Tas, — atsakė juodasis žmogus, rodydamas man 
pirštų sikomorą,— kad štai medis. | 

— Koks medis? 

— Sikomoras, po šimts! 

— Matau, kad sikomoras... Na, toliau? 

— Štai šaka. 

— Kokia šaka? 

— Saka, ant kurios jis pasikorė. 

— Kas toksai? 

— Vargšas Žoržas. 

Prisiminiau pakaruoklio istoriją, kurią lyg ir gir- 
dėjau pasakojant. 

— Aha! — tariau— Ir kas toksai tas vargšas 
Žoržas? 

— Vargšas vaikinas, kurį taip vadino. 

— O kodėl jį taip vadino? 

— Todėl, kad buvo vargšas vaikinas. 

— O kodėl jis buvo vargšas? 

— Juk sakau jums: todėl, kad pasikorė. 

— Bet kodėl gi jis pasikorė? 

— Todėl, kad buvo vargšas vaikinas. 

Pamačiau, kad nėra prasmės toliau klausinėti. 
Fantastiškasis gidas man ėmė rodytis tikroje šviesoje, 
tai yra kaip idiotas. 

Savo ruožtu sugriebiau jį už rankos ir pajutau šią 
drebant. 

Uždaviau jam dar kelis Eanna ir pastebėjau, 

kad kūno drebulys perėjo ir į jo balsą. 

"Tuomet supratau, kad jo nenoras leisti man ap- 
žiūrėti nakties metu sodą ir namą buvo ne kas kita 
kaip baimė. | 

Beliko išsiaiškinti niūrią jo drabužių, veido ir šuns 
spalvą; jau rengiausi paklausti, bet nesuspėjau: mano 
gidas, tarsi skubindamasis atsitolinti nuo nelemtojo 
medžio, vėl pasidavė į mišką. 

— Na, užbaikim! Eikite! — šūktelėjo man. 

Sįsyk jis nuėjo pirmas. | 

Vėl sulindome miškan; giria užėmė kokį arpana!, 
bet medžiai buvo tokie stori ir augo taip arti vienas 
kito, jog atrodė, ji tęsiasi visą mylią. 

O namas tiesiog idealiai atitiko žanrą: visa jame 
buvo sulūžę, suaižėję, apgriuvę; keturi ar penki laipte- 
liai vedė į priebutį, toliau iš šios nelyginant platfor- 
mos antri įviji laiptai kilo į kambarį, išeinantį į Rytų 
gatvę; tačiau šių laiptų pakopos buvo sutrūkinėjusios 
ir bent dvidešimtyje vietų turėjo prasišviesti. 

Buvau belipąs viršun, bet manasis gidas trečiąsyk 
„truktelėjo mane atgal. 

— E, pone,— tarė jis,— ką jūs darote? 

— Apžiūrinėju namą. 

— Saugokitės! Jis vos laikosi, tasai namas, ir kiek 
stipriau pūstelėjus vėjui, sugrius. 

Ir tikrai, ar kas nors per stipriai papūtė,— pa- 
vyzdžiui, šiaurys — ar nereikėjo nė pūsti, bet šian- 
dien dalis pastato sugriuvus. 

Nulipau žemyn ne tik per dvi sraigtinių laiptų 
pakopas, kuriomis jau buvau pasikėlęs, bet ir per ke- 
turis ar penkis priebučio laiptelius. 

Baigiau apžiūrą, teliko išeiti. Bet pro kur išeina- 
ma? 

Sakytum, manasis gidas atspėjo, ko noriu, ir pats 
labai tam prijautė, nes pasisukęs į mane paklausė: 

— Gana, tiesa? 

— Ar viską pamačiau? 

— "Tikrai viską. 

— Ką gi, tuomet eime. 

Jis atidarė slypinčias po skliautu, nedideles, tamso- 

je nematomas dureles, ir mudu atsidūrėme Rytų gat- 
vėje. | 

Mašinaliai nulydėjau savąjį žmogų iki jo rūsio: man 
buvo įdomu pamatyti Kaką sugrįžtant į savo olą. 

Mums nesant, rūsyje įsižiebė šviesa: prie durų de- 
gė žvakė. Laiptų apačioje laukė žmogus — toks pa- 
našus į tą, su kuriuo aš bendravau, jog pamanytum jį 
esant šešėliu: irgi buvo juodas nuo galvos iki kojų. 

Abu negrai susitikę paspaudė vienas kitam ranką, 
paskiau sušneko kalba, kuri iš pradžių man pasirodė 
nepažįstama, tačiau netrukus, atidžiau E at- 
. pažinau overnietišką tarmę. 

Aptikus pėdsakus, visa kita buvo nesunku | išsi- 
aiškinti. 

Paprasčiausiai turėjau reikalą su garbiosios angli- 
ninkų brolijos nariu; naktis ir ypač mano vaizduotė 
viską išdidino ir supoetino. 

Daviau savajam gidui tris frankus už vargą; šis 
nusiėmė skrybėlę, ir iš kūno spalvos ruoželio toje vie- 
toje, kur fetras nutrynė anglį, įsitikinau, jog mano 
spėta teisingai. 

Tad štai, jeigu praslinkus daugiau nei dvidešimčiai 
metų išsitraukiau šį nutikimą iš savo atminties gel- 
mių ir galbūt kiek keistokai jį čia patalpinau, tai tik 
todėl, jog norėjau supažindinti skaitytoją su vieta, į 
kurią mes jį perkelsime. 

Taigi prašome sekti paskui mus į šį apleistą Pra- 
garo gatvės sodą prie to nuošalaus apgriuvusio namo 
1827/-ųjų metų gegužės 21-ąją. 


XXXI + PADĖK SAU, IR DANGUS TAU 
PADĖS! 


Taigi pirmadienį, gegužės 21-osios vidurnaktį miš- 
ke, einant Pragaro gatve po kairei,— tačiau mes ma- 
nome, kad šiandien pro čia patekti nebegalima, nes 
kai paskutinį kartą keliavome pro šalį ir grįžtelėjome 
į įvykius, kurie dėjosi šiame aptvare, grotų grandinė 

mums pasirodė sukniedyta,— taigi pirmadienį, gegužės 
21-osios vidurnaktį miške, einant Pragaro gatve po kai- 
rei, einant Rytų gatve po dešinei, buvo susirinkę (įvesti 
anglininko — gido ir sargo, kurį pristatėme mūsų skai- 
tytojams ir kuris — tai ne kas kitas kaip mūsų bičiu- 
lis Tusenas Luvertiūras), kartojame, buvo susirinkę 
dvidešimt kaukėtų karbonarų, tai yra ypatingoji ventė. 

Kodėl ir kaip toji ventė pasirinko šią vietą savo 
sueigai? Mums nesunku tai paaiškinti. 

Pamename naktį, kurią Žakalis, apžergęs virvę, 
nusileido į Kalbantįjį šulinį ir atidengė karbonarų su- 
eigų katakombose paslaptį; pamename, kad po to Zaka- 
lis išvyko į Vieną ir sužlugdė sąmokslą, kuriuo siekta 
pagrobti Reichštato hercogą. 

Netikę agentai išsiplepėjo, kaip buvo išaiškintas 
sąmokslas, ir Žakalio apsilankymas katakombose nė 
vienam konspiratoriui nebebuvo paslaptis. 

Sis jo apsilankymas, nors ir išardė taip kruopščiai 
generolo Lebastaro de Premono suregztą planą, Pa- 
ryžiaus konspiratoriams nebuvo toks reikšmingas, 
kaip iš pirmo žvilgsnio galėjo pasirodyti. Kad ir dešimt 
prancūzų pulkų būtų buvę nuleista į katakombas, jie 
nebūtų įstengę nutverti nė vieno karbonaro — tokia 
gausybė kelių kelelių tamsiuose požemiuose vedė į ne- 
pasiekiamas priebėgas. Be to, penkiose ar šešiose vie- 
tose katakombos buvo atsakančiai užminuotos: pakaktų 
ant šitų minų dagties įskelti kibirkštį, ir išlėktų į orą 
visas kairysis krantas. 

"Teisybė, sunaikindamas Paryžių, sunaikintum ir 
save; bet ar ne šitaip žuvo Samsonas*? 

Vis dėlto, prieš griebiantis tokio baisaus kraštuti- 
numo, verčiau kuriam laikui apleisti katakombas, kad 
prispyrus būtinybei vėl galėtum tenai sugrįžti. Vietų 
sueigoms nestigo, ir Jeigu katakombos nebetiko kaip 
prieglobstis, jos dar galėjo pasitarnauti kaip kelias nu- 
kakti slapčiomis pas kurį nors iš brolių, pasiūliusių 
savo būstą. 

Taigi tokiomis aplinkybėmis vienas iš konspirato- 
rių, gyvenantis Pragaro gatvėje, kartą naktį pastebėjo, 
kad rūsys, pro kurį jis paprastai patekdavo į kata- 

kombas, rytų pusėje siekėsi su vienu iš apleistojo na- 
mo rūsių; tačiau rinktis rūsyje, nors ir apleisto namo, 
buvo pavojinga. | 

Tad iš rūsio prakirstas praėjimas, kuris baigėsi 
urvu, atsiveriančių į mišką. Žemės sutvirtintos atra- 
momis, kad neįgriūtų; požemio gale palikta pločio pra- 
eiti tik vienam žmogui ir nuspręsta iki naujo įsakymo 
rinktis šioje nuošalumoje; kiekvienas buvo pasiryžęs 
paleisti kulką į kaktą pirmam, kuris ateitų čia drums- 
ti ramybės. 

Beje, prašom nesistebėti visomis tomis požemi- 
nėmis peripetijomis, kurias mes taip smulkiai apra- 
šome, kadangi norime suteikti savo pasakojimui tikro- 
viškumo: kvartale, kur dedasi mūsų aprašomi įvykiai, 
tokiu būdu yra prakirsta per penkiasdešimt namų, ir 
mes galime išvardyti tiek pat rūsių, įrengtų kaip teat- 
ro pastoliai. Pavyzdžiui, pasiteiraukite šauniojo Sen 
Žako gatvės kavinės, — tos, kuri bemaž priešais Val de 
Grasą,, — savininko, pavardė Živernas; paprašykite, kad 
jums parodytų savo rūsį ir papasakotų į jo legendą: jis 
mielai sutiks ir papasakos, kad šis požemis kadaise 
siekėsi su Karmelitų sodu. 

“Bet kurių galų požemis į Karmelitų sodą,— pa- 
klausite jūs,— ir kur jis vedė?" 

Po šimts! Pas karmelites, kurios buvo įsikūrusios 
priešais, kur dabar Val de Grasas! Paklauskite Živerno. 

Tad nekaltinkite mūsų, kad išdėstome vilkduobes 
ir požemius ten, kur jų nėra. Visas kairysis krantas 
nuo Neslio bokšto, kurio požemis išeina į Seną, iki 
"Tomb Isuaro“, į kurį patenkama šalia Monružo, visas 
kairysis krantas — tai perdėm vilkduobės, nuo viršaus 
iki apačios; ir jeigu šiuo metu griaunami seni pastatai 
atskleidžia Paryžiaus paslaptis paviršiuje, galbūt ka- 
da nors kairiojo kranto gyventojai pabus išsigandę, 
kai paaiškės jo paslaptys po žeme. 

Bet grįžkime prie mūsų naktinės sueigos. 

Ją sudarė, kaip jau sakėme, dvidešimt karbonarų; 
mat, nors nuo 1824-ųjų metų a banko Nas patyrė 
vieną po kitos gausybę nesėkmių, faktiškai buvo likvi- 
duotas ir regimai nebeegzistavo, jo pagrindiniai nariai 

vėl susitiko ir pertvarkė judėjimą jeigu ne tuo pačiu 
pavadinimu, tai nors tais pačiais pagrindais. 

Sios sueigos tikslas buvo padėti pamatus tai ben- 
drijai, kuri po kurio laiko pasivadins draugija Padėk 
sau, ir dangus tau padės; jos steigėjai daugiausia buvo 
užsibrėžę įtakoti rinkimus ir kreipti bei veikti viešąją 
nuomonę. | 

Pasiūlyta įvairių būdų, kaip suformuoti komitetą, 
turėsiantį tvarkyti draugijos reikalus: sutarta jį suda- 
ryti, kas trys mėnesiai organizuojant rinkimus, kai tik 
draugijos narių skaičius pasieks šimtą; be to, sutarta, 
kad griežtai bus apsiribota ar veikiau apsitverta lega- 
liais metodais. | 

Vis dėlto nepakako rengti sueigas Paryžiuje ir sų- 
daryti komitetą rinkimams įtakoti, reikėjo taip pat 
instruktuoti departamentus ir padėti jiems pasiekti 
sostinės lygį. Todėl kalbėta, jog būtina įsteigti rinki- 
minius komitetus kiekvienoje apygardoje ir pagal gali- 
mybes kiekviename kantone bei palaikyti su šiais ko- 
mitetais nuolatinius ryšius, kad jie imtų veikti. 

Tokį tikslą turėjo ir ši naktinė sueiga, kurioje bu- 
vo nužymėtos pirmosios gairės grėsmingai draugijai 
Padėk sau, ir dangus tau padės, skirtai įtakoti netru- 
kus įvyksiančius rinkimus. 

Maždaug šioje svarstymų fazėje — o jau buvo apie 
pirma valanda nakties — po žmogaus kojomis sutreš- 
kėjo sausos šakelės, ir laukymės pakraštyje pasirodė 
juodas šešėlis. | 

Akies mirksniu kiekvieno konspiratoriaus ranka 
atsidūrė ant slepiamo prie krūtinės durklo. 

Sešėlis prisiartino: tai buvo Tusenas, apleistojo na- 
mo sargas, irgi karbonaras, čion įtaisytas ne tik sau- 
goti namą, bet ir šioje vietoje susirenkančiuosius. 

— Kas yra? — paklausė vienas iš vadų. 

— Brolis iš užsienio, — atsakė Tusenas.— Prašosi 
priimamas. 

— Ar tai tikrai brolis? 

— Parodė visus atpažinimo ženklus. 

— Iš kur jis? 

— Iš "Triesto. 

— Vienas ar kieno nors lydimas? 

— Vienas. 

Karbonarai, susibūrę į grupę, kurios nuošalyje li- 
ko Tusenas, ėmė tartis, paskiau prasiskyrė, ir vienas: 
balsas tarė: | 

— Atveskite brolį iš užsienio, tačiau laikydamasis 
įprasto atsargumo. | 

Tusenas nusilenkė ir išnyko. 

Po minutėlės vėl sutreškėjo sausos šakelės, ir tarp 
medžių vietoje vieno pasirodė du šešėliai. 

Karbonarai tylomis laukė. 

"Tusenas atvedė į jų eilės vidurį nepažįstamąjį bro- 
lį užsienietį, kurio akys buvo užrištos, paliko jį vieną 
17 pasišalino. 

Karbonarų linija suapvalėdama užsidarė ratu ap- 
link naująjį atvykėlį. 

Paskiau tas pats balsas, kuris kalbėjo anksčiau, 
kreipėsi į jį: 

— Kas jūs? Iš kur atvykstate? Ko norite? 

— Aš — generolas grafas Lebastaras de Premo- 
nas, — atsakė naujasis atvykėlis.— Atkakau čia iš Tries- 
to, kur sėdau laivan, kai nepavyko mano sumanymas 
Vienoje. Atvykstu į Paryžių gelbėti pono Sarančio, sa- 
vo bičiulio ir padėjėjo. | 

Tarp karbonarų kilo garsus murmesys. 

Paskiau vėl tas pats balsas paprastai tarė: 

— Nusiimkite raištį, generole, esate tarp brolių! 

Generolas grafas de Premonas nusiėmė raištį, ir 
nekliudomai pasimatė jo kilnus veidas. 

"Tuojau pat, tarytum koks draugiškas romėnų lik- 
toriaus ryšelis, į generolą išsitiesė visų susirinkusiųjų 
rankos; kiekvienas norėjo paliesti jo delną, panašiai, 
kaip keliant entuziastingą tostą, kiekvienas nori suūsi- 
daužti su jį pakėlusiuoju taurėmis. 

Galiausiai vėl stojo tyla; ore tvyrojęs virpulys nu- 
rimo. | 

— Broliai, — prašneko generolas, — žinote, kas aš. 
1812-aisiais Napoleono buvau pasiųstas į Indiją or- 
ganizuoti sukarintą karalystę, kuri pasitiktų mus ir 
rusus, kai per Kaspijos jūrą įsiveržtume į Nepalą. Aš 

suorganizavau tą karalystę — tai Lahoras. Napoleonui 
žlugus, maniau, kad žlugo ir šis planas... Vieną dieną 
atvyko Sarantis imperatoriaus vardu prisijungti prie 
manęs; bet dabar privalu buvo ne tęsti Napoleono I 
pradėtą darbą, o pasodinti į sostą Napoleoną II. Man 
tereikėjo laiko užmegzti ryšius su Europa; kai tik su- 
žinojau, kad jie užmegzti, išvykau; keliavau per Džidą? i 
„Suecą, Aleksandriją: pasiekiau Triestą, kur prisijun- 
giau prie mūsų brolių italų; paskiau patraukiau į Vie- 
ną... Žinote, kaip nepasisekė mūsų planas... Sugrįžęs į 
Triestą, slapsčiausi pas vieną mūsų brolių ir čia suži- 
nojau nuosprendį Sarančiui. Tuojau pat sėdau į Pran- 
cūzijon plaukiantį laivą, nesvarbu, kad ir kas man 
grėstų, prisiekęs dalintis su savo bičiuliu likimu — tai 
yra gyventi, jeigu jis gyvens, numirti, jeigu jis numirs: 
kaip to paties nusikaltimo bendrininkai privalome su- 
silaukti tokios pačios bausmės. 

Šiuos žodžius pasitiko gūdi tyla. 

Lebastaras de Premonas kalbėjo toliau: 

— Vienas mūsų brolių Italijoje įdavė man laišką 
broliui Prancūzijoje, ponui de Marandui: kredito raštą, 
o ne politinę rekomendaciją. Ponas de Marandas mane 
priėmė; prisistačiau jam, kas esu; pasisakiau, kokiu 
tikslu atvykau į Prancūziją, kam esu pasiryžęs, kad 
noriu susisiekti su pagrindiniais aukštosios ventės na- 
riais. Ponas de Marandas man pranešė, kad šiandien 
pat vyksta sueiga, nupasakojo jos vietą ir nurodė, kaip 
galiu patekti į šį sodą ir pasiekti jus. Pasinaudojau 
gautaisiais nurodymais. Nežinau, ar ponas de Maran- 
das yra tarp jūsų. Jeigu taip, tai aš jam dėkoju... 

Joks judesys neišdavė, kad Marandas yra tarp 
susirinkusiųjų. 

Kaip ir anksčiau, tvyrojo tokia pati tyla. 

Generolo de Premono gyslomis perbėgo lyg koks 
šiurpulys, tačiau jis kalbėjo toliau: 

— Zinau, broliai, kad mes nevienodų pažiūrų; 
žinau, kad tarp jūsų yra respublikonų ir orleanininkų; 
bet ir vieni, ir kiti kaip ir aš trokšta laisvės šaliai, 
šlovės Prancūzijai, garbės tautai — tiesa, broliai? 

Galvos linktelėjo, bet nė vienas balsas neatsiliepė. 

— Tad štai, — vėl prašneko generolas, — pažįstu 
Sarantį šešerius metus, per tą laiką nesiskyrėme nė 
minutei; atsakiau už jo drąsą, ištikimybę, padorumą; 
taigi, trumpai drūtai, atsakiau už jį kaip už save patį! 
Tad ateinu savo paties ir brolio, pasirengusio už paro- 
dytą atsidavimą sumokėti savo galva, vardu paprašyti; 
kad padėtumėt man padaryti tą, ką vienas pats ne- 
pajėgiu padaryti. Meldžiu jūsų paramos išgelbėti vieną 
iš mūsiškių nuo negarbingos mirties, bet kuria kaina 
išvaduoti Sarantį iš kalėjimo. Kaip priemonę šitai atlik- 
ti siūlau pirmiausia savo abi rankas, paskiau turtą — 
tokį didelį, jog jo užtektų metus mokėti algą Prancūzi- 
jos karaliaus armijai... Broliai, priimkite mano ran- 
kas, švaistykite mano milijonus ir sugrąžinkite man 
bičiulį! Jau minėjau, laukiu, ką atsakysite. 

"Tačiau karštą generolo kreipimąsi sutiko tyla. 

Kalbėtojas apsidairė aplink; dabar jau ne šiur- 
pulys perbėgo jo gyslomis, bet šaltas prakaitas sruvo 
kakta. 

— Na,— tarė jis,— kas gi yra? 

Neatsiliepė nė kvėpsnis. 

— Ar netyčia pasiūliau,— toliau kalbėjo genero- 
las,— ką nors netinkama, jums nepriimtina? Gal pri- 
skiriate mano prašymą vien asmeniškam suinteresuo- 
tumui ir manote, kad čia tik bičiulis, meldžiantis jūsų 
globos savo bičiuliui?.. Broliai, keliavau pas jūs penkis 
tūkstančius mylių; nepažįstu nė vieno iš jūsų, tik žinau, 
kad mes vienodai mylime gėrį, vienodai nekenčiame 
blogio. Taigi mes pažįstami, nors niekad nesame ma- 
tę vienas kito, ir kalbu su jumis pirmą sykį. Tad štai, 
amžinojo teisingumo vardan prašau jūsų išgelbėti nuo 
neteisingo ir žeminančio nuosprendžio, nuo baisios mir- 
ties vieną didžiausių teisuolių, kokius kada nors pažino- 
jau! Tad tarkite man žodį, broliai, arba palaikysiu jū- 
sų tylą atsisakymu, o jūsų atsisakymą — užtvirtinimu 
neteisingiausio nuosprendžio, koks kada nors buvo pa- 
skelbtas žmogaus lūpų! 

Sitaip formaliai priremtiems pasiaiškinti sąmoks- 
lininkams neliko nieko kita, kaip atsakyti. 

Tad tasai, kuris kalbėjo pirmiau, pakėlė ranką, 

parodydamas, kad kalbės vėl, ir tarė: 

— Broliai, kiekvienas bet kurio mūsų brolio pra- 
šymas — šventas ir pagal mūsų įstatus privalo būti 
apsvarstytas — patenkintas ar atmestas balsų daugu- 
ma. Mes apsvarstysime. 

Generolui buvo žinomi šie niūrūs formalumai, tad 
nusilenkė, o supusi jį grupė atsiskyrė, paėjėjo į šalį ir 
kiek toliau vėl susitelkė krūvon. 

Po penkių minučių jau visų vardu kalbėjęs suei- 
gos dalyvis prisiartino kelis žingsnius prie generolo ir 
prašneko į jį lyg A žiuri pirmininkas, skel- 
biantis nuosprendį: 

— Generole, perteikiu ne vien savo mintis; kalbu 
daugumos čia dalyvaujančių vardu, ir štai kas man 
pavesta atsakyti: Cezaris yra pasakęs, kad ant Ceza- 
rio Žmonos neturi kristi nė įtarimo šešėlis“. Laisvė — 
tai matrona, kuri turi likti tyra ir nesuteršta kaip 
Cezario žmona! Taigi, broli — ir su didžiausiu gai- 
lesčiu privalau jums taip atsakyti, — nesant aki- 
vaizdžių, nenuginčijamų, svarių, ryškių pono Sarančio 
nekaltumo įrodymų, daugumos nuomone mes neturi- 
me prisidėti prie pastangų gelbėti tą, kurį įstatymas 
teisingai pasmerkė; sakau teisingai, supraskite mane 
generole, pakolei nebus įrodyta priešingai... Patikėki- 
te, kad mūsų karščiausi linkėjimai lydėjo poną Sa- 
rantį viso šio nemalonaus proceso metu; patikėkite, 
kad mes suvirpėjome, kai turėjo būti paskelbtas nuo- 
sprendis; patikėkite, kad mums širdis sruvo krauju, 
kai jį išgirdome... O dabar, generole, įrodykite mums 
pono Sarančio nekaltumą, ir turėsite ne dvi, ne dešimt 
rankų, o šimtą tūkstančių, talkinančių jūsiškėms! 

Paskiau, žengęs dar žingsnį Lebastaro de Premo- 
no linkui, kalbėtojas pridūrė: 

— Generole, ar atgabenote mums pono Sarančio 
nekaltumo įrodymą? 

— Deja! — nuleido galvą generolas.— Neturiu ki- 
to įrodymo, kaip tik savo paties įsitikinimą! 

— Tokiu atveju, — atsakė karbonarų vadas, — nu- 
tarimas lieka galioti visu savo griežtumu. 

Ir nusilenkęs Lebastarui de Premonui, jis prisi- 

jungė prie kitų sąmokslininkų, besirengiančių išsiskirs- 
tyti. 

Bet pakėlęs galvą ir ištiesęs rankas, generolas pas- 
kutinį sykį pamėgino juos perkalbėti: 

— Broliai, — tarė — tai.daugumos atsakymas, ir 
aš jam paklūstuų; bet leiskit dabar man kreiptis į kiek- 
vieną asmeniškai. Broliai, ar yra tarp jūsų nors vie- 
nas, širdimi tikįs kaip aš Sarančio nekaltumu? Tegul 
tokia širdis, manosios bičiulė, bus taip pat josios są- 
jungininkė, ir aš pamėginsiu padaryti tai, ko su džiaugs- 
mu būčiau ėmęsis padedant jums visiems. 

Karbonarų kalbėtojas atsigręžė į savo draugus: 

— Broliai — tarė — jeigu kuris nors iš jūsų tiki 
Sarančio nekaltumu, jam leidžiama prisijungti prie ge- 
nerolo ir patirti su juo visus sėkmės ar nesėkmės pa- 
vojus. 

Vienas atsiskyrė nuo grupės, priėjęs padėjo kai- 
riąją ranką ant grafo de Premono peties, o dešiniąja 
nusiplėšė kaukę: 

— Aš! — tarė. 

— Salvatorius! — aiktelėjo devyniolika kitų. 

Iš tikrųjų, tai buvo Salvatorius — tikėdamas Sa--. 
rančio nekaltumu, jis priėjo ir pasiūlė savo pagalbą 
generolui. 

Kiti Eaibinakai paeiliui įnėrė vedančion prie po- 
žemio angos alėjon ir išnyko tamsoje. 

Salvatorius liko vienas su grafu de Premonu. 


XXXII + KĄ GALIMA IR KO NEGALIMA 
NUVEIKTI SU PINIGAIS 


Atsirėmęs į medžio kamieną, Salvatorius minutėlę 
žvelgė į Lebastarą de Premoną. 

Paties Sarančio veidas, kai klausėsi skelbiamą jam 
mirties nuosprendį, buvo ne toks prislėgtas ir išblyškęs, 
kaip dabar generolo, išgirdusio tą žiaurią nutartį iš 
lūpų draugų, pas kuriuos rizikuodamas gyvybe atėjo 
prašyti, kad padėtų išgelbėti jo bičiulį. 

Salvatorius prisiartino prie jo. 

Generolas ištiesė jam ranką: 

— Pone,— tarė, — pažįstu jus tik iš vardo, kurį 
jūsų bičiuliai ištarė garsiai, ir man jisai skamba kaip 
laiminga pranašystė. Juk jūsų vardas reiškia gelbėtoją. 

— Taip, tai tikrai lemtingas vardas, pone, — nusi- 
juokė Salvatorius. 

— Jūs pažįstate Sarantį? 

— Ne, pone, bet esu artimas, o ypač ištikimas ir 
dėkingas jo sūnaus bičiulis. Tuo noriu jums pasakyti, 
generole, kad prisiimu pusę jūsų sielvarto ir kad galite 
„pono Sarančio labui naudotis manimi — kūnu ir siela. 

— Vadinasi, jūs kitokios. nuomonės nei mūsų bro- 
liai? — gyvai paklausė generolas, kuriam šie geri Žo- 
džiai vėl iškart suteikė jėgų. 

— Paklausykite, generole, masių elgsena bemaž 
"visada yra teisinga, kadangi ją lemia instinktai, bet 
dažnai ir akla, griežta bei nepalenkiama. Kiekvienas 
iš tų Žmonių, patvirtinusių nuosprendį Sarančiui, pa- 
klaustas atskirai, būtų išsakęs kitokią nuomonę, tai 
yra tokią pat kaip aš. Ne, savo sąžinės gilumoje aš 
“netikiu, kad Sarantis kaltas. Kas trisdešimtį metų ri- 
zikuoja savo galva kruvinų mūšių laukuose, žūtbūti- 
nėse partijų kovose, tas negali padaryti niekšingo nu- 
sikalūimo, tas negali būti niekingas vagis, vulgarus 
žmogžudys; taigi aš moraliniu požiūriu tvirtinu, kad 
ponas Sarantis yra nekaltas. 

Generolas paspaudė Salvatoriui ranką. 

— Dėkui, pone,— tarė,— kad šitaip kalbate. 

— Bet,— vėl prašneko Salvatorius,— pasiūlyda- 
mas jums savo paramą, taip pat pasakiau, kad galite 
naudotis manimi. 

— Ką norite tuo.pasakyti? Trokštu išgirsti. 

— Noriu pasakyti, pone, kad dabar nepakanka 
teigti mūsų bičiulio nekaltumą, reikia jį įrodyti, ir įro- 
dyti neginčijamai. Karuose, kuriuose grumiasi sąmoks- 
lininkai su valdžia, taipgi valdžia su sąmokslininkais, 
visi ginklai geri, ir tuos, kuriais dažnai dvejetas są- 
žiningų žmonių atsisako naudotis dvikovoje, godžiai 
nusitveria partijos. 


286 


— Paaiškinkite. 

— Valdžia nori pono Sarančio mirties, ir mirties 
negarbingos, kadangi ši negarbė pereis ir kitiems jo 
priešininkams: tuomet bus galima sakyti, kad visi 
sąmokslininkai yra ar turi būti niekšai, nes pasirinko 
savo vadu vagį ir žŽmogžudį. 

— O! — tarė generolas.— Tad štai kodėl kara- 
liškasis prokuroras atmetė politinį kaltinimą. 

— Ir štai kodėl ponas Sarantis taip atkakliai 
spyrėsi prie jo sugrįžti. 

— Tad? 

— Tad valdžia nenusileis, nebent įrodymai bus 
aiškūs, apčiuopiami, akivaizdūs. Nepakaks vien pasa- 
kyti j j- “Ponas Sarantis nepadarė to nusikaltimo, ku- 
ris jam primetamas“", bet reikės nurodyti: “Stai kas 
padarė nusikaltimą, kuris primetamas ponui Sa- 
rančiui". 

— Ir, pone,— sušuko generolas, — jūs turite tokių 
įrodymų? Ar galite iškelti viešumon tikrąjį nusikaltėlį? 

— Aš neturiu tokių įrodymų, nežinau nusikal- 
tėlio— atsakė Salvatorius,— bet... 

— Bet?.. 

— Galbūt aptikau jo pėdsakus. 

— Tad kalbėkite! Kalbėkite! Būsite tikrai vertas 
savo vardo, pone! 

— Na gerai, — tarė Salvatorius, prisilenkdamas 
prie generolo,— paklausykite to, pone, ko dar niekam 
nesakiau ir tik dabar atskleidžiu jums. 

— O, sakykit, sakykit! — sukuždėjo generolas, 
savo ruožtu prisilenkdamas prie Salvatoriaus. 

— "Tuose namuose, į kuriuos ponas Sarantis įėjo 
kaip auklėtojas ir kurie priklausė ponui Žerarui, tuose 
namuose, iš kurių jis pabėgo 1820-ųjų metų rugpjūčio 
19-ąją ar 20-ąją,— mat visa esmė gali slypėti tikslioje 
šio pabėgimo datoje,— žodžiu, .Viri parke aš aptikau 
įrodymą, kad bent vienas iš vaikų buvo nužudytas. 

— O! — tarė Premonas,— manote, kad šis įrody- 
mas neatsisuks kaltinimu prieš mūsų bičiulį? 

— Pone, kai sieki tiesos, o mes juk siekiame tie- 
sos, ar ne? — nes jeigu ponas Sarantis būtų kaltas, 


287 


mes jį paliktume likimo valiai, kaip jį paliko kiti,— 
kai sieki tiesos, reikia stvertis bet kokio įrodymo, nors 
toks įrodymas iš pirmo žvilgsnio atrodytų nepalankus 
tam, kurio nekaltumą norima priversti Žmones pri- 
pažinti. Tiesa šviečia pati savaime; prisigaukime iki 
tiesos, ir visa išaiškės. 

— Galbūt... Betgi kaip jūs užtikote tą įrodymą? 

— Kartą naktį visiškai kitais reikalais, nei da- 
bar mums rūpi, klaidžiojau su savo šunimi po Viri 
parką ir tankmėje po ąžuolu, duobėje, kurią mano šuo 
su įniršiu išrausė, SPA stačiomis palaidoto vaiko 
griaučius. 

— Ir jūs manote, kad jie — vieno iš tų dviejų 
dingusių vaikų? 

— Daugiau negu tikėtina. 

— O kitas vaikas? Juk buvo berniukas ir mer- 


— Kitą vaiką, man regis, irgi suradau. 

— Taip pat šuns dėka? 

— Taip. 

— Mirusį ar tebegyvenantį? 

— Tebegyvenančią, nes tai mergytė. 

— Na ir?.. 

— Na, iš tų dviejų įvykių spėju, kad jeigu galėčiau 
laisvai veikti, galbūt galop sužinočiau apie visą nusi- 
kaltimą, o jį žinodamas, tikrai prisikasčiau iki nusi- 
kaltėlio. 

— Betgi tikrai, jeigu jūs atradote mergytę gyve- 
nančią! — sušuko generolas. 

— Taip, gyvenančią. 

— Kai įvyko nusikaltimas, jai jau turėjo būti šeše- 
ri ar septyneri metukai. 

— "Taip, šešeri. 

— Tad ji galėtų prisiminti... 

— Ji prisimena. 

—-Na tai)?.. 

— Tik ji prisimena pernelyg gerai. 

— Nesuprantu. 

— Kai vargšė mergytė verčiama atsigręžti į šią 
baisią katastrofą, josios sąmonė susidrumsčia: ištinka 

tokia nervinė krizė, per kurią ji gali pamesti protą. 
Kaip manote, kokį svorį turės vaiko parodymai, jeigu 
ją apkaltins beprotyste ir nuo vieno vienintelio žodžio 
iš tikrųjų padarys beprote? O, aš viską gerai pasvėriau, 
nemanykit! 

— Ką gi, tad vietoje gyvosios, pakalbėkime apie 
mirusįjį. Jeigu gyvoji tyli, tai galbūt lavonas prašneks? 

— Taip, jeigu galėčiau laisvai veikti. 

— Kas jums neleidžia? Nueikite pas. karališkąjį 
prokurorą ir viską jam atskleiskite — tuo įpareigosite 
teisėtvarkos organus aptikti tą šviesą, kurios šaukia- 
tės, 1r.. 

— Taip, ir policija per naktį panaikins S EdsKikis: 
kurių rytojaus dieną atvyks ieškoti teisėtvarkos pa- 
reigūnai. Argi jums nesakiau, kad policija itin suinte- 
resuota pašalinti šiuos įrodymus ir nugramzdinti poną 
Sarantį toje purvinoje vagystės ir žmogžudystės byloje? 

— Tuomet pats imkitės to reikalo. Mudu imkimės. 
Sakote, kad prisikastumėt iki tiesos, jeigu galėtumėt 
laisvai veikti; kas jums to neleidžia? Sakykit. 

— O, visai kitas reikalas, nemažiau rimtas, ne-. 
mažiau, gėdingas nei pono Sarančio. 

— Tegul! Tačiau veikime. 

— Veikime! Nieko kito ir nenoriu, bet pirma... 

— Ką? 

— Raskime būdą laisvai išnaršyti namą ir parką, 
kur buvo padarytas nusikaltimas ar tikriau padaryti 
nusikaltimai. 

— Ar tokį būdą įmanoma surasti? 

— Taip. 

— Kokia kaina? 

— Pinigų kaina. 

— Jau jums sakiau — esu be galo turtingas. 

— Taip, generole, tačiau to nepakanka. 

— Ko reikia dar? 

— Siek tiek drąsos ir daug atkaklumo. 

— Juk sakiau, kad šiam tikslui siūlau savo turtą — 
ne tik turtą, bet ir savo rankas, netgi gyvybę. 

— Ką gi, tuomet, generole, man regis, pradedame 
susišnekėti. 

Paskiau, apsidairęs aplink ir pastebėjęs, kad mėnu- 
lio spinduliai visu skaistumu krinta ant sikomoro, į 
kurio kamieną jis rėmėsi, ir ryškiai juodu su generolu 
apšviečia, tarė: 

— Eime į medžių šešėlį, generole, nes dabar kal- 
bėsimės apie dalykus, kur mudu rizikuosime netekti 
gyvybės ne tik ant ešafoto, bet ir kur nors iš pasalų, iš 
už kampo. Šįsyk turėsime reikalą ir su policija, kaip 
konspiratoriai, ir su niekšais, kaip kilmingi žmonės. 

Ir tikrai, Salvatorius natraukė Lebastarą de Pre- 
moną ten, kur miško šešėliai buvo tamsiausi. 

Generolas paliko jaunikaičiui rūpestį tiriamai ap- 
sidairyti aplink, taip pat palaukė, kol šis įsiklausys į 
menkiausius jo ausis pasiekiančius garsus, paskiau, 
matydamas jį beveik nusiraminusį, paragino: 

— Kalbėkite. | 

— Tad štai, generole,— vėl pradėjo Salvatorius,— 
pirmiausia mums reiktų pasiaarya visiškais Viri rūmų 
ir parko šeimininkais. 

— Nėra nieko lengviau. 

— Kaipgi? 

— Be abejo: tereikia juos nupirkti. 

— Visa bėda, generole, kad jie neparduodami. 

— Cha! Ar esama ko nors neparduodamo? 

— Deja, taip, generole: kaip tik šis namas ir par- 
kas! | 

— Kodėl? 

— Todėl, kad jie yra priedanga, prieglobstis, slap- 
tavietė nusikaltimui, bemaž tokiam pat pasibaisėti- 
nam kaip šis, kurio įrodymo ieškome. 

— Vadinasi, šis namas gyvenamas? 

— Labai galingo žmogaus. 

— Savo politine padėtimi? 

— Ne, ryšiais su dvasininkija, o tai ne mažiau so- 
lidu! 

— Ir kaip jūs vadinate šį žmogų? 

— Grafas Loredanas de Valženezas. 

— Palaukite,— tarė generolas, ranka paremdamas 
smakrą,— man ta pavardė pažįstama... 

— Iš tiesų, galimas dalykas, nes toji pavardė — 

viena iš žinomiausių tarp prancūzų aristokratų. 

— Bet jeigu atmintis manęs neapgauna,— tarė 
generolas, stengdamasis prišaukti prisiminimus, — mar- 
kizas de Valženezas, kurį pažinojau, buvo didžiai gar- 
bingas žmogus. 

— O taip! — sušuko Salvatorius— Markizas — 
kilniausias ir padoriausias žmogus, kokį tik esu pa- 
žinojęs! 

— A! — tarė generolas.— Jūs irgi jį pažinojote, 
pone? 

— Taip, — paprastai atsakė Salvatorius,— tačiau 
ne apie jį kalbama. 

— Taigi, apie grafą... Ak! Apie šį nepasakyčiau 
taip kaip apie jo brolį. 

Salvatorius tylėjo, tartum nenorėdamas piršti sa- 
vo nuomonės apie grafą de Valženezą. 

Generolas toliau klausinėjo: 

— Kas nutiko markizui? 

— Numirė,— atsakė Salvatorius, liūdnai nuleis- 
damas akis. 

— Numirė? 

— Taip, generole... staiga.:. nuo žaibiško apoplek- 
sijos priepuolio. 

— Bet jis turėjo sūnų... nesantuokinį sūnų, man 
regis? 

— "Tikrai taip. 

— Kas nutiko šiam sūnui? 

— Mirė, vienerius metus: po savo tėvo. 

— Mirė!.. Pažinojau jį dar vaiką, bet ne vyresnį, — 
tarė generolas, nuleisdamas ranką prie žolės.— Tai 
buvo vaikas, protingas ne pagal savo amžių ir nepa- 
prastai tvirtas... Mirė!.. Kaip? 

— Paleido kulką sau į kaktą, — trumpai atsakė 
Salvatorius. 

— Be abejo, dėl kokio didelio sielvarto? 

— Taip, tikriausiai. 

— Vadinasi, tai markizo brolis nupirko Viri rūmus 
ir parką? 

— To brolio sūnus, grafas Loredanas; tik nenupir- 
ko, bet išsinuomavo. 

— Linkiu, kad jis nebūtų panašus į savo tėvą. 

— Palyginti su sūnumi, tėvas — tai garbingumo 
ir padorumo genijus. 

— Ne.itin palankiai atsiliepiate apie sūnų, bran- 
gusis pone... Dar viena garsi šeima nueina,— melan- 
choliškai tarė generolas,— ir pavirs dulkėmis arba, 
kas dar blogiau, gėda! 

Jis minutėlei nutilo. 

— Ir ką ponas Loredanas de Valženezas veikia su 
šituo namu, į kurį taip įsitvėręs laikosi? — pagaliau 
vėl paklausė. 

.— Argi jums nesakiau, kad namas padeda slėpti 
nusikaltimą? 

— Na, štai kaip tik todėl jūsų klausiu, ką ponas 
de Valženezas veikia su šituo namu. 

— Padarė iš jo kalėjimą vaikeliui, kurį pagrobė. 

— Vaikeliui? 

— Taip, šešiolikametei merginai. 

— Sešiolikametei merginai!.. — sumurmėjo gene- 
rolas.— Mano dukters amžiaus. | 

Paskiau staiga paklausė: 

— Bet jeigu jūs žinote apie šį nusikaltimą, pone, 
ar veikiau apie nusikaltėlį, kodėl neišduodate jo tei- 
'singumo organams? 

— Todėl, kad tokiu blogu metu, kokiu nūnai gyve- 
name, generole, esama ne tik nusikaltimų, į kuriuos 
teisingumo organai užmerkia akis, bet ir nusikaltėlių, 
kuriuos jie globoja. 

— O! — nusistebėjo generolas.— Ir visa Prancū- 
zija nesukyla, nepasipriešina tokiai tvarkai? 

Salvatorius nusišypsojo: 

— Prancūzija laukia progos, generole. 

— Man regis, ją galima susikurti? 

— Savo tikslais mudu nė kiek nesiskiriame. 

— Grįžkime prie skubesniojo, kadangi Prancūzija 
nesukils vien tam, kad išgelbėtų poną Sarantį, tad aš 
turiu jį išgelbėti... Nagi, jeigu namas neparduodamas, 
kaip tikitės pasidaryti jo šeimininku? 

— Pirmiausia, generole, leiskite jums nušviesti esa- 
mą padėtį. 

— Aš klausau. 

— Vienas iš mano bičiulių štai jau devyneri metai 
kaip priglaudė pasimetusią mergytę; jis ją užaugino, 
išmokslino; vaikutis tapo žavinga šešiolikine mergina. 
Jis rengėsi ją vesti, bet mergina buvo brutaliai pa- 
grobta iš pensiono Versalyje, kur gyveno, ir prapuolė — 
niekas nežinojo, kur ją paslėpė. Aš jums pasakojau, 
kaip tirdamas nežinomą nusikaltimą, atsitiktinai, pa- 
dedamas savo šuns, aptikau vaiko lavoną. Klūpoda- 
mas prie duobės, išsigandęs pirštais liesdamas aukos 
plaukus, išgirdau žingsnius ir išvydau prisiartinant 
lyg kokį šešėlį su baltu apdaru. Pasukau šio šešėlio 
link ir mėnesienoje atpažinau savo bičiulio sužadėtinę — 
tą, kuri buvo pagrobta ir nežinia kur paslėpta. Mečiau 
tyręs vieną nusikaltimą ir ėmiau aiškintis kitą. Prisi- 
stačiau mažytei ir paklausiau jos, kodėl tyli ir nesi- 
stengia pabėgti, tuo pritardama savo nelaisvei. Tuo- 
met ji man papasakojo, kad grasinusi savo pagrobėjui 
rašysianti, šauksianti pagalbos, bėgsianti, bet šis ga- 
vo orderį areštuoti Žiusteną... 

— Kas tasai Žiustenas? — gyvai paklausė genero- 
las — matėsi, kad Salvatoriaus pasakojimas jį sudo- 
mino. 

— Ziustenas — mano bičiulis, merginos sužadėtinis. 

— Kaip sugebėta gauti orderį jo areštui? 

— Vaikino gerą poelgį priskyrė nusikaltimui, ge- 
nerole. Apkaltino jį pagrobus tą pamestinukę, kurią 
priglaudė; nuoširdumą, kuriuo ją gaubė, pavadino slėpi- 
mu; turėjusią įvykti santuoką — prievartavimu. Spėta, 
kad mergina priklausė turtingai šeimai; o Baudžiama- 
sis kodeksas žmogui, kuriam įrodyta, jog slėpė nepil- 
nametę, numato nuo trejų iki penkerių metų katorgos, 
priklausomai nuo sunkinančių aplinkybių; ir jūs su- 
prantate, generole, kad aplinkybės būtų suregztos itin 
sunkinančios; taigi mano vargšas bičiulis būtų nuteis- 
tas penkeriems metams katorgos už nusikaltimą, ku- 
rio jis nepadarė. 

— Negali būti! Negali būti! — sušuko generolas. 

— Argi ponas Sarantis nenuteistas myriop kaip 
vagis ir žmogžudys? — šaltai atrėmė Salvatorius. 

Generolas nulenkė galvą. 

— Negandų metas! — sumurmėjo jis.— "Niekšybių 
metas! 

— Tad teko laukti; mat šiuo metu nesiryžtu ieškoti 
pono Sarančio nekaltumo įrodymų tik todėl, jog jeigu 
aš į tuos rūmus ir į tą parką atvesiu teisingumo pa- 
reigūnus, grasintojas pamanys, kad mėginama išplėšti 
iš jo grobį ir nesvarstydamas atsikeršys Ziustenui. 

— Bet juk galima patekti į tą parką? 

— Be abejo, kadangi aš tą padariau. 

— Jeigu jūs ten patekote, tai ir kitas taip pat gali 
ten patekti? 

— Žiustenas kartkartėmis ten aplanko savo su- 
žadėtinę. ' 

— Ir abu lieka skaistūs? 

— Abu tiki Dievą ir nesugeba turėti blogų minčių. 

— Galbūt; bet kodėl tuomet Žiustenas savo ruožtu 
nepagrobia merginos? 

— Ir kur ją nusives? 

— Už Prancūzijos ribų. 

Salvatorius nusišypsojo. 

— Manote, kad Ziustenas turtingas kaip Valžene- 
zas, generole, bet Ziustenas — tik vargšas pradinukų 
mokytojas, šiaip vos ne vos uždirbantis penkis frankus 
per dieną ir dar iš to maitinantis savo motiną ir se- 
serį. 

— Argi jis neturi bičiulių? 

— "Taip, turi du bičiulius, kūrie atiduotų už jį 
savo gyvybę. 

— Kas jie? 

— Ponas Miuleris ir aš. 

— Na ir?.. 

— Na ir ponas Miuleris — tai senas muzikos mo- 
kytojas, o aš — paprastas komisionierius. 

— Bet kaip ventės vadas, ar neturite savo žinioje 
žymių sumų? 

— Turiu po ranka daugiau nei milijoną. 

— "Tuomet... 

— Tas milijonas nepriklauso man, generole, ir nors 
matyčiau mirštant badu man užvis mylimiausią būty- 

bę, jai išgelbėti neišleisčiau iš to milijono nė denjė! 

Generolas ištiesė Salvatoriui ranką: 

— Jūs teisus, — tarė. 

Paskiau pridūrė: 

— Duodu jūsų bičiulio nuožiūrai šimtą tūkstan- 
čių frankų; tiek užteks? 

— Tai dvigubai daugiau nei reikia, generole, bet... 

— Bet ką? 

— Mane suturi paskutinis skrupulas: kada nors, 
be abejo, paaiškės, kas merginos tėvai. 

— Na ir?.. 

— Jeigu jos tėvai kilmingi, turtingi, galingi, ar jie 
neims Žiustenui prikaišioti? 

— Žmogui, kuris priglobė jų paliktą dukterį! Ku- 
ris ją užaugino kaip tikrą seserį, išgelbėjo nuo ne-. 
šlovės!.. Na jau! 

— Taip pat jūs, generole, jeigu būtumėte tėvas; jei- 
gu jums išvykus vaikui būtų grėsę tokie patys pavojai, 
kurie gresia Žiusteno sužadėtinei, ar atleistumėte žmo- 
gui, kuris kažkur toli būtų tvarkęs jūsų dukters likimą? 

— Ne tik atverčiau jam glėbį, kaip savo dukters 
vyrui, bet dar palaiminčiau, kaip jos išgelbėtoją. 

— "Tuomet, generole, viskas gerai; ir jeigu turėjau 
paskutinę abejonę, jūsų patikintas jos atsikračiau... Po 
savaitės Žiustenas ir jo sužadėtinė atsidurs už Pran- 
cūzijos ribų, ir mes galėsime visai laisvai aplankyti 
Viri parką ir rūmus. 

Lebastaras de Premonas paėjėjo kelis žingsnius iš 
miško į mėnesieną. 

Salvatorius nusekė paskui jį. 

Atsidūręs, kaip jam atrodė, tinkamoje vietoje, ge- 
nerolas išsitraukė iš kišenės užrašų knygelę, pieštuku 
parašė viename puslapyje kelis žodžius, išplėšė jį ir 
ištiesė Salvatoriui: 

— Paimkite, pone,— tarė. 

— Kas čia? 

— Tai, ką jums siūliau: čekis gauti šimtui tūks- 
tančių frankų pas poną de Marandą. 

— Sakiau jums, kad pakaks penkiasdešimties tūks- 
tančių frankų, generole, ir tai dar per daug. 

— Atsiskaitysite man už likutį, pone; nevalia, kad 
tokiame svarbiame reikale būtume sutrukdyti maž- 
možio. 

Salvatorius nusilenkė. 

Generolas minutėlę žvelgė į jį, paskiau ištiesė 
delną: 

— Jūsų ranką, pone! 

Salvatorius sugriebė grafo de Premono delną ir 
karštai jį paspaudė. 

— Pažįstu jus vos valandą, pone Salvatoriau,— 
tarė generolas su šiokiu tokiu jauduliu balse — nežinau, 
kas jūs; bet esu matęs, daug stebėjęs, daug išgyvenęs; 
esu išstudijavęs visokio tipažo ir visokių spalvų veidus 
ir tariuosi pažįstąs žmones; tad štai, pone Salvatoriau, 
aš jums sakau,— ir tai tik menkai perteikiu, ką galvo- 
ju,— esate man vienas iš simpatiškiausių žmonių, ku- 
riuos kada nors sutikau. 

Ir iš tikrųjų, regis, tą mes jau sakėme, toksai 
būdavo įspūdis, kurį sukeldavo šis dailus ir doras jau- 
nikaitis visiems, kas prie jo prisiartindavo. Iš pirmo 
žvilgsnio pajusdavai nenugalimą jo trauką bei kerus: 
tiesiog spinduliavo kažkokiais apžavais, ir sąžinė, rink- 
damasi žmogišką pavidalą, nerastų švelnesnio ir išraiš- 
kingesnio. | 

Dvejetas naujųjų bičiulių antrusyk paspaudė vie- 
nas kitam ranką ir įnėrę į sikomorų alėją pasiekė 
rūsį, pro kurį prieš valandą išsiskirstė kiti devyniolika 
sąmokslininkų. 


XXXIII + KOMISIONIERIAUS RYTAS 


Porytojaus dieną, septintą valandą ryto, Salvato- 
rius pasibeldė į Petriuso buto duris. 

Jaunasis tapytojas dar miegojo, liūliuojamas tų 
saldžių sapnų, kurie sklando apie įsimylėjėlio galvą. Jis 
iššoko iš lovos, atidarė duris ir pasitiko Salvatorių 
plačiai atvertu glėbiu, tačiau dar pusiau užmerktomis 

is. 

— Kas nauja? — paklausė Petriūsas nusišypsoda- 
mas.— Atnešate kokių žinių ar ateinate padaryti man 
dar vieną paslaugą? 

— Atvirkščiai, brangusis Petriusai,— atsakė Sal- 
vatorius,— ateinu jūsų jos paprašyti. 

— Kalbėkite, bičiulį — tarė Petriusas, ištiesda- 
mas jam ranką, — bet noriu, kad paslauga būtų didelė. 
Juk žinote, kad tik ir ieškau progos mestis dėl jūsų į 
ugnį. 

— Niekad tuo neabejojau, Petriusai... Štai koks 
dalykas. Aš turėjau pasą, bet beveik prieš mėnesį ati- 
daviau jį Dominykui, kuris išvyko į Italiją ir bijojo, 
kad keliaujantį tikrąja pavarde jo nesuimtų. Siandien 
su reikalu, apie kurį jums pasakysiu vėliau, Žiustenas 
irgi išvyksta... 

— Išvyksta? 

— Šiąnakt ar ateinančią naktį. 

— Tikiuosi, jam nenutiko nieko bloga? — paklausė 
Petriusas. 

— Ne, priešingai! Tiktai jis turi išvykti niekam 
nežinant, todėl kaip ir Dominykas privalo vykti sveti- 
ma pavarde. Tarp judviejų vos dvejų metų skirtumas; 
visi asmens požymiai panašūs... Ar turite pasą, kurį 
galėtumėte duoti Žiustenui? 

— Man labai gaila, brangusis Salvatoriau,— at- 
sakė Petriusas,— bet žinote, dėl kokio mielo reikalo aš 
daugiau nei pusmetį užsibūnu Paryžiuje; turiu tik sa- 
vo senąjį pasą į Romą, kuris jau metai kaip nebegalioja. 

— Velnias! — keiktelėjo Salvatorius.— Kaip ap- 
maudu! Žiustenas negali paprašyti paso policijoje; tai 
atkreiptų į jį dėmesį... Drožiu pas Žaną Roberą; bet jis 
visa galva už Ziusteną aukštesnis! 

— Palūkėkite... 

— Puiku! Jau man ramiau. 

— Ar Žiustenui būtina patekti į kokią konkrečią 
šalį? . 

— Anaiptol, svarbu tik išvykti iš Prancūzijos. 

— Tuomet žinau, kaip jam padėti. 

— Kaip? 

— Duosiu jums Liudoviko pasą. 

— Liudoviko pasą! Iš kur jūs jį turite? 

— Tai labai paprasta: Liudovikas keliavo po Olan- 
diją, tik užvakar sugrįžo; buvau paskolinęs jam laga- 
minėlį, ir jis paliko jo kišenėlėje savo pasą. 

— Puiku! Bet jeigu Liudovikui kartais prireiktų 
paso grįžti Olandijon? 

— Mažai tikėtina; tačiau tokiu atveju jis pasa- 
kytų, kad jį pametė ir paprašytų kito. ' 

— Tai gerai. 

Petriusas nuėjo prie skrynelės ir ištraukė iš jos 
dokumentą. 

— Stai pasas, — tarė, — ir laimingos kelionės bičiu- 
liui Ziustenui! 

— Dėkui už jį. 

Paspaudę vienas kitam ranką, jaunikaičiai išsi- 
skyrė. 

Išėjęs iš Vakarų gatvės, Salvatorius leidosi Obser- 
vatorijos alėja, įsuko į Pragaro gatvę iš užkardos pusės 
ir atvykęs prie Rastinukų prieglaudos minutėlę aki- 
mis ieškojo namo, kurį, atrodo, galiausiai surado: tai 
buvo račiaus dirbtuvė. 

Jos šeimininkas stovėjo prie durų; Salvatorius pa- 
tapšnojo jam per petį. 

Račius atsisuko, atpažino jaunikaitį ir pasisveiki- 
no su juo — sykiu draugiškai ir pagarbiai. 

— Noriu su jumis pasišnekėti, meistre. 

— Su manim? | 

— Taip. 

— Esu jūsų paslaugoms, pone Salvatoriau! Ma- 
lonėsite užeiti? 

Salvatorius teigiamai linktelėjo galva; juodu suėjo 
vidun. 

Perkirtęs dirbtuvę, Salvatorius atsidūrė kieme ir 
jo gilumoje, po didžiule stogine, aptiko tokį tartum 
kelioninį briką su pakeliamu viršumi; matyt, žinojo jį 
čia esant, nes pasuko tiesiai prie jo. 

— Stai,— tarė jis, — ko aš ieškau. 

— O, geras brikas, pone Salvatoriau! Puikus bri- 
kas. Atiduosiu jums pigiai, naudokitės proga. - 

— Tvirtas? 

— Pone Salvatoriau, atsakau už jį. Apkeliaukite 
su juo pasaulį ir vėl sugrąžinkite jį man: atpirksiu iš 
jūsų, išskaitęs už susidėvėjimą vos du šimtus frankų. 

Neklausydamas liaupsių, kuriomis kaip prekijas, 
giriantis savo prekę, račius blizgino briką, Salvatorius 
nusitvėrė vežimą už grąžulo ir lengvai, lyg riedintų 
vaikišką vežimėlį, ištraukė jį kieman, kur ėmė labai 
kruopščiai apžiūrinėti, kaip gerai nusimanantis žmo- 
gus. 
Rado jį beveik tinkamą, neskaitant keletos nedi- 
delių trūkumų, kuriuos nurodė račiui ir kuriuos šis 
pasižadėjo pašalinti tą pat vakarą. Dorasis žmogelis 
sakė tiesą: brikas buvo geras ir, svarbiausia, itin tvir- 
tas. 

Salvatorius čia pat vietoje suderėjo jį už šešis šim- 
tus frankų; sutarė, kad brikas, įkinkytas dviem gerais 
pašto arkliais, pusę septintos vakaro lauks išoriniame 
bulvare, tarp Skystabarzdžio: ir Italijos užkardų. 

O dėl užmokesčio, tai jokių sunkumų neiškilo: Sal- 
vatorius, kuris norėjo mokėti tik tada, kai jo įsakymai 
bus tiksliai įvykdyti, ir kuris rytdieną tikriausiai turėjo 
nuveikti kažką svarbaus, susitarė su račiumi pasima- 
tyti poryt rytą, 17 pastarasis, gerai jį perkandęs, kaip 
komerciniu žargonu sakoma, lengvai jam suteikė ke- 
turiasdešimt aštuonių valandų kreditą. 

Salvatorius paliko žmogelį, sugrįžo Pragaro gat- 
ve, įsuko Klampynės gatvėn (dabar vadinama Por Ru- 
ajalio gatve) ir atėjo prie žemų durų slenksčio priešais 
Motinystės prieglaudą. | 

Kaip tik čia gyveno Zanas Toro, dailidė, ir panelė 
Fifina, jo meilužė visokeriopa šio žodžio prasme. 

Salvatoriui nė nereikėjo pasiteirauti namsargės, 
ar dailidė namie, nes vos tik užkėlęs koją ant laipte- 
lio, išgirdo baubimą, kuris rodė, jog kūmas, pakrikštijęs 
Baltramiejų Lelongą Zanu Toro!, iš tiesų davė jam šį 
vardą pelnytai. 

Iš panelės Fifinos riksmų, suteikiančių šiai me- 
lopėjaiŽ šaižiųjų gaidų, galėjai suprasti, kad Žanas To- 
ro atlikinėjo ne solo partiją, bet pjesę dviem balsams. 
Melodijos protrūkiai pliūptelėdavo triukšmingomis ban- 

gomis, kurios leidosi laiptais priešpriešiais Salvato- 
riui, tartum rodydamos jam kelią. 

Kai užkopė į penktą aukštą, Salvatorių tiesiog 
užgriuvo žodžių lavina. Įėjo nepasibeldęs — durys bu- 
vo pusiau pravertos, mat panelė Fifina atsargos dėlei 
visados pasirūpindavo palikti sau kelią atsitraukimui 
nuo milžino smarkysčių. 

Pastatęs koją ant slenksčio, Salvatorius išvydo 
priešininkus vienas prieš kitą: panelė Fifina, išsitaršiu- 
siais plaukais, numirėliškai blyški, rodė kumštį Žanui 
Toro — išraudusiam it bijūnas ir besiraunančiam nuo 
galvos plaukus. 

— O, nelaimėli! — šaukė panelė Fifina.— O, Išiai 
ly! O, nevisproti! Tai manei, kad mažylė nuo tavęs? 

— Fifina! — riaumojo Žanas Toro.— Įspėju — 
stengies, kad tave nudobčiau! 

— Tad štai — ne, ji ne nuo tavęs, o nuo jo. 

— Fifina, vadinasi nori, kad abu jus įmesčiau į 
kalkduobę, sutrinčiau į miltus? 

— Tu? — grasinamai išsiviepė Fifina.— Tu, tu, 
tu?.. 

Ir sulig kiekvienu tu ji žingtelėdavo po žingsnį į 
priekį, o Žanas Toro, jai artinantis, vis traukėsi ata- 
tupstas. 

— Tu? — šūktelėjo ji, galiausiai sugriebdama jį 
už barzdos ir purtydama kaip vaikas obelį, kai nori 
pasikrėsti obuolių.— "Tik paliesk mane, didysis baily! 
Nagi, tik paliesk, didysis niekše! Didysis dykaduoni! 

Žanas Toro iškėlė ranką... Toji ranka, sugniaužta 
bei krisdama it kuoka, būtų patiesusi jautį ir sutrupi- 
nusi panelės Fifinos makaulę: tačiau ranka liko iškel- 
ta ore. 

— Na, kas gi čia dar? — šiurkštokai paklausė 
Salvatorius. . 

Į šį balsą dabar išblyško Zanas Toro, o panelė Fi- 
fina tapo purpurinė: paleido Žaną Toro ir grįžtelėjo į 
Salvatorių: 

— Kas? — sušvokštė.— Ak, atvykstate pačiu lai- 
ku man į pagalbą, pone Salvatoriau!.. Kas yra? Ogi šis 
pabaisėlis rengiasi, kaip paprastai, mane prikulti. 

Žanas Toro bemaž patikėjo, kad tai jis mušė pa- 
nelę Fifiną. 

— Betgi, pone Salvatoriau, tai atleistina: ji mane 
kankina! 

— Puiku! Kiek iškentėsi šiame gyvenime, tiek 
mažiau teks kentėti kitame. 

— Pone Salvatoriau,— verksmingu balsu sušuko 
Žanas Toro— juk ji sako, kad mano mergytė, mano 
vargšė dukrytė, kuri — grynas mano atvaizdas, ne ma- 
no vaikas! 

— Ką gi, — pastebėjo Salvatorius— jeigu ji — 
grynas tavo atvaizdas, kodėl tu ja tiki? 

— Laimei, aš nė kiek ja netikiu, nes jeigu tikėčiau, 
sugriebčiau vaiką už kojų ir trenkčiau galva į sieną! 

— Betgi padaryk taip, nevidone! Padaryk taip! 
Kaip būtų smagu matyti tave kopiant į ešafotą! 

— Girdite, pone Salvatoriau?.. Ką jinai sako — 
kas jai būtų smagu? 

— Kurgi ne! 

— Gerai, aš užkopsiu ant ešafoto,— sustūgo Bal- 
tramiejus Lelongas,— užkopsiu ant jo, bet pirma da- 
vęs paragauti skausmo ponui Fafiū. Kai pagalvoji, po- 
ne Salvatoriau, jog ji išsirinko žmogų, kurio neišdrįstu 
paliesti, kad nesutrinčiau į dulkes, todėl gėdydamasis 
jam trenkti kumščiu, būsiu priverstas smogti peiliu! 

— Girdite tą žmogžudį? 

Salvatorius tikrai girdėjo, ir nėra reikalo nė sa- 
kyti, jog jis teisingai pasvėrė, ko verti Žano Toro grasi- 
nimai. 

— Ar kada nors atėjęs rasiu jūs nesipešančius ar- 
ba nesikivirčijančius? — tarė Salvatorius.— Jums blo- 
gai baigsis, panele Fifina, taip sakau aš; kurią nors 
dieną nežinau kas nukris jums ant galvos ir it per- 
kūnas nepaliks laiko atgailai. 

— Siaip ar taip, toksai dalykas mane ištiks ne 
nuo jo,— klyktelėjo panelė Fifina, sugrieždama danti- 
mis ir kyštelėdama kumštį Baltramiejui panosėn. 

— Kodėl ne nuo jo? — paklausė Salvatorius. 

— Todėl, kad tvirtai nusprendžiau jį palikti, — 
atsakė panelė Fifina. 

Žanas Toro pašoko it paliestas Voltos stulpo. 

— "Tu nusprendei mane palikti? — sušuko.— "Tūks- 
tantis perkūnų, mane palikti, po to, kai šitaip sujau- 
kei man gyvenimą!.. O, tu manęs nepaliksi, užtikrinu, 
arba pasmaugsiu tave, kur bebūtum! — Girdite, pone 
Salvatoriau? Girdite? Jeigu aš paduosiu jį į teismą, 
tai, tikiuosi, jūs paliudysite tiesą. 

— Nusiraminkite, Baltramiejau,— švelniai tarė 
Salvatorius.— Fifina tik taip kalba, bet širdies gilu- 
moje jus myli. 

Paskiau griežtai nužvelgęs jaunąją moterį — taip 
gyvačių gaudytojas žiūri į angį, — tarė: 

— Bent jau turėtų mylėti. Kad ir ką ji sakytų, ar- 
gi jūs — ne jos vaiko tėvas? 

Nuo Salvatoriaus žvilgsnio aukštoji mergina nuo- 
lankiai nuleido galvą, — atrodė, kad jame slypėjo tik 
jai vienai skirtas grasinimas, — ir švelnesniu balsu, 
nekaltai tarytum skaistuolė, pasakė: 

— Žinoma, širdies, gilumoje jį myliu, nors plūkia 
mane kaip molį... Kaipgi jūs, pone Salvatoriau, norit, 
kad aš mylėčiau žmogų, kuris man rodo vien kumščius 
ir dantis? 

Zaną "Toro giliai sujaudino ši jo meilužės permai- 
na. 

— Teisybė, Fifina,— prašneko jisai su ašaromis 
akyse,— esu storžievis, laukinis, turkas, bet šitai stip- 
riau už mane, Fifina, ką darysi!.. Kai tu man kalbi 
apie tą nenaudėlį Fafiū, kai grasini pasiimsianti mano 
dukterį ir išeisianti, pametu galvą ir atsimenu tik vie- 
na: kad mano kumščio smūgis penkiasdešimties svarų 
stiprumo. Tuomet pakeliu ranką ir sakau: “Kas nori jo 
paragauti? Na?.." Bet prašau, atleisk man, mažyte Fi- 
fina! Juk žinai, kad aš toks tik todėl, jog tave dievi- 
nu!.. O galų gale ką reiškia du ar trys kumščio smūgiai 
daugiau arba mažiau moters gyvenime? 

Nežinome, ar panelei Fifinai šis argumentas pa- 
sirodė logiškas, tačiau pasielgė, lyg jai būtų pasirodęs 
toksai: didingai ištiesė ranką Baltramiejui Lelongui, o 
šis taip skubiai pakėlė ją sau prie lūpų, jog būtum pa- 
manęs, kad ketina praryti. 

— Štai! — tarė Salvatorius.— O dabar, kai susi- 
taikėte, pakalbėsime apie ką kitą. 

— Taip, — sutiko panelė Fifina, kurios dirbtinis 
pyktis visiškai nuslūgo, o tikras Žano "Toro susijaudi- 
nimas dar grumėjo jo krūtinėje, — gi aš tuo laiku nusi- 
leisiu apačion ir eisiu paieškoti pieno. 

Panelė Fifina iš tikrųjų nusikabino nuo sienos bi- 
donėlį pienui, paskiau vėl kreipėsi lipšniu tonu į jau- 
nikaitį. 

— Gal išgersite su mumis kavos, pone Salvato- 
riau? 

— Dėkui, panele,— atsakė Salvatorius,— aš jau 
gėriau. 

Panelė Fifina padarė gestą, atitinkantį šūksniui 
“Kaip gaila!", ir nusileido laiptais, niūniuodama ariją 
iš vodevilio. 

— Iš esmės, ji puiki mergina, pone Salvatoriau,— 
tarė dailidė — ir žinote, pykstu ant savęs, kad per 
mane ji tokia nelaiminga! Bet ką darysi! Vienas pa- 
vydus, kitas ne: aš gi pavydus kaip tigras; tai ne ma- 
no kaltė. 

Ir galiūnas giliai atsiduso — kupinas priekaištų 
sau bei švelnumo panelei Fifinai. 

Salvatorius žvelgė į galiūną su sielvartingu pasi- 
gėrėjimu. 

— O dabar, Baltramiejau Lelongai, prie reikalo! — 
tarė jis. 

— Ak, aš esu jūsų paslaugoms, pone Salvatoriau, 
kūnu ir siela! — atsakė dailidė. 

— Žinau, šaunuoli, ir jeigu perkeltumėte dalį man 
rodomo bičiuliškumo, ir ypač švelnumo, savo draugu- 
žiams, aš blogiau nepasijausčiau, o kitiems nuo to bū- 
tų tik geriau. 

— A, pone Salvatoriau, nepasakot man nieko nau- 
ja: aš pats nuolat sau tą kartoju. 

— Ką gi, pakartokite dar, kai aš išeisiu. O šįva- 
kar jūs man reikalingas. 

— Sį vakarą, rytoj, poryt! Tik įsakykite, pone Sal- 
vatoriau! j 

— Paslauga, kurios ketinu jus paprašyti, Žanai 

Toro, gali užlaikyti jus už Paryžiaus ribų... gal parai, 
gal dviem paroms... gal ilgiau 

— Kad ir visą savaitę, pone Salvatoriau! Tinka 
jums? 

— Dėkui... Beje, ar daug darbo statybose? 

— Šiandien ir ryt — taip. 

— "Tuomet, Baltramiejau, atsiimu savo ketinimą: 
nenoriu, kad prarastumėt dienos uždarbį, o ypač — 
kad paliktumėt be savo paslaugų jūsų šeimininką. 

— O! Aš neprarasiu savo uždarbio, pone Salva- 
toriau. 

— Kaipgi? 

— Atidirbsiu už rytdieną. 

— Man regis, tai sunku. 

— Sunku? Dievaži, ne. 

— Kaip jūs per dieną atliksite dviejų dienų darbą? 

— Patronas man siūlėsi mokėti kaip keturiems, 
jeigu dirbsiu už du, nes, nesigirdamas pasakysiu, ką 
darau, darau gerai, štai kaip... Ką gi, šiandien pa- 
dirbėsiu už du, o man užmokės kaip vienam; užtat pa- 
sitarnausiu žmogui, dėl kurio šokčiau kad ir į ugnį. 
Taigi! 

— Dėkui, Baltramiejau, sutinku. 

— Ką reikia daryti? 

— Šiandien jūs nuvyksite į Šatijoną. 

— Kur taip? 

— Į "Dievo malonę“. 

— Žinau! Kurią valandą? 

—“ Devintą. | 

— Būsiu ten, pone Salvatoriau. 

— Jūs manęs palauksite... bet neišgerkite dau- 
giau kaip butelio. 

— Ne daugiau kaip vieną, pone Salvatoriau. 

— Man pažadate? 

— Prisiekiu! 

„Dailidė pakėlė ranką lyg prieš tribunolą, gal dar 
iškilmingiau. 

Salvatorius kalbėjo toliau: 

— Pasiimkite kartu Tuseną Luvertiūrą, jeigu šian- 
dien jis laisvas. 

— Taip, pone Salvatoriau. 

— Tuomet sudie! Iki šio vakaro! 

— Iki šio vakaro, pone Salvatoriau. 

— Tai jūs tikrai neišgersite su mumis kavos? — 
paklausė Fifina, sugrįždama su indeliu grietinėlės. 

— Dėkui, panele,— atsisakė Salvatorius. 

Vos jaunikaitis pasiekė duris, panelė Fifina nuėjo 
prie dailidės ir paglosčiusi jam smakrą, kurį vos prieš 
dešimtį minučių taip smarkiai purtė, suburkavo: 

— Vadinasi, jis eina išgerti kavos puodelį kitur, 
mano meškiuk.— Na, pabučiuok savąją Fifinytę ir būk 
geručiukas. 

Žanas Toro subliuvo iš džiaugsmo, pabučiavo Fi- 
finą vos jos neuždusindamas ir pasivijo Salvatorių ant 
laiptų aikštelės: 

— Ak, pone a go sušuko jis,— jūs tei- 
sus: aš storžievis, nevertas tokios moters! 

Nieko neatsakęs, Salvatorius paspaudė pūslėtą šau- 
niojo dailidės delną, linktelėjo galvą ir nusileido 4 
tais apačion. 

Po ketvirčio valandos jis jau beldėsi į Žiusteno Šių 
ris. 

Jas atidarė sesuo Selesta: jinai šlavė klasę, o Žius- 
tenas, stovėdamas prie lango, smailino mokinių plun- 
ksnas. 

— Laba diena, sesute, — linksmai pasisveikino Sal- 
vatorius, ištiesdamas geibiai merginai ranką. 

——- Laba diena, mūsų balandėli! — nusišypsojo se- 
sė Selesta, kuri, sykį išgirdusi savo motiną tokiu var- 
du jaunikaitį pavadinant,— mat šis visados atvykda- 
vo ne kitaip, kaip tik su alyvų šakele,— ir toliau į jį 
taip kreipdavosi. 

— Sšš! — prisidėjo pirštą prie lūpų Salvatorius,— 
manau, kad atnešu brolužiui ZŽiustenui gerą žinią. 

— Kaip visada,— tarė sesė Selesta. 

— Ą? — atsiliepė Žiustenas, išgirdęs ir Spa Es 
Salvatoriaus balsą. 

Ir jis atskubėjo prie klasės durų slenksčio. 

Sesė Selesta pasitraukė. 

— Kas yra? — paklausė ZŽiustenas. 

— Šis tas nauja. 


— Nauja? 

— Taip, ir dargi nemažai! 

— O, Dieve mano! — suvirpėjo Žiustenas. 

— Nagi! — sudraudė Salvatorius.— Jeigu jau iš 


pradžių virpate, tai kas bus toliau? 

— Kalbėkite, bičiuli, kalbėkite! . 

Salvatorius uždėjo ranką savo draugųžiui ant pe- 
ties. 

— Žiustenai,— prašneko jis, — jeigu kas ateitų ir 
jums pareikštų: “Nuo šios dienos Mina laisva, Mina 
išvaduota, Mina gali priklausyti jums, bet kad jos ne- 
prarastumėte, privalote viską mesti, palikti šeimą, bi- 
čiulius, tėvynę!" — jeigu jums šitai pareikštų, ką atsa- 
kytumėt? 

— Bičiuli, nieko neatsakyčiau, tik numirčiau iš 
laimės! 

— Ne pats tinkamiausias tam laikas... Taigi to- 
liau. Jeigu prie to, ką jums pasakiau, dar pridurtų 
tokius žodžius: “Mina laisva, tas tiesa, bet su sąlyga, 
kad jūs tuojau pat išvykstate kartu su ja, neturėdamas 
kada išsakyti gailesčio ir atsigręžti atgal?“ 

Vargšas Žiustenas nunarino galvą ir liūdnai at- 
sakė: 

— Aš neišvykčiau, bičiuli... Juk žinote, kad nega- 
liu išvykti. 

— Kalbėkim toliau,— tarė Salvatorius,— gal bus 
galima visa šitai sutvarkyti. 

— O, Dieve mano! — iškėlė rankas į siai Žius- 
tenas. 

— Ko užvis labiausiai jūsų motina ir sesuo trokš- 
ta? — toliau klausinėjo Salvatorius. 

— Sugrįžti numirti į kaimą, kur gyveno, į žemės 
lopinėlį, kur gimė. 

— Tad štai, Žiustenai — tarė Salvatorius,— nuo 
rytojaus jos gali ten vykti — gyventi ir mirti. 

— Brangusis Salvatoriau, ką jūs čia sakot? 

— Aš sakau, kad tenai, greta to ūkio, kur jūs šei- 
mininkavote, arba netoliese, turėtų būti likę tų žavingų 
namukų su čerpių ar šiaudų stogais, kurie taip gerai 

įsilieja į kraštovaizdį, kai vakarais, pro vėjelio pra- 
skleistą medžių guotą matai iš jų besirangantį dangun 
dūmelį! 

— O, Salvatoriau, yra jų ten bent dešimt! 

— Ir kiekgi kainuoja su arpano dydžio sodu toksai 
namukas? 

— Ką aš žinau?.. Gal tris ar keturis tūkstančius 
frankų. 

Salvatorius išsitraukė iš kišenės keturis bankno- 
tus. 

Netekęs amo, Žiustenas žvelgė į jį. 

— Stai keturi tūkstančiai frankų,— tarė Salva- 
torius ir kalbėjo toliau: — Kiek reikėtų, kad jos metus 
galėtų pakenčiamai gyventi šiame namukyje? 

— O! Su mano sesers taupumu ir motinos nerei- 
klumu penkių šimtų frankų per metus pakaktų su 
kaupu. 

— Jūsų motina ligonė, brangusis Žiustenai, o se- 
suo silpnos sveikatos, tad skirkime ne penkis šimtus, 
o tūkstantį frankų. 

— O! Tuomet, su tūkstančiu frankų jos turės ne 
tiktai, kas būtina, bet ir žymiai daugiau! 

— Štai dešimt tūkstančių frankų dešimčiai me- 
tų, — tarė Salvatorius, prie keturių pirmųjų pridėda- 
mas dar dešimt banknotų. 

— Bičiuli! — bemaž be kvapo sušuko Žiustenas, 
sugriebdamas Salvatoriaus ranką. 

— Skirkime dar tūkstantį frankų ūkiui tvarkyti — 
kalbėjo toliau šis,— iš viso bus penkiolika tūkstančių... 
Iš tų penkiolikos tūkstančių frankų dalį atidėkite į ša- 
lį, tie pinigai priklauso jūsų motinai. 

Žiustenas stovėjo išblyškęs iš džiaugsmo ir nuo- 
stabos. 

— O dabar,— vėl prašneko Salvatorius,— pereiki- 
me prie jūsų... 

— Kaip! Prie manęs? — suvebleno Žiustenas, vi- 
sas drebėdamas nuo galvos ligi kojų. 

— Be abejo, nes su jūsų motina jau baigėme. 

— Kalbėkit, Salvatoriau, bet kalbėkit greičiau! J ei 
gu nepaskubėsit, bijau, jog išprotėsiu! 

— Brangusis Žiustenai,— tarė Salvatorius,— šią- 
nakt mes pagrobiame Miną. 

— Siąnakt... Miną... Mes pagrobiame Miną? — 
sušuko Ziustenas. 

— Jeigu tik jūs nieko prieš... 

— Aš!.. Prieš?.. Bet kurgi ją nusivešiu? 

— Į Olandiją. 

— Į Olandiją? 

— Kur pasiliksite metus, dvejus, dešimtį metų, | 
jeigu reikės, iki pasikeis dabartinė padėtis ir jūs galė- 
site sugrįžti Prancūzijon. 

— Bet pasilikti Olandijoje reikia pinigų! 

— Visai teisingai, bičiuli, tad paskaičiuosime, kiek 
jums reikia. 

Žiustenas susiėmė rankomis už galvos. 

— O! Paskaičiuokite pats, brangusis Salvatoriau,— 
sušuko jis,— nebesuvokiu, ką kalbu, netgi nebesuvo- 
kiu, ką jūs man kalbate! 

— Nagi, — tęsė Salvatorius tvirtu tonu, atitrauk- 
damas ZŽiusteno rankas, kuriomis šis tebelaikė užsi- 
dengęs veidą,— nagi, būkit vyras! Ir gerovės valando- 
mis patausokime jėgas, kurių turėjome negandų die- 
nomis. 

Žiustenas pasistengė susitvardyti: jo raumenys lio- 
vėsi virpėje, mirksnį paklaikusios akys vėl įsmigo į 
Salvatorių; prisidėjo nosinę prie prakaito išpiltos kak- 
tos. 

— Kalbėkite, bičiuli. — paragino. 

— Paskaičiuokite, kiek jums reikės pragyvenimui 
užsienyje su Mina. 

— Su Mina?.. Bet Mina nėra mano žmona, taigi 
negaliu su ja. gyventi. 

— O, koks jūs geras, šaunus ir doras, Žiustenai, 
tokį j jūs gerai pažįstu! — nepaprastai nuoširdžiai nusi- 
šypsojo Salvatorius.— Ne, jūs negalite gyventi su Mi- 
na, kol ji netaps jūsų žmona, o Mina negalės tapti jū- 
sų žmona, kol nesurasime jos tėvo ir kol šis neduos 
savo sutikimo. 

— Bet jeigu mes jo niekad nesurasime?..— sušuko 
Žiustenas. 

— Mano mielas, — tarės Salvatorius,— jūs abejo- 
jate Apvaizda. 

— O Jeigu jis miręs? 

— Jeigu jis miręs, nustatysime jo mirties faktą, ir 
kadangi Mina bus nuo nieko nepriklausoma, jinai taps 
jūsų Žmona. 

— Ak, mielasis, brangusis Salvatoriau! 

— Grįžkime prie mums rūpimo reikalo. 

— Taip, taip, grįžkime! 

— Kadangi Mina negali tapti jūsų žmona, kol ne- 
bus surastas jos tėvas, teks ją patalpinti į pensioną. 
— O, bičiuli, prisiminkite Versalio pensioną. 

— Užsienyje kitaip nei Prancūzijoje. Be to, pasi- 
tvarkysite, kad galėtumėt lankyti j ą kasdien ir gyven- 
site pro savo langus matydamas josios. 

— Manau, kad su visomis šiomis atsargumo prie- 
monėmis.. 

— Kiek, jūsų paskaičiavimu, reikėtų pinigų už 
Minos pensioną ir išlaikymą? 

— Na, turbūt Olandijoje su tūkstančiu frankų už 
pensioną... 

— Tūkstantį frankų už pensioną? 

— Ir penkiais šimtais už išlaikymą... 

— Skirkime tūkstantį. 

— Kaip! Tūkstantį? 

— Taip; tai sudarys du tūkstančius frankų per 
metus už Miną. Iki jos pilnametystės — penkeri me- 
tai; štai dešimt tūkstančių frankų. 

— Bičiuli, aš nieko nesuprantu. 

— Laimė, jums nereikia suprasti... O dabar pa- 
kalbėkime apie jus. | 

— Apie mane? 

— Taip; kiek jums reikia metams? 

— Man)?.. Nieko! Versiuos prancūzų kalbos ir mu- 
zikos pamokomis. 

— Kurių gali prisieiti laukti metus arba gali visai 
nepasitaikyti. 

— Na gerai, su šešiais šimtais metams... 

— Skirkime tūkstantį du šimtus. 

— Tūkstantį du šimtus metams... man vienam? 

Bičiuli, būsiu pernelyg turtingas! 

— Juo geriau; kas liks, išdalinsite vargšams, Žiūk 
stenai! Vargšų yra visur. Penkeri metai po tūkstantį 
du šimtus frankų sudarys lygiai šešis tūkstančius fran- 
kų. 

:— Bet kas gi duoda visus tuos pinigus, Salvato- 
riau? 

— Apvaizda, kuria ką tik abejojote, mano mielas, 
baimindamasis, jog Mina nesuras savo tėvo. 

— O! Kaip aš jums dėkoju! 

— Ne man reikia dėkoti, brangusis Žiustenai: juk 
žinote, kad esu neturtingas. 

— Vadinasi, visa ši laimė man atitenka nuo nepa- 
žįstamo Žmogaus? 

— Nepažįstamo? Ne. 

— Tuomet nuo svetimšalio? 

— Nevisiškai. 

— Bet, mielasis, ar aš galiu šitaip priimti trisde- 
šimt vieną tūkstantį frankų? 

— Taip — su šiokiu tokiu priekaištu balse tarė 
Salvatorius,— nes tai aš juos jums siūlau. 

— Atleiskite, teisybė... Simtąsyk atleiskite! — su- 
šuko Ziustenas, suspausdamas abi savo bičiulio rankas. 

— Tad štai, šiąnakt... 

— Šiąnakt? — pakartojo Žiustenas. 

— Tad štai, šiąnakt mes pagrobiame Miną, ir jūs 
išvykstate! 

— O, Salvatoriau! — sušuko Žiustenas džiaugsmo 
pritvinkusia širdimi, ašarų pilnomis akimis ir tonu, 
lyg tardamas: “Broli mano!" 

Paskiau, sakytum, į vargšo pradinukų mokytojo 
kambarį būtų nusileidusi kokia globėjiška dievybė, ji- 
sai sudėjo rankas ir ilgai žvelgė į Salvatorių, kurį pa- 
žinojo vos tris mėnesius ir kuris jam, beveik svetimam, 
leido patirti tuos neapsakomus sielos džiaugsmus, ku- 
„rių bergždžiai meldė Apvaizdos dvidešimt devynerius 
metus! " 

— Tiesa, — staiga šiek tiek išsigandęs sušuko-.Ziu- 
stenas,— pasas? 

— O, dėl šito nė kiek nesijaudinkite, bičiuli: štai 


310 


Liudoviko pasas. Esate tokio pat ūgio kaip jis, judvie- 
jų plaukai tokios pačios spalvos; o visa kita beveik 
neturi reikšmės: ūgis ir plaukai maždaug sutampa, o 
visi kiti požymiai panašūs; ir jeigu tik prie sienos ne- 
susidursite su žandaru koloristu, jums visiškai nėra 
ko bijotis. 

— Tuomet man telieka pasirūpinti karieta? 

— Karieta, visiškai pakinkyta, šį vakarą lauks jū- 
sų penkiasdešimt žingsnių nuo Skystabarzdžio užkar- 
dos. 

— Betgi jūs apie viską pagalvojote? 

— Turbūt,— nusišypsojo Salvatorius. 

— Išskyrus apie mano vargšelius mokinukus,— 
palingavo galvą Žiustenas su šiokiu tokiu sąžinės prie- 
kaištu. 

Siuo metu kažkas tris kartus pabeldė į duris. 

— Pažiūrėkite, mielasis,— tarė Salvatorius,— ne- 
žinau kodėl, bet man atrodo, kad tasai, kuris pasibel- 
dė, atneša atsakymą į jūsų klausimą. 

Iš tikrųjų, iš vietos, kur stovėjo, Salvatorius matė 
pro langą per kiemą einantį gerąjį Miulerį. 

ŽZiustenas atidarė duris ir džiugiai sušuko, išvydęs 
senąjį Vėberio moksladraugį, kuris pasivaikščiojęs iš- 
oriniais bulvarais kaip paprastai atėjo rytą jį aplankyti. 

Senuką supažindino su dalykų padėtimi; Miule- 
riui pasidžiaugus šia naujiena, Salvatorius tarė: 

— "Tik vienas debesėlis temdo visišką Ziusteno lai- 
mę, brangusis pone Miuleri. 

— Koks gi? 

— E, Dieve mano, jis klausia savęs, kas pakeis jį, 
kai išvyks, jo mokinukams. 

— Na,— paprastai atsakė gerasis Miuleris, — o 
kam aš čia? ' 

— Argi jums nesakiau, brangusis Ziustenai, kad 
tasai, kuris beldžiasi, atneša jums atsakymą? 

ŽZiustenas pripuolė prie Miulerio rankų ir dėkingai 
jas pabučiavo. 

Sutarė, kad nuo šios pat dienos Miuleris užsiim- 
siąs mokiniais, nes Ziusteno fizinė ir dvasinė būsena 
buvo tokia, jog jis nepajėgė vesti pamokų. 

O prieš atostogas mokiniams būsią pranešta, kad 
gresiant Ziustenui nepasirodyti dar nežinia kiek laiko 
tėvai pasinaudotų visu ateinančiu rugsėju ir susiieškotų 
savo vaikams kitą mokytoją. 

Salvatorius pasišalino, palikdamas Miulerį pasirū- 
pinti pamokomis, o Žiusteną — paruošti ponią Korbi 
ir seserį Selestą įvykusiai, ar tikriau įvyksiančiai, jų 
gyvenimo permainai, kurios jos šiuo metu mažiausiai 
tikėjosi; paskiau jisai sparčiai nusileido Sen Žako gat- 
ve ir lygiai devintą jau tysojo prieš saulę ant savo 
naščių Geležių gatvėje šalia “Auksinės kriauklės“ smu- 
klės, kur mes regėjome Žiblotą reguliuojantį tokią fan- 
tastišką sąskaitą su savo ištikimuoju draugužiuų Kro- 
kanžambu. | 

Kaip matome, Salvatorius gan gerai pradėjo dieną; 
tolesniame skyriuje sužinosime, kaip jis ją užbaigė. 


XXXIV + KOMISIONIERIAUS VAKARAS 


Sutartą valandą vakare račiaus puikiai sutvarky- 
tas kelionei brikas sustojo apie penkiasdešimt žings- 
nių nuo Skystabarzdžio užkardos. 

Atvykęs visu greičiu dešimt minučių prieš sukal- 
bėtąją valandą, foreiteris iš pradžių, kai pamatė, kad 
asmenų, privertusių jį taip skubėti, ne tik nėra pa- 
skirtoje vietoje, bet nė neketina pasirodyti, tarėsi esąs 
suklaidintas. o 

Tačiau po kelių minučių pastebėjęs du jaunikaičius, 
kurie susikibę už parankių artinosi sparčiu žingsniu, 
jau nulipęs nuo savo arklio foreiteris vėl įsėdo į balną 
ir laukė nejudėdamas, nepasukdamas galvos, tarytum 
iškaltas iš akmens. 

Salvatorius ir Žiustenas priėjo prie vežimo — pra- 
lenkti Rolano, kuris, nors ir kaip sparčiai juodu žengė, 
tapeno dar greičiau. 

Salvatorius atidarė dureles, atlenkė pakoją i ir tarė 
Žiustenui: 

— Lipkite! 

Išgirdęs šį vieną vienintelį žodį, foreiteris Lyg pa- 
jutęs kokį elektros smūgį, atsigręžė, išvydo bei atpažino 
jį ištarusįjį, skaisčiai nuraudo iš malonumo, paskiau 
nusivožė kepurę ir džiugiai bei pagarbiai pasveikino 
Salvatorių “Laba diena". 

— Laba diena, bičiuli! — nusišypsojo Salvatorius, 
ištiesdamas foreiteriui dailią aristokratišką ranką. — 
Kaip laikosi tavo senasis tėvukas? 

— Kaip ąžuolas, pone Salvatoriau! — atsakė fo- 
reiteris. — Jeigu būtų žinojęs, kad tai jūs keliausite, 
būtų atvykęs pats jūsų vežti, nebodamas savo šešias- 
dešimt šešerių metų. 

— Puiku; kurią nors iš šių dienų užsuksiu jį ap- 
lankyti. Vis dar gyvena Bastilijoje? 

— Po šimts! — išdidžiai atšovė foreiteris— kas 
gali turėti teisę ten gyventi, jeigu ne jis? 

— Iš esmės, tu teisus,— sutiko Salvatorius.— Šiaip 
ar taip, nukariautoj as gyvena savo nukariautoje vie- 
toje! - 

Tr įlipo pas jau sėdintį vežime Ziusteną. 

— Na, ar lipsi, Rolanai? — paklausė jisai savo 
šuns. 

Rolanas papurtė galvą. 

— Ne? — nustebo Salvatorius.— Tau geriau pa- 
tinka bėgti pačiam? Na, tai bėk, Rolanai, bėk! 

— Kuriuo keliu, pone Salvatoriau? — paklausė 
foreiteris. 

— Fontenblo keliu... Cit! Tu manęs nepažįsti. 

— Nenoriu jums įkyrėti, pone Salvatoriau, nes čia 
esama paslapties, bet kaip draugai gal galite pasa- 
kyti, kur vykstate? 

— "Tau galiu, mielasis Bernarai... Vykstu į Kur de 
Fransą. 

— Ir jūs ten apsistosite? 

— Visai nakčiai. 

— Tai gerai, jūsų nešnipinės, pažadu! 

— Ką nori tuo pasakyti? 

— Nieko, tai mano reikalas, pone Salvatoriau, pa- 
sikliaukite manimi! Ar pliekti arklius? 


— Ne, Bernarai, varyk paprasta žingine, mums 

nėra reikalo atsirasti Kur de Franse prieš dešimtą. 

— "Tuomet iš tyko, lengva ristele... Vis dėlto ne 
taip jus norėčiau vežti, pone Salvatoriau. 

— O kaip norėtum, vaikine? 

— Kaip vežiau imperatorių 1815-aisiais: penkias 
mylias per valandą. 

Paskiau pašnibždom pridūrė: 

— Argi jūs ne mūsų imperatorius, pone Salva- 
toriau? Kai pasakysite “Prie ginklo!", ar žmonės nesi- 
griebs ginklo? Kai pasakysite “Zygin!", ar jie neišžy- 
giuos? 

— Na, Bernarai!.. — nusijuokė Salvatorius. . 

— Šš5! Tylos!.. Cha! Argi mūsų bičiulių bičiuliai — 
tai ir ne mūsų bičiuliai? Kadangi šis ponas su jumis, 
toksai ir yra. 

Ir Bernaras padarė masonišką ženklą. 

— Taip, mano mielas, aš toksai ir esu,— atsiliepė 
Žiustenas,— tu teisus; o, kad galėčiau būti čia tada, 
kai, kaip tu ką tik basakei, reiks paimti ginklą ir išžy- 
giuoti! 

— Matote, pone Salvatoriau, visa gerai einasi! Te- 


lieka užtraukti: 
Pirmyn tėvynės mūs vaikai!! 


Ir plėšdamas tautinį refreną, foreiteris perliejo ar- 
klius botagu. 

Brikas pajudėjo iš vietos, pakeldamas sūkurį dul- 
kių, kurios, paauksintos paskutinių. dienos atšvaitų, 
padarė jį kažkuo panašų į nusileidusį iš dangaus į že- 
me saulės vežimąž. 

Mes nepersakinėsime dviejų bičiulių pokalbio pa- 
mažu aplinkui tirštėjant sutemoms. Nesunku supras- 
ti, kad pagrindinė pašnekesio tema buvo viltis. Dar 
keturios valandos, paskiau trys, dvi — ir bus pasiekta 
toji žmogiškosios palaimos viršūnė, taip seniai bola- 
vusi pro tirštus debesis ir tamsius ūkus. 

Ponia Korbi ir sesė Selesta buvo sužavėtos besi- 
rutuliojančio įvykio; jos nuoširdžiai tikėjo Dievą i ir nė 
kiek neabejojo, kad šis neapleis Žiusteno pavojaus va- 
landą. Neišvengiamas išsiskyrimas tebūsiąs laikinas, 

ir jie visi vėl susirinksią prie šeimos židinio, kad nie- 
kad nebepaliktų vienas kito. 

Taigi visa krypo tik į gera, ir šioje gyvenimo per- 
mainoje neįžiūrėta nieko kita, kaip tik neapsakomų 
vilčių ir didžiausių džiaugsmų. 

Stabtelėta Vilžiuife pakeisti arklių, ir kelionė vėl 
tęsėsi. 

Salvatorius, išsilenkęs pro dureles, pasižiūrėjo į 
laikrodį: buvo pusė dešimtos. 

Po valandos pasimatė Kur de Franso, arba, vadin- 
kime juos tikruoju vardu,— Žiuvisi fontanų siluetai; 
fontanų prašmatnių: su herbiniais ornamentais ir de- 
monais ant pjedestalų, tikrų maždaug XVIII amžiaus 
vidurio Liudviko XV architektūros pavyzdžių. 

Foreiteris sustabdė arklius, nušoko iš balno ant 
žemės ir atidarė dureles. 

— Atvykome, pone Salvatoriau, — pasakė. 

— Kaip! Čia tu, Bernarai? 

— Egi taip, aš! 

— Tu sukorei dvi tarpstotes? 

— Be abejo. 

— Maniau, kad šitai draudžiama. 

— Ar kas nors yra draudžiama dėl jūsų, pone Sal- 
vatoriau? 

— Betgi?.. 

— Štai kas man atėjo į galvą. Tariau sau: “Ponas 
Salvatorius vykdo užduotį reikalo labui; jam pravers 
žmogus, kuris nieko nematytų nei girdėtų, tačiau turėtų 
porą stiprių rankų. Aš kaip tik toksai!" Taigi Vilžiuife 
štai ką padariau. Pasakiau Pjerui Lengliumė, kurio 
eilė buvo važnyčioti: “Padarysim kitaip, drauguži Pje- 
rai, tasai vargšelis Žakas Bernaras prie Kur de Fran- 
so fontanų turi simpatiją: reikia, kad tu jam užleis- 
tum vietą, idant jis galėtų tarti pora žodelių vienumo- 
je savajai vienatinei, už tai sugrįžus bus butelis. Tin- 
ka?“ — “Sutarta!" atsakė Lengliumė. Sukirtom, ir štai 
aš čia! "Taigi, pone Salvatoriau, gal aš apsirikau? Na ir 
kas! Neimu į galvą: tik būsiu sukoręs penkiomis my- 
liomis daugiau: foreiteris iš pašaukimo kaip aš nuo 
tiek nemiršta... O jeigu neapsirikau?- Tuomet jūsų pa- 

slaugoms! Ir jei už jus teks gauti į žiauną, prisirišiu 
pasmakrę nosine ir niekad jums dėl to neiškalbėsiu. 

Salvatorius ištiesė Zakui Bernarui ranką: 

— Bičiuli — tarė jam,— nemanau, kad šiandien 
man tavęs prireiks, bet būk ramus, jeigu tik pasitai- 
kys proga pasinaudoti tavo gera valia, nepamiršiu to 
padaryti. 

— Žodis, pone Salvatoriau? 

— Žodis! 

— Puiku!.. Ką dabar daryti? 

— Vėl sėsk į balną ir suskaičiūok maždaug šimtą 
penkiasdešimt žingsnių. 

— O paskui? 

— Sustok. | 

Bernaras įsėdo balnan ir sustojo už šimto penkias- 
dešimties žingsnių, tada vėl nušoko ant žemės ir atida- 
rė dureles. 

Salvatorius išlipo ir nuėjo prie griovio. 

Už dvidešimties žingsnių nuo jo atsistojo žmogus 
ir suskaičiavo iki keturių; Salvatorius suskaičiavo to- 
liau iki aštuonių ir pasuko tiesiai prie to žmogaus. 

Tai buvo generolas Lebastaras de Premonas. 

Salvatorius atsivedė generolą prie briko ir įsodino 
vidun, paskiau įlipo pats. 

— Į Satijoną! — paliepė Bernarui. 

— Į kokią.vietą Satijone, pone? 

— Į “Dievo malonės" smuklę. 

— Žinome... Puikūs kalakučiukai! 

"Vienu botago kirčiu paraginęs arklius, Bernaras 
pasuko keliu į Satijoną; po dešimties minučių kraty- 
damasis ant ašių ekipažas sustojo prie “Dievo malo- 
nės“ smuklės. | . 

Sį kelio tarpsnį Salvatorius pristatė generolui Žiu- 
steną; tačiau generolas žinojo, kas toksai Žiustenas, o 
pastarasis nė kiek nenutuokė, kas toksai generolas-ir 
ypač — kokią paslaugą šis jam padarė. 

Kaip sakėme, privažiavo prie “Dievo malonės" smu- 
klės. | 

.Pamename, kad kaip tik čionai Salvatorius pasky- 
rė pasimatymą Zanui Toro ir Tusenui Luvertiūrui. 

Abu mohikanai laukė savo poste i,— keistas da- 
lykas! — nors juodu čia sėdėjo jau bemaž valandą, bu- 
telis, kurį turėjo prieš save, dar nė nebuvo atkimštas. 
Galėtum pamanyti, kad tai jau antras, bet stiklai sto- 
vėjo švarūs lyg ką tik iš gamyklos. 

Išvydę Salvatorių, kuris vienas išlipo iš karietos 
ir vienas įėjo į smuklę, abu atsistojo. 

Salvatorius apsižvalgė ir įsitikino, kad jo dvejetas 
vyriškių sėdi visiškai nuošaliame kampe. 

Zanas Toro suprato komisionieriaus rūpestį. 

— O, galite kalbėti, pone Salvatoriau,— tarė jis, — 
niekas nesiklauso. 

— Taip. — atsiliepė Tusenas Lisas aa: — tik nu- 
rodykite, ir bus įvykdyta. 

— Daug nėra ką nurodinėti, — tarė Salvatorius.— 
Man gali jūsų šiąnakt prireikti. . 

— Tuo geriau! — pastebėjo Žanas Toro. 

— Bet gali ir neprireikti. 

— Tuo blogiau! — neatsiliko Tusenas Luvertiūras. 

— Siaip ar taip, veduosi jus kartu. 

— Mes pasirengę! 

— Nė neklausiate, kur jus veduosi? 

— Kurių galų? Juk puikiai žinote, jog mes eitume 
kad ir pas velnią, — pasakė Baltramiejus Lelongas. 

— Toliau? — paklausė 'Tusenas Luvertiūras. 

— Toliau... aš jūs pastatysiu, kur turėsite likti, ir, 
vardan savo gyvybės, nepasirodykite, kol nepašauksiu: 

“Pas mane!" 

— Bet jeigu jums grės koks pavojus, pone Salva- 
toriau? 

— Tai mano reikalas. 

— Vis dėlto... | 

— Duokite žodį, kad nepasirodysite, kol nepašauk- 
siu: “Pas mane!" 

— Aišku, tenka jį duoti. 

— Jūsų žodis! 

— Baltramiejaus Lelongo garbės žodis! 

— Tuseno Luvertiūro garbės žodis! 

— Gerai, Baltramiejau, įsidėk kišenėn šias virves. 
O tu, Tusenai, įsidėk į savąją šią nosinę. 

— Atlikta. 

— O dabar, ar jums žinomas Viri parkas? 

— Man tai ne,— prisipažino Tusenas. 

— Aš jį žinau,— tarė Zanas Toro. 

— Gerai, pakanka, kad žino vienas iš jūsų. 

— O toliau? 

— Toliau, perkirsite laukus ir, kai pamatysite au- 
kštą baltą sieną, einančią stačių kampu keliui, susto- 
site ir prisiglausite prie jos. Aš jus ten susirasiu. 

— Supratome,— drauge atsakė Žanas Toro ir Tu- 
senas Luvertiūras. 

— Gerai! Tad kolei kas.. 

— Kolei kas, pone Salvatoriau. 

Abu mohikanai pasišalino. 

Salvatorius sugrįžo pas generolą Lebastarą de Pre- 
moną ir Žiusteną, kuriuos, kaip sakėme, buvo palikęs 
karietoje. 

Vėlei leidosi tuo pačiu keliu, kuriuo atvažiavo į 
Šatijoną i ir pasiekė Fontenblo vieškelį — tą vietą, kur 
jo nuokalnė veda prie Godo tilto, o nuo jo — prie Viri 
dvaro. 

Išlavintos Salvatoriaus akys atpažino patamsiais 
slenkančius du šešėlius — Baltramiejų Lelongą ir Tu- 
seną Luvertiūrą. 

Nusileido nuokalne ir išvažiavo prie Godo tilto, iš 
kur tolumoje pastebėjo boluojant sieną, naktį panašią 
į lyguma tekančią upę. 

Visi išlipo ir paslėpė briką po stūksančiu šalike- 
lėje medžių guotu, iš kurio gamta tartum tamtyč to- 
kiam atvejui buvo suformavusi didžiulę stoginę; prisa- 
kė Zakui Bernarui laikytis tyliai, ir šis labai didžiavosi 
galįs būti nors kuo naudingas rengiamame paslaptin- 
game žygyje. 

Paslėpę karietą, užuot keliavę toliau šalutiniu ke- 
liuku, vedančiu Viri link „— Salvatorius pirmas, už jo — 
Ziustenas, o už šio — generolas, — jie įsuko į siaurą 
takutį, vingiuoj jantį parko sienos kryptimi. 

Žengė į priekį per amica silentia lunae“, kaip sako 
Vergilijus, vieną iš paskutiniųjų pavasario ar tikriau 
vieną iš pirmųjų vasaros naktų. Oras buvo šiltas, dan- 

gus — pilnas debesų, ir kas mirksnį tas pats mėnulis, 
kuris, kaip ką tik minėjome, globė keliauninkus savo 
tyla, žaidė slėpynių kaip vaikas, užsiglaudžiantis už 
medžio, tai užsidengdamas juodu debesiu, tai pasiro- 
dydamas, tai vėl pasislėpdamas. 

Taip visi trys atkeliavo prie mums pažįstamų pi- 
nučių vartų, pasidavė dešinėn ir atsidūrė ties ta sie- 
nos vieta, kur Ziustenas paprastai ją perlipdavo. Cia 
parodė generolui, kokį reikia atlikti manevrą. Salvato- 
rius atsistojo prie sienos ir susilenkė pakoja. Ziuste- 
nas davė pavyzdį, užkopdamas pirmas ir vikriai nušok- 
damas antroje pusėje, kas rodė, kiek jis buvo įgudęs 
šiose pratybose; generolas pasekė Ziustenu, ir nors 
buvo penkiolika metų vyresnis, vikrumu ir lengvumu 
nenusileido jam. 

Rolanas, manydamas, jog das jo eilė, savo ruožtu 
pasirengė šuoliui, bet šeimininko ženklas jį sulaikė. 
Sis nepamiršo savo dviejų anksčiau išėjusių, bet dėl 
Zako Bernaro važnyčiojimo atsilikusių bendrų, ir nu- 
slinko jų palaukti prie sienos kampo. 

Neprabėgo nė penkios minutės, ir jis pastebėjo 
Žaną Toro bei Tuseną Luvertiūrą, kurių šešėliai ėmė 
ryškėti horizonte lyg dviejų milžinų siluetai. Reginys 
buvo juo labiau fantastiškas, nes jiems artinantis ne- 
sigirdėjo žingsnių. 

Sitaip jie pasiekė Salvatorių, kuris tik dabar susi- 
vokė, jog jų eita basomis. 

— Saunu! — sušnabždėjo jis.— Aš jūsų laukiau. 

— Štai mes! — atsiliepė abu vyriškiai. 

— Sekit paskui mane. 

Dailidė ir anglininkas pakluso. 

Atėjęs ton vieton, kur sieną perlipo Žiustenas ir 
generolas, Salvatorius sustojo. 

— Stai čia, — tarė jis. 

— Aha! — pasakė Žanas Toro.— Regis, reikia 
perlipti kiton pusėn? 

— Dievaži, taip, kaip tik; ir jums parodys, kaip 
šitai daroma, drauguži Žanai Toro,— tarė Salvato- 
rius.— Rolanai, čionai! 

Rolanas pribėgo prie šeimininko ir pats atsistojęs 

ant užpakalinių kojų atsirėmė į sieną. 

Salvatorius pakėlė šunį sulig sienos viršum: šis 
įsikabino priekinėmis letenomis į stogelį ir nušoko į 
parką. Salvatorius pasistiebė, nusitvėrė ranka už sto- 
gelio viršaus ir vien riešų jėga, kaip įgudęs gimnastas, 
pamažu prisitraukė aukštyn. 

Po sekundės jau apžargom sėdėjo ant akmeninio 
kraigo. 

— Na,— šūktelėjo,— jūsų eilė; 

Dvejetas vyrų stebeilijo į stūksančią prieš juos 
kliūtį. 

— Velnias! Velnias! — nusikeikė Žanas Toro. 

— Kaip! Tu, dailidė, meistrų meistras, geriausias 
už visus?.. 

— Taigi, jeigu Tusenas Luvertiūras sėsib is kad 
jį suslėgsiu, tai padės man,— tarė Žanas Toro.— Kaip 
nors susidorosiu. 

— Aš nesibijau! — atsakė Tusenas Luvertiūras. 

— Perspėju, Tusenai, sveriu šimtą penkiasdešimt 
kilogramų,— pareiškė Baltramiejus Lelongas. 

— Tai šiek tiek daugiau nei du anglių maišai, — 
atšovė Tusenas,— o mes esame nešę ir tris! Bet kaip 
aš?.. 

— O, kai aš jau būsiu viršuje, dėl nieko nesijau- 
dink! 

— Tad lipk! — paragino Tusenas. 

Anglininkas pagelbėjo Zanui Toro, kaip prieš ket- 
virtį valandos Salvatorius buvo pagelbėjęs Ziustenui ir 
generolui. 

Po kelių sekundžių Žanas Toro sėdėjo sienos viršu- 
je priešais Salvatorių. Ir pačiu laiku! Nors ir trumpai 
truko šis žygis aukštyn, Tusenas jau buvo pradėjęs link- 
ti nuo milžino svorio. 

— Stai! — tarė jis. 

Ir išsitraukęs iš kišenės virvių ryšulėlį sumazgė 
jos gale tokią tartum ąselę. 

— Įsikibk į ją,— šūktelėjo Tusenui,— tik tvirtai. 

Tusenas įvykdė ką lieptas — nusitvėrė virvės. 

— Laikai? — paklausė Žanas Toro. 

— Taip. 

— Ivirtai? 

— Tvirtai, nesijaudink! 

— Tuomet, — vėl tarė Žanas Toro,— paimkite, jau 
pasverta! 

Ir viena ranka traukdamas Tuseną aukštyn prie 
savęs, kita sugriebė už jo aksominio švarkelio apyka- 
klės ir pakėlė šį kaip vaiką sulig stogeliu. 

Atsidūręs čia, Tusenas buvo beįsikimbąs abiem 
rankomis į kraigą. . 

— O, kam vargti... — tarė Žanas Toro. 

Ir nutvėręs pirmąja ranka anglininką už kojų, 
perkėlė per sienos viršų, sugrąžino jį vėl į statmeną 
padėtį, kurią laikinai buvo pakeitęs gulsčia, ir paleido 
į parką. 

Po to ir jis jau taisėsi padaryti tą patį: 

— Mano eilė, — tarė. 

Bet Salvatorius uždėjo ranką jam ant šlaunies, lyg 
prašydamas tylos: 

— Klausykis! — pasakė. 

—- Ko? 

— Šššš!.. 

Tolumoje pasigirdo šuoliuojančio žirgo kanopų bil- 
desys. 

Jis vis artėjo. 

Ar jis sklido iš atšuoliuojančio žirgo, ar iš tų dviejų 
arklių, kurie laukė įkinkyti į karietą? Salvatorius ne- 
pajėgė atskirti — Žirgo ir raitelio šešėlis ėmė ryškėti 
kaip tik ties medžių guotu, kur buvo paslėpta karieta. 

Raitelis greitai artinosi. 

— Žemėn, Žanai Toro! Zemėn! — šūktelėjo Salva- 
torius. 

Žanas Toro pasileido rankomis ir veikiau dribte- 
lėjo nei nušoko ant žemės. 

Kaip jau kartą buvo daręs, Salvatorius persisvėrė 
į parko pusę, tačiau nepasileido sienos stogelio. 

Paskiau rankomis prisitraukė aukštyn taip, jog jo 
akys atsidūrė sulig sienos viršum. 

Raitelis prašuoliavo susisupęs apsiaustu. 

Tačiau nepaisant apsiausto, Salvatorius atpažino 
Loredaną de Valženezą. 

— Tai jis! — sukuždėjo. 

Ir lengvai nušoko ant žemės, o Rolanas tuo tarpu 
tyliai suurzgė. | | 
“| — Keliaujam! — paragino Salvatorius,— delsti ne- 
galima, jeigu jau ir taip ne per vėlu! 

Jis patraukė per parką, o du vyriškiai nusekė iš 
paskos. 


XXXV + KOMISIONIERIAUS NAKTIS 


Kur Žiustenas ir Mina? Štai koks klausimas. 

Tomis dienomis, kai Mina laukdavo Ziusteno, ji lai- 
kydavosi netoliese suolelio, kur pirmąsyk Salvatorius 
išvydo merginą; bet dar nebuvo pasitaikę, kad Ziuste- 
nas kurią nors dieną ateitų nelaukiamas: išsiskirdami 
abu jaunuoliai susitardavo dėl kito pasimatymo. 

Salvatorius nubėgo rūmų linkui. Generolas, nušo- 
kęs kartu su Ziustenu, jau buvo nusekęs įkandin pas- 
tarojo. 

Sakydami, kad Salvatorius nubėgo, apsirinkame: 
buvo neįmanoma bėgti per parką, kur visur žėlė krū- 
mai, dygliuočiai, dilgėlės, aukštos žolės; kur, atrodo,. 
žmogaus ranka nebuvo prisilietusi metų metais ir ku- 
ris labai priminė,— tiesiog galėtum apsirikti — ne- 
įžengiamąją Pragaro gatvės girią. 

Tyliai inkšdamas, Rolanas suko medžių masyvo pu: 
sėn, kur buvo duobė su vaiku; bet Salvatorius, vis brau- 
damasis per tankmę, laikė šunį prie savęs. 

Taip jie pasiekė tvenkinio kraštą. 

Cia Žanas Toro ir Tusenas Luvertiūras mirksnį 
stabtelėjo. 

" Salvatorius akimis paieškojo jų neryžtingumo prie- 
žasties. 

— Nagi, — tarė Tusenas Luvertiūras,— tai tik sta- 
tulos! | 

Iš tiesų, abu vyrus ūmai sustabdė palei alėjas iš- 
rikiuotos ir mėnesienos išryškintos mitologinės figū- 
ros — atrodė tarytum nužengusios nuo savo pagrindo 

i" pasirengusios pulti šiuos jų valdų pažeidėjus. 

O Rolanas kuo puikiausiai atpažino tvenkinį ir jau 
vėl buvo bešokąs į vandenį, bet Salvatorius jį sulaikė. 

— Vėliau! Vėliau, Rolanai! — pusbalsiu sumurmėjo 
jis.— Šiandien turime nuveikti ką kita. 

Iš čia matėsi visi senojo fasado langai. Nė viena- 
me jų nebuvo šviesos. 

Salvatorius sukluso: jam pasirodė, kad,— visiškai 
priešingoje pusėje nei toji, kurion skubėjo, — girdi Žius- 
teno balsą, šaukiantį Miną. 

— Nutrūktgalvis! — sumurmėjo. — L jis ne- 
žino.. 

Jis leidosi bėgti balso kryptimi, prieš tai metęs 
dviem savo vyrams: 

— Grįžkite iš kur atėjome ir, kaip sutarta, kad ir 
kas atsitiktų, nesijudinkite iš vietos, kol jūsų nepašauk- 
"siu. 

Abu vyrai susivokė vietovėje ir pasuko tuo pačiu 
keliu atgalios. 

Salvatorius su Rolanu aplenkė tvenkinį, pasirink- 
damas šiam lankstui tamsiausią trasą — arčiausią 
miškui krantą. 

Rolanas risnojo pirma — sakytum spėjo, ko ieško 
j0 šeimininkas. 

Šuo ir žmogus atsidūrė vienoje iš skersinių saiko 
alėjų kaip tik tuo metu, kai Žiustenas ir Mina puolė 
vienas kitam į glėbį. 

Pirmiausia, ką pakėlusi akis ir apsidairiusi pa- 
stebėjo Mina, — tai generolą de Premoną. Baugščiai 
šūktelėjo. 

— Nebijok, brangute,— nuramino Žiustenas,— tai 
bičiulis! 

Tuo tarpu iš kitos pusės pasirodė Salvatorius ir 
Rolanas. 

— Pavojus! Pavojus! — šūktelėjo Salvatorius.— 
Negalima delsti nė minutės! 

— Kas gi atsitiko? — kiek išsigandusi paklausė 
Mina. 

— Atsitiko tas, brangioji Mina, kad mes jus pa- 
grobiame. 

— Mina?.— sukuždėjo generolas.— Juk tai mano 
dukters vardas! 

Ir jis prisiartino, tiesdamas rankas į Miną. 

Bet Salvatorius nedavė jam laiko apsimainyti su 
mažyte nė vienu žodžiu. 

— Tylos, ir paskubam! — paragino jis.— Karieto- 
je papasakosite vienas kitam visa, ką norite papasako- 
ti. Turėsite laiko'dvi dienas ir dvi naktis! | 

Ir Ziusteno padedamas nusitempė merginą prie sie- 
nos, per kurią reikėjo ją perkelti. 

— Lipkite, Žiustenai! — paliepė Salvatorius. 

— Bet vargšė Mina?..— paklausė šis. 

— Lipkite! — pakartojo Salvatorius.— Sakau jums, 
kad negalima delsti nė minutės. 

Žiustenas pakluso. 

— Sudie, pone Salvatoriau! Sudie, mano mieliau- 
sias, geriausias bičiuli! — sukuždėjo mergina, atkišda- 
ma jaunikaičiui savo blyškią kaktą. 

— Sudie, sesute! Sudie! — atsakė Salvatorius. 

Ir palytėjo lūpomis jos kaktą. 

— O man irgi bučinį, vaikeli! — paprašė genero- 
las. 

Priglaudė lūpas prie ką tik Salvatoriaus paliktos 
vietos, paskiau ištiesė viršum Minos galvos ranką: 
| — Būki laiminga, vaikeli! — ašaringu balsu tarė— 
Tėvas, tėvas, penkiolika metų nematęs savo dukters, 
tave laimina... Su... Dievu! 

Jis išskyrė pastaruosius skiemenis, ir taip ištarti 
jie tapo tarsi maldos žodžiais: 'Pavedu tave Dievo glo- 
bai, kaip jam pavesčiau savo dukterį!" 

— Eime, eime! — skubino Salvatorius.— Kiekvie- 
na minutė prilygsta valandai, kiekvienos valandos kai- 
na — diena! š 

— Aš laukiu, — šūktelėjo Žiustenas jau apžargo- 
mis ant sienos kraigo. 

— Gerai! — tarė Salvatorius. 

Ir vienu liuoktelėjimu atsidūrė priešais jį. 

— O dabar,— pasakė generolui, — paimkite mažy- 
tę ant rankų ir pakelkite iki mūsų. 

Generolas apglėbė Miną kaip Krotono Milonas! 

ėriuką; paskiau ant savo ištiestų rankų prinešė ją prie 
sienos. Kai tik abu jaunikaičiai galėjo Miną pasiekti, 
abu apkabino ranka ją per liemenį, o generolas, stum- 
damas iš apačios jos suglaustas pėdas, padėjo kelti. 

Galiausiai, kai Mina jau sėdėjo ant sienos stoge- 
lio, Salvatorius tarė: 

— Dabar nulipkite, Žiustenai! 

Žiustenas nušoko ant kelio. 

— Prisiartinkite prie sienos, — toliau nurodinėjo 
Salvatorius,— įsiremkite į ją nulenkta galva ir abiem 
rankom... Puiku! Šitaip bus gerai. 

„Paskiau pasisuko į Miną: 

— Vaikuti, — tarė ją apkabindamas ir apgręžda- 
mas,— atsistokite abiem kojom ant Žiusteno pečių. 

Mergina įvykdė, ką liepta. 

— Sulenkite pakinklius, Žiustenai. 

Šisai sulenkė. 

— Dar truputį. 

"Ziustenas pritūpė dar kiek žemiau. 

— Atsiklaupkite. 

Ziustenas atsiklaupė. 

— O dabar — tarė Salvatorius, paleisdamas Mi- 
nos rankas, — jūs išgelbėta! 

— Dar ne! — nuskambėjo balsas. 

Ir nugriaudėjo šūvis. 

Tuo pat metu, kai balsas šūktelėjo "Dar ne!“ ir 
vos dvi pėdos, lengvai nušoko ant vejos prie sienos. 

Išgirdusi šūvį ir atpažinusi Valženezo balsą, mer- 
gina aiktelėjo. 

— Bėkite! Laimingos kelionės! — šūktelėjo Salva- 
torius ir nušoko nuo sienos į parką. 

Generolas jau buvo bepuoląs ton pusėn, iš kur ma- 
tė blykstelint liepsną. 

— Atgal, generole! — metė Salvatorius, šiurkš- 
čiai nustumdamas Lebastarą de Premoną į šalį, o 
galėtų pats praeiti — Tai mano reikalas. 

Generolas pasitraukė. 

Salvatorius nuskubėjo tenlink, iš kur šauta, ir su- 
sidūrė akis į akį su Valženezu. 

— A, nepataikiau pirmąsyk,— šūktelėjo šis, — bet 
dabar kulka tavęs neaplenks! 

"Ir nuleido pistoleto vamzdį, kuris bemaž įsirėmė 
Salvatoriui į krūtinę. 

Dar sekundė, ir gaidukas būtų nuspaustas, o jau- 
nikaitis — negyvas; bet šį mirknį kaip tigras liuok- 
telėjo kažkoks žvėris, metėsi ant grafo ir įsikibo jam į 
gerklę: tai buvo Rolanas, atskubėjęs į pagalbą savo šei- 
mininkui. “ | 

Pastarasis nejučia kilstelėjo ranką su pistoletu, ir 
šūvis nuėjo į orą. 

— Ak, dievaži, brangusis pone Loredanai,— tarė 
Salvatorius,— žinote, nedaug trūko, ir būtumėt nušo- 
vęs savo nusbrolį?.. 

Nuo Rolano smūgio grafas nuvirto aukštielninkas 
ir krisdamas paleido iš rankos pistoletą. 

Tačiau Rolanas nepaleido jo gerklės. 

— Ė, pone! — išstenėjo grafas, gindamasis nuo 
gyvūulio.— Nejau leisite mane pasmaugti šuniui? 

— Rolanai,— sušuko Salvatosius,— čionai!.. Pas 
mane! . 
Suo didžiai nepatenkintas paliko grafą ir vis urgzda- 
mas grįžo atsisėsti prie savo šeimininko. 

Loredanas priklaupė ant vieno kelio ir stodamasis 
išsitraukė iš po drabužių durklą; bet nutiko naujas da- 
lykas ir grafas nebesuspėjo pavartoti ginklo, kurį buvo 
beketinąs pasitelkti: jam iš dešinės išdygo Žanas "Toro, 
iš kairės — Tusenas Luvertiūras. : 

Mat, kai Salvatorius šūktelėjo Rolanui: “Cionai! 
Pas mane! abu vyrai pamanę, kad tai sutartas žen- 
klas, atskubėjo pagalbon. Pamename, kad Salvatorius 
nurodė jiems atsirasti, kai tik sušuks “Pas mane" 

„ Išvydęs mėnesienoje sublizgant Loredano ginklą, 
Zanas Toro sugriebė ją už riešo ir taip suspaudė, jog 
trekštelėjo sąnarys. 

— Nagi, — tarė galiūnas,— meskite šį „žaisliuką, 
iš jo jums Jokios naudos, malonusis jaunikaiti. 

Ir jisai spustelėjo dar stipriau. 

Nuo geležinio dailidės gniaužto, trupinančio jam 
riešą, Valženezas riktelėjo nelyginant kaltinamasis per 


326 


ypatingąją apklausą; jo pirštai, priversti atsilenkti, pa- 
leido durklą, kuris nukrito jam prie kojų. 

— Pakelk, Tusenai,— paliepė Baltramiejus Lelon- 
gas,— pravers pypkėms išsikrapštyti. 

“ "Tusenas pasilenkęs pakėlė durklą. 

— O dabar,— kreipėsi Žanas Toro į Salvatorių. — 
ką įsakysite daryti su ponu grafu, šeimininke? 

— Ogi, —!' atsakė vis taip pat ramiai Salvatorius,— 
užkimšti jam burną jūsų nosine ir surišti rankas bei 
kojas virvėmis, kurias turite kišenėje. 

„- "Tusenas Luvertiūras išsitraukė iš kišenės nosinę, 
Žanas Toro — virves. 

Atlikdamas šį veiksmą, Žanas Toro trumpam pa- 
leido grafo rankas; tasai, tikėdamasis pasprukti, pasi- 
naudojo šia jam palikta laisvės akimirka ir šoko į šalį 
šaukdamas: 

— Pagalbon! 

Bet prieš save sutiko generolą, kuris iki šiol tylus 
ir nejudėdamas stebėjo visa, kas dedasi. 

— Pone,— tarė generolas, įremdamas pistoleto 
vamzdį Loredanui į kaktą, — garbės žodis, jeigu tik 
bandydamas pasprukti krustelėsite, jeigu tik sykį šūk- 
telėsite kviesdamasis pagalbon, sutrupinsiu j jums galvą 
it pasiutusiam šuniui. 

— Betgi — tarė de Valženezas,— vadinasi turiu 
reikalą su banditų gauja? 

— "Turite reikalą, — atrėmė Salvatorius, — su gar- 
bingais žmonėmis, prisiekusiais išplėšti iš jūsų rankų 
jauną merginą, kurią niekšiškai pagrobėte. 

Ir jis davė ženklą Tusenui Luvertiūrui ir Žanui 
Toro. 

— Na, nosinę! Virves! — paliepė.— Tik pridėkite 
nosinę taip, kad belaisvis neuždustų ir suveržkite tik 
tiek, kad jis negalėtų pasinaudoti nei kojomis, nei ran- 
komis. Aš tuoj grįšiu. 

— Gal aš jums reikalingas, pone? — paklausė ge- 
nerolas. 

— Ne, likit čia ir prižiūrėkite operaciją. . 

Generolas pritariamai linktelėjo galva, ir Salva- 
torius išnyko. 

Nuostabiai mikliai Tusenas Luvertiūras pritaikė 
grafui prie burnos nosinę, o Zanas Toro jį suraišiojo 
nuo galvos iki kojų ir sujungė virvės galą su nosinės 
mazgu. 

Lebastaras de Premonas sukryžiuotomis ant krū- 
tinės rankomis žvelgė į visą tą triūsą. 

Po dešimties minučių pasigirdo žirgo žingsniai aukš- 
ta alėjos žole, ir Salvatorius vėl pasirodė, viena ranka 
vesdamasis už brizgilo grafo ristūną, kita — nešdama- 
sis gėležines Žžnyples. 

— Atlikta, šeimininke, — tarė Žanas o — ir ge- 
rai atlikta, atsakau už tai. 

— Neabejoju, Žanai, — tarė S vaious o da- 
bar, pakolei mes įkurdinsime poną ant arklio, paimk 
šias žnyples ir eik atidaryti pinučių vartų. 

Žirgas turėjo brizgilą ir pasaitą; pastarąjį nuėmė 
ir siauru odiniu dirželiu pritvirtino grafą de Valženezą 
ant jo arklio. 

— Gerai! — tarė Salvatorius.— Dabar keliaujam! 

Zanas Toro, prilaikydamas it šveicorius skersinį 
strypą, stovėjo prie atdarų grotinių vartų. 

Salvatorius priėjo prie jo. 

— Žinai trobelę paupyje? — paklausė. 

— Tą, kur prieš dvi savaites buvome susirinkę? 

— Tą pačią. S 

— Kaip savo motinos namus, pone Salvatoriau. 

— Puiku! Tad tenai jūs švelnutėliai pristatysite 
grafą. | 

— Ten yra lova: jis jausis puikiai. 

— Saugokite jį neišleisdami iš akių — Tusenas ir 
tu. 
-— Sutarta, neišleisdami iš akių. 

— Spintelėje rasite maisto dviems dienoms — mė- 
sos, duonos ir vyno. | 

— Dviems dienoms... Vadinasi, mes jį saugosime 
dvi dienas? 

— Taip... Jeigu jis išalks, ištrokš, žodžiu, užsino- 
rės valgyti, jūs atkimšite jam burną, atrišite rankas ir 
duosite pavalgyti bei atsigerti. 

— Teisingai, visiems reikia gyventi. 

— Blogas priežodis, Žanai Toro, jis užtaria niek- 
šus. 

— Ak! Betgi... jeigu jūs pageidaujate, kad jis ne- 
gyventų, pone Salvatoriau,— atrėmė Zanas Toro, pa- 
darydamas gestą, lyg įremtų nykštį į kito Žmogaus 
gerklę, — tik tarkite žodį, pats žinote. 

— Nelaimingasis! — Salvatorius nenorom nusi- 
šypsojo, +egėdamas tokią aklą ištikimybę. 

— Jūs ką kita sumanęs? Tad nekalbėkim daugiau 
apie tai, — tarė Žanas Toro. 

Salvatorius buvo besugrįžtąs prie grupės, sudary- 
tos iš Žirgo, ant jo surišto jaunikaičio, Tuseno Luver- 
tiūro ir generolo, bet Žanas Toro jį suturėjo: 

— Beje, pone Salvatoriau? — tarė jis. 

— Kas? 

— Kada jį paleisti? 

— Poryt, tuo pačiu laiku. Turėsite tiek pat rūpes- 
čio ir su žirgu kaip su žmogumi. 

— Daugiau rūpesčio, pone Salvatoriau, daugiau 
rūpesčio,— palingavo galva Žanas Toro,— nes tikrai 
žmogus ne tiek vertas, kiek Žirgas! — 

— Vidurnaktį kad būtų žirgas visai pabalnotas 
prie trobelės durų; vienas iš jūsų atriš virves, kitas 
atidarys duris; išleisite belaisvį ir palinkėsite jam lai- 
mingos kelionės. 

— Reikės sugrįžti Paryžiun? 

— Reikės sugrįžti Paryžiun, ir tu, Žanai Toro, kaip 
niekur nieko nueisi į darbą, taip pat pasakysi Tusenui 
Luvertiūrui padaryti tą patį. 

— Viskas? 

— Viskas. 

— Lengvas darbas, pone Salvatoriau! . 

— Ir doras, brangusis Baltramiejau. Taigi tavo 
sąžinė gali būti rami. 

— O, jeigu tik jūs prie jo pridedat ranką, pone 
Salvatoriau... 

— Dėkui, šaunuoli! 

— Nagi, — tarė Žanas Toro,— kelionėn, pone grafe! 

— Niuo! — Tusenas Luvertiūras pliaukštelėjo ar- 
kliui viena ranka, kita paimdamas jį už brizgilo. 

| Žanas Toro padarė tą patį iš antros pusės, ir dve- 
Jetas mohikanų, lydintys Valženezą, leidosi kelionėn 
paupio trobelės linkui. 

Iš tolo žiūrint, mėnesienos šviesoje taip užverstas 
ant arklio ir sutrauktas virvėmis Valženezas kiek pri- 
minė Mazepąž. 

— O dabar, generole— tarė Salvatorius,— užda- 
rykime vartus ir užsiimkime ponu Sarančiu. 

Generolo padedamas Salvatorius vėl uždarė var- 
tus, o paskiau pašaukė Rolaną. Sis buvo pradingęs ne- 
nugalimos jėgos traukiamas suolelio linkui. 

Salvatorius jį pašaukė antrusyk įsakmesniu tonu, 
dabar pavadindamas nebe Rolanu, bet Braziliu. 

Šuo pasirodė liūdnai stūgčiodamas: buvo matyti, 
kad priešinamasi jo brangiausiems troškimams. 

— Taip,— sušnabždėjo. Salvatorius,— taip, — ge- 
rai žinau, ko tu nori, mielas Brazili; bet būk ramus, 
mes tenai sugrįšime... Atgal, Brazili! Atgal! 

Generolas tarytum nepastebėjo šio keisto pokalbio 
tarp Salvatoriaus ir Brazilio; nepratardamas nė žodžio, 
nunarinta galva jis mašinaliai sekė paskui jaunikaitį. 

Kai praėjo ąžuolą ir suolą, kurie taip traukė Bra- 
zilį, Salvatorius, žingsniuodamas vis tylomis, įsuko 
alėjon, vedančion prie rūmų. 

Dar po kelių žingsnių generolas nutraukė šią tylą: 

— Jūs nepatikėsite, pone Salvatoriau,— prašne- 
ko,— kaip susijaudinau išvydęs šią mažytę. 

— Teisybė, ji žavi būtybė, — atsakė Salvatorius. 

— Deja, — atsiduso generolas.— Aš irgi turiu duk- 
terį, kuriai būtų taip pat maždaug apie tiek amžiaus.. 
jeigu tik ji dar gyva. 

— Nežinote, kas jai nutiko? 

— Išvykdamas iš Prancūzijos, patikėjau ją dviem 
žmoneliams, iš kurių paprašysiu ataskaitos, kai tik 
galėsiu tą viešai padaryti. Kai ateis laikas, mes pakal- 
bėsime apie tai, pone Salvatoriau. | 

Pastarasis sutikimo ženklan linktelėjo galva. 

— O ypač mane sujaudino tai,— kalbėjo toliau ge- 
nerolas,— kad jūs ištarėte Minos vardą. 

| —- Taip, iš tikrųjų toks mergaitės vardas. 

— Toks ir mano dukters vardas,— sumurmėjo ge- 
nerolas.— Labai norėčiau surasti savo Miną tokią pat 
gražią ir tyrą kaip jūsiškė, brangusis pone Salvato- 
riau. 

Ir nusvėręs ant krūtinės galvą, generolas vėl nuti- 
lo, persiėmęs tuo pačiu jausmu, kuris paskatino jį 
prašnekti. 

Abu vyrai kurį laiką nepratarė nė žodžio, įsigilinę 
į savo mintis. 

Galiausiai pirmasis vėl prabilo Salvatorius: 

— Man dabar tik dėl vieno neramu,— tarė. 

— Dėl ko? — mašinaliai paklausė generolas. 

 — Tuose rūmuose gyveno tik trys asmenys: Mina, 
Valženezas ir tokia tartum guvernantė. 

— Mina! — pakartojo generolas, lyg jam būtų bu- 
vę malonu vis tarti ir tarti šį vardą. 

— Mina išvyko su Žiustenu, Valženezas — Žano 
Toro ir Tuseno Luvertiūro Eankosė“ — ir jie jo nepaleis, 
aš garantuojų, — tad lieka guvernantė. 

— Taigi? — su kiek didesniu domesiu paklausė 
generolas, supratęs, kad Salvatorius jį sugrąžina prie 
reikalo, kuris visą laiką jiems rūpėjo, tai yra prie Sa- 
rančio išteisinimo. 

— Taigi, — pakartojo Salvatorius,— jeigu ji ne- 
miegojo, turėjo girdėti šūvį, ir jeigu jį girdėjo, turėjo 
pabėgti velniai žino .kur. 

— Eime jos paieškoti, — pasiūlė generolas. 

— Laimė,— kalbėjo toliau Salvatorius,— turime 
Brazilį, jis padės mums ją surasti. 

— Kas tasai Brazilis? 

+ — Mano šuo. 

— Maniau, kad jo vardas Rolanas. 

— Iš tiesų jo toks vardas, generole; bet mano šuo 
kaip i ir aš turi du vardus: vieną, kuriuo vadinasi prieš 
visus ir kuris atitinka jo dabartinį gyvenimą, antrą — 
kurį žinau tik aš ir kuris atitinka jo ankstesnį gyve-- 
nimą; mat, dera pasakyti, kad Rolano egzistencija“ be- 
maž tokia pat nerami, paslaptinga kaip ir mano. 

— J eigu kada nors aš susibičiuliausiu su jumis - 
tiek, pone, jog man bus leista prasiskverbti į šio gyve- 

nimo paslaptį...— pradėjo generolas ir nutilo, supra- 
tęs, kad nors kiek atkakliau klausinėti būtų buvę ne- 
kuklų. 

— Galimas dalykas, generole— atsakė Salvato- 
rius, — bet šiuo metu reikia ištyrinėti Brazilio gyveni- 
mo paslaptis. | 

— Tai ne taip paprasta,— pastebėjo generolas, — 
ir nors aš moku septynias ar aštuonias kalbas, neapsi- 
imu būti jums vertėju. 

— O, tarp Brazilio ir manęs šitai nebūtina, gene- 
role, bamatysite, kaip mudu suprantame vienas kitą... 
Tad štai, jūs matėte jį neatidų, tiesa? Pastebėkite, 
kaip mums artinantis prie rūmų, jis įsitempia. Ir visai 
ne dėl sklindančios šviesos ar garsų. Matote, tenai ne- 
dega jokios šviesos, ne daugiau gyvybės kaip lavone. 

Iš tikrųjų, artinantis prie rūmų, visiškai begarsio 
ir tamsaus, neryškiai dunksančio pastato, Brazilis pa- 
statė ausis, iškėlė nosį prieš vėją ir pasišiaušė lyg 
rengdamasis kovai. 

— Matote, generolė,— prašneko vėl Salvatorius,— 
pažadu jums, kad jeigu guvernantė dar yra rūmuose — 
'ar rūsyje, ar palėpėje — mes ją surasime, kad ir kaip 
gerai būtų pasislėpusi. Įeikime, generole! 

Patekti vidun išties buvo visai lengva. Išbėgdama 
į parką, Mina paliko duris atidaras; tiktai, kaip sakė- 
me, pastatas tebuvo apšviestas vien iš lauko krintančios 
mėnesienos. 

Salvatorius išsitraukė iš kišenės užtamsintą žibin- 
tuvėlį ir jį uždegė. 

Prieškambario viduryje Brazilis sukiojosi vietoje, 
lyg apžiūrinėdamas daiktus ir susipažindamas su ap- 
linka; paskiau staiga, tarsi kažką nusprendęs, priėjo 
ir bakstelėjo snukiu į žemas duris, atrodo, vedančias į 
žemutinę namų dalį. 

Salvatorius jas atidarė. 

Brazilis puolė į tamsų koridorių, kurio gale šešių 
ar aštuonių pakopėlių laiptais nusileido į tokį nelygi- 
nant rūsį, kur, atsidūręs pirmas, taip kraupiai sustū- 
go, jog Salvatorius ir generolas suvirpėjo — o juodu 
buvo iš žmonių, kurie taip lengvai nevirpa. 

— Na, Brazili, kas yra? — paklausė Salvatorius.— 
Gal kartais kaip tik čia Roznoelė?.. 

„Suo, tartum supratęs šeimininko klausimą, toliau 
nubėgo tuo pačiu keliu ir dingo. 

— Kur jis nulėkė? — paklausė generolas. 

— Nežinau,— atsakė Salvatorius. 

— Sekam paskui jį? 

— Ne, jeigu jis būtų norėjęs, kad sektume paskui 
jį, tai būtų davęs ženklą: atsisuktų į mane. Jis to ne- 
padarė, tad palaukime čia. 

Salvatoriui ir generolui ilgai laukti neteko. 

Abiem bežiūrint į duris, žemas langutis ištiško 
skeveldromis, ir Brazilis įkrito tarp jų krauju pasrū- 
vusiomis akimis, nukarusiu liežuviu; paskiau tris ar 
keturis kartus apsuko rūsį, lyg ieškodamas, ką su- 
ryti. 

— Roznoelė, taip? — tarė Salvatorius šuniui.— 
Roznoelė? 

Brazilis su įtūžiu sustūgo. 

— Tai čia bandė nužudyti Roznoelę,— pasakė Sal- 
vatorius. 

— Kas tokia toji Roznoelė? — paklausė generolas. 

— Viena iš dviejų dingusių vaikų, kuriuos Saran- 
tis neva kėsinosi nužudyti. 

— Kėsinosi nužudyti? — pakartojo generolas.— 
Tad jūs įsitikinęs, jog žmogžudystė neįvyko? 


— Ne, laimei! 

— O vaikelis? 

— Jau jums sakiau, generole, vaikelis gyvas. 
— Ir jūs ją pažįstate? > 

— Pažįstu- 


— Tai kodėl jos neišklausinėjate? 

— Todėl, kad ji nenori atsakinėti. 

— Ką tada daryti? 

— Išklausinėti Brazilį! Matote, jis tai atsakinėja. 

— Tuomet klausinėkime toliau. 

Ir jie sugrįžo prie Brazilio, kuris su įniršiu dras- 
kė ir kandžiojo žemę. 

Salvatorius susimąstęs žvelgė į šuns įsiūtį. 

— Cia kas nors palaidotas,— pastebėjo generolas. 

Salvatorius papurtė galvą: 

— Ne. 

— Kodėl ne? 

— Todėl, kad jums sakiau —.mergytė liko gyva. 

— Bet berniukas? 

— Jis palaidotas anaiptol ne čia. 

— Jūs žinote, kur jis palaidotas? 

— Taip. 

— Vadinasi, berniukas miręs? 

— Mires. 

— Nužudytas? 

— Paskandintas. 

— O mergytė? 

— O mergytės vos nenudūrė peiliu. 

— Kur? 

— Čia. 

— Ir kas žmogžudžiui sutrukdė baigti savo dės: 
bą? 

—- Brazilis. 

— Brazilis? 

— Taip, išdauždamas šį langą, kaip ką tik pada- 
rė, ir tikriausiai mesdamasis ant žmogžudžio. 

— Bet ko gi jis čia ieško? 

— Jis ne ieško, bet suranda. 

— Ką? | 

— Žiūrėkit! 

Salvatorius nuleido žibintuvėlį ir apšvietė rūsio 
grindų plokštę. 

— Ak,— tarė generolas,— sakytum kraujo žymė. 

— Taip, — atsakė Salvatorius,— tai pats Viešpats 
taip padarė, kad kraujas, ištekėjęs iš žmogaus kūno 
šiltas, niekad neišsitrintų. Tas kraujas, generole,— tai 
taip tikra, kaip ponas Sarantis nekaltas,— tas krau- 
jas, ant kurio taip tūžta Brazilis — tai žmogžudžio 
kraujas! 

— Bet argi jūs nesakėte, kad mergytė vos nebuvo 
nudurta peiliu? 

— Taip. 

„— Cia? 

— "Tikriausiai. 

— Bet Brazilis?.. 

— Žinote, jis niekad neapsirinka. Brazili! — pa- 
šaukė Salvatorius.— Brazili! 

Šuo liovėsi draskęs grindis ir sugrįžo prie šeimi- 
ninko. 

— Ieškok, Brazili! — paragino Salvatorius. 

Brazilis pauostė grindų plokštes ir pasuko prie 
nedidelio podėlio, kuris turėjo išėjimą į parką. 

Mažojo podėlio durys buvo uždarytos; liūdnai inkš- 
damas, šuo pakrapštė duris ir dviejose ar trijose vieto- 
se lyžtelėjo žemę. 

— Matote skirtumą, generole,— tarė Salvatorius.— 
Čia nulašėjo mergytės kraujas. Ji pabėgo pro šias du- 
ris; aš jas atidarysiu, ir jūs pamatysite Brazilį sekant 
kraujo pėdsakais. 

Salvatorius atidarė duris; Brazilis metėsi į podė- 
lį, du ar tris kartus stabteldamas lyžtelėti grindų plokš- 
tes. 

— Štai, — tarė Salvatorius,— vaikas pabėgo "pro 
čia, kol Brazilis kovojo su žudiku. 

— Bet kas gi žudikas? 

— Manau, tai moteris... Mergytė kartais paklaiks- 
ta, — vargšas vaikelis kone pameta protą, — mergytė 
kartais paklaiksta ir du ar tris sykius yra sušukusi: 
“Nežudykite! Nežudykite manęs, ponia Zerar!" 

— Koks baisus labirintas visa ši istorija! — sušu- 
ko generolas. 

— Taip,— sutiko Salvatorius,— bet mes laikome 
tik vieną siūlo galą, o reikia prisikasti iki kito. 

Paskiau pašaukė: 

— Brazili! Pirmyn! 

Suo, jau išnėręs į parką, kur, matyt, ieškojo pames- 
to pėdsako, šeimininko pašauktas, sugrįžo. 

— Mums čia nebėra kas veikti, generole— tarė 
Salvatorius.— Žinau visa, ką norėjau sužinoti, o svar- 
bu, kaip prisimenate, kad nepabėgtų guvernantė. 

— Tad ieškokime guvernantės. 

— Einam, Brazili! Einam! — tarė Salvatorius. Jis 
vėl užlipo rūsio laiptais ir sugrįžo į vestibiulį. 

Brazilis nusekė paskui savo šeimininką. Atsidūręs 

vestibiulyje, mirksnį dvejojo: pro atidaras duris paste- 
bėjo spindint lyg išblizginto plieno veidrodį tvenkinį ir 
pajautė jo trauką. 

Antrąsyk šūktelėjęs, Salvatorius jį sulaikė. 

Tuomet šuo pasuko į laiptus, tačiau neskubėda- 
mas, tartum pasirinktas kelias turėjo jį vesti ne į tikslą, 
o tik iš vestibiulio. | 

Bet pasiekęs antro aukšto koridorių, jis gana spar- 
čiai nubėgo juo iki galo, paskiau sustojo prieš viene- 
rias duris ir graudžiai bei švelniai suurzgė. 

— Nejau čia surasime guvėrnantę? — paklausė 
generolas. 

— Ne, nemanau,— atsakė Salvatorius.— Veikiau- 
siai tai vieno iš vaikų kambarys. Beje, mes tuoj pama- 
tysime. 

Kambarys buvo užrakintas; bet Salvatoriui kiek 
stipriau stumtelėjus, spynos liežuvėlis pasidavė, ir du- 
rys atšoko. 

Džiugiai lodamas, šuo įpuolė į kambarį. 

Salvatorius neapsiriko: pirmiausiai jo akys užkliu- 
vo už dviejų vienodų lovų alkovoje, aiškiai vaikiškų lo- 
vų. Brazilis linksmai šokinėjo nuo vienos prie kitos, 
rėmėsi letenomis į užtiesalus ir žvelgė į Salvatorių su 
džiugia išraiška, dėl kurios negalėjai suklysti. 

— Stai, generole,— tarė Salvatorius,— čia buvo 
vaikų kambarys. | 

Brazilis būtų čia likęs amžinai, būtų atsigulęs tarp 
tų dviejų lovelių, būtų numiręs. 

Bet įsakmiai pašaukęs, Salvatorius privertė jį iš- 
eiti. 

Brazilis nusekė paskui savo. SEmIOSĄ nuleista 
galva, graudus. 

— Mes čia sugrįšime, Brazili, sugrįšime, būk ra- 
mus! — tarė Salvatorius. 

Tarsi supratęs šiuos žodžius, šuo užlipo laiptais į 
trečią aukštą. 

Laiptinės aikštelėje sustojo, paskiau liepsnojančio- 
mis akimis, pasišiaušusiais plaukais, baisingai urgzZ- 
damas prisiartino prie vienų durų. 

— Velnias! — tarė Salvatorius.— Štai mes atsi- 

dūrėme prie kažkokio priešo kambario. Žvilgtelėkime 
čia. 

Durys kaip ir anos antrajame aukšte buvo užra- 
kintos; bet kaip ir tos, jos nesunkiai pasidavė stipriau 
spustelėjus. 

Brazilis įnėrė vidun ir tučtuojau baisiai sulojo; at- 
rodo, jo pyktis buvo nukreiptas į komodą. 

Salvatorius pamėgino atidaryti šį baldą: stalčiai 
buvo užrakinti. 

Brazilis su įtūžiu kandžiojo stalčių rankenas. 

— Palauk, Brazili, palauk,— ramino jį Salvato- 
rius, — tuojau namatysime, kas tuose stalčiuose. O kol * 
kas — tylos! 

Suo nuščiuvo, žvelgdamas, ką šeimininkas darys; 
bet jo akys žėrėjo, nasrų kraštuose baltavo putos, o 
nuo iškišto raudono it kraujas liežuvio lašais kapnojo 
seilės. 

Salvatorius nukėlė nuo komodos marmurinį dangtį 
ir atrėmė jį.prie sienos. 

Suo, atrodo, suprato ir skubino savo šeimininką 
pašėlusiai trepsėdamas letenomis. 

Dabar Salvatorius išsitraukė iš kišenės trumpą 
durklą, kuriuo it svertu kilstelėjo ketvirtainį komodos 
viršų. 

Stebėdamas šį darbą, Brazilis pasistojo ant užpa- 
kalinių kojų ir atsirėmė į komodą. 

Pro padarytą plyšį Salvatorius įkišo ranką ir iš- 
traukė iš komodos raudoną korsažą. 

Bet dar nedavęs viso ištraukti iš stalčiaus gelmės, 
Brazilis sugriebė jį dantimis ir išplėšė iš Salvatoriaus 
rankų. 

Tasai korsažas buvo Orsolos liaudiško drabužio 
dalis. 

Salvatorius puolė prie šuns, kuris su įsiūčiu krim- 
to medžiagą, ir vargais negalais išplėšė korsažą iš jo 
dan-tų ir letenų. 

— Aš neklydau,— tarė Salvatorius, — tai moteris 
bandė nužudyti mergytę, ir toji moteris — tai ponia 
Žerar, ar tikriau Orsola. ' 

Savo ištiestos rankos aukštyje jis atkišo karoti 

ryškiai raudoną korsažą, o Brazilis, piktai lodamas, 
šokinėjo ir norėjo pagriebti tą drabužio dalį. 

Generolas stovėjo apstulbintas to žmogaus ir šuns 
minčių bendrumo. 

— Matote,— vėl prašneko Salvatorius,— nebelie- 
ka jokių abejonių. 

Paskiau, kadangi šituo dalyku įsitikino, jis vėl 
įgrūdo korsažą komodon, daugmaž geriau ar blogiau 
sugrąžino į vietą iai ketvirtainį ir vėl uždėjo mar- 
murinį dangtį. 

Šuo urzgė, lyg iš jo būtų atėmę sultingiausią kau- 


lą.. 

— Gerai, gerai! — tarė Salvatorius Braziliui.— 
Gana! Juk supranti, kad vėliau čia dar užeisime, bet 
šiuo metu svarbiausia — guvernantė, tad paieškoki- 
me jos. 


„ Mygiamas iš kambario, šuo urgzdamas išėjo, bet 
vos tik atsidūrė laiptų aikštelėje, vėl suskato ieškoti, 
stabtelėjo priešais paskutines duris siauro praėjimo 
gilumoje ir kviečiamai suamsėjo. 

— Štai ir suradome, generole, — tarė Salvatorius, 
pasukdamas link durų, priešais kurias lojo Brazilis. 

Paskiau kreipėsi į šunį: 

— Tenai kažkas yra, tiesa, Brazili? 

Šuo dar stipriau sulojo. 

— Ką gi, — tarė Salvatorius,— jeigu policija neat- 
lieka savo darbo, reikia atlikti už ją. 

Padavė žibintuvėlį generolui: 

— Paimkite jį, generole, ir patvirtinkite mano žo- 
džius. 

Generolas paėmė žibintą, o Salvatorius apsirišo 
apie liemenį baltą juostą, iš kurios tais laikais buvo 
atpažįstami policijos komisarai, magistratai ir minis- 
terijų pareigūnai. 

Paskiau tris kartus pabeldė į duris: 

— Karaliaus vardu, atidarykite! — ištarė jis. 

Durys atsidarė. 

Išvydusi įeinantį, pašviečiant Žmogui juodais dra- 
bužiais, asmenį, kurį iš juostos tarėsi atpažinusi kaip 
policijos komisarą, kambario gyventoja, kuri vienais 

marškiniais buvo atsikėlusi atidaryti durų, parpuolė 
ant kelių sušukdama: 

— Jėzusmarija! 

— Karaliaus vardu, — pakartojo Salvatorius,— mo- 
teriške, aš jūs areštuoju! 

Toji, į kurią Salvatorius ištiesė ranką, tačiau jos 
neprisiliesdamas, atrodė tarp penkiasdešimties ir še- 
šiasdešimties metų amžiaus senmergė, itin bjauri pa- 
žiūrėti su savo pernelyg paprasta apranga, kokia pa- 
sirodė. 

Salia jos Brokantė būtų atrodžiusi Miloso Venera“. 

Ji išgąstingai riktelėjo, o Brazilis, kurį šis riks- 
mas, matyt, suerzino, kraupiai pratisai sustūgo. 

Patamsyje Salvatorius stengėsi surasti panašumą 
tarp šlykščiosios būtybės ir kažkokio savo gyvenimo 
prisiminimo.. 

— Apšvieskite šią moterį, — tarė generolui. — Man 
regis, aš ją pažįstu. 

Generolas nukreipė žibintą į bjauriosios būtybės 
veidą. 

— Taip,— pasakė Salvatorius,— aš neapsirikau. 

— O, maloningasis pone,— sušuko guvernantė,— 
prisiekiu, aš dora moteris! 

„— Meluoji! — tarė Salvatorius. 

— Maloningasis komisare!..— dievažijosi senė. 

— Meluoji! — vėl ją pertraukė Salvatorius.— /Tad 
aš tau pasakysiu, kas esi: tu — Kanjotos* motina. 

— O, pone! — išsigandusi sušuko megera. 

— - Tai tu kalta, kad viena žavinga būtybė, apgau- 
le įviliota į paleistuvystės namus, kur ji atsidūrė su 
tavo dukra, — o toji tai ten pateko ne per apgaulę! — - 
tavo įkyriai persekiojama, išduota, nuplėšta garbe, ne- 
pajėgė išgyventi savo nešlovės ir metėsi Senon! 

— Pone komisare, užtikrinu jus... 

— Prisimink Atenaisę,— įsakmiai tarė Salvato- 
rius, — ir daugiau nemeluok bei apgaulingai neprisie- 
kinėk! 

Prisimename, kad Atenaisė — tai ankstesnis tri- 
mitininko Ponrua dukters vardas, kurią Salvatorius 
vėliau praminė Fragola. Kartojame, jeigu kada nors 

prasiskverbsime į paslaptingus Salvatoriaus gyveni- 
mo vingius, tikriausiai ten aptiksime pėdsakus įvykio, 
apie kurį šiuo metu užsiminė netikrasis policijos komi- 
saras. 

Senė nuleido galvą tartum ją būtų prislėgusi Sizi- 
fo? uola. | 

— O dabar, — tarė Salvatorius,— atšakyk į klau- 
simus, kuriuos tau užduosiu. 

— Pone komisare... | 

— Atsakyk, arba pašauksiu du .žmones ir liepsiu 
tave nuvesti pas magdalietes“. 

— Atsakysiu, atsakysiu, pone komisare! 

— Nuo kada tu čia? 

— Nuo paskutiniojo priešužgavėninio sekmadienio. 

— Kada pono de Valženezo pagrobtoji mergina at- 
gabenta į rūmus? 

—- Naktį iš Užgavėnių į Pelenų dieną. 

— Nuo tada, kai ji buvo įkurdinta rūmuose, ar 
„ponas de Valženezas leisdavo tai merginai iš jų išeiti? 

— Niekados! 

— Kokią prievartą jis pavartojo, kad ji neišeidi- 
nėtų? 

— Pagrasino apkaltinti jos mylimąjį pagrobimų, už 
ką jis būtų nuteistas katorgai. 

— O kaip tas mylimasis vadinasi? 

— Ponas Žiustenas Korbi. 

— Kiek ponas de Valženezas tau mokėdavo per 
mėnesį, kad saugotum pagrobtąją? 

— Pone komisare... 

— Kiek mokėdavo? — pakartojo Salvatorius įsak- 
mesniu tonu. 

— Penkis šimtus frankų. 

Salvatorius apsidairė aplink ir pamatė nedidelį 
sekretero pavidalo baldą; atidarė jį, rado tenai popie- 
riaus, rašalo ir plunksnų. | 

— Sėskis prie šio stalelio— paliepė moteriškei,— 
ir rašyk prisipažinimą. 

— Aš nemoku rašyti, pone komisare. 

— Nemoki rašyti? 

— Ne, prisiekiu jums! 

Salvatorius išsitraukė iš kišenės piniginę, surado 
joje popierių, išlankstė jį ir: pakišo raganai po akimis. 
— Jeigu nemoki rašyti, kas parašė šitai: 

Sį vakarą, jeigu man tu neduosi penkias- 
dešimties frankų, pasakysiu, kur mano duktė 
tave atpažino, ir tave išvys iš krautuvės, kurioje 
dirbi. 

Gluetė? 
1824 m. lapkričio 44 d. 


Senė neteko amo. 

— Matai, moki rašyti — tarė jai Salvatorius,— 
teisybė, prastai, bet pakankamai, kad paklustum įsa- 
kymui, kurį tau kartoju. Taigi rašyk prisipažinimą, 
kurį ką tik iš tavęs išgirdau. 

Salvatorius privertė senę atsisėsti, padavė jai į 
ranką pluksną ir generolui vis pašviečiant padėjo su- 
redaguoti dokumentą, kurį ji surašė bjauriu braižu, 
mirgantį kalbos klaidomis, užtikrinančiomis tačiau raš- 
to autentiškumą. Mes leisime sau neperteikti klaidų, 
nes manome, kad mūsų skaitytojams pakaks tik susi- 
pažinti su prisipažinimo turiniu: 

Aš, žemiau pasirašiusioji, moteriškė Bra- 
banson, pravarde Gluetė, šiuo pareiškiu, kad 
pono Loredano de Valženezo buvau nusamdyta 
nuo pastarojo priešužgavėninio sekmadienio 
saugoti jauną merginą, vardu Mina, pagrobtą 
iš pensiono Versalyje. Be to, pareiškiu, kad pa- 
grobtoji mergina atgabenta į Viri rūmus naktį 
iš Užgavėnių į Pelenų dieną; kad ji grasino po- 
nui grafui rėkti, šaukti pagalbos, pabėgti, bet 
ponas grafas sutrukdė jai visa tai daryti, pūsa- 
kęs, jog turįs priemonių nusiųsti jos mylimąjį 
katorgon, ir toji priemonė - tai apskųsti jį kaip 
slėpusį uždarytą nepilnametę; jis dargi turėjo 
kišenėje neužpildytą arešto orderį, kurį jai 
parodė. 0 | 

Pasirašė: moteriškė BRABANSON, 

| pravarde Gl'etė. 
Įteikta Viri rūmuose 1827 m. gegužės 
23-osios naktį. 

"Turime pripažinti, kad Salvatorius nemažai įta- 
kojo surašant šį dokumentą; bet kadangi jis nė per 
nago juodymą nenutolo nuo tiesos, tikimės, jog vardan 
paskatų, vertusių jį taip elgtis, mūsų skaitytojai at- 
leis jam šį spaudimą — veikiau literatūrinį nei mora- 
linį. 

Salvatorius paėmė prisipažinimą, sulankstė ke-tur- 
gubai ir įsidėjo kišenėn, paskiau pasigręžė į Gluetę: 

— Stai,— tarė, — dabar gali vėl miegoti. 

Senė mielai būtų nesigulusi, bet sau iš kairės išgir- 
do suurzgiant Brazilį ir puolė lovon, kaip būtų puolusi 
upėn, sprukdama nuo pasiutusio šuns. 

Ir tikrai, Brazilio dantys, regis, ją dar lšLiži iš- 
gąsdino nei komisaro juosta; tai visai paprasta paaiš- 
kinti: jai bent dvidešimt sykių per savo gyvenimą bu- 
vo pasitaikę turėti reikalą su teisingumo pareigūnais, 
bet net savo baisiausiuose košmaruose tikriausiai nie- 
kad nebuvo regėjusi tokio didžiulio šuns. 

— O dabar, — tarė Salvatorius,— kadangi talkinai 
ponui de Valženezui, kuris parengtinai suimtas už tai, 
kad pagrobė ir laikė paslėpęs nepilnametę,— už nusi- 
kaltimą, numatytą įstatymo, — aš tave areštuoju ir už- 
darau šitame kambaryje; rytoj rytą ateis čia tavęs ap- 
klausinėti karališkasis prokuroras. O kad tau nešautų 
į galvą pabėgti, įspėju: vieną sargybinį palieku laiptų 
aikštelėje, o kitą apačioje, davęs įsakymą šauti, jeigu 
tik atidarysi duris ar langą. 

— Jėzusmarija! — antrusyk pakartojo senė, tik 
dabar dar labiau suvirpėdama nei pirma. 

— Girdėjai? 

— Taip, pone komisare. 

— Tad labanakt! 

Ir Salvatorius, praleidęs pirma savęs generolą bei 
dukart užrakinęs iš lauko duris, pridūrė: 

— Užtikrinu jus, generole, ji nesijudins iš vietos; 
galiu garantuoti ramią naktį. 

Paskiau tarė šuniui: 

— Na, pirmyn, Brazili! Nuveikėme dar tik pusę 
darbo. 

Antra dalis 


XXXVI + SVARSTYMAI APIE ŽMOGŲ IR 
ŽIRGĄ 


Paliksime Salvatorių ir generolą priebučio apačio- 
je, kai juodu su Braziliu priešakyje kreipia žingsnius 
tvenkinio linkui; pasekti jais — reikštų leistis jau mūsų 
pažintu keliu. | 

Pirmiausia žvilgtelkim į Žiusteną i ir Miną; tas žvil- 
gsnis savaime mus vėl sugrąžins prie Loredano de 
Valženezo. 

Išgirdę pistoleto šūvį, Žiustenas ir Mina, jau nuėję 
keletą žingsnių, idant pabėgtų per laukus, sustojo; ir 
kol Mina, atsiklaupusi į javus, meldė Dievą, kad Sal- 
vatoriui neatsitiktų nieko bloga, Ziustenas, vienu šuo- 
liu pakibęs ant mūro sienos, tapo liudytoju kovos, pa- 
sibaigusios Loredano nelaisve. 

Taigi jaunuoliai. dar suspėjo iš tolo pamatyti dviejų 
mohikanų vedamą arklį su pririštu ant jo Valženezu. 
Juodu susiglaudė, tartum išvydę griaustinį, kurio gru- 
mesį ilgai girdėjo sau virš galvos, galiausiai trenkiant 
šimtą žingsnių nuo jų. 

Padėkos ženklan abu nulenkė galvą ir tarp dviejų 
bučinių ištarė Salvatoriaus vardą; paskiau nubėgo to- 
lyn, ieškodami siaurų takučių kojai pastatyti, kad ne- 
sumindžiotų rugiagėlių. Jie tiesiog dievino šią žavią 
laukų gėlę; mat, kaip pamename, tokią pat naktį kaip 
šioji, savo vaiskiais sparnais plazdančią apie juos, ZŽius- 
tenas kadaise surado rugiagėlių ir aguonėlių lauke po 
budriu mėnulio žvilgsniu miegančią nelyginant mažutę 
samanų fėją Miną. 

Pasiekę platesnį takelį, juodu: pagaliau galėjo susi- 
kibti už parankių ir keliauti pagrečiui; po keletos minu- 
čių atsidūrė prie medžių masyvo, kur laukė paslėpta 
karieta. 

Bernaras atpažino Žiusteną ir išvydęs jį su mergi- 
na pradėjo suvokti tikrąją esmę dramos, kurioje ir jam 
teko vaidmuo. Pagarbiai nusikėlė kepurę su kaspinu 
ir merginai su savo mylimuoju patogiai įsitaisius bri- 
ke sąmokslininkišku gestu tartum pasiteiravo: “O da- 
bar kur važiuosime?“ 

— Šiaurės keliu! — atsakė Žiustenas. 

Bernaras vėl pasuko atgal ankstesniu maršrutu, 
ir karieta netrukus išnyko — nudardėjo į Paryžių, ku- 
rį reikėjo visą perkirsti nuo Fontenblo iki Viletos už- 
kardų. 

Palinkėkime tuodviem vaikams laimingos kelionės, 
palikime juodu lieti vienas kito širdžiai visus džiaugs- 
mus ir visus liūdesius, kurių buvo prisitvenkę, ir grįž- 
kime prie belaisvio. 

Valženezą priversti įeiti trobelėn nebuvo sunku, 
ne tai suturėjo dvejetą jo sergėtojų, belaužančių galvą 
prie durų: kebliausia buvo įvesti vidun arklį! 

Trobelę sudarė paprastas kambarys žemės lygme- 
nyje, penkiolikos pėdų ilgio ir dvylikos pločio, be tvar- 
to ar stoginės. Trims žmonėms ir žirgui tokiame būste 
iš tiesų būtų ankštoka. 

— Velniava! — nusikeikė Žanas Toro.— Visai apie 
tai nepagalvojome. 

— Nei ponas Salvatorius,— atsakė Tusenas. 

— Nevisproti! — subarė jį Žanas Toro.— Kaipgi 
gali reikalauti, kad jis būtų pagalvojęs. 

— Na, ar jis ne apie viską pagalvoja? 

— Kadangi jis nepagalvojo, pagalvokime mes,— 
atšovė Žanas Toro. 

— Pagalvokime! — sutiko 'Tusenas. 

Juodu įniko galvoti, tačiau šaunieji žmogeliai nepa- 
sižymėjo itin lakia vaizduote. 

Galop, kiek pasvarstęs, Žanas Toro ryžosi: 

— Tiesą sakant, upė ne per toliausiai. 

— Kaip, upė? — sušuko Tusenas Luvertiūras. 

— Na, aišku! 

— Paskandinti žirgą? 

— Blogo žmogaus žirgą! —.niekinamai vyptelėjo 
Žanas Toro. 

— Blogo žmogaus žirgas gali būti labai doras! — 
pamokomai pareiškė Tusenas Luvertiūras. 

—- Teisybė... Bet ką daryti? 

— O jeigų mes jį nuvestume į "Dievo malonės" 
smuklę? 

— Koks gi tu mulkis, tegul ir overnietis! 

— Taip manai? - 

— Nagi suprask: “Dievo malonės" šeimininkas, iš- 
vydęs Tuseną Luvertiūrą ar Žaną Toro atvedant pas jį 
ponišką žirgą, paklaus, kur to ristūno šeimininkas. Ką 
tu jam atsakysi? Nagi, nagi, klok! Jeigu žinai, ką at- 
sakysi, imk žirgą ir vesk į “Dievo malonę“. 

"Tusenas papurtė galvą. 

— Nežinau, ką atsakyti, — prisipažino jis. 

— Tuomet patylėk. 

— Kaip tik tą ir darau. 

Ir Tusenas nutilo. 0 

Vėl minutėlei stojo tyla. Pirmas ją nutraukė Ža- 
nas Toro: 

— Klausyk, sutinki padaryti vieną dalyką? — tarė 
Tusenui. 

— Žinoma, jeigu tik įmanoma. 

— Pirmiausia įveskime vidun žmogėką. 

— Taip. 

— Kaip tik patalpinsim jį paskirton vieton, aš 
atsakau už jį. 

— Po šimts, ir aš labai mielai sutikčiau už jį at- 
sakyti. Bet juk ne jis kelia nepatogumų, o tik žirgas. 

— Na, netrukdyk man. 

— Gražu! Aš tau trukdau! 

— Kai patalpinsime žmogėką trobon, tu atsakai 
už jo Žirgą. 

— Aš atsakau už jo žirgą!.. Na ne, neapsiimu at- 
sakyti, nes nežinau, ką su juo daryti! 

— Na, palūkėk gi!.. Tu atsakai už žirgą ir nuvedi 
jį atgal. į 

— Kur? 

— Į Viri dvarą, supranti? 

— Žiū! Tikrai, teisingai. 


o 


345 


— O tu apie tai nepagalvojai! — tarė Žanas Toro, 
didžiuodamasis savo išmone. | 

EE Ne. 2 

— Ir tau ši mintis atrodo gera? 

— Puiki! | j 

— Tad atriškime žmogėką,— paragino Žanas Toro. 

— Atriškime,— pritarė Tusenas Luvertiūras, visa- 
me kame pasikliaudavęs savo bičiuliu. 

— Betgi ne! 

— Na, tai neatriškime. 

— Betgi taip! 

—- Ak! Visai nebesuprantu, — ničnieko nebesusi- 
gaudė Zanas Luvertiūras. | 

—-. Kurių velnių tau suprasti? 

— Vis dėlto... darbui... 

— Tik laikyk žirgą. 

— Taip. 

— Tu sakai: “Atriškime jį". Ką gi! Jeigu mudu abu 
jį atrišime, niekas nebelaikys žirgo. 

— Teisybė. 

— Kai atrišime žmogėką, niekas netrukdys žirgui 
pabėgti. 

— Vėlgi teisybė. 

— Taigi abu jo neatriškime... Aš jį atrišiu pats 
vienas, o tu tuo tarpu laikysi keturkojį. 

— Tad pirmyn! — sušuko Tusenas, nutverdamas 
žirgą Už apynasrio. 

Zanas Toro pirmiausiai nuėjo prie gluosnio, paėmė 
iš jo raktą ir atrakino trobelės duris; paskiau, norėda- 
mas. ją geriau apžiūrėti, uždegė nedidelę lempelę. 

Baigęs šiuos pasiruošimus, galiausiai atrišo be- 
laisvį ir sugriebė į glėbį kaip vaikas savo lėlę. 

— O dabar, po vieną kairėn žengte arš! — suūko- 
mandavo Žanas Toro Tusenui, įnešdamas trobelės vi- 
dun grafą. 

"Tusenas nesiprašydino dukart' įsakomas — nespė- 
jus jo sėbrui nusigręžti, apžergė ristūną ir nurūko to- 
kiu greičiu, lyg dalyvautų žirgų lenktynėse Paryžiaus 
prizui laimėti. | 

Atjojęs prie grotinių dvaro vartų, aptiko juos užra- 

kintus; jau ketino peršokti tvorą, kai pasigirdo šuns 
urzgesys, ir ant geležinio skersinio užkėlė letenas „Bra- 
zilis. | 

— Puiku! — šūktelėjo Tusenas tąja overnietiška 
tarme, kurią taip niekino Zanas Toro,— jeigu čia Ro- 
lanas, tad ir ponas Salvatorius netoliese. 

Iš tikrųjų, bemaž tuojau pat sužibo šviesa. 

— A! — tarė balsas.— Tai tu čia, Tusenai? 

— Taip, pone Salvatoriau, aš, — apsidžiaugė Tuse- 
nas.— Parjoju jums arklį. 

— O tas žmogus? > 

— Ak, jisai saugiai priglobtas — liko su Zanu To- 
ro. Siaip ar taip, aš ten grįžtų, būkite ramus, pone 
Salvatoriau! Keturios rankos tikriau nei dvi: 

Ir palikęs žirgą Salvatoriui nuvesti į arklidę 'Tuse- - 
nas leidosi atgalios tokia sparta, jog, — jo garbei pasa- 
kykime,— kaip pirmiau atrodė kovojąs dėl prizo žirgų 
lenktynėse, taip dabar būtų galėjęs varžytis dėl apdo- 
vanojimo atletų bėgtynėse. 


„ XXXVII + PAVOJUS GRESIA 
VALŽENEZUI, O IŠSIGĄSTA ŽANAS TORO 


Pažiūrėkime, kas dėjosi pakrantės trobelėje, pako- 
lei 'Tusenas buvo pasišalinęs. 

Įvesdinės ar, teisingiau, įnešęs Loredaną de Valže- 
nezą į kambarį, Žanas Toro laikinai jį paguldė, visą 
suraišiotą it mumiją, ant ilgo riešutinio stalo, užimančio 
trobelės vidurį ir kartu su lova, perpus paslėptą to- 
kioje tartum alkovoje, sudarančio svarbiausią jos ap- 
statymą. 

Sitoks pastiręs ir be jokio judesio Valženezas ge- 
rokai priminė lavoną, paguldytą studentų auditorijoje 
skrosti. | . 

— Dar truputėlį kantrybės, bajore,— tarė Žanas 
Toro,— tik uždarau duris ir surandu jūsų vertą vietą, 
o tada suteiksiu jums pusiau laisvę. 

Taip kalbėdamas, Žanas Toro skląsčiu užstūmė 

duris ir ėmė ieškoti, sprendžiant iš jo veido, vietos, 
tinkamos patalpinti įžymiajam belaisviui. 

Valženezas nieko neatsakė, bet Žanas Toro nekrei- 
pė dėmesio į tą jo tylėjimą, kurį laikė, beje, visai na- 
tūraliu. 

Tad galiūnas postringavo toliau: 

— Dievaži, jaunasis senjore,— tarė, koja prisi- 
traukdamas iš kampo melancholiškai stūksančią ta- 
buretę,— mes čia anaiptol ne Tiuilri rūmuose, ir jums 
teks pasitenkinti štai šituo daiktu. 

Pristūmė taburetę prie sienos, po jos trumpesne 
koja pakišo kamštį, panašiai kaip prie pado priduria- 
mas užkulnis, kai norima paaukštinti batą, ir sugrįžo 
pas vis dar nejudantį ant stalo belaisvį. 

Pirmiausia ištraukė jam iš burnos kamšalą. 

— Štai — tarė,— dabar gausit kiek atsikvėpti! 

Bet, didžiai Žano "Toro nuostabai, iš grafo toli gražu 
nepasigirdo to gilaus atodūsio, koks ištrūksta iš kiek- 
vieno, atgavusio laisvę ar bent galimybę kalbėti. 

— Nagi, bajore? — paklausė dailidė pačiu švel- 
niausiuų, koks tik įmanomas, balsu. 
| Tačiau Loredanas neatsakė. . 

— Pučiamės, pone grafe? — vėl paklausė Žanas 
Toro, imdamas jam atrišinėti nuo rankų virvę. 

Belaisvis atkakliai tebetylėjo. 

— Dėkis, dėkis mirusiu, tavo valia, — kalbėjo to- 
liau Žanas Toro, visai atpalaiduodamas rankas laikan- 
čius mazgus. 

Bet rankos inertiškai nukrito palei kūną. 

— Stai, teikitės pasikelti, senjore! 

Valženezas nė nekrustelėjo. 

— Ak šitaip! — pyktelėjo Žanas Toro.— Ar tik ne- 
manote, kad uždėsiu jums pavadėlius ir vedžiosiu kaip 
auklė vaiką? Ne, dėkui! Šiam vakarui turiu pakanka- 
"mai darbo. 

Tačiau grafas liko gulėti be gyvybės ženklų. 

Žanas Toro stabtelėjo i ir prietemoje pažiūrėjo į be- 
laisvį — sustingusį ir nebylų. 

— Velnias! Velnias! — keiktelėjo jis, pagautas ne- 
rimo dėl šios absoliučios tylos.— Nejaugi mažumėlę 

bandom statyti akis stulpu, norėdami suteikti bičiuliui 
Zanui "Toro rūpesčio? 

Nuėjęs paėmė lempą ir prikišo Valženezui prie 
veido. 

Jaunikaičio akys buvo užmerktos, veidas nubalęs, 
kakta išpilta šalto prakaito. 

— Sit kaip! — tarė Žanas Toro.— Aš vargau, o jis 
dabar prakaituoja... Keistas žmogėkas, taigi! 

Tačiau pastebėjęs negyvėlišką grafo veido blyškį 
jisai sumurmėjo: 

— Dievaži, bijau, kad iš gerų paskatų jis tikrai 
nenumirtų! 

Ir Žanas Toro pajudino, paskiau iš visų jėgų pa- 
purtė belaisvį. 

Šis davėsi judinamas ir purtomas it lavonas. 

— Viešpatie aukščiausias! — sušuko Žanas Toro, 
mesdamas į grafą išsigandusį žvilgsnį.— Viešpatie 
aukščiausias! Nejaugi mes netyčia jį uždusinome?.. Ką 
gi, ponas Salvatorius bus patenkintas! Na, nenaudėli! 
Tie turtuoliai visad kitokie nei visi! | 

Žanas Toro apsižvalgė aplink ir pastebėjo kamba- 
rio kampe didžiulį sklidiną vandens ąsotį. 

— A! — sušuko į jis.— Štai kaip tik tai, ko ieškojau! 

Atsinešė ąsotį ir, pasilypėjęs ant kėdutės greta 
stalo, iš keturių ar penkių pėdų aukščio palenkė indą, 
nuliedamas kriokliuką, savo kelyje sutikusį Valženezo 
veidą. 

Pirmieji lašai, atrodo, nepadarė grafui jokio povei- 
kio, bet po kelių sekundžių visa pasikeitė. 

Nuo krentančios ant galvos vandens srovelės, nuo 
sąlyčio su šiuo lediniu dušu Valženezas išleido ato- 


dūsį — atodūsį, nuraminusį Žaną Toro, kuriam savo 
ruožtu kakta buvo išrasojusi gausiais prakaito lašais. 
— O Viešpatie aukščiausias! — sušuko jis, triukš- 


mingai atsikvėpdamas, lyg nuo krūtinės būtų nusiri- 
tusi penkių šimtų svarų sunkmena.— Na ir išgąsdino- 
te mane, šeimininke, galite tuo didžiuotis! 

Jis nulipo nuo kėdutės, pastatė į vietą ąsotį ir vėl 
prisiartino prie belaisvio. 

— Ką gi,— prašneko su pašaipa, kuri jam sugrįžo, 

vos įsitikino, jog grafas nenumirė.— Mažumėlę išsi- 
maudėme, tiesa? Dabar turėtumėt pasijusti geriau, ba- 
jore. . 
— Kur aš? — paklausė Loredanas, kaip klausia, 
nežinia kodėl, visi žmonės, atsigavę po nualpio. 

— Atsidavusio bičiulio kambaryje, — atsakė Zanas 
"Toro, atpalaiduodamas virves, kurios dar laikė surištas 
belaisvio kojas.— Ir jeigu panorėtumėt nulipti nuo sa- 
vo pjedestalo ir atsisėsti, tai labai prašom. 

Valženezas antrukart nesiprašydino: nuslinko išil-. 
gai stalo ir atsistojo, bet užtirpusios kojos nelaikė — 
jisai susvirduliavo. 

Žanas Toro sugavo jį glėbin, privedė prie tabure- 
tės ir pasodinęs atrėmė nugara į sieną. 

* — Šit! Gerai jums taip? — paklausė Žanas Toro 
pritūpdamas ir.veidu susilygindamas su Valženezu. 

— Taigi — su panieka paklausė grafas, — ką ke- 
tinate man daryti? Ž 

— Manoji kuo artimiausia draugija, pone grafe... 
manoji ir dar vieno bičiulio, ketvirčiui valandos pasi- 
šalinusio, bet kuris netrukus grįš... 
| Žanui "Toro tariant šiuos žodžius, į duris ypatingu 
būdu pasibeldė. . 

Galiūnas atpažino tą beldimą, tad nuėjo atidaryti 
durų, ir ant slenksčio išdygo Tusenas Luvertiūras, ku- 
rio tamsus veidas, „išmargintas juodų dėmių,— 2 
reiškinį sukėlė varvantis jam nuo kaktos prakaitas, — 
padarė Valženezui tatuiruoto indėno įspūdį. 

— Atlikta? — paklausė Žanas Toro bičiulio. 

— Atlikta, — atsakė Tusenas ir pasisukęs į Val- 


ženezą pridūrė: — sveikinimas kompanijai! — Pas- 
kiau jis vėl kreipėsi į Žaną. Toro: — Kodėl jis toksai 
šlapias? 


— O, neklausk! — truktelėjo pečiais Žanas Toro.— 
Tau išvykus vien tik tuo ir užsiėmiau, kad šlakščiau 
šį bajorą. 

— Ką nori tuo pasakyti? — paklausė Tusenas, ne- 
pasižymįs nuovokumu. 

— Noriu pasakyti, kad ponas blogai jautėsi — nie- 
kinamai paaiškino Žanas Toro. 

— Blogai jautėsi? — pakartojo tokiu pačiu tonu 
"Tusenas. 

— Dievaži, taip. 

— Tr koks gi šventasis kaltas? 

— Neva netikęs kamšalas, kurį buvome įgrūdę jam 
burnon. 

— Neįtikėtina! — nusistebėjo anglininkas. 

"Tuo metu Valženezas apžiūrinėjo abiejų vyrų vei- 
dus, ir tikriausiai toji apžvalga nenuteikė jo ramina- 
mai, nes vėl užčiaupė jau pusiau pražiotą burną, ne- 
ištaręs nė Žodžio. 

Tikra tiesa, Tuseno ir Žano Toro minos buvo gana 
atgrasios, ir jeigų Valženezas nors kiek būtų ketinęs 
pabėgti, vien tik priešais jį stovinčio milžino vaizdas 
labai greitai būtų pastūmėjęs jį atsisakyti šios pražū- 
tingos užmačios. 

Tad jis pasitenkino tik tuo, jog nulenkė galvą ir 
ėmė mąstyti. 


XXXVIII + VIETINIS VYNAS 


Grafui mąstant, Žanas Toro nuėjo prie spintos, 
atidarė ją ir ištraukė butelį su dviem stiklais, kuriuos 
visus atnešė ant stalo, tačiau susigriebęs, kad jų tre- 
jetas, jis antrusyk nužingsniavo prie spintos ir paėmė 
trečią stiklą; beje, pastarąjį atnešė tik pirma kuo rū- 
pestingiausiai išplovęs, iššluostęs ir dar perskalavęs, 
paskiau pastatė ant stalo priešais Valženezą, bemaž 
pasiektinai šiam ranka. 

Tada davė ženklą Tusenui Luvertiūrui atsisėsti, 
prisėdo pats ir pakėlė butelio kaklelį virš belaisvio 
stiklo. | 

„— Bajore,— kiek įmanydamas mandagiau kreipė- 
si jis, — kalėjimo sargas — tai dar ne budelis. Turbūt 
esate tiek pat ištroškęs kaip mes, gal teiktumėtės ne- 
atsisakyti stiklo vyno? 

— Dėkui! — lakoniškai metė Valženezas. 

— Čia ne ceremonijos, jaunasis šeimininke? — ne- 

atlyžo Žanas Toro, tebelaikydamas ore palenktą bu- 
telį. 

— Dėkui,— antrąsyk dar sausesniu tonu atsisakė 
Valženezas. | j 

— Kaip jums tinka, pone! — savo ruožtu tarė Za- 
nas Toro su tuo būdingu balso atspalviu, kada jį pa- 
glostydavo prieš plauką. 

Paskiau, praleidęs grafo stiklą, pripylė anglinin- 
kui. 

— Į tavo sveikatą, Tusenai,— pakėlė tostą. 

— Į tavo sveikatą, Žanai! — atsakė šis. 

— Už bloguolių mirtį! 

„| — Už šaunuolių gyvastį! 

Nuo šių dviejų viskam pasiryžusių vyrų energingų 
tostų belaisvis sudrebėjo. 

Zanas Toro vienu mauku išlenkė įsipiltą gėrimą ir 
trankiai pastatė stiklą ant stalo. 

— Dievaži,— tarė jis, — kaip gera, kai šitai nuei- 
na... Buvau ištroškęs. 

— Aš irgi — pritarė Tusenas, mėgdžiodamnas jo 
judesį. | 

— Dar po vieną, Tusenai! 

— Dar po vieną, Žanai! 

Sįsyk be tostų, abu vienu ypu ištuštino savo stik- 
lus. 

Toksai absorbcijos greitis įkvėpė Valženezui vie- 
ną mintį. 

Jis ėmė laukti progos ja pasinaudoti, ir toji proga 
netruko ateiti. 

Zanas Toro pasigręžė į belaisvį ir vidujai nu- 
"sprendęs, kad šio veidas lyg nebe toksai susiraukęs, 
be to, iš prigimties geraširdis kaip visi stiprūs žmo- 
nės, tarė: 

— Neteisingai darote, kad nenorite pamaloninti 
savo pilvo. Nagi, antrą ir paskutinį sykį, bajorę, turiu 
garbės pasiūlyti jums stiklą šio vyno; teiksitės neatsi- 
sakyti? 

— Taip galantiškai man siūlote, pone, — atsiliepė 
grafas,— jog pykstu ant savęs, atsisakęs pirmą sykį. 

— Nieko: dar yra laiko pasitaisyti. Kol turime vy- 

no butelyje ir butelių spintoje, galite prie šito sugrįžti. 

— Ką gi, — tarė grafas,— neatsisakau! 

— Pačiu laiku, šeimininke! — atsakė Žanas Toro, 
aiškiai gerai nuteiktas, ir pripylė grafo stiklą iki pat 
kraštų. 

Paskiau kreipėsi į savo bendrą: 

— Dar vieną butelį, Tusenai. 

Šįsyk išpuolė anglininko eilė nueiti prie spintos ir 
atnešti butelį. 

Tarsi abejodamas bičiulio patyrimu, Žanas Toro 
paėmė butelį ir pripylė du tuščius stiklus. 

„ Tada ištiesė savo stiklą, rodydamas ženklą Tuse- . 
nui pasekti juo: 

— Į jūsų sveikatą, pone grafe! — tarė. 

— Į jūsų sveikatą, šeimininke! — pakartojo 'Tuse- 
nas. 

— Į jūsų sveikatą, ponai! — atsakė Loredanas; 
tarėsi padaręs didžiulę nuolaidą, dvejetą mohikanų ti- 
tuluodamas ponais. 

Pakėlę tostą, visi trys ištuštino stiklus: Žanas Toro 

ir "Tusenas Luvertiūras vienu mauku, Valženezas — 
pamažėle, su trim ar keturiom pauzėmis. 
— Žinoma,— pliaukštelėjęs liežuviu vėl prabilo 
Žanas Toro,— nesiimu pateikti jums šį vyną kaip se- 
ną burgundiškąjį makoną! ar bordo lafitą*. Juk žinote 
priežodį: “Ir gražiausia pasaulio mergina negali duoti 
daugiau negu pati turi!" 

— Betgi atleiskite, — aiškiai prisiversdamas palai- 
kyti pokalbį, o ypač — iki dugno išlenkti stiklą, pa- 
prieštaravo Loredanas.— Sis vynas anaiptol ne pras- 
tas, šio krašto gamybos? 

— Žinoma, kad šio krašto! — sušuko Tusenas Lu- 
vertiūras.— Lyg būtų kitokių! 

— Mano mielas, — pastebėjo Žanas Toro,— visų 
pirma, esama tokių, kurie gaminami Paryžiuje; bet 
ponas grafas mus pagerbė visai ne tai turėdamas ome- 
nyje. Krašto vynas — tai subrandintas iš vynuogių 
derliaus krašto, kur šiuo metu buvoji. 

— Vietinis vynas, jeigu jums taip geriau patinka, 
bičiuli, — maloniai pasakė jaunikaitis. 

— O! Jis iš tiesų vietinis, — patvirtino Žanas To- 
r0,— ir dėl to nė kiek neraudonuoja. 

— Iš kurgi, — sukrizeno Tusenas Luvertiūras, aki- 
moju pagavęs savo bičiulio Žano Toro sąmojį — juk j jis 
baltas! 

— Ir dar pridursiu,— varė toliau dailidė,— jeigu 
reiktų padaryti įžadą, tai pareikščiau, kad niekad ne- 
gerčiau prastesnio už jį. 

— Aš irgi darau tokį pat įžadą kaip mano bičiu- 
lis,— tarė Tusenas Luvertiūras nusilenkdamas — ne 
grafui, bet dievybei, kuriai skyrė savo įžadą. 

— Per mažai išgėriau, kad galėčiau teisingai ver- 
tinti,— atsiliepė Valženezas. 

— O, dėl šito, tai nesijaudink, bajore,— nuramino 
Žanas Toro atsistodamas, — spintoje yra dar toks pen- 
kiasdešimt tokių butelių, jeigu taip geidžia jūsų širdis. 

— Nematau, kad kaip nors kitaip galėtume links- 
mai praleisti tas keletą valandų, kurias mums lemta 
būti drauge, — tarė belaisvis, — ir jeigu ši pramoga jums 
tinka, aš — jūsų paslaugoms. 

— Jūs nuoširdžiai kalbate? — paklausė Žanas To- 
ro, atsisukdamas. 

— Įsitikinsite tuo, — ryžtingai atsakė Valženezas. 

— Puiku! — sušuko Tusenas.— Sit belaisvis, ko- 
kius aš. myliu! 

Žanas Toro nuėjo prie spintos ir sugrįžo apsigin- 
klavęs ar pasipuošęs,— kaip kam patinka,— aštuo- 
niais kuo gražiausios išvaizdos buteliais. 

Matydamas, jog dvejetas mohikanų taip naiviai 
lenda į jo paspęstus žabangus,— žabangus, kuriuos, 
aiškų, mūsų skaitytojai jau suuodė,— Loredanas nusi- 
šypsojo. 

Kombinacija išties nebloga: priversti gerti vyną du 
jį Mėgstančius žmones nėra nieko lengviau; priversti 
juos gerti tiek, jog prarastų nuovoką — juolab nėra 
nieko lengviau. 

Tad šitaip nusprendęs, Loredanas gana narsiai 
tiesė savo stiklą ir gėrė tiek mielai, kiek pajėgė apsi- 
mesti. | 

"Taip buvo ištuštinti du buteliai, ir Valženezui vy- 

nas pasirodė toks geras, jog jis paprašė atkimšti dax du. 

— Ak, šauniai laikotės, bičiuli! — pastebėjo Žanas 
Toro — matydamas belaisvį geriant ne prasčiau už jį, 
dailidė ėmė darytis vis draugiškesnis ir elgtis su gra- 
fu kaip lygus su lygiu. 

— Ką gi, pagal išgales, — kuklinosi Valženezas su 
tariamu geraširdiškumu. 

— Vis dėlto, bajore, pernelyg nepasitikėkit savi- 
mi,— perspėjo Žanas Toro,— tas vynas apgaulingas! 
— Taip manote? — neva suabejojo belaisvis. 

— O, aš už tą atsakau! — patvirtino Tusenas Lu- 
vertiūras, pakeldamas ranką tartum priesaikai.— Iš- 
lenki jo tris butelius — ir sudie draugeliai! Iškeliauji į 
dausas, visa išnyksta. 

— Cha! — pratarė Valženezas, vis dėdamasis abe- 
jojančiu.— Toksai šaunuolis kaip jūs? 

—- Tokia pati tiesa, kaip kalbuosi su jumis...— 
įtikinėjo Tusenas.— Aš pratraukiu iki trijų, trijų su 
puse. Žanas Toro, jis tai milžinas — pratraukia iki ke- 
turių, bet sulig paskutiniuoju stiklu — trinkt, brinkt! 
Sveikas protas apleidžia, vyriokas pašėlsta ir ima lau- 
žyti visiems šonkaulius! Teisybė, Žanai? 

— Taip šneka, — paprastai atsakė milžinas. 

— O tu tai įrodai. 2 

Pastaroji informacija, beje, Valženezui labai nau- 
dinga, padėjo jam įžvelgti ateityje tykančius tokius 
pavojus, jog pamatęs atkemšamą septintą butelį be- 
laisvis uždengė ranka savo stiklą tardamas: 

— Dėkui! Man jau gana. 

Žanas Toro vėl pakėlė butelio kaklelį ir įdėmiai 
pažvelgė į Valženezą. | 


XXXIX + VALŽENEZAS GRIEŽTAI 
PAREIŠKIA NEMOKĄS NEI DAINUOTI, 
NEI ŠOKTI 


Žano Toro žvilgsnis įgavo tą laukinę išraišką, ku- 
rią kai kurioms fizionomijoms suteikia beprasidedan- 
tis girtumas. 

— Ak,— tarė jis, — jums jau gana? 

— Taip, — atsakė Loredanas,— nebejaučiu trošku- 
lio. 

— Cha! Lyg būtų geriama vien jaučiant trošku- 
lį — įsiterpė Tusenas.— Juk jeigu žmonės gertų tik iš- 
troškę, niekad neištuštintų daugiau nei vieno ar dvie- 
jų butelių. 

— Tusenai,— tarė Žanas Toro,— regis, ponas ne- 
girdėjęs priežodžio, ir dargi labai žinomo! 

— Kokio priežodžio? — paklausė Loredanas. 

— "Kai vynas ištrauktas, jį dera išgerti..." O tuo 
labiau, kai jau atkimštas butelis... 

— Ir ką? — tarė Loredanas. 

— Ir tą, kad jį reikia ištuštinti! 

Loredanas ištiesė savo stiklą. 

Zanas Toro jį pripylė. 

— O dabar: — tau,— tarė jis, pasukdamas butelio 
kaklelį į savo bičiulį, kaip artileristas pasuka patran- 
kos vamzdį ton pusėn, kur taikosi pulti. 

— Ką gi, mielai! — atsišaukė Tusenas, kuris pa- 
miršo, jog ši diena pagal patirtas emocijas — ne pati 
geriausia jo gyvenime, todėl paskutiniuoju stiklu buvo 
lemta ne tik pasiekti ribą, bet ir ją peržengti. 

Greitai išlenkęs stiklą, jis užtraukė kažkokią bak- 
chanališką dainą, kurios jo sugėrovai nesuprato nė 
žodžio, kadangi bliovė overniečių tarme. 

— Tylos! — įsakė Žanas Toro, dar jam nebaigus 
pirmo kupleto. 

— Kodėl tylos? — nesuprato Tusenas. 

— Todėl, kad tai gali labai.patikti Overnės sosti- 
nėje!, bet yra nekaip vertinama Paryžiuje ir jo apylin- 
kėse. 

— Betgi tai graši deina! — ŠaS 565 Tuse- 
nas. 

 — Taip, bet man labiau patinka kitokia... Pavyz- 
džiui, tokia, kurią mums padainuos ponas grafas. 

— Kaip! Kurią aš jums padainuosiu? — nustebo 
Loredanas. 

— Be abejo! Jūs, aišku, mokate grašių deinų, kaip 
sako mano bičiulis Tusenas Livertiūras. 

Ir Žanas Toro nusikvatojo pakvaišusiu juoku — 
girtumo pranašu. 

— Klausykite, pone,— šaltai atkirto Valženezas,— 
aš jų nemoku. 


— Nemokate nė vienos išgertuvių dainos? — ne- 
atlyžo Žanas Toro. 
— O, išgertuvių ar valgytuvių, nesvarbu! — pasa- 


kė Tusenas. — Man geriau patiktų valgytuvių, nes la- 
biau pradedu jaustis alkanas nei ištroškęs. 

— Na, pradedam, bičiuli? — neatstojo Žanas To- 
ro, pasiruošdamas ploti į taktą delnais. 

— Prisiekiu jums, kad ne tik nemoku jokios dai- 
nos,— šiek tiek išgąsdintas Žano Toro tono gynėsi Val- 
ženezas,— bet ir išvis nemoku dainuoti. 

— Jūs nemokėti dainuoti? — tarė Tusenas — su- 
silaukęs bičiulio priekaištų, kad kalba overnietiškai, 
jis pabandė pasitaisyti, prašnekdamas negriškai— Aš 
Jumis netikėti! 

— Tikrai, aš nemoku dainuoti — įtikinėjo Lore- 
danas.— Labai apgailestauju, nes gal suteikčiau jums 
malonumo. Tačiau tai pranoksta mano išgales. 

— Kaip apmaudu,— nepatenkintas tarė Žanas To- 
r0.— Tai valandžiukei būtų jus prablaškę, taip pat ir 
mane. 

— Tuomet aš dvigubai apgailestauju, — atsakė Val- 
ženezas. 

— Ak! — sušuko Tusenas. 

— Kas? 

— Man toptelėjo mintis! 

— „Pagyrūnas! 

— Bet jeigu man iš tikrųjų toptelėjo! — spyrėsi 
"Tusenas. 

— Na, klok savo mintį, pažiūrėsime. 

— Kadangi šis jaunasis senjoras nemoka ar ne- 
nori mokėti dainuoti, — kaip niekur nieko toliau varė 
Tusenas,— tai jis turėtų mokėti šokti, tiesa, bičiuli 
Žanai? 

Ir pasigręžęs į Loredaną apgirtusiu balsu pridū- 
rė: 

— Nagi, pašokit mums ką nors, pone grafe. 

-— Kaip! Pašokti ką nors? — pyktelėjo Valžene- 
zas.— Jūs išprotėjote? 

— Kodėl išprotėjome? — paklausė 'Tusenas. 

— Argi šokama šiaip sau, be priežasties? 

— Taigi! — atšovė Tusenas.— Nešokama be prie- 
žasties: šokama, kad šoktum. Kai gyvenau kaime, nuo- 
latos šokdavau! 

— Burė2? — paklausė Loredanas. 

— Taip, burė... Juk neketinate paniekinti burė, 
ką? 

— Ne, betgi negaliu pašokti burė, jeigu jo nemo- 
kų. 
— Aš gi nesakau, kad šoktumėte tą ar kitą šokį — 
atkirto Tusenas.— Sokite gavotą, jei norite, svarbiau- 
sia, kad ką nors pašoktumėte. Tiesa, Žanai, svarbiau- 
sia, kad grafas ką nors pašoktų? 

— Su malonumu pažiūrėčiau, kaip šoka ponas 
grafas... 

— Girdite, šeimininke? 

— Bet... | 

— Nagi, leiskite pabaigti savo bičiuliui: juk girdė- 
jote, jis pasakė bet, — stengėsi gelbėtis Loredanas. 

— Bet, — iš tiesų toliau varė Zanas Toro,— šokiui 
reikia muzikos! 2 ' 

— Savaime suprantama, ponas Žanas Toro tei- 
sus: — sušuko Valženezas, kuris išgąstingai pagalvojo, 
kad jeigu milžinas palaikytų savo bendro nuomonę, 
tai jis gautų suūšokti keletą figūrų dviejų mohikanų 
malonumui. 

— Vadinasi, labai sunku pagroti? — paklausė "Tu- 
senas, kurį vynas padarė užsispyrusį ir kartu išra- 
dingą. 

— Nežinau, ar sunku,— naiviai atsakė Žanas To- 
ro,— kadangi niekad nebandžiau groti. Tačiau, kad ką 
nors pagrotum, pirmiausia reikia instrumento. "Tiesa, 
pone grafe? 

— Be abejo! — truktelėjo pečiais Loredanas. 

— Ko? Instrumento? — atšovė Tusenas.— Instru- 
mentą mes visi nešiojamės ant nykščio. 


Tai sakydamas, Tusenas sulenkė savo didžiulę juo- 

dą plaštaką trimitu, nykštį atlenkė kaip kandiklį ir 
pridėjęs jį prie lūpų, ėmė trimituoti * Karalių Dagobe- 
rap. 

Paskiau pasisuko į Žaną Toro: | 

— Na, argi ne gražus instrumentas, ką? — tarė. 

— Taip, — atsakė Zanas Toro, užsispirdamas prieš- 
gyniauti — bet medžioklei, ne šokiui. 

— Teisybė, — sutiko Tusenas, nesunkiai nusileis- 
davęs. prieštaroms, jeigų manydavo jas esant teisin- 
gas.— Ką gi, jei nedainuojame, nešokame, tuomet ger- 
kime! 

— Kaip tik! — pasiskubino pasakyti Valženezas.— 
Taip, gerkime! 

Bet jis pernelyg mielai ir pernelyg jausmingai pa- 
siskubino išsakyti norą ne pats gerti, o priversti gerti 
abu stalabendrius. Žanas Toro pažvelgė į jį dar ne- 
nutuokdamas, tas tiesa, Valženezo plano: šaunuolis nė 
manyt nenumanė, kad vynas kada nors gali tapti nuo- 
du; vis dėlto jis užuodė pavojų ir pastatė ant stalo bu- 
telį, kurį jau buvo sugriebęs už kaklelio, ketindamas 
įpilti Tusenui. 

— Ne,— tarė jis,— tu jau gana išgėrai, "Tusenai! 

— Gerti niekada negana, bičiuli Zanai. 

— Apskritai tai tiesa,— prisipažino dailidė, — bet 
šią dieną netinka. 

— Tačiau,— surizikavo įsiterpti balaisvis,— tai 
jūs mane sukurstėte gerti, ir man dar negana. 

— Jūs, bajore, — atkirto Žanas Toro, paskersa- 
kiuodamas į jį — jūs — visai kas kita: jūsų valia nu- 
sigerti kiek telpa, jeigu taip įsigeisite... Sakiau jums, 
kad spintoje yra dar keturiasdešimt butelių. Duokite 
stiklą! | 

Loredanas ištiesė stiklą, ir Žanas Toro pripildė du 
jo trečdalius, paskiau vėl pastatė butelį ant stalo. 

— O jūs?.. — paklausė Valženezas. 

— Aš? — atsakė Žanas Toro.— Man jau gana. Tu- 
senas juk minėjo, kad tampu piktas, kai galvoje vienu 
stiklu vyno per daug; jis teisus, aš nebegersiu. 

— Na, dar vieną dėl kompanijos — ragino Valžene- 
zas, neišsiduodamas, jog supranta Žano Toro nuosai- 

kumo priežastį, nors kuo puikiausiai ją suprato. 

— Jūs to norite? — įdėmiai nužvelgė jį dailidė. 

— Tiesiog trokštu. 

— Gerai, — tarė milžinas ir vėl įsipylė vyno. 

— O man? — išsižiojo Tusenas. 

— Tau — ne! — šiurkščiai atkirto Žanas Toro. 

— Kodėl man — ne? 

— Todėl, kad aš nusprendžiau: tu daugiau negersi. 

"Tusenas tyliai suniurnėjo, pasitraukė du žings- 
nius į šalį, bet daugiau nesispyriojo. 

Zanas Toro pakėlė stiklą sau prie lūpų: 

— Į jūsų sveikatą! — palinkėjo. 

— Ir į jūsų! — atšiliepė Valženezas. 

Žano Toro stiklas nebuvo visiškai pilnas; todėl pro 
tuščią apskritimą jis galėjo stebėti belaisvį: matė, kaip 
šis apgaubia stiklą plaštaka, greitai pakelia sau prie 
lūpų ir padaręs keistą judesį vėl pastato ant stalo. 

Tuo pat metu dailidė pajuto šau prie padų vėsą, 
lyg būtų įsistojęs į balą. 

Pakėlė pėdą ir pagrabinėjo ranka: padas varvėjo. 

"Tuomet paėmė lempą, nuleido ją prie žemės ir su- 
grąžino ant stalo. 

— Tenka pripažinti, — tarė užsimodamas į belais- 
vį kumščių, — kad esate nemenkas pašlemėkas! 

Tusenas Luvertiūras metėsi į priekį ir abiem ran- 
komis sugriebė dailidę už riešo: 

"— Ak! — sušuko jis.— Juk sakiau, kad vynas jį 
blogai veikia... Nepatikėjote manimi! Dabar sukitės kaip 
išmanot! 


XL + ZANUI TORO IR TUSENUI 
LUVERTIURUI PASITAIKO PROGA 
UŽSIKALTI TURTO, BET ŠIE JA 
NEPASINAUDOJA 


Valženezas jau buvo pasiruošęs gynybai: pasiėmė 
į abi rankas po butelį ir laukė prisiartinant Žano "Toro, 
pasirengęs sudaužyti juos į jo galvą. 

Pasilenkęs Žanas Toro paėmė už kojos taburetę ir 
žingtelėjo prie Valženezo. 

— Na, kas gi? — paklausė Tusenas. 

— Pažiūrėk po stalu. 

Savo ruožtu Tusenas paėmė lempą ir pasilenkęs 
dirstelėjo. 

— O,— sušuko išvydęs pro baltą vyną prasišvie- 
čiant plytą, — kraujas! | 

— Kraujas? — tarė Zanas Toro.— Jeigu čia tebūtų 
kraujas, tai dar nieko: su duona kraujas atgamina- 
mas; bet vynas gaunamas tik iš vynuogių, o šios šįmet 
iššalo. 

— Kaip! Vadinas, jis išpylė savo vyną? — baisiau- 
siai pasipiktinęs sušuko "Tusenas. 

— Taip, savo vyną! 

— O, tada, kaip tu sakai, jis niekšas. Pritrenk jį! 

— Laukiau tavo leidimo, Tusenai— tarė Žanas 
Toro, rankove šluostydamasis nuo kaktos varvantį 
pykčio prakaitą. 

— Žinokit, dar žingsnis — ir aš sužnekinsiu jums 
makaulę,— įspėjo Valženezas. 

— Ak, negana laistyti vyną! Dar norite sužnekinti 
butelius? — pasipiktino Žanas Toro.— Mat, perspėju 
jus — sužnekinsite ne mano makaulę, bet butelius. 

— Nagi, trenk, Žanai Toro, — sušuko Tusenas.— 
Kodėl netrenki? | 

— Todėl, kad apsigalvojau— tarė Žanas Toro — 
tikiuosi, tą patį padarys ir ponas grafas. 

Paskiau tvirtu ir visai ramiu balsu pridūrė: 

— Tiesa, pone de Valženezai? Juk padėsite į šalį 
tuodu butelius, a? 

Valženezas suraukė antakius. Išdidumas jame ko- 
vojo su protu. 

— Na,— paklausė Žanas Toro.— Padedat juos į 
šalį? Ar nepadedat? 

— O, Žanai — sustūgo Tusenas.— Aš tavęs nebe- 
pažįstu. 

— Padedam juos? Laukiu! — mygo Žanas Toro.— 
Vienas, du... Saugokitės, trečią suskaičiuosiu į jūsų 
galvą! 

Loredanas nuleido rankas ir švelniai pastatė bu- 
telius ant židinio atbrailos. 

— Gerai! O dabar gražiai susėskime, kur sėdėjome. 

 Loredanas tikriausiai pamanė, kad geriausias bū- 
das prijaukinti laukinį žvėrį — tai jo neerzinti. Todėl 
šaltai pakluso antram įsakymui, kaip buvo paklusęs 
pirmajam. 

Be to, mintyse jis, be abejo, jau surezgė naują 
Iombinacja ir rengėsi pasinaudoti kita priemone, tei- 
kiančia daugiau šansų negu jėga. 

— Tusenai, bičiulį — tarė Zanas Toro— būk ge- 
ras, nunešk atgal tuodu butelius į spintą ir užrakink. 
Išvis nereikėjo jų iš ten imti. 

Tusenas įvykdė, ką lieptas. 

— O dabar, pone grafe,— paimdamas raktą iš sa- 
vo bendro vėl prašneko Žanas Toro,— prisipažinkit 
vieną dalyką... 

— Kokį? — paklausė grafas. 

— Kad norėjote mus nugirdyti, iki prarasime nuo- 
voką, ir tuo pasinaudojęs pabėgti. 

— Jūs gi pasinaudojote savo jėga, paimdami ma- 
ne nelaisvėn,— gana logiškai atrėmė grafas.. 

— Savo jėga — taip; bet mes nepasinaudojome 
klasta: mes iš pradžių nesusidaužėme stiklais, kad 
paskiau apgautume. Kai susidauži stiklais — šventa! 

— Tarkime, negerai pasielgiau,— sutiko Valžene- 
zas. | 

— Išpilti savo vyną! — vėl sugrįžo prie to paties 
Tusenas.— Gerojo Dievulio vyną! . 

— Ponas grafas pripažino, kad negerai pasielgė, — 
tarė Žanas Toro.— Nebekalbėkim apie tai. 

— Tuomet, apie ką kalbėti? — nusiminė anglinin- 
kas.— Visų pirma, jeigu aš nekalbu, jeigu negeriu, tai 
man gresia pavojus užmigti. 

— O, užmik, jeigu nori. Užtikrinu, aš tai nemie- 
gosiu. 

— Tad štai, — tarė Loredanas,— surasiu jums apie 
ką kalbėti. 

— Jūs labai malonus, pone grafe— suniūrnėjo 
Žanas Toro. 

— Man jūs atrodote šaunūs žmonės... gal kiek 
ūmoki,— varė toliau Loredanas,— bet iš esmės šaunūs. 

— Jūs šitai pastebėjote? — truktelėjo pečiais Za- 
nas Toro. 

— O aš mėgstu šaunius žmones, — tęsė grafas. 

— Ir dar jais nenusivylėte? — tuo pačiu tonu pa- 
klausė dailidė. 

"Tusenas klausėsi, matyt, geisdamas sužinoti, kur- 
link belaisvis kreipia. 

— Ką gi, — vėl prašneko šis,— jeigu jūs norite... 

Jis stabtelėjo. 

— Jeigu mes norime?..— pakartojo Žanas Toro. 

— Ką gi, jeigu jūs norite — pakartojo Valžene- 
zas,— padėsiu jums užsikalti turto. 

— Velnias! — sukluso Tusenas. — Užsikalti turto? 
Tad šnektelkim apie tai. 

— Tylėk, Tusenai! — sudraudė Žanas Toro.— Žodį 
turiu aš, o ne tu.— Paskiau kreipėsi į Loredaną: — 
Nagi, naaiškinkite savo mintį, jaunasis šeimininke. 

— Mano mintis visai paprasta, ir aš einu tiesiai 
prie reikalo. 

— Einame prie jo! — pritarė "Tusenas. 

— Jau prašiau tavęs patylėti. — antrusyk subarė 
Žanas Toro. 

— Kad pragyventumėte, jūs dirbate, tiesa? — pa- 
klausė grafas. 

— Be abejo, išskyrus dykaduonius, visi dėl šito 
dirba,— atsakė Zanas Toro. 

— Kiek pelnote sėkmingiausiomis dienomis? 

— Diena iš dienos, įskaitant ir išeigines, po tris 
frankus. 

— "Ar nepatylėsi, Tusenai! 

— Ko man tylėti? Ponas grafas manęs klausia, 
kiek uždirbų; aš jam atsakau. 

— Trys frankai per dieną, — pakartojo grafas, dėda- 
masis nepastebįs dviejų bičiulių ginčo, — sudaro devy- 
niasdešimt frankų per mėnesį, L Ą frankų per 
metus. 

— Na ir.ką? — atšovė Žanas Toro.— Mes tą ži- 
nome. 

— Tą, jog aš noriu, kad per vieną vakarą jūs 
pelnytumėte tiek, kiek uždirbate per dvidešimt penke- 
rius metus. 

— Dvidešimt penkis tūkstančius frankų? — sų- 
šuko Tusenas.— Na, liaukitės, komike! Dvidešimt pen- 
kis tūkstančius per vieną vakarą — neįmanoma! 

— Taigi matote,— gundė toliau Valženezas,— iš 
to galima gyventi be rūpesčių, nedirbant, kadangi pa- 
dėję į banką savo dvidešimt penkis tūkstančius už 
penkis procentus, turėsite tūkstantį du šimtus pen: 
kiasdešimt frankų rentos. 

— Nedirbant! — pakartojo Tusenas.— Girdi, Ža- 
nai? Nedirbant! 

— Ką aš tuomet veiksiu, jeigu nedirbsiu? — nai- 
viai paklausė Žanas "Toro. 

— Veiksite, ką tinkamas: medžiosite... Žvejosite, 
jeigų nemėgstate medžioklės; nusipirksite žemės, ją 
įdirbsite; veiksite, ką veikia turtuoliai, ką veikiu aš 
pats. 

— Na taip! — kandžiai iškošė Žanas Toro.— Grob- 
siu šešiolikmetes iš jų sužadėtinių ir šeimų! Štai pra- 
moga nedirbantiems! Stai ką jūs veikiate, pone grafe! 

— Galų gale, ką su jais veiktumėte, tai jūsų rei- 
kalas; bet aš jums abiem siūlau penkiasdešimt tūks- 
tančių frankų: po dvidešimt penkis tūkstančius kiek- 
vienam. 

— Dvidešimt penkis tūkstančius frankų! — ant- 
rusyk pakartojo Tusenas, ir jo akys sužibo godulių. 

— Tylėk, Tusenai! — griežtai metė dailidė. 

— Dvidešimt penkis tūkstančius frankų kiekvie- 
nam, bičiuli Žanai, — meiliai pakartojo anglininkas. 

— Dvidešimt penkis tūkstančius kumščio smūgių, 
jeigu nenutilsi, Tusenai. 

— Penkiasdešimt tūkstančių jums abiem ir išmo- 
kamų š šį pat vakarą. 

— Turtas, Žanai! Turtas! — sumurmėjo anglinin- 
kas. 

— Na, ar nepatylėsi, nelaimėli! — grasinamai už- 
simojęs ant savo bičiulio ranka, šūktelėjo Žanas Toro. 

— Nors paklausk jo, kaip galima juos pelnyti, 

tuos dvidešimt penkis tūkstančius frankų. 

— Na gerai,— sutiko Žanas Toro ir pasigręžė į be- 
laisvį: — Teikiate mums garbę, pasiūlydamas po dvi- 
dešimt penkis tūkstančius frankų kiekvienam, pone 
grafe? Taigi gal malonėtumėt pasakyti, ką turime pa- 
daryti, už tokią sumą? 

— Siūlau jums tą sumą mainais už mano laisvę. 
Patys matote, kad tai visai paprasta. 

— Nagi sutik! Nagi sutik; Zanai Toro, — niūktelėjo 
alkūne savo bičiulį anglininkas. 

— Tusenai! Tusenai! — sušnypštė Žanas Toro, 
žvilgsniu perverdamas bendrą. 

— Aš tyliu, na, tyliu... Vis dėlto dvidešimt penki 
tūkstančiai frankų... 

Dailidė atsisuko į grafą: 

— Kaip manote, kodėl mes laikome jus nelaisvė- 
je, bajore? — paklausė jis. 

— Betgi — atsakė Valženezas,— spėju, kad kas 
nors jums už tai užmokėjo. 

Žanas Toro iškėlė savo didžiulį kumštį virš Lore- 
dano galvos, tačiau susitvardė ir pamažu vėl nuleido. 

— Užmokėjo! Užmokėjo! — pakartojo dailidė.— 
Tai į jus panašūs, pone grafe, apmoka, parduoda ar 
perka kitų garbę. Taip, tai dar viena iš priemonių, 
kurių griebiasi turtingieji — Žmonės nieko nedirban- 
tys: užmokėti už blogį, jeigu neįstengia patys jo pada- 
ryti... Gerai paklausykite, pone grafe: nors ir būtumėt 
dešimteriopai turtingesnis nei dabar esate, jei šią pat 
valandą už savo laisvę man pasiūlytumėt ne dvidešimt 
penkis tūkstančius frankų, bet milijoną, atsisakyčiau 
su panieka, prilygstančia džiaugsmui, kurį patiriu lai- 
kydamas jus nelaisvėje. 

— Siūlau ne penkiasdešimt, o šimtą tūkstančių 
frankų, — trumpai tarė Valženezas. 

— Žanai! Zanai! — sušuko Tusenas. — Girdi? Po 
penkiasdešimt tūkstančių frankų kiekvienam! 

— "Tusenai,— tarė dailidė — laikiau tave doru. 
Dar žodis, ir mudu nebe draugai. 

— Betgi, Zanai,— švelniai įtikinėjo Tusenas,— tai, 
ką sakau, tiek pat naudinga tau, kiek ir man. 

— Kaip, “naudinga man"? 

— Be abejo — tau... tau, Fifinai, tavo vaikui. 

- Po žodžių “Fifinai, tavo vaikui" Žano Toro akys su- 
blizgo. | 

Bet bemaž tuojau pat jis nutvėrė Tuseną už apy- 
kaklės ir papurtė it medkirtys medį, kurį ruošiasi kirs- 
ti. 

— O! Ar nenutilsi, nelaimėli! Ar nenutilsi?.:— su- 
šuko jis. 

— Ypač tavo vaikui, — nesiliovė Tusenas — mat 
žinojo, kad šia tema galėjo kalbėti nebaudžiamas,— 
tavo vaikui, kurį daktaras patarė išsiųsti į kaimą. 

Dailidė sudrebėjo ir paleido "Tuseną Luvertiūrą. 

— Turite ligotą žmoną ir sergantį vaiką? — vėl 
prašneko Valženezas.— Galite abiem sugrąžinti svei- 
katą ir dar dvejojate? 

— Ką gi, ne,— sušuko dailidė, — po perkūnais! Aš 
nedvejoju! | 

Tusenui užėmė kvapą, Valženezas vos pajėgė al- 
suoti, nes neįmanoma buvo atspėti, kaip Zanas Toro 
pasielgs — atsisakys ar sutiks. 

O šis pažvelgė pirma į belaisvį, paskiau į savo 
bendrą. | 

— Sutinkate? — paklausė grafas. 

— Sutinki? — pratarė Tusenas. 

Zanas Toro iškilmingai pakėlė ranką: 

— Paklausykite,— tarė,— tokia pat tiesa, kaip 
Dievas yra danguje, kaip šis Dievas atlygina gerie- 
siems ir baudžia bloguosius, pirmą iš jūsų, kuris ištars 
apie tai dar žodį, nors vieną žodį, aš pasmaugsiu! Na, 
o dabar kalbėkite, jei nebijote! 

Tuščiai Zanas Toro laukė atsako: abu vyrai tylėjo. 


XLI + GRASYMAS NE KĄ SĖKMINGESNIS 
UŽ VILIONE 


Stojo tylos minutėlė, per kurią grafas de Valžene- 
zas trečią kartą pakeitė taktiką. 

Dvejetą mohikanų bandė nugirdyti, paskiau pa- 
"pirkti; šiems mėginimams nepavykus, nusprendė juos 
įbauginti. 

— Jeigu negalima kalbėti apie pinigus, — kreipėsi 
jis į Zaną Toro,— tai gal galima kalbėti apie ką kita? 
— Kalbėkite,— lakoniškai pasakė Zanas Toro. 

— Pažinojau žmogų, kuris pavedė jums mane sau- 
goti. . 

— Dėl to jus sveikinu, — tarė Zanas Toro,— ir 
linkiu turėti kuo daugiau tokių pažinčių; tačiau, atvi- 
rai sakant, laikau jas retomis. | 

— Išėjęs iš čia,— ryžtingai toliau varė Valžene- 
zas,— juk vis tiek kada nors iš čia išeisiu, tiesa? 

— Galimas dalykas,— sutiko dailidė. 

— Išėjęs iš čia, nuvyksiu į policiją duoti parody- 
mų, ir po valandos jį suims! 

— Suims poną Salvatorių! Jį suims? Na, žinot! — 
pasipiktino Žanas Toro.— Niekad! 

— A! Jis vadinasi Salvatorius,— tarė Loredanas.— 
Šituo vardu aš jo nepažinojau. 

— O! Šituo ar kitu vardų, tačiau tai žmogus, kurį 
draudžiu jums įskųsti, girdite? Kad ir koks jūs grafas. 

— Jūs man draudžiate — jūs?.. 

— Taip, aš! Be to, jis ir pats apsigins. 

— Tai dar pažiūrėsime... Pasistengsiu, kad jį 
suimtų, ir gerai pagalvokite apie tai, kad sykį užsiėmęs 
teisingumu, nepamiršiu ir jūsų. 

— Nepamiršite mūsų? 

— Žinokit, kad iš čia kelias tiesiai į katorgą. 

— Katorga, „oho! — sušuko "Tusenas Luvertiūras, 
blykšdamas po savo tatuiruote. 

— Kaip matai, ponas grafas, pagerbęs mus noru 
nugirdyti ir įžeidęs noru papirkti, dabar teikiasi su 
mumis juokauti! — tarė Žanas Toro. 

— Jeigu taip, tai čia prasti juokai, — atšovė angli- 
ninkas. | 

— Tokia pat tiesa, kaip aš vadinuosi Loredanas de 
Valženezas,— nepaprastai šaltai pareiškė belaisvis, — 
duodu žodį, jog po dviejų valandų, kai tapsiu laisvas, 
jūs būsite suimti — visi trys. 

— Girdi, Žanai Toro? — pusbalsiu tarė Tusenas,— 
juk, atrodo, jis nejuokauja! 

— Kartojų, vis trys: jūs, pone Tusenai Luvertiūrai, 
anglininke,; jūs, pone Žanai Toro, dailide, ir galiausiai 
jūsų vadas Salvatorius. 

— Jūs šitai padarysite? — paklausė Baltramiejus, 
sukryžiuodamas ant krūtinės rankas ir įdėmiai nu- 
žvelgdamas belaisvį. | 

— Taip — energingai. atsakė grafas. Jautė, kad 
šis momentas lemiamas ir kad jeigu pražus rodyda- 
mas drąsą, tai juolab pražus atskleisdamas silpnumą. 


— Žodis? 
— Bajoro garbės žodis! 
— Jis tą padarys, bičiuli Žanai! — sušuko Tuse-. 


nas. 

Baltramiejus Lelongas papurtė galvą: 

— O aš tau sakau, kad jis to nepadarys, bičiuli 
"Tusenai. 

— Kodėl, Žanai? 

— Todėl, kad atimsime iš jo tokią galimybę. | 

Klausantis dailidės intonacijos bei regint jo fizio-- 
nomiją, atėjo eilė suvirpėti grafui: visame Žano "Toro 
kūne nebuvo raumens, neįsitempusio nuo ryžto. 

— Ką nori tuo pasakyti, Žanai? — paklausė Tuse- 
nas. | 

— Kai jis ką tik čia gulėjo nualpęs ant stalo... 

— Na? 

— Kas būtų atsitikę, jeigu jis būtų ne nualpęs, o 
negyvas? 

— Kaipgi, būtų atsitikę tai — atsakė Tusenas sau 
įprasta logika,— kad.jis būtų negyvas, o ne nualpęs. 

— "Tokiu atveju, ar jis mus įskųstų, ar įskųstų 
poną Salvatorių? 

— Ką gi! Paikystė, jeigų būtų negyvas, jis nieko 
neįskųstų. 

— Tad štai, — niūriai iškošė Žanas Toro, — tarkim, 
kad ponas negyvas. 

— Betgi, — paprieštaravo Valženezas, — aš toksai 
nesu. 

— Jūs tuo visiškai įsitikinęs? — atrėmė Žanas To- 

ro tonu, privertusiu Valženezą iš tikrųjų suabejoti, gy- 
vas jis ar miręs. 

— Pone...— tarė grafas. 

— Ir aš,— nieko nebodamas varė toliau Žanas To- 
ro,— aš jums pareiškiu, kad esate taip netoli mirties, 
jog nė nereikia ieškoti jai dingsčių. 

„— Ak,— tarė Loredanas,— regis, jūs pasiryžęs 
mane nužudyti? 

— Ir jeigu jums tai suteiktų malonumą išgirsti — 
atrėžė Žanas Toro,— pasakysiu, kokiu būdu. 

— Tuomet pasakė Loredanas,— rizikuojate jau ne 
katorga, bet ešafotu. . 

— Ešafotu! Ešafotu!.. Žanai, girdi? — sumikčiojo 
'Tusenas. > 

— Na, na! — tarė Žanas Toro.— Tik nevispročiai 
"kopia į ešafotą, tokie, kurie nemoka imtis atsargumo 
priemonių. Bet nesijaudinkitė, pone grafe, mes tai sa- 
vųjų imsimės; tuojau pats jas įvertinsite. 

Grafas gana tvirtu veidu laukė paaiškinimo. 

— Stai kaip visa tai atsitiks, pone grafe,— dėstė 
toliau dailidė, o jo tonas neišdavė nė menkiausios dve- 
jonės: — aš vėl užkimšiu jums burną, suraišiosiu jus 
kaip anksčiau... Nukabink nuo sienos tinklą, "Tuse- 
nai... 

"Tusenas nukabino. 

— Nunešiu jus prie upės, — kalbėjo Žanas Toro.— 
Čia atsirišiu nuo kranto valtį: leisime jai plaukti dvi 
ar tris mylias pasroviui, paskiau, tinkamoje vietoje, 
kur gylis penkiolika pėdų, mes jūs atraišiosime, išim- 
sime iš burnos kamšalą, apsuksime tinklu ir įmesime 
į vandenį. Būkit ramus, nugrimsite dugnan, nes pasi- 
rūpinsim užkabinti tinklo akutes už jūsų redingoto sa- 
gų! Luktersime dešimt minučių, pakol visa bus baigta, 
pasikelsime atgal prieš srovę, pastatysime valtį vėl į 
vietą ir sugrįšime čionai užbaigti savo dviejų butelių. 
Po to, dar prieš aušrą, parkeliausime į Paryžių, niekam 
nematant pareisime namo ir imsime laukti. 

— Ko laukti? — paklausė grafas, šluostydamasis 
kakta srūvantį prakaitą. 

— Betgi naujienų apie poną de Valženezą, ir štai 

tie, kurie moka skaityti, — deja, ne aš — perskaitys 
viešuose laikraščiuose: 


Senoje aptiktas lavonas jaunikaičio, at- 
rodo, nuskendusio prieš kelias dienas. Vei- 
kiausiai tasai bėdžius, nepaisydamas anks- 
tesnių panašių nelaimingų atsitikimų, norėjo 
užmesti tinklą, vilkėdamas rėdingotu, užuot 
atsargos dėlei apsirengęs palaidine: tinklas 
užsikabino už jo drabužio sagų ir įtraukė į 
upę; visos jo pastangos išsilaisvinti buvo 
bergždžios. 

Liemėnės kišenėlėje rastas jo laikrodis, 
pinigai nepaimti, žiedai likę ant pirštų, todėl 
bet kokios prielaidos apie žmogžudystę atme- 
tamos. 

Lavonas nugabentas į morgą. 


Gerai sutvarkyta, ką?.. Manote, kad kas ateis ap- 
kaltinti Žaną Toro ir Tuseną Luvertiūrą, kurie jo pa- 
žinot nepažinojo, nužudžius poną grafą Loredaną de 
Valženezą? 

— Ak! Velniai rautų! — sušuko Tusenas.— Koks 
tu protingas, Žanai Toro! Niekad nebūčiau apie tave 
taip pagalvojęs. 

— Tad tu pasirengęs? — paklausė Žanas Toro. 

— Po šimts! — atsakė anglininkas. 

— Matote, pone grafe,— tarė Zanas Toro,— te- 
trūksta jūsų leidimo šiam farsui suvaidinti. Bet, žino- 
te, jeigu neduosite, apsieisime ir be jo. 

— Prie upės! Prie upės! — sušuko Tusenas. 

Baltramiejus ištiesė savo didžiulę plaštaką į gra- 
Tą: šis pasitraukė du žingsnius atatupstas ir atsirėmęs 
į sieną gavo sustoti. 

— Ak, toliau nenueisite: siena tvirta,— nusiviepė 
Baltramiejus.— Aš ją patikrinau. 

Ir taip pat žengęs du žingsnius pirmyn, uždėjo 
ranką jam ant peties. 

Grafą de Valženezą šitai paveikė lygiai kaip mir- 
tininką — budelio ranka. 

— Ponai, — tarė Loredanas, griebdamasis už šiau- 

do,— nepadarysite šaltakraujiškai tokio nusikaltimo; 
juk žinote, kad mirusieji prisikelia iš kapo apkaltinti 
savo žudikus. 

— Taip, bet ne iš upės dugno, ypač kai jie įkliuvę 
į tinklą. Tinklas paruoštas, Tusenai? 

— Taip,— atsakė šis, — tetrūksta žuvies. 

Ištiesęs ranką, Zanas Toro paėmė nuo lovos vir- 
ves, kur buvo jas numetęs. 

Akies mirksniu Loredano riešai buvo sujungti ir 
surištį už nugaros. 

Iš tvirtų bei tikslių Žano Toro judesių nesunku 
„ buvo nuspėti, kad jis apsisprendė — ir apsisprendė ga- 
lutinai. 

— Ponai, — tarė Loredanas,— sįsyk prašau ne ga- 
limybės pabėgti, bet kad nenužudytumėte... 

— "Tylėt! — paliepė Žanas Toro. 

— Pažadu jums šimtą tūkstančių frankų, jeigu... 

Grafas negalėjo pabaigti; nosinė, jau sykį pasitar- 
navusi kamšaluų, antrukart atsidūrė jo burnoje. 

— Simtą tūkstančių frankų, — suvapėjo Tusenas,— 
šimtą tūkstančių frankų... 

— Iš kur jis juos paims — tuos savo šimtą tūks- 
tančių frankų? — truktelėjo pečiais Žanas "Toro. 

Belaisvis nebegalėjo kalbėti, tačiau galva padarė 
ženklą, parodydamas, kad jam tereikia pasirausti savo 
durtinio kišenėje. 

Žanas Toro ištiesė savo stambią plaštaką, įkišo 
du pirštus Valženezo durtinio kišenėn ir ištraukė iš- 
sipūtusią piniginę. 

Atrėmė Valženezą į sieną panašiai, kaip gamtos 
mokslų kabinete atremiama mumija, ir sugrįžęs prie 
lempos atidarė ją. 

Tusenas žvelgė per savo bendro petį. 

Žanas Toro suskaičiavo dvidešimt banknotų. 

Tuseno širdis taip daužėsi, jog, rodėsi, pralauš 
krūtinės ląstą. 

— Ar tai tikri banknotai, Tusenai? — paklausė 
dailidė.— Na, perskaityk, tu juk moki skaityti. 

— Manau, banknotai tikri — tarė Tusenas,— ir 
dargi puikūs banknotai. Tokius tesu matęs, prie pini- 

gų keitėjų langelio. Kiekvienas po penkis tūkstančius 
frankų. 

— Dvidešimt kart penki arba, kitaip tariant, pen- 
ki kart dvidešimt bus... O, nieko neprikiši, suma tei- 
singa. 

— Tad,— tarė Tusenas,— paliksime jį gyvą ir įsi- 
dėsime L tuos šimtą tūkstančių? 

— Ne, visai atvirkščiai — atšovė Žanas Toro,— 
sražinsime tuos šimtą tūkstančių ir jį nuskandinsime. 
— Ak, nuskandinsime? — išsižiojo Tusenas. 

— Taip, — atsakė Zanas. 

— Ir tu įsitikinęs, kad mūsų neištiks nelaimė? — 
pusbalsiu paklausė anglininkas. 

— Stai mūsų apsauga,— tarė Baltramiejus, įdėda- 
mas piniginę atgal grafui į kišenę ir užsagstydamas iš 
viršaus redingotą: — Kas įtars du tokius varguolius 
kaip mes. nuskandinus žmogų, kurio kišenėje paliko- 
me šimtą tūkstančių frankų? 

— Ką gi, — atsiduso Tusenas,— aiškiai matau vie- 
ną dalyką. 

— Kokį? 

— Kad vargšai gimėme, bičiuli Žanai, vargšais ir 
numirsime. . 

— Amen! — užbaigė Žanas Toro, užsiversdamas 
grafą ant peties.— Atidaryk duris, "Tusenai. 

Tusenas įvykdė paliepimą, tačiau tuoj pat šūk- 
telėjęs atšoko du žingsnius atatupstas. 

Ant durų slenksčio stovėjo žmogus. 

Jis įėjo vidun. 

- — Žiū! — nustebo Žanas Toro.— Ponas Salvato- 
rius! Velnias! Kaip nelaiku! 


| 


XLII + KAI KAS IŠ SALVATORIAUS 
GYVENIMO PRADEDA AISKĖTI 


Salvatorius metė ramų žvilgsnį į dvejetą ar veikiau 
trejetą vyrų. 
— Na, — paklausė,— kas gi čia vyksta? 

—-.Nieko,— atsakė Žanas Toro, tiktai, jums lei- 
dus, ketinu poną nuskandinti. 

— Taip, ketiname jį- nuskandinti, — pritarė Tuse- 
nas. 

— Ir-kodėl tokia kraštutinybė?— išsiblaškęs pa- 
klausė Salvatorius. 

— Todėl, kad jis iš pradžių mėgino mus nugirdyti... 

— Paskiau mus papirkti. 

— Toliau? 

— Galiausiai mus įbauginti. 

— Įbauginti Zaną Toro?.. Kad Tuseną Luvertiū- 
rą — nieko nesakau, bet Žaną Toro... 

— Žinot, irgi! — tarė dailidė— Nagi, praleiskit 
mus, ir po pusvalandžio su juo bus baigta... 

— O kaip jis tave, narsuoli, baugino? 

— Sakė, kad įduos jus policijai, pone Salvatoriau, 
lieps jus suimti ir pasiųs ant ešafoto! Tuomet aš atsa- 
kiau: “Puiku! O iki to laiko aš jus pasiųsiu į Seną...“ 
Jeigu norite, prisidėkite prie mūsų, pone Salvatoriau. 

— Atrišk šį žmogų, Zanai. 

— Kaip! Jį atrišti? 

— Taip. 

— Betgi, nejau negirdėjote, ką jums pasakiau? 

— Girdėjau. 

— Aš jums pasakiau, kad jis norėjo jus įduoti 
policijai, liepti, kad jus suimtų, pasiekti, kad jus giljo- 
tinuotų, 

— O aš atsakiau: “Atrišk šį žmogų, Žanai". Ir pri- 
dursiu: palik mane su juo vienu du. 

— Pone Salvatoriau! — maldaujamai tarė Žanas 
"Toro. 

— Nusiramink, bičiuli — nestlyžo jaunikaitis.— 
Ponas grafas Loredanas de Valženezas nieko negali 
man padaryti, o aš, priešingai... 

— Jūs priešingai?.. 

— Aš galiu viską jam padaryti. Taigi sakau pas- 
kutinį kartą: atrišk tą žmogų ir leisk mums pasišnekė- 
ti vieniem dviem. . 

— Ką gi, — atsiduso Žanas Toro,— kadangi jūs 
būtinai to norite... 

Ir žvilgsniu jis dar kartą pasitikrino Salvatorių. 

— Būtinai, — pakartojo jaunikaitis. 

— Tuomet aš paklūstu,— tarė Zanas Toro priveik- 
tas. 

Atrišęs grafo rankas, išėmęs iš jo burnos kamšalą, 
podraug su savo bičiuliu Tusenu pasišalino, perspėda- 
mas Salvatorių ar veikiau Valženezą, kad liks prie du- 
rų ir atskubės į pagalbą vos tik pašauktas. 

 Salvatorius palydėjo abu — jį ir Tuseną — akimis 
ir, kai durys užsidarė, tarė grafui de Valženezui: 

— Teikitės atsisėsti, pusbroli. Bijau, jog turime 
pernelyg daug ką pasakyti vienas kitam, kad liktume 
stovėti. “ 

Loredanas greitai žvilgtelėjo į Salvatorių. 

— Akgi! — vėl prašneko šis, ranka atkeldamas 
savo tokius gražius — švelnius bei šilkinius — juodus 
plaukus ir atsidengdamas kaktą — ramią ir giedrą, 
lyg kalbėtųsi su geriausiu bičiuliu.— Atidžiai įsižiūrė- 
kit į mane, Loredanai: tai tikrai aš! 

— Iš kur, po velnių, jūs atsiradote, pone Konra- 
dai? — atsiliepė grafas, pasijausdamas kur kas lais- 
viau prieš žmogų, sau lygų kilme, negu pirma, kai žvelgė 
į akis dviem proletarams, su kuriais taip nesėkmingai 
kovojo.— Dievaži, jus laikė-mirusiu! 

— Ką gi — atrėmė Salvatorius— kaip matote, 
nenumiriau. E! Dieve mano, istorijoje pilna tokių nu- 
tikimų, pradedant Orestu!, kuris liepė Piladui pra- 
nešti apie jo mirtį Egistui ir Klitamnestrai, ir baigiant 
Normandijos hercogu?, kuris reikalauja jo didenybę Ka- 
rolį X grąžinti jam jo tėvo, Liudviko XVI sostą. 

— Bet nei Orestas, nei Normandijos hercogas ne- 
privertė mokėti už jų palaidojimą tuos, kuriems keti- 
na keršyti ar pareikšti pretenzijas dėl paveldėjimo, — 
atsakė Valženezas, tęsdamas pokalbį tokiu pačiu tonu. 

— O, Dieve mano, brangusis pusbroli, negi ke- 
tinate man priekaištauti dėl vargano penkių šimtų 
frankų kanknoto, kurį jums kainavo mano palaidoji- 
mas? Betgi pagalvokite, kad niekad pinigai nebuvo 
taip gerai investuoti: štai jau šešerius metus jie jums 
neša vidutiniškai po du šimtus tūkstančių frankų ren- 

tos kasmet! Nusiraminkite, kai sutvarkysime savo są- 
skaitas, aš jums juos grąžinsiu. 


— Savo sąskaitas! — niekinamai atšovė Loreda- 
nas.— Nejaugi mes turime tvarkytinų sąskaitų? 
— Dievaži! 


— Ar kartais ne tas, kurios susijusios su velionio 
markizo de Valženezo, mano dėdės, palikimu? 

— Galite, brangusis pone Loredanai, taipgi pri- 
durti ir jūsų tėvo. 

— Iš tikrųjų, mums tai neturės jokių pasekmių... 
Taigi pridursiu, jeigu jums tai malonu, ir jūsų tėvo. 

— Taip, — atsakė Salvatorius,— man tai bė galo 
malonu. 

— O dabar, pone Konradai... arba pone Salvato- 
riau, kaip jums labiau patinka,— juk, turite keletą 
vardų, — ar nebūtų pernelyg nekuklu jūsų paklausti, 
kaip atsitiko, kad esat gyvas, o visi jus laiko mirusiu? 

— O, Dieve mano, ne! Pats ketinau pasisiūlyti pa- 
pasakoti šią istoriją, nors ir nelabai jums būtų įdomi. 

— Ji man įdomi, ir netgi labai... Pasakokite, pone, 
pasakokite. 

Sutikimo ženklan Salvatorius linktelėjo galva. 

— Jūs pamenate, brangusis pusbroH,— tarė jis, — 
kaip netikėtai ir nelaimingai mirė ponas markizas de 
Valženezas, jūsų dėdė ir mano tėvas? 

— Kuo puikiausiai. 

— Pamenate, kad jis niekados nenorėjo manęs 
pripažinti — ne todėl; kad laikytų mane nevertu turėti 
jo vardą, o todėl, kad, priešingai, mane pripažinda- 
mas, jis tegalėtų man palikti penktadalį savo turto? 

— Matyt, jūs geriau nei aš susipažinęs su Kodek- 
so nuorodomis dėl pavainikių... O aš, teisėtas sūnus, 
niekad neturėjau progos tuo užsiimti. 

— E! Dieve mano, pone, ne aš tuo užsiėmiau, bet 
mano vargšas tėvas... Ir dargi taip gerai, jog tą pačią 
savo mirties dieną liepė pakviesti notarą, dorąjį poną 
Barato... | 

— Taip, ir niekad niekas nesužinojo, kodėl liepė 
pakviesti. Jūs turbūt spėjate, kad ketindamas jam įteik- 
ti savo testamentą jūsų naudai? 

— Aš ne spėju, bet esu tuo tikras. 

— Tikras? 

— Taip. 

— Kaipgi? 

—- Išvakarėse, tartum nujausdamas gresiančią ne- 
laimę, mano tėvas, nors aš ir nenorėjau klausytis, man 
pranešė, ką ketinąs padaryti ar veikiau ką padarė. 

— Žinojau tą testamento istoriją. 

— Žinojote? 

— Taip, mažų mažiausia tokią, kokią jūs papasa- 
kojote. Markizas parašė savo ranka testamentą, kurį 
turėjo įteikti ponui Barto; bet prieš įteikdamas jį ar 
jau įteikęs,— ši detalė, kad ir kokia svarbi, niekad ne- 
buvo išaiškinta, — markizas krito, ištiktas 4222 
jos priepuolio. Juk šitaip buvo? 
| — Taip, pusbroli... tačiau išskyrus vieną smulk- 
meną. 

— Smulkmeną? Kokią gi? 

— Tokią, kad dėl didesnio atsargumo markizas 
parašė ne vieną, o du testamentus. 

— Ak, ak! Du testamentus? 

— Dublikatus. Taip, pusbroli, abu visiškai tokius 
pačius. 

— Kuriais jums paliko savo vardą ir turtą? 

— Teisingai. 

— Kokia nelaimė, kad iš tų dviejų testamentų nė 
vienas neišliko! 

— Taip, deja, toks likimas. 

— Vadinasi, markizas pamiršo jums pasakyti, kur 
jie padėti? 

— Vienas turėjo būti įteiktas notarui, kitas — ati- 
duotas man pačiam į rankas. 

— O prieš tai?.. 

— Prieš tai markizas jį padėjo į slaptą savo mie- 
gamojo sekretero stalčių. 

— Betgi, — tarė Loredanas, įdėmiai nužvelgdamas 
Salvatorių.— maniau, kad jūs nežinojote, kur yra ta- 
sai brangus dokumentas? 

-— "Tuomet nežinojau. 

— O šiandien?.. 

— Šiandien, — atsakė Salvatorius,— žinau. 

— A! — tarė Loredanas.— Papasakokit man apie 
tai: darosi įdomu. 

— Atleiskite! Bet argi nenorite, kad pirma jums 
papasakočiau, kaip išlikau gyvas, nors visi mane lai- 
ko — kas daugiau, kas mažiau — iškeliavusiu į aną 
pasaulį? Suteikime pasakojimui nuoseklūmo: nuo to 
jis taps tik aiškesnis ir įdomesnis. 

— Suteikite jam nuoseklumo, brangusis pusbroli, 
paties didžiausio nuoseklumo. 

Ir pasirengęs: klausytis Salvatoriaus pasakojimo, 
grafas de Valženezas įsitaisė kuo elegantiškiausiai at- 
sainia poza. 

Salvatorius pradėjo: 

— Taigi, brangusis pusbroli, kol kas praleisime 
testamentų istoriją, kuri jums atrodo neaiški — su- 
grįšime prie jos vėliau, mesdami šviesos spindulį, ku- 
rio šiuo metu ji stokoja; jeigu neprieštaraujate, tęsime 
mano istoriją nuo tos vietos, kai jūsų garbingoji šei- 
ma,— iki tol malonėjusi žiūrėti į mane kaip į gimi- 
naitį, vienu metu net svajojusi apie mano ir panelės 
Siuzanos santuoką,— pradėjo žiūrėti į mane kaip į pa- 
šalietį ir davė suprasti, kad apleisčiau Kelto gatvės 
rūmus. 

Loredanas nulenkė galvą — tuo parodė sutinkąs, 
kad pasakojimas prasidėtų nuo čia. 

— Turite pripažinti, brangusis pusbroli, — kalbėjo 
toliau Salvatorius,— kad aš nė kiek nesipriešindamas 
paklusau šiam reikalavimui. 

— Teisybė, — atsakė Loredanas,— bet ar būtumėte 
taip pasielgęs, jeigu garsusis testamentas būtų atsi- 
radęs? 

— Ko gero, ne, prisipažįstu,— tarė Salvatorius,— 
žmogus silpnas, ir kai tenka iš didelio turto pereiti į 
skurdą, jis dvejoja kaip tie kalnakasiai, kurie pirmą 
sykį leidžiasi prarajon... ir vis dėlto prarajos dugne 
aptinki neliestą gyslą, aukso grynuolį! 

— Brangusis pusbroli, su tokiais įsitikinimais nie- 
kados neskurstama. 

— Deja, tuomet jų dar neturėjau: turėjau tik iš- 

didumą! Teisybė, manasis išdidumas lėmė tokius pat 


padarinius kaip kito — nuolankumas. Palikau savo 
žirgus arklidėje, ekipažas — ratinėje, drabužius — spin- 
toje, pinigus — sekretere ir išėjau kaip tuo metu vil- 


kėjau bei su šimtu luidorų, kuriuos išvakarėse buvau 
išlošes kortomis. Maniau, kad jų man pakaks metus 
gyventi kaip smulkiam tarnautojui... Turėjau meninių 
gabumų — bent man atrodė, kad turiu: škicuodavau 
peizažus, tapydavau portretus, mokėjau tris kalbas; 
taigi galėjau duoti piešimo, vokiečių, anglų ir italų 
kalbų pamokas. Nusisamdžiau mebliuotą kambarėlį 
„šeštame aukšte, Zuvininkių priemiesčio gilumoje,. tai 
yra rajone, kur niekad nebuvau įkėlęs kojos, ir todėl 
niekas manęs tenai nepažinojo. Nutraukiau senas pa- 
žintis ir pabandžiau gyventi iš naujo, gailėdamasis tik 
vieno dalyko iš tų turtingų namų, kuriuos palikau. 

— Tik vieno dalyko? 

— Taip, spėjate kokio? 

— Sakykit. 

— Tad štai — to kuklaus nediduko rožmedžio“ se- 
kretero, to šeimyninio niekučio, kurį markizas paveldė- 
jo iš savo motinos, o ši — turbūt iš jo-senolės. 

— Ak, Dieve mano! —-.tarė Loredanas.— Tereikėjo 
paprašyti jo: su didžiausiu malonumu būtų jums jį pa- 
doyvanoję. 

— Tikiu. Pirmiausia, kad šitai jūs man sakote, 
brangusis pusbroli, o paskiau todėl, kad jūs liepėt jį 
parduoti kartu su kitais baldais. 

— Negi norėtumėt, kad būtume pasilaikę visas 
šias senienas? 

— Kodėl gi? Gerai padarėte, ir tuojau aš jums tai 
įrodysiu... Taigi išėjau, apgailestaudamas tik dėl šito, 
ir pradėjau naują gyvenimą, kaip sako Dantė. Ak, bran- 
gusis pusbroli, niekad nenuskurskite! Bjaurus dalykas 
būti vargšu ir iš paskutiniųjų stengtis išlikti doram! 

Valženezas niekinamai nusišypsojo. 

— Jūs, toksai perpratęs pasaulietišką gyvenimą, 
iš čionai matote, kaip visa susiklostė, tiesa, brangusis 
pusbroli? — tarė Salvatorius.— Manasis tapytojo ta- 
lentas, žavus kaip mėgėjui, buvo menkas kaip meni- 

ninkui; manasis kalbų mokėjimas, pakankamas keliau- 
jančiam po pasaulį turtingam turistui, stokojo gilumo, 
būtino mokytojui, ketinančiam jas perteikti kitiems. 
Per devynis mėnesius pravalgiau savuosius šimtą lui- 
dorų; neturėjau nė vieno mokinio; prekiautojai atsi- 
sakydavo pirkti mano paveikslus... Trumpai drūtai, 
kadangi nenorėjau pasidaryti nei sukčiumi, nei išlai- 
kytiniu, man teliko rinktis upę, virvę ar pistoletą! 

— Ir jūs tvirtai pasirinkote pistoletą? 

— O! Tokie sprendimai taip paprastai nepriima- 
mi, brangusis pusbroli! Ir kai jūs atsidursite panašioje 
padėtyje, pamatysite, kaip -<sunku ryžtis... Priešingai, 
aš ilgai dvejojau. Apie upę nebuvo nė ko galvoti: moku 
plaukti, o su pririštu prie kaklo akmeniu būčiau bu- 
vęs panašus į nelaimingus skandinamus šunis, ir tai 
mane atgrasė. Virvė subjauroja veidą, be to, dar nėra 
tiksliai nustatyta, kokius pojūčius sukelia tokia mir- 
tis: bijojau, kad nepasakytų, jog nusižudžiau iš smal- 
sumo... Liko pistoletas... Pistoletas irgi subjauroja, bet 
kraupiai, o ne juokingai. Pakankamai išmanau medi- 
ciną ar veikiau chirurgiją — prisidėčiau pistoletą kur 
reikia; tikrai žinojau, kad neprašausiu pro šalį... 

Suteikiau sau savaitę laiko dar sykį pabandyt iš- 
bristi iš vargo, mintyse pasižadėdamas, kad nepasise- 
kus, baigiantis savaitei, atsisveikinsiu su gyvenimu... 
Nepasisekė! Išaušo aštuntoji diena... Stengiausi sąži- 
ningai; išsėmiau paskutines galimybes; man liko dvi- 
gubas luidoras: jo nepakako dargi nusipirkti pistoletui, 
kuris nesusprogtų rankose; be to, bjaurėjausi paleisti 
sau kulką į kaktą iš sandėlyje užsigulėjusio ginklo. 

Laimė, turėjau kreditą... Nuėjau pas Lepažą — jis 
aprūpindavo mane tokiomis prekėmis; nematė manęs 
veik metus, manė, kad tebegaunu du šimtus tūkstan- 
čių rentos, ir pasiūlė mano nuožiūrai savo krautuvę. 
Išsirinkau puikų dvišūvį pistoletą — trumpais graižt- 
viniais, vienas viršum kito vamzdžiais; atsiteisiau su 
juo, pažymėdamas savo testamente, kad pistoletas pri- 
klauso Lepažui ir pageidauju, jog jis būtų jam grąžin- 
tas... Lankydamasis pas ginklininką, užtaisiau savo 
pistoletą... dviem kulkomis — po kulką į kiekvieną 

vamzdį. Tai daugiau negu pakankama! Per šią pro- 
cedūrą, kurią atlikau itin kruopščiai, man pasirodė, 
kad meistro veide šmėstelėjo dvejonė; bet aš buvau ar 
tikriau dėjausi toksai linksmas, jog jeigu jam ir kilo 
įtarimas, tai tasai įtarimas tuojau pat išsisklaidė. 

Užtaisęs pistoletą, pasijutau alkanas. Vėl pasikė- 
liau Rišeljė gatve, pasiekiau bulvarą, užsukau į kavi- 
nę “Riš" ir papusryčiavau.Vidun įžengiau su keturias- 
dešimčia frankų, laukan išėjau su trisdešimčia. Kai 
palikau kavinę, buvo jau antra valanda. Man toptelėjo 
paskutinįsyk atsisveikinti su aristokratiškuoju Pary- 
žiumi; sugrįžau bulvaru aukštyn iki Magdalenos baž- 
nyčios*, įsukau Karališkojon gatvėn ir prisėdau Elizie- 
jaus laukuose. Cia stebėjau praslenkant priešais mane 
visus, kuriuos pažinojau — madingas moteris, elegan- 
tiškus vyrus... mačiau jus, pusbroli: jojote ant mano 
arabiško žirgo Džerido. Niekas manęs neatpažino; ne- 
buvau. tarp jų mažne metus: nebūti — tai pusiau mir- 
ti, o kai prie to prisideda dar skurdas, gali save laiky- 
ti visai mirusiu. | 

Ketvirtą valandą atsistojau ir mašinaliai uždėjęs 
delną ant savo pistoleto rankenos, kurią spaudžiau, 
kaip spaudžiama paskutinio bičiulio ranka, pasukau 
atgal į Paryžių... Atsitiktinumas,— atleisk, Dieve, kad 
pavartoju šį žodį! — Apvaizda norėjo, kad grįžčiau 
Sent Onorė gatve. Sakau Apvaizda ir to žodžio neatsi- 
žadų; grįždamas į ZŽuvininkių priemiestį, galėjau pa- 
sukti Rivolio gatve ar bulvaru, kurie gana valyvi, o ne 
Sent Onorė gatve, klampia ir purvina. Ir vis dėlto pa- 
sukau Sent Onorė gatve! 

Kur klajojo mano protas? Sunku pasakyti. Tam- 
siuose praeities tyruose ar šviesiose ateities lankose? 
Gal dvasios sparnais jau sklandė viršum mūsų pasau- 
lio? Ar kūno svorio buvo traukiamas į kapą? Nežinau. ' 
Ejau užsisvajojęs, nieko nemačiau, nieko nejutau — 
tik tą pistoleto rankeną, kurią tai švelniai glamonėjau, 
tai įnirtingai gniaužiau... 

Staiga susidūriau su kliūtimi — Sent Onorė gat- 
vę užtvenkusia minia. Jaunas pamokslininkas, abato 
Olivjė? globotinis, sakė pamokslą Sen Roko bažnyčioje. 

Panorau įeiti bažnyčion ir, besirengdamas stoti akis į 
akį su Dievu, šiai didžiai kelionei pasiimti šventą žodį 
nelyginant manos... Palikau žmones, besigrūdančius 
ant portalo laiptų, įėjau vidun iš Sen Roko gatvės pu- 
sės ir nesunkiai nusigavau iki sakyklos papėdės. 'Tik- 
tai čia mano ranka paleido mirtino ginklo rankeną — 
idant pasisemtų švęsto vandens ir persižegnotų.... 


„XLII! + KAIP KONRADAS DE 
VALZENEZAS SUPRATO, KAD TIKRASIS 
JO PASAUKIMAS — TAPTI 
"KOMISIONIERIUMI 


Salvatorius pertraukė pasakojimą: 

— Atleiskite,— tarė pusbroliui — galbūt pasirody- 
siu jums kiek nuobodokas, bet pagalvojau, kad mano 
gyvenimas toksai svarbus jūsų būčiai, jog kiekviena 
smulkmena šį lemtingą mirksnį turėtų jus dominti. 

— Ir jūs teisus, pone,— surimtėjo Loredanas.— 
Tęskite, aš jūsų klausau. 

— Pamokslininko balsą išgirdau pirmiaų nei jį 
pamačiau,— vėl ėmė pasakoti Salvatorius.— Sis bal- 
sas virpino, kartais buvo švelnus, kartais energingas, 
bet visąlaik — smingantis į sielą. Stovėjau kelias mi- 
nutes, negirdėdamas nieko kita, tik garsus, muzikalų 
skambesį, malonią ausiai melodingą melopėją!; buvau 
jau taip nutolęs į būsimąjį pasaulį, jog reikėjo laiko, 
kad šio pasaulio balsas, kurį priskyriau praeičiai, pa- 
siektų mane... Nuo pirmų žodžių, kuriuos išgirdau ir 
kurie prasiskverbė į mano sąmonę, supratau, kad ku- 
nigas pamokslavo, nepasakyčiau, jog prieš savižudybę, 
bet apie savižudybę; socialiniu požiūriu pamokslas lietė 
labai aukštus dalykus: žmogaus priedermę sau pana- 
šiems, tuštumą...— aš nerandu tinkamo žodžio, tad jį 
pasidarysiu..— neužpildomą tuštumą, kurią palieka 
savo aplinkoje individas, numirdamas anksčiau, nei 
jam skirta Apvaizdos. Jis pacitavo šią Sekspyro eilutę, 
kai Hamletas stengiasi atsispirti minčiai apie savižudybę, 
jį traukiančiai, mygiančiai, stumiančiai į kapą: 

Be Apvaizdos valios nenukris nė žvirblis:* 

Jis negailestingai puolė (ir sugriovė vieną po ki- 
tos,— kaip atkaklus taranas sugriauna pirmą, pas- 
kiau antrą, galop trečią sieną, — jis puolė ir sugriovė 
visus motyvus, Žmogų stumiančius į savižudybę: nu- 
viltą ambiciją, išduotą meilę, prarastą turtą. Jis pri- 
minė šimtmečius, kuriais gyvavo tikėjimas — nuo XIV 
dybių — jų S aak Anot jo, savižudybės prasidėjo, kai 
išnyko vienuolynai. Kitados žmogus nuviltas, -apgau- 
tas, netekęs turto, galiausiai palaužtas didžio sielvar- 
to, kad ir koks tasai būtų, toksai žmogus tapdavo vie- 
nuolių; tai būdavo tas pat, kaip paleisti sau kulką į 
kaktą — jei ne fizinė, tai dvasinė savižudybė: jis pa- 
laidodavo save toje didelėje bendro kapo duobėje, kokia 
vadinami vienuolynai; melsdavosi ir kartais susilauk- 
davo paguodos. Nūnai nieko panašaus nėra — vieni 
vienuolynai panaikinti, kiti uždaryti ir apskritai tapo 
retenybe, malda sugrįžo į dangų. Teliko darbas: dirb- 
ti — tai melstis! Sie žodžiai man buvo tikras apsi- 
reiškimas; pakėliau akis į juos tariantįjį. 

Tai buvo dailus vienuolis, vos dvidešimt penkerių 
metų amžiaus, ispaniškų drabužiu vilkįs dominikonas — 
blyškaus veido, liesas, didelių, juodų, tiesiog nuostabių 
akių! Savyje jungė dvi jo nurodytąsias vertybes: maldą 
ir darbą; jautei, kad šis žmogus meldžiasi be paliovos, 
dirba nuolatos. 

Apsidairiau aplink ir paklausiau savęs, kokiu dar- 
bu galėčiau užsiimti. Ruso išmokė staliaus amato sa- 
vo Emilį4+ manęs, deja, niekas neišmokė jokio amato. 
Pastebėjau kokių trisdešimties metų vyriškį: vilkėjo 
juodu aksominiu švarkeliu ir laikė rankoje kepurę su 
trumpu snapeliu; prie savo drabužio turėjo prikabintą 
varinę plokštelę. Supratau, kad tai komisionierius. 
Remdamasis į piliorių, jis įdėmiai klausėsi pamoksli- 
ninko; prasibrovęs iki jo, atsirėmiau į tą patį piliorių. 
Pasiryžau nepaleisti jo iš akių — norėjau su juo pasi- 
šnekėti. Išklausiau pamokslą iki galo, bet dar jam ne- 
sibaigus jau buvau nusprendęs gyventi... Pamokslinin- 
kas nulipo iš sakyklos ir praėjo pro mane. 

“Kaip jūs vadinatės, tėve?" — užkalbinau jį. 
“Prieš žmones ar prieš Dievą?" — paklausė jis. 
“Prieš Dievą". 

“Brolis Dominykas" ; 

Ir jis nuėjo... Minia prasiskyrė. Aš nusekiau pas- 
kui komisionierių; prie Sen Roko gatvės kampo jį su- 
stabdžiau. 

“Atleiskit, bičiuli,"— tariau jam. 

Šis atsigręžė: 

“Ponui manęs reikia?" 

“Taip, man jūsų reikia," — nusišypsojau. 

“Pasiimti naščius ar čia paprastas žygis?“ 

“Noriu pasiteirauti.“ 

"Ak, suprantu, ponas svetimšalis..." 

"Siam gyvenimui — taip." 

Jis pažvelgė į mane nustebęs. 

“Ar jūsų amatas geras?" — paklausiau. 

“Destis kaip jūs tai suprantat." 

“Klausiu, ar jūs jį mėgstat." 

“Juk aš juo verčiuosi!“ 

“Leiskite pastebėti, kad tai ne visados būna 
priežastis jį mėgti." | 

“Tai ką gi norite sužinoti?" 

“Ar galima iš jo gyventi?" 

"Tūkstančių ir šimtų neuždirbi, bet, šiaip ar taip, 
duonai pakanka.“ 

“Ką gi, būkit malonus suteikti man kai kurių ži- 
nių. 

“Klauskite, aš jums atsakysiu.“ 

“Kiek vidutiniškai per dieną galima pelnyti?" 

“Skaičiuokim: geruose kvartaluose nuo penkių iki 
šešių frankų." 

“Vadinasi, per metus du tūkstančius frankų?" 

“Maždaug." 

“Kiek iš to išleidžiate?" 

“Apie pušę.“ 

“Taigi per metus sutaupote?.." 

“Tūkstančio frankų banknotėlį.“ 

"Kokie amato nemalonumai?“ 

“Tokių nežinau.“ 

“Ar esi laisvas?" 

“Kaip paukštis." 

“Man regis, kad priklausydamas žmonėms..." 

“Zmonėms? E! Dieve mano, kas jiems nepriklau- 
so? Karalius Karolis X, ar pats pirmas nepriklauso 
žmonėms? Dievaži, aš. kur kas laisvesnis nei jis!“ 

“Kaipgi?" 

“Jeigu užduotis man pasirodo įtartina, aš atsisa- 
kau; jeigu našta per sunki — papurtau galva. Visa es- 
mė — tapti žinomu, o kai esi žinomas, gali rinktis." 

“Seniai verčiatės savo amatu?“ 

“Dešimtį metų.“ 

“Ir per tuos dešimtį metų nė karto nepasigailė- 
jote, kad nepasirinkote kito verslo?" 

“Niekados." 

Aš kiek pagalvojau. 


“Viskas?" — paklausė mano pašnekovas. 
“Paskutinis klausimas." 
“Prašom." 


“Kai nori tapti komisionieriumi, ką reikia daryti?" 

Komisionierius pažvelgė į mane ir nusijuokė: 

“Gal kartais jūs pats norite tapti komisionieriu- 
mi?" | 

“Galbūt." 

“O! Tai nesunku, ir didelių protekcijų tam nerei- 
kia." 

“Vis. dėlto?" 

“Na žinoma, nueini į prefektūrą su dviem liudyto- 
jais, kurie laiduoja už tavo moralę, ir paprašai nume- 
rio." | | 

“Ir tai kainuoja?.." 

“Pasivarginti paprašyti.“ 

“Dėkui, bičiuli." 

Išsitraukiau iš kišenės penkių frankų monetą ir 
atkišau jam. | 

“Kas čia?“ — paklausė jis. 

“Užmokestis už vargą, kurį jums suteikiau.“ 

“Anoks čia vargas, tik malonumas, o už malonumą 
neprašoma užmokesčio.“ 

“Tuomet leiskite paspausti jums ranką ir padėkoti." 

“A, tai kitas dalykas.“ 

Ir ištiesė man savo stambią plaštaką, kurią šir- 
dingai paspaudžiau, o jisai savo ruožtu širdingai man 
atsakė tuo pačiu. 

“Ak, po šimts! — tariau sau nueidamas,— štai kas 
keista: atrodo, tartum pirmąsyk spausčiau ranką tik- 
ram Žmogui!“ 

Ir pasukau savo mansardos linkui. 


XLIV + SAVIZUDYBE 
— Nuo tos akimirkos, kai nusprendžiau savęs ne- 
galabyti — pasakojo toliau Salvatorius,— man iškilo 
kur kas kitokių rūpesčių! Pirmiausia reikėjo papietau- 
ti — tas dalykas būtų atpuolęs, jei būčiau vykdęs savo 
sumanymą; paskiau privalėjau nusipirkti visą komi- 
sionieriaus aprangą; galiausiai turėjau pasirūpinti sub- 
jektu,— kalbant prozektoriumo terminologija,— sub- 
jektu, kurį galėčiau prakišti vietoje savęs... Jeigu ir 
nesigalabijau, tai vis tiek troškau, kad mane laikytų 
mirusiu. Siek tiek buvau studijavęs mediciną ir išėjęs 
anatomijos kursą dvejose ar trijose ligoninėse, todėl 
pažinojau prozektoriumo patarnautojus. Visas reika: 
las — gauti mano amžiaus jauno žmogaus lavoną ir pa- 
guldžius į mano lovą pistoleto šūviu subjauroti jo veidą; 
bet čia iškilo rimtas keblumas: gydytojas, tiriantis mi- 
vusiuosiųs, lengvai susivoks, jog iš pistoleto šauta į la- 
voną. Tad nuėjau į “Dievo namus"; kadais buvau pada- 
res nemažą paslaugą prozektoriumo patarnautojui — 
padėjęs, kad jo brolio nepaimtų į naujokus, tas žmo- 
gus būtų atidavęs dėl manęs gyvybę. Brolis buvo fiak- 
ro vežėjas ir taip pat man jautė gilų dėkingumą. Pa- 
prašiau, kad pakviestų prozektoriumo patarnautoją. 
“Luji — paklausiau, — ar nedažnai pasitaiko, kad 
ntgabentų čia žmones, paleidusius sau kulką į kaktą?" 
“Iš tiesų, pone Konradai,— atsakė šis man,— du 
av tris kartus per mėnesį, ne dažniau." 
"Trūks pliš, man reikia pirmo, kuris pateks į “Die- 

vo namus" , girdi, Luji?" 

“Trūks pliš, jūs jį turėsite, pone, nors man ir tektų 
prarasti savo vietą!“ 

“Dėkui, Luji!" 

“Ir kurgi jo jums reikia?" 

“Pas mane, Žuvininkių priemiestyje, nr. 77, šeš- 
tas aukštas." 

“Susitarsiu dėl to su savo broliu." 

“Galiu tavimi pasikliauti, Luji?" 

“Juk jums pasakiau,— truktelėjo jis pečiais.— Tik- 
tai stojus nakčiai niekur neikit iš namų." 

“Būk ramus, nuo šio vakaro tūnosiu namie." 

Baiminaus, kad su savais trisdešimčia frankų il- 
gai nepratempsiu. Gal numirsiu iš bado anksčiau, nei 
koks nelaimiūngesnis už mane sumanys nusišauti iš 
pistoleto... 

Pakeliui į namus užsukau pas sendaikčių pirklį ir 
čia už penkiolika frankų suradau aksomines kelnes, 
švarkelį ir liemenę; nusipirkęs juos, liepiau suvynioti į 
paketėlį ir parsinešiau po pažastimi namo. Medžio- 
kliniai batai ir sena medžioklinė pusapvalė kepurėlė 
su snapeliu turėjo išbaigti aprangą. Liko penkiolika 
frankų; gerai jais naudodamasis, galėjau pragyventi 
penkias ar šešias dienas. Beje, visa buvo paruošta le-' 
miamai akimirkai, laiškas, pranešantis apie mano mir- 
tį, sukurtas ir parašytas. 

Naktį iš trečios į ketvirtą dieną išgirdau sutartą 
ženklą — mestą akmenuką į mano langą, išeinantį į 
gatvę. Nusileidau apačion, atidariau duris: prie namo 
stovėjo fiakras, o jame buvo lavonas. Su Luji pernešė- 
me jį į mano kambarį ir paguldėme ant lovos; užvil- 
kau jam vienerius iš savo marškinių. Tai buvo jauno 
žmogaus lavonas, tokios siaubingos žaizdos sudarkytu 
veidu, jog niekaip negalėjai atpažinti bruožų. Atsitik- 
tinumas, tas baisusis sąjungininkas, man puikiai pa- 
sitarnavo! 

" Išėmiau kulką iš vieno savo pistoleto vamzdžio, 
apdeginau jį, kad atrodytų, tarsi iš jo šauta, ir idėjau 
ginklą į į negyvėlio ranką. Paliktame raštelyje su pra- 
nešimu apie savo mirtį pasirūpinau nurodyti, kad pis- 

toletas priklauso Lepažui: tokiu būdu pastarasis padės 
identifikuoti lavoną, pasakydamas, kad ponas Konra- 
das de Valženezas prieš tris ar keturias dienas buvo 
atėjęs pasiskolinti ginklą. 

Palikau savo drabužius ant kėdės, lyg prieš pa- 
leisdamas sau kulką į kaktą apdairiai būčiau pasisten- 
gęs nusirengti; paskiau, apsivilkęs komisionieriaus kos- 
tiumu, dvigubu rakto sūkiu užrakinau duris ir su Luji 
nulipau apačion. Gatvėje raktą. paleidau iš rankų — 
neva, užsirakinęs viduje, būčiau išmetęs jį pro langą; 
galutinai patvirtinti tokią prielaidą privalėjo ir Luji 
akmeniu išdaužytas stiklas. Turėjau raktą nuo paradi- 
nių durų: išėjome į gatvę namsargio nepastebėti nei iš- 
girsti. Rytojaus dienos devintą valandą ryto prisista- 
čiau į policiją su dviem savo garantais, Luji ir:jo broliu, 
ir man išdavė ženklą Salvatoriaus vardu... Nuo tada, 
brangusis pusbroli, verčiuosi komisionieriaus amatu 
ant Geležių gatvės kampo, šalia “Auksinės kriauklės" 
smuklės. | 

— Su kuojus ir sveikinu, pone,-— pasakė Loreda- 
nas,— bet visame tame nematau žinių, kurių turėjote 
man suteikti apie markizo testamentą, nei kaip jūs 
man grąžinsite ar kompensuosite tuos penkis šimtus 
frankų, kuriuos mes be reikalo davėme ponui Zakaliui 
už jūsų palaidojimą. 

— "Tik palūkėkite, brangusis pusbroli, — dėstė to- 
liau Salvatorius.— Kas per velnias! Juk nelaikote 
manęs tokiu kvailiu, kad šitaip paprastai patikėčiau 
jums savo gyvenimo paslaptį, nebūdamas įsitikinęs J jūsų 
diskretiškumu. 

— Jeigu taip, tai, matyt, jūs ketinate mane čia 
laikyti, ar įsakyti savo žmonėms, kad mane laikytų, 
iki paskutiniojo. teismo dienos? 

— O, pone grafe, visiškai apsirinkate, nieko pa- 
našaus neketinu daryti. Ryt, penktą valandą ryto būsi- 
te laisvas. | | 

— Juk žinote, ką aš pasakiau jūsų sėbrams: kai 
tik atgausiu laisvę, būsite apskųstas ir suimtas. 

— Taip, ir šitai jums vos nepasibaigė gana blogai! 
Jeigu nebūčiau išdygęs ant durų slenksčio, jums ne 

juokais būtų grėsę niekados nieko daugiau neįskųsti 
ir nesuimdinti; beje, brangusis pusbroli, tai prastokas 
užsiėmimas. Taigi aš iš anksto užtikrinu, kad jūs pa- 
galvosite, o pagalvojęs, ką gi, paliksite tą vargšą Sal- 
vatorių ramybėje jo Geležių gatvės pasienyje, kad tik 
jis paliktų jus ramybėje — jūsiškiuose Kelto gatvės 
rūmuose. 

— Jeigu jau leidžiatės su manimi į atvirybes, bran- 
gūsis pone Salvatoriau, tai gal būtų galima išgirsti, 
kokiu būdu jums pasisektų sukelti man rūpesčių? 

— Tuojau jums pasakysiu. Kadangi tai pati įdo- 
miausia mano pasakojimo dalis, pasilaikiau ją pabai- 
gai. 

— Aš jūsų klausausi. 

— O, šįkart neabejoju jūsų dėmesiu! Pradėkime 
nuo moralo: visados pastebėdavau, brangusis pusbroli, 
jog daryti gera teikia laimę. 

— Norėjot pasakyti — pradėkime nuo nuvalkio- 
tos frazės? 

— Nuvalkiota frazė, moralas... jūs pats tuoj tą 
dalyką įvertinsite. Taigi vakar, brangusis pusbroli, nu- 
sprendžiau padaryti gerą darbą — išplėšti iš jūsų Miną, 
ir šitai, savo didžiam džiaugsmui, laimingai įgyvendi- 
nau. 

Valženezo lūpas perkreipė nenumaldomos neapy- 
kantos ir nirtaus keršto šypsnys. | 

— "Taigi, — varė toliau Salvatorius— vakar, be- 
žingsniuodamas į pašto stotį užsakyti arklių, kuriais 
išvyko dvejetas mielų vaikų, praėjau pro-tokį pastatą, 
kur vyksta vieši aukcionai, berods Pasninkautojų gat- 
vėje; kaip tik krovė kieman baldus, skirtus parduoti 
pagal šaukiamą kainą... 

— Betgi, kokį čia velnią man pasakojate, pone 
Salvatoriau,— pasipiktino Loredanas,— ir kodėl įsi- 
vaizduojate, kad mane kuo nors turėtų dominti Pas- 
ninkautojų gatvėje kraunami kieman baldai? 

— Jeigu tik būtumėte turėjęs kantrybės luktelti 
pusę minutės, brangusis pusbroli, nebūtumėte man pa- 
sakęs užgaulaus dalyko ir susivoktumėt, jog pradeda 
darytis įdomu — neabejoju tuo. 

— Na jau! — atšovė Loredanas, nerūpestingai užsi- 
keldamas dešinę koją ant kairiosios. 

— Tad štai, pamatęs vieną iš tų baldų, neišlaikiau 
nešūktelėjęs iš nuostabos... Įsivaizduojate, ką atpaži- 
nau tarp viso to šlamšto? 

— Kaip, velniai rautų, pasak jūsų, galėčiau at- 

spėti? 
„Ką gi, atpažinau 
tą nedidelį rožmedžio baldą, priklausiusį mano tėvui 
ir jo taip mėgtą, nes buvo gavęs iš savo motinos, o ši, 
kaip, man regis, jau jums minėjau, paveldėjo jį iš savo 
senelės. 

— O, sveikinu jus! Man paaiškėjo visas reikalas: 
nusipirkote tą rožmedžio baldą už penkiasdešimt fran- 
kų; ir šiuo metu jis puošia pono Salvatoriaus' svetainę. 

— Už šešiasdešimt, brangusis pusbroli, nusipir- 
kau jį už šešiasdešimt, ir tikrai buvo tiek vertas! 

— Dėl prisiminimų, kuriuos kelia? 

— Pirmiausia... paskiau dėl popierių, kurie jame 
buvo. | 

— Ak,— tarė Loredanas,— jame buvo popierių? 

— Taip, ir dargi labai vertingų! 

— Ir šiuos popierius rūpestingai išsaugojo įvairūs 
mėgėjai, per kurių rankas mažasis baldas perėjo?... Iš 
tiesų, brangusis Salvatoriau, dangus dėl jūsų tveria 
stebuklus! 

— Taip, pone,— rimtai atsakė Salvatorius,—ir aš 
už tai dangui nužemintai dėkoju.— Paskiau vėl perėjo 
į savo įprastą toną: — Nors iš tikrųjų stebuklas ne. 
toks didelis, negu iš pirmo žvilgsnio atrodo, kaip tuo- 
jau pats tuo įsitikinsite. 

— Aš klausausi. 

— Matau... Taigi parsinešiau baldą namo. 

— Parsinešėte? 

— O, Dieve mano, taip, ant savo naščių... Argi aš 
ne komisionierius? — nusišypsojo Salvatorius. 

— Teisybė,— sutiko prikąsdamas lūpą Loredanas. 

— Ką gi, vos tik parsinešiau baldą namo,— baldą, 
kurį taip mėgau! — suprantate, mane pagavo noras jį 
smulkiau ištyrinėti. Atidariau vieną po kito stalčius, 

išmėginau visus užraktus, patikrinau visus storumus; 
ir štai, atsidėjęs pastarajam darbui, aptikau, kad vi- 
durinysis stalčius, — tasai, kuris buvo skirtas laikyti 
pinigams, turėjo dvigubą dugną|.. 

Loredano akys, įbestos į Salvatorių, žėrėjo it dvi 
žarijos. 

— Įdomu, tiesa? — kalbėjo toliau Salvatorius.— 
Ką gi, nenoriu jūsų versti ilgiau kamuotis belaukiant. 
Tas dvigubas dugnas turėjo slaptavietę. Aš ją perpra- 
tau įr atidariau. 

— Ir kas tenai buvo? 

— Vienas vienintelis popierius. 

— Ir tasai popierius?.. 

— Tas pats, kurio mes taip ilgai ieškojome, bran- 
gusis pusbroli! 

— Testamentas? — sušuko Loredanas. 

— Testamentas! 

— Markizo testamentas? 

— Markizo testamentas, kuriuo jis palieka savo 
krikštasūniui Konradui visą savo turtą, kilnojamąjį ir 
nekilnojamąjį, su sąlyga, kad jisai prisiims Valženezų 
šeimos galvos titulą, pavardę ir herbą. 

— Negali būti! — sušuko Valženezas. 

— Štai jis, pusbrolį, — tarė Salvatorius, išsitrauk- 
damas iš kišenės popierių. 

Loredanas nejučia staigiai ištiesė ranką jį paimti. 

— O ne, brangusis pusbroli! — atkirto Salvato- 
rius, atitraukdamas į save popierių. Juk gerai supran- 
tate, kad šis aktas privalo likti rankose to, kurį jis lie- 
čia; bet anaiptol neatsisakau jums jį perskaityti. 

Ir Salvatorius pradėjo: 


Tai dublikatas rankraštinio testamen- 
to, kurio antra kopija bus įteikta p. Pjerui 
Nikolia Barato, notarui iš Vareno gatvės Pa- 
ryžiuje; abi kopijos parašytos mano paties 
ranka ir galioja kaip orginalai. 
Pasirašė: Markizas de Valženezas, 1621 m. 
liepos 11 d. 
— Norite, kad perskaityčiau toliau? — paklausė 
Salvatorius. 

— Ne, pone, nėra reikalo, — atsisakė Loredanas. 

— O! Toliau jūs žinote, tiesa, pusbroli? Tačiau vien 
iš paprasto smalsumo norėčiau išgirsti, kiek sumokėjote 
už tą žinojimą ponui Barato. 

— Pone! — šūktelėjo grafas, grasinamai pasikel- 
damas.. 

— Taigi, grįžtu prie to, ką pasakiau, pusbroli,—- 
kalbėjo toliau Salvatorius, tartum nepastebėdamas Val- 
ženezo judesio: — Patyriau, jog geri darbai teikia lai- 
mę, lygiai kaip galėčiau pridurti, jog blogi užtraukia 
nelaimę... 

— Pone! — pakartojo Loredanas. 

— Mat, galų gale, — vėl prašneko su tokia pat ra- 
mybe Salvatorius, — jeigu jūs nebūtumėt padaręs blo- 
ga, pagrobdamas Miną, nebūtų man kilusi mintis pada- 
ryti gera, ją išgelbstint: todėl nebūtų man prireikę pašto 
arklių, nebūčiau praėjęs Pasninkautojų gatve, nebūčiau 
atpažinęs mažojo baldo, nebūčiau jo nupirkęs, nebūčiau 
atidengęs slaptavietės ir, pagaliau, nebūčiau šioje slap- 
tavietėje aptikęs testamento, kuris man leidžia pasa- 
kyti: brangusis pusbroli, esate visiškai laisvas; tiktai 
jus įspėju — jeigu duosite nors menkiausią pagrindą 
būti jumis nepatenkintų, aš pasinaudosiu savo testa- 
mentu, tai yra jus visiškai sužlugdysiu — jus, jūsų tė- 
vą, jūsų seserį! Ir atvirkščiai, jeigų jūs netrukdysite 
mano globojamiesiems vargšams vaikams laisvai ke- 
liauti į užsienį ir tapti laimingiems, ką gi... manau 
likti komisionieriumi dar vienerius, dvejus, gal trejus 
metus; taigi suprantate, kad pakolei būsiu komisionie- 
rius, man nereikės dviejų šimtų tūkstančių frankų ren- 
tos, kadangi kasdien uždirbu penkis ar šešis frankus. 
"Tad rinkitės, pusbroli: taika arba karas; siūlau jums 
pirmąją galimybę, bet nenuneigiu ir antrosios. Dar dau- 
giau, kartoju: esate laisvas; tačiau jumis dėtas aš pri- 
imčiau siūlomą viešnagę ir praleisčiau naktį čia, kad 
galėčiau pagalvoti. Per naktį daug kas paaiškėja! 

Davęs šį gerą patarimą, Salvatorius paliko savo 
pusbrolį Loredaną ir išėjo, iki galo neuždarydamas du- 
rų bei nusivesdamas Žaną Toro su Tusenu Luvertiūrų, 
kad Valženezas matytų: jo valia pasilikti ar pasišalinti. 

XLV + NAUJAS PERSONAŽAS 


Dabar pasižiūrėkime, kas dėjosi Ulmo gatvės 10- 
jame numeryje keletą dienų po mūsų ką tik papasako- 
tų įvykių. 

Jeigu tik mūsų skaitytojai nors kiek dėmesingiau 
sekė gausybę šios dramos scenų ir jeigu yra apdovano- 
ti nors šiokia tokia atmintimi, jie, be abejo, prisimins, 
kad Zarnokų gatvės ragana paliko savo būstą ir persi- 
kraustė gyventi į Ulmo gatvės nr. 10 — butą, surastą, 
apstatytą baldais ir išpuoštą Petriuso; jie taipogi ne- 
bus pamiršę, kad kartu su Brokante, savaime supran- 
tama, išsikėlė Roznoelė, Babolenas, varnas ir dešimt 
ar dvylika šunų. | 

Dabar užimamas Ulmo gatvėje senosios bastūnės 
kambarys, perpus retenybių muziejus, perpus nekro- 
mantijos! kampelis, tarp kitų fantastiškų daiktų, kaip 
sakėme, nustebusio lankytojo žvilgsniui pasiūlydavo 
varpinę, kuri buvo varno prieglobsčiu, arba gūžta, ir 
įvairių statinių, kuriuos paprasčiausiai atstojo šunų 
būdas. £ 

Rašydami šią knygą užsimojome,— tebus mums 
dovanota už trumpą nukrypimą, kuriam nepajėgėm 
atsispirti, — ne tiktai pakviesti skaitytoją kartu su mu- 
mis užkopti ir nusileisti į visus visuomenės sluoksnius 
nuo popiežiaus Grigaliaus XVI, su kuriuo netrukus 
susidursime, iki nutekamųjų latakų naršeivos Krokan- 
žambo, nuo karaliaus Karolio X iki kačių mušiko, bet 
ir kartkartėmis, kaip matyti iš temos, kurios šiuo me- 
tu imamės, padaryti ekskursijas į gyvūnams paliktą 
„žemesnįjį pasaulį. 

Stai šitaip mes jau turėjome pakankamai progų 
įvertinti varno Fareso išmintį bei šuns Brazilio ins- 
tinktą, ir jeigu vienas dėl menko savo vaidmens mūsų 
papasakotuose įvykiuose paliko mus šiek tiek -abejin- 
gus, tai kitas, atvirkščiai — tuo mes nė kiek neabejo- 
jame,— savo dviem, Brazilio ix Rolano, vardais užka- 
riavo visas skaitytojo simpatijas. 

Tad nieko nuostabaus, kad žengę pirmą žingsnį 
tarp Dievo sutvertojo pasaulio bedalių, tarp mūsų že- 

mesniųjų brolių, kaip juos vadina Mišlėž, mes žengia- 
me antrąjį, nauju skriestuvo sūkių praplėsdami jau ir 
taip didžiulį ratą, kuriame rutuliojasi mūsų veiksmas. 

Ką darysi, brangūs skaitytojai! Man buvo' duo- 
tas,— teatrų ir bibliotekų direktorių nevilčiai ir gal- 
būt taipgi jūsų nuoboduliui — pašaukimas kurti pen- 
kiolikos paveikslų dramas ir dešimties ar dvylikos tomų 
romanus! Čia ne aš kaltas, tik temperamentas — jis 
pagimdė manąją vaizduotę. 

"Taigi štai mes šiuo metu esame tarp Brokantės 
šunų ir kaip tik su vienu iš tų gyvulių prašom leisti 
jūs supažindinti. 

Vienas iš mylimiausių mūsų raganos šunų, — ra- 
ganos pasižymi keistais polinkiais: ar todėl jos raga- 
nos, kad turi tokius polinkius? Ar todėl turi tokius 
polinkius, kad jos raganos? To nežinome ir paliekame | 
labiau už mus nusimanančiam surasti atsakymą į šį 
svarbų klausimą; — taigi sakome, kad vienas iš myjli- 
miausių mūsų raganos šunų buvo mažas juodas pude- 
lis, pačios bjauriausios veislės. Apie tai sprendžiame, 
savaime suprantama, didžiuoklišku žmogaus požiati 
gamtai nėra bjaurių veislių. 

Šiaip ar taip, faktas, kad žmogui, — nežinome, kaip 
gamtai,— šis šuo buvo iš tiesų nepaprasto bjaurumo: 
mažiukas, kresnas, purvinos išvaizdos, piktas, niurz- 
glus, reikalaujantis dėmesio, savyje jis įkūnijo visas 
senbernio ydas ir, be abejo, todėl apskritai buvo savo 
draugužių. nekenčiamas. 

"Toksai visuotinis nepaisymas sąlygojo štai ką: jo 
šeimininkė Brokantė, iš pradžių per grynai moterišką 
užsispyrimą prisirišo prie jo su motinišku švelnumu, o 
paskiau šis jausmas pamažu stiprėjo atvirkščiai nei 
priešiškumas, kurį jam jautė ir viešai reiškė jo drau- 
geliai. * 

"Taigi pamažėle ji ėmė rodyti jam visokeriopą dė- 
mesį, net ėdalą paduodavo pasivedusi į šalį, atskiroje 
kamaraitėje, nenorėdama, kad jos akyse tasai nugaiš- 
tų nuo išsekimo — mat šventomis ėdesio valandomis 
kiti šunys jam pridarydavo šimtus užgaulių ir versda- 
vo patirti devynias galybes pragaro kančių. 

Tasai juodas šunėkas, tasai purvinas pudelis, žo- 
džiu, tasai Babiliasas, kuris buvo,— vis mūsų pačių 
požiūriu, — pasibaisėtino bjaurumo, jausdamas kaip yra 
lepinamas, glamonėjamas, myluojamas, aukštinamas, 
šeriamas atskirai nuo kitų, galų gale ėmė įsivaizduoti 
esąs pats gražiausias, žaviausias, protingiausias, mei- 
liausias, patraukliausias tarp šunų. Ir sykį šiai minčiai 
įsismelkus į jo galvą, visai natūraliai, kaip elgiasi pa- 
našiomis aplinkybėmis žmogus, jis pradėjo tyčiotis iš 
savo bendragenčių,. begėdiškai juos erzinti, čia timp- 
telėdamas vieną už uodegos, čia įkasdamas kitam į 
ausį, kiekvieną užkabindamas, nes buvo tikras, kad 
niekas jo nenubaus, taigi rietė krūtinę, kėlė aukštai 
galvą, pūtėsi, žodžiu, tarėsi esąs toks reikšmingas, jog 
visi jo draugeliai niekinamai šypsojosi, su pagaila trau- 
kė pečiais, sakydami vienas kitam: 

— Kas per vaizduoklė! 

Manau, mieli skaitytojai, jog suteiksite man gar- 
bės, kreipdamiesi su pastaba: 

— Na gerai, pone romaniste!. Aiškinkite, verskite, 
kraipykite žmonių žodžius ir gestus kaip tinkamas; 
bet iš tiesų tai jau per daug — stengtis visus įtikinti, 
kad šunys kalba, trauko pečiais, šypsosi! 

"O dėl šypsenos, tai leiskite jums, mieli skaityto- 
jai, pasakyti, kad tarp savo draugių aš turėjau baltą 
kurtų veislės kalytę, priklausiusią pačiai aukščiausiai 
kurtų aristokratijai — visad mane išvydusi ji šypso- 
davosi taip apnuogindama aštrius baltus dantis, jog 
pamanyčiau ją pykstant, jeigu visas jos kūnas nero- 
dytų džiaugsmo apraiškų. Jinai vardu Zizelė. 

Taigi, mano supratimu, šunys šypsosi, kadangi 
mieloji Zizelė kas sykį, mane išvydusi, šypsodavosi. 

Kalbant apie pečių traukymą, tai netvirtinu, kad 
šunys trauko pečiais lygiai kaip žmonės; netgi ne visai 
teisingai apibūdinau: turėjau pasakyti ne “traukė pe- 
'Čiais", o “purtė pečius". Na, argi daugybę kartų nesate 
pastebėję, kad šuo, susipažinęs su kitu,— o juk žinote, 
kaip naiviai šunys užmezga pažintis, — argi nesate pa- 
stebėjęs, kad šuo, apviltas savo lūkesčių, aptikdamas 

kaip kapitonas Panfilis?, kurio spalvingą istoriją štai 
jau bus dvidešimt metų kaip aprašiau, kartoju, aptik- 
damas kaip kapitonas Panfilis negrės patelės vietoje 
patiną, niekinamai papurto pečius ir nueina sau? "Ta- 
tai nenuneigiama, todėl, mieli skaitytojai, nesistenkite 
to nuneigti. 

O dabar pereikime prie žodžių. 

Šunys nekalba! Žmonės didžiuokliai, įsivaizduo- 
jantys vieni gavę iš Apvaizdos sugebėjimą perteikti 
kits kitam savo mintis! Kadangi kalbate angliškai, 
prancūziškai, kiniškai, ispaniškai, vokiškai, o. nekal- 
bate šuniškai, jūs ramiai pareiškiate: “Šunys nekal- 
ba!" 

Klystate! — šunys bendrauja savo kalba kaip jūs — 
savąja! Dar daugiau: nesuprantate to, ką jie jums sa- 
ko, didžiuokliai žmonės! O jie, nuolankūs ir nė kiek 
neįsivaizdinantys, jie supranta, ką jūs jiems sakote. 
Paklauskite medžiotojo, ar jo šuo nekalba, jeigu jį gir- 
dėjo sapnuojant — sapne besivejantį kiškį, besiriejan- 
tį, besipjaunatį! Kas gi šitaip miegančio šuns viduje 
būdrauja? Argi ne siela — siela ne tokia tobula, tačiau 
tikrai nuoširdesnė už mūsų? 

Sunys nekalba! Nagi pasakykite tą savo trimečiui 
vaikui, besiraičiojančiam ant vejos su tuo trijų mėne- 
sių stambuoliu niūfaundlenduų. Mažas vaikas ir jaunas 
gyvulys žaidžia it du broliai; klausosi neaiškių garsų, 
kuriais apsikeičia žaisdami ir myluodamiesi. E! Dieve 
mano! Paprasčiausiai gyvulys bando šnekėti vaiko kal- 
ba, o vaikas — šuns. Tikrų tikriausia, kad ir kokia 
kalba šnekėtųsi, juodu sutaria ir galbūt šiąja nesupran- 
tama kalba pasako vienas kitam daugiau tiesų apie 
Dievą ir gamtą, nei šitai kada nors yra pasakę Pla- 
tonas* ar Bosiujė?.“ 

Taigi šunys kalba — mums tai nekelia jokių abejo- 
nių, ir jie turi prieš mus didelį pranašumą: kalbėda- 
mi šuniškai, supranta prancūziškai, vokiškai, ispaniš- 
kai, kiniškai, itališkai, o mes, kalbėdami ar itališkai, 
ar kiniškai, ar ispaniškai, ar vokiškai, ar prancūziškai, 
mes nesuprantame šuniškai. 

Grįžkime prie nelaimingųjų Brokantės gyvulėlių 

ir prie padėties, į kurią juos pastatė Babiliasas savo 
juokingomis pretenzijomis. 

Paniekos įrodymai, kurių kiekviena proga Babi- 
liasas susilaukdavo iš savo draugelių, anaiptol nepa- 
lengvino šiem gyvenimo — toli gražu. 

Brokantė, kuri, kaipo ragana, mokėjo visas kal- 
bas, Brokantė, vos tik išgirdusi šiurkštesnį žodį, pri- 
klausomai nuo jo svarumo, įsikišdavo ar su rimbu, ar 
su šluotkočiu. Rimbas būvo fėjos lazdelė! Šluotkotis — 
Neptūno trišakis! Brokantė tikrai nenutuokė, ką reiš- 
kia Guos ego!? Bet šunys tą pačią akimirką išsivers- 
davo tokį grūmojimą: “Nutilkit, nenaudėliai!" Ir kiek- 
vienas, drebėdamas visu kūnu, nuspūdindavo į savo 
būdą ir tiktai po kiek laiko išdrįsdavo kyštelti pro sta- 
tinės angą snukio galiuką bei pažvairuoti akimi. 

Teisybė, kurtas inkšdavo, pudelis šnarpšdavo, bul- 
dogas urgzdavo; bet nekantriai treptelėtos į parketą 
kojos ir tų ištartų baisių žodžių “Ar nenutilsite, paga- 
liau?" pakakdavo, kad visa šunauja būtų absoliučiai 
nuramdyta. Ir visi nuščiūdavo, kiekvienas lindėdamas 
savo statinėje, o niekšingasis Babiliasas drybsodavo 
"kambario vidury ir kartais savo įžūlybe nueidavo tiek 
toli, jog pravizituodavo statines tikrindamas, ar kiek- 
vienas maištininkas deramai tūno savo kalėjime. 

Šios Babiliaso manieros, diena po dienos vis la- 
biau įžūlesnės, galop, savaime suprantama, visai šu- 
niškajai respublikai tapo nepakenčiamos, ir pastaroji 
du ar tris kartus nusprendė pasinaudoti tuo tarpsniu, 
kai Brokantės nebūdavo namie, ir gerai pamokyti gar- 
bujį Babiliasą; bet visados, padedant.laimei, kuri išpuo- 
la tiktai tironams ir pliuškiams, kaip tik tuo momen- 
tu, kai jau sąmokslas turėdavo driokstelti it antikinis 
dievas iš mašinos", staiga išdygdavo Brokantė su rim- 
bu ar šluota rankoje ir suvydavo atgal į būdas nelai- 
mėlius konspiratorius. 

Ką daryti tokiomis liūdnomis aplinkybėmis i ir kaip 
išsivaduoti iš despotiškos valdžios, kai ši ginkluota 
šluota ir rimbu? 

Gauja svarstė. Kurtas iškėlė mintį emigruoti, pa- 
likti gimtuosius namus, pabėgti iš tėvynės, žodžiu, pa- 

siieškoti svetingesnės šalies; buldogas pasisiūlė visko 
imtis pats ir pasmaugti Babiliasą; bet, reikia pasaky- 
ti; šioji šunžudystė visam būriui pasirodė atgrasi. 

— Nereikia pralieti kraujo! — pasakė barbetas?, 
žinomas savo švelnia elgsena. 

Jį parėmė senas spanielis, kuris visad palaikyda- 
vo jo nuomonę ir kuris buvo taip prie jo prisirišęs, jog 
dažniausiai abu lindėdavo toje pačioje būdoje. 

Zodžiu, visos kraštutinės priemonės šiems doriems 
šunims pasirodė nepriimtinos, ir nutarta nesigriebti 
prieš Babiliasą jokio kito sąmokslo, kaip tik reikšti 
jam panieką. Įtraukė jį į indeksą? — kaip sakoma 
Romos koležuose, paskelbė jam karantiną — kaip sa- 
koma prancūziškuose; paliko jį vieną, nebesišnekėjo 
su juo, netgi dėjosi jo nepastebį praeidami pro šalį; 
trumpai drūtai, kaip poetiškai pasakyta operoje “Fa- 


voritė" 10: 


Liko jis vienas savoj nešlovėj! 


O ką darė Babiliasas? Užuot atgailavęs, užuot de- 
ramai įvertinęs perspėjimą, jis, apakintas neprotingos 
Brokantės meilės, stengėsi kaip įmanydamas labiau 
tyčiotis iš savo draugelių: dienomis daugybę kartų iš 
tolo įžeidžiamai juos aplodavo; naktimis negailestingai 
trikdydavo jų miegą; žodžiu, užtikrintas savo šeimi- 
ninkės parama, darė jų gyvenimą nepakenčiamą. 

Pavyzdžiui, jeigu būdavo karšta ir Brokantė ati- 
darydavo langą, norėdama įleisti bendrijai gryno oro, 
tuojau pat Babiliasas suskasdavo graudžiai viauksėti 
ir visas drebėti tartum padvelkus dvidešimt penkių 
laipsnių šalčiui.. Priešingai, jeigu langas būdavo užda- 
ras ir lauke lydavo, snigdavo, tvyrodavo dvidešimt pen- 
kių laipsnių speigas, Babiliasas imdavo skųstis karščiu, 
krosnis jį svaigindavo: pakeldavo leteną priešais dure- 
les ir, lyg tai būtų jo jėgoms, neva mėgindavo užgesin- 
ti ugnį; išvydusi šiuos ženklus, Brokantė pripažinda- 
vo, jog kambaryje pernelyg karšta, ir bijodama, kad 
jos fovoritui neišsilietų į smegenis kraujas, užgesinda- 
vo krosnį ir atverdavo langą, nesvarbu, kad kiti šunys 
kalendavo dantimis nuo temperatūros, prilygstančios 

maskviškei. 

"Trumpai drūtai, šis niekadėjas Babiliasas tapo 
piktąja namų dvasia! Buvo niekam nenaudingas, kiek- 
vienam užgaulus ir vis dėlto,— paaiškinkite tai, kas 
gebate,— nepaisant šio ydų junginio, o galbūt kaip tik 
dėl jų Brokantė jį dievino! 

Nors 1827-ųjų metų pavasaris buvo ne ką šiltes- 
nis nei 1857-ųjų, Babiliasas ar dėl savo blogumo, ar 
dėl tikro poreikio, ar dėl kokios kitos priežasties bent 
dvidešimt sykių priversdavo atidaryti langą. Tad štai, 
prikišęs nosį prie šio lango,— kaip prisimenate, tai 
buvo pirmo aukšto langas, — Babiliasas.iš tolo pastebėjo 
jauną kalytę — juodaakę, šviesiais, gelsrusviais gau- 
rais, baltais it perlas dantimis, rožinėmis kaip koralas 
lūpomis! Juk žinia, kad esama dviejų rūšių koralo — 


raudonojo ir rožinio — ir kad pastarasis kur kas ver-. 


tingesnis. 

Šios j jaunos gyvulaitės eigastis, josios lelijos baltu- 
mo iltys, ugningas žvilgsnis, talijos lieknybė, letenėlių 
smulkumas, galiausiai visos jos esybės gracija, pri- 
vertė krūptelti Babiliasą, kuris savąja kalba sušuko: 

— O! Zavinga kalytė! 

Į šį šūksnį — kaip kad kokiam nors stovinčiam 
prie lango rūkoriui sušukus “O, žavinga moteris!", vie- 
nas per kitą subėga visi klubo vyrai, tuo metu lošę 
vistą, skaitę dienraščius, gėrę kavą, valgę ledus ar gir- 
kšnoję 1 iš mažų stikliukų — kartojame, į šį šūksnį visi 
šunys, — sėdėję, stovėję, gulėję savo būdose laižyda- 
miesi letenas ar dar ką kita veikdami, — atskuodė pa- 
sidžiaugti drauge su Babiliasu tuo reginiu: bet šis at- 
sigręžė, parodė dantis, suurzgė, ir visa šunauja, taip 
pat buldogas su niūfaundlendu, kurie būtų galėję pri- 
baigti Babiliasą vienu danties kandžiu, sugrįžo prie 
savo užsiėmimų. 

Patenkintas tokiu savo draugelių paklusnumuų,— 
padiktuotu, reikia pasakyti, jų instinkto, kuris, jiems 
pakuždėjo, kad Brokantė yra gretimame kambaryje, — 
Babiliasas vėl nukreipė savo žvilgsnį į gatvę. 

Kalytė, priversta ištverti šią ugninę spitrionę, kuk- 
liai nuleido akis ir nepasukdama galvos praėjo pro šalį. 

— Iškilni ir graži! — sužavėtas šūktelėjo savo 
kalba pudelis. 

“Dorovinga ir graži!" — sušunka Hamletas, išvydęs. 
Ofeliją", kas įrodo, kad panašiomis aplinkybėmis pa- 
sireiškia panašus įspūdis tiek žmogui, tiek gyvuliui, 
tiek princui, tiek šuniui. 

Ir jis taip išsilenkė pro langą, jog jo draugeliai 
mirksnį galėjo tikėtis, kad entuziazmo pagautas Babi- 
liasas blogai apskaičiuos svarumo dėsnį, leisdamas sa- 
vo galvai nusverti. užpakalį, ir prasiskels pakaušį į 
grindinį. 

Nieko panašaus neatsitiko:. Babiliasas akimis pa- 
lydėjo žaviąją gyvulaitę iki Senosios Gėdastulpio gat- 
vės, kur ši pranyko tartum šešėlis, net nepažadėjusi, 
kad sugrįš. | 

— Kokia ji graži! — sulojo Babiliasas, širdimi, pa- 
gauta užgimstančios neapsakomos aistros, pražystan- 
čios meilės saldybe. | 

Nuo šiolei, užuot kamavęsis negailestingoje vie- 
natvėje, kuriai buvo pasmerktas įsižeidusių savo bro- 
lių, Babiliasas vidujai džiaugėsi svajų valandomis, pa- 
likusiomis jam šios tremties dėka. 

Kaip grįžtantis į savo statinę Diogenas“, jis metė 
niekinamą žvilgsnį į visus kitus tvarinius; ir jeigu mes, 
savo rašytojiškomis galiomis suprantantys visas kal- 
bas, netgi gyvulių, neperteikiame jo tikrųjų žodžių, tai 
tik būgštaudami, kad nebūtume neteisingai suprasti 
1 kad šmaikščiame Babiliaso išpuolyje kas nors ne- 
įžiūrėtų kandaus pasišaipymo iš visuomenės. 

Toliau nebenagrinėsime visokeriopų jausmų, už- 
plūdusių mūsų herojaus širdį nuo tos akmirkos, kai 
patyrė elektrinį sukrėtimą, iki tada, kai atėjo metas 
miegoti; tik tarsime dar žodį apie naktį. 

Šioji naktis Babiliasui buvo dar nepatirtų kančių 
17 neapsakomos saldybės naktis; visi audžiantys mar- 
gaspalvę sapnų drobę kipšiukai šoko savo fantastiškąją 
sarabandą“ apie vargšo pudelio guolio galvūgalį; tar- 
tum savo jaunystėje drauge su vienu neregiu rodyto 
magiškojo žibinto“ stikluose jis matė praslenkant 
šešėlius visų savo mylėtų kalių, visų keturkojų Elenų!? 

ir Stratonikių!?, keldavusių beprotiškas aistras; žodžiu, 
Jis tiek vartėsi ant savo ašutinio čiužinio, — kiti šunys 
turėjo tik šiaudinius,— jog staiga pabudusi Brokantė 
pamanė jį susirgus pasiutlige ar nuomariu ir iš savo 
lovos pasiuntė jo linkui kuo švelniausius raminamus 
žodelius. 

Laimė, apie ketvirtą ryto išbrėško aušra. Jeigu 
dar būtų buvę ilgos ir tamsios žiemos naktys, saulei 
patekėjus, Babiliasą tikrai būtų radę nugaišusį nuo 
išsekimo! 


XLVI + BABILIASO IR KARAMELĖS 
MEILYSTĖS 


Pastebėjęs pirmuosius dienos spindulius, Babilia- 
sas iššoko iš savosios statinės. Turime pripažinti, kad 
jis paprastai savo tualetui skirdavo mažai laiko; šią 
dieną tam skyrė dar mažiau nei kitomis ir nuskubėjo 
prie lango. 

Dienai išaušus, jam grįžo viltis. Kadangi jinai 
praėjo vakar, kodėl jai nepraeiti šiandien? 

Langas buvo uždarytas, ir visai pagrįstai: lietus 
pliaupė kaip iš kibiro! 

— "Tikiuosi, kad neatidarys lango, — atsiduso kur- 
tas, šiurpdamas vien tik nuo šios minties.— Orai to- 
kie, jog ir Žmogaus nelaikytum už durų! 

Mes, žmonės, sakome: šuns; o šunys sako žmogaus; 
ir, manau, teisūs šunys, nes darganotais orais visad 
mačiau lauke daugiau žmonių nei šunų. 

— O, to jau būtų per daug! — kurtui atsakė bul- 
"dogas. 

— Hm! — sumykė barbetas ir spanielis, — šitai 
mūsų visai nenustebintų. 2 

Jeigu Babiliasas privers šįryt atidaryti langą, — 
suurzgė niūfaundlendas,— tai aš jį pasmaugsiu! 

— Ką gi, — itin skeptiškai pastebėjo senasis mop- 
sas,— jeigu jį atidarytų, nė kiek nenustebčiau. , 

— Po šimts perkūnų!: — vienu balsu suniurnėjo 
niūfaundlendas ir buldogas.— Tegul tik pabando, tuo- 
met mes pažiūrėsime! 

Baltasis pudelis, kadaise sužaidęs su Babiliasu 
keletą domino partijų ir dėl pastarojo palikto gana 
sąžiningo lošėjo įspūdžio kai kada stodavęs jo pusėn, 
taip pat ir šį sykį meldė draugelių užuojautos. 

— Girdėjau jį kiaurą naktį dejuojant,— sujaudin- 
tu balsu tarė jis, — gal apsirgo... Nebūkime negailes- 
tingi vienam iš saviškių; mes gi šunys, o ne Žmonės. 

Ši kalba padarė visam tuntui gan gerą įspūdį, ir 
nutarta dar pakentėti, kas, beje, blaiviai mąstant, ir 
šiaip buvo neišvengiama. 

Į kambarį įėjo Brokantė: išvydo savo mylimiau- 
siąjį Babiliasą atvipusia lūpa, nuleistomis ausimis, įkri- 
tusiomis akimis. 

— Kas gi mums, mano šunyti? — kuo švelniausiu 
balsu paklausė ji, apkabindama ir glausdama jį sau 
prie krūtinės. 

Babiliasas suinkštė, ištrūko iš raganos rankų, 
nubėgo ir pasistojęs ant užpakalinių kojų atsirėmė į 
langą. 

— Ak taip, oro! — suprato Brokantė.— Iš tiesų, 
brangutis gerai išauklėtas! Be oro negali. 

Brokantė, ne tik ragana, bet ir pastabūnė, iš 
tikrųjų seniai atkreipė dėmesį, kad varguoliai gyvena 
aplinkoje, kokioje negalėtų kvėpuoti aristokratai. Ir 
varguoliams tatai laimė: jeigu jie negalėtų gyventi ten, 
kur gyvena, tai gautų numirti; kai kada jie ir nu- 
miršta, tačiau tokiu atveju gydytojas išranda juos nu- 
sinešusiai ligai pavadinimą, ir to graikiško ar loty- 
niško pavadinimo dėka nieko nekankina sąžinė — netgi 
visuomenės sveikatos apsaugos tarnybos. 

Brokantė, laiminga regėdama Babiliasą tokį 
išauklėtą, nors niekad jo lavinimu neužsiėmė, nė ne- 
manė versti jį laukti ir tučtuojau atidarė langą. 

"Tunte kilo visuotinis niurzgesys, kuris netrukus 
būtų peraugęs į stūgesius, jeigu Brokantė nebūtų nu- 
kabinusi nuo vinies auklėtojiško rimbo ir nepasukusi 
jo sau virš galvos. 

Išvydusi šį bausmės įnagį, bendrija nutilo lyg burtų 
lazdelei pamojus. 

Babiliasas užkėlė abi letenas ant palangės ir 
pažvelgė dešinėn bei kairėn; bet niekas, išskyrus žmo- 
nes, nedrįso kelti kojos Ulmo gatvėn — anuo metu 
taip pat prastai grįston kaip visas Paryžius Pilypo 
Augusto laikais,— ypač per tokią liūtį kaip šiądien. 

— Deja! — suinkštė mūsų įsimylėjėlis.— Deja! 
Deja! 

Bet šitai nė kiek nenumaldė vandens stichijos, ir 
jokia kalytė, netgi joks šuo neprabinzeno pro šalį. 

Atėjo pusryčių metas: Babiliasas liko prie lango; 
išmušė pietų valandą: Babiliasas tebestovėjo prie lan- 
go; galiausiai ir vakarienės laiką išmušė taip pat bergž- 
džiai kaip pusryčių ir pietų. 

Kiti šunys patenkinti trynė letenas; aiškų, Babi- 
liaso dalia jiems atrodė pelnyta. 

Kaip matome, dalykas buvo labai rimtas. 

Babiliasas alsisakė bet kokio maisto; kad ir kiek 
Brokantė jį vadino švelniausiais vardais, kad ir kiek 
siūlė jam balčiausio pieno, švariausio cukraus, gels- 
viausių riestainių, jis liko iki pat nakties sutemų sto- 
vėti tokia pačia varginančia poza, kokia sustingo nuo 
aušros. 

Naktis jau seniai apgaubė miestą: dešimt valandų 
išmušė visos bažnyčios — jos buvo pernelyg išauklėtos, 
kad skambintų drauge, todėl užleido pirmenybę se- 
niausioms. Teko pasitraukti nuo lango. Babiliasas par- 
kiūtino į savąją statinę apimtas aitraus liūdesio. 

Antra naktis buvo dar. neramesnė už pirmąją: 
vargšo Babiliaso nei minutei nepaliko slogulys; jeigu 
kelioms sekundėms ir užmigdavo, tai per tą trumpą 
miegą taip kankinamai suviauksėdavo, jog, supranta- 
ma, jam būtų buvę geriau išvis nemiegoti. 

Brokantė sėdėjo palinkusi prie jo guolio galvūga- 
lio nelyginant motina prie sūnaus, vis kalbėdama tuo- 
sius švelnius žodelius, kokius tik motinos geba suras- 
ti, stengdamosios numalšinti savo vaikų kančias. Tik- 
tai jau brėkštant dienai, nebesitverdama nerimu, ji 
ūmai sumąstė jam paburti iš didžiosios kortų kaladės. 

— Jis įsimylėjęs! — sušuko ji, trečiukart išdėlio- 
jusi kortas.— Babiliasas įsimylėjęs! 

Sįsyk, anot Beranžė, kortos nemelavo. 

Babiliasas paliko savąją statinę, po tos antros be- 
miegės nakties dar labiau suvargęs negu po pirmosios. 

Suvilgytą piene biskvitą jisai suėdė atbulais dan- 
timis ir vėl, kaip vakar, pareikalavo atidaryti langą. 

Kad ir lijo per Sventąjį Medardą,— o tai pra- 
našavo keturiasdešimt dienų lietaus,— taip atsitiko, 
kad tą dieną nebelijo; taigi, pastebėjęs ryto saulės spin- 
dulius, Babiliasas šiek tiek atgavo įprastą linksmumą. 

Iš tiesų, ši diena žadėjo būti Babiliasui laiminga: 
tą pačią valandą kaip prieš dvi dienas jis išvydo pra- 
žingsniuojant šviesiaplaukę savo svajonių kalytę! Tik- 
rai, tos pačios smulkios, aristokratiškos pėdukės, pirma 
atkreipusios jo dėmesį; ta pati elegantiška laikysena, 
ta pati eigastis — išdidi ir drauge kukli. 

Babiliaso pulsas pagreitėjo dvidešimčia tvinksnių. 
per minutę; jis džiugiai sulojo. 

Išgirdusi šį garsą, jaunoji kalytė pažvelgė jo 
pusėn — anaiptol ne iš koketiškumo, bet, kad ir kokia 
nekalta buvo, turėjo jautrią širdį, tad atpažino šiame 
lojesy vienu metu ir meilę, ir sielvartą. | 

"Vėl išvydo Babiliasą, kurį jau pirmąsyk buvo pa- 
stebėjusi akies kampučiu. 

O Babiliasas, kuris iki šiol ją buvo regėjęs tik iš. 
profilio, dabar, pamatęs i iš priekio, ėmė visas drebėti.— 
Mat, jaunystėje persirgęs Šventojo Vito šokiu!, liko 
visam laikui nervingas.— Taigi, kartojame, ėmė visas ' 
drebėti ir leisti švelnius, graudžius garsus, kokius ga- 
lima išgirsti tik iš tokio temperamento būtybių, kai 
susijaudinimas pranoksta jų jėgas. 

Regėdama šį jaudulį, prie kurio galbūt pati pri- 
sidėjo, gražioji gyvulaitė, apimta gailesčio, pajudėjo ke- 
lis žingsnius Babiliaso linkui. 

Pasiduodamas nenugalimai traukai, Babiliasas bu- 
vo bepuoląs pro langą, bet staiga nuskambėjo šiurkščiu 
balsu ištarti žodžiai: 

— Karamele, čionai! 


Balsas, matyt, priklausė šeimininkui, nes, vis dėlto 

dar vogčia paskersavusi į Babiliasą, Karamelė skubiai 
pakluso. 

Kaip sakėme, Babiliasas j jau buvo pasirengęs šuo- 
liui pro langą, bet nuo to balso sustojo it įbestas. Kas 
jį suturėjo — baimė sukompromituoti Karamelę ar ne 
toksai riteriškas savisaugos instinktas? To niekad nie- 
kas nesužinojo. 

Šiaip ar taip, Babiliasas vėl prisėdo ant pasturga- 
lio ir pabeldė letena į palangę: 

— Karamelė! — sulojo jis.— Karamelė! Gražus 
vardas. 

Ir visomis intonacijomis pakartojo:. 

— Karamelė! Karamelė! Karamelė! 

Galbūt mūsų skaitytojams šis vardas nėra toks 
gražus, koks atrodė Babiliasui; bet jis taip derėjo prie 
jo savininkės plaukož, jog Babiliasas, susižavėjęs spal- 
va, turėjo susižavėti ir vardu. 

Karamelė,— taigi taip ji vadinosi, — griežtai pa- 
šaukta šeimininko, sugrįžo pas jį nunarinta galva, prieš 
tai, kaip sakėme, metusi Babiliasui didžiai švelnų 
žvilgsnį. 

Dvi ankstesnes dienas ir naktis Babiliasas pralei- 
do tokioje neviltyje, jog šis Karamelės žvilgsnis jam 
pasirodė lyg iš rojaus blykstelėjęs spindulys. 

Ir dargi taip, jog palydėjęs akimis Karamelę,— 
kuri kaip ir užvakar išnyko už Senosios Gėdastulpio 
gatvės kampo,— Babiliasas puolė atgal į kambarį, 
reikšdamas savo džiaugsmą visokiais šunims duotais 
būdais: šokinėjo ant kėdžių, stojosi ant užpakalinių 
kojų, vaikėsi savo uodegą, kibo prie draugelių,. apsime- 
tinėjo negyvu, žodžiu, demonstravo pagal išgales visą 
savo repertuarą išreikšti neapsakomai palaimai, kurią 
jautė. 

Draugeliai pamanė jį išprotėjus, o kadangi, šiaip 
ar taip, tai buvo geri šunys, tai pamiršę savo pagiežą 
jie nuoširdžiai jo gailėjosi. 

Sakoma, neva meilė padeda tapti geresniam: šia- 
me teiginyje esama šiek tiek tiesos, ir mes pateiksime 
naują to įrodymą. 

Jau minėjome, kad Babiliasas buvo šuo prieka- 

bus, vaidingas, su piktumo priemaiša; ir ką gi, tartum 
fėjai pamojus burtų lazdele, jisai staiga pasikeitė, — 
suprantama, dvasiškai! — tapo švelnus ir gerutis kaip 
tas juodas avinėlis, apie kurį kalba Hamletas. Prisiar- 
tino prie savo draugelių, jų nuoširdžiai atsiprašė, są- 
žiningai pripažino savo klaidas ir po šios garbingos at- 
gailos meldė, kad jie sugrąžintų jam savo draugystę, 
garbės žodžiu pasižadėjo paklusti kuo sunkiausiems 
reikalavimams, vykdyti kuo griežčiausias priedermes. 

Po tokio taikaus pasiūlymo bendrija pasitarė. Niū- 
faundlendas ir buldogas, — pasiduodami pirmam i1m- 
pulsui, kuris šunų, priešingai nei žmonių, linkęs į blo- 
ga,— niūfaundlendas ir buldogas iš pradžių buvo tos 
nuomonės, jog reikia jį pasmaugti, nes jiems neatrodė, 
kad tasai atsivertimas nuoširdus; bet baltasis pudelis 
antrusyk šokosi jo ginti ir taip karštai užsistojo, jog 
patraukė savo pusėn visą šunaują. 

Nutarė balsuoti, ir dauguma suteikė Babiliasui 
visišką amnestiją. 

Baltasis pudelis prisiartinęs ištiesė letenėlę, o 
įžymiausieji tunto nariai, pasekę šiuo pavyzdžiu, vėl 
patikėjo -Babiliasu ir pažadėjo jam savo draugystę. 

Nuo šiolei Babiliasas nebereikalavo atidaryti langą, 
neatsiklausęs savo draugelių; o kadangi diena po die- 
nos temperatūra švelnėjo, leidimą šie mandagiai jam 
suteikdavo — netgi kurtas, kuris nors tebedrebuliavo, 
tačiau pripažino, kad šitai tik iš įpročio. 


XLVII + PONAS, TROKŠTANTIS SUŽINOTI, 
AR PATEKSIĄS Į ROJŲ 


Šitaip tęsėsi netoli mėnesio. 

Kone kasdien, tą pačią valandą Karamelė praei- 
davo pro šalį ir žvilgsniu pasiųsdavo aibę švelnybių 
laimingam Babiliasui, kuris, visas pasinėręs į plato- 
niškos meilės saldybes, tenkinosi šitais susišaudymais 
akimis, tramdomais Karamelės šeimininko šiurkštaus 

balso padaryto poveikio jo nervų sistemai — kaip jau. 
pripažinome, labai dirgliai. O galbūt Babiliasas buvo 
toks kantrus tik todėl, kad Karamelė ar žvilgsniu, ar 
balsu davė jam suprasti, jog kurią nors dieną atra- 
sianti būdą ištrūkti ir tiesmukiškiau atsiliepti į jo 
meile. 

„ Taigi, kaip sakėme, savaitę ar dvi po tos nakties, 

kurią Žanas Toro iš pradžių vos neuždusino, paskiau 
vos nenudobė, o galiausiai vos nenuskandino Valžene- 
zo, maždaug tuo pat metu, kai pro šalį pražygiuodavo 
Karamelė, į nekromantijos laboratoriją Ulmo gatvėje 
netikėtai įžengė ponas, vilkįs redingotu kaip namų sa-. 
vininkai,— nors toksai atsargumas, atsižvelgiant į oro 
temperatūrą, buvo visai nereikalingas — su akiniais 
ant nosies ir nešinas rankoje nendrine lazdele su pa- 
auksuoto sidabro bumbulu. 

Įstaigos šeimininkė buvo savo vietoje, kur papras- 
tai laukdavo klientų. 

— Jūs Brokantė? — tiesiai paklausė nepažįsta- 
masis. 

— Taip, pone,— atsakė ši su šiokiu tokiu virpu- 
liu, kurio kaip ir Babiliasas nepajėgdavo sutramdyti 
kaskart, kai išgirsdavo nors kiek šiurkštesnį balsą. 

— Jūs žyniūuonė? 

— Teisingiau, kortų būrėja. 

— Maniau, kad tai viena ir tas pat. 

— Maždaug, bet vis dėlto nereikia tų dalykų painioti. 

— Gerai, nepainiosime; ateinu išmėginti jūsų mo- 
kslo, motin! | 

— Ponas pageidaus didžiosios ar mažosios kortų 
kaladės? 

— Didžiosios, po šimts! Didžiosios! — pasakė po- 
nas, susikimšdamas nosin geroką žiupsnį tabako.— 
Tai, ką trokštu sužinoti, taip svarbu, jog didžioji ka- 
ladė tikrai nebus per didelė. 

— Ponas gal pageidauja sužinoti, ar jo santuoka 
bus gera? 

— Ne, motin, ne; santuoka pati savaime jau blo- 
gis, tad jokia santuoka negali būti gera. 

— Ponas gal pageidauja sužinoti, ar paveldės po 

vieno iš savo giminaičių? 

— Turiu tik vieną tetą ir moku jai šešių šimtų 
frankų rentą iki gyvos galvos. 

— Ponas gal smalsauja sužinoti, ar sulauks seny- 
vo amžiaus? | 

— Ne, geroji moteriške, savo amžiui jau pakanka- 
mai gyvenau, be to, man visai neįdomu sužinoti, kada 
numirsiu. 

— Ak, suprantu: tuomet ponas trokšta vėl pama- 
tyti savo kraštą?! 

— Esu iš Monružo!, o kas kartą pamatė Monružą, 
netrokšta kada nors jį vėl pamatyti. 

— Bet, galų gale,— tarė Brokantė, pabūgusi, kad 
tolimesni a klausimai, taip prasilenkiantys su lanky- 
tojo norais, nepakenktų į josios, kaip burtininkės, repu- 
tacijai, — ko pageidaujate? 

— Aš pageidaujų,— atsakė paslaptingas nepažįsta-- 
masis,— aš pageidauju sužinoti, ar pateksiu į rojų. 

Brokantė atrodė didžiai nustebinta. 

— Na,— paklausė ponas iš Monružo,— kas gi čia 
taip nepaprasta? Ar į kitą pasaulį sunkiau pažvelgti 
negu į šį? | 

— Kortoms padedant, pone, — atsakė Brokantė, 
2 pažvelgti visur. 

— Tad tegul jos pažvelgia! | 

— Babolenai,— sušuko senė, — didžiąją kaladę! 

Gulėjęs Eainbažio kampe ir Žuiokės baltąjį pudelį 
lošti domino Babolenas atsistojo ir nuėjo suieškoti pa- 
prašytosios kortų kaladės. 

Brokantė įsitaisė savajame pusmėnulyje, pašaukė 
Faresą,— kuris miegojo, nerūpestingai paslėpęs galvą 
po sparnu,— paliepė savo šunims sutūpti ratu, tačiau 
iš motiniškos silpnybės palikdama Babiliasą prie lan- 
g0, ir ėmėsi burti — maždaug taip pat, kaip matėme 
ją tą darant Žiustenui. 

Išskyrus Roznoelę, kurios čia nebuvo, ir Žiusteną, 
kurį pakeitė ponas iš Monružo, visi personažai dalyva- 
vo tie patys, tiktai kitoje aplinkoj e. 

— ZŽinote, kad tai atsieis trisdešimt su? — pasakė 
Brokantė. 

Nors interjeras ir pagerėjo, ji nelaikė būtina pa- 
kelti kainas. 

— Gerai, trisdešimt su! — sutiko ponas iš: Mon- 
ružo, didingai numesdamas vieną iš tų trisdešimties 
su monetų, pro kurių sidabrą prasišvietė varis ir kų- 
rios apie tą laiką jau buvo pradėjusios pereiti į meda- 
lių rangą.— Galų gale tikrai galiu surizikuoti trisde- 
šimčia su, kad sužinočiau, ar pateksiu į rojų. 

Brokantė suskato nukeldinėti ir atkeldinėti, 
pašinėti ir perpašinėti kaladę, dėlioti kortas pusračiu 
ant savosios lentos... 

Būrimas pasiekė įdomiausią vietą, ir jau Šventa- 
sis Petras, atstovaujamas kryžių karaliaus, rengėsi kaip 
Endorož žynės iššaukta Samuelio: šmėkla atskleisti 
aukštesniojo pasaulio paslaptis, kai Babiliasas, visąlaik 
stovintis prie lango, pastebėjo Karamelę, t tesėda- 


ma savo pažadą, praėjo gatve viena — lieknutė, lai- 
butė, čiutnutė — skaistesnė, linksmesnė, švelnesnė, 
valiūkiškesnė nei bet kada. 

— Karamelė! Karamelė viena! — sulojo Babilia- 


sas.— O! Vadinasi, tesėjai pažadą, žavingoji. kalyte... 
Nebeištversiu — Karamelė arba mirtis! 

Ix paskubom iššokęs pro langą, Babiliasas leidosi 
paskui savo idealą, o ši, risnodama smulkiais žingsne- 
liais, vis jį viliojo žvilgsniu ir galop itin greitai dingo 
| gretimoje gatvėje — visa tai dėjosi, kol ponas kantriai 
laukė atsakymo į užduotą klausimą. | 

Brokantė sėdėjo nugara į gatvę, bet išgirdusi gar- 
są, Babiliaso sukeltą iššokant į gatvę, atsisuko. 

Nors motiniško rūpesčio pastūmėtas šis judesys 
buvo greitas, tačiau vis tiek per lėtas, palyginti su 
Babiliaso meiliškais geismais: mat atsisukusi Brokantė 
pastebėjo tik išnykstantį savo šuns pasturgalį, kai ta- 
sai stačiagalviais nėrė gatvėn. 

Sitai išvydusi, Brokantė pamiršo viską: ir Žmogų 
iš Monružo, trokštantį sužinoti, ar pateksiąs į rojų, ir 
pradėtąją kortų apklausą, ir trisdešimties su monetą 
kaip atlygį; viena jai tebuvo galvoje — tai josios bran- 
gutis Babiliasas. 

Šūktelėjusi ji numetė į šalį lentą sų kortomis, 

puolė prie lango, su aukščiausia didžiųjų aistrų be- 
gėdyste apžergė palangę, nuslydo į gatvę ir pasileido 
įkandin Babiliaso. | 

Išvydęs savo šeimininkę iškeliaujant pro langą, o 
ne pro duris kaip. visados, Faresas, be abejo, pamanė, 
kad namai dega, kranktelėjo ir išplasnojo gatvėn. 

Savo ruožtu šunys, išvydę išlekiant Brokantę ir 
varną, ir, aišku, smalsaudami sužinoti, kas laukė Ba- 
biliaso meilysčių, irgi metėsi pro langą — sparčiai ir 
visa kupeta kaip tie garsūs Panurgo“ avinai, kurie nuo 
tada, kai Rablė juos prasimanė, vartojami kaip palygi- 
nimas,. kam nors šokant visu būriu drauge. 

Galiausiai ir Babolenas, regėdamas, kad Babilia- 
sas išrūko, Brokantė dingo, Faresas išskrido ir pasku- 
tinis šuo atsidūrė gatvėje, jau apžergė palangę,— to- 
kia užkrečiama pavyzdžio galia,— bet ponas iš Mon- 
ružo jį suturėjo už kelnių užpakalio. 

Būtų prireikę šiek tiek pasigalynėti, kol paaiškėtų, 
ar galų gale ponas paleis Baboleno kelnių užpakalį, ar 
Babolenas — lango siją; tačiau tai matydamas ponas 
iš Monružo, kuris labiau tikėjo SJ nei kelnių tvirtu- 
mu, tarė: 

— Bičiuli, štai tau penki frankai, jeigu... 

Ponas stabtelėjo — mat gerai suvokė vertę to, kas 
vadinama nepabaigta mintimi. 

Babolenas akies mirksniu paleido lango siją ir ho- 
rizontaliai palinko pono rankos pusėn. 

— Jeigu ką? — paklausė jis. 

— Jeigu padėsi man šnektelti su Roznoele. 

„— Kur pinigas? — paklausė apdairusis Babole- 
nas. 

— Štai, — tarė ponas, įdėdamas monetą jam į 
delną. 

— "Tikri penki frankai? — sušuko vaikėzas. 

— Pasižiūrėk,— pasiūlė ponas. 

Babolenas pasižiūrėjo, tačiau nepasikliovė savo aki- 
mis. 

— Pažiūrėsime, kaip skamba,— tarė ir numetė 
monetą ant parketo. Ta dzingtelėjo kaip sidabras. 

— Sakote, kad norite pasimatyti su Roznoele?. 

— Taip. 

— Neketinat padaryti jai nieko bloga? 

— Na jau! Kaip tik atvirkščiai. 

— Tuomet lipame. 

Ir atidaręs duris, Babolenas puolė prie laiptų į 
antresolę. 

— Lipame! — sušuko ponas, įveikdamas laiptus 
su tokia sparta, lyg koptų į rojų. 

Bematant juodu atsidūrė prie Roznoelės kamba- 
rėlio durų, kur ponas stabtelėjo — vien tam, kad pa- 
siimtų iš porcelianinės tabokinės didžiulį žiupsnį ta- 
bako ir nusileistų ant nosies akinius. 


XLVIII + KO PONAS IŠ MONRUŽO, PO 
TEISYBEI, ATĖJO PAS BROKANTĘ 


Kai ponas de Monružas su Babolenu priekyje, sau- 
godamasis stuktelti galvą į durų staktą, sulenkęs savo 
ilgą figūrą, it kiaunė įsmuko pro praviras duris, Roz- 
noelė sėdėjo prie lakinio stalelio — Reginos dovanos — 
ir spalvino gėles graviūroje — Petriuso dovanoje. 

— Klausyk, Roznoele,— tarė Babolenas,— su ta- 
vimi šit nori pasišnekėti ponas iš Monružo. 

— Su manimi? — nustebo Roznoelė, pakeldama 
galvą. 

— Su tavimi asmeniškai. 

— Taip, su jumis, mieloji mažyte,— tarė ponas, 
nustumdamas sau ant kaktos mėlynus akinius, kad 
galėtų matyti vaiką nuosavomis akimis, kurioms dve- 
jetas stiklų tarp jų ir stebimo objekto veikiau trukdė 
nei gelbėjo. 

Roznoelė atsistojo. Per tris mėnesius ji nepapras- 
tai išaugo. Buvo jau nebe tas paliegęs ir sunykęs vai- 
kelis, kokią ją regėjome ZŽarnokų gatvėje, bet jauna 
mergina — teisybė, dar pablyškusi, liesutė, geibi; tačiau 
liesumas ir blyškis, matyt, paėjo nuo augimo. Perkelta 
į organizmui palankesnę aplinką, josios figūra išsi- 
vystė; buvo ji jaunas daigelis, laibas ir lankstus, vis 

dar pasvyrantis nuo menkiausio vėjelio, bet jau pra- 
žydęs. 

Nusilenkė ponui iš Monružo ir pažvelgusi didelėmis 
nustebusiomis akimis tarė: 

— Tai dėstykit, pone, ką norite man pasakyti. 

— Vaikeli, — kuo saldžiausiu balsu atsakė ponas, — 
ateinu nuo asmenų, kurie jus labai myli. | 

— Nuo fėjos Karita? — sušuko mergaitė. 

— Ne, aš nepažįstu fėjos Karita,— nusišypsojo po- 
nas. | 

— Nuo pono Petriuso? 

— Ir ne nuo pono Petriuso. 

— Tuomet,— spėliojo toliau Roznoelė,— turbūt nuo 
pono Salvatoriaus. 

— Kaip tik,— patvirtino ponas iš Monružo,— nuo 
pono Salvatoriaus. 

— Ak! Gerasis bičiulis Salvatorius! Vadinasi, jis 
manęs nepamiršo? — sušuko mergaitė.— Juk jau dvi 
savaitės kaip jo nematau! 

— Kaip tik dėl to ateinu. “Brangusis pone, — pasakė 
jis man,— užeikite pas Roznoelę; nuraminkite ją dėl 
mano sveikatos ir paprašykite, kad atsakytų į klausi- 
mus, kuriuos jai užduosite, lyg atsakinėtų man pačiam“. 

„.— Taigi, — tarė Roznoelė, neapsistodama ties pas- 
kutiniąja sakinio dalimi,— ponas Salvatorius laikosi 
gerai? 

— Puikiai! 

— Kada jį išvysiu? 

— Rytoj, galbūt poryt... Šiuo metu jis labai užsi- 
ėmęs: štai kodėl atėjau jo vardu. 

— Tuomet sėskitės, pone,— pakvietė Roznoelė, pri- 
stumdama ponui iš Monružo kėdę. 

O Babolenas, matydamas, kad pas Roznoelę Sal- 
vatoriaus bičiulis ir todėl jai nėra ko bijotis, be to, 
smalsaudamas sužinoti, kas nutiko Karamelei, Babi- 
liasui ir kitiems šunims, Faresui ir Brokantei, paty- 
lom išsmuko pro duris; ponas iš Monružo tuo tarpu 
atsisėdo, vėl nuleido S nosies akinius ir įkvėpė žiups- 
nį tabako. 
 Paskiau, is kšaės, kad durys už Baboleno gerai 

užsidarė, nepažįstamasis dėstė toliau: 

— Aš jums pasakiau, vaikeli, kad ponas Salvato- 
rius man pavedė užduoti jums keletą klausimų. 

— Užduokite, pone. 

— Ir jūs atvirai atsakysite? | 

— Kadangi ateinate nuo pono Salvatoriaus...— tarė 
Roznoelė. 

— Gerai, prisimenate savo ankstyvąją vaikystę? 

Roznoelė įdėmiai pažiūrėjo į klausėją. : 

— Ką turite galvoje, pone? 

— Aš klausiu, pavyzdžiui, ar pamenate savo gimi- 
niečius? 

— Kokiųs? — metė Roziosiė: 

— - Savo tėvą ir motiną. 

— Šiek tiek tėvą; motinos visai neprisimenu. 

— O savo dėdę? 

Roznoelė pastebimai nubalo. 

— Kokį dėdę? — paklausė. 

— Savo dėdę Zerarą. 

— Dėdę Zerarą? 

— Taip; ar atpažintumėte jį, jeigu pamatytumėte? 

Roznoelės galūnės ėmė nežymiai drebėti. 

— O! — tarė ji. — Tikriausiai... Ar turite apie jį 
žinių? 

— Turiu! — atsakė ponas. 

— Vadinasi, jis dar gyvas? 

— Dar gyvas. 

— O?.. 

Mergina delsė; buvo matyti, kad jai reikia didelių 
pastangų nugalėti nepaprastam pasišlykštėjimui. 

— O ponia Žerar? — užbaigė ponas iš Monružo, 
atkeldamas akinius ir įsmeigdamas į ją mažutes skvar: 
bias akis, kurios tartum turėjo kerėtojišką basilisko! 
galią. 
| Bet išgirdusi ponios Žerar vardą mergaitė atšlijo, 
šūktelėjo ir nuslydo nuo kėdės — parkrito, ištikta bai- 
saus nervų priepuolio. 

— Velnias! Velnias! Velnias! — nusikeikė ponas iš 
Monružo, vėl sugrąžindamas ant nosies akinius, — kas 
galėjo pamanyti, kad šios valkatėlės nervai it princesės? 

Jis pamėgino vėl pasodinti ją ant kėdės, bet mer- 
gaitė rietėsi tarsi tampoma stabligės. 

— Hm! — sumykė ponas, apsidairydamas aplink, — 
štai kaip tampa keblu! 

Pamatė Roznoelės lovą, paėmė mergaitę ant rankų 
ir nunešęs paguldė ant jos. 

— Selmiūkštė! — sumurmėjo jis, vis labiau trik- 
damas.— Kur tai matyta! Sustoti pačioje įdomiausioje 
vietoje! 

Išsitraukęs iš kišenės buteliuką, pakišo jai pauos- 
tyti; tačiau tuojau pat, lyg jam būtų tvykstelėjusi nau- 
ja mintis, atitolino nuo mergaitės nosies stiklinę ropi- 
nukę. 

— Ak, ak,— tarė,— regis, tas dalykas rimsta. 

Iš tikrųjų, mergaitės kūno judesiai silpo, ir trau- 
kuliai perėjo į paprasčiausią nuoalpį. 

Nepažįstamasis palaukė, iki išnyko paskutinis 
timpsnis — Roznoelė tysojo ant lovos pastirusi tarsi 
negyvėlė. 

— Gerai! — i52 jis.— Pasinaudokime aplinky- 
bėmis. 

"Palikęs Roznoelę nejudančią gulėti ant lovos, jis 
nuėjo prie vienų durų ir. jas atidarė. 

— Sieninė spinta be išėjimo,— tarė sau. 

Paskiau atvėrė langą: 

— O čia kaip? 

Išsilenkęs laukan, konstatavo: 

— Vos dvylika pėdų! 

Galiausiai, prisiartinęs prie durų, pro kurias įėjo, 
viena ranka ištraukė iš spynos raktą, o kita — išsiėmė 
iš kišenės gabalėlį vaško; suglaudęs abi plaštakas, pa- 
darė vaške rakto atspaudą. 

:— Dievaži, — tarė, — dargi laimė, kad mergytė nu- 
alpo: būtume gavę veikti spręsdami iš akies, o tai vi- 
sados nė taip tikra... dabar gi... - 

Pažvelgė į atspaudą i» palygino jį su raktu. 

— Dabar gi, — samprotavo toliau, — veiksime ga- 
rantuotai. | 

Ir sugražinęs vaško gabalėlį atgal į kišenę, o rak- 
tą — į spyną, jis vėl uždarė duris tardamas: 

— Ką gi, visad reikia grįžti prie to mielojo Volte- 
ro: “Visa tik į gera šiame geriausiame iš galimų pa- 
saulių!" Ix vis dėlto... 

Nepažistamasis pasikasė ausį — kaip žmogus, svy- 
ruojantis tarp gero ir blogo jausmo; gerasis — retas 
dalykas! — šįsyk nugalėjo. 

— Ir vis dėlto, — tarė, — aš negaliu palikti šio vai- 
ko, kai jos tokia būklė. 

"Tuo metu į duris pasibeldė. 

— Kad ir kas būtumėt, įeikite, po šimts! — šūk- 
telėjo ponas. 

Iš tikrųjų, durys atsidarė, netgi smarkokai, ir ant 
slenksčio išdygo Liudovikas. 

— Ak, puiku! — nudžiugo ponas iš Monružo.— 
Atvykstate velniškai laiku, jaunasis eskulape“, ir jeigu 
kada nors koks gydytojas atsiliepė į šauksmą, tai ga- 
lite pasigirti, kad toksai esate jūs. 

— Ponas Žakalis! — apstulbo Liudovikas. 

— Jūsų paslaugoms, brangusis pone Liudovikai,— 
nusilenkė policijos pareigūnas, atkišdamas jaunajam 
daktarui savo tabokinę, kad šis pasivaišintų žiupsniu 
tabako. 

Bet Liudovikas atstūmė Žakalio ranką ir pasuko 
prie lovos. 

— Pone,— tarė jis, lyg turėdamas teisę klau- 
sinėti, — ką jūs padarėte šiam vaikui? 

— Aš, pone? — saldžiai atsakė Žakalis.— Visiškai 
nieko! Bet, regis, ji linkusi traukuliams. 

— Taip, pone, bet ne be priežasties. 

Ir suvilgęs savo nosinę ąsotyje su vandeniu, Liu- 
dovikas paspaudinėjo ja merginos kaktą ir smilkinius. 
— Tad ką jūs jai pasakėte? Ką jai padarėte? 

— Padariau? Nieko... Pasakiau? Nieko ypatinga, — 
lakoniškai atsakė Zakalis. 

— Bet vis dėlto?.. 

— Dieve mano, brangusis pone Liudovikai,— juk 
žinote, kad elgetos, žiniuoniai, nekromantai, magiško- 
jo žibinto rodytojai, valkatos, kortų būrėjai priklauso 
mano jurisdikcijai. 

— Taip. 

— Tad štai, Brokantė, persikraustydama su savo 
šunimis ir varnu, pamiršo man pranešti, kokiame kvar- 
tale teikėsi pasirinkti naują buveinę, todėl gavau pa- 
siųsti jos pėdomis savo Žmones. Sie aptiko ją gyvenant 
„Ulmo gatvėje ir pateikė man raportą. Kadangi žinau 
ją esant viena iš pono Salvatoriaus, kurį aš nuoširdžiai 
myliu, bičiulių, užuot įsakęs ją suimti ir pasodinti Sen 
„Marteno daboklėn, kokią turiu teisę ir netgi pareigą, 
pats atėjau pas ją; bet, regis, prieš minutėlę ji pasi- 
šalino pro langą, su šunimis ir varnu iš paskos; taigi 
radau namus tuščius, duris atdaras. Emiau ieškoti, 
pamačiau laiptus ir jais pasikėliau, pasibeldžiau į du- 
ris; kaip ką tik aš jums pasakiau “Įeikit!", ir man 
buvo pasakyta tas pat; pasielgiau kaip jūs — įėjau; tik 
mažytę Roznoelę aptikau ne nualpusią, o sėdinčią prie : 
šio stalo ir spalvinančią graviūras. Jos motinos nebu- 
vo, tad idant mano žygis nenueitų perniek, ėmiau ją 
klausinėti; bet štai, kalbėdama apie savo vaikystę, 
tėvus, tokią ponią Zerar, kuri jai buvo nežinau kas, ji 
nualpo... Paėmiau ją ant rankų, nunešęs labai atsar- 
giai, kaip matote, brangusis Liudovikai, paguldžiau 
ant lovos, ir čia, laimė, pasirodėtė jūs. 

Visa tai atrodė taip paprasta ir natūralu, jog Liu- 
dovikas nė neįtarė, kad galėjo būti kitaip. 

— Ką gi, pone,— tarė jis,— jeigu jums dėl Bro- 
kantės dar kas nors neaišku, mes — Salvatorius ir aš — 
pasirengę atsakyti. Taigi geriausia jums kreiptis į mus. 

Žakalis nusilenkė. | 

— Jeigu tokie globėjai, pone Liudovikai...— tarė 
jis.— Bet, atrodo, mergaitė kiek sujudėjo. 

— Iš tikrųjų, — patvirtino Liudovikas, nepaliauda- 
mas drėkinęs Roznoelės kaktą — man kaip ir jums 
atrodo, kad ji tuoj atsimerks. : 

— Tuomet aš dingstu! — pareiškė Zakalis.— Jai, 
ko gero, būtų nemalonu mane pamatyti. Labai prašau 
perduoti vaikeliui, pone Liudovikai, kad labai apgai- 
lestauju nenorom tapęs tokio nelaimingo atsitikimo 
priežastimi. 

Ir antrusyk pasiūlęs Liudovikui žiupsnį tabako, — 
kurio jaunasis gydytojas atsisakė kaip ir pirmukart,— 

Žakalis iš tikrųjų apleido kambarį, gestu parodęs, jog 
jam baisiai nesmagu, kad sukėlė tokį rūpestį Liudovi- 
ko ir Salvatoriaus bičiulės namuose. 


XLIX + FANTAZIJA DVIEM BALSAMS IR 
KETURIOMS RANKOMS APIE ŽMONIŲ 
BEI ŠUNŲ AUKLĖJIMĄ 


Žakaliui skubiai besileidžiant laiptais iš Rozno- 
elės antresolės, Brokantės kambarys vis dar neturėjo 
savo įprastų gyventojų, tačiau laikinai jį buvo užėmęs 
neįprastas. 

Grįžkime prie pasakojimo truputėlį nuo anksčiau. 

Per bendrą sąmyšį, kurį sukėlė pabėgdamas Babi- 
liasas, Karamelės šeimininkas, — jį mes kol kas pažįsta- 
me tik iš balso, nuo kurio Babiliasui kūnas pagaugais 
ėjo — pamatęs ją sukant už gatvės kampo, Babiliasą 
iššokant pro langą, paskiau Brokantę pasekant Babi- 
liasų, Faresą — Brokante, o šunis — Faresu ir galiau- 
siai po penkių minučių Babolenui užbaigiant bėgty- 
nes — kartojame, Karamelės šeimininkas, ar iš anksto 
parengęs dviejų įsimylėjėlių pasimatymą, turėdamas 
tikslą, kuris galbūt mums paaiškės, ar visai neteik- 
damas reikšmės savo globotinės sužadėtuvėms, įžengė 
pro duris į Brokantės būstą sekundę vėliau nei Babo- 
lenas paliko jį pro langą. 

Butas buvo visiškai tuščias, kas, atrodo, nė kiek 
nenustebino subjekto. 

Taigi, susikišęs rankas į talpias redingoto kišenes, 
jisai su gana nerūpestinga išvaizda suskato inventori- 
zuoti Brokantės kambarį. Tačiau šis nerūpestingumas, 
darantis jį panašų į muziejų lankantį anglą, išnyko, 
kai pamatė žavų Petriuso eskizą, kuriame buvo pa- 
vaizduotas trys “Makbeto" laumės apie savo katilą, 
taisančios pragarišką viralą!. 

Jis guviai prisiartino prie paveikslo ir nukabinęs 
nuo sienos žvelgė į jį iš pradžių su malonumu, pas- 
kiau — su pasimėgavimu; rūpestingai savo rankovės 
atvartu nuvalė dulkes, kuriomis buvo jis padengtas, ir 

iki tolimiausių kampų tyrinėjo nuostabias eskizo deta- 
les; galiausiai, apdovanojęs jį visokiausiomis minomis, 
kokiomis įsimylėjėlis galėtų apdovanoti meilužės por- 
tretą, jis nugramzdino piešinį talpion savo redingoto 
kišenėn, be abejo, kad galėtų namie laisvalaikiu toliau 
juo grožėtis. 

Savo ruožtu Žakalis įžengė į Brokantės kambarį 
kaip tik tą mirksnį, kai paveikslas pradingo nepažįsta- 
mojo kišenėje. 

— Žibasjė! — sušuko Žakalis, perpus nustebęs — 
mat policijos šefas buvo pernelyg išmintingas, kad 
Žibasjė akivaizdoje pasirodytų perdėm nustebęs.— Čia 
jūs? Maniau, kad esat Postų gatvėje. 

— Tenai Karamelė ir Babiliasas— nusilenkda- 
mas atsakė įžymusis grafas Banjeras de Tulonas.— 
Kitaip tariant, pasivaikščiojęs su ja pamaniau, kad 
jūsų ekscelencijai gali prireikti manęs čia, todėl atėjau. 

— Ketinimas geras, ir aš jums dėkoju, bet žinau 
visa, ką norėjau sužinoti... Eikite, brangusis Zibasjė, 
mums nebėra kas čia veikti. 

— Teisybė, — atsakė Žibasjė, kurio žvilgsnis neigė 
žodžius, — teisybė, mums nebėra kas čia veikti. 

Bet didysis tapybos mėgėjas kitoje kambario pusėje 
pastebėjo tokio paties dydžio, kokio jau turėjo, paveiks- 
lą, kuris, kaip jam atrodė, vaizdavo Fauštą, jojantį drau- 
ge su Mefistofeliu“, ir tardamas šiuos žodžius, jis paju- 
to nenugalimą trauką prie Fausto kaip anksčiau — prie 
Laumių. 

Vis dėlto, Žibasjė labai gebėjo tvardytis, ir už tai 
galėjo būti dėkingas savo blaivaus proto galiai. Tad 
jisai susilaikė murmtelėdamas į šalį: 

— Galų gale, kas man uždraus sugrįžti vieną ku- 
rią iš artimiausių dienų? Būtų pernelyg absurdiška 
neįsigyti. kito į porą, kai šitai tiek nedaug kainuoja! 
Ryt ar poryt vėl užsuksiu. 

Ir patikinęs save, kad greitai čia sugrįš, Žibasjė 
prisijungė prie Žakalio, kuris jau atidarė duris į gatvę 
ir negirdėdamas pridurmais sekant savo pavaldinio 
žingsnių, sunerimęs atsigręžė, ketindamas pasiteirau- 
ti, ko šis taip užgaišo. 

Žibasjė puikiai suprato savo rikiuotės vedlio neri- 
mą. | 

— Aš čia, — tarė jis. 

Zakalis patenkintas linktelėjo savo pakalikui ir 
pasižiūrėjo, kad šis gerai uždarytų duris; paskiau, kai 
abu atsidūrė Ulmo gatvėje, tarė: 

— ZŽinote, Zibasjė, turite vertingą kalę — gyvulį, 
-kokių išties reta! 

— Dėl šunų kaip ir dėl vaikų, ekscelencija, — pa- 
mokomai atsakė Žibasjė,— laiku jais užsiėmęs, gali ir 
iš vienų, ir iš kitų padaryti, ką tik panorėsi, tai yra 
savo valia išauginti gerus ar blogus, šventus ar niekšus, 
idiotus ar protingus; svarbiausia žinoti, kada pradėti. 
Jeigu nuo mažumės jiems neįskiepysite griežčiausių 
nuostatų, iš jų nieko gera neišeis; trejų metų šuo jau 
nepataisomas kaip vaikas — penkiolikos; juk žinote, 
ekscelencija, kad žmogaus gabumai, gyvulių instinktai 
išsivysto priklausomai nuo pragyvento laiko. 

— Taip, aš tai žinau, ZŽibasjė, bet žinomiausios 
tiesos, išėjusios iš jūsų burnos, įgyja gaivaus naujumo. 
Jūs — mokslo stebuklas, Zibasjė! 

Pastarasis kukliai nulenkė galvą. 

— Pirmąsias studijas išėjau seminarijoje; eksce- 
lencija,— tarė jis, — ir baigiau jas prižiūrimas didžiai 
prityrusių teologų... arba veikiau ne — aš jų nebai- 
giau, nes nuolat dar tęsiu; tačiau, turiu pasakyti, eks- 
celencija, ką aš ypač uoliai studijavau — tai kaip ug- 
dyti, mokyti, formuoti ar deformuoti jaunimą. O, šia- 
me dalyke mano mokytojai jėzuitai — išties didūs 
žmonės! Tokie didūs, jog, prisipažįstu, ne visados 
pajėgiau sekti paskui juos į tas sritis, kur jie norėjo 
mane nukreipti. Vis dėlto, nors kartais ir nesutikda- 
mas su jais dėl kai kurių auklėjimo dalykų, man re- 
gis, jų mokykloje gavau daug naudos, ir jeigu kada 
nors tapčiau švietimo ministru, pirmiausia, ką pada- 
ryčiau — tai visiškai, iš pagrindų, iki galo reformuočiau 
mūsų mokymo sistemą, ydingą tūkstančiu ir vienu 
atžvilgiu. | 

— Nors ir nevisiškai pritariu jūsų pažiūroms šiuo 
atžvilgiu, Žibasjė,— tarė Zakalis,— manau, kad iš 

tikrųjų yra daug kas nuveiktina tokiu rimtu klausi- 
mu. Bet leiskit jums pasakyti, kad šią minutę man 
rūpi ne tiek vaikų auklėjimas, kiek metodai, kurių 
griebėtės lavindamas savo kalę Karamelę! 

— O, labai paprasti, ekscelencija! 

— Bet vis dėlto? 

— Mažai švelnumo ir daug smūgių. 

— Nuo kada ją turite, Žibasjė? | 

— Nuo markizės mirties. 

— Ką jūs vadinate markize? 

— Tokią vieną savo meilužę, ekscelencija, kuri 
tuo pat metu, pasirodo, buvo ir Karamelės šeimininkė. 

Žakalis atkėlė akinius ir pažvelgė į savo valdinį: 

— Jūs mylėjote markizę, Zibasjė? — paklausė jis. 

— Šiaip ar taip, buvau jos mylimas, ekscelenci- 
ja, — neva kuklinosi Žibasjė. 

— Tikra markizė? 

— Aš netvirtinų, skscelsia >: Iead jį kada nors 
yra važiavusi karaliaus karietoje... bet mačiau jos 
kilmės dokumentus. 2 

— Mano sveikinimai, Žibasjė, ir kartu užuojauta, 
nes iš jūsų vienu metu sužinojau apie šios aristokra- 
tiškos asmenybės gyvenimą ir mirtį... Taigi ji mirusi? 

. — Bent ji taip duoda suprasti. 

— Vadinasi, jūsų nebuvo Paryžiuje, kai ištiko ne- 
laimė, Žibasjė? 

— Ne, ekscelencija, aš buvau Pietuose. 

-— Kur keliavote sveikatos sumetimais, kaip man, 
suteikėte garbę pasakyti? 

— Taip, ekscelencija... Vieną rytą pas mane atbėgo 
Karamelė, kuri buvo nebyli, bet ne akla mūsų meily- 
bių liudytoja. Ant kaklo turėjo pririštą raštelį, kuriuo 
markizė man pranešė, kad gretimame mieste rengda- 
masi išleisti dvasią, siunčianti per Karamelę savo pas- 
kutinį sudie. 

— O, šitai spaudžia iš akių ašaras! — atsiduso 
Žakalis, triukšmingai nusišnypšdamas, priešingai re- 
komenduoj amoms vaikų mandagaus ir padoraus elge- 
sio taisyklėms.— Ir jūs įvaikinote Karamelę? 

— Taip, ekscelencija. Prieš šešis ar aštuonis mėne- 


is | 419 


sius buvau pradėjęs ją auklėti ir toliau tęsiau nuo ten, 
kur buvau pertraukęs; ji pasidarė mano žaidimų 
drauge, mano rūpesčių patikėtine, ir po savaitės nebe- 
turėjau nuo jos jokių paslapčių. 

— Jaudinanti bičiulystė! — pastebėjo Žakalis. | 

— Iš tiesų, ekscelencija, labai jaudinanti, mat am- 
žiuje, kada interesai pakeičia sentimentus, jaudinan- 
tis dalykas matyti gyvulius rodant tikrą meilę, kurios 
mums pagaili žmonės.. 

— Karti, tačiau teisinga mintis, Žibasjė! 

— Giliau patyrinėjęs pamačiau, kad Karmelita pro- 
tinga bei nuovoki,— dėstė toliau Žibasjė,— tad nuta- 
riau išbandyti jos protą ir pasinaudoti jos nuovokumu. 
Pirmiausia išmokiau ją atskirti turtingai apsirengu- 
sius Žmones nuo vos pridengusių kūną; iš dviejų šimtų 
žingsnių nuotolio ji atpažindavo elgeta tai ar didikas, 
abatas ar notaras, kareivis ar bankininkas. Bet. vienos 
instinktyvios neapykantos niekaip nepajėgiau joje nu- 
galėti — tos, kurią jautė žandarams. Kiek jai sakyda- 
vau, kad šie visuomenės sargai — tai mylimiausi 
valdžios vaikai, vos. tik iš toliausiai kokį užuosdavo — 
pėsčią ar raitą, civiliais drabužiais ar uniformuotą, su- 
grįždavo prie manęs nuleista uodega, su nerimu aky- 
se, žvilgsniu man rodydama horizonto tašką, iš kurio 
netrukus pasirodys jos priešas; tuomet, nenorėdamas, 
kad vargšė gyvulaitė bereikalingai jaudintųsi, pasišalin- 
davau nuo kelio ir ieškodavausi kokios nors užuoglau- 
dos, kur negalėtų prasiskverbti tos vargšės prigimto 
priešo žvilgsnis. Grįžau iš Tulono į Paryžių, griebda- 
masis visų šių atsargos priemonių... 

— Suprantama, dėl jos, ne dėl savęs paties? 

— Dėl jos! Mainais atsidėkodama, ji nieko nepa- 
jėgdavo man atsakyti, netgi dalykų, kurie kainuoja 
daugiau nei jos savigarba. 

— -. Paaiškinkit suprantamiau, Žibasjė, ką norite 
tuo pasakyti; kai pamačiau, kaip ji vertina Babiliasą, 
sieju su Karamele tam tikrus planus. 

— Karamelė visados jausis be galo pagerbta jai 
skirtų planų, ekscelencija. 


— Aš klausausi. 

— Ką gl, štai viena iš paslaugų, kurias man pa- 
darė ši žavinga gyvulaitė... 

— Viena iš šimto? 

— Iš tūkstančio, ekscelencija! Viename provincij OS 
mieste, kuriame gyvenome kokią savaitėlę...— nėra 
prasmės jums pasakoti, kuriame: provincijos miestai 
kaip negražios moterys visi panašūs, — taigi viename 
provincijos mieste, per kurį keliavome ir kur aplin- 
kybė, apie kurią tuojau papasakosiu, mus privertė užsi- 
laikyti keletą- dienų, gyveno seniausia departamento 
turtinga našlė, galinti pasigirti kaip seniausio visame 
krašte mopso šeimininkė. Sios dvi senienos leido savo: 
dienas pirmame aukšte namo, esančio vienoje iš pačių 
dykiausių miesto gatvių — tokioje kaip ši, Ulmo gatvė. 
Vieną rytą, praeidamas pro tą namą, pamačiau mar- 
kizę, siuvinėjančią ant. lankelio, o mopsą dviem le- 
tenėlėmis pasirėmusį į lango turėklą... 

— Jūs nepainiojate su Brokantės šunim? 

— Ekscelencija, teikitės manimi patikėti, kad sa- 
vo šviesiomis akimirkomis, tai yra, kai pučia rytys, aš 
kaip Hamletas sugebu atskirti sakalą nuo pelėdos, o 
juolab pudelį nuo mopso. 

— Kaltas, kad jus pertraukiau, Žibasjė, tęskite 
bičiuli, neabejotinai esate savųjų atradimų tėvas, savųjų 
išnioni, autorius. 

— Labai didžiuočiaus pastaruoju nuopelnu, eksce- 
lencija, jeigu per jūsų malonę man suteikto plataus 
išsilavinimo dėka nežinočiau liūdno visų išmonių au- 
torių galo. | 

— Dėl to nesiginčiju. 

— O aš, ekscelencija, jums leidus, aš toliau regsiu 
savo istorijos giją. 

— Regzkite, Amerigai* Žibasjė. 

— Pirmiausia įsitikinau, kad namas gyvenamas 
tik trijų būtybių: mopso, markizės ir senos tarnaitės; 
paskiau, kadangi praeidamas pamačiau pro valgomojo 
langą... Galbūt jums nežinoma, kad esu didelis tapy- 
bos mėgėjas? 

— Ne; bet aš dėl to tik dar labiau jus gerbiu, 
Žibasjė. 

Tasai nusilenkė. 

„— Kadangi pro valgomojo langą pamačiau du 
žavingus Vato*, vaizduojančius italų komedijos scenas.. 

— Jūs taip pat mėgstate italų komediją? 

— Tapyboje — taip, ekscelencija... Taigi, kaip įsi- 
gyti tuodu paveikslus, vien tik i mąsčiau dieną, vien 
tik sapnavau naktį. Pasitariau su Karamele, kadangi 
be jos pagalbos nieko negalėjau padaryti. 

“Matei našlės mopsą?" — paklausiau jos. 

Ji, vargšelė, nutaisė kuo gailiausią miną, kokią 
kada nors man yra tekę matyti! 

“Jis išties negražus!“ — variau toliau. “O taip!" — 
nedvejodama ji davė man suprasti. “Sutinku su .tavi- 
mi, Karamele,— plėtojau toliau savo mintį, — bet kas- 
dien pasaulyje matai žaviausias merginas ištekant už 
bjauriausių mopsų: tai vadinama vedybomis iš apskai- 
čiavimo. Kai atvyksime į Paryžių, aš tau parodysiu 
Ponios teatre? pono Skribo“? pjesę, kuri tau tai patvir- 
tins aiškiau kaip dieną. Be to, gyvename šioje ašarų 
pakalnėje ne tam, kad nuo ryto ligi vakaro ravėtume 
varpučius ir žiauberiotume sausus riestainius! Jeigu 
negalėtume daryti tai, kas mums malonu, mažyte, ne- 
darytumėm ničnieko. Tad reikia peržengti markizės 
mopso negražybę ir pasiųsti jam, keletą tų žvilgsnių, 
kokius tavo velionė šeimininkė taip mokėdavo siųsti 
vyrams; paskiau; kai sugundysi mopsą, ką gi, leidžiu 
tau pakoketuoti, o po to, kai būsi išviliojusi jį iš namų 
su šeimininke iš paskos, leidžiu tau.skaudžiai nubaus- 
ti jo puikybę“. 

Pastarasis išvedžiojimas padarė Karamelei nepa- 
prastą įspūdį. Ji minutėlę pagalvojo. 

"Einam!" — pagaliau pasakė man. 

Ir mes tenai nuėjome. 

— Ir taip sėkmingai, jog visa dėjosi, kaip jūs nu- 
matėte? 

— Kaip tik taip.. 

— Ir jūs tapote tų dviejų paveikslų savininkas? 

— Savininkas... Tiktai, kadangi rėmai buvo nie- 
kam tikę, kai vienu metu man buvo striuka su pini- 
gais, aš jais atsikračiau. 

— Taip,. kad PAE nusipirktumėte kitus už tą 
pačią kainą? | 

Zibasjė linktelėjo galva. 

— Taigi, — klausinėjo toliau Žakalis,— pjesė, ku- 
rią mums ką tik suvaidino Karamelė?.. 

— Ne premjera, o antrasis spektaklis. 

— Ir jūs manote, Žibasjė,— tarė Žakalis, sugrieb- 
damas filosofo moralisto ranką, — jūs manote, kad pri- 
reikus ji suvaidins trečią? 

— Dabar, kai ji pasitiki savo vaidmeniu, aš tuo 
neabejoju, ekscelencija. 

Žibasjė baigiant sakyti šiuos žodžius, visa Bro-' 
kantės šeimyna, išskyrus Babiliasą, vėl pasirodė prie 
Postų gatvės kampo: buvo pasipildžiusi visais kvartalo 
vaikėzais su Babolenuų priešakyje. 

Tuo pat metu Žakalis ir Žibasjė pasuko už 
Uršuliečių gatvės kampo. 

— Pačiu laiku! — tarė Žakalis.— Jeigu mus būtų 
atpažinę, grėsė įsivelti į nereikalingas tąsynes su visa 
ta miela draugija. 

— Gal mums paspartinti žingsnį, ekscelencij a? 

— Ne; bet ar jūsų nė kiek negraužia nerimas dėl 
Karamelės? Man labai rūpi šis įdomus gyvulėlis — 
manau, reikės, kad ji sugundytų vieną mano pažįstamą 
šunį. Ė 

— Nerimas? Kodėl? 

— Kaip ji atseks jūsų pėdsakus? 

— O! Dėl šito tai nesijaudinkit! Jinai saugi. 

— Tad kur ji? | 

— Pas Barbetą, Vynuogių akligatvyje, kur nusivi- 
liojo Babiliasą. 

— Ak! Taip, taip; taip, pas Barbetą... Betgi palau- 
kite! Ar tai ne Longavuano kėdžių nuomotoja? 

— Taip pat ir mano, ekscelencija. 

— Nežinojau, kad jūs tokių religingų polinkių, 
Žibasjė. 

— Ką darysi, ekscelencija, sulig kiekviena diena 
senstu ir, manau, laikas pasirūpinti savo sielos išga- 
nymuų. . 

— Amen! — pasakė Zakalis, pasisemdamas iš ta- 

bokinės didžiulį žiupsnį tabako ir triukšmingai jį uos- 
damas. 

Abu sugrįžo žemyn Sen Žako gatve iki kampo su 
Senąja Gėdastulpio gatve, kur Žakalis vėl įsėdo savo 
karieton, pirma atleidęs Žibasjė, kuris aplinkiniu ke- 
liu DAsielė Postų gatvę ir įėjo į kėdžių nuomotojos 
namus. Mes tačiau susilaikysime jį pasekti. 


L + MINJONA IR VILHELMAS 
MEISTERIS! 


Visiškai atsipeikėjusi, mažoji Roznoelė įsmeigė į 
Liudoviką dideles vaiskias, liūdnas ir neramias akis. 
Buvo beprabylanti, ar norėdama padėkoti jaunikaičiui, 
ar papasakoti jam savo nuoalpio priežastį; bet Liudo- 
vikas uždėjo ranką jai ant burnos, nepratardamas nė 
žodžio — aišku, bijojo pažadinti merginą iš tokio tar- 
tum snūdurio, kuris paprastai sekdavo po šių krizių. 

„Paskiau, kai Roznoelė vėl užsimerkė, pasilenkė 
visai jai prie galvos — lyg ketintų prabilti į jos sąmonę. 

— Pamiegok truputėlį, Rožyte,— sukuždėjo jis švel- 
niai.— Juk žinai, kai ištinka tokie priepuoliai, tau 
būtinas ketvirčio valandos poilsis. Miegok, mudu pasi- 
šnekėsim;, kada atsibusi. 

— Taip— paprastai atsakė mergaitė iš praside- 
dančio miego gelmės. 

Liudovikas pasiėmė kėdę, tyliai ją pristatė prie 
Roznoelės lovos ir padėjęs galvą ant rankos, alkūne 
atremtos į medinį kušetės galą, užsisvajojo... 

Apie ką jisai svajojo? 

Iš tiesų, ar privalome išduoti saldžias nekaltas 
mintis, sklandančias po jaunikaičio galvą mergaičiukės 
nekalto saldaus miego metu? | 

"Visų pirma pasakykime, jog ji atrodė žavingai! 
Žanas Roberas būtų jai „dovanojęs savo gražiausią odę, 
Petriusas — savo gražiausią eskizą, kad tik gautų 
pažvelgti į ją minutėlę: Žanas Roberas — ja apdainuo- 
damas, Petriusas — tapydamas. 

Ji — tai Getės ar Seferio Minjonos rimtas grožis, 

mergiška, geibi gracija, matinis, švelniai rusvas odos 
atspalvis; tai atspindys to trumpo mirksnio, kai vai- 
kas tampa jauna mergina, kai siela įgyja kūną, kai 
kūnas įgyja sielą; žodžiu, tai mirksnis, kai, anot poeto 
vaizduotės, pirmas. meilės spindulys, pasiųstas kome- 
dianto akių, įsminga į bastūnėlės širdį. 

O Liudovikas, reikia pasakyti, iš tiesų buvo kiek 
panašus į poeto iš Frankfurto“ herojų. Jau šiek tiek 
persisotinęs gyvenimu, dar kaip reikiant į jį neįžen- 
gęs, Liudovikas turėjo ydą, bendrą visiems jauniems 
žmonėms tos epochos, kurią mes bandome nutapyti ir 
kurią kupinuose sielvarto ir pašaipos savo kūriniuose 
Baironas paženklino poetišku nusivylimų; kiekvienas 
tarėsi gimęs būti baladės ar dramos herojumi — Don 
Zuanu ar Manfredu*, Stenu ar Lara“. Prie šito dar 
pridėkite, kad Liudovikas, gydytojas ir todėl materia- 
listas, „pritaikė gyvenimui mokslo doktrinas. Pratęs gi- 
lintis į žmogaus kūną, jis iki šiol kaip Hamletas, filo- 
sofuojantis viršum Joriko kaukolės“, grožį laikė lavoną 
dengiančia kauke. ir kiekviena proga negailestingai 
šaipėsi iš savo moksladraugių, liaupsinančių idealų mo- 
terų grožį ir platonišką vyrų meilę. 

Nepaisant geriausių savo bičiulių — Petriuso ir 
Žano Robero — priešingų teorijų, jis niekad netroško 
matyti meilėje ką nors kita kaip tik grynai fizinį aktą, 
gamtos valią, galiausiai — dviejų odos paviršių sąlytį, 
sukeliantį efektą, panašų į elektros baterija įskeliamą 
kibirkštį, nieko daugiau. 

Zanas Roberas, pasitelkdamas visas rafinuočiau- 
sios meilės dilemas, tuščiai kovojo su tokiu materializ- 
mų; kad ir kiek Petriusas nurodinėjo skeptikui meilės 
apraiškas visoje gamtoje, Liųdovikas ją neigė: į meilę 
kaip ir religiją jis žvelgė ateisto akimis; taigi, baigęs 
koležą, kai atlikdavo laiko prasiblaškyti nuo darbo,— 
o tai trukdavo neilgai, — atsidėdavo sutiktinėms prin-- 
cesėms, kurios iš netyčių pasitaikydavo j jam po ranka. 

Štai šitaip. matėme jį už parankių su Vanvo prin- 
cese, gražiaąja Šantlilia. 

Pasivaikščiojimas ryte po mišką su viena, iškyla 
vakare valtele su kita, vakarienė turgaus Halėse su 

šita, kaukių balius su ana — tokie buvo gana pa- 
viršutiniški atokvėpiai, kurių iki šiolei Liudovikas 
trokšdavo sulaukti iš moterų; bet vertinti jas kitaip 
nei malonumų mašinas, pramogų automatus — šitai 
jam niekad neatėjo į galvą. 

Jausdavo išdidžią panieką moteriškam protui; sa- 
kydavo, kad apskritai moterys gražios ir kvailos — 
kaip rožės, su kuriomis paprastai poetai tūrėdavo 
įžūlybės jas lyginti. Todėl jam niekad nešovė mintis 
rimtai pasišnekėti su kuria viena iš jų, nors ši va- 
dintųsi ponia de Stal"! ar ponia Rolanė. Keliančiosios 
susižavėjimą, anot jo, iš esmės buvo tokios tartum pa- 
baisos, savo giminės skauduliai, rasės nuokrypiai. Sią 
teoriją j jis grindė antikos moterimis, Romoje ar Graiki- 
joje nutremtomis gyventi į sinekėją? arba lupanarą!“, 
vien tinkamomis būti kaip Laisė!! kurtizanėmis arba 
kaip Kornelija? — matronomis, pagaliau pas turkus 
uždarytomis į haremus ir tenai nuolankiai laukiančio- 
mis savo pono ženklo, kad išdrįstų mylėti. 

Bergždžiai jam aiškinta, kad tiktai per dvidešimt 
penkerius metus įgytų žinių įvairovė, išsilavinimas pa- 
deda išvystyti mūsų smegenyse ir širdyje tūnančių su- 
gebėjimų užuomazgas ir suteikia mums tariamą pro- 
tinį pranašumą prieš moteris, tačiau ateis laikas, — ir 
kai kurios išimtys rodo, jog toks teiginys anaiptol ne 
utopija,— tačiau ateis laikas, kai susilyginus abiejų 
lyčių išsilavinimui susilygins ir protas: jis nenorėjo 
nieko girdėti ir moterų atžvilgiu laikėsi savojo nusi- 
statymo — žiūrėti į jas kaip į augmenijos ar daugių 
daugiausia gyvūnijos pasaulio atstoves. 

Taigi tai buvo, kaip sakėme, viskuo persisotinęs 
vaikas — tyra siela skaistybę praradusiame kūne. 
Panėšėjo į tuos tropikų augalus, kurie gimę mūsų šilt- 
namiuose skursta ir nyksta. Tačiau vos tik dirbtinę 
krosnimi sutvertą aplinką pakeičia karštos saulės gy- 
vybinga šiluma, ir jie atgyja bei sutarpsta. 

Beje, Liudovikas nė kiek nesuvokė moralinio skur- 
do, kuriame vegetavo. Tiktai tą mirksnį, kai meilė — 
toji gaivi vyro ir moters saulė — užlies jį savo kait- 
riausiais spinduliais, tiktai tada jis pasijus gimęs iš 

naujo, ir bičiuliai pamatys jį pražystant bei mezgant 
vaisius. 

Kaip tik šio nekalto Roznoelės miego metu, per 
kurį jis nepajėgė atplėšti nuo jos akių, nelyginant kvap-. 
naus vėjelio dvelksmas jo smegenis pasiekė tos jau- 
nystės ir mėilės bangos, paprastai nuskaidrinančios 
dvidešimtmečių jaunuolių veidą — tiktai Liudovikui 
jos septynerius ar aštuonerius metus pavėlavo. 

Kartu su šiuo žaviu jo plaukus kedenančiu alsavi- 
mu Liudovikas „paj autė savo širdį užplūstant, lyg van- 
dens proveržį iš šliuzo, keistas mintis, persunktas dar 
nepažintų svajų bei švelnumo. 

Kokiu vardu pakrikštyti tą virpulį, vienu mirks- 
niu perbėgusį visu jo kūnu? Kaip pavadinti tuos dar 
niekad jo kaktos nedrėkinusius rasos lašelius? Ką pa- 
sakyti apie tą jaudulį, ūmai užvaldžiusį jo sielą — ir 
dargi taip galingai, taip nelauktai? 

Nejaugi tai meilė? Ne, neįmanomas dalykas! Kaip 
galėtų jis tuo patikėti — jis, praleidęs jaunystę nuolat 
kovodamas su ja, šaipydamasis iš jos, neigdamas ją? 

Be to, kaip galima įsimylėti šį vaikutį, šią mer- 
gytę be motinos, šią bastūnėlę? Ne, tai tik domesys... 

O taip! Liudovikas sau prisipažino, kad itin karštai 
domėjosi Roznoele. 

Iš pradžių tai buvo tarsi lažybos, kurias jisai su- 
kirto su liga — mirčiai mestas iššūkis. 

Po pirmo į Roznoelę nukreipto žvilgsnio, jisai sau 
tarė: “ 

— Taip! Sis vaikas ilgai negyvens! 

Paskiau ją vėl išvydo: matė Petriuso studijoje, matė 
josios namuose, kamuojamą karštinės priepuolių, matė 
sėdinčią ant griovio krašto ir meldžiančią saulės, kad 
sušildytų savo spinduliais kaip gėlelę; ir jis pasakė 
sau: 

— Kaip gaila, kad vargšelei nelemta gyventi! 

Dar vėliau stebėjo sparčią jos protinių gabumų 
raidą: kaip deklamavo drauge su Žanu Roberu, kaip 
mokėsi skambinti pianinu su Žiustenu, kaip piešė su 
Petriusu ir kaip jam, Liudovikui, vienu metu savo si- 
dabriniu balseliu ir didelėmis, karščiu blizgančiomis 

akimis užduodavo klausimus — tokius gilius arba to- 
kius vaikiškus, jog jis kartais nė nežinodavo, ką atsa- 
kyti; ir tuomet pasakė sau: 

— Ši mažytė neturi numirti! 

Nuo tada,— ir praėjo. jau kokios penkios ar šešios 
savaitės, kaip jam ištrūko šis šūksnis, — Liudovikas 
su aistra, kokią skirdavo kiekvienai medicinos proble- 
mai, užsibrėžė sugrąžinti vargšelei sveikatą. 

Skaičiavo jos pulsą, auskultavo krūtinę, tyrinėjo 
akių blizgesį ir galop įsitikino, kad akių blizgesys ir 
greitesnis pulso dažnis sąlygoti pernelyg didelio nervi- 
nio dirglumo, bet jokie gyvybiniai organai.rimtai ne- 
pažeisti. Nuo tada jis paskyrė gydymą: grynai režiminį 
kūnui, grynai filosofinį — sielai. Griežtai nustatė laiką 
tiek dvasiniam, tiek materialiam penui. Išsaugodamas 
spalvingą mergaitės aprangos pobūdį, pašalino visa, 
kas buvo joje pernelyg ekscentriška. 

Pagaliau po šešių savaičių tokio paties Liudoviko 
kasdien prižiūrimo gydymo, davusio lauktą pagerėjimą, 
Roznoelė iš mažytės, jau mūsų pamėgintos pristatyti 
skaitytojui, tapo jauna mergina; tačiau kaip tik tuo- 
met Žakalio klausimai nubloškė ją į vieną tų krizių, į 
kurias ji įpuldavo kaskart, kai prieš savo valią būdavo 
sugrąžinama. į baisius vaikystės prisiminimus. 

Matėme, kaip Liudovikas, kuris įprato lankyti mer- 
giną dingstimi, neva jam būtina įsitikinti, ar tiksliai 
laikomasi paskirtojo gydymo, atvyko jos nuoalpio me- 
tų; jau žinome, kad Zakalio paliktas prie jos lovos jau- 
nasis gydytojas paprašė ligonės nekalbėti ir kad at- 
sisėdęs šalia, nenuleisdamas akių, sergėjo jos miegą ir 
podraug Klausinėjo savęs, kas dedasi jo širdyje. 

Ar jis paprasčiausiai jautė geismą? 

Ne, dorovės angelai, jūs tikrai žinote! Ne, ne geis- 
mą — niekad tyresnis žvilgsnis nėra kritęs ant skais- 
tesnio kūno. 

Tai ką gi jis jautė? 

Jaunikaitis pridėjo ranką sau prie kaktos — norėjo 
priversti protą mąstyti; pridėjo ranką sau prie širdies — 
norėjo pristabdyti šiosios tvinksnius; tačiau ir protas, 
ir širdis sutartinai traukė tyrą, nuostabią pirmosios 

meilės giesmę, ir norom nenorom jis gavo jų klausytis. 

— O, tai meilė! — tarė jis, nusverdamas galvą 
tarp rankų. 

Taip, tai buvo meilė — pati jaunatviškiausia, pati 
tyriausia, pati nekalčiausia, pati skaisčiausia meilė, 
kokia tik gali įsiskverbti į susivėlinusią širdį; tai buvo - 
karšta trauka, spontaniškas švelnumas, kurį pavėluo- 
tai subrendusi siela jautė ką tik pražydusiajai. Viršum 
šių dviejų vaikų galvų praskrido Lelijų fėja, išbarsty- 
dama ant jų savo balčiausius žiedus. 

Kuri moteris kada nors sužinos,— ir kokiais 
žodžiais būtų galima tai apsakyti? — kaip tyliai slapčia 
dievina ją vyras, pirmąkart suvokęs savąją .meilę? 

Šitaip atsitiko -Liudovikui. 

Jo paties širdis jam atrodė nelyginant altorius, o 
meilė — nelyginant religija; visa jo, skeptiko, praeitis 
išnyko tarsi teatre fėjai pamojus burtų lazdele ir sce- 
nos mašinisto valia dingstant dekoracijai, vaizduo- 
jančiai dykumą. 

Jis pasisuko į ateitį ir pro baltus bei rožinius de- 
besis išvydo naują horizontą. Šis horizontas jam buvo 
tas pat, kas perkirtusiam tropikus ir apiplaukusiam 
žemynų kyšulius jūrininkui prieš save išvysti vieną tų - 
žavingųjų Ramiojo vandenyno ar. Indijos. jūros. salų su 
aukštais medžiais, milžiniškomis gėlėmis, persmel- 
kiančia gaiva, aitriais aromatais — Taitį ar Ceiloną“. 
Jis pakėlė veidą, papurtė galvą ir vėl pasirėmė į me- 
dinį lovos galą kaip anksčiau, Roznoelei vos tik užmi- 
gus, grožėdamasis ja su kažkokiu tėvišku švelnumu. 

— Miegok, vaikuti, — sukuždėjo jis,— ir telaimina 
tave Dievas, kad prikėlei mane gyventi!.. Vadinasi, tai 
meilę tu nešei po savo sparneliu, mieloji balandėle, tą 
dieną, kai tave sutikau! Vadinasi, tiek sykių pro tave 
praėjau, tiek sykių tave mačiau, tiek sykių į tave žvel- 
giau, tiek sykių spaudžiau tavo ranką savojoj, ir visa 
tai man nieko nesakė arba kalbėjo nesuprantama kal- 
ba! Ir tik dabar miegodama tu man atidengei savo 
meilę... Miegok, brangioji mergyt, kilusi iš nežinia kur! 
Angelai budi prie tavo lovos galvūgalio, ir pasislėpęs 
už jų tunikų klosčių stebėsiu tave miegančią... Klajok 

ramiai po gražiąją sapnų šalį: žvelgsiu į tave tik pro 
baltą tavosios nekaltybės šydą ir savo balsu niekad 
nedrumsiu auksaspalvio tavo širdies miego. | 

Liudovikas dar skendėjo šioje intymioje melodijo- 
je, kurią visi girdėjome daugmaž harmoningai atlie- 
piant mumyse ar aplink mus, kai Roznoelė atsimerkė 
ir pažvelgė į jį. 

Raudonis nuplieskė Liudoviko vėidą, lyg jis būtų 
užkluptas daręs ką bloga. Jautė, kad reikia kažką pa- 
sakyti merginai, bet delsė. 

— Ar gerai jūs miegojote, Roznoele? — pagaliau 
paklausė. 

—-JJūs,— pakartojo mažytė.— Sakote man jūs, 
pone Liudovikai? 

"Jaunikaitis nuleido akis. 

— Kodėl sakote man jūs? — kalbėjo toliau mer- 
gytė, pratusi, kad artimųjų rate ją visi tujintų. 

Paskiau pridūrė, lyg pati savęs klausdama: 

— Gal miegodama buvau negera? 

— Jūs, mielasis vaikuti? — sušuko Liudovikas, ir 
jo akys pritvinko ašarų. 

— Jūs... Ir vėl! — pakartojo Roznoelė— Betgi 
kodėl manęs netujinate, pone Liudovikai? 

Jaunasis gydytojas tik pažiūrėjo į ją, bet Eko 
neatsakė. 

— Man atrodo, kad ant manęs pykstama, kai ne- 
tujina,— mygo Roznoelė.— Turite man ką prikišti? 

— Ne, prisiekiu jūms! — sušuko Liudovikas. 

— Visąlaik jūs! Tikrai, matyt, uždaviau jums širdį, 
tik nenorit sakyti? 

— O ne, ne, niekuo, mieloji Rožyte! 

— Puiku! Šitaip jau geriau. Tęskite. 

Liudovikas pamėgino suteikti savo veidui tam tik- 
ro rimtumo: 

— Paklausykit, mielas vaikuti...— pradėjo. 

Roznoelė nutaisė žavią grimasą — žodis paklausy- 
kit kėlė jai kažko nemalonaus nuojautą, bet būtų ne- 
sugebėjusi pasakyti, kodėl. 

Liudovikas vėl prašneko: 


— Jūs jau nebe vaikas, Rožyte... 

— Aš? — nustebusi pertraukė mergytė. 

— Arba po kelių mėnesių tokia nebebūsite,— kal- 
bėjo toliau Liudovikas.— Po kelių mėnesių tapsite su- 
augusia panele, kuriai visi privalės reikšti deramą pa- 
garbą. Tad štai, Rožyte, nepagarbu mano amžiaus jauni- 
kaičiui kalbėtis su tokių metų mergina taip familiariai, 
kaip visados su jumis kalbu. | 

Mergaitė pažvelgė į Liudoviką taip naiviai ir kar- 
tu taip raiškiai, jog jaunikaitis gavo nuleisti akis. 

Šis žvilgsnis aiškiai bylojo: “Tikiu, kad jūs iš tik- 
rųjų turite priežastį manęs nebetujinti; bet ar tai bus 
tikroji priežastis, kurią man nurodysite? Abejoju“. 

Liudovikas puikiai suprato Roznoelės žvilgsnį — 
taip gerai suprato, jog antrusyk nuleido akis, labai 
sutrikęs dėl to, kaip jam reikės išsisukti, jeigu Roz- 
noelė paprašytų konkrečiau paaiškinti šią jų santykių 
etiketo permainą. 

Bet savo ruožtu jinai, regėdama jį nuleidžiant akis, 
širdyje pajautė kažką, ko dar nebuvo patyrus: lyg ko- 
kį sunkumą, tačiau sunkumą, kupiną šilumos ir lai- 
mės. 

Ir tuomet atsitiko keistas dalykas: patylom kreip- 
damasi į jį žodžiais, kuriuos būtų norėjusi ištarti bal- 
su, Roznoelė susigriebė, kad tuo pat metu, kai Liudo- 
vikas liovėsi ją tujinęs kaip visados, jinai, paprastai 
balsu sakydavusi jam jūs, dabar širdimi jam taria tu; 
ir čia atėjo Roznoelės eilė nutilti, suvirpėti ir parausti. 

Nugramzdino galvą pagalvėje ir užsitraukė ant 
akių vieną tų gazinių skraisčių, kuriomis savo spal- 
vinguose tualetuose buvo. pratusi siaustis. 

Liudovikas sunerimęs žvelgė į tokį jos elgesį. 

"Galiausiai atsistojo ir prikaišiodamas sau dėl pa- 
rodyto pernelyg didelio delikatumo, kuris nekaltai ma- 
žytei buvo nesuprantamas, prisiartino prie lovos, pasi- 
lenkė viršum pagalvės ir švelniausiu balsu ištarė: 

— Rožyte, mano mieloji Rožyte! 

Į šį šaukinį, prasiskverbusį iki pat vaikiškos šir- 
dies gelmių, ji atsigręžė taip gyvai, jog josios karštas 
alsavimas susiliejo su Liudoviko atodūsiu. 

Šis norėjo atsitiesti; bet Roznoelė, pati nesuvok- 

dama savo intuityvaus judesio, abiem rankom apsivijo 
Liudoviko kaklą ir prisilietusi lūpomis degančias jau- 
nikaičio lūpas, atsiliepdama į tuos keturis jo žodžius 
“Rožyte, mano mieloji Rožyte!", sukuždėjo: 

— Liudovikai, mano mielasis Liudovikai! 

Paskiau abu šūktelėjo, Roznoelė atstūmė jauni- 
kaitį, šisai smarkiai loštelėjo atgal. 

Tą mirksnį atsilapojo durys. 

Įpuolė Babolenas šaukdamas: 

— "Tik pamanyk, Roznoele, Babiliasas pabėgo, bet 
Brokantė jį surado, ir dabar šunėkas gaus šaunios py- 
los! > 
Iš tikrųjų, gailingi Babiliaso kauksmai, atskrieję 
iki Roznoelės antresolės, patvirtino garsųjį priežodį: 
“Kuo stipriau myli, tuo smarkiau karšia kailį". 


LI + KOMANDORAS! TRIPTOLEMAS DE 
MELENAS, KARALIAUS KAMERHERAS* 


Tą pačią dieną, maždaug tris ketvirčius valandos 
po to, kai Zakalis ir Zibasjė išsiskyrė prie Senosios 
Gėdastulpio gatvės kampo, — Žibasjė pasuko pas Bar- 
betą susirasti Karamelės, Žakalis sėdo savo karieton,— 
doruoliui Žerarui ilsintis savajam Vanvo dvare ir skai- 
tinėjant laikraščius, tas pats kamerdineris, kuris anuo- 
met, kai visi sielojosi dėl jo šeimininko gyvybės, iške- 
liavo į Žemutinį Medoną ieškoti kunigo ir atsivedė 
brolį Dominyką, taigi tas pats kamerdineris įėjo į kam- 
barį ir į savo šeimininko apmaudžiausiu tonu ištartus 
žodžius: “Na, kodėl mane trukdote? Vėl koks nors el- 
geta!" atsakė itin iškilmingų balsu pranešdamas: 

— Jo ekscelencija komandoras Triptolemas de Me- 
lenas, karaliaus kamerheras! - 

Sis pranešimas sukėlė nepaprastą įspūdį. 

Zeraras tamsiai užraudo iš pasididžiavimo ir gu- 
viai pašokęs stengėsi žvilgsniu įsiskverbti koridoriaus 
gilumon — mat norėjo kuo iš toliau pamatyti įžymųjį 
asmenį, apie kurį jam pranešta su tokiu patosu. 


432 


Iš tikrųjų, prietemoje jis įžiūrėjo aukštą vyriškį — 
liesą, šviesiais garbiniuotais plaukais ar greičiau pe- 
ruku, su trumpais kiulotais, horizontaliai prikabinta 
špaga, prancūziško kirpimo fraku, besiplaikstančiu nė- 
rinių rauktiniu ir ordino sage atlapo kilpelėje. 

„— Paprašykite vidun! Paprašykite vidun! — sušu- 
ko Zeraras. 

Tarnas pasitraukė į šalį, ir jo ekscelencija koman- 
doras Triptolemas de Melenas, karaliaus kamerheras, 
įžirgliojo į svetainę. 

— Įeikite, pone komandore! Įeikite! — pakvietė 
Žeraras. 

Žengęs du žingsnius, komandoras sustojo, nežymiai 
linktelėjo, kiek krestelėjo galvą, primerkdamas kai- 
riąją akį, žodžiu, visais savo veiksmais,— dargi tuo, 
kaip atkėlė ant kaktos auksiniais rėmais akinius, — 
stengėsi geriau įsižiūrėti Žerarą, demonstruodamas tą 
aukščiausio laipsnio įžūlumą ir pasipūtėliškumą, ko- 
kie būdingi didikams iš kilmingų šeimų. 

Tuo tarpu Žeraras, susilenkęs klaustuku, laukė, 
kada nepažįstamasis malonės jam paaiškinti savo at- 
silankymo tikslą. 

Komandoras teikėsi parodyti Žerarui ženklą atsi- 
tiesti, į tai dorasis filantropas nuskubėjo prie fotelio, 
kurį atvilkęs pastatė apsilankėliui iš užpakalio; šiam 
teliko atsisėsti, ir tą jis padarė, pakviesdamas Zerarą 
pasekti jo pavyzdžiu. 

Kai pagaliau abi personos atsidūrė veidu vienas 
prieš kitą, netaręs nė žodžio, komandoras išsitraukė iš 
liemenės kišenėlės tabokinę ir pamiršdamas pasiūlyti 
Zerarui pasisėmė iš jos žiupsnį tabako ir godžiai pa- 
uostė. | 

Paskiau, vėl nuleidęs akinius ant nosies, įdėmiai 
nužvelgė Žerarą. | 

— Pone,— tarė, — atvykstu nuo jo didenybės. 

Žeraras taip nusilenkė, jog jo galva pasislėpė tarp 
kelių. 

— Nuo jo didenybės? — pralemeno jis. 

Komandoras ceremoningu ir išdidžiu tonu vėl pra- 
šneko:. 

— Karalius mane atsiuntė, pone, pasveikinti jus 
dėl jūsų bylos baigties. 

— Karalius tūkstantį kartų suteikia man perne- 
lyg daug garbės! — sušuko Zeraras.— Bet kaipgi ka- 
ralius?.. | | 

Ir jis pažvelgė į komandorą Triptolemą de Meleną 
su išraiška, dėl kurios buvo negalima apsirikti. 

— Karalius — tai visų savo valdinių tėvas, pone, — 
atsakė komandoras.— Jis domisi visais kenčiančiais ir 
žinodamas begalinį sielvartą, užgulusį jūsų širdį nuo 
tada, kai dingo abu jūsų brolvaikiai, jo didenybė siunčia 
jums per mane savo linkėjimus bei užuojautą. Manau, 
nė nėra reikalo sakyti, kad prie jo didenybės jausmų 
aš prijungiu taip pat ir savuosius. 

— Tokio gerumo net per daug, pone komandore! — 
kuklinosi Žeraras.— Nežinau, ar aš iš tiesų vertas... 

— Ar jūs vertas, pone Žerarai? — sušuko koman- 
"doras.— Turite nuolankumo paklausti, ar esate ver- 
tas? Iš tikrųjų, jūs mane stebinate! E! Kaipgi! Zmo- 
gus, kentėjęs kaip jūs, dirbęs kaip jūs, teikęs labdarą 
kaip jūs; žmogus, kurio vardas visomis raidėmis už- 
rašytas ant šio kaimo fontano, skalbynės, bažnyčios, 
pagaliau ant kiekvieno grindinio akmens; žmogus, vi- 
suotiniai pagarsėjęs už savo meilę gėriui, gailestingu- 
mą į save panašiems, kilnumą ir nesavanaudiškumą 
visiems aplinkiniams; ir šis žmogus klausia, ar jis nu- 
sipelno karaliaus malonių? Kartoju, pone, mane stebi- 
na toksai nuolankumas, ir tai dar viena dorybė prie 
visų kitų nesuskaičiuojamų jūsų dorybių! 

Žeraras nebesitvėrė savyje: -nuo šio atvykstančio 
karaliaus .-vardu žmogaus pagyrų jis pamažėle pūtėsi 
ir galiausiai būtų sprogęs, jeigu tos pagyros būtų tęstos 
tokia pačia progresija. Žodžiai karaliaus malonių nu- 
skambėjo jo klausai kaip saldžiausia muzika, ir jam 
ateityje neaiškiai regėjosi nežinia kokie apdovanojimai 
už parodytas dorybes. R 

— Pone komandore,— didžiai sujaudintas atsakė 
jis, — dariau panašiems į save tik tai, ką daryti privalo 
kiekvienas geras krikščionis. Argi religija mūsų nemoko 
paslaugumo, meilės, savitarpio pagalbos vienas kitam? 

Komandoras nustūmė akinius į patį savo kaktos 
viršų ir įbedė į Zerarą mažas, įdėmias akutes. 

“Betgi, — vis tebežvelgdamas į savo pašnekovą pa- 
galvojo jis,— iš tiesų labai nustebčiau, jeigu po šiuo 
filantropo apvalkalu neslypėtų nedidelė dozė jėzuitiš- 
kumo! Ką gi, pasinaudokime silpnąja Žmogaus vieta“. 

Ir garsiai pridūrė: 

— E, pone, argi tai menkniekis laikytis principų, 
kurių mus moko šventoji religija ir argi jo didenybei, 
kuris vadinamas pačiu krikščioniškiausiuoju karaliu- 
mi ir galinčiam teisėtai didžiuotis vyresniojo mūsų šven- 
tosios motinos Bažnyčios sūnaus vardu, neprivalu 
išskirti ir atlyginti tikrus krikščionis? 

— Atlyginti! — sušuko Žeraras ir tuojau pat pasi- 
gailėjo, kad su tokia skuba išsprūdo jam ši bendratis. 

— "Taip, pone,— atsakė komandoras, ir jo lūpas 
perkreipė keista šypsena,— atlyginti... Taigi karalius 
nutarė jums atlyginti. | 

— Betgi, pone komandore, — gyvai pertraukė Žera- 
ras, lyg norėdamas išpirkti savo per ankstyvą skubo- 
tumą,— argi priedermė pati savaime neatneša tikrojo 
atlygio? 

— Be abejo, be abejo — atsakė kamerheras,— aš 
deramai vertinu jūsų pastabą: taip, priedermė pati 
savaime atneša ir atlygį — štai kokio atpildo susilau- 
kia geradarys prieš Dievą. Bet atlyginti žmonėms, at- 
likusiems savo pareigą — argi tai nereiškia atžymėti 
viešą dėkingumą, visuotinį susižavėjimą, bendrapiliečių 
meilę? Argi tai nereiškia duoti pavyzdį svyruojantie- 
siems tarp gėrio ir blogio kelio — nei blogiems, nei 
geriems, žodžiu, tokiems pusiau padoriems? Stai šitaip 
galvojo jo didenybė, ir jeigu tik jūs neatsisakysite pri- 
imti malonių, kuriomis karalius trokšta jus apipilti, 
man jis pavedė pranešti dalyką, galbūt pasirodysiantį 
jums itin mielu. 

Žeraras pajuto savo akis tartum apspangstant: 

— Atleiskite, pone komandore,— tarė jis užsikirs- 
damas, — bet aš taip mažai tikėjausi pirmiausia apsi- 
lankymo, kuriuo teikėtės mane pagerbti, paskiau tik- 
rai tėviško rūpesčio, kuriuo šiuo metu mane apgaubia 

jo didenybė, jog man sukasi galva, ir visiškai nerandu 
žodžių apsakyti jums mano dėkingumą. 

— Visas dėkingumas iš mūsų, pone Žerarai,— 
atrėmė komandoras,— ir arba aš labai apsirinku, arba 
jo didenybė pats nuosavu balsu šitai jums įrodys. 

Žeraras ant savosios kėdės vėl taip nusilenkė, jog 
jo galva antrusyk išnyko tarp kelių. 

Komandoras kantriai palaukė, iki šisai sugrįš į 
normalią padėtį, paskiau tarė: 

— Tad štai, pone Zerarai, jeigu karalius jums pa- 
- vestų vienaip ar kitaip atsilyginti tokių kaip jūsų nuo- 
pelnų žmogui, kokį atlygį jam skirtumėt? Atsakykit 
atvirai. | | 0 

—. Prisipažįstu, pone komandore,— tarė Žeraras, 
akimis rydamas kamerhero atlapo kilpelę puošiantį 
kaspiną, — prisipažįstu, kad man būtų labai sunku 
nuspręsti. 

— Jei būtų kalbama apie jus, tai suprantu... 
Tačiau, tarkime, kad kalbama apie visai kitą asmenį, 
"tokį pat dorą kaip jūs, pavyzdžiui, — jeigu tik toks dar 
galėtų atsirasti šioje padangėje. 

Komandoras ištarė tuos žodžius su ironijos gaide- 
le, privertusia Zerarą krūptelti; garbusis filantropas 
klausiamai pažvelgė į kamerhero veidą, bet šis atspindėjo 
tokį geranoriškumą, jog dvejonė, jeigu ir buvo mirks- 
niui šmėstelėjusi Žeraro mintyse, tuoj pat išsisklaidė. 

— O! — kukliai nuleido akis Zeraras,— man re- 
gis, tokiu atveju, pone komandore... 

— Na, pabaikite... 

— Ką gi, man regis,— varė toliau Žeraras, vis 
stabtelėdamas, lyg bijotų prasitarti daugiau nei norėjo 
ir ypač daugiau nei toksai didikas kaip komandoras 
Triptolemas de. Melenas galėtų išgirsti — man regis, 
kad... ord... Garbės legiono ordiną... | 

— Garbės legiono ordiną? Betgi paprašykit jo tuo- 
jau pat, pone Zerarai! Koks velnias jus sulaiko?.. 
Garbės legiono ordiną! 

— Taip, toks būtų mano karščiausias noras. 

— Žinote, mano galva, jūs pernelyg kuklinatės, 
pone Žerarai? 


436 


— O, pone!.. 

— Be abejo! Kas tasai mažytis raudonas kaspinėlis 
atlapo kilpelėje jūsų charakterio žmogui? Ką gi, bran- 
gusis pone Žerarai, paprastų paprasčiausiai jūs nu- 
rodėte kitam žmogui atpildą, kokį jo didenybė skyrė 
jums. | Ų | 

— Nejaugi? — sušuko Žeraras, ir jo veidas taip 
priplūdo kraujo, jog atrodė, žmogų tuoj tuoj ištiks apo- 
pleksija. 

— Taip, pone,— kalbėjo toliau komandoras, — jo 
didenybė siūlo jums Garbės legiono ordiną ir man pa- 
vedė ne tik jums jį atnešti, bet ir pačiam prisegti prie 
jūsų kilpelės, ir niekados apdovanojimas, karalius tuo 
neabejoja, nebus suspindėjęs ant doresnio žmogaus šir- 
dies! 

— Numirsiu iš džiaugsmo, pone komandore! — 
sušuko Žeraras. 

Triptolemas de Melenas krustelėjo, tartum reng- 
damasis kišti ranką šoninėn frako kišenėn, o Žeraras, 
dušdamas iš-džiaugsmo, pasididžiavimo ir laimės, jau 
buvo besiklaupiąs, idant priimtų įšventinimą į So 
kavalierius. 

Bet užuot išsitraukęs iš kišenės taip žadėtą ir 
taip lauktą ordiną, komandoras sukryžiavo ant krūtinės 
rankas ir nužvelgė Žerarą iš savo stoto aukštybės: 

— Velniai rautų, doruoli,— tarė jis, — jūs iš tiesų 
turite būti nepaprastas nenaudėlis! 

“Nesunku suprasti, kad Žeraras pašoko lyg įkąstas 
į kulną gyvatės. 

Bet nekreipdamas dėmesio į jo išgąstį, keistasis 
pašnekovas tarė: 

— Nagi, pone Žerarai, pažvelkit man į veidą. 

Žeraras taip baisiai pablyško, kaip prieš tai buvo 
užraudęs, ir pamėgino įvykdyti kamerhero įsakymą, 
tačiau nejučia nuleido akis. 

— Ką norite tuo pasakyti, pone? — pralemeno jis. 

— Noriu pasakyti, kad ponas Sarantis nekaltas; 
kad tai jūs padarėte nusikaltimą, už kurį jis nuteistas 
myriop; kad karaliui nė nešovė į galvą pasiūlyti jums 
ordiną; kad aš esu ne komandoras Triptolemas de Me- 

lenas, karaliaus kamerheras, bet Žakalis, slaptosios 
policijos šefas! O dabar, brangusis pone Zerarai, pasi- 
šnekėkime kaip du geru bičiuliu, ir klausykitės manęs 
itin dėmesingai, nes turiu pasakyti jums aibę dalykų 
ir dargi labai svarbių! 


LII + ŽERARAS NUSIRAMINA 


Žeraras išgąstingai šūktelėjo. Iš nugeltusių ir su- 
vytusių jo skruostai pasidarė žalsvi ir nukarę. Nusvėrė 
galvą ant krūtinės ir mintyse panoro atsidurti šimtą 
pėdų po žeme. 

— Taigi mes sakome,— varė toliau Žakalis— kad 
ponas Sarantis nekaltas ir kad vienas vienintelis nusi- 
kaltėlis — tai jūs. 

— Pagailėkit, pone Žakali! — sušuko Žeraras, vi- 
sas virpėdamas, ir parpuolė prie policijos pareigūno 
kojų. 

Minutėlę Žakalis stebeilijo į jį su didžiausia pa- 
nieka, kokią policininkai, žandarai ir egzekutoriai ap- 
skritai jaučia niekšams. 

Paskiau, neištiesdamas jam rankos, — pamanytum, 
kad prisilytėdamas šio žmogaus Žakalis bijosi susitep- 
ti, — tarė: 

„— Na, kelkitės ir nieko nebijokite. Atvykstu čia | 
tik tam, kad jus išgelbėčiau. 

Zeraras sutrikęs pakėlė galvą. Jo fizionomijoje at- 
sispindėjo keistas-vilties ir siaubo mišinys. 

— Kad mane išgelbėtumėt? — sušuko jis. 

— Kad jus išgelbėčiau... Sitai tamstą stebiną, tie- 
sa? — Zakalis truktelėjo pečiais.— Kad stengiamasi 
išgelbėti tokį niekšą kaip jūs? Tuojau tamstą nura- 
minsiu, pone Žerarai. Jūs gelbstimas tik todėl, kad 
būtų pražudytas doras žmogus; jūsiškės gyvybės nie- 
kam nereikia, bet reikia jo mirties, o jį galima nužudyti 
tik paliekant gyventi jus. 

— Ak! — tarė Žeraras.— Taip, taip, man regis, aš 
jūs suprantu. 

— Tuomet pasistenkite, — tarė Žakalis,— kad jūsų 
dantys nebebarškėtų,— tai trukdo kalbėti, — ir papa- 
sakokite tą reikalą su pačiomis mažiausiomis smul- 
kmenomis. : 

— Kodėl? — paklausė Zeraras. 

— Galėčiau nepasakyti, kodėl, tačiau tuomet jūs 
mėgintumėte meluoti. Ką gi, tam, kad užtrintume pėd- 
sakus. 

— Pėdsakus!.. Vadinasi, esama pėdsakų? — pa- 
klausė Žeraras nepaprastai išplėsdamas savo mažutė- 
les akis. 

— Kurgi nebus! 

— Bet kokių? 

— Cha! Kokių!.. Pirmiausia, jūsų dukterėčia... 

— Mano dukterėčia! Vadinasi, ji nenumirė? 

— Ne; atrodo, ponia Žerar ją blogai nužudė. 

— Mano dukterėčia! Jūs tikrai žinote, kad ji gyva? 

— Aš ką tik ją palikau, ir turiu pripažinti, kad 
jūsų vardas, brangusis pone Žerai, ir ypač jūsų žmo- 
nos vardas padarė jai gana nekokį įspūdį. 

— Taigi ji viską žino? 

— Galbūt, nes vos tik išgirdusi savo gerosios te- 
tulės Orsolos vardą, jį neviltingai suklinka. | 

— Orsolos?..— pakartojo Žeraras, krūptelėdamas 
tarsi nuo elektros iškrūvio. : 

— Matote,— vėl prašneko Zakalis,— ir jums 
pačiam šis vardas daro šiokį tokį įspūdį. Tad patsai 
spręskite, kokį jis turi daryti vargšei mažytei! Ką gi, 
kaip bet kokia kaina būtina, kad ši mažytė, kuri kiek- 
vienų momentu gali prabilti, tylėtų, taip pat būtina 
panaikinti visas jus kompromituojančias nuorodas. Tad 
štai, pone Zerarai, aš esu gydytojas ir dargi gan geras 
gydytojas; paprastai randu vaistų, kai perprantu būdą 
žmonių, su kuriais turiu reikalą. Tad papasakokite 
man šią liūdną istoriją su mažiausiomis smulkmeno- 
mis: menkiausias faktas, iš pirmo žvilgsnio nesvarbus, 
jūsų pamirštas, gali sužlugdyti visą mūsų planą. Taigi 
kalbėkite, lyg jūsų klausytųsi gydytojas arba kunigas. 

Kaip visi klastingi gyvūnai, Žeraras pasižymėjo 
itin išlavėjusiu savisaugos instinktu. Uolus skaitytojas 

„visų politinių laikraščių, rojalistiniuose dienraščiuose 
„jis ryte rijo pikčiausius straipsnius prieš Sarantį, pa- 
skelbtus pagal užsakymą. Nuo tada pasijautė globoja- 
mas nematomos rankos; kaip tie Minervos! ginami va- 
dai, jis kovojo dengiamas josios skydo. Zakalis tik pa- 
tvirtino tokį jo įsitikinimą. 

Taigi sumojo, kad prieš policijos pareigūną, kuris 
atvyko pas jį kaip sąjungininkas, jam visai nenaudin- 
ga tylėti, atvirkščiai — naudingiausia prisipažinti. 
Todėl, kaip anuomet abatui Dominykui, jis ėmė viską 
šiam pasakoti — nuo savo brolio mirties iki tos vietos, 
kai sužinojęs apie Sarančio areštą nuėjo pas savo nuo- 
dėmklausį pareikalauti atgal įteiktosios jam išpažin- 
ties. 

— Ak! Dabar man aišku! — sušuko Žakalis.— 
Viską suprantu. 

— Kaip! — pasibaisėjo Žeraras. Viską supranta- 
te? Vadinasi, atvykdamas čia nieko nežinojote? 

—-- Prisipažistu, ne kažin ką; bet dabar visa stojo 
savo vieton. 

Paskiau, pasirėmęs į fotelio alkūnramstį, padėjo . 
smakrą ant delno ir minutėlei susimąstė — jo veidas 
įgijo kažkokio melancholiškumo, toli gražu policijos pa- 
reigūnui neįprasto. 

— Vargšas abatas! — sumurmėjo jis.— Dabar 
aišku, kodėl visais dievais prisiekinėjo, kad jo tėvas 
nekaltas; suprantu, ką norėjo pasakyti, kalbėdamas 
apie įrodymą, kurio negali pateikti, ir galiausiai su- 
prantu, kodėl jis išvyko į Romą. 

— Kaip! Jis išvyko į Romą! — sušuko Žeraras.— 
Abatas Dominykas išvyko į Romą? 

— E! Dieve mano, taip! 

— Tr ką gi jis veiks Romoje? 

— Brangusis pone Žerarai, yra tik vienas žmogus, 
kuris gali atleisti abatą Dominyką nuo priedermės sau- 
goti išpažinties paslaptį. 

— Taip, popiežius. 

— Tad štai, jis išvyko paprašyti popiežiaus, kad 
atleistų jį nuo šios priedermės. 

— O, Dieve mano! + 

— Štai kodėl jis paprašė karaliaus-atidėti bausmės 
vykdymą — kad suspėtų atlikti šią kelionę. | 

— Betgi tuomet aš pražuvęs! — sušuko Žeraras. * 

— Kodėl? 

— Popiežius patenkins jo prašymą. 

Žakalis papurtė galvą. 

— Ne? Jūs manote, kad nepatenkins? 

— Esu įsitikinęs, pone Žerarai. 

— Iš kur jūs taip įsitikinęs? 

— Pažįstu jo šventenybę. 

— Turite garbės pažinoti popiežių? 

— Kaip policija turi garbės viską žinoti, pone Že- 
rarai; kaip ji turi garbės žinoti, kad Sarantis nekaltas, 
o jūs — nusikaltėlis. 

— Taigi? 

— Taigi popiežius atsisakys. 

— Atsisakys? 

— Taip, tai savimi patenkintas ir užsispyręs vie- 
nuolis, linkęs perduoti žemišką ir dvasinę valdžią savo 
įpėdiniui tokią, kokią gavo iš pirmtako. Ras kokią din- 
gstį pagrįsti savo atsisakymui, tačiau jis atsisakys. 

— Ak, pone Žakali! — sušuko Žeraras, vėl pagau- 
tas drebulio kaip anksčiau.— Jeigu jūs apsiriktumėte... 

— Kartoju, brangusis pone Zerarai, man reikia, 
kad jūs išsigelbėtumėte. Tad nieko nesibijokite ir tęs- 
kite savo įprastą filantropišką veiklą; tik įsidėmėkite, 
ką jums tuojau pasakysiu: rytoj, poryt, šiandien, po 
valandos gali ateiti pas jus vienas ar kitas asmuo, 
kuris norės priversti jus kalbėti, kuris dėsis turįs tam- 
teisę, kuris pasakys kaip aš jums pasakiau: “Aš viską 
žinau!" Nieko jam neatsakinėkite, pone Zerarai; nepri- 
sipažinkite nė vienos savo jaunystės nuodėmės: jis nie- 
ko nežinos. Iš viso tik mes keturi žinome apie nusikal-. 
timą: jūs, aš, jūsų dukterėčia ir abatas Dominykas... 

Žeraras sujuūdėjo; policijos pareigūnas jį suturėjo; 

— Niekas kitas, išskyrus mus, tikrai apie jį ne- 
žino, — pridūrė— Tad būkite apdairus, nesiduokite 
užklumpamas iš netyčių. Viską neikite, neikite be- 
gėdiškai; neikite, net jei grasintų mirtimi — netgi ka- 
rališkajam prokurorui; neikite, net jeigu aš reikalau- 

siu jūsų kalbėti — toksai mano amatas! 

Neįmanoma perteikti, kokia intonacija Žakalis iš- 
tarė pastaruosius žodžius. 

Pamanytum, kad save niekino tiek pat, kiek nie- 
kino Zerarą. . 

— Betgi, — pasiskubino pasakyti Zeraras,— o jei- 
gu man kur nors išvykus, pone; kaip jums atrodo? 

— Ak, tai dėl šito mane norėjote pertraukti? Taip 
ir Maniau. 

— Tad?.. 

— Tad padarytumėte kvailystę. 

— Jeigu išvykčiau į užsienį? 

— Palikti Prancūziją, nedėkingasis sūnau! Pamesti 
bandą vargšų, kuriuos maitinate šiame kaime, netikęs 
ganytojau! Negi rimtai apie tai galvojate? Brangusis 
pone Zerarai, šio kaimelio nelaimingieji jūsų reikalin- 
gi; aš pats tikiuosi vieną kurią iš šių dienų ar tikriau 
naktų pasivaikštinėti po garsųjį Viri dvarą; taigi to- 
kiam atvejui ieškau sau kelionės bendrų — žmonių 
mielų, linksmų ir dorybingų kaip jūs. Tad štai, ketinu 
jus netrukus pakviesti šiai nedidukei iškylai; jau iš 
anksto džiūgauju, nes tai bus — bent man — tikra 
pramoginė išvyka. Priimate kvietimą, pone? 

— Paklūstu jūsų įsakymams, — nupuolusiu balsu 
atsiliepė Žeraras. 

— Neapsakomai puiku! — tarė Žakalis. 

Ir išsitraukęs iš kišenės tabokinę pasisėmė apstų 
žiupsnį tabako bei pasimėgaudamas pauostė. 

Žeraras pamanė, kad pašnekesys baigtas ir atsi- 
stojo — išblyškęs, tačiau su šypsena lūpose. 

Rengėsi atsisveikinti ir išlydėti Žakalį, bet šis, 
pakėlęs akis ir pastebėjęs tokį ketinimą, papurtė galvą: 

— O, ne, ne,— tarė, — ne, pone Žerarai; tai tik 
pusė to, ką norėjau jums pasakyti. Atsisėskit ir išklau- 
sykit manęs. 


LIII + KĄ ŽAKALIS PASIŪLO ŽERARUI 
VIETOJE GARBĖS LEGIONO ORDINO 


Žeraras atsiduso ir atsisėdo ar veikiau sudribo 
ant kėdės; jo akys, nors vėl sustiklėjusios, tebežvelgė 
klausiamai į Žakalį. 

— Taigi, — tarė šis, nežymiai linktelėdamas į ne- 
bylų Žeraro klausimą. — mainais už išsigelbėjimą, kurį 
jums užtikrinuų, paprašysiu — ne abipusiškumo pa- 
grindu, bet kaip, anot anglų, bičiuliško return! — 
mažytės paslaugėlės. Šiuo metu aš užsiėmęs daugybe 
reikalų ir negalėčiau jūsų tiek dažnai lankyti, kiek 
man to norėtųsi... 

— Bet, — nedrąsiai pertraukė Žeraras, — vadinasi, 
aš turėsiu garbės jus dar pamatyti? 

— Ką darysi, brangusis pone Zerarai! Jaučiu jūms, 
pats nežinau kodėl, tikrą švelnumą: simpatijos nepa- 
aiškinamos. Taigi, kadangi negalėsiu pats atvykti, kar- 
toju, absoliučiai būtina, kad tiek sykių, kiek aš pa- 
geidausiu, teiktumėtės mane pagerbti savo apsilanky- 
mu — mažiausia du kartus per savaitę. Tikiuosi, 
brangusis pone, šitai jums nesudarys per didelio ne- 
patogumo? 

— Bet kur aš turėsiu garbės jus šitaip lankyti, 
pone? — su šiokia tokia dvejone paklausė Žeraras. 

— Mano kabinete, jeigu jūs nieko prieš. 

— O jūsų kabinetas?.. | 

— Policijos prefektūroje. 

Į žodžius policijos prefektūroje Žeraras loštelėjo 
atgal galvą ir lyg ne visai nugirdęs pakartojo: 

— Policijos prefektūroje?.. 

— Be abejo, Jeruzalės gatvėje... Kuo jus šitai ste- 
bina? 

— Policijos prefektūroje! — nupuolusiu balsu ir 
sunerimęs pakartojo Žeraras. 

— Akgi, kokia jūsų vangi nuovoka, pone Žerarai! 

— Ne, ne, suprantu; norite užsitikrinti, kad aš 
nepalikčiau Prancūzijos. 

— O, visai ne tai! Be abejo, įsivaizduojate, jog jus 

laikau savo akiratyje, iv jeigu sumanytumėt palikti 
Prancūziją, tikrai rasčiau būdų jums tai sutrukdyti. 

— Bet jeigu jums duosiu savo garbės žodį... 

— Žinoma, šitai būtų garantija; bet vis dėlto esu 
linkęs matytis su jumis — taip įsikaliau į galvą. Kas 
per velnias, brangusis pone Zerarai! Tiek dėl jūsų pa- 
dariau: adarykite ir jūs kai ką dėl manęs. 

 — Aš lankysiuos, pone,— atsakė dorasis filantro- 
pas, nuleisdamas galvą. 

— Mums telieka sutarti dėl dienų ir valandos. 

— Taip,— mašinaliai atsakė Zeraras,— mums te- 
lieka susitarti dėl šito. 

— Puiku, jei dėl dienų, tai ką pasakytumėt, pa- 
vyzdžiui, apie trečiadienį — ; Merkurijaus ir penkta- 
dienį — Veneros dienas*? Ar jums tiktų? 

Zeraras linktelėjo galva. 

— Dabar dėl laiko... Ką pasakytumėt, jeigu sep- 
tintą ryto? | | 

— Sėptintą ryto?.. Man atrodo, kad tai „gerokai 
anksti. | 

— Cha! Brangusis pone Žerarai, nejaugi nematėte 
nūnai labai populiarios dramos, nuostabiai vaidina- 
mos Frederiko“? Vadinasi “Andrė smuklė"? ir joje dai- 


nuojamas romansas, užsibaigiantis tokiu priedainiu: 


Kas doras grynai būt noTės, 
Tas stengsis vis kelt su aušra. 


Tai štai, mes žengiame į vasarą, aušta trečią ryto, 
todėl nemanau, kad esu nekuklus, skirdamas jums 
pasimatymą septintą... 

— Gerai, septintą ryto, — suit Žeraras. 

— - Puiku, puiku, — tarė Žakalis.— O dabar perei- 
„kime prie kitų j jūsų dienų naudingo paskirstymo, bran- 
gusis pone Žerarai. 

— Kokio paskirstymo? 

— Tuojau jums pasakysiu. 

Zeraras nuslopino atodūsį. Jautėsi tarši pelė katės 
letenose, tarsi žmogus tigro naguose. 

— Jūs dar labai tvirtas, pone Zerarai. 

— Hm!-— sumykė dorasis žmogelis su išraiška, 

kuri tartum sakė: “Nė šiek, nė tiek!“ 

— Esate tokios sausos kompleksijos — matyt, 
mėgstate pasivaikštinėti? 

— Teisybė, pone, mėgstu. 

— Matote! Neabejoju, kad galėtumėte vaikštinėti 
kasdien po keturias ar penkias valandas nė kiek ne- 
pavargdamas. 

— Daugoka! 2 

— Reikia tik priprasti, brangusis pone... Gal 
pirmąsias dienas jus tai kiek vargintų, bet vėliau ne- 
begalėtumėte be šito apsieiti. 

— Galimas daiktas, — sutiko Žeraras, niekaip ne- 
nutuokdaimas, kur lenkia Žakalis. 

— Tikrai! 

— Tarkime. j 

— Tad štai, jums teks pasivaikštinėti, pone Zerarai. 

— Betgi aš vaikštinėju, pone Žakali. | 

— Taip, po savo sodą, po Sevro, Belviū, Vil d'Avrė 
miškus... Nereikalingi pasivaikščiojimai, pone Žerarai, 
nes neneša nieko gera į jus panašiems arba kokios 
nors naudos valdžiai. - 

— Iš tiesų! — sutiko Žeraras, kad nors ką atsa- 
kytų. 

 — Nedera taip tuščiai eikvoti savo laiko, brangu- 
sis pone Žerarai, todėl nurodysiu jums pasi- 
vaikštinėjimų tikslą. 

— A! 

— Taip, ir pasistengsiu kaip galima labiau juos 
paįvairinti. 

— Betgi, kurių galų tie pasivaikštinėjimai? 

— Kurių galų? Betgi, pirmiausia — jūsų sveika- 
tos labui, vaikščioti — sveika mankšta. 

— Ar negaliu daryti šią mankštą aplink savo na- 
mus? 
 — Aplink jūsų namus?.. Tačiau tikriausiai esate 
iki įkyrybės susipažinęs su šiomis vietomis. Septyne- 
riūs ar aštuonerius metus mynėte visus šio krašto 
takelius; turite būti persisotinęs Vanvu ir jo apy- 
linkėmis; absoliučiai būtina,— suprantate? — būtina 
nutraukti šių pasivaikštinėjimų laukais monotoniją; 

užtat pageidaučiau, kad dabar dažniau sukiotumėtės 
po Paryžiaus gatves. 

— Iš tiesų,— tarė Žeraras, — prisiekiu, aš jūsų 
nesuprantu. 

— Ką gi, pasistengsiu paaiškinti kuo supranta- 
miau. 

— Aš klausausi, pone. 

— Brangusis pone Žerarai, esate ištikimas kara- 
liaus valdinys? 

— Viešpatie aukščiausiasis! Aš garbinu jo dide- 
nybę! 

— Ar sutiktumėte uoliai jam tarnauti, išlyginda- 
mas savo silpnybes ir,— tarkime tą žodį — paklydi- 
mus? | 

— Ir kaip aš galėčiau tarnauti karaliui, pone? 

— Štai kaip: karalių supa visokiausi priešai, pone 
Žerarai... 

— Deja... 

— Ir vargšas „Žmogus nepajėgia vienut vienas su 
jais kovoti. Todėl įpareigoja savo ištikimiausius valdi- 
nius jį ginti, kovoti už jį, parblokšti piktadarius. Mat, 
rojalistų kalba visi tie, kurie kaip nors ir dėl ko nors 
palaiko reikalą, atstovaujamą to nelaimėlio Sarančio, 
vadinami piktadariais, moabitais?, amalekitais“ taip 
pat ir tie, kurie nepakankamai mylėdami karalių per- 
nelyg myli Orleano hercogą; galiausiai tie, kurie pa- 
likę vieną ir kitą mielai norėtų turėti kokį atminą 
tosios niekingosios 1'789-ųjų metų revoliucijos, pradėju- 
sios, kaip jūs negalite nežinoti, brangusis pone Žera- 
rai, visas Prancūzijos nelaimes. Štai tie piktadariai, 
pone Žerarai, štai. tie karaliaus priešai — hidros?, su 
kuriomis siūlau jums kovoti; tai garbinga užduotis, 
tiesa? j 

— Prisipažįstu, pone, — tarė doruolis Žeraras, at- 
likdamas gestą žmogaus, kuris, nors pasiusk, ničnieko 
nesusigaudo,— prisipažįstu, kad visiškai nesuprantu 
siūlomos man užduoties. 

— Ir vis dėlto, ji labai paprasta, kaip tuojau 
išgirsite. 

— Paklausykime! 

Žeraro dėmesys ir nerimas dar labiau sustiprėjo. 

— Pavyzdžiui, — dėstė toliau Zakalis,— jūs 
vaikštinėjate palei Palė Ruūajalį? ar palei Tiuilri — po 
kaštonmedžiais, jeigu palei Tiuilri, po liepomis — jei-. 
gu palei Palė Ruajalį. Pro šalį praeis du ponai, besi- 
šnekučiuojantys apie Rosinį ar Mocartą: šis pokalbis 
jūsų nedomins, tad leisite jiems praeiti; paskui šiuos 
ateis du kiti, aptarinėdami arklius, tapybą ar šokius; 
praleisite ir šiuos ponus, kadangi arkliai, tapyba ir 
šokiai — ne jūsų mėgstami dalykai; pasirodys dar du 
— jie kalbėsis apie krikščionybę, mahometizmą, bu- 
dizmą ar panteizmą“; filosofinės diskusijos — tik 
pinklės, vienų paspęstos kitų patiklumui, tad leisite 
tuodviem tipams filosofuoti, ir iš visų trijų jūs būsite 
tikrasis filosofas. Bet aš spėju, kad savo ruožtu praeis 
dvejetas subjektų, bepostringaujančių apie respubliką, 
orleanizmą ar bonapartizmą; taip pat spėju, kad jie 
nuskirs terminą karaliaus valdžiai. O! Tuomet, bran- 
gūsis pone Žerarai, kadangi nekenčiate respublikos, 
imperijos, jaunesniosios šakos!“ kadangi jūs visų pir- 
ma esate suinteresuotas išsaugoti jo didenybės viešpa- 
tystę ir šlovę, tai domesingai, atidžiai klausysitės, 
stengdamasis nepraleisti nė žodžio, ir jeigu tik rasite 
kaip įsiterpti į pokalbį, juo geriau! 

— Bet, — prisiversdamas tarė Žeraras — mat jau 
pradėjo suprasti — jeigu aš įsiterpsiu į pokalbį, . tai 
gausiu paprieštarauti pažiūroms, kurių nepalaikau. 

— O, anaiptol, brangusis pone Zerarai. 

— Kaipgi? 

— Visiškai atvirkščiai — paplosite abiem ranko- 
mis, pritarsite tokių pažiūrų reiškėjams, -netgi pasi- 
stengsite patraukti į save jų simpatijas; šitai jums bus 
visai nesunku — užteks tik pasisakyti savo pavardę: 
ponas Žeraras, tasai dorasis žmogus! Koks kipšas 
galėtų jumis nepasitikėti? Ir kai tik užmegsite su jais 
draugystę, ką gi, tada duosite man žinią apie tokią 
sėkmę — bus baisiai malonu su jais susipažinti. Argi 
mūsų bičiulių bičiuliai — ir ne mūsų pačių bičiuliai? 
Dabar mane suprantate? Na, sakykit! 

— Taip — dusliai atsakė Zeraras. 

— A!.. Ką gi, tad, kai išsiaiškinome pirmą rei- 
kalą— turbūt numanote, kad tai tik vienas iš dauge- 
lio jūsų pasivaikštinėjimų tikslų, — palengva nušviesiu 
taip pat kitus, ir Žakalio garbės žodis, noriu, kad ne- 
praėjus nė metams taptumėte vienu iš pačių ištiki- 
miausių, uoliausių, apsukriausių ir todėl vienu iš pačių 
naudingiausių karaliaus tarnų. 

— Taigi — sumurmėjo Zeraras, kurio veidas nu- 
pilko it negyvėlio, — jūs man siūlote, pone, būti pa- 
prastų paprasčiausiai jūsų šnipų? 

— Kadangi jūs pats metėte šį žodį, pone Žerarai, 
aš jo neišsiginsiu. | 

— Šnipu!..— pakartojo Žeraras. 

— Ką, velniai rautų, randate įžeidžiama šioje pro- 
fesijoje? Argi aš, — aš, kuris su jumis kalbu, — nesu 
pats pirmasis iš jo didenybės šnipų? 

— Jūs? — sumurmėjo Žeraras. 

— Na taip, aš! Nejaugi manote, kad aš nelaikau 
savęs tokiu pat doru, pavyzdžiui, kaip pilietis, — neda“ 
rau žeidžiančios užuominos į nieką, brangusis pone 
Zerarai,— kaip pilietis, tarkim, nužudęs savo brolvai- 
kius su „tikslu pasisavinti jų turtą ir paskiau leidžian- 
tis nukirsti galvą nekaltam, kad tik išgelbėtų savąją? 
„ Siuos žodžius Zakalis pasakė su tokia pašaipa, jog 
Žeraras nunarino galvą, sumurmėdamas taip tyliai, 
kad reikėjo tokios aštrios klausos kaip Žakalio jį išgirsti. 

— Padarysiu visa, ko norėsite! 

— Jeigu taip, tai puiku. 

Paskiau, pakėlęs nuo grindų, kur buvo pasidėjęs, 
savo skrybėlę ir atsistodamas pridūrė: 

— Beje, savaime suprantama mums abiems, bran- 
gusis pone Žerarai, kad toksai jūsų atsidavimas lieka 
mudviejų paslaptis. Stai kodėl siūlau jums lankytis 
pas mane tokį ankstyvą rytą; šiuo laiku bemaž galite 
būti garantuotas, kad pas mane nesutiksite nieko iš 
savo pažįstamų. Taigi niekas neturės teisės, — ir tuo 
vienodai suinteresuoti jūs kaip ir mes,— pasveikinti 
jus šituo šnipo vardu, nuo kurio jūsų veidas taip 
pažaliavo. Tad po pusmečio, jeigu liksiu jumis paten- 
kintas, suprantama tada, kai jau būsime atsikratę Sa- 

rančiu, ką gi, paprašysiu jo didenybės suteikti jums 
teisę į raudoną kaspinėlį, nes jūs, didelis vaikas, taip 
baisiai jo trokštate! 

Išsakęs šiuos žodžius, Žakalis pasuko durų link. 
Žeraras palydėjo jį iš paskos. 

— Nesivarginkite, — tarė Žakalis,— iš jūsų kakta 
srūvančio prakaito matau, kad labai sušilote, tad neri- 
zikuokite skersvėju. Ipulčiau neviltin, jeigu savo nau- 
josios pareigybės išvakarėse susirgtumėte plaučių užde- 
gimu ar pleuritu. Taigi likite savo fotelyje ir pailsėkite 
nuo susijaudinimo; tačiau pasirodykite Paryžiuje — 
poryt kaip tik trečiadienis —.pasirodykit Paryžiuje po 
dienos; įsakysiu, kad jūsų neverstų laukti. 

— Bet...— spyrėsi Žeraras. 

— Kas bet? — nustebo Zakalis.— Maniau, visa 
sutarta. 

— Norėjau sugrįžti prie abato Dominyko, pone. 

— Abato Dominyko? Ką gi, parsiras čionai po 
dviejų savaičių, vėliausiai po trijų... Tai dabar! Kas gi 
jums? 

Žakalis gavo prilaikyti Žerarą, kuris mažne nualpo. 

— Tas,— pralemeno Žeraras,— tas, kad jeigu ji- 
sai sugrįš... 

— Juk jums jau sakiau, kad popiežius neleis jam 
atskleisti jūsų paslapties. 

— Bet jeigu jis atskleis ją be leidimo, pone? — 
sudėjęs rankas nuogąstavo Žeraras, 

Policijos pareigūnas nužvelgė Zerarą -su begaline 
panieka. 

— Pone, — tarė jam,— argi nesakėte man, kad 
abatas Dominykas davė priesaiką? 

— Taip, žinoma. 

— Kokią? 

— Prisiekė nepasinaudoti savo turimu dokumen- 
tu, kol aš nenumirsiu, 

— Ką gi, pone Žerarai,— tarė policijos šefas, — 
jeigu abatas Dominykas jums davė tokią priesaiką, tai 
ją tesės, kadangi jis iš tiesų garbingas žmogus, tik- 
tai... 


— Tiktai kas?.. 

— Miegokit ramiai, pone Žerarai, kadangi galite 
miegoti. 

Ištaręs šituos žodžius intonacija, nuo kurios do- 
ruolis Žeraras suvirpėjo, Žakalis įsėdo karieton, su- 
murmėdamas sau: “ 

— Dievaži, tenka pripažinti, kad šis žmogus — 
tai didžiausias niekšas, ir jeigu kada nors būčiau tikėjęs 
žmogiškuoju teisingumu, tai šią minutę gaučiau vel- 
niškai juo nusivilti! | 

Paskiau atsidusęs pridūrė: 

— Vargšas abatas! Jo iš tiesų reikia gailėtis. O jo 
tėvas — tai senas monomanas!, nė kiek manęs nejau- 
dina, teištinka jį nesvarbu kas! 

— Kur ponas važiuos? — pasiteiravo liokajus, 
užtrenkdamas dureles. 

— Į namus! 

— Ponas nepageidauja labiau pro kurią nors 
užkardą ar gatvę? 
| — Tikrai taip! Grįškite pro Vožiraro užkardą ir 
važiuosite Geležių gatve. Nuostabi saulė; reikia pasi- 
tikrinti, ar tasai lazaronis!Ž yra ten su savo naščiais. 
Nežinau kodėl, bet kažkaip man atrodo, kad šis paikšis 
dar pridarys mums nemaža rūpesčių Sarančio bylo- 
je.— Važiuokit! 

Ir arkliai pašėlusiais šuoliais šovė į priekį. 


LIV + MEILĖS METAMORFOZĖS 


Laikinai palikime visą mūsų pasakojimo dalį, su- 
sietą su Žiustenu, Mina, generolų Lebastaru, Dominy- 
ku, ponu Sarančiu, Žakaliu bei Zeraru, ir staiga apsi- 
sukę aplink, įženkime į šio meno mohikano, kurį 
pažįstame Petriuso vardu, studiją. 

Tai — rytojus ar porytojus po Žakalio apsilanky- 
mo pas Žerarą; mat, kiekvienas supras, kad mums 
neįmanoma konkrečiai, dienos tikslumu nurodyti skai- 
tytojui laiką; mes tik sekame įvykių chronologiją, tik 
tiek. Pusė vienuoliktos ryto. Petriusas, Liudovikas ir 

Žanas Roberas sėdi: Petriusas — lengvame krėsle, 
Liudovikas — sunkiame rubensiškame, o Žanas Robe- 
ras — milžiniškame volteriškame foteliuose. Kiekvie- 
nam jų po ranka — daugiau ar mažiau nugertas arba- 
tos puodelis, o iš studijos vidury dar padengto stalo 
galėjai spręsti, kad arbata gerta kaip virškinimui pa- 
dedanti priemonė po sočių pusryčių. 

Nevienodų eilučių rankraštis — taigi eiliuotas, kurį 
sudarė penki atskiri veiksmai — netvarkingai pasklidęs 
ant grindų, bylojo, kad poetas ką tik skaitė ir vieną po 
kito metė penkis šiuos veiksmus ant žemės. Penktasis 
prisijungė prie kitų maždaug prieš dešimtį .minučių. 

Sių penkių veiksmų pavadinimas — Gvelfai ir Gi- 
belinai!. 

Prieš eidamas skaityti juos “Sen Marteno arkos“ 
teatro direktoriui, kurį tikėjosi pritarsiant eiliuotosios 
pjesės pastatymui, Žanas Roberas perskaitė veikalą 
dviem savo bičiuliams. 

Perskaitytoji pjesė susilaukė iš Liudoviko ir Pet- 
riuso didžiulio pasisekimo. Abu buvo menininkai, tad 
be galo susidomėjo šiuo dar jauno, valdančio špagą, o 
ne plunksną, Dantės paveikslu, nuostabiai piešiamu 
didžiųjų meno, meilės ir karo kovų sūkuryje; abu buvo 
įsimylėję, tad klausėsi šio dar vieno įsimylėjėlio kūri- 


nio širdimi: Liudovikas — svajodamas apie savo tik 
besiskleidžiančią meilę, Petriusas — alsuodamas jau 
pražydusiąja. 


Nuskambėjus ausyse švelniam Beatričės vardui, 


visi trys, broliškai spustelėję vienas kitam ranką, 
susėdo ir patylom susimąstė: Žanas Roberas svajojo 
apie Beatričę de Marand, Petriusas — apie Beatričę 
de Lamot Hudan, o Liudovikas — apie Beatričę Roznoelę. 

Beatričė — tai ne moteris, tai žvaigždė. 

Didiems ir stipriems kūriniams būdinga sukelti 
didžių ir stiprių sielų svajas; tačiau, priklausomai nuo 
nusiteikimo, vienus jie paskatina svajoti apie praeitį, 
kitus — apie dabartį, trečius — apie ateitį. 

Pirmas tylą nutraukė Žanas Roberas: 

— Ką gi, — tarė jis, — dėkui jums už gerus žodžius. 
Nežinau, Petriusai, ar su paveikslu tau būna taip, 

kaip man su drama: kai sumanau kokią dramą, tai 
kol mano galvoje ryškėja siužetas, kol rikiuojasi sce- 
nos, mezgasi veiksmai, nors visi bičiuliai man sakytų, 
jog drama prasta, netikėčiau nė vienu jų žodžiu. Kai ji 
jau baigta, kai pašvenčiau tris mėnesius jai sukurti ir 
„mėnesį — parašyti, visi bičiuliai turi man patvirtinti, 
kad ji gera — tik tada galiu patikėti. 

— Taigi — atsakė Petriusas,— man tas pat su 
paveikslais: kol drobė dar švari — tai rafaeliai, ruben- 
sai, van deikai, muriljai, velaskesai“, kai ji padengta 
dažais — tai petriusai, tai yra teplionės, kurias jų 
autorius menkai tevertina. Ką darysi, brangusis! Tuo 
skiriasi-idealas nuo tikrovės. 

— O žinai, — atsiliepė Liudovikas,— kas man ta- 
vo dramoje žavinga — tai Beatričės paveikslas. 

— Iš tikrųjų? — nusišypsojo. Žanas Roberas. 

— Kiek jai duodi metų? Juk tai dar vaikas. 

— Keturiolika, nors istorija teigia, jog -ji mirė 
dešimties. 

— Istorija kvailė,— tarė Liudovikas, — šįkart pa- 
melavo kaip visada: dešimties metų vaikas negalėjo 
palikti tokią švytinčią vagą Dantės širdyje. Sutinku su 
tavimi, Žanai Roberai: Beatričė buvo mažų mažiausia 
keturiolikos metų, tai yra Džuljetos* amžiaus — 
amžiaus, kai myli, kai jau gali būti mylima. 

— Mano mielas Liudovikai,— šyptelėjo Žanas Ro- 
beras,— nori, kad pasakyčiau tau vieną dalyką? 

— Kokį? — paklausė Liudovikas. 

— Matai, tikėjaus, kad tave, žmogų blaivaus pro- 
to, mokslininką, materialistą užvis labiausiai mano dra- 
moje sudomins XIII amžiaus Italijos studija, papročių 
tikroviškumas, florencijietiškos politikos peripetijos. 


Anaiptol! Dantės meilė vaikui — štai kas tave intri- 
guoja; tos meilės raidą ir poveikį mano herojaus gyve- 
nimui — štai ką tu seki; nelaimė, kurią Beatričė 


užtraukė Dantei — štai kas tave domina. Nebeatpažįstu 
tavęs, Liudovikai! Ar tiktai kartais tu neįsimylėjęs? 
Liudovikas nuraudo iki plaukų pašaknų. 
"— Ak, dievaži! — sušuko Petriusas.— Tikrai! La- 
bai panašu. 

Liudovikas nusijuokė: 

— Ką gi,— atšovė,— jeigu taip ir būtų, katras iš 
judviejų galėtų man papriekaištauti? 

— Tik ne aš, — atsakė Petriusas,— anaiptol. 

— Ir ne aš! — pritarė Žanas Roberas. 

— Tik žinai, ką tau pasakysiu, brangusis Liudovi- 
kai, — vėl prašneko Petriusas,— negerai turėti pa- 
slapčių nuo žmonių, kurie nuo tavęs nieko neslepia. 

— E, Dieve mano! — atsiduso Liudovikas,— tą 
paslaptį, jeigu tai apskritai paslaptis, vargiai turėjau 
laiko prisipažinti pačiam sau, tad kaip galit reikalau- 
ti, kad ją jau būčiau prisipažinęs kitiems, tarkim, jums? 

— Tiek jau to! Sitai tave pateisina,— atlyžo Pet- 
riusas. 

„— Be to, pagaliau, gal jis negali pasakyti jos var- 
do,— pastebėjo Žanas Roberas. 

— Mums? — nustebo Petriusas.— Pasakyti jos 
vardą mums — tai tas pat, kas jo nepasakyti. 

— Šiaip ar taip, — tarė Liudovikas,— prisiekiu 
jums, kad aš dar pats gerai nesuvokiu, kaip ją mylių 
— kaip seserį ar kaip mylimąją. 

— Cha! — sušuko Žanas Roberas.— Štai šitaip 
prasideda visos didžiosios aistros! 

— Nagi,— mygo Petriusas,— paprasčiausiai prisi- 
pažink, mano mielas, jog esi beprotiškai įsimylėjęs. 

— Galimas daiktas, — sutiko Liudovikas,— ir ypač 
šiuo momentu tavo tapyba, Petriusai, atvėrė man akis; 
tavo eilės, Žanai Roberai, atkimšo man ausis, ir nenu- 
stebčiau, jei rytoj pastverčiau teptuką, idant nutapyčiau 
josios portretą, ar plunksną — idant sukurčiau jai 
madrigalą. E! Dieve mano. Tai amžinoji meilės istori- 
ja, kuri atrodo kaip pasaka, legenda, romanas, jeigu 
tik nėra skaitoma įsimylėjėlio akimis. Kas yra filosofi- 
ja? Kas yra menas? Kas yra mokslas? Taigi greta 
meilės mokslas, filosofija ir menas tėra grožio, tiesos, 
kažko didaus regimybė, nes grožis, tiesa, kažkas di- 
daus — tai meilė! 

— Tiek to! — numojo Žanas Roberas.— Kai užkim- 
bi, tai lyg taip ir turi būti. 

— O ar galima sužinoti — paklausė Petriusas,— 

koksai saulės spindulys padėjo tau išsiristi iš savo 
lėliukės, gražusis drugeli? 

— Egi taip, aiškų, jūs sužinosite, bičiuliai; bet 
vardas, įvaizdis, netgi pati persona dar giliai tūno 
slapčiausiuose mano širdies užkaboriuose. Kol kas no- 
riu pasilaikyti paslaptį. Ak, Dieve mano! Būkite ramūs, 
ateis laikas, kai manoji paslaptis pasibels į jūsų širdis 
ir pasiprašys priglaudžiama. 

Dvejetas bičiulių nusišypsojo ir ištiesė Liudovikui 
ranką. 

Paskiau Žanas Roberas pasilenkė, surankiojo nuo 
grindų penkis pjesės veiksmus ir susuko į ritinį. 

Siuo mirksniu į kambarį įėjo Petriuso tarnas ir 
pranešė, kad apačioje esąs generolas Erbelis. 

— Tegul mielasis dėdė kuo greičiau pasikelia 
viršun! — sušuko Petriusas, nusiskubindamas prie durų. 

— Ponas grafas, — pasakė tarnas,— įsuko į ar- 
klidę ir man paliepė pono netrukdyti... 

— Petriusai...— pratarė abu jaunikaičiai, pasiim- 
dami skrybėles ir jau rengdamiesi pasišalinti. 

— Betgi ne, betgi ne,— pasipriešino Petriusas,— 
mano dėdė mėgsta j aunimą, o jus abu ypač myli. 

— Galbūt, — sutiko Liudovikas,— ir aš jam, aiškų, 
dėkingas; bet jau pusė dvyliktos, o Žanas Roberas skai- 
to savo pjesę “Sen Marteno arkoje“ vidudienį. . 

— Sutinku, Žanas Roberas,— tarė Petriusas,— bet- 
gi tau nėra jokio reikalo dabar išeiti. 

„— Begalę sykių prašau man atleisti, brangusis 
bičiuli; tavo studija žavi, erdvi, pakankamai vėdinama 
žmogui, kuris jau įsimylėjęs šešis mėnesius ar visus 
metus, tačiau tam, kuris įsimylėjęs tik tris dienas, 
netinkama buvoti. Taigi sudie, mano mielas! Trauksiu 
pasivaikštinėti miškan, kol ten nėra vilko. 

— Ką gi, eime Kupidone?,— tarė Žanas Roberas, 
paimdamas Liudoviką už parankės. 


— Tad sudie, brangieji! — atsisveikino Petriusas 
su liūdesio gaidele. 
— Kas tau yra? — paklausė Žanas Roberas — 


mat, ne toksai susirūpinęs kaip Liudovikas, Jis pa- 
stebėjo šį liūdesį. 

— Man?.. Nieko. 

— Nesigink! 

— Bent nieko konkretaus. 

— Na, vis tiek pasakyk. 

— Ką tau pasakyti? Kai pranešė apie mano dėdę, 
pamaniau, kad nutiko kažkas grėsminga. Mielasis dėdė 
taip retai užsuka pasimatyti su manimi, jog visad su- 
nerimstu, kai praneša jį atvykus. 

— Velnias! — tarė Liudovikas.— Jeigu taip, tai 
aš liekuų. Pabūsiu tau perkūnsargiu. 

— Ne... mano tikrasis perkūnsargis, brangusis 
bičiuli, — tai nuoširdus dėdės jausmas man. Tad manoji 
baimė absurdiška, negera nuojauta visai be pagrindo. 

— Ką gi, tad iki šio vakaro ar vėliausia — iki 
rytojaus, — tarė Liudovikas. 

0 aš tikriausiai išsiskiriu dar trumpesniam 
laikui: sugrįšiu pasakyti, kaip sekėsi skaityti pjesę. 

Abu jaunikaičiai atsisveikino su Petriusu. Prie pa- 
radinių durų Žanas Roberas įsėdo į savo kabrioletą, 
pasisiūlydamas pavežėti Liudoviką, kur šiam tiks, bet 
jaunasis daktaras atsisakė, paaiškindamas, jog jam 
reikia pasivaikščioti pėsčiomis. 

Ir iš tikrųjų, kai Žanas Roberas pasuko Observa- 
torijos aikšte, Liudovikas patraukė bulvarais iki Pra- 
garo užkardos ir užsisvajojęs įžengė į Verjero mišką, 
kur paliksime jį vieną, kadangi šiuo metu jis, regis, 
ypač ieško vienatvės, o be to, mūsų laukia Petriusas ir 
jo dėdė. 

Generolas Erbelis retokai atsilankydavo pas savo 
sūnėną; bet, reikia jam šitai pripažinti, visuomet at- 
vykdavo užantyje nešinas vienokiu ar kitokiu, bet 
dažniausiai pašaipiu, mažučiu pamokslėliu. 

Nebuvo pasirodęs keturis ar penkis mėnesius, tai 
yra maždaug nuo tada, kai Petriuso gyvenime įvyko 
didžiulė permaina, tad įeidamas gavo žengti iš ne- 
tikėtumo į nuostabą ir iš nuostabos — į apstulbimą. 

Kai lankėsi paskutinį kartą, namas tebeatrodė toks 
pats, kokį jį matė pirmą sykį — tai yra valyvas name- 
liokas su grįstu kiemu, dabinamu mėšlyno salelės,— 
smagybei šešių ar septynių vištų ir gaidžio, kuris nuo 

savo aukštumos kuo skardžiausia kakariekone pasvei- 
kino generolą, — ir triušidės — jos įnamiai misdavo 
salotom ir kopūstais, atlikusiais nuo butų nuomininkų, 
kurie mielai perleisdavo šį perteklių gyvulėliams, 
švenčių dienomis sudarydavusiais namsargės stalo 
skanėsius. 

Siame Paryžiaus kvartale nameliokas, iš visų pu- 
sių supamas medžių, labiau panėšėjo į vieną iš mūsų 
kaimiečių gyvenamų šiaudastogių trobų nei į miestie- 
tišką būstą; tačiau paprastas ir valyvas, nuošalus ir 
netgi bemaž kaip apleistas, generolo akimis jis buvo 
saugiausias prieglobstis, tykiausias kamputis, kokio 
galėjo linkėti darbuoliui. 

Taigi pirmas dalykas, kuris krito grafui Erbeliui į 
akis ir jį užklupo netikėtai — tai, kad prieš save išvy- 
do,— kai pabeldus plaktuku atsidarė neseniai per- 
dažytos durys,— tarną su tokia pačia livrėja kaip jo 
paties namykščių, tai yra Kurtnė giminės spalvų. 

„— Ko ponas pageidauja? — šis paklausė. 

— Kaip, ko aš pageidauju, nenaudėli? — atrėmė 
grafas, nužvelgdamas liokajų nuo galvos iki kojų.— 
Betgi pageidauju pamatyti savo sūnėną, kadangi dėl 
to atvykstu. | Ė 

— Ak! Vadinasi, ponas — generolas grafas Erbe- 
lis? — nusilenkė tarnas. 

— Savaime suprantama, kad aš — generolas gra- 
fas Erbelis,— pajuokiamu tonu pakartojo generolas, — 
kadangi sakau tau, jog atvykstu pasimatyti su savo 
sūnėnų, o mano sūnėnas, kiek žinau, be manęs kito 
dėdės neturi. | 

— Einu pranešti ponui, — pasakė tarnas. 

— Jis vienas? — paklausė generolas, išsitraukda- 
mas monoklį apžiūrėti kiemui, išbarstytam upės smėliu, 
o ne grįstam, kaip kitados, smiltainiu. 

— Ne, pone grafe, jis ne vienas. 

— Pas jį moteris? — vėl paklausė generolas. 

— Du jo bičiuliai: ponai Žanas Roberas ir Liudo- 
vikas. | 

— Gerai, gerai, gerai. Perspėkit jį, kad aš čia, tuoj 
pasikelsiu viršun; tik noriu truputėlį apžiūrėti namus. 

Čia man atrodo žavu. 

Kaip matėme, -tarnas užlipo pas Petriusą. 

Likęs vienas, generolas galėjo apžiūrinėti pro mo- 
noklį ir tyrinėti kiek tinkamas įvairius pakeitimus ir 
pagražinimus, ištikusius jo sūnėno — ar, tikriau, gy- 
venamus jo sūnėno — namą ir kiemą. 

—- Oho! — tarė jis.— Kaip regis, Petriuso namval- 
"dys atnaujina savo lūšną; klombukė su retomis gėlėmis, 
kur anksčiau kėpsojo mėšlynas; voljeras su žaliosiomis 
papūgėlėmis, baltaisiais povais ir juodosiomis gulbėmis, 
kur-anksčiau riogsojo paprasčiausia pašiūrė... Ak! Die- 
važi, štai pakinktai, kurie man atrodo gerai prižiūrimi. 

Kaip tikras tokių dalykų mėgėjas jis prisiartino 
prie karties, ant kurios buvo sukabinėti jo dėmesį pa- 
trauke daiktai. 

— Ak, ak! — nustebo jis.— Kurtnė giminės her- 
bai! Taigi šie pakinktai priklauso mano sūnėnui.— Akgi 
taip! Nejau jis iš tikrųjų turėtų dėdę, apie kurį aš 
nežinau ir iš kurio susilaukė palikimo? 

Sitaip 17 panašiai sau kalbėdamas, generolas at- 
rodė veikiau užkluptas netikėtumo nei nuobodžiaujan- 
tis, veikiau .nustebintas nei susirūpinęs; bet kai apsi- 
lankė ratinėje ir įdėmiai apžiūrėjo Bendė darbo dvi- 
vietę karietą, kai apvaikščiojo arklidę ir perbraukė 
ranka per dviejų žirgų nugaras, —. tikriausiai jie buvo 
pirkti pas Dreiką,— generolas susimąstė, ir jo veidą 
apniaukė kažkoks liūdesys. | 

— Gražūs gyvuliai! — sumurmėjo jis, vis glosty- 
damas žirgus.— Stai kinkinys, vertas šešių tūkstančių 
frankų — liardas“ liardan... Ak taip! Betgi ar galimas 
daiktas, kad šie žirgai priklauso vargšui nusususiam 
dailininkui, pelnančiam vos dešimt tūkstančių frankų 
per metus? 

Ir tardamasis apsirikęs, kai tyrinėjo pakinktų her- 
bus, generolas priėjo pasitikrinti ekipažo herbų. Po 
šimts, iš tikrųjų Kurtnė herbai — su karūna ar tik- 
riau baronišku lankeliu viršuje. 

— Tikrai taip! Tikrai taip! — vėl sumurmėjo jis.— 
Aš — grafas, jo tėvas korsaras — vikontas, jis — 
baronas. Dar labai gerai, kad pasitenkino lankeliu ir 

"neuždėjo uždaros karūnos?!.. Šiaip ar taip, — pridūrė 
jis, — jeigu ir būtų ją uždėjęs, turi tam teisę, juk mūsų 
protėviai buvo valdovai. 

| Galop, metęs paskutinį žvilgsnį į žirgus, į pakink- 
tus, į voljerą, į gėles, į smėlį, gurgždantį po kojomis it 
perliukai, jis ėmė keltis laiptais pas sūnėną. Bet pasie- 
kęs antrą aukštą sustojo ir nubraukė ašarą: 

— Vargšeli Pjerai — sukuždėjo— nejaugi tavo 
sūnus būtų tapęs nedorėliu? | 

Pjeras — tai grafo Erbelio brolis, tasai, kurį jis 
per savo pašaipius išpuolius apdovanodavo jakobino, 
pirato, jūrų plėšiko epitetais. 

Baigdamas šiuos žodžius ir slapčia nubraukdamas 
juos palydėjusią ašarą, grafas Erbelis išgirdo skubiai 
iš trečio į antrą aukštą atitrepsinčius žingsnius ir ga- 
lop kuo džiugiausią savo sūnėno balsą; 

— Labas, dėde! Labas, brangusis dėde! Kodėl ne- 
lipate aukštyn? — šaukė jis. 

— Labas, pone mano sūnėne,— sausai atsakė gra- 
fas Erbelis. 

— Oho! Koksai tonas, dėde! — nustebo jaunikaitis. 

— Ką darysi! Kalbu kaip jaučiu, — atkirto genero- 
las, nusitverdamas turėklo ir vėl pradėdamas kopti 
"laiptais. 

Paskiau, nepridūręs nė žodžio, jis įėjo vidun, aki- 
mis susirado patogiausią fotelį ir įkrito į jį su nieko 
gera nelemiančiu uf. 

— Na, na,— sukuždėjo Petriusas.— Aš neapsiri- 
kau.— Paskiau, prisiartinęs prie generolo, garsiai tarė: — 
Brangusis dėde, leiskit pastebėti, kad šįryt atrodote 
ne geriausios nuotaikos. 

— Ne, žinoma,— atsakė generolas,— nesu geros 
nuotaikos ir turiu tam teisę. 

— Aš anaiptol nesistengiu ginčyti jums tos teisės, 
brangusis dėde; pakankamai pažįstu jūsų švelnų cha- 
rakterį ir neabejoju, jog ir man pasakysite, kad jūsų 
prasta nuotaika ne be priežasties. | 

— Teisybė, pone mano sūnėne. 

— Nejau iš pat ryto būtumėt susilaukęs nemalo- 

— Ne, bet susilaukiau laiško, kuris mane įskaudi- 
no, Petriusai. į 

— Taip ir maniau; kertu lažybų, kad tas laiškas 
nuo markizės de La Turnel. 

— Sis lengvas tonas netinkamas, Petriusai, ir leisk 
man priminti tau, jog dabar stokoji pagarbos dviem 
senukams. 

Petriusas, kuris buvo prisėdęs ant sulankstomo- 
sios kėdės, pašoko ant kojų it spyruoklės pamėtėtas. 

-— Atleiskite, dėde, — tarė.— Jūs mane bauginate! 
Niekad negirdėjau jūsų taip griežtai kalbant. 

— Nes niekad, Petriusai, dar man neteko išsakyti 
tokių rimtų priekaištų, kokius turiu jums šiandien. 

— Patikėkit, dėde, aš pasirengęs juos išklausyti 
su deramu nuolankumu ir ypač su gailesčiu, kad jų 
nusipelniau; mat, jeigu rengiatės juos išsakyti, vadi- 
nasi, jų nusipelniau. 

— Pats galėsite spręsti; tad kai kalbėsiu, klausy- 
kitės manęs rimtai. 

— Aš jūsų klausaus. 

Generolas pamojo sūnėnui atsisėsti; bet šis kitu 
gestu paprašė, kad leistų jam likti stačiam. 

Tad laukė kaltinimo stovinčio prieš teisėją krimi- 
nalinio nusikaltėlio poza. 


LV + PETRIUSAS PAMATO, JOG BLOGA 
NUOJAUTA JO NEAPGAVO 


Grafas Erbelis kuo patogiau įsitaisė fotelyje — 
mat senasis sibaritas! mėgo moralizuoti patogiai. 

Petriusas žvelgė į jį su šiokiu tokiu nerimu. 

Grafas išsitraukė iš kišenės tabokinę, su pasimėga- 
vimu pauostė žiupsnį ispaniško tabako, sprigtais pašali- 
no nuo liemenės kvapnius trupinėlius ir visiškai pa- 
keisdamas toną bei manieras tarė: 

— Ką gi, brangusis sūnėne, vadinasi, paklausėme 
savo gerojo dėdės patarimų? 

Į -Petriuso, jau nutaisiusio atitinkamą situacijai 

veidą, lūpas sugrįžo šypsena: 

— Kokių patarimų, brangusis dėde? — paklausė. 

— Ėl! Betgi... dėl ponios de Marand. 

— Dėl ponios de Marand? 

— Taip. | 

— BASE dėde, kad nesuprantu, ką norite pa- 
sakyti. 

— Iš. aičianass Puiku, Jaunikaiti! Tai dorybė, ku- 
ria mes savo laikais nepasižymėjome, tačiau jos nenie- 
kinu, kai matau kituose. 

— Dėde, prisiekiu jums... | 

— Mūsų laikais,— pamokslavo toliau generolas, — 
kai jaunikaičiui iš didžiūnų su garsia pavarde išpulda- 
vo nelaimė šeimoje būti jaunesniuoju sūnumi, tai yra 
neturėti nė su, tuomet, dievaži, jis, jeigu tik būdavo 
dailus vaikinas, gražiai sudėtas, elegantiškas, visa tai 
paversdavo savo privalumais. Kai gamta dosni, o laimė 
šykšti, būtina išnaudoti gamtos dovanas. 

— Brangusis dėde! Prisipažįstu, kad vis mažiau 
jus suprantu. 

— Na, na! Nejau nori mane įtikinti, jog nematei 

“Miestelėnų mokyklos““? 

— Taip, dėde, mačiau tą špektaklį. 

— Ir tu neplojai markizui de Monkadai? 

— Plojau jo vaidybai — Armanas? puikiai vaidina 
tą rolę, bet neplojau elgesiui. 

— Ak, tiesa, jūs drovuolis, pone mano sūnėne? 

— Visai ne, brangusis dėde; bet vienas dalykas 
drovėtis, kitas — sutikti vyrui priimti pinigus iš mo- 
ters... 

— Cha! Mano mielas, kai pats esi vargšas, o mote- 
ris turtinga kaip ponia de Marand arba grafienė Rap... 

— Dėde!..— sušuko Petriusas, pasiduodamas į 
priekį. | 

— Ramiau, sūnėne! Ramiau! Dabar nebe tokia 
mada! Nekalbėsiu daugiau apie tai, mados keičiasi. 
Bet ką darysi! Prieš keturis mėnesius palieku tave 
savo paties eskizų dabinamoje studijoje su kambarėliu 
prie jos — visa tai prižiūrima namsargės, pretenžingai 
"apdovanotos atsilankančios namų darbininkės vardų; 

šluostausi prie tavo durų kojas į apsitrynusį šiaudinį 
demblį ir matau tave ramų ramiausiai pėsčiuojant iki 
Lotynų kvartalo papietauti už dvidešimt su pas Fliko- 
to; tariu sau: “Mano sūnėnas — vargšas nususęs dai- 
lininkas, uždirbantis teptuku keturis ar penkis 
tūkstančius frankų, nenorintis darytis skolų, nenorin- 
tis būti našta savo vargšui tėvui; mano sūnėnas — 
doras vaikinas, bet paikšis. Todėl turiu duoti jam gerą 
patarimą". Taigi duodu jam patarimą, kokį ponas de 
Lozunas* kadaise davė savo sūnėnui; pasakau jam: 
“Vaikine, esi dailus, elegantiškas; antai princesė; nesi- 
vadina ji hercogienė de Beri, nėra regento duktė, tačiau 
skendi milijonuose..." 

— Dėdė! 

— Ir štai sugrįžtų, aptinku kiemą paverstą sodu; 
sodo vidury — retų augalų klomba... O! Voljerą su 
Indijos, Kinijos, Kalifornijos paukščiais... O! O! Ar- 
klidę su šešių tūkstančių frankų vertės žirgais ir pa- 
kinktus su Kurtnė herbais... O! O! O! Ir aš laimingas 
kopiu viršun, tardamas sau: “Ką gi, mano sūnėnas 
išmintingas, o tai kartais geriau nei būti talentingam". 
Paskutiniame aukšte išvystu kilimą, nelyginant Gro? 
ar Horaso Vernė studiją ir tariu sau: “Nagi, nagi, visa 
einasi gerai“. 

— Man baisiai nemalonu jums pasakyti, dėde, kad 
visiškai apsirinkate. 

— Taigi visa einasi prastai? 

— Betgi ne, dėde; tiktai meldžiu jus patikėti; kad 
esu pernelyg išdidus, jog už šią prabangą, dėl kurios 
teikėtės mane sveikinti, turėčiau būti dėkingas kam 
nors kitam nei savo paties ištekliams. 

— Ak, velniai rautų! Suprantu, pas tave užsisakė 
paveikslą, už kurį iš anksto sumokėjo? 

— Ne, dėde. 

— Tau pavedė išgražinti Šventosios Mazdaisnos? 
rotondą? | 

— Ne, dėde. 

— Tave paskyrė nuolatiniu jo didenybės Rusijos 
imperatoriaus dailininkų su dešimties tūkstančių rub- 
lių alga? 

— Ne, dėde. 

-— Tuomet prisidarei skolų? 

Petriusas nuraudo. 

— Davei rankpinigių balniui, račiui, baldžiui; ir 
kadangi davei rankpinigių barono Erbelio de Kurtnė 
vardu, kadangi tave pažįsta kaip mano sūnėną, tau 
suteikė kreditą. 

Petriusas nunarino galvą. 

— Tiktai, — kalbėjo toliau grafas,— tu, be abejo, 
supranti: kai visi šie Žmonės prisistatys pas mane su 
vekseliais, aš pasakysiu: “Baronas Erbelis? Tokio ne- 
pažįstu!" 

— Dėde, nesijaudinkite,— tarė Retriusas,— pas 
jus neprisistatys niekad. 

— Tad pas ką prisistatys? 

— Pas mane. 

— Taip, ir kai jie prisistatys, būsi mokus? 

— Pasistengsiu. 

— Pasistengsi — kai pusę dienos praleidi miške, 
idant susitiktum ponią grafienę Rap, kai visus vaka- 
rus prasėdi Operoje ar Bufonadų teatre, idant iš tolo 
pasveikintum grafienę Rap, kai visas naktis stumi po- 
kyliuose, idant gautum paspausti ranką poniai grafie- 
nei Rap? 

— Dėde! 

— Ak taip! Teisybės sunku klausytis, ką? Vis dėlto 
tu ją išklausysi. 

— Dėde,— išdidžiai atrėmė Petriusas,— kadangi 
nieko iš jūsų neprašau... | 

— Po šimts! Todėl man ir neramu, kad nieko 
neprašai. Kadangi nieko neprašai nei iš savo meilužės, 
nei iš manęs, o išleidi trisdešimt ar keturiasdešimt 
tūkstančių frankų per metus, vadinasi, prašai iš savo 
tėvo pirato. 

.— Taip, ir netgi turiu pranešti, brangusis dėde, 
kad mano tėvas piratas ne tik man nieko neatsako, ko 
prašau, bet ir neskaito moralų. 

— Nori pasakyti, kad statai jį man pavyzdžiu? 
Gerai, pasistengsiu ne daugiau nei jis glostyti tave 
prieš plauką; tik turiu dabar tau pasakyti, kodėl įei- 

damas buvau blogos nuotaikos ir kodėl iš pradžių 
kalbėjau su tavimi kiek šiurkštokai. 
| — Neprivalot man aiškintis. 

— Teisingai; matai, tu teisus, kadangi nieko iš 
manęs neprašai... 

— "Tik visada jūsų draugystės, dėde. | 

— Ką gi, kadangi tu išsaugojai man savąją, turiu 
tau pasakyti mano blogos nuotaikos priežastį. 

— Aš klausaus, dėde. 

— Ar tu jį pažįsti?.. Galų gale ne tiek svarbu, ar 
tu jį pažįsti... Papasakosiu tau vieną istoriją; jos he- 
rojų pavadinsime ***. Klausykis, ir suprasi mano blo- 
gos nuotaikos priežastį: 

Maždaug prieš trisdešimt metų į Paryžių atvyko 
doras Liono darbininkas — pėsčiomis, be su kišenėje, 
basakojis, bemarškinis. Kęsdamas nepriteklius ir ro- 
dydamas nepaprastą ištvermę, jis per penkerius me- 
tus prasimušė iki verpyklos vyresniojo vietos su trijų 
tūkstančių frankų alga. Jis jau turtingas, tiesa? Tasai, 
"kuris atvyko į Paryžių basas, o dabar turi tris 
tūkstančius frankų pajamų — turtuolis; taigi jis tapo 
turtingu, nes darbas jį apsaugojo nuo aistrų, reikmių 
ar įgeidžių, kylančių iš charakterio ar vaizduotės. 
"Tačiau, išgyvenus Paryžiuje dvejus metus, žmona pa- 
gimdė jam sūnų, o paskui numirė. 

“Ką aš iš sūnaus padarysiu?" — užklausė savęs 
tėvas, kai šiam sukako penkiolika metų. 

Savaime suprantama, kad jam nė mirksnį nešovė 
į galvą padaryti iš sūnaus tą, kuo buvo jis pats, atseit 
darbininką. Beje, jūs žinote, kad viršūnės mane kalti- 
na esant jakobinu, ir turiu pasakyti, kad tokia su- 
prantama ambicija, tėvo ambicija, pasireiškianti noru 
pakylėti sūnų aukščiau savęs — tai 1789-ųjų metų 
revoliucijos esmė, ir jeigu tai apsiribotų vien tuo, per 
daug jos nesmerkčiau... Taigi šis tėvas sau pasakė: 

“Visą gyvenimą liejau kruviną prakaitą, kentėjau 
skurdą; mano sūnus neturi kentėti kaip aš. Iš trijų 
tūkstančių frankų savo algos arba pajamų pusę pa- 
skirsiu sūnaus mokslui; paskiau, kai baigs mokslus, 
tebus, kuo panorės — advokatu, gydytoju, aktorium; 

nesvarbu kuo — tiktai kad kuo nors būtų“. 

Taigi jis įtaisė šūnų į vieną geriausių Paryžiaus 
pensionų. Tėvas gyveno iš tūkstančio-penkių šimtų 
jam likusių frankų... ne iš tūkstančio penkių šimtų — 
iš tūkstančio! Mat, juk turi sutikti, kad išlaikymas ir 
kišenpinigiai atsiėjo mažų mažiausia penkis šimtus 
frankų... "Tu manęs klausaisi, Petriusai? 

— Su didžiausiu dėmesiu, brangusis dėde, tik ne- 
nutuokiu, kurlink jūs lenkiate. 

— Tuojau sužinosi, tik dėmesingai sek mano pa- 
sakojimą. 

Grafas išsitraukė iš kišenės tabokinę, ir Petriusas 
pasirengė nepraleisti nė vieno dėdės žodžio, kaip ne- 
praleido iki šiol. 


LVI + KUR ĮRODOMA, KAD TARP 
PREKIAUJANČIŲJŲ GAIDOMIS IR 
PREKIAUJANČIŲJŲ PAVEIKSLAIS ESAMA 
DAUGIAU PANASUMO NEI MANOMA 


Grafas Erbelis godžiai pauostė įprastą žiupsnį ta- 
bako, nusivalė nuo rauktinio paskutinius čiaudulingųjų 
miltelių likučius ir tęsė: 

— Taigi įtaisė vaiką į vieną geriausių Paryžiaus 
koležų ir, be ten gaunamo lavinimo, jam dar nusamdė 
vokiečių, anglų kalbų ir muzikos mokytojus; tad me- 
tinės išlaidos, užuot siekusios du tūkstančius frankų, 
išaugo iki dviejų tūkstančių penkių šimtų. Tėvas gyve- 
no iš penkių šimtų frankų; kas jam rūpėjo kūniškoji 
mityba — jei tik sūnus gaus sočiai dvasinio peno? 

Jaunuolis pusiau su bėda stūmėsi per klases; bu- 
vo netgi neprastas mokinys, ir kaip visų savo aukų 
atlygį tėvas tetroško susilaukti garbstymų už sūnaus 
darbštumą, gerą elgesį ir pažangą moksle. 

Aštuoniolikos metų jis baigė koležą, mokėdamas 
po truputėlį graikų, lotynų, vokiečių ir anglų kalbų.— 
Atkreipk dėmesį, kad už tūkstantį penkis šimtus 
frankų, kuriuos jo mokslas kainuodavo tėvui, jis mokėjo 

tik po truputėlį, o truputėlis — toli gražu ne pakanka- 
'mai.— Užtat, reikia pasakyti, jis padarė didelę pažangą 
grodamas pianinu; taigi, kai tėvas paklausė, kuo norėtų 
tapti, jis atsakė drąsiai ir nė kiek nedvejodamas: “Mu- 
ziku!" * 

Tėvas per daug nenutuokė, kas yra muzikas; šiais 
žodžiais nusakomas atlikėjas jam regėjosi nuolat kon- 
certuojantis po atviru dangumi ryla, arfa ar smuiku. 
Bet nesvarbu: sūnus nori tapti muziku ir visiškai turi 
teisę rinktis profesiją. Kai jaunuolio paklausė, pas ką 
jis norėtų tęsti savo muzikines studijas, šis nurodė 
pirmąjį to meto pianistą. 

Labai sunkiai maestras sutiko duoti tris pamokas 
per savaitę po dešimtį frankų; iš viso dvylika pamokų, 
tai yra šimtas dvidešimt frankų per mėnesį. 

“Nuo tūkstančio keturių šimtų keturiasdešimt iki 
dviejų tūkstančių penkių šimtų frankų metams skir- 
tumas ne toks didelis, kad: nors kiek būtų galima su- 
mažinti išlaidas nelaimingojo vaiko išlaikymui; o jeigu 
ir taip, tai ką jis galėjo nuveikti su tūkstančiu šimtu 
šešiasdešimt frankų! 

Laimė, apie tą patį laiką tėvas sulaukė algos pa- 
didinimo šešiais šimtais frankų. Baisiai apsidžiaugė 
— tokiu būdu susidarė tūkstantis septyni šimtai šešias- 
dešimt frankų, atliekamų nuo sūnaus išlaikymo. Jis, 
iki šiol vertęsis penkiais šimtais frankų, po šimts, dar 
visai neblogai pagyventų. 

Tačiau reikėjo pianino. Mokytis buvo galima tik 
Eraro! pianinu. Maestras tarė kelis žodžius įžymiajam 
fabrikantui; pianino kaina nuo keturių tūkstančių 
frankų nuleista iki dviejų tūkstančių šešių šimtų, ir 
mokiniui suteikta dveji metai išsimokėti už instru- 
mentą. Sutarta, kad mokinys nuo tūkstančio septynių 
šimtų šešiasdešimties kas mėnesį paims po šimtą 
frankų. 

Per dvejus metus mokinys pasiekė tam tikro 
pajėgumo, tačiau ne kaimynų akyse — mat šiems, 
kaip paprastai neteisingiems regimai ir girdimai pažan- 
gai, atrodė, kad jaunasis atlikėjas silpnokas, jeigu ne- 
sugeba greičiau įveikti sunkių pasažų, kuriais juos 

vaišino nuo ryto iki vakaro. Pianisto kaimynai visados 
neteisingi; bet jaunuolis nė kiek neėmė į galvą šios 
neteisybės. Su įkarščiu grojo Belinio? etiudus, Mocarto 
variacijas Girių Robinui“, Vėberio Freischiit24, Rosinio 
„Semiramidėę“. 

Dar daugiau: per tai, kad sugebėjo groti, jam ding- 
telėjo mintis, kad galėtų muziką ir kurti. Nuo čia'iki 
tos minties įgyvendinimo tebuvo vienas žingsnis, ir šį 
žingsnį jis nužengė gana sėkmingai. 

Bet, kaip žinoma, prekiaujantys gaidomis, taip pat 
ir  knygininkai, debiutuojančių romanistų ar kompo- 
zitorių ambicijoms visi turi vieną ir tokį patį atsa- 
kymą — įvairuojantį savo forma, tačiau nekintamą 
savo turiniu: “Tapkite žinomas, ir aš jūs spausdinsiu". 
Kai pagalvoji, tai gan užburtas ratas, nes negali tapti 
- žinomas, jeigu tavęs nespausdina. Siaip ar taip, nežinau 
kaip tai padaroma, bet galų gale tie, kurie išties turi 
gyslelę, visados tampa žinomi. Taip, vis dėlto nutuo- 
kiu, kaip šitai padaroma: kaip šitai padarė mūsų jau- 
nuolis. 

Jis viskam taupė, netgi maistui, ir galiausiai su- 
kaupė du šimtus frankų, už kuriuos atspausdino -va- 
riacijas tema Di tanti palpiti“. 

Artinosi jo tėvo vardadienis; variacijos buvo at- 
spausdintos kaip tik tai šventei. 

Tėvui buvo malonu išvysti sūnaus pavardę, pa- 
rašytą riebiu šriftu viršum juodų taškučių, kuriems 
jautė juo didesnę pagarbą, nes ničnieko nesuprato; bet 
po pietų sūnus iškilmingai atrėmė pjesę ant instru- 
mento, ir “Eraro" padedamas susilaukė didžiulio pasi- 
sekimo šeimoje. | | 

Atsitiktinumas,— tais laikais sakydavo Apvaiz- 
da,— lėmė, kad dalykėlis išėjo neblogas ir susilaukė 
tam tikro pasisekimo visuomenėje. Mūsų jaunuolis jį 
prikimšo tik tokių sunkenybių, kokias patsai sugebėjo 
įveikti ir prikaišiojo gausybę aštuntinių, taip pat dvi- 
gubų bei trigubų, kurios neprityrusioms akims kėlė 
gan grandiozišką įspūdį, tad jaunus ne pirmojo pajėgu- 
mo mokinius kūrinėlis patraukė, ir jį greitai išpirko. 

Deja, apie pasisekimą galėjo spręsti tik leidėjas, 

ir kadangi puikybė yra mirtina nuodėmė, o jis ne- 
norėjo užgauti tokios tyros sielos kaip užsakovo, pa- 
tikėjusio jam savo interesus, tiktai spausdindamas 
trečiąjį leidimą šiam pasakė, jog sandėlyje yra likę dar - 
tūkstantis egzempliorių pirmojo. Vis dėlto jisai sutiko 
atspausdinti antrą jo etiudą savo lėšomis bei rizika, o 
trečią — su pelno dalybomis. Savaime suprantama, 
dalybų niekad neįvyko. Bet apskritai, poveikis pasiek- 
tas, ir jaunuolio pavardę pradėta linksniuoti salonuose. 

Jam pasiūlyta teikti pamokas. Jaunuolis nulėkė 
pasitarti su leidėju. Mat manė, jog užsiprašyti honora- 
ro po tris frankus už pamoką — pernelyg pretenzinga; 
bet leidėjas jam išaiškino, kad kas moka tris frankus, 
gali mokėti ir dešimt; kad viskas priklauso nuo to, 
kaip pradėsi, ir kad jis perdėm žuvęs žmogus, jeigu 
vertina save mažiau nei dešimčia frankų už valandą. 

— Betgi, dėde, — tarė Petriusas, kuris klausėsi 
labai dėmesingai ir buvo paveiktas kai kurių suta- 
pimų,— ar žinote, kad šita istorija daug kuo labai 
panaši į manąją? 

— Tau taip atrodo? —-. suktai nusišypsojo gra- 
fas.— Palūkėk, tuoj geriau galėsi spręsti. 

Tr jis vėl ėmė pasakoti: 

— Mūsų jaunuolis, mėgindamas jėgas kompozici- 
joje, kartu įgijo tam tikro pajėgumo kaip atlikėjas. 
Sykį leidėjas pasiūlė jam surengti koncertą. Jaunuolis 
pažvelgė į drąsųjį gaidų prekeivį kone su išgąsčiu. Vis 
dėlto surengti koncertą buvo jo karštų karščiausias 
noras. Bet buvo girdėjęs, kad koncertinės išlaidos sie- 
kia mažiausiai tūkstantį frankų. Kaip ryžtis tokiai spe- 
kuliacijai? Jeigu koncertas nenusiseks — bus žlugęs; 
dargi ne tik jis, bet ir jo tėvas!.. Tais laikais mūsų 
jaunikaitis dar bijojo sužlugdyti savo tėvą. 

Petriusas pažvelgė į generolą. 

— Paikšis, tiesa? — atsiliepė šis. 

Petriusas nuleido akis. 

— Cha! Tu mane pertraukei, ir nebeprisimenu, 
ties kuria vieta sustojome,— kalbėjo toliau generolas. 

— "Ties koncertu, dėde: jaunasis muzikantas 
būgštavo, jog neišgalės padengti išlaidų. 

— Teisingai... Gaidų leidėjas didžiadvasiškai pasi- 
siūlė visa imtis ant savęs, vis taip pat savo lėšomis 
bei rizika. Jaunuolio muzika, padėjusi šiam patekti į 
įžymiausius Paryžiaus salonus, teikė vilties parduoti 
tam tikrą skaičių bilietų. Parduota jų tūkstantis po 
penkis frankus. Penkiolika jis dosniai atidavė savo 
globėjui — jo šeimai bei bičiuliams. 

Nereikia nė sakyti, kad gerasis tėtušis buvo paso- 
dintas į pirmą eilę. Be abejo, kaip tik tai įkvėpė mūsų 
debiutantą, nes jis darė stebuklus. Susilaukė milžiniško 
pasisekimo; antrepreneris turėjo tūkstantį du šimtus 
„penkiasdešimt frankų išlaidų ir šešis tūkstančius 
frankų įplaukų. 

“Man regis, — nedrąsiai pastebėjo jaunikaitis savo 
gaidų prekeiviui — kad koncerte turėjome kelėtą as- 
menybių".— “Pelnas neblogas!" — atsakė leidėjas. 

— Puiku! — nusijuokė Petriusas.— Atrodo, kad 
muzikoje tas pat, kas tapyboje. Pamenate mano pasi- 
sekimą 1824-ųjų metų Salone, dėde? 

— Po šimts! 

— Ką gi, vienas toks bjaurus prekijas nupirko 
mano paveikslą už tūkstantį du šimtus, o pardavė už 
šešis tūkstančius frankų. 

— Bet vis dėlto įsidėjai kišenėn tūkstantį du šim- 
tus frankų, — pastebėjo generolas. 

— Deja,— atsiduso Petriusas,— keliais luidorais 
mažiau — gavau juos išleisti drobei, pozuotojams ir 
rėmams. | 

— Ką gi, — tarė grafas su vis suktesne mina, — 
dar vienas panašumas, brangusis Petriusai, tarp tavęs 
ir mūsų vargšo muziko. 

Ir generolas, tartum be galo patenkintas šia per- 
traukėle, išsitraukė iš liemenės kišenėlės tabokinę, sa- 
vo aristokratiškų pirštų galais suėmė žiupsnį susmul- 
kintų lapelių ir pauostė, su pasigardžiavimu ištarda- 
mas ak! 


LVII + NETIKĖTAI PASIRODO DAR 
VIENAS NAUJAS PERSONAŽAS 


— Nuo šios akimirkos, — toliau pasakojo grafas,— 
mūsų jaunuolis išgarsėjo. Gaidų leidėjas būtų labai 
norėjęs tęsti pradėtąjį išnaudojimą; bet ko dar mūsų 
jaunuolis nesuprato, jam padėjo suprasti bičiuliai; tai- 
gi kad ir koks kuklus buvo, galiausiai sumojo, jog jis 
gali skraidyti savarankiškai. Ir tikrai, nuo šiolei piani- 
no studijos, pamokos, koncertai — visa ėjosi kaip iš 
pypkės, ir jaunikaitis, sulaukęs dvidešimt trejų ar dvi- 
dešimt ketverių metų, ėmė pelnyti po šešis tūkstančius 
frankų per metus, tai yra dvigubai daugiau nei pen- 
kiasdešimtį metų uždirbdavo jo tėvas. 

Ką gi, pirma mintis, kuri įsismelkė į jaunikaičio 
širdį, — mat jis turėjo gerą širdį — tai sugrąžinti tėvui 
visa, ką tas buvo išleidęs dėl jo. Juk ilgai gyveno iš 
tūkstančio septynių šimtų frankų per metus, tad iš 
trijų tūkstančių galės gyventi visai plačiai. Kaip tik 
tris tūkstančius frankų per metus jis pajėgus grąžinti 
savo tėvui, kuris, visko atsisakydavęs dėl jo, nuo šiolei 
nieko nebestokos. 

Paskiau įplaukos padvigubėjo: pasirodydavo kokia 
nors poema — jis jai sukurdavo muziką; jo spektak- 
lius statė “Komiškoje operoje" kaip Ero! ar “Didžiojoje 
Operoje" kaip Oberož; jis ėmė uždirbti dvidešimt, tris- 
dešimt, keturiasdešimt tūkstančių per metus, ir kaip 
priteklius pakeitė skurdą, taip prabanga pakeitė pri- 
teklių. Ką tu pasakysi apie tokį susiklostymą, Petrxiusai? 

— Betgi,— atsakė jaunikaitis gan sutrikęs — mat 
susivokė, kad muziko situacija vis labiau panėšėjo į jo 
paties, — betgi jis man atrodo visai natūralus, dėde. 

— Ir muziku dėtas tu būtum padaręs tą patį, ką 
sugalvojo padaryti jis? 

— Dėde, būčiau pasistengęs parodyti savo tėvui 
dėkingumą. | 

— Svajonė! Tik graži svajonė, mano mielas, vaikų 
dėkingumas! 

— Dėde! 

— Jei kalbėsim apie mane, tai aš juo netikiu, — 

varė toliau grafas — ką patvirtina tai, jog likau ne- 
vedęs. 

Petriusas nieko neatsakė. 

Generolas įbedė į jį skvarbų žvilgsnį, paskiau po 
minutėlės tylos tarė: 

— Ką gi, toji svajonė išsisklaidė per moterį. 

— Moterį? — sukuždėjo Petriusas. 

— O, Dieve mano, taip! — toliau pasakojo genero- 
las.— Lankydamasis aukštuomenėje mūsų muzikas su- 
tiko gražią damą, labai turtingą ir prašmatniai gyve- 
nančią. Beje, tai buvo labai graži ir labai protinga 
ypata — pati menininkė, kiek leidžiama didžiai damai 
tokia būti. Kalbant dūsautojo terminologija, jaunikai- 
tis sudėjo prie jos kojų savo meilę. Jinai teikėsi pakel- 
ti šią meilę, ir nuo tos akimirkos visa buvo baigta. 

Petriusas gyvai kilstelėjo galvą. 

— Taip, — patvirtino generolas,— visa buvo baig- 
ta. Mūsų muzikas užmetė savo pamokas.— Kaipgi dar 
duoti pamokas po dešimtį frankų, kai esi išskirtas 
grafienės, markizės, princesės — ką aš žinau? — 
Užmetė savo etiudus, temas, variacijas pianinui, ne- 
bedrįso rengti koncertų. Kalbėjo apie poemą, perklausą 
Operoje; laukė atnešant poemą — toji nepasirodė. 
Leidėjai eilėmis rikiuodavosi prie jo durų, jis įsiparei- 
godavo jiems, paimdamas avansą. Sie pažinojo jį kaip 
sąžiningą Žmogų, griežtai tesintį duotąjį žodį, tad ten- 
kino visa, ko jis prašė; jaunikaitis prasiskolino. Argi 
nereikia pasirodyti,-kai esi didžios damos meilužis — 
turėti arklius, karietą, tarnus su livrėja, kilimus ant 
laiptų? Jinai, aišku, nieko nenumanė: turėjo du šim- 
tus tūkstančių frankų rentos; kas vargšui muzikui 
reiškė gresiantį žlugimu platų gyvenimą, jai tebuvo 
menkystė. Dvivietė karieta, pora arklių! Kas jų netu- 
ri?.. O jis tačiau išsėmė visus savo išteklius; paskiau, 
juos išsėmęs, kreipėsi į savo tėvą. Nežinau, kaip tėvas 
jam padėjo. Aišku, pinigų nedavė, nes jų neturėjo; bet 
veikiausiai davė savo parašą. Nė su skolos neturinčio 
doro Žmogaus parašas diskontuojamas — gerai Žinau, 
kad nuostolingai, tačiau diskontuojamas. Tik, atėjus 
mokos terminui, tėvas, nepaisant geriausių norų, 

neišgalės sumokėti; taigi vieną gražią dieną, grįžus iš 
miško, livrėjuotas tarnas įteiks mūsų jaunikaičiui ant 
sidabrinio padėklo laišką, pranešantį, kad jo tėvas sėdi 
Rakto gatvėje“, o kai ten atsiduri, tai tu žinai, Petriu- 
sai, kad penkeriems metams. 

— Dėde! Dėde! — sušuko Petriusas. 

— Na ką? — paklausė. generolas. 

— O, pasigailėkit, meldžiu jus! 

— Pasigailėti? Aha, mano mielas, taigi supranta- 
te, kad tai jūsų istoriją ar maždaug tokią čia papasa- 
kojau? 

— Dėde,— tarė Petriusas,— jūs teisus.— Aš kvai- 
lys, išpuikėlis, beprotis! 

— Argi jūs ne dar blogesnis, Petriusai? — tarė 
grafas balsu, kuriame griežtumas vis dėlto buvo at- 
mieštas kažkokiu liūdesiu. — Kadangi jūsų tėvas ka- 
daise savo kraujo kaina įsigijo turtą, kuris davė jums 
galimybę gyventi kaip bajorui — jeigu tik tasai bajo- 
riškas gyvenimas laikais, kai darbas yra kiekvieno pi- 
liečio priedėrmė, jeigu tik tasai bajoriškas gyvenimas 
nebūtų tinginystės ir gėdos sinonimų; kadangi jūsų 
tėvas trisdešimt metų kankinosi atšiauraus Okeano 
lovoje, o jūs, vis toks pat vaikas, miegojote paauksuo- 
tame lopšyje, tai įsivaizdavote, kad atūžusi audra leng- 
vai paleis savo grobį? Įsivaizdavote, jog visa tebėra 
kaip jūsų vaikystėje, kai žaisdavote su jūros kriauk- 
lelėmis ir ispaniškais dublonais*, nė nemanydamas, 
kad turite savyje niekšiškumo — kitaip juk būtumėte 
susimąstęs, ar priimti iš senuko (ir vien tam, kad 
patenkintumėte savo kvailą tuštybę) tai, ką jam pali- 
ko gailestingas atsitiktinumas. | 

— Dėde! Dėde! Dėl Dievo meilės, pagailėkit 
manęs! — sušuko Petriusas. 

— "Taip, pagailėsiu tavęs, nes mačiau, kad rausti 
dėl savo kaltės, pridengtos kito vardu. Taip, pagailėsiu 
tavęs, nes tikiuosi, jeigu tik dar yra laiko tave išgelbėt, 
kad vaizdas prarajos, kurios link tu bėgi ir kur drauge 
tempiesi mano vargšą brolį, privers tave žingtelti atgal. 

— Dėde,— tarė Petriusas, ištiesdamas generolui 
ranką, — aš jums pažadu... 

— O! — tarė generolas.— Aš taip lengvai ne- 
sugrąžinu rankos, kurią sykį atitraukiau. Tu pažadi, 
puiku, Petriusai; bet kai ateisi ir man pasakysi: “Aš 
tesėjau žodį“, tiktai tada aš tau tarsiu: “Bravo, vaiki- 
ne! Tu tikrai doras žmogus!" 

Ir generolas, stengdamasis paversti savo atsisa- 
kymą ne tokiu šiurkščiu, davė darbo abiem savo ran- 
koms: viena prilaikė tabokinę, kita pristatė žiupsnį 
tabako į paskirties vietą. 

Rausdamas ir baldamas, Petriusas leido savo 
ištiestai į generolą rankai bejėgiškai nusvirti. 

Sią akimirką laiptinėje kilo didelis šurmulys — 
atskriejo žmonių balsai ir žingsnių bildesys. 

Balsai šūkavo: 

— Pareiškiu, pone, kad man yra aiškiai įsakyta. 

— Ir kas tau įsakyta, nenaudėli? 

— Neleisti niekam pasikelti viršun, kol nenunešiu 
kortelės. | 

— Kam? 

— Ponui baronui. 

— Ką tu vadini ponu baronu? 

— Poną baroną de Kurtnė. 

— Argi pas poną baroną de Kurtnė. aš atvykstu? 
Atvykstu pas poną Pjerą Erbelį. 

— Tuomet ponas nepasikels viršun. 

— Kaip! Nepasikelsiu? 

— Ne. 

— Ak! Tu man pastoji kelią?.. Na, palauk! 

Be abejo, pakviestajam palaukti, ilgai laukti nete- 
ko, nes dėdė ir sūnėnas beveik tuojau pat išgirdo gana 
keistą garsą, panašų į krentančio iš antro į pirmą 
aukštą svaraus kūno. 

— Kas per velnias dedasi tavo laiptinėje, Petriu-: 
sai? — paklausė generolas. 

— Nežinau, dėde, bet, kiek galiu spręsti, tai mano 
tarnas su kažkuo ginčijasi. 

— Se tau! — nustebo generolas.— Nejaugi koks 
kreditorius nusprendė pasirinkti tinkamą momentą, 
kai aš pas tave? 

— Dėde! — pasibaisėjo Petriusas. 

— Na, tai nueik pažiūrėti. 

Petriusas žingtelėjo kelis žingsnius durų linkui. 

Bet pasiekti jų nespėjo — šios pačios staigiai atsi- 
lapojo ir įleido žmogų, kuris įlėkė į studiją su bombos 
smarkumu. 

— Tėtis! — sušuko Petriusas, pakibdamas ant šio 
žmogaus kaklo. 


— Sūnau! — tarė senasis jūreivis, priimdamas jį 
savo glėbin. 

— E! Iš tikrųjų, mano brolis piratas! — nusi- 
stebėjo generolas. 

— Žiū, ir tu! — sušuko senasis jūrininkas.— Ak, 


dievaži, nukritęs šuo buvo dvigubai neteisus, užtrenk- 
damas prieš mane tavo duris, Petriusai. 

— Spėju, kad kalbi apie pono mano sūnėno ka- 
merdinerį? 

— Kalbu apie nenaudėlį, norėjusį man sutrukdyti 
pasikelti viršun. 

— Taip, ir kurį tų, kaip man regis, nuleidai 
apačion? 

— Bijau, taip... Žinai, Petriusai? 

— Ką, tėve? 

— "Turėtum nueiti pažiūrėti, ar tas kvailys ko 
nors nenusilaužė. 

— Taip, tėti, — tarė Petriusas ir nusiskubino laip- 
tais žemyn. 

— Ką gi, senasis jūrų vilke, tu nė kiek nepasi- 
keitęs,— tarė generolas, — ir sutinku tave tokį pat 
pašėlusį, kaip tada, kai tave palikau! 

— Ir gali neabejoti, kad aš nebepasikeisiu,— at- 
sakė Pjeras Erbelis.— Tam esu jau per senas. 

— Ak, nevadinkite savęs senu, pone mano broli, 
nes aš trejais metais vyresnis už jus, — atrėmė generolas. 

Tuo tarpu sugrįžo Petriusas ir pranešė, kad jo 
tarnas nieko nenusilaužė, tik nikstelėjo dešiniąją pėdą. 

— Ką gi, — tarė senasis jūreivis,— jeigu taip, tai 
jis dar ne toks mulkis kaip atrodo. 

LVIII + JŪRŲ PLĖSŠIKAS 


Generolo Erbelio brolio, Petriuso tėvo, vardas jau 
ne vieną kartą buvo pasirodęs šiame pasakojime; bet 
mūsų personažų tiek daug, faktų tokia aibė, ir jie taip 
persipynę vieni su kitais, jog aiškumo dėlei mes la- 
biau linkę,— užuot pagal dramaturgijos taisykles pri- 
statę savo personažus prieš. pirmąsias scenas,— mes 
labiau linkę, nenorėdami komplikuoti intrigos, nuta- 
pyti šių personažų fizinį ir dvasinį paveikslą tuo mo- 
mentu, kai jie pasirodo mūsų skaitytojui ir 2 
įsijungia į veiksmą. 

Kaip matėme, Petriuso tėvas veržte įsiveržė pro 
sūnaus studijos duris ir į mūsų knygą. Beje, šis nau- 
jasis atvykėlis suvaidins ir jau netgi suvaidino savo 
sūnaus gyvenime gana svarbų vaidmenį, todėl vardan 
toliau besirutuliosiančių scenų laikome savo pareiga 
pasakyti keletą žodžių apie jo praeities veiklą, kurią 
jam taip kandžiai prikaišiojo brolis. 

Tenusiramina mūsų skaitytoj as: anaiptol nepra- 
dedame naujo romano ir kalbėsime kaip galima 
glausčiau. 

Kristianas Pjeras Erbelis, Saias de Kurtnė, jau- 
nesnysis generolo brolis gimė kaip ir šis Diugė True- 
no! ir Siurkufo* tėvynėje — 1770-aisiais metais Sen 
Malo, lizde visų tų jūros erelių, kurie priskiriami kor- 
sarų padermei ir kurie šešis amžius, tai yra nuo Pily- 
po Augusto iki Restauracijos, anglams buvo jeigu ne 
siaubas, tai mažų mažiausia Dievo rykštė. 

Nežinau, ar esama kokios Sen Malo miesto istori- 
jos; bet žinau, kad nė vienas jūrų uostas negalėtų su 
didesne teise pasigirti esąs gimtinė ištikimiausių 
tėvynės vaikų, davęs Prancūzijai drąsiausių jūrininkų. 
Tarp Diugė Trueno ir Siurkufo galime pastatyti taip 
pat korsarą Kristianą arba,— jeigu norime jį pavadin- 
ti ne karo pravarde, o Lleraia S šeimos pavarde, — Pjerą 
Erbelį, vikontą de Kurtnė. 

Susipažinimui mums pakaks nušviesti kai kurias 
jo ankstyvosios jaunystės dienas. 

Nuo 1786-ųjų, tai yra vos šešiolikmetis, Pjeras 

Erbelis buvo kaperio“ įgulos narys, kur kaip savanoris 
stojo tarnauti prieš dvejus metus. 

Per vieną vienintelę kampaniją užgrobęs šešis 
anglų laivus, šis Sen Malo apginkluotas kaperis savo 
ruožtu irgi pateko nelaisvėn, buvo nuplukdytas į Port- 
smuto reidą, o įgula išskirstyta po pontonus“. 

Jaunasis Erbelis su penkiais savo įgulos draugais 
buvo patalpintas į pontoną Karalius Jokūbas. Ten kar- 
tu su jais prasėdėjo metus. Apatiniame denyje iš to- 
kios vienos dvokiančios kajutės šešiems belaisviams 
buvo įrengtas kalėjimas; į šią kamerą sykiu oras ir 
šviesa patekdavo pro pėdos pločio ir šešių colių aukš- 
čio šaudomąją angą. Tik pro ją nelaimingieji regėdavo 
dangų. 

Kartą vakare, pritildęs balsą, Erbelis savo drau- 
gams pasakė: 

— Ar jums čia nepakyrėjo? 

— Iki gyvo kaulo! — atsakė vienas toksai paryžie- 
tis, kartkartėmis įhešdavęs į šutvę šiek tiek linksmumo. 

— Kuo sutiktumėt rizikuoti, kad iš čia išsigautume? 

— Ranka,— atsakė vienas. 

— Koja, — atsiliepė kitas. 

— Akimi,— atsišaukė trečias. 

— O tu, Paryžieti? 

— Galva. 

— Puiku! Tu nesilygsti, taigi tinki man. 

— Kaip, tau tinku? 

— "Taip. 

— Ką nori pasakyti? 

— Kad šiąnakt aš bėgu, ir kadangi statai ant 
kortos tą pat, ką ir aš, mudu bėgsime drauge. 

— Akgi, netauzyk nesąmonių, — sudraudė Pa- 
ryžietis. 

— Paaiškink,— paprašė kiti. 

— Tuoj paaiškinsiu... Man jau gana to drungno 
vandens, kurį vadina arbata, tų išdvėsusios karvės | 
mėsgalių, kuriuos vadina kiauliena, tų rūkų, kuriuos 
vadina orais, to mėnulio, kurį vadina saule, to balto 
sūrio, kurį vadina mėnuliu — aš dingstu iš čia. 

— Kokiu būdu? 

— Jums nebūtina žinoti, nes tik Paryžietis ke- 
liauja su manimi. 

— O kodėl tik Paryžietis? 

— Todėl, kad nereikia man žmonių, kurie lygsta- 
si, kai kalbama apie Prancūziją. 

— E! Po šimts, mes nesilygstame. 

— "Tuomet kas kita. Ar pasiryžę, jeigu prireiks, 
palydėti savo gyvybę mūsų sumanytame žygyje? 

— Ar esama kokių šansų mūsų naudai? 

— Vienas. 

— O prieš mus? 

— Devyni. 

— Mes su tavimi. 

— Puiku. 

— Ką turim daryti? 

— Nieko. 

— Tačiau... 

— Turite žiūrėti į mane ir tylėti, štai viskas. 

— Tai visai lengva, — tarė Paryžietis. 

—.Ne taip lengva, kaip tu manai, — atšovė Erbe- 
lis.— O kol kas, tylos! 

Erbelis nusirišo kaklaraištį, parodė tą pat padary- 
ti kaimynui greta savęs, paskiau visi likusieji pasekė 
šiuo. | 

— Gerai,— tarė Erbelis. 

Surinkęs visus kaklaraiščius, surišo juos vieną su 
kitu, paskui, baigęs tą darbą, laisvąjį galą iškišo pro 
šaudomąją angą ir nuleido it meškerės valą žemyn 
link vandens ir vėl užtraukė pas save. 

Galas buvo nesušlapęs. 

— Velnias! — tarė jis.— Kuriam negaila savo 
marškinių? 

Vienas iš belaisvių nusivilko marškinius ir nuplėšė 
nuo jų juostą. 

Erbelis pridūrė juostą prie kaklaraiščių, vietoje 
svambalo svarelio prie galo pririšo akmenį ir pakarto- 
jo tą pačią procedūrą. | 

“Valas" sugrįžo sušlapęs. Taigi buvo ganėtinai il- 
gas ir siekė jūros paviršių. 


— Puiku, — tarė Erbelis ir vėl išleido laukan “valą". 

"Naktis tvyrojo tamsi, tad to nukarusio palei laivo 
šoną “valo" niekas negalėjo pamatyti. 

Kiti su nerimu stebėjo jo veiksmus ir vis mėgino 
klausinėti, bet jis atsakydavo vien gestu, kuris reiškė: 
"Tylos" 

Praslinko maždaug valanda. 

Portsmute laikrodis ėmė mušti vidurnaktį. 

Belaisviai susirūpinę skaičiavo dūžius. 

— Dvylika, — tarė Paryžietis. 

— Vidurnaktis! — atsišaukė kiti. 

— Vėlu, tiesa? — paklausė vienas balsas. 

— Nebegalima delsti — atsakė Erbelis.— Tylos! 

Visi nuščiuvo. 

Po kelių minučių J o veidas nušvito. 

— Kimba,— tarė jis. 

— Gerai! — pritarė Paryžietis.— Šiek tiek at- 
leisk. | 

Erbelis švelniai pajudino “valą" tartum timpčioda- 
mas skambučio virvelę. 

— Vis kimba? — paklausė Paryžietis. 

— Paėmė! — atsakė Erbelis. 

Ir atsargiai patraukė “valą" į save, o belaisviai 
pasistiebę ant pirštų galų žiūrėjo, ką jis ištrauks. 

Ištraukė plieno plokštelę, plonytę nelyginant laik- 
rodžio spyruoklė, aštrią kaip lydekos nasrai. 

— Žinau tą žuvį, — tarė Paryžietis,— ji vadinasi 
pjūklažuvė. 

— Ir Žinai su kokiu padažu paduodama į stalą, 
tiesa? — atsakė Erbelis. 

— Kuo puikiausiai. 

— Tuomet galėsi ją paruošti. 

Erbelis atkabino “pjūklažuvę", ir po penkių mi- 
nučių šis instrumentas be garso gremžė Karaliaus 
Jokūbo korpusą, platindamas šaudomąją angą, -kad 
galėtų pralįsti žmogus. 

„Tuo tarpu Paryžietis, kurio įžvalgūs protas mezgė 
viena su kita veiksmo gijas taip lengvai kaip Pjeras Erbe- 
lis — kaklaraiščių galus, Paryžietis patyliukais papa- 
sakojo kitiems draugams, kokiu būdu Pjeras Erbelis 
apsirūpino instrumentu, su kuriuo dabar darbavosi. 

Prieš tris dienas Karaliaus Jokūbo laive amputa- 
ciją darė chirurgas prancūzas, gyvenantis Plimute. Pje- 
ras Erbelis apsimainė su juo keliais žodžiais. Tikriau- 
siai paprašė savo tėvynainio, kad parūpintų jam 
pjūklelį; chirurgas pažadėjo ir Žodį tesėjo. 

Paryžiečiui baigus dėstyti savąsias prielaidas, Pje- 
ras Erbelis patvirtinamai linktelėjo, jog visa tai tei- 
sybė. 

Vieną angos kraštą išpjovus, pereita prie kito. 

Išmušė pirmą. 

— Puiku! — tarė Pjeras Erbelis.— Dar turime 
penkias valandas nakties. . 
| Ir jis vėl suskato plušėti su įkarščiu, tikrai pra- 

našaujančiu sėkmę. 

Po valandos darbas buvo baigtas, ir išpjautoji kor- 
puso dalis tesilaikė vos ant plaukelio — jai atskirti 
pakaktų mažiausio stumtelėjimo. 

Šitai atlikęs, Pjeras Erbelis grįžtelėjo: 


— Dėmesio! — tarė— Tegul kiekvienas suriša 
savo kelnes ir marškinius į ryšulėlį ir prisitvirtina su 
petnešomis prie nugaros — maždaug panašiai kaip 


pėstininkai veršenikę.- O dėl palaidinių, tai be jų apsi- 
eisime, atsižvelgiant į spalvą ir žymes. 

Kalinių palaidinės buvo geltonos ir pažymėtos 
raidėmis T ir O. 

Visi tylomis įvykdė įsakymą. 

— O dabar,— nurodinėjo jis toliau,—'" štai šeši 
įvairaus ilgio pagaliukai: kam atiteks ilgiausias, nusi- 
leis į vandenį pirmas ir taip toliau iš eilės. 

Ištraukė burtus. Pjerui Erbeliui išpuolė lįsti pro 
angą pirmam, Paryžiečiui — paskutiniam. 


— Mes pasirengę! — pasakė šešetas matrosų. 
— Pirmiausia prisiekime. 
— Ką? 


— Galimas dalykas, kad sargybinis šaus į mus. 

— Netgi labai tikėtina, — atsakė Paryžietis. 

— Jeigu niekam nepataikys, juo geriau; bet jeigu 
ką nors kliudys... 

— Juo blogiau kliudytajam! — užbaigė Paryžie- 
tis.— Mano tėvas virėjas visad sakydavo, kad nesukūlęs 

kiaušinių kiaušinienės neiškepsi. 

— To negana; duosime vienas kitam žodį, kad 
tasai, kuris bus kliudytas, nesušuks, tuoj pat atsiskirs 
nuo savo draugų, nuplauks dešinėn ar kairėn ir, kai jį 
sugaus, duos melagingus parodymus. 

— Prancūzų garbės žodis! — iškeldami ranką, at- 
sakė penki belaisviai. 

— Ką gi, tada — Dieve padėk! 

Pjeras Erbelis įsisprendė, patraukė į save išpjautą 
lentą — ši pasidavė, atverdama angą, pro kurią galėjo 
pralįsti žmogaus korpusas. Paskiau, trijų linijų? tarpu 
dusyk statmenai pratraukęs pjūkleliu,.padarė išpjovą, 
pro kurią prakišo galą iš kaklaraiščių ir marškinių 
rankovių sumazgytos virvės — ja vyrai turėjo nusileis- 
ti iki vandens. Tos virvės gale surišo mazgą — tokį, 
kad negalėdamas prasprūsti pro angą jis išlaikytų žmo- 
gaus kūno svorį; paskiau užsinėrė ant kaklo gertuvę 
su romu ir galiausiai prisirišo prie kairiojo riešo at- 
lenktą peilį; baigęs šiuos pasiruošimus, suėmė virvę, 
nuslydo ja iki vandens, kur pranyko ir vėl pasirodė tik 
už šviesos rato, metamo žibinto, spinksinčio išorinėje 
galerijoje, po kurią vaikštinėjo sargybinis. 

Vandenyno vaikas Pjeras Erbelis, užaugęs tarp 
bangų kaip audros paukštis, buvo puikus plaukikas; 
tad be jokio vargo panėręs įveikė penkiolika ar dvi- 
dešimt sieksnių, kuriuos driekėsi šviesos spinduliai, ir 
iškilo į paviršių tamsoje. Tačiau, užuot toliau plaukęs, 
sustojo palaukti savo draugų. 

Po minutėlės už kelių žingsnių nuo jo prasivėrė 
banga, ir jūros paviršiuje pasirodė antro belaisvio gal- 
va, paskiau — trečiojo, ketvirtojo. 

Staiga bangą nutvieskė šviesa, driokstelėjo trenks- 
mas: tai iššovė sargybinis. 

Riksmo nepasigirdo, bet niekas daugiau nebepasi- 
rodė: tačiau bemaž tučtuojau pūkštelėjo į vandenį 
kūnas, ir po trijų sekundžių, jūrai prasiskyrus, pasi- 
rodė buklus ir pašaipus Paryžiečio veidas. 

— Pirmyn! — sušnopavo jis.— Negalime delsti. 
Penktasis numeris užsilaiko. 

— Sekit paskui mane,— sukomandavo Pjeras Er- 

belis,— ir pasistenkime nepersiskirti. 

Su šiais žodžiais penketas bėglių, Pjero Erbelio 
vedami, pasuko, kiek tai buvo įmanoma, atviros jūros 
link. 

Užpakalyje jų, ant pontono kilo didžiulis sam- 
brūzdis. Sargybinio šūvis sukėlė aliarmą; paleisti kur 
papuola dar penki ar šeši šūviai; bėgliai išgirdo prašvil- 
piant kulkas, bet nė vienas jų nenukentėjo. 

Jūron buvo nuleista valtis — mikliai, kaip toksai 
manevras atliekamas; į ją įšoko keturi irklininkai, po 
jų įsiropštė keturi kareiviai ir seržantas su užtaisytais 
šautuvais ir prie vamzdžių pritvirtintais durtuvais; val- 
tis leidosi persekioti bėglių. | 

— Ką gi, išsisklaidykime,— pasiūlė Erxbelis,— visi 
kas sau, ir sėkmužės! 

— Gerai! — atsiliepė Paryžietis.— Tai mūsų pas- 
kutinis šansas. 

Valtis šokinėjo per bangas. Vienas jūrininkas, 
stovėdamas priekyje, laikė deglą, kuris skleidė tiek 
šviesos, jog atskirtum jūros ešerį nuo dorados“. Perse- 
kiojanti bėglius valtis vis artėjo. 

Umai valties kairėje nuskardėjo riksmas. Saky- 
tum, jūros dvasios aimana. 

Irklininkai apmirė, valtis sustojo.. 

— Pagalbon! Padėkit! Aš skęstu! — išgąstingai 
šaukė balsas. | 

Valtis pakeitė kryptį ir pasuko kairėn — suskato 
plaukti ton pusėn, iš kur sklido balsas. 

— Mes išgelbėti — nudžiugo Erbelis.— Narsuolis 
Matjė, matydamas, kad yra sužeistas, pasidavė kairėn 
ir vilioja juos prie savęs. 

— Tegyvuoja penktasis numeris! — sušuko Pa- 
ryžietis.— Pažadu, kai tik pastatysim koją sausumon, 
išlenksiu į jo sveikatą didžiulę taurę. 

— Daugiau nė žodžio ir plaukiam toliau,— perspėjo 
Erbelis.— Kiekvienam prireiks viso kvapo, kiek tik jo 
turi, tad be reikalo neeikvokime. 

Jie nuplaukė tolyn, Erbelis pirma visų. 

Po dešimties minučių tylos, per kurias nuplaukta 
maždaug ketvirtis mylios, Erbelis prašneko: 

— Ar jums neatrodo, jog darosi sunku plaukti? Ar 
aš pavargau, ar mes būsime nukrypę dešinėn? 

— Į kairę! Į kairę! — sušuko Paryžietis.— Pa- 
taikėm į dumblą. 

— Kas man padės? — atsiliepė vienas plaukikų. — 
Aš klimpstu. 

— Duokš man ranką, drauguži — tarė Erbelis.— 
Kurie dar gali plaukti, tegul mus patraukia į save. 

Erbelis pajuto, kad kažkas sugriebė jį už riešo: 
stipriai truktelėtas, pasuko kairėn ir kartu su savimi 
nusitempė įklimpusį belaisvį. 

— O, dievaži,— atsiduso šis, vėl atsidūręs švares- 
niame vandenyje,— šitaip jau geriau. Nuskęsti sutin- 
ku — tai jūrininko mirtis; bet nugrimzti dumblan — 
tai nutekamųjų latakų valytojo mirtis. | 

Aplenkė nedidelį kyšulį; pasirodė žiburys. 

— Fortono kalėjimas! — pasakė Erbelis.— Plauki- 
me šiuo pakraščiu. Dumblo salelės yra į vakarus. Pro 
čia bus dvi mylios jūra, bet kartais pasiplaukiodavom 
ir toliau, nors tai nebūdavo mūsų gyvybės klausimas. 

Sį mirksnį nuo Karaliaus Jokūbo pontono ŠVys- 
telėjo dangun raketa, palydėta patrankos šūvio. 

Šis dvigubas signalas pranešė, kad pabėgo kaliniai. 

Po penkių minučių kita raketa ir patrankos šūvis 
trinktelėjo iš Fortono tvirtovės. Paskiau jūron slys- 
telėjo dvi ar trys valtys, kiekviena su deglu pirmagalyje. 

— Dešinėn! Dešinėn! — ragino Pjeras Erbelis.— 
Kitaip jos paspės mums užkirsti kelią. 

— Bet dumblo salelės? — paklausė vienas balsas. 

— Mes jas jau praplaukėme,— atsakė jam Erbelis. 

Tylomis kapanojosi penkias minutes, vis laikyda- 
miesi dešinės. Tvyrojo tokia tyla, jog buvo girdėti, kaip 
šniokščia vienas iš plaukikų, sunkiai beišsilaikantis 
virš vandens. 

— Ei! — šūktelėjo Paryžietis.— Jei tarp mūsų 
kas ruonis, lai atsiliepia. 

— Tai aš imu pavargti, — atsiliepė trečiasis nu- 
meris.— Pradedu stigti kvapo.“ 

— Atsigulk lenta! — paliepė Erbelis— Aš tave 
stumsiu. 

Bėglys pasivertė ant nugaros ir tokioje padėtyje 
pasinaudojo minutėle atokvėpio, tačiau netrukus vėl 
atsivertė ant krūtinės. 

— Jau pailsėjai? — paklausė Paryžietis. 

— Ne, bet vanduo čia ledinis, aš stingstu. 

— Iš tiesų, jis ne trisdešimt penkių laipsnių šilumos. 

— Palauk,— šūktelėjo Erbelis, irdamasis viena 
ranka, o kita paduodamas trečiajam numeriui gertuvę 
su romų. 

— Aš nepajėgsiu,— tarė šis, — laikytis ant van- 
dens ir gerti. 

Paryžietis pakišo jam po pažastimi ranką. 

— Nagi, gerk, — tarė — o mes per tą laiką tave 
prilaikysime. 

Trečiasis numeris sugriebė gertuvę ir nurijo vieną 
ar du gurkšnius. 

— Ak! — atsiduso.— Štai kas man gelbsti gyvybę. 

Ir jis ištiesė Erbeliui gertuvę. 

— O Paryžietis — ar jam nieko už vargą)? 

— Gerk greičiau, — paragino Erbelis.— Mes gaišta- 
me laiką. 

— Kai geri, laikas niekad negaištamas,— atkirto 
Paryžietis. 

Ir savo ruožtu jis nurijo vieną ar du gurkšnius 
spiritinio gėrimo. 

— Kas dar nori? — paklausė, iškeldamas gertuvę 
virš. vandens. 

Dvejetas kitų bėglių ištiesė ranką, ir kiekvienas 
taip pat pasisėmė jėgų iš ugnies talpyklos. 

Gertuvė sugrįžo pas Erbelį, kuris vėl užsikabino 
ją ant kaklo. 

— Ką, tu negeri? — paklausė Paryžietis. 

— Dar turiu šilumos ir jėgų, — atsakė Erbelis,— 
ir taupau, kas liko šiame butelyje, labiau, pavargusiam 
už mane. 

— O didis baltasis pelikane,— tarė Paryžietis,— 
aš tavimi žaviuosi, bet neseku. 

— Tylos! — perspėjo ketvirtasis numeris.— 
Priešaky girdžiu balsus. 
| — Ir kalba žemutinių bretonų? tarme, tenubaudžia 

mane Dievas! — pastebėjo trečiasis numeris. 

— Kaip gali būti Portsmuto uoste bretonų? 

— Tylos! — paliepė Erbelis.— Ir priplaukime kaip 
galima arčiau juodo taško priešais mus — tai man 
labai panašu į šliupą". 

Jis neapsiriko, balsas sklido iš ten. 

— Nagi, tylos! 

Visi nuščiuvo. Iki jų atskriejo jūrą kapojančių irklų 
pliauškesys. 

— Saugokimės, valtis! — sušnabždėjo vienas iš 
bėglių. 

— Ji be šviesų, mūsų nepamatys. 

Iš tikrųjų, praslydo dešimt sieksnių nuo bėglių, jų 
nepastebėjusi; tik tarp jos iš šliupo vyko pašnekesys. 

— Gerai dabok, Pitkaernai, — šūktelėjo balsas.— 
Po dviejų valandų mes grįšime su pinigais. 

— Būkit ramūs, — atsiliepė balsas nuo denio, be 
abejo, priklausantis Pitkaernui,— dabosiu gerai. 

— Betgi, Dievuliau! — stebėjosi trečiasis nume- 
ris.— Kaipgi Portsmute yra tėvynainių? 

— Netrukus aš tau tai paaiškinsiu— pažadėjo 
Erbelis,— o tuo tarpu mes išgelbėti. 

— Pasistenk, kad šitai atsitiktų greitai,-- tarė 
trečiasis numeris,— nes 'nebejuntu savęs — taip 
sušąlau. 

— Aš irgi, — atsiliepė ketvirtasis numeris. 

— Nusiraminkite,— tarė Erbelis.— Laikykitės čia, 
jei galite, nesijudinkite iš vietos ir leiskite man veikti. 

Ir kirsdamas bangas it delfinas, jis nuplaukė šliu- 
po linkui. 

Ketvertas bėglių kaip įmanydami suartėjo vienas 
„su kitu ir išpūtę akis žiūrėjo, ištempę ausis klausėsi, 
stengdamiesi būti pasirengę, kad ir kaip pakryptų rei-. 
kalas. 

Pirmiausia jie pamatė Pjerą Erbelį išnykstant nak- 
ties tamsoje, dar tirštesnėje nuo šliupo metamo šešėlio; 
paskiau išgirdo dialogą žemutinių bretonų tarme, ku- 
r1ą du iš plaukikų, vienas kilęs iš Sen Brijė, antras — 
iš Kinperlo, sugebėjo išversti savo draugams: tą dia- 
logą aiškiai užmezgė Pjeras Erbelis. 

— Ei, ten laive! Ei! Pagalbon! 

Pirmiau jų girdėtas pažįstamas balsas atsiliepė: 

— Kas ten žemai prašo pagalbos? 

— Draugas, tėvynainis iš Galų krašto“. 

— Galų krašto? Iš kurios jo dalies? 

— Iš Anglesio!... E! Greičiau, greičiau! Pagalbon 
arba aš paskęsiu! 

—— „Pagalbon, pagalbon — skubotai pasakyta: bet 
ką tu čia veiki uosto vidury? 

— Esu jūrininkas iš anglų laivo Karūna; mane 
neteisingai nubaudė, ir aš dezertyravau. 

— Ko tu prašai? 

„— Minutėlės atokvėpio, kuris man suteiks jėgų 
pasiekti krantą. 

— Kodėl man statyti save pavojun dėl žmogaus, 
kurio nepažįstu? Keliauk sau! 

>— Betgi sakau tau, aš skęstu, sakau tau, aš pri- 
gersiu! 

Ir plaukiko balsą nutraukė per jo galvą persiritu- 
si banga. 

Scena buvo taip gerai suvaidinta, jog ir bėgliai 
mirksnį patikėjo, kad jų draugas iš tikrųjų skęsta: jie 
keletą sieksnių priartėjo prie šliupo. 

Bet balsas netrukus vėl suskambėjo: 

„— Pas mane! — šaukė.— Pas mane! Juk neleisi 
prigerti tėvynainiui, kai jam išgelbėti tereikia numesti 
lyną ar virvę. 

— Nagi, suk prie kairiojo borto.“ 

— O, Dieve mano! Ar tai tu, Pitkaernai? 

— Taip, aš, — atsakė matrosas nustebęs.— O tu, 
kas tu toksai? 0 

— Kas aš?.. Virvę! Grimztu! Skestu.:.. Vir... 

Antrusyk banga persirito per plaukiko galvą. 

— E! Po šimts! Stai, šit virvė! Laikai? 

Pasigirdo gargesys skęstančiojo, kuris mėgina at- 
sakyti, bet jo kvėpuojamieji takai užpilti vandeniu. 

— Gerai! — tarė Pitkaernas.— Nepaleisk... Ak! 
"Tu neatrodai panašus į puikų jūrininką; jeigu būčiau 
žinojęs, būčiau nuleidęs krėslą ant dviejų —— 
ponui užkelti ant denio. 

Bet vos.spėjo galų matrosas šitaip pajuokauti, kai 
Erbelis, peržengęs šliupo turėklus, sugriebė savo bičiulį 
Pitkaerną į glėbį, nuvertė ant denio ir pridėjęs peilį 
jam prie gerklės prancūziškai sušuko savo bendrams: 

— Pas mane, draugužiai! Lipkite per kairįjį bortą: 
mes išgelbėti! 

Bėgliams dųsyk nereikėjo kartoti: kiekvienas pri- 
plaukė kuo energingiausiais grybšniais, ir akimoju vi- 
sas ketvertas atsidūrė šliupe ant denio. 

Erbelis laikė pargriautą Pitkaerną, prispaudęs ke- 
liu ir įrėmęs peilį į gerklę. 

— Nagi, suriškite šį šaunų vaikiną ir užkimškite 
jam burną, tik žiūrėkite, kad nepadarytumėt nieko 
bloga. | 

Paskiau Erbelis kreipėsi į matrosą: 

— Brangusis Pitkaernai, turite mums atleisti šią. 
mažytę apgaulę; esame ne anglai dezertyrai, bet iš 
pontonų pabėgę prancūzai; tad pasiskoliname tavo 
šliupą nedidelei iškylėlei į Prancūziją: kai tik pasiek- 
sime Sen Malo ar Sen Brijė, būsi laisvas. 

— Betgi, — paklausė bėgliai — kaip čia yra, kad 
anglų šliupo įgula kalba žemutinių bretonų tarme? 

— Ne, ne anglų šliupo įgula kalba žemutinių bre- 
tonų tarme, bet mes kalbame gališkai. 

— Aš nė kiek: ne protingesnis nei anksčiau, — tarė 
Paryžietis. r 

— Ką gi, nori, kad tau paaiškinčiau? — paklausė 
Erbelis itin rūpestingai,— reikia jam tai pripažinti, — 
kimšdamas Pitkaernui burną. * 

— Iš tiesų, neturėčiau nieko prieš. 

— Gerai, pamokysiu tave to, ko mane patį mokė 
koleže. 

— Pamokyk. 

— Galų krašto anglai — tai paprasčiausiai žemu- 
tinių bretonų kolonija: jie emigravo iš Prancūzijos 
maždaug prieš aštuonis ar devynis šimtus metų ir 
išsaugojo gryną, nepakitusią savo gimtąją kalbą; štai 
kaip galai kalba bretoniškai ir bretonai — gališkai. 

— Sit ką reiškia būti mokytam! — atsiduso Pa- 
ryžietis.— Erbeli, kada nors tu tapsi admirolu! 

Tuo tarpu Pitkaerną surišo ir užkimšo jam burną. 

— O dabar,— tarė Erbelis,— reikia susišildyti, 
išsidžiovinti drabužius, pasižiūrėti, ar nėra šiame lai- 
mingame šliupe kokio krimtalo ir pasirengti auštant 
išplaukti iš uosto. 

— Kodėl ne tuoj pat? — paklausė Paryžietis. 

— Todėl, bičiuli Paryžieti, kad neišplaukiama 
anksčiau, kol iš admirolo laivo paskelbiama, jog uos- 
tas atidarytas. 

— Teisybė,— vienu balsų sutiko bėgliai. 

Vieną iš keturių draugelių pastatė ant bušprito!! 
sargybon, o trys kiti nuėjo įkurti ugnelės, rusenančios 
kubrike. 

Deja, jūros vandeniu įmirkę drabužiai džiūvo sun- 
kiai. Bėgliai suskato ieškoti visais pašaliais ir aptiko 
marškinių, kelnių ir palaidinių, priklausančių Pitka- 
erno bičiuliams; šiaip taip visi persirengė, ir dar buvo 
įnikę į šį rimtą užsiėmimą, kai nuskambėjo sargybinio 
balsas: 

— Ei jūs, ten apačioje! Visi ant denio! 

Akies mirksniu trejetas draugužių atsidūrė poste, 
kur juos kvietė. 

Buvo pašaukti ne be priežasties: prie šliupo slinko 
trys ar keturi šviesos taškeliai, kurie priartėję įgijo 
valčių su kareiviais pavidalą. 

Valtys naršė uostą. 

— Ką gi — tarė Pjeras Erbelis, — apsilankymo 
neišvengsim, teks išsisukti įžūlumų; pasirūpinkite, kad 
bičiulis Pitkaernas išnyktų. 

— Įsviesti jį vandenin? — paklausė vienas iš 
bėglių. 

— Ne, tik paslėpti, kad niekas nerastų. 

— Klausyk, Pjerai,—— tarė Paryžietis,— jeigu jį 
paslėptume hamake, iki akių uždengę apklotu, jie ne- 
pamatytų užkimštos burnos, o mes pasakytume, kad 
jisai serga, ir taip dargi laimėtume: kadangi ligonis 
neguli viskuo apsirengęs, vienas iš mūsų paveldėtų 
švarkelį, kelnes ir palaidinę — viską šiltus. 

Pasiūlymą priėmė vienbalsiai. 

— O dabar,— tarė Pjeras Erbelis,— I žsuia 

žemutinių bretonų tarmę tepasilieka su manimi ant 
denio, o kiti tesudaro draugiją Pitkaernui; visko imuo- 
si pats. 

Erbelis pasakė “Visko imuosi pats?, ir draugeliai 
žinojo, kad gali juo pasikliauti, tad Paryžietis su dar 
vienu bendru nusileido apačion, kartu nusinešdami Pit- 
kaerną, o Erbelis ir du bretonai ėmė laukti apsilanky- 
mo. 

Laukti ilgai neteko. 

Viena iš valčių pasuko prie šliupo. 

Pjeras Erbelis, kad būtų geriau matomas, pasilipo 
ant bušprito. 

— Ei, tenai barke! — sušuko vadovaujantis sky- 
riui kapitonas. 


o atsiliepė žemutinių bretonų tarme Pje- 
ras Erbelis. | 
— Gerai! — tarė kapitonas.— Turime reikalą su 


velsiečiais. Ar kas nors moka šią laukinių kalbą? 

— Aš, karininke,— atsiliepė vienas kareivis.— Esu 
iš Karmartenolč; 

— "Tuomet klausinėk. 


— Ei, barke! — sušuko kareivis vališkai. 
— Čia! — pakartojo Erbelis, 
— Kas jūs? 


— Gražioji Sofi iš Pembroko. 

— Iš kur atvykstate? 

— Iš Amsterdamo. 

— Koks krovinys? 

— Menkė. 

— Nematėte penkių belaisvių prancūzų, pabėgu- 
sių iš pontonų? 

— Ne, bet jeigu pamatysime, jie gali būti ramūs. 

— Ką jiems padarysite? 

— Pasielgsime, kaip jie nusipelno. 

— Ką jie sako? — paklausė kapitonas. 

Kareivis išvertė dialogą. 

— Gerai, — tarė karininkas.— Mirtis prancūzams, 
tegyvuoja karalius Jurgis"?! 

— Valio! atsakė trejetas bretonų. 

Valtis nuplaukė. 

— Laimingos kelionės! — pasakė Pjeras Erbelis.— 
O dabar, kadangi už pusvalandžio jau auš, pakelkime 
inkarą ir pasirenkime išplaukti. 

Penketas mūsų bėglių valandą -praleido kankina- 
mi žiauriausio nerimo; galop horizontą rytuose nušvietė 
pilkšva linija — taip Anglijoje vadinama aušra. 

Bemaž tuo pat metu iš panašaus į judančią tvir- 
tovę saugančio uosto vartus didingo tridenio blyks- 
telėjo ryški šviesa, palydėta šūvio trenksmo, nuskrie- 
jusio viršum vilnių ir atsimušusio į krantus. 

Šliupui tai buvo signalas pakelti inkarą. 

Antro leidimo nelaukta. 

Iškėlė Didžiosios Britanijos vėliavą ir praplaukė 
pistoleto šūvio atstu nuo admirolo laivo. 

Jiems slystant pro šalį, Erbelis, stovėdamas ant 
bušprito, mosikavo skrybėle ir iš visų plaučių šaukė: 

— Valio karaliui Jurgiui! 

Paprastai šliupe prabangos neaptiksi; vis dėlto pen- 
ketui belaisvių maistas, palyginti su turėtu pontonuo- 
se, buvo tikros puotos. 

Būkime bėgliams teisingi — į Isa ėss tų puotų 
jie įtraukdavo ir nelaimingąjį Pitkaerną. Pavojui 
praėjus, griežtų priemonių nebereikėjo: nebelaikė jo 
užkimšta burna ir surišto, o Pjeras Erbelis velsiečio 
labui vėl pakartojo kimbrų“ istorijos kursą, kokį buvo 
išdėstęs savo draugams. Pitkaernas suprato, tačiau tai 
jo nepaguodė — prisižadėjo sau nuo šiolei nepasitikėti 
tais, kurie jį užkalbins velsiškai. 

Kassyk, kai tolumoje pasimatydavo laivas, privers- 
davo Pitkaerną nusileisti į triumą. O laivai pasimaty- 
davo dažnai.— Tačiau šliupas buvo angliškos konstruk- 
cijos, plaukė su grynai britiškomis burėmis, turėjo prie 
gafelio“ tris Anglijos leopardus, Škotijos liūtą, Airijos 
lyrą ir netgi tris Prancūzijos lelijas, kurios iš vėliavos 
išnyko tik dvidešimčia metų vėliau. Kas galėtų pama- 
nyti, kad prancūzų laiviūkštis drįsta taip nardyti tarp 
anglų kreiserių, todėl niekam nė neatėjo į galvą, jog 
šie penki matrosai, taip ramiai gulintys ant denio ir 
leidžiantys vėjui bei burėms atlikti savo darbą,— besi- 
stengiantys pasiekti Prancūziją kaliniai. 

Iš tikrųjų, vėjas pūtė į nugarą, ir neteko dėl nieko 
rūpintis. 

Kitos dienos rytą, tai yra po paros, kai paliko 
Portsmuto uostą, atpažino Hago kyšulį. 

Reikėjo laikyti kursą beidevindu!?, kad jo neapip- 
lauktų ir neužsidurtų ant archipelago iš Oldernio, Gern- 
sio, Sarko, Džersio salų — nuo Henriko I" laikų pri- 
klausančių Anglijai ir išsidėsčiusių nelyginant įkyrūs 
mūsų pakrančių sargybiniai. 

Laikytasi beidevindo ir pataikyta tiesiai į Bo- 
moną|, 

Sunku apsakyti belaisvių širdį užliejusius jaus- 
mus, kai iš pradžių išvydę Prancūzijos žemę kaip ūką, 
galiausiai pamatė ją tampant vis apčiuopiamesne — 
su jos kalvomis, uostais, įlankėlėmis, duburiais. 

Paskiau, kai ėmė ryškėti balti namukai su dūmų 
sultonais viršum jų, bėgliai taip užsižiūrėjo į šį reginį, 
jog pamiršo nuleisti anglišką vėliavą. 

Patrankos sviedinys, šimtą sieksnių nuo šliupo 
sukėlęs vandens fontaną, pažadino juos iš ekstazės. 

— Nagi, — nustebo prancūzai — ką jie čia išda- 
rinėja? Šaudo į mus! 

— E, ne, po perkūnais! Ne į mus jie šaudo,— 
pasakė Erbelis— o į tą mėlyną skudurą. 

Ir jis skubiai nuleido vėliavą, bet buvo jau per 
vėlu: Gražioji Sofi atkreipė į save dėmesį. Be to, ne 
tik vėliava, bet ir visa britiška išvaizda būtų ją išda- 
vusi. 

Jūreivystėje kaip ir žmonėse: paleiskite žavingiau- 
sią anglę, kad ir išauklėtą Prancūzijoje, tarp būrio 
prancūzaičių ir atpažinsite ją iš eigasties. 

Taigi šliupas buvo dvejopai atpažintas — iš vėlia- 
vos ir iš įrangos. Tad nors ir nuleido Erbelis vėliavą, 
po pirmo sviedinio atskriejo antras ir tėkštelėjo taip 
arti Gražiosios Sofi, jog vanduo aptaškė jos denį. 

— Ak šitaip, — supyko Paryžietis,— vadinasi, jie 
nepažįsta bičiulių? 

— Ką daryti? — paklausė kiti. 

— Plaukti pirmyn, — atsakė Erbelis.— Šliupe tik- 
riausiai nėra Prancūzijos vėliavos, ir mums atsitiks 

panašiai kiekviename uoste, į kurį norėsime užsukti. 

— Taigi! — atšovė Paryžietis.— Juk galima su- 
rasti staltiesę, servetėlę, marškinių priekį. 

— Taip, — sutiko Erbelis.— Bet pakol kas mus 
įsidėmėjo, tiesa? Įsidėmėjo kaip anglus... Ir šit, žiūrėkit, 
mūsų pasitikti išplaukė korvetė. Po dešimties minučių 
ims mus persekioti. Jeigu pamėginsime sprukti, per 
valandą mus pavys ir nuskandins. O jeigu bėgsime, 
kaip jie. supras, kad mes prancūzai? Taigi pirmyn, vai- 
kučiai, ir tegyvuoja Prancūzija! 

Nuskardėjo vieningas šauksmas “Tegyvuoja Pran- 
cūzija!“, ir jie pasirinko kursą tiesiai į Bomoną. 

Mirksnį ugnis liovėsi. Sakytum, kanonieriai su- 
simąstė, jog mažai tikėtina, kad šis vienui vienas šliu- 
pas išlaipintų desantą prancūziškame krante. 

Bet po kelių minučių nauja salvė, šįsyk geriau 
nutaikyta, nulaužė rėją ir išplėšė Gražiosios Sofi šoną. 

— Na,— tarė Erbelis,— delsti nebegalima. Užka- 
binkite ant kobinio kokį baltą skudurą ir duokite žen- 
klą, kad mes norime derėtis. 

Erbelio nurodymą įvykdė. 

Bet ar balto skuduro nepamatė, ar nebuvo linkę 
derėtis — ugnis tęsėsi. 

Tuo tarpu Erbelis nusirengė. 

— Kokį velnią čia darai? — nustebo Paryžietis.— 
Nejau nori parodyti jiems užpakalį? Jis — tai ne vėliava. 

— Ne,— atsakė Erbelis,— bet noriu jiems pasaky- 
ti, kas mes tokie. 

Ir nėrė nuo bušprito galva žemyn — pradingo jūro- 
je, bet už dvidešimties žingsnių iškilo į paviršių. 

Leidosi plaukti tiesiai uosto link. | 

Savo ruožtu šliupas ėmė dreifuoti, tuo parodyda- 
mas, kad nė neketina nutolti nuo kranto. 

Matydami, kad iš laivo į vandenį nušoko žmogus, 
kad patsai laivas pasiduoda, liovėsi šaudę; paskiau 
priešpriešiais plaukikui išskubėjo nuleista jūron val- 
tis. | 

Kaip tik valtelės įgulai komandavęs žilas bocma- 
nas buvo vienas toksai senmalietis. 

Keistu aplinkybių sutapimu Pjeras kalis pir- 

mąsias pakrančių laivybos pamokas buvo gavęs iš to 
seno jūrų vilko. 

Vis tebeplaukdamas, jį atpažino ir pašaukė vardu. 

Jūrininkas pakėlė galvą, pridėjo ranką stogeliu 
prie akių ir paleidęs vairą nuskubėjo į pirmagalį: 

— Teprakeikia mane Dievas,— šūktelėjo jis, — jei- 
gu tai ne Pjeras Erbelis laukia į mus! 

— Fe, tėvuk Berto— sušuko Erbelis— juk tai 
angliškas keiksmas, kuriuo mane pasveikinote. Kas gi 
šitaip sutinka tėvynainį ir ypač savo mokinį. Labas, 
tėvuk Berto! kaip laikosi jūsų žmona? Kaip vaikai? 

Ir įsikabindamas į valties kraštą pridūrė: 

— Taip, vardan Sen Brijė Dievo Motinos, aš — 
Pjeras Erbelis ir, patikėkit, grįžtu iš toli! 

Visas varvantis vandeniu jis metėsi į bocmano 
glėbį. 

Sliupas buvo taip arti valties, jog ketvertas Erbe- 
lio draugužių gerai matė, kaip šis lieja sūniškus jausmus. 

— Tegyvuoja Prancūzija! — sušuko jie vienu balsu. 

Šūksnis atskriejo iki valties. 

— Tegyvuoja Prancūzija,— atsakė priglobusieji Er- 
belį jūrininkai. 

— Ak taip! — tarė tėvukas Berto.— Taigi tenai 
dar yra bičiulių? 

'— Kaipgi ne! Pats pamatysite. 

Erbelis pamojo šliupui prisiartinti. 

Neprireikė bėgliams du sykius kartoti. Akies mir- 
ksniu nedidukas laivas pasidabino burėmis ir pasuko 
uosto linkui, šįkart ne griaudėjant kanonadai, o skam- 
bant šauksmams “Tegyvuoja karalius! Tegyvuoja 
Prancūzija!" 

Visi bomoniečiai sugužėjo ant molo. 

Penketas bėglių išlipo į krantą. 

Pjeras Erbelis pabučiavo žemę — šią visų motiną, 
kaip tai būtų padaręs senovės romėnas. | 

Kiti metėsi į pirmų pasitaikiusių glėbį. Negi svar- 
bu, kad tai pirmi pasitaikiusieji? Ar jie ne broliai? 
Paryžietis ypač krypo į seseris. 

Tuo metu Pitkaernas su didžiu liūdesiu žvelgė į 
tą visuotinį džiugesį. 

— E! — tarė senasis Berto.— Kas čia per kran- 
klys, kuris neįsijungia į šventę? 

— Tai,— nusijuokė Pjeras Erbelis,— anglas, kuris 
mums paskolino savo laivą. 

— Paskolino! — pakartojo Berto.— Anglas jums 
paskolino savo laivą? Tad tegul prieina, mes jį vaini- 
kuosime rožėmis. 

Erbelis suturėjo Berto, kuris, pagautas entuziaz- 
mo, jau buvo bepuoląs priglausti Pitkaerną sau prie 
krūtinės. 

— Lėčiau! — sudraudė Erbelis.— Paskolino jį 
mums, kaip mes skoliname Džersį karaliui Jurgiui — 
per prievartą. 

— O, tuomet kitas dalykas! - — tarė Berto.— Ak, 
tu ne tik išsigelbėjai, bet ir paėmei belaisvių! Šaunu! 
Gražų jūreivį ir dailų šliupą, dievaži! Šliupas vertas 
dvidešimt penkių tūkstančių frankų — liardas liar- 
dan: po penkis tūkstančius frankų kiekvienam. 

— Pitkaernas ne belaisvis, — pasakė Erbelis: 

— Kaip! Pitkaernas ne belaisvis? 

— Ne, ir jo šliupas nebus parduotas. 

— Kodėl? 

— Todėl, kad Pitkaernas papuolė į spąstus; todėl, 
kad kalba bretoniškai ir yra geros širdies: tai dvigu- 
bas pagrindas elgtis su juo kaip su tėvynainiu. 

Jis pamojo anglui: 

— Eikš čia, Pitkaernai,— saškšikė žemutinių bre- 
tonų tarme velsietį. 

Pitkaernas neturėjo pasirinkimo, tad pakluso, bet 
liūdnai ir nenoriai, nepatenkintas tarsi buldogas, su- 
rastas savo šeimininko. 

— Nagi, — tarė Erbelis,— lai prieina visi žemuti- 
niai bretonai. 

Pasidarė didžiulis ratas. 

— Bičiuliai, — tarė Erbelis, pristatydamas jiems 
Pitkaerną,— štai tėvynainis, kurį šiandien reikia pa- 
vaišinti gerais pietumis, nes rytoj rytą jis grįžta į An- 
gliją. 

— Bravo! — sušuko visi iūriainkai tiesdami Pit- 
kaernui ranką. 

Šis nieko nesuprato: tarėsi išsilaipinęs į krantą 
kokiame nors dar jam nepažįstamame Velso herco- 
gystės kamputyje. 

Visi kalbėjo velsiškai. 

Erbelis jam papasakojo, kas vyko ir kas nutarta 
dėl jo ir šliupo. 

"Vargšelis negalėjo patikėti. 

Nebendysime padėti jums įsivaizduoti puotą, ku- 
rios herojais buvo penki belaisviai ir šaunusis Pitkaer- 
nas: Vakarą praleido už stalo, naktį — šokdami. 

Rytojaus dieną stalabendriai, šokėjai ir šokėjos pa- 
lydėjo Pitkaerną į Gražiąją Sofi, kur jis aptiko ją 
aprūpintą maisto atsargomis kaip niekados iki šiol; 
paskiau jam padėjo užtraukti bures ir iškelti iš van- 
dens inkarą; galiausiai, kadangi pūtė palankus vėjas, 
jis didingai išslinko iš uosto, aidint šauksmams: “Te- 
gyvuoja bretonai! Tegyvuoja galai!“ 

Ir kadangi orai tądien bei rytojų buvo geri, galima 
manyti, kad Pitkaernas ir Gražioji Sofi laimingai pa- 
siekė Anglijos krantus ir kad pasakojimas apie šį nuo- 
tykį dar ir dabar kelia Pembroko miestelėnų nuostabą. 


- 


LIX + “GRAŽIOJI TEREZA" 


Suprantama, kad mūsų papasakotieji įvykiai, iš- 
didinti bretoniškos poezijos, pagražinti paryžietiškos 
išmonės, sukūrė Pjerui Erbeliui drąsaus ir sumanaus 
žmogaus reputaciją, kuri greitai iškėlė jaunuolį į 
pirmąją gretą tarp jo draugų — šie ypač troško tos 
draugystės, nes visiems buvo žinoma ji priklausant 
vienai iš pirmųjų ne tik Bretanės, bet ir Prancūzijos 
šeimų. 

Per keletą taikos metų, sekusių Anglijai pripažinus 
Amerikos nepriklausomybę!, Pjeras Erbelis, negaišda- 
mas veltui laiko, kaip antrasis karininkas ir kaip ka- 
pitonas atliko kelionę į Meksikos įlanką ir dvi — Indi- 
jon: vieną į Ceiloną, kitą į į Kalkutą. 

Taigi 1794-aisiais ir 1795-aisiais, kai karas vėl 

įsiplieskė dar aršesnis negu bet kada, Pjeras Erbelis 
nuvyko į Konventą* paprašyti kapitono diplomo, kuris, 
atsižvelgiant į jo praeities nuopelnus, jaunajam jūrei- 
viui buvo suteiktas be jokių sunkumų. 

Dar daugiau: kadangi Pjeras Erbelis garsėjo savo 
nesavanaudiškumu ir grynai tautine neapykanta an- 
glams, jam leido apginkluoti savo korvetę ar brigą 
kaip laikytų būtina. Sia proga jam buvo atidarytas 
penkių tūkstančių frankų kreditas, o Bresto arsenalui 
įsakyta leisti kapitonui Pjerui Erbeliui pasiimti visus 
ginklus, kokiūs tik šis nuspręs reikalingus savo laivo 
ginkluotei. 

"Tuo metu Sen Malo laivų statykloje būta dailaus 
penkių ar šešių šimtų tonų talpos brigo, kurio stie- 
bimąsi aukštyn Erbelis stebėjo iš tiesų susidomėjęs ir 
nuolat sau kartodamas: 

“Kas turėtų savo nuosavybėje šį laivą su dvylika 
žmonių įgulos taikos metu prekybai košeniliu“ ar indi- 
gu'ir su šimtu penkiasdešimčia — persekioti anglams 
kilus karui, tam nė pats velnias būtų nebaisus". 

Kai tik Pjeras Erbelis gavo savąjį kapitono dip- 
lomą, penkių tūkstančių frankų kreditą ir leidimą ap- 
siginkluoti Bresto reide, jis dar uoliau negu bet kada 
įniko vaikštinėti apie statyklą, kur kaip jūrų gėlė 
skleidėsi Gražioji Tereza. 

Pjeras Erbelis pakrikštijo žavųjį brigą vardu mer- 
ginos, kurią mylėjo. 

Sudaryti sandėrį ilgai netruko: kapitonas vyriau- 
sybės vardu nupirko iš statytojų brigą ir todėl pats 
vadovavo tolimesnei jo įrangai, tai yra rangautui" ir 
takelažui“. | 

Niekados joks tėvas taip netūpčiojo apie besiren- 
giančią pirmajai komunijai savo vienatinę dukterį, kaip 
Pjeras Erbelis — apie savąjį brigą. 

Pats matavo stiebų ir rėjų ilgį bei storį; pats nu- 
pirko Nanto turguje drobę jo burėms; liepė savo akyse 
apmušti bei suvaržyti jį vario lakštais, sudarysiančiais 
apkalą, ir nudažyti kevalą tamsiai žalia spalva, kad iš 
tam tikro nuotolio laivo korpusas susilietų su bango- 
mis. Galiausiai nurodė išpjauti po dvylika pabūklinių 

angų kiekviename šone ir dvi — paskuigalyje; kai visi 
šie parengiamieji darbai buvo baigti, jis apskaičiavo, 
kiek pirminį brigo svorį pasunkins ginkluotė, pakrovė 
jį tolygiu kiekiu balasto ir vis laikydamasis Bretanės 
krantų, kartkartėmis pasileisdamas visomis burėmis 
it jūros paukštis, bandantis savo sparnus, jis apiplaukė 
Silono smaigalį, prasmuko tarp Ba ir Roskofo salų, 
aplenkė Sen Renano kyšulį ir įskriejo į Bresto uostą, 
sekamas iš paskos it jauna daili mergina įsimylėjėlių 
trijų ar keturių anglų laivų. 

Iš tiesų, Gražioji Tereza būtų buvusi puikus gro- 
bis, bet ji buvo dar nekalta ir kaip tik į Brestą atvyko 
ieškoti, kaip apginti savąją nekaltybę. 

Reikia pasakyti, kad gynybos dėlei kapitonas nie- 
ko jai nešykštėjo: viduriniame denyje pastatė dvidešimt 
keturis dvylikto kalibro -pabūklus, rimtai žvelgiančius 
iš kairiojo ir dešiniojo bortų; be to, du dvidešimt ket- 
virto pabūklus pirmagalyje — tam atvejui, jei susidūru- 
si su pernelyg stipriu priešu gautų nešti bures ir kar- 
tu norėtų kaip baisios atminties partai! paleisti savo 
dvigubą strėlę. | 

Ir vis dėlto, prireikus, kad Gražioji Tereza atro- 
dytų ne kuo kitu kaip tik padoriu prekybiniu laivu, 
teužsiimančiu vien savo komerciniais .reikalais, joks 
laivas nepasižymėdavo nekaltesne išvaizda už ją. 

Tokiais atvejais josios dvidešimt „keturi dvylikto 
kalibro pabūklai atsitraukdavo žingsnį atgal, dvejetas 
dvidešimt ketvirto kalibro pabūklų įtraukdavo savo 
bronzinius vamzdžius į vidurinįjį denį; taiki vėliava 
kukliai plazdėdavo prie gafelio, drobinė, tos pat spal- 
vos kaip korpusas juosta būdavo užtraukiama viršum 
visų šaudomųjų angų, kurios paprasčiausiai tapdavo 
orlaidėmis. 

Jo šimtas penkiasdešimt įgulos narių miegodavo 
viduriniame denyje, o aštuonetas ar dešimtis jūreivių, 
kurių pakakdavo brigui valdyti, tingiai slampinėdavo 
po viršutinįjį denį arba, norėdami pasimėgauti gaives- 
niu oru, užsiropšdavo ant marsų“ ar netgi — matrosai 
tokie išdykę! — pramogaudavo apžargom ant grotbram- 
selio? ar forbramselio!? rėjų ir pranešinėdavo savo drau- 

geliams, kas nauja aštuonetą ar dešimtį mylių aplin- 
kui — tai yra tame apvaliame horizonte aplink laivą, 
kai jam po kyliu tėra vien vandenynas, o viršum stiebų — 
dangus. 

Kaip tik šitaip taikingai atrodantis brigas Gražio- 
ji Tereza vieną gražų 1798-ųjų metų spalio rytą slydo 
šešių mazgų"! per valandą greičiu tarp Burbonų sa- 
los! ir Amsterdamo bei Sen Polio salelių!?, tai yra tuo 
didžiuoju jūriniu loviu, kuris tęsiasi nuo Sundos sąsiau- 
rio“ iki Tristanas da Kunija salų“ ir į kurį, savaime 
suprantama, pasuka visi laivai, pakeliui į Europą turį 
aplenkti Gerosios Vilties kyšulį. | 

Galbūt mums pastebės, kad šeši mazgai per va- 
landą — tai visai nedidelis greitis; į tai mes atsakysi- 
me, kad brizas dvelkė silpnas, kad laivas niekur ypa- 
tingai neskubėjo ir kad užuot plaukęs visomis burėmis, 
jis tenkinosi tik didžiaisiais marseliais!“, foku"" ir 
didžiuoju kliveriu'ė, 

O visos kitos burės — bezanas?, klinfokas??, ma- 
žasis kliveris?!, grotasŽ, apatinysis formarselis2, bram- 
seliai*, bombramseliai? ir liseliai? — atrodo, buvo pa- 
likti tinkamesnei progai. 

Staiga balsas, tartum atskriejęs iš dangaus, šūk- 
telėjo: 

— Ei, apačioje! Ei! 

— Ehei! — atsiliepė nepertraukdamas savo 
užsiėmimo bocmanas, lošiantis kortomis su vyresniuo- 
ju vairininkų.— Kas yra? 

— Burė! 

— Kuria kryptimi? 

— Pavėjui nuo mūsų. 

— Ei! Ten apačioje! — nepertraukdamas lošimo, 
šūktelėjo bocmanas.— Praneškit kapitonui. 

— A, taip, burė! Burė! — sušuko visi matrosai, 
pasklisdami kas ant denio, kas ant juto“, kas ant van- 
tų2. 

Iš tikrųjų, banga, pakėlusi horizonte pasirodžiusį 
laivą, padarė jį matomą visiems jūreiviams, kai pa- 
prasto keleivio akis ten tebūtų įžiūrėjusi žuvėdrą ar 
kirą, skrydyje sušiaušiant bangos keterą. 

Į šauksmą “Burė!" ant denio iššoko dvidešimt še- 
šerių—dvidešimt aštuonerių metų jaunikaitis. 

— Burė? — sušuko jisai savo ruožtu. 

Sėdėję matrosai atsistojo; turėjusieji ant galvos 
kepures, jas nusiėmė ir laikė rankoje. 

— Taip, kapitone, burė, — vieningai patvirtino ma- 
trosai. 

— Kas viršuje? . 

— Paryžietis! — atsakė du ar trys balsai. 

— Ei! Ei, ten aukštai! Ar tu gerai matai, Paryžie- 
ti? — naklausė kapitonas.— Gal tau atsiųsti viršun 
mano žiūroną? 

— Cha! — atsišaukė Paryžietis.— Nereikia, ma- 
tau iš čia valandas Tiuilri laikrodyje. 

— Na, ar gali mums pasakyti, kas tai per laivas? 

— Didelis brigas — eina beidevindu mūsų pusėn. 

— Kokiomis burėmis plaukia? | | 

— Grotbramseliais, marseliais, foku, didžiuoju kli- 
veriu ir bezanu. 

— Ar mus jis pamatė? 

— Galbūt, nes nuleidžia grotą ir pakelia visus 
bramselius. 

— "Tas rodo, kad jis nori su mumis ET 
tarė balsas šalia kapitono. 

Kapitonas pasisuko, norėdamas pamatyti, kas iš- 
drįso įsiterpti į tokį įdomų pokalbį. Atpažino vieną iš 
savo Mėgstamiausių matrosų, Pjerą Berto — sūnų se- 
nojo Berto, prieš dešimtį metų sutikusio jį kaip bėglį 
Bomono uoste. 

— A, tai tu Pjerai? — nusijuokė ir paplojo jam 
per petį. 

— El, taip, kapitone, aš,— irgi nusijuokė jaunuolis 
atsakydamas ir tuo pat metu parodydamas dvi eiles 
nuostabių dantų. 

— Ir tu manai, kad jis nori su mumis pasišnekėti? 

— Aišku! Esu tuo įsitikinęs. 

— Ką gi, vaikine, eik ir perspėk baterijos vadą, 
kad mes pamatėme įtartiną burę — lai jis atitinkamai 
pasirengia. | 

Pjeras nėrė į vieną liuką ir dingo. 

Kapitonas vėl pakėlė aukštyn galvą: 

— Ei, Paryžieti! — šūktelėjo. | 

— Kapitone? 

— Kaip tas laivas atrodo? 

— Visai kaip kariškas, kapitone — net ir nematy- 
damas jo vėliavos, kirsčiau lažybų, kad tai godamai?. 

— Girdite draugužiai; ar yra tarp jūsų bent kele- 
tas, kurie nors kiek trokštų vėl aplankyti pontonus? 

Penki ar šeši matrosai, kurie jau buvo ragavę an- 
gliško vaišingumo, vienu balsu atsakė: 

* — Tik ne aš! Tik ne aš! Po šimts perkūnų, tik 
ne aš! | 

— Ką gi, pirmiausia pažiūrėsime, ar tai į mus jis 
taikosi, ir kai įsitikinsime, kokie jo kėslai, atskleisime 
jam savuosius. Pakelkime visas Gražiosios Terezos bu- 
res, vaikučiai, — parodysime anglui, ką moka Sen Ma- 
lo sūnūs. 

Vos tiktai kapitonas įsakė, kai laivas, kuris, kaip 
minėjome, plaukęs paprasčiausiai tik su didžiaisiais 
marseliais, foku ir didžiuoju kliveriu, išskleidė nelygi- 
nant dvigubą drobinį debesį bramselius, grotą, o su 
pastaruoju — ir klinfoką bei bezaną. 

Visomis burėmis pagavęs brizą, jis šovė į priekį, 
rėždamas bangas, tarsi tvirtos artojo rankos valdomas 
noragas — žemę. 

Valandėlei stojo tyla, sakytum, šimtas šešiasdešimt 
brigo narių buvo iš marmuro — tik švilpė vėjas, išgaub- 
damas bures ir virpindamas virves. 

Per šią tylą Pjeras Berto sugrįžo pas kapitoną. 

— Atlikta? — paklausė Erbelis. 

— Atlikta, kapitone! 

—-Bet mūsų pabūklų liukai vis uždengti? 

— Juk žinote, kad reikia jūsų asmeniško įsakymo 
jiems atidengti. | 

— Gerai, kai ateis laikas, jis bus duotas. 

Paaiškinsime pastaruosius žodžius, mūsų skaity- 
tojui galbūt nelabai suprantamus. 

Kapitonas Pjeras Erbelis ne tik buvo originalas, 
ką byloja jo pasirinkta profesija, bet dar pasižymėjo ir 
išdaigininko charakteriu. Iš pirmo žvilgsnio, neskai- 

tant kelių takelažo įmantrybių, kurias vien įgudusi 
jūrininko akis galėjo įžvelgti, „Gražioji Tereza atrodė 
taip taikiai, kaip tam įpareigojo jos vardas. 

Taigi, LE poilgių mažesniųjų stiebų, pagal kuriuos 
pagalvotum, kad ji kilusi iš Niujorko ar Bostono laivų 
statyklų arba netgi kad ji gabena ne indigo ar košeni- 
lio krovinį, o tai, kas vergų pirklių žargonu vadinama 
Juodmedžiu, niekas josios išvaizdoje nerodė šiurkščių 
manierų bei valdingo būdo. | 

Dar daugiau: jos pabūklai, rūpestingai įtraukti į 
vidurinįjį denį, be šeimininko leidimo nieku gyvu ne- 
būtų išsikišę pro šaudomąsias angas. Be to, ir pačios 
šaudomosios angos buvo pridengtos plačia dyobine juos- 
ta, nudažyta ta pačia spalva kaip ir laivo korpusas. 
Teisybė, stojant į mūšį, toji drobinė juosta, nuskardėjus 
švilpukui, pasikeldavo nelyginant teatro uždanga, ir 
tada pasimatydavo ryškiai raudonas ruožas, kurio per- 
trūkiuose, nekantraudami prasivėdinti, godžiai tiesė 
savo bronzinius kaklus pabūklai. Tad, kadangi tiktai 
kapitonui Erbeliui vieninteliam buvo atėjęs į galvą tok- 
sai linksmas pokštas, sutiktasis anglų laivas pamatys, 
kad turi reikalą su žmogumi, neprašančiu pasigailėji- 
mo, tačiau juolab ir nieko nesigailinčiu. 

Šitaip nusiteikę, jis ir jo įgula laukė, kad tolumoje 
boluojantis laivas irgi atskleistų savo ketinimus. 

Pastarasis ne tik išskleidė visas bures, bet dar 
buvo matyti, kaip tarsi garo draikanos pakilo jo lise- 
liai — taigi jame neliko neišnaudotos nė vienos drobės 
skiautelės. 

— Cha! — tarė kapitonas Erbelis.— Ką gi, nebe- 
sukim sau galvos dėl jo: apsiimu jį nusivilioti nuo čia 
ligi Sen Malo nepriartėjusį prie mūsų nė per colį. Te- 
pasivys, kai teiksimės jo palaukti. 

— Bet,— išsižiojo trys ar keturi matrosai, ne- 
kantresni už kitus, — kodėl iškart jo nepalaukiame, 
kapitone? 

— O kaipgi! Tai priklauso nuo jūsų, vaikučiai; 
jeigu labai manęs paprašysite, žinoma, aš jums neat- 
sakysiu. 

— Mirtis anglams i ir tegyvuoja Prancūzija! — vie- 

nu balsu sušuko įgula. 

— Gerai, vaikučiai, — tarė kapitonas Erbelis,— 
šitai. pasiliksime desertui. Pirma papietaukime, ir at- 
sižvelgiant į progos iškilmingumą kiekvienas gaus po. 
dvigubą davinį vyno ir po taurelę romo. Girdi, virėjau? 

— Po ketvirčio valandos visi sėdėjo už stalo ir 
kirto su tokiu geru apetitu, tartum daugeliui besistip- 
rinančiųjų šios vaišės kaip Leonidui? būtų paskutinės. 

Pietūs buvo puikūs: Paryžiečiui jie priminė lai- 
mingiausias vaikystės dienas, tad visos draugijos var- 
du ir kapitonui leidus jis paprašė savo draugelį mat- 
rosą Pjerą Berto, pravarde Montobanas*!, padainuoti 
vieną iš tų grynai jūreiviškų dainų, kurią jis taip 
gražiai plėšdavo ir kuri kaip Ak nueis“ sausumoje 
buvo kažkas tarp Marselietės“ iv Karmanjolės“.. 

Vadinamas Montobanu Pjeras Berto nė kiek nesi- 
prašydindamas atsistojo ir skardžiu tartum trimitas 
balsu užtraukė tą nutrūktgalvišką ir kartu baisią 
dainą, kurios melodijos, deja, nežinome ir negalime 
perteikti žodžių. 

Vis dėlto teisybės vardan pasakykime, jog nors 
įgulai, o Paryžiečiui — ypač buvo malonu klausytis 
šios gražios dainos, nekantrumas paėmė viršų, ir Pje- 
rui Erbeliui teko savo vyrus tildyti, kad atlikėjas galė- 
tų sudainuoti aštuntą kupletą. 

Pamename, kad Pjeras Berto buvo kapitono nu- 
mylėtinis, todėl kapitonas nenorėjo, kad šį nemanda- 
giai nutrauktų. 

Šitaip globojamas Pjeras Berto sudainavo ne tik 
aštuntą, bet dar ir devintą, ir dešimtą kupletus. 

Pastaruoju kaip tik daina ir baigėsi. 

— Viskas, kapitone,— pasakė jis. 

— Tikrai viskas? — paklausė Pjeras Erbelis. 

— Visiškai viskas. 

— Žinai, nesivaržyk, jeigu dar yra kokių kupletų,— 
paragino kapitonas. — Laiko turime. 

— Nebėra jų. 

Kapitonas apsidairė aplink. 

— Kur Paryžietis? — garsiau paklausė jis— Ei, 
Paryžieti! 

— Čia, kapitone, ant bramselio rėjų, savo poste. 

Iš tikrųjų, dainai pasibaigus, paryžietis vikriai lyg 
beždžionė užsiropštė į savo, kaip jis vadino, postą. 

— Ką jau buvome sužinoję iš mūsų apžvalgos, 
Paryžieti, — paklausė kapitonas,— kai ją pertraukėme 
dėl šaunių, po šimts, pietų? 

— Ką gi, kapitonė, turėjau garbės jums pasakyti, 
kad brigas atrodo visai kariškai ir per mylią atsiduo- 
da godamais. 

— Ką dar matai? 

— Nieko, jis vis tokiame pat atstume. Va, jeigu 
turėčiau žiūroną... 

Kapitonas padavė vienam jungai savo paties žiū- 
roną ir suteikdamas šiam polėkio spyriu į užpakalį 
paliepė: 

— Nagi, nunešk šitą Paryžiečiui, Kasnuazetai“. 

Kasnuazetas šoko ant vantų. 

Jeigu Paryžietis užsiropštė jomis. beždžionės vik- 
rumu, tai Kasnuazetas, turime jam tą pripažinti, pa- 
sikėlė sparčiai kaip voverė. Pasiekęs stebėtoją, įteikė 
šiam prašytąjį instrumentą. 

— Leisite prie jūsų pasilikti, pone Paryžieti? — 
paklausė junga. 

— Kapitonas tau uždraudė? — klausimu į klau- 
simą atsakė Paryžietis. 

— Ne,— tarė vaikėzas. 

— Tuomet visa, kas nedraudžiama, leidžiama; lik. 

Vaikėzas įsitaisė apžargom ant rėjos galo it gru- 
mas ant žirgo užpakalio arklininkūi už nugaros. 

— Na kaip, — paklausė kapitonas,— ar dabar 
aiškiau matai? 

— Žinot, kapitone, matau lyg pats ant jo stovėčiau. 

— Viena ar dvi eilės dantų? | 

— Viena, bet, dievaži, gražus dantynas! 

— Kiek dantų? 

— Trisdešimt šeši. 

— Velnias! Dešimčia daugiau nei pas mus. 

 Pamename, kad Gražioji Tereza turėjo dvidešimt 
keturis pabūklus, be to, dar du paskuigalyje, taigi iš 
viso dvidešimt šešis; tiktai dvejetą paskuigalinių kapi- 


501 


tonas vadino savosiomis staigmenomis, nes buvo dvi- 
gubai stambesnio kalibro už kitus. 

Taigi, kai koksai brigas, ginkluotas, pavyzdžiui, 
dvidešimt ketvirto kalibro patrankomis, gerai ištyri- 
nėjęs Gražiosios Terezos kairįjį ir dešinįjį bortus, įsiti- 
kindavo, kad josios patrankos tik aštuoniolikto kalib- 
ro, ir imdavo ją persekioti, Gražioji Tereza sprukdavo; 
kadangi jos kapitonas sieksnio tikslumu žinojo, kiek 
lekia sviedinys, leisdavo priešo brigui prisiartinti į pir- 
magalio pabūklams gerai pasiekiamą nuotolį; paskiau, 
vis toldamas pirma pučiančio vėjo, taigi ir pirma besi- 
vejančio brigo, jis pradėdavo savąjį Žaidimą kėgliais, 
kaip jis tai vadindavo. 

O Pjeras Berto buvo puikus taikytojas, todėl būtent 
jam pavedė nutaikinėti du trisdešimt šešto kalibro 
pabūklus, ir kol jis taikydavosi su vienu, jam užtaisy- 
davo kitą: taigi kapitonas Erbelis nuo juto dangčio 
turėdavo malonumo matyti, kaip sviediniai be perstojo 
krenta ant priešo laivo denio, į bures ar į karkasą — 
priklausomai nuo to, ką jis teikdavosi pasakyti: 
“Aukščiau, Pjerai!" arba “Žemiau, Pjerai!" 

— Girdite? — grįžtelėjo Erbelis į jūreivius. 

— Ką, kapitone? 

— Tą, ką sako Paryžietis. 

— Ką gi jisai sako, kapitone? 

— Kad anglas turi dešimčia dantų daugiau nei 
mes. 

— O mūsų dvejetas iltinių, kapitone — jūs laikote, 
juos už nieką? — atrėmė Pjeras Berto. 

— Tad, vaikučiai, manote, kad mums to dešimties 
nėra ko imti į galvą? 

— Nė kitų, — atsakė Pjeras Berto.— Va, mums jie 
šitiek terūpi. 

Ir jūrininkas spragtelėjo pirštais. 

— Vis tiek,— tarė kapitonas,— pirmiausia suži- 
nokime, su kuo turime reikalą. 

Paskiau vėl pakėlė galvą į Paryžietį: 

— Ei, Paryžieti, — šūktelėjo, — juk tu pažįsti visus 
šunų eretikų laivus lyg savo paties krikštytus, ar ne- 
gali pasakyti šito vardą? 

Paryžietis prisidėjo prie akies žiūroną ir itin ati- 
džiai apžvelgė brigą, kas rodė, kaip jis troško pateisin- 
ti savo kapitono pasitikėjimą; paskui, sustūmęs tris 
žiūrono vamzdžius tartum nebeturėtų ką žvalgyti, šūk- 
telėjo: 

— Kapitone, tai Kalipsė. 

— Šaunu! — pagyrė Pjeras Erbelis.— Ką gi, vai- 
kučiai, mes ją, paliktą Odisėjo, paguosime*. 

Įgula sutiko tuos žodžius tiesiogine prasme, nela- 
bai nutuokdama, kas jai norima pasakyti, tačiau su- 
mojo, kad tai vienas iš tų įprastų laukinių Pjero Erbe- 
lio pasišaipymų prieš stojant į kovą. Tad atsiliepė ga- 
lingu “valio", kuris nugriaudėjęs romėnų forume būtų 
privertęs nukristi iš baimės pro šalį praskrendantį 
varną. 

Kuris kitas nei šis atšiaurusis jūrininkas, būtų 
gerai pagalvojęs, prieš leisdamasis užpuolamas trečda- 
liu pajėgesnio priešo; tačiau kapitonui Erbeliui, at- 
virkščiai, toksai atakuojančio laivo pranašumas teikė 
pasitenkinimo, kokį patiria kiekvienas narsus žmogus, 
susidurdamas su savęs vertu priešininku. 

Taigi, kai valionės nutilo, kapitonas, su malonu- 
mu žvelgdamas į visus šiuos jį supančius vėjo ir saulės 
nuūgarintus veidus su liepsningomis akimis ir blyk- 
sinčiais dantimis, garsiai sušuko: 

— Paskutinį kartą klausiu — jūs tikrai pasiryžę? 

— Taip, taip! — vienu balsu atsiliepė įgula. 

— Ginsitės žūtbūtinai? 

„— Zūtbūtinai! — patvirtino iš visų pašalių. 

— Ir netgi labiau! — šūktelėjo Paryžietis nuo van- 
tų santvaros, kur stovėjo. 

— Tuomet, vaikučiai, pirmyn visa širdimi. Iškel- 
kite virš stiebo trispalvę ir neišleiskime iš akių, ką 
darys Kalipsė. | 

Kapitono įsakymą įvykdė: vaivorykšte sutvisko ko- 
vos vimpelas, ir visų žvilgsniai nukrypo į priešo brigą. 

Vos tik Prancūzijos vėliava suplazdėjo vėjyje, kai 
priimdama iššūkį savo ruožtu suplėvėsavo angliškoji; 
tačiau anglų brigas dar pasveikino Didžiosios Britani- 
jos vėliavą patrankos šūviu. 

Gražioji Tereza vis tebelaikė drobine juosta pa- 
slėpusi savo bateriją ir atrodė kukliai bei nekaltai, 
kaip ir pritinka paprastai prekybinei keliauninkei. 

— O dabar, kai pamatėme,— pasiūlė Pjeras Erbe- 
lis, —pasiklausykime. 

Gražiosios Terezos įgula sukluso, ir galiausiai, nors 
Kalipsė buvo dar labai toli, vėjo dvelksmas atnešė nuo 
priešo brigo būgnų tratesį. 

. — Puiku! — tarė Pjeras Erbelis.— Jiems nepri- 
kiši, kad slepia savo ketinimus. Nagi, vaikučiai, at- 
skleiskime Džonui Buliui“' savuosius ir parodykime, 
jog nors ir nesame kaip jis dantingi ligi koserės, vis 
dėlto dantų anaiptol nestokojame. 

Vos tik buvo duotas šis įsakymas, kai juosta, den- 
gianti Gražiosios Terezos baterijas, išnyko lyg pamojus 
burtų lazdele;ir» savo ruožtu Kalipsė galėjo suskaičiuūo- 
ti kiekviename Gražiosios Terezos šone po dvylika šau- 
domųjų angų, pro kurias tiek pat aštuoniolikto kalibro 
pabūklų nekantriai tiesė savo kaklus. 

Kasnuazetas, einantis kartu svarbias dūdoriaus ir 
jungos pareigas, marsas po marso nusliuogė žemyn ir 
atsidūrė ant denio tuo pat metu, kai būgnininkas, 
iškėlęs lazdeles, vien telaukė kapitono ženklo išgauti 
iš savo melodingojo instrumento pirmuosius akordus. 

Kapitonas davė ženklą. 

Tuojau pat per Gražiąją Terezą nuskardėjo kovon 
kviečiąs tratesys: būgnininkas perbėgo visu ilgiu denį, 
nusileido apačion pro užpakalinį liuką ir vėl išlindo 
pro priekinį, vis lydimas Kasnuazeto, sugebančio akom- 
panuoti būgno tratesiui tautinės melodijos Laimingo 
kelio, pone diu Molė! variacijų motyvais. 

Pirmi šių dviejų instrumentų garsai suveikė tie- 
siog stebuklingai. 

Akies mirksniu kiekvienas atsidūrė poste, kurį 
užimdavo panašiomis aplinkybėmis su savo įprastiniais 
ginklais: takelažo kovotojai su karabinais nuskubėjo į į 
marsus; ginkluotiejįi muškietomis išsidėstė ant prie- 
kinio ir užpakalinio antstatų ir viršutiniame denyje 
tarp stiebų: muškietonus* užkėlė ant stovų, pabūklus 
atrišo ir pastatė kovos parengtin; visur, iš kur būtų 

galima apsvaidyti priešo denį, sukrovė granatų atsar- 
gas; galiausiai denio bocmanas pasirūpino, kad būtų 
uždaryti visi liukai, į rangautą užkelti padegamieji už- 
taisai, parengti abordažo kabliai. 

Štai kas dėjosi ant denio. 

Bet po juo, tai yra laivo viduje, judėjimas buvo nė 
kiek ne mažesnis. 

Atidaryti parako triumai, uždegti šachtų žibintai, 
parengtas atsarginis šturvalas, galiausiai pašalinti 
pertvėrimai. 

Susibūrė lakios vaizduotės grupelė iš stambiausių 
ir tvirčiausių Gražiosios Terezos matrosų. Kiekvienas 
jų turėjo savo pasirinktą ginklą: kas kirvį, kas žeberklą, 
kas ietį. 

Sakytum, kad tai būrys milžinų, laikančių ranko- 
je po išnykusio ginklo pavyzdį, vartotą titanų dieno- 
mis, tačiau nuo legendinių Antėjaus?, Enkelado*! ir 
Geriono“ laikų pamirštą. 

Susikišęs rankas į kišenes ir vilkįs aksominiu švar- 
keliu kaip koks geraširdis Sen Malo buržua, sekma- 
dieniais pasivaikštinėjantis po molą, kapitonas Erbelis 
perėjo laivą, jį apžiūrinėdamas ir apdovanodamas kiek- 
vieną grupelę nedideliais pasitenkinimo ženklais bei 
pavaišindamas iš didžiulės kramtomojo tabako sukti- 
nės, kurios galas kyšojo per kišenės viršų it pasikėlu- 
sio žalčio galva. 

Apžiūra baigėsi. 

— Vaikučiai,— tarė jis,— juk žinote, kad tikriau- 
siai anksčiau ar vėliau vesiu? 

— Ne, kapitone — atsakė jūreiviai — mes to ne- 
žinojome. 

— Ką gi, dabar tai jums pranešu. 

— Dėkui, kapitone,— pagyvėjo matrosai.— O ka- 
da jungtuvės? 

— Dėl jų dar nieko negaliu pasakyti. Bet vieną 
dalyką žinau. | 

— Kokį, kapitone? 

— Jeigu vesiu, tai tikrai įtaisysiu poniai Erbel 
berniuką. 

— To mes labai tikimės, — nusijuokė matrosai. 

— Tai štai, sūneliai, pažadu jums, kad antrasis 
užšokęs ant Kalipsės denio bus to berniuko krikštatėvis. 

— O kas bus pirmajam? — paklausė Paryžietis. 

— Pirmajam,— atkirto kapitonas, — perskelsiu kir- 
viu galvą: nepakęsiu, kad kas nors žengtų pirma ma- 
nęs. Ir, suprantama, vaikučiai, nulėiskite grotą, beza- 
ną ir klinioką — kitaip anglai niekad prie mūsų ne- 
priartės tiek, jog gautume su jais pasišnekėti. 

— Puiku! — tarė Paryžietis.—Matau, kad kapito. 
nas nori pažaisti kėgliais. Į vietą, Pjerai Berto! 

Pastarasis pažvelgė į kapitoną: norėjo pasitikrin- 
ti, ar Paryžiečio kvietimą turįs laikyti įsakymu. 

Erbelis linktelėjo galva. 

— Sakykit, kapitone?..— prasižiojo Bjeras Berto. 

— Na, kas yra, Pjerai? — paklausė kapitonas. 

— Juk neturite nieko prieš Luazą? 

— Ne, vaikine; kodėl klausi? 

— Matote, tikiuosi, jog kai grįšime namo, ji ne tik 
taps mano žmona, bet ir jūsų berniuko krikštamote. 

— Garbėtroška! — metė kapitonas. 

Akies mirksniu kapitono nurodytąsias bures nu- 
leido, ir Pjeras Berto stojo į savąjį postą, glostydamas 
dvi trisdešimt šeštojo kalibro patrankas tarsi paša — 
dvi sultonaites. 


LX + MUSIS 

Kadangi dabar prancūzų brigo greitis sulėtėjo, o 
anglų laivo liko toks pat, atstumas tarp vejamojo ir 
besivejančiojo pradėjo palengva mažėti. 

Kapitonas stovėjo ant komandinio tiltelio ir, atro- 
do, matavo nuotolį sekstantu. 

Vis dėlto, nors ir kaip skubinosi pradėti savąj ą 
kėglių partiją, kaip tai vadino Pjeras Berto, ugnį pir- 
masis atidengė ne jis. 

Be abejo, priešo brigo kapitonas neturėjo tokio to- 
lišaudos pojūčio kaip Gražiosios Terezos vadas, nes 
buvo matyti, kaip jis nuleidžia kai kurias bures, ir 

"Kalipsė, užuot plaukusi priekiu, pasisuko šonu. Tą pa- 
čią akimirką išilgai jos šaudomųjų angų nusidriekė 
baltų debesėlių juosta, ir anksčiau nei atskriejo aštuo- 
niolikto kalibro pabūklų salvės garsas, sviedinių kru- 
ša sukapsėjo į jūrą tris ar keturis kabeltovus! nuo 
Gražiosios Terezos. 

— Matyt, bičiuliai anglai turi tiek parako ir svie- 
dinių, jog nežino, ką su jais veikti, — pastebėjo kapito- 
nas Erbelis.— Mes būsime taupesni, tiesa, Pjerai? 

— Kurgi ne! Juk žinote, kapitone, —- atsakė taiky- 
tojas, kad tai priklauso nuo jūsų: kai įsakysite pradėti, 
bus pradėta. 

— Gerai, — tarė kapitonas, — leiskite jam prisiar- 
tinti dar kelis sieksnius, turime laiko. 

— Taip, — pritarė Paryžietis. — Žinote ką, kapi- 
tone, dabar mėnulio pilnatis: turėtų būti gražus regi- 
nys — mūšis mėnesienoje! Galėtumėt suteikti mums 
tokį malonumą, juk tai nedažnai pasitaiko? 

— Ziū! Puiki mintis,— sutiko kapitonas.— Tau iš 
tiesų šitai patiktų, Paryžieti? 

— Dievaži, būčiau jums dėkingas. 

— Nagi, nagi — tarė kapitonas, — ko nepadarai 
dėl savo bičiulių. 

Jis išsitraukė laikrodį. 

— Penkta valanda vakaro, vaikučiai, — konstata- 
vo.— Pažaisime su Kalipse iki vienuoliktos; penkios 
minutės po vienuoliktos pulsime ją abordažu, penkio- 
lika po vienuoliktos — paimsime, pusę dvyliktos kiek- 
vienas ilsėsis savo gulte: Gražioji Tereza — gerai iš- 
auklėta mergužėlė, anksti gulasi netgi pokylių dieno- 
mis. 

— Juolab, — pasakė Paryžietis, kad pusę dvylikos 
ne vienam šokėjui skaudės kojas. 

— Kapitone,— įsiterpė Pjeras Berto,— man ranka 
niežti. | 

— Na gerai, — atsakė Erbelis,— pasiųsk jiems svie- 
dinį ar du; bet žinok: tuodu sviediniai bus tavo, o ne 
mano sąskaita. 

— AĄ,— numojo Pjeras Berto,— kas bus, tas bus. 

— Palūkėk dar truputėlį, Pjerai, palūkėk, tegul 

Paryžietis mažumėlę mums pasako, ką jie tenai veikia. 

| — Po penkių sekundžių žinosite, kapitone,— pa- 
žadėjo Paryžietis, ropšdamasis į priekinio stiebo marsą; 
mat dabar abu laivai buvo pakankamai arti vienas ki- 
to, kad nereikėtų kopti ant forbramselio rėjos. 

— Sese mieloji mūs AnaŽ— šūktelėjo kapitonas, — 
ar nieko tu ten nematai? 

— Matau aš matau ten jūrą Alanid ao AS atsi: 
liepė Paryžietis,— ir vėliavą britų aukštai plėvesuo- 
jančią. 

— O tarp jūros ir vėliavos? — paklausė kapito- 
nas. 

— Matau kiekvieną savo kovos poste: kanonierius 
prie pabūklų, jūrų pėstininkus denio tarpustiebiuose 
ir ant juto; galiausiai matau kapitoną, pridėjusį DEE 
burnos garsintuvą. 

— Ak, Paryžieti — sušuko Pjeras Erbelis,— Išas 
gaila, kad neturi tokių pat gerų kaip akis ausų! Pa- 
kartotum, ką jis pasakys. 

— O! — atšovė Paryžietis.— Pasiklausykite pats, 
kapitone, ir sužinosite. 

Paryžietis dar nebaigė savo žodžių, kai iš priešo 
brigo priekio blykstelėjo du žaibai, driokstelėjo šūviai 
ir atlėkę du sviediniai rikošetavo nuo Gražiosios Tere- 
zos kilvaterio. 

— Aha! — šūktelėjo kapitonas Erbelis.— Regis, 
kviečiama kadriliui keturiese. Nagi, Pjerai! Nagi! Te- 
paduoda kavalierius savo damai ranką — dvejetą pir- 
myn, Pjerai! Dvejetą pirmyn! 

Kapitonui dar nė nebaigus kalbėti, Pjeras Berto, 
mirksniui prisilenkęs prie pabūklo, atsitiesė ir pats 
prikišo ilgakotį degtuvą. 

Nugriaudėjo šūvis. 

Atrodė, kapitonas seka sviedinio kelią ore. 

Tasai įsmigo ji laivo pirmagalį. 

Bemaž tą pačią akimirką bumptelėjo, antras šūvis, 
ir antras sviedinys nuskriejo įkandin pirmojo taip grei- 
tai, jog pamanytum, kad jį nusivijo. 

— Sitas dar geriau! — sušuko Pjeras Berto, bai- 
siai apsidžiaugęs, kad išlėkė į orą didžiulė priekio at- 

plaiša.— Ką pasakysite, kapitone? 
.— Pasakysiu, kad veltui gaišti laiką, bičiuli Pjerai. 

— Kaip! Veltui gaištu laiką? 

— Be abejo. Kai turėsi jam įsodinęs į korpusą 
bent dvidešimtį sviedinių, tik tada būsi uždavęs darbo 
dailidei, štai kas! Pliek, po šimts, kiek gali! Taikyk į 
stiebus, sulaužyk jam kojas, sutrupink sparnus: stie- 
bai ir drobės šiuo metu vertingesni negu korpusas. 

Tuo metu Kalipsė vis artėjo prie Gražiosios Tere- 
zos. Atidengė ugnį iš savo dviejų priekinių patrankų, 
kurių vienas sviedinys nugrimzdo į jūrą pistoleto šūvio 
atstu nuo brigo paskuigalio, antias, rikošetavęs nuo 
jūros paviršiaus, trenkėsi į Gražiosios Terezos šoną ir 
vėl nukrito į vandenį, veik nepalikdamas nė žymės. 

— Žinot, kapitone,— tarė Pjeras Berto, bemaž vi- 
su savo ilgiu užguldamas vieną iš dviejų patrankų, — 
manau, kad esame tinkamame nuotolyje ir, jei mani- 
mi natikėtumėte, taip jį laikykime. 

— Ko tam reikia? | 

— Vėl iškelti visas Gražiosios Terezos bures. O! 
Jeigu galėčiau vienu metu būti ir prie vairo, ir prie 
savo patrankų, užtikrinu jus, kapitone, taip valdyčiau 
laivą, kad nenutraukčiau to nutiesto tarp mūsų Mari- 
jos plaukelio. 

— Išskleiskite grotą, klinfoką ir bezaną! — pa- 
liepė kapitonas Erbelis, o Pjeras Berto tuo tarpu pri- 
kišo degtuvą ir vėl iššovė. 

Sisyk sviedinys pralėkė virš grimzlės vaterlinijos 
ir nulaužė rėjos galą. 

— Išties meistriškas šūvis! — pagyrė kapitonas 
Erbelis.— Na, Pjerai, dešimt luidorų premija, kuria 
galėsi pavaišinti draugus pirmame mūsų pasiektame 
krante, jei nudauši jo fokstiebį ar grotstiebį tarp apa- 
tinio ir viršutinio marselio. 

— Valio kapitonui! — sušuko įgula. 

— Ar galima paleisti porinius sviedinius“? — pa- 
klausė Pjeras. 

— Dievuliau! — atsakė kapitonas.— Leiski, ką 
tik nori. 

Pjeras Berto pareikalavo iš bocmano pageidaujamų 

šaudmenų; šis įsakė atnešti krūvą kartūzų, suside- 
dančių iš grandinėmis po du sukabintų sviedinių. 

Kadangi antrasis pabūklas jau buvo užtaisytas, Pje- 
ras Berto, nebekeisdamas užtaiso, nusitaikė ir iššovė. 

Sviedinys prakiurdino foką ir grotą pusę pėdos 
nuo stiebo. 

— Nagi, nagi, — tarė kapitonas,— gerų ketinimų 
būta. 

Visa įgula pamažėle prisislinko prie juto. 

Kai kurie matrosai, norėdami geriau matyti, už- 
sikorė ant vantų. Takelažininkai, susėdę marsuose, 
laikėsi taip ramiai, tartum iš pirmosios ložės stebėtų 
nemokamą spektaklį. 

Pjeras Berto paliepė užtaisyti abu pabūklus nau- 
jaisiais kartūzais. 

— Ohei,— kapitone! — sušuko Paryžietis. 

— Na, kas nauja, pilieti Muftarai?? 

— Tas, kapitone, kad jie ridena vieną paskuiga- 
lio patrankų į priekį, o dvi priekines patrankas — į 
paskuigalį. 

— Tad ką apie tai manai? 

— Manau, kad jiems pakyrėjo gauti iš mūsų apel- 
sinų, o Mums grąžinti vyšnias, tad mes irgi turėsime 
reikalą su trisdešimtšešiakalibriais. 

— Girdi, Pjerai? 

— Taip, kapitone. 

— Pijerai, dešimt luidorų! 

— Kapitone, garbės žodis, dabar bus padaryta kuo 
puikiausiai; tad spręskite pats: "Ugnis!" 

Sukomandavęs pačiam sau, Pjeras prikišo degtuvą; 
trenkė šūvis — priešo burėse atsirado didžiulė įplėša. 

Beveik tuojau pat Kalipsė atsakė panašiu šūviu, 
ir sviedinys, nunešęs apatiniojo grotmarselio rėjos galą, 
perkirto pusiau žmogų ant vantų. 

— Ei! Na sakyk, Pjerai — sušuko Paryžietis,— 
nejaugi tu leisi mus šitaip nurankioti lyg vikšrus? 

— Po perkūnais! — nusikeikė Pjeras.— Regis, ir 
jie turi trisdešimtšešiakalibrius! Palūkėk, palūkėk, Pa- 
ryžieti, tuoj pamatysi! 

Dabar Pjeras Berto taikėsi ypač rūpestingai, pas- 

kiau greitai pasikėlė ir prikišo degtuvą — viską atliko 
per sekundę. 

Šįsyk nieko nepasimatė, tik pasigirdo baisus treš- 
kesys. 

Grotstiebis mirksnį susvyravo, tarsi nežinodamas, 
kur kristi — į priekį ar atgal; galop jis palinko priekin 
ir nulaužtas šiek tiek aukščiau didžiojo marso, trenkė- 
si ant denio, užgriozdamas jį drobe: sujungti grandine 
sviediniai perkirto stiebą per pusę. 

— Dievaži, Pjerai,— džiugiai sušuko kapitonas, — 
girdėjau apie knygą “Pavojingi ryšiai"““ gal tu kartais 
ją esi skaitęs? Laimėjai savo dešimtį luidorų, bičiuli. 
| — Ir bus išgerta į kapitono sveikatą! — sušuko 
visa įgula. 

— O dabar,— tarė Erbelis— Kalipsė mūsų — 
tartum gautume ją už dyką; tačiau palauksime mėne- 
sienos, tiesa, Paryžieti? 

— Manau, kad tai išmintinga,— atsakė Paryžie- 
tis.— Stai jau temsta,— o darbui, kurį mums dar lie- 
ka nuveikti, nebloga matyti, kur statai koją. 

— O aš,— atsiliepė kapitonas, — kadangi pasi- 
rodėte tokie išminčiai, pažadu jums fejerverką. 

Iš tikrųjų, sutemos jau nusileido, ir naktis stūmėsi 
į priekį su tropikų platumoms būdinga sparta. 

Kadangi šioji naktis, kol dar nepatekėjo mėnulis, 
žadėjo būti labai tamsi, kapitonas Erbelis įsakė paka- 
binti ant bramselių žibintus, idant anglai pamatytų, 
JOg jis nesirengia dingti patamsyje. 

Žibintus pakabino. 

Savo ruožtu anglų laivas, duodamas suprasti, jog 
kaip ir jo priešas laiko partiją vos tepradėtą, iškėlė 
dvi signalines šviesas. 

"Abi pusės, regis, nekantriai laukė patekant mėnulį. 

Ir vienas, ir kitas laivas palaisvino bures taip, jog 
dreifavo ar bemaž dreifavo vietoje; tamsoje atrodė lyg 
du debesys slinktų viršum jūros — baisūs debesys, 
savo šonuose slepiantys žaibus ir griausmą. 

Vienuoliktą valandą patekėjo mėnuo. 

Tą pat mirksnį oru pasklido švelni šviesa, ir jūra 
suspindo sidabru. 

Kapitonas Erbelis išsitraukė laikrodį. 

— Vaikučiai,— tarė, — jums pažadėjau, kad pen- 
kiolika po vienuoliktos Kalipsė bus paimta, o pusę 
dvyliktos ilsėsimės savo gultuose. Negalime gaišti lai- 
ko. Jeigu neužsiimsime priešu, jis elgsis kaip tinka- 
mas. Štai ką reikia padaryti... Ar Pjeras Berto perkėlė 
savo kinkinį į priekį? 

— Taip, kapitone,— atsakė šis. 

— Ar visa užtaisyta karteče? 

— Taip, kapitone. 

— Mes einam stačiai į anglą. Pjeras Berto pradžiai 
jį pasveikins dviem sultonėmis: gerai! Pasiunčiame į jį 
salvę iš kairiojo borto: puiku! Tučtuojau apsisukame, 
suartėjame šonais, užmetame savo kablius ir pasiunčia- 
me į jį salvę iš dešiniojo borto: nuostabu! Kadangi jis 
neteko grotstengos' ir yra vikrus nelyginant žmogus 
su nulaužta koja, jis viso labo mums pasiunčia tik sal- 
vę iš dešiniojo borto; aštuoniolika dvidešimt ketvirto 
kalibro pabūklų prieš dvidešimt keturis aštuoniolikto 
ir du trisdešimt šešto: suveskite balansą ir pamatysi- 
te, kad turime grynų aštuonių pabūklų šūvių persva- 
rą. Tada prisišliejame šonu, o toliau — mano reikalas. 
Na, vaikučiai, pirmyn! Ir tegyvuoja Prancūzija! 

Galingas šauksmas “Tegyvuoja Prancūzija!" nu- 
griaudėjo tartum iš jūros gelmių ir paskelbė anglams, 
kad mūšis prasideda iš naujo. 

"Tuo pat metu Gražioji Tereza manevravo, steng- 
damasi įgyti vėjo pranašumą. 

Tokiu būdu, iš pradžių neva toldama nuo Kalipsės, 
tam tikru momentu, kai pajuto, kad vėjas pučia iš už 
nugaros, Gražioji Tereza pakeitė kursą savo priešo lin- 
kui, užgriūdama šį nelyginant jūros erelis — savo grobį. 

Kuo kapitono Erbelio įgula žavėjo — tai savo vi- 
sišku paklusnumu. 

Įsakytų kapitonas plaukti tiesiai į Malstromą“.— 
tą garsiąją gelmę iš “Skandinavų pasakų"... praryjančią 
tridenius laivus taip pat lengvai, kaip Saturnas rijo 
savo vaikus? — ir vairininkas pasuktų tiesiai tenai. 

Visa, kas įsakyta, buvo kuo tiksliausiai įvykdyta. 

Pjeras Berto pasiuntė du šūvius. karteče bemaž 

tuo pat metu, kai Gražioji Tereza susilaukė salvės iš 
priešo kairiojo borto; paskui salvę iš kairiojo borto sa- 
vo ruožtu trenkė ji pati; šitaip įskaudintai Kalipsei 
dar nė nespėjus susivokti, jog reikia apsisukti ir pa- 
leisti salvę iš dešiniojo borto, dar nė nespėjus vėl užtai- 
syti savųjų patrankų, Gražiosios Terezos bušpritas, ap- 
lipęs Žmonių it vynuogienojas — vynuogių, įstrigo į 
grotstiebio vantus, ir per trūkinėjančių virvių poškesį 
nuskambėjo kapitono balsas: 

— Ugnis, vaikučiai! Nušluokit jį kaip pontoną, o 
paskiau mes šturmuosime kaip tvirtovę. 

Dvylika karteče užtaisytų pabūklų nuo tokio įsa- 
kymo tartum sustūgo iš džiaugsmo. 

Liepsnos pliūpsnis nutvieskė Kalipsę gūdžia švie- 
sa; tirštas debesis pasklido po denį; pasigirdo treške- 
sys ir skausmingi riksmai, paskiau kapitono Erbelio 
balsas, šaukiantis lyg įsakinėtų štormui: 

— Į abordažą, vaikučiai! 

Ir tą pačią akimirką, kaip paprastai, pirmas kapi- 
tonas Erbelis užšoko ant Kalipsės denio. 

Bet dar nespėjo tvirtai įsiremti kojomis, kai jam 
prie ausies nuskambėjo balsas: 

— Visvien, kapitone, tai aš būsiu jūsų pirmagimio 
krikštatėvis. 

Balsas priklausė Pjerui Berto. 

5ią pat minutę nuo bušprito, kuris nubyrėjo it 
javo varpa, nuo rėjų, vantų, lynų, virvių senmalie- 
čiai nučiuožė į Kalipsės denį, ant kurio penketą se- 
kundžių žmonės krito tirštai kaip kruša per vasaros 
audrą. 

Kas tuomet dėjosi ant Kalipsės denio, neįmanoma 
apsakyti: užvirė baisi maišatis, kova Žmogus prieš 
žmogų, visuotinė alionė, nelabųjų puota, ir visą tą laiką, 
didžiai kiekvieno nuostabai, kapitono Erbelio nebuvo 
nei regėti, nei girdėti. 

Bet po kelių minučių jį pastebėjo išnyrant pro 
vieną liuką. Deglas, kurį laikė rankoje, apšvietė jo 
veidą — pajuodusį nuo parako ir sukruvintą. 

— Visi į Gražiąųją Terezą, vaikučiai! — sušuko 
jis.— Anglas tuoj išlėks į orą! 

Šie žodžiai paveikė magiškai: benuskambą keiks- 
mai nutrūko, pakelta ranka sustingo virš galvos. 

Staiga iš abordažu užpultojo laivo vidaus išsiveržė 
baisus riksmas: 

— Dega! 

Bematant su tokia pat skuba, kaip šoko priešo 
brigo denin, Gražiosios Terezos įgula suskato iš jo 
nešdintis, griebdamasi įvairiausių manevrų, kad at- 
sidurtų iš vieno laivo kitame, o tuo tarpu kapitonas, 
Pjeras Berto ir grupelė kitų, kuriuos būtų galima pa- 
vadinti gigantais, tai yra jau mūsų prieš kovą nuro- 
dytieji vyrai, ginkluoti fantastiškiausiais ginklais, den- 
gė atsitraukimą. | 

Jis baigėsi pirma nei anglai atsitokėjo nuo ap- 
stulbimo; ir pakolei dvejetas vyrų kirviais laisvino 
bušpritą iš laivavirvių, į kurias buvo įstrigęs, nu- 
skardėjo balsas: 

— Kairiu bortu į priekį! Pakelti kliverius! Su- 
traukti grotą ir bezaną, sukit vairą iš visų jėgų dešinėn! 

Sie įvairūs manevrai, įsakyti verčiančiu besąly- 
giškai paklusti galingu balsu, buvo atlikti taip sparčiai, 
jog nors ir kokie nurodymai buvo duoti anglų kapitono, 
abiejų laivų vienas su kitu nepavyko surišti, ir Gražio- 
ji Tereza, suvokdama jai gresiantį pavojų, išsilaisvino 
iš priešo laivo vantų, nukapodama savo kablius, per- 
kirsdama savo laivavirves, žodžiu, turėjo vienintelį 
rūpestį — pasprukti nuo baisiojo ugnies užkrato. 

Vis dėlto kapitonas Erbelis nepajėgė sutrukdyti 
priešo brigui žūtbūtinėmis pastangomis apsisukti ir 
pasiųsti iš savo kairiojo borto visą salvę nelyginant 
paskutinįjį neapykantos ar keršto “sudie"; bet Erbelio 
įgula jautėsi tokia laiminga, išvengusi baisaus pavo- 
jaus, kuriam paliko savo priešą, jog bemaž neatkreipė 
dėmesio, kad trejetas ar ketvertas iš jų parkrito ant 
denio užmušti, o penketas ar šešetas sužeistų suriko. 

— O dabar, vaikučiai — pasakė kapitonas,—- šit 
fejerverkas, kurį jums pažadėjau. Dėmesio! 

Pro anglų brigo liukus ėmė verstis tiršti dūmai, o 
tuo pat metu pro šaudomąsias angas pasirodęs kitokio 
pobūdžio garas aptraukė it šydu patrankų žiomenis. 

Atskriejo garsintuvo sustiprinti anglų kapitono žo- 
džiai: 

— Valtis į jūrą! 

Manevras buvo atliktas vienu mirksniu, ir ketu- 
rios valtys suposi ant bangų apie fregatą. | 

— Paskuigalio ir priekinė valtys — jūrų pėstinin- 
kams! — sušuko kapitonas.— Dvi šoninės valtys — 
matrosams. Pirmiausia nuleiskite sužeistuosius. 
| Gražiosios Terezos kareiviai ir karininkai susi- | 
žvalgė. Stai čia, po jų akimis sublizgėjo angliškosios 
disciplinos pranašumas. Manevras Kalipsėje, atliktas 
taip tvarkingai, lyg laivas dalyvautų paprasčiausiose 
pratybose Portsmuto uoste ar Solvėjaus įlankoje!“ tik- 
riausiai būtų neįsivaizduojamas prancūzų laive. 

Pirma visų iš brigo buvo nuleisti sužeistieji; tokių 
radosi nemažai: juos paskirstė po visas keturias val- 
tis; paskiau pavyzdinga tvarka jūros pėstininkai užėmė 
vietas jiems paskirtuose laiveliuose, galiausiai priėjo 
eilė ir matrosams. 

Anglų kapitonas nesitraukė nuo savo tiltelio, vis 
įsakinėdamas taip ramiai, lyg po kojomis neturėtų mi- 
nos. 

Nuo šio momento vyksmo scena liko nebematoma: 
iš visų angų besiveržiantys tiršti dūmai apgaubė laivą 
šydu, pro kurį pasidarė nebeįmanoma nors ką įžiūrėti. 

Kartkartėmis stiebais aukštyn nuvinguriuodavo ne- 
lyginant ugninės gyvatės; paskiau savaime susprogo 
kelios patrankos, likusios su užtaisais, nes iš jų nespėta 
iššauti; galop iš gaisro židinio pasirodė valtis, paskiau — 
antra, trečia; ir staiga driokstelėjo galingas sprogimas, 
laivas prasivėrė it ugnikalnio krateris, ore suspindo 
liepsnojančios nuolaužos, švystelėdamos padangėn it 
milžiniškos raketos! 

Tai buvo kapitono Erbelio žadėtoji fejerverko: 
puokštė. | 

Visa sukrito atgal į jūrą, užgeso, pasinėrė tamson, 
ir nieko nebeliko iš milžino, prieš mirksnį besiraičioju- . 
sio liepsnose; tiktai trys valtys, varomos irklais, slydo 
tolyn jūra. 

Kapitonas Erbelis anaiptol nesirengė jų persekio- 

ti; ir nors viena šių valčių praplaukė Gražiosios Tere- 
zos kairiojo borto baterijos ugnies zona, jos matrosai ir 
netgi patsai kapitonas nukėlė kepures, sveikindami 
šiuos narsuolius, kurie, išvengę gaisro grėsmės, netru- 
kus gaus susidurti su kita: ne tokia artima, ne tokia 
akivaizdžia, tačiau ne mažiau neišvengiama — dvigu- 
ba štormo ir bado grėsme! 

Ketvirta valtis, kurioje buvo kapitonas ir paskuti- 
nis įgulos ketvirtadalis, išlėkė į orą kartu su laivu. 

Erbelis ir jo vyrai lydėjo akimis tris valtis, pakolei 
šios visiškai dingo iš akių tamsos platybėje. 

Tuomet, išsitraukęs laikrodį, jis tarė: 

— Vaikučiai, jau po vidurnakčio; tačiau, dievaž, 
"švenčių dienomis leidžiama gultis ir kiek vėliau nei 
įprasta. | 

O jeigu dabar mūsų paklaustų, kodėl kapitonas 
Erbelis, užuot paėmęs nelaisvėn tris ketvirtadalius Ka- 
lipsės įgulos, leido jiems šitaip pasprukti, mes atsaky- 
tume, kad Gražioji Tereza, ir šiaip jau talpindama 
šimtą dvidešimtį Žmonių, Negalėjo savęs perkrauti dar 
kokiu šimtu belaisvių. 

Pagaliau, jeigu nepasitenkinę tokiu atagisvimųi kai 
kurie dar priekabesni skaitytojai mūsų paklaustų, kodėl 
gi tuomet kapitonas Erbelis, trimis patrankų šūviais 
galėjęs nuskandinti tris valtis, nepaleido tų trijų šūvių, 
mes atsakytume... 


Ne, mes nieko neatsakytume. 


" LXI + KORSARO VEDYBOS 


Dešimt metų po mūsų papasakotų įvykių — idant 
padėtume suvokti, „kaip esame įpratę, mūsų herojaus 
charakterį ne paprastu persakymu, o faktais,— kapi- 
tonas Erbelis, kurio manierą veikti matėme, ir toliau 
žengė savo pasirinktuoju keliu. 

O dar kalbėdami apie atšiaurųjį jūrininką, pasi- 
tenkinsime tik pateikę jo laimikių apžvalgą pagal to 


meto dienraščius: 

Šventasis Sebastijonas — portugalų laivas, plau- 
kęs iš Sumatros į Il de Fransą! su trijų milijonų frankų 
vertės kroviniu. Savo daliai Erbelis gavo keturis šim- 
tus tūkstančių. 
| Sarlota — trijų šimtų šešiasdešimties tonų talpos 
olandų laivas sų dvylika pabūklų ir septyniasdešimčia 
žmonių įgulos. Sarlota buvo parduota už šešis šimtus 
tūkstančių frankų. | 

Aras — anglų škuna, šimto šešiasdešimties, tonų 
talpos, parduota už šimtą penkiasdešimt tūkstančių 
frankų. 

Sventasis Jokūbas ir Karolis III — ispanų laivai, 
parduoti už šešis šimtus tūkstančių frankų. 

Argas — rusų laivas, šešių šimtų tonų talpos. 

Heraklis — anglų brigas, šešių šimtų tonų talpos. 

Slovingasis — anglų kuteris* ir t.t. 

Prie šio sąrašo, paskelbto ano meto oficialiųjų dien- 
raščių, mes dar galėtume pridurti keturiasdešimties 
kitų vardyną; bet anaiptol nesame užsibrėžę rašyti ka- 
pitono Erbelio biografiją: tenorime padėti mūsų skai- 
tytojui įsivaizduoti jo charakterį. 

1800-ųjų metų žiemą sugrįžęs su savo ištikimuoju 
Pjeru Berto į Sen Malo, tėvynainių buvo apdovanotas 
visais įmanomais simpatijos paliudijimais. Be to, jo 
laukė laiškas nuo pirmojo konsulo?, kviečiantis tuoj 
pat atvykti į Paryžių. 

Bonapartas pradėjo tuo, jog pasveikino narsųjį sen- 
malietį dėl jo legendinių kreisuočių, o paskiau pasiūlė 
kapitono epoletus ir komanduoti respublikos karo lai- 
vyno fregatai. 

Bet Pjeras Erbelis papurtė galvą. 

— "Tad ko gi jūs pageidaujate? — nustebo pirma- 
sis konsulas. 

— Man labai sunku tą prisipažinti — atsakė Er- 
belis. 

— Vadinasi, jūs labai ambicingas? | 

— Priešingai, laikau, kad siūlote „man pernelyg 
aukštą postą. 

— Taigi nenorite tarnauti Respublikai? 

— Noriu, tačiau savaip. 

-— Kaipgi? 

— Kaip korsaras... Ką gi, leiskit jums pasakyti 
teisybę. 

— Sakykit. | 

— Pakol įsakinėju aš, esu puikus jūreivis; jeigu 
tik pats turėsiu paklusti įsakymams, tapsiu nevertas 
prasčiausiojo iš savo jūreivių. 

— Vis dėlto visados tenka kam nors paklusti. 

— Dievaži,— atrėmė kapitonas, — iki šiolei, pilieti 
konsule, aš paklusdavau tik Dievui; kai jis per savo 
pirmąjį ordonansą monsinjorą vėją man liepdavo su- 
traukti bures ir plaukti plikais stiebais, ne sykį pasi- 
taikydavo,— toks esu apsėstas nepaklusnumo demo- 
no,— jog išsilaikydavau jūroje su apatinėmis burėmis, 
kliveriu ir bezanu. Noriu tuo pasakyti, kad jeigu būčiau 
fregatos kapitonas, gaučiau klausyti ne tik Dievo, bet 
ir viceadmirolo, admirolo, laivyno ministro — nežinau 
dar ko? Pernelyg daug. ponų vienam tarnui. 

— Ką gi — tarė pirmasis konsulas, matau, kad 
nepamiršote esąs iš Kurtnė giminės ir kad jūsų pro- 
tėviai kažkada valdė Konstantinopolį. 

— Teisybė, pilieti pirmasis konsule, aš to nepa- 
miršau. 

— Bet aš juk negaliu jūsų paskirti Konstantino- 
polio imperatoriumi, nors mažai trūko, kad būčiau pa- 
daręs priešingai nei Boduenas“, tai yra sugrįžęs iš Je-. 
ruzalės pro Konstantinopolį, užuot pro jį Žygiavęs į 
Jeruzalę? 

— Ne, pilieti, bet galite padaryti ką kita. 

— Taip, galiu įsteigti majoratą? jūsų vyriausiajam 
sūnui, apvesdinti jus,— jeigu norite susieti save su 
šlove,— su vieno iš mano generolų dukra arba,— jeigu 
norite susieti save su pinigais,— su vieno iš mano tie- 
kėjų dukra... 

— Pilieti pirmasis konsule, turiu nuosavus tris 
milijonus, kas tikrai atstoja majoratą, o dėl vedybų, 
tai aš jau esu kai ką numatęs. 

— Vesite kokią bavarų kunigaikštytę, kokią vo- 
kiečių markgrafaitę? 

— Vesiu neturtingą merginą, vardu Tereza, kurią 

myliu aštuonerius metus ir kuri manęs laukia septy- 
nerius. 

— Velnias! — sukeikė Bonapartas.— Nekiseiės 
tenai — Sen Žan d'Akras“, čia — jūs!.. Tad ką ketina- 
te veikti, kapitone? 

— Stai ką, pilieti: pirmiausia susituokiu — ir kuo 
skubiausiai; jeigu ne jūs, tikrai nebūčiau palikęs Sen 
Malo prieš vestuves. 

— Gerai; bet kai susituoksite? 

— Ramiai mėgausiuos taika, eikvosiu savuosius 
tris milijonus ir kaip Vergilijaus piemenaitis sakysiu: 


O Meliboe! deus nobis hoec otia fecit“! 


— Pilieti kapitone, aš nelabai gerai suprantu loty- 
niškai. 

— Taip, ypač kai kalbama apie taiką, tiesa? Ne- 
prašau jūsų trisdešimties metų taikos — tik vienerius 
ar dvejus metus pratęsti mano medaus mėnesį, štai 
viskas. Po to, dievaži, vos tik išgirdęs pirmą patrankos 
šūvį... ką-gi, Gražioji Tereza dar sveika! 

— Tad negaliu nieko dėl jūsų padaryti? 

— Po šimts, galvoju. 

— Ir nesugalvojate? 

— Ne; bet jeigu sugalvosiu, jums parašysiu, Erbe- 
lio garbės žodis. 

— Netgi nenorite, kad būčiau jūsų pirmagimio 
krikštatėvis? | 

— Jums vis nesiseka, pilieti konsule, esu jau pa- 
sižadėjęs. 

— Kam? 

— Pjerui Berto, vadinamam Montobanu, mano boc- 
manui. 

— Ir tasai paikšis negali man perleisti savo eilės, 
kapitone? 

— Ak, dar ko! Jis jos neperleistų netgi Kinijos 
imperatoriui; be to, nieko nepadarysi, jis išsikovojo tą 
teisę savo kardo smaigaliu. 

„ — Kaipgi? 

— Nušokęs antruoju į Kalipsę, ir tarp mūsų, nar- 

sių žmonių, kalbant, -generole, dargi pasakysiu, kad 

nušoko pirmuoju... Šiaip ar taip, aš į tai užmerkiau 
akis. 

— "Tiek to, kapitone, nors ir neturiu su jumis 
laimės, vis dėlto sutiksite man duoti apie save žinių? 

— Tik pradėkite karą, pilieti pirmasis konsule, ir 
pažadu jums — gausite jų. 

— Ką gi! Kai menkai moka, reikia imti kiek duo- 
da; iki pasimatymo, jeigu susilauksime karo! 

— Iki pasimatymo, pilieti pirmasis konsule! 

Nuėjęs iki durų, Pjeras Erbelis vėl sugrįžo: 

— Dėl pasimatymo,— prabilo jis.— Ne, negaliu 
nė tiek įsipareigoti. 

— Kodėl? 

— Todėl, kad jūs — sausumos generolas, o aš — 
jūreivis; taigi maža tikimybė, kad mes dažnai susitik- 
sime, kai būsime vienas Italijoje ar Vokietijoje, kitas — 
Atlante ar Indijos jūroje; taigi daugiau laimės jūsų 
kompanijose, pilieti pirmasis konsule. | 

— O jūms — sėkmės kreiseriniuose plaukiojimuo- 
se, pilieti kapitone. 

Su tais žodžiais kapitonas ir pirmasis konsulas 
išsiskyrė, kad vėl pasimatytų tik po penkiolikos metų 
Rošfore. 

Trečią dieną po to, kai paliko Tiuilri, Pjeras Erbe- 
lis išskėstu glėbiu įžengė į nediduką Terezos Brėa na- 
melį Plankoė kaimelyje prie Arkenono upės, keturias 
ar penkias mylias atstu nuo Sen Malo. 

Tereza džiugiai šūktelėjusi puolė Pjerui į glėbį. 

Trejus metus jo nematė. Žinojo, kad jisai sugrįžo į 
Sen Malo ir tą pačią dieną išvyko Paryžiun. 

Kuri nors kita, tik ne Tereza, būtų puolusi nevil- 
tin ir savęs klausinėjusi, koksai svarbus reikalas galėjo 
nustelbti josios mylimajam norą vėl ją išvysti; bet ji 
tikėjo Pjero žodžiu, tad tik nuėjo atsiklaupti prieš 
Plankoė Dievo Motiną ir padėkoti šiai už jo sugrįžimą, 
nė kiek neimdama į galvą, kad mylimasis tuoj vėl 
išvyko. 

Iš tikrųjų, kaip matėme, atsiradęs Paryžiuje va- 
landą prieš savo audienciją, Pjeras Erbelis paliko jį 
valandą po jos: tagi kelionėje užtruko vos šešias die- 

nas. Teisybė, tos šešios dienos Terezai atrodė kaip 
ištisi šeši amžiai. 

Tad, vos tik išvydusi savo mylimąjį, puolė į šio 
glėbį iš tiesų staigiai, o jai iš burnos ar veikiau 1š šir- 
dies įsiveržęs šūksnis nuskambėjo iš tiesų džiugiai. 

— Ak! — tarė Pjeras Erbelis, įspausdamas į ašarų 
suvilgytus Terezos skruostus du stiprius bučinius.— 
Kada vestuvės, Tereza? 

— Kada panorėsi — atsakė ši. — Jau septyneri 
metai kaip aš pasirengusi ir treji — kaip paskelbti 
mūsų užsakai. 

— Tad mums telieka perspėti merą ir kleboną? 

— O, Dieve mano, taip! | 

— Einam juos perspėti, Tereza; nesu iš tų, kurie 
sako: “Laukė šešerius metus, gali ir dar palaukti". Ne, 
atvirkščiai, aš sakau: “Laukiau šešerius metus, pa- 
kankamai gražų laiką, ir nenoriu daugiau laukti“. 

Be abejo, Tereza manė kaip ir jos sužadėtinis: 
mat, dar šis nebaigė tarti paskutinių žodžių, o ji jau 
stovėjo užsimetusi ant pečių skarą, o ant galvos — 
gaubčiuką. 

Pjeras Erbelis nusivedė ją už parankės. 

Kad ir kokie prielankūs buvo meras ir klebonas, 
vis tiek teko tris dienas palaukti. Tas tris dienas ka- 
pitonas tiesiog ėjo iš proto. 

Trečią dieną, kai meras ištarė: “Įstatymo vardu 
judu sutuokti!", Pjeras Erbelis atsakė: 

— Viena laimė, jeigu tai dar būtų užsitęsę, šįva- 
kar aš būčiau vis tiek prisišliejęs. 

Po devynių mėnesių, diena dienon, Tereza pagimdė 
stambų berniuką, kurio krikštatėvis pagal duotą žodį 
buvo Pjeras Berto, vadinamas Montobanu; taigi į Sen 
Malo civilinės būklės registrus berniuką įrašė kaip 
Pjerą Erbelį de Kurtnė — suprantama, vikontą. Buvo 
dukart Pjeras — pagal savo tėvą ir pagal krikštatėvį. 

Mes jau minėjome, kaip taikydamasis prie laiko 
mados jaunikaitis sulotynino ir šiek tiek pakeitė savo 
banalų atsimetėlio apaštalo“ vardą į aristokratiškesnį 
Petriuso. 

Tačiau kantrybės, brangieji skaitytojai, mes dar 

nevisiškai baigėme apie jo tėvą korsarą — anot gene- 
rolo Erbelio. | 

Kapitono Erbelio medaus mėnuo truko tiek pat, 
kiek Amjeno taika“; klystame — jis truko keletą dienų 
ilgiau. 

Dešimt istorikų sutartinai jums pasakys, jeigu tik 
pasivarginsite jų paklausti, kaip buvo nutraukta 1802- 
ųjų metų sutartis; o aš tik vienas galiu jums papasa- 
koti, kaip baigėsi mūsų garbaus kapitono medaus mė- 
nuo. 

Kol truko taika, visa pas jaunavedžius Erbelius 
buvo nuostabu. Jis dievino savo žmoną, švelnią ir my- 
linčią kaip angelas; dievino savo sūnų, kurį laikė — ir 
galbūt pagrįstai — pačiu gražiausiu vaikeliu ne tik 
Sen Malo, bet ir visoje Bretanėje, ir netgi Prancūzijo- 
je. Žodžiu, jis buvo laimingiausias pasaulyje žmogus, 
ir jeigų ne karas, ta rami dvasios būsena tikriausiai 
būtų trukusi mėnesius, metus, ko gero, visados, jo- 
kiam debesėliui netemdant jos dangaus. 

Bet debesys tvenkėsi nuo Anglijos krantų. Jos vy- 
riausybė pasirašė taiką tartum nenoromis, per prie- 
vartą; kad šitai įvyktų, dėl imperatoriaus Pavelo I!* 
sąjungos su Prūsija, Danija ir Svedija turėjo sužlugti 
Pito! ministrų kabinetas ir ministru pirmininku tapti 
oratorius Edingtonas', pirmasis Iždo lordas. Deja, šio- 
ji taika laikėsi tik iš paviršiaus; Pavelo I nužudymas 
išmušė pagrindinį skliauto akmenį; anglai buvo nepa- 
tenkinti, kad Prancūzija per lėtai išeina iš Romos, 
Neapolio ir Elbės salos; Prancūzija buvo nepatenkinta, 
kad Anglija visai nepasitraukia iš Maltos ir Egipto. 
Bonapartas, norėdamas pasiruošti bet kokiems ne- 
tikėtumams, rengė ekspediciją į Santo Domingą“. Po- 
litikos barometras rodė neišvengiamą karą. 

Kai ši ekspedicija, nors dar tik planuojama, Pran- 
cūzijos. uostuose sukėlė karštligišką pagyvėjimą, pa- 
prastai pasireiškiantį prieš jūros karus, kapitoną Er- 
belį pagavo nerimas bei jaudulys. Seimos gyvenimas 
šiam avantiūristiškam charakteriui niekad nebuvo 
svarbiausias dalykas, o tik viena iš gėlėtųjų vandeny- 
no salų, kur jūreivis gali stabtelti ilgesniam ar trum- 

pesniam poilsiui, bet ne daugiau. Tikrasis kapitono 
gaivalas buvo jūra: jinai, kadais paviliojusi nuo kran- 
to, vėl reikalavo kaip pavydi meilužė savo mylimojo ir 
traukė į save prieš jo valią; iki šiolei linksmas jo vei- 
das nuliūdo; kiekvieno žvejų laivo jis teiravosi, kada 
vėl atsinaujins karo veiksmai; ištisas dienas leido ant 
aukščiausios uolos, akimis klydinėdamas po dvigubą — 
dangaus ir bangų — begalybę. 

Tereza, kuri, atrodo, įžvelgdavo jo vidų ir viską 
matydavo jo akimis, pastebėjo tą dvasinę permainą ir 
ilgai nežinojo, kam ją priskirti. Toji keista nuotaika, 
tasai niūrus nekalbumas taip smarkiai skyrėsi nuo 
įprastos jos vyro elgsenos, jog jinai išsigando, tačiau 
nieko jam nesakė. 

Vis dėlto, kai vieną naktį ūmai atsibudo nuo įnir- 
tingo kapitono blaškymosi ir keistų šauksmų, suprato, 
kad anksčiau ar vėliau jai buvo lemta išsiaiškinti. 

Jam prisisapnavo, kad švaistosi pačiame kovos sū- 
kuryje, ir staugė iš visų plaučių: 

— Mušk! Mušk anglus! Vaikučiai, abordažan, ir 
tegyvuoja Respublika! 

Mūšis virė aršus; vis dėlto po kelių sekundžių jis 
baigėsi, be abejo, panašiai kaip “Side"* pristigus besi- 
kaunančiųjų. | 

Kapitonas, kuris buvo pusiau pasikėlęs, vėl nukri- 
to ant pagalvės šaukdamas: 

— Pasiduok, anglų šunie! Pergalė! Pergalė! 

Ir jam sugrįžo ramus nugalėtojo miegas. 

Vargšei Terezai visa paaiškėjo. 

— Taigi, — sukuždėjo ji, pati visai išbudinta vyro 
sapno,— jisai nejučia man atskleidė, kas jį nuolat ka- 
muoja. Vargšas Pjeras! "Tai iš meilės man lieka jis čia 
prirakintas, kalinys namuose, trankydamas galvą į gro- 
tas it liūtas narve... Deja! Suprantu, šis taikus gyveni- 
mas — ne tau, vargšas mano Pjerai! Trokšti erdvės, 
laisvo padangės oro sau virš galvos, jūros po kojomis; 
tau reikia didžių vėtrų ir didžių kovų; žmonių ir Dievo 
pykčio. O aš nieko nemačiau, nieko nesupratau, nieko 
neįtariau — aš tave mylėjau! Atleisk man, mielasis 
Pjerai! 

Ir baisaus nerimo kankinama, Tereza sulaukė ry- 
to. Galiausiai, dienai išaušus, prašneko, pasistengusi 
nutaisyti tvirtą balsą: 

—-Pjerai, tu čia nuobodžiauji. 

— Aš? — nustebo Pjeras. 

— "Taip. 

— Nė kiek. 

— Pjerai, tu niekad nemelavai; lik ir su manimi 
atviras bei sąžiningas. 

Pjeras kažką sumurmėjo. | 

—-.Tavoji dykystė tave žudo, mielasis,— neatlyžo 
Tereza. 

— Tavoji meilė mane svaigina,— atsakė Pjeras. 

. — Reikia tau išplaukti, Pjerai; netrukus susilauk- 
sime karo. 

— Taip, iš tiesų, visi taip šneka. 

— O tu, mano mylimiausias, tu jau pradėjai ka- 
riauti. | 

— Ką nori tuo pasakyti? 

Tereza papasakojo praeitos nakties jo sapną. 

— Ak, teisybė,— prisipažino Pjeras,— galimas 
daiktas — kiaurą naktį ištisai sapnavau aršų mūšį. 

— Ir iš aistros, kurią įdėjai į šią kovą, nors ji 
vyko tik vaizduotėje, supratau, kad mudviejų ramaus 
gyvenimo metas praėjo, kad tavo tikrasis gyveni- 
mas — ten, kur gali žvelgti pavojams į akis ir pelnyti 
šlovę; tad aš kai ką rimtai nusprendžiau, mielasis. 

— Ką tokio? | 

— Paraginti tave, kad kuo greičiau leistumeis jū- 
ron. 

— Dievuliau, tu, brangioji Tereza? 

— Aš, Pjerai; Apvaizda mudviems lėmė dvi skir- 
tingas užduotis, mielasis: laukiau tavęs septynerius 
metus ir jaučiausi laiminga laukdama; tu sugrįžai ir. 
per „dvejus metus padarei mane laimingiausia moteri- 
mi šioje žemėje. Tu vėl išvyksi, Fjerai, ir aš vėlei lauk- 
siu tavęs sugrįžtant; bet šįsyk aš lauksiu prie mūsų 
vaiko, ir laukti man bus lengviau. Turiu daug ko išmo- 
kyti mielą vaikutį, turiu vykdyti savąją motinos pa- 
reigą. Kalbėsiu jam apie .tave, pasakosiu apie tavo 

kovas, kurių atgarsiai atskries iki mūsų. Paskiau kas- 
dien kopsime ant uolos, vildamiesi pamatyti suboluo- 
jant horizonte tavąjį laivą. Taigi, mielasis, mudu abu 
prieš Viešpatį įgyvendinsime jo mums uždėtą prie- 
dermę. Tu, vyras, ginsi savo kraštą; aš, moteris, au- 
ginsiu mūsų vaikelį; ir Viešpats mus laimins. 

Pjeras nebuvo iš tokių įsimylėjėlių, kurie aiškiai 
parodo savo jausmus; bet po pastarųjų žodžių jam tar- 
tum pasivaideno, kad žmonos veidas sušvito it Plankoė 
Švenčiausiosios Mergelės, ir jis parpuolė jai prie kojų. 

— Tad pažadi, kad pernelyg nesikankinsi be ma- 
nęs, žmonele? — paklausė jis. 

— Nesikankinti, Pjerai— atsakė Tereza,— reikš- 
tų tavęs nemylėti! Taigi aš kankinsiuos; tačiau vis 
prisiminsiu, kad tu esi laimingas, ir tavoji laimė suteiks 
man daugiau džiaugsmo, nei tavasis išvykimas — 
skausmo. 

„Pjeras puolė į žmonos glėbį; paskiau, iššokęs pro 
duris, leidosi bėgčia Sen Malo gatvėmis, vardu šauk- 
damas visus senuosius savo matrosus ir pavesdamas 
bičiuliui Pjerui Berto surinkti tuos, kuriuos sutiks pa- 
keliui arba ras namuose. 

Ir po savaitės, iš pagrindų suremontuota, per- 
dažyta, su savo gerai pažįstama įgula, pasipildžiusia 
dar dvidešimčia žmonių, su savo dvidešimt keturiomis 
aštuoniolikto kalibro koronadomis? ir dviem trisdešimt 
šešto kalibro pabūklais Gražioji Tereza išplaukė iš Sen 
Malo uosto vėl į tas indiškąsias platumas, kuriose pra- 
sidėjo baisioji Pjero Erbelio korsaro šlovė, prilygstanti 
jo bičiulio ir tėvynainio Siurkufo šlovei. | 

Pakėlusi bures 1802-ųjų metų gegužės 6-ąją, jau 
to paties mėnesio 8-ąją Gražioji Tereza po dešimt va- 
landų trukusio mūšio užgrobė vergus gabenusį laivą 
su šešiolika dvylikto kalibro koronadų. 

Gegužės 15-ąją jinai paėmė nelaisvėn portugalų 
laivą su aštuoniolika patrankų ir septyniasdešimčia 
žmonių įgulos. 

25-ąją sugavo prekybinį tristiebį, plaukusį po Olan- 
dijos vėliava, su penkių tūkstančių maišų ryžių ir pen- 
kių šimtų tonų cukraus kroviniu. 

Birželio 15-osios naktį, panašią į tą, kurią matėme 
kapitoną Erbelį sunaikinant Kalipsę, išvedė iš rikiuotės 
anglų tristiebį — Šis perėjo Pjero Berto, tuojau pat 
paaukštinto į leitenantus, jeigu ne vadovystėn, tai nors 
vedlystėn. 

Pagaliau liepos pradžioje, po aštuoniolikos mūšių 
ir penkiolikos iškovotų laimikių, Gražioji Tereza nu- 
leido inkarą Il de Franse, iš kur tesugrįžo, prikrauta 
įvairiausio grobio, 1805-aisiais, tai yra po Austerlico 
mūšio. | 

Tereza tesėjo duotą vyrui žodį: visas dienas ji kop- 
davo su jau persiritusiu trejus metukus sūnumi ant 
uolos; taigi, kai tik daiktai krante ėmė ryškėti, Pjeras 
Erbelis įžvelgė ant uolos sveikinamai mojančius ran- 
komis moterį su vaiku. 

Tereza atpažino savo vyro brigą kur kas anksčiau, 
nei šis pajėgė ne tik ją atpažinti, bet dargi įžiūrėti. 


LXII + MALMEZONAS! 


Atėjo 1815-ieji metai. 

Buvo liepos 6-oji: horizonte dar smilko Vaterlo. 

Birželio 21-ąją, šeštą valandą ryto, Napoleonas 
sugrįžo į Eliziejų“; 22-ąją Jis pasirašė tokią deklara- 
ciją: 


Prancūzai! 

Pradėdamas karą tautos nepriklausomy- 
bei apginti, pasiklioviau visų jūsų sutelkto- 
mis pastangomis bei ryžtu, visų nacionalinių 
valdžios institucijų parama. Turėjau pagrin- 
do tikėtis sėkmės ir nepaisiau visų galingųjų 
valstybių deklaracijų, nukreiptų prieš mane. 
Atrodo, aplinkybės pasikeitė: aukoju save 
Prancūzijos priešų neapykantai. Kad būtų 
pajėgę jie likti nuoširdūs savo deklaracijomis 
ir tebūtų visad geidę vien mano asmens! Ma- 
nasis politinis gyvenimas baigtas, ir skelbiu 

savo sūnų, vardu Napoleonas II, prancūzų 
imperatoriumi. Dabartiniai ministrai suda- 
rys laikinąją valdymo tarybą. Rūpestis savo 
sūnumi skatina mane paraginti abejus Rū- 
mus“ nedelsiant įstatymiškai sutvarkyti re- 
gentystę. Susivienykite visi visuomenės labui 
ir tam, kad išliktumėte nepriklausoma tauta. 

Išleista 1815 m. birželio 22 d. Eliziejaus 
rūmuose. 


Napoleonas 


Keturios dienos po to, kai pasirašė šią deklara- 
ciją, tai yra birželio 26-ąją, Napoleonas gavo,— kaip 
matome, bemaž tarsi atsaką į sosto atsižadėjimą, — 
tokį nutarimą: 

“Vyriausybinė komisija nutaria: 

1. Laivyno ministras įsakys dviem Rošforo uosto 
fregatoms būti pasirengusioms pergabenti Napoleoną 
Bonapartą į Jungtines Valstijas. 

2. Iki išsilaipinimo vietos jam bus parūpinta, jei- 
gu to pageidauja, pakankama karinė palyda, vadovau- 
jama generolo leitenanto Bekerio, kuriam pavesta užtik- 
rinti jo saugumą. 

"8. Savo ruožtu generalinis pašto susisiekimo di- 
rektorius duos atitinkamus nurodymus pastočių tar- 
nybai. | 

4. Laivyno ministras įsakys fregatoms sugrįžti tuo- 
jau pat po išlaipinimo. 

D. Fregatos nepaliks Rošforo reido, iki neateis pra- 
šytosios saugumo garantijos. 

6. Laivyno, karo ir finansų ministrams pavedama 
kiekvienam iš savo pusės užtikrinti šio nutarimo vyk- 
dymą, 


Pasirašė: Hercogas d'Otrantas*; 
| grafas Grenjė“ grafas 
Karno“: baronas Kvine- 
tas': Kolenkuras, her- 

cogas de Visansas“." 

Rytojaus dieną hercogas d'Otrantas, remdamasis 
nauju vyriausybės sprendimu, leido imperatoriui pasi- 
imti pagal motyvuotą pakvitavimą: sidabrinį servizą 
dvylikai asmenų; porcelianinį, vadinamąjį generalinio 
štabo, servizą; šešis komplektus raštuotų stalo užtie- 
"salų dvylikai asmenų; šešis komplektus bufetinio bal- 
tojo inventoriaus; dvylika porų rinktinių paklodžių; dvy- 
lika porų paklodžių tarnams; šešis tuzinus kambari- 
nių servetėlių; dvi kelionines karietas; tris generoliškus 
balnus ir brizgilus; tris žygūno balnus i ir brizgilus; ke- 
turis šimtus tomų pasirinktinai iš Rambujė? bibliote- 
kos; įvairių geografinių žemėlapių; galiausiai šimtą 
tūkstančių frankų bendrosioms kelionės išlaidoms. 

Tai buvo paskutinysis imperatoriaus kraitis. 

Tą pačią dieną, apie ketvirtą valandą popiet, ge- 
nerolas grafas Bekeris!?, įpareigotas saugoti tą, kurį 
jau tevadino Napoleonu Bonapartų, gavo maršalo, ka- 
ro Ministro princo Ekmiulio!! žemiau pateikiamą laiš- 
ką.— Pastarasis, nors dar vadino savo buvusį šeimi- 
ninką imperatoriumi bei didenybe, tačiau tai niekam 
neįpareigojo; o be to, juk žinome įpročio galią. 


Pone generole, 

Turiu garbės persiųsti jums čia pride- 
damą nutarimą, su kuriuo vyriausybinė ko- 
misija jums paveda supažindinti imperatorių 
Napoleoną ir atkreipti jo didenybės dėmesį, 
kad dėl susiklosčiusių kraštutinių aplinkybių 
jam būtina ryžtis išvykti ir keliauti į Ekso 
salą. 

Sis nutarimas priimtas atsižvelgiant kaip 
į jo paties, taip ir į Valstybės, kuri turi būti 
jam brangi, interesus. 

Jeigu imperatorius nieko nenuspręs dėl 
šio nutarimo, su kuriuo jį supažindinsite, pri- 
valote užtikrinti ypač akylą priežiūrą tiek tam, 
kad jo didenybė negalėtų palikti Malmezono, 
tiek tam, kad būtų užbėgta už akių bet ko- 
kiam pasikėsinimui į jo asmenį. Pasistenkite, 
kad iš visų pusių būtų saugomi privažiuoja- 

mieji keliai į Malmezoną. Aš parašiau vy- 
riausiajam žandarmerijos inspektoriui ir Pa- 
ryžiaus apygardos komendantui duoti jūsų 
dispozicijon žandarmeriją ir dalinių, kokių 
tik paprašysite. 

Kartoju, pone generole, kad šis nutari- 
mas buvo- priimtas grynai atstovybės ir im- 
peratoriaus asmeniško saugumo interesais. 
Būtina jį neatidėliotinai vykdyti — nuo to 
priklauso jo didenybės ir jo šeimos likimas. 

Nėra reikalo jums nurodyti, pone gene- 
role, kad visos šios priemonės turi būti laiko- 
mos kuo griežčiausioje paslaptyje. 

Maršalas, karo ministras 
princas d'Ekmiulis.: 


Po valandos tas pats generolas Bekeris gavo nuo 
hercogo d'Otranto dar vieną laišką, persiųstą jam per 
karo ministrą; 


Pone grafe, 

Komisija jums primena instrukcijas, ku- 
rias prieš valandą persiuntė. Būtina vykdyti 
nutarimą, lyg jis būtų komisijos priimtas va- 
kar: Napoleonas Bonapartas privalo likti Ek- 
so salos reide, iki bus atsiųsti jo pasai. 

Valstybės labui svarbu, o tam jis, aišku, 
nėra abejingas, kad tenai liktų, iki galutinai 
bus nuspręstas jo ir jo šeimos likimas. Bus 
imamasi Visų priemonių, kad šios derybos 
baigiųsi jam patenkinamai. 

Tai prancūzų garbės reikalas; bet pakol 
kas reikia griebtis visokio įmanomo atsargu- 
mo, kad būtų užtikrintas asmeniškas Napo- 
leono saugumas ir kad jis nepaliktų jam lai- 
kinai paskirtos postovio vietos. 


Hercogas d'Otrantas 
Nuo birželio 25-osios, vyriausybinės komisijos pa- 
ragintas, imperatorius buvo palikęs' Eliziejų ir pasi- 

traukęs į Malmezoną, dar kupiną prisiminimų apie 
Zozefiną. 

Nepaisant hercogo d'Otranto laiško ir primygtinų 
laikinosios vyriausybės prašymų, Napoleonas vis dve- 
jojo išvykti. 

Birželio 28-ąją jis grafui Bekeriui padiktavo tokio 
turinio laišką, — suprantama, nors ir buvo padiktuo- 
tas imperatoriaus, grafas Bekeris prisiėmė už jį atsa- 
komybę,— adresuotą karo ministrui: 


Monsinjore, 

Susipažinęs su vyriausybės nutarimu, ra- 
ginančiu išvykti į Rošforą, jo didenybė man 
pavedė pranešti jūsų šviesybei, jog atsisako 
šios kelionės, kadangi susisiekimas nėra lais- 
vas ir jis nemato pakankamų garantijų dėl 
savo asmeniško saugumo. 

Be to, pasiekęs nurodytąją vietą, impera- 
torius laikytų save belaisviu, kadangi jo išvy- 
kimas iš Ekso salos yra susietas su pasais, 
kurių, be jokios abejonės, jam neatsiųs, kad 
negalėtų išplaukti į Ameriką. 

Dėl šių sumetimų imperatorius nuspren- 
dė išklausyti savo nuosprendį Malmezone ir 
laukdamas, ką dėl jo likimo nuspręs hercogas 
Velingtonas“, kuriam vyriausybė gali pranešti 
apie šį aisisakymą, Napoleonas liks Malme- 
zone, įsitikinęs, kad prieš jį nebus griebia- 
masi nieko, kas nedarytų garbės tautai ir vy- 
riausybei. 


Grafas Bekeris 


Matome, kad Napoleono nebevadino didenybe, bet 
princą Ekmiulį tebetitulavo šviesybe. 

Toks atsakymas turėjo sukelti griežtą reakciją. 

Dar tą pačią dieną atėjo depeša; iš pradžių pa- 
manyta, kad joje bus kalbama apie imperatoriaus išvy- 
kimą; Napoleonas atplėšė ją ir perskaitė štai ką: 

Karo ministro įsakymas generolui Bekeriui 
Paryžius, 1815 m. birželio 28 d. 


Pone generole, 

Paimsite savo žinion gvardijos dalį, sto- 
vinčią Riuėjyje“, ir nužygiavęs su ja sude- 
ginsiteę ir visiškai sunaikinsite Satū tiltą. 

Aš taip pat pavesiu esantiems Kurbuua 
daliniams sunaikinti Bezono tiltą. 

. Šiai operacijai vykdyti siunčiu ten vieną 
iš savo adjutantų. 

Rytoj nukreipsiu dalinius į Sen Žermeną, 
bet kol kas jūs saugokite šį kelią. | 

Pristačiusiam jums šį laišką karininkui 
įsakyta pačiam pargabenti raportą apie šio 
įsakymo įvykdymą. 


Generolas Bekeris laukė, ką pasakys imperato- 
rius. 

Šis kuo ramiausiai sugrąžino jam laišką. 

— Ką jūsų didenybė įsakys? — paklausė grafas 
Bekeris. | 

— Užtikrinkite gauto įsakymo vykdymą,— atsa- 
kė imperatorius. 

Generolas Bekeris tuojau pat pasirūpino, kad įsa- 
kymas būtų įvykdytas. 

Vakare generolą iškvietė į Paryžių; jis išvyko aš- 
tuntą valandą. 

Iki nesugrįš generolas, Napoleonas nenorėjo gul- 
tis. Troško sužinoti, kas nutiko tarp generolo ir karo 
ministro. 

Vienuoliktą valandą generolas sugrįžo. 

Imperatorius liepė tučtuoj au jį pakviesti. 

— Na kaip,— vos jį išvydęs paklausė, — kas dėjosi 
Paryžiuje? 

— Keisti dalykai, sire, jūsų didenybei sunku .bus 
patikėti. 

— Klystate, generole, nuo 1814-ųjų aš išsigydžiau 
nuo nepatiklumo. Tad sakykite, ką matėte. 

— Mačiau! Taip, sire, pamanytum, kad jūsų dide- 
nybė turi dovaną pramatyti. Atvykęs ministerijon, pra-- 

silenkiau su išeinančiu iš princo kabineto žmogumi, į 
kurį iš pradžių neatkreipiau dėmesio. 

— Ir kas buvo tas žmogus? — nekantravo. Napo- 
leonas. | 

— Princas pasistengė pats man tą pasakyti, — 
dėstė toliau generolas. “A+ atpažinote žmogų, kuris ką 
tik iš čia išėjo?“ — paklausė jis. “Neatkreipiau į jį dė- 
mesio" — atsakiau. “Ką gi, tai ponas de Vitrolis?, 
Liudviko XVIII įgaliotinis". 

Napoleonas nejučia nežymiai krūptelėjo. 

Generolas pasakojo toliau ar veikiau vėl prašneko: 

“Ką gi, brangusis generole,— pasakė man minist- 
ras, — tai ponas de Vitrolis, Liudviko XVIII įgaliotinis, 
atvyko nuo jo didenybės (Liudvikas XVIII vėl tapo di- 
denybe) įteikti man pasiūlymus, kurie man pasirodė 
visai priimtini šaliai; taigi jeigu ir su manaisiais su- 
tiks, aš iytoj pasikelsiu į tribūną išdėstyti mūsų padė- 
tį ir duosiu suprasti, kad būtina sutikti su planais, 
kuriuos laikau naudingais nacionaliniam interesui“. 

— Taigi — sumurmėjo Napoleonas, — dabar na- 
cionalinis interesas — sugrąžinti Burbonus... Ir jūs 
nieko į tai neatsakėte, generole? 

— Kaipgi, sire. “Pone maršale,— atsakiau aš,— 
negalių paslėpti nuo jūsų savo nuostabos, kad priėmėte 
sprendimą, nulemsiantį imperijos likimą. antrosios res- 
tauracijos naudai: saugokitės prisiimti tokią atsako- 
mybę. Dar gal atsiras galimybių išstumti priešą, be to, 
balsavusių už Napoleoną II Atstovų rūmų nuomonė 
man anaiptol neatrodo palanki Burbonų sugrįžimui". 

— Na,— gyvai paklausė imperatorius,— ką jis 
atsakė? 

— Nieko, sire; tik sugrįžo į savo kabinetą, liepęs 
įteikti man jo naują įsakymą dėl išvykimo. 

Iš tikrųjų, generolas pargabeno įsakymą, kuriame 
buvo parašyta, kad jeigu Napoleonas parą susivėlins 
išvykti, už jo asmens saugumą nebeatsakoma. 

Bet imperatorius liko tartum kurčias šiam įsaky- 
mui. | 
Jį, kurio nebeturėtų niekas stebinti, vis dėlto ste- 
bino viena: tai, kad derybas su Vitroliu dėl Burbonų 

grįžimo vedė princas dEkmiulis, kuris kadais tarėsi 
1 dėl jo, Napoleono, sugrįžimo — tas pats žmogus, 
kuris į Elbės salą jam atsiuntė Fleri de Šabuloną!* 
atkreipti jo dėmesį į esamą padėtį. ir pasakyti, jog 
Prancūzija jam atvira ir laukianti! 

Ir tikrai, kai atėjo žinia apie imperatoriaus išsi- 
laipinimą į krantą, andainykštis Napoleono štabo 
viršininkas buvo taip susikompromitavęs, jog pabėgo 
ieškoti prieglobščio pas Paskjė, vyriausiąjį Invalidų 
rūmų chirurgą, kurį pažinojo armijoje ir kurio ištiki- 
mybe nė kiek neabejojo. 

Napoleonas apsiriko; taigi dar būta dalykų, galė- 
jusių jį stebinti.. 

Jis davė įsakymą, kad išvyksiąs rytoj. 

Bet rengiantis imperatoriaus kelionei, įvyko sce- 
na, galėjusi turėti pačių rimčiausių pasekmių. 

Vienas iš tų žmonių, kurie su didžiausia širdgėla 
matė Napoleoną besiblaškantį, neryžtingą, prislėgtą 
Dievo rankos, buvo senas pažįstamas Sarantis, šiuo 
metu besikankinantis kalėjime ir netrukus galbūt už- 
mokėsiantis savo gyvybe už nepalaužiamą ištikimybę 
imperatoriui. 

Napoleonui sugrįžus, jis nuolat pagarbiai kartojo 
savo buvusiam generolui, jog tokioje šalyje kaip Pran- 
cūzija niekados niekas neprarasta: maršalai užmaršūs, 
ministrai nedėkingi, senatas negarbingas; bet liaudis, 
armija lieka ištikimi. | 

Taigi birželio 29-osios rytą nutiko įvykis, kuris 
tartum visiškai patvirtino šiurkštaus, nepalenkiamo 
patarėjo teisumą. | 

Apie šeštą valandą visus Malmezono tremtinius, — 
visi, gyvenantys šiame dvare, jau buvo tremtiniai! — 
visus Malmezono tremtinius pažadino pašėlę šauks- 
mai “Tegyvuoja imperatorius! Šalin Burbonus! Šalin 
išdavikus!" 

Kievienas klausinėjo savęs, ką reiškia tie šauks- 
mai — negirdėti nuo anos dienos, kai po Eliziejaus 
langais du gvardijos šaulių pulkai, sudaryti savanorių 
iš Sen Antuano priemiesčio darbininkų, atėjo defiliuoti 
į sodą, garsiais šūksniais reikalaudami, kad imperato- 

rius stotų jų priekin ir veštų triuškinti priešų. 

Regis, tik vienas Sarantis nutuokė, kas dedasi. 
Buvo atsikėlęs, visiškai apsirengęs ir laikėsi kambary- 
je greta imperatoriaus miegamojo. 

Nespėjus šiam pašaukti, kad pasiteirautų, iš kur 
tasai triukšmas, jis pats įėjo vidun. 

Pirmiausia jo akys nukrypo į lovą: ji buvo tuščia. 
Imperatorius sėdėjo šalia miegamojo esančioje biblio- 
tekoje priešais langą ir užkėlęs kojas ant palangės 
skaitė Montenį!“. 

— Kas čia? — išgirdęs žingsnius, paklausė neat- 
sigręždamas. 

— Sire,— atsiliepė jam pažįstamas balsas, — gir- 
dite? 

— Ką? 

— Šūkius “Tegyvuoja imperatorius! Šalin Burbo- 
nus! Šalin išdavikus!" 

Imperatorius liūdnai nusišypsojo: 

— Na, ir kas paskiau, brangusis Saranti? — tarė. 

— Tad štai, sire, tai Brajė divizija: pakeliui iš 
Vandėjos ji sustojo prie dvaro vartų. 

— Kas paskiau? — tuo pačiu tonu ir su ta pačia 
ramybe ar veikiau su tuo pačiu abejingumu toliau klau- 
sinėjo imperatorius. 

— Kas paskiau, sire?.. Šie narsuoliai nenori toliau 
žygiuoti ir pareiškė, kad jiems grąžintų jų imperatorių 
arba, jeigu vadai nesutinka už juos kalbėti, jie ateis 
patys pas jūsų didenybę ir pasistatys savo priekin. 

— Kas paskiau? — darsyk pakartojo Napoleonas. 

Sarantis nuslopino atodūsį; pažinojo imperatorių: 
visa tai ne abejingumas, o neviltis. 

— Ką gi, sire,— atsakė Sarantis,— generolas Brajė 
čia ir prašosi priimamas— nori sudėti prie jūsų dide- 
nybės kojų savo kareivių valią. 

— Tegul įeina! — tarė imperatorius, atsistodamas 
ir padėdamas atverstą knygą ant palangės — kaip 
žmogus, tik laikinai pertraukiąs įdomų skaitinį. 

— Sire,— tarė jis, pagarbiai nusilenkdamas Na- 
poleonui,— mes — aš ir mano divizija — atvykstame 

paklusti jūsų didenybės įsakymams. 

— Jūs atvykstate per vėlai, generole. 

— Tai ne mūsų kaltė, sire; vildamiesi atvykti lai- 
kų, kad suskubtume apginti Paryžių, mes žygiavome 
dešimt, dvylika, net penkiolika mylių per dieną. 

— Generole,— tarė Napoleonas, — aš pasitraukiau. 

— Kaip imperatorius, sire, bet ne kaip generolas. 

Napoleonas žybtelėjo akimis. 

— Aš jiems siūliau savo kardą, bet jie atsisakė, — 
tarė. 

— Atsisakė!.. Kas tokie, sire?.. Atleiskite, kad klau- 
sinėju jūsų didenybę. 

— Liusjenas“, mano brolis. 

— Sire, princas Liusjenas, jūsų brolis, nepamiršo, 
kad Es 1-ąją buvo Penkių šimtų tarybos pirmi- 
ninkas. | 

— Sire— mygo Sarantis— atminkite, balsai tų 
dešimties tūkstančių žmonių, susirinkusių po jūsų lan- 
gais ir šaukiančių “Tegyvuoja imperatorius!",— tai liau- 
dies balsas, paskutinioji Prancūzijos pastanga; dar dau- 
giau — tai paskutinioji Fortūnos malonė... Sire, var- 
dan Prancūzijos, vardan jūsų šlovės... 

— Prancūzija nedėkinga,— sumurmėjo Napoleo- 
nas. 

— Nepiktžodžiaukite, sire! Motina niekados ne- 
būna nedėkinga. 

— Mano sūnus Vienoje. 

— Jūsų didenybė žino tenai kelią. 

— Mano šlovė numirė Vaterlo lygumose. 

— Sire, prisiminkite, ką sakėte Italijoje 1796-ai- 
siais metais: "Respublika — nelyginant saulė; aklas ar 
beprotis tas, kuris neigia jos spindesį!“ 

— Sire, pagalvokite, turiu čia dešimt tūkstančių 
karių — nepavargusių, kupinų entuziazmo, dar kaip 
reikiant nekovojusių,— pridūrė generolas Brajė. 

Imperatorius minutėlei susimąstė. 

— Pakvieskite mano. brolį Žer omą) 9 — pasakė jis. 

Netrukus pasirodė jauniausiasis imperatoriaus 
brolis — vienintelis likęs jam ištikimas, tasai, kuris, 
išbrauktas iš valdovų sąrašo, kovėsi kaip eilinis karei- 

vis. Įėjo dar pablyškęs nuo dviejų sužeidimų, kurių 
vieną patyrė prie Kuatrbra?, kitą — prie Gumono so- 
dybos*!, bei nuo nuovargio, kai stengėsi palaikyti tvar- 
kingą armijos atsitraukimą. 

Imperatorius ištiesė jam ranką, paskiau ūmai, be 
jokios įžangos, paklausė: | 

— Žeromai, ką tu perdavei maršalui SultuiŽ? 

— Pirmąjį, antrąjį ir šeštąjį korpusus, sire. 

— Pertvarkytus? 

— Visiškai. 

— Kiek žmonių? 

— Trisdešimt aštuoni ar keturiasdešimt tūkstan- 
čių. 

— Ir jūs, generole, sakot?..— pasigręžė imperato- 
rius į Brajė. Ė 

— Dešimt tūkstančių. 

— Ir keturiasdešimt du tūkstančiai pas maršalą 
Grušiė; keturiasdešimt du tūkstančiai neišvargusių ka- 
rių,— pridūrė Zeromas. 

— Gundytojai! — sumurmėjo Napoleonas. 

— Sire, sire! — sudėjęs rankas sušuko Saran- 
tis.— Stovite savo išsigelbėjimo kelyje... Pirmyn! Pir- 
myn! - 

— Gerai, dėkoju tau, Zeromai; toli nepasišalink, 
gal būsi man reikalingas.— Generole, laukite, mano 
įsakymų Riuėjyje.— O tu, Saranti, sėsk prie šio stalo 
ir rašyk. | | 

Ekskaralius ir generolas nusilenkę išėjo — abu 
kupina vilties širdimi. 

Sarantis liko vienas su imperatoriumi. 

Jau sėdėjo su plunksna rankoje ir laukė. 

— Rašykite,— tarė Napoleonas. 

Paskiau, klaidžiodamas mintimis kažkur toli, pa- 
diktavo: 

— “Vyriausybinei komisijai". 

— Sire,— Sarantis išmetė iš rankos plunksną, — 
aš nerašysiu tiems žmonėms. 

— Kaip! Nerašysi tiems žmonėms? 

— Ne, sire. | 

— Todėl, kad visi jie ten — jūsų didenybės priešai. 

— Jie viską gavę iš manęs. 

— Tuo labiau, sire: esama geradarysčių tokių di- - 
delių, jog už jas tegalima atsidėkoti nedėkingumu. 

— Rašyk, sakau tau. 

Sarantis atsistojo ir pastūmė plunksną ant stalo 
toliau nuo savęs. 

— Na? — paklausė imperatorius. 

— Sire, dabar nebe tie laikai, kad nugalėtieji duo- 
davosi nužudomi vergo; rašyti vyriausybinei komisi- 
jai — tai šave nužudyti taip tikrai, lyg aš jums suva- 
ryčiau peilį krūtinėn. 

Imperatorius nieko neatsakė, tad Sarantis kalbė- 
jo toliau: 

— Sire, sire! Kardą reikia paimti į ranką, o ne 
plunksną; į tautą būtina kreiptis, o ne į žmones, kurie, 
kartoju, yra jūsų priešai! Tegul tuomet, kai bus įsiti- 
kinę jus keliaujant į Rošforą, sužino, jog sumušėte juos. 

Imperatorius pažinojo savo tėvynainį: aišku, nie- 
kas šio nepalenks, netgi jo įsakymas. 

— Na gerai,— tarė, — atsiųskit pas mane gene- 
rolą Bekerį! 

Sarantis išėjo, ir tuoj pasirodė Bekeris. 

— Generole,— pasakė Napoleonas, — pranešu jums, 
kad atidėjau savo kelionę kelioms valandoms, nes no- 
riu pasiųsti jus į Paryžių įteikti vyriausybei naujus 
pasiūlymus. | 

— Naujus pasiūlymus? — nustebo generolas. 

— Taip, — atsakė imperatorius, — aš prašau, kad 
leistų vėl man vadovauti armijai Napoleono II vardu. 

„— Sire,— tarė generolas, — drįstu pagarbiai jums 
pastebėti, kad tokią užduotį geriau atliktų koks impe- 
ratoriškojo dvaro pareigūnas, o ne Atstovų rūmų de- 
putatas ir vyriausybės komisaras, kuris gavęs instruk- 
cijas tik lydėti jūsų didenybę! 

— Generole,— atrėmė imperatorius, — aš visiškai 
pasitikiu jūsų ištikimybe: štai kodėl pavedu jums šią 
misiją — visų pirma jums, o ne kam nors kitam. 

— Sire, kadangi mano ištikimybė gali praversti 
jūsų didenybei,— atsakė generolas,— aš nesvyruoda- 

mas paklūstų; tačiau norėčiau gauti instrukcij as raštu. 

— Sėskitės čia, generole, ir rašykite. 

Generolas ale do. į ką tik Sarančio paliktą vietą 
i paėmė šio atidėtą į šalį plunksną. 

Imperatorius pradėjo diktuoti, generolas suskato 
rašyti: | 

Vyriausybinei komisijai. 

Ponai, 

Prancūzijos padėtis, patriotų norai ir ka- 
reivių šauksmai reikalauja, kad gelbėčiau 
tėvynę. Ne kaip imperatorius, bet kaip gene- 
rolas aš reikalauju, kad man būtų suteikta 
vyriausioji vadovybė. | 

Aštuoniasdešimt tūkstančių karių susi- 
rinks prie Paryžiaus: tai trisdešimčia tūks- 
tančių daugiau, negu aš kada nors turėjau 
savo žinioje per 1814-ųjų metų kampaniją, 
ir vis dėlto sugebėjau laikytis tris mėnesius 
prieš didžiules Rusijos, Austrijos ir Prūsijos 
armijas — Prancūzija išėjo nugalėtoja iš ko- 
vos, neatiduodama Paryžiaus; tai pagaliau 
keturiasdešimt penkiais tūkstančiais daugiau, 
negu turėjau, kai įveikiau Alpes ir nukaria- 
vau Italiją?. 

„Duodu kario garbės žodį, kad išstūmęs 
priešą, išvyksiu į Jungtines Valstijas pasitik- 
ti savo likimo. 

Napoleonas 


Generolas Bekeris nė nemėgino pareikšti kokios 
nors pastabos: kaip karys jisai suprato, kad visa tai 
įmanoma. 

Tad išvyko. 

Napoleonas laukė su nerimu: galbūt pirmą sykį 
veido raumenys išdavė, kaip sieloje jis jaudinasi. 

Su savąja begalinio genialumo energija jis jau viską 
atitaisė, viską atstatė: padiktuosiąs taiką — jeigu ne 
šlovingą, tai nors garbingą — ir tesėdamas duotąjį 
žodį paliksiąs Prancūziją, bet nebe kaip bėglys, o kaip 
išgelbėtojas. 

Dvi valandas jis puoselėjo šią šviesią svajonę! 

Jo akys vis nukrypdavo į kelią, kuriuo turėjo su- 
grįžti generolas, klausa vis gaudė menkiausią garsą. 
Kartkartėmis jo žvilgsnis meiliai sustodavo ties špaga, 
numesta skersai fotelio alkūnramsčio; pagaliau jam 
tapo aišku, kad ji — tikrasis jo skeptras. 

Taigi viskas dar gali pasitaisyti — kad tuomet 
suskubo Bliucheris?, kad nepasirodė Gruši! Toji didi 
1814-ųjų metų svajonė apie mūšį, kuriame prie Pa- 
ryžiaus sienų būtų sutriuškinta priešo armija, toji didi 
svajonė gali įsikūnyti dabar! Be abejo, žmonės, į ku- 
riuos jis kreipiasi, supras tai; kaip ir jis padės ant 
svarstyklių iš vienos pusės Prancūzijos garbę, iš ki-' 
tos — jo sosto atsižadėjimą ir nesudvejos. 

Lyg koks blykstelėjęs žaibas apžilpino Napole- 
oną: tai atsimušė saulės spindulys nuo karietos stiklų. 

Karieta sustojo, iš jos išlipo Žmogus: parvažiavo 
generolas Bekeris. 

Napoleonas ranka perbraukė kaktą, kitą prisidėjo 
prie krūtinės. Ar jam nederėtų vėl virsti marmuro sta- 
tula? 

Generolas įžengė į kambarį. 

— Na kaip? — gyvai paklausė imperatorius. 

Generolas Bekeris nusilenkdamas ištiesė jam po- 
pierių: 

— Sire,— tarė,— kaip matote, pasirodęs jūsų di- 
denybei susikrimtusiu veidu, tikiuosi, leidau nuspėti, 
kad mano misija nebuvo sėkminga. 

Imperatorius pamažėle išlankstė popierių ir per- 
skaitė: 

Laikinoji vyriausybė negali priimti ge- 
nerolo Bonaparto pasiūlymų ir tik duoda vie- 
rintelį patarimą: nedelsiant išvykti, nes prie- 
šai žygiuoja į Versalį. 

Hercogas d'Otrantas 


Imperatorius perskaitė šias eilutes, nė vienu vei- 
do raumenų virptelėjimu neišduodamas savo jaudulio; 
paskiau visiškai ramiu balsu tarė: 

— Duokite įsakymus kelionei, generole, ir kai jie 
bus įvykdyti, ateikite pranešti man. 

Tą pačią dieną, penktą valandą popiet, imperato- 
rius paliko Malmezoną. 

Prie karietos pakojos aptiko Sarantį — šis pakišo 
jam pasiremti niekad nelinkstančią ranką. 

— Beje,— paklausė Napoleonas, prisilaikydamas 
jos,— ar perspėjo generolą Brajė, kad gali toliau žy- 
giuoti į Paryžių? 

— Ne, sire— atsakė Sarantis,— dar yra laiko... 

Napoleonas papurtė galvą. 

— Ak, sire,— sumurmėjo korsikietis,— jūs nebe- 
tikite Prancūzija! | 

— Tikiu — atrėmė Napoleonas,— bet nebetikiu 
savo genijumi. 

Ir įlipo karieton, užtrenkdamas dureles. 

Arkliai iškart leidosi šuoliais. 

2 suspėti pasiekti Versalį anksčiau už prūsus. 


LXIII + ROŠFORAS 


Liepos 3-ąją, tą pačią dieną, kai priešas įžengė 
Paryžiun, imperatorius atvyko į Rošforą. 

Visą kelią Napoleonas važiavo liūdnas, tačiau ra- 
mus. 

Kalbėjo mažai; iš kelių ištrūkusių žodžių galėjai 
suprasti, kurlinkui krypo jo mintys: kaip kompaso rO- 
dyklė visąlaik atkakliai stengiasi susirasti šiaurę, taip 
jo protas užsispyrusiai vis grįžo ir grįžo prie Prancū- 
zijos; bet apie savo žmoną, sūnų —- nieko. 

Tačiau retsykiais vis pasisemdamas žiupsnį ta- 
bako iš generolo Bekerio tabokinės, jis galiausiai pa- 
stebėjo, kad ta padabinta Marijos Liudvikos portretu; 
pamanė, kad apsirinka, ir prisilenkė arčiau. 

Generolas suprato ir ištiesė tabokinę imperatoriui. 

Sis paėmė, minutėlę žiūrinėjo ir vėl sugrąžino, ne- 
prataręs nė žodžio. 

Napoleonas išlipo iš karietos prie jūrų prefektūros. 

Jam dar buvo likusi paskutinė viltis, — pasakysi- 
me netgi daugiau,— paskutinis įsitikinimas: kad laiki- 
noji vyriausybė pašauks jį atgal. 

Įsikūrus jūrų prefektūroje, po kelių valandų atvy- 
ko kurjeris su vyriausybinės komisijos laišku, adre- 
suotu generolui Bekeriui. 

Imperatorius greitomis žvilgtelėjo į antspaudą — 
atpažino jį ir, atrodo, nekantriai laukė, kad generolas 
greičiau atplėštų laišką. Sisai suprato imperatoriaus 
norą ir patenkino jį. | 
Tuo tarpų Napoleonas apsimainė žvilgsniais su 
Sarančiu, įvedusiu vidun kurjerį. 

Korsikiečio žvilgsnyje aiškiai galėjai išskaityti to- 
kius žodžius: “Man reikia su jumis pakalbėti“, tačiau 
Napoleono mintys sklandė kitur. Kad ir ką būtų išskai- 
tęs savo tėvynainio akyse, jo protas vis tiek vis gręžėsi 
į depešą. | 

Generolas jau spėjo ją perskaityti ir matydamas, 
kaip imperatorius geidžia savo ruožtu sužinoti, kas ra- 
šoma, tylomis ištiesė jam. 

Spręskite patys, ar depeša galėjo pateisinti viltis 
žmogaus, kuris, jau būdamas tremtinys, turėjo tapti 
belaisvių. 

Stai jos tekstas: 


Pone generole Bekeri, 

Vyriausybinė komisija jums atsiuntė in- 
strukcijas dėl Napoleono Bonaparto išvykimo 
iš Prancūzijos. | 

Neabejoju jūsų uolumu, užtikrinant pa- 
vestosios misijos sėkmę; norėdamas ją palen- 
gvinti, kiek tai priklauso nuo manęs, aš siunčiu 
nurodymą vyriausiems La Rošelio ir Rošforo 

„ komendantams, kad teiktų jums pagalbą ir 
pagal išgales remtų priemones, kurias laikysi- 
te tinkamomis, vykdant vyriausybės įsakymus. 

Priimkite ir t.t. 

Už karo ministrą 

Valstybės patarėjas, generalinis sekretorius 
Baronas Maršanas! 

Taigi tokiu atveju, jeigu Napoleonas Bonapartas 
delstų paklusti įsakymui, išvejančiam jį iš Prancūzi- 
jos, generolas Bekeris nuo šiolei galės paimti jį už pa- 
karpos ir jėga priversti išsidanginti. 

Napoleonas nusvėrė galvą ant krūtinės. 

Praslinko keletas minučių; Jis atrodė giliai pasken- 
dęs mintyse. 

Kai pakėlė galvą, šanai Bekeris buvo pasiša- 
linęs rašyti atsakymą komisijai. Vien Sarantis tebe- 
stovėjo prieš jį. 

— Na, ko dar iš manęs nori? — nekantriai paklau- 
sė imperatorius. 

— Malmezone norėjau išgelbėti Prancūziją, sire; O 
čia noriu išgelbėti jus. 

Imperatorius truktelėjo pečiais; atrodė visai nusi- 
žeminęs savo likimui: pastarasis laiškas sužlugdė pas- 
kutines jo viltis. 

— Išgelbėti mane, Saranti? — tarė jis.— Vėl pasi- 
šnekėsime apie tai Jungtinėse Valstijose. 

— Taip, bet kadangi niekad nenuvyksite į Jung- 
tines Valstijas, sire, pasišnekėsime čia,.jeigų norite, 
kad šnekėtumėmės laikų. 

— Kaip! Nenuvyksiu į Jungtines Valstijas? Kas 
man sutrukdys? 

— Anglų eskadra, kuri po dviejų valandų blokuos 
Rošforo uostą. 

— Kas tau pasakė tą naujieną? 

— Brigo kapitonas, kuris ką tik sugrįžo į reidą. 

— Ar galiu pakalbėti su tuo kapitonu? 

— Jis laukia, kad jūsų didenybė suteiktų jam garbę 
priimdamas. 

— Kur laukia? 

— Čia, sire. 

Sarantis parodė į savo kambario duris. 

— Tegul įeina,— pasakė imperatorius. 

— Visų pirmiausia, ar jūsų didenybė nepageidau- 
ja pakalbėti su juo ilgai bei netrukdomas? 

— Negi aš jau belaisvis? — su kartėliu paklausė 
Napoleonas. 

— Po ką tik jums praneštos žinios, niekas nenu- 

stebtų, jeigu jūsų didenybė būtų įkalintas. 

— Tad užstumk skląstį ir įvesk savąjį kapitoną. 

Sarantis įvykdė, ką lieptas. 

Užšovęs skląsčiu duris, įvedė žmogų, apie kurio 
apsilankymą buvo pranešęs. 

— Nagi,— paklausė imperatorius Sarantį, jau be- 
sirengiantį pasišalinti — kur tavasis kapitonas? 

— Tai aš, sire— atsiliepė naujasis atvykėlis. 

— Kodėl jūs nevilkite laivyno karininko uniforma? 

— Todėl, kad nesu laivyno karininkas, sire. 

— Tad kas gi jūs? 

— Korsaras. 

Imperatorius metė į žmogų žvilgsnį, nestokojantį 
tam tikros paniekos; bet pasiekęs jo veidą, tasai žvilgs- 
nis ūmai sustojo — įdėmus ir nušvitęs. 

— Ak, ak,— tarė jis,— juk ne pirmąsyk jūs ma- 


tau. 
— Ne, sire, trečią. 
— O pirmą)?.. | 
Imperatorius minutėlę rausėsi savo atmintyje. 
— Pirmą...— buvo beprabylas jūrininkas, norėda- 


mas padėti šlubuojančiai savo įžymiojo pašnekovo at- 
minčiai. 

— Ne, leiskit man pačiam atspėti — tarė Napo- 
leonas.— Jūs priklausote mano geriesiems prisimini- 
mams, o aš mėgstu vėl susitikti su savo senais bičiu- 
liais. Pirmą kartą jus pamačiau 1800-aisiais: norėjau 
jus padaryti laivo kapitonu, bet jūs atsisakėte? 

— Teisybė, sire; visada kėliau savo laisvę aukščiau 
visko. | 

— Antrą kartą — kai sugrįžau iš Elbės: tada krei- 
piausi į prancūzų patriotinius jausmus; jūs atėjote ir 
pasiūlėte man tris milijonus, aš priėmiau. 

— Tai yra, sire, mainais už pinigus, su kuriais 
nežinojau kas veikti, jūs man suteikėte teisę į kanalų 
akcijas? ir įgaliojimus medienos paruošoms?. 

— Galiausiai išvystu jus trečią kartą ir kaip visa- 
da kritiniu momentu. Sį sykį, ko iš manęs norite, ka- 
pitone Pjerai Erbeli? 

Kapitonas suvirpėjo iš džiaugsmo: imperatorius pa- 

mena viską — netgi jo vardą! 

— Ko aš noriu, sive? Pamėginti jus išgelbėti. 

— Pirmiausia pasakykite, koks pavojus man gresia? 

— Būti sučiuptam anglų. 

— Vadinasi, tai, ką man sakė Sarantis, tiesa? Roš- 
foro uostas blokuotas? 

— Dar ne, sire; bet po valandos taip atsitiks. 

Imperatorius kiek pagalvojo. 

— Artimiausiu laiku aš laukiu atsiunčiant saugu- 
mo garantijas, — tarė jis. 

Erbelis papurtė galvą. 

— Jūs netikite, kad aš 5 gausiu? 

— Ne, sire. 

— Tad kokie, jūsų nuomone, valdovų-sąjungininkų 
ketinimai? 

— Paimti jūs nelaisvėn, sire. 

— Bet aš juos irgi kažkada turėjau savo rankose 
i» paleidau, palikau jiems sostus! 

— Galbūt pasielgėte neteisingai, sire. 

— Ir jūs atvykstate vien tam, kad praneštumėte 
man apie pavojų? 

— Atvykstu pavesti jūsų didenybės nuožiūrai sa- 
vo gyvybę, jeigu tik ji galėtų būti jums naudinga. 

Imperatorius pažvelgė į šį Žmogų, kalbantį taip 
paprastai, jog nekilo jokių abejonių jį esant pasiren- 
gusį padaryti tai, ką žadėjo. 

— Betgi, — tarė Napoleonas, — maniau, kad jūs 
respublikonas. 

— Tikrai, aš toksai esu, sire. 

— Tad kaip jūs nelaikote manęs priešu? 

— Todėl, kad visų pirma aš patriotas. O taip, si- 
re, apgailestauju, ir dargi iš pačių savo širdies gel- 
mių, kad jūs kaip Vašingtonas' nesugrąžinote tautai 
nepaliestą josios laisvių lobyną; bet, šiaip ar taip, jei- 
gu jūs ir nepadarėte Prancūzijos laisvos, padarėte ją 
didžią; štai kodėl ateinu jums pasakyti: “Laimingas ir 
šlovės viršūnėje jūs nebūtumėte manęs vėl išvydęs". 

— Taip, o kai esu nelaimingas, prislėgtas nesėk- 
mių, ateinate man pasiūlyti savo gyvybę, prieš tai pa- 
siūlęs savo turtą. Duokite ranką, kapitone Erbeli, nie- 

ko neturiu daugiau, tik savo dėkingumą mainais už 
jūsų atsidavimą. 

— Priimate jį, sire? 

— Taip; tačiau ką ketinate man pasiūlyti? 

— Tris dalykus, sive. Norite žygiuoti į Paryžių 
Luara? Vandėjos armija, vadovaujama generolo Lamar- 
ko?, ir Žirondos armija, vadovaujama generolo Kloze- 
lio“, pasirengusios stoti jūsų pusėn. Nieko nėra leng- 
viau kaip apkaltinti laikinąją vyriausybę išdavyste ir 
žygiuoti prieš ją priekyje dvidešimt penkių tūkstančių 
karių ir šimto tūkstančių fanatiškų valstiečių. 

— Tai būtų antrasis sugrįžimas iš Elbės salos, o 
aš nenoriu pradėti vėl iš naujo. Be to, aš pavargau, 
pone; trokštu pailsėti ir pažiūrėti, kai manęs čia nebe- 
bus, ką pasaulis pastatys į mano vietą. Pereikime prie 
antro dalyko, kurį ketinate man pasiūlyti. 

— Sire, žmogus, už kurį atsakau kaip už save pa- 
tį, Pjeras Berto, mano padėjėjas, turi korvetę Sedros"? 
žiotyse; jūs šokatę ant žirgo, perkertate druskingąsias 
pelkes, sėdatės į feliugą?, prasmunkate pro Momasono 
sąsmauką, išvengiate anglų ir jūroje prisišvartuojate 
prie amerikiečių laivo Aras. Matote, tai geros lemties 
vardas. 

— Sitai reiškia pabėgti, pone, pabėgti kaip sprun- 
kančiam nusikaltėliui, o ne išvykti iš Prancūzijos kaip 
nužengusiam nuo sosto imperatoriui!.. Trečia galimybė, 
pone? 

— "Trečioji pavojingesnė, bet aš už ją atsakau. 

— Paklausykime. 

— Dvi prancūzų fregatos, Gluosnis iv Medūza, iš- 
metusios inkarą Ekso salos baterijų priedangoje, yra 
prancūzų vyriausybės priskirtos jūsų didenybės žiniai? 

— Taip, pone; bet jeigu uostas blokuojamas?.. 

— Palaukite, sire... Pažįstu tų dviejų fregatų va- 
dus — tai patys narsiausi karininkai: kapitonas Fili- 
beras ir kapitonas Ponė. x 

— Taigi? | 

— "Taigi pasirinksite vieną iš tų dviejų laivų, į 
kurį pageidausite pasikelti. Medūza, pavyzdžiui, turi 
puikų greių. Blokadą vykdo du laivai: Belerofonas su 

septyniasdešimt keturiais pabūklais ir Nuostabusis. Aš 
su savuoju brigu pulsiu Belerofoną, kapitonas Filibe- 
ras su Gluosniu — Nuostabųjį, jiems prireiks geros 
valandos, iki mus nuskandins! O per tą laiką jūs pra- 
smuksite su Medūza, ir šįkart ne kaip bėglys, o kaip 
nugalėtojas po liepsnų arka. 

— Ir turėsiu sau prikaišioti dėl dviejų laivų ir jų 
įgulų žūties, pone! Niekados! 

Kapitonas Erbelis nustebęs pažvelgė į Napoleoną. 

— O Berezina?, sire? O Leipcigas“? O Vaterlo? 

— Tai buvo dėl Prancūzijos; dėl jos aš turėjau tei- 
sę pralieti prancūzų kraują. Sįsyk tai būtų dėl manęs, 
tik dėl manęs vieno. 

Napoleonas papurtė galvą, paskiau dar tvirčiau 
nei pirma pakartojo: 

— Niekados! 

"To paties mėnesio 13-ąją jis parašė princui regen- 
tui! garsųjį laišką, taip lemtingai tapusį istoriniu: 


Jūsų karališkoji šviesybe, 

Tapęs skaldančių mano šalį partijų ir 
didžiųjų Europos valstybių priešiškumo tai- 
kiniu, aš užbaigiau savo politinę karjerą ir 
ketinu kaip Temistoklas!? atsisėsti prie britų 
tautos židinio. Atsiduodu jos įstatymų glo- 
bai, kurios meldžiu jūsų karališkąją šviesybę 
kaip galingiausią, nuosekliausią ir kilniau- 
sią iš mano priešų. 

Napoleonas 


Rytojaus dieną, liepos 15-ąją, imperatorius pasikė- 
lė į Belerofono denį. 
Spalio 15-ąją jis išsilaipino Šventosios Elenos sa- 
loje. | 

Pastatęs koją ant šios prakeiktos salos, atsirėmė į 
Sarančio ranką ir pasilenkė prie jo ausies: 

— O! — sušnabždėjo jis,— kodėl aš nepriėmiau 
kapitono Erbelio pasiūlymo! 


LXIV + VIZIJA 


Likusią kapitono Erbelio istoriją lengva suprasti 
i» netruks papasakoti. 

Kaip visi prisidėjusieji prie 1815-ųjų metų sugrįžimo! 
Pjeras Erbelis buvo persekiojamas. 

Jeigu jo nesušaudė kaip Nėjaus ir Lebeduajero?, 
tai tik todėl, kad nebuvo davęs Burbonams priesaikos, 
ir todėl, kad, tiesą sakant, nežinota, kuo pagrįsti bylą. 
Bet “kanalų akcijos“, kurias jam suteikė imperatorius 
mainais už jo grynuosius pinigus, neteko bet kokios 
vertės; “medienos paruošų“ įgaliojimų nebepripažino; 
Gražiąją Terezą nutvėrė kaip kontrabandininkų laivą 
ir. konfiskavo; galiausiai bankininkas, pas kurį buvo 
padėtas kapitono turto likutis, politinių įvykių sužlug- 
dytas, gavo pasiskelbti nemokiu ir tesugrąžino dešimt 
procentų kapitalo. 

Iš viso milžiniško turto Erbeliui pavyko išsaugoti 
tiktai kokį penkiasdešimtį tūkstančių frankų ir nedi- 
delį ūkelį. 

Pjeras Berto buvo laimingesnis ar apsukresnis už 
jį: pasimokęs iš 1814-ųjų metų atoveiksmių, nenorėjo 
laukti tokių pačių 1815-aisiais: išplaukė su savąja kor- 
vete, į kurią pasiėmė visa, ką turėjo. 

Bet kas gi nutiko jam ir jo įgulai? Niekas to nežino- 
jo, niekad neatėjo apie jį jokių žinių. Buvo spėjama, 
kad per kurią nors audrą laivas nuskendo su visais 
žmonėmis ir gėrybėmis; ir jeigu galų gale taip atsitiko 
tai Pjeras Berto žuvo jūrininko mirtimi, taigi Tereza 
už jį pasimelsdavo, Pjeras Erbelis užpirkdavo už jį 
mišias; ir vienas, ir antras kalbėdavo jo krikštasūniui 
apie jį kaip apie Žmogų auksaširdį ir tarsi antrąjį 
tėvą, jeigu kartais šis kada nors sugrįžtų; paskiau ne- 
lyginant upė, laikinai sutrikdyta įsiliejusio į ją kalnų 
srauto arba užgriuvusios lavinos, gyvenimas vėl ėmė 
tekėti savo vaga, ir po trejų metų, kai kas prašnekda- 
vo apie Pjerą Berto, Erbelis atsidusdavo: “Vargšas Pje- 
ras!", Tereza nubraukdavo ašarą ir tylomis sukalbėda- 
vo maldą, o vaikas tardavo: “Tai mano krikštatėvis, 
tiesa, tėtuk? Aš jį labai myliu!" 

Ir tuo viskas pasakyta. 

Dar daugiau, Pjeras Erbelis asmenišką nuskurdi- 
mą pakėlė filosofiškai. Priverstas vėl tenkintis savąja 
tėvonijos turto dalimi, turėjo ne ką daugiau nei anks- 
čiau, kada išvis ką nors turėjo. 

Sugrįžus broliui į Prancūziją, pasiūlė šiam, jog 
parduosiąs savo ūkį ir pasidalinsiąs likusiuoju turtu 
su juo. 

Generolas Erbelis atsisakė, laikydamas savo brolį 
piratų; paskiau, savo ruožtu gavęs didžiulę dalį iš mi- 
lijardinės kompensacijos buvusiems emigrantams, nė 
nepagalvojo pasisiūlyti dalintis ja su Pjeru,— nors šis 
vis tiek nebūtų priėmęs, jei jam ir būtų pasiūlyta. Tai- 
gi broliai toliau mylėjo vienas kitą — abu savaip, tai 
yra kapitonas visa širdimi, generolas — savo proto 
dalelyte. 

O dėl vaiko, tai jau maždaug žinoma, kaip šis 
auklėtas. 

Kai paaugo, jį išsiuntė į Paryžių, kur buvo įkur- 
dintas viename iš geriausių sostinės koležų. Tėvas ir 
motina, visomis išgalėmis stengdamiesi iš savo menko 
turtelio išmokslinti sūnų, taupumo sumetimais persi- 
kėlė iš Sen Malo į savo ūkelį, kur gyveno iš tūkstančio 
dviejų šimtų ar tūkstančio keturių šimtų frankų per 
metus; Petriuso mokslui sueidavo visa kita. 

1820-aisiais kapitonas Erbelis— kuris tuo laiku 
tebuvo penkiasdešimties metų amžiaus ir tiesiog mirė 
iš nuobodulio, stebėdamas želiančią aplink ūkį žolę, — 
kapitonas Erbelis vieną rytą pareiškė Žmonai, kad to- 
ksai Havro laivų savininkas jam turįs pasiūlymų dėl 
kelionės į Vakarų Indiją“. 

Buvo nuspręsta, kad jis vyksiąs, įnešęs į šį suma- 
nymą savo dalį. Pjeras tikėjosi padvigubinti savo turtą. 

Kapitono įneštoji dalis sudarė trisdešimt tūkstan- 
čių frankų. 

Bet sėkmės laikai praėjo! Meksikos įlankoje už- 
kluptas baisios audros jo tristiebis buvo nublokštas 
ant Alakranų — uolėtų krantų, nemažiau pavojingų 
nei antikos Skila“; laivas nuskendo, kapitonas ir stip- 
resnieji įgulos nariai pasiekė kyšančias iš vandens ko- 

ralų viršūnes, į jas įsikibo ir po trijų dienų mirštantys 
iš alkio, leisgyviai iš nuovargio, buvo išgelbėti ispanų 
laivo. 

Erbeliui neliko nieko kita, kaip tik grįžti namo; 
tad ispanų kapitonas, kuris plaukė į Havaną, pristatė 
ji į šį uostą, kur į jam pasisekė įsėsti laivan, pasirengu- 
sian pasukti atgal į Prancūziją. 

Iš tiesų, mūsų andainykštis korsaras grįžo atga- 
lios, tačiau toksai liūdnas, tokia nuleista galva, jog 
niekas nepajėgė patikėti, kad jo laivo sudužimas taip 
sugniuždytų žmogų, iki galo išmėginusį visus sėkmių 
ir nesėkmių nepastovumus. 

Ne, visai ne tai, o kas — jis nedrįso niekam pri- 
sipažinti. 

Paskutinę naktį, kurią j jis praleido įsikibęs į šitą 
uolą — išsekusiomis jėgomis, tuščiu skrandžiu, galva, 
išūžta baisaus jūros gausmo, bangoms dūžtant aplink 
jį į rifus, Erbelį ištiko tai, ką nepatiklusis pavadintų 
klejone, lengvatikis — vizija. 

Apie vidurnaktį, — kapitonas geriau negu kuris 
kitas mokėjo skaityti tą didįjį laikrodį, dangumi vadi- 
namą,— apie vidurnaktį mėnulį užtraukė debesys, tai- 
gi aplinkui visa dar labiau patamsėjo; paskiau sena- 
jam jūrininkui pasirodė, kad virš jo galvos kažkas lyg 
sušlamėjo — nelyginant sparnų plazdesys — ir kad 
kažkieno balsas tarė bangoms: "Nurimkite!" 

Jūros dvasių balsas. 

"Tuomet, kaip kokioje fantasmagorijoje, kai tolyje 
pasirodo figūra, iš pradžių vos matoma, paskiau ar- 
tėjant vis didėjanti iki natūralių matmenų, kapitonas 
išvydo į jį ateinančią, žengiančią ar veikiau slystančią 
viršum bangų šydu apgaubtą moters figūrą, kuri su- 
stojo priešais. Visu jo kūnu perbėgo virpulys: šioje mo- 
teryje, nors ir pridengtoje šydu, kapitonas aiškiai at- 
pažino Terezą. 

Beje, jeigu jam ir liko kokia abejonė, ji netrukus 
išnyko. 

Prisiartinusi prie jo, moteris atkėlė savo šydą. 

Kapitonas buvo besušunkąs ir besikreipiąs į šmėk- 
lą, bet ši pridėjo sau prie lūpų pirštą, tartum liepda- 

ma jam nekalbėti, ir sūušnabždėjo taip tyliai, jog kapi- 
tonas suprato, kad tai ne gyvos būtybės balsas. 

. — Greičiau sugrįžk, Pjerai! Laukiu tavęs, kad 
galėčiau numirti. 

Paskiau, tarsi po ištartų žodžių ūmai praradusi 
savo magiškąją galią, palaikančią ją viršum bangų, fi- 
gūra pamažu nugrimzdo — iš pradžių vanduo siekė 
jai iki kulkšniukų, paskiau — iki kelių, paskiau — iki 
juosmens, paskiau — iki kaklo; galiausiai kaip ir visa 
kita nugrimzdo galva, ir vizija išnyko... Nuščiuvusios 
bangos vėl sukilo, purslai merkiančiu lietumi vėl api- 
pylė sušalusį kapitono kūną, ir visa sugrįžo įpraston 
būsenon. 

Erbelis tuomet pasiteiravo < savo draugų; bet šie, 
visi užimti savomis kančiomis, savais pavojais, nieko 
nematė; kas ką tik nutiko — taigi, kas nutiko, nutiko 
tik vienam kapitonui. 

Beje, sakytum, šis regėjimas jam sugrąžino visas 
jėgas. Tarėsi, jog negalįs numirti, kol vėl nepamatys 
Terezos, kadangi Tereza jo laukė, kad galėtų numirti 
pati. ; 
Mes jau sakėme, kad rytojaus dieną sudužėlius 
aptiko ir paėmė ispanų laivas; bet mes irgi sakėme, 
kaip jiems artinantis prie Prancūzijos krantų vizija 
darėsi, — ne, ne kapitono akims, bet atminčiai — vis 
ryškesnė, aiškesnė, tikroviškesnė. 

Galiausiai jis išlipo San Malo į krantą, kur nebu- 
vo dvidešimt aštuonis mėnesius. 

Pirmas bičiuliškas veidas, kurį sutiko uoste, nusi- 
suko nuo jo. 

Erbelis pripuolė prie, atrodo, norėjusiojo nuo jo 
pabėgti. 

— Tad Tereza labai serga? — paklausė kapitonas. 

— Ak! — atsisuko žmogus.— Jūs jau žinote? 

— Taip,— atsakė Erbelis.— Vadinasi, ji tikrai la- 
bai serga? 

— Paklausykit, juk jūs vyras, tiesa? 

Kapitonas išblyško. 

— Ką gi, vakar jau kalbėjo, kad ji numirė. 

— Negali būti! — sušuko Erbelis. 

— Kaip — negali būti? — atrėmė teikusysis šias 
žinias. g 

— Taip, jinai man sakė, jog palauks, kol sugrįšiu, 
ir tik tada numirs. 

Kapitono pašnekovas pamanė šį išprotėjus, bet ne- 
suspėjo paklausinėti dėl tos naujos nelaimės: mat Pje- 
ras, pastebėjęs kitą iš savo bičiulių, prarisnojantį rai- 
tomis pro šalį pasijodinėti, pripuolė prie jo ir paprašė 
paskolinti arklį; tas tučtuojau prašymą patenkino, iš- 
gąsdintas jo blyškaus, persimainiusio veido; taigi ka- 
pitonas, įšokęs į halną, šuoliais nurūko ir po dvidešim- 
ties minučių atidarė savo žmonos miegamojo duris. 

"Vargšė Tereza, kiek pasikėlusi lovoje, tartum jo 
laukė. Prie lovos galvūgalio nustėręs stovėjo Petriu- 
sas. Jau kokią valandą jam rodėsi, jog motina klejoja; 
vis nukreipdavo įdėmų žvilgsnį Sen Malo pusėn ir be 
perstojo kalbėjo: 

— Štai tavo tėvas lipa į krantą... štai teiraujasi 
apie mus... štai užšoka ant arklio... štai jis atvyksta. 

"Iš tikrųjų, mirštančiajai tariant pastaruosius žo- 
džius, subildėjo atšuoliuojančio arklio kanopos, atsi- 
darė dūrys ir jose pasirodė kapitonas. 

Sios dvi širdys, taip švelniai mylinčios, šie du kū- 
nai, kuriuos netgi mirtis delsė perskirti, neturėjo ką 
pasakyti vienas kitam — tik apsikabinę susiliejo pas- 
kutiniame bučinyje. 

Glaudėsi ilgai, sielvartingai, ir kai kapitonas at- 
leido savo rankas, Tereza buvo nebegyva. 

Motinos vietą prie tėvo širdies užėmė sūnus. 

Paskiau mirusiąją teko atiduoti kapui, vaiką — 
Paryžiui, ir kapitonas liko vienas. | 

Nuo šiolei Pjeras Erbelis gyveno savo ūkyje liūdnas 
ir vienišas su prisiminimais apie šlovingą praeitį, nuo- 
tykius, kentėjimus, laimę. 

Iš visos tos praeities jam teliko Petriusas; tad 
vaikinas galėjo prašyti visa, ko užsigeisdavo — tą pat 
akimirką gaudavo visa, ko prašęs. 

Petriusas, išlepintas vaikas visiška tų žodžių pras- 
me, Petriusas, kapitono Erbelio akimis vienu metu 
sūnus ir motinos įsikūnijimas, Petriusas niekad per- 

nelyg stropiai neskaičiavo savo nedidelio turto. 

Beje, trejus metus — nuo 1824-ųjų iki 1827-ųjų — 
jam nebereikėjo nieko tėvo prašyti: darbas, antrinąs 
bepradedančiam garsėti vardui, apsčiai aprūpino visus 
jo poreikius. 

Bet staiga jaunikaičio akiratis nuo meilės gražiai, 
aristokratiškai „Reginai prasiplėtė; jo poreikiai dvigu- 
bai, trigubai išaugo; ir, visai atvirkščiai, darbingumas 
apsilpo. 

Pirmiausia Petriusas ėmė gėdytis duoti pamokas 
ir jų atsisakė; paskiau jam pasirodė žema statyti savo 
drobes į paveikslų pirklių vitrinas; kad ir kiek ėjo pas 
Jį piešimo mėgėjai, kad ir kiek trukdėsi dėl jo pavei- 
kslų pirkliai — viskas veltui. 

Užuot sulaukus įplaukų, išlaidos tapo didžiulės. 

Matėme Petriuso gyvensenos pavyzdį — su karie- 
ta, su kinkomuoju ir jojamuoju arkliais, su livrėjuotu 
tarnu, su retomis gėlėmis, voljeru, studija, pilna flan- 
driškų baldų, kiniškų porcelianų, bohemiškų stiklų. 

Petriusas nepamiršo šaltinio, iš kurio sėmėsi ki- 
tados, ir sugrįžo prie jo. Šaltinis tryško dosnus — tai 
tėvo širdis. | 

Per šešis mėnesius Petriusas tris kartus paprašė 
vis didesnių sumų: du tūkstančius frankų pirmą sykį, 
penkis tūkstančius — antrą, dešimt tūkstančių — 
trečią. Ir kiekvienąsyk gaudavo, ko prašė. 

Galiausiai, širdyje sau priekaištaudamas, raus- 
tančiu veidu, tačiau priveiktas nenugalimos meilės, 
prieš kurią nepajėgė atsilaikyti, Jis ketvirtą kartą 
kreipėsi į tėvą. 

Šįsyk atsakymo teko šiek tiek palaukti; mat, pa- 
rašęs generolui Erbeliui laišką, nulėmusį sceną, Iūrią 
pamėginome papasakoti, kapitonas atgabeno atsakymą 
pats. 

Pamename generolo ką tik duotą savo sūnėnui 
pamoką tuo metu, kai Pjeras Erbelis įsiveržė pro du- 
ris, prieš tai numetęs nuo laiptų tarną. 

Taigi nuo šio momento mes ir sugrįšime prie savo 
pasakojimo, jį ilgėliau pertraukę vien tam, idant pa- 
dėtume skaitytojui įsivaizduoti tą garbingą ir puikų 

žmogų, kuris būtų mums pasirodęs visai kitoks nei iš 
tikrųjų yra, jeigu būtume palikę jį nušviesti daikta- 
vardžiams, kuriais generolas Erbelis pakeisdavo jo 
vardą, ir epitetams, kuriais nevengdavo pagrąžinti tuos 
daiktavardžius. | 

Tačiau kad ir kokiu daugiakalbiu pasirodėme, ap- 
sižiūrėjome, jog tapydami moralinį kapitono Erbelio 
portretą, visiškai neatsižvelgėme į jo fizinę išvaizdą. 

Pasiskubinkime atitaisyti tokį savo užmaršumą. 


LXV + SANKIULOTAS! 


Kapitonas Pjeras Erbelis, pramintas Sankiulotu, 
tuo laiku turėjo penkiasdešimt septynerius metus. 

Buvo žmogus neaukštas, plačiapetis, geležinių ran- 
kų, kampuota galva su trumpais, garbanotais, švie- 
siais, kitados rausvais, nūnai žilsvėjančiais plaukais — 
žodžiu, bretonų stipruolis. 

Antakiai, tamsesni už plaukus ir nenubalę, teikė 
jo veidui gąsdinančio griežtumo; tačiau akys, žydros ir 
vaiskios kaip dangus, prasiverianti viršum baltų dantų 
burna tuo pat metu bylojo apie jo nepaprastą gerumą, 
begalinį švelnumą. | 

Atrodė gyvas ir ūmus, — tokį jį matėme. ant savo 
laivo denio, Tiuilri rūmuose, įeinant pas sūnų,— bet 
po šiuo ūmumu ir gyvumu slypėjo jautriausia širdis, 
gailestingiausia siela, kokios kada tik buvo sutvertos. 

Nuo seno pratęs įsakinėti žmonėms aplinkybėmis, 
kai pavojus neleidžia pasireikšti silpnumui, savo vei- 
du atspindėjo įgūdį vadovauti ir valios tvirtybę. Iš 
tikrųjų, lyg dar tebestovėtų ant savo Gražiosios Tere- 
zos denio, nors ir buvo praradęs visą turtą, jis išsaugo- 
jo gebėjimą priversti sau paklusti ne tik gyvenančius 
durys prieš duris kaimelio valstiečius, bet ir turtin- 
giausius kaimynystės senjorus. 

Europoje stojusios taikos priverstas dykystėje 
įtraukti nagus, negalėdamas kovoti su žmonėmis, ka- 
pitonas paskelbė karą žvėrims; su nenuilstančia ener- 

gija atsidėjęs šiam užsiėmimui, aistringai pamėgo 
medžioklę ir apgailestaudamas, kad neturi galimybės 
susidurti su vertais pastangų gyvūnais, tokiais kaip 
drambliai, raganosiai, liūtai, tigrai ar leopardai, ma- 
žumėlę gėdingai gavo tenkintis kova su itin silpnais 
priešais — vilkais ir šernais. 

Našlys po Terezos, toli nuo Petriuso, kapitonas 
Erbelis galop tris ketvirtadalius metų praleisdavo bas- 
tydamasis dvylikos mylių spinduliu po miškus ir lau- 
kus su šautuvu ant pečių ir dviem pirma risnojančiais 
šunimis. | 

„ Kai kada jo nesimatydavo savaitę, dešimt, penkio- 
lika dienų, ir kaimas susilaukdavo apie jį Žinių tik iš 
vežimų su žvėriena, kurią atsiųsdavo i ir kuri dažniau- 
siai būdavo skirta labiausiai vargingoms šeimoms; tai- 
gi kapitonas, neišgalėdamas maitinti vargšų išmaldo- 
mis, maitino juos savo šautuvu. 

Tad kapitonas kur kas labiau nei Nemrodasž buvo 
Dievo akyse tikrasis medžiotojas. 

Tačiau toji aistringa medžioklė kartais turėdavo 
savų nepatogumų. 

„„Skaitytojui nėra nežinoma, kad paprastai, pa- 
klūsdamas įstatymams, netgi uoliausias medžiotojas 
nuo vasario iki spalio atremia savo šautuvą į kampą 
prie židinio. Visai kas kita su kapitono šautuvu: jo le- 
kleras,— mat pasirinko dvivamzdį, pagamintą garsaus 
tokios pavardės ginklininko dirbtuvėse,— jo lekleras 
niekada neturėdavo poilsio, ir gerai pažįstami šūviai 
nuolat supoškėdavo viename ar kitame departamento 
kampe. 

Teisybė, kadangi visi departamento jėgeriai, miš- 
kininkai ir žandarai žinojo, kokiu tikslu kapitonas 
medžioja ir kam panaudoja medžioklės laimikį, karto- 
jame — teisybė, jOg Visi Jėgeriai, miškininkai ir žanda- 
rai, išgirdę šūvius vienoje pusėje, pasišalindavo į kitą; 
taigi tiktai tada, kai kapitonas pernelyg įžūliai pyškin- 
davo žvėris po pat žemvaldžio panose, valstybės parei- 
gūnai ryždavosi surašyti protokolą ir perduoti prasi- 
žengėlį teismui. 

O be to, atsitikdavo taip, jog teismai, šiaip Res- 

tauracijos laikais labai griežti medžioklės taisyklių pa- 
žeidėjams, sužinoję, kad tokį nusižengimą padarė San- 
kiulotas Erbelis, sušvelnindavo bausmę, nors ir kaip 
teisėjai būdavo prieš tai nusistatę, tad bauda niekuo- 
met nepranokdavo minimalaus dydžio. Taigi visa išei- 
davo tik į gera: mokėdamas kokį šimtą frankų baudų 
per metus, kapitonas suteikdavo daugiau kaip už du 
tūkstančius išmaldos, prasimaitindavo pats ir dar pa- 
siųsdavo nuostabiai prikrautas pintines sūnui Petriu- 
sui į Paryžių, kur jis ypač pasidalydavo šiomis gėry- 
bėmis su tais iš savo amato brolių, kurie tapydavo 
natiurmortus“; taigi šitai įrodytų, jog brakonierystė kaip 
dorybė visad susilaukia atlygio. 

O dėl viso kito, tai kapitonas liko tikru jūros žmo- 
gumi: nepaisė ne tik miesto, bet ir pasaulio reikalų. 

Vienatvė, kurioje gyvena Vandenyno platybėse pa- 
simetęs jūrininkas, nuolat prieš akis tvyrančio reginio 
didybė, lengvumas, su kuriuo jis kiekvieną mirksnį ri- 
zikuoja savo gyvybe, atsainumas, su kuriuo laukia mir- 
ties — jūrininko, o paskiau medžiotojo gyvenimas ga- 
liausiai jį taip apsaugojo nuo žmonių bendrystės, jog, 
išskyrus augalus, kurie jam regėjosi, pačiam nežinia 
kodėl, įgimtais priešais, visiems panašiems į save, — 
dėl to galima ginčytis, ir mes ginčysimės pirmieji, — 
visiems panašiems į save jautė tyrą simpatiją bei bi- 
čiulystę. 

Vienintelis įskylis šioje vienu metu granito ir aukso 
širdyje — tai sielvartas dėl žmonos mirties — vargšės 
Terezos, žavios kūnu, tyros siela, tyliai atsidavusios. 

Tad, įkėlęs koją į studij ą ir apkabinęs Petriusą, 
nužvelgė sūnų tėvo akimis, ir dvi ašaros nusirito jo 
skruostais. 

— Toksai, kokį jį matai, brolau, — tarė jis, išties- 
damas generolui ranką, — tai tikras jo vargšės moti- 
nos portretas. 

— (Galimas daiktas,— atsakė generolas, — tačiau 
turėtum prisiminti, senasis pirate, kad niekad netu- 
rėjau garbės pažinoti ponią jo motiną. 

— Teisybė,— sutiko kapitonas švelniu ir ašaringu 
balsu — kaip visada, kai kalbėdavo apie savo žmoną, — 

jinai numirė 1823-aisiais, ir mudu dar nebuvome susi- 
taikę. 

— Ak taip! — atkirto generolas.— Taigi tu manai, 
jog dabar mudu tokie — atseit susitaikę? 

Kapitonas nusišypsojo. 

— Man regis,— tarė, — kad kai du broliu apsika- 
bina kaip dabar mudu, nesimatę daugiau nei trisdešimt 
trejus metus... 

— Šitai nieko neįrodo, metre Pjerai. Ak, tu r manai, 
Kad aš susitaikysiu su tokiu banditu kaip tui Tegul aš 
jam paduodu ranką! Tegul jį apkabinu! Bet širdyje 
balsas man kužda: “Neatleidžiu tau, sankiulote! Neat- 
leidžiu tau, jūrų plėšike! Neatleidžiu, korsare!" 

Kapitonas šypsodamas žvelgė į brolį — gerai ži- 
nojo, kad generolas iš tikrųjų jam jautė nuoširdžią bi- 
čiulystę. 

Galiausiai, niurzgaliui baigus kalbėti, Pjeras tarė: 

— Cha! O aš tau atleidžiu už tai, kad kovojai 
prieš Prancūziją. 

— Taigi! — atšovė generolas.— Lyg Prancūzija 
kada nors būtų buvusi pilietė Respublika ar ponas Bo- 
napartas; kovojau prieš 93-uosius* ir 1805-uosius?, su- 
pranti, brakonieriau?'O ne prieš Prancūziją. 

„— Ką darysi, brolau! — geraširdiškai atsakė ka- 
pitonas.— O aš visad maniau, kad tai vienas ir tas 
pat. 

— Ir kadangi mano tėvas visados taip manė,— 
įsiterpė Petriusas,— ir toliau taip manys; kadangi jūs, 
dėde, visados manėte ir manysite priešingai, matyt, 
derėtų pokalbį nukreipti į ką kita. 

— Ką gi, pabandykime,— sutiko generolas.— Ku- 
riam laikui mus pagerbei savo atsilankymu? 

— Deja, brangusis Kurtnė, labai trumpam. 

Pjeras Erbelis, pats atsižadėjęs Kurtnė pavardės, 
ja tebevadino savo brolį, kaip šeimos vyriausiąjį. 

— Kaip, labai trumpam? — vienu balsu paklausė 
generolas ir Petriusas. 

— Esu numatęs šiandien pat išvykti, vaikučiai, — 
atsakė kapitonas. 

— Siandien, tėve? 

— Ak šitaip! Betgi tu tikrai kvėštelėjęs, senasis 
pirate! — pasipiktino generolas.— Vos atvykai ir nori 
vėl išvykti? 

— Mano kelionė atgalios priklauso nuo būsimo 
pokalbio su Petriusu,— pasakė kapitonas. 

— Taip, ir nuo kokios medžioklės, sutartos tenai 
su Ilio ir Vileno departamento brakonieriais? 

— Ne, brolau, tenai turiu mirštantį bičiulį — seną 
bičiulį, kuris teigia, jog jam bus bloga numirti, jeigu 
aš jam neužmerksiu akių. 

— A, galbūt ir tas tau pasirodė kaip tavoji Tere- 
za? — — įgėlė generolas su sau įprastu skeptiškumu. 

— Dėde!..— įsiterpė Petriusas. 

— Taip, žinau, kad mano brolis piratas tiki Dievu 
ir vaiduokliais. Bet, senasis jūrų vilke, laimė, kad Die- 
vas, jeigu tik jis yra danguje, nematė visų tavo baisių- 
jų plėšikysčių: kitaip nerastum sau švento užtarėjo nei 
šiame, nei aname pasaulyje. | 
| — Jeigu šitaip būtų, brolau,— linguodamas galvą, 
švelniai atsakė kapitonas,— tai būtų didelė nelaimė 
mano vargšui bičiuliui Siurkufui, ir juolab turėčiau 
kuo greičiau grįžti pas jį. 
| — A! Tai Siurkufas miršta! — sūšuko generolas. 

— Deja, taip, — atsakė Pjeras Erbelis. 

— Dievaži, vienu pašėlusiu banditu bus mažiau! 

Pjeras liūdnai pažvelgė į generolą. 

— Na ką, — tarė šis, paveiktas to žvilgsnio,— ko 
taip mane nužiūrėjai? 

Kapitonas su atodūsiu pakraipė galvą. 

— Nagi, kalbėk— mygo generolas — nemėgstu 
žmonių, kurie tyli, kai jų prašo kalbėti; apie ką galvo- 
ji? Juk gali pasakyti? 

— Galvoju apie tai, kad štai ką tepasakys apie 
mane vyresnysis brolis, kai numirsiu. 

— Kas? Kaip? Ką aš pasakysiu? 

— Ak, dievaži,— braukdamas ašarą, pakartojo ka- 

pitonas,— vienu pašėlusiu banditu mažiau! 
— Tėve! Tėve! — sukuždėjo Petriusas ir pasisuko 
į generolą: — Dėde,— tarė — ką tik mane barėte ir 
buvote teisus; jeigų aš savo ruožtu subarsiu jus, ar 

pasielgsiu neteisingai? Na, atsakykit! 
+ Generolas tyliai kostelėjo — taip jam visad atsi- 
tikdavo, kai būdavo sutrikęs ir nežinodavo, ką atsakyti. 

— Na, ar jam taip blogai, tam tavajam Siurkufui? 
Po šimts! Žinau, jis turėjo ir savų gerų pusių, buvo 
narsuolis, toksai Žanas Baras“, gaila, kad netarnavo 
kitam reikalui. 

— Jis tarnavo tautos reikalui, brolau! Tarnavo 
Prancūzijai! 

— Tautos reikalui! Prancūzijai! Kai sako Prancūzi- 
jai, tautai, tie prakeikti sankiulotai įsivaizduoja, kad 
šituo viską pasako. Paklausk savo sūnaus Petriuso, 
pono aristokrato, laikančio tarnus su savo livrėja ir 
karietą su savo herbais, ar nėra Prancūzijoje kitokių 
dalykų negu tauta. 

Petriusas nuraudo iki pat plaukų pašaknų. 

Kapitonas nukreipė į sūnų švelnų klausiamą žvil- 
gsnį: 

Petriusas tylėjo. 

— O, jis tau viską papasakos, kai liksite vienu 
du, ir, be abejo, tu dargi rasi, kad jis teisus. - 

Kapitonas palingavo galvą. 

— Jis vienintelis mano vaikas, Kurtnė,— tarė, — 
ir visas į savo motiną. | 

Toksai atsakymas buvo dar vienas, į kurį gene- 
rolas nesumojo, ką atsakyti. 

Vėl sukosčiojo. 

Tačiau tebekosčiodamas vis dėlto tarė: 

— Sakyk, nejaugi tavo bičiuliui taip bloga, jog tu 
negali papietauti su Petriusu pas mane? 

— Labai bloga, mielasis,— liūdnai atsakė kapito- 
nas. 

— Tuomet kitas dalykas, — tarė generolas atsisto- 
damas.— Palieku tave su sūnumi, nes pirmas tau pa- 
sakau, kad turite savo šeimoje išskalbti nemažai ne- 
švarių baltinių; jeigu lieki ir panorėsi papietauti su 
manimi — būsi mielai laukiamas; jeigu tu išvyksti, ir 
aš tavęs nebepamatysiu — laimingos kelionės! 

— Bijau, kad manęs nebepamatysi, brolau, — tarė 
Pjeras Erbelis. 

— Ką gi, tuomet apkabink mane, senasis piktadary! 

Ir jis atvėrė broliui glėbį, į kurį garbusis kapito- 
nas puolė su giliu švelnumu, atmieštu pagarba, visa- 
dos jo išsaugota vyresniajam broliui. 

Paskiau, tartum norėdamas išvengti švelnybių sce- 
nos,— tokie jausmai anaiptol nebuvo jam įprasti ir 
keliantys simpatiją, — generolas staigiai išsiplėšė iš 
brolio glėbio ir bloškė Petriusui tokius paskutinius 
žodžius: B 

— Sįvakar ar ryt aš su jumis pasimatysiu, tiesa, 
sūnėne? 

Ir jis nuskubėjo link laiptų, kuriais nusileido leng- 
vai tarsi dvidešimtmetis jaunuolis, sau murmėdamas: 

— Velnias, kas aš per žmogus! Nejaugi negalėjau 
su juo pasimatyti nepatirdamas, kad akyse dar turiu 
ašarų! 


LXVI + TĖVAS IR SŪNUS 


Vos tik durys paskui generolą užsivėrė, Pjeras Er- 
belis antrusyk ištiesė sūnui rankas, o šis, vis glausda- 
mas tėvą sau prie širdies, nusitempė jį sofos link, kur 
pasodino ir atsisėdo pats greta. 

Tartum pasidavęs paskutinių iš brolio išsprūdu- 
sių žodžių įspūdžiui, kapitonas minutėlę klydinėjo aki- 
mis studijos prašmatnybėmis — karališkų asmenų ver- 
tais baldų apmušalais, senovinėmis renesanso epochos 
skryniomis, graikiškais pistoletais su sidabriniais ap- 
sodais, arabiškais šautuvais su koralo inkrustacijomis, 
durklais su paauksuoto sidabro makštimis, Bohemijos 
stiklais, senais sidabriniais Flandrijos indais. 

Apžiūra truko neilgai, ir kapitono perkeltas į sūnų 
žvilgsnis išliko toksai pat giedras ir džiugus kaip jo 
šypsena. 

O Petriusas, atvirkščiai, susigėdęs dėl šios praban- 
gos, taip kontrastuojančios su plikomis Plankoė ūkio 
sienomis, su paprastomis tėvo drapanomis, Petriusas 
nuleido akis. 

— Na, vaike,— su švelnaus priekaišto gaidele pa- 
klausė tėvas,— tai visa, ką gali man pasakyti? 

— O, tėve, atleiskite man! — sušuko Petriusas.— 
Bet aš priekaištauju sau, kad priverčiau jus pasitraukti 
nuo mirštančio bičiulio lovos ir vykti pas mane — juk 
aš galėjau palaukti. 

— Prisimink, vaike, kad anaiptol ne taip man ra- 
šei laiške. 

— Teisybė, tėve, atleiskite man; rašiau jums, kad 
man reikia pinigų, bet neparašiau “Meskit viską ir 
atvežkite pats“, neparašiau jums... 

. — Tu neparašei man?..— pakartojo kapitonas. 

— Nieko, nieko, tėve,— sušuko Petriusas, apka- | 
bindamas jį, — gerai padarėte, kad atvykote, džiaugiuo- 
si vėl jūs išvydęs. 

— Be to, Petriusai,— toliau kiek šiltesniu balsu 
kalbėjo tėvas, sūnaus pamyluotas,— man buvo būtina 
čia atsirasti, turiu rimtai su tavimi pasišnekėti. 

Petriusas pasijautė kiek -geriau. 

— Ak, suprantu, tėve,— tarė jis,— negalite išpil- 
dyti mano prašymo ir panorote pats man tą pasakyti. 
Nebekalbėkime apie tai, buvau kvailas, klydau. O! Dė- 
dė jau padėjo man susiprotėti prieš jums atvykstant, o 
dabar, kai jus matau, visa suprantu dar geriau. 

Kapitonas papurtė galvą su gera tėviška šypsena. 

— Ne,— tarė, — tu manęs nesupranti. 

Paskiau išsitraukė iš kišenės piniginę ir padėjo 
ant stalo. 

— Stai tavo dešimt tūkstančių frankų,— pasakė. 

Petriusą pribloškė toksai begalinis gerumas. 

— O, tėve! — sušuko jis.— Niekados! Niekados! 

— Kodėl? 

— Todėl, kad aš apsigalvojau, tėve. 

— Apsigalvojai, Petriusai? Dėl ko? 

— Stai dėl ko, tėve: kad jau šešis mėnesius išnau- 
dojau jūsų gerumą; kad šešis mėnesius darote dėl ma- 
nęs daugiau negu išgalite; kad šešis mėnesius aš jus 
skurdinu. 

— Vargšas vaike, tu mane skurdini!.. Tai visai 
nesunku. 

— Ak, na pats matote, tėve. 

— Ne tu mane skurdini, vargšas mano Petriusai! 
Tai aš tave nuskurdinau! 

— Tėve! | 

— Na taip! — tarė kapitonas, melancholiškai grįž- 
damas į praeitį — buvau tau sukaupęs karališką tur- 
tą ar veikiau tas turtas patsai susikaupė, nes niekad 
gerai neišmaniau apie pinigus; prisimeni, kaip tas tur- 
tas sužlugo... 

— Taip, tėve, ir aš didžiuojuos mūsų skurdu, kai 
pagalvoju, kokiu būdu jis mums atiteko. 

— Pripažink, Petriusai, kad nepaisant šio skurdo 
aš nieko negailėjau, kai būdavo kalbama apie tavo 
mokslą, tavo laimę... 

Petriusas pertraukė tėvą: 

— Ir netgi mano įgeidžius! 

. — Ką darysi! Visų pirmiausia troškau matyti tave 
laimingą, vaike. Ką atsakyčiau tavo motinai, kai atėju- 
si pas mane ji paklaustų: “O mūsų sūnus?“ 

Petriusas nuslydo prie kapitono kelių, pratrūkda- 
mas rauda. 

— Ak,— susirūpino Pjeras Erbelis,— jeigu tu ver- 
ki, nebežinosiu, kaip su tavimi kalbėti. 

— Tėve! — sušuko Petriusas. 

— Be to, tai, ką norėjau tau pasakyti, lygiai taip 
pat galėsiu pasakyti, kai atvažiuosiu kitą sykį. 

— Ne, ne, tėve, tuojau pat... 

— Paimk, vaike,— tarė kapitonas, atsikeldamas, 
kad šitaip išsivaduotų iš Petriuso,— štai pinigai, ku- 
rių esi reikalingas. Atsiprašysi mano vardu brolį, tie- 
sa? Pasakysi jam, kad aš bijojau susivėlinti ir iškelia- 
vau tuo pačiu diližanu, kuriuo atvažiavau. 

— Sėskitės, tėve; diližanas išvyksta septintą va- 
karo, o dabar tik antra valanda po vidudienio; taigi 
dar turite penkias valandas. 

— Taip manai? — tarė kapitonas išsiblaškęs. 

Ir mašinaliai išsitraukė iš liemenės kišenėlės si- 
dabrinį laikrodį ant plieninės grandinėlės, kuris jam 
buvo atitekęs nuo tėvo. 

Petriusas paėmęs pabučiavo laikrodį. Kiek sykių, 

būdamas visai mažutis, klausydavosi su vaikiška nuo- 
staba šio paveldėtojo laikrodžio tiksėjimo! 

Jam pasidarė gėda auksinės grandinėlės, kurią 
turėjo ant kaklo, laikrodžio su deimantiniu herbu, ka- 
bančio ant šios grandinėlės ir nešiojamo liemenės ki- 
šenėje. 

— O, o, mielasis laikrodis! — sukuždėjo Petriu- 
sas, bučiuodamas tėvo seną sidabrinį laikrodį. | 

Kapitonas nesusivokė: 

— "Tu jo nori? — paklausė. | 

— O! — sušuko Petriusas.— Nesu vertas laik- 
rodžio, kuris rodė jūsų kovų, jūsų pergalių valandas, 
laikrodžio, kuris, kaip jūsų širdies tvinksniai, niekad 
netiksėjo pavojaus metu greičiau nei rimties dienomis! 
O, tėve, niekados, niekados! 

— Tu pamiršti, Petriusai, kitas dvi valandas, ku- 
rias jis rodė ir kurios mano gyvenime vienintelės at- 
mintinos: tai tavo gimimo ir tavo motinos mirties va- 
landos. 

— Yra ir trečia valanda, kurią nuo šiandien jis 
bus rodęs man ir jums, tėve: tai valanda, kurią pripa- 
žinau savąjį nedėkingumą, kurią paprašiau jus atleisti 
man. 

— Už ką atleisti, mielasis? 

— Tėve, prisipažinkite, kad stengdamasis man at- 
gabenti tuos dešimtį tūkstančių frankų E daug 
ką paaukoti. 

— Pardaviau ūkį — tik tiek; štai kas mane sų- 
vėlino. 

— Pardavėt ūkį? — priblokštas sušuko Petriusas. 

— Na taip... Supranti, man vienam jis buvo per 
didelis. Jeigu tavo vargšė motina nebūtų numirusi ar- 
ba tu gyventum su manimi, tada kitas dalykas. 

— O! Pardavėte ūkį, kuris atiteko po Mano moti- 
nos? 

— Būtent, Petriusai; kadangi atiteko po tavo mo- 
tinos, tai jis tavo turtas. 

— Tėve! — sušuko Petriusas. i 

— O aš savąjį iššvaisčiau kaip kvailys. Stai kodėl 
atvykau. Petriusai, tu mane suprasi. Aš, senas egois- 

tas, pardaviau ūkį už dvidešimt penkis tūkstančius 
frankų. 

— Bet jis buvo vertas penkiasdešimties tūkstančių! 

— Pamiršti, kad jau buvau prasiskolinęs per dvi- 
dešimt penkis tūkstančius frankų, idant galėčiau tau 
atsiųsti pinigų. 

Petriusas paslėpė veidą tarp rankų. 

— Taigi taip. Atvažiavau pats tavęs paklausti, ar 
galėtum palikti man tuos kitus penkiolika tūkstančių? 

Petriusas išsigandęs žvelgė į tėvą. 

— Laikinai, — vėl prašneko kapitonas: — Supran- 
tama, vėliau, prireikus, visad turėsi teisę jų pareika- 
lauti iš manęs. 

Petriusas pakėlė galvą: 

— Teskite, tėve,— tarė. 

Paskiau sukuždėjo sau: 

— Tai man bausmė. 

— Tad štai koks mano planas, — kalbėjo toliau 
kapitonas, — išsinuomosiu ar nusipirksiu miške trobe- 
lę; juk žinai, kaip aš gyvenu, Petriusai: esu senas me- 
džiotojas, netveriu be savo šautuvų ir šuns; medžiosiu 
nuo ryto ligi vakaro. Kaip gaila, kad tu ne medžioto- 
jas! Atvažiuotum mane aplankyti ir drauge pamedžio- 
tume. š 

— O, aš atvažiupsiu, atvažiuosiu, tėve, būkit ra- 
mus. 

— "Tikrai? 

— Pažadu jums. 

— Ką gi, juo geriau... Supranti, medžioklė mane 
domina dviem požiūriais: pirmiausia teikia malonumą, 
o paskiau, tu net neįsivaizduoji, kiek žmonių aš išmai- 
tinu savo šautuvu. 

— Ak, tėve, koks jūs geras! — sušuko Petriusas. . 
Ir pusbalsiu pridūrė, pakeldamas rankas ir akis į dan- 
gų: — Koks didis! 

— Palūkėk,— tarė kapitonas, — atvykstu tokiu lai- 
ku, kai tikiuosi kai ko ir iš tavęs, mano vargšeli. 

— Sakykite, sakykite, tėve. 

— Man jau penkiasdešimt septyneri, akys dar švie- 
sios, ranka dar tvirta, kojos dar neša; bet mano amžiuje 

jau greitai ritiesi nuokalnėn! Po metų, dvejų, po dešim- 
ties regėjimas gali sutrikti, ranka nusilpti, kojos su- 
linkti; taigi vieną gražų rytą išvysi atvykstant vargšą 
seną Žžmogelį, kuris tau pasakys: “Tai aš, Petriusai, aš 
niekam jau netinku. Ar atsiras tavo namuose koksai 
kampas, kur galėtum priglausti savo seną tėvą? Jis 
visąlaik gyveno toli nuo to, kurį mylėjo, ir trokštų taip 
nenumirti, kaip gyveno“. 

—-O! Tėve, tėve! — raudodamas sušuko Petriu- 
sas.— Ar tikrai ūkis parduotas? 

— Taip, mielasis, užvakar rytą. 

— O kam, Dieve mano? 

— Ponas Peira, notaras, man to nepasakė. Su- 
pranti, aš tik rūpinaus gauti pinigų; paėmiau dešimt 
tūkstančių frankų, kurių tau reikėjo, ir štai aš čia. 

— Tėve,— tarė Petriusas atsistodamas,— man rei- 
kia žinoti, kam pardavėte mano motinos ūkį. 

Sį mirksnį studijos durys prasivėrė, ir jose pasi- 
rodė vis dar nedrąsus Petriuso tarnas su laišku rankoje. 

— O, palik mane ramybėje! — sušuko Petriusas, 
ištraukdamas jam iš rankų laišką— Manęs niekam 
nėra. | 

Tačiau, numetęs laišką ant stalo, pastebėjo, kad 
tasai su Sen Malo įspaudu. 

Mirksnį pamanė, kad laiškas adresuotas jo tėvui. 

Tačiau ant voko buvo užrašyta: 


Ponui vikontui Petriusui Erbeliui de Kurtnė. 

Jis mikliai atplėšė laišką. 

Buvo nuo notaro, per kurį kapitonas ketino par- 
duoti ūkį. 

Petriusas papurtė galvą, tarsi norėdamas nuvyti 
jį supantį ugnies ratą, ir ėmė skaityti: 


Pone vikonte, 

Jūsų tėvas, kuris iš manęs kelissyk sko- 
linosi pinigų iki dvidešimt penkių tūkstančių 
frankų sumos, prieš tris dienas atėjo pas ma- 
ne parduoti savo ūkį, jau įkeistą tai pačiai 
dvidešimt penkių tūkstančių sumai. 

"Tie dvidešimt penki tūkstančiai frankų, 
pasakė jis man, kaip ir dvidešimt penki tūks- 
tančiai pirmųjų, yra skirti jums. 

Man atėjo į galvą, — atleiskite, pone vi- 
konte,— kad jūs galbūt nežinote apie jūsų tė- 
vo padarytas aukas jums ir apie tai, jog pas- 
kutinioji jį visiškai nuskurdins. 

Pamaniau, kad mano, kaip jūsų šeimos 
notaro ir jau trisdešimt metų jūsų tėvo bičiu- 
lio, garbės reikalas padaryti du dalykus: pir- 
ma — tai įteikti jam prašomus dvidešimt pen- 
kis tūkstančius frankų, apsimetant, kad ūkis 
parduotas, bet iš tikrųjų taip nėra; antra — 
tai perspėti jus apie varganą būklę, kokioje 
atsidūrė jūsų tėvo turtas, nes esu įsitikinęs, 
kad jūs to nežinote, ir sužinojęs pasistengsite 
jį atkurti, užuot prisidėjęs prie visiško jo su- 
naikinimo. 

Jeigu pasiliksite sau dvidešimt penkis 
tūkstančius frankų, tai ūkį tikrai teks par- 
duoti. 

Bet jeigu tie dvidešimt penki tūkstančiai 
frankų tėra reikmė, kurią galima atidėti ar 
išvis jos atsisakyti, ir Jeigu vienokiu ar kito- 
kiu būdu galėtumėte nuo šios dienos per sa- 
vaitę sugrąžinti man tuos dvidešimt penkis 
tūkstančius frankų, ponas jūsų tėvas liktų 
ūkio savininkas ir, tikiuosi, SPE Ji 
nuo didžiulės širdgėlos. 

Nežinau, kaip jūs pažiūrėsite į šį mano 
prašymą, tačiau viliuosi, jog laikysite jį ei- 
nantį iš garbingo žmogaus ir bičiulio. 

Priimkite ir t. t. | 

Peira 


Sen Malo notaras 


| Visa buvo užbaigta vienu iš tų įmantriai suraitytų 
karakulių, kokiais prieš dvidešimt penkerius metus 
pasirašinėdavo provincijos notarai. 

Petriusas atsiduso ir pridėjo prie lūpų garbiojo 
notaro laišką — pastarasis tikrai nesitikėjo susilaukti 
tokios garbės. Paskiau pasigręžė į kapitoną: 

— Tėve, — tarė, — vykstu šįvakar kartu su jumis į 
Sen Malo. Ė 

Kapitonas džiugiai šūktelėjo; tačiau tuojau pat pa- 
galvojo ir šiek tiek sunerimo: 

— Ką ketini veikti Sen Malo? — paklausė. 

— Nieko... Parlydėsiu jus, tėve... Jus išvydęs ti- 
kėjaus, kad praleisite su manimi keletą dienų. Kadan- 
gi negalite, tada aš praleisiu su jumis keletą dienų. 

Ir iš tikrųjų, tą patį vakarą, parašęs du laiškus, 
vieną — Reginai, kitą — Salvatoriui, nuvedęs tėvą 
papietauti, — ne pas generolą, kurio priekaištai ar sar- 
kazmai būtų žeidę ir taip įskaudintą jo širdį, bet į 
restoraną, kur vienu du už nedidelio stalelio, intymio- 
je, švelnioje nuotaikoje pasistiprino pietumis,— Pet- 
riusas įsėdo su tėvu į Sen Malo diližaną ir paliko Pa- 
ryžių, tvirtai pasiryžęs įgyvendinti tai, ką nusprendė. 


LXVII + ŠIRDIES GĖLOS IR PINIGAI 


Ką gi nusprendė Petriusas? 

Galbūt sužinosime tai iš vieno tų dviejų laiškų, 
kuriuos jis parašė. 

Pradėkime tuo, kuris buvo adresuotas į Invalidų 
bulvarą. 


Mano mylimiausioji Regina, 

Atleiskite, kad kelioms dienoms palieku 
Paryžių su jumis nepasimatęs, nieko jums 
nepranešęs nei laišku, nei gyvu žodžiu apie 
šią kelionę; netikėtas įvykis, kuris tačiau ne- 
turi nieko, kas keltų nerimą, verčia mane ly- 
dėti mano tėvą į Sen Malo. 

Idant visiškai jus nuraminčiau, patikėki- 
te, jog tai, ką puikybiškai pavadinau įvykiu, 
paprasčiausiai tėra piniginis reikalas. 

Tiktai tas piniginis reikalas liečia, — leis- 
kite man pasakyti šią-šventvagystę ir dova- 
nokite, kad ją pasakau! — tas piniginis reika- 
las liečia asmenį, kurį myliu užvis labiausiai 
po jūsų — mano tėvą. 

Sakau šitai visai tyliai, Regina, bijoda- 
mas, kad Dievas manęs nenubaustų, jog my- 
liu jus labiau už tą, kuris privalėtų būti mano 
pirmutine meile. 

Jeigu jaučiate tokį pat poreikį pasakyti 
"man, jog mane mylite, kaip aš — tą išgirsti, 
ir Jeigu norite man padėti, kad aš, — ne, ne 
užmirščiau, bet lengviau ištverčiau laiką be 
jūsų, — vienu iš tų laiškų, kuriais taip gebate 
atsiųsti man dalelytę savo sielos, parašykite 
iki pareikalavimo į Sen Malo, bet ne vėliau 
kaip šiandien arba rytoj. Nemanau, kad būsiu 
išvykęs ilgiau nei būtina sugaišti kelionei ir 
tam reikalui, kuris mane tenai šaukia, tai yra 
viso labo šešias dienas. 

Teikitės padaryti, kad sugrįžęs aptikčiau 
manęs laukiantį jūsų laišką. O! Prisiekiu jums, 
man jis bus labai reikalingas! 

Iki pasimatymo, mano mylimiausioji Re- 
gina! Apleidžia jus tik mano kūnas, tačiau 
širdimi, siela, mintimis, pagaliau visu, kas 
manyje jus myli, lieku su jumis. 

Petriusas 
O dabar štai ką jis parašė Salvatoriui: 

Mano bičiuli, 

Taip pat nesvarstydamas ir taip pat pa- 
klusniai, lyg vykdytumėte paskutiniąją savo 
mirštančio tėvo valią, prašau jūsų padaryti 
tai, ką tuojau nurodysiu. 

Gavęs šį laišką, pasikvieskite komiso įkai- 
notoją ir ateikite į mano namus. Padarykite 
apyskaitą mano arklių, ginklų, karietos, pa- 
veikslų, kilimų, baldų, žodžiu, viso, ką turiu; 
palikite man tik tai, kas būtina griežto gy- 

venimo reikmėms. 

Po atliktos apyskaitos, liepkite įvertinti 
kiekvieną dalyką. 

Paskiau parašykite skelbimus ir praneški- 
te per dienraščius, — tai, manau, Žano Robe- 
ro sritis, — praneškite apie menininko kilno- 
jamojo turto išpardavimą. 

Paskirkite datą šio mėnesio 16-ajai, sek- 
madieniui, kad suinteresuotieji turėtų laiko 
apžiūrėti daiktus vietoje. 

" Pasistenkite, kad komiso įkainotojas, į ku- 
rį kreipsitės, būtų prityręs vertinti ir parduo- 
ti meno dalykus. 

Norėčiau gauti už savo kilnojamąjį turtą 
trisdešimt penkis ar keturiasdešimt tūkstan- 
čių frankų. 


Rašau jums, brangusis Salvatoriau, 
Ex imo corde! 
"Petriusas 


P. S. Sumokėkite mano tarnui ir atleis- 
kite Jį. 

Petriusas pažinojo Salvatorių: neabejojo, kad grįžęs 
ras visa padaryta, kaip prašė. 

Iš tikrųjų, kai po šešių dienų parvažiavo, aptiko 
ant durų skelbimą ir virtinę smalsuolių, pasikeliančių 
ir nusileidžiančių laiptais. | 

Sis vaizdas suspaudė jam širdį. 

Pristigo drąsos įeiti į savąją studiją. Siauras kori- 
dorėlis nuo laiptų aikštelės vedė tiesiai į jo kambarį; 
pasuko tenai, užsidarė, su giliu atodūsiu atsisėdo ir 
panarino galvą tarp rankų. 

Petriusas buvo patenkintas savimi ir didžiavosi 
priimtu sprendimų; bet šis sprendimas atėjo jam ne- 
lengvai, ne be širdies skausmo. 

Nesunku atspėti, dėl ko jis buvo nuvykęs į Sen 
Malo ir ką ketino daryti sugrįžęs. 

Tenai jis nuvyko sutrukdyti, kad gero, nuostabaus 
tėvo ūkis — tas paskutinysis kapitono turto likutis — 
neišslystų iš jo rankų; nuvyko išsaugoti paskutiniųjų | 

dienų priebėgą tam, kuriam turėjo būti dėkingas, kad 
išvydo pasaulį. Tai padaryti nesukėlė daug vargo, ir vi- 
sa buvo atlikta senukui nieko nė neįtariant: notaras su- 
plėšė tariamąjį pardavimo aktą, ir Petriusas atsisvei- 
kino su tėvu, pašauktu prie mirštančio bičiulio lovos. 

Paskiau jis parvyko į Paryžių įgyvendinti antrą ir, 
pasakykime, sunkesnę savojo sprendimo dalį: kaip ma- 
tėme, Petriusas ryžosi parduoti arklius, karietą, baldus, 
paveikslus, japonišką porcelianą, flandriškas skrynias, 
ginklus ir kilimus, kad galėtų išmokėti savo skolas; 
paskiau, jas išmokėjęs, atsidėti darbui kaip stropus 
studentas, uždarytas atskirame kambarėlyje per kon- 
kursą dėl Romos premijosž. 

Zinoma, atsižadėdamas tų neprotingų išlaidų ir 
ypač darbui panaudodamas tą laiką, kurį prarasdavo 
netgi ne pasimątymams su Regina, o bandydamas su 
ja pasimatyti, Petriusas nė kiek neabejojo, jog susi- 
grąžins savo gyvenimą į geresnę būklę tiek meno, tiek 
pinigų atžvilgiu. Tuomet galės padėti savo tėvui, kad 
šiam netektų išsirenginėti iki paskutinių marškinių, 
besistengiant apmokėti beprotišką savo sūnaus pra- 
bangą. 

Zinoma, visa tai buvo logiška, teisinga, protinga! 
Bet nėra nieko sunkiau, kaip laikytis proto, teisingu- 
mo ir logikos. Štai kodėl dažniausia jų nesilaikoma. Iš 
tiesų, parduoti visą šią akims žavią prabangą, prie 
kurios buvai taip maloniai pripratęs, atsidurti tarp 
keturių plikų sienų — argi gali tai daryti lengva šir- 
dimi? Ne. Tokia padėtis apgailėtina, ir negali iš jos iš- 
bristi, nejausdamas aštrios graužaties. 

Skurdas, kaipo toks, nė kiek Petriuso nebaugino. 
Iš prigimties santūrus, taupus savo reikalams, jis pui- 
kiai būtų vertęsis ar tikriau vertėsi su penkiais fran- 
kais dienai. Jeigu ne Regina, jam nė kiek nebūtų rūpė- 
ję dėtis turtingam. Argi nesinešiojo jis širdyje trijų 
didžiųjų Dievo duotų lobių: talento, jaunystės i ir meilės? 

Bet kaip tik jo meilę, tai yra pačią jo sielos gy- 
vastį, tiesiogiai ir galbūt mirtinai slėgė skurdas. 

Deja! Moteris, kuri pultų į ugnį, kad mums įtiktų, 
kuri statytų pavojun savo gyvybę ir gerą vardą, kad 

kaip Džuljeta slapčia padovanotų savo Romeo, lau- 
kiančiam sode po balkonu, nakties bučinį, dažnai toji 
moteris neįdėtų savo aristokratiškos rankelės į prastai 
pirštinėtą delną. 

O be to, tik pamėginkite sekti pėsčiomis gatvės 
purvu paskui mylimos moters karietą; nagi tik pamė- 
ginkite pėsčias vienos iš Bulonės miško alėjų pakrašty 
laukti jos pravažiuojant, kai dar tik vakar prasilenkė- 
te su ja raitas ant puikaus žirgo iš Dreiko ar Kremjė 
arklidžių! 

Beje, neturtas liūdina, kažkaip nublukina skais- 
čiausius, sveikata trykštančius veidus. Skurdžiams ka- 
ktoje lieka vakardienos rūpesčių ir nakties nemigos 
įspaudas. 

Filosofo akimis naivu, vaikiška, juokinga tai, ką 
mes pasakysime; tačiau toji kankinanti mintis, kad 
nuo šiolei nebegalėsiąs atvykti savuoju kupė“ ar tilbu- 
rių* į pobūvį, kur Regina bus atvykusi savo dengtuoju 
brikų; kad negalėsiąs raitomis prasilenkti su ja pa- 
kraštiniuose bulvaruose, kur ją išvydo pirmą sykį, ar- 
ba Bulonės miško alėjose, kuriomis kasdien matydavo 
ją pravažiuojančią — toji mintis, kad ir ką sakytų visi 
pasaulio filosofai, pripildė Petriuso širdį liūdesio. Iš 
tikrųjų, filosofai nesupranta meilės, ir tą įrodo, kad 
įsimylėję jie tampa nebe filosofais. 

Galop, kaip atrodyti priimtina figūra Sen Žerme- 
no? priemiesčio salonuose, tokiuose dygiuose neturtin- 
giems bajorams, kur jį, Petriūsą priimdavo ne kaip 
talentingą menininką, bet kaip senosios bajorijos at- 
stovą? Sen Zermeno priemiestis atleidžia bajorui ta- 
lentą tik tada, jeigu jis iš jo negyvena. 

Aišku, be bulvarų, kur sutikdavo Reginą, be Bu- 
lonės. miško, kur su ja prasilenkdavo, Petriusas dar 
kartais galėdavo su ja matytis josios namuose; tačiau 
tokių atsilankymų tenai dingstis būdavo aukštuomenės 
susitikimai, o be to, josios namuose Petriusas ne tiktai 
kad matydavo ją nedažnai, bet netgi retai vienut vieną: 
kartais drauge būdavo ponas de Lamot Hudanas, kar- 
tais — markizė de La "Turnel, visados — Abėja, kai 
kada — grafas Rapas; tasai žvelgdavo į jį susiraukęs 

i» per kiekvieną susitikimą žvilgsniu jam tartum sa- 
kydavo: “Žinau, kad esate mano mirtinas priešas; žinau, 
kad mylite mano žmoną; bet saugokitės, aš jus abu 
stebiu!“ 

— Taip, velniai rautų! Taip, jūsų slaptas priešas! 
Taip, jūsų mirtinas priešas — blogio priešas, pone 
Rapai. | 

Tad štai, visų turtinių privilegijų, visų prabangos 
malonumų, visų pinigų teikiamų pranašumų, kuriuos 
Petriusas turėjo šešis mėnesius, ūmai tenka atsisakyti. . 

Kartojame, padėtis buvo apgailėtina. 

O Skursna, Skursna! Kiek bepražystančių širdžių 
tu pakirtai! Kiek jau pražydusių sielos gėlių tu nušie- 
navai savo dalgiu ir išblaškei pavėjui! Kadangi, Skurs- 
na, niaurioji dievaite, tavo dvelksmas ir dalgis — kaip 
mirties! 

Teisybė, Regina nebuvo eilinė moteris — galbūt... 

Juk žinote, kas nutinka paklydusiam katakombo- 
se keliauninkui — keliauninkui, kuris, palaužtas nuo- 
vargio, prakaito išmušta kakta, prisėda ant akmens 
duburio — seno kapo, žvelgia ir klausosi su nerimu, 
ar neišvys kokios švieselės, ar neišgirs kokio garso: 
galiausiai jis pamato švieselę, pagauna garsą ir atsi- 
stoja tardamas: "Galbūt!" 

"Tas pat ir Petriusui: išvydo sublyksint šviesą tam- 
siame požemyje. 

— Galbūt!..— savo ruožtu pasakė jis.— Gana ne- 
tikros gėdos! Pirmą sykį, kai tik ją sutiksiu, papasa- 
kosiu viską — ir apie savo kvailas tuštybes, ir apie 
pasiskolintus turtus. Gana netikros puikybės! Tebus 
vienintelė tuštybė, vienintelis garbės troškimas: dirbti 
dėl jos i7 sudėti savo laimėjimus jai prie kojų. Ji neei- 
linė moteris — ir galbūt... galbūt ji dar labiau mane 
„mylės! | | 

O gražioji jaunyste, kurią viltis persmelkia nely- 
ginant saulės spindulys — kristalą! O žavioji paukšte, 
giedanti kančią, kai nebegali giedoti džiugesio! 

Be abejo, Petriusas, remdamasis savuoju sprendi- 
mu, pasakė sau dar daug kitų dalykų, kurių čia ne- 
kartosime. Tiktai užsiminkime, kad vis šitaip kalbėda- 

masis su savimi, jis nusimetė kelionės drabužius, pa- 
siėmė iš spintos elegantišką rytmetinį kostiumą ir sku- 
biai vėl apsirengė. 

Paskiau, nė neužsukęs į studiją, kur girdėjo 
girgždant lankytojų batus ir kalbų maišalynę, nusilei- 
do laiptais ir padavė namsargei savo kambario raktą, 
o ši mainais ištiesė jam laiškutį, kurį Petriusas, tik 
užmetęs akį, atpažino esant nuo dėdės. 

Šis kvietė jį pietums tą pačią dieną, kai tik sugrįš 
į Paryžių. Tikrai, generolas, be abejo, troško sužinoti, 
ar pamoka išėjo į naudą. | 

Petriusas paprašė namsargės tuoj pat nukakti į 
Kurtnė rūmus, pranešti dėdei, kad jis jau sugrįžęs ir 
kad turėsiąs garbės lygiai šeštą ateiti Pas jį pasitei- 
rauti naujienų. 


LXVIII + DŽIUGESIO GIESMĖ 


Nepasakėme, nei kodėl apsirengė Petriusas, nei 
kur išėjo; bet skaitytojas jau bus atspėjęs. 

Petriusas nusileido apačion iš savo kambario it su 
sparnais. Matėme, kad jis prieš namsargę vaidino; kaip 
paprastai pasiteiravo, ar, be dėdės, nėra jam dar kitų 
laiškų, mašinaliai užmetė akį į tris ar keturis, kuriuos 
ši padavė ir, neaptikęs nė ant vieno iš jų ieškomo brai- 
žo, nustūmė į šalį, išsitraukė iš kišenės nedidelį smul- 
kiai prirašytą laiškutį su dailiu, iškvėpintu voku, pri- 
dėjo sau prie lūpų ir peržengė durų slenkstį. 

Sis laiškas buvo nuo Reginos, jo gautas Sen Malo. 

Dvejetas jaunuolių susirašinėjo kasdien: Petriuso 
laiškai būdavo adresuoti gerajai Nanonai, Reginos — 
pačiam Petriusui. 

Regina iš savosios ypatingos padėties sėmėsi tam 
tikros tvirtybės, kuri padėjo švelninti abiejų jaunų žmo- 
nių išsiskyrimą. | 

Vis dėlto Petriusas pirmas jai pasakė, kad nera- 
šytų jam nesant: nuklydęs ar pavogtas laiškas juos abu 
pražudytų. 

Jaunikaitis uždarydavo Reginos laiškus tokioje tar- 
tum nedegioje skrynelėje iš puikiai apdorotos geležies, 
o pačią skrynelę slėpdavo pritvirtintą žemoje spintu- 
kėje. 

Savaime suprantama, toji spintukė buvo išskirta 
iš numatytųjų parduoti: jinai jam buvo šventa. Su tuo 
mylinčiojo religingumu, atsirandančiu, kai iš tikrųjų 
myli, Petriusas būtų laikęs šventvagyste ją parduoti. 

Jeigu Žmogus nuo dvidešimties iki penkiasdešim- 
ties metų amžiaus gyventų visąlaik tame pačiame kam- 
baryje, apstatytame tais pačiais baldais, jis galėtų pa- 
gal tuos baldus atkurti mažiausias savo biografijos 
smulkmenas; deja, žmogui kartkartėmis kyla noras pa- 
keisti butą ir poreikis — įsigyti naujus. baldus. 

Pasakykime dar, kad su minėtosios skrynelės raktu 
Petriusas niekad nesiskirdavo: nešiojo jį auksine gran- 
dinėle pakabintą sau ant kaklo; be to, šaltkalvis, kuris ją 
pataisė, užtikrino Petriusą, jog mikliausias vitrikišius 
bergždžiai gaištų laiką, besistengdamas ją atrakalioti. 

Taigi šiuo atžvilgiu Petriusui nebuvo ko rūpintis. 

Tiktai, kaip ant Sen Deni rūsio laiptų Prancūzijos 
karaliai laukia ateinant savo įpėdinio, kad juos pa- 
keistų, taip ant Petriuso širdies Reginos laiškas visa- 
dos laukdavo ateinant kito, užimsiančio jo vietą. 'Tuo- 
met senasis laiškas prisijungdavo prie savo brolužių 
geležinėje skrynelėje, kuri Petriusui esant Paryžiuje 
nuolat būdavo atidaroma kasdien, idant priimtų naują 
brangenybę, tai yra vakarykštį laišką. 

Pabučiavęs ir įsidėjęs atgal į kišenę laišką, Pe- 
triusas guviai peršoko durų slenkstį ir leidosi Sano 
Dievo Motinos gatve, o paskiau Sevrezo gatve pasiekė 
pakraštinį bulvarą. 

Ar dabar mums būtina nurodyti jo kelionės tikslą? 

"Tuo pačiu sparčiu gimnasto žingsniu Petriusas pa- 
traukė Invalidų bulvaru ir sustojo tik tada, kai teliko | 
keli žingsniai iki pinučių vartų, už kurių puikavosi 
maršalo de Lamot Hudano rūmai. 

Nužvelgęs bulvarą ir įsitikinęs, kad jis tuščias ar- 
ba bemaž toksai, Petriusas ryžosi pražingsniuoti pro“ 
šalį vartų. 

Nieko nepamatė, ir, atxodo, jo niekas nematė; todėl 
sugrįžo tuo pačiu keliu atgal ir atsirėmęs į didžiulę 
liepą pakėlė akis į Reginos langus. 
| Deja! Saulė visu skaisčiu plieskė į juos, ir žaliuzės 
buvo nuleistos; bet, be jokios abejonės, iki.vakaro vie- 
na ar kita tų žaliuzių pasikels, ir tada jis galės išvysti 
šviesiąją draugužę, su kuria nesimatyta amžinybę. 

Vis dėlto jo galvą užplūdo daugybė minčių. 

Ką ji šiuo metu veikia? Ar yra namie? Ar galvoja 
apie jį šią minutę, kai esąs taip netoli jos? 

Kad ir koks dykas paprastai būna Invalidų bulva- 
ras, kartkartėmis į jį atklysta atsitiktinis keliaunin- 
kas. 

Vienas iš tokių kaip tik praėjo pro Petriusą. 

Sis paliko savąjį medį ix vėl įniko vaikštinėti. Jau 
seniai žinojo, kokių gudrybių griebtis, kad nukreiptų 
nuo savęs praeivių žvilgsnius ar įkyrų kaimynų smal- 
sumą. 

Leidosi žirglioti tuo pačiu gimnasto žingsniu, pra- 
silenkė su keliauninkų, kaip ypač skubąs su reikalais 
žmogus, kuriam rūpi kuo greičiau pasiekti savo žygio 
tikslą. | 

Kartais Reginai būdavo neįmanoma visiškai atvi- 
rai pasirodyti ir atsiduoti tai raiškiai telegrafystei, įsi- 
mylėjėlių išrastai kur kas anksčiau, nei vyriausybėms 
kilo mintis padaryti iš jos politinės korespondencijos 
priemonę; tačiau tokiais atvejais, numanydama Pet- 
riusą esant netoliese, pro žaliuzių tarpelius leisdavo 
suplevėsuoti kaklaskarės galui, prasikišti plaukų sruo- 
gai; leisdavo iškristi savo vėduoklei ar nosinaitei, kai 
kada — gėlei. 

O! Petriusas būdavo labai Iiasės kai nukris- 
davo gėlė; tai reikšdavo: “Sugrįžk šįvakar, mielasis 
Petriusai! Tikiuosi, kad galėsime kelias akimirkas pa- 
simatyti!" 

Kitais jis neišvysdavo nei kaklajuostės, nei plaukų, 
nei nosinaitės, nei vėduoklės, nei gėlės; bet nors ir 
nematydavo' Reginos, galėdavo girdėti jos balsą: tai 
kokį nors įsakymą, kurį mesdavo tarnui, tai skambų 
bučinį, kurį įspausdavo į mažosios Abėjos kaktytę ir 

kuris aidų — švelniausiu aidu — atsiliepdavo jauni- 
kaičio širdy. 

Bet geriausios Petriusui būdavo vakaro ir nakties 
valandos — net ir tada, kai neturėdavo vilties pama- 
tyti Reginą. 

Išmesdavo ar neišmesdavo jaunoji moteris gėlę, 
pranašaujančią pasimatymą, vos tik nusileisdavo sute- 
mos, Petriusas ateidavo atsiremti į savąjį medį. Turėjo 
pamėgtą medį, iš kur geriau matydavo ir kur pats. 
buvo mažiau matomas. 

Cionai, akimis neapibrėžtai įbestomis į visą namo 
fasadą, jis paskęsdavo saldžiose svajonėse, žaviuose 
apmąstymuose. Regina nė neįtardavo jį čia stūksant, 
nes jeigu būtų žinojusi, kad Petriusas šalimais, tikrai 
būtų radusi būdą atidaryti langą ir pasiųsti su mėnu- 
lio spinduliu ar žvaigždelės mirgesiu bučinį, kurio jis 
buvo taip nusipelnęs. 

Bet ne, tąsias naktis, kai jam nieko nebuvo žadėta, 
Petriusas nė nereikalavo bučinio, žodžio ar žvilgsnio. 

O vėliau, kai su ja pasimatydavo, saugodavosi pra- 
sitarti: “Visas miego valandas, o mylimiausioji Regina, 
ateinu praleisti šalimais jūsų!“ Mat bijojo pažadinti 
jaunosios moters širdyje užsnūdusias per nekaltą mie- 
gą švelnybes. 

Taigi laikė sau saldžiąją šių naktinių pasivaikščio- 
jimų paslaptį, laimingas, kad gali budėti, kai Regina 
miega — kaip esti laimingos motinos prie užmigusio 
kūdikio lovytės. 

Dievas vienas težino ir tegali įvertinti nedrums-' 
čiamą džiugesį — nes vargšė žmonių kalba per skurdi 
apsakyti slapčiausiai palaimai,— Dievas vienas tegali 
įvertinti nedrumsčiamą džiugesį, tyrus jausmus, šil- 
dančius dvidešimtpenkiametes širdis tomis tylių sva- 
Jonių ir nebylių apmąstymų valandomis, praleistomis 
po numylėtosios langais! Tuo metu dangus, oras, žemė 
priklauso įsimylėjėliui; ne tik pasaulis, kurį trempia 
savo kojomis, bet ir visi plytintys viršum galvos pa- 
sauliai — jo nuosavybė. Išsilaisvinusi iš materijos skar- 
malų, jo siela tarsi blyški žvaigždutė spindi vaiskiame 
eteryje tarp Žmonių ir Dievo. 

Bet privalu pasakyti, laikas, kada angelai pasko- 
lina savo baltuosius sparnus įsimylėjusiai sielai, labai 
trumpas ir pernelyg sparčiai ateina toji akimirka, kai 
ją, pasiryžusią vėlei pakilti, nuo metų naštos apsunkęs 
kūnas priverčia nukristi ir sudužti ant žemės. 

Nereikia nė užsiminti, kad Petriusas, praeivio nu- 
gintas, vėl sugrįžo į savo vietą, kai tik tasai pražings- 
niavo. 

Ir vis dėlto nė menkiausias krustelėjimas nesuju- 
dino stangrių žaliuzių: be abejo, Petriusas atėjo per 
vėlai — Regina jau išvykusi. 

„Bet nesvarbu! Namie ji ar ne namie, Petriusas 
kalbėjo jai; pasakojo ilgą savo nelaimių elegiją. Kaip- 
gi! Jis, toksai beprotis, manė, jog idant jai patiktų, 
reikia pasirodyti kitokiam nei iš tikrųjų yra, puikuotis 
turto, ne talento prabanga; ir įsivaizdavo, kaip Regina 
juokiasi klausydamasi jo, trauko pečiais, vadina jį vai- 
ku! Braukia plona, balta savo ranka jo šviesbruvas 
garbanas, žvelgia į jį savo gražiosiomis žaižaruojančio- 
mis akimis ir ragina: “Dar, dar!" Taigi, šaipydamasis 
iš savęs, jis papasakojo viską — iki tėvo atsilankymo, 
iki istorijos su ūkiu; ir tada Regina jau nebesijuokia, 
nebesišaipo — ji verkia ir sako jam pro ašaras: “Dirbk, 
mano Petriusai, būki genijus. Pažadu tau, kad žiūrėsiu 
į teptuką laikančią ranką, o ne į ją dengiančią piršti- 
nę. Dirbk, ir nebesutikdama tavęs Bulonės miške ant 
obuolmušo arabų ristūno su juodais karčiais ir uode- 
ga, su gazelės akimis ir kojomis, tarsi gimusio vytis, 
aš tarsiu — mano Van Deikas dirba ir ateinančiai 
parodai brandina šlovės derlių. Dirbk, mano mylimiau- 
sias Petriusai, ir būki genijus!" 

Tokiose tad skendėjo Petriusas svajonėse, kai nuo 
Invalidų rūmų pusės subildėjo artėjanti karieta. 

Pasigręžė: tai Regina su markize de La Turnel ir 
maršalu de Lamot Hudanu parvažiuoja namo. 

Petriusas antrusyk suskato trauktis nuo medžio 
prie medžio — jeigu ir būtų pastebėtas, tai atpažintų 
tik Regina. 

Vis dėlto jis nedrįso atsisukti. 

Saižiai sudžeržgė atidaromi ir vėl uždaromi groti- 

niai vartai, trekštelėjo spynoje pasuktas milžiniškas 
raktas. 

"Tik tuomet jis D iBIajs: brikas jau buvo Li 
į kiemą. 

Invalidų rūmų laikrodis išmušė pusę šešių. 

Dėdė pietaudavo lygiai šeštą: lieka dar maždaug 
dvidešimt minučių laiko. 

Negaišdamas nuėjo ir vėl atsistojo į savo stebimąjį 
postą. 

Bet kad Regina galėtų taip, vos tik pargrįžusi, 
pasikelti į savo kambarį ir pripulti prie žaliuzių, jai 
reikia kelių minučių, progos, dingsties,— save ramino 
jis. Pagaliau, ar išvis jinai jį pastebėjo? Prisimename, 
kad Petriusas netgi neišdrįso atsisukti. 

Invalidų. bokšto laikrodis išmušė be ketvirčio še- 
šias. 

Dar tebevirpant per orą paskutiniam dūžio aidui, 
žaliuzės prasiskyrė, ir iš pradžių pasirodė šviesplaukė 
Abėjos galvelė. 

Tačiau Abėja visad pasirodydavo pirma Reginos, 
kaip Šventasis Jonas — pirma Jėzaus; užpakalyje, vir- 
šum vaiko galvos, išniro jaunosios moters veidas. 

Pats pirmas jos žvilgsnis Petriusui pasakė, jog ji 
žinanti jį lūkuriuoj ant. 

Kiek laiko jis jau čia stovi? Šitai Petriusas visiš- 
kai pamiršo, nebūtų sugebėjęs pasakyti. 

O Regina savo akimis aiškiai sakė: “Aš niekuo dė- 
ta, mane išsivežė; nenorėjau palikti namų, žinojau, kad 
ateisi, aš tavęs laukiau. Atleisk man, anksčiau sugrįž- 
ti negalėjau, bet štai aš jau čia..." 

Paskiau Regina nusišypsojo, tartum dar norėda- 
ma pasakyti: “Būk ramus, mylimiausias, atsilyginsiu 
tau už laiką, kurį praradai manęs belaukdamas, turiu 
tau staigmeną“. 

Petriusas sudėjo rankas. 

Kas tai per staigmena? 

Regina vis šypsojo. 

Petriusas pamiršo, kad laikas bėga, kad yra lau- 
kiamas dėdės pietums ir kad šis kaip Liudvikas XIV 
pasiunta, kai būna priverstas laukti. 

Galiausiai Regina ištraukė iš šviesių mažosios 
Abėjos plaukų rožę, kuria ši buvo pasidabinusi, pakėlė 
ją sau prie lūpų ir paleido iš rankos, pasiųsdama oro 
bučinį, paskiau vėl nuleido žaliuzes. 

Petriusas džiugiai šūktelėjo: vakare išvysiąs Re- 
giną! 

Kai žaliuzės užsidarė, kai už gautąjį bučinį buvo 
pasiųsta atgalios tūkstantis bučinių, jis prisiminė dė- 
dę — išsitraukė laikrodį ir pasižiūrėjo, kuri valanda. 

Be penkių minučių šešta! 

Petriusas metėsi Pliumažo gatvės link, šuoliuoda- 
mas it danielius, pirmąkart išleistas pasilakstyti. 

Profesionaliam bėgikui nuo Lamot Hudanų iki 
Kurtnė rūmų — dešimt minučių kelio; Petriusas su- 
gaišo tik septynias. 

Generolas Erbelis buvo tiek mandagus, jog pa- 
laukė savo sūnėno dešimtį minučių; tačiau vos tik pri- 
trūkęs kantrybės atsisėdo prie stalo, dukart nuskardėjo 
durų varpelis, pranešantis, jog vėluojantis svečias at- 
vyko. 

Seniokas jau buvo pusiau sudorojęs savąją vėžių 
sriubą. | 

Išvydęs pasivėlinusįjį, taip smarkiai bei rūsčiai 
suraukė antakius, jog austras Francas, kuris labai mė- 
go Petriusą, patylomis savo gimtąja kalba sumurmėjo 
už jį maldą. 

Bet išvydęs apgailėtiną sūnėno išvaizdą, generolo 
veidas atgavo savo įprastą giedrumą. 

Petriusas visas žliaugė prakaitu. 

— Dievaži! — tarė generolas.— Būtum verčiau 
minutėlei likęs nuvarvėti prieškambaryje, vaikine: da- 
bar gi permerksi savo kėdę. 

Jaunikaitis linksmai nuleido negirdom dėdės pa- 
šaipą. : 

Generolas galėjo spjaudytis į jį visomis pragaro 
liepsnomis: Petriuso širdyje tvyrojo rojus. 

Paėmęs pabučiavo dėdės ranką ir atsisėdo priešais 
jį. 

LXIX + PAVASARIS — METŲ JAUNYSTĖ! 
JAUNYSTE — GYVENIMO PAVASARIS! 


Devintą valandą Petriusas paliko dėdę ir vėl pa- 
suko Sano Dievo Motinos gatvės pusėn. 

Prieš įeidamas į namą, kuriame gyveno, pakėlė 
galvą link savosios vargšės studijos — už penkių dienų 
ji turėjo būti visai nusiaubta. Išvydo jos languose šviesą. 

— Žanas Roberas ar Liudovikas! — sukuždėjo jis. 

Ir praėjo pro namsargę, linktelėdamas šiai galva, 
kas atitiko žodžius: “Neimu rakto, nes manęs laukia“. 

Jaunikaitis neapsiriko: jo laukė Žanas Roberas. 

Vos tik Petriusas pasirodė ant slenksčio, Žanas 
Roberas puolė prie jo sušukdamas: 

— Pasisekimas, brangusis Petriusai! Sėkmė! 


— Koks pasisekimas? — nesusigaudė Petriusas. 
— Kai kalbu apie pasisekimą, — toliau džiūgavo 
Žanas Roberas, — turėčiau sakyti — entuziazmas. 


— Apie ką čia kalbi? Nagi, paklausykime! — nu- 
sišypsojo Petriusas.— Jeigu tai pasisekimas, noriu jam 
paploti, jeigu entuziazmas — noriu jame dalyvauti. 

— Kaip, koks pasisekimas? Kaip, koks entuziaz- 
mas? Taigi pamiršai, kad šįryt skaičiau “Sen Marteno 
arkos“ aktoriams? 

— Ne, nepamiršau, tik nežinojau. Taigi pasiseki- 
mas iki entuziazmo? 

— Didžiulis, mano mielas! Visi jie tartum pakvaišo. 
Antrame veiksme Dantė atsistojo ir atėjo paspausti 
man ranką, trečiame — mane pabučiavo Beatričė, — 
juk žinai, kad tai Dorval! vaidina Beatričę, — galiau- 
siai, kai baigiau skaityti, visi — aktoriai, direktorius, 
sufleris — visi puolė man ant kaklo. 

— Bravo, mielasis! 

— Ir atėjau pasidalyti su tavimi savo pasitenkini- 
mu. 

— Dėkui, tavo pasisekimas mane labiau džiugina 
nei stebina. Mes — Liudovikas ir aš — tau jį nuspėjo- 
me iš anksto. 

Ir Petriusas- atsiduso. Č 

Parėjęs į savo studiją, kurios nuo sugrįžimo Pa- 

ryžiun dar nebuvo matęs, atsidūręs priešais tuos visus 
meno ir fantazijos dalykėlius, sukauptus su tokiu var- 
gu, Petriusas pagalvojo, kad netrukus gaus išsiskirti 
su viskuo, ir šis tyras Žano Robero džiaugsmas pri- 
vertė jį atsidusti. 

— Ak šitaip! — tarė Žanas Reberas: — Sugrįžti 
pas mus iš Sen Malo liūdnas, mielas bičiuli, ir dabar 
aš savo ruožtu tavęs klausiu: “Kas gi yra?" 

— O aš savo ruožtu atsakysiu: “Taigi pamiršai?" 

— Ką? 

— Na, kad išvydęs visus tuos daiktus, visus tuos 
niekučius, visas tas skrynutes, visus tuos baldus, sū 
kuriais netrukus išsiskirsiu, prisipažįstu tau, kad imu 
-stigti drąsos, ir mano širdis srūva krauju. 

— Sakai, su visu tuo ketini išsiskirti? 

— Be abejo. 

— Vadinasi, nori išnuomoti savo butą su visu ap- 
statymu ir ketini kažkur iškeliauti? 

— Kaip, tu nežinai? 

— Ko? 

— Salvatorius tau nesakė? 

— Ne. 

— Ką gi, gerai, pakalbėkime apie tavo pjesę. 

— Ne, dievaži! Pakalbėkime apie tavo atodūsį. 
Tenesakys nieks, kad man linksma, kai tau liūdna. 

— Mano mielas, ateinantį sekmadienį aš visa tai 
parduodu. 

— Kaip! Visa tai parduodi? 

— Taip. 

— Parduodi savo baldus? 

— Brangusis, jeigu tai būtų mano baldai, jų ne- 
parduočiau. 

— Paaiškink. | 

— Jie nebebus mano, kai už juos užmokėsiu, o to- 
dėl ir parduodu juos, kad galėčiau užmokėti. 

— Suprantu. 

— Ne, tu nesupranti. 

— Tuomet sakyk. 

— Žinai, gėdinuosi supažindinti savo geriausią bi- 
čiulį su manosiomis silpnybėmis: 

— Na, na! Visvien klok! 

— Ką gi, brangusis, paprasčiausiai aš vos vos vi- 
siškai nesužlugdžiau savo tėvo. 

— "Tu? | 

— Taip — savo narsaus ir kilnaus tėvo! Laiku 
sustojau, bičiulį; po mėnesio būtų buvę per vėlu. 

— Petriusai, mielasis bičiuli, turiu savo stalčiuje 
tris banknotus, pasirašytus Garaž — parašas ne tik 
skaitomiausias, bet ir gerbiamiausias, kokius tik žinau; 
tad štai, be jokių kalbų — jie tavo nuožiūrai. 

Petriusas truktelėjo pečiais ir paspaudė bičiulio 
ranką: 

— O kaip tavo kelionė? — paklausė. 

— Pirmiausia, brangusis Petriusai, man būtų liūd- 
na keliauti žinant, kad tu liūdnas; be to, turiu repeti- 
cijas, savo spektaklį. 

— Ir dar ką kita, — nusišypsojo Petriusas. 

— Kaip, ką kita? — paklausė Zanas Roberas. 

— Ar jau su Lafito gatve baigta? 

— O, Dieve mano! Kodėl turėtų būti baigta? Tai 
tas pat, jeigu tavęs paklausčiau: “Ar baigta su Inva- 
lidų bulvaru?“ 

— Sšš, Žanai! 

— Betgi tu verti mane manyti, kad atsisakai ma- 
nųjų menkų trijų tūkstančių frankų, nes nežinotum, 
ką su jais veikti. | 

— Brangusis, anaiptol ne tai, tačiau vienu atžvil- 
giu tu teisus: tūkstantis ekiu — suma nepakankama. 

— Ką gi, paklausyk: vis tiek, su manaisiais tūks- 
tančiu ekiu numaldyk plėšriausius, paprašyk jų, kad 
palauktų mano spektaklio; kitą dieną po jo nueisime 
pas Poršė ir turėsime dešimt tūkstančių frankų, pen- 
kiolika tūkstančių, jeigu šitiek būtinai reikia, ir be 
jokių procentų. | 

— Kas toks tasai Poršė, bičiuli? 

— Zmogus, kokių reta, Juvenalio rara avis“, lite- 
ratų tėvas maitintojas, tikras menų ministras, Apvaiz- 
dos įpareigotas skatinti, premijuoti talentus. Nori, kad 
nueičiau ir jam pasakyčiau, kad su manimi kuri pjesę? 
Iškart paskolins tau dešimt tūkstančių frankų. 

— Pakvaišai! Argi aš kuriu pjeses? 

— Žinau, tu ne toks kvailas; bet aš ją sukursiu 
pats vienas. 

— Taip, ir premija pasidalysiu su tavimi. 

— Cha! Sugrąžinsi man, kai galėsi. 

— Dėkui, brangusis; kai galėsiu bus pernelyg vė- 
lai, jeigu išvis kada nors bus. | 

— Taip, suprantu, mieliau susirastum kokį žydą 
iš Levių genties: sąžinė negraužia versti juos laukti — 
tie visad atsigriebia. | 

— Juolab nė jokio žydo, brangusis bičiuli. 

— Velnias! Velnias! Velnias! Ką gi, štai iš ko ma- 
tyti, kad menas turi savo ribas. Kaipgi! Esi dramatur- 
gas, tavo amatas kurti įvykius ir iš jų išeiti, supainioti 
situacijas ir jas išnarplioti; esi įsitikinęs, kad gebi kurti 
komediją kaip Bomaršė*, tragediją — kaip Kornelis“, 
dramą — kaip Sekspyras, ir įsiveli į savo ėriuko vil- 
nas kaip tasai kranklys, kuris norėjo dėtis ereliu“: kaip- 
gi! esi skolingas niekingus dvidešimt penkis ar galbūt 
trisdešimt tūkstančių frankų, turi savo rankose, gal- 
voje, širdyje tai, kuo juos kada nors išmokėsi, bet šiuo 
tarpu nežinai, kuriam šventajam pasižadėti. Ką daryti? 

— Dirbti,— atsiliepė iš studijos gilumos švelnus 
iv skambus balsas. . 

Iš šio vienintelio žodžio nesunku atspėti, kokia 
geroji dvasia šitaip atėjo į pagalbą pasimetusiam bi- 
čiuliui, sutrikusiam dramaturgui. 

Tai Salvatorius. : 

Abu bičiuliai vienu metu atsisuko, Zanas Roberas — 
nudžiųgęs, Petriusas — apimtas dėkingumo. Juodu iš- 
tiesė naujajam atvykėliui ranką. 

— Labas vakaras, maestrai! — tarė šis.— Atrodo, 
stengiamės atsakyti į tą didįjį žmonių klausimą: “Ar 
galima gyventi nedirbant?" 

— Teisingai, — pripažino Petriusas.— Ir atkak- 
liam darbininkui Zanui Roberui, kuris dvidešimt sep-- 
tynerių metų amžiaus yra nuveikęs daugiau negu dau- 
gelis akademikų, aš atsakiau: “Ne, šimtąkart ne, bran- 
gusis bičiuli, ne“. 

— Kaip, mūsų poetas šlovino tinginystę? Papra- 


582 


šykite, kad nusivestų jus į “Rūsį"", mielasis: kas mėnesį, 
kas tris, dargi kas metus sukursite po dainelę, ir iš 
jūsų nieko daugiau nereikalaus. 

— Ne, jis paprasčiausiai man siūlė savo piniginę. 

— Nepriimkite, Petriusai; jeigu jau turėtumėt pri- 
imti šią paslaugą iš bičiulio, tai aš sau pareikalaučiau 
pirmumo teisės. 

— Nepriimsiu iš nieko, bičiuli — užtikrino Petriu- 
sas. 

— Aš tuo neabejoju,— atsakė Salvatorius.— Štai 
kodėl, žinodamas, kad jūs nepriimsit, aš nė nepasiū- 
liau. 

— Taigi, — kreipėsi Žanas Roberas į Salvatorių — 
jūsų nuomone, reikia viską parduoti? 

— Nedvejojant! — atsakė Salvatorius. 

— Tad parduokime,— ryžtingai tarė Petriusas. 

— Parduokime,— atsiduso Žanas Roberas. 

— Parduokime! — atsiliepė ketvirtas balsas — 
tarsi iš studijos gilumos pabudęs aidas. 

— Liudovikas! — nustebo trejetas bičiulių. 

— Taigi ketiname parduoti? — paklausė jaunasis 
daktaras, prisiartindamas su ištiestomis abiem ranko- 
mis ir šypsena veide. 

— Taip. 

— O ką?.. Galima sužinoti? Ž 

— Mūsų širdį, skeptike! — atsakė Zanas Roberas. 

— Ak, dievaži, parduokite, jei norite, savąsias, o 
aš tai savąją patraukiu iš vitrinos: atsirado, kur ją pa- 
naudoti. . 

Paskui, daugiau nebesukdami sau galvos dėl nu- 
matytojo pardavimo, ketvertas bičiulių ėmė kalbėtis 
apie meną, literatūrą, politiką, o tuo metu ant ugnies 
kaito virdulys, ir jie patys užplikė sau po puodelį ar- 
batos. 

Arbata tik tada esti gera, — įsidėmėkite šią labai 
svarbią jos mėgėjams aksiomą,— arbata tik tada esti 
gera, kai užplikai ją pats. 

Visi užsisėdėjo iki pusiaunakčio. 

Tačiau kai laikrodis ėmė mušti vidurnaktį, kiek- 
vienas jų pašoko, it palytėtas elektros laido. 

— Vidurnaktis,— tarė Žanas Roberas,— turiu 
grįžti namo. 

— Vidurnaktis — pakartojo Liudovikas,— turiu 
grįžti namo. 

— Vidurnaktis — irgi tarė Salvatorius,— turiu eiti. 

— Aš taip pat,— atsiliepė Petriusas. 

Salvatorius ištiesė jam ranką. 

— Tik mes du pasakėme tiesą, brangusis Petriu- 
sai, — tarė komisionierius. 

Zanas Roberas ir Liudovikas nusijuokė. 

Visi keturi nusileido laiptais apačion. 

Prie durų jie sustojo. 

— O dabar,— prašneko Salvatorius,— norite, kad 
jums trim Dasakyčiau, kur einate? 

— Taip, — atsakė visi trys jaunikaičiai. 

— Jūs, Zanai Roberai, einate į Lafito gatvę. 

Zanas Roberas šastelėjo atgal. 

— Na, dabar kitam,— nusijuokė jis. 

— O jūs, Liudovikai, norite, kad pasakyčiau, kur 
einate? 

— Sakykit. 

— Į Ulmo gatvę. 

— Pataikyta,— pripažino Liudovikas, atsitrauk- 
damas. 

— O jūs, Petriusai? 

— Ak! Aš... 

— Į Invalidų bulvarą. Tiktai, Petriusai, drąsos! 

— Aš jos turėsiu,— pažadėjo Petriusas, spausda- 
mas Salvatoriui "anką. 

— O jūs, — paklausė -Žanas Roberas — kur jūs 
einate? Supraskite, mielas bičiuli, kad negalite šitaip 
nusinešti visų mūsų trijų paslapčių, kai mes — nė da- 
lelytės jūsiškės. 

— Aš? — rimtu veidu perklausė Salvatorius. 

— Taip, jūs. 

— Einu pamėginti išgelbėti Sarantį, kuriam po 
savaitės įvykdys mirties bausmę. 

Ir kiekvienas patraukė kas sau. 

Tačiau trejetas jaunikaičių nuėjo susimąstę. 

Kaip pranoksta juos savo didybe tasai paslaptin- 

gasis triūsėjas, nepastebimai atliekantis tokį didį savo 
darbą — juk jis myli visą žmoniją, kai kiekvienas jų — 
tik po moterį! 

Teisybė, jis myli Fragolą, ir ši jį — taip pat. 


LXX + LAFITO GATVĖ 


Pasekime kiekvieną mūsų herojų; tai galbūt padės 
šiai istorijai kiek pasistūmėti į priekį. 

Laikydamiesi hierarchijos, pradėsime nuo Žano Ro- 
bero. 

Iš Vakarų iki Lafito gatvės toli; tad Vožiraro gat- 
vėje Žanas Roberas nusisamdė kabrioletą, kurį sutiko 
grįžtantį tuščiomis prie Meno užkardos; paskiau jis 
pe erkirto bemaž visą Paryžių. Į 1827-ųjų metų pabaigą 

aryžiaus riba buvo ties “Naujaisiais Atėnais"!, ir nuo 
jų prasidėjo Sen Lazaro gatvė. 

Nuvažiavus jos trečdalį, Žanas Roberas paliepė 
vežėjui sustoti. 

Prieš tai pastarasis bergždžiai jo klausė namo nu- 
merio. 

— Pasakysiu jums, kur sustoti — metė jam Žanas 
Roberas. 

Loretės Dievo Motinos bažnyčios laikrodis išmušė 
ketvirtį po vidurnakčio. 

Zanas Roberas sumokėjo vežėjui kaip patenkintas 
poetas ir įsimylėjėlis, kurio norai išpildyti; paskiau, 
susisupęs į apsiaustą, jis ėmė slinkti palei sienas. Anais 
laikais jauni žmonės kaip Bairono, Šatobriano ir Ar- 
lenkurož raštų frontispisuose? dar nešiojo apsiaustus. 

Pasiekęs 24-ąjį numerį, Žanas Roberas sustojo. 

Gatvė buvo tuščia; jis nuspaudė vos pastebimą 
mygtuką šalia gerai matomo varpelio ir ėmė laukti. 

Namsargis nepatraukė virvelės, atkeliančios klap- 
čių, bet pats atėjo atidaryti duris. 

— Kaip Natali? — pusbalsiu paklausė Žanas Ro- 
beras, įbrukdamas į aristokratiškojo namsargio delną 
auksinė monetą — kaip padėką šiam už nakties vargą. 


585 


Namsargis susimokėliškai linktelėjo galva, sugrį- 
žo su Žanu Roberu į savo būstą ir atidarė dureles, ve- 
dančias į tarnų laiptus. 

Žanas Roberas nuskubėjo į juos. 

Namsargis užvėrė paskui jį duris ir pažvelgęs į 
auksinę monetą suniurnėjo: 

— Po paraliais! Atrodo, panelė Natali pradėjo ne- 
blogą reikaliuką; manęs nebestebina, kad ji tokia ele- 
gantiška! 

O tuo tarpu Žanas Roberas guviai užbėgo laiptais, 
kas rodė, kad aplinka jam gerai pažįstama ir kad troš- 
ko kuo greičiau pasiekti ketvirtą aukštą, kuris, matyt, 
buvo jo naktinės išvykos tikslas. 

Juo labiau tai buvo įtikima, kad pusiau tamsos 
paslėpta figūra tartum laukė jo. 

— Tai tu, Natali? — paklausė jaunikaitis. 

-— Taip, pone, — atsakė subretė*, kurios neprie- 
kaištinga apranga visiškai patvirtino ką tik namsargio 
pasakytų žodžių teisingumą. 

— O tavo ponia? 

— Ji pėrspėta. 

— Galės mane priimti? 

— Tikiuosi. 

— Paklausk jos, Natali, paklausk. 

— Ponas teiksis palaukti karvelidėje? — nusišyp- 
sojo šiuolaikinė Martona“. 

— Kur tik panorėsi, Natali; kur tik panorėsi, vai- 
kuti, jeigu tik ten ilgai neliksiu vienas.. 

— O, dėl šito, pone, tai būkit ramus, galite didžiuo- 
tis, kad esate mylimas. 

— Iš tikrųjų, Natali, esu mylimas? 

— Na žinoma! Juk jūs to tikrai nusipelnote! 

— Pataikūnė! 

— Zmogus, apie kurį rašo dienraščiai! 

— E! Argi jie nerašo ir apie poną de Marandą? 

— Taip, bet jis — visai kas kita. 

— Na jau! 

— Jis ne poetas. 

— Ne, užtat bankininkas. Ak, Natali, jeigu reiktų 
rinktis iš bankininkų i" poetų, tai, patikėk manimi, 

maža moterų pasirinktų poetą... 

— Vis dėlto mano ponia... 

— Tavo ponia, Natali, ne moteris, ji — angelas. 

— O aš, kas aš? 

— Baisi pleputė, per kurią tik prarandu laiką. 

— Įeikite— tarė subretė— Pasistengsime išly- 
ginti prarastą laiką. | 

Ir jinai įstūmė Zaną Roberą patalpėlėn, kurią jau- 
nikaitis vadino karvelide. 

Tai buvo žavus kambarėlis, visas aptrauktas per- 
siškais apmušalais, kaip ir prie jo esanti prausyklėlė; 
sofos, pagalvėlės, užuolaidos, lova — visa buvo persiš- 
ko šilko. Naktinė lempikė, kabanti nuo lubų rožinio bo- 
hemiško stiklo gaubte, apšvietė šią mažutę palapinę, 
tarytum silfų“ ir undinių pastatytą fėjų karalienei, kai 
ši keliauja po savąsias valdas. 

„Iš tikrųjų, kai ponia de Marand negalėdavo priim- 
ti Zano Robero savo apartamentuose, tai kaip tik čia 
praleisdavo valandą su juo; pati įsakė įrengti šį kam- 
barėlį — pagal savo pačios skonį tam tikslui ir tai 
intencijai. 

„ Kadangi jis buvo pastogėje, jaunoji moteris kaip ir 
Zanas Roberas vadino jį karvelide. 

Kambarėlis nusipelnė tokio pavadinimo ne vien 
todėl, kad buvo ketvirtame aukšte, bet ir todėl, kad 
čia taip švelniai mylėtasi. 

Niekas, išskyrus ponią de Marand, Žaną Roberą, 
Natali ir įrengusį jį apmušėją nežinojo egzistuojant 
tokį peteliškės kokoną. 

Tai čia, šioje slėpyklėje, tūnojo uždaryta visa ta 
gausybė suvenyrų, kurie padaro meilės turtus realiais: 
nukirptos garbanos, iš plaukų iškritę ir. prie širdies 
nešiojami kaspinai, nuvytusių Parmos žibuoklių puo- 
kštelė ir netgi rainos kriauklelės, surinktos jūros pa- 
plūdimiuose, kur dvejetas įsimylėjėlių pirmąkart susi- 
tiko ir drauge klaidžiojo; tai čia slypėjo uždaryti — 
kur kas vertingesni už viską! — tie laiškai, kurių pa- 
dedami juodu galėjo nuo pat pirmosios dienos, kai pri- 
sipažino vienas kitam meilėjė, sugrįžti savo gyvenimo 
keliu atgal vilnis po vilnies, medis po medžio, gėlė po 

gėlės; tie laiškai, kurie mažne visada tampa meilės 
katastrofa ir kurių tačiau nepajėgi nerašyti ir nesi- 
ryžti sudeginti; o, vis dėlto būtų galima sudeginti juos 
ir pasilaikyti pelenus; bet pelenai — tai mirties įvaiz- 
dis ir nebūties emblema. 

Čionai ant židinio gulėjo aplankalėlis, kur abu bu- 
vo įrašę tą pačią datą — kovo 7-ąją; čionai ant židinio, 
abipus veidrodžio stovėjo du gėlių paveikslėliai, nu- 
piešti ponios de Marand, kada ši buvo dar mergytė; 
čionai, pritvirtintas prie židinio veidrodžio, kabojo,— 
keista relikvija, Žano Robero su poetų prietaringumu 
itin gerbiama! — dramblio kaulo rožančius, su kuriuo 
Lidija ėjo pirmosios komunijos; čionai buvo visa, kas 
kambaryje, skirtame ne tik susitikimui bei meilei, bet 
i» laukimui bei svajonėms, gali palengvinti laukimą, 
gali padidinti laimę. 

Beje, nėra reikalo nė sakyti, kad anaiptol ne vi- 
sad laukiantysis būdavo Žanas Roberas. 

Iš pradžių jis griežtai nesutiko naudotis šiuo kam- 
barėliu, perkeltu iš pono de Marando rūmų. Su tam 
tikro delikatumo jausmu, būdingu pakilesnės sielos 
žmonėms, išsakė Lidijai šį savo pasidygėjimą. 

Bet Lidija jam paprieštaravo: 

— Pasikliaukit manimi ir nesistenkite būti deli- 
katesnis už mane pačią; tai, ką aš siūlau jums, pa- 
tikėkite, galiu siūlyti; turiu tam teisę. 

Žanas Roberas norėjo, kad jam būtų paaiškinta 
dėl šios teisės, bet Lidija jį nukirto: 

— Pasikliaukite mano jautrumu,— tarė, — bet dau- 
giau neklausinėkite, nes reikalaujate atskleisti paslaptį, 
kuri nepriklauso man. 

Tad Žanas Roberas, kuris, šiaip ar taip, buvo be- 
protiškai įsimylėjęs, užsimerkė į tai ir davėsi nuveda- 
mas už rankos į nedidukę Lafito gatvės karvelidę. 

Kaip tik čia jis buvo praleidęs maloniausias savo 
gyvenimo valandas. 

Cia, kaip sakėme, visa buvo malonu — netgi laukti. 

Sią naktį, kaip ir kitas naktis, su tokiu proto ir 
širdies nusiteikimu, visiškai pakerėtas ir kupinas švel- 
niausių jausmų laukė savo dievinamosios, žaviosios 

būtybės. Apimtas iš širdies gelmių kylančio religingu- 
mo bučiavo kadais kabojusį ant mergytės Lidijos kak- 
lo dramblio kaulo rožančių, kai staiga sušiugždėjo pe- 
niuaras ir sugirgždėjo kažkieno besiartinantys žings- 
niai. 
Atpažino.abu tuos garsus ir neatitraukdamas lūpų 
nuo rožančiaus pusiau pasisuko į duris. 

Bučinys, pradėtas dramblio kaulo rožančiumi, bai- 
gėsi ant šiurpstančios jaunosios moters kaktos. 

— Ar priverčiau laukti? — nusišypsojo ji. 

— Tiek pat, kiek lauktum paukštės, — atsakė Ža- 
nas Roberas; — betgi žinote, mieloji Lidija, jog kančios 
matas ne trukmė, bet intensyvumas. 

— O laimės? 

— A! Laimės išmatuoti negalima. 

— Štai kodėl ji trunka trumpiau nei kančia? Na, 
eime, pone poete! Jums norima pareikšti komplimentų. 

— Egi, bet...— dvejojo Žanas Roberas, taip pat dy- 
gėdamasis nusileisti į ponios de Marand apartamen- 
tus kaip anksčiau — pasikelti į karvelidę,— kodėl ne 
čia? 

— Noriu, kad ši diena jums baigtųsi kaip prasi- 
dėjo: tarp jūsų dviejų garbinamų dalykų — gėlių ir 
aromatų. | 

— O gražioji Lidija! — sušuko jaunikaitis, meiliai 
žvelgdamas į žaviąją moterį — Argi jūs — ne gėlė ir 
ne aromatas? Ir argi trokšdamas aptikti du savo gar- 
binamus dalykus, turiu eiti kur nors kitur, nei esate 
jūs? 

— Visamė kame privalote man paklusti; taigi š šįva- 
kar nusprendžiau, kad kaip tik pas mane jus vaini- 
kuos laurais; na, eime, poete, arba nematyšit vainiko. 

Zanas Roberas švelniai išlaisvino: savo ranką iš 
gražiosios kerėtojos delno ir nuėjo prie lango, kur šiek 
tiek praskleidė užuolaidą. 

— Bet,— paklausė jis,— ponas de Marandas na- 
mie? 

—-Ar jis namie? — nerūpestingai pakartojo Lidija. 

— Būtent,— patvirtino Zanas Roberas. 

— A! — numojo jaunoji moteris. 

— Na? 

— Na, aš jūsų laukiu... Ak, juk neatskrendate 
kaip paukštis, neužtenka jums tik pamoti. 

— Lidija, prisiekiu, kai kada jūs mane bauginate. 

— Kodėl? 

— Todėl, kad jūsų nebesuprantu. 

— Taip, tiesa? Ir sakote sau: “Betgi, tikrai, toji 
mažytė ponia de Marand nejaugi?.." 

— Nebaikite, Lidija; žinau, kad esate ne tik ža- 
vinga, bet ir dora, delikati moteris. 

— Tačiau dvejoj ate... Pone Žanai Roberai, teik- 
sitės sekti iš paskos į mano Apel: Turiu teisę 
jus tenai vestis. 

— Ir toji teisė — paslaptis, kuri jums nepriklauso? 

— Ne. 

— Laimė, kad kaip kiekvieną paslaptį ją galima 
spėti! 

—-Kadangi atspėti jums nepadėsiu, mano sąžinė 
rami. Mėginkite... 

— Manau, aš jau žinau Lidija. 

— Cha! — metė jaunoji moteris, išplėsdama savo 
didžiąsias akis, kuriose atsispindėjo kur kas daugiau 
abejonės nei nuostabos. 

— Taip. 

— Ką gi, paklausykime. | 

— Jeigu pataikysiu, pasakysite: “Kaip tik tai"? 

— Šiaip ar taip, mėginkite! 

— Ką gi, vakar prasilenkiau su jūsų vyru alėjoje, 
vedančioje prie medžioklės namelio. 

— Raitą ar brike? 

— Raitą. 

— Vieną? | | 

— Ar privalau atvirai atsakyti? 

— O, prašom, mielasis, aš nepavydi. 

Ponios de Marand lūpos ištarė šį teiginį taip 
nuoširdžiai, jog nesunku buvo nujausti, kad ji pasakė 
gryną tiesą. 

— Ką gi, ne, jis nebuvo vienas: asistavo kaip ka- 
valierius žavingai amazonei. 


— Ak, tikrai? 

— Ar pasakiau jums ką nors nauja? 

— Ne, bet nematau čia glūdinčios paslapties. 

— Tad štai ką pagalvojau: kadangi ponas de Ma- 
randas nesivaržo vykti miškan su kuria nors kita mo- 
terimi, o ne su savo žmona, tai iš čia išplaukia toji 
teisė, kurią tariatės turinti. 

— Aš jums nesakiau, kad tariuosi turinti teisę, o 
sakiau, kad ją turiu. 

— Taigi aš neatspėjau? 

— Ne. 

— O dabar, Lidija, leiskit užduoti jums klausimą. 

— Užduokit. 

— Atsakysite į jį? 

— Nelygu koks. | 

— Kaip čia yra, kad ponas de Marandas, turėda- 
mas tokią žavingą kaip jūs žmoną, užuot buvęs visų 
moterų meilužis... 

— Na7 

— Nėra savosios žmonos vyras? 

— Štai kaip tik toji paslaptis, kurios negaliu jums 
pasakyti, brangusis poete. 

— Kodėl? | 

— Kartoju — kadangi toji paslaptis nepriklauso 
man. 

— Tad kam gi? 

— Ponui de Marandui... Eime! “ 

- Neberasdamas ką daugiau pasakyti, Zanas Robe- 
ras leidosi savo gražiosios Ariadnės! vedamas per La- 
fito gatvės rūmų labirinto vingius. 

— Nagi,— sumurmėjo jisai, sekdamas įkandin 
jos, — gal nors šiame labirinte nėra Minotauro! 


LXXI + ULMO GATVĖ 


. Jau žinome, kad ponios de Marand apartamentai 
buvo Lafito ar d Artua gatvės,— priklausomai nuo to, 
ar mums bus leista vadinti šią gatvę dabartiniu vardu 
ar reikalaujama, kad ją vadintume senuoju,— rūmų 

dešinįjį sparną sudarančio gyvenamojo korpuso antra- 
me aukšte. Štai čia mes paliksime Žaną Roberą ir po- 
nią de Marand tąja dingstimi, kurią net patys reikliau- 
sieji iš mūsų-skaitytojų niekaip nepalaikys prasta — 
mat ponios de Marand apartamentų durys buvo rūpes- 
tingai užrakintos dvigubu rakto sūkiu ir atskyrė mus 
nuo dvejeto meilužių. 

Be to, ką mes šios žaviosios ponios de Marand, 
kurią nuoširdžiai mylime, kambaryje veiktume? Juk 
jis gerai Mums pažįstamas. 

Tad pasekime paskui tą ką tik nuo meilės spindu- 
lių pražydusį poetą, mūsų pavadintą Liudoviku, į ne 
tokį aristokratišką kvartalą, kurio linkui jis užsisva- 
jojęs „Žingsniuoja. 

Štai jau pasiekė Ulmo gatvę. 

Jeigu kas būtų jį paklausęs, kaip ir Okis keliu 
čia pateko, Liudovikas būtų labai sutrikęs. 

Pro prastai uždarytas pirmo aukšto langines, kur 
gyveno Brokantė, Babolenas, Faresas, Babiliasas ir jo 
draugeliai, Liudovikas pastebėjo besiskverbiančią švie- 
są, tai sustiprėjančią, tai susilpnėjančią. Vadinasi, namiš- 
kiai dar neatsigulę, ir šviesa nešiojama iš kambario į 
kambarį. 

Liudovikas priėjo arčiau ir priglaudė akį prie ply- 
šio, lyg tasai seniai būtų jam žinomas. Bet nors langas 
žiojėjo praviras, įnamiai viduje buvo taip išsidėstę ir 
užėmę tokias vietas, jog Liudovikui nieko nepavyko 
pamatyti. 

Jis tik suprato, kad Roznoelė dar nepasikėlusi į 
antresolę: niekas nerodė ją tenai esant — nei papras- 
tai skleidžianti švelnią šviesą naktinė lempikė josios 
kambaryje, nei rožės keras, kurio vardu vadinosi! ir 
kurį, sugrįžusi į savo kambarį, pastatydavo už lango. 
Mat Liudovikas buvo griežtai jai uždraudęs laikyti 
kambaryje gėles ar augalus, kai miegodavo. 

Taigi, nieko nematydamas, Liudovikas ėmė klau- 
sytis. 

Ulmo gatvė, ir šiaip dienos metu tyki kaip kokio 
provincijos miesto pakraštys, šią valandą buvo visiškai 
tuščia it didysis vieškelis. Tad, visąlaik įtempęs klausą, 

galėjai maždaug nugirsti pirmo aukšto gyventojų po- 
kalbį. 
“. — Kas gi tau yra, branguti? — klausė Brokantė. 

Šis klausimas, matyt, buvo tąsa prieš Liudovikui 
atvykstant pradėtojo pašnekesio. 

Tačiau niekas į jį neatsakė. 

— Nagi, klausiu, kas tau yra, aukseli? 

Nepaisant sustiprinto domesio — jokio atsako. 

— Oho! Brangutis ir aukselis, į kurį kreipiesi, mo- 
tuše Brokante, labai netikęs ir neišauklėtas, jei tau ne- 
atsako, — pagalvojo Liudovikas.— "Tikriausiai tai tasai 
paikšis Babolenas, kuris pučiasi ar apsimeta ligoniu. 

Brokantė toliau klausinėjo, tačiau vis nesulauk- 
dama nė menkiausio atsako; bet buvo galima pastebė- 
ti, kaip nejučia josios balsas kilo visą gamą aukštyn ir 
tonas tapo nebe švelnus, o grasinamas. 

— Jeigu neatsakai, pone Babiliasai,— galiausiai 
pareiškė bastūnė,— tai pažadu, mielasis, kad tu man 
dar pašokinėsi, girdi? 

Be abejo, personažas, ar veikiau gyvulys, kuriam 
buvo skirti šie vienas po kito sekę mūsų nugirsti klau- 
simai, nusprendė, kad ilgiau tylėti reikštų pavojų jo 
kailiui, todėl atsiliepė niurzgesiu, kuris nusitęsė iki 
begalybės ir baigėsi kuo gailiausiu kauksmu. 

— Na, kas gi mums yra, vargšėli Babiliasai? — 
sušuko Brokantė balsu, turinčio šiokio tokio filologiško 
panašumo į josios mylimiausiojo šunėko niurzgesį. 

Babiliasas, kuris, atrodo, puikiai suprato šią pa- 
kartotinę apklausą, nedvejodamas atsiliepė antru niurz- 
gesiu — dar raiškesniu nei pirmasis, nes Brokantė su- 
šuko su didžiausios nuostabos gaida: 

— Nejaugi, Babiliasai? 

— Taip, — sava kalba atsakė šunėkas. 

— Babolenai! — šūktelėjo Brokantė.— Babolenai! 
Netikšiau! | 

— Kas? Kas? — paklausė Babolenas, netikėtai 
pažadintas iš pirmojo įmigio. 

— Kortas, paikši! 

— O! o! o! Tokiu laiku kortas? Na, na, na, to dar 
mums tetrūko! 

— Kortas, sakau tau! 

Bet Babolenas atsiliepė savotišku niurnesiu, iš ku- 
rio buvo matyti, kad žmogučiui ne visai svetima Babi- 
liaso gimtoji kalba. | 

-— Neversk manęs du sykius kartoti, bjaurus bam- 
bale! — užriko senė. 

— Ką šiuo laiku ketinate veikti su kortomis? — 
paklausė vaikėzas tonu pašnekovo, beišeinančio iš kan- 
trybės, kad niekaip nesiseka prabilti į oponento protą.— 
Kortas, gražu, eikit jau! Jeigu tik policija sužinotų, 
kad metate kortas nederamu metu, antrą valandą pa- 
ryčiui... | 

— O, Dieve mano! — atsiliepė švelnutis Roznoelės 
balselis.— Nejaugi jau antra valanda? 

— Egi ne, dukružėle, dar vos vidurnaktis,— pa- 
sakė Brokantė. 

— Ak taip, vidurnaktis,— suniurnėjo Babolenas,— 
eikit ir pažiūrėkit. | 

Tartum užbaigdamas ginčą, sieninis laikrodis iš- 
mušė pusę. 

— Stai! Matote, muša pirmą! — sušuko Babolenas. 

— Tai yra pusę pirmos,— atšovė Brokantė, neke- 
tindama nusileisti. 

— Taip, taip, pusę pirmos! O kas tatai sako? Jū- 
sų prakeiktoji gegutė, kuri mažne išdvėsusi. Na, laba- 
nakt, motuše! Būkit gerutėlė, duokit vargšui Babole- 
nui ramiai kirmyti. 

Atsiprašome skaitytojo už tą žodį kirmyti, bet anais 
laikais jis dar buvo plačiai vartojamas. 

Beje, Brokantė, regis, puikiai suprato jo reikšmę, 
nes šūktelėjo: 

— Pala, pala, aš tau parodysiu kirmyti! 

Be abejo, Babolenas savo ruožtu sumetė, kaip ne- 
maloniai Brokantė taisosi jį užmigdyti ar veikiau išbu- 
dinti, nes šoko ant grindų, o nuo šių — prie rimbo, į 
kurį Brokantė jau tiesė ranką. 

— Juk ne rimbo prašau, o kortų, — pasakė Bro- 
kantė. 

— Nagi, štai jūsų kortos, — tarė Babolenas, atneš- 
damas jas Brokantei ir slėpdamas rimbą už nugaros. 

Paskiau pridūrė kaip komentarą: 

— Nors mirk iš juoko, kai moteris metuose gaišta 
laiką tokioms kvailystėms, užuot ramiai miegojusi! 

— Kad savo amžiaus būtum toks neišmanėlis! — 
niekinamai truktelėjo pečiais Brokantė.— Nejaugi tu 
nieko nematai, nieko negirdi, nieko nepastebi? 

— Na taip! Na taip! Matau, kad jau pirma valan- 
da paryčiui, girdžiu, kad visas Paryžius, išskyrus mus, 
knarkia ir aš jums pastebiu, kad pats metas pasekti 
visu Paryžiumi. 

Aš Jums pastebiu galbūt nėra gryniausia prancū- 
zų kalba, tačiau prisimename, kad Baboleno mokslas 
buvo gerokai apleistas. 

— Taip, šaipykis, šaipykis, nelaimėli! — sušuko 
Brokantė, išgriebdama jam iš rankų kortas. 

— Bet, dievaži, motin, ką turiu pastebėti? — kuo 
„plačiausiai ir kuo ilgiausiai nusižiovaudamas atšovė 
Babolenas. 

— Tai tu negirdi Babiliaso? 

— A taip, jūsų brangiausiojo... Ką gi, to dar be- 
trūko — kad klausyčiausi šito pono! 

— Dar kartą klausiu — tu jo negirdėjai? 

— Na taip, girdėjau. 

— Tr ką jis darė? 

— Inkštė. 

— Ir iš jo skundo nepadarei jokios išvados? 

— Ką gi, padariau. 

— Ačiū Dievui! Ir kokią padarei išvadą? Nagi? 

— Jeigu pasakysiu, leisit man miegoti? 

— Taip, tinginy! 

— Ką gi, „padariau išvadą, kad jis nekaip virškina. 
Šįvakar rijo už keturis, tad turi visišką pagrindą inkšti 
už du. 

— Na žinai! — užsirūstino Brokantė.— Eik sau 
miegoti, bjaurus vaikėze! Taip ir numirsi kvailys, pra- 
našauju šitai tau. 

— Eikit, eikit, motuše, nusiraminkit; pati žinote, 
kad jūsų pranašystės — tai ne Evangelijos žodis, ir 
jėigų jau mane pažadinote, tai paaiškinkit Babiliaso 
niurzgesį.. 

— Virš mūsų sklando nelaimė, Babolenai. 

— Ak, niekai! 

— Didelė nelaimė! Babiliasas be priežasties ne- 
kaukia. 

— Puikiai suprantu, Brokante, kad Babiliasas, ku-. 
riam nieko čia nestinga, kuris vartosi tartum inkstas 
taukuose, taip be niekur nieko neinkš; bet vis dėlto, 
kodėl jis inkščia? Na, kas yra, ko inkšti, Babiliasai? 

— "Tuojau mes tą sužinosime, — tarė Brokantė, 
maišydama kortas.— Eikš čia, Faresai! 

Faresas neatsiliepė šaukiamas. 

Brokantė pavadino jį antrusyk, bet varnas nė ne- 
krustelėjo. | | 

— Po šimts! Tokiu metu,— pakomentavo Babole- 
nas,— nieko stebėtina: miega vargšas paukštelis ir, Ži- 
noma, gerai daro, tik ne aš jį smerksiu. 

— Rože,— tarė Brokantė. 

— Motuše? — atsiliepė mergaitė, antrąkart pakel- 
dama akis nuo savojo skaitinio. 

— Padėk į šalį knygą, mažute, ir pašauk Faresą. 

— Faresai! Faresai! — pragydo mergina savo švel- 
niuoju balseliu, kuris atsiliepė Liudoviko širdyje it pau- 
kštytės ulbesys. 

Varnas tuoj pat išnėrė iš savo varpinės, apsklendė 
palubėje tris ar keturis ratus ir nutūpė ant merginos 
pečių, kaip jau matėme jį tai darant skyriuje, kuriame 
skaitytojams aprašėme Brokantės namų interjerą. 

— Kas gi jums yra, motuše? — paklausė mer- 
gaitė.— Atrodote baisiai susijaudinusi! | 

— Mane slegia itin liūdna nuojauta, Rožyte,— at- 
sakė Brokantė.— Tik pažvelki, koks neramus Babilia- 
sas, koks išsigandęs Faresas; jeigu dar ir kortos blogai 
rodys, galime visko laukti. 

— Jūs mane bauginate, motuše! — tarė Roznoelė. 

— Bet iš kurgi ji tai Žino, senoji ragana? — sumur- 
mėjo Liudovikas.— Kam taip sėti nerimą vargšo vaiko 
širdyje? Kas per velnias! Nors ji iš to gyvena, ir ypač 
todėl, kad iš to gyvena, pati žino, jog josios kortos — 
tai šarlatanystė. Kaip man baisiai niežti nagus pa- 
smaugti ją, josios varną ir visus šunis! 

Kortos iškrito blogai. 

— Laukime visko, Rože! — sielvartingai sušuko 
ragana, kuri, kad ir ką Liudovikas sakytų, į į savąjį bū- 
rėjos amatą žiūrėjo rimtai. 

— Betgi, motušėle,— tarė Rožė,— jeigu Apvaizda 
leidžia jums iš anksto sužinoti apie nelaimę, ji kartu 
turi ir suteikti jums priemonių jai išvengti. 

— Mielas vaikutis! — sumurmėjo Liudovikas. 

— Ne,— tarė Brokantė,— ne, štai kas liūdna: ma- 
tau blogį, bet nežinau, kaip nuo jo išsisukti! 


— Taigi kas mums iš to! — pastebėjo Babolenas. 

— Ak, Dieve mano! Dieve mano! — šnabždėjo Bro- 
kantė, pakėlusi akis į dangų. 

— Motušėle, motušėle! — tarė Roznoelė— Gal 


nieko baisaus neatsitiks. Nereikia mūsų taip gąsdinti. 
Na, kokia nelaimė gali mus užgriūti? Niekad nepada- 
rėme niekam bloga! Niekad iki šiolei nebuvome tokie 
laimingi; ponas Salvatorius sergsti mus... Aš myliu... 

Ji nutilo; naivus vaikelis buvo bepasakanti: “Aš 
myliu Liudoviką!“ — mat jai tai atrodė laimės viršūnė. 

— Ką tu myli? — pakartojo Brokantė. 

— O! Ką tu myli? — pakartojo Babolenas. 

Paskiau pusbalsiu pridūrė: 

— Nagi, sakyk, Rozete, Brokantė įsitikinusi, kad 
tai meilė cukrui, melasai arba razinoms! O! Ji gera, 
Brokantė! Nuostabioji Brokantė! 

Ir Babolenas pagal populiarią melodiją uždainavo: 


Alpstam iš meilės, aiškus dalykas, 
Ponui Liu-liu-liu, 
Ponui Do-do-do, 
Ponui Liu, 
Ponui Do, 
Ponui Liudovikui... 


Bet Roznoelė nukreipė į į išdykusį vaikėzą tokį 
švelnų žvilgsnį, jog šis užsikirto. 

— Na, gerai, — tarė, — ne, ne, tu jo nemyli, štai. 
Patenkinta, mano širdies sesyte? Žinai, Brokante, man 
atrodo, kad visai nesunku kurti eiles kaip ponui Žanui 
Roberui: matai, savaime man išeina... Ak! Nuspręsta, 
tapsiu poetu! | | 

Bet kad ir ką Roznoelė ar Babolenas būtų Bro- 
kantei sakę, vis tiek nebūtų pajėgę išsklaidyti šios rū- 
pesčio. 

Taigi ji liko tokios pačios nuotaikos ir prašneko 
gūdžiu balsu: 

— Lipk viršun miegoti, vaikuti, — ir pasigręžusi į 
Baboleną, kuris žiovavo kone išsinarindamas žandi- 
kaulį, pridūrė: — Tu irgi, tinginy! O aš tuo tarpu pa- 
galvosiu ir pamėginsiu perkalbėti piktą lemtį.— Ji vėl 
pasisuko į Roznoelę: — Lipk viršun miegoti, vaikuti. 

— Ak,— atsiduso Liudovikas,— štai pirmi protin- 
gi žodžiai per valandą, kai tu kalbi, senoji ragana! 

Roznoelė pasikėlė į savąją antresolę; Babolenas 
vėl įvirto į lovą, o Brokantė,— be abejo, kad niekas 
netrukdytų jai mąstyti — uždarė langą. 


LXXII + PAULIUS IR VIRGINIJA! 


Taigi Liudovikas perėjo į kitą gatvės pusę ir at- 
sirėmė į priešais stūksantį namą; iš čia ėmė stebėti 
Roznoelės langus, apsišvietusius pro baltas užuolai- 
dėles. 

Nuo tada, kai meilė taip pavėlūotai įsiskverbė į jo 
širdį, Liudovikas kiauras dienas praleisdavo svajoda- 
mas apie Roznoelę ir dalį naktų — budėdamas po 
mergaitės langais kaip Petriusas, kuris vaikštinėdavo 
priešais Reginos namų vartus. 

Tvyrojo graži vasaros naktis: visa atmosfera buvo 
kupina to permatomo, vaiskaus mėlio, kokį Neapolio 
dangus lieja viršum Bajosž įlankos. Kad ir nebuvo 
mėnulio, žvaigždės žėrėjo savo ryškiomis ir kartu švel- 
niomis švieselėmis. Pamanytum patekęs į vieną iš tų 
tropikų kraštovaizdžių, kur, kaip teigia Satobrianas, 
tamsa — tai ne naktis, bet pasitraukusi diena. 

Įbestomis į Roznoelės kambarėlio langus akimis, 
švelniausių jausmų pritvinkusia širdimi, Liudovikas 
užsisvajojęs mėgavosi neapsakoma šios nakties saldybe. 

Nepasakė Rožei, kad ateis, nebuvo sutaręs su miela 

mergužėle pasimatyti; bet jinai žinojo, jog retai kada 
apie vidurnaktį ar pirmą valandą paryčiui jaunikaitis 
čia nestoviniuodavo, tad šis tikėjosi, kad vos tik pa- 
sikėlusi į savo kambarį, mergina atidarys langą. Tokį 
jo įsitikinimą dar labiau sustiprino tai, kad langai, 
mirksniui nušvitę, staiga vėl užtemo; Roznoelė uždarė 
žvakę kamaraitėje; paskiau langas pamažu prasivėrė 
ir statydama rožyną ant palangės Roznoelė perbėgo 
žvilgsniu gatvę. 

Kiek padelsė, iki dar nepripratusiomis prie švie- 
sos akimis priešais dunksančio namo priebučio šešėly- 
je atpažino Liudoviką. 

Bet Liudovikas viską matė, ir iš anapus gatvės 
atskriejęs jo balsas suvirpino ją iki širdies gelmių. 

— Rože! — pašaukė jis. 

— Liudovikai! — atsiliepė ši. 

Kas gi kitas, jeigu ne Liūdovikas galėjo pašaukti 
Rožę tokiu švelniu balsu — balsu nelyginant nakties 
atodūsis? | 

Liudovikas liuoktelėjo priekin ir vienu šuoliu per- 
kirto gatvę. 

Priešais Brokantės namus būta vieno iš tų apsau- 
ginių akmeninių stulpelių, kurie dabar teaptinkami 
senųjų Marė kvartalo namų kampuose. Liudovikas ne 
pasilypėjo, bet šokte užšoko ant stulpelio. Atsidūręs 
čia ir ištiesęs ranką, galėjo sugriebti ir suspausti abu 
Roznoelės delnus. Tad spaudė juos ilgai ilgai, nepajėg- 
damas nieko pasakyti, tiktai kuždėdamas: 

— Rože! Mieloji Rože! 

O Rožė, tai ji netgi nekuždėjo jaunikaičio vardo, 
tik tylomis "žvelgė į jį — švelniai besikilnojanti jos 
krūtinė alsavo gyvenimu ir laime. 

Iš tiesų, argi reikėjo keistis beprasmiškais žodžiais 
tuodviem vaikams — tiek nuovokiems, jog vienam ir 
kitam pakako jausti, tiek neišmanantiems, jog nei vie- 
nas, -nei kitas nebūtų mokėjęs apsakyti savo jausmų? 
Švelniai susiglaudę, tartum susiliejo širdimis. Savo bal- 
sais niekuo nebūtų prisidėję prie šio koncerto, kuria- 
me dainavo žvilgsniai. 

Liudovikas vis tebelaikė Rožės rankas savosiose, 

o ši nė nemanė jų ištraukti. 
„ Zvelgė į ją apimtas tos saldžios ekstazės, kuri 
ištinka kūdikį arba neregį, pirmąsyk išvydusį šviesą. 

Pagaliau jis nutraukė tylą: 

— Ak, Rože! Brangioji Rože! — atsiduso. 

— Bičiuli, — atsakė ši. 

Kokiu balsu ištarė ji tą paprastą žodį bičiuli? Su 
kokia intonacija? Stai šito mes nemokame perteikti. 
Tačiau tasai vienintelis žodis maloniai suvirpino Liu- 
doviką. : 

— O taip! Jūsų bičiulis, Rože,— tarė jis.— Svel- 
niausias, ištikimiausias ir kartu pagarbiausias bičiu- 
lis... Tavo bičiulis, tavo brolis, mieloji sesute! 

Vos tik jis ištarė šiuos žodžius, sukaukšėjo žings- 
niai; nors aiškiai stengtasi prislopinti jų garsą, tačiau 
tuščioje gatvėje jie aidėjo tarsi per skambias katedros 
grindų plokštes. 

— Kažkas eina! — tarė jis ir nušoko nuo stulpelio. 

Paskiau, greitai perkirtęs gatvę, užsiglaudė už Ul- 
mo ir Postų gatvių kampo. 

Iš čia pamatė tolumoje du šešėlius. 

Tuo tarpu Roznoelė vėl uždarė langą, bet, aišku, 
liko pasislėpusi už užuolaidos. 

Tuodu šešėliai prisiartino: dvejetas vyrų, atrodo, 
ieškojo kažkokio namo. 

Atėję iki to, kuriame gyveno Brokantė, jie sustojo, 
apžvelgė pirmą aukštą, paskiau antresolę, galiausiai 
stulpelį, ant kurio ką tik buvo pasilipęs Liudovikas. 

“Ko tuodu žmonės nori?" — paklausė savęs Liudo- 
vikas. Jis vėl perkirto gatvę ir ėmė slinkti palei sieną, 
stengdamasis atsidurti kuo arčiau jų. 

Sėlino taip tyliai ir taip gerai slėpdamasis, jog 
dvejetas nepažįstamųjų jo nepastebėjo, ir jaunikaitis 
išgirdo, kaip vienas jų tarė kitam: | 

— Tikrai čia. | 

“Hm! Ką tai galėtų reikšti?" — pamanė Liudovi- 
kas, atsidarydamas savo instrumentų dėklą ir išsi- 
traukdamas aštriausią skalpelį, kad prireikus turėtų 
ginklą. 

Bet dvejetas vyriškių, be abejo, pamatė visa, ką 

norėjo pamatyti, pasakė visa, ką norėjo pasakyti, nes 
ūmai apsisukę jie savo ruožtu įstrižai perėjo kiton pu- 
sėn ir nutolo Postų gatve. 

— Oho! — sumurmėjo Liudovikas.— Nejaugi Roz- 
noelei tikrai grėstų koks .pavojus, kaip išpranašavo 
Brokantė? 

Kaip sakėme, Rožė pasitraukė ir uždarė langą; 
bet, irgi kaip sakėme, ji liko pasislėpusi už užuolaidos: 
pro stiklo kamputį išvydo Postų gatve nutolstančius 
du vyriškius. 

Jiems išnykus, ji vėl atidarė langą ir pasirodė 
Liudovikui. | 

Sis darsyk pasilypėjo ant stulpelio ir suėmė abi 
merginos rankas. 

— Kas čia buvo, mielasis? — paklausė ji. 

— Niekas, brangioji Rozete,— atsakė Liudovikas.— 
Tikriausiai dvejetas susivėlinusių praeivių, skubančių 
į namus. | 

— Aš bijojau,— tarė Rožė. 

— Aš irgi, — sumurmėjo Liudovikas. 

— Tu irgi? — nustebo mergina.— Tu! Tu bijojai? 
Visai suprantama, kad aš bijojau, nes Brokantė mane 
išgąsdino... 

Liudovikas linktelėjo galva tartum patvirtindamas: 
“Po šimts! Puikiai tą žinau". 

— Noriu tau pasakyti, gerasis bičiuli. — kalbėjo 
toliau Rožė,— kad skaičiau knygą, kurią man davei — 
na, žinai, “Paulių ir Virginiją". O! Kaip gražiai para- 
šyta! Taip gražiai, jog nesinorėjo pasikelti viršun mie- 
goti. 

— Mieloji Rožyte! 

— "Taip, tiesa, nors žinojau, kad tu ateisi. Tad 
štai, vis nelipau savo kambarėlin... Apie ką aš kalbėjau? 

— Kalbėjai, vaikuti, kad Brokantė tave išgąsdino. 

— A, taip, teisybė; bet štai, tu čia, ir aš nebebijau. 

— "Tu dar kalbėjai, kad “Paulius ir Virginija" tau 
taip patiko, jog nenorėjai pasikelti viršun. 

— Ne; įsivaizduoji, man atrodė, kad sapnuoju ir 
kad tasai sapnas atsiveria į mano gyvenimo tarpsnį, 
kurį buvau pamiršusi. Nagi pasakyk, Liudovikai, juk 

tiek daug žinai, ar Šiėsa: kad prieš ateidamas į šį pa- 
saulį jau anksčiau esi gyvenęs? 

— O, vargšele, lyti savo dailiaisiai pirščiukais di- 
džiąją paslaptį, kurią Žmonės atkakliai stengiasi įmin- 
ti šešis tūkstančius metų. 

— Vadinasi, nieko apie tai nežinai? — nuliūdo 
Rožė. | 

— Deja, ne. Bet kodėl klausi, Rozete? 

— Palauk, aš tau pasakysiu: kai skaičiau apie 
kraštą, kur gyveno Paulius ir Virginija, apie tuos di- 
džiuosius miškus, tuos gaivius krioklius, tuos skaid- 
rius vandenis, tą žydrą dangų, man atrodė, kad savo 
pirmajame gyvenime, kurį prisiminiau tik skaitydama 
“Paulių ir Virginiją“, man atrodė, kad esu gyvenusi 
panašiame į jų krašte su plačialapiais medžiais, ne- 
šančiais vaisius didumo sulig mano galva, su milžiniš- 
komis giriomis, su auksine saule, su dangaus spalvos 
jūra. O klausyk, pavyzdžiui, jūros aš niekad nesu ma- 
čiusi; arba štai, kai užsimerkiu, man atrodo, kad gu- 
liu hamake, tokiame kaip Pauliaus, ir kad moteris 
juoda kaip Dominga mane sūpuoja niūniuodama dai- 
nelę... O! Dieve mano! Dieve mano! Nedaug trūksta, 
kad prisiminčiau tos dainelės žodžius. Palūkėk. Pa- 
lūkėk!.. 

Ir Roznoelė užsimerkė, stengdamasi kuo giliau pa- 
sirausti savo atmintyje. 

Bet Liudovikas spustelėjo jai ranką i ir nusišypsojo: 

—--Nevark, sesyte,— tarė.— Kam šito reikia, o be 
to, kaip sakei, tai sapnas: juk negalėtum, vaikuti, pri- 
siminti dalyko, kurio nei matei, nei girdėjai. 

— Galbūt ir sapnas, — liūdnai sutiko Roznoelė.— 
Bet, šiaip ar taip, bičiuli, sapnavau labai gražią šalį. 

Ir ji giliai, saldžiai užsisvajojo. 

Liudovikas netrukdė jai svajoti: sau virš galvos 
matė tamsoje švytint jos šypseną. 

Tačiau jam pasirodė, kad šios svajos pernelyg il- 
gai užsitęsė. 

— Tad Brokantė tave išgąsdino, vargšele? — ga- 
liausiai paklausė jis. 

— Taip,— sukuždėjo Rožė, sulinksėdama iš viršaus 

žemyn galva, tačiau dar ne visai suvokdama, ką jai 
Liudovikas sakė. 

Sisai skaitė vaiko mintis it knygą. 

Jinai svajojo apie gražųjį tropikų kraštą. 

— Brokantė kvailė,— vėl prašneko Liudovikas,— 
kvailė, kurią aš pats išbarsiu. 

— Jūs? — nustebo Roznoelė. 

— Arba paprašysiu, kad išbartų Salvatorius,— šiek 
tiek sutrikęs pasitaisė jaunikaitis.— Juk Salvatoriui 
pas jus leidžiama drožti tiesą į akis, ar ne? 

Sis klausimas visiškai ištraukė mergaitę iš svajo- 
nių. 

— O, daugiau negu drožti tiesą į akis, — tarė ji.— 
Turi visišką, besąlygišką autoritetą; visa, kas yra pas 
mus, priklauso jam. 

— Visa? 

— Taip, visa — daiktai ir Žmonės. 

— "Tikiuosi, kad jūs nepriskiriama nei prie daiktų, 
nei prie žmonių, Roznoele? — paklausė Liudovikas. 

— Atleiskit man, bičiuli. — atsakė mergaičiukė. 

— Kaip! — nusijuokė Liudovikas.— Priklausai Sal- 
vatoriui, brangioji Rožyte? 

— Be abejo. 

— Kokiu pagrindu? 

— Argi nepriklausai žmonėms, kuriuos myli? 

— Jūs mylite Salvatorių? 

— Labiau už viską pasaulyje. 

— Jūs!..— sušuko Liudovikas su šiokia tokia nuo- 
staba, kurią išsidavė atodūsiu. 

Iš tikrųjų, žodis mylėti, ištrūkęs iš merginos lūpų 
ir skirtas kam kitam, o ne jam, skaudžiai sugniaužė: 
Liudovikui širdį. 

— Taigi jūs mylite Salvatorių labiau už viską pa- 
saulyje? — neatlyžo jis, matydamas, kad Roznoelė jam 
neatsako. 

— Labiau už viską! — pakartojo mergaitė. 

— Rože! — liūdnai tarė Liudovikas. 

— Na, kas yra, bičiuli? 

— Klausi, kas man yra, Rože?..— sušuko jauni- 
kaitis, mažne sukūkčiodamas. 

— Žinoma. 

— Vadinasi, nesupranti? 

— Ne, tikrai. 

— Argi nesakėte, Rože, kad mylite Salvatorių la- 
biau už viską pasaulyje? 

— Taip, sakiau ir vėl kartoju; kodėl šitai jus turi 
skaudinti? 

— Mylėti labiau už viską pasaulyje, ar tai ne- 
reiškia mylėti mane mažiau negu jį, Rože? 

. — Jus! Mažiau negu Ji Tave! Ką tu čia kalbi, 
mano Liudovikai?.. Betgi aš myliu Salvatorių kaip brolį, 
kaip tėvą... o tave... 

— O mane, Rože?.— mygo jaunikaitis, suvirpėda- 
mas iš pasitenkinimo. 

— O jus, bičiuli, aš jus myliu... kaip... 

— Kaip?.. Na, sakyk, Rože; kaip tu mane myli? 

— Kaip... | 

— Pabaik!.. 

— Kaip Virginija mylėjo Paulių. 

Liudovikas džiugiai šūktelėjo. 

— O, mielas vaikuti! Dar! Dar! Pakartoki, koksai 
skirtumas tarp meilės, kurią jauti man ir visų kitų 
meilių? Pasakyki, ką padarytum dėl Salvatoriaus? Ką 
padarytum dėl manęs? 

— Ką gi, klausykitės, Liudovikai: pavyzdžiui, jei- 
gu ponas Salvatorius numirtų, o! aš labai nuliūsčiau! 
Būčiau labai nelaiminga! Niekad nerasčiau sau paguo- 
dos!.. O jeigu numirtumėt jūs... jeigu numirtumei tu, — 
karštai pasitaisė mergina,— jeigų numirtumei tu, nu- 
mirčiau ir aš! 

— Rože! Rože! Mieloji Rože! — sušuko Liudovikas. 

Ir pasistiebęs ant pirštų galų, traukdamas į save 
merginos rankas, jis šiaip taip savo lūpomis pasiekė 
jos delnus ir meiliai pabučiavo. 

Nuo šios akimirkos dvejetas jaunuolių mainėsi ne 
kalba, ne žodžiais, ne garsais, o tyrais pojūčiais ir 
nuostabiais jausmais. Jų širdys plakė vienu ritmu, jų 
alsavimas susiliejo išvien. | 

Jeigu kas nors šiuo metu būtų traukęs pro šalį ir 
pastebėjęs juos taip susikabinusius rankomis, gaubia- 

mus tokios giedros nakties, būtų nusinešęs su savimi 
tartum dalelytę jų meilės — nelyginant gėlelę iš puo- 
kštės, nelyginant gaidelę iš sutartinės. 

Iš tiesų, kas gali būti žavingiau nei šios dvi tyros 
draugėn susiliejusios sielos, šios dvi nekaltos širdys, 
tereikalaujančios iš meilės kerinčių paslapčių, paki- 
liausios poezijos! Tai visa, kas plunksna ir teptuku 
buvo sukurta švelniausio nuo įsimylėjusios Ievos gėlėta- 
me rojuje iki Getės Minjonos — tosios kitos Ievos, irgi 
gimusios civilizacijos pakraštyje, tačiau ne Ararato kal- 
no Edene“, o Bohemijos soduose. 

Kuri jau buvo valanda? Kažin, ar vargšai vaikai 
būtų gebėję pasakyti! Minutės lėkė taip maloniai, jog 
nei vienas, nei antras neprabudo iš savo ekstazės nuo 
jų sparnų plazdesio. £ 

Kad ir kiek Val de Graso, Sen Žako diu O Pa ir 
Sent Etjeno diu Mono bažnyčių laikrodžiai visu savo 
dūžių stiprumu mušė ketvirčius, puses, visetą valan- 
dų, juodu jų negirdėjo, ir galėjo perkūnas trenkti į 
gatvę — šitai tikrai nebūtų atkreipę daugiau dviejų 
jaunuolių dėmesio, negu iš dangaus kažkur krentan- 
čios žvaigždės nubrėžtas kelias. 

Tr vis dėlto garsas, kur kas silpnesnis nei laikro- 
džių dūžiai, staiga privertė Liudoviką krūptelti. 
 Roznoelė sukosėjo. 

Saltas prakaitas išpylė jaunikaičio kaktą. 

O! Atpažino tą kosulį: tai su juo jis kovojo ir taip 
sunkiai nugalėjo. 

— Atleisk! Atleisk, Rože, mano brangioji Rože! — 
sušuko jis. 

— Kodėl ir už ką jums atleisti, bičiuli? — paklau- 
sė Ši. 

— Tu sušalai, brangute. 

. — Sušalau, aš? — mergaitė ustebino i ir sužavėjo 
toks Liudoviko dėmesys. | 

Vargšelė nebuvo pratusi, kad kas nors — išskyrus 
Salvatorių — kalbėtųsi su ja taip užjaučiamai. 

— Taip, Rože, tu sušalai, juk sukosėjai; jau vėlu, 
reikia grįžti į kambarį, Rože. 

— Grįžti! — pakartojo ji. 

Ištarė tą žodį lyg sakytų: “Betgi maniau, kad mu- 
du čia liksime visąlaik“. 

Tad Liudovikas atsakė i jos mintis, o ne į žodį: 

— Ne, mieloji Rože, nėįmanoma, reikia grįžtų ne 
bičiulis tau šitai sako, bet gydytojas liepia. 

— Tad sudie, negerasis gydytojau! — liūdnai tarė ji. 

Ir pridūrė su švelniausia šypsena: 

— Iki pasimatymo, mielasis bičiuli! 

Tardama šiuos žodžius, tiek pasilenkė link Liu- 
doviko, jog savo plaukų sruogomis palietė jaunikaičio 
kaktą. 

— O! Rože!.. Rože! — kupinas meilės sukuždėjo jis. 

Paskiau, pasistiebęs ant pirštų galų, pakėlė galvą 
ir tiek išsitempė visu savo ūgiu, jog jo lūpos atsidūrė 
ties blyškia merginos kakta. 


— Aš tave myliu, Rože! — sukuždėjo jis, bučiuo- 
damas tą tokią tyrą kaktą. 
— Aš tave myliu! — pakartojo mergina, savo my- 


limojo bučiuojama. 

Ir išnyko viduje — taip greitai, lyg būtų nuskridu- 
si į savo narvelį. 

Liudovikas nušoko ant žemės; bet nespėjo pasi- 
traukti nė trijų žingsnių atatupstas, — mat pasišalin- 
damas nenorėjo nė mirksniui pamesti iš akių jos lan- 
gą,— kaip tasai langas vėl atsidarė. 

— Liudovikai! — pašaukė švelnus Roznoelės bal- 
selis. 

Jaunikaitis metėsi į priekį ir atsidūrė ant akme- 
ninio stulpelio, nė pats nepajutęs, kaip ten užšoko. 

— Rože,— sušuko,— tau kas negera? 

-— Ne,— papurtė galvą mergina, — bet aš prisimenu. 

— Kaip! Prisimeni! Ką tokio? 

— Kad esu gyvenusi prieš šį savo gyvenimą, — ta- 
rė ji. 

— Dieve mano! — šūktelėjo Liudovikas.— Tu iš- 
protėjai? 

— Ne; žinai, tame gražiame krašte, kurį regėjau, 
"kai buvau mažytė, gulėjau kaip Virginija hamake ir 
mano auklė, gera negrė, vardu... palūkėk! O! Ji vadi- 
nosi keistu vardu!.. Vadinosi... Danajė!.. Ir gera negrė, 

vardu Danajė, dainavo, sūpuodama mane hamake. 

Ir Roznoelė paniūniavo lopšinės melodiją, steng- 
damasi prisiminti pirmuosius žodžius, labai sunkiai, 
tik vienas paskui kitą sugrįžtančius jai į galvą: 

Miegok, miegok! Brangi mamos saulyt, | 

Mama dainuos, niam-niam tau eis daryt... 

Liudovikas, didžiai nustebęs, pažvelgė į Roznoelę. 

— Palūkėk, palūkėk,— kalbėjo toliau ši: 

Gerutė būk — laivelis jau 

Zaislų, žuvyčių veža tau... 

— Rože! Rože! — sušuko Liudovikas.— Žinai, tu 


mane gąsdini! 
— Palūkėk, palūkėk,— tarė Rožė.— Vaikelis atsa- 


ko: 
Nenoriu, geras Dieve, liūlia, ne, 
Aš noriu opa... 

O mama: 

Akgi, maže, ša! 

„ Užčiaupk burnytę, miki sau ramiai, 
Neverk, užmerk akis tvirtai tvirtai... 
— Rože! Rože! 
— Palūkėk, dar ne viskas; vaikas vėl spiriasi: 
Nenoriu, geras Dieve, liūlia, ne, 
Aš noriu opa... 

O mama: 


Akgi, maže, ša! 
Rankas, galvytę slėpki tarp gėlių, 
Antai, ten tyko daug piktų žvėrių. 
Jei būsi nuolat, aukse, tu bloga, 
Atbėgs čia vilkas ir — niam-niam tave! 
Tylėk, saulyte, miki sau ramiai, 
Neverk, užmerk akis tvirtai tvirtai. 


Vaikas: 
Dievulis siunčia liūlia jau, 

Nenoriu opa... 
Mama: 


Gero miego tau, 
Auk didutė! Čiūčia liūlia, mik... 


Rožė nutilo. 

Liudovikas stovėjo užgniaužęs kvapą. 

— Viskas, —-tarė mergaitė. 

— Grįžki i grįžki vidun, — paragino Liudovi- 
kas, — dar pakalbėsim. apie tai vėliau. Taip, taip, tu pri- 
simėni, mano brangiausioji Rože; taip, kaip ką tik tu 
sakei, mes jau gyvenome prieš išvysdami dienos šviesą. 

Ir Liudovikas nušoko nuo akmeninio stulpelio. 

— Aš tave myliu! — metė jam pavymui Rožė, už- 
darydama langą. 

— Aš tave myliu! — pasiuntė atgalios Liudovikas 
pakankamai guviai, kad šie žavūs žodžiai suspėtų pa- 
siekti ją pro jau privertą langą.— O! — paskiau tarė 
jisai sau.— Keistas dalykas! Iš tiesų, tai kreoliška dai- 
na, kurią ji man čia padainavo. Tad iš kur vargšas 
vaikelis buvo atsiradęs, kai Brokantė ją priglobė!.. Ry- 
toj pat pasitarsiu apie tai su Salvatoriu... Arba aš 
klystu, arba Salvatorius žino apie Roznoelę kur kas 
daugiau nei pasako. 

"Tuo tarpu išmušė tris, ir rytuose išplitusi balzga- 
na šviesa pranašavo netrukus išauštant dieną. 

— Miegok saldžiai, mano širdies mergužėle,— at- 
siduso Liudovikas.— Iki rytojaus! 

Tartum Roznoelė būtų išgirdusi šiuos žodžius, tar- 
tum jie būtų aidu atsiliepę josios širdyje, langas vėl 
prasivėrė, ir mergaitė šūktelėjo Liudovikui: 


— Iki rytojaus! 


LXXIII + INVALIDŲ BULVARAS 


Scena, kuri tuo pat metu dėjosi Invalidų bulvare, 
Lamot Hudanų rezidencijoje, nors iš esmės panaši į 

dvi mūsų ką tik papasakotąsias, savo forma visiškai 
skyrėsi. 

Roznoelės meilė buvo dar pumpuras. 

Reginos meilė tik skleidė savo lapelius. 

Ponios de Marand meilė jau žydėjo visa grožybe. 

Kuri yra nuostabiausia meilės akimirka? Visą gy- 
venimą stengiaus įminti šią mįslę 17 niekaip nepasi- 
sekė. Ar tada, kai ji tik gimsta? Ar tada, kai auga? Ar 
tada, kai bemaž užaugusi į gardų ir saldų vaisių, ji 
pasirengusi tuoj tuoj nukristi į auksinį brandos skreitą? 

Kurią akimirką saulės spinduliai gražiausi? Ar 
auštant? Ar vidudienį? Ar tada, kai taisydamasi mie- 
go, merkia savo purpurinio disko kraštą į tingias jūros 
bangas? 

O! Tegul kas nors kitas šitai pasako, pareiškia 
savo nuomonę, nusprendžia; mes gi pernelyg bijotume 
apsirikti tokiu rimtu klausimu. 

Ir štai kodėl nesiryžtame pasakyti, kuris — Žanas 
Roberas, Liudovikas ar Petriusas — buvo laimingiau- 
sias, ir kuri — ponia de Marand, Roznoelė ar Regina — 
labiausiai mėgavosi meilės džiaugsmais. 

Bet kad būtų galima pavydėti ir palyginti, pasa- 
kykime, kokiais žodžiais, kokiais žvilgsniais, kokiomis 
svaigulio šypsenomis dvejetas meilužių ar veikiau dve- 
jetas įsimylėjėlių...— nagi, suraskite tinkamą žodį, 
brangieji skaitytojai, gražiosios skaitytojos, perteikti 
mano minčiai; dvejetas įsimylėjėlių? Ne: dvejetas my- 
linčiųjų! — kokiais žodžiais, kokiais žvilgsniais, kokio- 
mis svaigulio šypsenomis šią šviesią ir švytinčią naktį 
keitėsi dvejetas mylinčiųjų. 

Petriusas atvyko prie rūmų pinučių apie pusę pir- 
mos nakties. 

Ten ir atgal apsukęs Invalidų bulvaru septynis ar 
aštuonis ratus, norėdamas įsitikinti, ar niekas jo ne- 
stebi, sugrįžo ir užsiglaudė tvoros įlinkyje, į kurį buvo 
įmuryti pinučiai. 

Stovėjo čia kokį dešimtį minučių, liūdnokai įbedęs 
akis į nuleistas žaliuzes, pro kurias neįžvelgė jokios 
šviesos; jau buvo bepradedąs būgštauti, kad Regina 
negalės ateiti į pasimatymą, bet staiga pasigirdo tylus 

hm! hm! — anoje tvoros pusėje būta kito žmogaus.. 

Petriusas atsakė panašiu Am! hm! 

Ir tartum tuodu vienskiemeniai žodelyčiai turėtų 
tokią pat stebuklingą galią kaip sezamas!, dešimt žings- 
nių nuo jo pinučiuose įrengtos durelės paslaptingai 
prasivėrė — nebuvo matyti jas patraukusios rankos. 

"Tuo tarpu Petriusas palei tvorą nuo pinučių pasi- 
slinko prie durelių. 

— Čia jūs, mieloji Nanona? — tyliai paklausė Pet- 
riusas, įsimylėjėlio akimis iki pat vartukų einančios 
liepų alėjos patamsyje įžiūrėjęs senikę, kurią kas nors 
kitas būtų palaikęs šmėkla. 

— Aš,— taip pat patylom atsakė Nanona. Iš tiesų, 
tai buvo geroji senikė, Reginos žindyvė. | 

O, tosios žindyvės! Nuo Fedrosž iki Džuljetos ir 
baigiant Reginos žindyve! 

— O princesė? — paklausė Petriusas. 

— Ji čia. 

— Mūsų laukia? 

—- Taip. 

— Bet nedega šviesa nei jos EamBano lange, nei 
oranžerijoje. 

— Ji apvaliojoje parko aikštelėje. 

Ne, buvo jau nebe tenai, o alėjos gale, kur pasi- 
rodė tartum balta vizija. 

Petriusas lėkte nulėkė prie jos. 

Po dvejetą žodžių susiliejo tarp keturių lūpų: 

— Mieloji Regina! 

— Mielasis Petriusai! 

— Taigi mane išgirdote? 

— Aš jus atspėjau. 

— Regina! 

— Petriusai! 

Sakytum, atsikartoja pirmojo bučinio aidas. 

Regina gyvai patraukė Petriusą paskui save. - 

— Į apvaliąją aikštelę, — tarė. | “ 

— Kur panorėsite, mano meile. | 

Ir dvejetas jaunuolių, sparčių kaip Hipomenas ir 
Atalantė?, tylių kaip tie silfai ir undinės, pralekiantys 
aukšta Brumentalio* žole, jos nenulenkdami, netrukus 

pasiekė parko dalį, vadinamą apvaliąja aikštele. 

Si laukymė, kur prisiglaudė Petriusas ir Regina, 
iš tiesų buvo mieliausia meilės gūžtelė, kokią tik gali- 
ma įsivaizduoti: pažiūrėjus, lyg iš visų pusių aptverta 
skroblų gyvatvorės kaip tikras labirinto vidurys, nė 
nesuprasdavai pro kur jon patekti, o patekęs — pro 
kur išeiti; medžiai, jau prie šaknų itin tankiai suaugę, 
buvo taip neatskiriamai persipynę viršūnėmis, jog pa- 
manytum, kad tai žalių šilko siūlų rezginys, dėl ko 
dvejetas meilužių po jais atrodė it dvi į milžinišką 
tinklą įkliuvusios peteliškės. 

Ir vis dėlto lapai nevešėjo tiek tankiai, kad čionai 
neprasiskverbtų žvaigždžių šviesa; bet kaip nedrąsiai, 
rodės, ji pro tuos lapus smelkėsi, kaip be galo atsar- 
giai — tartum rinkdama iš auksinio smėlio smaragdus! 

Šioje laukymėje tamsa tvyrojo dar tirštesnė nei 
kur kitur. 

Regina buvo nuostabiai apsirengusi — visa balta 
it nuotaka. 

Rūmuose vyko pobūvis, bet Regina suspėjo nusi- 
mesti savo saloninį tualetą ir persirengti ilgu siuvinėto 
batisto peniuaru plačiomis rankovėmis, iš po kurio vis 
suboluodavo jos nuostabios nuogos rankos; tiktai, ne- 
norėdama versti Petriusą ilgai laukti, turėjo pasilikusi 
ant savęs brangenybes. 

Kaklą supo smulkių perlų vėrinys lyg iš sustingu- 
sių pieno lašelių; du deimantai, kiekvienas didumo 
sulig žirnių, karojo jai nuo ausų; briliantų upė tviskėjo 
įpinta į plaukus; galiausiai visokiausio pavidalo — 
grandžių, gėlių ir gyvačių — apyrankės iš smaragdų, 
rubinų, safyrų gaubė josios rankas. 

Su tokia apranga ji atrodė žavinga! Balta vienu 
metu švytinčiu ir skaisčiu baltumu — kaip mėnesie- 
nos blyškis ir kaip ši visa Žžvaigždėta! 

Dar nė nespėjęs sustoti, atsikvėpti, įsižiūrėti, jis 
jau buvo apžavėtas. Niekas geriau nei jaunas žmogus, 
dailininkas, poetas ir įsimylėjėlis negalėjo įvertinti at- 
sivėrusio prieš akis paveikslo: tos švytinčios, raibu- 
liuojančios giraitės, tos samanotos žemės, nusagstytos 
žibuoklėmis ir jonvabaliais, kurių pirmosios skleidė 

aromatą, antrieji — šviesą! O šalimais ant šakos suo- 
kiančią melodingų garsų trelėmis savąją nakties kan- 
tileną — lakštingalą! Ir ją, Reginą! Ją! Stovinčią pa- 
sirėmusią į -jo parankę! Svaiginančią ir svaigstančią! 
Sio nuostabaus paveikslo centrą! Rausvo alebastro sta- 
tulą! | 

Sutikite, to daugiau negu pakako, kad abejingasis 
įsimylėtų, o įsimylėjėlis — netektų proto; iš tiesų, tai 
buvo vasarvidžio nakties sapnas? — meilės ir laimės 
sapnas. 

Petriusą jis visokeriopai svaigino. 

Tr iš visų tų svaigulių baisiausią jam, vargšui Pe- 
triusui, kėlė turtas. 

Žinoma, ir be perlų, deimantų, rubinų, smaragdų, 
safyrų Regina būtų buvus graži, nes, šiaip ar taip, 
liktų moterimi; bet su savuoju Reginos“ vardu nejaugi 
jai pakako likti tik moterimi — ar nederėjo būti ir 
šiek tiek karaliene? 

Deja! Stai ką kalbėjo sau Petriusas, dūsaudamas 
drauge iš meilės ir liūdesio: mat, vis jam nėjo iš gal- 
vos tai, ką rengėsi prisipažinti savo mylimiausiajai. 

Pravėrė burną viską jai pasakyti, tačiau jam pasi- 
rodė, kad ne tas žeminantis prisipažinimas, o visai 
„kiti žodžiai, susitvenkę prie jo širdies slenksčio, tuoj 
tuoj nuslys nuo lūpų. | 

— Vėliau, vėliau, — sukuždėjo sau. 

Regina prisėdo ant samanų kupstelio, o jis, atsi- 
gulęs jai prie kojų, suskato bučiuoti josios rankas, tarp 
brangakmenių ieškodamas vietelės, kur galėtų priglaus-. 
ti lūpas. 

Regina aiškiai matė, kad visos tos apyrankės Pet- 
riusą varžo. 

— Atleiskite, mielasis, — tarė ji — atėjau tokia, 
kaip buvau apsitaisiusi. Bijoj au priversti laukti, be to 
skubinaus kuo greičiau jus išvysti. Padėkit man išsi- 
vaduoti nuo tų visų brangenybių. 

Ir jinai suskato vieną po kitos atseginėti apyran- 
kių spyruokles — žaižaruojančiu lietumi visi tie auksu 
aptaisyti rubinai, smaragdai, safyrai krito aplinkui. 

Petriusas pasilenkė surinkti juos. - 

-— O, palik, palik — su aristokratišku turtuolės 
nerūpestingumu numojo Regina,— tai Nanonos reika- 
las. Žiūrėk, mylimiausias Petriusai, štai mano rankos 
ir delnai; dabar jie visiškai tavo — be jokių grandinių, 
netgi iš aukso, be jokių pančių, netgi iš deimantų! 

Ką į tai atsakyti? Tik parpulti ant kelių ir dievinti. 

Tartum koks indas Petriusas nugrimzdo į saldžias 
svajas, į nebylią grožio kontempliaciją, pagaliau — į 
svaigulį nelyginant nuo hašišo. 

Paskiau, po trumputės tylos, kurios metu jo žvilgs- 
nis tarsi buvo paskendęs Reginos akyse, o siela — 
tarsi sėmėsi atgaivos iš merginos širdies, jis aistringai 
sušuko: 

— O mylimiausioji Regina! Dievas dabar gali ma- 
ne pasišaukt atgal pas save, nes aš kartu ir rankomis, 
ir lūpomis lytėjau tą nežinomą gėlę, kurią vadina žmo- 
giškąja palaima, taigi gyvenau. Niekados, netgi puo- 
selėdamas viltį, saldžiausiose svajonėse nepatyriau nė 
dalelytės džiaugsmų, kuriuos lyg kokia geroji dievaitė 
paskleidžiate manyje. Aš jus myliu, Regina, labiau nei 
įmanomą apsakyti, labiau, nei galima išmatuoti laiku, 
labiau, nei vertas gyvenimas, ir kažin, ar man pakaks 
amžinybės, idant jums kartočiau: aš tave myliu, Regi- 
na, aš tave myliu! 

Jaunoji moteris pati nuleido savo delną jam ant 
lūpų. 

Kaip sakėme, Regina sėdėjo, o Petriusas gulėjo jai 
prie kojų; bet bučiuodamas Reginos rankas jis pusiau 
pasikėlė, o apkabindamas Reginą per kaklą ir visai 
atsistojo. | 

Taigi dabar jisai stovėjo, o Regina liko sėdėti. 

Zvelgė į ją iš visos savo augumo aukštumos. 

Vėl prisiminė savo neturtą ir atsiduso. 

— Kas gi jums yra, mielasis? — paklausė ji šiek 
tiek baugščiai. 

— Man? Nieko! — papurtė galvą Petriusas. 

— Yra,— tarė Regina. — Jūs liūdnas, Petriusai; 
kalbėkite, aš to noriu. 

— Turėjau didelių širdgėlų, Giels 

— Jūs? 

— Taip. ; 

— Kada? 

— Pastaruoju metu. 

— Ir nieko man nepasakėte, Petriusai? Na, kas gi 
nutiko? Kalbėkit, kalbėkit! 

Regina pakėlė galvą, norėdama geriau ji matyti. 

Gražios jos akys buvo kupinos meilės ir spindėjo 
kaip tie išsibarstę po šukuoseną deimantai. 

Jeigu ne Reginos akys, Petriusas gal būtų ėmęs 
kalbėti. . 

Deimantai jį pakerėjo. 

O! Iš tikrųjų, argi ne žiaurią paslaptį ketino jis 
patikėti šiai prakilniai, tiek pat turtingai, kiek ir 
gražiai damai — kad mylimuoju turi vargšą daili- 
ninkėlį, po keturių ar penkių dienų parduosiantį savo 
baldus iš varžytinių? 

Be to, tasai vargšas dailininkėlis, prisipažinda- 
mas savo skurdą turtingai moteriai, ar nėra privers- 
tas kartu prisipažinti savo nepriekaištingai ai bičiulei, 
jog vos netapo blogu sūnumi? 

Darsyk drąsa jį apleido. 

— Negeroji,— tarė, — argi ne didelė širdgėla būti 
priverstam palikti Paryžių ir jūsų nematyti šešias die- 
nas? 

Regina prisitraukė jį prie savęs ir atstatė pabučiuo- 
ti kaktą. 

Suvirpėjęs iš džiaugsmo, kūris nušvietė jo veidą, 
Petriusas palietė ją lūpomis. 

Siuo momentu ką tik patekėjusio mėnulio spindu- 
lys krito tiesiai į jaunikaitį. | 

Išvydusi jį, taip nuostabiai nutviekstą šios dvigu- 
bos šviesos, Regina sužavėta nejučiom aiktelėjo. 

— Kai kada jūs man sakote, Petriusai, jog esu 
graži. 

Jaunikaitis ją pertraukė. 

— Aš nuolatos jums tą sakau, Regina! — sušuko 
jis.— Jeigu ne lūpomis, tai širdimi. 

— Ką gi, leiskite ir man kartą pasakyti, jog esate 
gražus! | 

— Aš? — nustebo Petriusas. 

— Leiskite pasakyti, kad esate gražus ir kad aš 
jus myliu, mano kilnusis Van Deikai! Zinot, vakar 
Luvre mačiau to didžio tapytojo portretą. Dievas jums 
davė jo talentą, o aš — jo vardą. Tad štai, prisiminda- 
ma Genujoje girdėtus pasakojimus apie Van Deiko 
meilės nuotykius su grafiene de Brinjolė', buvau pasi- 
rengusi jums pasakyti, — matai, Petriusai, kokia laimė, 
kad tuo metu tavęs nesutikau! — buvau pasirengusi 
tau pasakyti: “Aš jums priklausau, kaip jinai jam pri- 
klausė, nes esate toks pat gražus kaip jis, ir aš, žino- 
ma, myliu jus labiau, negu jinai jį mylėjo!" 

Petriusas džiugiai šūktelėjo. 

Parpuolęs šalimais ant kelių, apkabino ją per lie- 
menį ir švelniai prisitraukė prie savęs. 

Regina palinko nelyginant palmė nuo vakaro bri- 
zo ir padėjusi galvą ant Petriuso krūtinės šypsodama 
klausėsi pagreitėjusių jo širdies tvinksnių, kurių kiek- 
vienas jai kartojo: “Regina, aš tave myliu!" 

Siuodu gražūs jaunuoliai sudarė iš tiesų žavią 
grupę, ir laimės angelui būtų derėję paversti juos šioje 
ekstazėje akmenimis. 

+ Zodžiai apmirė jiems ant lūpų. Ir ką galėjo vienas 
kitam pasakyti? Petriuso alsavimas švelniai glamonėjo 
jaunosios moters plaukus ir virpino ją kaip mimozą — 
dvelksmas iš paukštelio krūtinės. 

Ji užsimerkė ir mėgavosi savyje šia neapsakoma 
saldybe, kuri mirštančiajam padeda kaip viltis, kad 
atsibus kitame pasaulyje po Viešpaties žvilgsniu. 

Tokiame svaigiame letarge praslinko valanda, abu 
džiaugėsi laime, kurią teikė vienas kitam, mėgavosi ja 
tylomis, tartum per garsus „tokios palaimos įrodymas 
galėtų sukelti pavydą į juos žvelgiantiems dangaus 
šviesuliams. 

Bet nei vienas, nei antras neišvengė meilaus glėbio 
poveikio: krūtinės jų ėmė kilnotis greičiau, akys 
sudrėko, alsavimas virto tarsi dejone; kraujas nelygi- 
nant kylantis potvynis, rodės, užliejo jų širdis ir tvin- 
kčiojo smilkiniuose. 

Regina atsipeikėjo i ir pašoko it vaikas, prabudęs i iš 
blogo sapno; visu kūnu drebėdama, lūpomis kone suli- 

pusiomis su jaunikaičio lūpomis, sumurmėjo: 

— Keliauki... eik sau... palik mane, Petriusai! 

— Jau!..— atsiduso jaunikaitis. — Jau... „Na, kodėl 
gi tave palikti, Dieve mano? 

— Sakau tau, keliauk, mylimiausias; eik!.. eik!.. 

— Ar mums gresia pavojus, angele mano dievina- 
masis? | 

— Taip, didžiulis, baisus pavojus! 

Petriusas atsistoj o ir apsidairė, aplink. 

Regina privertė jį vėl atsisėsti ir tarė su šiek tiek 
baugščia šypsena: 

— Ne, pavojus visai ne ten, kur tu jo ieškai, mie- 
lasis. 

— O kur? — paklausė Petriusas. 

— Mumyse — mudviejų širdyse, mudviejų lūpose, 
tau mane apglėbus, man tave apsivijus... Pagailėk 
manęs, Petriusai... Aš tave per daug myliu! 

— Regina! Regina! — sušuko Petriusas. Suėmė 
rankomis merginos galvą ir ėmė aistringai ją bučiuoti. 

Nežinia, kiek laiko glaudėsi taip apsikabinę. 
Karštame, tačiau tyrame kaip dviejų angelų bučinyje 
juodviejų sielos susiliejo į vieną. Žvaigždė slystelėjo 
nuo dangaus ir, rodės, nukrito už kelių žingsnių. 

Didžiausiomis valios pastangomis Regina išsiplėšė 
iš jaunikaičio glėbio. 

— Nenukriskime iš dangaus kaip jinai, mylimiau- 
sias mano Petriusai,— tarė Regina, žvelgdama į jį sa- 
vo gražiosiomis, meilės ašarose skęstančiomis akimis. 

Petriusas paėmė ją už rankos, prisitraukė prie 
savęs ir įspaudė į kaktą bučinį, kuris iš brolio lūpų 
nebūtų buvęs tyresnis. 

— Prieš Dievą, kuris į mus žiūri, — tarė, — prieš 
žvaigždes, kurios irgi turi akis, dovanoju į jums šį bučinį 
kaip didžiausio nuolankumo ir giliausios pagarbos: 
ženklą. 

— Ačiū, mielasis. Dabar tavo eilė. 

Petriusas pakluso, ir jaunoji moteris jam sugrąžino 
ką tik gautąjį bučinį. 

"Tuo tarpu išmušė tris, ir pasirodė Nanona. 

— Po pusvalandžio auš,— pasakė ji. 

— Tu juk matai, Nanona,— tarė Regina — mudu 
atsisveikiname. 

Juodu atsiplėšė vienas nuo kito. 

Bet Regina dar suturėjo jo ranką savojoj. 

— Mielasis,— tarė ji,— rytoj, tikiuosi, ateis tau 
nuo manęs laiškas. k 

— Aš irgi labai to tikiuosi — atsakė jaunikaitis. 

— Bet geras laiškas. 

— Visi tavo laiškai geri, Regina; tačiau paskuti- 
nysis visad geriausias. 

— Sis bus geriausias iš geriausiųjų. 

— O! Dieve mano! Aš toks laimingas, jog bemaž 
imu bijoti. 

— Nebijok ir būki laimingas, — nuramino jį Regina. 

— Ką man tame laiške parašysi, brangiausioji ma- 
no meile? | 

— O, turėki kantrybės palaukti; argi nereikia pa- 
tausoti laimę toms dienoms, kai mudu nesimatome? 

— Dėkui. Regina, tu — angelas! 

— Iki pasimatymo, mielasis! 

— Visiems laikams, tiesa? 

— Žiūrėkit, — įsiterpė Nanona.— Juk aš jums sa- 
kiau. Sit, aušta. | 

Petriusas palingavo galvą ir ėmė tolti, vis atgręžęs 
žvilgsnį į jaunąją moterį. 

Ką čia kalbėjo Nanona, ir ką sakė ji apie aušrą? 

Atvirkščiai, šią minutę dviejų mylinčiųjų akimis 
dangų užtraukė juodas krepas, lakštingala liovėsi suo- 
kusi, žvaigždės aukštybėse nubluko, ir su paskutiniuo- 
ju bučiniu visa toji sutverta jiems pasakiška aplinka 
tartum išblanko. 


LXXIV + JERUZALĖS GATVĖ 


Išsiskirdamas su trimis jaunikaičiais, Salvatorius 
pasakė: “Einu pamėginti išgelbėti Sarantį, kuriam po 
savaitės įvykdys mirties bausmę“. 

Palikęs trejetą jaunikaičių kiekvieną traukti savo 

pusėn, Salvatorius sparčiai nužingsniavo žemyn Pra- 
garo gatve, įsuko Arfos gatvėn, perėjo Sen Mišelio tiltą 
ir laikydamasis krantinės maždaug tuo pat metu, kai 
jo bičiuliai atvyko kiekvienas į savąjį pasimatymą, jis 
atsidūrė prie prefektūros pastato. 

Kaip ir pirmąjį kartą sargas sustabdė Salvatorių 
paklausdamas: 

— Kur einate? 

Kaip ir pirmąjį kartą Salvatorius pasisakė savo 
vardą. 

— Atleiskite, pone,— atsiprašė sargas, — aš jūsų 
nepažinau. 

Salvatorius praėjo. 

Perkirto kiemą, įnėrė po skliautu, pasikėlė du au- 
kštus ir pasiekė prieškambarį, kur budėjo įstaigos tar- 
nautojas. 

— Ponas Žakalis yra? — paklausė Salvatorius. 

— Jis jūsų laukia,— atsakė budintysis, atidaryda- 
mas. Žakalio kabineto duris. 

Salvatorius įžengė vidun. Policijos šefas sėdėjo nu- 
grimzdęs didžiuliame volteriškame fotelyje. 

Išvydęs jaunikaitį, Zakalis atsistojo ir nuskubėjo 
ji pasitikti. | 

— Matote, aš jūsų laukiau, brangusis pone Salva- 
torlau,— tarė. 

— Dėkoju, pone,— atsakė Salvatorius su geroka 
išdidumo ir paniekos doze, kaip jam buvo įprasta. 

— Regis, man minėjote,— paklausė Zakalis,— kad 
numatoma paprasčiausiai nedidukė ekspedicija į Pa- 
ryžiaus apylinkes? 

— "Tikrai taip, — atsakė Salvatorius. 

— "Tegul pakinko karietą,— paliepė Zakalis bu- 
dinčiajam. 

Durininkas išėjo. 

— Sėskitės, brangusis pone Salvatoriau,— pakvietė 
Žakalis, pamodamas jaunikaičiui į kėdę.— Po penkių 
minučių galėsime vykti. Buvau įsakęs laikyti arklius 
su pakinktais. 

-Salvatorius atsisėdo, bet ne ant Žakalio jam nuro- 
dytosios kėdės, o ant atokesnės. 

Pasakytum, kad jaunikaitis, linkęs į švarą, vengė 
sąlyčio su policijos seklių. 

Kad šis veiksmas neliko Žakalio nepastebėtas, iš- 
davė tik vos krustelėję jo antakiai. | 

Paskiau jis išsitraukė iš kišenės tabokinę, prisi- 
kimšo nosį tabako ir atsilošęs fotelyje nustūmė viršun 
akinius: 

— Ar Žinot, apie ką galvojau jums įeinant, pone 
Salvatoriau? 

— Ne, pone, neturiu dovanos spėti, tai ne mano 
amatas. 

— Tad štai, aš savęs klausiau, iš kur jūs galėjote 
įgyti tokią stiprią meilę žmonijai. 

— Iš savo sąžinės, pone,— atsakė Salvatorius,— 
ir aš užvis labiausiai, netgi labiau už Vergilijaus eiles, 
žavėjaus Kartaginos poeto eilute, kurią šisai sukūrė 
galbūt vien todėl, kad buvo vergas: 


Homo sum et nil humani a me alienum puto.! 


— Taip, taip, — pasakė Žakalis,— žinau tą eilutę, 
jinai iš Terencijaus, tiesa? 

Salvatorius linktelėjo galva. 

Žakalis kalbėjo toliau: 

— Iš tiesų, pone Salvatoriau, jėigu žodis filantro- 
pas nebūtų dar sugalvotas, jį reiktų sukurti dėl jūsų. 
Jeigu pats patikimiausias žurnalistas žemėje, — jeigu 
tik toks gali būti, — ryt parašytų, kad atėjote vidur- 
naktį mane įtraukti į gerą darbą, juo nepatikėtų; dar 
daugiau: jus įtartų noru iš šio nesavanaudiško darbo 
išpešti kokią nors naudą. Politiniai bičiuliai, aiškų, 
netruktų jus pasmerkti ir imtų šaukti, kad parsidavėte 
bonapartistams, nes, šiaip ar taip, šitiek užsispirti 
išgelbėti gyvybę to Sarančio, kuris atsibastė iš kito 
pasaulio krašto ir kurio jūs tikriausiai niekad nė ma- 
tyt nebuvote matęs, išskyrus tą dieną, kai jį suėmė 
Dangun Emimo aikštėje, šitiek atkakliai stengtis įro- 
dyti prisiekusiųjų teismui, kad jis visiškai suklydo ir 
nuteisė nekaltą, — ar tai nėra, pasakytų politiniai bičiu- 
liai, bonapartizmo įrodymas? 

Išgelbėti nekaltą, pone Žakali — tai padorumo 

įrodymas. Nekaltas nepriklauso jokiai partijai ar tik- 
riau priklauso Dievo partijai. 

— Taip, taip, be abejo, šitai visiškai aišku, ir ypač 
man — nuo seno jus pažįstančiam ir jau ilgą laiką ži- 
nančiam, kad esate, kaip sakoma, laisvas mąstytojas. 
Taip, suprantu, kad nederėtų griauti tokius giliai įsi- 
šaknijusius įsitikinimus. Tad ir nesiimsiu tokio užda- 
vinio. Bet jeigu kas nors to imsis, jeigu pamėgins. jus 
apjuodinti? 

— Bergždžiai gaištų laiką, pone: niekas nepatikėtų. 

— Kadais buvau jūsų amžiaus, — su lengva me- 
lancholijos gaidele prašneko Zakalis,— turėjau apie 
žmonių giminę panašią nuomonę kaip jūs. Ir paskiau 
gavau dėl to karčiai pasigailėti, taigi sušukau kaip 
Mefistofelis, — jūs pacitavote, pone Salvatoriau, tad lei- 
skite ir man,— sušukau kaip Mefistofelis: “Tikėk ma- 
nim, nė vienas iš tavųjų nuo lopšio ligi pat mirties 
nėra tokios įkandęs žiauberės. Šia visata tik Dievas 
tesidžiaugia; Ji supa, kaip žinai, negęstanti šviesa; die- 
na pakeičia žmogui naktį baugią, o mūs buveinė — 
amžina tamsa..."Ž 

— Gerai! — atrėmė Salvatorius.— Tuomet atsa- 
kysiu jums kaip daktaras Faustas: “Aš viskam pasi- 
ryžęs!" 

— “Gyvenimas prabėga greit, o iki tobulybės — 
galas kelio!" — toliau pratęsė citatą Zakalis. 

„— Ką darysi! — atsakė Salvatorius.— Dievas ma- 
ne tokį sutvėrė. Vieni savaime linksta į blogį, o aš, at- 
virkščiai, įgimtu instinktu nenugalimai linkstu į gėrį. 
Tuo noriu jums pasakyti, pone Žakali, kad visi pedan- 
tiškiausi ir žodingiausi filosofai, kartu sudėti, nepajėg- 
tų išklibinti mano nuostatų. 

— O! Jaunyste, jaunyste! — su šiokia tokia nevil- 
timi Žakalis liūdnai palingavo galvą. 

Salvatorius nusprendė, jog pats laikas pakreipti 
pokalbį kita linkme. Laikė, kad Zakalio melancholišku- 
mas — tai gėda melancholijai. 

— Kadangi teikėtės mane priimti, pone Žakali,— 
tarė jis, — tai leiskite keliais žodžiais jums priminti 
mano užvakar pasiūlytosios ekspedicijos tikslą. 

— Aš jūsų klausausi, brangusis pone Salvato- 
riau— atsakė Zakalis. 

Bet vos tik jam baigiant sakyti šiuos žodžius, vi- 
dun kyštelėjo galvą durininkas ir pranešė, kad karieta 
pakinkyta. 

Žakalis atsistojo. 

— Pakalbėsime pakeliui, brangusis pone Salvato- 
riau,— tarė jis, pasiimdamas skrybėlę ir duodamas 
ženklą jaunikaičiui eiti pirmam. 

Salvatorius nusilenkė ir išėjo. 

Juodviems atsidūrus kieme, Žakalis, praleidęs jau- 
nikaitį pirma savęs į karietą ir savo ruožtu statyda- 
mas pėdą ant pakojės, paklausė: 

— Kur vykstame? 

— Fontenblo keliu, į Kur de Fransą.— atsakė Sal- 
vatorius. 

Žakalis pakartojo nurodymą. 

— Per Makono gatvę, — pridūrė jaunikaitis. 

— Per Makono gatvę? — perklausė Zakalis. 

— Taip, pro. mano namus. Turime pasiimti dar 
vieną bendrakeleivį. 

— Velnias! — sukeikė Žakalis.— Jeigu būčiau ži- 
nojęs, būčiau įsakęs pakinkyti didžiąją, o nė dvivietę 
„karietą. 

— 0,— numojo Salvatorius,— nesirūpinkite,— jis 
jūsų nė kiek nevaržys. 

— Makono gatvė, numeris 4,— paliepė Žakalis. 

“ Karieta pajudėjo iš vietos. 

Po kelių sekundžių ji sustojo prie Salvatoriaus na- 
mų durų. 

Raktu atsidaręs priemenės duris, jaunikaitis įėjo 
vidun. 

Vos tik į jis užkėlė koją ant pirmo įvijo laiptatakio 
laiptuko, viršuje sužibo šviesa. 

Panaši į žvaigždę, matomą iš šulinio dugno, su 
žvake rankoje pasirodė Fragola. 

— Tai tu, Salvatoriau? — paklausė. 

— Taip, brangute. 

— Grįžti? 

— Ne, parsirasiu namo tik ryt rytą, aštuntą va- 
landą. 

Fragola atsiduso. 

Salvatorius veikiau atspėjo nei nugirdo šį atodūsį. 

— Nebijok, jokio pavojaus. 

— Vis tiek, pasiimk Rolaną. 

— Aš ir atėjau jo. 

Salvatorius pašaukė Rolaną. 

Tartum tik ir laukęs pašaukiamas, š šuo keliais šuo- 
liais nulėkė nuo laiptų ir uždėjo abi letenas šeiminin- 
kui ant kaklo. 

— O aš? — nuliūdusi paklausė Fragola. 

— Eikš,— pakvietė Salvatorius. 

Ką tik merginą palyginome su žvaigžde. 

Žvaigždė, slystanti nuo dangaus ir per kelias se- 
kundes įveikianti nuotolį nuo vieno horizonto krašto 
ligi kito, nebūtų greitesnė už Fragolą, nučiuožusią laip- 
tų turėklais. 

Akies mirksniu atsidūrė jaunikaičio- glėbyje. 

Čia rami Salvatoriaus šypsena ir giedras žvilgsnis 
išsklaidė jos rūpestį. 

— Iki rytojaus ar tikriau iki šįryt aštuntos? — 
paklausė ji. 

— Iki aštuntos. 

— Eik, mano Salvatoriau,— tarė mergina.— Die- 
vas su.tavimi! 

Ir ji palydėjo akimis jaunikaitį, iki durys paskui jį 
užsivėrė. 

Salvatorius vėl užėmė vietą greta Žakalio ir metė 
pro langutį: 

— Sek paskui mus, Rolanai. 

Tartum būtų žinojęs, kur vykstama, Rolanas ne 
tik sekė iš paskos, bet stojo priekin ir pasileido Fon- 
tenblo užkardos pusėn. 


LXXV + VIRI DVARAS 


Tiems mūsų skaitytojams, kurie nežino Salvato- 
riaus, Žakalio i» Rolano ekspedicijos tikslo, pasakysi- 
me, kas atsitiko užvakar. 

Salvatorius, matydamas karaliaus nustatytą aba- 
tui Dominykui sugrįžimo terminą artėjant milžino 
žingsniais, atėjo pas Zakalį ir jam pasakė: 

— Jūs man leidote, pone, ateiti čionai kiekvie- 
nąkart, kai turėsiu nurodyti kokią nors neteisybę ar 
taisytiną negerovę. 

— Iš tikrųjų, brangusis pone Salvatoriau,— at- 
sakė jam tada Zakalis,— pamenu, esu jums taip Mas 

— Tad štai, ateinu pakalbėti su jumis apie Saran- 
čio nuosprendį. 

— A, ateinate pakalbėti su manimi apie tą nuos- 
prendį? 

— Taip. 

— Tad pakalbėkime,— pasakė Žakalis, nuleisda- 
mas ant akių akinius. 

Salvatorius tęsė: 

— Pone, jeigu jūs būtumėt įsitikinęs, kad Saran- 
tis nekaltas, ar padarytumėt visa, kas jūsų galioje, 
jam išgelbėti? | | 

— Aišku, brangusis pone Salvatoriau. | 

— Ką gi, tuomet mane suprasite; aš esu tuo įsiti- 
kinęs. . 

— Deja,— atrėmė Zakalis,— o aš — ne. 

— Taigi aš ateinu padėti jums tuo įsitikinti. Aš 
ne tik įsitikinęs, bet ir turiu Sarančio nekaltumo įro- 
dymą. 

— Jūs, brangusis pone Salvatoriau? O, juo geriau! 

Salvatorius patvirtino savo pasakytuosius žodžius 
linktelėdamas galva. . 

— Turite tokį įrodymą? 

— Taip. 

— Na, tai kodėl man jo nepateikiate? 

— Kaip tik ir ateinu jūsų prašyti, kad padėtumėt 
man jį iškelti dienos švieson. 

— Aš visas jūsų paslaugoms, brangusis pone Sal- 
vatoriau. Tad kalbėkite greičiau. 

— Ne, neateinu jums kalbėti; žodžiai — tai ne įro- 
dymai: ateinu, kad veiktume. 

— Veikime. 

— Ar galite man skirti ateinančią naktį? 

Žakalis metė Salvatoriaus pusėn žvilgsnį, greitą 
kaip žaibas. 

— Ne,— tarė. 

— O dar kitą? | 
| — Visiškai; tik turiu žinoti, kuriam laikui mane 
pasigrobiate. 

— Vos kelioms valandoms. 

— Ar ekspedicija bus po Paryžių, ar už jo ribų? 

— Už jo ribų. 

— Maždaug kiek mylių? 

— Keturios ar penkios. 

— Gerai! 

— Taigi būsit pasirengęs? 

— Būsiu jūsų nuožiūrai. 

— Kurią valandą? 

— Pradedant vidurnakčiu — aš jūsų kūnu ir siela. 

— Taigi iki porytojaus vidurnakčio? 

— Iki porytojaus vidurnakčio. 

Ir Salvatorius paliko Zakalį. 

Buvo aštunta valanda ryto. 

Po durų skliautu jis prasilenkė su žmogumi, taip 
susisiautusiu ilgu redingotu su stačia apykakle, jog 
toji atrodė tamtyč prisiūta, kad slėptų jo veidą. 

Jaunikaitis nelabai atkreipė į jį dėmesį. 

Žmonės, atsilankantys pas Žakalį, kartais turėda- 
vo rimtų priežasčių slėpti savo veidą. 

"Tasai žmogus pasikėlė pas Žakalį. 

Siam pranešė atvykus poną Zerarą. 

ŽZakalis mažne šūktelėjo iš pasitenkinimo. Durys 
užsidarė, ir juodu liko vieni. 

Pasitarimas truko kokią valandą. 

Galbūt vėliau sužinosime, kas per jį kalbėta, bet 
kol kas privalome sekti Fontenblo keliu paskui Salva- 
torių,. Zakalį ir Rolaną. 

Kelias neprailgo. 

Kai atvyko prie Godo tilto, Salvatorius paliepė 
vežėjui sustoti, ir jie išlipo iš karietos. 

— Man regis, — tarė Zakalis,— kad pametėme jūsų 
šunį; būtų gaila, nes jis, atrodo, gyvulys itin protingas. 

— Nepaprastai protingas,— patvirtino Salvato- 

rius.— Beje, Jūs pats tuo įsitikinsite. 

Žakalis ir Salvatorius nuėjo ta obelų alėja, kuri 
mūsų skaitytoj ams jau pažįstama ir kuri rėmėsi į par- 
ko pinučių vartus. 

Prie jų juodu aptiko Rolaną — laukė mėnulio apšvies- 


tame plote visu ilgiu išsitiesęs, pakelta galva — di- 
džiųjų Egipto sfinksų poza. 

— Cia! — tarė Salvatorius. 

— Graži valda! — pastebėjo Zakalis, nustumda- 


mas viršun akinius ir mesdamas pro pinučius žvilgsnį 
parko gilumon.— O kaip patenkama vidun? 

— O, labai lengvai, kaip tuojau pamatysite, — at- 
sakė Salvatoriūs. — Brazili, op! 

Vienu judesiu šuo atsistojo ant visų keturių kojų. 

— Man pasirodė, kad vadinote savo šunį Rola- 
nu,— tarė Žakalis. 

— Mieste — taip; bet kaime vadinu jį Braziliu; 
tai ištisa istorija, kurią, atėjus laikui, jums papasako- 
siu. Cia, Brazili! | 

Salvatorius pasiekė tą sienos vietą, kurią papras- 
tai perlipdavo. . 

Šeimininko pašauktas, Brazilis prisiartino. 

Salvatorius paėmė ir pakėlė jį ant ištiestų rankų. — 
kaip matėme jį tai darant per pirmąją ekspediciją, 
kurioje dalyvavome,— iki sienos stogelio, į kurį Brazi- 
lis įsikibo priekinėmis letenomis; pastatęs jo užpakali- 
nes letenas sau ant pečių, paliepė: 

— Sok! 

Šuo liuoktelėjo ir „nukrito antroje tvoros pusėje. 

— Ak, ak,— tarė Žakalis,— pradedu suprasti. Štai 
tokiu būdu mums rodomas kelias. 

— Teisingai! Mūsų eilė, — atsakė Salvatorius, ran- 
komis prisitraukdamas iki stogelio ir atsisėsdamas ap- 
žargom ant jo kraigo. Paskiau ištiesė abi rankas žemyn 
Žakaliui: — Prašom! 

— O, nėra reikalo,— pasakė šis. 

Savo ruožtu jis ,pasikėlė kaip Salvatorius — ir 
dargi taip vikriai, kad jaunikaitis nė neįtarė tokio su- 
gebėjimo. 

Teisybė, buvo toks liesas, jog rankoms neprisiėjo 

laikyti didelio svorio. 

— Ką gi, — tarė jaunikaitis— man dėl jūsų nėra 
ko rūpintis. 

Ir jis nušoko kiton pusėn: sienos. 

Žakalis padarė tą patį lengvai ir mikliai, kas rodė 
jį Itin pratusį gimnastikuotis. 

— O dabar,— tarė Salvatorius, gestu vis sulaiky- 
damas Brazilį — ar žinote, kur mes esame? 

— Ne,— atsakė Žakalis, — tačiau tikiuosi, Jog ma- 
lonėsite man pasakyti. 

— Mes esame Viri dvare. 

— A, ak! Viri!.. Kas tai per vieta? 

— Padėsiu jums prisiminti: Viri dvare, pas doruo- 
lį poną Žerarą. 

— Pas doruolį poną Žerarą? Hm!.. Pavardė man 
lyg nepažįstama. 

— Ne, bent aš taip manau; tai toji valda, kurioje 
jis daugelį metų nebegyvena ir kurią išnuomojo ponui 
Loredanui de Valženezui, kad šis čia galėtų slėpti Miną. 

— Miną?.. Kokią Miną? — paklausė ZŽakalis. 

— Tą jauną merginą, kurią pagrobė Versalyje. 

— A, taip! Ir kas gi jai nutiko? 

— Ar leisite jums papasakoti trūumputį anekdotą, 
pone Žakali? 

— Papasakokite, brangusis pone Salvatoriau; juk 
žinote, kaip man malonu jūsų klausytis. 

— Tad štai, vienas mano bičiulių Rusijoje (jis gy- 
veno Sankt Peterburge) buvo toks neišmintingas, jog 
lošdamas pas vieną įžymų didiką pasidėjo ant lošimo 
stalo labai gražią, deimantais aptaisytą tabokinę; ta 
dingo. Jis labai brangino savąją tabokinę. 

— Savaime suprantama,— pastebėjo Žakalis. 

— Ne tiek dėl deimantų, kiek dėl asmens, jam 
padovanojusios ją. 

— Aš ją būčiau branginęs dėl abiejų priežasčių. 

— Ką gi, kadangi jis ją brangino tiek pat dėl tos 
vienos priežasties, kiek jūs būtumėt branginęs dėl 
abiejų, pasipasakojo apie nemalonųjį nutikimą namų 
šeimininkui, visokiomis užuolankomis šiam stengda- 
masis duoti suprasti, jog pas jį esama vagies. Bet kaip 

turėjo apstulbti, kai namų šeimininkas pasirodė nė 
kiek nenustebęs. 

“Nusakykit man tikslius savo tabokinės požymius“ — 
paprašė jo. 

Mano bičiulis juos nusakė. 

“Gerai — tarė anas,— pasistengsiu jums ją at- 
gauti". | 

“Vadinasi, kreipsitės į policiją?" 

“O, anaiptol! Tokiu atveju jūs niekad jos nebeišvys- 
tumėte. Priešingai, neprasitarkite nė žodžio apie va- 
gystę". | | 

“Tad kokių imsitės priemonių?" 

“Tai mano reikalas. Pasakysiu, kai grąžinsiu jums 
tabokinę". | 
Po savaitės įžymusis didikas prisistatė pas mano 
bičiulį. | 

“Ar ta?" — paklausė, parodydamas jam tabokinę. 

“Tikrai ta", — atsakė šis. 

“Tai jūsų tabokinė?“ 

“Na taip, žinoma". 

“Ką gi, štai ji; bet daugiau nebedėkite jos ant lo- 
šimų stalų: suprantu, kodėl ją pavogė — verta dešimt 
tūkstančių rublių, kapeika kapeikon“". 

“Kaip, velniai rautų, pasisekė jums ją atgauti?" 

“Tai vienas bičiulių nugvembė ją iš jūsų: grafas 
toks ir toks". 

“Ir jūs išdrįsote pareikalauti, kad ją grąžintų?" 

“Pareikalauti, kad grąžintų? O ne, dėl tokio reika- 
lavimo jis būtų įsižeidęs“. 

“Tad ką jūs padarėte?" 

"Tą patį, ką ir jis: pavogiau ją iš jo“. 

— Ak, ak! — tarė Zakalis. . 

— Ar supratote palyginimą, brangusis pone Zakali? 
„  — Taip, ponas de Valženezas pagrobė Miną iš 
Žiustėno. 

— Kaip tik. Na, o aš pagrobiau Miną iš pono de 
Valženezo. 

Zakalis prisikimšo nosį tabako. 

— Aš nieko apie tai nežinojau, — pasakė. 

— Ne. 

— Tai kodėl ponas de Valženezas neatėjo pas ma- 
ne pasiskųsti? 

— Mes drauge suderinome tą dalyką, brangusis 
pone Žakali. . 

— Jeigu dalykas suderintas...— tarė policijos pa- 
reigūnas. . 

— Bent iki naujo patvarkymo. 

— Tad nebekalbėkime apie tai. 

— Taip, kalbėkime apie poną Zerarą. 

— Aš klausausi. 

— Ką gi, ponas Zeraras, kaip jau jums minėjau, 
paliko šį dvarą prieš daugelį metų. 

— Kurį laiką po Sarančio vagystės ir jo brolvaikių 
dingimo; tie faktai man žinomi; jie nustatyti per bylos 
nagrinėjimą prieš prisiekusiųjų teismą. 

— Na, o kaip dingo pono Žeraro brolvaikiai, ar 
jums žinoma? 

— Ne, juk girdėjote, kad Sarantis atkakliai neigė 
prie šito prisidėjęs. 

— Jis teisus: mat, kai Sarantis paliko Viri dvarą, 
dvejetas vaikučių buvo gyvi ir sveiki — ramiai sau žai- 
dė ant pievutės. 

— Bent Jis taip tvirtino. 

— Ką gi, o aš, pone Žakali,— tarė Salvatorius,— 
aš žinau, kas atsitiko šiems dviem vaikams. 

— Cha! 

— Taip. 

— Kalbėkit, brangusis pone Salvatoriau,— jūs la- 
bai mane sudominot! . 

— Mergytė buvo nužudyta ponios Zerar peilio smū- 
giu, o berniukas — nuskandintas pono Zeraro. 

— Kokiu tikslu? — paklausė Zakalis. 

— Pamirštate, kad Žeraras buvo kartu vaikų glo- 
bėjas ir paveldėtojas. 

— O! Ką jūs man čia sakote, brangusis pone Sal- 
vatoriau! Aš visai nepažinojau ponios Žerar... 

— Kuri niekad nebuvo ponia Zerar, o paprasčiau- 
siai Orsola. | ž 

— Galbūt, bet aš pažinojau poną Zerarą — dorąjį 
poną Žerarą, kaip jį vadina. 

Ir Žakalio lūpas perkreipė tik jam vienam būdin- 
ga šypsena. 

— Tad štai — tarė Salvatorius,— dorasis ponas 
Žeraras nuskandino berniuką, o jo žmona papjovė mer- 


gytę. g 
— Tr jūs galite pateikti įrodymą? — paklausė Za- 


kalis. 

— Tikrai taip. 

— Kada? 

— Tuojau pat... Jeigu tik sutiksite sekti paskui 
mane. 


— Jeigu jau aš atėjau iki čia...— pradėjo Žakalis. 

— Tai reikia eiti iki galo, tiesa? 

Žakalis pritariamai krustelėjo galvą ir pečius. . 

— Tad eime,— pakvietė Salvatorius. 

Ir abu, laikydamiesi parko sienos, nužygiavo na- 
mo linkui. Salvatorius nuolat balsu ir gestu stengėsi 
suturėti Brazilį kurį tarsi kokia nesuvokiama ir ne- 
matoma jėga vis traukė vienon parko pusėn. 


LXXVI + ŽAKALIS APGAILESTAUJA, 
KAD SALVATORIUS — DORAS ŽMOGUS 


Taip juodu nusigavo iki rūmų priebučio. 

Pastatas dunksojo visiškai tamsus: nė viename lan- 
ge nespingsėjo šviesa; aišku, rūmai negyvenami. 

— Stabtelkime minutėlei č čia, brangusis pone Žaka- 
li — tarė Salvatorius,— papasakosiu jums, kaip visa 
dėj os. 

— Pagal jūsų prielaidas? 

— Pagal mano tikras žinias. Turime prieš save 
tvenkinį, kur buvo prigirdytas berniukas, o užpakalyje 
mūsų — rūsį, kur papjovė mergytę. Pradėkime nuo 
rūsio. 

— Taip, tačiau tam reikia įeiti į namą. 

— Dėl to nesirūpinkite: paskutinį sykį, kai čia 
buvau, turėdamas galvoje kada nors dar sugrįžti, pasi- 


ėmiau durų raktą. [eikime. 

Rolanas buvo besekąs iš paskos. 

— Ramiai, Brazili! — paliepė jam Salvatorius.— 
Lieki čia, iki pašauks šeimininkas. 

„Brazilis atsisėdo ir liko laukti. 

Salvatorius įėjo vidun pirmas. 

Zakalis. pasekė juo. 

Salvatorius vėl uždarė lauko duris. 

— Jūs matote tamsoje kaip katės ir lūšys, tiesa, 
pone Žakali? — paklausė Salvatorius. 

— Savo akinių dėka, — atsakė Žakalis, nustumda- 
mas juos iki pat kaktos viršaus,— taip, brangusis po- 
ne Salvatoriau... matau pakankamai, bent užtektinai, 
kad manęs neištiktų kokia nelaimė. 

— Puiku, tad sekit paskui mane. 

Salvatorius pasuko koridoriumi kairėn. 

Žakalis neatsilikdamas žengė jam įkandin. 

Koridorius, nusileidęs kokį tuziną laiptelių, vedė, 
kaip pamename, į virtuvę, o ši — į podėlį, kur įvyko 
baisioji mūsų jau papasakota scena. 

Salvatorius perėjo virtuvę nesustodamas, bet at- 
sidūręs podėlyje tarė: 

— Stai čia. 

— Kas taip? — paklausė Žakalis. 

— Štai čia buvo pasmaugta ponia Žerar. 

— A, tai čia? 

— Taip. "Tiesa, Brazili, juk čia? — pakėlęs balsą 
tarė Salvatorius. 

Lyg atūžė viesulas — įpuolęs pro lango stiklą, šuo 
urgzdamas nukrito prie savo šeimininko ir Žakalio kojų. 

— Kas gi čia? — paklausė policijos pareigūnas at- 
šlydamas. 

— Tai Brazilis jums rodo, kaip visa nutiko. 

— Oho! — tarė Žakalis.— Ar kartais ne Brazilis 
ir bus pasmaugęs vargšę ponią Žerar? 

— Jis pats. 

— Betgi, tokiu atveju Brazilis niekingas žmog- 
žudys, nusipelnąs kulkos. 

— Brazilis doras šuo, nusipelnąs Montiono! pre- 
mijos. 


— Paaiškinkite. 

— Brazilis pasmaugė ponią Žerar, nes jinai buvo 
benužudanti mažąją Leoni; jis dievino mergytę; išgirdo 
ją klykiant ir atskubėjo čia. Tiesa, Brazili? 

Brazilis gūdžiai pratisai sustūgo. 

— O dabar,— kalbėjo toliau Salvatorius,— jeigu 
abejojate, kad tai įvyko čia, uždekite žvakę ir pažvel- 
kite į grindų plyteles. 

Lyg būtų paprasčiausias dalykas turėti prie savęs 
degtuvėlį, šipuliuką ir žvakę, Zakalis išsitraukė iš re- 
dingoto kišenės fosforinį degtuvėlį ir vaškuotą medvil- 
ninį dagtį, vartojamą pasišviesti rūsiuose. | 

Po penkių sekundžių dagtis užsiplieskė, ir nuo 
šviesos Žakalis sumirksėjo. 

Pamanytum, kad j jam kaip nakties paukščiams su- 
temos — tai diena. 

— Pasilenkite,— pasakė Salvatorius. 

Zakalis pasilenkė. 

-Grindų plokštė turėjo vos žymų rausvą atspalvį. 

Galėtum neigti, kad šią dėmę, — tokia ji buvo ne- 
ryški, — paliko kraujas; bet Zakalis, be abejo, ją at- 
pažino, nes neužginčijo. 

— Na gerai — tarė jis — ką šis kraujas įrodo? 
Tiek pat gali būti ponios Zerar kaip ir mažosios Leoni. 

— Sitas,— tvirtai pasakė Salvatorius,— iš tikrų- 
jų yra ponios Žerar. 

— Kaip jį atskiriate? 

— Palūkėkite. 

Salvatorius pašaukė Brazilį. 

— Brazili. — tarė. jam, — žiūrėk! Žiūrėk Čia! 

Ir jis parodė šuniui kraujo žymę. 

"Suo prikišo snukį prie plokštės, urgzdamas apnuo- 
gino dantis ir pamėgino įkąsti akmenį. 

— Matote! — tarė Salvatorius. 

— Matau, kad jūsų šuo pasiutęs — štai ką ma- 
tau. 

— Palūkėkite!.. Dabar aš jums parodysiu mažosios 
Leoni kraują. | 

Zakalis su didžia nuostaba pažvelgė į Salvatorių. 

Sis paėmė iš Zakalio rankos dagtį ir perėjęs į 
malkinę parodė ant grindų plokščių kitas rausvas 

dėmes, vedančias link durų į sodą: 

— Žiūrėkite,— tarė,— štai čia mergytės kraujas. 
Tiesa, Brazili? 

Šisyk Brazilis švėlniai priglaudė lūpas prie plo- 
kštės, tartum ją bučiuodamas. Graudžiai suinkštė ir 
lyžtelėjo plokštę. 

— Matote! — pasakė Salvatorius.— Mergaitę ne 
visai papjovė: kai Brazilis smaugė Orsolą, jinai išsi- 
gelbėjo pro sodą. 

— Hm, hm! — atsikrenkštė Žakalis.— Toliau? 

— Ką gi, štai dėl mergytės. O dabar užsiimsime 
berniuku. “ 

Ir užpūtęs sugrąžino dagtį Zakaliui. 

Paskui abu perėjo į sodą. 

— Cia, — tarė Salvatorius,— mes esame prie ant- 
rosios dramos dalies. Stai tvenkinys, kur ponas Žera- 
ras nuskandino mažąjį Viktorą, kai tuo pat metu po- 
nia Žerar galabijo mergytę. 

Keliais žingsniais juodu atsidūrė prie tvenkinio. 

— Na, Brazili — vėl prašneko Salvatorius,— pa- 
pasakok mums, kaip ištraukei savo jaunojo šeiminin- 
ko lavoną. 

Tartum puikiausiai supratęs, ko iš jo laukiama, 
Brazilis dusyk nesiprašydino: metėsi į vandenį, nu- 
plaukė kokį trečdalį ežeriuko, panėrė, vėl iškilo, pas- 
kiau nuplaukė į krantą ir gūdžiai staugdamas atsigulė 
ant vejos. 

— Štai šuo, — tarė Žakalis,— kuris šachmatais 
tikrai nugalėtų Munitą?. 

— Palūkėkit, palūkėkit,— atsakė Salvatorius. 

— Aš laukiu, — tarė Žakalis. 

Salvatorius nusivedė policijos šefą prie Adi guo- 
to papėdės. 

Cia vėl paprašė šį užžiebti savąjį rūsių dagtį. 

Žakalis įvykdė, ko paprašytas. 

— Pažiūrėkite,— tarė Salvatorius, parodydamas 
policijos pareigūnui gilų rantą vieno iš medžių kamie- 
ne,— pažiūrėkite ir man pasakysite, kas tai? 

— Regis, kulkos padaryta vaga,— tarė Žakalis. 

— O aš tuo neabejoju,— pareiškė Salvatorius. 

Išsiėmęs ploną ir siaurą geležtę, kartu galinčią 
atstoti peilį, durklą ir skalpelį, jis pakrapštė sužalotą 
medžio vietą, ir iš jos iškrito švino gabalėlis. 

— Matote! Kulka dar čia! — tarė. 

— Aš to neneigiu,— pripažino Zakalis.— Betgi ką 
kulka medžio kamiene įrodo? Reikėtų pamatyti, kur ji 
praėjo prieš įstrigdama čia. 

Salvatorius pašaukė Brazilį. 

Sis atbėgo. 

Paėmęs ZŽakalio pirštą, Salvatorius pridėjo jį iš 
pradžių prie dešiniojo, paskiau prie kairiojo šono. 

— Ciuopiate? — paklausė jis. 

— Iš tikrųjų, čiuopiu. 

— Ką? 

— Lyg du randus. 

— Tad štai — tarė Salvatorius,— jūs klausėte, 
kur praėjo kulka: dabar jau žinote. 

“ Vis labiau žavėdamasis, Žakalis pažvelgė į Salva- 
torių. 

— Dabar eime! — paragino šis. 

— Kur? — paklausė Žakalis. 

— Kur ragina paskubėti Horacijus — prie ato- 
mazgos: Ad eventum festina“. 

— Ak, brangusis Salvatoriau,— sušuko Žakalis, — 
kaip gaila, kad jūs — doras žmogus! 

Ir jis nusekė paskui Salvatorių. 


LXXVII + NESĖKMĖ 


— Taigi, — tarė Salvatorius, žengdamas palei tven- 
kinį — dabar suprantate? 

— Dar ne visai, — atsakė Žakalis. 

— Ką gi, mergytę galabijo rūsyje, kol skandino 
berniuką tvenkinyje, Brazilis atskubėjo į mergytės kly- 
ksmą, pasmaugė Orsolą ar ponią Žerar,— vadinkite ją 
kaip norite; paskiau, ją pasmaugęs, puolė ieškoti kito 
savo bičiulio, berniuko, surado jį tvenkinio dugne, iš- 
tempė ant vejos, gavo kulką į šoną, kuri, praėjusi kiau- 

rai kūną, įstrigo medžio kamiene, kur mes ją aptikome. 
Suo, žiauriai sužeistas, kaukdamas pabėgo. "Tuomet 
žudikas pakėlė berniuko lavonėlį ir nusinešė užkasti. 

— Užkasti! — pakartojo Zakalis.— Kurgi? 

— Tuojau pamatysite. 

Zakalis papurtė galvą. 

— Kur aš pats jį mačiau, — tarė Salvatorius. 

Žakalis vėl papurtė galvą. 

— Bet pagaliau, jeigu jūs jį pamatysite?..— mygo 
Salvatorius. i 

— Aišku, jeigu aš jį pamatysiu... — nutęsė Zakalis. 

— Ką tuomet pasakysite? 

— Pasakysiu, kad jis tikrai ten yra. 

— Tad eime! — pakvietė jaunikaitis. 

Ir jis paspartino žingsnius. 

Mums žinomas kelias, kuriuo jie traukė: vieną 
kartą matėme jį įveikiant Zerarą, kitą — Salvatorių; 
pirmą sykį — nusikaltimą, antrąjį — teisingumą. 

Brazilis turseno dešimt žingsnių pirma jų, vis kas 
penkias minutes grįžtelėdamas pažiūrėti, ar juodu jį 
seka. 

— Štai ir atėjome,— tarė Salvatorius, įnėrdamas 
į tankumyną. 

Žakalis žengė čia pat įkandin jo. 

Bet kai atvyko į vietą, Brazilis sustojo tartum nu- 
sivylęs. 

Užuot įbedęs snukį į žemę ir draskęs letenomis 
dirvą, jis liko stovėti, uosdamas į visas puses orą ir 
urgzdamas. 

Salvatorius, kuris tarsi gebėjo skaityti visas Bra- 
zilio mintis tiek pat lengvai, kaip pastarasis — jo, su- 
mojo, jog dedasi kažkas nepaprasta. 

Apsidairė aplink. 

Jo žvilgsnis užkliuvo ties Žakaliu: kaip tik šiuo 
metu tą nušvietė mėnulis. 

Policijos pareigūno lūpose šmėkščiojo keista šyp- 
senėlė. 

— Sakote, čia? — paklausė jis. 

— Cia, — patvirtino Salvatorius ir paliepė šuniui: — 
Ieškok, Brazili! 

Pastarasis nuleido snukį prie žemės, paskiau, pa- 
kėlęs galvą, kraupiai sustūgo. 

— Ak,.ak! — tarė Salvatorius.— Mes apsirikome, 
gerasis Brazili? Ieškok!.. Ieškok!.. 

Bet Brazilis papurtė galvą, tartum atsakydamas, 
jog. ieškoti beprasmiška. 

— Na,— tarė Salvatorius šuniui, — nejaugi?.. 

Ir atsiklaupęs pats ėmėsi to, ko nesutiko daryti 
šuo — tai yra suleido rankas giliai į žemę. 

"Tą padaryti sekėsi juo lengviau, kadangi dirva, at- 
rodo, buvo neseniai pakartotinai jūudinta. 

— Na? — paklausė Zakalis. 

— Ką gi, — kimiu balsu atsakė Salvatorius, suvok- 
damas, jog išslydo paskutinioji viltis, — lavonas pašalin- 
tas. ; 
— Kaip gaila, — atsiduso Žakalis.— Velniava! Vel- 
niava! Velniava! Tai būtų buvęs geras įrodymas... Dar 
paieškokite. 

Nepaisant akivaizdaus pasišlykštėjimo liesti šią 
žemę, Salvatorius iki peties panardino ranką į duobę 
ir atsistojęs išblyškusiu veidu, prakaito išpilta kakta, 
karščiuojančiomis akimis vėl pakartojo: 

— Lavonas pašalintas! 

— Cha! — metė Žakalis.— Kieno? 

— To, kuris buvo suinteresuotas, kad jis dingtų. 

— Ar jūs įsitikinęs, kad čia tikrai būta lavono? — 
paklausė Zakalis. 

— Aš, aš jums sakau, kad čia, šitoje vietoje, at- 
vestas Rolano, Brazilio— vadinkite jį kaip tinkamas, — 
aš atradau mažojo Viktoro skeletą, kuris buvo čia už- 
kastas, prieš tai nuskandintas savo dėdės ir ištrauk- 
tas iš vandens Rolano. Tiesa, Rolanai, juk jis čia buvo? 

Rolanas atsistojo ant užpakalinių kojų, užkėlė abi 
letenas ant Salvatoriaus krūtinės ir pratisai, liūdnai 
suinkštė. 

— Betgi, kada jis čia buvo? — paklausė Žakalis. 

— Dar užvakar, — atsakė Salvatorius.— Taigi jį 
pašalino praeitą naktį. 

— Suprantama!.. Suprantama!..— prašneko Žaka- 
lis nė kiek nepasikeitusiu tonu, nei veidu.— Kadangi 

teigiate, kad užvakar jis dar čia buvo. 

— Aš neteigiu,— atkirto Salvatorius.— Aš tvirtinu. 

— Velnias! Velnias! Velnias! — pakartojo Žakalis. 

"Salvatorius pažvelgė policijos pareigūnui tiesiai į 
veidą. 

— Prisipažinkite,— tarė jam,— kad jūs iš anksto 
žinojote, jog mes čia nieko nerasime. 

— Pone Salvatoriau, aš tikiu viskuo, ką man sa- 
kote, ir kadangi jūs man sakėte, kad mes čia kažką 
rasime... - 

— Prisipažinkite, kad jūs įtariate, kas pašalino 
lavoną. 

— Iš tiesų, brangusis pone Salvatoriau, aš nieko 
neįtariu. 
 — Po perkūnais! Pone Žakali,— sušuko jaunikai- 
tis, — šį vakarą jūs nenusiteikęs būti įžvalgus. 

— „Prisipažįstu, — kuo nuoširdžiausiai atsakė Ža- 
kalis,— kad šioji nakties. aplinka — tuščiame parke, 
prie duobės krašto, nėra iš tų, kurios pridėtų proto 
netgi pačiam apsukriausiam; kad ir kiek stengiuos, 
niekaip neatspėju, kas galėjo pašalinti skeletą. | 

— Bent jau ne Sarantis, nes jis kalėjime. 

— Ne,— sutiko Zakalis,— bet gal jo bendrininkai; 
nes, šiaip ar taip, kas gi sako, kad šis lavonas čia ne- 
buvo nukištas Sarančio? Kas gi sako, kad tai ne Sa- 
rantis nuskandino vaiką, šovė į šunį? | 

— Aš! Aš! Aš! — sušuko Salvatorius.— Aš tą sa- 
kau! Ir įrodymas... Betgi ne, ačiū Dievui! Tikiuosi su- 
rasti dar geresnį už šį... Pripažįstate, kad tasai, kuris 
pašalino lavoną — žudikas? 

— Toli siekiate. 

— Arba bent jo bendrininkas. 

-— Iš tiesų būtų pagrindo įtarti. 

— Rolanai, čionai! — pašaukė Salvatorius. 

Šuo pribėgo. 

— Ei, Rolanai, praeitą naktį kažkas buvo šičia 
atėjęs, tiesa, šuneli? | 

Šuo suurzgė. 

— Ieškok, Rolanai! Ieškok! — paragino Salvato- 
rius. | 

Rolanas apsuko ratą, regis, aptiko pėdsaką ir lei- 
dosi pinučių vartų link. 

— Tykiau, Rolanai! Tykiau! — šūktelėjo Salvato- 
rius.— Taip neskubėkime. Pone Žakali, sekam paskui 
Rolaną. 

Žakalis nužingsniavo paskui šunį kartodamas: 

— Nuostabus pėdsekys, pone Salvatoriau! Nuosta- 
bus pėdsekys! J eigu kada nors sumanytumėte juo nusi- 
kratyti, pažįstu vieną tokį, kuris duotų jums gerą kainą. 

Šuo urgzdamas sekė pėdsakais. 

Už dvidešimties žingsnių jis padarė lankstą ir pa- 
suko kairėn. 

— Į kairę, pone Žakali, — pasakė Salvatorius. 

Sis pakluso nelyginant automatas. 

Dar už dvidešimties žingsnių šuo pasuko dešinėn. 

— Į dešinę, pone Zakali,— paragino Salvatorius. 

Ir Zakalis pakluso taip pat stropiai: 

Už dešimties žingsnių šuo sustojo medžių guoto 
viduryje. 

Salvatorius nėrė po medžiais jam įkandin. 

— Ak! — tarė jis.— Nusinešusysis vaiko kaulus 
buvo sumanęs paslėpti juos čia; netgi smeigė į žemę 
pirmus du kartus kastuvu, bet vieta jam pasirodė ne- 
pakankamai saugi, tad keliavo toliau, tiesa, Rolanai? 

Sisai suinkštė ir toliau nubėgo vartų link. 

Prie vartų jis sustojo, tačiau vis mėgino kaip nors 
pro juos pralįsti. 

—- Beprasmiška toliau ieškoti parko viduje — ta- 
rė Salvatorius.— Lavonas iškeliavo pro čia. 

-— Velnias! Velnias! — nusikeikė Žakalis.— Var- 
tai užrakinti, o spyna, man regis, tvirta. 

— O,— atrėmė Salvatorius,— rasime kokį svertą 
ar daiktą j jiems iškelti. Beje, blogiausiu atveju perlip- 
sime sieną, kaip padarėme patekdami čia, ir anapus 
vartų vėl atrasime pėdsakus. 

Ir Salvatorius prisiartino prie sienos, ketindamas 
ją perlipti. 

— Ne,— sulaikė į J Žakalis už redingoto skverno, — 
žinau kai ką paprasčiau. 

"Ir išsitraukęs iš kišenės visrakčių ryšelį, vieną po 

kito išbandė tris, ir su trečiuoju vartai atsidarė tarsi 
burtų paveikti. 

Brazilis puolė pro juos pirmas ir, kaip Salvatorius 
buvo spėjęs, tučtuojau vėl aptiko pėdsaką. 

Pėdsakai ėjo palei sieną, paskiau pačia tiesiausia 
linija skersai laukus — link vieškelio. 

Patraukę per idirbtą žemę, juodu PAE netgi 
žingsnių įspaudus. 

— Žiūrėkite,— tarė Salvatorius,— matote, matote! 

— Taip, matau, — pripažino Žakalis.— Deja, šie 
žingsniai nepasirašyti. 

— Nieko! — tarė Salvatorius.— Galbūt parašą 
aptiksime pėdsakų gale. 

Bet pėdsakai atsirėmė į vieškelį — karališkąjį ke- 
lią, septyniasdešimt keturių pėdų pločio ir grįstą. 

Rolanas nubidzeno iki grindinio, paskiau užvertė 
galvą ir sustūgo. 

— Čia laukė karieta,— tarė Salvatorius.— Žmo- 
gus įlipo jon su lavonu. 

— Taigi? — paklausė Žakalis. 

— Taigi, man tik lieka ieškoti, kur jis išlipo. 

Žakalis papurtė galvą: 

— Ak, brangusis pone Salvatoriau,— tarė jis,— 
labai bijau, kad jūs bergždžiai vargsite. 

— O aš, pone Žakali,— atšovė Salvatorius, jau įsi- 
traukęs į lošimą — aš esu tikras, jog iki ko nors prisi- 
kasiu. 

Iš Žakalio burnos išsiveržė tylus garsas, reiškian- 
tis abejonę. 

— Pėdsakas pamestas,— vėl prašneko j Jis, — ponia 
Žerar pasmaugta, abu vaikai negyvi... 

— Taip, — tarė Salvatorius,— taip, bet ne abu 
vaikai negyvi. 

— Kaip! Ne abu vaikai negyvi? — sušuko Žakalis, 
dėdamasis nepaprastai nustebęs.— Juk sakėte, kad 
berniukas nuskandintas? | 

— Taip, bet parodžiau jums mergytės kraujo pėd- 
saką, kurį paliko gelbėdamasi. 

— Na? . 

— Na, kai Brazilis smaugė tą mieląją ponią ŽZerar, 

mažytė gelbėjosi pabėgdama... ir... ji išsigelbėjo. 

— A! — tarė ZŽakalis.— Ir ji tebegyvena? 

— Tebegyvena. 

— Štai kas tikrai ilies daug šviesos į tą reikalą, 
jeigu tik ji prisimena. 

— Ji prisimena. | 

— Tai bus šiam vaikui labai nemalonus prisimini- 
mas,— palingavo galvą Zakalis. 

— Taip,— pripažino Salvatorius.— Bet kad ir koks 
jūs gailestingas, brangusis pone Žakali, kad ir kokius 
jausmus šis prisiminimas galėtų jai sukelti, kadangi 
kalbama apie žmogaus gyvybę, ją apklausinėsite, tiesa? 

— Be abejo; tai mano pareiga. 

— Stai tą ir norėjau kol kas žinoti. Ką gi, jau pra- 
deda brėkšti, jeigu norite grįžti Paryžiun, brangusis 
pone Žakali, aš jūsų nebeužlaikau. 

Ir Salvatorius krustelėjo, lyg rengdamasis šokti 
per griovį. 

— Kur jūs? — paklausė Žakalis. 

— Keliauju prie karietos, kurią palikome ties Go- 
do tiltu. 

— Cha! — tarė Žakalis— Karietai pačiai dera 
pas mus atkeliauti. 

Ir jis išsitraukė iš savo talpiosios kišenės švilpu- 
ką. Prisidėjęs prie lūpų, išgavo juo tokį šaižų garsą, 
jog turėjo girdėtis už pusės mylios. 

Pakartojo tą garsą trissyk. 

Po penkių minučių sudardėjo riedanti vieškeliu 
karieta. . 

Ji priklausė Zakaliui. 

Abu vyrai sulipo vidun. 

Rolanas, atrodo, buvo nepailstantis — vėlei leido- 
si bėgčia. 

Aštuntą valandą ryto karieta privažiavo Fonten- 
blo užkardą. 

— Leiskite jus pristatyti iki namų, pone Salvato- 
riau, mums pakeliui, — pasisiūlė Zakalis. 

Salvatorius nematė reikalo atsisakyti šios polici- 
jos šefo mandagybės. 

Tad tylomis sutiko. 

Karieta sustojo prie Makono gatvės nr. 4. 

— Ką gi, — tarė Zakalis,— kitąsyk turėsime dau- 
giau laimės, brangusis pone Salvatoriau. 

— Tikiuosi, — sutiko šis. 

— Iki pasimatymo! — atsisveikino Žakalis. 

— Iki pasimatymo! — atsakė Salvatorius, iššok- 
„damas laukan; durelės užsitrenkė, ir iškart šuoliais 
pasinešusių arklių traukiama karieta nudardėjo. 

— O, nelabasis! — sumurmėjo Salvatorius.— Įta- 
riū, kad geriau nei aš.žinai, kur vargšo vaiko lavonėlis! 

Su tais žodžiais jis atsirakino duris ir įėjo į na- 
mus. — Nesvarbu,— tarė sau.— Dar lieka Roznoelė. 

Ir jis ėmė kopti laiptais, kuriuos jau įveikė Rolanas. 

. — Tai tu, mielasis? — iš viršaus nuo laiptų aikš- 
telės pašaukė balsas. 

— Taip, tai aš! — atsiliepė Salvatorius. 

Ir jis puolė į Fragolos glėbį. 

Švelniai jos apkabintas, mirksnį pamiršo baisųjį 
nakties nusivylimą, nes jos glėbyje pamiršdavo viską. 

Fragola atsikvošėjo pirmoji: 

— Įeik, Salvatoriau,— tarė.— Nuo septintos ryto 
tavęs čia laukia tokia senikė ir verkia iš nevilties, ta- 
"čiau nepasisako, kas jai yra. 

— Senikė! — sušuko Salvatorius.— Tai Brokantė! 

Ir jis puolė butan. 

— Roznoelė? — sušuko.— Kas Roznoelei? 

— Deja! — sukūkčiojo Brokantė.— Sįryt, kai įėjau 
į jos kambarį, langą radau atdarą, o mažytės nebuvo 
viduje. 

— A! — sųšuko Salvatorius, trenkdamas kumščiu 
sau per kaktą.— Kai neberadau brolio lavono, priva- 
lėjau įtarti, jog pasistengs pagrobti ir seserį! 


LXXVIII + KAS TEGYVUOJA? 


Dabar paaiškinkime, kaip dingo lavonas, kurio ne- 
sėkmingai buvo atėję ieškoti į Viri parką Salvatorius 
ir Zakalis. 

Kaip pamename, išeidamas iš pastarojo įstaigos, 
Salvatorius prasilenkė su subjektu, susigūžusiu pla- 
čiame apsiauste,— nors metų laikas nebuvo toks žvar- 
bus, jog reikėtų šitaip save saugoti, — kurio apykaklė, 
atrodo, turėjo atstoti Jam kaukę. 

Tasai žmogus, į kurį Salvatorius beveik neatkreipė 
dėmesio, už jo nugaros pasikėlė laiptais ir durininkui 
liepė pranešti apie save gerai pažįstama pono Žeraro 
pavarde. 

Iš tikrųjų, tai buvo Žeraras. 

Matydamas skubą, su kuria šis pražingojo kiemą 
ir įnėrė po skliautu, vedančiu pas slaptosios policijos 
šefą, įsižiūrėjęs, kaip stengiasi lenkti link žemės liku- 
sią nepridengtą tarp skrybėlės ir redingoto apykaklės 
veido dalį, pašalinis stebėtojas tikrai su pasidygėjimu 
nusisuktų, šitame žmoguje atpažinęs policijos skundei- 
vą visa šio Žodžio prasme. 

Kaip sakėme, pranešė atvykus poną Žerarą. 

Žakalio kabineto durys atsilapojo, ir lankytojas 
griūte įgriuvo vidun. 

— Ak, ak! — tarė Žakalis.— Dorasis ponas Žera- 
ras! Įeikite, brangusis pone, įeikite! 

— Gal aš jus trukdau? — paklausė Žeraras. 

— Kaip! Kad jūs mane trukdytumėte? Niekados! 

— Jus itin malonus, pone,— tarė Žeraras. 

— Dar daugiau — rengiaus pasiųsti suieškoti jus... 
Na žinote, kad jūs mane trukdytumėte! Jūs, mano iš- 
tikimasis valdinys, herojus, favoritas? Na, na, pone 
Zerarai, juk jūs šitai nerimtai kalbate. 

— Regis, jūs buvote atsistojęs? 

— Taip, tikrai; ką tik išlydėjau vieną jūsų bičiulį. 

— Vieną mano bičiulį... Kurį? 

— Poną Salvatorių. 

— Aš jo nepažįstu, — nustebęs tarė Žeraras. 

— Taip, bet jis jus pažįsta, bent aš to bijau. 

— lr man pasirodė, kad jūs rengėtės išeiti. 

— Taigi, ir vylėtės išvengti mūsų nediduko pašne- 
kesio, nedėkingasis! 

— Pone Žakali!.. 

— Nagi, pasidėkite skrybėlę; atrodo, kad vis no- 

rėtumėte pasprukti... Štai, gerai... O dabar atsisėskite. 
Kur, velniai rautų, jūs raštumėte, brangusis pone Žera- 
rai, linksmesnį pašnekovą, mielesnį pokštautoją nei 
aš? Koks nedėkingumas! Jau nekalbant, kad tuo me- 
tu, kai jūs rūpinatės karaliumi, aš rūpinuosi jumis. 
"Taip, iš tiesų ketinau išeiti, bet šit jūs čia, ir aš lieku. 
Išeiti! Ak, taip! Paaukočiau savo įdomiausius asme- 
niškus reikalus vardan džiaugsmo šnektelti valandėlę 
su jumis. Taigi, ką nauja man papasakosite, dorasis 
pone Žerarai? 

— Nedaug ką, pone. 

— Juo blogiau, juo blogiau. 

Zeraras palingavo galvą, tartum norėdamas pasa- 
kyti: “Konspiracija nepasiteisino". 

— Bet vis dėlto? — mygo Zakalis.“ 

— Vakar turėjo atvesti pas jūs žmogų, kurį liepiau 
suimti priešais Fua kavinę. 

— Ką jis darė? 

— Varė besaikę nepoleonišką propogandą. 

— Papasakokit man šitai, brangusis pone ŽZerarai. 

— Įsivaizduojate... 

— Pirmiausia, kokia jo pavardė? 

— Nežinau, pone... Suprantate, man būtų buvę ne- 
atsargu prieiti prie jo ir paklausti. 

— Jo požymiai? 

— Zmogus stambus, stiprus, galingai suręstas, vil- 
kintis ilgu mėlynu redingotu, užsagstytu iki smakro, 
su raudonu kaspinėliu atlapo kilpelėje. 

— Koks nors atsargos karininkas. 

— "Tą patį ir aš sau pasakiau, ypač matydamas už- 
maukšlintą ir ant ausies ryžtingai pakreiptą plačiak- 
raštę skrybėlę. . 

— Neblogai, pone Zerarai, kaip pradedančiajam, 
visai neblogai, — suniurnėjo Žakalis.— Pamatysite, iš 
jūsų dar ką nors padarysime. Toliau. 

— Jis įėjo į kavinę, o kadangi jo laikyseną man 
pasirodė įtartina, aš nusekiau vidun iš paskos. 

— Gerai, pone ZŽerarai, gerai! 

— Jis atsisėdo prie staliuko ir užsisakė pusę puo- 
delio kavos bei ropinukę degtinės, garsiai tardamas: 

“Galiu gerti tik kavą su gloria, mėgstu gloria“! Ir ap- 
sidairė aplink, tartum ieškodamas, ar kas neatsilieps. 

— Ir niekas neatsiliepė? 

— Niekas... Tuomet, nusprendęs, kad nepakanka- 
mai pasakė, pridūrė: “Tegyvuoja gloria!" Ša 
„ — Velnias! Velnias! Velnias! — tarė Žakalis.— 
Sitai gana maištinga. “Tegyvuoja gloria!“ Skamba lyg 
“Tegyvuoja šlovė!“ — Kaip tik tai aš ir pagalvojau, o 
kadangi valdant tokiai tėviškai vyriausybei nėra jokio 
pagrindo šaukti: “Tegyvuoja šlovė!“, tasai žmogus man | 
pasidarė visai įtartinas. 

— Puiku!.. Luaros banditas... 

— Atsisėdau prie staliuko priešais jo užimtąjį, pa- 
siryžęs kuo plačiausiai atverti ausis ir akis. 

— Šaunu, pone Žerarai! 

— Jis paprašė dienraščio... 

— Kokio? 

— Ak, nežinau. 

— Tai klaida, pone Žerarai. 

— Man regis, tai buvo le Constitutionnel.ž 

— Taip, le Constitutionnel. 

— Jūs taip manote? 

— Esu įsitikinęs. 

— Jeigu esate įsitikinęs, pone Žakali... 

-— Jis paprašė le Constitutionnel... 'Tęskite. 

— Jis paprašė le Constitutionnel; bet gerai supra- 
tau, kad grynai akių dūmimui, nes ar netyčia, ar iš 
paniekos, jis ištisai laikė jį atvirkščiai, pakolei kavi- 
nėn įėjo vienas iš jo bičiulių. 

— Iš ko nustatėte, kad tai buvo vienas iš jo bičiu- 
lių, brangusis pone Žėrarai? 

— Iš to, kad nuo galvos ligi kojų buvo lygiai taip 
pat apsirengęs, tiktai kur kas labiau nutriušęs. 

— Sugrįžėlis iš Šan d'Azilioš... Toliau, pone Žera- 
rai; tai buvo bičiulis, jau tuo Oeabejoji, 

— Juolab, kad įėjusysis nudrožė prie sėdinčiojo už 
stalelio ir ištiesė jam ranką. 

“Laba diena“, — tarė pirmasis šiurkščiu tonu. 

“Laba diena,— atsakė antrasis tokiu pačiu tonu.— 


"Tu susilaukei palikimo?" 

“Aš?" 
“Taip, tu“. 

“Kodėl?" 

“Po šimts, tu visas švyti atsinaujinęs" 

“Tai mano antroji pusė taip mane ištaisė varda- 
dienio proga". 

“Maniau, kad jau išmoka gauta?“ 

“Ne, tad, man regis, teks dar kurį laiką pasikliau- 
ti mūsiškių Vienos korespondentu". 

— Reichštato hercogu, — pastebėjo Žakalis. 
| — Tą ir aš sau tariau,— sutiko Žeraras.— “Žinai — 
kalbėjo toliau pirmasis kariškis, — nedaug trūko, kad 
minėtasis Vienos korespondentas būtų atvykęs į Pa- 
ryžių". 

“Zinau, — atsakė antrasis, — bet jam sutrukdė“. 

“Kas atidėta, tai dar neprarasta“". 

— Hm! Hm! Pone Zerarai, ką jūs pasakysite, argi 
tai menkas dalykas? Betgi, laikau, kad jau nemažai 
papasakojote, ir jeigu nebūtų nieko daugiau... 

— Yra daugiau, pone. 

— Gerai tęskite, tęskite, pone Žerarai. 

Buvo matyti, kad Zakalis itin patenkintas — išsi- 
traukė tabokinę ir prisigrūdo, nosį tabako. 

Žeraras vėl prašneko: 

— Pirmasis atvykėlis varė toliau: “Dailus redingo- 
tas, dievaži!" 

Ir jis pėrbraukė ranka medžiagą. 

“Labai dailus", — didžiuodamasis atsakė antrasis. 

“Puiki vilna". 

“Paprasčiausiai, elbefiška".* 

“Gal kiek laisvokas". 

“Kas kiek laisvokas?“ 

“Sakau, kad tavo redingotas man atrodo kaip ka- 
riui kiek laisvokas... 

— Kas tikrai 5 kad tai buvo kariškis ir kad 
jūs neapsirikote, pone Žerarai,— pastebėjo Žakalis. 

“Kodėl kiek laisvokas? — paprieštaravo kariškis.— 
Drabužiai niekad nebūna pernelyg laisvi: aš už dide- 
lius dalykus; mėgstu, kas laisva. "Tegyvuoja imperato- 
rius!" 

— "Tegyvuoja imperatorius!“ Kaip “Tegyvuoja im- 
peratorius" — dėl redingoto? 

— Pats Žinau, kad tatai nelabai siejasi, — kiek su- 
trikęs atsakė Žeraras. — Bet aš girdėjau: “Tegyvuoja 
imperatorius!" 

Žakalis triukšmingai įtraukė antrą žiupsnį tabako. 

— Tarkime, kad jis sušuko “Tegyvuoja imperato- 
rius!" — pasakė jis. 

— Taip, tarkime,— sutiko Žeraras, kurį pokalbis 
aiškiai trikdė.— Aišku suprantate, kad išgirdęs š šį Maiš- 
tingą šūkį, kuris privertė atsisukti daugelį esančiųjų 
salėje, aš apleidau kavinę? 

— Suprantu. 

— Prie durų aptikau du agentus; parodžiau jiems 
tą savąjį Žmogų ir nepasitraukiau, kol nepamačiau, 
kaip šie jį nutvėrė už pakarpos. 

— Saunų, pone Žerarai! Bet keista, aš nemačiau 
jūsų žmogaus ir negavau jokio raporto. | 

— Betgi jums tvirtinu, kad šis žmogus buvo areš- 
tuotas, pone ZŽakali. 

Policijos šefas paskambino. 

Pasirodė durininkas. 

— Pakvieskite Žibasjė — tarė Žakalis. 

Durininkas išėjo. 
 Praslinko penkios minutės, per kurias Žakalis nar- 
šė ant savo rašomojo stalo visus aplankus. 

— Nerandu nieko,— tarė jis, — visiškai nieko! 

Durininkas sugrįžo. 

— Na? — paklausė Žakalis. 

— Ponas Žibasjė laukia. 

— Tegul įeina. 

— Jisai sako, kad jūs ne vienas. 

— Teisybė... Ponas Žibasjė kaip ir jūs, ponę Žera- 
rai, žmogus kuklus ir nemėgsta, kad jį matytų; jeigu 
taip būtų galima pasakyti, tai jis — tarsi žibuoklė: 
išsiduoda tik savo kvapu... Pereikite į šį kambarį, po- 
ne Žerarai. 

Žeraras, kuris, tiesą sakant, ne daugiau už Žibasjė 
troško būti matomas, greitai pasišalino į į gretimą kam- 
barį ir rūpestingai uždarė paskui save duris. 

— Įeikite, Žibasjė! — pašaukė Žakalis.— Aš vie- 
nas. 0 

— Ką tai reiškia, k — tarė Žakalis.— — Kodėl 
aš nieko nežinau apie svarbius areštus? 

 Zibasjė ištempė kaklą ir išpūtė akis, tartum saky- 
damas: .“Paaiškinkite!" . 

— Vakar, — kalbėjo toliau Zakalis,— suėmė žmogų, 
kuris šaukė “Tegyvuoja imperatorius!" 

— Kur šitai atsitiko, pone Zakali? 

— Fua kavinėje, pone Žibasjė. 

— Fua kavinėje! Tasai žmogus šaukė ne “Tegyvuo- 
ja imperatorius! 

— Tai ką jis šaukė? 

— “Tegyvuoja laisvybė!*? 

—-Klystate, pone ZŽibasjė. 

— Gal man leisite tvirtinti, jog žinau, ką sakau? 

— Iš kur jūs galite žinoti? 

— Ten buvau aš,— tarė Žibasjė. 

Žakalis nustūmė ant kaktos akinius ir nusišypso- 
jo viena sau įprastų nebylių šypsenų. 

— Stai ką reiškia turėti dvigubą policiją! — galop 
tarė jis.— Nereikia, kad pasikartotų panašus apsiri- 
kimas.— Ir nuėjęs prie durų, už kurių pasislėpė Zera- 
ras, pašaukė: — Ei, pone Žerarai, galite ateiti! 

— Tad jūs vienas? — atsiliepė Žeraras iš už vienų 
durų. 

— Vienas arba beveik toksai, — atsakė Žakalis. 

Žeraras, kaip visada nedrąsus, sugrįžo. 

Išvydęs Zibasjė, žingtelėjo atatupstas. 

— O! — tarė.— Kas gi čia? 

— Tasai ponas? 

— Taip, tasai ponas. 

— Atpažįstate jį? 

— Kaipgi ne! — Ir prisilenkęs sušnabždėjo Žaka- 
liui į ausį; — Tai manasis kariškis iš Fua kavinės. 

ŽZakalis paėmė Zerarą už rankos. 

— Brangusis pone Žerarai,— tarė jam,— pristą- 
tau jums poną Zibasjė, mano pavaduotoją brigadoje. 

Paskiau kreipėsi į Žibasjė: 

— -Brangusis Žibasjė, pristatau jums poną Žerarą, 
vieną iš mūsų labiausiai atsidavusių agentų. 

— ZŽerarą? — pakartojo Žibasjė. 

— Taip, dorąjį poną Zerarą iš Vanvo — tą, apie 
kurį žinote. 

Žibasjė nusilenkė su tam tikra pagarba ir pasiša- 
lino bemaž atbulom. 

— Kaip “tas, apie kurį jūs žinote"? — blykšdamas 
paklausė Zeraras.— Vadinasi, Zibasjė žino? 

— Viską, brangusis pone Žerarai! 

ZŽmogžudys lavoniškai nupilko. 

— Bet šitai tegul jūsų nė kiek nejaudina, — nura- 
mino Žakalis.— Zibasjė — tai antras aš. 

— O, pone, — suvapėjo šnipas, — kodėl pristatė 
mane šitam žmogui? 

— Pirmiausia todėl, kad naudinga pažinoti vienas 
kitą, kai tarnauji tame pačiame pulke, — paskiau bal- 
su, kurio kiekvienas skiemuo smigo į pat Žeraro šir- 
dies gelmę, pridūrė: — O be to, argi nesvarbu, kad jis 
jus pažintų i» galėtų išlaisvinti, jeigu koks nevykėlis 
irgi jus suimtų? 

Nuo minties, kad jį gali Žeraras susmuko 
į Žakalio volteriškąjį Totelį. 

Bet Žakalis buvo ne iš lengvai įsižeidžiančiųjų; 
paliko Žerarą suglebusį savajam soste, o pats atsisėdo 
ant paprastos kėdės priešais jį. 


LXXIX + GERAS PATARIMAS 


Žakalis davė Žerarui kelias sekundes atsigauti. 

Galiausiai tasai pamažu pakėlė į jį akis. 

Žakalis truktelėjo pečiais. 

— Ką darysi! — tarė jam, nutaisydamas kuo gera- 
širdiškiausią veidą.— Stai dar viena praleista proga. 

— Kokia proga? — paklausė Zeraras. 

— O kaipgi, dėl Garbės legiono ordino. 

"Turime pripažinti, kad vargšas Žeraras nė nepa- 
galvojo apie jį. 

— Nagi,— prabilo vėl Žakalis— ar neturite man 
pasakyti ką nauja ir šiek tiek rimtesnio? 

— Prisipažįstu, pone, nieko. 

— Velniava! Velniava! Velniava!.. Ką gi, tuomet 
aš turiu kai ką pasakyti, kas jūs galbūt sudomins. 

Ir atkėles akinius Zakalis įbedė lūšies akis į savo 
šnekovą, kuris nuo šio veriančio žvilgsnio nejučia pa- 
blyško. 

Žeraras jam buvo neliečiamas vyresnybės įsaky- 
mų; bet dėl šito policijos pareigūnas neatsižadėjo teisės 
morališkai jį pakankinti; nieko negalėjo padaryti ra- 
miam ir stoiškam Sarančiui, uždarytam pasmerktųjų 
vienutėje ir kievieną minutę laukiančiam mirties, kad 
sutrikdytų jo dvasios pusiausvyrą, bet viską — Zera- 
rui, laisvam ir apdairiam. 

Štai ką gerai jautė Žeraras, štai kodėl jis pablyško 
nuo Žakalio žvilgsnio. 

Kaskart Jeruzalės gatvės rūmus jis palikdavo ne- 
lyginant tardomasis po apklausos su kankynėmis. 

Skirtumas daugmaž tebuvo toks, koks esti tarp 
paprastų ir ypatingųjų kankynių. į 

Nors ir blykšdamas, Zeraras įdėmiai sukluso, pa- 
sirengęs išgirsti, kas gi turėtų jį sudominti. 

Bet katė laikė prispaudusi pelę nagais ir mėgavo- 
si, galėdama su ja pažaisti. 

Zakalis išsitraukė iš kišenės tabokinę, panardino 
į ją du pirštus, suėmė didžiulį žiupsnį tabako ir įsi- 
grūdęs į nosį godžiai užsitraukė. 

Zeraras nedrįso skubinti policijos pareigūno ir nuo- 
lankiai, tačiau ne be tam tikro nekantrumo, laukė, kol 
šis prašneks. 

— Jūs žinote, brangusis pone Žerarai,— galiau- 
siai prabilo Žakalis— kad po savaitės baigiasi kara- 
liaus atidėtas bausmės vykdymo Sarančiui terminas? 
— Aš tą žinau,— sumurmėjo Žeraras, mesdamas į 
Žakalį kupiną nerimo žvilgsnį. 

— Taip pat jūs žinote, kad abatas Dominykas gali 
sugrįžti poryt... rytoj... ko gero, šiandien? 

— Taip, taip, žinau ir tai — atsakė filantropas, 
drebėdamas visu kūnu. 

— O! Betgi, jeigu jūs šitaip drebate nuo pirmo 
mano tarto žodžio, brangusis pone Zerarai, tai tikrai 
nualpsite, kai sužinosite, koks dalykas; o nualpęs ne- 
išgirsite to, kas man liks pasakyti ir kas, be abejo, bus 
is 

— Ką darysi! — atsiduso Žeraras.— Nepajėgiu 
savęs pergalėti. 

— Na, ko jums baimintis dėl abato Dominyko — 
juk sakiau, kad popiežius atmes jo prašymą? 

Žeraras lengviau atsikvėpė. 

— Jūs taip manote? 

— Pažįstame jo šventenybę Grigalių XVI: jis kie-- 
tas kaip geležis. 

Žeraras alsavo vis lengviau ir lengviau. 

Žakalis leido jam iki soties prisipildyti plaučius 
oro. 
| — Ne — pagaliau tarė, — ne, anaiptol ne šito tu- 
rime bijotis. 

— Ak! Dieve mano! — sumurmėjo Žeraras.— Va- 
dinasi, turiu kažko bijotis? 

— O, brangusis pone Žerarai, nejaugi jūs toks 
menkas filosofas ir nežinote, kad žmogus, silpnas su- 
tvėrimas, be paliovos kovojantis su viskuo, kas jį supa, 
neturėtų nė sekundės poilsio, jeigų suvoktų nuolati- 
nius pavojus, kuriais žengia ir kurių tik per stebuklą 
jam pasiseka išvengti. 

— Deja! — sumurmėjo Žeraras.— Tai, ką čia sa- 
kote, pone Žakali, gryna tiesa. 

— Kadangi šitai pripažinote, — linktelėjo Žaka- 
lis, — noriu jums užduoti vieną klausimą. 

— Prašom, pone, prašom. 

— Poetai, pone Zerarai... bjauri padermė, tiesa? 

— Aš jų visai nepažįstu, pone; turbūt negaliu sau 
prikišti, kad per gyvenimą būčiau perskaitęs nors ke- 
turis eilėraščius. 

— Tad štai, poetai teigia, neva numirėliai kartais 
atsikelia iš kapo. Ar galite patikėti kuo nors panašiu? 

Žeraras neaiškiai sumurmėjo kažkokius kelis žo- 
džius ir vėl ėmė drebėti — dar stipriau nei anksčiau. 

— Iki šiolei aš tuo netikėjau, — vėl prašneko Žaka- 

lis.— Bet vienas dalykas, kurį neseniai sužinojau, ma- 
ne šiuo klausimu tiek apšvietė, kad galėčiau apie tai 
ginti disertaciją; ne, jie ne patys atsikelia — jiems gali 
padėti atsikelti. 

Žeraras vis labiau blyško. 

— Štai anekdotas; palieku jums pačiam jį dera- 
mai įvertinti. Vienas žmogus, jūsų temperamento, būdo, 
"polinkių, žodžiu, filantropas, kažkam užėjus, — deja, 
niekas nėra tobulas, brangusis pone Zerarai, suvokiu 
šią tiesą geriau nei kuris kitas! — nuskandino savo 
sūnėną; ir, nežinodamas, ką daryti su lavonu, — nie- 
kad nežinoma, ką daryti su lavonais! .Paprastai kaip 
tik šitai pražudo nežinančius... ir nežinodamas, ką da- 
ryti su lavonu, jį užkasė savo parko tankumyne.. 

Zeraras sudejavo ir nunarino galvą. 

— Manė, kad gerai jį ten paslėpė. Iš tiesų taip ir 
buvo; bet žemė ne visada taip laiko paslaptis, kaip 
tikimasi. Tad ir šį rytą, — ė! Dieve mano, jums įžen- 
giant čia, tasai žmogus kaip tik išėjo! — prisistato pas 
mane vienas toksai žmogus ir žodis žodin pasako man 
štai ką: “Pone Žakali, po savaitės įvykdys mirties baus- 
mę nekaltam“". 

Suprantate, brangusis pone Žerarai, aš užginčijau, 
atrėmiau, kad nekalto nebėra, kai teismas nustatė kal- 
tę; bet Jis privertė mane nutilti, tardamas: “Tasai, kurį 
ketina nubausti mirtimi, yra nekaltas; man žinomas 
tikrasis nusikaltėlis". 

Zeraras paslėpė veidą "tarp rankų. 

— Kaip įmanydamas aš neigiau,— varė toliau 
Žakalis,— tačiau tasai žmogus miane sulaikė, tarda- 
mas: 

“Ar galite man paskirti vieną naktį?" 

“Taip, žinoma", atsakiau jam. 

“Ateinančią naktį?" 

“Ne, ateinančią naktį aš užimtas". 

“Ką gi, tai dar kitą?" 

“Kuo puikiausiai... Išvykai?“ — surizikavau pa- 
klausti. 

“Išvykai". 

Suprantate, panūdau suzinoti: kur mane gabensis. 

“Po Paryžių ar už Paryžiaus ribų?" — paklausiau. 

“Už Paryžiaus ribų“. 

“Gerai". 

— Tad buvo sutarta, kad ne šią, bet kitą naktį aš 
gausiu įrodymą, kad nusikaltėlis ne tas, kuriam ren- 
giamasi įvykdyti mirties bausmę, o priešingai — Žžmo- 
gus, vaikščiojantis laisvėje. 

— Taigi. — suvebleno Žeraras,— sutikote leistis 
šion išvykon? 

— Argi galėjau pasielgti,kitaip? Jūsų klausiu — 
nuovokaus žmogaus. Juk žinote mano paskirtį. Priu- 
donas! šia tema yra nutapęs paveikslą “Teisingumas, 
persekiojantis Nusikaltimą"; žinote mano devizą — to- 
kį pat kaip ir Ženevos filosofo: Vitam impenderė vero*. 
Buvau priverstas pasakyti: "Vyksiu". 

— Ir jūs vyksite? 

— Po šimts! Kaipgi kitaip, juk tai mano prieder- 
mė; tačiau turiu jums pasakyti, kad ne ateinančią 
naktį, o tik dar kitą... kitą, girdite? 

— Taip, — atsakė Žeraras, kuris iš tikrųjų girdė- 
jo, bet nieko nesuprato, ir kurio dantys barškėjo kaip 
kastanjetės“. 

— Ak! Žinojau, kad tikrai sudominsiu jus šituo 
pasakojimu,— tarė Žakalis. 

— Betgi, pone, kokiu tikslu man tai sakote, "ko 
laukiate taip pasitikėdamas — per prievartą sumikčio- 
jo Žeraras. 

— Ko? Kaip! Nejaugi neįžvelgiate?.. Aš tariau sau: 
“Ponas Zeraras — filantropas; kai sužinos, kad kažko- 
kiam vargšėkui gresia panašus pavojus, apie kokį aš 
papasakojau, jis įsivaizduos save šio vargšėko, šio ne- 
laimėlio žmogžudžio, šio nevykėlio galabytojo vietoje; 
atjaus visas jo kančias, lyg pats būtų nusikaltėlis". Man 
regis, aš neapsirikau, tiesa, pone Žerarai? 

— O ne!.. O, ne!..— sušuko šis. 

— Ką gi, toksai pirmasis pasiektas įspūdis mane 
įpareigoja kalbėti toliau. Taigi rytoj vidurnaktį aš iš- 
vykstu su tuo kitu filantropu... ak! Jis visai į jus nepa- 
našus, pone Žerarai; matote, filantropas filantropui ne- 
lygu, kaip Moljeras sakė, kad žabinys žabiniui nelygų; 

aš važiuoju su juo; nežinau, kurion pusėn keliausiu, 
jis nepasakė, bet ilgametės patirties dėka įgytas įžval- 
gumas leidžia man spėti, kad tai bus kur nors apie 
Kur de Fransą. 

— Kur de Fransą? | 

— Taip... Tenai nuvykę, mes pasuksime į dešinę 
ar į kairę, veikiausiai į dešinę; įeisime,— kokiu būdu? 
To nežinau,— šiaip ar taip, veikiausiai įeisime į vieną 
tokį parką; tenai konstatuosime urve esantį skeletą, 
surašysime protokolą ir šio sunkaus triūso rezultatą 
pristatysim karališkajam prokurorui, kuris gavęs nau- 
jų duomenų bus priverstas prašyti teisingumo minis- 
trą, kad atidėtų bausmės vykdymą Sarančiui. 

— Sarančiui? — sušuko Žeraras. 

— Aš pasakiau Sarančiui? Nejučia man išsprūdo 
ši pavardė. Nežinau kodėl, bet amžinai šio vargšo pa- 
vardė sukasi man ant liežuvio... Taigi bausmės vyk- 
dymą atideda, įsako suimti tikrąjį kaltininką, ir tar- 
dymas pradedamas iš naujo... Jūs gerai suprantate, 
taip? 

— Kuo puikiausiai, — atsakė Žeraras. 

— Taigi štai kur pasibaisėtina šio vargšo gala- 
bytojo, šio nelaimėlio žudiko padėtis,— varė toliau 
Zakalis.— Juk galite įsivaizduoti tą mielą žmogelį: vaikš- 
tinėja sau po gerojo Dievulio saule, susikišęs rankas į 
kišenes, laisvas kaip paukštis, ir staiga išvysta at- 
vykstant pas jį niekingus žandarus — šie išplėš jį iš 
saulės ir pasodins į patamsį, ištrauks jo rankas iš 
kišenių ir surakins grandine; jo nekalta ramybė bus 
sugriauta, įprasta gyvenimo giedruma — pražudyta; ir 
visa šitai — per kažkokį banalų formalumą, per men- 
kutę smulkmenėlę; ir tuomet jis pasigailės, kad ne- 
pasinaudojo išsigelbėjimo galimybe, kurią jam atvė- 
riau. | 

— Vadinasi, tokia yra? 

— Iš tikrųjų, brangusis pone Žerarai,— tarė poli- 
cijos pareigūnas, — matyt, jūsų galva kaip reikiant kie- 
ta, protas bukas, o atmintis — trumpa. 

—-O, Dieve mano! — sušuko dorasis Žeraras.— 
Juk aš klausau ištempęs ausis. 

— Ir štai kas įrodo,— pastebėjo Žakalis,— kad 
rezultatas ne visada atitinka pastangas. Argi aš jums 
nesakiau, kad nesutikau leistis ekspedicijon ateinančią 
naktį? 

— Taip, sakėte. 

— Kad aš ją atidėjau porytojaus nakčiai? 

— Sakėte tai. 

— Na ir?.. 

Žeraras liko laukti pražiota burna. 

— Iš tiesų, — truktelėjo pečiais Žakalis, susidūręs 
su šitokiu kvailumu,— juk tai amato abecėlė, ir tik 
toks doruolis kaip jūs dar gali likti nieko nesupratęs. 

Galva ir rankomis Žeraras padarė keletą neviltin- 
gų judesių, kuriais, podraug su iš gerklės besiveržian- 
čiais kimiais garsais, tartum stengėsi pasakyti: “Tęs- 
kite!" 

— Dieve mano, gerai žinau, kad šitai jūsų nelie- 
čia! — kalbėjo toliau Žakalis,— kad į jūs nė kiek nesu- 
interesuotas nuslėpti kurio nors kito žmogaus nusikal- 
timą. Bet vis dėlto mirksniui įsivaizduokite,— žinoma, 
tokia mintis nepakenčiama,— kad tasai nusikaltimas 
padarytas ne kurio nors kito, bet jūsų; kad lavoną už- 
kasė ne kuris nors kitas, bet jūs. Įsivaizduokite, kad 
šios dramos scena — kadais jums priklausiusi nuo- 
savybė... pavyzdžiui, Viri dvaras; įsivaizduokite, kad 
jums žinomas giraitės masyvas ir medis, kurio slėpi- 
ningam šešėliui patikėtas lavonas; įsivaizduokite, kad 
žinote, jog rytojaus ar porytojaus naktį į Viri dvarą 
įžengs teisingumas, ir parkas bus kruopščiai ištyri- 
nėtas. Taigi: kas liktų jums padaryti per tą naktį, ku- 
rią išrūpino bičiulis, pavyzdžiui, per naktį iš šios die- 
nos į rytojų? 

— Kas man liktų padaryti?.. 

— Taip... 

— Kad nesurastų)?.. 

— Lavono, taip. 

— Man liktų... 

Žeraras nusišluostė stambiais lašais nuo kaktos 
varvantį prakaitą. 

— Nagi, pabaikite! Jums liktų?.. 

— Man liktų jį... , 

— Jį?.. 

— Pašalinti, pasistengti, kad jis dingtų. 

— Na taigi!.. Ak, brangusis pone .Zerarai, kokia 
jūsų tingi vaizduotė! Reikia ją išjudinti laukų oru, nak- 
ties vėjeliu. Tad atleidžiu jus šiai dienai bei-rytojui. 
Regis, bus puiki diena; gamtos grožybių mylėtojui — 
tai laimė. Todėl vykite į kaimą, vykite, ir kas žino, gal 
Medono ar Vanvo miškuose,— miškai esti tokių nu- 
sidėjėlių prieglobstis,— kas žino, gal aptiksite tą varg- 
šelį Žmogžudį, kurį savo įprastu gailestingumu išgel- 
bėsite nuo gresiančio šiokio tokio pavojaus? 

— Suprantu jus! — sušuko Žeraras, bučiuodamas 
policijos pareigūno ranką.— Dėkui! 

— Fe! — išsiviepė Zakalis, su panieka atstumda- 
mas žmogžudį — Nejau manote, kad stengdamasis iš- 
gelbėti jūsų niekingą kailį šitai darau? Eikite, eikite, 
esate perspėtas. Visa kita — jūsų reikalas. 

Zeraras puolė laukan iš Zakalio kabineto. 

— Tptu! — metė šis, žvelgdamas į į užsitrenkiančias 
paskui jį duris. 


LXXX + APDAIRUS VEZĖJAS 


Žeraras paskubom apleido Jeruzalės gatvės rūmus. 
Atsidūręs krantinėje, prišoko prie fiakro ir sušuko ve- 
„žėjui: 

— Moku už valandas, ir gausi po dešimt frankų 
už valandą, jeigu per ją įveiksi dvi mylias! 

— Sutarta... Kur važiuojame, šeimininke? 

— Į Vanvą. 

Po valandos pasiektas Vanvas. 

— Mane pasilaikysite, šeimininke? — paklausė 
vežėjas, kuriam sąlyga tiko. 

Žeraras kiek pagalvojo. Turėjo namie arklių ir ka- 
rietų, tačiau būgštavo, kad jo vežėjas gali nenulaikyti 
liežuvio už dantų; nusprendė, kad geriau apsimoka 
nusisamdyti pašalietį — žmogų, su kuriuo, kartą atsi- 

skaitęs, niekados daugiau neturės reikalų. 

Taigi ryžosi pasilaikyti savąjį limožietį!. 

Tačiau bijojo, kad pasilikdamas jį už tokią pat 
kainą, sukels šiam įtarimą. Noras kuo greičiau par- 
vykti namo pastūmėjo jį sykį pasielgti neatsargiai. 
"Nereikia to daryti antrukart. 

— Dėkui,— tarė jis,— prasilenkiau keliomis mi- 
nutėmis su asmeniu, kurį skubinausi pamatyti. Išvyko 
į Viri siur Oržą. 

— Juo blogiau, šeimininke, — palingavo galvą ve- 
žėjas,— juo blogiau. 

— O vis dėlto labai norėčiau pamatyti jį šian- 
dien, — sumurmėjo Žeraras neva patsai sau. 

— Galima jus nuvežti į Viri siur Oržą, šeimininke; 
septynios mylios — vieni niekai. 

— A, taip! Bet suprantate, — tarė Žeraras, — vie- 
šojo susisiekimo karietaite nuvykčiau į Viri siur Oržą 
už tris frankus. 

— Faktas, nenuvešiu jūsų tenai už tris frankus; 
tačiau įsidėmėkite, tokia karietaite keliausite su viso- 
kiais žmonėmis, o mano fiakre jaustumėtės kaip namie. 

— Žinau, žinau, — sutiko Žeraras, kuris ypač troško 
jaustis kaip namie,— ir dėl to reikia pagalvoti. 

— Na gerai, paklausykime, šeimininke, kiek duo- 
site T Barnabė, kad nuvežtų jus į Viri? 

— Teks mane ir parvežt. 

— Parvešime. 

— Be to, manęs palaukti. 

— Palauksime. 

— Ką gi, viso labo?.. Na, tik neužsiprašykite per- 
nelyg brangiai. 

— Ten ir atgal — trisdešimt frankų. 

— O manęs palaukti? 

— Pridėsite po keturiasdešimt su už valandą. Ak! 
"Tikiuosi, nėra ką daugiau šnekėti? 

Iš tiesų nebuvo pernelyg daug ką šnekėti. Vaiz- 
duodamas besiderantį, Žeraras numušė kainą penkiais 
frankais, tad sulygta už dvidešimt penkis frankus ten 
ir atgal bei po keturiasdešimt su už laukimo valandą. 

Galutinai sutaręs kainą, Žeraras pasiėmė iš namų 

Viri nuosavybės raktą ir davęs atsikvėpti metro Bar- 
nabė arkliams vėl įsėdo karieton. 

— Pro Fromentė? — paklausė vežėjas. 

— Pro Fromentė,— jeigu jums tinka, — atsakė Že- 
raras — jam visai buvo nesvarbu, kuriuo keliu važiuo- 
ti, svarbiausia, kad tik SA i į vietą. 

Arkliai iškart pasinešė sparčia risčia. 

Metras Barnabė buvo doras žmogus — savo pini- 
gus stengėsi užsidirbti sąžiningai. 

Tad, kai Zeraras atvažiavo į Viri, buvo dar visai 
šviesu, ir, tiesą sakant, saulei plieskiant nederėjo nė 
galvot apie šią liūdną, jį čionai atvedusią ekshumaciją. 

Zeraras, labiau negu bet kada slėpdamasis po sa- 
vo skrybėle, išlipo iš karietos ir palikęs vežėją smuklė- 
je liepė šiam ilsėtis iki vienuoliktos valandos. 

Lygiai vienuoliktą jis turėjo prisistatyti prie dvaro 
vartų. 

Zeraras atrakino ir vėl užrakino už savęs šiuos 
vartus, prieš tai pasprukęs nuo karietos dardesio pri- 
viliotų kokio tuzino vaikų ir senyvų moterų žvilgsnių. 

Suprantama, kaip jaudinosi filantropas, vėl įkel- 
damas koją į savo brolio valdą, kur kadais nužudė vie- 
ną iš jo vaikų. 

"Tad nė nesistenkime nupasakoti, kokia sugniauž- 
ta širdimi jis užlipo į priebutį ir vėl įžengė į lemtingąjį 
namą. | 

Praeidamas pro ežerėlį, nusuko akis. 

Vėl uždaręs paskui save vestibiulio duris, turėjo 
atsiremti į sieną — taip jėgos jį apleido. 

Užlipo į savo kambarį. 

Pamename, kad šio kambario langai išėjo į tven- 
kinį. 

Tai iš šio kambario langų j jis išvydo Brazilį pany- 
rant ir ištraukiant mažojo Viktoro lavonėlį. 

Nuėjo ir užtraukė užuolaidas, kad nebematytų tven- 
kinio. 

Bet, užtraukus užuolaidas, kambaryje pasidarė tam- 
su. 

Dviejose židinį dabinančiose žvakidėse styrojo po 
pusžvakį. 

Žeraro būta tiek apdairaus, jog pasirūpino atsi- 
vežti fosforinį žiebtuvėlį. 

Uždegė žvakes. 

Kiek apsiraminęs, čia jis ėmė laukti nakties. 

Apie devintą valandą visai sutemo, ir jis nuspren- 
dė, kad metas leistis į žygį. ' 

Pirmiausia reikėjo susirasti kastuvą. 

Jis turėtų būti sandėliuke su daržininkystės įran- 
kiais. Žeraras nulipo apačion, atsidūrė priešais tvenki- 
nį, tamsoje spindintį it gludinto plieno veidrodis, čia 
įsuko į takutį, vedantį daržo linkui, ir tenai suskato 
ieškoti sau reikalingo įnagio. 

Įrankių sandėliuką rado užrakintą, o valio dury- 
se nebuvo. 

Laimė, sandėliukas turėjo langą. 

Žeraras prisiartino prie jo, ketindamas išdaužti 
vieną stiklą, atstumti skląsčiuką ir taip patekti vidun 
į sandėliuką. 

Jau užsimojo daužti langą, tačiau staiga sulaikė 
ranką, išsigandęs triukšmo, kurį sukels dūžtantis stiklas. 

Nelaimingąjį viskas gąsdino! 

Tad stovėjo dvejodamas, prisidėjęs ranką prie šir- 
dies. 

Širdis taip daužėsi, jog, atrodė, išlauš šonkaulius. 

Taip jisai sugaišo per ketvirtį valandos. | 

Galiausiai prisiminė, kad ant mažojo piršto turi 
deimantinį Žiedą. 

Brangakmenis grikšėdamas įrėžė keturis stiklo 
šonus, ir Žerarui teliko šį stumtelti, kad įkristų vidun. 

Dar kiek luktelėjęs, jisai stumtelėjo stiklą ir tuo 
pačiu judesiu įkišo pro atsivėrusią kiaurymę ranką. 

Skląsčiukas pasisuko, ir langas prasivėrė. 

Žeraras apsidairė aplink, norėdamas įsitikinti, kad 
sutemose yra vienut vienas, ir apžergė palangę. 

Atsidūręs pastatėlio viduje, apgraibomis suskato 
ieškoti reikalingo įrankio. 

"Du ar tris kartus parkrito, užkliuvęs už padargų, 
kol užčiuopė kastuvo kotą. 

Pagaliau turėjo jį savo rankose. 

Pasiėmęs kastuvą, išėjo tuo pačiu keliu. 

Išmušė dešimtą. 

Pagalvojo, kad kur kas trumpesnis kelias palikti 
parką pro pinučių vartukus, išeinančius Godo tilto pu- 
sėn, nei vėl aplenkti tą nelemtąjį tvenkinį, kuris vis 
traukė jo žvilgsnį ir kuris tikrai dar labiau trauks po 
„ketinamosios atlikti baisios procedūros. | 

Taigi nusprendė ką kita: perspėti vežėją, kad at- 
važiuotų jo palaukti prie parko vartukų, išeinančių ly- 
gumon, 0 ne, kaip buvo sutarę, prie pagrindinių vartų, 
atsiveriančių į bažnytkaimį. 

Žeraras atrakino tuos vartukus, pastatė kastuvą 
ir glausdamasis namų sienų nuslinko prie traktieriaus. 

Pakeliui darsyk pėrsigalvojo. 

Prie.parko vartų stovinti karieta gali kristi į akis, 
nes visiems buvo žinoma, kad namas negyvenamas. 

" Išmintingiau, jei vežėjas lauks Fontenblo vieške- 
lyje, kokį šimtą žingsnių nuo Kur de Franso aukštyn. 

Atėjęs prie traktieriaus, Žeraras pažvelgė vidun 
pro langą. 

Išvydo savąjį žmogėną, gurkšnojantį vyno butelį ir 
lošiantį kortomis su krovinių vežikais. 

Žerarui labai nesinorėjo pasirodyti traktieriuje, kur 
jį galėtų atpažinti, nors ir buvo siaubingai pasikeitęs 
nuo tada, kai paliko Viri. 

= Vis dėlto, kadangi Barnabė negalėjo atspėti, kad 
jis čionai už lango ir trokšta pasišnekėti, norom ne- 
norom Žeraras turėjo atidaryti duris ir duoti ženklą 
vežėjui, kad ateitų pas jį. 

Praslinko ketvirtis valandos, iki Žeraras tam. ryžosi. 

Visąlaik vylėsi, kad gal kas nors išeis laukan, ir 
tada jis to žmogaus paprašysiąs perduoti Barnabė, jog 
jo keleivis norįs su juo pasikalbėti. 

Niekas nepasirodė. 

Tad Žerarui teko įeiti vidun. 

Sakydami įeiti, mes klaidiname: Žeraras ne įėjo 
vidun, o tik pravėrė duris ir drebančiu balsu pašaukė: 

— Pone Barnabė! 

Ponas Barnabė buvo perdėm pasinėręs į savo kor- 
tas; Zeraras gavo trissyk pašaukti jį pavarde, kaskart 
vis garsiau. 

Galiausiai metras Barnabė pakėlė galvą: 

— Ak, ak! — tarė.— Tai jūs, šeimininke! 

— Taip, tai aš, — atsakė Zeraras. 

— Jau norite važiuoti?.. 

— Dar ne. 

—- Ačiū Dievui! Vargšai gyvulėliai dar nepailsėjo. 

— -Ne, visai ne tai. 

— Tad kas? 

— Noriu tarti jums porą žodžių. 

— Turite teisę, aš tuojau. 

Atsistojęs jis nuėjo prie durų, pakeliui sutrukdy- 
damas visus, kiek tik buvo įmanoma, lošėjus. 

Pastarųjų, gurkšnojančių vyną, veidai gyvai pasi- 
suko į duris. 

Žeraras atšoko į priemenės tamsą. 

— O, o! — pastebėjo vienas iš užeigos stalaben- 
drių.— Nejaugi jūsų klientui atrodo per žema užeiti į 
smuklę? | 

— Tai įsimylėjėlis, išsirengęs į slaptą pasima- 
tymą! — nusijuokė kitas. 

.— Tuomet jis bus įkišęs pro duris ne galvą, o 
kelį, — tarė trečias. 

— Kvailys! — atšovė pirmasis.— Juk jis kalbėjo. 

— Na ir kas? 

— Su keliu nekalbama. 

— Aš čia, šeimininke, — tarė Pali — Kuo gi 
galių jums patarnauti? 

Žeraras paaiškino šiam, kad programa pasikeitė, 
ir todėl prašytų jo laukti vieškelyje, o ne prie pagrin- 
'dinių dvaro vartų. 

Kol Zeraras šitai dėstė, jį pertraukinėjo dažni “Hm! 
Hm!" 

Sumojo, kad šie pirminio plano pakeitimai kažkuo 
metrui -Barnabė nepatinka. | 

Galiausiai, Žerarui baigus dėstyti savo pageida- 
vimą, Barnabė paklausė: 

— O jeigu mes vieškelyje nesusirasime vienas kito? 

— Kaipgi galime nesusirasti? 

— Pavyzdžiui, jeigu praeisite, manęs nepamatęs? 

— Jokio pavojaus, mano akys geros. 

— Suprantate, kartais žmonių regėjimas nusilps- 
ta, kai keturiolika valandų laiko savo žinioje karietą 
ir yra skolingas vežėjui penkiasdešimt frankų. Pavyz- 
džiui, - pažinojau šeimininkų, — ačiū Dievui, nekalbu 
apie jus! Atrodote doriausias žmogus, kokį tik žemė 
kada nors yra nešiojusi! — taigi sakiau, kad pažinojau 
šeimininkų, kurie, išlaikę mane kiaurą dieną, apie penk- 
tą valandą vakaro liepdavo nuvežti juos prie Dofinės 
ar Vero Doda pasažų ir pasakydavo: “Palaukite manęs 
čia, vežėjau; aš tuoj grįšiu". 

— Na ir?..— paklausė Zeraras. 

— Na ir... jie nesugrįždavo. 

— O,— tarė Zeraras,— aš, bičiuli, ne toks... 

— Tikiu, tikiu, bet, matote, vis dėlto... 

— Mielas bičiuli, — tarė Žeraras, — tai tik toksai 
reikalas? 

Ir išsitraukęs iš kišenės du luidorus padavė met- 
rui Barnabė. 

Sis pasinaudojo krentančiu pro praviras duris švie- 
sos pluoštu ir įsitikino, jog luidorai tikri. 

— Karieta jūsų lauks šimtą žingsnių nuo Kur de 
Franso aukštyn, pradedant vienuolikta valanda — kaip 
sutarta. Jeigu jau sumokėta iš anksto, tai jokių prieš- 
tarų neturiu. 

— Bet aš turiu vieną. 

— Kokią? 

— Jeigu... jeigu... 

Zeraras nedrįso užbaigti. 

— Jeigu kas? 

— Jeigu aš jūsų nerasiu, aš? 

— Kur? 

— Vieškelyje. 

— Kodėl neturėtumėt manęs rasti? 

— Todėl, kad apmokėtas iš anksto... 

— Ak šitaip! Vadinasi, nepasitikite Barnabė? 

— Juk jūs taip pat nepasitikite manimi! 

— Jūs neturite numerio, o aš turiu... ir dargi įsi- 
dėmėtiną! Numerį, atnešantį laimę tiems, kurie mato 
jį pravažiuojant pro šalį — numerį 1. 

— Man labiau patiktų. — tarė Žeraras, — kad jis 

atneštų laimę tiems, kurie viduje. 

— Atneša ir jiems; numeris 1 neša laimę visiems. 

— Puiku, puiku, — sutiko Zeraras, stengdamasis 
nuraminti vežėjo entuziazmą dėl savo numerio. 

— Taigi, pradedant vienuolikta valanda, karieta 
lauks vieškelyje, kadangi šitaip jūs pageidaujate. 

— Gerai, — tyliai tarė Žeraras. 

— "Šimtą žingsnių nuo Kur de Franso aukštyn. 
'Finka? 

— Taip, taip, — patvirtino Žeraras, — tinka, bičiu- 
li, bet kam taip garsiai šaukti? 

— Teisybė, tyliu! O kadangi turite priežasčių slėp- 
tis... | 

— Betgi neturiu jokių! — paprieštaravo Žeraras.— 
Kodėl jums norisi, kad turėčiau priežasčių slėptis? 

— O, tai ne mano reikalas. Kai man užmokėta,. 
tai aš nieko nei matęs, nei girdėjęs. Vienuoliktą būsi- 
me sutartoje vietoje. 

— Pasistengsiu, kad jums netektų laukti. 

— O! Galiu ir palaukti, nesiskųsiu. Juk nusamdėte 
už valandinį mokestį; tokiomis sąlygomis nuvešiu jus, 
jeigu pageidaujate, iki Jozapato“ slėnio, i“ tikriausiai 
būsite vienintelis, atvykęs į Paskutinįjį teismą fiakru. 

Patenkintas savo sąmojumi, metras Barnabė su- 
grįžo į traktierių, o Žeraras, šluostydamasis nuo kak- 
tos srūvantį prakaitą, pasuko keleliu atgal į dvarą. 


LXXXI + DAIKTAS, KURIAM SUNKU 
KASTI VIETĄ 


Grįžęs Žeraras aptiko vartus tebepravertus, o kas- 
tuvą atremtą į sieną. 

Vėl užrakino vartus ir įsidėjo raktą kišenėn. 

Staiga jis krūptelėjo ir sustojo, įbedęs žvilgsnį į 
rūmų langus. 

Viename lange spingsėjo šviesa. 

Baimės nusmelktas, niekšas suvirpėjo nuo galvos 
ligi kojų. 

Ūmai prisiminė paliktas degančias dvi žvakes. 

Suvokė savo neatsargumą. 

Šviesą, kurią pamatė jis, galėjo pamatyti ir kiti: 
buvo žinoma, J og rūmai negyvenami, ir toji šviesa galėjo 
sukelti nemaža spėlionių. 

Tad, vis gręždamas akis nuo tvenkinio, Žeraras 
sparčiu žingsniu nuskubėjo prie rūmų, greitai pasikėlė 
į priebutį ir užlėkė laiptais viršun į savo kambarį. 

Užpūtė vieną žvakę ir buvo beužpučiąs antrąją, 
bet staiga jam dingtelėjo, kad,gaus pereiti koridorių ir 
nusileisti laiptais patamsyje. 

Kiek anksčiau, apniktas baimės, kad kas neišvystų 
žiburėlio, apie tai nepagalvojo. 

Praėjus apčiuopiamai baimei, sugrįžo įsivaizduo- 
jamoji. 

Ko gi galėjo bijotis Žeraras negyvenamo namo ko- 
ridoriuose ir laiptinėje? 

To, ko bijosi, nors ir kaip vienas į kitą nepanašūs, 
vaikas ir žmogžudys: vaiduoklių. 

Žeraras drebėjo, kad tamsoje už savęs tuoj tuoj 
išgirs žingsnius — nežinia kieno žingsnius. 

Bijojo, kad tuoj tuoj pasijus nutvertas už redingo- 
to — nežinia kieno nutvertas. 

Jam atrodė, kad už koridoriaus posūkio staiga su- 
sidurs akis į akį su kokia nors šmėkla — vaiko ar mo- 
ters šmėkla. 

Ąrgi šiame prakeiktame name Kesko dvi, o gal 
ir trys Žmogžudystės? 

Stai kodėl Zeraras pasiliko vieną žvakę degančią. 

Galėjo išeiti laukan pro dvejas duris: priebučio ir 
podėlio. 

Nusileidęs į vestibiulį,. dvejojo. 

Priešais priebučio duris tvyrojo tvenkinys — bai- 
susis tvenkinys! 

O iki podėlio durų reikėtų pereiti skliautuotą rūsį, 
kur buvo pasmaugta Orsola. 

Zeraras prisiminė kraujo dėmes ant grindų plo- 
kščių. 

Vis dėlto nusprendė verčiau išeiti laukan pro po- 
dėlį: dėl to kraujo jis niekuo dėtas. 


662 


Nešdamasis žvakę vienoje rankoje, kastuvą — ki- 
toje, nulipo laiptais, perkirto virtuvę, prieš atidaryda- 
mas duris į podėlį mirksniui stabtelėjo, pakratė galvą, 
stengdamasis nupurtyti prakaito lašus — abi rankos 
buvo užimtos, tad negalėjo nusišluostyti kaktos. 

Galiausiai pastūmė koja podėlio duris; pro išdaužtą 
langą įsiveržęs skersvėjis užpūtė žvakę. | 

Liko patamsyje — lyg koksai sutemų belaisvis. 

Šviesai užgesus, riktelėjo, tačiau tuojau pat suvir- 
pėjo ir nutilo: išsigando, kad savo balsu neprikeltų mi- 
ruūsiųjų. 

Reikėjo pereiti rūsį arba sugrįžti atgal. 

„Grįžtantį dar imtų persekioti Orsolos šmėkla!.. 

Tad pasirinko kelią pirmyn. 

Kas dėjosi jo sieloje, virpančioje labiau nei epušės 
lapas, tas penkias sekundes, per kurias žmogžudys ry- 
žosi pražengti po tamsiu skliautu, neįmanoma aprašyti. 

Galop jis pasiekė malkinę. 

Čia tarėsi jau bemaž išsigelbėjęs. 

Bet duris į parką rado užrakintas, rakto spynoje 
neaptiko; užrakto liežuvėlis buvo aprūdijęs, kabėje ne- 
blizgėjo ir pirmąsyk jam papurčius nepasidavė. 

Jėgos bemaž apleido nelaimingąjį. 

Rodėsi, numirs iš siaubo, jei gaus vėl sugrįžti per 
podėlį. 

Iš paskutiniųjų sutelkė visas savo pastangas. 

Spyna pasidavė — durys atšoko. 

Vėsus gūsis iš lauko plūstelėjo į jo sudrėkusią kak- 
tą ir sustingdė ant veido prakaitą. 

Bet po troškios požemio atmosferos šis pojūtis jam 
pasirodė be galo malonus. 

Taigi alsavo tyru nakties oru! 

Jo plaučiai išsiplėtė. 

Pražiojo burną padėkoti Dievui, tačiau Kešdūko. 

Jeigu yra Dievas, tai kaipgi jis, Žeraras, laisvas, o 
Sarantis — kalėjime? 

Teisybė, tikriausiai Sasšalis dabar miega tuo ra- 
miu miegu, kuris teisuoliui suteikia jėgų pasikelti į 
ešafotą, o jis pats tuo tarpu priverstas nesudėti bluos- 

to — sąžinės priekaištų ir siaubo graužiama siela, 
linkstančiais keliais, drebančiomis rankomis, prakai- 
tu varvančia kakta. 

Tai dėl kokio tikslo jis nesudeda bluosto? Kokį 
baisų darbą jam dar lieka nuveikti? 

Reikia iškasti bei paslėpti savo aukos griaučius. 

Ar užteks jam drąsos? O ypač — ar užteks jėgų? 

Nors pabandysiąs. | 

Sparčiu ir beveik tvirtu žingsniu jis perkirto visą 
atvirą ir mėnesienos apšviestą tarpą nuo rūmų iki 
parko. 

Bet kai atsidūrė didžiulių medžių šešėlyje, kai jam 
iš dešinės ir iš kairės nusidriekė paslaptinga, šnaran- 
ti miško tamsa, ledinė siaubo ranka vėl sugriebė jį už 
plaukų. 

Beje, jis jau žingsniavo alėja, vedančia prie medžių 
masyvo. 

Jau pradėjo įžiūrėti didijį ąžuolą, jau pasimatė 
suolelis. 

Kad ir kaip traukė atgal baisus nerimas, jis turėjo 
žengti į priekį. 

Bet kojos nenorėjo kilti, tarsi pasmerktajam, pri- 
verstam kopti į ešafotą. 

Vieną mirksnį jam toptelėjo, ar tik ešafotas ne ge- 
riau, nei tai, ką jis rengiasi daryti. 

Trenkęs nelauktai ir nužudęs jį vienu ypu, be ken- 
tėjimų, kirtis būtų buvęs palaima. 

Bet kankinama teismo procedūra, bet vienutė — 
drėgnas ir šaltas kapo prieangis; bet budelis, su savo 
kraupia prieranga; bet raudonai nudažytas ešafotas, iš 
tolo matomas su savo dviem liesomis rankomis; bet 
laiptukai, kuriais reikia užkopti prilaikomam giljoti: 
nos patarnautojų, kai tau pristinga jėgų; bet SE 
AR trikampė geležtė - — štai kas daro mirtį žiauria, 
šlykščia, neįmanoma! 

Štai kodėl žudiko akimis derėjo verčiau iškasti la- 
voną, galbūt numirti iš siaubo bekasant, nei užbaigti 
gyvenimą kastenų! ir papavuanųž mirtimi. 

Jis ryžtingai įžengė į tankmę ir ėmėsi darbo. 

Pirmiausia reikėjo surasti tikslią duobės vietą. 

Atsiklaupė ir ėmė ranka grabinėti žemę. 

Mirties šiurpulys perbėgo jo gyslomis: ne dėl to, ką 
darė, — nors ir tai ganėtinai baisu! — bet nuo kai ko 
nemažiau baisaus. 

Jam pasirodė, kad šioje, taip gerai pažįstamoje 
vietoje, žemė neseniai buvo judinta. 

Nejau būtų atėjęs čia per vėlai? 

Viena baimė pakeitė kitą. 

Paklaikęs iš išgąsčio, panardino ranką į purią dir- 
vą ir džiugiai šūktelėjo. 

Skeletas vis dar buvo čia. 

Apčiuopė švelnius, šilkinius vaiko plaukus, taip 
išgąsdinusius Salvatorių. 

O jie jį nuramino. 

Suskato kasti. 

Nugręžkime akis nuo to šlykštaus triūso. 

Įkvėpkime tyro oro: : | 

Pažvelkime į gražias žvaigždes danguje — auksi- 
nes dulkeles, spindinčias po Dievo kojomis. 

Įsiklausykime, ar neišgirsime šią tokią tykią naktį 
per beribes eterio erdves atskriejant iki mūsų garsus 
dangiškųjų giesmių, kurias angelai traukia Viešpaties 
garbei. 

Pats laikas bus vėl.mums atsukti žvilgsnius į žemę. 
kai prakeiktasis žmogus, išblyškęs ir virpantis, su kas- 
tuvu vienoje rankoje ir su kažkokiu beformiu į apsiaus- 
tą suvyniotu daiktu — kitoje, išnirs iš tamsaus medžių 
masyvo. 

Na, ko gi jis ieško savo paklaikusiomis, mirksinčio- 
mis akimis? 

Ieško saugios vietos, kuriai galėtų patikėti kraupųjį 
nešulį, paimtą iš ten, kur jau nebe taip saugu. 

Žeraras nesustodamas nuėjo iki kito parko galo, 
padėjo apsiaustą ant žemės ir suskato kasti. 

"Tačiau tris ar keturis sykius bedęs kastuvu į žemę, 
jis papurtė galvą ir sumuxmėjo: 

— Ne, ne, tik-ne čia! 

Ir vėl pasiėmęs nuo žemės apsiaustą, prasibrovė 
dar šimtą žingsnių pro medžių tankmę ir antrąkart 
sustojo dvejodamas. | 

Paskiau vėl papurtė galvą: 

— Per arti anos! — tarė. 

Pagaliau jį tartum nūšvietė įkvėpimas. 

Antrusyk pakėlė nuo žemės apsiaustą ir ta pačia 
karštligiška žengsena, kuria jau buvo įveikęs du eta- 
pus, leidosi keliauti toliau. 

-Sįsyk pasuko tvenkinio link: jau nebebijojo išvysti 
vandens paviršiumi slenkančią šmėklą. 

Smėklą turėjo suvyniojęs į savo apsiaustą. ' 

Pasiekęs tvenkinio kraštą, padėjo apsiaustą ant 
vejos ir ėmėsi jį atvynioti. 

Šį mirksnį nuaidėjo tolimas gūdus kauksmas. 
Kažkoks šuo raudojo kuriame nors iš kaimynystės 
ūkių. | | 
| — O! Ne! Ne! — tarė jis.— Ne čia! Kartą šuo jau 
jį ištraukė... Be to, jeigu nuleistų tvenkinį, aptiktų 
tuos griaučius... Bet ką daryti?.. Dieve, duok man 
mintį. 

Si malda, regis, pakilo į dangų, lyg nė nebūtų bu- 
vus piktžodystė. 

— Taip, taip — sumurmėjo niekšas,— kaip tik 
tai! Kaip tik tai! 

Šie kaulai, nors ir kaip gerai Viri parke paslėpti, 
galėjo būti aptikti ir antrusyk, jeigų jau kartą buvo 
aptikti. 

Žeraras pasiimsiąs juos su savimi į Vanvą ir užka- 
siąs savo sode. 

Daugiau nei kur kitur Vanve Žeraras buvo dora- 
sis ponas Žeraras. 

Vėl pakėlė apsiaustą, bet paliko kastuvą ir greitai 
pasuko linkui vartų, išeinančių Godo tilto pusėn. 

"Turėjo šių vartų raktą, ir juos nesunkiai atrakino. 

Keistas dalykas! Nuo tada, kai laikė šiuos griau- 
čius savo apsiauste, antgamtiškų dalykų baimė prany- 
ko. 

Teisybė, kita baimė pakeitė ankstesniąją, taigi do- 
rasis Žeraras nieko nuo šios permainos neprarado. 

Uždaręs vartus, Žeraras patraukė tiesiai per arimą, 
stengdamasis kuo greičiau pasiekti vieškelį. 

Rolanas mums parodė jo pasirinktą kryptį. 

Barnabė tesėjo žodį: laukė su savo fiakru nurody- 
toje vietoje. 

Geriau negu laukė: miegojo ant pasostės; tačiau 
nors ir saldžiai buvo įmigęs, atidarydamas dureles, 
Žeraras sujudino ekipažą ir taip jį pažadino. 

— Hm! — atsikrenkštė Barnabė.— Tai jūs, šeimi- 
ninke? 2 B 

—- Taip, aš,— atsakė Zeraras.— Nesitrukdykite. ' 

— Gal norite,— tarė vežėjas, ištiesdamas ranką, — 
kad padėčiau ant savo pasostės tą ryšulį, kuris, atro- 
do, jus varžo? 

Ir metras Barnabė parodė į apsiaustą. 

— Ne, ne! Nereikia! — išsigando Zeraras.— Tai 
reti augalai, kuriuos reikia saugoti nuo bet kokio kres- 
telėjimo; gabensiu juos ant savo kelių. 

— Kaip pageidaujate... Taigi mes grįžtame?.. 

— Į Vanvą. 

— Pirmyn į Vanvą! — šūktelėjo vežėjas, suplak- 
damas arklius. 

Ir sunkus ekipažas pajudėjo iš vietos. 

Štai kaip atsitiko, kad Salvatorius neatrado po di- 
džiuoju ąžuolu, šalia medžių masyvo skeleto, kurio at- 
vyko ieškoti. 


LXXXII + TAPYBOS MĖGĖJAS 


Atsilankančių į Petriuso studiją, — vienų iš gryno, 
paprasčiausio smalsumo, kitų — tikrai norinčių pirk- 
ti, — Mėgėjų antplūdis buvo toks didelis, jog, neperde- 
dant, prie jo durų nusitęsė eilė. 

Parduotė turėjo prasidėti ateinantį sekmadienį, tai 
yra už trijų dienų. 

Buvo ketvirtadienis. 

Taigi apie vienuoliktą valandą ryto studijoje tvy- 
rojo kylančio potvynio vaizdas: viena už kitą greičiau 
ritosi vilnys — kaskart vis aukštesnės, kaskart vis 
garsesnės. 

Gretimame kambaryje, atvirkščiai, viešpatavo rim- 

tis, apleistumas, tyla. 

"Turėjome pasakyti — uždarumas, nes apleistumas 
buvo ne absoliutus: kambaryje glaudėsi Petriusas. 

Sėdėjo prie lango, alkūne pasirėmęs į apvalų vie- 
nakojį stalelį, ant kurio gulėjo atplėštas laiškas: per- 
skaitė jį pakartotinai tik sykį, bet kiekvienas ten pa- 
rašytas žodis kuo giliausiai įsmigo jam į širdį. 

Nesunku buvo pamatyti, kad jaunikaitis palaužtas. 

Kartkartėmis užsidengdavo rankomis ausis, kad 
negirdėtų iš gretimo kambario atsklindančio triukšmo. 

Taipgi kartkartėmis stambios ašaros nusirisda- 
vo jo skruostais, kapnodamos ant išskleisto prieš jį 
laiško. 

Tai kodėl gi Petriusas, Salvatoriaus padedamas, 
griežtai apsisprendęs, kodėl gi Petriusas dar blyškes- 
nis ir labiau apniktas dvejonių nei kada nors anksčiau? 

Todėl, kad ką tik gavo laišką nuo Reginos ir kad 
šis laiškas sudaužė it stiklą jaunikaičio ryžtą. 

Pamename, kad kai jis paliko Reginą, šioji davė 
saldų pažadą rytdienai — atsiųsti jam laišką.“ 

Tačiau ji nepanoro pasakyti, kas bus tame laiške 
parašyta. 

Su grynai moterišku delikatumu troško, kad laimės 
aromatas, juolab malonesnis, kadangi nežinomas, ly- 
dėtų jos mylimąjį. 

Tą laišką Petriusas kaip tik gavo. 

Tai į jį vis krypo jo akys, tai ant jo vis krito jo 
ašaros. 

Iš tikrųjų, patys pamatysite, kad jinai žadėjo daug 
laimės ir kad buvo ko ilgai, liūdnai verkti dėl tokios 
prarastos laimės. 

Stai jo turinys: 


Mano mylimiausias Van Deikai, 

Vakar, palikdama jus, pažadėjau gerą 
žinią. 

Stai ji: 

Po mėnesio mano tėvo vardinės, ir mud- 
vi su teta nutarėme, jog dovana, kurią įteiksi- 
me maršalui — tai mažosios Abėjos portretas. 


Beje, vakar ponui grafui Rapui rūmai 
pavedė misiją į Sankt Peterburgą — misiją, 
kuri jį pašalins šešioms savaitėms. 

Atspėjate, tiesa? | 

Sykį nutarus, kad maršalui reikia pado- 
vanoti jo mažosios numylėtinės portretą, ne- 
buvo sunku patvarkyti, kad šį portretą tapys 
ponas Petriusas Erbelis de Kurtnė. 

Juk žinote, kad pastaroji pavardė turi 
didžiulę įtaką markizei de La Turnel, kelia- 
klūpsčiaujančiai prieš uždarąsias karūnas!. 

Taigi štai kas man lieka jums pranešti: 

Pradedant ateinančiu sekmadieniu, kiek- 
vieną vidudienį pono Petriuso Erbelio de 
Kurtnė studijoje vyks pozavimo seansas. 

Mažąją Abėją pas tapytoją paprastai at- 
veš markizė de La Turnel, josios senutė teta 
ir grafienė Regina, josios senutė sesuo. 

Pasitaikys dienų, kai markizė de La Tur- 
nel negalės vykti dėl dienotvarkės, skirtos svei- 
katai arba tikybinėms priedermėms. 

-Tad Abėją tokiais atvejais atveš jos sesė 
Regina. 

Paveikslas turės būti nutapytas per kele- 
tą seansų arba darbas užtruks mėnesį — pri- 
klausomai nuo to, kaip seksis tapytojui. 

Svarbiausia, kad portretas išeitų pana- 
šus, tad tapytojui nebus priekaištaujama dėl 
darbui sugaišto laiko. 

Kadangi dėl kainos nekilo jokių nesuta- 
rimų, iš anksto tam numatyta du šimtai lui- 
dorų. ' | 
Tačiau kadangi ponas Petriusas Erbelis 
de Kurtnė galbūt pasirodys pernelyg išdidus 
juos priimti, sutarta iš anksto, kad ši suma 
bus paskirta išmaldoms, bažnytinėms vazoms 
nupirkti ir padovanoti mažajai Roznoelei dan- 
gaus žydrynės suknelę, panašią į tą, kokios 
taip troško vargšelė Asilo Odaž. 

Taigi, mano brangiausias Van Deikai, 

laukite, kad sekmadienį pas jus vidudienį at- 
vyks mažoji Abėja, markizė de La Turnel ir 
jūsų švelniai mylinti 

Regina 


Štai koks tai buvo laiškas, kuris, nepaisant geros 
žinios ir ypač dėl jos, varė Petriusą į neviltį. 

Sekmadienio vidudienį Regina atvyks su savo teta 
ir seserimi, ir ką aptiks trys moteriškos? 

Komiso įkainotoją, pardavinėjantį Petriuso paveiks- 
lus ir baldus! 

O Petriusas jai nieko neužsiminė apie tai! 

Kaip jis ištvers tokią gėdą? 

Vieną mirksnį jam kilo mintis pabėgti, save ištrem- 
ti, niekad nebeišvysti Reginos. 

Bet nebeišvysti Reginos — tai atsižadėti gyvenimo. 

Dargi kur kas daugiau: tai širdies mirtis gyvame 
kūne. 

"Taip pat mirksnį Petriusas pasigailėjo: ne, ne todėl, 
kad išgelbėjo savo tėvą nuo žlugimo, — pasakykime, 
jog tokia mintis jam nė neatėjo į galvą — bet kad ne- 
priėmė Žano Robero pasiūlymo. 

Iš tikrųjų, Petriusui tebūtų reikėję uoliai kaip ki- 
tados imtis darbo, ir jis per labai trumpą laiką būtų 
grąžinęs Žanui Roberui pasiskolintus pinigus. 

Jo laikinas atokvėpis, prabanga, arkliai, karieta 
netgi padarė, komerciškai šnekant, puikų įspūdį. 

"Imta manyti, kad jis paveldėjo iš kokio nežinomo 
dėdės, kad nestokoja pinigų ir kad nuo šiolei jo pa- 
veikslai taps dvigubai brangesni. 

Tačiau visiškai atsidavęs meilei Petriusas nebe- 
tapė paveikslų. 

Bet jeigu tik jis rastų iš ko pasiskolinti dešimt 
tūkstančių frankų, jis imtų tapyti ir per tris mėnesius 
grąžintų tą sumą, kad ir už kokius procentus pasko- 
lintą. 
| Kodėl nepaprašius Salvorių paskolinti jam tą su- 
mą? 

Ne: griežtas Salvatoriaus veidas neleido nieko pa- 
našaus prašyti. 

*Bė to, argi Salvatorius balsu nelyginant neišju- 
dinamo sąžiningumo aidas j jam neatsakė: “Balandžio 
4-ąją!" 

Tad Petriusas papurtė galvą ir tartum atsiliepda- 
mas į savo paties mintis tarė: 

— Ne, ne, su viskuo sutinku, tiktai nesikreipti į - 
Salvatorių! 

Teisybė, jis čia pat pridūrė: 

— Tačiau ir su viskuo, tiktai kad neprarasčiau 
Reginos... | 

Kaip tik šiuo metu studijon įžengė naujas lankytojas. 

Kadangi šiam naujam lankytojui lemta turėti 
svarbų vaidmenį toliau vyksiančiose scenose, teleidžia 
skaitytojai, kad paliksime Petriusą su jo niūriomis min- 
timis ir mesime žvilgsnį į naująjį atvykėlį. 

Tai vyriškis keturiasdešimt aštuonerių-penkias- 
dešimties metų amžiaus, poaukštis, plačių pečių, tvir- 
to sprando, galingos krūtinės. 

Galva apžėlusi rausvų, trumpų garbanotų, bemaž 
susivijusių plaukų raizgalyne; antakiai juodi kaip an- 
glis — keistas kontrastas plaukams — buvo vešlūs ir 
šiurkštūs, be to, dar atrodė ginkluoti ilgais, kietais ir 
dygiais it adatos šeriais. 

Supančios jo veidą nelyginant apykaklė žandenos 
buvo rusvos į rausvumą, tačiau tiksliai nusakyti spal- 
vos negalėjai dėl šen bei ten įsimaišiusių ir jas margi- 
nančių žilsvų ar visai baltų plaukų. 

Apskritai šio nepažįstamojo veidas atspindėjo at- 
virumą, netgi šiurkštumą, bet ne piktumą. 

Dargi priešingai, šypsena, regis, amžinai neišnyks- 
tanti nuo jo lūpų, byloj o apie tokį tartum linksmuolio 
geraširdiškumą, iš pirmo žvilgsnio šiurkštaus, tačiau 
iš tikrųjų švelnaus ir malonaus būdo bruožus. 

"Tik užmetęs akį, atšlytum nuo jo. 

Geriau įsižiūrėjęs, ištiestum jam ranką — taip 
linksmumu pažymėtas veidas traukė į save. 

Pasakėme amžių, kokio, atrodo, jis buvo. 

Šį amžių, kad ir apytikriai, galėjai nustatyti iš 
dviejų gilokų raukšlių, vagojančių jo kaktą stogeliu 
tuoj viršum nosies. 

O dėl šio personažo profesijos, tai ją nesunku bu- 
vo nuspėti iš daugelio požymių. 

Pirmiausia, jo eisena išdavė jūrininką — tuo 
siūbuojančiu žingsniu, būdingu ilgai keliavusiems 
jūromis žmonėms, kurie netgi ant patvaraus pagrin- 
do atsistoję ir toliau vaikšto prasižergę, nes šitaip 
Neptūno vaikai, kaip pasakytų vienas Prancūzų aka- 
demijos narys, yra pratę atsispirti siūbavimui bei lin- 
gavimui. 

Beje, neatpažinus šio požymio, smalsuoliams 
padėtų susivokti kitas, irgi ne mažiau reikšmingas. 

Nepažįstamasis nešiojo įkabintus į ausis du auk- 
sinius inkarėlius. 

Jo apranga buvo gana įmantri, nors ir mažiausiai 
priekabiems, ko gero, būtų pasirodžiusi šiek tiek abe- 
jotino skonio. 

Ją sudarė mėlynas frakas su metalinėmis sago- 
mis — be saiko atviras, kad matytųsi aksominė lie- 
menė, ant kurios kryžmai kabaliavo milžiniška auk- 
sinė grandinė. 

Likusios kūno dalies apdaras — tai į aulinius ba- 
tus siaurėjančios plačios kelnės, tais laikais žinomos 
kazokiškų kelnių vardu. 

Galiausiai patys batai, priešingai nei kelnės, jų 
linkui siaurėjančios, žemiau jų platėjo, nužymėdami 
kontūrą pėdos, kurią gamta su motinišku įžvalgumu 
aiškiai taip suformavo, kad išlaikytų savo savininko 
pusiausvyrą per fantastiškiausias įtūžusio Okeano var- 
taliones. 

Kitame kūno gale žydintis jo veidas Žo stėiaių iš per- 
juostos baltu kaklaraiščiu plačios apykaklės — nelygi- 
nant bijūnų puokštė iš balto popieriaus tūtelės. 

Visą aprangą užbaigė raudonų ir žalių langelių 
kaklaskarė, užrišta apie kaklą vienu tų mazgų, ku- 
riuos vadina Jūreiviškais, ir juoda fetrinė, su ilgais 
plaukeliais, plačiakraštė skrybėlė. 

Dar pridurkime, kad jis laikė rankoje ilgą rotan- 
go“ lazdą, įsigytą, be abejo, Rytų ar Vakarų Indijoje: — 
abu kraštai tuo panašūs, jog juose gali matyti tarps- 
tantį tą įdomų augalą; ir kad vardan kažkokio susiju- 

sio su šia lazda prisiminimo, jis turėjo pritaisydinęs 
kaip rankeną auksinį bumbulą, atitinkantį jos 
milžinišką ilgį. | 

Kas galėjo pritraukti į paveikslų parduotę šį keistą 
personažą)? 

Jeigu Petriusas būtų tapytojas marinistas, kokio 
nors turtingo, išėjusio pensijon jūrininko, trokštančio 
įsigyti marinistinę galeriją, atsilankymas nė kiek ne- 
stebintų. 

Bet jūrininkas istorinio ar netgi žanrinio tapytojo 
studijoje pagrįstai galėjo nustebinti tikruosius dailės 
mėgėjus. 

Taigi, pasirodžius studijoje jūrininkui, iki šiol su- 
telktas į paveikslus visų lankytojų dėmesys iš dalies 
nukrypo į naująjį atvykėlį. 

Sis, nė kiek nesutrikęs, sustojo per patį vidurį 
laiptų, metė. apie save tiriamą žvilgsnį, išsitraukė iš 
kišenės dėkliuką, iš jo — akinius su auksinėmis ie- 
nelėmis, užsidėjo juos ant nosies ir nudrožė tiesiai 
prie Šardeno“ paveikslo, kuriuo, regis, vos tik pa- 
stebėjęs, ypač susidomėjo. 

Siam paveiksle buvo pavaizduota namų šeimi- 
ninkė, valanti daržoves, prieš dėdama jas virti į 
puodą. 

Ugnis, puodas ir daržovės buvo nutapyti taip tik- 
roviškai, jog jūrininkas, išvydęs puodą, kurio dangtis 
buvo padėtas ant viryklės, prikišo nosį prie drobės, 
triukšmingai įkvėpė oro ir visu garsumu krenkštelėjo: 

— Hm! Hm!.. | 

Paskiau, pliaukštelėjęs liežuviu, pridūrė: 

— Sultinys tiesiog prašyte prašosi į burną. 

Galiausiai, iškėlęs aukštyn, pamosikavo kairiąją 
ranką, taip Kel sdamas kuo didžiausią susižavėjimą: 

— Nuostabu! — tarė vis tuo pačiu pakeltu tonu ir 
visiškai taip, lyg būtų čia vienas.— Nuostabu visais 
atžvilgiais! 

Keletas lankytojų, tokios pačios nuomonės apie 
Šardeno paveikslą kaip ir naujasis atvykėlis, prisiarti- 
no prie jo, o nesilaikantys kitokios — pasislinko to- 
liau. 

"Tai pakeldamas ant kaktos, tai vėl nuleisdamas * 
ant nosies akinius, ilgai, atidžiai žiūrinėjęs paveikslą, 
jis pasitraukė nuo jo, nors ir su didžiai apgailestau- 
jančia mina. Pastebėjęs vieną iš pirmųjų Gudeno“ ma- 
rinistinių drobių, sušuko: 

— O! O! Stai šiek tiek vandens; nagi, pasižiūrėki- 
me iš arčiau. 

" Iš tikrųjų, jis prisikišo tiek arti, jog bemaž lietė 
paveikslą nosimi. 

—- Taip, tūkstantis skylių) — žavėjosi jis.— Tai 
vanduo ir netgi sūrus... O! O! Betgi kieno tas paveiks- 
las tapytas?.. 

— Vieno jaunikaičio, pone, vieno jaunikaičio,— at- 
sakė senyvas ponas, besimėgaujantis tabako žiups- 
niu priešais marinistinį peizažą, kurį žiūrinėjo jūrei- - 
vis. 

— Gudenas,— vėl prašneko tapybos mėgėjas, ką 
tik išskaitęs paveiksle parašą.— Iš tiesų, girdėjau šį 
vardą minint Amerikoje, tačiau pirmąsyk matau šio 
meistro paveikslą; mat, nors jis ir jaunas, kaip jūs 
sakote, pone, mano galva, žmogus, nutapęs šią valtį ir 
šią bangą — tikras meistras. Mažiau esu patenkintas 
joje sėdinčiais matrosais; betgi negali visame kame 
pasiekti tobulybės. Ak, nagi, nagi... 

Ir jūrininkas ėmė žiūrinėti paveikslą iš arčiau. 

— Ką jūs pasakysite apie tą brigą, kuris štai ten 
gilumoje matyti? 

— Pone, neužsigaukite, tačiau tai korvetė, o ne 
brigas... korvetė, plaukianti prieš vėją, kairiuoju hal- 
su, iškėlusi grotą, foką ir du marselius; kaip jai — 
mažoka, nes pučiant šitokiam brizui, galėtų iškelti 
bramselius ir netgi liselius. Aš pats tokiais orais sušuk- 
davau: “Visas bures viršūn!“ 

Ir savo turėtu bei išsaugotu įpročiu, jūreivis ištarė 
tą komandą visu garsumu. 

Visi atsisuko. Keletas meno mėgėjų toliau žiūrinėjo 
juos dominančius dalykus; bet didžioji klausytojų dalis 
susirinko apie jūrininką ir, jeigu tik mums bus leista 
pavartoti terminą, pasiskolintą iš jo romantiškos pro- 
fesijos, dreifavo kartu su juo. 


674 


Kaip matome, nepažįstamasis kalbėjo anaiptol ne 
kurtiems. 

Taigi senyvas ponas, pirma jau apsikeitęs su juo 
keliais žodžiais, nusitvėrė išgirstų pastabų: 

— Ak, ak, pone,— tarė jis,— atrodo, esate vado- 
vavęs laivui? 

— Turėjau tokios garbės, pone,— atsakė pašalietis. 

— Fregatai, brigui ar korvetei? 

— Korvetei. 

Paskui, tarsi nenorėdamas toliau tęsti pokalbio, 
bent navigacijos tema, jūreivis paliko Gudeno bangas, 
valtį bei korvetę ir susidomėjo Bušė?. 

"Tačiau senyvas meno mėgėjas, kuris, be abejo, 
troško sužinoti tokio išmanančio dailę Žmogaus nuo- 
monę apie ponios Diubari nuolatinį tapytoją, vis laikėsi 
šio sukamos kreivės. 

It dangaus šviesulio įtraukti į jo orbitą Amos 
dami. 

— Nors šis ir nepasirašytas,— tarė mūsiškis žmo- 
gus, žvelgdamas į Karlo Vanlo“ pasekėjo paveikslą, — 
nereikia nė klausti, kieno jis: tai Bušė “Veneros tuale- 
tas". Dailininkas pataikaudamas suteikė savajai Vene- 
rai nelaimingosios kurtizanės, anais laikais dariusios 
gėdą prancūzų monarchijai, bruožus... Prasta tapyba! 
Prastas tapytojas! Nemėgstu Bušė! O jūs, ponai? 

Ir nelaukdamas, kol jo paklaustieji atsakys, taip 
pat garsiai pridūrė: 

— Žinau, tai vertas pagarbos koloristas, bet kartu 
tapytojas pretenzingas ir manieringas kaip jo laiko 
asmenybės... Bjauri epocha! Niekinga renesanso ma- 
nierų mėgdžionė! Ši neturi nei kūno, kaip pas Ticianą?, 
nei mėsos, kaip pas Rubensą. 

Galiausiai, atsigręžęs į klausytojus, pareiškė: 

— Stai kodėl, ponai, aš mėgstu Sardeną: jis vie- 
nintelis iš tiesų stiprus, nes tarp visų to amžiaus ma- 
nieringumų ir konvencialumų tikrai paprastas... O! Pa- 
prastumas, ponai, paprastumas! Kad ir ką sakytumėt, 
visados teks prie jo grįžti... 

Niekas šios aksiomos neginčijo. 

| Dar daugiau: meno mėgėjas, kuris anksčiau jau 

kalbėjosi su jūrininku, apsidairė aplink, lyg prašyda- 
- mas žodžio, it pamatęs, kad niekas neprieštarauja, 
prabilo: 

— Visiška tiesa, pone, visiška tiesa.. 

Meno mėgėjui ėmė labai patikti šis jūreivis — 
ūmus, tačiau atviras, šiurkštus, tačiau filosofiškas. 

— Jeigu gyvensiu pakankamai ilgai, kad suspėčiau 
įkūnyti savo svajonę, — varė toliau kapitonas melan- 
choliškų tonu, — numirsiu laimingiausias iš Žmonių, 
nes būsiu susiejęs savo vardą su didžiu darbu. 

— Ar būtų nekuklu, pone,— paklausė senyvasis 
meno mėgėjas, — pasiįdomauti, kokia ta svajonė? 

— Nė kiek, pone, nė kiek, — atsakė kapitonas.— 
Noriu įsteigti nemokamą piešimo mokyklą, kurioje būtų 
mokoma vien paprastumo mene. | 

— Didi idėja, pone! 

— Tiesa? 

— Labai didi, labai didi, ir perdėm filantropiška. 
Ponas gyvena sostinėje? 

— Ne, tačiau tikiuosi čia apsistoti; pradedu pa- 
„vargti nuo kelionių aplinkui pasaulį. 

. — Jūs apkeliavot pasaulį? — susižavėjęs sušuko 
ponas. 

— Sešis kartus, pone,— paprastai atsakė kapito- 
nas. 

Meno mėgėjas šastelėjo žingsnelį atgal. 

— Betgi tai daugiau nei La Perūzas!? — sušuko 
jis. į 

— La Perūzas jį apkeliavo tik du kartus,— taip 
pat paprastai atsakė jūreivis. 

— Galbūt kalbuosi su įžymiu jūrininkų? — spėjo 
meno mėgėjas. 

— Kur ten! — kukliai numojo. nepažįstamasis. 

„— Vis dėlto, pone, ar galiu pasiteirauti jūsų pa- 
vardės? 

— Vadinuosi Lazaras Pjeras Berto, pramintas 
Montobanu. 

— Gal jūs giminaitis garsiojo. Berto de Montoba- 
no", Karolio Didžiojo sūnėno? 

„— Norite pasakyti — Reno de Montobano? 

— Ak, teisybė, Reno... Berto... 

— Taip, juos nesunku sumaišyti; nemanau, kad 
turėčiau tokios garbės, nebent moteriškąja linija. Be 
to, mūsų varde yra raidė HA", kuria visi Reno de Mon- 
tobanai niekad neturėjo garbės didžiuotis. 

Meno mėgėjas, nesusigaudydamas, kurioje savo 
vardo vietoje kapitonas Montobanas rašo HA, nesėkmin- 
gai stengėsi ištarti Montobanas su H raide pirma M. 

Tačiau po bergždžių pastangų liovėsi bandęs ir nu- 
sprendė, kad bus blogai nugirdęs ir kad jūrininko her- 
binį skydą, o ne vardą dera pagerbti veikiau šia em- 
blema nei raide. 

Tad, išsitraukęs iš kišenės vizitinę E Aidų. pa- 
davė kapitonui tardamas: 

— Kapitone, mane galima rasti namie pirmadie- 
niais, trečiadieniais ir penktadieniais nuo trečios iki 
penktos valandos pavakare. Penktą valandą aš pietauju, 
ir jeigu kartais panorėtumėte suteikti man garbę priim- 
damas mano kuklias vaišes, tai turiu žmoną, kurios gal- 
va pramušta jūrų kautynėms. Padarytumėte laimingą ją 
ir kartu mane, papasakodamas mums apie kai kurias. 

— Su malonumu, pone, — atsakė kapitonas, įsidė- 
damas kišenėn kortelę.— Mano supratimu, jūrų kau- 
tynės tik tam ir vyksta, kad apie jas pasakotų. 

— Labai teisingai, pone, labai teisingai, — pritarė 
meno mėgėjas, nusilenkdamas ir pasitraukdamas. 

Užkariavęs šį meno mėgėją, kapitonas vėl suskato 
kuo raiškiausiai šūkčioti prieš kiekvieną paveikslą ir 
pavergė dar du ar tris meno mėgėjus, kuriuos kaip ir 
pirmąjį nustebino savo vertinimų teisingumu ir karštu 
entuziazmu paprastai tapybai. 

Po poros valandų jį gaubė visuotinis susižavėjimas. 

Buvo sekiojamas iš paskos visais vingiais, kuriais 
tik žirgliojo po studiją, buvo išklausomas su tuo dėme- 
singumu ir susikaupimu, kurie būdingi stropiems mo- 
kiniams įžymaus profesoriaus akivaizdoje. 

Sios kojų pratybos,— o jos tokios ir buvo tikra to žo- 
džio prasme,— truko iki penktos valandos — to laiko, 
kada, kaip sakėme, lankytojai paprastai pasišalindavo. 

Kaip tik tuomet, kai Petriuso tarnas atlapojo du- 
ris, duodamas suprasti, kad atėjo metas visiems išsis- 
kirstyti, kapitonas grįžtelėjo į atremtą prie sienos pa- 
veikslą, kuris, sprendžiant iš jo vietos, nebuvo skirtas 
parduoti kartu su kitais. 

Iš tikrųjų, šis paveikslas tai buvo eskizas Gražio- 
"sios Terezos kautynių su Kalipse — eskizas, kurį po 
vaizdingo savo tėvo pasakojimo Petriusas kažkada iš 
neturėjimo kas veikti apmetė ant drobės. 

Vos tik išvydo paveikslą, iš kapitono Pjero Berto 
lūpų išsiveržė sužavėti šūksniai, kurie sulaikė ant 
slenksčio jau pasirengusiuosius išeiti. 

-— Prisiekiu jūrų dievu! — sušuko jis.— Nejau ga- 
li būti? | 

Nekreipdami dėmesio į tarno įkalbinėjimus, lan- 
kytojai susispietė aplinkui kapitoną. 

— Ką norite tuo pasakyti, kapitone? — paklausė 
keliolika balsų išsyk. 

— O, ponai! — sušuko kapitonas, šluostydamasis 
akis.— Dovanokite, kad taip susijaudinau; bet kai išvy- 
dau taip tiksliai atvaizduotą vieną iš pirmųjų mūšių, 
kuriuose dalyvavau, ir, dargi galiu pasakyti, šlovingai, 
nejučia ašaros ištryško man iš akių. 

— Verkite, kapitone, verkite! — sušuko lankytojai. 

— Vienintelis žmogus, — pridūrė kapitonas, — būtų 
galėjęs taip nepaprastai tiksliai perteikti Kalipsės ir 
Gražiosios Terezos mūšį, bet šis žmogus niekada nėra 
laikęs rankoje teptuko. 

— Bet vis dėlto,— paklausė klausytojai, kurių 
smalsumas šio dramatiško epizodo buvo sužadintas iki 
aukščiausio laipsnio,— kas gi tasai žmogus? 

— Tai kapitonas, vadovavęs Gražiajai Terezai. 

— O Gražiosios Terezos kapitonas, — atsiliepė ke- 
letas balsų, — tai buvote jūs, tiesa, pone? 

— Ne, ne aš, — atsakė Montobanas su neprilygs- 
tamu gestu, — ne: tai buvo mano ištikimas bičiulis ka- 
pitonas Erbelis. Kas jam nutiko nuo tada, kai mudu 
Rošfore išsiskyrėme, nesėkmingai bandę išgelbėti im- 
peratorių:.. tai yra Bonapartą? 

— O! Sakykit imperatorių, sakykit imperatorių! — 

paragino keletas lankytojų, drąsesnių už kitus. 

— Ką gi, taip, imperatorių! — sušuko kapitonas.— 
Mat, šiaip ar taip, kad ir kiek ginčytum titulą, jis jį 
turėjo ir dargi su šlove. Atleiskite senam jo tarnauto- 
jui šį galbūt neapgalvotą entuziazmą. 

— Taip, taip, — atsiliepė keli balsai. — Betgi, grįž- 
tant prie kapitono Erbelio?.. 

— Dievas žino, kur jis dabar, vargšas senukas, — 
kalbėjo toliau kapitonas, pakeldamas akis ir rankas į 
dangų. 

— Pone,— įsiterpė tarnas, kuriam ši jaudinanti 
scena neleido išprašyti lankytojų, — nežinau, kur šian- 
dien yra kapitonas Erbelis, bet štai, ką žinau: kad vos. 
prieš savaitę jis buvo čia. 

— Kapitonas Erbelis? — griausmingai sušuko ta- 
pybos mėgėjas. 

— Jis pats, — atsakė tarnas. 

— Ir sakote, kad nežinote, „kur jis dabar? 

— Kai šitai sakau, pone, tai tik tokia maniera 
kalbėti: jis turėtų būti Sen Malo. | 

— Skubu pas jį! — sušuko kapitonas, puldamas 
link durų, vis su savo gerbėjų antplūdžiu iš paskos. 

Paskiau staiga sustojo, tuo sukeldamas pastarųjų 
atoslūgį: 

— Bet ar tik jūs neapsirinkate? — pasitikrino jis 
tarno.— Matėte kapitoną? 

— Cia pat. 

— Sioje studijoje? 

— Šioje studijoje. 

— Jūs tikras tuo, ką sakote? 

— Kaipgi ne! Tai aš jam padėjau pasikelti viršun 
ar tikriau jis man padėjo nusileisti apačion. 

— Kodėl? 

-— Nes trukdžiau jam pasikelti viršūn. 

— Ir kokia proga,— paklausė kapitonas,— mano 
senas bičiulis atsidūrė tapytojo studijoje? 

— Betgi ta proga, kad šis tapytojas — jo sūnus, — 
atsakė tarnas. 

— Egi, kaip! — sušuko kapitonas, žingtelėdamas 
du žingsnius pirmyn.— Tasai įžymusis tapytojas Pet- 

riusas — tai garsiojo kapitono Erbelio sūnus? 

— Taip, pone, tikras jo sūnus, — patvirtino tar- 
nas, — ir tikras generolo de Kurtnė sūnėnas. 

— Gerai! Gerai! Aš jūrininkas, tad nepažįstu sau- 
r generolų, ypač tapusių generolais Kondė armi- 
jojeB 

Tačiau jis tuojau pat pasitaisė: 

— Atleiskite, ponai, atleiskite,— tarė, — galbūt ma- 
no šiurkštus atvirumas žeidžia kieno nors jausmus; 
bet, patikėkite, tai man išsprūdo netyčia. 

— Ne, kapitone, ne, nusiraminkite, — sušuko ke; 
letas bala: 

— Betgi tuomet, — prabilo kapitonas, kurio veidas 
atrodė nušviestas džiaugsmo, — tuomet... jeigu tasai 
jaunasis Petriusas... yra mano bičiulio Erbelio sūnus?.. 

— Tuomet?..— pakartojo gyvai sudominti šios sce- 
nos dalyviai. 

— Pakvieskite pas mane tą jaunikaitį — karštai 
pareikalavo kapitonas. 

— Atleiskite — atsakė tarnas, — bet ponas nieko. 
nepriima. 

Kapitono veidas persikreipė, raumenys jame ėmė 
kilnotis nelyginant bangos. | 

— Tai tu mane laikai nieku... arba visais? — per- 
kūnišku balsu sušuko kapitonas, artindamasis prie varg- 
šo ŽmMogėno ir tartum pasirengęs griebti jį už pakarpos. 

Tarnas prisiminė, kaip Įėjo pas sūnų kapitonas 
Erbelis, ir neturėdamas pagrindo manyti, kad kapito- 
no Montobano būdas švelnesnis nei jo profesijos brolio, 
mandagiai paprašė meno mėgėjų nusileisti apačion, 
kad kapitonas galėtų pabūti akis į akį su tuo, kurį 
taip geidė pamatyti. 

Su didžiu gailesiu lankytojai apleido studiją. 

Būtų norėję pasimėgauti džiaugsmu, kurį patirs nar- 
susis kapitonas, apkabindamas savo seno bičiulio sūnų. 

Likęs su kapitonu vienu du, tarnas paklausė: 

— Kaip apie jus pranešti, pone? 

— Pranešk apie vieną iš Gražiosios Terezos he- 
rojų, — tarė kapitonas, atstatydamas krūtinę. 

Tarnas įėjo pas Petriusą į kambarį. 

PAAIŠKINIMAI* 


I. Stiplčezas 


1. Stiplčezas (angl. steeplechase) — bėrkūas arba jojimas per kliūtis, 
kliūčių įveikimas. 

2 Kėlis — nedidelis Vokietijos Badeno žemės' miestukas priešais 
Strasbūrą, į kurį veda tiltas per Reiną. 

3. foreiteris (vok. Vorreiter — priekinis raitelis) — jojikas, valdantis 
priekinius pašto arklius, kai jie sukinkyti pratėgiui. 

4. poetiško vardo legendinė upė — turima galvoje Reinas. 

5. šuba (rus.) — kailiniai. | 

6. gospodarius — senovinis titulas, kuriuo XIV —-XIX a. buvo vadina- 
mi Moldovos ir Valakijos kunigaikštukai, Konstantinopolio sultono vasalai. 

7. madjarai — uralo-altajiečių kilmės ugrių tauta, gyvenanti Veng- 
rijoje ir Transilvanijos dalyje, dažniau vadinama vengrais. 


8. Peštas — sutrumpintas Budapešto pavadinimas. 
9 Regensburgas — Vokietijos miestas prie Dunojaus ir jo intako 
Regeno. 


II. “Didžiojo turko" viešbutis Sent Andrė dez Ark aikštėje 

1. ja, nein (vok.) — taip, ne. 

2 kiulotai (pranc. culotte) — trumpos iki kelių kelnės, prancūzų 
bajorų dėvėtos iki XIX a. pradžios. 

"3 peršeronai — sunkiųjų arklių veislė, išvesta XIX a. pradžioje 
Prancūzijoje, Peršo krašte (į pietus nuo Normandijos). 

4, Šarentonas — tuo metu psichiatrinė ligoninė Paryžiaus rytinėse 
prieigose. 


III. Išduoda paprastai tik savi 


1. Kosė Brisakai (Cosse-Brissac) — garsi senovinė prancūzų aristo- 
kratų giminė, davusi tris Prancūzijos maršalus. 


2. “Dievo namai" (pranc. Hėtel-Dieu) — seniausia Paryžiaus ligoninė 
šalia Dievo Motinos katedros. 
3. Reichštato hercogas — taip vadintas Napoleono I sūnus, kai jis 


buvo paimtas auginti į Austrijos imperatoriaus dvarą. 

4. de La Rošfuko (Frangois de La Rochefoucauld-Liancourt, 1747— 
1827) — prancūzų politikos veikėjas ir filantropas. 

5. ložės ir ventės — karbonarų organizacijos padaliniai (smulkiau žr. 
“Paryžiaus mohikanuose“). 

6. Banjeras de Tulonas (pranc. Bagnčres de Toulon) — pramanyta 
pavardė, prancūziškai panašiai skambanti kaip “Tulono katorgininkas". 

7. akis (pranc. Loeil) — policijos žargonu — atpažinimo ženklelis. 

IV. Zibasjė triumfas 

1. rudis (pranc. žarg. rousse) — taip liaudies vadinti policininkai, po- 
licijos agentai. 

2. Taleiranas (Charles-Maurice de Talleyrand-Pėrigord, princas de 
Benevent, 1754—1838) — senojo monarchinio režimo laikais Oteno vysku- 
pas, vėliau prancūzų diplomatas, 1790 m. Nacionalinio susirinkimo pirmi- 
ninkas, Direktorijos, paskiau Konsulato, o galiausiai Imperijos užsienio 


* Čia, taip pat “Ševaljė de Mezon Ruže", “Jėhaus pasekėjuose", “Pa- 
ryžiaus mohikanuose“ paaiškinimai vertėjo. 

reikalų. ministras, prisidėjęs prie monarchijos restauravimo, suvaidinęs 
žymų vaidmenį Vienos Kongrese (1814—1815). Diplomatas be moralės, 
tačiau sumanus ir apsukrus. 


V. Antrasis regėjimas 


1. Ajakas (gr. mit.) — Lokridos karaliaus Eolo sūnus, grįžtant iš 
Trojos apsiausties, laivui sudužus, įsitvėrė per audrą uolos, kur iš pykčio 
kumščiu grūmojo dangui. Iš čia posakis: “kaip Ajakas, grūmojantis die- 
vams". 

2 Baigmė (lot. ėompletae horae) — baigiamoji pamaldų dalis. 

-8 gloria — sutrumpinta iš gloria in excelsis Deo (lot) — garbė 
Dievui aukštybėse — pirmoji per mišias giedamo bažnytinio himno eilutė. 


VI. Dvejetas vieškelio džentelmenų 


1. Pilypas Ba (Pilypas II, 1165—1223) — Prancūzijos karalius 
nuo 1180 m. 

2 Izabelė Eovarieis (1371—1435) — Bavarijos hercogo Stepono II 
duktė, Prancūzijos karalienė, Karolio VI žmona, lengvabūdiška ir gobši, 
dėl savo vyro beprotystės daug kartų buvusi regentė, 1420 m. Truaja sutar- 
timi atidavė Prancūziją anglams. 

VII. Kaip sukeliamos riaušės 

1. La Fajetas (Marie-Joseph, markizas de La Fayette, 1757—1834) — 
prancūzų generolas ir politikos veikėjas, aktyviai dalyvavęs Amerikos ne- 
priklausomybės kare; Prancūzijoje per ESA 1 1830-ųjų metų revoliu- 
cijas reiškėsi kaip liberalusis“ rojalistas. 

2 Pažolis (Claude Pajol, 1772—1844) — prancūzų generolas, pasi- 
žymėjęs per Prancūzijos kampaniją, ypač mūšyje prie Monro (čia 1814 m. 
buvo nugalėta įsiveržusi į Prancūziją koalicijos prieš Napoleoną I kariuo- 
menė). 

“3 Diuponas iš Ero (Jacgues-Charles Dupont de VEure, 1767— 
1855) — prancūzų politikos veikėjas, pasižymėjęs savo padorumu bei pa- 
triotiškumu, konstitucinės opozicijos narys Restauracijos laikais. Deputa- 
tas nuo Ero departamento. 

4  Korbjeras (Jacgues-Joseph-Guillaume-Pičrre grafas de Corbičre, 
1767—1853) — prancūzų valstybės veikėjas, ultrarojalistas, aprašomuoju 
laikotarpiu vidaus reikalų ministras. 

5. Taboro kalno gatvė — gatvė, pavadinta pagal kalną Palestinoje, į 
pietryčius nuo Nazareto, kur įvyko Kristaus persimainymas ir prie kurio 
1799 m. Napoleonas Bonapartas laimėjo mūšį. 

6. Farnezių Heraklis — antikinė Heraklio statula, graikų skulpto- 
riaus Glikono darbo, esanti Neapolio skulptūros muziejuje ir anksčiau pri- 
klausiusi garsiai italų aristokratų Farnezių (Farnese) šeimai. 

7... kuri pelnė jam šią pravardę — Sakaplatras (pranc. Sac-4-Plat- 
re — tinko maišas) — pravardė, pagrįsta dvejopa žodžio “platre" prasme, 
reiškiančia ir tinką, ir pinigus (padugnių žargonu). 

8. titanai (gr. mit.) — taip vadinami Krono ir Gajos sūnūs — milžinai, 
sukilę prieš dievus. | 

9. Tusenas Luvertiūras: (Tussaint, vadintas Louverture) pravardė pa- 
gal haitiečių generolą ir politikos veikėją (1743—1803), negrą, nuo 1796 
iki 1802 m. vadovavusį San Domingo sukilimui prieš prancūzus; paimtas 
generolo Briunė į nelaisvę, mirė Prancūzijoje, Žū forte: 

10. birželio 5-osios ir 6-osios bei. balandžio 13-osios ir 14-0sios maiš- 


tai — kalbama apie respublikonų 1832 m. birželio sukilimą Liudviko Pi- 

lypo valdymo metu, išprovokuotą per generolo Lamarko laidotuves, ir 
1834 m. balandžio sukilimą prieš Liudviko Pilypo valdžią su po to sekusio- 
mis Žiauriomis represijomis. 

11. .. norėdamas pateisinti savo vardą — kaip pamename iš “Pa- 
ryžiaus mohikanų“, jo pravardė buvo Krokanžambas (pranc. Croc-en-jam- 
be) — “Pakištkojis" arba “Kabliakojis". Ė 

12. Antėjas (gr. mit.) — milžinas, Poseidono ir Žemės sūnus, kurį 
Heraklis uždusino savo glėbyje iškėlęs aukštyn, kai kovodamas su juo pa- 
stebėjo, jog šis kaskart atgauna jėgas, prisilietęs žemės. 

13. Bradamantė — italų Renesanso epochos poeto Ariosto (Ludovico 
Ariosto, 1474—1533) poemos “Įtūžęs Rolandas“ karinga herojė. 

IX. Vyriausybiniai dienraščiai 


1. Delavė (Guy Delavau, 1788—1874) — kraštutinysis rojalistas, ma- 
gistratas, politikos veikėjas, Paryžiaus policijos prefektas nuo 1821 m. Po 
1827 m. liberalų laimėtų rinkimų gavo atsistatydinti. 

2. La Rošfuko Liankuras — žr. III skyr. 4-4 paaišk. 

3. Frondos La Rošfuko — kalbama apie Fransua La Rošfuko (Fran- 
cois, hercogas de La Rochefoucauld, 1613—1680), suvaidinusį svarbų vaid- 
menį Frondos neramumų laikais (Liudviko XIV nepilnametystės metu); 
per susirėmimą Sent Antuano priemiestyje neteko regėjimo ir likusią gy- 
venimo dalį praleido karaliaus dvare apsuptas moterų draugijos. Parašė 
garsius “Memuarus". 

4. Achilas de Volabelis (Achille de Vaulabelle, 1799—1879) — pran- 
cūzų istorikas ir politikos veikėjas, parašęs kapitalinį veikalą “Dviejų Res- 
tauracijų istorija". 

5. Delilis (abatas Jacgues. Delille, 1738—1813) — prancūzų poetas, 
Vergilijaus ir Miltono vertėjas. 

6. Beklaras (Pičrre-Augustin Bėclard, 1785— 1825) — žymus prancūzų 
chirurgas. 

T. Emeri (Jacgues-Andrė Emmery,. 1723—1811) — prancūzų teolo- 
gas, Šventojo Sulpicijaus kongregacijos vyresnysis. 


X. Sielų sąšauka 


1. Šilerio naras — kalbama apie F. Šilerio baladę “Naras" (1797 m. 
liet. k. VI. Nausėdo vert., V., 1989). 

XI. Bevaisės paieškos 

1. aukštoji ventė — karbonarų organizacijos aukštesnioji valdymo 
pakopa — smulkiau žr. “Paryžiaus mohikanuose". 

2. Orleano hercogas — Karolio X pusbrolis, žinomas Liudviko Pilypo 
I vardu, kai po 1830-ųjų metų liepos revoliucijos buvo išrinktas vyriau- 
siuoju karalystės valdytoju, o paskiau — karaliumi ir valdė iki 1848 m. 
(1773—1850). 

3. Sėnbrūno rūmai — imperiniai rūmai miestuke prie Vienos, kur 
1809 m. buvo pasirašyta Prancūzijos taikos sutartis su Austrija ir kur 
buvo Napoleono I sūnaus, Reichštato hercogo rezidencija. 

4. Meternichas (Klement-Vencel-Lothar, princas von Metternich-Win- 
neburg, 1773—1859) — Austrijos-Vengrijos valstybės veikėjas, diploma- 
tas, priešnapoleoniškosios koalicijos Europoje įkvėpėjas. 

5. Bolivaras (Simon Bolivar, 17883—1830) — Pietų Amerikos genero- 
las, išlaisvinęs nuo ispanų viešpatavimo Venesuelą ir Naująją Granadą, 
įsteigė jų vietoje Kolumbijos respubliką (1821). Apkaltintas diktatoryste, 


683 


gavo pasitraukti iš valdžios, kai buvo besujungiąs į konfederaciją loty- 
niškąsias Pietų Amerikos valstybes. Apie 1820-uosius metus Prancūzijoje 
jis buvo toks populiarus, jog nešiota jo vardu pavadinta aukšta skrybėlė 
su plačiais kraštais. 

6. Chartijos pavidalo tabokinė — pasišaipant iš Liudviko XVIII 1814 m. 
paskelbtos “Konstitucinės chartijos" tuo metu buvo gaminamos jos formą 
mėgdžiojančios tabokinės. | 

7. Konsjeržeri — viduramžiais pastatyta Paryžiaus Teisingumo rūmų 
dalis, nuo 1392 m.— kalėjimas. Ypač kraupus vaidmuo jam teko 1793— 
1794 m. per Didžiąją Prancūzijos revoliuciją. 

8. Forsas (pranc. la Force) — senovinis Paryžiaus kalėjimas Marė 
rajone, panaikintas 1850 m. 

9. Zakalis (originale — Jackal) — aliuzija į šakalą, ką tokiu para- 
šymu originale angliškai reiškia ši pavardė. 

10. Figaras — garsios P. Bomaršė (P. Beaumarchais) komedijų “Fi- 
garo vedybos“ ir “Sevilijos kirpėjas" komedijų bei to paties pavadinimo 
Mocarto ir Rosinio operų herojus. | 


XII. Vaiduoklis 


1. Lukulas (lot. Lucullus) — romėnų karvedys, prieš Pompėjų vedęs 
karą su Mitridatu; sugrįžęs į Romą pagarsėjo savo prabanga. 

2. Baltasaro puotos svečiai — Baltasaras — paskutinysis Babilonijos 
valdovas, žuvęs 539 m. pr. Kr., kai ją užėmė medai ir persai. Didelės 
puotos metu jį ir jo svečius išgąsdino keistas užrašas, pasirodęs ant menės 
sienos: “Mane, Thekel, Phares". Pašauktas pranašas Danielius perskaitė 
užrašą: MANE — "Dievas suskaitė tavo karaliavimą ir padarė jam galą", 
THEKEL — “Tu pasvertas svarstyklėje ir rastas per daug lengvas", PHA- 
RES — “Tavo karalystė padalinta ir atiduota medams ir persams". Tą pa- 
čią naktį persų kariuomenė užėmė miestą, užmušė Baltasarą (ST, Danie- 
lio pranašystė 5:1—30). 

XIII. Pobūvis Marando rūmuose . 

1. Čerutis (Joseph Cerutti, 1738—1792) — Pjemonto jėzuitas, įsikūręs 
Prancūzijoje ir bendradarbiavęs su prancūzų politikos veikėju: Mirabo (Mi- 
rabeau). S | 

2. Salandrūzas (Sallandrouse) — Salandrūzai — žymi prancūzų pra- 
monininkų, kilimų audėjų šeima. Čia, matyt, kalbama apie Žaną (Jean 
Sallandrouse, 1762—1826). 

3. Kazimiras Perjė (Casimir-Pičrre Pėrier, 1777—1882) — turtingas 
bankininkas ir politikos veikėjas, Atstovų rūmų deputatas nuo Paryžiaus. 
Liberaliosios opozicijos narys Restauracijos laikais, 1831 m. tapęs vidaus 
reikalų ministru. | | 

4. Ruajė Koliaras (Pišrre-Paul Royer Collard, 1763—1845) — politi- 
kas, oratorius ir filosofas-spiritualistas, doktrinierių vadas. 

5. Beranžė (Pičrre-Jean Bėranger, 1780— 1857) — populiarių kandžių 
dainelių kūrėjas, jos dažnai buvo nukreiptos prieš Restauracijos valdžią. 

"6. Kechlenas — čia, matyt, kalbama apie Žaką Kechleną (Jacgues 
Koechlin, 1764—1834), vieną iš žymios prancūzų pramoninkų šeimos at- 
stovų, deputatą, La Fajeto ir Diupono bendramintį, priklausiusį liberalia- 
jai opozicijai. | 

7. Lafitas (Jacgues Lafitte, 1767—1844) — prancūzų finansininkas, 
suvaidinęs svarbų vaidmenį 1830-ųjų metų liepos revoliucijoje. 

8. Manuelis (Jacgues-Antoine Manuel, 1775—1827) — prancūzų po- 

litikos veikėjas, Restauracijos laikais Atstovų rūmų deputatas, 1823 m. iš 
jų pašalintas už priešinimąsi karui su Ispanija. 

9. Van Deikas (Antoine van Dyck, 1599—1641) — įžymus flamandų 
dailininkas, šedevrais laikomi jo portretai (Barelio I ir kt.), taip pat jo au- 
toportretas. 

10. hercogienė de Beri (hercogienė de Berry, 1798—1870) — Karolio 
X antro sūnaus, 1820 m. nužudyto Luvelio, žmona, Neapolio karaliaus 
Pranciškaus I duktė, gyva ir romantiška moteris. 1832 m. mėgino sukelti 
prieš Liudviką Pilypą I Vandėją, sąmokslui nepasisekus, buvo kurį laiką 
įkalinta. 

11. Ko kraštas — Normandijos sritis, apimanti žemutinės Senos de- 
partamentą. 

12. Gvadelupa ir Martinika — dvi iš tuo metu priklausiusių pran- 
cūzams Mažųjų Antilų salų. | 

13. Albanis (Francesco Albani, vadintas Albani, 1578—1660) — įžymus 
italų Renesanso epochos tapytojas. 

14. Rubensas (Pišrre-Paul Rubins, 1577—1640) — garsus flamandų 
tapytojas, kurio paveiksluose moterys labai pilnų formų. 

15. carcere duro (it) — ankštas suvaržymas. 

16. Praksitelis — įžymus graikų skulptorius, gim. apie 300 m. pr. 
Kr.. Atėnuose. 

17. Fidijas — įžymiausias antikos laikų skulptorius, gimęs Atėnuose 
apie 431 m. pr. Kr. | 

18. Hebė (gr. mit) — Dzeuso ir Heros duktė, jaunystės deivė. 

19. Magdalena — užuomina į Evangelijoje minimą Jėzaus Kristaus 
atverstą nusidėjėlę Mariją Magdalietę (MK, 16, 9; Lk, 8, 2). 


XIV. Kalbama apie Karmelitą 


1. Vanlo (Jean- Baptiste Vanloo, 1684—1745) — prancūzų dailinin- 
kas, pasižymėjęs piešinio lengvumu ir koloritu. 

2. Bušė (Frangois Boucher, 1703—1770) — prancūzų dailininkas, ta- 
pęs pastoralines ir mitologines scėnas gracingai dekoratyviniu stiliumi. 

3: kozetė (pranc. causeuse<causer — šnekėti) — nedidelė sofutė po: 
kalbiui dviese. 

4. kontradansas (iš angl. country dance — kaimo šokis) — anglų 
liaudies šokis, šokamas kvadratu arba eilėmis, turi 5—6 ar daugiau figūrų. 

5. Horasas Vernė (Horace Vernet, 1789—1863) — prancūzų tapyto- 
jas batalistas. 

6. Gudenas (Thčodor Sudių, 1802—1880) — prancūzų tapytojas ma- 
rinistas. 

7. Dekanas (Alexandre-Gabriel Džiaiss) 1803—1860) — prancūzų 
dailininkas, tapęs spalvingas Rytų gyvenimo scenas. 

. 8. Zoslinas II Galantiškasis (Josselin II de Courtenay le Galant, ?7— 
1147) — Edeso (Sen. Mezopotamijoje) grafas, lengvabūdiškas valdovas, ne- 
sėkmingai kovojęs su turkais. 

9. Eolas (gr. mit.) — vėjų dievas. 

10. Krupetė (pranc. Croupette) — kalytės vardas “Pasturukė" (pranc. 
Croupe — pasturgalis). 

11. Sanoberas (pranc. Champaubert) — gyvenvietė Marnos departa- 
mente, kur 1814 m. vasario 10 d. Napoleonas I sumušė rusus ir prūsus. 

12. Sen Deni (pranc. Saint-Denis) — tuo metu gyvenvietė Paryžiaus 
apylinkėse su garsiu vienuolynu, Prancūzijos karalių laidojimo rūsiu. Ten 
taip pat buvo pensionas Garbės legiono kavalierių dukterims. 

13: Niobė (gr. mit.) — Tantalo (Lidijos karaliaus) duktė, Tebų kara- 
liaus Amfiono (Dzeuso ir Antiopės sūnaus, poeto ir muzikanto, pastačiusio 
Tebų mūrus — akmenys patys krovėsi vienas ant kito nuo jo lyros garsų) 
žmona. i septynis vaikus, bet juos visus žaibų nunonas Apolonas ir 
teturinti du vaikus. Nelaiminga motina, sustingusi iš Sa Oho, pavirto į uo- 
lą. Literatūroje Niobė personifikuoja motinos sielvartą. 

14. Pasta (Giuditta Pasta, 1798—1865) — garsi to meto operos dai- 
nininkė. 

15. Malibran (Maria Felicia Garcia, pagal vyrą Malibran, 1808— 
1836) — ispanų kilmės Paryžiaus operos dainininkė. 

16. Katalani (Angelica Catalani, 1779—1849) — garsi italų operos 
dainininkė. 


XV. Pristatytuvės 


1. Epimenidas iš Knoro — VII a. pr. Kr. Kretos filosofas, laikytas 
nimfos sūnumi; penkiasdešimt septynerius metus išmiegojo oloje (apie 
Epimenido miegą ir pabudimą esama graikų literatūroje daug užuominų). 

2. ponia de Pompadur (Antoinette Poissson, markizė de Pompadour, 
1721—1764) — Liudviko XV favoritė, turėjusi jam ir dvarui didelę įtaką, 
labai išlaidi, menininkų, tapytojų, literatų globėja. 

3. ponia Diubari (Jeanne Bčcu, grafienė du Barry, 1743—1793) — 
Liudviko XV favoritė, per Didžiosios Prancūzijos Revoliucijos Terorą giljo- 
tinuota. 

4. Tartiufas — to paties pavadinimo Moljero komedijos (1667) perso- 
nažas, apsimetėlis šventeiva. 

5. La Valjer (Louise de La Baume Le Blanc, hercogienė de La 
Vallišre, 1644—1710) — Liudviko XIV favoritė, baigusi gyvenimą karme- 
ličių vienuolyne. A. Diuma romanų “Po dvidešimties metų" ir “Vikontas de 
Braželonas" herojė. 

6. Medėja (gr. mit.) — kerėtoja, Kolchidės karaliaus duktė. Pabėgo 
su argonautų vadu Jasonu, kuris jos burtų dėka pagrobė Aukso vilną. 
Atjaunino savo vyro tėvą Esoną; vyrui ją pametus, iš keršto nužudė jo ir 
savo vaikus. 

7. Norma — pagal Felicijaus Romanio poemą Belinio sukurtos to 
paties pavadinimo operos herojė. 


XVI. Romansas apie gluosnį 


1. Assisa al piė d'un salice... (it) — “Štai sėdžiu po gluosnių svyruo- 
niu" — eilutė iš Dž. Rosinio SDEESE “Otelas" romanso apie gluosnį. 

2. Nessun maggior dolore.... “Nėr didesnės kankynės, negu džiau- 
gsmų dienas minėt varguos" — Gilaia iš Dantės Aligjerio “Dieviškosios 
komedijos" — “Pragaras", V giesmė, V. 1968, p. 39 (Vertė A. Churginas). 

3. Didysis italų maestras — čia kalbama apie italų kompozitoriaus 


Rosinio (Gioachimo Rossini, 1792—1868) operą “Otelas" (1816). 


4. I ruceceletti limpidi 
A caldi suoi sospiri... (it.) — 
Skaidrūs upokšniai alsuoja 
Atodūsiais savo švelniais. 

5. L'aura fra i rami flebile 
Ripetiva il suon...— 
Vėjas šakose jo kartoja 
Vis tą garsą liūdnai. 

„6. -Pizaroni (Benedette-Rosemunda Pizzaroni, -1793—1872) -— garsi 
italų dainininkė, kontraltas, 1827 m: debiutavusi Paryžiuje: | 

7. Menvil (Josephine Fodor-Mainville, 1793—1870) — garsi italų 
dainininkė, gimusi Paryžiuje, debiutavo 1812 m. imperatoriškajame Sankt 
Peterburgo teatre. Ištekėjusi 1814 m. už prancūzų aktoriaus Menvilio, su- 
grįžo į Paryžių, pablogėjus balsui 1828 m. išvyko į Neapolį. 

8. Zontag (Henriette Sontag, 1806—1854) — vokiečių dainininkė. 

9. dilettanti (it) — diletantai, mėgėjai. . 

10. fioritūra (it. fioritura — žydėjimas) — melodijos pagražinimas 
(dažn. vokalinėje muzikoje) trumpos trukmės garsais, trelėmis, foršlagais. 

11. gorgheggi (it) — trelės. 

12. soprani (it.) — sopranai. 

13. contralti (it) — kontraltai. 

14. Porpora (Nicolo Porpora, 1686—1766) — italų religinės muzikos 
kompozitorius. 

15. Pergolezis (Giovanni-Battista Pergolese, 1710— 1736) — italų dra- 
minės ir religinės muzikos kompozitorius. | 

16. Vėberis (Karl-Maria Weber, 1786— 1826) — vokiečių kompozito- 
rius-romantikas, keletos operų autorius. 

"17. furia francese (it) — prancūziškas šėlsmas. 

XVII. Kamilio petardos šaudo pro šalį 

1. “Nozze di Figaro" (it) — “Figaro vedybos", Mocarto opera (1786). 

2. “Sevilijos kirpėjas" — Dž. Rosinio komiška opera (1816). 

3. čičeronė (it. cicerone) — užsieniečių ekskursijų gidas Vakarų Eu- 
ropoje, daugiausia Italijoje. 


XVIII. Kaip numirė meilės įstatymas 


1 Meilės įstatymas — taip vadintas įstatymas, nukreiptas prieš 
spaudos laisvę (smulkiau žr. “Paryžiaus mohikanuose“). 
2 Pyras — Epiro (senovės Graikijos sritis į pietus nuo Makedoni- 


jos) valdovas (apie 318—272 m. pr. Kr.), surengęs ekspediciją į Italiją, kur 
sunkiose kautynėse prie Heraklėjos ir Auskulo 279 m. pr. Kr. nugalėjo 
romėnus. Si pergalė jam kainavo taip brangiai, jog atsakė į savo karve- 
džių sveikinimus: “Dar viena tokia pergalė, ir aš žuvęs". Nuo tada Pyro 
pergale vadinama bet kokia brangia kaina pasiekta sėkmė. 

3. de Broli — kalbama apie vieną iš garsios aristokratiškos de Broli 
šeimos atstovų hercogą de Broli (Leonce-Victor hercogas de Broglie, 1785— 
1870), liberaliosioš opozicijos narį, vėliau, prie Liudviko Pilypo I tapusį 
ministru. 

4. Portalisas (Joseph Portalis, 1778—1858) — 134 politikos 
veikėjas, magistratas. 

5. Portalas (Antoine Portal, 1742—1832) — žymus prancūzų gydyto- 
jas: | | 

6. Bastaras (Dominigue- Frangois-Marie, grafas de Bastard d'Estang, 
1783—1844) — magistratas ir politikos veikėjas, Perų rūmų narys nuo 
1819 m. 

7. Tukė (Touguet) leidykla — aprašomuoju laikotarpiu populiari kny- 
gų leidybos firma. 

8. “Filosofinis žodynas" — vienas drąsiausių Voltero kūrinių (1764) — 
gyvų, sąmojingų esė rinkinys, nukreiptas prieš religinę sampratą. 

9. Vilelis (Joseph, grafas de Villėle, 1773—1870) — prancūzų vals- 
tybės veikėjas, kraštutiniųjų rojalistų vadas, Valstybės tarybos pirminin- 
kas 1821—1828 m. 

10. Triras (vok. Trier) — Vokietijos miestas prie Mozelio upės, jį 
1794 m. prancūzai nukariavo iš Prūsijos ir padarė Saaro departamento 
centru. Po 1815 m. taikos sutarties grąžintas Prūsijai. | 

11. Manheimo tiltas — Manheimas.— Didžiosios Badeno hercogystės 
miestas, 1794 m. per Revoliucijos karus prancūzai laimėjo mūšį dėl jo tilto 
prieš austrus. 

12. Didžioji armija — 1804 m. Napoleono I suburta armija, jam be- 
siruošiant įsiveržti į Angliją. Jis pats jai vadovavo iki 1814 m. Sis terminas 
taikomas ir 1812 m. įsiveržusiai į Rusiją jo armijai. 

13. Ostrolenka — miestas Lenkijoje prie Narevo upės, kur 1807 m. 
prancūzai nugalėjo rusus. 

14. Vagramas — Austrijos kaimelis netoli Vienos, kur Napoleonas I 
1809 m. liepos 6 d. sumušė austrus. 

15. Berezina — upė Baltarusijoje, per kurią 1812 m. lapkričio mėnesį 
su mūšiais persikėlė prancūzų armija. 

16. Baucenas — Vokietijos Saksonijos žemės miestas prie Šprė upės. 
Čia 1812 m. Napoleonas I sumušė prūsus ir rusus. 

17. penkiais daugiau nei. Cezario — kalbama apie žaizdas, kurios 
buvo padarytos Cezariui, kai Brutas su bendrininkais jį nužudė (43 m. pr. 
Kr.). | į 

18. maršalas Udino, Redžo hercogas (Nicolas-Charles Oudinot, 1767— 
1847) — Prancūzijos maršalas, pasižymėjęs daugelyje Napoleono I mūšių, 
paskirtas Redžo hercogu (Redžas — Italijos miestas). 

19. Peronė (Charles-Ignace, grafas de Peyronnet, 1778—1854) — pran- 
cūzų valstybės veikėjas, Karolio X ministras. 

20. Marengas — kaimelis Italijos Pjemonto srityje, kur 1800 m. bir- 
želio 14 d. Napoleonas Bonapartas pasiekė įspūdingą pergalę prieš aust- 
rus. 

21. Austerlicas (čekiškai — Slavkovas) — kaimėlis Moravijoje, kur 
Napoleonas I 1805 m. gruodžio 2 d. sumušė austrus ir rusus. 

22. pagrindinis susitarimas — čia turima galvoje “Prancūzijos kon- 
stitucinė chartija“ (žr. t. p. XI skyr. 6-4 paaišk.). 

23. Taileburgas — gyvenvietė Pajūrio Sarontos departamente, kur 
1242 m. Liudvikas Sventasis nugalėjo anglus. 

24. Buvinas — gyvenvietė netoli Lilio, kur 1214 m. Prancūzijos kara- 
lius Pilypas Augustas nugalėjo Vokietijos imperatorių Otoną IV. 

25. Fontenua — kaimelis Belgijoje, kur 1745 m. prancūzai, vadovau- 
jami maršalo Saksoniečio, Liudviko XV akivaizdoje sumušė anglus ir olan- 
dus. 


XIX. Balandžio 29-osios sekmadienio apžiūra 

1. 1830-ųjų ir 1848-ųjų metų revoliucijos — 1830-ųjų metų revoliu- 
cijos metu buvo nuversti vyresniosios šakos Burbonai ir sostas perduotas 
jaunesniosios šakos Burbonams — Orleano hercogui (Liudvikui Pilypui I); 
per 1848-ųjų metų revoliuciją buvo nuversta monarchija ir paskelbta res- 
publika. 

2 Federacijos diena — kalbama apie Federacijos šisnias įvykusią 
Paryžiuje 1790 m. liepos 14 d. (per Didžiosios Prancūzijos revoliucijos me- 
tines) Marso lauke. 

3. svedenbergų ir kaliostrų — kalbama apie įžymų švedų teosofą ir 
fantazuotoją Svedenbergą (Emmanuel Swedenberg, 1688—1772), turėjusį 
daug sekėjų, ir italų gydytoją, apsukrų šarlataną Kaliostro (Joseph Balsa- 
mo, pravarde grafas de Cagliostro, 1743—1795), užsiėmusį magija, įsivėlu- 

sį į masonų judėjimą, turėjusį didelį pasisekimą Liudviko XVI dvare, 
įsivėlusį į "karalienės vėrinio“ aferą ir ištremtą. Apie jį A. Diuma sukūrė 
romanus “Žozefas Balzamo" ir “Karalienės vėrinys". 

4. liepos 29-oji — tada prasidėjo 1830-ųjų metų revoliucija. 

a Jaunasis Sartro hercogas — Orleano namų jaunesniųjų princų 
titulas. Čia kalbama apie Liudviko Pilypo vyresnįjį sūnų (Ferdinand-Phi- 
lippe-Louis-Charles-Henri, 1810—1842) Orleano hercogą, kuris iki tėvui 
užimant sostą 1830 m. turėjo Sartro hercogo titulą. 

6 Angulemo hercogienė — Karolio X vyriausiojo sūnaus (dofino) 
žmona (1778—1851), Liudviko XVI duktė, labai energinga moteris, turė- 
jusi didelę įtaką Liudvikui XVIII ir Karoliui X. Apie ją Napoleonas I pa- 
Ana kad “ji — vienintelis vyras šeimoje“. 

"7. Bari (Antoine Barye, 1795—1875) — prancūzų skulptorius anima- 
listas, pagarsėjęs skulptūromis “Liūtas ir gyvatė", “Tesėjas ir Minotauras“, 
“Tupintis liūtas“ ir kt. 

8. Liudvikas Pilypas — žr. XI skyr. 2-ą ir šio skyr. 1-4 paaišk. 

9 Damasas (baronas Anne-Hyacinthe-Maxence de Damas, 1785— 
1862) — didikas, atsidavęs monarchijai, 1824 m. karo ir užsienio reikalų 
ministras. 

10. Bordo hercogas (grafas de Chambord arba Bordeaux hercogas, 
1820— 1883) — hercogo de Beri sūnus, Karolio X anūkas. 

11. Fresinusas (Denis de Frayssinous, 1765—1841) — garsus prancūzų 
pamokslininkas, 1822 m.— švietimo ministras. 


XX. Ponas de Valsinji 
| 1. Chartija ir Šartras — prancūziškai šie du žodžiai skamba pana- 
šiai: “Charte" ir “Chartre". 

2. Grenoblio, Belforo, Somiūro ir La Rošelio sąmokslai — Grenoblio 
sąmokslas surengtas Didjė (apie jį smulkiau žr. “Paryžiaus mohikanų" I 
kn. I skyr. 14-ą paaišk.); Belforo sąmokslas — 1822 m. Belforo miestė ka- 
rininkų organizuotas nepavykęs sąmokslas prieš Burbonus, jam vadovavo 
papulkininkis Karonas (Augustin-Joseph Caron, 1774—1822), sušaudytas; 
Somiūro sąmokslas — šiame Meno ir Luaros departamento mieste 1822 m. 
įvyko nepasisekęs karininkų karbonarų sąmokslas prieš Burbonus, jam 
vadovavo generolas Bertonas (Jean-Baptiste Berton, 1769—1822), už ką 
buvo giljotinuotas; La Rošelio sąmokslas — kalbama apie keturių La Roše- 
lio seržantų bylą 1822 m. (smulkiau žr. “Paryžiaus mohikanuose“"). 

3. dermonkurai — bendrine prasme kalbama apie Dermonkuro tipo 
žmones. Dermonkuras (Paul-Ferdinand-Stanislas, baronas de Dermoncourt, 
1771—1847) — prancūzų generolas, tarnavęs Napoleonui I, dalyvavo Bel- 
foro sąmoksle ir turėjo pasitraukti į Vokietiją. 


4. kareliai — kalbama apie Karelio tipo žmones. Karelis (Armand 
Carrel, 1800—1836) — žymus publicistas, antimonarchistas. 
5 ginarai.— kalbama apie sąmokslininko Ginaro (August-Joseph 


Guinard, 1799—1874): tipo žmones. Jis buvo vienas iš aktyviausių karbo- 
narų, dalyvavo Nanteso ir Belforo sąmoksluose, aktyvus Liepos revoliuci- 
jos dalyvis, po jos — opozicijoje Liudvikui Pilypui I. 

6. arago — kalbama bendrine prasme apie įžymų prancūzų Šios 
ninką fiziką ir astronomą, populiarų liberalių pažiūrų veikėją Arago (Do- 
minigue-Frangois Arago, 1786—1853). 

7. kavenjakai — kalbama apie Kavenjako (Godefroy Gourdon Duo 
nac, 1801—1845) tipo žmones. Jis buvo vienas iš demokratinės partijos 
vadų Karolio X ir Liudviko Pilypo laikais. 


“ 

8. Salonas — prestižinė XIX a. Paryžiaus meno galerija, kur rengtos 
kasmetinės dailės kūrinių peržiūros. 

9. Klermon Toneras (markizas Aimė-Gaspard Clermont-Tonnerre, 
1779—1865) — žymios didikų šeimos atstovas, generolas Restauracijos 
laikų karo ministras (1823—1827). Perų rūmų narys, energingai nuslopino 
Sen Deni gatvės neramumus (žr. toliau: CXXI--CXXIII skyr.). 

10. Sabrolis (Andrė-Jean grafas de Chabrol de Cronsol, 1771— 
1836) — valstybės veikėjas, nuo 1824 m. Perų rūmų narys, jūrų minist- 
ras, vėliau — karo ministras. 

11. Monmoransi (hercogas Matthieu-Fėlicitė de Montmorency-Laval, 
1767— 1826) — prancūzų politikos veikėjas, La Fajeto bendražygis Ameri- 
kos nepriklausomybės kare, per. Didžiąją Prancūzijos revoliuciją atsisakė 
savo feodalinių teisių, prisijungė prie Trečiojo luomo, 1789-ųjų metų rugpjū- 
tį sudegino savo titulų dokumentus. Tačiau Restauracijos laikais reiškėsi 
kaip kraštutinysis rojalistas, palaikė jėzuitus, vienu metu buvo užsienio 
reikalų ministras, nors teparašė vos keletą straipsnių, buvo išrinktas Pran- 
cūzų akademijos nariu, dėl ko pasirodė daug epigramų. 

12. 1789-ųjų metų rugpjūčio 4-oji — jos naktį Steigiamasis susirin- 
kimas panaikino feodalų privilegijas. 

13. Šlubas velnias — užuomina į satyrinį Lesažo romaną “Šlubas 
velnias" (1707), kur velnias Asmodėjus atkeldavo studentui Kleopui Mad- 
rido namų stogus, apnuogindamas gyventojų paslaptis. 

14. Moniteur (Le Moniteur universel) — vyriausybinis dienraštis (ofi- 
ciozas). 

15. hercogas de Dudovilis (Ambroise-Polycarpe de La Rochefoucauld- 
Doudeauville, 1765— 1841) — prancūzų politikos veikėjas, Karolio X mi- 
nistras, La Rošfuko Liankuro giminaitis. 

16. Polinjakas (Jules-Armand, princas de Polignac, 1780—1847) — 
Valstybės tarybos pirmininkas ir užsienio reikalų ministras Karolio X 
viešpatavimo pabaigoje, savo įsakais išprovokavęs 1830- ųjų metų liepos 
revoliuciją. 

17. imperatorienė Žozefina (Josephine Tascher de la Pasėdė: 1763— 
1814) — kreolė, gimusi Martinikoje, 1779 m. ištekėjo už vikonto de Bo- 
arnė (de Beauhamais), kuriam per Revoliuciją žuvus ant ešafoto, antru- 
kart ištekėjo 1796 m. už generolo Bonaparto, 1804 m. tapo Uaperatonione; 
bet 1809 m. Napoleonas I su ja išsiskyrė. 

18. penki procentai — kalbama apie 1823 m. Vilelio parengtą įsta- 
tymą dėl rentų apmokestinimo 594, kad galėtų gauti lėšų išmokėti kom- 
pensacijas emigrantams kontrrevoliucionieriams. Dėl to jis tapo labai ne- 
populiarus. Tačiau šio įstatymo Perų rūmai nepatvirtino. 

19. Bartelemi (Auguste-Marseille Barthėlemy, 1796—1867) — 
prancūzų poetas, autorius (kartu su Meri) “Nemezės", eiliuoto satyrinio 
dienraščio. 
| 20. Meri (Joseph Mėry, 1798—1865) — prancūzų literatas, poetas, 
ištikimas Bartelemi bendradarbis. 

21. Hanibalas — įžymus Kartaginos karvedys (247—183 m. pr. Kr.). 

22. Titas Livijus (59 m. pr. Kr.—19 m. po Kr.) — romėnų istorikas. 


"XXI. Balandėlės gūžtelė 

1. Sezamai, atsiverk! — žodžiai iš žinomos arabų “Tūkstantis ir 
vienos nakties“ pasakos “Ali Baba ir keturiasdešimt plėšikų“ 

2. Sevro porcelianas — porceliano dirbiniai, gaminti Sevro miestuke 
Paryžiaus apylinkėse, garsėję savo dailumu. 

3. Marilė (Prosper Marilhat, 1811—1847) — prancūzų dailininkas 
orientalistas. | 

4. Bulis (Andrė-Charles Boule, 1642—1732) — Paryžiaus skulptorius 
ir baldžius, kurio dirbiniai pasižymi ypatinga perlamutro ir vario inkrus- 
tacija. a 

5. Jungfrau (vok.— “Mergelė") — Sveicarijos Alpių 4181 m aukščio 
viršukalnė. | 

6. Monblanas (pranc. Montblanc — “Baltas kalnas") — aukščiausia 
(4810 m) Alpių viršukalnė Sveicarijoje. 

7. piropas (gr. pyropos — panašus į ugnį) — silikatų klasės granatų 
grupės mineralas, tamsiai raudonos, rausvai raudonos, juodos spalvos. 

8. Pradjė (James Pradier, 1794—1852) — prancūzų skulptorius, ypač 
pasižymėjęs kurdamas dailias moterų statulas. Moljero fontano Paryžiuje 
“Dviejų mūzų" skulptūros autorius. 

9. helikonija — bananinių šeimos augalas. Auga tropikų Amerikoje, 
Antiluose. Tai dideli, gražūs augalai, didžialapiai, su gražiais žiedais. 

10. ravenalija — Madagaskaro augalas, artimas palmėms ir banan- 
medžiams. 

11. strelicija — šiltnamių dekoratyvinis plačialapis, stambiažiedis 
augalas, kilęs iš Pietų Afrikos.. 

12. kana (gr. kanne — nendrė) — daugiametė dekoratyvinė žolė, 
kilusi iš Indijos ir Centrinės Amerikos. 

13. kostusas (gr. kostos) — vienaskilčių šeimos šiltųjų kraštų auga- 
las, šiltnamiuose auginamas kaip dekoratyvinis. Yra jo apie 15 rūšių. 

14. angrekas — orchidėjų šeimos tropikų kraštų augalas. | 

15. Reunionas — sala Indijos vandenyne į rytus nuo Afrikos, pri- 
klausiusi Prancūzijai. 

16. Smirna — Turkijos miestas, kitaip Izmyras, garsėjęs kilimais. 

17. Konstantinopolis — senas Stambulo pavadinimas. 

18. Lamartinas (Alphonse de Lamartine, 1790—1869) — garsus 
prancūzų poetas, akademikas. Jo svarbesnieji veikalai: “Poetinės meditaci- 
jos", “Poetinės ir religinės harmonijos", “Zoslinas", “Puolęs angėlas" ir kt. 

19. Leda (gr. mit.) — Spartos karaliaus Tindaro žmona, kurią suvi- 
liojo Dzeusas, pasivertęs gulbinu. Dvynių (Dioskurų) Kastoro ir Polideuko, 
gražuolės Helenos ir Klitemnestros motina. : 

20. Kanova (Antonio Canova, 1757—1822) — italų skulptorius, 
grakščių, tobulų formų skulptūrų “Amūras ir Psichė", “Paulina Bordžeze" 
ir kt. autorius. 

21. Koredžas (Antonio Allegri, pravarde Corregio, 1494—1534) — italų 
tapytojas, pasiekęs tobulumo, vaizduodamas žmogaus, ypač moters, kūną. 

22. Kalipsė (gr. mit.) — nimfa, Jonijos jūros Ogigijos salos valdovė, 
priglaudusi sudužus laivui Odisėją ir jį išlaikiusi pas save septynerius me- 
tus. 

23. Beatričė (Betrice Portinari, 1266—1290) — įžymi florencijietė, 
Dantės mylimoji, jo įamžinta “Naujame gyvenime“ ir “Dieviškoje komedi- 
joje". 

24. Žermenas Pilonas (Germain Pilon, 1535—1590) — įžymus 
prancūzų skulptorius, sukūręs Pranciškaus I ir Henriko II antkapius, 
“Tris gracijas" ir kt. skulptūrų. 

25. ... Pauliui — kaip Virginija — užuomina į garsų Bernardeno de 
Sen Pjero (Bernardin de Saint-Pišrre) idilinį romaną apie dviejų vaikų 
meilę < gamtos prieglobstyje “Paulius ir Virginija“ (1787), turėjusį tais lai- 
kais didžiulį pasisekimą. 

26. .. Degrijė — kaip Manona Lesko — užuomina į garsų abato 
Prevo (Prėvost) romaną “Manona Lesko“ (1731) apie ševaljė Degrijė ir 
Manonos Lesko meilės nuotykius. 2 


XXII. Sutuoktinių pokalbis 


1. Pigmalionas (gr. mit.) — skulptorius, iškalęs iš dramblio kaulo 
(ne iš marmuro) labai gražią merginos statulą, kurią pavadino Galatėja ir 
kurią įsimylėjo. Jo paprašyta, deivė Afroditė įkvėpė jai gyvybę. 

2. Savoja — Prancūzijos pietryčių sritis pasienyje su Italija, anksčiau 
buvusi Savojos hercogystė ir prijungta prie jos 1860 m. 

3. Magnificat (lot) — Slovinkime (Viešpatį) — bažnytinis himnas, 
giedamas per katalikų mišias. 

4. Dies irae (lot) — Pykčio diena — pirmieji žodžiai įr pavadinimas 
vienos iš keturių litanijų katalikų maldyne, giedamų per pamaldas už 
mirusiuosius. 

5. čičisbėjas (it. cicisbeo) — XVI-XIX a. Itšlššjo kilmingos ištekėju- 
sios moters palydovas, šeimos draugas, o bendresne reikšme — bet kurios 
damos paslaugus kavalierius. 


„XXIII. Senos departamento prisiekusiųjų teismas 


1. Kulasas (Jean Calas, 1698—1762) — Tulūzos pirklys, neteisingai 
apkaltintas nužudęs savo sūnų, kad šiam sutrukdytų atsimesti nuo protes- 
tantizmo, ir nubaustas mirtimi. 1765 m. Voltero pastangomis buvo reabi- 
lituotas. 

2. La Baras (Jean-Frangois La Barre, 1747—1766) — prancūzų 
bajoras, apkaltintas, kad sužalojo krucifiksą, buvo nukirsdintas ir sudegin- 
tas. 

3. Leserkas (Joseph Lesurgues, 1763—1796) | — apkaltintas, kad 
Meluno kelyje nužudė Liono kurjerį, ir nubaustas mirtimi. Netrukus po to 
buvo įrodytas jo nekaltumas. 

4. Šventasis Liudvikas — Prancūzijos karalius Liudvikas IX (1215— 
1270), dalyvavęs keliuose kryžiaus žygiuose į Palestiną ir pastatydinęs 
Paryžiuje nemaža monumentalių rūmų. 

5. Dešimties taryba — slapta dešimties asmenų taryba senojoje 
Venecijos respublikoje, veikusi 1310—1797 m. Ji turėjo teisę kontroliuoti 
netgi pačius dožus ir buvo įtarios, baimingos venecijiečių aristokratijos pa- 
grindinis slaptas valdžios įrankis. 

6. Rundžet Singas Bahaduras (1762—1836) — Kašmyro ir Lahoro 
maharadža, 1797 m. išrinktas sikchų. Nukariavęs smulkias kunigaikš- 
tystes, pasiskelbė Pandžabo valdovu. Savo armiją organizavo europietiškai, 
padedamas prancūzų generolų Venturos (Ventura) ir Aliaro (Allard). Kovo- 
jo prieš anglų įsigalėjimą Indijoje. 

7. Romos karalius — tokį titulą turėjo Piancuzijoje Napoleono I 
sūnus. Ž 

8. Sventasis Vincentas Paulietis (1584-—1660) — dvasininkas, pa- 
garsėjęs savo labdaryste. Įsteigė kongregacijas “Gailestingosios seserys" ir 
“Misijos kunigai", vėliau pavadintus lozoriečiais, “Rastinukų" draugiją. 

9. “Kaimo filantropas“ — žr. "Paryžiaus mohikanų" I kn., LXI skyr. 

10. Lozorius — kalbama apie Sventąjį Lozorių, Martos ir Marijos 
brolį, prikeltą Jėzaus. 

11. komodoro statula — kalbama apie personažą iš ispanų legendos 
apie suvedžiotoją Don Žuaną (Don Juan Tenorio), pas kurį atėjo jo -su- 
vedžiotos merginos tėvo komodoro (jis jį nužudė) marmurinė statula ir jį 

pasmaugė. Šis motyvas kartojamas daugelio literatų (Moljeras, Baironas, 
Puškinas ir kt.), muzikų (Mocartas, Gliukas ir kt.), tapytojų (DelBkr ir 
kt.) kūriniuose. 

12. uzurpatorius — taip rojalistai vadino Napoleoną I. 

13. ./ vieno iš žymiausių mūsų mokslininkų — čia, matyt, turimas 
omeny Luji Rišaras (Louis-Claude-Marie Richard, 1754—1821) — prancūzų 
botanikas, Medicinos mokyklos botanikos katedros vedėjas, Prancūzijos 
Instituto narys. 

14. vesti į ešafotą basakojus ir su juodu gobtuvu ant galvos — taip 
buvo baudžiami pagal to meto įstatymus kėsinusieji į valstybės saugumą 
ar valdovo gyvybę. | 
| 15. Sinajus — kalnuotas Egipto pusiasalis; pagal Biblijos legendą 
čia Dievas įteikė Mozei savo įstatymą. 

16. Jupiteris arba Dzeusas (gr. ir rom. oi) — vyriausiasis dievas, 
kuris nutrenkė prieš jį sukilusius titanus, dangaus ir žemės sūnus. 

17. magistratas — taip Pianeižijoje vadinami teismo, prokuratūros 
bei savivaldybių pareigūnai. 

18. Minotauras (gr. mit.) — pabaisa, pusiau žmogus, pusiau tauras, 
Kretos karaliaus Mino ir Pasifajės sūnus. Jam kretiečiai ir atėniečiai kas- 
met privalėdavo mokėti duoklę — po dvidešimt vieną jaunikaitį. Atėnų 
didvyris Tesėjas užmušė jį. 

19. Beraras (August-Simon-Louis Bėrard, 1789— 1859) — prancūzų 
politikos veikėjas ir administracijos pareigūnas, Atstovų rūmų narys, pri- 
klausė liberaliajai opozicijai, aktyviai prisidėjo prie Liepos revoliucijos. 

20. Maršanji (Louis-Frangois-Antoine Marchagny, 1782— 1826) — 
rašytojas ir magistratas, karštas rojalistas. 

21. Didjė — žr. XX skyr. 1-ą paaišk. 

22. Pleinjė, Toleronas ir Karbonė (Tolleron, Pleignės, Carbonneau) — 
žemakilmiai sąmokslininkai, subūrę draugiją “Patriotai", spausdinę prokla- 
macijas prieš karaliaus valdžią. 1816 m. suimti ir nubausti mirtimi Grėvo 
aikštėje. 

23. Bertonas — žr. XX skyr. 1-ą paaišk. . 

24. Raulksas, Bori, Gubenas, Pomjė — pavardės “keturių La Rošelio 
seržantų" (žr. XX skyr. 1-4 paaišk.) | 

25. Argas (gr. mit.) — šimtaakis milžinas. Pavyduliaudama Dzeusui, 
jo žmona Hera pavedė milžinui saugoti Ijonę, Dzeuso paverstą į karvę. 
Hermis užmigdė jį savo fleita ir nukirto galvą. Argo vardas tapo priežodžiu, 
nusakant nepatogų, akylą stebėtoją.. 

26. Kakas (gr. mit) — garsus plėšikas, apvogęs Heraklį, kuris jį 
pasivijęs pasmaugė. Jų kovos aprašymas — vienas gražiausių Vergilijaus 
“Eneidos" epizodų (VII knyga). 

27. Horacijus (Guintus Horatius Flaccus, 65—8 m. pr. Kr.) — žymus 
romėnų poetas, “Odžių", "Laiškų", “Epodžių", “Satyrų" ir “Poezijos meno" 
autorius. | 

28. Retro, satanas... (lot.) — sutrumpinta iš Vade retro, satanas — 
"Pasitrauk, šėtone" — Jėzaus žodžiai iš Evangelijos (Mt, IV, 10 ir Mk, VII, 
33). 


XXIV. Makono gatvės meilužiai 
1. Šventojo Baltramiejaus skerdynės — protestantų žudynės, Karolio 
IX įsakymu surengtos Paryžiuje naktį iš 1572-ųjų metų. rugpjūčio 23-iosios 


į 24-ąją (Šv. Baltramiejaus dienos išvakarėse), sukursčius jo motinai Ko- 
trynai de Mediči ir didikams Gizams. 

2. skrisk iš arkos ir tesugrįžk su alyvos šakele — čia užuomina į 
Senąjį Testamentą (Pr 7,18). Tvanui baigiantis, Nojaus paleistas balandis 
grįžo į arką su alyvos šakele snape — t.y. su gera žinia, kad tvanas bai- 
giasi ir pradeda želti augmenija. 

XXV. Keturių sąjunga 

1. Karita (it. Carita) — Gailestingoji, Mielaširdingoji (žr. “Paryžiaus 
mohikanuose“). 

2. Fovetė (pranc. Fauvette) — Devynbalsė. 

3. Minjona (pranc. Mignon) — Mielutė, Mažytė. 

4. Šarlio Nodjė pasaka — turima omeny romantinės krypties pran 
cūzų rašytojo Šarlio Nodjė (Charles Nodier, 1780—1844) pasakos “Trilbis" 
pagrindinis herojus — kaukas. 

5. Ponia — titulas, kuriuo Burbonų dvare buvo vadinamos kara- 
liaus, dofino dukterys ir karaliaus brolio žmona. 

6. Panelė — jaunesniojo karaliaus brolio vyriausiosios dukters titu- 
las. 

7. Vaterlo (Waterloo) — gyvenvietė Belgijoje, prie kurios 1815 06 18 
įvyko didžiulis mūšis, kur jungtinė anglų ir prūsų armija nugalėjo Napo- 
leono I pajėgas. Po šio mūšio Napoleonas I buvo priverstas galutinai at- 
sisakyti sosto ir ištremtas į Sv. Elenos salą. 

8. Lobė (Georges Mouton, grafas de Lobau, 1770— 1838) — prancūzų 
generolas, pasižymėjęs prie Austerlico, Jenos, Ispanijos kampanijoje, prie 
Eslingo. Už prancūzų sėkmingą persikėlimą per Dunojų 1809 m. Napole- 
onas jam suteikė grafo de Lobo titulą (Lobau — Dunojaus sala aukščiau 
Vienos). 

9. Sorbona — čia turimas omenyje Paryžiaus universiteto teologijos 
fakultetas, pavadintas savo įkūrėjo Robero de Sorbono vardu. (1253 m.). 

XXVI. Atidėtis 

1. balta vėliava — Prancūzijos karalių vėliava. 

2 Luvelis (Louvel, 1783—1820) — kalbama apie šikšnių, antrojo 
Karolio X sūnaus hercogo de Beri žudiką. 

8. kongregacija — čia turima galvoje jėzuitų religinis susivienijimas. 

4. Lamenė (Fėlicitė de Lamenais, 1782—1854) — prancūzų filosofas, 
dvasininkas, iš pradžių teokratinių principų apologetas, vėliau — revoliu- 
cinių doktrinų šalininkas, liberaliosios pakraipos katalikybėje atstovas. 

5. Agripa d'Obinjė (Thėodore-Agrippa d'Aubignė, 1552—1639) kara- 
liaus Henriko IV ginklo bendražygis, karštas kalvinistas, poetas ir satyri- 
kas. 

XXVII. Tėvas ir sūnus 

1. Mozės ugninis šulas — užuomina į Senąjį Testamentą, kai Mozė 
išvedė žydus iš Egipto ir Viešpats jiems rodė kelią: dieną — debesies stulpe, 
naktį — ugnies šule (Iš 13,21—22). į 

2. Išminčių žvaigždė — cituojamas epizodas iš Naujojo Testamento, 
kur į Betliejų pas gimusį Jėzų išminčius atvedė pasirodžiusi danguje ryš- 
ki žvaigždė (Mt 2,1). 

3. Fieskis (Fieschi, 1790—1836) — korsikietis sąmokslininkas, 1835 m. 
pasikėsinęs “pragaro mašina" į Liudviko Pilypo gyvybę ir nubaustas mirti- 
mi. 

4. Grigalius VII (Šventasis) — Romos popiežius 1073—1085 m., vie- 
na iš iškiliausių Bažnyčios, asmenybių, pasižymėjęs savo kova prieš Vokie- 
tijos imperatorių Henriką IV, kurį pažemino, priversdamas prašyti atleidi- 


694 


mo Kanosoje, ir įvestomis įvairiomis bažnytinės disciplinos priemonėmis 
(kunigų celibatas ir kt.). 

5. Liudvikas Storasis (Liudvikas VI, 1081—1137) — - Pilypo I sūnus, 
Prancūzijos karalius 1108—1137 m. Padėdamas dvasininkijos ir miestų, 
negailestingai kovojo prieš stambiuosius vasalus, norėdamas juos nusilp- 
ninti, rėmė komunas (žr. žemiau) ir centralizavo savo administracinį val- 
dymą. Taip pat kovojo prieš Vokietijos imperatorių Henriką IV. 

6. komunos — tokiu vardu XI-XIII a. Prancūzijoje vadinti miestai, 
kuriems pavyko išsikovoti iš savo siuzerenų senjorų chartijas, suteikian- 
čias Jiems tam tikrą autonomiją. Išsilaisvinamasis komunų judėjimas pra- 
sidėjo Liudviko Storojo laikais ir iš pradžių buvo remiamas karalių, kurie 
jame matė priemonę centrinei valdžiai sustiprinti ir didžiųjų feodalinių 
vasalų galiai susilpninti. Jis padėjo susikurti buržuazijai ir trečiajam luo- 
mui. 

| 7. Minerva arba Atėnė Paladė (rom. gr. mit.) — Jupiterio (Dzeuso) 
duktė, išminties ir menų deivė. Pasak legendos, Minerva, visa šarvuota, 
išėjo iš Jupiterio smegenų po to, kai Vulkanas trenkė kirviu į vyriausiojo 
dievo galvą. 

8. piemenija — taip vadinti kaimiečių bruzdėjimai, nusiaubę Pran- 
cūziją 1214, 1251 (kai Liudvikas IX dalyvavo kryžiaus žygyje į Siriją) ir 
1320 m. 

9. Žakerija — taip vadintas kaimiečių (pravardžiuojamų Žakais) sų- 
kilimas prieš diduomenę 1358 m., labai žiauriai numalšintas. 

10. tvoklininkai — taip vadinti 1381 m. sukilę prieš Karolį VI pa- 
ryžiečiai, nes buvo apsiginklavę pagrobtomis iš arsenalo tvoklėmis. 

11. visuomenės gerovės karas — 1464 m. senjorų sudarytos Visuo- 
menės gerovės lygos kova prieš Liudviką XI. 1465 m. lyga buvo paleista 
po mūšio prie Monleri Konflanso ir Sen Moro sutartimis. | 

12. Lyga (arba Šventoji lyga) — 1576 m. didikų Gižų suburta ka- 
talikų sąjunga neva tikėjimui ginti nuo kalvinistų, o iš tikrųjų. — nuvers- 
ti Henriką III (Valua) ir pasodinti į į sostą Gizus. Jų tikslus išardė Henri- 
kas IV. 

13. Fronda — taip vadintas Liudviko XIV* mažametystės laikotarpiu 
(1648—1653) pilietinis karas tarp dvaro partijos (Ona Austrijietė ir Ma- 
zarinis) ir parlamento. Pavadinimas kilęs nuo žaidimo akmenukais (fron- 
da), kurį tuo metu žaisdavo vaikai Paryžiaus grioviuose. 

14. Prancūzijos revoliucija — kalbama apie Piežiaja Prancūzijos re- 
voliuciją 1789—1795 m. 

15. Karolis Didysis (arba Karolis I, 742— 814) — išolai karalius, su- 
kūręs didžiulę Vakarų imperiją, Ikarolingų dinastijos pradininkas, daug 
prisidėjęs prie mokslų, menų ir literatūros progreso. 

16. Bucefalas — Aleksandro Makedoniečio žirgo vardas. Visai jaunas 
Aleksandras, pastebėjęs, kad žirgas baidosi savo šešėlio, jį sutramdė, pri- 
vertęs šuoliuoti prieš saulę. 

17. Androklas — romėnų vergas, vienos jaudinančios istorijos, papa- 
sakotos Aulaus Gelijaus (II a. romėnų gramatiko ir kritiko), herojus. Ati- 
duotas sudraškyti laukiniams žvėrims romėnų cirke, jis buvo liūto pagai- 
lėtas. Imperatorius įsakė atvesti Androklą pas jį ir sužinojo, kad gyvenda- 
mas Afrikoje tasai šiam liūtui ištraukė iš letenos dyglį ir tris mėnesius 
gyveno drauge su juo. Imperatorius jam dovanojo gyvybę ir kartu tą liūtą. 

18. kortesai (isp. cortes<corte — karaliaus dvaras) — feodalinėje Ispa- 
nijoje ir Portugalijoje — luomų atstovavimo organas, vėliau — parlamen- 
tas. 

19. Dievas to nori — prancūzų riterių šūkis kryžiaus karų metu. 
20. Zozefina — žr. XIX skyr. 17-ą paaišk. 
21. Marija Liudvika (1791—1847) — Austrijos imperatoriaus Pranciškaus 
II duktė, ištekėjusi 1810 m. už Napoleono I, pagimdžiusi jam sū-nų, kuris 
gavo Romos karaliaus titulą. 
22. Aleksandras — kalbama apie Rusijos imperatorių Aleksandrą I 
(1777—1825). | 
23. respublikoniškas sąmokslas — turimas omenyje dekabristų maiš- 
tas Rusijoje 1825 m. 


XXVIII. Pasas 
.. liudijaričiu giminystę su žvėrimi, kurį priminė jo pavardė — žr. 
XI skyr. 9-ą paaišk. 

2 Benedicite (lot) — “Laiminkite" — malda prieš valgį. 

3 Satobrianas (vikontas Frangois-Renė de Chateaubriand, 1768— 
1848) — įžymus prancūzų rašytojas, romantizmo pradininkas, Restauraci- 
jos laikais ambasadorius Londone, paskiau 1822—1824 m. užsienio rei- 
kalų ministras, dar vėliau — ambasadorius Romoje. 


XXIX. Maldininkas 
1. Taboro kalnas — žr. VII skyr. 5-4 paaišk. 


XXX. Neįžengiama Pragaro gatvės giria 

1. Hofmanas (Ernest-Thėodore-Amadeus Hoffman, 1776—1822) — 
vokiečių romanistas ir muzikas. Ekscentriškos vaizduotės, subtiliai pasta- 
bus romantiškų “Fantastiškų pasakų" autorius. 

2. pirmasis jūrininkas — taip Horacijus vadina Vergilijų savo eilė- 
raštyje, parašytame jo "laivo" garbei. 


a Bohemija — dabartinės Čekijos sritis, tuo metu įėjusi į Austro- 
Vengrijos imperijos sudėtį. 
4. Vovero velnias (pranc. diable de Vauvert) — čia užuomina į tuo 


metu gana garsią legendą: Viešpataujant Liudvikui Šventajam, kartūzų 
vienuoliai, gavę iš jo dovanų gražų namą Žantilji, užsimanė išvilioti dar ir 
apleistą dvarą, kitados pastatytą karaliaus Roberto toje vietoje, kur vėliau 
buvo Pragaro gatvė ir kurį jie matė iš savo namo langų. Bijodami, kad 
paprašius be kokios nors rimtos priežasties pamaldaus monarcho jiems 
bus atsakyta, jie nutarė panaudoti gudrybę: dvare apsigyveno daugybė 
“dvasių", ir niekas nedrįso prie jo prisiartinti. Tad karalius buvo labai pa- 
tenkintas, galėdamas perleisti geriesiems tėvams tą užkeiktą nuosavybę. 
Paskiau tarp paryžiečių ilgai sklandė legenda, kad į Vovero dvarą grįžta 
kaukas, pasivertęs dailia mergina, užtat vartai, pro kuriuos iš Paryžiaus 
buvo vykstama į Voverą, pavadinti Pragaro vartais, t.p. ir gatvė, į juos 
vedanti. Vartais paskiau buvo pervadinti į Sen Mišelio, bet gatvės pavadi- 
nimas išliko. Tuo metu Vovero vienuolynas buvo viena atokiausių nuo 
Paryžiaus centro vietų. Iš čia kilo posakis: “eiti, keliauti pas Vovero vel- 
nią" — t.y. keliauti į miesto pakraštį, labai toli. 

5. Viler Kotrė (pranc. Villers-Cotterėts) — miestukas, kantono cen- 
tras Eno departamente, kur 1803 m. gimė A. Diuma. 

6. nabobas (angl. nabob<hindi k. navyab arab.<nuvvab. — vietinin- 
kai) — XVIII a. D. Britanijoje ir Prancūzijoje iš kolonijų (ypač Indijos) 
praturtėjęs valdininkas arba turtuolis, kurio gyvensena pasižymi rytie- 
tiška prabanga. 

7. Monružas — tais laikais Paryžiaus priemiestinė gyvenvietė Senos 
departamente, jėzuitų kongregacijos būstinė, kur buvo jų spaustuvė. 

8. Šartrezė (pranc. Chartreuse) — kartūzų vienuolynas — čia turimas 
galvoje 1257 m. Sventojo Liudviko dovanotas kartūzams Vovero dvaras (žr. 
4-ą paaišk.) Pragaro gatvėje, šalia Liuksenburgo, su gražia bažnyčia, per 
Didžiąją Prancūzijos revoliuciją nugriauta. 

" 8 maršalas Nėjus (Michel Ney, 1769—1815) — vienas žymiausių 
Napoleono I karvedžių. Jam žlugus, tarnavo Restauracijai, buvo Liudviko 
XVIII paskirtas Prancūzijos peru, bet per Napoleono Simtą dienų (kai su- 
grįžo iš Elbės) stojo jo pusėn. Antrosios Restauracijos metu apkaltintas 
išdavyste ir sušaudytas. | 

10. Leve Veimaras (Francois-Adolphe baronas Lošve-Weimars, 1801— 
1854) — prancūzų literatas ir istorikas. 

11. arpanas — senovinis žemės matas Prancūzijoje (apie 42, 41 aro). 

XXXI. Padėk sau, ir dangus tau padės 

1. Padėk sau, ir dangus tau padės — citata iš Lafonteno pasakėčios 
“Iklimpęs vežimas" (VI, 18). Tokio pavadinimo slapta draugija 1826 m. 
buvo įsteigta doktrinierių, siekusių sukurti vengiančią kraštutinumų “auk- 
so vidurio“ partiją. 

2 Samsonas — pagal Biblijos legendą hebrajų teisėjas, garsėjęs 
savo jėga; per filistinų religinę šventę nugriovė Dagono šventyklos kolo- 
nas, pats pasilaidodamas po jos griuvėsiais (Ts 13,16) 

3. Val de Grasas (pranc. Val-de-Grūme — “Malonės slėnis“) — įžy- 
mus Paryžiaus vienuolynas Sen Žako gatvėje, pastatytas 1664—1665 m. 
Onos Austrijietės įsakymu. Vėliau paverstas karo ligonine ir karo medici- 
nos mokykla. 

4. Tomb Isuaras (pranc. Tombe-Issoire — “Isuaro kapas") — pavadi- 
nimas kilęs nuo kadais Paryžiaus apylinkėse siautėjusio plėšiko vardo. 

5. Džida (arab. Hedjar) — uostas prie Raudonosios jūros dabartinėje 
Saudo Arabijoje. 


6 ant Cezario žmonos neturi kristi nė įtarimo šešėlis — senovės 
Romoje kasmet vienuose iš aukštųjų valdininkų namų vykdavo šventė 
Bona dea (Gerosios deivės) — vaišingumo ir moters dorybingumo deivės 


garbei. 62 m. pr. Kr. į šventę, vykusią pas Pompėją, Julijaus Cezario žmo- 
ną, prasiskverbė moterimi persirengęs Publijus Klodijus Pulcheris. Už 
šventvagystę jis buvo patrauktas į teismą. Iškilus visam tam reikalui vie- 
šumon, pasigirdo daug kalbų, nemalonių Cezariui. Jis išsiskyrė su žmona, 
nors niekuo jos nekaltindamas, tačiau tardamas čia cituojamus žodžius 
(Plutarchas, “Gajus Cezaris“, 9—10; “Ciceronas", 28—29). 


XXXII. Ką galima ir ko negalima nuveikti su pinigais 


1. denjė — senovinė prancūzų smulki moneta. 


XXXIII. Komisionieriaus rytas 

1. Toro (pranc. Taureau) — Jautis, Tauras. 

2. melopėja (gr. melopoiia — dainos kūrimas) — sen. graikų dainuo- 
jamosios deklamacijos rūšis. 

XXXIV. Komisionieriaus vakaras 

1. Pirmyn, tėvynės mūs vaikai! — pirmoji eilutė iš Ružė de Lilio 
(Rouget de Lisle) 1792 m. sukurto “Reino armijos maršo", žinomo “Marse- 
lietės" vardu, nes jį dainavo atvykę į Paryžių Marselio konfederatai, ir ta- 
pusio Paryžiaus respublikos himnu. | 

2 Saulės vežimas — užuomina į graikų mitą apie Fajetoną, kuris 

nesuvaldė ugninio saulės vežimo, traukiamo sparnuotų žirgų, ir vos ne- 
sudegino žemės; už tai buvo Dzeuso nutrenktas žaibu. 

8. per amica silentia lunae (lot) — “Globoj mėnesienos tyliosios“ — 
citata iš Vergilijaus "Eneidos" II giesmės, 255 strofos (A. Dambrausko 
vert. V, 1989). 


XXXV. Komisionieriaus naktis 


:1. Krotono Milonas — VI a. pr. Kr. graikų atletas, gimęs Krotone, 
daugelio antikos olimpinių žaidynių nugalėtojas, pasižymėjęs nepaprasta 
jėga ir rajumu. Jo tema yra sukurta daug skulptūrinių grupių. 

2. Mazepa (1644—1709) — kazokų etmonas. Nelaimingas nuotykis, 
turėjęs nulemti jo mirtį, priešingai, tapo jo iškilimo priežastimi. Totorių 
pririštas prie laukinio arklio, jis buvo nuneštas į Ukrainą ir ten išrinktas 
kazokų etmonu; iš pradžių tarnavo carui Petrui I, paskiau perėjo į švedų 
karaliaus Karolio XII pusę ir po Poltavos mūšio nusinuodijo. 

3. Miloso Venera — garsioji antikinė Veneros statula, 1820 m. atras- 
ta rytinės Viduržemio jūros dalies archipelago Miloso saloje. 

4. Kanjota (pranc. Cagnote) — pravardė “Šleivė". 

5 Sizifas (gr. mit.) — Eolo sūnus, Korinto valdovas, pasižymėjęs 
plėšikavimais ir Žžiaurumais, todėl po mirties pasmerktas Pragare ritinti 
didžiulį akmenį į kalną, iš kur tas be paliovos krinta atgal. Sizifo uola 
reiškia sunkų, nesibaigiantį darbą. 

6. magdelietės — vienuolės, kurių namai — atgailaujančių nusidė- 
jėlių prieglaudos. | 

1. Gluetė (pranc. Glouette) — pravardė “Kliukė". 

XXXVILII. Vietinis vynas 

1. makonas — raudonojo vyno rūšis, vadinama pagal miestuką So- 
nos ir Luaros departamente, kur jis gaminamas. 


2. -bordo lafitas — sauso vyno rūšis, pagal Lafito kaimelį Žirondos 
„departamente, kur jis gaminamas. 


XXXIX. Valženezas griežtai pareiškia nemokąs nei dai- 
nuoti, nei šokti 

1. Overnės sostinėje — šenovinės provincijos, prijungtos prie Prancū- 
zijos 1610 m., valdant Liudvikui XIII, sostinė buvo Klermon Feranas. 

2. burė (pranc. bourrėe) — overniečių liaudies šokis, įvairaus tem- 
po, šokamas sustojus priešpriešiais eilėmis arba poromis. 

3. karalius Dagoberas I (600—639) — karingas frankų karalius. Čia, 
matyt, kalbama apie kokį maršą. 

XLII. Kai kas iš Salvatoriaus gyvenimo pradeda aiškėti 
| 1. Orestas (gr. mit.) — legendinio Mikėnų ir Argo karaliaus Aga- 
memnono ir Klitamnestros sūnus, su savo seserimi Elektra nužudęs mo- 
tiną už tai, kad ši, susimokiusi su savo meilužiu Egistu, nužudė jo tėvą 
Agamemnoną. Sį nusikaltimą padaryti jam padėjo geriausias bičiulis Pila- 
das, už kurio jis ištekino savo seserį Elektrą. Dėl to Orestas buvo perse- 
kiojamas erinijų (trijų keršto ir bausmės deivių). Šitai aprašyta Eschilo 
tragedijų trilogijoje “Orestėja", taip pat Sofoklio ir Euripido tragedijose. 

2. Normandijos hercogas — Liudvikas XVII, antrasis Liudviko XVI 
sūnus (Louis Charles, 1785—1795), niekad nevaldęs. Liaudyje sklandė 
gandai, neva jis likęs gyvas ir gyvenąs Nauendorfe. Jo teisei į sostą pa- 
remti netgi buvo leidžiamas BOnIeSIS laikraštukas Lėgitimitė (Teisėta 
įpėdinystė). 

3 rožmedis — Brazilijoje augantis medis, kurio kvapas primena 
rožės. 

4. Magdalenos bažnyčia — Paryžiuje pastatyta 1764—1842 m. archi- 
tektų Kontano d'Ivri (Contant d'Ivry), Gijomo Kutiuro (Guillaume Coutu- 
re) ir Vinjono .(Vignon), graikiškos šventyklos pavidalo. 

5. abatas Olivjė (Nicolas-Thėodore Olivier, 1798—1854) — vėliau 
Evrė vyskupas, aprašomuoju laikotarpiu buvo Sajo parapijos, 1833 m.— Sv. 
Roko bažnyčios klebonas, puikus oratorius. 


XLIII. Kaip Konradas de Valženezas suprato, žad tik- 
rasis jo pašaukimas — tapti komisionieriumi 


1. melopėja — žr. XXXIII skyr. 2-4 paaišk. 

2. be Apvaizdos valios nenukris nė žvirblis — Hamleto žodžiai iš V. Šeks- 
pyro tragedijos "Hamletas" V v. II scenos (A. Churgino vert., 1986). 

3. Ruso išmokė staliaus amato savo Emilį — kalbama apie prancūzų 
rašytojo, filosofo, enciklopedisto Ž. Ž. Ruso (J. J. Rousseau) pedagoginį 
romaną “Emilis arba Apie auklėjimą" (1762), kuriame pasisako, kad “žmo- 
gus iš prigimties geras", bet jį sugadina visuomenės auklėjimas: propaguo- 
jama fizinio darbo nauda. Si knyga parlamento nutarimu buvo sudeginta, 
o autorius, vengdamas suėmimo, pabėgo į Sveicariją. 


XLV. Naujas personažas 


1. nekromantija (gr. nekromanteia < nekros — numirėlis + manteia — 
būrimas, pranašavimas) — spėjimas apie žmogaus ateitį, paremtas taria- 
mu bendravimu su vėlėmis (jos paprastai atsako į klausimus apie ateitį). 

2. Mišlė (Jules Michelet, 1798—1874) — prancūzų istorikas ir litera- 
tąs. Persekiotas už liberalias pažiūras. Parašė “Prancūzijos istoriją“. Lite- 
ratūriniai kūriniai ("Kalnas", “Paukštis") pasižymi stiliaus lyriškumu. 

3. kapitonas Panfilis — autorius čia kalba apie savo kūrinio “Kapi- 
tonas Panfilis“ pagrindinį personažą. 

4. Platonas (Platon, 429—347 m. pr. Kr.) — graikų filosofas, Sokrato 
mokinys ir Aristotelio mokytojas, objektyviojo idealizmo pradininkas, dia- 
lektikos metodo kūrėjas. Parašė apie 30 puikių filosofinių dialogų ir kt. 
kūrinių. 

5 Bosiujė (Jacgues-Bėnigne Bossuet, 1627—1704) — žymus rašy- 
tojas, Prancūzų akademijos narys, teologas, vyskupas, dofino auklėtojas. 
Garsių to meto žmonių laidotuvių pamokslams būdinga racionalistinis sti- 
lius, retorinės puošmenos. Savo kūriniais skelbė absoliutizmo idėjas. 

6. Guos ego! (lot.) — “Aš jus, palaukit!.." — žodžiai, kuriuos Vergi- 
lijaus “Eneidoje" (I, 135) sako Neptūnas, supykęs ant šėlstančių jūroje 
vėjų (A. Dambrausko vert., V. 1967) ir kurie šiaip vyresnio žmogaus lūpo- 
se reiškia pyktį ar grasinimą. 

7... lt antikinis dievas iš mašinos — čia pavartotas išverstas loty- 
niškas posakis “Deus ex machina", reiškiantis teatro veikale staiga įsiki- 
šantį dievą, nuleidžiamą į sceną, pasitelkus mašiną, ir tragiškai besirutu- 
liojančiam veiksmui suteikiantį laimingą atomazgą. 

8. barbetas (pranc. barbet) — medžioklinių šunų veislė. 

9... įtraukė į indeksą — užuomina į Bažnyčios sudarytą draudžia- 
mų skaityti ir netgi tūrėti knygų katalogą, kuris nuolat buvo skelbiamas 
nuo 1571 m. 

10. “Favoritė" — italų kompozitorius Gaetano Donicečio (Gaetano 
Donizetti, 1797—1848) 4 v. opera (1840). 

11. ... sušunka Hamletas, išvydęs Ofeliją — kalbama apie V. Šekspy- 
ro trapedijos "Hamletas" III v. 1-4 sceną (A. Churgino vert., V. 1986). 

12. Diogenas Cinikas (413—323 m. pr. Kr.) — graikų filosofas, nie- 
kinęs turtus ir visuotinai priimtas socialines normas. Gyveno statinėje, 
Aleksandro Makedoniečio Korinte paklaustas, ar ko iš jo norėtų, atsakė: 
“Taip, kad tu neužstotum man saulės“. Jis taip niekino žmoniją, jog sykį 
sutiktas vidury dienos Atėnų gatvėje su žibintu rankoje ir paklaustas, ką 
su juo veikiąs, atšovė: “Ieškau žmogaus“. 

13. sarabanda — gyvas ispaniškas šokis, populiarus XVII ir XVIII a 

14. magiškas žibintas (lot. laterna magica) — scenos reginys, kuria- 
me derinami teatro ir kino (anais laikais — šešėlių teatro) elementai. 

15. Elma — kalbama apie Gražąją Eleną, karaliaus Menelajaus 
žmoną, kurią pagrobė Paris, dėl ko kilo Trojos karas (gr. mit.). 

16. Stratonikė (gr. mitol.) — gražuolė graikų karalaitė, Demetrijaus 
Polikreto duktė, Sirijos karaliaus Seleukoso Nikatoriaus žmona, su kuria 
šis išsiskyrė, duodamas ją vesti savo sūnui Antiochui, kuris buvo baisiai 
sužavėtas savo pamote. 


XLVI. Babiliaso ir Karamelės meilystės 


1. Šventojo Vito šokis — chorėjos forma: nervų liga, pasireiškianti 
nevalingais raumenų trūkčiojimais. 
2... derėjo prie jo savininkės plauko — Karamelė (pranc. Caramel- 


le) — vedinys nuo saldainio iriso (pranc. caramel) pavadinimo. 

XLVII. Ponas, trokštantis sužinoti, ar pateksiąs į rojų 

1 Monružas — čia kalbama apie Senos departamento (Paryžiaus 
apylinkių) miestuką, ilgainiui įėjusį į Paryžiaus ribas. Tais laikais jame 
buvo jėzuitų kongregacijos būstinė. 

2 Endoras — miestas senovės Palestinoje, kur gyveno garsi žynė. 
Kai į ją Gelboės mūšio išvakarėse kreipėsi Saulius, jinai iškvietė Samuelio 
šmėklą, išpranašavusią Izraelio karaliui pralaimėjimą ir mirtį (ST 1 Sam 
28, 5—25). 

3. Panurgas — vienas iš prancūzų rašytojo F. Rablė (Francois Ra- 
belais) satyrinio veikalo “Gargantiua ir Pantagriuelis“ (1534) personažų. 
Čia užuomina į epizodą su avinais: keliaudamas su Pantagriueliu jūra, jisai 
susikivirčijo su avinų pirklių. Norėdamas šiam atkeršyti, atpirko vieną iš jo 
avinų ir įmetė jūron. Pastarojo elgesys ir „bliovimas patraukė iš paskos 
kitųs avinus — visi vienas per kitą sušoko į jūrą, kartu nusinešdami ir 
pirklį, puolusį sulaikyti juos. Posakis “Panurgo avinai“ atspindi miniai bū- 
dingą bandos jausmą.. 


XLVIII. Ko ponas iš Monružo, -po teisybei, atėjo pas 
Brokantę 


1. basiliskas (gr. basiliskos — karaliukas, taip vadintas dėl į karūną 
panašios skiauterės) — vid. amžių padavimų fantastinė būtybė — gaidžio 
su gyvatės uodega ir varlės akimis pavidalo, mirtinai žudančio žvilgsnio 
baidyklė. 

2. visa tik į gera šiame geriausiame iš galimų pasaulių — Voltero 
“Kandido" personažo, daktaro Pangloso posakis, kuriuo autorius šaiposi iš 
vokiečių filosofo Leibnico (Leibnitz, 1646—1716) vienos iš. maksimų. 

4 eskulapas — taip vadinami gydytojai pagal sen. romėnų medi- 
cinos dievą Eskulapą (pasiskolintą iš sen. graikų — Asklepijaus). 


XLIX. Fantazija dviem balsams ir keturioms rankoms, 
apie žmonių bei šunų auklėjimą 


1. ... laumės apie savo katilą, taisančios pragarišką viralą — Iedibas 
ma apie V. Šekspyro tragedijos “Makbetas" IV v. 1-4 sceną. 

2... Faustą, jojantį drauge su Mefistofeliu — užuomina į sceną iš 
V. Getės "Fausto". 

3. Amerigas — čia užuomina į florencijietį jūrininką keliautoją Ame- 
rigą Vespučijų (Amerigo Vespucci, 1451—1512), kuris po Kolumbo keturis 
kartus aplankė Naująjį pasaulį, pateikė smulkius savo kelionių aprašymus, 
savo laiku buvusius labai populiariais. Kolumbo atrastasis žemynas pava- 
dintas jo vardu — Amerika. 

4. du žavingi Vato — kalbama apie prancūzų dailininko Antuano 
Vato (Antoine Vatteau, 1684—1721) paveikslus. 

5. Ponios teatras — turimas galvoje toje epochoje veikęs “Žymnaz" 
(Le Gymnase) teatras, kurio globėja buvo Dofinė (sosto įpėdinio arba kara- 
liaus duktė), tituluojama Ponia. 

"6. Skribas (Eugėne Scribe, 1791— 1861) — aprašomuoju laikotarpiu 
labai populiarus prancūzų dramaturgas į ir operų libretų autorius. Vieną iš 
jo pjesių vadinasi “Vedybos dėl pinigų“, į kurią čia, matyt, daroma užuo- 
mina. 


L. Minjona ir Vilhelmas Meisteris 


1. Minjona ir Vilhelmas Meisteris — V. Getės romano “Vilhelmo 
Meisterio mokymosi metai" personažai, apie kuriuos smulkiau žiūr. “Pa- 
ryžiaus mohikanų“" paaišk. | 

. 2 Šeferis (Ary Scheffer, 1795—1858) — prancūzų tapytojas, pagal 
aukščiau minėtojo romano motyvus nutapęs “Minjonos" paveikslą. 

3. poetas iš Frankfurto — turimas galvoje V. Getė, gimęs Frankfurte 
prie Maino. 

4. Don Žuanas ar Manfredas — čia kalbama apie kius ro- 
mantinių Bairono poemų “Don Žuanas" ir “Manfredas" herojus. 

5. Stenas ar Lara — Bairono poemų “Marino Falieri" ir "Lara" he- 
rojai. 

6. ..kaip Hamletas, filosofuojantis viršum Joriko kaukolės — kalba- 
ma apie V. Sekspyro tragedijos "Hamletas" V v. I sceną, kurioje Hamletas 
kapuose su duobkasiais apžiūrinėja buvusio karaliaus juokdario. Joriko 
kaukolę. 

7. ponia de Stal (Germaine de Stael-Holstein, 1766—1817) — žymaus 
finansininko ir bankininko duktė, rašytoja, romanų “Delfina", "Korina", 
kelionės įspūdžių “Apie Vokietiją" autorė, buvo Napoleono I ištremta už 
liberalias pažiūras. Savo politinėmis, literatūrinėmis ir moralinėmis idėjo- 
mis padarė didelę įtaką prancūzų romantizmui. 

8. ponia Rolan (Manon Phlippon, pagal vyrą Roland, 1754—1793) — 
prancūzų intelektualė, Didžiosios Prancūzijos laikais turėjusi Paryžiuje 
garsų saloną, kur lankėsi tos epochos politinės įžymybės, ypač Žirondistai. 
Montanjarų (jakobinų) buvo pasiųsta į ešafotą, kur ištarė garsiąją frazę: 
“O laisve! Kiek nusikaltimų daroma tavo vardu". Paliko įdomius “Memu- 
arus". | 2 

9. ginekėja (gr. gynaikeie) — sen. Graikijoje — moterims skirta na- 
mo dalis arba dirbtuvė, kur triūsdavo vergės. 

10, lupanaras (iš lot. lupa — vieša mergina, prostitutė) — sen. 
Romoje — viešnamis. 

11. Laisė — garsi sen. graikų Kkurtisknė (gyv. V a. pr. Kr.). 

12. Kornelija — Scipiono Afrikiečio duktė, romėnų tribūnų brolių 
Grakchų motina. Likusi našlė su dvylika vaikų, išaugino tik dukterį ir du 
sūnus, Tiberijų ir Kajų. Auklėjo juos labai griežtai, ugdė meilę visuomenei 
ir liaudies gerovei. Laikoma tobulu romėnų motinos pavyzdžiu. 

13. Ceilonas — dabart. Šri Lanka. 


LI. Komandoras Triptolemas de Melenas, karaliaus ka- 
merheras 


1. komandoras — riterystės ordino laipsnis (pvz. Garbės legiono 
komandoras). 

2 kamerheras (vok. kammer herr, pranc. gentilhommme de cham- 
bre — kambario didžiūnas) — V. Europoje ir Rusijoje — rūmų tarnautojo 
titulas, kurį turėdavo didikai. Prancūzijos dvare jie patarnaudavo karaliui, 
kai šis valgydavo savo kambaryje. 


LII. Žeraras nusiramina 
1. Minerva — žr. XXVII skyr. 7-ą paaišk. 


LIII. Ką Žakalis pasiūlo Žerarui vietoje garbės legiono 
ordino 

1. return (angl.) — grąža, atsilyginimas. 

2 Merkurijaus r Veneros dienos — prancūziškai trečiadienis merc- 
redi (Merkurijaus diena), penktadienis vendredi (Veneros diena). 

3. Frederikas — kalbama apie tuo metu garsėjantį romantinės dra- 
mos aktorių Frederiką Lemaitrą (Frėdėrck Lemaitre, 1800—1876). 

4. “Andrė smuklė“ — tuo metu populiari 3 v. melodrama, sukurta 
Benžameno Antjė (Benjamin Antier), Sent Amano (Saint-Amand) ir Po- 
lianto (Paulyanthe), kurioje su dideliu pasisekimu vaidino Frederikas Le- 
maitras. Pagrindiniai šios pjesės personažai — du piktadariai: Roberas 
Makeras ir Bertranas. 

d moabitai — Loto sūnaus Moabo palikuonys — tauta, gyvenusi 
Akmeningoje Arabijoje prie Negyvosios jūros, savo puldinėjimais nedavusi 
ramybės izraelitams (ST Pr 19, 37). 

6. amalekitai — senovinė Arabijos klajoklių gentis, daugelį amžių 
nuožmūs izraelitų priešai, dažnai kariavusi su žydais, Sauliaus ir Dovydo 
laikais sunaikinti (ST Pr 36, 12, 16; Iš 17, 8—13; Sk 14, 43—45; Ts 3, 13; 
6; 7, 12; Įst 25, 19; 1 Sam 15; 30, 1—20; L Krn 4, 43). 

7. hidra (gr. mit.) — pasak padavimų, Lerno hidra — septyngalvė 
gyvatė, kurios galvos nukirstos bematant ataugdavo. Ją vienu iš savo 
žygdarbių nugalėjo Heraklis. 

8. Palė Ruajalis (pranc. Palais Royal — Karališkieji rūmai) — įžymus 
Paryžiaus architektūros paminklas, pastatytas 1629 m. architekto Lemersjė. 
(Lemercier) kardinolui Rišeljė ir pradžioje vadintas Kardinolo rūmais. Nuo 
1636 m. perėjo valstybės nuosavybėn ir ilgą laiką buvo Orleanų princų 
rezidencija. Prie jos 1829 m. įrengta garsi stiklinė galerija (vad. Orleano 
galerija), pakeitusi medinę — prasčiausią. lošėjų ir ištvirkautojų susiti- 
kimų vietą. 

9. panteizmas (gr. pan — visa, theos — dievas), filosofinė religinė 
pažiūra, sutapatinanti beasmenį dievą sw gamta arba skelbianti, kad die- 
vas egzistuoja gamtoje imanentiškai. 

10. jaunesnioji šaka — kalbama apie jaunesniosios Burbonų šakos 
giminės atstovus, prasidedančius nuo Liudviko XIII jaunesniojo brolio Pi- 
lypo Orleaniečio, ir šiuo atveju — apie Liudviką Pilypą Orleanietį (žr. XI 
skyr. 2-ą paaišk.) 

11. monomanas (gr. mono — vienas+t mania — įkyri idėja, polinkis) — 
žmogus, užvaldytas vienintelės įkyrios minties. 

12. lazaronis — (it. lazzaroni) — valkata, tinginys, dykaduonis. 

LIV. Meilės metamorfozės 

1. gvelfai ir gibelinai — gvelfai (it. guelfi) — tai XII--XV a. Italijos 
politinė grupuotė, rėmusi popiežiaus kovą su Sv. Romos imperijos impera- 
toriais ir jų šalininkais gibelinais (it. ghibellini) Tokio pavadinimo tais 
laikais buvo Skribo (žr. XLVIII skyr. 8-4 paaišk.) pjesė ir kompozitoriaus 
Cimermano (Žimmermann) opera. 

2. Beatričė — žr. XXI skyr. 23-ą paaišk. 

3 rafaeliai, rubensai, „van deikai, muriljai, velaskesai — kalbama 
apie įžymių tapytojų italo Rafaelio (Raphael Santi, 1483—1520), flamandų 
Rubenso (Peter-Paul Rubens, 1577—1640) ir Van Deiko (Antoine Van 
Dyck, 1599—1641), ispanų Muriljo (Bartholomė Esteban, pravarde Muril- 
lo; 1617—1682) ir Velaskeso (Diego Velazguez, 1599—1660) paveikslus. 

4. Džuljeta — kalbama apie V. Šekspyro tragedijos “Romeo ir Džul- 
jeta" heroję. 

5. Kupidorias (rom. mit.) — sen. romėnų meilės dievas, atitinkantis 
graikų Erosą. 

6. liardas — senovinė prancūziška varinė moneta. 

7. uždara karūna — heraldikoje imperatoriaus ženklas. 


LV. Petriusas.pamato, kad bloga nuojauta jo neapgavo 

1. sibaritas (gr. sybarites) — išlepėlis, dykaduonis, prabangos išpai- 
kintas žmogus; pavadinimas kilęs pagal sen. graikų kolonijos pietų Italijo- 
je Sibario (Sybaris) miestą; jo turtingi gyventojai garsėjo prabangiu gyve- 
nimu ir dykinėjimu. 

2. “Miestelėnų mokykla" (pranc. “L'ėcole de bourgeois") — prancū- 
a dramaturgo Alenvalio (Leonor Soulas d'Allainval, 1700—1753) pjesė 
172-8). 

| 3. Armanas (Armand Roussel, pravarde Armand, 1773—1852) — įžy- 
mus prancūzų komedinis aktorius, su pasisekimu vaidinęs “Miestelėnų mo- 
kykloje". 

4. de Lozunas (Antonin Nompar de Caumont, hercogas de Lauzun, 
1632—1723) — Prancūzijos maršalas, avantiūriška asmenybė Liudviko 
XIV dvare, apsukrus ir anibicingas dvariškis, vedęs Liudviko XIV vokiškos 
šakos pusseserę. 

5. Gro (Antoine-Jean, baronas Gros, 1771—1835) — prancūzų daili- 
ninkas, 'davęs postūmį romantizmui. 

6 Šventoji Magdalena — kalbama apie Šv. Magdalenos bažnyčią, 
statytą 1764—1824 m. pagal architektų Kontano d'Ivri (Contant d'Ivry), 
Gijomo Kutiuro (Guillaume Couture) ir Vinjono (Vignon) projektą, savo 
forma panašią į graikų šventyklą. 


LVI. Kur įrodoma, kad tarp prekiaujančiųjų gaidomis 
ir prekiaujančiųjų paveikslais esama daugiau panašumo nei 
manoma 

1. Eraras (Sčbastien EĖrard, 1752—1831) — prancūzų muzikos in- 
strumentų gamintojas, įkūręs stambų pianinų fabriką. 

2. Belinis (Vincenzo Bellini, 1801—1835) — italų kompozitorius, gar- 
sios operos “Puritonai" autorius. 

3. Girių Robinas — taip vadinosi į prancūzų kalbą išversta Vėberio 
opera “Laisvasis šaulys" (žr. žemiau). 

4 Freischūtz (vok) — vokiečių kompozitoriaus romantiko Vėberio 
(1786—1826) 3 v. opera “Laisvasis šaulys" (1821). 

: o. “Semirąmidė" — italų kompozitoriaus Dž. Rosinio — 2 v. opera 
(1825). 

6. Di tanti palpiti (it) — “Taip virpa širdužė" — kavatina iš Rosinio 


operos Tankredas 1 v. (1813). 


LVII. Netikėtai pasirodo dar vienas naujas personažas 


1. Ero (Louis-Joseph-Ferdinand Herold, 1791—1833) — prancūzų 
kompozitorius, daugiausia kūręs komiškas operas (“Malūnininkas", “Ma- 
rija“, “Zampa" ir kt.). 

2. Oberas (Daniel-Frangois Auber, 1782—1871) — prancūzų kompo- 
zitorius, daugelio operų autorius (“Juodasis domino", “Haidė", “Fra Diavo- 
lo" ir kt.). 

3. ... sėdi Rakto gatvėje — čia turimas omenyje šioje gatvėje buvęs 
Šv. Pelagėjos kalėjimas, kur sodindavo skolininkus. 1899 m. nugriautas. 

4. ispaniški dublonai (pranc. doublon < isp. doblėn < doble — dvigu- 
bas) — Ispanijos XVI-XVIII a. auksinė moneta. 


LVIII. Jūrų plėšikas 


1. Diugė Truenas (Renė Duguay-Trouin, 1673—1736) — prancūzų 
karo jūrininkas, gimęs Bretanės uoste Sen Malo (Ilio ir Vileno dep.), pa- 
sižymėjo Liudviko XIV karų metu. 

2. Siurkufas (Robert Surcouf, 1773—1827) — garsus prancūzų kor- 
saras, gimęs Sen Malo. Užgrobė daug anglų laivų, buvo pakeltas į Impe- 
rijos baronus ir tapo vienu iš turtingiausių Prancūzijos laivų savininkų. 

3. kaperis (ol. kaper) — XV-—-XVIII a. privatus laivas, turėjęs valdžios 
leidimą apsiginkluoti kovai su priešo laivais. 


4. pontonai — tais laikais seni laivai, kurių triumai buvo paversti 
kalėjimu. 

5. linija — senovinis prancūzų ilgio matas, sudarantis 1/12 colio dalį. 

6 dorada — pramoninės jūrų žuvies (lot. Chrysophorus aurata) 


pavadinimas. Iki 40 cm ilgio, sugaunama Viduržemio jūroje ir Atlanto 
vandenyno Afrikos pakrantėje. 

7. žemutiniai bretonai — Žemutinės Bretanės, kurią sudaro Finiste- 
ro, Kot diu Noro, Morbihano departamentai, gyventojai. 

8. šliupas (ol. sloep) — vienstiebis karo burlaivis su dviem burėmis. 

9. Galų kraštas — taip prancūzų vadinamas Velsas, kur kalbama 
keltiškai kaip ir prancūzų Bretanėje. 

10. Anglesis — Didž. Britanijos sala ir grafystė Velse. 

11. bušpritas (ol. boegspriet) — burlaivio priekio įstrižas stiebas burėms 
iškišti, kad pagerėtų laivo manevrinės savybės. 

12. Karmartenas — miestas ir grafystė Velse. 

13. karalius Jurgis — čia kalbama apie Didž. Britanijos karalių 1760— 
1820 m. Jurgį III. 

14. kimbrai (lot. cimbri) — keltų rasės gentis, 113 m. pr. Kr. nuga: 
lėjusi romėnus ir apsistojusi Galijoje, paskiau persikėlusi į dabart. Didžią- 
ją Britaniją. Jų kalba — pagrindinis keltų kalbos dialektas, kuriuo kalba- 
ma Velse. 

15. gafelis (ol. gaffel) — įstrižas skersinis, pritvirtintas galu stiebo 
viršuje, burės, vėliavos viršutiniam kraštui pritvirtinti. 

16. beidevindas (ol. bij-de-wind) — burlaivio kursas, kai jo diametra- 
lioji plokštuma statmena vėjo krypčiai (taip plaukiama prieš vėją). 

17. Henrikas I — Anglijos karalius 1100—1135 m. 

18. Bomonas (pranc. Beaumont-Hague) — pajūrio miestukas Manšo 
departamente netoli Šerbūro. 

LIX. “Gražioji Tereza" 

„Anglijai pripažinus Amerikos nepriklausomybę — Anglijos vy- 
riausybė pripažino Jungtinių Valstijų nepriklausomybę po aštuonerius 
metus trukusio karo, kuriame dalyvavo ir prancūzai (La Fajetas), 1783 09 
03. 

2 Konventas (pranc. Convention national) — valdžios organas per 
Didžiąją Prancūzijos revoliuciją, 1792 09 20 pakeitęs Įstatymų leidžiamąjį 
susirinkimą ir valdęs kraštą iki 1795 10 26. 

3. košenilis (pranc. cochenille < lot. coccineus — purpurinis) — kai ku- 
rių vabzdžių rūšių, iš kurių gaminamas dažas karminas, bendras pavadi- 
nimas. | 

4. indigas (isp. tindigo<lot. indicus — indiškas) — organinis jungi- 
nys, tamsiai mėlyni dažai. 

5. rangautas (ol. ronhout) — laivo įranga virš viršutinio denio: stie- 
bai, skersiniai, krovinių kėlimo strėlės. 

6. takelažas (ol. takelage) — burių į įrangos dalis: laivavirvės, lynai, 
grandinės burlaivio rangautui sustiprinti ir burėms valdyti. | 

T. partai — senovinė skitų gentis, gyvenusi Persijos teritorijoje ir 
sukūrusi 250 m. pr. Kr. karalystę, gyvavusią iki 224 m. po Kr. Buvo geri 
kariai, raiteliai, ypač pavojingi, kai dėdavosi bėgantys ir per petį paleisda- 
vo į persekiojantį priešą strėlę. Si mirtina gudrybė paliko priežodį: “Paleis- 
ti parto strėlę", tai yra atsitraukiant mesti taiklų žodelį ar šiaip iškrėsti 
kokią šunybę. | 

8. marsas (ol. mars) — stebėjimo aikštelė laivo stiebe. 

9 grotbramselis (ol. grootbramsel) — burlaivio pagrindinio stiebo 
trečio tarpsnio burė. 

10. forbramselis (ol. voorbramzeil) — burlaivio priekinio stiebo trečio 
tarpsnio burė. 


11. mazgas — nesisteminis (laivo) greičio vienetas, maždaug atitin- 
kantis 1 jūrmylę (=1,852 km) per valandą. 

12. Burbono sala — senas Rejunjono salos Indijos vandenyne pavadi- 
nimas. 


13. Amsterdamo ir Sen Polio salelės — dvi kaimyninės nedidukės sa- 
los Indijos vandenyno pietinėje dalyje. 

14. Sundos sąsiauris — tarp Didžiųjų Malajų salų Javos ir Sumatros. 

15. Tristanas da Kunija salos — salų grupelė pietinėje Atlanto vande- 
nyno dalyje. 

16. marselis (ol. marszeil) — tiesioji burė, tvirtinama prie grotstiebio 
ir fokstiebio antros rėjos nuo apačios. 

17. fokas (ol. fok) — burlaivio priekinio stiebo (fokstiebio) žemutinė 
tiesioji burė. 

18. didysis kliveris (ol. kluiver) — įstrižoji trikampė burė, tvirtinama 
laivo priekyje prieš fokstiebį (kliverių būna keli). | 

19. bezanas (ol. bezaan) — apatinė įstrižoji bezanstiebio (užpakalinio 
stiebo) burė. | 

20. klinfokas (vok. kleinfock) — mažutė trikampė burė, kabinama 
aukščiausiai burlaivio priekyje. 

21. mažasis kliveris — įstrižoji trikampė burė, tvirtinama laivo prie- 
kyje prieš fokstiebį, žemiau didžiojo kliverio. 

22. grotas (ol. groot) — apatinioji pagrindinio stiebo (grotstiebio) burė. 

23. apatinysis formarselis — antroji fokstiebio burė. 

24. bramseliai (ol. bramzeil) — burių III aukšto tiesioji burė. 

25. bombramseliai (ol. boombramzeil) — burių IV aukšto tiesioji burė. 

26. liseliai (ol. lijzeil) — pagalbinės burės, kurios esant silpnam vėjui, 
iškeliamos greta pagrindinių ant dviejų priekinių burlaivio stiebų. 

27. jutas (ol. hut) — viršutinio denio užpakalinės dalies antstatas (lai- 
vagalyje). 

28. vantai (ol. want) — laivo stačiojo takelažo įranga, tvirtinanti prie 
bortų stiebus, stengas, bramstengas. 

2. godamai (nuo angl. keiksmažodžio goddam — po Velbia) — taip 
prancūzai pravardžiuoja anglus. 

30. Leonidas — Spartos valdovas 490—480 m. pr. Kr., Tiakšpilių di- 
dvyris, gynęs su 300 karių tarpeklį nuo didžiulės persų kariuomenės ir 
tenai žuvęs. | 

31. Montobanas (pranc. Monte-Hauban) — pravardė, reiškianti Vantų 
lipiką. 


32. “Ak nueis" (pranc. Ca ira) — Didžiosios Prancūzijos revoliucijos 
laikais prieš aristokratus nukreiptos populiarios dainelės priedainis. 
33. "Marselietė" — revoliucinė patriotinė daina, jos muzika ir žodžiai 


1792 m. sukurti Ružė de Lilio (Rouget de Lisle) kaip Reino armijos maršas, 
tačiau pirmieji ją sudainavo Marselio federatai, todėl ir imta vadinti “Mar- 
seliete". 1795 m., paskiau 1879 m. tapo Prancūzijos himnu, žr. t. p. XXXIV 
skyr. 1-4 paaišk. 

34. “Karmanjolė" — 1793 m. revoliucinė dainelė, pagal kurios muziką 
buvo šokamas rateliu to paties pavadinimo šokis. 

35. Kasnuazetas (pranc. Casse-Noisette) — pravardė, reiškianti riešutų 
triauškiką. 

36. ... Ją, paliktą Odisėjo, paguosime (gr. mit.) — Ogigijos salos val- 
dovė šuiin fa Kalipsė priglaudė sudužus laivui Odisėją, įsimylėjo jį ir išlaikė 
pas save septynerius metus, tačiau dievų liepta galiausiai paleido plaukti 
namo. 

37. Džonas Bulis (angl. John Bull — Džonas Jautis) — anglų pra- 
vardė, kilusi iš Džono Arbetnoto (John Arbutnot) Pamfleto (1712), vaiz- 
duojančio sunkų, užsispyrusį paprastą anglą iš liaudies. 

38 muškietonas — storas, trumpavamzdis šaunamas ginklas, nuo 
vidurio platėjančiu galu, atremiamas į stovą. Iki XVIII a. naudotas karo 
laivuose. 

39: Antėjas — žr. VII skyr. 12-4 paaišk. 

40. Enkeladas (gr. mit.) — žymiausias iš Titanų, sukilusių prieš 
Dzeusą. Pastarasis jį nutrenkė ir pakišo po Etna. | 

41. Gerionas (gr. mit.) — gigantas su trimis kūnais. Jį užmušė He- 
raklis. 

LX. Mūšis | 

1. kabeltovas (ol. kabeltouw) — nesisteminis ilgio vienetas, vartoja- 
mas jūreivystėje;'1 cab = 185,2 m. 

2. sese mieloji mūs Ana — populiarios dainelės žodžiai. 

3. poriniai sviediniai — grandinėmis po du sujungti sviediniai, var- 
toti priešo laivo stiebams sunaikinti. 

4. kartūzai (ol. kardoes) — artilerijos pabūklų šoviniai. 

5. Muftaras (pranc. Mouffetard) — Paryžiuje buvo tokia gatvė, ma- 
tyt, čia užuomina į ją. 

6. “Pavojingi ryšiai" — epistoliarinis Šoderlo de Leklo (Choderlos „de 
Leclos) romanas (1782) apie pasileidėlį vikontą Valmontą ir jo aukas. Čia 
kapitonas turi galvoje ryšį, jungiantį du sviedinius. 

7. grotstenga — laivo grotstiebio antroji nuo apačios priduriama 
dalis. 

8.. Malstromas — Arkties vandenyno verpetinga gelmė netoli Norve- 
gijos Lofoteno salų. | 

9. kaip Saturnas rijo savo vaikus (rom. mitol.) — Saturnas, Dan- 
gaus (Urano) ir Žemės (Gajos) sūnus, Kibelės vyras, Jupiterio, Neptūno, 
Plutono ir Junonos tėvas. Titanui duotas pažadas jį vertė ryti tik gimusius 
savo vaikus. Kibelei pavyko išgelbėti Jupiterį, padėjus jo vieton akmenį, 
kurį Saturnas tučtuojau prarijo. Vėliau Jupiteris nuvertė savo tėvą nuo 
sosto ir išvijo jį iš dangaus. Posakis “Saturnas ryja savo vaikus“ vartoja- 
mas apibūdinti epochai, institucijai ir t. t., kurių susikurtos aplinkybės ar 
rezultatai tampa pražūtingi jiems patiems. 

10. Solvėjaus įlanka — Airijos jūros atšaka tarp Anglijos ir Škotijos. 


LXI. Korsaro vedybos 


1. Ii de Fransas — senas Maurikijaus salos Indijos vandenyne pava- 
dinimas. 

2 kuteris (angl. cutter) — nedidelis karo laivas. 

3. pirmasis konsulas — kalbama apie Napoleoną Bonapartą, po VIII 
Respublikos metų briumero 18-osios (1799-ijų lapkričio 9-osios) perversmo ta- 
pusio Prancūzijos Respublikos pirmuoju konsulu. 

4. Boduenas (pranc. Beaudouin) — daugelio Flandrijos grafų pa- 
vardė — lotynų kilmės Konstantinopolio ir Jeruzalės valdovų. Garsesnysis 
iš jų, apie kurį čia, matyt, kalbama,— Boduenas I, vienas iš Ketvirtojo 
kryžiaus žygio vadų, Konstantinopolio imperatorius 1204—1205 m. 

5. majoratas — dvaras, valda, paveldėjimo keliu atitinkantis vyriau- 
siajam giminės palikuoniui. 

6. Sen Žan d'Akras (arba arab. Akka) — tvirtovė ir miestas Palesti- 
noje prie Viduržemio jūros, kur Napoleonas Bonapartas 1799-aisiais me- 
tais patyrė fiasko, neįstengęs po ilgos apsiausties jo užimti. | 

7. O Meliboe! deus nobis hoec otia fecit! (lot) — O Melibėjau, ramiai 
čia tysoti davė mums dievas! — 6-a eil. iš Vergilijaus “Bukolikų" I Eklogos 
(A. Dambrausko vert., 1971). 

8 atsimetėlis apaštalas" — turima galvoje, kad apaštalas Petras 
(pranc. Pičrre), tris kartus atsižadėjo Kristaus (NT Mt 26, 30-35 ir 69— 
75). 

9. Amjeno taika — 1802 m. kovo mėn. šiame mieste buvo Lastesšyta 
taikos sutartis tarp Prancūzijos, Anglijos, Ispanijos ir Batavijos (Olandi- 
jos), tačiau 1803 m. gegužės mėn. karo veiksmai su Anglija vėl atsinau- 
jino. 

10. Pavelas I — Rusijos imperatorius 1796—1801 m. (nužudytas). 
Varė itin reakcingą politiką. 

11. Pitas (William Pitt, jaunesnysis, 1759—1806) — anglų valstybės 
veikėjas, 1793—1801 ir 1804—1806 m. m. ministras pirmininkas, karštas 
Didžiosios Prancūzijos revoliucijos priešas, sudarė tris Europos valstybių 
koalicijas prieš Prancūziją, tačiau nepajėgė sutrukdyti nei Napoleono I 
pergalių, nei staigaus britų ekonomikos nuosmukio. Nepritarė Amjeno 
taikai. 

12. Edingtonas (Henry Addington, vikontas Sidmouth, 1757—1844) — 
Didž. Britanijos valstybės veikėjas, 1801—1804 m. po Viljamo Pito minist- 
ras pirmininkas su Iždo kanclerio ir pirmojo lordo titulais. Pasirašė Amje- 
no taikos sutartį. 

13. Santo Domingas — Dominikos respublikos sostinė Haičio saloje. 

14. “Sidas" — viena iš žymiausių ir gražiausių prancūzų dramos 
korifėjaus Kornelio (Pičrre Corneille) tragedijų (1636). 

15. koronada (pranc. coronade) — trumpa senųjų karo laivų patranka 
ant ratukų. 


LXII. Malmezonas 


1. Malmezonas — Napoleonui I priklausęs dvaras netoli Paryžiaus, 
kur po skyrybų nuo 1809 m. iki savo mirties (1814 m.) gyveno imperato- 
rienė Žozefina. 

2. Eliziejus — Eliziejaus rūmai, pastatyti 1718 m. architekto Molė 
(Molet), buvo paeiliui ponios de Pompadur, jos brolio markizo de Marinji, 
finansininko Božono, hercogienės de Burbon, Karolinos Miurat, impera- 
toriaus Napolėono I rezidencija. 

3. abeji Rūmai — kalbama apie tų laikų parlamento Perų ir Atstovų 
rūmus. 

4. hercogas d'Otrantas (d'Otrante) — tokį titulą 1810 m. Napoleo- 
nas I suteikė Fušė (Fouche), savo policijos ministrui. Otrantas — miestu- 
kas buvusioje Dviejų Sicilijų karalystėje. 

5. grafas Grenjė (Paul, grafas Grenier, 1768—1827) — prancūzų po- 
litikos veikėjas, pasižymėjęs Napoleono I karų generolas. Vėliau užsiėmė 
politine veikla, buvo Atstovų rūmų deputatas, opozicijos narys. 

6. grafas Karno (Lazare-Nicolas-Marguerite, grafas Carnot, 1753— 
1823) — žymus valstybės veikėjas, kariškis, publicistas ir geometras; buvo 
Napoleono šalininkas, tačiau Fušė suklaidintas 1815 m. tapo Laikinosios 
vyriausybės nariu. Sugrįžus į valdžią Burbonams, 1823 m. ištremtas. 

7. baronas Kvinetas (Nicolas-Marie baronas de Guinette, 1762— 
1821) — prancūzų politikos veikėjas, Didžiosios Prancūzijos revoliucijos 
aktyvus dalyvis, vėliau Napoleono I šalininkas, tačiau dar vėliau prisidėjo 
prie Imperijos žlugimo. 1815 m. įėjo į Laikinąją vyriausybę. Restauracijos 
laikais ištremtas iš Prancūzijos (už tai, kad 1793 m. savo balsu prisidėjo 
prie Liudviko XVI mirties nuosprendžio). 

8. Kolenkuras, hercogas de Visansas (markizas Louis de Caulain- 
court, hercogas de Vicence, 1772—1827) — prancūzų generolas, Imperijos 
laikais pasiuntinys Rusijoje, atstovavo Napoleonui I Šatijono kongrese (1814 
02 05—03 18), kur vyko derybos su priešų koalicija, Napoleonui I pra- 
laimėjus Leipcigo mūšį, besiplėtojant prieš jų įsiveržimą “Prancūzijos kam- 
panijai“. 

9. Rambujė (pranc. Rambouillet) — pagal markizo Rambujė planą 
pastatyti (1558— 1665) — rūmai Paryžiuje, kur 1620— 1665 m. rinkdavosi 
išskirtinė draugija, turėjusi žymią įtaką prancūzų kalbos gryninimui ir 
literatūros pažangai. 

10. Bekeris (Leonard-Nicolas Becker arba Bager-Becker, grafas de 
Mons, 1770—1840) — prancūzų generolas, pasižymėjęs visuose Napoleono 
karuose, bet pasipriešinęs sumanymui užgrobti Ispaniją, pateko jo nema- 
lonėn ir iki 1814 m. gyveno savo valdose Monse. 1815 m. Atstovų rūmai 
jam pavedė lydėti Napoleoną I į Rošforo uostą. 

11. princas Ekmiulis (Eckmūhl) — tokį titulą Napoleonas I suteikė 
maršalui Davū (Louis-Nicolas Davou, 1770—1823), pasižymėjusiam mūšyje 
prie Bavarijos miestuko Ekmiulio, kur 1809 m. buvo sumušti austrai. 

12. Ekso sala — Prancūzijos pakrantėje priešais Sarentos žiotis su 
gražiu ir erdviu reidu, Rošforo priešuosčiu. 

13. hercogas Velingtonas (Arthur Welesley duc of Wellington, 1769— 
1852) — britų generolas ir valstybės veikėjas, Vaterlo mūšio nugalėtojas, 

Didžiosios Britanijos ministras pirmininkas 1828—1830 m. 

14. Riuėjis (pranc. Rueil) — tais laikais Paryžiaus apylinkių miestu- 
kas, kur buvo Malmezono dvaras. | 

15. Vitrolis (Eugčne, baronas de Vitrolles, 1774—1854) — prancūzų 
politikos veikėjas, karštas rojalistas, Liudviko XVIII ministras. 

16. Fleri de Šabulonas (Pierre-Alexandre-Ėdouard Fleury de Cha- 
boulon, 1779—1835) — prancūzų administracinės valdžios atstovas, Napo- 
leono I sekretorius Šimto dienų laikotarpiu. 

17. Montenis (Michel de Montaigne, 1553—1592) — prancūzų rašyto- 
jas moralistas, pagarsėjęs savais "Esė". 

18. Liusjenas Bonapartas (Lucien Bonaparte, 1775—1840) — Napo- 
leono brolis, Direktorijos laikais Penkių šimtų tarybos (Įstatymų leidžia- 
mojo organo kartu su Seniūnų taryba) pirmininkas, žymiai prisidėjęs prie 
briumero 18-osios perversmo, kurio dėka Napoleonas Bonapartas atėjo į 
valdžią — tapo Respublikos pirmuoju konsulu. Vėliau Napoleono I pada- 
rytas Kanino princu. 

19. Zeromas Bonapartas (Jėrėme Bonaparte, 1784—1860) — Napo- 
leono brolis, jo padarytas Vestfalijos karaliumi (1807—1813, po Napoleo- 
no I pralaimėjimo Rusijoje išvytas), Invalidų rūmų valdytojas 1847 m., 
Prancūzijos maršalas 1850 m. 

20. Kuatrbra (pranc. Guatre-Bras) — kaimelis Belgijoje, kur 1815 06 
15, Vaterlo mūšio išvakarėse, maršalas Nėjus susirėmė su anglais. 

21. Gumono (pranc. Goumont) sodyba — buvo Vaterlo mūšio terito- 
rijoje, netoli Sarlerua-Briuselio vieškelio. 

22. Sultas (Nicolas Soult, Dalmatijos hercogas, 1769—1851) — Prancū- 
zijos maršalas, nulėmęs Austerlico mūšio baigtį ir pasižymėjęs Ispanijos 
kampanijoje. Liudviko Pilypo valdymo metu buvo karo ir užsienio reikalų 
ministras. 

23. Gruši (Emmanuel de Grouchy, 1766—1847) * — Prancūzijos 
maršalas. Kariavo Vandėjoje, Airijos ekspedicijoje, pasižymėjo Imperijos 
karuose. Tačiau Vaterlo mūšio išvakarėse, gavęs užduotį persekioti su- 
muštus prie Linio priešus, leido jiems atitrūkti ir susijungti su anglais, o 
pats laikėsi atokiai nuo mūšio lauko, kur sprendėsi Prancūzijos likimas. 
Bemaž nusikalstamas jo neryžtingumas buvo pagrįstai ir griežtai smerk- 
tas: 

24. 1814-ųjų metų kampanija — nesėkmingas Napoleono I priešini- 
masis sąjungininkų kariuomenei, po jo pralaimėto 1813 m. Leipcigo mūšio, 
kai ši veržėsi į Prancūziją. 

25. ... kai įveikiau Alpes ir nukariavau Italiją — kalbama apie 1800- 
ųjų metų kampaniją ir Marengo mūšį (tai smulkiai aprašyta A. Diuma 
“Jėhaus pasekėjuose“). 

26. Bliucheris (Gebhard-Leberecht von Blūcher, 1742—1819) — prūsų 
feldmaršalas, pasižymėjęs 1814 m. Prancūzijos kampanijos metu, 1815 m. 
sumuštas Napoleono I prie Linio, bet suskubęs laiku į pagalbą Velingtonui 
Vaterlo mūšyje. | 


LXIII. Rošforas 


1. baronas Maršanas (Jean-Gabriel Marchand, 1765—1851) — prancū- 
zų generolas. 

2... teisę į kanalų akcijas — čia žodžių žaismas: pranc. "action" 
1) vertybinis popierius ir 2) veiksmas (t.y. kalbama apie teisę vykdyti ka- 
ro veiksmus kanaluose). 

3. medienos paruošos — čia, matyt, kalbama apie priešo laivų naiki- 

nimą (tuo metu jų korpusai ir rangautas buvo mediniai). 

4. Vašingtonas (George Washington, 1732—1799) — vienas iš Jung- 
tinių Valstijų įkūrėjų, jų prezidentas 1789—1797). 

5. Lamarkas (Maximilien Lamargue, 1770—1832) — prancūzų gene- 
rolas ir politikos veikėjas. Pasižymėjo kaip opozicijos oratorius Atstovų 
rūmuose. Jo laidotuvės tapo didžiule manifestacija, peraugusia į riaušes. 

6. Klozelis (Bertrand Clausel, 1772—1842) — Prancūzijos maršalas. 

7. Sedra — Žemutinio Saranto departamento upė, įtekanti į Atlanto 
vandenyną priešais Oberono salą; supama druskingų pelkių. 

8. feliuga (it. feluca) — Viduržemio, Kaspijos ir Juodosios jūrų nedi- 
delis burlaivis. 

9. Berezina — žr. XVII skyr. 15-4 paaišk. 

10. Leipcigas — prie šio Vokietijos miesto 1813 10 16—19 įvyko 
didelis mūšis tarp Napoleono I vadovaujamų prancūzų ir sąjungininkų 
kariuomenių, dar vadinamas Tautų mūšiu. Tai buvo lemiamas persi- 
laužimas 1813 m. kampanijoje. Napoleonas I jį pralaimėjo ir gavo trauktis. 

11. princas regentas — kalbama apie Jurgį IV, nuo 1820 m. tapusį 
Anglijos karaliumi, o tuo metu (nuo 1810 m.) buvusį regentu. 

12. Temistoklas (apie 525 — apie 460 m. pr. Kr.) — žymus Atėnų 
karvedys. Apkaltintas finansiniais išeikvojimais, buvo ištremtas, prisiglau- 
dė pas persus, kur ir mirė. 


LXIV. Vizija 


1 1815-ųjų metų sugrįžimas — turimas galvoje Napoleono I 
sugrįžimas iš Elbės salos, kur nugalėjusių jį sąjungininkų buvo išsiųstas 
po to, kai šie 1814 04 20 jį privertė atsižadėti sosto. Tas laikotarpis va- 
dinamas “Šimtas dienų" (1815 03 20 — 1815 06 22). 

2 Lebeduojeras (Charles de Lebedoyer, 1786—1815) — prancūzų 
generolas, sušaudytas už tai, kad pasitiko Napoleoną I Grenoblyje, šiam 
išsilaipinus iš Elbės salos. 

3. Vakarų Indija — taip tais laikais vadinta Vidurio, Pietų Amerikos 
ir Karibų jūros baseino sritys. Pavadinimas likęs nuo Kolumbo laikų, kai 
šis tarėsi atradęs Indijos tęsinį, o ne naują žemyną. 

4 Skila (gr. mit.) — viena iš dviejų Mesinos sąsiaurio pavojingų 
povandeninių uolų (kita — Charibdė), į kurias suduždavo laivai. 


LXV. Sankiulotas 


1. sankiulotas (pranc. sans-culotte<sans— be + culotte — trumpos 
kelnės) — Prancūzijos Didžiosios revoliucijos veikėjų pravardžiuojamasis 
pavadinimas; iš pradžių taip buvo vadinami miesto varguomenės vyrai, 
kurie, skirtingai nuo bajorų ir buržua, dėvėjo ne trumpas, o ilgas kelnes 
(žr. t. p. II skyr. 1-4 paaišk.) 

2 Nemrodas — pagal Bibliją — legendinis Chaldėjos karalius, Ni- 
nivės ir Kalės miestų įkūrėjas, aistringas medžiotojas (ST Pr 10,8—11). 

3. natiurmortai (pranc. nature morte — negyvoji gamta) — dailės 
žanras: tapybos ar grafikos kūrinys, vaizduojantis negyvus daiktus — 
nuskintus vaisius, gėles, medžioklės ar kitus žmogaus veiklos atributus. 

4. 93-ieji — turimas galvoje 1793-aisiais metais prasidėjęs Prancū- 
zijos Didžiosios revoliucijos Teroras. 

5. 1805-ieji — matyt, čia kalbama apie tais metais pasirašytą Pres- 
burgo (Bratislavos) taiką, kai Napoleonas I sutriuškino Europos valstybių 
koaliciją prieš jį ir padiktavo joms žeminančias sąlygas. 

6. Zanas Baras (Jean Bart, 1651—1702) — įžymus prancūzų jūrinin- 

kas korsaras, kurį Liudvikas XIV paSės į didikus ir paskyrė eskadros 
vadu. 


LXVII. Širdies gėlos ir pinigai 

1. ex imo corde (lot) — iš visos širdies. 

2... konkursą dėl Romos premijos — Dailės mokykloje buvo rengia- 
mi konkursai Romos premijai pelnyti, per kuriuos kiekvieną konkurentą 
uždarydavo į atskirą kambarėlį, kur jis tapydavo vienas užduotąja tema. 

3. kupė (pranc. coupė) — keturių ratų dengta dvivietė karieta. 


4. tilburis (angl. tilbury) — lengvas dviejų ratų dvivietis vežimas, 
traukiamas vieno arklio, su nuleidžiamu viršumi, XIX a. labai populiarus 
pasivažinėjimams. 


D. Sen Zermeno priemiestis — tuo metu Paryžiaus diduomenės gyve- 
namas kvartalas. 


LXIX. Pavasaris — metų jaunystė! Jaunystė — gyveni- 
mo pavasaris! 

1. Dorval (Marie Dorval, 1798—1849) — prancūzų aktorė, turėjusi 
didžiulį pasisekimą romantiniuose vaidmenyse. 

2. Gara (Garat) — prancūzų banko kasininkas, pasirašinėjęs ban- 
knotus. 

3 rara avis (lot) — retas paukštis, sutrumpinta iš rara avis in 
terris — retas paukštis žemėje. Juvenalio hiperbolė, kalbant apie Luk- 
reciją ir Penelopę (Satyros, VI, 165), reiškianti retenybe. Juvenalis — 
senovės Romos poetas satyrikas (apie 42—12 m. pr. Kr.) 

4. Bomaršė (Pierre-Augustin Caron de Beaumarchais, 1732—1799) — 
prancūzų rašytojas, dramaturgas, ypač pagarsėjęs komedijomis “Sevilijos 
kirpėjas“ ir “Figaro vedybos". 

5 Kornelis (Pierre Corneille, 1606—1684) — prancūzų tragedijos 
tėvas. Ypač garšios jo tragedijos “Sidas", "Horacijus", “Cina" ir kt. 

6. ... kaip tasai kranklys, kuris norėjo dėtis ereliu — turima galvoje 
Lafonteno pasakėčia “Kaip kranklys norėjo dėtis ereliu": kranklys, pama- 
tęs kaip erelis pasigriebęs nusinešė ėriuką, „pats panoro tą padaryti - — iš- 

narvą ir atidavė žaisti savo vaikams. Moralas: ne visi valgytojai esti dideli 
ponai. | 

7... paprašykite, kad jus priimtų į “Rūsį" — turima galvoje dainelių 
kūrėjų “Rūsio draugija" „ įsteigta 1729 m. Krėbijono (Crebillon), Pirono 
(Piron), Kolė (Collė) ir kt..1759 m. išsklaidyta, po dvidešimt metų ji at- 
sikūrė su Peletjė (Pelletier), Marmonteliu (Marmontel), Siuaru (Suard) ir 
kt. 1805 m. Gufė (Gouffė) ir Kapelis (Capelle) subūrė “Naująjį rūsį", kur 
blizgėjo Dezožjė (Desaugiers) ir Beranžė (Bčranger). 


LXX. Lafito gatvė 


1: Naujieji Atėnai“ — taip tais laikais buvo vadinamas Paryžius. 
Čia, matyt, kalbama apie kažiokią smuklę. 

2. Arlenkuras (vikontas Charles d'Arlincourt, 1789—1856) — prancūzų 
romanistas ir dramaturgas, pasižymėjęs savo pompastiškumu. 

3. frontispisas [pranc. frontispice<lot. frons (kilm. frontis) — kakta + 
aspicio — žiūriu] — knygos lapas su piešiniu ar raižiniu, įdėtas prieš ti- 
tulinį lapą. 

4. subretė (pranc. soubrette) — vikri, sumani tarnaitė — taip buvo 
vadinamos aktorės, atliekančios tokius vaidmenis. 

o. Martona — malonybinė Martinos vardo forma — personažas iš 

Moljero komedijos “Žmonų mokykla": guvi, tačiau paprasta, kvailoka ne- 
mokša tarnaitė, nesivaržanti rėžti tiesą į akis. 

6. silfas (pranc. sylphe) — keltų ir germanų mitologijoje, daugelio 
Europos tautų vid. amžių tautosakoje — vyriškosios oro dvasios, įasmeni- 
nančios oro stichiją. 

7. Ariadnė (gr. mit.) — karaliaus Mino duktė, davusi Tesėjui siūlą, 
kurio padedamas šis užmušė pabaisą Minotaurą ir surado kelią iš labi- 
rinto. | | 


LXXXI. Ulmo gatvė 


1. „. rožės keras, kurio vardu vadinosi — Roznoelė (pranc. Rose- 
Noėl) išvertus reiškia Kalėdų Rožę. 

LXXII. Paulius ir Virginija 

1. Paulius ir Virginija — žr. XXI skyr. 26-ą paaišk. 

2 Baja — senovės Italijos miestas netoli Neapolio, romėnų pasi- 
linksminimo vieta. Dabar išlikę tik griuvėsiai. S 

3. Edenas (hebr. Eden) — Biblijoje aprašytas Žemės rojus. 


LXXIII. Invalidų bulvaras 


1. sezamas — žr. XXI skyr. 1-4 paaišk. 

2. Fedra (gr. mit.) — Tesėjaus žmona, Mino duktė, Rasino (Racine) 
garsios tragedijos herojė. 

3 Hipomenas ir Atalantė (gr. mit) — Hipomenas — Poseidono 
anūkas, įsimylėjęs Bojotijos karalaitę Atalantę, kuri pareiškė, kad tekėsianti 
tik už to, kas ją pralenksiąs bėgdamas lenktynių, o to, kuris atsiliks, 
laukianti mirtis. Hipomenas sutiko lenktyniauti, tačiau laimėjo tik todėl, 
jog to norėjo Afroditė. Bėgančiai Atalantei pametėjo tris obuolius, ir kol 
mergaitė juos surinko, Hipomenas aplenkė ją ir tapo jos vyru. 

4. Brumentalis (vok. Brumenthal) — miestukas Šiaurės Vokietijoje 
prie Vezerio upės su gražiomis miškingomis apylinkėmis (netoli Breme- 
no). 

5. vasarvidžio nakties sapnas — toks yra vienos V. Šekspyro kome- 
dijos pavadinimas. 

6. Regina — lotyniškai reiškia karalienę. 

7. grafienė de Brinjolė (iš tikrųjų markizė Paolla Adorno de Brignol- 
les) — Genujos aristokrato markizo A. Brinjolė Salė žmona, kurios daug 
portretų Van Deikas yra nutapęs (1623 m.)-ir su kuria, kaip kalbama, 
turėjęs meilės ryšį: 


LXXIV. J eruzalės gatvė - 


1. Homo sum et nil humani a me alienum puto (ot) — truputėlį 
pakeista (Homo sum et humani nihil a me alienum puto) — Kartagenos 
poeto, išlaisvinto vergo Terencijaus (Terentius, 194—150 m. pr. Kr.) eilutė 
iš “Heautontimorumenos" (Žmogus, kuris save nubaudė') I. 1. 

2. “Tikėk manim...“ čia ir toliau — eilutės iš Getės “Fausto" I d. (A. 
Churgino vert., 1978, psl. 63—64). 

LXXVI. Zakalis apgailestauja, kad Salvatorius — doras 
žmogus | 

1. Montionas (Jean-Baptiste-Antoine-Auget, baronas de Montyon, 
1733—1820) — apsišvietęs prancūzų filantropas, daugelio premijų už nuo- 
pelnus, taip pat ir literatūros srityje, steigėjas. 

2. Munitas — čia kalbama apie 1817 m. Londone išleistame Kaste- 

lio d'Orino (Castelli d'Orino) veikale “Istorinė ataskaita apie mokyto šuns 
Munito gyvenimą ir talentus" aprašytą sumanų šunį. 

3 Ad eventum festina (lot) — Skubėk prie atomazgos, skubink 
įvykius. 


LXXVIII. Kas tegyvuoja? 

1. ... mėgstu gloria — originale žodžių žaismas: 1) gloria (lot) — šlovė ir 
2 gloria (ūranc žarg.) — saldinta kava ar arbata su degtine. 

2. le Constitutionnel ( Konstitucininkas'): — liberalios krypties dien- 
raštis, įsteigtas 1815 m., pagrindinis opozicijos organas Restauracijos lai- 
kais. Ėjo dki 1914 m. 

3. Šan d'/Azilis (pranc. Champ d'/Asile — Prieglobsčio laukas) — antrą 
kartą sugrįžus į sostą Liudvikui XVIII daug prancūzų, persekiojami reak- 
cijos prisiglaudė Jungtinėse Valstijose, kur jiėms buvo išskirtas 100.000 
akrų plotas prie Meksikos įlankos įsteigti kolonijai, kurią tremtiniai pava- 
dino Prieglobsčio lauku. 

4, elbefiška vilna — gaminta Žemutinės Senos departamento Elbefo 
miestuke, garsėjančiame, savo aukštos kokybės vilnos dirbiniais. 

5. “Tegyvuoja laisvybė" — prancūziškai “Vive Vampleur" (Tegyvuoja 
laisvybė ar platybė) skamba panašiai kaip “Vive Vempreur" (Tegyvuoja 
imperatorius). 


LXXIX. Geras patarimas 


1. Priudonas (Paul:Pierre Prudhon, 1758—1823) — prancūzų tapy- 
tojas, vienas iš originaliausių savo epochoje. Garsūs jo paveikslai: “Teisin- 
gumas ir kerštas, persekiojantys nusikalstamumą", “Psichės pagrobimas“ 
ir kt. 

2 Vitam impendere vero (lot) — “Pašvęsti gyvenimą tiesai". Tai 
Juventalio (žr. LXIX skyr. 3-4 paaišk.) žodžiai (“Satyros", IV, 91), kuriuos 
savo devizu paėmė Žanas Žakas Ruso (Jean Jacgues Rousseau), gimęs 
Ženevoje. 

3. kastanjetės (isp. castafietas < lot. castanea — kaštonas) — mušama- 
sis muzikinis instrumentas: 2 mediniai kriaukleliai, surišti virvele; varto- 
jami ispaniško kolorito muzikinių kūrinių, šokių ritmui paryškinti: šokėjai. 
kastanjetes prisitvirtina prie rankos nykščio arba smiliaus. 

LXXX. Apdairus vežėjas 

1. limožietis — senovinės Prancūzijos provincijos Limožo gyventojas. 

2 Jozapoto slėnis — tarp Jeruzalės ir Alyvų kalno, drėkinamas 
Kedrono upės. Čia, pasak krikščionių tikėjimo, susirinks mirusieji Pasku- 
tiniojo teismo dieną. 


LXXXI. Daiktas, kuriam sunku rasti vietą 


1. kastenai — bendrine prasme kalbama apie panašius į nusikaltėlį 
Kasteną (Edmė-Samuel Castaing, 1797—1823), kuriam buvo nukirsta gal- 
va ant ešafoto už tai, kad nunuodijo du savo draugus, norėdamas pasisa- 
vinti jų palikimą. 

2 papavuanai — bendrine prasme kalbama apie panašius į nusi- 
kaltė Papavuaną (Louis-Auguste Papavoine, 1783—1825), buvusį kariš- 
kį, nužudžiusį peiliu miške du vaikus, už ką buvo giljotinuotas. 


LXXXII. Tapybos mėgėjas 


1. uždaros karūnos — tokios formos karūnos būdavo virš imperato- 
riškos giminės herbų. 

2. Asilo Oda — vienos gražiausių tokio pat pavadinimo Pero (Per- 
rault) pasakų personažas. 

3. rotangas (ol. rotting, malaj. rotan) — palmiamedis (lot. Calomus); 
paplitęs daugiausia Azijos tropiniuose miškuose; stiebas iki 30 m ilgio, 
dygliuotas, uogos valgomos. 

4. Vakarų Indija — žr. LXIV skyr. 3-4 paaišk. 

5. Sardenas (Jean-Baptiste-Simėon Chardin, 1699—1779) — prancū- 
zų tapytojas. Kūrė natiurmortus, portretus, žanrinius paveikslus. 

6. Gudenas — žr. XIV skyr. 6-ą paaišk.: 

7. Bušė — žr. XIV skyr. 2-4 paaišk. 

8. Karlas Vanlo (Carle Vanloo, 1705—1765) — prancūzų tapytojas, 
garsėjęs koloritu ir žavia kompozicija. 

9. Ticianas (Tiziano Vecellio, vadintas Tizian, 1477—1576) — italų 
renesanso epochos tapytojas, Venecijos mokyklos vadovas, tobulas kolo- 
ristas, garsėjantis faktūros stiprumu ir spalvų harmonija. 

10. La Perūzas (Jean-Francois de la Perouse, 1741— 1788) — įžymus 
prancūzų keliautojas. Pasiųstas Liudviko XVI į naujų žemių paieškų eks- 
pediciją po Ramųjį vandenyną fregatomis “Astrolabė" ir “Boussole"; čiabu- 
vių nužudytas Vanikoro saloje (Santa Kruso salyne). Jo laivų liekanas 
1828 m. surado Diumonas d'Urvilis (Dumont d'Urville) ir pargabeno į 
Paryžių, kur jos buvo išstatytos vienoje iš Jūrų muziejaus salių Luvre. 

11. Bertė de Montobanas — čia jūreivio pašnekovas kiek suklysta, 
turėdamas omenyje Reno de Montobaną (Renaud de Montauban) — pa- 
grindinį vienos iš prancūzų XI a. riteriškųjų poemų “Giesmė apie keturis 
Eimono sūnus“ herojų. 

12. raidė H — kaip pamename, pravardė Montobanas (pranc. Mon- 
te-Hauban) reiškia “Vantų lipiką". 

13. Kondė armija — kalbama apie princo de Kondė (Louis-Joseph, 
princas de Condė, 1736—1818) 1792 m. Koblence suformuotą kontrrevoliu- 
cinę armiją.. 

